目录

[大般若波羅蜜多經卷第五百四十一 夜 1](#_Toc493794512)

[大般若波羅蜜多經卷第五百四十二 夜 10](#_Toc493794513)

[大般若波羅蜜多經卷第五百四十三 夜 18](#_Toc493794514)

[大般若波羅蜜多經卷第五百四十四 夜 26](#_Toc493794515)

[大般若波羅蜜多經卷第五百四十五 夜 35](#_Toc493794516)

[大般若波羅蜜多經卷第五百四十六 夜 44](#_Toc493794517)

[大般若波羅蜜多經卷第五百四十七 夜 53](#_Toc493794518)

[大般若波羅蜜多經卷第五百四十八 夜 61](#_Toc493794519)

[大般若波羅蜜多經卷第五百四十九 夜 70](#_Toc493794520)

[大般若波羅蜜多經卷第五百五十 夜 79](#_Toc493794521)

[大般若波羅蜜多經卷第五百五十一 光 88](#_Toc493794522)

[大般若波羅蜜多經卷第五百五十二 光 97](#_Toc493794523)

[大般若波羅蜜多經卷第五百五十三 光 105](#_Toc493794524)

[大般若波羅蜜多經卷第五百五十四 光 114](#_Toc493794525)

[大般若波羅蜜多經卷第五百五十五 光 124](#_Toc493794526)

[大般若經第五會序 光 133](#_Toc493794527)

[大般若波羅蜜多經卷第五百五十六 光 133](#_Toc493794528)

[大般若波羅蜜多經卷第五百五十七 光 143](#_Toc493794529)

[大般若波羅蜜多經卷第五百五十八 光 152](#_Toc493794530)

[大般若波羅蜜多經卷第五百五十九 光 161](#_Toc493794531)

[大般若波羅蜜多經卷第五百六十 光 169](#_Toc493794532)

[大般若波羅蜜多經卷第五百六十一 果 178](#_Toc493794533)

[大般若波羅蜜多經卷第五百六十二 果 186](#_Toc493794534)

[大般若波羅蜜多經卷第五百六十三 果 194](#_Toc493794535)

[大般若波羅蜜多經卷第五百六十四 果 202](#_Toc493794536)

[大般若波羅蜜多經卷第五百六十五 果 210](#_Toc493794537)

[大般若經第六會序 果 218](#_Toc493794538)

[大般若波羅蜜多經卷第五百六十六 果 218](#_Toc493794539)

[大般若波羅蜜多經卷第五百六十七 果 226](#_Toc493794540)

[大般若波羅蜜多經卷第五百六十八 果 234](#_Toc493794541)

[大般若波羅蜜多經卷第五百六十九 果 242](#_Toc493794542)

[大般若波羅蜜多經卷第五百七十 果 251](#_Toc493794543)

[大般若波羅蜜多經卷第五百七十一 珍 259](#_Toc493794544)

[大般若波羅蜜多經卷第五百七十二 珍 267](#_Toc493794545)

[大般若波羅蜜多經卷第五百七十三 珍 276](#_Toc493794546)

[大般若經第七會曼殊室利分序 珍 284](#_Toc493794547)

[大般若波羅蜜多經卷第五百七十四 珍 284](#_Toc493794548)

[大般若波羅蜜多經卷第五百七十五 珍 292](#_Toc493794549)

[大般若經第八會那伽室利分序 珍 300](#_Toc493794550)

[大般若波羅蜜多經卷第五百七十六 珍 300](#_Toc493794551)

[大般若經第九會能斷金剛分序 珍 308](#_Toc493794552)

[大般若波羅蜜多經卷第五百七十七 珍 309](#_Toc493794553)

[大般若經第十會般若理趣分序 珍 318](#_Toc493794554)

[大般若波羅蜜多經卷第五百七十八 珍 318](#_Toc493794555)

[大般若經第十一會施波羅蜜多分序 珍 326](#_Toc493794556)

[大般若波羅蜜多經卷第五百七十九 珍 327](#_Toc493794557)

[大般若波羅蜜多經卷第五百八十 珍 335](#_Toc493794558)

[大般若波羅蜜多經卷第五百八十一 李 343](#_Toc493794559)

[大般若波羅蜜多經卷第五百八十二 李 351](#_Toc493794560)

[大般若波羅蜜多經卷第五百八十三 李 360](#_Toc493794561)

[大般若經第十二會戒波羅蜜多分序 四 李 368](#_Toc493794562)

[大般若波羅蜜多經卷第五百八十四 李 368](#_Toc493794563)

[大般若波羅蜜多經卷第五百八十五 李 376](#_Toc493794564)

[大般若波羅蜜多經卷第五百八十六 李 384](#_Toc493794565)

[大般若波羅蜜多經卷第五百八十七 李 391](#_Toc493794566)

[大般若波羅蜜多經卷第五百八十八 李 399](#_Toc493794567)

[大般若經第十三會忍波羅蜜多分序 李 407](#_Toc493794568)

[大般若波羅蜜多經卷第五百八十九 李 407](#_Toc493794569)

[大般若經第十四會勤波羅蜜多分序 李 416](#_Toc493794570)

[大般若波羅蜜多經卷第五百九十 李 416](#_Toc493794571)

[大般若經第十五會靜慮波羅蜜多分序 柰 424](#_Toc493794572)

[大般若波羅蜜多經卷第五百九十一 柰 424](#_Toc493794573)

[大般若波羅蜜多經卷第五百九十二 柰 432](#_Toc493794574)

[大般若經第十六會般若波羅蜜多分序 柰 440](#_Toc493794575)

[大般若波羅蜜多經卷第五百九十三 柰 440](#_Toc493794576)

[大般若波羅蜜多經卷第五百九十四 柰 448](#_Toc493794577)

[大般若波羅蜜多經卷第五百九十五 柰 457](#_Toc493794578)

[大般若波羅蜜多經卷第五百九十六 柰 466](#_Toc493794579)

[大般若波羅蜜多經卷第五百九十七 柰 475](#_Toc493794580)

[大般若波羅蜜多經卷第五百九十八 柰 483](#_Toc493794581)

[大般若波羅蜜多經卷第五百九十九 柰 492](#_Toc493794582)

[大般若波羅蜜多經卷第六百 柰 501](#_Toc493794583)

大般若波羅蜜多經卷第五百四十一 夜

三藏法師玄奘奉 詔譯

第四分供養窣堵波品第三之三

時,天帝便白佛言:今者,如來應正

等覺,於深般若波羅蜜多功德勝利,

說猶未盡.何以故?我從世尊,所受般

若波羅蜜多功德勝利,甚深甚廣量

無邊際.諸善男子善女人等,於深般

若波羅蜜多,至心聽聞,受持讀誦,精

勤修學,如理思惟,書寫解說,廣令流

布,復持種種上妙花鬘乃至燈明,而

爲供養所獲功德,亦無邊際.爾時,佛

告天帝言:善哉,善哉!如汝所說,憍

尸迦,我不說此甚深般若波羅蜜多,

但有前說功德勝利.何以故?憍尸迦,

甚深般若波羅蜜多具足無邊功德

勝利,分別演說不可盡故.憍尸迦,我

亦不說於深般若波羅蜜多,至心聽

聞,受持讀誦,精勤修學,如理思惟,書

寫解說,廣令流布,復持種種上妙花

鬘乃至燈明,而爲供養,諸善男子善

女人等,但有前說功德勝利.何以故?

憍尸迦,若善男子善女人等,於深般

若波羅蜜多,以淸淨心,恭敬信受,爲

求無上正等菩提,至心聽聞,受持讀

誦,精勤修學,如理思惟,廣爲有情宣

說開示,以增上慧,審諦觀察,欲令正

法久住世故,欲令佛眼無斷壞故,欲

令正法不隱沒故,攝受菩薩令增長

故,欲令世閒淸淨法眼無缺減故,書

寫如是甚深般若波羅蜜多,衆寶嚴

飾,復持種種上妙花鬘乃至燈明,供

養恭敬,尊重讚歎,我說獲得現在、未

來無量無邊功德勝利.時,天帝卽

白佛言:我等諸天,常隨守護是善男

子善女人等,不令一切人、非人等種種

惡緣之所損害.爾時,佛告天帝言:

若善男子善女人等,受持讀誦甚深

般若波羅蜜多,及廣爲他宣說開示

時,有無量百千天子爲聽法故,皆來

集會,歡喜踊躍,敬受如是甚深般若

波羅蜜多.是諸天子以天威力,令說

法師增益辯才,宣揚無盡不樂說者,

令其樂說身心疲極,令得康强.憍尸

迦,是善男子善女人等,受持讀誦甚

深般若波羅蜜多,及廣爲他宣說開

示,得如是等現在利益.復次,憍尸迦,

若善男子善女人等,於四衆中,宣說

如是甚深般若波羅蜜多,心無怯怖,

不爲一切論難所伏.所以者何?彼由

如是甚深般若波羅蜜多大神呪王

所護持故,甚深般若波羅蜜多秘密

藏中,具廣分別一切法故.是善男子

善女人等,善住法空,都不見有能難

所難及所說故,亦不見有於深般若

波羅蜜多能求短故,亦復不見甚深

般若波羅蜜多有過失故.是故不爲

一切異學論難所屈.憍尸迦,是善男

子善女人等,爲衆宣說甚深般若波

羅蜜多,得如是等現世利益.復次,憍

尸迦,若善男子善女人等,於深般若

波羅蜜多,至心聽聞,受持讀誦,精勤

修學,如理思惟,書寫解說,廣令流布,

是善男子善女人等,心不沈沒,亦不

憂悔,不恐不怖.所以者何?是善男子

善女人等,不見有法,可令沈沒憂悔

恐怖,於諸法中,無所執著.憍尸迦,是

善男子善女人等,由於般若波羅蜜

多,至心聽聞乃至流布,得如是等現

世利,益復次憍尸迦若善,男子善女,

人等能於般若波羅蜜多至心聽聞

受持讀誦,精勤修學,如理思惟,書寫

解說,廣令流布,復持種種上妙花鬘

乃至燈明,而爲供養,是善男子善女

人等,恒爲父母、師長、親友、國王、大臣

及諸沙門、婆羅門等之所敬愛,亦爲

十方諸佛菩薩、聲聞、獨覺之所護念,

復爲世間諸天魔、梵人及非人之所

守衛一切災橫,皆自消滅,外道異論

皆不能伏.憍尸迦,是善男子善女人

等,由於般若波羅蜜多,至心聽聞乃

至供養,得如是等現在利益.復次,憍

尸迦,若善男子善女人等,書寫如是

甚深般若波羅蜜多,種種莊嚴,置淸

淨處,供養恭敬,尊重讚歎,時,此三千

大千國土及餘十方無邊世界所有

四大王衆天乃至廣果天,已發無上

菩提心者,常來此處,觀禮讀誦甚深

般若波羅蜜多,供養恭敬,尊重讚歎,

右遶禮拜,合掌而去,諸淨居天亦常

來此,觀禮讀誦甚深般若波羅蜜多

供養恭敬,尊重讚歎,右遶禮拜,合掌

而去.有大威德諸龍、藥叉廣說乃至

人非人等,亦常來此,觀禮讀誦甚深

般若波羅蜜多,供養恭敬,尊重讚歎,

右遶禮拜,合掌而去.憍尸迦,是善男

子善女人等,應作是念:今此三千大

千國土及餘十方無邊世界一切天、

龍廣說乃至人、非人等,常來至此,觀

禮讀誦,我所書寫甚深般若波羅蜜

多,供養恭敬,尊重讚歎,右遶禮拜,合

掌而去,此我則爲已設法施.作是念

已,歡喜踊躍,令所獲福倍復增長.憍

尸迦,是善男子善女人等,由無邊界

天、龍、藥叉、阿素洛等,常隨擁護所住

之處,人、非人等不能損害,唯除宿世

定惡業因,現在應熟,或轉重惡現世

輕受.憍尸迦,是善男子善女人等,由

深般若波羅蜜多大威神力,獲如是

等現世種種功德勝利.時,天帝便

白佛言:是善男子善女人等,以何驗

知有此三千大千國土及餘十方無

邊世界天、龍、藥叉、阿素洛等,來至其

處,觀禮讀誦,彼所書持甚深般若波

羅蜜多,供養恭敬,尊重讚歎,合掌右

遶,歡喜護念.爾時,佛告天帝言:是

善男子善女人等,若見如是甚深般

若波羅蜜多所在之處有妙光明,或

聞其處異香氛郁,或復聞有微細樂

音,當知爾時,有大神力威德熾盛,諸

天、龍等,來至其處,觀禮讀誦,彼所書

持甚深般若波羅蜜多,供養恭敬,尊

重讚歎,合掌右遶,歡喜護念.復次,憍

尸迦,是善男子善女人等,修鮮淨行,

嚴麗其處,至心供養甚深般若波羅

蜜多,當知爾時,有大神力威德熾盛,

諸天、龍等,來至其處,觀禮讀誦,彼所

書持甚深般若波羅蜜多,供養恭敬,

尊重讚歎,合掌右遶,歡喜護念.憍尸

迦,隨有如是具大神力威德熾盛,諸

天、龍等,來至其處,此中所有惡鬼邪

神,驚怖退散,無敢住者.由此因緣,是

善男子善女人等,心便廣大起淨勝

解,所修善業,倍復增明諸有所爲,皆

無障礙.以是故憍尸迦,甚深般若波

羅蜜多隨所在處,應當周帀除去糞

穢,掃拭塗治,香水散灑,敷設寶座,而

安置之,燒香散花,張施幰蓋、寶幢、幡

鐸,間飾其中衆妙珍奇金、銀寶器、衣

服、瓔珞、伎樂、燈明,種種雜綵莊嚴其

處.若能如是供養般若波羅蜜多,便

有無量具大神力威德熾盛,諸天、龍

等,來至其處,觀禮讀誦,彼所書持甚

深般若波羅蜜多,供養恭敬,尊重讚

歎,合掌右遶,歡喜護念.復次,憍尸迦,

是善男子善女人等,若能如是供養

恭敬,尊重讚歎甚深般若波羅蜜多,

決定當得身心無倦,身心安樂,身心

調柔,身心輕利,繫心般若波羅蜜多,

夜寢息時,無諸惡夢,唯得善夢,謂見

如來應正等覺身眞金色相好莊嚴,

放大光明,普照一切聲聞菩薩,前後

圍遶身處衆中,聞佛爲說布施等六

波羅蜜多及餘善根相應法義.或於

夢中見菩提樹其量高廣,衆寶莊嚴,

有菩薩摩訶薩往詣其下,結跏趺坐,

證得無上正等菩提,轉妙法輪,度有

情衆.或於夢中見有無量百千俱胝

那庾多數大菩薩衆,論議決擇種種

法義.或於夢中見十方界各有無量

百千俱胝那庾多佛,亦聞其聲,謂某

世界,有某如來應正等覺,若干百千

俱胝那庾多菩薩摩訶薩聲聞弟子,

恭敬圍遶,說如是法.或復夢中見十

方界各有無量百千俱胝那庾多佛,

入般涅槃,彼一一佛般涅槃後,各有

施主爲供養佛設利羅故,以妙七寶,

各起無量百千俱胝那庾多數大窣

堵波復於一一窣堵波所各以無量

上妙花鬘乃至燈明,經無量劫,供養

恭敬,尊重讚歎.憍尸迦,是善男子善

女人等,見如是類諸善夢相,若睡若

覺,身心安樂,諸天神等益其精氣,令

彼自覺身體輕便.由此因緣,不多貪

著飮食、醫藥、衣服、臥具,於四供養其

心輕微,如瑜伽師入勝妙定,由彼定力,

滋潤身心從定出已,雖遇美膳,而心

輕微,此亦如是.何以故?憍尸迦,是善

男子善女人等,由此三千大千國土

及餘十方無邊世界一切如來應正

等覺、聲聞、菩薩、天、龍、藥叉、阿素洛等,

具大神力勝威德者,慈悲護念,以妙

精氣,冥注身心,令其志勇體充盛故.

憍尸迦,若善男子善女人等,欲得如

是現在種種功德勝利,於深般若波

羅蜜多,應常聽聞,受持讀誦,精勤修

學,如理思惟,廣爲有情,宣說開示,復

持種種上妙花鬘乃至燈明,供養恭

敬,尊重讚歎.憍尸迦,若善男子善女

人等,雖於般若波羅蜜多,不能聽聞,

受持讀誦,精勤修學,如理思惟,廣爲

有情,宣說流布,而爲正法夂住世故,

爲令佛眼無斷壞故,爲令正法不隱

沒故,攝受菩薩令增長故,爲令世間

淸淨法眼不滅沒故,書持如是甚深

般若波羅蜜多,衆寶嚴飾,復持無量

上妙花鬘乃至燈明,供養恭敬,尊重

讚歎,亦得如前所說種種功德勝利.

何以故?憍尸迦,是善男子善女人等,

能廣利樂無量無邊諸有情故.以是

故憍尸迦,若善男子善女人等,欲得

種種現在、未來功德勝利,應於般若

波羅蜜多,以淸淨心,恭敬信受,爲求

無上正等菩提,至心聽聞,受持讀誦,

精勤修學,如理思惟,廣爲有情,宣說

開示,以增上慧,審諦觀察,欲令正法

久住世故,欲令佛眼無斷壞故,欲令

正法不隱沒故,攝受菩薩令增長故,

欲以法義分施有情令充足故,欲令

調善諸有情類廣大佛眼無缺減故,

書持如是甚深般若波羅蜜多,衆寶

嚴飾,復以種種上妙花鬘乃至燈明,

供養恭敬,尊重讚歎,若能如是定獲

無邊現在、未來功德勝利.

第四分稱揚功德品第四

復次,憍尸迦,假使充滿此贍部洲佛

設利羅,以爲一分,有書般若波羅蜜

多甚深法門,復爲一分,於此二分,汝

取何者?天帝釋言:我意寧取甚深般

若波羅蜜多?所以者何?我於諸佛設

利羅所,非不信樂,供養恭敬,然諸佛

身及設利羅,皆因般若波羅蜜多甚

深法門,而出生故.皆由般若波羅蜜

多甚深法門功德威力所熏修故,乃

爲一切世閒天、人、阿素洛等,供養恭

敬,尊重讚歎,一切菩薩摩訶薩衆,皆

於般若波羅蜜多甚深法門,精勤修

學,證得無上正等菩提,一切如來應

正等覺,皆由般若波羅蜜多,通達眞

如、法界、法性及實際等,成就法身.由

法身故,說名爲佛佛設利羅.依法身

故,乃爲世閒恭敬供養.世尊,如我坐

在三十三天善法殿中天帝座上,爲

諸天衆,宣說正法時,有無量諸天子

等來至我所,聽我所說,供養恭敬,右

遶而去.我若不在彼法座時,諸天子

等亦來其處,雖不見我,如我在時,恭

敬供養,咸言:此處是天帝,爲諸天

等說法之座.我等皆應如天主在,供

養右遶,禮拜而去.甚深般若波羅蜜

多,亦復如是,若有書寫,受持讀誦,廣

爲有情宣說流布,當知是處恒有此

土及餘十方無邊世界無量無數天、

龍、藥叉、阿素洛等,皆來集會,設無說

者,敬重法故,亦於是處供養恭敬,右

遶而去.世尊,甚深般若波羅蜜多與

諸菩薩摩訶薩行及佛所得一切智

智,爲因爲緣,爲所依止,爲能引發,是

故我說假使充滿此贍部洲佛設利

羅,以爲一分,有書般若波羅蜜多甚

深法門,復爲一分,於此二分,我意寧

取甚深般若波羅蜜多?復次,世尊,且

置充滿此贍部洲佛設利羅,以爲一

分,假使充滿四大洲界佛設利羅,以

爲一分,若復充滿小千世界佛設利

羅,以爲一分,若復充滿中千世界佛

設利羅,以爲一分,若復充滿大千世

界佛設利羅,以爲一分,有書般若波

羅蜜多甚深法門,復爲一分,於此二

分,我意寧取甚深般若波羅蜜多?所

以者何?我於諸佛設利羅所,非不信

樂,供養恭敬,然諸佛身及設利羅,皆

因般若波羅蜜多甚深法門,而出生

故.皆由般若波羅蜜多甚深法門功

德威力所熏修故,乃爲一切世閒天、

人、阿素洛等,供養恭敬,尊重讚歎.復

次,世尊,若善男子善女人等,於深般

若波羅蜜多,至心聽聞,受持讀誦,精

勤修學,如理思惟,書寫解說,廣令流

布,彼於當來不墮惡趣,遠離聲聞及

獨覺地,不畏一切災撗疾疫之所侵

惱,如負債人怖畏債主,卽便親近奉

事國王,依王勢力,得免怖畏,王喩般

若波羅蜜多,彼負債人,喩善男子善

女人等,依恃般若波羅蜜多,得離惡

趣及餘怖畏.世尊,譬如有人,依附王

故,王攝受故,爲諸世人供養恭敬,尊

重讚歎,佛設利羅,亦復如是,由深般

若波羅蜜多所熏修故,爲諸天,人、阿

素洛等,供養恭敬,尊重讚歎,王喩般

若波羅蜜多佛設利羅,喩依王者.世

尊,諸佛所得一切智智,亦依般若波

羅蜜多,而得成就故,我寧取甚深般

若波羅蜜多?復次,世尊,甚深般若波

羅蜜多,於三千界作大饒益,具大神

力,隨所在處,則爲有佛作諸佛事,所

謂利樂一切有情.世尊,譬如無價大

寶神珠,具無量種勝妙威德,隨所住

處,有此神珠,人及非人終無惱害.設

有男子或復女人,爲鬼所執身心苦

惱,若有持此神珠示之,由珠威力,鬼

便捨去.諸有熱病,或風或痰,或熱風

痰,和合爲病,若有繫此神珠著身,如

是諸病無不除愈.此珠在闇,能作照

明,熱時能涼,寒時能暖.隨地方所有

此神珠,時節調和不寒不熱.若地方

所有此神珠,蛇蝎等毒,無敢停止.設

有男子或復女人,爲毒所中,楚痛難

忍,若有持此神珠令見,珠威勢故,毒

卽消滅.若諸有情身嬰癩疾、惡瘡、腫

疱、目眩、瞖等眼病、耳病、鼻病、舌病、喉

病、身病諸支節病,帶此神珠,衆病皆

愈.若諸池沼泉井等中,其水濁穢,或

將枯涸,以珠投之,水便盈滿香潔澄

淨,具八功德.若以靑、黃、赤、白、紅、紫、碧

綠雜綺種種色衣,裹此神珠,投之於

水,水隨衣綵,作種種色.如是無價大

寶神珠,威德無邊,說不能盡.若置箱

篋,亦令其器,具足成就無邊威德,設

空箱篋由曾置珠,其器仍爲衆人愛

重.爾時,慶喜問帝釋言:如是神珠爲

天獨有,人亦有耶?天帝言:人中天

上,俱有此珠.若在人中,形小而重,若

在天上,形大而輕.又人中珠相不具

足,在天上者,其相周圓.天上神珠威

德殊勝,無量倍數過人所有.時,天帝

復白佛言:甚深般若波羅蜜多,亦

復如,是爲衆德本能滅無量惡不善

法,隨所在處,令諸有情身心苦惱,皆

悉除滅,人、非人等不能爲害.世尊,<如>

來所得一切智智及餘無量無邊功

德,皆由般若波羅蜜多大神呪王之

所引顯,威德深廣,無量無邊佛設利

羅,由諸功德所熏修故,是諸功德所

依器故,佛涅槃後,堪受一切世間天、

人、阿素洛等,供養恭敬,尊重讚歎.復

次,世尊,置三千界佛設利羅,假使充

滿十方各如殑伽沙界佛設利羅,以

爲一分,有書般若波羅蜜多甚深法

門,復爲一分,於此二分,我意寧取甚

深般若波羅蜜多?所以者何?我於諸

佛設利羅所,非不信樂,供養恭敬,然

諸佛身及設利羅,皆因般若波羅蜜

多甚深法門,而出生故.皆由般若波

羅蜜多甚深法門功德威力所熏修

故,乃爲一切世閒天、人、阿素洛等,供

養恭敬,尊重讚歎.復次,世尊,甚深般

若波羅蜜多,能生如來一切智智,如

來所得一切智智,能生佛身及設利

羅.是故供養甚深般若波羅蜜多,則

爲供養過去、未來、現在諸佛一切智

智及設利羅.復次,世尊,若善男子善

女人等,欲得常見十方無量無數如

來應正等覺,當行般若波羅蜜多,當

修般若波羅蜜多.爾時,佛告天帝

言:如是如是.如汝所說.憍尸迦,過去

如來應正等覺皆依如是甚深般若

波羅蜜多,已證無上正等菩提;未來

如來應正等覺,皆依如是甚深般若

波羅蜜多,當證無上正等菩提;現在

十方無邊世界一切如來應正等覺,

皆依如是甚深般若波羅蜜多,現證

無上正等菩提.今我如來應正等覺,

亦依如是甚深般若波羅蜜多,而證

無上正等菩提.天帝言:甚深般若

波羅蜜多,是大波羅蜜多,是無上波

羅蜜多,是無等等波羅蜜多,一切如

來應正等覺及諸菩薩摩訶薩衆,皆

依如是甚深般若波羅蜜多,知諸有

情心行差別.爾時,佛告天帝言:如

是如是.如汝所說.憍尸迦,諸菩薩摩

訶薩,長夜修行甚深般若波羅蜜多,

能如實見一切有情心行差別.時,天

帝復白佛言:諸菩薩摩訶薩,爲但

應行般若波羅蜜多,爲亦應行餘五

波羅蜜多耶?爾時,佛告天帝言:憍

尸迦,諸菩薩摩訶薩,應具行六波羅

蜜多,然行布施、淨戒、安忍、精進、靜慮,

觀諸法時,皆以般若波羅蜜多,而爲

上首.憍尸迦,如贍部洲所有諸樹枝

條、莖、花葉、果實,雖有種種形類不

同,而其蔭影都無差別,具大功德衆

所歸依.如是六種波羅蜜多,雖各有

異,而由般若波羅蜜多方便善巧,攝

受迴向一切智智諸差別相,都不可

得具大功德衆所歸依.時,天帝復

白佛言:甚深般若波羅蜜多,成就廣

大殊勝功德,成就一切殊勝功德,成

就圓滿殊勝功德,成就無量殊勝功

德,成就無邊殊勝功德,成就無數殊

勝功德,成就無等殊勝功德,成就無

盡殊勝功德.爾時,佛告天帝言:如

是如是.如汝所說.

第四分福門品第五之一

爾時,天帝白佛言:世尊,若善男子

善女人等,於深般若波羅蜜多,以淸

淨心,恭敬信受,爲求無上正等菩提

至心聽聞,受持讀誦,精勤修學,如理

思惟,廣爲有情宣說開示,以增上慧,

審諦觀察,欲令正法久住世故,欲令

佛眼無斷壞故,欲令正法不隱沒故,

攝受菩薩令增長故,欲令世間淸淨

法眼無缺減故,書寫如是甚深般若

波羅蜜多,衆寶嚴飾,復持種種上妙

花鬘乃至燈明,供養恭敬,尊重讚歎,

作是念言:甚深般若波羅蜜多,成就

廣大功德勝利,甚爲難得,不應棄捨,

應自守護,供養恭敬,讀誦思惟.有善

男子善女人等,書寫如是甚深般若

波羅蜜多,衆寶莊嚴,供養恭敬,尊重

讚歎,施他受持廣令流布,此二福聚,

何者爲多?爾時,佛告天帝言:我還

問汝,當隨意答.若善男子善女人等,

從他請得佛設利羅,盛以寶函,置淸

淨處,復持種種上妙花鬘乃至燈明,

供養恭敬,尊重讚歎,有善男子善女

人等,從他請得佛設利羅,分施與他

如芥子許,令彼敬受如法安置,復以

種種上妙花鬘乃至燈明,供養恭敬,

尊重讚歎,於意云何?此二福聚,何者

爲勝?天帝言:如我解佛所說義者,

此二福聚,後者爲勝.爾時,佛讚天帝

言:善哉,善哉!如汝所說.憍尸迦,於

深般若波羅蜜多,若自受持,供養恭

敬,若轉施他,廣令流布,此二福聚,後

者爲多.何以故?由施他者,能令無量

無數有情得利樂故.復次,憍尸迦,若

有於此甚深般若波羅蜜多所說義

趣,如實爲他分別解說,令得正解所

獲福聚,復勝施他流布功德,多百千

倍,敬此法師,當如敬佛.復次,憍尸迦,

若善男子善女人等,書持如是甚深

般若波羅蜜多,衆寶莊嚴,供養恭敬,

知是法器自往其所,分施與之,令勤

讀誦,是善男子善女人等,所獲福聚,

無量無邊.復次,憍尸迦,若善男子善

女人等,教贍部洲諸有情類,皆令安

住十善業道,於意云何?是善男子善

女人等,由此因緣,得福多不?天帝

言:甚多,世尊.甚多,善逝.爾時,佛告天

帝言:有善男子善女人等,於深般

若波羅蜜多,以淸淨心,恭敬信受,爲

求無上正等菩提,書寫施他,復爲解

說於深義趣,令無疑惑教授教誡,諸

有情言:汝應勤修眞菩薩道,所謂般

若波羅蜜多若能精勤修學此道,速

證無上正等菩提,拔濟無邊諸有情

類,令證實際諸漏永盡,入無餘依般

涅槃界.是善男子善女人等,所獲福

聚,甚多於前.復次,憍尸迦,置贍部洲

諸有情類,若善男子善女人等,教四

大洲諸有情類,皆令安住十善業道,

於意云何?乃至廣說.復次,憍尸迦,置

四大洲諸有情類,若善男子善女人

等,教小千界諸有情類,皆令安住十

善業道,於意云何?乃至廣說.復次,憍

尸迦,置小千界諸有情類,若善男子

善女人等,教中千界諸有情類,皆令

安住十善業道,於意云何?乃至廣說.

復次,憍尸迦,置中千界諸有情類,若

善男子善女人等,教大千界諸有情

類,皆令安住十善業道,於意云何?乃

至廣說.復次,憍尸迦,置大千界諸有

情類,若善男子善女人等,普教十方

各如殑伽沙等世界諸有情類,皆令

安住十善業道,於意云何?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,於深

般若波羅蜜多,以淸淨心,恭敬信受,

爲求無上正等菩提,書寫施他,復爲

解說於深義趣,令無疑惑教授教誡,

諸有情言:汝應勤修眞菩薩道,所謂

般若波羅蜜多若能精勤修學此道,

速證無上正等菩提,拔濟無邊諸有

情類,令證實際諸漏永盡,入無餘依

般涅槃界.是善男子善女人等,所獲

福聚,甚多於前.復次,憍尸迦,若善男

子善女人等,教贍部洲諸有情類,皆

令安住四靜慮、四無量、四無色定、五

神通,於意云何?是善男子善女人等,

由此因緣,得福多不?天帝言:甚多,

世尊.甚多,善逝.爾時,佛告天帝言:

有善男子善女人等,於深般若波羅

蜜多,以淸淨心,恭敬信受,爲求無上

正等菩提,書寫施他,復爲解說於深

義趣,令無疑惑教授教誡,諸有情言:

汝應勤修眞菩薩道,所謂般若波羅

蜜多若能精勤修學此道,速證無上

正等菩提,拔濟無邊諸有情類,令證

實際諸漏永盡,入無餘依般涅槃界.

是善男子善女人等,所獲福聚,甚多

於前.復次,憍尸迦,置贍部洲諸有情

類,若善男子善女人等,教四大洲諸

有情類,皆令安住四靜慮、四無量、四

無色定、五神通,於意云何?乃至廣說.

復次,憍尸迦,置四大洲諸有情類,若

善男子善女人等,教小千界諸有情

類,皆令安住四靜慮、四無量、四無色

定、五神通,於意云何?乃至廣說.復次,

憍尸迦,置小千界諸有情類,若善男

子善女人等,教中千界諸有情類,皆

令安住四靜慮、四無量、四無色定、五

神通,於意云何?乃至廣說.復次,憍尸

迦,置中千界諸有情類,若善男子善

女人等,教大千界諸有情類,皆令安

住四靜慮、四無量、四無色定、五神通,

於意云何?乃至廣說.復次,憍尸迦,置

大千界諸有情類,若善男子善女人

等,普教十方各如殑伽沙等世界諸

有情類,皆令安住四靜慮、四無量、四

無色定、五神通,於意云何?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,於深

般若波羅蜜多,以淸淨心,恭敬信受,

爲求無上正等菩提,書寫施他,復爲

解說於深義趣,令無疑惑教授教誡,

諸有情言:汝應勤修眞菩薩道,所謂

般若波羅蜜多若能精勤修學此道,

速證無上正等菩提,拔濟無邊諸有

情類,令證實際諸漏永盡,入無餘依

般涅槃界.是善男子善女人等,所獲

福聚,甚多於前.復次,憍尸迦,若善男

子善女人等,於深般若波羅蜜多,至

心聽聞,受持讀誦,精勤修學,如理思

惟,所獲福聚,勝普教導一贍部洲諸

有情類,皆令安住十善業道、四靜慮、

四無量、四無色定、五神通.亦勝教導

一四大洲諸有情類,皆令安住十善

業道四靜慮四無量四無色定五神

通亦勝教導一小、千界諸、有情類、皆

令安住十善業道四靜慮四無量四

無色定、五神通.亦勝教導一中千界

諸有情類,皆令安住十善業道、四靜

慮、四無量、四無色定、五神通.亦勝教

導一大千界諸有情類,皆令安住十

善業道、四靜慮、四無量、四無色定、五

神通.亦勝教導十方各如殑伽沙界

諸有情類,皆令安住十善業道、四靜

慮、四無量、四無色定、五神通.復次,憍

尸迦若善男子善女人等於深般若

波羅蜜多,以無量門,廣爲他說宣示

開演,顯了解分別義趣,令其易解

所獲福聚,勝自聽聞,受持讀誦,精勤

修學,如理思惟甚深般若波羅蜜多,

所獲功德,無量倍數.復次,憍尸迦,若

善男子善女人等,自於般若波羅蜜

多,至心聽聞,受持讀誦,精勤修學,如

理思惟,以無量門,爲他廣說宣示開

演,顯了解分別義趣,令其易解所

獲福聚,過前福聚無量無邊.復次,憍

尸迦,若善男子善女人等,於深般若

波羅蜜多,書寫莊嚴,受持讀誦,有善

男子善女人等,於深般若波羅蜜多,

書寫莊嚴,施有情類,過前福聚無量

無邊.復次,憍尸迦,若善男子善女人

等,於深般若波羅蜜多,書寫莊嚴,施

有情類,有善男子善女人等,於深般

若波羅蜜多,善知義趣,能以種種巧

妙文義,爲他解說所獲福聚,過前福

聚無量無邊.時,天帝便白佛言:諸

善男子善女人等,應以種種巧妙文

義,爲他演說甚深般若波羅蜜多耶?

佛言:憍尸迦,如是如是.若善男子善

女人等,能以種種巧妙文義,爲他演

說甚深般若波羅蜜多,便獲無邊大

功德聚.時,天帝復白佛言:應爲何

等諸有情類,宣說般若波羅蜜多甚

深義趣?爾時,佛告天帝言:若善男

子善女人等,不知般若波羅蜜多甚

深義趣,應爲如是諸善男子善女人

等,宣說般若波羅蜜多甚深義趣.何

以故?憍尸迦,於當來世有善男子善

女人等,求趣無上正等菩提,聞他宣

說相似般若波羅蜜多心便迷謬退

失中道.時,天帝復白佛言:云何名

爲相似般若波羅蜜多,而名宣說相

似般若波羅蜜多?爾時,佛告天帝

言:於當來世有諸苾芻,不能善修身

戒心慧智慧狹劣,猶如牛羊,爲諸有

情,雖欲宣說眞實般若波羅蜜多,而

顚倒說相似般若波羅蜜多.云何苾

芻顚倒宣說相似般若波羅蜜多?謂

彼苾芻爲發無上菩提心者,說色壞

故,名爲無常;說受、想、行、識壞故,名爲

無常.復作是說,若如是求,是行般若

波羅蜜多.憍尸迦,如是名爲顚倒宣

說相似般若波羅蜜多.憍尸迦,不應

以色壞故,觀色無常;不應以受、想、行、

識壞故,觀受、想、行、識無常.若如是觀

色乃至識爲無常者,當知彼行相似

般若波羅蜜多.復次,憍尸迦,若善男

子善女人等,爲發無上菩提心者,宣

說布施乃至般若波羅蜜多,作如是

言:來,善男子.我當教汝,修學布施乃

至般若波羅蜜多.若依我教,而修學

者,當疾安住菩薩初地乃至十地,當

得諸餘無量佛法,速入菩薩正性離

生,超諸聲聞、獨覺等地.憍尸迦,彼以

有相及有所得而爲方便,依時分想

教修布施乃至般若波羅蜜多,如是

名爲顚倒宣說相似般若波羅蜜多.

復次,憍尸迦,若善男子善女人等,告

菩薩乘種性者言:若於般若波羅蜜

多,至心聽聞,受持讀誦,精勤修學,如

理思惟,當獲無邊殊勝功德.憍尸迦,

彼以有相及有所得而爲方便,作如

是說,名顚倒說相似般若波羅蜜多.

復次,憍尸迦,若善男子善女人等,告

菩薩乘種性者言:汝於過去、未來、現

在諸佛世尊,從初發心乃至究竟所

有善根,皆應隨喜一切合集,爲諸有

情迴向無上正等菩提.憍尸迦,彼以

有相及有所得而爲方便,作如是說,

名顚倒說相似般若波羅蜜多.以是

故憍尸迦,若善男子善女人等,以無

所得而爲方便,爲諸有情無倒宣說

甚深般若波羅蜜多眞實義趣,所獲

福聚無量無邊,能作有情利益安樂.

大般若波羅蜜多經卷第五百四十一

己亥歲高麗國大藏都監奉

勅雕造

大般若波羅蜜多經卷第五百四十二 夜

三藏法師玄奘奉 詔譯

第四分福門品第五之二

復次,憍尸迦,若善男子善女人等,教

贍部洲一切有情,皆令住預流果,或

一來果,或不還果,或阿羅漢果,於意

云何?是善男子善女人等,由此因緣,

得福多不?天帝言:甚多,世尊.甚多,

善逝.爾時,佛告天帝言:有善男子

善女人等,於深般若波羅蜜多,以淸

淨心,恭敬信受,爲求無上正等菩提,

書寫施他,復爲解說於深義趣,令無

疑惑教授教誡,諸有情言:汝應勤修

眞菩薩道,謂深般若波羅蜜多若能

精勤修學此道,疾證無上正等菩提,

拔濟無邊諸有情類,令證實際諸漏

永盡,入無餘依般涅槃界.是善男子

善女人等所獲福聚,甚多於前.何以

故?憍尸迦,一切預流、一來、不還、阿羅

漢果,皆是般若波羅蜜多所流出故.

彼善男子善女人等,聞深般若波羅

蜜多,教授教誡,精勤修學,漸次圓滿

一切佛法,乃至證得一切智智,化諸

有情,令得預流、一來、不還、阿羅漢果、

獨覺菩提,趣入菩薩正性離生,乃至

證得佛菩提故.復次,憍尸迦,置贍部

洲一切有情,若善男子善女人等,教

四大洲一切有情皆令住預流果或

一來果,或不還果,或阿羅漢果,於意

云何?乃至廣說.復次,憍尸迦,置四大

洲一切有情,若善男子善女人等,教

小千界一切有情,皆令住預流果,或

一來果,或不還果,或阿羅漢果,於意

云何?乃至廣說.復次,憍尸迦,置小千

界一切有情.若善男子善女人等,教

中千界一切有情,皆令住預流果,或

一來果,或不還果,或阿羅漢果,於意

云何?乃至廣說.復次,憍尸迦,置中千

界一切有情,若善男子善女人等,教

大千界一切有情,皆令住預流果,或

一來果,或不還果,或阿羅漢果,於意

云何?乃至廣說.復次,憍尸迦,置大千

界一切有情,若善男子善女人等,教

化十方各如殑伽沙等世界一切有

情,皆令住預流果,或一來果,或不還

果,或阿羅漢果,於意云何?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,於深

般若波羅蜜多,以淸淨心,恭敬信受,

爲求無上正等菩提,書寫施他,復爲

解說於深義趣,令無疑惑教授教誡,

諸有情言:汝應勤修眞菩薩道,謂深

般若波羅蜜多若能精勤修學此道

疾證無上正等菩提,拔濟無邊諸有

情類,令證實際諸漏永盡,入無餘依

般涅槃界.是善男子善女人等所獲

福聚,甚多於前.何以故?憍尸迦,一切

預流、一來、不還、阿羅漢果,皆是般若

波羅蜜多所流出故.彼善男子善女

人等,聞深般若波羅蜜多,教授教誡,

精勤修學漸次圓滿一切佛法乃至

證得一切智智,化有情類,令得預流、

一來、不還、阿羅漢果、獨覺菩提,趣入

菩薩正性離生,乃至證得佛菩提故.

復次,憍尸迦,若善男子善女人等,教

贍部洲一切有情,皆令安住獨覺菩

提,於意云何?是善男子善女人等,由

此因緣,得福多不?天帝言:甚多,世

尊.甚多,善逝.爾時,佛告天帝言:有

善男子善女人等,於深般若波羅蜜

多,以淸淨心,恭敬信受,爲求無上正

等菩提,書寫施他,復爲解說於深義

趣,令無疑惑教授教誡,諸有情言:汝

應勤修眞菩薩道,謂深般若波羅蜜

多若能精勤修學此道,疾證無上正

等菩提,拔濟無邊諸有情類,令證實

際諸漏永盡,入無餘依般涅槃界.是

善男子善女人等所獲福聚,甚多於

前.何以故?憍尸迦,一切獨覺所證菩

提,皆是般若波羅蜜多所流出故,彼

善男子善女人等,聞深般若波羅蜜

多,教授教誡,精勤修學,漸次圓滿一

切佛法,乃至證得一切智智,化有情

類,令得預流、一來、不還、阿羅漢果、獨

覺菩提,趣入菩薩正性離生,乃至證

得佛菩提故.復次,憍尸迦,置贍部洲

一切有情,若善男子善女人等,教四

大洲一切有情,皆令安住獨覺菩提,

於意云何?乃至廣說.復次,憍尸迦,置

四大洲一切有情,若善男子善女人

等,教小千界一切有情,皆令安住獨

覺菩提,於意云何?乃至廣說.復次,憍

尸迦,置小千界一切有情,若善男子

善女人等,教中千界一切有情,皆令

安住獨覺菩提,於意云何,?乃至廣說.

復次,憍尸迦,置中千界一切有情,若

善男子善女人等,教大千界一切有

情,皆令安住獨覺菩提,於意云何?乃

至廣說.復次,憍尸迦,置大千界一切

有情,若善男子善女人等,普教十方

各如殑伽沙等世界一切有情,皆令

安住獨覺菩提,於意云何?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,於深

般若波羅蜜多,以淸淨心,恭敬信受,

爲求無上正等菩提,書寫施他,復爲

解說於深義趣,令無疑惑教授教誡,

諸有情言:汝應勤修眞菩薩道,謂深

般若波羅蜜多若能精勤修學此道,

疾證無上正等菩提,拔濟無邊諸有

情類,令證實際諸漏永盡,入無餘依

般涅槃界.是善男子善女人等所獲

福聚,甚多於前.何以故?憍尸迦,一切

獨覺所證菩提,皆是般若波羅蜜多

所流出故.彼善男子善女人等,聞深

般若波羅蜜多,教授教誡,精勤修學,

漸次圓滿一切佛法,乃至證得一切

智智,化有情類,令得預流、一來、不還、

阿羅漢果、獨覺菩提,趣入菩薩正性

離生,乃至證得佛菩提故.

復次,憍尸迦,若善男子善女人等,教

贍部洲諸有情類,皆發無上正等覺

心於意云何是善男子善女人等由

此因緣,得福多不?天帝言:甚多,世

尊.甚多,善逝.爾時,佛告天帝言:有

善男子善女人等,書深般若波羅蜜

多,衆寶莊嚴,供養恭敬,尊重讚歎,轉

施與一,已發無上菩提心者,受持讀

誦,復作是言:來,善男子.汝當於此甚

深般若波羅蜜多,至心聽聞,受持讀

誦,令善通利,如理思惟,隨此法門,應

正信解.若正信解,則能修學甚深般

若波羅蜜多;若能修學甚深般若波

羅蜜多,則能證得一切智法;若能證

得一切智法,則修般若波羅蜜多疾

得圓滿;若修般若波羅蜜多疾得圓

滿,便能證得一切智智.是善男子善

女人等所獲福聚,甚多於前.復次,憍

尸迦,置贍部洲諸有情類,若善男子

善女人等,教四大洲諸有情類,皆發

無上正等覺心,於意云何?乃至廣說.

復次,憍尸迦,置四大洲諸有情類,若

善男子善女人等,教小千界諸有情

類,皆發無上正等覺心,於意云何?乃

至廣說.復次,憍尸迦,置小千界諸有

情類,若善男子善女人等,教中千界

諸有情類,皆發無上正等覺心,於意

云何?乃至廣說.復次,憍尸迦,置中千

界諸有情類,若善男子善女人等,教

大千界諸有情類,皆發無上正等覺

心,於意云何?乃至廣說.復次,憍尸迦,

置大千界諸有情類,若善男子善女

人等,普教十方各如殑伽沙等世界

諸有情類,皆發無上正等覺心,於意

云何?是善男子善女人等,由此因緣,

得福多不?天帝言:甚多,世尊.甚多,

善逝.爾時,佛告天帝言:有善男子

善女人等,書深般若波羅蜜多,衆寶

莊嚴,供養恭敬,尊重讚歎,轉施與一,

已發無上菩提心者,受持讀誦,復作

是言:來,善男子.汝當於此甚深般若

波羅蜜多,至心聽聞,受持讀誦,令善

通利,如理思惟,隨此法門,應正信解.

若正信解,則能修學甚深般若波羅

蜜多;若能修學甚深般若波羅蜜多,

則能證得一切智法;若能證得一切

智法,則修般若波羅蜜多疾得圓滿;

若修般若波羅蜜多疾得圓滿,便能

證得一切智智.是善男子善女人等

所獲福聚,甚多於前.復次,憍尸迦,若

善男子善女人等,教贍部洲諸有情

類,皆於無上正等菩提,得不退轉,於

意云何?是善男子善女人等,由此因

緣,得福多不?天帝言:甚多,世尊.甚

多,善逝.爾時,佛告天帝言:有善男

子善女人等,書深般若波羅蜜多,衆

寶莊嚴,供養恭敬,尊重讚歎,轉施與

一,已於無上正等菩提不退轉者,受

持讀誦,復作是言:來,善男子.汝當於,

此甚深般若波羅蜜多,至心聽聞,受

持讀誦,令善通利,如理思惟,隨此法

門,應正信解.若正信解,則能修學甚

深般若波羅蜜多;若能修學甚深般

若波羅蜜多,則能證得一切智法;若

能證得一切智法,則修般若波羅蜜

多疾得圓滿;若修般若波羅蜜多疾

得圓滿,便能證得一切智智.是善男

子善女人等所獲福聚,甚多於前.復

次,憍尸迦,置贍部洲諸有情類,若善

男子善女人等,教四大洲諸有情類,

皆於無上正等菩提,得不退轉,於意

云何?乃至廣說.復次,憍尸迦,置四大

洲諸有情類,若善男子善女人等,教

小千界諸有情類,皆於無上正等菩

提,得不退轉,於意云何?乃至廣說.復

次,憍尸迦,置小千界諸有情類若善

男子善女人等,教中千界諸有情類,

皆於無上正等菩提,得不退轉,於意

云何?乃至廣說.復次,憍尸迦,置中千

界諸有情類,若善男子善女人等,教

大千界諸有情類,皆於無上正等菩

提,得不退轉,於意云何?乃至廣說.復

次,憍尸迦,置大千界諸有情類,若善

男子善女人等,普教十方各如殑伽

沙等世界諸有情類,皆於無上正等

菩提,得不退轉,於意云何,?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,書深

般若波羅蜜多,衆寶莊嚴,供養恭敬,

尊重讚歎,轉施與一,已於無上正等

菩提不退轉者,受持讀誦,復作是言:

來,善男子,汝當於此甚深般若波羅

蜜多,至心聽聞,受持讀誦,令善通利,

如理思惟,隨此法門,應正信解.若正

信解,則能修學甚深般若波羅蜜多;

若能修學甚深般若波羅蜜多,則能

證得一切智法;若能證得一切智法,

則修般若波羅蜜多疾得圓滿;若修

般若波羅蜜多疾得圓滿,便能證得

一切智智.是善男子善女人等所獲

福聚,甚多於前.復次,憍尸迦,若贍部

洲諸有情類,皆發無上正等覺心,有

善男子善女人等,書深般若波羅蜜

多,衆寶莊嚴,供養恭敬,尊重讚歎,普

施與彼,受持讀誦,復作是言,來,善男

子.汝等於此甚深般若波羅蜜多,至

心聽聞,受持讀誦,令善通利,如理思

惟,隨此法門,應正信解.若正信解,則

能修學甚深般若波羅蜜多;若能修

學甚深般若波羅蜜多,則能證得一

切智法;若能證得一切智法,則修般

若波羅蜜多疾得圓滿;若修般若波

羅蜜多疾得圓滿,便能證得一切智

智,於意云何?是善男子善女人等,由

此因緣,得福多不?天帝言:甚多,世

尊.甚多,善逝.爾時,佛告天帝言:若

善男子善女人等,書深般若波羅蜜

多,衆寶莊嚴,供養恭敬,尊重讚歎,轉

施與一,已於無上正等菩提不退轉

者,受持讀誦,復作是言:來,善男子.汝

當於此甚深般若波羅蜜多,至心聽

聞,受持讀誦,令善通利,如理思惟,隨

此法門,應正信解.若正信解,則能修

學甚深般若波羅蜜多;若能修學甚

深般若波羅蜜多,則能證得一切智

法;若能證得一切智法,則修般若波

羅蜜多疾得圓滿;若修般若波羅蜜

多疾得圓滿,便能證得一切智智.是

善男子善女人等所獲福聚,甚多於

前.所以者何?彼菩薩摩訶薩,定證無

上正等菩提,與諸有情作苦邊際,令

其速證三乘涅槃.復次,憍尸迦,置贍

部洲諸有情類,若四大洲諸有情類,

若小千界諸有情類,若中千界諸有

情類,若大千界諸有情類,若復十方

各如殑伽沙等世界諸有情類,皆發

無上正等覺心,有善男子善女人等,

書深般若波羅蜜多,衆寶莊嚴,供養

恭敬,尊重讚歎,普施與彼,受持讀誦,

復作是言:來,善男子,汝等於此甚深

般若波羅蜜多,至心聽聞,受持讀誦,

令善通利,如理思惟,隨此法門,應正

信解.若正信解,則能修學甚深般若

波羅蜜多;若能修學甚深般若波羅

蜜多,則能證得一切智法;若能證得

一切智法,則修般若波羅蜜多疾得

圓滿;若修般若波羅蜜多疾得圓滿,

便能證得一切智智.於意云何?是善

男子善女人等,由此因緣,得福多不?

天帝言:甚多,世尊.甚多,善逝.爾時,

佛告天帝言:若善男子善女人等,

書深般若波羅蜜多,衆寶莊嚴,供養

恭敬,尊重讚歎,轉施與一,已於無上正

等菩提不退轉者,受持讀誦,復作是

言:來,善男子.汝當於此甚深般若波

羅蜜多,至心聽聞,受持讀誦,令善通

利,如理思惟,隨此法門,應正信解.若

正信解,則能修學甚深般若波羅蜜

多;若能修學甚深般若波羅蜜多,則

能證得一切智法;若能證得一切智法,

則修般若波羅蜜多疾得圓滿;若修

般若波羅蜜多疾得圓滿,便能證得

一切智智是善男子善女人等所獲福

聚,甚多於前.所以者何?彼菩薩摩訶

薩,定證無上正等菩提,與諸有情作

苦邊際,令其速證三乘涅槃.復次,憍尸

迦,若贍部洲諸有情類,皆於無上正

等菩提,得不退轉,有善男子善女人

等,書深般若波羅蜜多,衆寶莊嚴,供

養恭敬,尊重讚歎,普施與彼,受持讀

誦,復作是言:來,善男子.汝等於此甚

深般若波羅蜜多,至心聽聞,受持讀

誦,令善通利,如理思惟,隨此法門,應正

信解.若正信解,則能修學甚深般若

波羅蜜多;若能修學甚深般若波羅

蜜多,則能證得一切智法;若能證得

一切智法,則修般若波羅蜜多疾得

圓滿;若修般若波羅蜜多疾得圓滿

便能證得一切智智.於意云何?是善男

子善女人等,由此因緣,得福多不?天帝

釋言:甚多,世尊.甚多,善逝.爾時,佛告

天帝言:已於無上正等菩提,得不

退轉,諸菩薩中有一菩薩,作如是言:我

今欣樂速證無上正等菩提,濟拔有情

生死衆苦,令得殊勝畢竟安樂.若善

男子善女人等,爲成彼事,書深般若

波羅蜜多,衆寶莊嚴,供養恭敬,尊重

讚歎,轉施與彼,受持讀誦,復作是言:

來,善男子.汝當於此甚深般若波羅

蜜多,至心聽聞,受持讀誦,令善通利,

如理思惟,隨此法門,應正信解.若正

信解,則能修學甚深般若波羅蜜多;

若能修學甚深般若波羅蜜多,則能

證得一切智法;若能證得一切智法,則

修般若波羅蜜多疾得圓滿;若修般若

波羅蜜多疾得圓滿,便能證得一切智

智.是善男子善女人等所獲福聚,甚多

於前,無量無邊,不可稱數.復次,憍尸迦,

置贍部洲諸有情類,若四大洲諸有

情類,若小千界諸有情類,若中千界

諸有情類,若大千界諸有情類,若復

十方各如殑伽沙等世界諸有情類,

皆於無上正等菩提,得不退轉,有善

男子善女人等,書深般若波羅蜜多,

衆寶莊嚴,供養恭敬,尊重讚歎,普施

與彼,受持讀誦,復作是言:來,善男子.

汝等於此甚深般若波羅蜜多,至心

聽聞,受持讀誦,令善通利,如理思惟,

隨此法門,應正信解.若正信解,則能

修學甚深般若波羅蜜多;若能修學

甚深般若波羅蜜多,則能證得一切

智法;若能證得一切智法,則修般若

波羅蜜多疾得圓滿;若修般若波羅

蜜多疾得圓滿,便能證得一切智智.

於意云何?是善男子善女人等,由此

因緣,得福多不?天帝言:甚多,世尊.

甚多,善逝.爾時,佛告天帝言:已於

無上正等菩提,得不退轉,諸菩薩中

有一菩薩,作如是言:我今欣樂速證

無上正等菩提,濟拔有情生死衆苦,

令得殊勝畢竟安樂,若善男子善女

人等,爲成彼事,書深般若波羅蜜多,

衆寶莊嚴,供養恭敬,尊重讚歎,轉施

與彼,受持讀誦,復作是言:來,善男子.

汝當於此甚深般若波羅蜜多,至心

聽聞,受持讀誦,令善通利,如理思惟,

隨此法門,應正信解.若正信解,則能

修學甚深般若波羅蜜多,若能修學

甚深般若波羅蜜多,則能證得一切

智法;若能證得一切智法,則修般若

波羅蜜多疾得圓滿;若修般若波羅

蜜多疾得圓滿,便能證得一切智智.

是善男子善女人等所獲福聚,甚多

於前,無量無邊,不可稱數.

復次,憍尸迦,若贍部洲諸有情類,皆

發無上正等覺心,有善男子善女人

等,書深般若波羅蜜多,衆寶莊嚴,供

養恭敬,尊重讚歎,普施與彼,受持讀

誦,令善通利,如理思惟,於意云何?是

善男子善女人等,由此因緣,得福多

不?天帝言:甚多,世尊.甚多,善逝.爾

時,佛告天帝言:若善男子善女人

等,書深般若波羅蜜多,衆寶莊嚴,供

養恭敬,尊重讚歎,於彼衆中,隨施與

一,受持讀誦,令善通利,如理思惟,復

以種種巧妙文義,廣爲解分別義

趣,令其解了教授教誡,令勤修學,是

善男子善女人等所獲福聚,甚多於

前,無量無邊,不可稱數.復次,憍尸迦,

置贍部洲諸有情類,若四大洲諸有

情類,若小千界諸有情類,若中千界

諸有情類,若大千界諸有情類,若復

十方各如殑伽沙等世界諸有情類,

皆發無上正等覺心,有善男子善女

人等,書深般若波羅蜜多,衆寶莊嚴,

供養恭敬,尊重讚歎,普施與彼,受持

讀誦,令善通利,如理思惟,於意云何?

是善男子善女人等,由此因緣,得福

多不?天帝言:甚多,世尊.甚多,善逝.

爾時,佛告天帝言:若善男子善女

人等,書深般若波羅蜜多,衆寶莊嚴,

供養恭敬,尊重讚歎,於彼衆中,隨施

與一,受持讀誦,令善通利,如理思惟,

復以種種巧妙文義,廣爲解分別

義趣,令其解了教授教誡,令勤修學,

是善男子善女人等所獲福聚,甚多

於前,無量無邊,不可稱數.

復次,憍尸迦,若贍部洲諸有情類,皆

於無上正等菩提,得不退轉,有善男

子善女人等,書深般若波羅蜜多,衆

寶莊嚴,供養恭敬,尊重讚歎,普施與

彼,受持讀誦,令善通利,如理思惟,於

意云何?是善男子善女人等,由此因

緣,得福多不?天帝言:甚多,世尊.甚

多,善逝.爾時,佛告天帝言:若善男

子善女人等,書深般若波羅蜜多,衆

寶莊嚴,供養恭敬,尊重讚歎,於彼衆

中,隨施與一,受持讀誦,令善通利,如

理思惟,復以種種巧妙文義,廣爲解

分別義趣,令其解了教授教誡,令

勤修學,是善男子善女人等所獲福

聚,甚多於前,無量無邊,不可稱數.復

次,憍尸迦,置贍部洲諸有情類,若四

大洲諸有情類,若小千界諸有情類,

若中千界諸有情類,若大千界諸有

情類,若復十方各如殑伽沙等世界

諸有情類,皆於無上正等菩提,得不

退轉,有善男子善女人等,書深般若

波羅蜜多,衆寶莊嚴,供養恭敬,尊重

讚歎,普施與彼,受持讀誦,令善通利

如理思惟,於意云何?是善男子善女

人等,由此因緣,得福多不?天帝言:

甚多,世尊.甚多,善逝.爾時,佛告天帝

言:若善男子善女人等,書深般若

波羅蜜多,衆寶莊嚴,供養恭敬,尊重

讚歎,於彼衆中,隨施與一,受持讀誦,

令善通利,如理思惟,復以種種巧妙

文義,廣爲解分別義趣,令其解了

教授教誡,令勤修學,是善男子善女

人等所獲福聚,甚多於前,無量無邊,

不可稱數.

復次,憍尸迦,若贍部洲諸有情類,皆

發無上正等覺心,旣發無上菩提心

已,同作是言:我今欣樂速證無上正

等菩提,濟拔有情生死衆苦,令得殊

勝畢竟安樂.有善男子善女人等,爲

成彼事,書深般若波羅蜜多,衆寶莊

嚴,供養恭敬,尊重讚歎,普施與彼,受

持讀誦,令善通利,如理思惟,於意云

何?是善男子善女人等,由此因緣,得

福多不?天帝言:甚多,世尊.甚多,善

逝.爾時,佛告天帝言:若善男子善

女人等,書深般若波羅蜜多,衆寶莊

嚴,供養恭敬,尊重讚歎,於彼衆中,隨

施與一,受持讀誦,令善通利,如理思

惟,以無量門巧妙文義,廣爲解分

別義趣,令其解了教授教誡,令勤修

學,是善男子善女人等所獲福聚,甚

多於前,無量無邊,不可稱數.復次,憍

尸迦,置贍部洲諸有情類,若四大洲

諸有情類,若小千界諸有情類,若中

千界諸有情類,若大千界諸有情類,

若復十方各如殑伽沙等世界諸有

情類,皆發無上正等覺心,旣發無上

菩提心已,同作是言:我今欣樂速證

無上正等菩提,濟拔有情生死衆苦,

令得殊勝畢竟安樂.有善男子善女

人等,爲成彼事,書深般若波羅蜜多,

衆寶莊嚴,供養恭敬,尊重讚歎,普施

與彼,受持讀誦,令善通利,如理思惟,

於意云何?是善男子善女人等,由此

因緣,得福多不?天帝言:甚多,世尊.

甚多,善逝.爾時,佛告天帝言:若善

男子善女人等,書深般若波羅蜜多,

衆寶莊嚴,供養恭敬,尊重讚歎,於彼

衆中,隨施與一,受持讀誦,令善通利,

如理思惟,以無量門巧妙文義,廣爲

解分別義趣,令其解了教授教誡,

令勤修學,是善男子善女人等所獲

福聚,甚多於前,無量無邊,不可稱數.

復次,憍尸迦,若贍部洲諸有情類,皆

於無上正等菩提,得不退轉,同作是

言:我今欣樂速證無上正等菩提,濟

拔有情生死衆苦,令得殊勝畢竟安

樂.有善男子善女人等,爲成彼事,書

深般若波羅蜜多,衆寶莊嚴,供養恭

敬,尊重讚歎,普施與彼,受持讀誦,令

善通利,如理思惟,於意云何?是善男

子善女人等,由此因緣,得福多不?天

帝言甚多世尊甚多善逝爾時佛

告天帝言:若善男子善女人等,書

深般若波羅蜜多,衆寶莊嚴,供養恭

敬,尊重讚歎,於彼衆中,隨施與一,受

持讀誦,令善通利,如理思惟,以無量

門巧妙文義,廣爲解分別義趣,令

其解了教授教誡,令勤修學,是善男

子善女人等所獲福聚,甚多於前,無

量無邊,不可稱數.復次,憍尸迦,置贍

部洲諸有情類,若四大洲諸有情類,

若小千界諸有情類,若中千界諸有

情類,若大千界諸有情類,若復十方

各如殑伽沙等世界諸有情類,皆於

無上正等菩提,得不退轉,同作是言:

我今欣樂速證無上正等菩提,濟拔

有情生死衆苦,令得殊勝畢竟安樂.

有善男子善女人等,爲成彼事,書深

般若波羅蜜多,衆寶莊嚴,供養恭敬,

尊重讚歎,普施與彼,受持讀誦,令善

通利,如理思惟,於意云何?是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:若善男子善女人等,書深

般若波羅蜜多,衆寶莊嚴,供養恭敬,

尊重讚歎,於彼衆中,隨施與一,受持

讀誦令善通利如理思惟以無量門

巧妙文義,廣爲解分別義趣,令其

解了教授教誡,令勤修學,是善男子

善女人等所獲福聚,甚多於前,無量

無邊,不可稱數.復次,憍尸迦,若善男

子善女人等,書深般若波羅蜜多,種

種莊嚴,供養恭敬,尊重讚歎,施贍部

洲一切有情,是善男子善女人等,由

此因緣,得福多不?天帝言:甚多,世

尊.甚多,善逝.爾時,佛告天帝言:有

善男子善女人等,爲一有情,於深般

若波羅蜜多,分別解說甚深義趣,令

其解了,是善男子善女人等所獲福

聚,甚多於前,無量無邊,不可稱數.復

次,憍尸迦,若善男子善女人等,書深

般若波羅蜜多,種種莊嚴,供養恭敬,

尊重讚歎,施四大洲一切有情,若小

千界一切有情,若中千界一切有情,

若大千界一切有情,若復十方各如

殑伽沙等世界一切有情,是善男子

善女人等,由此因緣,得福多不?天帝

言:甚多,世尊.甚多,善逝.爾時,佛告

天帝言:有善男子善女人等,爲一

有情,於深般若波羅蜜多,分別解說

甚深義趣,令其解了,是善男子善女

人等所獲福聚,甚多於前,無量無邊,

不可稱數.復次,憍尸迦,若善男子善

女人等,爲贍部洲諸有情類,若四大

洲諸有情類,若小千界諸有情類,若

中千界諸有情類,若大千界諸有情

類,若復十方各如殑伽沙等世界諸

有情類,於深般若波羅蜜多,分別解

說甚深義趣,令其解了,是善男子善

女人等,由此因緣,得福多不?天帝

言:甚多,世尊.甚多,善逝.爾時,佛告天

帝言:有善男子善女人等,爲一有

情,於深般若波羅蜜多,以無染心,分

別解說甚深義趣,令其解了教授教

誡,令勤修學,是善男子善女人等所

獲福聚,甚多於前,無量無邊,不可稱數.

時,天帝便白佛言:如如菩薩摩訶

薩,轉近無上正等菩提,如是如是,應

以般若波羅蜜多甚深義趣,教授教

誡,令善通達諸法眞如,應以上妙衣

服、飮食、臥具、醫藥及餘資具,恭敬供

養,令無匱乏.若善男子善女人等,能

以如是法施財施,攝受供養彼菩薩

摩訶薩,是善男子善女人等,由此因

緣,得大果報,獲大勝利,無量無邊.所

以者何?彼菩薩摩訶薩,要由如是法

施財施,攝受供養,速能證得一切智

智.爾時,善現讚帝言:善哉,善哉!憍

尸迦,善能勸勵,攝受護助諸菩薩摩

訶薩,令疾證得一切智智,汝今已作

佛聖弟子,所應作事.何以故?憍尸迦,

一切如來諸聖弟子,爲欲利樂諸有

情故,方便勸勵,攝受護助諸菩薩摩

訶薩,令疾證得一切智智.所以者何?

一切如來聲聞、獨覺、世間勝事,皆由

菩薩摩訶薩衆,而得出現.何以故?憍

尸迦,若無菩薩摩訶薩,發菩提心,則

無菩薩摩訶薩,能學布施乃至般若

波羅蜜多.若無菩薩摩訶薩,能學布

施乃至般若波羅蜜多,則無菩薩摩

訶薩,能證無上正等菩提.若無菩薩

摩訶薩,證得無上正等菩提,則無如

來、聲聞、獨覺、世間勝事,故應勸勵,攝

受護助諸菩薩摩訶薩,令學六種波

羅蜜多,究竟圓滿,疾證無上正等菩

提,轉妙法輪,度有情衆.

大般若波羅蜜多經卷第五百四十二

己亥歲高麗國大藏都監奉

勅雕造

大般若波羅蜜多經卷第五百四十三 夜

三藏法師玄奘奉 詔譯

第四分隨喜迴向品第六之一

爾時,慈氏菩薩摩訶薩謂具壽善現

言:大德,諸菩薩摩訶薩,所有隨喜迴

向俱行諸福業事,於餘有情施戒修

等諸福業事,爲最爲勝,爲尊爲高,爲

妙爲微妙,爲上爲無上,無等無等等.

爾時,具壽善現問慈氏菩薩摩訶薩

言:諸菩薩摩訶薩,所起隨喜迴向之

心,普緣十方無量無數,不可思議,無

邊世界一一世界無量無數,不可思

議,無邊如來應正等覺斷諸有路,絕

戲論道,已入無餘依般涅槃界者,從

初發心,乃至證得所求無上正等菩

提.如是乃至入無餘依般涅槃界,展

轉乃至正法滅已,於其中間,所有戒

蘊、定蘊、慧蘊、解脫蘊、解脫智見蘊,若

六波羅蜜多相應善根,若佛圓滿功

德相應善根,若力無畏相應善根,若

神通波羅蜜多相應善根,若甚深般

若波羅蜜多相應善根,若大願波羅

蜜多相應善根,若一切智智相應善

根,若爲利樂一切有情大慈、大悲、大

喜、大捨,若無量無數諸佛功德,若證

無上正等菩提所有妙樂,若於諸法

得大自在波羅蜜多,若不可伏能伏

一切無量最極神通妙行,若無障無

礙,無對無等,無喩無限如來如實勇

猛威力,若佛智見,若佛十力波羅蜜

多,若四無畏最極圓滿所證佛法,若

能引發諸法勝義所證佛法,若轉法

輪,若秉法炬,若擊法鼓,若吹法螺,若

雨法雨,若設法會,若以法味恣諸有

情隨意所欣皆令充足.若於如是無

上法教,謂諸佛法,若獨覺法,若聲聞

法,所有調伏勝解決定趣三菩提.若

佛世尊授諸菩薩無上正等大菩提

記,若彼一切殊勝善根,所謂布施乃

至般若波羅蜜多相應善根,若授獨

覺補特伽羅獨覺乘菩提記,若彼一

切殊勝善根,所謂觀察十二緣起相

應善根,若授聲聞補特伽羅聲聞乘

菩提記,若彼一切殊勝善根,所謂施

性戒性修性三福業事,若學無學無

漏善根,若諸異生於彼諸法所種善

根,若諸如來應正等覺四衆弟子,謂

苾芻、苾芻尼、鄔波索迦、鄔波斯迦所

有施性、戒性、修性三福業事,若於諸

佛所說法教天、龍、藥叉廣說乃至人、

非人等所種善根,若彼於佛般涅槃

後所種善根,若有情類於佛、法、僧及

餘善士深心信樂,所起種種殊勝善

根,是諸善根及餘功德,一切合集,觀

察稱量現前發起最尊最勝,最上最

妙隨喜之心,復以如是隨喜俱行諸

福業事,與諸有情平等共有迴向無

上正等菩提,願此善根,與有情類同

共引發所求無上正等菩提.如是所

起隨喜迴向,於餘所起諸福業事,爲

最爲勝,爲尊爲高,爲妙爲微妙,爲上

爲無上,無等無等等.於意云何?彼菩

薩摩訶薩,緣如是事,起如是行相,隨

喜迴向心,爲有如是所緣可得,如彼

菩薩所取相不?爾時,慈氏菩薩答具

壽善現言:彼菩薩摩訶薩,緣如是事,

起如是行相,隨喜迴向心,實無如是

所緣可得,如彼菩薩所取之相.時,具

壽善現謂慈氏菩薩言:若無如是所

緣諸事,如彼菩薩所取相者,彼諸菩

薩隨喜迴向,豈不皆成想心見倒?所

以者何?如有貪著無所有事,無常謂

常,實苦謂樂,無我謂我,不淨謂淨,卽

便發起想心見倒,如所緣事實無所

有,菩提及心,亦復如是,一切法一切

界亦應爾.若一切種皆無所有,無差

別者,何等是所緣事,何等是隨喜心,

何等是菩提,何等是迴向,云何菩薩

摩訶薩,緣如是事,起隨喜心,迴向無

上正等菩提?慈氏菩薩報善現言:如

是所起隨喜迴向,不應對彼新學大

乘菩薩前說.所以者何?彼聞如是隨

喜迴向,所有信樂恭敬之心,皆當隱

沒.如是隨喜迴向之法,應爲不退轉

菩薩摩訶薩,或曾供養無量諸佛,久

發大願多殖善根,爲多善友所攝受

者,分別開示.所以者何?彼聞如是隨

喜迴向,不驚不怖,不退不沒,諸菩薩

摩訶薩,應以如是隨喜俱行諸福業

事,迴向無上正等菩提.當於爾時,應

作是念:所可用心隨喜迴向,此所用

心盡滅離變,此所緣事及諸善根,亦

皆如心盡滅離變.此中何等是所用

心,復以何等爲所緣事及諸善根,而

說隨喜迴向無上正等菩提?是心於

心理,不應有隨喜迴向,以無二心俱

時起故,心亦不可隨喜迴向,心自性

故.是故隨喜迴向之心及所緣事,皆

不可得.時,天帝白善現言:新學大

乘諸菩薩衆,聞如是事,其心將無驚

怖退沒,云何菩薩摩訶薩衆,於所緣

事,起隨喜心,云何攝受隨喜,俱行諸

福業事,迴向無上正等菩提,而不違

理?爾時,善現依承慈氏菩薩威力,告

帝言:諸菩薩摩訶薩,普緣十方無

量無數,不可思議,無邊世界一切如

來應正等覺,斷諸有路,絕戲論道,殄

諸雲霧,摧諸棘刺,捨諸重擔,逮得己

利,盡諸有結,正智解脫,到心自在第

一究竟,入無餘依涅槃界者,從初發

心,乃至證得所求無上正等菩提,轉

妙法輪,度有情衆,般涅槃後乃至法

滅,於其中間,所有種種功德善根及

弟子衆,於諸佛法,所種善根及餘所

起種種功德,一切合集,觀察稱量,現

前發起最尊最勝,最上最妙隨喜之

心,復持如是隨喜,俱行諸福業事,與

諸有情平等共有迴向無上正等菩

提,彼於爾時,方便善巧,能不墜墮想

心見倒.

爾時,慈氏菩薩摩訶薩謂具壽善現

言:若菩薩摩訶薩,於自所起隨喜迴

向俱行之心,不作隨喜迴向心想,於

所念佛及諸弟子所有功德,不作諸

佛及諸弟子功德之想,於諸天、人、阿

素洛等所種善根,不作天、人、阿素洛

等善根之想,而能隨喜迴向無上正

等菩提,是菩薩摩訶薩所起隨喜迴

向之心,則不墮於想心見倒.若菩薩

摩訶薩,於自所起隨喜迴向俱行之

心,要作隨喜迴向心想,於所念佛及

諸弟子所有功德,作所念佛及諸弟

子功德之想,於諸天、人、阿素洛等所

種善根,作諸天、人、阿素洛等善根之

想,方能隨喜迴向無上正等菩提,是

菩薩摩訶薩所起隨喜迴向之心,則

便墮於想心見倒.諸菩薩摩訶薩,以

如是心,念一切佛及諸弟子功德善

根,正知此心盡滅離變,非能隨喜正

知彼法其性亦然非所隨喜,又正了

達能迴向心法性,亦爾非能迴向及

正了知所迴向法,其性亦爾非所迴

向.若有能依如是所說隨喜迴向,是

正非邪.諸菩薩摩訶薩,皆應發起如

是隨喜迴向無上正等菩提.復次,善

現,若菩薩摩訶薩,普於過去,斷諸有

路,絕戲論道,諸佛世尊從初發心,乃

至證得所求無上正等菩提,展轉乃

至入無餘依般涅槃界,如是乃至正

法滅已,於其中間,所有諸佛波羅蜜

多相應善根,若佛世尊授菩薩記波

羅蜜多相應善根,若佛世尊授獨覺

記觀察緣起相應善根,若佛世尊授

聲聞記彼所發起施性、戒性、修性善

根,若有學位一切有漏、無漏善根,若

無學位無漏善根,若佛世尊戒薀、定

薀、慧薀、解脫薀、解脫智見薀,若爲利

樂一切有情大慈、大悲、大喜、大捨,若

餘無量無數佛法,若佛世尊宣說正

法,若於正法精勤修學勝解安住彼

諸善根,若於正法諸異生類所種善

根,若諸天、龍、阿素洛等聽聞正法及

聞法已所種善根,乃至傍生聽聞正

法及聞法已所種善根,若佛世尊般

涅槃後諸人、天等所種善根,如是一

切合集稱量,現前發起最尊最勝,最

上最妙隨喜之心.復持如是隨喜俱

行諸福業事,與諸有情平等共有迴

向無上正等菩提.於如是時,若正解

了諸能隨喜迴向之法盡滅離變,諸

所隨喜迴向之法自性皆空,雖如是

知,而能隨喜迴向無上正等菩提.復

於是時,若正解了都無有法,可能隨

喜迴向於法.何以故?以一切法自性

皆空,空中都無能所隨喜迴向法故.

雖如是知,而能隨喜迴向無上正等

菩提,是菩薩摩訶薩,便能不墮想心

見倒.所以者何?是菩薩摩訶薩,於隨

喜心及所隨喜功德善根,不生執著,

於迴向心及所迴向無上菩提,亦不

執著.由無執著,不墮顚倒.如是菩薩

所起隨喜迴向之心,名正無上隨喜

迴向,遠離一切虛妄分別.若菩薩摩

訶薩,於能隨喜迴向之法,起能隨喜

迴向法想,於所隨喜迴向之法,起所

隨喜迴向法想,而起隨喜迴向無上

正等菩提,是菩薩摩訶薩,所起隨喜

迴向之心,則便墮於想心見倒,所起

隨喜迴向,皆邪菩薩應知方便遠離.

復次,善現,若菩薩摩訶薩,普於未來,

斷諸有路,絕戲論道,諸佛世尊從初

發心,乃至證得所求無上正等菩提,

展轉乃至入無餘依般涅槃界,如是

乃至正法滅已,於其中間,所有諸佛

波羅蜜多相應善根,若佛世尊授菩

薩記波羅蜜多相應善根,若佛世尊

授獨覺記觀察緣起相應善根,若佛

世尊授聲聞記彼所發起施性、戒性、

修性善根,若有學位一切有漏、無漏

善根,若無學位無漏善根,若佛世尊

戒薀、定薀、慧薀、解脫薀、解脫智見薀,

若爲利樂一切有情大慈、大悲、大喜、

大捨,若餘無量無數佛法,若佛世尊

宣說正法,若於正法精勤修學勝解

安住彼諸善根,若於正法諸異生類

所種善根,若諸天、龍、阿素洛等聽聞

正法及聞法已所種善根,乃至傍生

聽聞正法及聞法已所種善根,若佛

世尊般涅槃後諸人天等所種善根,

如是一切合集稱量,現前發起最尊

最勝,最上最妙隨喜之心,復持如是

隨喜俱行諸福業事,與諸有情平等

共有迴向無上正等菩提.於如是時,

若正解了諸能隨喜迴向之法盡滅

離變,諸所隨喜迴向之法自性皆空,

雖如是知,而能隨喜迴向無上正等

菩提.復於是時,若正解了都無有法,

可能隨喜迴向於法.何以故?以一切

法自性皆空,空中都無能所隨喜迴

向法故.雖如是知,而能隨喜迴向無

上正等菩提,是菩薩摩訶薩,便能不

墮想心見倒.所以者何?是菩薩摩訶

薩,於隨喜心及所隨喜功德善根,不

生執著,於迴向心及所迴向無上菩

提,亦不執著.由無執著,不墮顚倒.如

是菩薩所起隨喜迴向之心,名正無

上隨喜迴向,遠離一切虛妄分別.若

菩薩摩訶薩,於能隨喜迴向之法,起

能隨喜迴向法想,於所隨喜迴向之

法,起所隨喜迴向法想,而起隨喜迴

向無上正等菩提.是菩薩摩訶薩所

起隨喜迴向之心,則便墮於想心見

倒所起隨喜迴向皆邪菩薩應知方

便遠離.復次,善現,若菩薩摩訶薩,普

於現在,斷諸有路,絕戲論道,諸佛世

尊從初發心,乃至證得所求無上正

等菩提,展轉乃至入無餘依般涅槃

界,如是乃至正法滅已,於其中間,所

有諸佛波羅蜜多相應善根,若佛世

尊授菩薩記波羅蜜多相應善根,若

佛世尊授獨覺記觀察緣起相應善

根,若佛世尊授聲聞記彼所發起施

性、戒性、修性善根,若有學位一切有

漏、無漏善根,若無學位無漏善根,若

佛世尊戒薀、定薀、慧薀、解脫薀、解脫

智見薀,若爲利樂一切有情大慈、大

悲、大喜、大捨,若餘無量無數佛法,若

佛世尊宣說正法,若於正法精勤修

學勝解安住彼諸善根,若於正法諸

異生類所種善根,若諸天、龍、阿素洛

等聽聞正法及聞法已所種善根,乃

至傍生聽聞正法及聞法已所種善

根,若佛世尊般涅槃後諸人、天等所

種善根,如是一切合集稱量,現前發

起最尊最勝,最上最妙隨喜之心,復

持如是隨喜俱行諸福業事,與諸有

情平等共有迴向無上正等菩提.於

如是時,若正解了諸能隨喜迴向之

法盡滅離變,諸所隨喜迴向之法自

性皆空,雖如是知,而能隨喜迴向無

上正等菩提.復於是時,若正解了都

無有法,可能隨喜迴向於法.何以故?

以一切法自性皆空,空中都無能所

隨喜迴向法故.雖如是知,而能隨喜

迴向無上正等菩提,是菩薩摩訶薩,

便能不墮想心見倒.所以者何?是菩

薩摩訶薩,於隨喜心及所隨喜功德

善根,不生執著,於迴向心及所迴向

無上菩提,亦不執著.由無執著,不墮

顚倒.如是菩薩所起隨喜迴向之心,

名正無上隨喜迴向,遠離一切虛妄

分別.若菩薩摩訶薩,於能隨喜迴向

之法,起能隨喜迴向法想,於所隨喜

迴向之法,起所隨喜迴向法想,而起

隨喜迴向無上正等菩提,是菩薩摩

訶薩所起隨喜迴向之心,則便墮於

想心見倒,所起隨喜迴向,皆邪菩薩

應知方便遠離,復次,善現,若菩薩摩

訶薩,普於過去、未來、現在,斷諸有路,

絕戲論道,諸佛世尊從初發心,乃至

證得所求無上正等菩提,展轉乃至

入無餘依般涅槃界,如是乃至正法

滅已,於其中間,所有諸佛波羅蜜多

相應善根,若佛世尊授菩薩記波羅

蜜多相應善根,若佛世尊授獨覺記

觀察緣起相應善根,若佛世尊授聲

聞記彼所發起施性、戒性、修性善根,

若有學位一切有漏、無漏善根,若無

學位無漏善根,若佛世尊戒薀、定薀、

慧薀、解脫薀、解脫智見薀,若爲利樂

一切有情大慈、大悲、大喜、大捨,若餘

無量無數佛法,若佛世尊宣說正法,

若於正法精勤修學勝解安住彼諸

善根,若於正法諸異生類所種善根,

若諸天、龍、阿素洛等聽聞正法及聞

法已所種善根,乃至傍生聽聞正法

及聞法已所種善根,若佛世尊般涅

槃後諸人、天等所種善根,如是一切

合集稱量,現前發起最尊最勝,最上

最妙隨喜之心,復持如是隨喜俱行

諸福業事,與諸有情平等共有迴向

無上正等菩提.於如是時,若正解了

諸餘隨喜迴向之法盡滅離變,諸所

隨喜迴向之法自性皆空,雖如是知

而能隨喜迴向無上正等菩提.復於

是時,若正解了都無有法,可能隨喜

迴向於法.何以故?以一切法自性皆

空,空中都無能所隨喜迴向法故.雖

如是知,而能隨喜迴向無上正等菩

提,是菩薩摩訶薩,便能不墮想心見

倒.所以者何?是菩薩摩訶薩,於隨喜

心及所隨喜功德善根,不生執著,於

迴向心及所迴向無上菩提,亦不執

著.由不執著,不墮顚倒.如是菩薩所

起隨喜迴向之心,名正無上隨喜迴

向,遠離一切虛妄分別.若菩薩摩訶

薩,於能隨喜迴向之法,起能隨喜迴

向法想,於所隨喜迴向之法,起所隨

喜迴向法想,而起隨喜迴向無上正

等菩提,是菩薩摩訶薩所起隨喜迴

向之心,則便墮於想心見倒,所起隨

喜迴,向皆邪菩薩應知方便遠離.

復次,善現,若菩薩摩訶薩,於所修作

諸福業事,如實了知遠離寂靜,於能

隨喜迴向之心,亦如實知遠離寂靜,

如是知已,行深般若波羅蜜多,於諸

法中,都無取著,而起隨喜迴向無上

正等菩提,是菩薩摩訶薩所起隨喜

迴向之心,則不墮於想心見倒.若菩

薩摩訶薩,於所修作諸福業事,不如

實知遠離寂靜,於能隨喜迴向之心,

亦不能知遠離寂靜,於一切法執著

諸相,而起隨喜迴向無上正等菩提,

是菩薩摩訶薩所起隨喜迴向之心,

則便墮於想心見倒.復次,善現,若菩

薩摩訶薩,於已滅度諸佛世尊及諸

弟子功德善根,若欲發起隨喜迴向

無上正等菩提心者,應作是念:如佛

世尊及諸弟子皆已滅度自性非有

功德善根,亦復如是,我所發起隨喜

迴向無上正等菩提之心及所迴向

無上菩提性相亦爾,都不可得.如是

知已,於諸善根,發生隨喜迴向無上

正等菩提,便能不生想心見倒,名正

隨喜迴向菩提.若菩薩摩訶薩,以取

相爲方便,行深般若波羅蜜多,於已

滅度佛及弟子功德善根,取相隨喜

迴向菩提,是爲非善隨喜迴向,由斯

便墮想心見倒.若菩薩摩訶薩,不取

相爲方便,行深般若波羅蜜多,於已

滅度佛及弟子功德善根,離相隨喜

迴向無上正等菩提,是名爲善隨喜

迴向,由斯不墮想心見倒.

爾時,慈氏菩薩摩訶薩問具壽善現

言:大德,云何菩薩摩訶薩,於諸如來

應正等覺及弟子衆功德善根,隨喜

俱行福業事等,皆不取相,而能隨喜

迴向無上正等菩提?善現答言:應知

菩薩摩訶薩所學般若波羅蜜多,有

如是等方便善巧,雖不取相,而所作

成非離般若波羅蜜多,有能正起隨

喜迴向.是故菩薩摩訶薩衆,欲成所

作應學般若波羅蜜多.慈氏菩薩摩

訶薩言:大德善現,莫作是說.所以者

何?以甚深般若波羅蜜多中諸佛世

尊幷弟子衆及所成就功德善根,皆

無所有,都不可得,所作隨喜諸福業

事,發心迴向無上菩提,亦無所有都

不可得,此中菩薩摩訶薩,行深般若

波羅蜜多時,應作是觀過去諸佛及

弟子衆功德善根性皆已滅,所作隨

喜諸福業事,發心迴向無上菩提性

皆寂滅.我若於彼諸佛世尊及弟子

衆功德善根,取相分別,及於所作隨

喜俱行諸福業事,發心迴向無上菩

提取相分別以是取相分別方便發

生隨喜迴向無上正等菩提.諸佛世

尊皆所不許.所以者何?於已滅度諸

佛世尊及弟子等取相分別,隨喜迴

向無上菩提,是則名爲大有所得,過

去已滅無所有故.未來、現在佛弟子

等,未至不住亦不可得,若不可得非

取相境,若取其相發生隨喜迴向菩

提,便墮顚倒,若有失念而取相者,當

知非善隨喜迴向,要不取相無所分

別,乃名爲善隨喜迴向.是故菩薩摩

訶薩衆,應學般若波羅蜜多方便善

巧,由此方便善巧勢力,能正發生隨

喜迴向.若菩薩摩訶薩,欲學如是方

便善巧,應於般若波羅蜜多,數數聽

聞,受持讀誦,令善通利,如理思惟,勤

請問師甚深義趣.所以者何?若不依

止甚深般若波羅蜜多,終不能得方

便善巧,若無如是方便善巧,能正發

生隨喜迴向,無有是處,何以故?於過

去佛及弟子衆諸功德等取相分別,

隨喜迴向,諸佛世尊皆不隨喜.是故

菩薩摩訶薩衆,欲於諸佛及諸弟子

功德善根,正發隨喜迴向無上正等

菩提,不應於中,起有所得取相分別,

隨喜迴向.若於其中,起有所得取相

分別,隨喜迴向,佛不說彼有大義利.

所以者何?如是隨喜迴向之心,妄想

分別,名雜毒故.如有飮食雖具上妙

色、香、美、味,而雜毒藥,愚夫淺識貪取

噉之,初雖適意歡喜快樂,而後食消

備受衆苦,或便致死.若近失命,如是

一類補特伽羅,不善受持,不善觀察

甚深般若波羅蜜多文句義理,不善

讀誦,不善通達甚深義趣,而告大乘

種性者曰:來,善男子.汝於過去、未來、

現在諸佛世尊戒薀、定薀、慧薀、解脫

薀、解脫智見薀及餘無量無邊功德,

若佛弟子於諸佛所種諸善根,若佛

世尊授諸菩薩無上正等大菩提記,

彼諸菩薩所種善根,若佛世尊授諸

獨覺及聲聞記,彼有情類所種善根,

若諸天、人、阿素洛等於諸佛所乃至

正法未滅盡來所種善根,若善男子

善女人等所種善根及有於他所成

功德,發生隨喜迴向善根,如是一切

合集稱量,現前隨喜,與諸有情平等

共有迴向無上正等菩提.如是所說

隨喜迴向,以有所得取相分別,而爲

方便.譬如世閒,雜毒飮食,初益後損,

故此非善隨喜迴向.所以者何?以有

所得取相分別,發起隨喜迴向之心,

皆雜毒故.菩薩種性補特伽羅,不應

隨彼所說而學.是故大德,應說云何

住菩薩乘善男子等,應於三世十方

諸佛及弟子等功德善根,隨喜迴向,

可說名爲無毒妙善隨喜迴向?具壽

善現答慈氏言:住菩薩乘善男子等,

行深般若波羅蜜多,欲不謗佛,而發

隨喜迴向心者,應作是念:如諸如來

應正等覺無障佛眼,通達遍知功德

善根,有如是性,有如是相,有如是法,

而可隨喜.我今亦應如是隨喜,如諸

如來應正等覺無障佛眼,通達遍知

應以如是諸福業事,迴向無上正等

菩提.我今亦應如是迴向,住菩薩乘

諸善男子善女人等,於諸如來應正

等覺及弟子等功德善根,應作如是

隨喜迴向.若作如是隨喜迴向,則不

謗佛,諸佛世尊同所隨喜.是菩薩摩

訶薩,如是隨喜迴向之心,不雜衆毒,

離諸過咎,名正名善隨喜迴向,稱眞

法界,意樂勝解,俱善圓滿.復次,大士,

住菩薩乘諸善男子善女人等,行深

般若波羅蜜多,於諸如來應正等覺

及弟子等功德善根,應作如是隨喜

迴向,如我戒薀、定薀、慧薀、解脫薀、解

脫智見薀及諸餘法,不墮三界非三

世攝,隨喜迴向,亦應如是.所以者何?

如彼諸法自性空故,不墮三界非三

世攝,隨喜迴向亦復如是.謂諸如來

自性空故,不墮三界非三世攝;諸佛

功德自性空故,不墮三界非三世攝;

聲聞、獨覺及人、天等自性空故,不墮

三界非三世攝;彼諸善根自性空故,

不墮三界非三世攝;於彼隨喜自性

空故,不墮三界非三世攝;所迴向法

自性空故,不墮三界非三世攝;能迴

向者自性空故,不墮三界非三世攝.

若菩薩摩訶薩,行深般若波羅蜜多

時,如實了知諸法性相,不墮三界非

三世攝.若不墮三界非三世攝,卽不

可以彼有相爲方便,有所得爲方便

發生隨喜迴向無上正等菩提.所以

者何?以一切法自性不生.若法不生,

則無所有,不可以彼無所有法,隨喜

迴向無所有故,是菩薩摩訶薩,如是

隨喜迴向無上正等菩提,不雜衆毒

無所失壞,名大迴向無墮無攝,稱眞

法界,究竟圓滿.住菩薩乘諸善男子

善女人等,若以有相而爲方便,或有

所得而爲方便,於諸如來及弟子等

功德善根,發生隨喜迴向之心,當知

是邪隨喜迴向,此邪隨喜迴向之心,

諸佛世尊所不稱讚.若菩薩摩訶薩,

行深般若波羅蜜多時,作如是念:如

十方界一切如來應正等覺,如實通

達功德善根,有如是法可依此法,發

生無倒隨喜迴向,我今亦應依如是

法,發生隨喜迴向,無上正等菩提.是

爲正發隨喜迴向,由斯定證無上菩

提,轉妙法輪,饒益一切.

爾時,世尊讚善現曰:善哉,善哉!汝今

乃能爲諸菩薩摩訶薩等作大佛事.

所以者何?汝爲菩薩摩訶薩等,宣說

無倒隨喜迴向,如諸如來應正等覺,

通達遍知諸善根等有如是性,有如

是相,有如是法,發生無倒隨喜迴向.

如是隨喜迴向之心,稱眞法界,究竟

圓滿.汝今乃能如實宣說.善現,當知

若善男子善女人等,方便教化殑伽

沙數三千大千世界有情,皆令安住

十善業道,所獲功德,是菩薩摩訶薩,

所起無倒隨喜迴向,於彼功德,爲最

爲勝,爲尊爲高,爲妙爲微妙,爲上爲

無上,無等無等等.復次,善現,且置令

住十善業道,若善男子善女人等,方

便教化殑伽沙數三千大千世界有

情,皆令安住四靜慮、四無量、四無色

定、五神通,所獲功德,是菩薩摩訶薩,

所起無倒隨喜迴向,於彼功德,爲最

爲勝,爲尊爲高,爲妙爲微妙,爲上爲

無上,無等無等等.復次,善現,且置令

住四靜慮等,若善男子善女人等,方

便教化殑伽沙數三千大千世界有

情,皆令安住預流果,或一來果,或不

還果,或阿羅漢果,或獨覺菩提,所獲

功德,是菩薩摩訶薩,所起無倒隨喜

迴向,於彼功德,爲最爲勝,爲尊爲高,

爲妙爲微妙,爲上爲無上,無等無等

等.復次,善現,且置令住預流果等,假

使如是殑伽沙數三千大千世界有

情,皆成預流、一來、不還、阿羅漢果、獨

覺菩提,所有功德,是菩薩摩訶薩,所

起無倒隨喜迴向,於彼功德,爲最爲

勝爲尊爲高爲妙爲微妙爲上爲無

上,無等無等等.復次,善現,且置如是

預流果等所有功德,假使十方殑伽

沙數三千大千世界有情,皆發無上

正等覺心,設有十方殑伽沙數三千

大千世界有情,一一於彼諸菩薩所,

皆以上妙衣服、飮食、臥具、醫藥及無

量種上妙樂具,經如殑伽沙數大劫,

以有所得而爲方便,供養恭敬,尊重

讚歎,於意云何?是諸有情,由此因緣,

得福多不?善現答言:甚多,世尊.甚多,

善逝.如是福聚若有形色,十方各如

殑伽沙界不能容受.佛告善現:如是

如是.如汝所說,若菩薩乘諸善男子

善女人等,於諸如來應正等覺及弟

子等功德善根,發起無倒隨喜迴向

所獲功德,甚多於前,無量無數,筭數

譬喩所不能及.所以者何?此菩薩乘

善男子等,所起無倒隨喜迴向,以無

所得而爲方便,甚深般若波羅蜜多

方便善巧所攝受故,稱法界故,最勝

無比.彼諸有情所獲福聚,以有所得

爲方便故,於此所起隨喜迴向,百分

不及一,千分不及一,乃至鄔波尼殺

曇分亦不及一.爾時,四大天王各與

眷屬二萬天子俱,頂禮佛足,合掌恭

敬,白言:世尊,是菩薩摩訶薩,所起無

倒隨喜迴向,以無所得而爲方便,甚

深般若波羅蜜多方便善巧所攝受

故,威力廣大,稱眞法界,疾能證得一

切智智,勝前所說有所得施,無量倍

數,不可爲比.時,天帝乃至他化自

在天王,各與眷屬十萬天子俱,皆持

種種天妙花鬘、塗散等香,衣服、瓔珞、

寶幢、幡蓋衆妙珍奇,奏天樂音,以奉

施佛,供養恭敬,尊重讚歎,頂禮佛足,

合掌白言:是菩薩摩訶薩,所起無倒

隨喜迴向,以無所得而爲方便,甚深

般若波羅蜜多方便善巧所攝受故,

威力廣大,稱眞法界,疾能證得一切

智智,勝前所說有所得施,無量倍數,

不可爲比.時,大梵天廣說乃至色究

竟天,各與無量百千天衆,前詣佛所,

頂禮佛足,合掌恭敬,俱發聲言:希有,

世尊.甚奇,善逝.是菩薩摩訶薩,所起

無倒隨喜迴向,以無所得而爲方便,

甚深般若波羅蜜多方便善巧所攝

受故,威力廣大,稱眞法界,疾能證得

一切智智,勝前所說有所得施,無量

倍數,不可爲比.

大般若波羅蜜多經卷第五百四十三

己亥歲高麗國大藏都監奉

勅雕造

大般若波羅蜜多經卷第五百四十四 夜

三藏法師玄奘奉 詔譯

第四分隨喜迴向品第六之二

爾時,佛告淨居天等諸天衆言:且置

十方殑伽沙數三千大千世界有情,

皆發無上正等覺心,假使十方無邊

世界一切有情,皆發無上正等覺心,

設有十方無邊世界一切有情,一一

於彼諸菩薩所,皆持上妙衣服、飮食、

臥具、醫藥及無量種上妙樂具,經如

殑伽沙數大劫,以有所得而爲方便,

供養恭敬,尊重讚歎,若菩薩乘諸善

男子善女人等,於諸如來應正等覺

及弟子等功德善根,發起無倒隨喜

迴向所獲功德,甚多於前,無量無數,

筭數譬喩所不能及.所以者何?此菩

薩乘善男子等所起無倒隨喜迴向,

以無所得而爲方便,甚深般若波羅

蜜多方便善巧所攝受故,稱法界故,

最勝無比彼諸有情所獲福聚以有

所得爲方便故,於此所起隨喜迴向,

百分不及一,千分不及一,乃至鄔波

尼殺曇分亦不及一.諸天,當知且置

是事,假使十方殑伽沙數三千大千

世界有情,皆發無上正等覺心,普於

過去、未來、現在一切如來應正等覺

所有戒薀、定薀、慧薀、解脫薀、解脫智

見薀及餘無量無邊佛法,若諸弟子

所有善根,若餘有情已集當集現集

善根,如是一切合集稱量,以有相有

所得爲方便,現前隨喜迴向無上正

等菩提,若菩薩乘善男子等,發趣無

上正等菩提,普於過去、未來、現在一

切如來應正等覺所有戒薀、定薀、慧

薀、解脫薀、解脫智見薀及餘無量無

邊佛法,若諸弟子所有善根,若餘有

情已集當集現集善根,如是一切合

集稱量,現前發起,最尊最勝,最上最

妙,不可思議,不可稱量,無上無等,隨

喜俱行諸福業事,復持如是隨喜俱

行諸福業事,與諸有情平等共有迴

向無上正等菩提,如是所起隨喜迴

向,於前所起隨喜迴向,百倍爲勝,千

倍爲勝,乃至鄔波尼殺曇倍亦復爲

勝.所以者何?如是所起隨喜迴向,無

相無得而爲方便,彼前所起隨喜迴

向,有相有得爲方便故.爾時,善現便

白佛言:如世尊說,若菩薩乘善男子

等,發趣無上正等菩提,普於過去、未

來、現在一切如來應正等覺及弟子

等功德善根,如是一切合集稱量,現

前發起,最尊最勝,最上最妙,不可思

議,不可稱量,無上無等,隨喜俱行諸

福業事,復持如是隨喜俱行諸福業

事,與諸有情平等共有迴向無上正

等菩提,如是所起隨喜迴向,勝前所

起隨喜迴向乃至鄔波尼殺曇倍.世

尊,齊何說後所起隨喜迴向,勝前所

起隨喜迴向乃至鄔波尼殺曇倍?佛

告善現:是菩薩乘善男子等,於三世

法不取不捨,不矜不蔑,非有所得,非

無所得,無所分別,無異分別,無所觀

見,無隨觀見,觀如是法,皆是分別之

所積集,達一切法無生無滅,無去無

來,無集無散,無入無出.此中無法已

當現生,亦無有法已當現滅,我應如

法眞如法界,以無所得而爲方便,發

生隨喜迴向無上正等菩提.善現,當

知齊此所起隨喜迴向,勝前所起有

所得想,有所得見隨喜迴向乃至鄔

波尼殺曇倍.復次,善現,住菩薩乘善

男子等,欲於過去、未來、現在諸佛世

尊及弟子等,布施、淨戒、安忍、精進、靜

慮、般若波羅蜜多相應善根,發生無

倒隨喜迴向,應作是念:如眞解脫布

施亦爾,如眞解脫淨戒亦爾,如眞解

脫安忍亦爾,如眞解脫精進亦爾,如

眞解脫靜慮亦爾,如眞解脫般若亦

爾,如眞解脫戒薀、定薀、慧薀、解脫薀、

解脫智見薀亦爾,如眞解脫隨喜亦

爾,如眞解脫隨喜俱行諸福業事亦

爾,如眞解脫諸佛世尊獨覺亦爾,如

眞解脫已般涅槃聲聞亦爾,如眞解

脫過去已滅諸法亦爾,如眞解脫未

來、未生諸法亦爾,如眞解脫現在現

轉諸法亦爾,如眞解脫過去諸佛弟

子亦爾,如眞解脫未來諸佛弟子亦

爾,如眞解脫現在十方無量無數無

邊世界諸佛世尊弟子亦爾,如眞解

脫一切功德善根亦爾,如諸法性無

縛無解,無染無淨,無起無盡,無生無

滅,無取無捨.我於如是功德善根,現

前隨喜持此善根,與諸有情平等共

有,以無移轉及無失壞、無相無得而

爲方便,迴向無上正等菩提.如是隨

喜迴向,非能隨喜迴向,無所隨喜所

迴向故.如是所起隨喜迴向,非轉非

息,無生滅故.善現,當知是菩薩乘善

男子等,所起無倒隨喜迴向,勝前所

起有相有得隨喜迴向乃至鄔波尼

殺曇倍.若菩薩摩訶薩,成就如是隨

喜迴向,疾證無上正等菩提.

復次,善現,假使十方殑伽沙數三千

大千世界有情,皆發無上正等覺心,

發趣無上正等菩提方便善巧,修菩

薩行,復有十方殑伽沙數三千大千

世界有情,皆發無上正等覺心,發趣

無上正等菩提,此諸菩薩一一於彼

諸菩薩衆,皆持上妙衣服、飮食、臥具、

醫藥及無量種上妙樂具,經如殑伽

沙等大劫,以有所得而爲方便,供養

恭敬,尊重讚歎,若菩薩摩訶薩,甚深

般若波羅蜜多方便善巧所攝受故,

普於過去、未來、現在諸佛世尊所有

戒薀、定薀、慧薀、解脫薀、解脫智見薀,

若諸獨覺所有戒薀、定薀、慧薀、解脫

薀、解脫智見薀,若諸聲聞所有戒薀、

定薀、慧薀、解脫薀、解脫智見薀,若餘

有情施戒修性三福業事,如是一切

合集稱量,現前發起,最尊最勝,最上

最妙,不可思議,不可稱量,無上無等,

隨喜俱行諸福業事,復持如是隨喜

俱行諸福業事,與諸有情平等共有

迴向無上正等菩提.善現,當知如是

菩薩隨喜迴向諸福業事,勝前所說

諸菩薩衆以有所得而爲方便,布施

俱行諸福業事,百倍千倍乃至鄔波

尼殺曇倍.所以者何?彼諸菩薩布施

俱行諸福業事,以有所得而爲方便,

如是菩薩隨喜迴向,以無所得爲方

便故.復次,善現,且置十方殑伽沙數

三千大千世界有情,皆發無上正等

覺心,發趣無上正等菩提,諸菩薩衆

以有所得而爲方便,布施俱行諸福

業事,假使十方殑伽沙數三千大千,

世界有情,皆發無上正等覺心,發趣

無上正等菩提,是諸菩薩各住殑伽

沙數大劫修身妙行,修語妙行,修意

妙行,以有所得而爲方便,受持淨戒,

若菩薩摩訶薩,甚深般若波羅蜜多

方便善巧所攝受故,普於過去、未來、

現在諸佛世尊所有戒薀、定薀、慧薀、

解脫薀、解脫智見薀,若諸獨覺所有

戒薀、定薀、慧薀、解脫薀、解脫智見薀,

若諸聲聞所有戒薀、定薀、慧薀、解脫

薀、解脫智見薀,若餘有情施戒修性

三福業事,如是一切合集稱量,現前

發起,最尊最勝,最上最妙,不可思議,

不可稱量,無上無等,隨喜俱行諸福

業事,復持如是隨喜俱行諸福業事,

與諸有情平等共有迴向無上正等

菩提.善現,當知如是菩薩隨喜迴向

諸福業事,勝前所說諸菩薩衆以有

所得而爲方便,淨戒俱行諸福業事,

百倍千倍乃至鄔波尼殺曇倍.所以

者何?彼諸菩薩淨戒俱行諸福業事,

以有所得而爲方便,如是菩薩隨喜

迴向,以無所得爲方便故.復次,善現,

且置十方殑伽沙數三千大千世界

有情,皆發無上正等覺心,發趣無上

正等菩提,諸菩薩衆以有所得而爲

方便,淨戒俱行諸福業事,假使十方

殑伽沙數三千大千世界有情,皆發

無上正等覺心,發趣無上正等菩提,

是諸菩薩各住殑伽沙數大劫,恒爲

十方殑伽沙數三千大千世界有情,

呵毀凌辱刀杖加害,以有所得而爲

方便,受行安忍,若菩薩摩訶薩,甚深

般若波羅蜜多方便善巧所攝受故,

普於過去、未來、現在諸佛世尊所有

戒薀、定薀、慧薀、解脫薀、解脫智見薀,

若諸獨覺所有戒薀、定薀、慧薀、解脫

薀、解脫智見薀,若諸聲聞所有戒薀、

定薀、慧薀、解脫薀、解脫智見薀,若餘

有情施戒修性三福業事,如是一切

合集稱量,現前發起,最尊最勝,最上

最妙,不可思議,不可稱量,無上無等,

隨喜俱行諸福業事,復持如是隨喜

俱行諸福業事,與諸有情平等共有

迴向無上正等菩提善現當知如是

菩薩隨喜迴向諸福業事,勝前所說

諸菩薩衆,以有所得而爲方便,安忍

俱行諸福業事,百倍千倍乃至鄔波

尼殺曇倍.所以者何?彼諸菩薩安忍

俱行諸福業事,以有所得而爲方便,

如是菩薩隨喜迴向,以無所得爲方

便故.復次,善現,且置十方殑伽沙數

三千大千世界有情,皆發無上正等

覺心,發趣無上正等菩提,諸菩薩衆

以有所得而爲方便,安忍俱行諸福

業事,假使十方殑伽沙數三千大千

世界有情,皆發無上正等覺心,發趣

無上正等菩提,是諸菩薩各住殑伽

沙數大劫,不坐不臥,恒不睡眠,以有

所得而爲方便,受行精進,若菩薩摩

訶薩,甚深般若波羅蜜多方便善巧

所攝受故,普於過去、未來、現在諸佛

世尊所有戒薀、定薀、慧薀、解脫薀、解

脫智見薀,若諸獨覺所有戒薀、定薀、

慧薀、解脫薀、解脫智見薀,若諸聲聞

所有戒薀、定薀、慧薀、解脫薀、解脫智

見薀,若餘有情施戒修性三福業事,

如是一切合集稱量,現前發起,最尊

最勝,最上最妙,不可思議,不可稱量,

無上無等,隨喜俱行諸福業事,復持

如是隨喜俱行諸福業事,與諸有情

平等共有迴向無上正等菩提.善現

當知如是菩薩隨喜迴向諸福業事

勝前所說諸菩薩衆,以有所得而爲

方便,精進俱行諸福業事,百倍千倍

乃至鄔波尼殺曇倍.所以者何?彼諸

菩薩精進俱行諸福業事,以有所得

而爲方便,如是菩薩隨喜迴向,以無

所得爲方便故,復次,善現,且置十方

殑伽沙數三千大千世界有情,皆發

無上正等覺心,發趣無上正等菩提,

諸菩薩衆以有所得而爲方便,精進

俱行諸福業事,假使十方殑伽沙數

三千大千世界有情,皆發無上正等

覺心,發趣無上正等菩提,是諸菩薩

各住殑伽沙數大劫,離諸散動心住

一緣,以有所得而爲方便,受行靜慮,

若菩薩摩訶薩甚深般若波羅蜜多

方便善巧所攝受故,普於過去、未來、

現在諸佛世尊所有戒薀、定薀、慧薀、

解脫薀、解脫智見薀,若諸獨覺所有

戒薀、定薀、慧薀、解脫薀、解脫智見薀,

若諸聲聞所有戒薀、定薀、慧薀、解脫

薀、解脫智見薀,若餘有情施戒修性

三福業事,如是一切合集稱量,現前

發起,最尊最勝,最上最妙,不可思議,

不可稱量,無上無等,隨喜俱行諸福

業事,復持如是隨喜俱行諸福業事

與諸有情平等共有迴向無上正等

菩提.善現,當知如是菩薩隨喜迴向

諸福業事,勝前所說諸菩薩衆,以有

所得而爲方便,靜慮俱行諸福業事,

百倍千倍乃至鄔波尼殺曇倍.所以

者何?彼諸菩薩靜慮俱行諸福業事,

以有所得而爲方便,如是菩薩隨喜

迴向,以無所得爲方便故.復次,善現,

且置十方殑伽沙數三千大千世界

有情,皆發無上正等覺心,發趣無上

正等菩提,諸菩薩衆以有所得而爲

方便,靜慮俱行諸福業事,假使十方

殑伽沙數三千大千世界有情,皆發

無上正等覺心,發趣無上正等菩提,

是諸菩薩各住殑伽沙數大劫,思惟

觀察諸法性相,以有所得而爲方便,

受行般若及餘善根,若菩薩摩訶薩

甚深般若波羅蜜多方便善巧所攝

受故,普於過去、未來、現在諸佛世尊

所有戒薀、定薀、慧薀、解脫薀、解脫智

見薀,若諸獨覺所有戒薀、定薀、慧薀、

解脫薀、解脫智見薀若,諸聲聞所有

戒薀、定薀、慧薀、解脫薀、解脫智見薀,

若餘有情施戒修性三福業事,如是

一切合集稱量,現前發起,最尊最勝,

最上最妙,不可思議,不可稱量,無上

無等,隨喜俱行諸福業事,復持如是

隨喜俱行諸福業事,與諸有情平等

共有迴向無上正等菩提.善現,當知

如是菩薩隨喜迴向諸福業事,勝前

所說諸菩薩衆,以有所得而爲方便,

般若及餘善根俱行諸福業事,百倍

千倍乃至鄔波尼殺曇倍.所以者何?

彼諸菩薩般若及餘善根俱行諸福

業事,以有所得而爲方便,如是菩薩

隨喜迴向,以無所得爲方便故.

第四分地獄品第七

爾時,舍利子白佛言:世尊,甚深般若

波羅蜜多,當知卽是一切智性,善能

成辦一切智智.爾時,佛告舍利子言:

如是如是.如汝所說.時,舍利子復白

佛言:甚深般若波羅蜜多,能作照明

皆應敬禮.世閒諸法,不能染污,能遣

昏翳,能發光明,能施利安,恒爲上首,

與諸盲者作淨眼目,與涉闇徒作明

燈炬,引失道者令入正路,顯諸法性,

卽薩婆若示一切法無滅無生.是諸

菩薩摩訶薩母,無依護者,爲作依護,

能除一切生死苦惱,開示諸法無性

爲性,能令諸佛,具轉三轉十二行相

無上法輪.世尊,諸菩薩摩訶薩,於深

般若波羅蜜多,應云何住?爾時,佛告

舍利子言:諸菩薩摩訶薩,於深般若

波羅蜜多,應如佛住,思惟敬事甚深

般若波羅蜜多,應如思惟敬事於佛.

時,天帝竊作是念:今舍利子何因

何緣,問佛斯事?念已,便問舍利子言:

以何因緣,而作是問?時,舍利子告帝

言:前佛世尊說諸菩薩摩訶薩衆,

甚深般若波羅蜜多方便善巧所攝

受故,所起隨喜迴向俱行諸福業事,

疾能證得一切智智,勝有所得諸菩

薩等布施、淨戒、安忍、精進、靜慮、般若

及餘善根,由此因緣,故問斯事.憍尸

迦,如生盲衆,若百若千無淨眼者,方

便引導近,尚不能趣入正道,況能遠

達豐樂大城?如是前五波羅蜜多諸

生盲衆,若無般若波羅蜜多淨眼者

導,尚不能趣菩薩正道,況能證入薩

婆若城?憍尸迦,布施等五波羅蜜多,

要由般若波羅蜜多,名有目者.復由

般若波羅蜜多之所攝受,名到彼岸.

時,舍利子復白佛言:云何菩薩摩訶

薩,引發般若波羅蜜多?佛告舍利子:

諸菩薩摩訶薩,引發般若波羅蜜多,

如引發色、受、想、行、識.舍利子,如五取

薀,不應引發甚深般若波羅蜜多,應

知亦爾.舍利子,如五取薀,不引發故,

說名引發,甚深般若波羅蜜多,亦復

如是,不引發故,說名引發.時,舍利子

復白佛言:諸菩薩摩訶薩,如是引發

甚深般若波羅蜜多,爲成何法?佛告

舍利子:諸菩薩摩訶薩,如是引發甚

深般若波羅蜜多,於一切法都無所

成,於一切法無所成故,乃名般若波

羅蜜多.時,天帝便白佛言:甚深般

若波羅蜜多,豈不能成一切智智?爾

時,佛告天帝言:如是如是.如汝所

說,甚深般若波羅蜜多,亦不能成一

切智智.何以故?憍尸迦,如有所得不

能成故,如有名想不能成故,如有起

造不能成故.時,天帝復白佛言:甚

深般若波羅蜜多,云何說成一切智

智?爾時,佛告天帝言:甚深般若波

羅蜜多,於所引發一切智智,無所成

故,說名爲成.時,天帝復白佛言:甚

奇,世尊.希有,善逝.甚深般若波羅蜜

多,不爲生滅一切法故,出現世閒,不

爲成壞一切法故,出現世閒,而與世

間作大饒益.

爾時,具壽善現便白佛言:世尊,若菩

薩摩訶薩,起如是想甚深般若波羅

蜜多於一切法,若生若滅,若成若壞.

是菩薩摩訶薩,卽便捨遠甚深般若

波羅蜜多.佛告善現:如是如是.復有

因緣,諸菩薩摩訶薩,捨遠如是甚深

般若波羅蜜多,謂起是想甚深般若

波羅蜜多,無所有非眞實,不堅固不

自在.是菩薩摩訶薩,卽便捨遠甚深

般若波羅蜜多.所以者何?甚深般若

波羅蜜多,非有非無,非虛非實,非堅

固非不堅固,非自在非不自在,於一

切法,無分別故.具壽善現復白佛言:

佛說如是甚深般若波羅蜜多,爲顯

何法?佛告善現:我說如是甚深般若

波羅蜜多,都無所顯.所以者何?於此

般若波羅蜜多甚深教中,不顯示色,

亦不顯示受、想、行、識,不顯示預流果,

亦不顯示一來、不還、阿羅漢果、獨覺

菩提,亦不顯示一切菩薩摩訶薩行、

諸佛無上正等菩提.具壽善現復白

佛言:甚深般若波羅蜜多,卽是廣大

波羅蜜多?佛告善現:汝緣何意,作如

是說甚深般若波羅蜜多,卽是廣大

波羅蜜多?善現答言:甚深般若波羅

蜜多,於色不作大不作小,於受、想、行、

識亦不作大不作小;於色不作集不

作散,於受、想、行、識亦不作集不作散;

於色不作有力不作無力,於受、想、行

識亦不作有力不作無力;如是乃至

於諸如來應正等覺不作大不作小,

於佛所得一切智智亦不作大不作

小;於諸如來應正等覺不作集不作

散,於佛所得一切智智亦不作集不

作散;於諸如來應正等覺不作有力

不作無力,於佛所得一切智智亦不

作有力不作無力.所以者何?五薀乃

至一切智智非大非小,非集非散,非

有力非無力,以一切法自性空故.若

菩薩摩訶薩,起如是想,非行般若波

羅蜜多.所以者何?如是諸想,非深般

若波羅蜜多等流果故,甚深般若波

羅蜜多無如是想.我當度脫若干有

情,入無餘依般涅槃界,若有此想,是

則名爲大有所得非有所得,能有所

辦.所以者何?有情無生故,當知般若

波羅蜜多亦無生;有情無自性故,當

知般若波羅蜜多亦無自性;有情遠

離故,當知般若波羅蜜多亦遠離;有

情不可思議故,當知般若波羅蜜多

亦不可思議;有情無壞法故,當知般

若波羅蜜多亦無壞法;有情無覺知

故,當知般若波羅蜜多亦無覺知;有

情如義無證覺故,當知般若波羅蜜

多如義亦無證覺;有情力不成就故,

當知般若波羅蜜多力亦不成就.世

尊,我緣此意故,作是說甚深般若波

羅蜜多,卽是廣大波羅蜜多.所以者

何?甚深般若波羅蜜多,辦大事故.

爾時,舍利子白佛言:世尊,若菩薩摩

訶薩,於深般若波羅蜜多,能深信解,

無疑無惑,亦不迷謬,是菩薩摩訶薩,

從何處沒,來生此閒,行深般若波羅

蜜多,已經幾時,於深法義,能隨覺了?

佛告舍利子:是菩薩摩訶薩,從十方

界所事諸佛法會中沒,來生此閒,是

菩薩摩訶薩,行深般若波羅蜜多,已

經無量無數大劫,於深法義,能隨覺

了.所以者何?若菩薩摩訶薩,從他方

界所事諸佛法會中沒,來生此者.是

菩薩摩訶薩,已多親近諸佛世尊,曾

問此中甚深法義,於深般若波羅蜜

多,若見若聞,便作是念:我今見佛,聞

佛所說,由此因緣,若聞宣說甚深般

若波羅蜜多,屬耳聽聞,恭敬信受,於

深法義,斷諸疑惑.舍利子,是菩薩摩

訶薩,已曾供養無量諸佛,行深般若

波羅蜜多,已經多劫故,於今生能辦

是事.爾時,善現便白佛言:甚深般若

波羅蜜多,爲可聽聞,爲可觀察,爲可

引發,爲可憶念,爲可示現是此是彼,

爲可顯了處時差別,爲可宣說諸行

狀相,顯示般若波羅蜜多甚深義不?

佛言:不也.善現,當知甚深般若波羅

蜜多,非薀界處自性差別,可能顯示.

所以者何?以一切法畢竟遠離,非遠

離法,可能顯示甚深般若波羅蜜多.

善現,當知甚深般若波羅蜜多,離薀

界處,亦不能覺.所以者何?卽薀界處,

能覺諸法,畢竟遠離,說名般若波羅

蜜多.是故般若波羅蜜多與薀界處,

無二無別.善現,當知卽一切法畢竟

空故,性遠離故,永寂靜故,名不可得,

卽不可得,說名般若波羅蜜多.善現,

當知若時無想,亦無等想,施設言說

是時,名爲甚深般若波羅蜜多.

具壽善現復白佛言:諸菩薩摩訶薩,

積行久如能勤修學甚深般若波羅

蜜多?佛告善現:此應分別以諸菩薩

根差別故.善現,當知有菩薩摩訶薩,

從初發心,遇眞善友,方便攝受,卽能

修學甚深般若波羅蜜多.是菩薩摩

訶薩,有方便善巧故,不謗正法,不見

諸法有增有減,常不遠離菩薩正行,

常不遠離諸佛菩薩,恒種善根,身心

淸淨,嚴淨佛土,成熟有情,疾能證得

一切智智.有菩薩乘善男子等,雖曾

得見多百千佛,於諸佛所,修行梵行,

而有所得爲方便故,不能修學甚深

般若波羅蜜多,聞說如是甚深般若

波羅蜜多,不生信解,卽便捨去.所以

者何?是菩薩乘善男子等,過去佛所,

曾聞宣說甚深般若波羅蜜多,不生

恭敬.不恭敬故,不數聽聞;不數聞故

不能親近;不親近故,不能請問;不請

問故,不能信解;不信解故,捨衆而去.

由此因緣,造作增長匱正法業,由宿

習力,今聞說此甚深般若波羅蜜多

還復捨去,不生恭敬,不能信受,不信

受故,若身若心皆不和合,不和合故,

於此般若波羅蜜多甚深義趣,不能

解了.彼於般若波羅蜜多甚深義趣

不能信受,不能聽聞,不能解了,不能

觀察,造作增長匱正法業,由此業故

造作增長惡慧罪業,由此業故,聞深

般若波羅蜜多,毀謗厭捨.善現,當知

是菩薩乘善男子等,毀謗厭捨甚深

般若波羅蜜多,當知卽爲毀謗厭捨

三世諸佛一切智智,由此因緣,造作

增長極重惡業,由此業故,墮大地獄,

經歷多時,受諸劇苦,謂彼宿習重惡

業故,覺慧善根皆悉微劣,薄福德故

自損損他,於佛、法、僧,雖成少分信受

樂欲,而愚癡故,不能思擇正法淺深,

自於大乘,毀謗厭捨,亦令新學正法,

有情於大乘教,毀謗厭捨,言深般若

波羅蜜多,非眞佛語,不應修學.彼旣

令他毀謗般若,自於般若,亦深毀謗.

彼旣毀謗甚深般若,於薩婆若,亦深

毀謗.由深毀謗薩婆若力,於佛、法、僧,

亦深毀謗.因斯造作極重惡業,由此

惡業增長因緣,墮大地獄,受諸劇苦,

多百千歲,不得解脫.彼罪重故,於此

世界,從一大地獄,至一大地獄,乃至

火劫、水劫、風劫,未起已來受諸劇苦.

若此世界火水風劫隨一起時,彼重

惡業,猶未盡故,死已轉生他方世界,

與此同類大地獄中,多百千歲,受諸

劇苦.彼罪重故,於他方界,從一大地

獄,至一大地獄,乃至火劫、水劫、風劫,

未起已來受諸劇苦.若他方界火水

風劫隨一起時,彼重惡業,猶未盡故,

死已轉生餘他方界,與此同類大地

獄中,多百千歲,受諸劇苦.彼罪重故

於餘方界,從一大地獄,至一大地獄,

乃至火劫、水劫、風劫,未起已來受諸

劇苦,如是展轉遍歷十方大地獄中,

受諸劇苦.若彼諸餘十方世界火劫、

水劫、風劫起時,彼重惡業,猶未盡故,

死已還生此堪忍界大地獄中,從一

大地獄,至一大地獄,乃至火劫水劫

風劫,未起已來受諸劇苦.若此世界

火水風劫隨一起時,彼重惡業,猶未

盡故,死已復生他餘世界,遍歷十方

大地獄中,受諸劇苦.如是輪迴經無

數劫,彼謗法罪業勢稍微,從地獄出

墮傍,生趣如前展轉自界他方,多劫

輪迴,受種種苦.彼謗法罪業勢稍薄

免傍生趣墮鬼趣中,此界他方輪迴

展轉受種種苦,經無數劫.彼謗法業

餘勢將盡,出餓鬼趣來生人中,雖得

爲人,而居下賤盲聾、瘖瘂、多病、貧窮、

醜陋、頑愚,人皆輕誚隨所生處,少樂

多苦,嘗不聞有佛、法、僧名.所以者何?

彼語惡業,謗三寶故,受如是類圓滿

苦果.

爾時,舍利子白佛言:世尊,毀謗法罪

與無閒業,此二惡行,爲相似不?爾時,

佛告舍利子言:勿謂此罪似無閒業.

所以者何?五無閒業,雖感重苦,而不

可比毀謗正法.謂彼聞說甚深般若

波羅蜜多,毀謗拒逆,言此般若波羅

蜜多,非眞佛語,不應修學非法非律,

非大師教.由此因緣,其罪極重.舍利

子,是謗法人自謗正法,亦教他謗自

壞其身,亦令他壞自飮毒藥,亦令他

飮自失生天解脫樂果,亦令他失自

持其身足地獄火,亦令他足自不信

解甚深般若波羅蜜多,亦教他人令

不信解迷謬顚倒自沈苦海,亦令他

溺.舍利子,我於如是甚深般若波羅

蜜多,尚不欲令謗正法者聞其名字,

況爲彼說?舍利子,謗正法者,我尚不

聽住菩薩乘善男子等聞其名字,況

當眼見豈許共住?舍利子,謗正法者,

我尚不聽被服袈裟;況受供養?何以

故?舍利子,諸有毀謗甚深般若波羅

蜜多,當知彼名壞正法者,墮黑闇類,

如穢蝸螺自污污他,如爛糞聚,諸有

信用壞法者言,亦受如前所說大苦.

時,舍利子復白佛言:何緣如來不說

如是壞正法者,當墮惡趣,所受形貌

身量大小?佛告舍利子:止.不應說壞

正法者,當來所受形貌身量.所以者

何?我若具說彼趣形量,彼聞驚怖,當

吐熱血,便致命終,或近死苦,心頓憂

惱,如中毒箭身漸枯顇,如被截苗恐

彼聞說,謗正法者,當受如是大醜苦

身,徒自驚惶,喪失身命.我愍彼故,

不爲汝說.時,舍利子第二第三重請

如來,說彼形量明誡後世,令知謗法,

獲大苦身,不造斯罪?爾時,佛告舍利

子言:我前所說壞正法罪,受惡趣苦,

足爲明誡,當來自類.善男子等,聞我

前說,謗法罪報,寧捨身命,終不謗法,

勿我未來,當受斯苦.爾時,善現便白

佛言:諸有聰明善男子等,聞佛所說,

謗正法人,於當來世,久受大苦,應善

護持身、語、意業.所以者何?勿我由此

語惡業故,惡趣人中,長時受苦.世尊,

造作增長壞正法業,豈不由習諸惡

業耶?佛告善現:如是如是.於我正法

毘奈耶中,當有愚癡諸出家者,彼雖

稱我,爲其大師,而於我說甚深般若

波羅蜜多,毀謗拒逆.善現,當知若有

毀謗甚深般若,則爲毀謗無上菩提;

若有毀謗無上菩提,則爲毀謗一切

智智;若有毀謗一切智智,則爲毀謗

佛、法、僧寶;若有毀謗佛、法、僧寶,則便

攝受無邊罪業;若有攝受無邊罪業,

則便攝受無邊苦報.具壽善現復白

佛言:彼愚癡人,幾因緣故,毀謗如是

甚深般若波羅蜜多?佛告善現:由四

因緣.何等爲四?一者爲諸邪魔所扇

惑故.二者於甚深法不信解故.三者

不勤精進耽著五薀,諸惡知識所攝

受故.四者多懷瞋恚樂行惡法,好自

高擧,輕凌他故.彼愚癡人由具如是

四因緣故,毀謗般若波羅蜜多,由此

當來受諸劇苦.

大般若波羅蜜多經卷第五百四十四

己亥歲高麗國大藏都監奉

勅雕造

大般若波羅蜜多經卷第五百四十五 夜

三藏法師玄奘奉 詔譯

第四分淸淨品第八

爾時,具壽善現復白佛言:世尊,諸愚

癡人不勤精進,具諸惡行薄少善根

暗鈍無求少聞劣慧,爲惡知識之所

攝受,不事善友,不樂請問,於諸勝善

不勤修學,聞佛所說甚深般若波羅

蜜多,實難信解.佛告善現:如是如是.

如汝所說.爾時,善現復白佛言:如是

般若波羅蜜多云何甚深,難信難解?

佛告善現:色非縛非解.何以故?色以

無性爲自性故.受、想、行、識非縛非解.

何以故?受、想、行、識以無性爲自性故.

復次,善現,色前際非縛非解.何以故?

色前際以無性爲自性故.色後際非

縛非解.何以故?色後際以無性爲自

性故.色中際非縛非解.何以故?色中

際以無性爲自性故.受、想、行、識前際

非縛非解.何以故?受、想、行、識前際以

無性爲自性故.受、想、行、識後際非縛

非解.何以故?受、想、行、識後際以無性

爲自性故.受、想、行、識中際非縛非解.

何以故?受、想、行、識中際以無性爲自

性故.具壽善現復白佛言:甚深般若

波羅蜜多甚難信解,甚深般若波羅

蜜多極難信解.佛告善現:如是如是.

如汝所說.所以者何?善現,色淸淨卽

果淸淨,果淸淨卽色淸淨.何以故?是

色淸淨與果淸淨,無二無二分,無別

無斷故.受、想、行、識淸淨卽果淸淨,果

淸淨卽受、想、行、識淸淨.何以故?是受、

想、行、識淸淨與果淸淨,無二無二分,

無別無斷故.復次,善現,色淸淨卽一

切智淸淨,一切智淸淨卽色淸淨.何

以故?是色淸淨與一切智淸淨,無二

無二分,無別無斷故.受、想、行、識淸淨

卽一切智淸淨,一切智淸淨卽受、想、

行、識淸淨.何以故?是受、想、行、識淸淨

與一切智淸淨,無二無二分,無別無

斷故.

爾時,舍利子白佛言:世尊,如是般若

波羅蜜多最爲甚深.佛言:如是極淸

淨故.舍利子言:如是般若波羅蜜多

甚能照了.佛言:如是極淸淨故.舍利

子言:如是般若波羅蜜多是大光明.

佛言:如是極淸淨故.舍利子言:如是

般若波羅蜜多永不相續.佛言:如是

極淸淨故.舍利子言:如是般若波羅

蜜多本無雜染.佛言:如是極淸淨故.

舍利子言:如是般若波羅蜜多無得

無現觀.佛言:如是極淸淨故.舍利子

言:如是般若波羅蜜多無所生起.佛

言:如是極淸淨故.舍利子言:如是般

若波羅蜜多畢竟不生.佛言:如是極

淸淨故.舍利子言:如是般若波羅蜜

多不生欲界,不生色界,不生無色界.

佛言:如是極淸淨故.舍利子言:如是

般若波羅蜜多無知無解.佛言:如是

極淸淨故.舍利子言:如是般若波羅

蜜多於何等法,無知無解?佛言:於色,

無知無解.何以故?極淸淨故.於受、想、

行、識,無知無解.何以故?極淸淨故.舍

利子言:如是般若波羅蜜多於薩婆

若,無損無益.佛言:如是極淸淨故.舍

利子言:如是般若波羅蜜多於一切

法,無取無捨.佛言:如是極淸淨故.

爾時,善現亦白佛言:我淸淨故,色淸

淨.佛言:如是畢竟淨故.善現復言:我

淸淨故,受、想、行、識淸淨.佛言:如是畢

竟淨故.善現復言:我淸淨故,果淸淨.

佛言;如是畢竟淨故.善現復言:我淸

淨故,一切智淸淨.佛言:如是畢竟淨

故.善現復言:我淸淨故,無得無現觀.

佛言:如是畢竟淨故.善現復言:我無

邊故,色無邊.佛言:如是畢竟淨故.善

現復言:我無邊故,受、想、行、識無邊.佛

言:如是畢竟淨故.善現復言:若菩薩

摩訶薩,能如是覺,是爲般若波羅蜜

多.佛言:如是畢竟淨故.善現復言:如

是般若波羅蜜多非此岸,非彼岸,非

住中間.佛言:如是畢竟淨故.善現復

言:若菩薩摩訶薩,起如是想,棄捨般

若波羅蜜多,遠離般若波羅蜜多.佛

告善現:如是如是.所以者何?是菩薩

摩訶薩,著名著相.具壽善現便白佛

言:甚奇,世尊.希有,善逝.善爲菩薩摩

訶薩衆,於深般若波羅蜜多,開示分

別究竟著相.時,舍利子問善現言:云

何菩薩摩訶薩,於深般若波羅蜜多,

所起著相?善現答言:若菩薩摩訶薩,

於色謂空,起空想著;於受、想、行、識謂

空,起空想著.於過去法謂過去法,起

過去法想著;於未來法謂未來法,起

未來法想著;於現在法謂現在法,起

現在法想著.謂菩薩乘善男子等,初

發心時,生如是福,亦名著相.時,天帝

問善現言:何緣如是名爲著相?善

現答言:若謂此是大菩提心,若執此

是初菩提心,迴向無上正等菩提,是

名著相.憍尸迦,心本性空,不可迴向

住菩薩乘善男子等,若作是執我趣

大乘.諸如是等,皆名著相.是故菩薩

摩訶薩衆,欲於無上正等菩提,示現

勸導,讚勵慶喜:發趣大乘諸有情者,

應隨實相,示現勸導,讚勵慶喜.彼諸

有情,若能如是示現勸導,讚勵慶喜,

他有情者於自無損,亦不損他,是諸

如來所應許可.憍尸迦,安住大乘善

男子等,若能如是示現勸導,讚勵慶

喜,趣菩薩乘諸有情者,便能遠離一

切執著.爾時,世尊讚善現曰:善哉,善

哉!汝今善能爲諸菩薩,說執著相,令

諸菩薩,覺知遠離.復有此餘微細執

著,當爲汝說,汝應諦聽,極善作意.善

現白言:唯然願說,我等樂聞.佛告善

現:安住大乘善男子等,欲趣無上正

等菩提,於諸如來應正等覺,以淨信

心取相憶念,隨所取相,皆名執著.所

以者何?諸取相者名執著故.若於過

去、未來、現在一切如來應正等覺諸

無漏法,深生隨喜,復持如是隨喜善

根,與諸有情平等共有迴向無上正

等菩提,亦名執著.所以者何?諸法實

性非過去,非未來,非現在,遠離三世,

非離三世可能迴向,離三世法不可

取相,不可攀緣,亦無見聞覺知事故.

具壽善現便白佛言:諸法實性最爲

甚深.佛言:如是本性離故.善現復言:

如是般若波羅蜜多本性甚深.佛言:

如是本性淨故.善現復言:如是般若

波羅蜜多本性淸淨.佛言:如是本性

離故.善現復言:如是般若波羅蜜多

皆應敬禮.佛言:如是以一切法本性

離故.善現,當知若一切法本性遠離,

卽是般若波羅蜜多.所以者何?如來

證覺諸法實性,無造無作.善現復言:

是故如來應正等覺,於一切法無所

證故,名現等覺.佛言:如是以一切法

一性非二.善現,當知諸法一性卽是

無性,諸法無性卽是一性.如是諸法

一性無性,是本實性.此本實性卽是

一相,所謂無相.是故善現,一切如來

應正等覺,於一切法無所證故,名現

等覺.所以者何?諸法本性唯一無二.

善現,當知諸法本性卽非本性,此非

本性卽是本性,能如是知卽能遠離

一切執著.善現復言:如是般若波羅

蜜多難可覺知.佛言:如是無知者故.

善現復言:如是般若波羅蜜多不可

思議.佛言:如是非一切心所了知故.

善現復言:如是般若波羅蜜多無所

造作.佛言:如是以諸作者不可得故.

爾時,具壽善現復白佛言:世尊,云何

菩薩摩訶薩應,行般若波羅蜜多?佛

告善現:諸菩薩摩訶薩,若不行色,是

行般若波羅蜜多;若不行受、想、行、識,

是行般若波羅蜜多.復次,善現諸菩

薩摩訶薩,若不行色空,是行般若波

羅蜜多;若不行受、想、行、識空,是行般

若波羅蜜多.復次,善現,諸菩薩摩訶

薩,若不行色不圓滿相,是行般若波

羅蜜多;若不行受、想、行、識不圓滿相,

是行般若波羅蜜多.所以者何?色不

圓滿,卽非色;受、想、行、識不圓滿,卽非

受、想、行、識.若不如是行,是行般若波

羅蜜多.爾時,善現便白佛言:希有,世

尊.甚奇,善逝.於諸著中說無著相.佛

告善現:諸菩薩摩訶薩,若不行色無

所著相,是行般若波羅蜜多;若不行

受、想、行、識無所著相,是行般若波羅

蜜多.善現,當知諸菩薩摩訶薩,若能

如是行深般若波羅蜜多,於色不生

著,於受、想、行、識不生著,於預流果不

生著,於一來、不還、阿羅漢果不生著,

於獨覺菩提不生著,於佛無上正等

菩提不生著,於薩婆若亦不生著.所

以者何?無著無縛超過一切,名薩婆

若.如是善現,諸菩薩摩訶薩,超一切

著,行深般若波羅蜜多.具壽善現便

白佛言:希有,世尊.甚奇,善逝.如是般

若波羅蜜多所證法性,最爲甚深,若

說、不說,俱無增減.佛告善現:如是如

是.如汝所說.譬如虛空,假使諸佛盡

其壽量或讚或毀,而彼虛空無增無

減,甚深法性,亦復如是,若說、不說,俱

無增減.復次,善現,譬如幻士,於讚毀

時,無喜無憂,不增不減,甚深法性,亦

復如是,若說、不說,如本無異.具壽善

現復白佛言:諸菩薩摩訶薩,行深般

若波羅蜜多甚爲難事,謂深般若波

羅蜜多若修、不修,無增無減,無進無

退.諸菩薩摩訶薩,修行般若波羅蜜

多,如修虛空都無所有,謂於此中無

法可得,而勤修學乃至無上正等菩

提常無退轉.世尊,諸菩薩摩訶薩,我

等有情,皆應敬禮,能被如是大功德

鎧.所以者何?諸菩薩摩訶薩,爲度有

情,被功德鎧.譬如欲與虛空戰諍,被

堅固鎧世尊諸菩薩摩訶薩爲度有

情,被功德鎧,如勇健者欲拔虛空,置

高勝處.世尊,諸菩薩摩訶薩,甚爲勇

猛被功德鎧,爲如虛空法界,法性諸

有情故,欲趣無上正等菩提.世尊,諸

菩薩摩訶薩,得大精進波羅蜜多,爲

如虛空一切法故,被功德鎧,世尊,諸

菩薩摩訶薩,甚爲希有,爲如虛空諸

有情類,脫如虛空生死苦故,得如虛

空涅槃樂故,被功德鎧.爾時,會中有

一苾芻向佛合掌,白言:世尊,我應敬

禮甚深般若波羅蜜多,謂此般若波

羅蜜多無法可生,無法可滅.時,天帝

問善現言:若菩薩摩訶薩,欲學般

若波羅蜜多,當如何學?善現答言:若

菩薩摩訶薩,欲學般若波羅蜜多,當

如虛空精勤修學.時,天帝便白佛

言:若善男子善女人等,於深般若波

羅蜜多,至心聽聞,受持讀誦,精勤修

學,如理思惟,書寫解說,廣令流布,我

當守護,令無損惱.爾時,善現告帝

言:汝見有法可守護不?天帝言:不

也,大德.我不見法是可守護.善現告

言:若菩薩摩訶薩,如深般若波羅蜜

多所說而住,卽爲守護;若離般若波

羅蜜多人、非人等欲爲損惱,卽得其

便.憍尸迦,若欲守護行深般若波羅

蜜多諸菩薩者,不異有人發勤精進,

守護虛空.若欲守護行深般若波羅

蜜多諸菩薩者,唐設劬勞都無所益.

憍尸迦,於意云何?有能守護谷響等

不?天帝言:不也,大德.善現告言:憍

尸迦,若欲守護行深般若波羅蜜多

諸菩薩者,亦復如是,唐設劬勞都無

所益.憍尸迦,諸菩薩摩訶薩,行深般

若波羅蜜多,雖知諸法皆如響等,而

不觀見,亦不顯示,以一切法都無所

有,不可得故.若菩薩摩訶薩,能如是

住,是行般若波羅蜜多.爾時,世尊威

神力故,令此三千大千世界四大天

王及天帝、大梵王等一切天衆,來

詣佛所,頂禮雙足,卻住一面.以佛神

力,於十方界,各見千佛宣說般若波

羅蜜多,義品名字皆同於此.請說般

若波羅蜜多苾芻衆首,皆名善現.問

難般若波羅蜜多諸天衆首,皆名帝

.爾時,世尊告善現曰:慈氏菩薩當

證無上正等覺時,卽以此名,亦於此

處,宣說般若波羅蜜多.此賢劫中當

來諸佛,卽以此名,亦於此處,宣說般

若波羅蜜多.

第四分讚歎品第九

爾時,具壽善現便白佛言:世尊,如是

般若波羅蜜多但有名字,如是名字

亦不可得,但依語言,假施設有.是故

般若波羅蜜多亦無所有,實不可得,

名字般若波羅蜜多如是二法,展轉

相似,同無所有俱不可得,何緣佛說

慈氏菩薩當證無上正等覺時,卽以

此名,亦於此處,宣說般若波羅蜜多?

佛告善現:慈氏菩薩當證無上正等

覺時,不證色空,不證受、想、行、識空:不

證色縛,不證受、想、行、識縛;不證色脫,

不證受、想、行、識脫.卽以如是諸行狀

相,慈氏菩薩當證無上正等菩提,卽

以此名,亦於此處,宣說般若波羅蜜

多.具壽善現復白佛言:甚深般若波

羅蜜多最爲淸淨.佛告善現:色淸淨

故,甚深般若波羅蜜多最爲淸淨;受、

想、行,識淸淨故,甚深般若波羅蜜多

最爲淸淨;虛空淸淨故,甚深般若波

羅蜜多最爲淸淨;色無染故,甚深般

若波羅蜜多最爲淸淨;受、想、行、識無

染故,甚深般若波羅蜜多最爲淸淨;

虛空無染故,甚深般若波羅蜜多最

爲淸淨;一切有染及無染法不可得

故,甚深般若波羅蜜多最爲淸淨.具

壽善現復白佛言:若善男子善女人

等,但聞如是甚深般若波羅蜜多功

德名號,尚爲獲得廣大善利,況能受

持讀誦,修習書寫,解說廣令流布?是

善男子善女人等,終不橫死,亦無橫

病及諸殃禍,常爲無量百千天神,恭

敬圍遶,隨逐守護.若善男子善女人

等,於黑白月,各第八日、第十四日、第

十五日在在處處,讀誦講說甚深般

若波羅蜜多,當獲無邊功德勝利.佛

告善現:如是如是.如汝所說,是善男

子善女人等,讀誦宣說甚深般若波

羅蜜多,無量天神常來恭敬,圍遶守

護.所以者何?甚深般若波羅蜜多是

諸天、人、阿素洛等無上珍寶.由此因

緣,是善男子善女人等,當獲無邊功

德勝利.復次,善現,甚深般若波羅蜜

多聽聞受持,讀誦書寫,供養修學,宣

說等時,多有邪魔爲作留難.所以者

何?甚深般若波羅蜜多是大珍寶,多

諸怨賊.譬如世閒所貴珍寶,隨所在

處,多諸怨賊.善現,當知甚深般若波

羅蜜多是無上寶,能與世間利益安

樂.復次,善現,甚深般若波羅蜜多於

一切法,不生不滅,不成不壞,不向不

背,不引不遣,不取不捨,不垢不淨,不

增不減,不近不遠.所以者何?以一切

法都無所有,皆不可得.善現,當知甚

深般若波羅蜜多於一切法,無所得

故,非能染污,非所染污.所以者何,?無

法不能染污無法.善現,當知色無染

污故,甚深般若波羅蜜多亦無染污,

受、想、行、識無染污故,甚深般若波羅

蜜多亦無染污,甚深般若波羅蜜多

無染污故,色等諸法亦無染污.若於

如是,亦不分別,是行般若波羅蜜多.

善現,當知甚深般若波羅蜜多無分

別故,於一切法,無取無捨,無說無示,

無引無遣.時,有無量百千天子住虛

空中,歡喜踊躍,互相慶慰,同聲唱言:

我等今者,於贍部洲,見佛第二轉妙

法輪.爾時,世尊告善現曰:如是法輪

非第一轉,亦非第二.所以者何?甚深

般若波羅蜜多於一切法,不爲轉故,

不爲還故,出現世間,但以無性自性

空故,出現世間.若菩薩摩訶薩,能如

是知無所分別,是行般若波羅蜜多.

具壽善現便白佛言:甚深般若波羅

蜜多是爲廣大波羅蜜多:達一切法

自性空故.雖達諸法自性皆空,而諸

菩薩摩訶薩,依深般若波羅蜜多,於

一切法,無縛無著,證得無上正等菩

提,轉妙法輪,度有情衆.雖證菩提,而

無所證,證、不證法不可得故;雖轉法

輪,而無所轉,轉法、還法不可得故;雖

度有情,而無所度,見、不見法不可得

故.世尊,此大般若波羅蜜多甚深教

中轉法輪事,都不可得.所以者何?以

於此中,無法可顯,無法可示,無法可

得,無法可轉,無法可還.所以者何?以

一切法畢竟不生,亦復不滅不生滅

故,無轉無還.爾時,世尊告善現曰:如

是如是.所以者何?非空、無相、無願法

中,可有能轉及能還法,轉還性法不

可得故.若能如是宣說開示,是名善

淨宣說般若波羅蜜多.此中都無說

者受者所說受法,旣無說者受者及

法,諸能證者亦不可得,無證者故,亦

無有能得涅槃者,亦無說法作福田

者,福田無故,福性亦空表示名言,皆

不可得故,名廣大波羅蜜多.

爾時,善現復白佛言:甚深般若波羅

蜜多是爲無邊波羅蜜多,如大虛空

無邊際故;是爲無等波羅蜜多,以一

切法不可得故;是爲遠離波羅蜜多,

畢竟空故;是爲難伏波羅蜜多,諸法

性相不可得故;是爲無迹波羅蜜多,

無往無來無形體故;是爲無性波羅

蜜多,無往來故;是爲無行波羅蜜多,

以一切法無動轉故;是爲無奪波羅

蜜多,以一切法不可取故;是爲無盡

波羅蜜多,與無盡法恒相應故;是爲

無生波羅蜜多,以一切法不可生故;

是爲無作波羅蜜多,以諸作者不可

得故;是爲無知波羅蜜多,以一切法

無知者故;是爲無見波羅蜜多,以一

切法無見者故;是爲無轉波羅蜜多,

以死生者不可得故;是爲無壞波羅

蜜多,前、後、中際不可得故;是爲如幻

波羅蜜多,諸法無生無表示故;是爲

如夢波羅蜜多,是諸意識平等性故;

是無雜染波羅蜜多,以貪、瞋、癡無自

性故;是無所得波羅蜜多,以所依止

不可得故;是無戲論波羅蜜多,以一

切法超思議故;是無思慮波羅蜜多,

以一切法無動搖故;是無動轉波羅

蜜多,住法界故;是爲離染波羅蜜多,

以一切法不虛妄故;是無等起波羅

蜜多,以一切法無分別故;是爲寂靜

波羅蜜多,一切法相不可得故;是無

過失波羅蜜多,修諸功德到彼岸故;

是無有情波羅蜜多,證實際故;是爲

無斷波羅蜜多,以一切法無等起故;

是爲如實波羅蜜多,無分別故;是無

二邊波羅蜜多,於一切法無執著故;

是無雜壞波羅蜜多,以一切法不和

合故;是無取著波羅蜜多,超諸聲聞、

獨覺地故;是無尋伺波羅蜜多,至尋

伺法平等性故;是爲無量波羅蜜多,

無量法故;是爲無起波羅蜜多,離我

法故;是無分別波羅蜜多,是諸分別

平等性故;是不可得波羅蜜多,至一

切法眞實性故;是爲無著波羅蜜多

於一切法皆無著故;是爲無依波羅

蜜多,無所依故;是爲不生波羅蜜多

以一切法皆不生故;是爲無常波羅

蜜多,以一切法常無性故;是名爲苦

波羅蜜多,是逼惱法平安性故;是爲

無我波羅蜜多,於一切法無執著故;

是名爲空波羅蜜多,以一切法不可

得故;是爲無相波羅蜜多,以一切法

離諸相故;是爲無願波羅蜜多,無所

成故;是名爲力波羅蜜多,以一切法

不可屈故;是無量佛法波羅蜜多,過

數量故;是無所畏波羅蜜多,其心畢

竟無怯畏故;是爲眞如波羅蜜多,是

一切法無變性故;是爲自然波羅蜜

多,以一切法無自性故;是一切智智

波羅蜜多,知一切法無自性故.佛言:

善現,如是如是.如汝所說.

第四分摠持品第十之一

時,天帝作是念言:若善男子善女

人等,但聞如是甚深般若波羅蜜多

功德名號,當知過去已曾供養無量

如來應正等覺,發弘誓願,多種善根,

況能受持,讀誦書寫,如理思惟,爲他

演說,或能隨力,如教修行?當知是人

已於過去無量佛所,親近供養,多種

善根,曾聞般若波羅蜜多,聞已受持,

思惟讀誦,爲他演說,如教修行,或於

此經能問能答,由先福力,今辦是事.

若善男子善女人等,已曾供養無量

如來應正等覺功德純淨,聞深般若

波羅蜜多,其心不驚,不恐不怖,不憂

不悔,不退不沒.爾時,世尊知天帝

心之所念,卽便告言:如是如是.如汝

所念.時,舍利子知天帝心之所念,

便白佛言:若善男子善女人等,聞深

般若波羅蜜多,深生信解,受持讀誦,

如理思惟,書寫解說,廣令流布,如教

修行,當知是人如不退位諸大菩薩.

所以者何?如是般若波羅蜜多義趣

甚深,難信難解,若於前世不久修行

甚深般若波羅蜜多,不於佛前請問

聽受,不於佛所多種善根,豈暫得聞

甚深般若波羅蜜多,卽能信解?世尊,

若善男子善女人等,聞說般若波羅

蜜多甚深義趣,心不信解,誹謗毀呰,

當知是人先世已於甚深般若波羅

蜜多,誹謗毀呰.所以者何?如是愚人

善根少故,無正願故,近惡友故,聞說

般若波羅蜜多甚深義趣,由宿習力,

不信不樂,心不淸淨,不忍不欲.何以

故?如是愚人於過去世,未曾親近諸

佛菩薩及餘賢聖,未曾請問如是般

若波羅蜜多甚深義故.爾時,天帝

謂舍利子言:如是般若波羅蜜多義

趣甚深,極難信解,諸有未久信樂修

行甚深般若波羅蜜多,聞說此中甚

深義趣,不能信解,或生毀謗,未爲希

有.時,天帝復白佛言:我今敬禮甚

深般若波羅蜜多,我若敬禮甚深般

若波羅蜜多,卽爲敬禮一切智智.爾

時,佛告天帝言:如是如是.如汝所

說若能敬禮甚深般若波羅蜜多卽

爲敬禮一切智智.何以故?憍尸迦,諸

佛所得一切智智,皆從般若波羅蜜

多而得生故,甚深般若波羅蜜多,復

由諸佛一切智智而得有故.憍尸迦

諸菩薩摩訶薩,應如是行甚深般若

波羅蜜多,應如是住甚深般若波羅

蜜多,應如是學甚深般若波羅蜜多.

爾時,天帝白佛言:世尊,諸菩薩摩

訶薩,云何行深般若波羅蜜多,名住

深般若波羅蜜多,云何行深般若波

羅蜜多,名學深般若波羅蜜多?爾時,

佛告天帝言:善哉,善哉!乃能請問

如是深義,汝承佛力能問如來應正

等覺如是深義.憍尸迦,諸菩薩摩訶

薩,行深般若波羅蜜多時,若於色不

住,亦不住此是色,是爲學色;若於受、

想、行、識不住,亦不住此是受、想、行、識,

是爲學受、想、行、識.復次,憍尸迦,諸菩

薩摩訶薩,行深般若波羅蜜多時,若

於色不學,亦不學此是色,是不住色;

若於受、想、行、識不學,亦不學此是受、

想、行、識,是不住受、想、行、識.憍尸迦,是

名菩薩摩訶薩,行深般若波羅蜜多,

亦名住深般若波羅蜜多,亦名學深

般若波羅蜜多.時,舍利子便白佛言:

如是般若波羅蜜多最爲甚深,如是

般若波羅蜜多難可測量,如是般若

波羅蜜多難可執取,如是般若波羅

蜜多無有限量.爾時,佛告舍利子言:

如是如是.舍利子,諸菩薩摩訶薩,行

深般若波羅蜜多時,若於色甚深性

不住,亦不住此是色甚深性,是名學

色甚深性;若於受、想、行、識甚深性不

住,亦不住此是受、想、行、識甚深性,是

名學受、想、行、識甚深性.復次,舍利子,

諸菩薩摩訶薩,行深般若波羅蜜多

時,若於色甚深性不學,亦不學此是

色甚深性,是名不住色甚深性;若於

受、想、行、識甚深性不學,亦不學此是

受、想、行、識甚深性,是名不住受、想、行、

識甚深性.時,舍利子復白佛言:如是

般若波羅蜜多旣最甚深,難可測量,

難可執取,無有限量,則難信解,但應

爲彼不退轉位諸菩薩說.所以者何?

彼聞如是甚深般若波羅蜜多,心不

驚惶,恐怖疑惑,不生毀謗,深心信解.

時,天帝便問具壽舍利子言:若有

爲彼未得受記,諸菩薩說甚深般若

波羅蜜多,當有何失?時,舍利子告帝

言:彼聞驚惶、恐怖、疑惑,不能信解,

或生毀謗,由斯造作增長能感,墮惡

趣業,沒三惡趣,久受大苦,難證無上

正等菩提.是故不應爲彼宣說甚深

般若波羅蜜多.天帝言:頗有菩薩

未得受記,聞深般若波羅蜜多,心不

驚惶、恐怖、疑惑,不生毀謗,深信解不?

舍利子言:有.憍尸迦,是菩薩摩訶薩,

久發無上正等覺心,久修菩薩摩訶

薩行,不久當受大菩提記.憍尸迦,若

菩薩摩訶薩,聞深般若波羅蜜多,心

不驚惶恐怖、疑惑,不生毀謗,深信解

者,當知是菩薩摩訶薩,已受無上大

菩提記,設未受者,不過一佛或二佛

所定當得受大菩提記.爾時,佛告舍

利子言:如是如是.如汝所說.舍利子,

若菩薩摩訶薩,久學大乘,久發大願,

久修大行,供養多佛,事多善友,善根

成熟,聞深般若波羅蜜多,心不驚惶、

恐怖、疑惑,深心信解,常樂聽聞,受持

讀誦,恭敬供養,如理思惟,爲他演說,

或復書寫,如說修行,恒無懈惓.舍利

子,是菩薩摩訶薩,由此因緣,隨所生

處,常見諸佛,恒聞正法,供養恭敬,尊

重讚歎隨所見佛,皆爲受記無空過

者.時,舍利子便白佛言:我今樂說少

分譬喩,唯願聽許.爾時,佛告舍利子

言:隨汝意說.時,舍利子白言:世尊,如

住大乘善男子等,夢見自坐妙菩提

座,當知是人近證無上正等菩提.如

是若有善男子等,得聞般若波羅蜜

多,深心信敬,受持讀誦,精勤修學,如

理思惟,書寫解說,廣令流布,當知是

人久學大乘,善根成熟,或已得受大

菩提記,或近當受大菩提記,疾證無

上正等菩提.世尊,譬如有人遊涉曠

野,經過嶮道百踰繕那或二或三或

四、五百,見諸城邑、王都前相,謂放牧

人園林田等.見是相已,便作是念:城

邑、王都,去此非遠.作是念已,身意泰

然,不畏惡獸、惡賊、飢渴.住菩薩乘善

男子等,亦復如是,若聞般若波羅蜜

多,深心信敬,受持讀誦,精勤修學,如

理思惟,書寫解說,廣令流布,當知是

人不久得受大菩提記,疾證無上正

等菩提,無墮聲聞、獨覺地畏.何以故?

已得見聞供養恭敬甚深般若波羅

蜜多,無上菩提之前相故.世尊,譬如

有人欲觀大海,漸次往趣經歷多時,

不見山林,便作是念:今睹此相大海

非遠.所以者何?近大海岸,地必漸下,

無諸山林.彼人爾時,雖未見海,而見

近相,歡喜踊躍.住菩薩乘善男子等,

亦復如是,若得聞此甚深般若波羅

蜜多,深生信敬,受持讀誦,精勤修學,

如理思惟,書寫解說,廣令流布,當知

是人不久得受大菩提記,疾證無上

正等菩提.何以故?已得聞此甚深般

若波羅蜜多,無上菩提之前相故.世

尊,譬如春時,花果樹等故葉已墮,枝

條滋潤,衆人見之,咸作是念:新花果

葉當出非久.所以者何?此諸樹等新

花果葉,先相現故.住菩薩乘善男子

等,亦復如是,若得聞此甚深般若波

羅蜜多,深心信敬,受持讀誦,精勤修

學,如理思惟,書寫解說,廣令流布,當

知是人不久得受大菩提記,疾證無

上正等菩提.世尊,譬如女人懷孕漸

久,其身轉重,動止不安,飮食、睡眠悉

皆減少,不喜多語,厭常所作受苦痛

故,衆事頓息,有異母人.見是相已,卽

知此女不久產生.住菩薩乘善男子

等,亦復如是,若得聞此甚深般若波

羅蜜多,深心信敬,受持讀誦,精勤修

學,如理思惟,書寫解說,廣令流布,當

知是人不久得受大菩提記,疾證無

上正等菩提,轉妙法輪,度有情衆.爾

時,佛讚舍利子言:善哉,善哉!汝能善

說菩薩譬喩,當知皆是如來神力.

大般若波羅蜜多經卷第五百四十五

己亥歲高麗國大藏都監奉

勅雕造

大般若波羅蜜多經卷第五百四十六 夜

三藏法師玄奘奉 詔譯

第四分摠持品第十之二

爾時,具壽善現便白佛言:世尊,希有

如來應正等覺,善分別說諸菩薩事.

佛告善現:如是如是.所以者何?諸菩

薩摩訶薩,爲欲利樂多衆生故,哀愍

世閒大生衆故,憐愍人、天,令獲大義

利樂事故,求證無上正等菩提,爲諸

有情說無上法.爾時,善現復白佛言:

諸菩薩摩訶薩,成就無邊大功德聚,

爲欲饒益諸有情故,行深般若波羅

蜜多,云何菩薩摩訶薩,修行般若波

羅蜜多,疾得圓滿?佛告善現:若菩薩

摩訶薩,行深般若波羅蜜多時,不見

色增,而行般若波羅蜜多;不見受、想、

行、識增,而行般若波羅蜜多;不見色

減,而行般若波羅蜜多;不見受、想、行、

識減,而行般若波羅蜜多;不見是法,

而行般若波羅蜜多;不見非法,而行

般若波羅蜜多,是菩薩摩訶薩,修行

般若波羅蜜多,疾得圓滿.具壽善現

復白佛言:如來所說不可思議.佛告

善現:如是如是.色不可思議故,如來

所說不可思議;受、想、行、識不可思議

故,如來所說不可思議.若菩薩摩訶

薩,行深般若波羅蜜多,雖如實知色

不可思議,而不起不可思議想,修行

般若波羅蜜多;雖如實知受、想、行、識

不可思議,而不起不可思議想,修行

般若波羅蜜多.是菩薩摩訶薩,修行

般若波羅蜜多,疾得圓滿.時,舍利子

便白佛言:如是般若波羅蜜多義趣

甚深,誰能信解.爾時,佛告舍利子言:

若菩薩摩訶薩,久修大行,於深般若

波羅蜜多,能生信解.時,舍利子復白

佛言:齊何應知是菩薩摩訶薩,久修

大行,而得久修大行名號?爾時,佛告

舍利子言:若菩薩摩訶薩,行深般若

波羅蜜多時,不分別如來十力,不分

別四無所畏,不分別十八佛不共法,

不分別一切智,不分別一切相智.所

以者何?如來十力、四無所畏、十八佛

不共法、一切智、一切相智,皆不可思

議,一切法亦不可思議.舍利子,若菩

薩摩訶薩,如是行者,都無處行,是行

般若波羅蜜多.舍利子,齊此應知是

菩薩摩訶薩,久修大行,乃得久修大

行名號.具壽善現便白佛言:如是般

若波羅蜜多最爲甚深,如是般若波

羅蜜多是大寶聚,如是般若波羅蜜

多是淸淨聚,如太虛空極淸淨故.佛

告善現:如是如是.爾時,善現復白佛

言:希有,世尊.如是般若波羅蜜多以

最甚深,多諸留難,而今廣說留難不

生.佛告善現:如是如是.佛神力故,留

難不起.是故大乘善男子等,於深般

若波羅蜜多,若欲書寫,受持讀誦,修

習思惟,爲他演說,應疾書寫,乃至演

說.所以者何?甚深般若波羅蜜多多

諸留難,勿令書寫乃至演說不得究

竟.善現,當知如是大乘善男子等,若

欲一月乃至一歲,書寫受持,讀誦修

習,思惟演說甚深般若波羅蜜多,能

究竟者,應勤精進,繫念書寫乃至演

說經爾所時,令得究竟.何以故?甚深

般若波羅蜜多大寶神珠,多留難故.

爾時,善現復白佛言:希有,世尊.甚深

般若波羅蜜多大寶神珠,多諸留難,

而有書寫,受持讀誦,修習思惟,爲他

說者,惡魔於彼不作留難,令不書寫

乃至演說.佛告善現:惡魔於此甚深

般若波羅蜜多,雖常伺求,欲作留難,

令不書寫乃至演說,而彼無力可能

留難,令彼菩薩所作不成.時,舍利子

卽白佛言:是誰神力,令彼惡魔不能

留難彼諸菩薩書寫等事?爾時,佛告

舍利子言:是佛神力,令彼惡魔不能

留難彼諸菩薩書寫等事.又舍利子,

亦是十方一切世界諸佛神力,令彼

惡魔不能留難彼諸菩薩書寫等事.

又舍利子,一切如來應正等覺皆共

護念行深般若波羅蜜多諸菩薩故,

令彼惡魔不能留難.何以故?舍利子,

諸佛世尊皆共護念行深般若波羅

蜜多諸菩薩衆所作善業,令彼惡魔

不能留難.又舍利子,若諸菩薩於深

般若波羅蜜多,書寫受持,讀誦修習,

思惟演說法爾,應爲十方世界一切

如來應正等覺,現說法者之所護念.

若蒙諸佛所護念者,惡魔法爾不能

留難.又舍利子,若有淨信善男子等,

於深般若波羅蜜多,書寫受持,讀誦

修習,思惟演說,應作是念:我今書寫

乃至演說甚深般若波羅蜜多,皆是

十方一切世界諸佛世尊神力護念.

時,舍利子復白佛言:若菩薩乘善男

子等,於深般若波羅蜜多,書寫受持,

讀誦修習,思惟演說,皆是十方諸佛

神力慈悲護念,令彼所作殊勝善業,

惡魔、眷屬不能留難.爾時,佛告舍利

子言:如是如是.如汝所說.時,舍利子

復白佛言:若菩薩乘善男子等,於深

般若波羅蜜多,書寫受持,讀誦修習,

思惟演說,十方世界諸佛世尊皆共

識知,歡喜護念,十方世界諸佛世尊

恒以佛眼,皆共觀見慈悲護念,令彼

所修無不成就.爾時,佛告舍利子言:

如是如是.如汝所說,若菩薩乘善男

子等,於深般若波羅蜜多,書寫受持,

讀誦修習,思惟演說,恒爲十方一切

世界諸佛世尊,佛眼觀見識知護念,

令諸惡魔不能嬈惱所作善業,皆疾

成就.又舍利子,住菩薩乘善男子等,

若能於此甚深般若波羅蜜多,書寫

受持,讀誦修習,思惟演說,當知已近

無上菩提,諸惡魔怨不能留難.又舍

利子,住菩薩乘善男子等,若能書寫

甚深般若波羅蜜多,種種莊嚴,受持

讀誦,供養恭敬,常爲如來佛眼觀見

識知護念.由此因緣,定當獲得大財

大利,大果大報,乃至當得不退轉地,

常不遠離諸佛菩薩,恒聞正法,不墮

惡趣,生天、人中,受諸妙樂.何以故?舍

利子,甚深般若波羅蜜多,令諸有情

如實通達諸法勝義,現在、未來能引

種種利樂事故.又舍利子,甚深般若

波羅蜜多相應經典,我涅槃後,至東

南方,漸當興盛,彼方多有住菩薩乘

善男子等,能於如是甚深般若波羅

蜜多相應經典,深心信樂,書寫受持,

讀誦修習,思惟演說,供養恭敬,尊重

讚歎.如是經典我涅槃後,從東南方,

轉至南方,漸當興盛,彼方多有住菩

薩乘善男子等,能於如是甚深般若

波羅蜜多相應經典,深心信樂,書寫

受持,讀誦修習,思惟演說,供養恭敬,

尊重讚歎.如是經典我涅槃後,復從

南方,至西南方,漸當興盛,彼方多有

住菩薩乘善男子等,能於如是甚深

般若波羅蜜多相應經典,深心信樂,

書寫受持,讀誦修習,思惟演說,供養

恭敬,尊重讚歎.如是經典我涅槃後,

從西南方,至西北方,漸當興盛,彼方

多有住菩薩乘善男子等,能於如是

甚深般若波羅蜜多相應經典,深心

信樂,書寫受持,讀誦修習,思惟演說

供養恭敬,尊重讚歎.如是經典我涅

槃後,從西北方,轉至北方,漸當興盛,

彼方多有住菩薩乘善男子等,能於

如是甚深般若波羅蜜多相應經典,

深心信樂,書寫受持,讀誦修習,思惟

演說,供養恭敬,尊重讚歎.如是經典

我涅槃後,復從北方,至東北方,漸當

興盛,彼方多有住菩薩乘善男子等,

能於如是甚深般若波羅蜜多相應

經典,深心信樂,書寫受持,讀誦修習,

思惟演說,供養恭敬,尊重讚歎.又舍

利子,我涅槃已後時後分後五百歲

甚深般若波羅蜜多相應經典,於東

北方,大爲佛事.何以故?舍利子,甚深

般若波羅蜜多相應經典,一切如來

共所尊重,一切如來共所護念,令於

彼方經久不滅.又舍利子,非佛所得

法毘柰耶無上正法,有滅沒相,諸佛

所得法毘柰耶無上正法,卽是般若

波羅蜜多相應經典.又舍利子,彼東

北方住菩薩乘善男子等,有能於此

甚深般若波羅蜜多相應經典,深心

信樂,書寫受持,讀誦修習,思惟演說

供養恭敬,尊重讚歎.我等諸佛常以

佛眼觀見護念,令無損惱現在、未來

身心安樂.時,舍利子便白佛言:甚深

般若波羅蜜多相應經典,佛涅槃已

後時後分後五百歲,於東北方,廣流

布耶?爾時,佛告舍利子言:如是如是.

舍利子,我涅槃已後時後分後五百

歲彼東北方住菩薩乘善男子等若

得聞此甚深般若波羅蜜多相應經

典,深心信樂,書寫受持,讀誦修習,思

惟演說,供養恭敬,尊重讚歎,當知彼

人久發無上正等覺心,久修菩薩摩

訶薩行,供養多佛,事多善友,久多修

習身戒心慧所種善根,皆已成熟由

斯福力,得聞如是甚深般若波羅蜜

多相應經典,深心信樂,復能書寫,受

持讀誦,精勤修學,如理思惟,廣爲有

情開示分別.時,舍利子復白佛言:佛

涅槃已後時後分後五百歲法欲滅

時,於東北方,當有幾許住菩薩乘善

男子等,得聞如是甚深般若波羅蜜

多相應經典,深心信樂,復能書寫,受

持讀誦,修習思惟,爲他演說,供養恭

敬,尊重讚歎?爾時,佛告舍利子言:我

涅槃已後時後分後五百歲法欲滅

時,於東北方,雖有無量住菩薩乘善

男子等,而少得聞甚深般若波羅蜜

多相應經典,深心信樂,復能書寫,受

持讀誦,修習思惟,爲他演說,供養恭

敬,尊重讚歎.又舍利子,住菩薩乘善

男子等,聞說如是甚深般若波羅蜜

多相應經典,心不沈沒,不驚不怖,深

生信樂,書寫受持,讀誦修習,思惟演

說,供養恭敬,尊重讚歎,當知是人已

曾親近供養恭敬,尊重讚歎無量如

來應正等覺及諸菩薩,請問般若波

羅蜜多甚深義趣.又舍利子,是菩薩

乘善男子等,不久定當圓滿菩薩摩

訶薩道,一切如來所護念故,無量善

友所攝受故,殊勝善根所任持故,爲

欲饒益多衆生故,疾證無上正等菩

提.何以故?舍利子,我常爲彼住菩薩

乘善男子等,說一切智相應之法,過

去如來,亦常爲彼說一切智相應之

法.由此因緣,彼當來世,常能修集一

切智智相應正行,速趣無上正等菩

提,亦能爲他,如應說法,令趣無上正

等菩提,於一切時,身心安定,諸惡魔

王及彼眷屬,尚不能壞求趣無上正

等覺心,何況其餘樂行惡者?毀謗般

若波羅蜜多,能阻其心,令不精進求

趣無上正等菩提.所以者何?彼於無

上正等菩提,勇猛正勤極堅牢故.又

舍利子,住菩薩乘善男子等,聞說如

是甚深般若波羅蜜多,心得廣大淸

淨喜樂,亦能安立無量有情於勝善

法,令趣無上正等菩提.何以故?舍利

子,是菩薩乘善男子等,今於我前,發

弘誓願,我當安立無量百千諸有情

類,令發無上正等覺心,修諸菩薩摩

訶薩行,示現勸導,讚勵慶喜,令於無

上正等菩提,乃至得受不退轉記.我

於彼願,深生隨喜.何以故?舍利子,我

觀彼人所發弘願,心語相應,彼於當

來定能安立無量百千諸有情類,令

發無上正等覺心,修諸菩薩摩訶薩

行,示現勸導,讚勵慶喜,令於無上正

等菩提,乃至得受不退轉記.是菩薩

乘善男子等,亦於過去無量佛前,發

弘誓願,我當安立無量百千諸有情

類,令發無上正等覺心,修諸菩薩摩

訶薩行,示現勸導,讚勵慶喜,令於無

上正等菩提,乃至得受不退轉記.過

去如來應正等覺,亦於彼願,深生隨

喜.何以故?舍利子,過去諸佛亦觀如

是住菩薩乘善男子等所發弘願,心

語相應,彼於當來,定能安立,無量百

千諸有情類,令發無上正等覺心,修

諸菩薩摩訶薩行,示現勸導,讚勵慶

喜,令於無上正等菩提,乃至得受不

退轉記.是菩薩乘善男子等,信解廣

大修廣大行,願生他方諸佛國土,現

有如來應正等覺,宣說如是甚深般

若波羅蜜多無上法處.彼聞如是甚

深般若波羅蜜多無上法已,復能安

立彼佛土中無量百千諸有情類,令

發無上正等覺心,修諸菩薩摩訶薩

行,示現勸導,讚勵慶喜,令於無上正

等菩提,得不退轉.時,舍利子卽白佛

言:希有,世尊.佛於過去、未來、現在所

有諸法無不證知,無不覺了,於諸有

情心行差別無不證知,無不覺了,於

三世佛菩薩聲聞及佛土等無不證

知,無不覺了.世尊,若菩薩摩訶薩,能

於如是甚深般若波羅蜜多,至心聽

聞,受持讀誦,精勤修學,如理思惟,書

寫解說,廣令流布,是菩薩摩訶薩,於

當來世若於般若波羅蜜多相應經

典,勇猛精進,常求不息.彼於般若波

羅蜜多相應經典,爲有得時,不得時,

不爾時.佛告舍利子言:如是如是.佛

於一切無不證知,無不覺了,是菩薩

摩訶薩,常於般若波羅蜜多相應經

典,勇猛精進,欣求不息一切時得,無

不得時.何以故?舍利子,是菩薩摩訶

薩,常於般若波羅蜜多相應經典,欣

求不息,諸佛菩薩常護念故.時,舍利

子復白佛言:是菩薩摩訶薩,爲但於

此甚深般若波羅蜜多相應經典,勇

猛精進,欣求不息一切時得,無不得

時,爲於餘經,亦能常得?爾時,佛告舍

利子言:若菩薩摩訶薩,常於般若波

羅蜜多相應經典,勇猛信求,不顧身

命,有時不得,諸餘經典無有是處.何

以故?舍利子,是菩薩摩訶薩,爲求無

上正等菩提,示現勸導,讚勵慶喜,諸

有情類令於般若波羅蜜多相應經

典及餘經典,受持讀誦,思惟修學,由

此善根,隨所生處,法爾常得甚深般

若波羅蜜多空相應經及餘經典,受

持讀誦.

第四分魔事品第十一之一

爾時,善現便白佛言:世尊,已說住菩

薩乘善男子等,修功德時,多有留難,

何等名爲諸留難事?佛告善現:留難

事者,謂諸魔事.具壽善現復白佛言:

云何名爲菩薩魔事?佛告善現:若菩

薩摩訶薩,欲宣說般若波羅蜜多時,

或說法要辯久乃生,或說法要辯乃

卒起,或說法要辯過量生,或所欲說,

未盡便止,或說法要言詞亂雜,或說

法要言詞閒斷,或說法時諸橫事起,

令所欲說不遂本心,當知是爲菩薩

魔事.復次,善現,若菩薩摩訶薩,書寫

般若波羅蜜多甚深經時,或頻申欠

呿,或互相嗤笑,或更相輕淩,或身心

躁擾,或失念散亂,或文句顚倒,或迷

惑義理,或不得滋味心生厭捨,或橫

事卒起,或互相乖諍,由此等事書寫

不終,當知是爲菩薩魔事.復次,善現,

若菩薩摩訶薩,受持讀誦,思惟修習,

說聽般若波羅蜜多甚深經時,或頻

申欠呿,或互相嗤笑,或更相輕淩,或

身心躁擾,或失念散亂,或文句顚倒,

或迷惑義理,或不得滋味心生厭捨,

或撗事卒起,或互相乖諍,由此等事

所作不成,當知是爲菩薩魔事.復次,

善現,若菩薩摩訶薩,聞說般若波羅

蜜多甚深經時,或作是念:我於此中

不得受記,何用聽爲?或作是念:此中

不說我之名字,何用聽爲?或作是念:

此中不說我之生處城邑、聚落,何用

聽爲?由此等緣,心不淸淨,卽從座起,

厭捨而去,無顧戀心,當知是爲菩薩

魔事.善現,當知若菩薩摩訶薩,聞說

般若波羅蜜多甚深經時,心不淸淨,

厭捨去者,隨彼所起不淸淨心,厭捨

此經擧步多少,便減爾許劫數功德,

獲爾許劫障菩提罪,受彼罪已,更爾

許時,發勤精進,修諸菩薩難行苦行

方可復本.是故名爲菩薩魔事.復次,

善現,若菩薩摩訶薩,棄捨能引一切

智智甚深般若波羅蜜多相應經典,

學不能引一切智智,隨順二乘諸餘

經典,棄捨根本,而攀枝葉,當知是爲

菩薩魔事.所以者何?甚深般若波羅

蜜多相應經典,能生菩薩摩訶薩衆

世、出世閒殊勝功德,由斯能引一切

智智有大勢用.譬如樹根諸餘經典

無如是用,譬如枝葉無勝功能.若菩

薩乘善男子等,修學如是甚深般若

波羅蜜多相應經典,卽爲修學一切

菩薩摩訶薩衆世、出世閒殊勝功德

速能引發一切智智.若菩薩乘善男

子等,棄捨如是甚深般若波羅蜜多

相應經典,求學二乘相應經典,卽爲

棄捨一切菩薩摩訶薩衆世出世閒

殊勝功德,終不能得一切智智.是菩

薩乘善男子等,福慧狹少,棄本求末.

是故名爲菩薩魔事.善現,當知如癡

餓狗棄捨主食,反從僕使而求索之,

於當來世,有菩薩乘善男子等,棄捨

一切智智根本甚深般若波羅蜜多

相應經典,求學二乘相應經典,亦復

如是.所以者何?是菩薩乘善男子等,

覺慧闇鈍,棄捨能引一切智智甚深

般若波羅蜜多相應經典,求學能引

聲聞、獨覺功德經典,定不能得一切

智智.所以者何?聲聞、獨覺相應經典,

但爲自身調伏寂靜,出生死苦,得涅

槃樂,精勤修學如是經典,所引善根

究竟,唯得住二乘地,自利圓滿甚深

般若波羅蜜多相應經典,普爲濟拔

一切有情出生死苦,得涅槃樂,精勤

修學如是經典,所引善根究竟,能得

一切智智,利益安樂一切有情.復次,

善現,譬如有人,欲觀香象,身量大小

形類勝劣得而不觀反尋其迹.於意

云何?彼人黠不?善現對曰:不也,世尊.

佛告善現:於當來世,有菩薩乘善男

子等,棄捨一切智智根本甚深般若

波羅蜜多相應經典,求學二乘相應

經典,於中望得一切智智,亦復如是.

復次,善現,譬如有人,爲珍寶故,求趣

大海,旣至海岸,不入大海,反觀牛迹,

作是念言:大海中水其量深廣,豈及

此耶?此中亦應有諸珍寶.於意云何?

彼人黠不?善現對曰:不也,世尊.佛告

善現:於當來世,有菩薩乘善男子等,

棄捨一切智智根本甚深般若波羅

蜜多相應經典,求學二乘相應經典,

於中望得一切智智,亦復如是.所以

者何?精勤修學二乘經典,究竟唯能

得預流果,展轉乃至獨覺菩提,必不

能得一切智智故,菩薩乘善男子等

欲疾證得一切智智,應學般若波羅

蜜多,不應求學二乘經典.何以故?甚

深般若波羅蜜多定是一切智智根

本二乘經典,如枝葉故.復次,善現,如

有工匠或彼弟子,欲造大殿,如天帝

殊勝殿量,見彼殿已,而反規摸日

月宮殿.於意云何?如是工匠或彼弟

子,能造大殿,量如帝殊勝殿不?善

現對曰:不也,世尊.佛告善現:彼人黠

不?善現答言:彼人非黠.佛告善現:於

當來世,有菩薩乘善男子等,得深般

若波羅蜜多捨,而求學二乘經典,欲

證無上正等菩提,利樂有情,亦復如

是,當知彼是愚癡品類.復次,善現,如

有欲見轉輪聖王,見已不識,捨至餘

處,見小國王,觀其形相,作如是念:轉

輪聖王形相威德,豈勝於此?於意云

何?彼人黠不?善現對曰:不也,世尊.佛

告善現:於當來世,有菩薩乘善男子

等,欲趣無上正等菩提,轉妙法輪,度

有情衆,棄深般若波羅蜜多,求學二

乘相應經典,言彼經典與此何異,何

用彼爲?彼由此緣,定不能得一切智

智.所以者何?甚深般若波羅蜜多相

應經典,種種方便示現勸導,讚勵慶

喜,住菩薩乘善男子等,令於無上正

等菩提,得不退轉,捨而求學二乘經

典,當知彼人亦復如是.何以故?精勤

修學二乘經典,定於佛果,不能證故.

復次,善現,如有飢人得百味食,棄而

求噉兩月穀飯,於意云何?彼人黠不?

善現對曰:不也,世尊.佛告善現:於當

來世,有菩薩乘善男子等,亦復如是,

求趣無上正等菩提,棄深般若波羅

蜜多,求學二乘相應經典,於中欲覓

一切智智,徒設劬勞,終不能得.復次,

善現,如有貧人得無價寶,棄而翻取

迦遮末尼,於意云何?彼人黠不?善現

對曰:不也,世尊.佛告善現:於當來世,

有菩薩乘善男子等,亦復如是,求趣

無上正等菩提,棄深般若波羅蜜多,

求學二乘相應經典,於中欲覓一切

智智,徒設劬勞,終不能得.復次,善現,

住菩薩乘善男子等,若正書寫,受持

讀誦,思惟修習甚深般若波羅蜜多

相應經時,衆辯卒起樂說種種差別

法門,令書寫等不得究竟,當知是爲

菩薩魔事.具壽善現便白佛言:甚深

般若波羅蜜多可書寫不?世尊告曰:

不也,善現.若菩薩乘善男子等,書寫

如是甚深般若波羅蜜多相應經時,

作如是念:我以文字,書寫般若波羅

蜜多,如是文字卽是般若波羅蜜多,

或依文字執著般若波羅蜜多,當知

是爲菩薩魔事.復次,善現,住菩薩乘

善男子等,書寫受持,讀誦修習,思惟

演說甚深般若波羅蜜多相應經時

或念國土,或念城邑,或念王都,或念

方處,或念師友,或念父母,或念妻子,

或念兄弟,或念姊妹,或念親戚,或念

朋侶,或念王臣,或念盜賊,或念猛獸,或

念惡人,或念惡鬼,或念衆集,或念遊

戲,或念音樂,或念報怨,或念報恩,或

念飮食、衣服、臥具,或念諸餘資身什

物,或念製造文頌書論,或念時節寒

熱豐儉,或念象馬水火等事,或念諸

餘所作事業,當知皆是菩薩魔事,魔

以此事,擾惱菩薩,令書寫等皆不得

成,菩薩覺知皆應遠離.復次,善現,住

菩薩乘善男子等,書寫受持,讀誦修

習,思惟演說甚深般若波羅蜜多相

應經時,得大名利,恭敬供養,彼由此

緣,廢所作業,當知亦是菩薩魔事,菩

薩覺知皆應厭捨.復次,善現,住菩薩

乘善男子等,書寫受持,讀誦修習,思

惟演說甚深般若波羅蜜多相應經

時,惡魔化作苾芻等像,執持種種世

俗書論,或復二乘相應經典,詐現親

友,授與菩薩告菩薩言:如是經典義

味深奧,應勤修學,捨所習經.此菩薩

乘善男子等,方便善巧,不應受著惡

魔所授世俗書論,或復二乘相應經

典.所以者何?世俗書論二乘經典,不

能引發一切智智,非趣無上正等菩

提,無倒方便乃於無上正等菩提,極

爲障㝵.善現,當知甚深般若波羅蜜

多相應經中,廣說菩薩摩訶薩道方

便善巧,若於此中精勤修學,速能證

得一切智智.若菩薩乘善男子等,無

巧便故,近惡友故,棄深般若波羅蜜

多,受學惡魔世俗書論二乘經典,當

知是爲菩薩魔事.復次,善現,能聽法

者樂聽樂問,書寫受持,讀誦修習甚

深般若波羅蜜多,能說法者著樂懈

怠,不欲爲說,亦不施與甚深般若波

羅蜜多,當知是爲菩薩魔事.復次,善

現,能說法者心不著樂,亦不懈怠,樂

說樂施甚深般若波羅蜜多,方便勸

勵,書寫受持,讀誦修習,能聽法者懈

怠著樂,不欲聽受乃至修習,當知是

爲菩薩魔事.復次,善現,能聽法者具

念慧力樂聽樂問,書寫受持,讀誦修

習甚深般若波羅蜜多,能說法者欲

往他方,不獲教授,當知是爲菩薩魔

事.復次,善現,能說法者樂說樂施甚

深般若波羅蜜多,方便勸勵,書寫受

持,讀誦修習,能聽法者欲往他方,不

獲聽受,當知是爲菩薩魔事.復次,善

現,能說法者具大惡欲愛重名利,衣

服、飮食、臥具、醫藥及餘資財,供養恭

敬,心無厭足,能聽法者少欲喜足,修

遠離行勇猛正勤具念定慧厭怖利

養恭敬名譽,或具嫉慳不能捨施,兩

不和合,不獲教授,聽受書持,讀誦修

習甚深般若波羅蜜多,當知是爲菩

薩魔事.復次,善現,能說法者少欲喜

足,修遠離行,勇猛正勤,具念定慧,厭

怖利養,恭敬名譽,或具嫉慳,不能捨

施,能聽法者具大惡欲愛重名利,衣

服、飮食、臥具、醫藥及餘資財,供養恭

敬,心無厭足,兩不和合,不獲教授,聽

受書持,讀誦修習甚深般若波羅蜜

多,當知是爲菩薩魔事.復次,善現,能

說法者有信有戒,受行十二杜多功

德,樂爲他說甚深般若波羅蜜多,方

便勸勵,書寫受持,讀誦修習,能聽法

者無信無戒,亦無十二杜多功德,兩

不和合,不獲教授,聽受書持,讀誦修

習甚深般若波羅蜜多,當知是爲菩

薩魔事.復次,善現,能聽法者有信有

戒,受行十二杜多功德,樂聽樂問,書

寫受持,讀誦修習甚深般若波羅蜜

多,能說法者無信無戒,亦無十二杜

多功德,不欲教授,兩不和合,不獲說

聽,書寫受持,讀誦修習甚深般若波

羅蜜多,當知是爲菩薩魔事.復次,善

現,能說法者心無慳悋一切能捨,能

聽法者心有慳悋不能捨施,或上相

違兩不和合,不獲教授,聽受書持,讀

誦修習甚深般若波羅蜜多,當知是

爲菩薩魔事.復次,善現,能聽法者欲

求供養,能說法者衣服、飮食、臥具、醫

藥及餘資財,能說法者,不樂受用,或

上相違兩不和合,不獲教授,聽受書

持,讀誦修習甚深般若波羅蜜多,當

知是爲菩薩魔事.復次,善現,能說法

者成就開智,不樂廣說,能聽法者成

就演智,不樂略說,或上相違兩不和

合,不獲教授,聽受書持,讀誦修習甚

深般若波羅蜜多,當知是爲菩薩魔

事.復次,善現,能說法者專樂廣知十

二分教,次第法義,能聽法者不樂廣

知十二分教,次第法義,或上相違兩

不和合,不獲教授,聽受書持,讀誦修

習甚深般若波羅蜜多,當知是爲菩

薩魔事.復次,善現,能說法者成就六

種波羅蜜多,方便善巧得陁羅尼,能

聽法者無如是德,或上相違兩不和

合,不獲教授,聽受書持,讀誦修習甚

深般若波羅蜜多,當知是爲菩薩魔

事.復次,善現,能說法者欲令恭敬,書

寫受持,讀誦修習甚深般若波羅蜜

多,能聽法者不隨其意,或上相違兩

不和合,不獲教授,聽受書持,讀誦修

習甚深般若波羅蜜多,當知是爲菩

薩魔事.復次,善現,能說法者已離慳

垢,已離五蓋,能聽法者未離慳垢,未

離五蓋,或上相違兩不和合,不獲教

授,聽受書持,讀誦修習甚深般若波

羅蜜多,當知是爲菩薩魔事.復次,善

現,能聽法者有信樂心,欲了深義,而

說法者於此經中未甚純熟,不能決

了,能聽法者,不樂聽聞,由是因緣,不

得書寫,受持讀誦,思惟修習,當知是

爲菩薩魔事.復次,善現,能說法者心

樂爲說,能聽法者不樂聽聞,或上相

違兩不和合,不獲說聽,書寫受持,讀

誦修習甚深般若波羅蜜多,當知是

爲菩薩魔事.復次,善現,能說法者雖

樂說法,而身沈重衆病所纏,不能爲

說,或聽法者雖樂聽法,而身沈重衆

病所纏,不能聽受,兩不和合,不獲教

授,聽受書持,讀誦修習甚深般若波

羅蜜多,當知是爲菩薩魔事.復次,善

現,有菩薩乘善男子等,書寫受持,讀

誦修習,思惟演說甚深般若波羅蜜

多相應經時,若有人來說諸惡趣種

種苦事,因復告言:汝於此身,應勤精

進,速盡苦際,入般涅槃,何用稽留生

死大海,受百千種難忍苦事,求趣無

上正等菩提?彼由此言,於所書寫,受

持讀誦,修習思惟,演說如是甚深般

若波羅蜜多,不得究竟,當知是爲菩

薩魔事.復次,善現,有菩薩乘善男子

等,書寫受持,讀誦修習,思惟演說甚

深般若波羅蜜多相應經時,若有人

來讚說人趣種種勝事,讚說諸天長

壽安樂,因而告曰:雖於欲界受諸欲

樂於色界中受靜慮樂於無色界受

等至樂,而彼皆是無常苦空無我,不

淨變壞之法謝法、離法、盡法、滅法,汝

於此身,何不精進取預流果展轉乃

至獨覺菩提,入般涅槃,畢竟安樂?何

用久處生死輪迴無事爲他,受諸勤

苦,求趣無上正等菩提?彼由此言,於

所書寫,受持讀誦,修習思惟,演說如

是甚深般若波羅蜜多,不得究竟,當

知是爲菩薩魔事.復次,善現,能說法

者一身無繫專修己事,不憂他業,能

聽法者好領徒衆樂營他事,不憂自

業,或上相違兩不和合,不獲教授,聽

受書持,讀誦修習甚深般若波羅蜜

多,當知是爲菩薩魔事.復次,善現,能

說法者不樂喧雜,能聽法者樂處喧

雜,或上相違兩不和合,不獲教授,聽

受書持,讀誦修習甚深般若波羅蜜

多,當知是爲菩薩魔事.復次,善現,能

說法者欲令聽者,於我所爲悉皆隨

助,能聽法者不隨其欲,或上相違兩

不和合,不獲教授,聽受書持,讀誦修

習甚深般若波羅蜜多,當知是爲菩

薩魔事.復次,善現,能說法者爲名利

故,欲爲他說,復欲令彼書寫受持,讀

誦修習甚深般若波羅蜜多,能聽法

者知其所爲不欲從受,或能聽者爲

名利故,欲請他說復欲方便,書寫受

持,讀誦修習甚深般若波羅蜜多,能

說法者知其所爲而不隨請,兩不和

合不獲教授聽受書持讀誦修習甚

深般若波羅蜜多,當知是爲菩薩魔

事.復次,善現,能說法者欲往他方,危

身命處,能聽法者恐失身命不欲隨

往,或能聽者欲往他方,危身命處,能

說法者恐失身命不欲共往,兩不和

合,不獲教授,聽受書持,,讀誦修習甚

深般若波羅蜜多,當知是爲菩薩魔

事.復次,善現,能說法者欲往他方,多

賊、疾疫、飢渴國土,能聽法者慮彼艱

辛不肯隨往或能聽者欲往他方多

賊、疾疫、飢渴國土,能說法者慮彼艱

辛,不肯共往,兩不和合,不獲教授,聽

受書持,讀誦修習甚深般若波羅蜜

多,當知是爲菩薩魔事.

大般若波羅蜜多經卷第五百四十六

己亥歲高麗國大藏都監奉

勅雕造

大般若波羅蜜多經卷第五百四十七 夜

三藏法師玄奘奉 詔譯

第四分魔事品第十一之二

復次,善現,能說法者欲往他方,安隱

豐樂無難之處,能聽法者欲隨其去.

能說法者方便試言:汝雖爲利欲隨

我往,而汝至彼,豈必遂心?宜善審思,

勿後憂悔.時,聽法者聞已念言:是師

不欲令我去相,設固隨往,豈必聞法?

由此因緣,不隨其去,兩不和合,不獲

教授,聽受書持,讀誦修習甚深般若

波羅蜜多,當知是爲菩薩魔事.復次,

善現,能說法者欲往他方,所經道路

曠野險阻,多諸賊難及旃茶羅、惡獸、

獵師、毒蛇等怖,能聽法者欲隨其去.

能說法者方便試言:汝今何故,無事

隨我,欲往如是諸險難處,宜善審思,

勿後憂悔.能聽法者聞已念言:師應

不欲令我隨往,設固隨往,何必聞法?

由此因緣,不隨其去,兩不和合,不獲

教授,聽受書持,讀誦修習甚深般若

波羅蜜多,當知是爲菩薩魔事.復次,

善現,能說法者多有施主,數相追隨

聽法者來,請說般若波羅蜜多,或請

書寫,受持讀誦,如說修行,彼多緣礙

無暇教授.能聽法者起嫌恨心,後雖

教授而不聽受兩不和合不獲教授

聽受書持,讀誦修習甚深般若波羅

蜜多,當知是爲菩薩魔事.復次,善現,

有諸惡魔作種種形,至菩薩所,方便

破壞,令於般若波羅蜜多相應經典

不得書寫,受持讀誦,修習思惟,爲他

演說.是故善現,住菩薩乘善男子等,

於深般若波羅蜜多書寫等時,所有

留難,當知皆是菩薩魔事.具壽善現

便白佛言:何緣惡魔作諸形像,至菩

薩所,方便破壞,令於般若波羅蜜多

相應經典,不得書寫乃至演說?佛告

善現:甚深般若波羅蜜多能生諸佛

一切智智,諸佛所有一切智智能生

佛教,佛教能生無量無數有情般若

有情般若,能證無邊諸煩惱斷.煩惱

斷者一切惡魔不得其便,一切惡魔

不得便故,多生憂苦,如箭入心,勿我

由斯甚深般若波羅蜜多境界空缺.

是故惡魔作諸形像,至菩薩所,方便

破壞,令於般若波羅蜜多相應經典,

不得書寫乃至演說.爾時,善現復白

佛言:云何惡魔作諸形像,至菩薩所,

方便破壞?佛告善現:有諸惡魔作沙

門像,至菩薩所,方便破壞,令其毀厭

甚深般若波羅蜜多,謂作是言:汝所

習誦無相經典,非眞般若波羅蜜多.

我所習誦有相經典,是眞般若波羅

蜜多.作是語時,有諸菩薩未得受記,

新學大乘智慧狹劣,便於般若波羅

蜜多相應經典,心生疑惑,由疑惑故,

便於般若波羅蜜多而生毀厭,由毀

厭故,遂不書寫,受持讀誦,修習思惟,

爲他演說甚深般若波羅蜜多,當知

是爲菩薩魔事.復次,善現,有諸惡魔

作苾芻像,至菩薩所,語菩薩言:若諸

菩薩行深般若波羅蜜多,唯證實際

得預流果,乃至或得獨覺菩提,終不

能證無上佛果,何緣於此唐設劬勞?

菩薩旣聞,便不書寫,受持讀誦,修習

思惟,爲他演說甚深般若波羅蜜多,

當知是爲菩薩魔事.如是善現,甚深

般若波羅蜜多書寫等時,多諸魔事,

菩薩應覺覺已精勤正念正知方便遠

離.具壽善現便白佛言:如是,世尊.如

是,善逝.甚深般若波羅蜜多書寫等

時,多諸魔事,譬如無價大寶神珠,雖

有勝能而多怨賊,如是般若波羅蜜

多雖有勝德而多留難,住菩薩乘善

男子等,少福德故,書寫等時,有諸惡

魔爲作留難,雖有樂欲而不能成,所

以者何?有愚癡者爲魔所惑,住菩薩

乘善男子等,於深般若波羅蜜多書

寫等時,爲作留難.世尊,彼愚癡者覺

慧微昧,不能思議廣大佛法,自於般

若波羅蜜多,不能書寫,受持讀誦,修

習思惟,聽問演說,復樂障他書寫等

事.佛告善現:如是如是.如汝所說,有

愚癡人爲魔所使,未種善根,福慧薄

劣,未於佛所發弘誓願,未爲善友之

所攝受,自於般若波羅蜜多,不能書

寫乃至演說.新學大乘善男子等,於

深般若波羅蜜多書寫等時,爲作留

難,於當來世,有善男子善女人等,福

慧薄劣,善根微少,於諸如來廣大功

德,心不欣樂,自於般若波羅蜜多,不

能書寫,受持讀誦,修習思惟,聽問演

說,復樂障他書寫等事,當知彼類獲

罪無邊.復次,善現,有菩薩乘善男子

等,於深般若波羅蜜多書寫等時,多

有魔事,爲作留難,令書寫等皆不得

成.由此不能圓滿功德善根,未熟福

慧少故,有菩薩乘善男子等,於深般

若波羅蜜多書寫等時,若無魔事,當

知皆是諸佛神力慈悲護念.所以者

何?惡魔、眷屬雖勤方便,欲滅般若波

羅蜜多,諸佛世尊亦勤方便,慈悲護

念,令菩薩乘善男子等,於深般若波

羅蜜多書寫等時,無諸留難,速證無

上正等菩提.

第四分現世間品第十二

復次,善現,譬如女人多有諸子或五

或十、二十、三十、四十、五十,若百若千,

其母得病,諸子各別勤求醫藥,咸作

是念:云何令我母病除愈,令無障難

身名不滅,久住安樂,苦受不生,諸妙

樂具咸歸我母.所以者何?生育我等

示世間事,甚大艱辛.作是念已,競設

方便,求安隱事,覆護母身,勿爲蚊蝱

蛇蝎風雨人、非人等非愛所觸,勤加

修飾,令離衆病,六根淸淨,無諸憂苦.

又以種種上妙樂具,供養恭敬,而作

是言:我母慈悲,生育我等誨示一切

世間事業,我等豈得不報母恩?如是

如來應正等覺常以種種善巧方便,

護念般若波羅蜜多.若菩薩乘善男

子等,能於般若波羅蜜多,書寫受持,

讀誦修習,思惟演說,無懈倦者,如來

亦以種種方便,勤加護念,令無損惱.

十方現在餘世界中一切如來應正

等覺哀愍利樂諸有情者,亦以種種

善巧方便,護念般若波羅蜜多,令諸

惡魔不能毀滅,久住利樂一切世間.

如是如來應正等覺皆以種種善巧

方便,護持般若波羅蜜多.所以者何?

甚深般若波羅蜜多能生如來應正

等覺,能正顯了一切智智,能示世間

諸法實相,一切智智亦從彼生.善現,

當知一切過去、未來、現在諸佛世尊

皆依如是甚深般若波羅蜜多,精勤

修學,證得無上正等菩提,我昔亦依

甚深般若波羅蜜多,精勤修學,證得

無上正等菩提.是故般若波羅蜜多

能生如來應正等覺,能正顯了一切

智智,能示世間諸法實相.爾時,善現

便白佛言:云何般若波羅蜜多能生

如來應正等覺,能示世間諸法實相?

佛告善現:甚深般若波羅蜜多能生

如來一切智智及餘功德故,說般若

波羅蜜多能生如來應正等覺,能示

世間諸法實相者,謂能示世間五薀

實相.具壽善現復白佛言:云何般若

波羅蜜多能示世間五薀實相?佛告

善現:甚深般若波羅蜜多能示世間

色等五薀無變壞相故,說般若波羅

蜜多能示世間諸法實相.所以者何?

色等五薀無自性故,說名爲空、無相、

無願,無造無作,無生無滅,卽眞法界

非空等法可有變壞故,說般若波羅

蜜多能示世間諸法實相,復次,善現,

一切如來應正等覺皆依般若波羅

蜜多,普能證知無量無數,無邊有情

施設差別故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情心行差別

故,說般若波羅蜜多能示世間諸法

實相.復次,善現,一切如來應正等覺

皆依般若波羅蜜多,如實證知無量

無數,無邊有情自性非有故,說般若

波羅蜜多能示世間諸法實相.復次,

善現,一切如來應正等覺皆依般若

波羅蜜多,如實證知無量無數,無邊

有情心無所住,猶如虛空無所依止

故,說般若波羅蜜多能示世間諸法

實相.復次,善現,一切如來應正等覺

皆依般若波羅蜜多,如實證知無量

無數,無邊有情所有略心盡故離故,

無略心性故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情所有散心

由法性故,無散心性故,說般若波羅

蜜多能示世間諸法實相.復次,善現,

一切如來應正等覺皆依般若波羅

蜜多,如實證知無量無數,無邊有情

諸染污心不可示故,無染心性故,說

般若波羅蜜多能示世間諸法實相.

復次,善現,一切如來應正等覺皆依

般若波羅蜜多,如實證知無量無數,

無邊有情不染污心本性淨故,無雜

染性故,說般若波羅蜜多能示世間

諸法實相.復次,善現,一切如來應正

等覺皆依般若波羅蜜多,如實證知

無量無數,無邊有情所有下心不可

隱故,無下心性故,說般若波羅蜜多

能示世間諸法實相.復次,善現,一切

如來應正等覺皆依般若波羅蜜多,

如實證知無量無數,無邊有情所有

擧心不可策故,無擧心性故,說般若

波羅蜜多能示世間諸法實相.復次,

善現,一切如來應正等覺皆依般若

波羅蜜多,如實證知無量無數,無邊

有情諸有漏心無自性故,無分別故,

無有漏性故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情諸無漏心

無自性故,無警覺故,非無漏性故,說

般若波羅蜜多能示世間諸法實相.

復次,善現,一切如來應正等覺皆依

般若波羅蜜多,如實證知無量無數,

無邊有情諸有貪心如實之性非有

貪心故,說般若波羅蜜多能示世間

諸法實相.復次,善現,一切如來應正

等覺皆依般若波羅蜜多,如實證知

無量無數,無邊有情諸離貪心如實

之性非離貪心故,說般若波羅蜜多

能示世間諸法實相.復次,善現,一切

如來應正等覺皆依般若波羅蜜多,

如實證知無量無數,無邊有情諸有

瞋心如實之性非有瞋心故,說般若

波羅蜜多能示世間諸法實相.復次,

善現,一切如來應正等覺皆依般若

波羅蜜多,如實證知無量無數,無邊

有情諸離瞋心如實之性非離瞋心

故,說般若波羅蜜多能示世間諸法

實相復次善現一切如來應正等覺

皆依般若波羅蜜多,如實證知無量

無數,無邊有情諸有癡心如實之性

非有癡心故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情諸離癡心

如實之性非離癡心故,說般若波羅

蜜多能示世間諸法實相.復次,善現,

一切如來應正等覺皆依般若波羅

蜜多,如實證知無量無數,無邊有情

所有小心無來無去,亦無繫屬無小

心性故,說般若波羅蜜多能示世間

諸法實相.復次,善現,一切如來應正

等覺皆依般若波羅蜜多,如實證知

無量無數,無邊有情所有大心自性

平等,稱平等性無大心性故,說般若

波羅蜜多能示世間諸法實相.復次,

善現,一切如來應正等覺皆依般若

波羅蜜多,如實證知無量無數,無邊

有情所有狹心無起方便,無所繫屬,

無狹心性故說.般若,波羅,蜜多能示

世間諸法實相復次善現一切如來

應正等覺皆依般若波羅蜜多,如實

證知無量無數,無邊有情所有廣心

無增無減,亦非遠離,已遠離故,無廣

心性故,說般若波羅蜜多能示世間

諸法實相.復次,善現,一切如來應正

等覺皆依般若波羅蜜多,如實證知

無量無數,無邊有情諸有量心自性

空故,非有量性故,說般若波羅蜜多

能示世間諸法實相.復次,善現,一切

如來應正等覺皆依般若波羅蜜多,

如實證知無量無數,無邊有情諸無

量心無生無滅,無住無異,無所依止,

如太虛空非無量心,故說般若波羅

蜜多能示世間諸法實相.復次,善現,

一切如來應正等覺皆依般若波羅

蜜多,如實證知無量無數,無邊有情

諸有見心自性平等故,五眼不行故,

非有見心故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情諸無見心

無相可得故,離種種境故,非無見心

故,說般若波羅蜜多能示世間諸法

實相.復次,善現,一切如來應正等覺

皆依般若波羅蜜多,如實證知無量

無數,無邊有情諸有對心虛妄分別,

於所緣境不自在故,非有對心故,說

般若波羅蜜多能示世間諸法實相.

復次,善現,一切如來應正等覺皆依

般若波羅蜜多,如實證知無量無數,

無邊有情諸無對心如實無盡,亦無

生起,非無對心故,說般若波羅蜜多

能示世間諸法實相.復次,善現,一切

如來應正等覺皆依般若波羅蜜多

如實證知無量無數,無邊有情諸有

上心如實之性無所思慮,非有上心

故,說般若波羅蜜多能示世間諸法

實相.復次,善現,一切如來應正等覺

皆依般若波羅蜜多,如實證知無量

無數,無邊有情諸無上心離諸戲論

少分心性,亦不可得非無上心故,說

般若波羅蜜多能示世間諸法實相.

復次,善現,一切如來應正等覺皆依

般若波羅蜜多,如實證知無量無數,

無邊有情諸不定心如實之性無等

等故,非不定心故,說般若波羅蜜多

能示世間諸法實相.復次,善現,一切

如來應正等覺皆依般若波羅蜜多

如實證知無量無數,無邊有情所有

定心如實之性平等平等,猶若虛空

無定心性故,說般若波羅蜜多能示

世間諸法實相.復次,善現,一切如來

應正等覺皆依般若波羅蜜多,如實

證知無量無數,無邊有情不解脫心

自性遠離故,無性爲性故,非不解脫

心故,說般若波羅蜜多能示世間諸

法實相.復次,善現,一切如來應正等

覺皆依般若波羅蜜多,如實證知無

量無數,無邊有情諸解脫心如實之

性非心性故,三世推徵皆不可得,非

解脫心故,說般若波羅蜜多能示世

間諸法實相.復次,善現,一切如來應

正等覺皆依般若波羅蜜多,如實證

知無量無數,無邊有情不可見心無

自性故,不可見故,非眞實故,越根境

故,不可了故,非圓成故,尚非慧眼、天

眼所取,況肉眼取以一切眼,皆不能

見,名不可見?此不可見亦不可得故,

不可說不可見心故,說般若波羅蜜

多能示世間諸法實相.如是善現,甚

深般若波羅蜜多能示如來應正等

覺世間實相.

復次,善現,一切如來應正等覺皆依

般若波羅蜜多,如實證知無量無數,

無邊有情若出若沒.善現,云何一切

如來應正等覺皆依般若波羅蜜多,

如實證知無量無數,無邊有情若出

若沒?謂諸如來應正等覺皆依般若

波羅蜜多,如實證知無量無數,無邊

有情心、心所法,皆依色、受、想、行、識生,

如是如來應正等覺皆依般若波羅

蜜多,如實證知無量無數,無邊有情

若出若沒.善現,云何諸有情類心、心

所法若出若沒,皆依色、受、想、行、識生?

謂諸有情心、心所法,或有依色、受、想、

行、識執,如來死後或有或非有,或亦

有亦非有,或非有非非有,此是諦實

餘皆愚妄.或有依色、受、想、行、識執我

及世間,或常或無常,或亦常亦無常,

或非常非無常,此是諦實餘皆愚妄.

或有依色、受、想、行、識執我及世間,或

有邊或無邊,或亦有邊亦無邊,或非

有邊非無邊,此是諦實餘皆愚妄.或

有依色、受、想、行、識執命者卽身,或復

異身,此是諦實餘皆愚妄.如是善現,

一切如來應正等覺皆依般若波羅

蜜多,如實證知無量無數,無邊有情

心、心所法若出若沒,皆依色、受、想、行、

識生差別之想.復次,善現,一切如來

應正等覺皆依般若波羅蜜多,如實

證知無量無數,無邊有情若出若沒,

善現,云何一切如來應正等覺皆依

般若波羅蜜多,如實證知無量無數,

無邊有情若出若沒?謂諸如來應正

等覺皆依般若波羅蜜多,如實知色、

受、想、行、識,皆如眞如無二無別.善現,

當知如來眞如卽五薀眞如,五薀眞

如卽世間眞如.所以者何?如世尊說

依止五薀,立世間名.是故善現,五薀

眞如卽世間眞如,世間眞如卽預流

果眞如,預流果眞如卽一來果眞如,

展轉乃至一切菩薩摩訶薩行眞如

卽諸佛無上正等菩提眞如,諸佛無

上正等菩提眞如卽一切如來應正

等覺眞如,一切如來應正等覺眞如

卽一切有情眞如.善現,當知若一切

如來應正等覺眞如,若一切有情眞

如,若一切法眞如,如是眞如皆不相

離非一非異,非一異故,無盡無二,亦

無二分不可分別.善現,當知一切如

來應正等覺皆依般若波羅蜜多,證

一切法眞如,究竟乃得無上正等菩

提,由斯故說甚深般若波羅蜜多,能

生諸佛,是諸佛母,能示諸佛世間實

相.善現,當知一切如來應正等覺皆

依般若波羅蜜多,能如實覺諸法眞

如不虛妄性,不變異性,由如實覺眞

如相故,說名如來應正等覺.爾時,善

現便白佛言:甚深般若波羅蜜多所

證眞如不虛妄性,不變異性,極爲甚

深,難見難覺,一切如來應正等覺皆

用眞如,顯示分別諸佛無上正等菩

提.如是眞如甚深甚妙,誰能信解,唯

有不退轉菩薩摩訶薩及諸願滿大

阿羅漢幷具正見善男子等,聞佛說

此甚深眞如,能生信解,如來爲彼,依

自所證眞如之相,顯示分別.佛告善

現:如是如是.如汝所說.所以者何?眞

如無盡.是故甚深,唯有如來現等正

覺無盡眞如甚深之相,爲諸菩薩摩

訶薩衆,宣說開示令生信解.

時,天帝將領欲界十千天子,大梵

天王將領色界二萬天子,俱詣佛所,

頂禮雙足,卻住一面,同白佛言:如來

所說諸甚深法,以何爲相?爾時,佛告

諸天子言:我所說法以空、無相、無願,

無造無生,無滅寂滅,涅槃法界爲相.

所以者何?佛所說法無所依止.譬如

虛空,不可表示.天子,當知如來所說

甚深法相,不墮色數,亦不墮受、想、行、

識數;不依於色,亦復不依受、想、行、識.

天子,當知如來所說甚深法相,世間

天、人、阿素洛等不能安立,亦不能壞.

何以故?世間天、人、阿素洛等皆是相

故,諸有相者於無相相不能安立,亦

不能壞.天子,當知如來所說甚深法

相,不可以手安立破壞,亦不可以所

餘諸法安立破壞.天子,當知設有是

問:誰立虛空,誰復能壞?作是問者,爲

正問耶?諸天子言:彼非正問.何以故?

虛空無體,無相無爲,不可安立不可

壞故.爾時,佛告諸天子言:如是如是.

如汝所說.天子,當知我所宣說甚深

法相,亦復如是,不可安立,不可破壞,

有佛無佛法界法爾,佛於此相,如實

覺知故,名如來應正等覺.時,諸天子

復白佛言:如來所覺如是諸相極爲

甚深,難見難覺,如來現覺如是相故,

於一切法無㝵智轉,一切如來應正

等覺住如是相,分別開示甚深般若

波羅蜜多,爲諸有情集諸法相,方便

開示,令於般若波羅蜜多,得無㝵智

甚深般若波羅蜜多,是諸如來常所

行處,一切如來行是處故,證得無上

正等菩提,爲諸有情分別開示.爾時,

佛告諸天子言:如是如是.如汝所說.

天子,當知一切法相,如來如實覺爲

無相.由此因緣,我說諸佛得無㝵智,

無與等者.爾時,佛告具壽善現:甚深

般若波羅蜜多是諸佛母,能示世間

諸法實相.是故如來應正等覺依法

而住,供養恭敬,尊重讚歎,攝受護持

所依住法,此法卽是甚深般若波羅

蜜多,一切如來應正等覺無不依止

甚深般若波羅蜜多,供養恭敬,尊重

讚歎,攝受護持.所以者何?甚深般若

波羅蜜多能生諸佛,能與諸佛,作依

止處,能示世間諸法實相.善現,當知

一切如來應正等覺是知恩者,能報

恩者,若有問言:誰是知恩,能報恩者?

應正答言:佛是知恩,能報恩者.何以

故?一切世間知恩報恩,無過佛故.具

壽善現便白佛言:云何如來應正等

覺知恩報恩?佛告善現:一切如來應

正等覺乘如是乘,行如是道,來至無

上正等菩提,得菩提已,於一切時,供

養恭敬,尊重讚歎,攝受護持是乘是

道,曾無暫廢此乘此道,當知卽是甚

深般若波羅蜜多,是名如來應正等

覺知恩報恩.復次,善現,一切如來應

正等覺無不皆依甚深般若波羅蜜

多,覺一切法無實作用,以能作者無

所有故,一切如來應正等覺無不皆

依甚深般若波羅蜜多,覺一切法無

所成辦,以諸形質不可得故,善現,當

知以諸如來應正等覺知依如是甚

深般若波羅蜜多,覺一切法皆無作

用,無所成辦於一切時,供養恭敬,尊

重讚歎,攝受護持,曾無間斷故,名眞

實知恩報恩.復次,善現,一切如來應

正等覺無不皆依甚深般若波羅蜜

多,於一切法無作無成,無生智轉,復

能知此無轉因緣.是故應知甚深般

若波羅蜜多能生如來應正等覺,亦

能如實示世間相.爾時,善現便白佛

言:如來常說一切法性無生無起,無

知無見,如何可說甚深般若波羅蜜

多能生如來應正等覺,亦能如實示

世間相?佛告善現:善哉,善哉!能問如

來如是深義,如是如是.如汝所說一

切法性無生無起,無知無見,依世俗

說甚深般若波羅蜜多能生如來應

正等覺,亦能如實示世間相.善現,云

何一切法性無生無起,無知無見,以

一切法空無所有,無所依止,無所繫

屬,由此因緣,無生無起,無知無見?善

現,當知甚深般若波羅蜜多雖能生

佛示世間相,而無所生,亦無所示.善

現,當知甚深般若波羅蜜多不見色

故,名示色相;不見受、想、行、識故,名示

受、想、行、識相.由如是義甚深般若波

羅蜜多能示世間諸法實相.具壽善

現便白佛言:云何如是甚深般若波

羅蜜多不見色故,名示色相;不見受、

想、行、識故,名示受、想、行、識相?佛告善

現:甚深般若波羅蜜多由不緣色,而

起於識,是爲不見色故,名示色相;不

緣受、想、行、識,而起於識,是爲不見受、

想、行、識故,名示受想行識相.由如是

義甚深般若波羅蜜多能示世間諸

法實相.復次,善現,甚深般若波羅蜜

多能示如來應正等覺,世間空故,世

間遠離故,世間淸淨故,世間寂靜故,

說名能示世間實相.何以故?以空、遠

離、淸淨、寂靜,是諸世間如實相故.

第四分不思議等品第十三

爾時,具壽善現便白佛言:世尊,甚深

般若波羅蜜多爲大事故,出現世間;

爲不可思議事故,出現世間;爲不可

稱量事故,出現世間;爲無數量事故,

出現世間;爲無等等事故,出現世間?

佛告善現:如是如是.如汝所說.善現,

云何甚深般若波羅蜜多爲大事故,

出現世間?謂諸如來應正等覺皆以

濟拔一切有情無時暫捨,而爲大事,

甚深般若波羅蜜多爲此事故,出現

世間.善現,云何甚深般若波羅蜜多

爲不可思議事故,不可稱量事故,無

數量事故,無等等事故,出現世間?謂

諸如來應正等覺所有佛性、如來性、

自然覺性、一切智性,皆不可思議,不

可稱量,無數量,無等等,甚深般若波

羅蜜多爲此事故,出現世間.爾時,善

現復白佛言:爲但如來應正等覺所

有佛性、如來性、自然覺性、一切智性,

不可思議,不可稱量,無數量,無等等,

爲色、受、想、行、識乃至一切法,亦不可

思議,不可稱量,無數量,無等等?佛告

善現:非但如來應正等覺所有佛性、

如來性、自然覺性、一切智性,不可思

議,不可稱量,無數量,無等等,色、受、想、

行、識乃至一切法,亦不可思議,不可

稱量,無數量,無等等.所以者何?於一

切法眞實性中心及心所,皆不可得.

善現,當知諸所有色、受、想、行、識及一

切法皆不可施設故,不可思議,不可

稱量,無數量,無等等.何以故?如是諸

法無自性故,不可得故,自性空故.復

次,善現,諸所有色、受、想、行、識及一切

法皆不可得故,不可思議,不可稱量,

無數量,無等等.何以故?如是諸法無

限量故,無所有故,自性空故.復次,善

現,諸所有色、受、想、行、識及一切法皆

無限量故,不可思議,不可稱量,無數

量,無等等.具壽善現便白佛言:何因

緣故,所有諸色、受、想、行、識及一切法

皆無限量?佛告善現:於意云何?虛空

爲有心心所法能限量不?善現對曰:

不也,世尊.佛告善現:諸所有色、受、想、

行、識及一切法亦復如是,自性空故,

心、心所法不能限量.由此因緣,諸所

有色、受、想、行、識及一切法無限量故,

皆不可思議,不可稱量,無數量,無等

等.善現,當知以一切法皆不可思議,

不可稱量,無數量,無等等故,一切如

來應正等覺所有佛法、如來法、自然

覺法、一切智法,亦不可思議,不可稱

量,無數量,無等等.善現,當知如是諸

法皆不可思議,思議滅故,不可稱量,

稱量滅故,無數量,數量滅故,無等等,

等等滅故.善現,當知如是諸法皆不

可思議,過思議故,不可稱量,過稱量

故無數量過數量故無等等過等等

故.善現,當知不可思議,不可稱量,無

數量無等等者,但有增語,都無眞實.

善現,當知不可思議,不可稱量,無數

量,無等等者,皆如虛空,都無所有.由

此因緣,一切如來應正等覺所有佛

法、如來法、自然覺法、一切智法,皆不

可思議,不可稱量,無數量,無等等,聲

聞、獨覺,世間天、人、阿素洛等,皆悉不

能思議、稱量、數量、等等,此諸法故,佛

說如是不可思議,不可稱量,無數量,

無等等法.時,衆中有五百苾芻,二千

苾芻尼,不受諸漏,心得解脫.復有六

十鄔波索迦,三十鄔波斯迦,於諸法

中,遠塵離垢,生淨法眼.復有二萬菩

薩摩訶薩,得無生法忍世尊記,彼於

賢劫中,得受無上正等菩提不退轉

記,卽前所說鄔波索迦、鄔波斯迦,於

諸法中,遠塵離垢,生淨法眼者,佛亦

記彼不久當證,永盡諸漏,心慧解脫.

大般若波羅蜜多經卷第五百四十七

己亥歲高麗國大藏都監奉

勅雕造

大般若波羅蜜多經卷第五百四十八 夜

三藏法師玄奘奉 詔譯

第四分譬喩品第十四

爾時,具壽善現復白佛言:世尊,甚深

般若波羅蜜多實爲大事現世間不?

佛告善現:如是如是.甚深般若波羅

蜜多實爲大事出現世間.所以者何?

甚深般若波羅蜜多實能成辦一切

智智,實能成辦諸獨覺地,實能成辦

諸聲聞地.善現,當知如剎帝利灌頂

大王威德自在,降伏一切,以諸國事

付囑大臣,端拱無爲安隱快樂,諸佛

亦爾,爲大法王威德自在,降伏一切,

以諸佛法,若獨覺法,若聲聞法,悉皆

付囑甚深般若波羅蜜多,普令成辦.

是故善現,甚深般若波羅蜜多實爲

大事,出現世間.善現,當知甚深般若

波羅蜜多不爲攝受執著色故,出現

世間;不爲攝受執著受、想、行、識故,出

現世間;不爲攝受執著預流果故,出

現世間;不爲攝受執著一來、不還、阿

羅漢果故,出現世間;不爲攝受執著

獨覺菩提故,出現世間;亦不爲攝受

執著一切智智故,出現世間.具壽善

現卽白佛言:云何如是甚深般若波

羅蜜多亦不爲攝受執著一切智智

故,出現世間?佛告善現:於意云何?汝

頗見有阿羅漢果,可攝受執著不?善

現答言:不也,世尊.我不見有阿羅漢

果,可於其中攝受執著.佛告善現:善

哉,善哉!我亦不見有如來法,可於其

中攝受執著.是故善現,甚深般若波

羅蜜多亦不爲攝受執著一切智智

故,出現世間.具壽善現復白佛言:若

甚深般若波羅蜜多亦不爲攝受執

著一切智智故,出現世間者,新學大

乘諸菩薩衆聞如是說,心便驚怖,不

能信受,若因圓滿曾於過去無量佛

所,發弘誓願,長夜積集殊勝善根,諸

菩薩衆聞如是說,乃能信受.佛告善

現:如是如是.如汝所說.由此因緣,甚

深般若波羅蜜多不應輒爲新學大

乘諸菩薩說.爾時,欲界、色界天子俱

白佛言:如是般若波羅蜜多最爲甚

深,難見難覺,極難信解,若諸有情曾

於過去無量佛所,發弘誓願,多種善

根,事多善友,乃能信解甚深般若波

羅蜜多.假使三千大千世界諸有情

類一切皆成隨信行等,彼有情類若

經一劫,若一劫餘修自地行,不如有

人一日於此甚深般若波羅蜜多,忍

樂思惟,稱量觀察,所獲功德,勝彼無

量.爾時,佛告諸天子言:如是如是.如

汝所說.天子,當知若善男子善女人

等,聞深般若波羅蜜多,疾得涅槃勝

前所說隨信行等,若經一劫,若一劫

餘修自地行,況忍樂等?時,諸天子聞

佛所說,歡喜踊躍,頂禮世尊,右遶三

帀,辭佛還宮,去會未遠,忽然不現,隨

所屬界各住本宮,勸進諸天修殊勝

行.爾時,善現復白佛言:若菩薩摩訶

薩,聞深般若波羅蜜多,能生信解,不

沈不沒,不迷不悶,無惑無疑,無取無

執,歡喜聽受,恭敬供養,從何處沒,來

生此間?佛告善現:若菩薩摩訶薩,聞

深般若波羅蜜多,能生信解,不沈不

沒,不迷不悶,無惑無疑,無取無執,歡

喜聽受,恭敬供養,樂見樂聞,受持讀

誦,常不遠離甚深般若波羅蜜多及

彼相應殊勝作意,愛樂隨逐,能說法

者,如犢隨母未嘗暫離,乃至未得甚

深般若波羅蜜多所有義趣,究竟通

利,能爲他說,終不遠離甚深般若波

羅蜜多及說法師經湏臾頃.是菩薩

摩訶薩,從人中沒,來生此間,乘宿勝

因,能成是事.具壽善現復白佛言:頗

有成就如是功德,諸菩薩摩訶薩,供

養承事他方佛已,從彼處沒,來生此

耶?佛告善現:有菩薩摩訶薩,供養承

事他方佛已,從彼處沒,來生此間,成

就如是殊勝功德.所以者何?是菩薩

摩訶薩,先從他方無量佛所,聞深般

若波羅蜜多,能生信解,恭敬供養,書

寫受持,請問其中甚深義趣,修習思

惟,廣爲他說,從彼處沒,來生此間,乘

昔善根能辦是事.復次,善現,有菩薩

摩訶薩,從睹史多天衆同分沒,來生

人中,彼亦成就如是功德.所以者何?

是菩薩摩訶薩,先世已於睹史多天,

慈氏菩薩摩訶薩,所聞深般若波羅

蜜多,能生信解,恭敬供養,請問其中

甚深義趣,修習思惟,廣爲他說,從彼

處沒,來生此間,乘昔善根能辦是事.

復次,善現,有菩薩乘善男子等,雖於

前世,得聞般若波羅蜜多,而不請問

甚深義趣,今生人中聞說如是甚深

般若波羅蜜多,其心迷悶,疑惑沈沒,

或生異解難可開悟.所以者何?不了

義者,心多迷悶,疑惑沈沒.復次,善現,

有菩薩乘善男子等,雖於前世,得聞

般若波羅蜜多,亦曾請問甚深義趣

或經一日、二日、三日、四日、五日,而不精

進如說修行,今生人中聞說如是甚

深般若波羅蜜多,雖經少時,其心堅

固,無能壞者.若離所聞甚深般若波

羅蜜多及說法師請問深義,尋便退

失,心生猶豫.所以者何?此菩薩乘善

男子等,雖於前世,得聞般若波羅蜜

多,亦能請問甚深義趣,而不精進如

說修行故,於今生於深般若波羅蜜

多,或時樂聞,或時不樂,或時堅固,或

時退失,其心輕動,進退非恒如堵羅

緜,隨風飄轉,當知如是住菩薩乘善

男子等,新學大乘,雖有信心,而不堅

淨,於深般若波羅蜜多不能長時,信

樂隨轉,彼於二地,或隨墮一,所謂聲

聞及獨覺地.

善現,當知如泛大海,所乘舩破,其中

諸人若不取木器物浮囊板片死屍

爲依附者,定知溺死,不至彼岸.若能

取木器物浮囊板片死屍,爲所依附,

當知是類終不沒死,得至安隱大海

彼岸,無損無害,受諸快樂,住菩薩乘

善男子等,亦復如是,有於大乘,雖成

少分信敬愛樂,而不攝受甚深般若

波羅蜜多,爲所依附,當知彼類中道

退沒,不能證得一切智智,謂墮聲聞

或獨覺地.若於大乘有信有忍,有樂

有欲,有精進有勝解,有不放逸,有勝

意樂,有捨有敬,有欣有喜,有淸淨心,

有於無上正等菩提,不捨善軛,復能

攝受甚深般若波羅蜜多,爲所依附,

當知此類終不中道退,入聲聞或獨

覺地,定證無上正等菩提,能盡未來

利樂一切.復次,善現,如有男子或諸

女人執持坏甁,詣河取水若池若井,

若泉若渠,當知此甁不久爛壞.何以

故?是甁未熟不堪盛水,終歸地故.如

是善現,有菩薩乘善男子等,雖於大

乘有信有忍,有樂有欲,有精進有勝

解,有不放逸,有勝意樂,有捨有敬,有

欣有喜,有淸淨心,有於無上正等菩

提,不捨善軛,而不攝受甚深般若波

羅蜜多方便善巧,當知彼類中道退

沒,不能證得一切智智,謂墮聲聞或

獨覺地.復次,善現,如有男子或諸女

人持燒熟甁,詣河取水若池若井,若

泉若渠,當知此甁終不爛壞.何以故?

是甁善熟堪任盛水,極堅牢故.如是

善現,有菩薩乘善男子等,若於大乘

有信有忍,廣說乃至有於無上正等

菩提,不捨善軛,復能攝受甚深般若

波羅蜜多方便善巧,當知此類終不

中道退,入聲聞或獨覺地,定證無上

正等菩提,能盡未來利樂一切.復次,

善現,如有商人無善巧智,舩在海岸,

未固修營,卽持財物安置其上,牽入

水中,速便進發,當知是舩中道壞沒,

人舩財物各散異處.如是商人無善

巧智,喪失身命及諸財寶.如是善現,

有菩薩乘善男子等,雖於大乘有信

有忍,廣說乃至有於無上正等菩提,

不捨善軛,而不攝受甚深般若波羅

蜜多方便善巧,當知彼類中道退沒,

不能證得一切智智,謂墮聲聞或獨

覺地.復次,善現,如有商人有善巧智,

先在海岸,固修舩已,方牽入水,知無

穿穴,後持財物置上而去,當知是舩

必不壞沒,人物安隱達所至處.如是

善現,有菩薩乘善男子等,若於大乘

有信有忍,廣說乃至有於無上正等

菩提,不捨善軛,復能攝受甚深般若

波羅蜜多方便善巧,當知此類終不

中道退,入聲聞或獨覺地,定證無上

正等菩提,能盡未來利樂一切.何以

故?若菩薩乘善男子等,能於大乘有

信有忍,廣說乃至有於無上正等菩

提,不捨善軛,復能攝受甚深般若波

羅蜜多方便善巧,中閒法爾,不墮聲

聞及獨覺地,必證無上正等菩提,與

諸有情常作饒益.復次,善現,譬如有

人年百二十,老耄衰朽,復加衆病,所

謂風病、熱病、痰病,或三雜病.於意云

何?是老病人頗從牀座,自能起不?善

現對曰:不也,世尊.佛告善現:是人設

有扶令起立,亦無力行一俱盧舍,或

二或三.何以故?極老病故.如是善現,

有菩薩乘善男子等,設於大乘有信

有忍,廣說乃至有於無上正等菩提,

不捨善軛,若不攝受甚深般若波羅

蜜多方便善巧,當知彼類不證無上

正等菩提,退墮聲聞或獨覺地.何以

故?遠離般若波羅蜜多方便善巧,法

應爾故.復次,善現,譬如有人年百二

十,老耄衰朽,復加衆病,謂風、熱、痰,或

三雜病,是老病人欲從牀座,起往他

處而自不能有二健人各扶一腋徐

策令起,而告之言:莫有所難隨意欲

往.我等兩人終不相棄,必達所趣安

隱無損.如是善現,有菩薩乘善男子

等,若於大乘有信有忍,廣說乃至有

於無上正等菩提,不捨善軛,復能攝

受甚深般若波羅蜜多方便善巧,當

知此類終不中道退,墮聲聞或獨覺

地,定證無上正等菩提,轉妙法輪,度

有情衆.

第四分天讚品第十五

爾時,具壽善現便白佛言:世尊,新學

大乘諸菩薩摩訶薩,云何應住甚深

般若波羅蜜多,云何應學甚深般若

波羅蜜多?佛告善現:新學大乘諸菩

薩摩訶薩,欲住欲學甚深般若波羅

蜜多,先應親近承事,供養眞淨善友,

若能宣說甚深般若波羅蜜多,教授

教誡諸菩薩者,當知是爲眞淨善友.

謂能宣說甚深般若波羅蜜多,教授

教誡新學大乘諸菩薩言:來.善男子,

汝應勤修布施、淨戒、安忍、精進、靜慮、

般若波羅蜜多,汝勤修時,應無所得

而爲方便,與諸有情平等共有迴向

無上正等菩提.汝迴向時,勿以色故,

而取無上正等菩提;勿以受、想、行、識

故,而取無上正等菩提.何以故?善男

子,若無所取,便能證得一切智智,汝

善男子於聲聞地及獨覺地,勿生貪

著.如是善現,眞淨善友教授教誡新

學大乘諸菩薩摩訶薩,令其漸入甚

深般若波羅蜜多.爾時,善現復白佛

言:諸菩薩摩訶薩,能爲難事,依如是

相布施、淨戒、安忍、精進、靜慮、般若波

羅蜜多,發趣無上正等菩提,不欲自

在,而取滅度觀極重苦諸有情界,求

證無上正等菩提,欲盡未來方便拔

濟,而不怖畏生死流轉.佛告善現:如

是如是.諸菩薩摩訶薩,能爲難事,謂

爲利樂諸世間故,發趣無上正等菩

提,哀愍世閒諸有情故,發趣無上正

等菩提,作是誓言:我爲濟拔諸世間

故,爲諸世間作舍宅故,爲諸世間作

歸依故,爲示世間究竟道故,爲諸世

間作洲渚故,爲諸世間作光明故,爲

諸世間作導首故,爲諸世間作所趣

故,發勤精進趣向無上正等菩提.云

何菩薩摩訶薩,作是誓言:我爲濟拔

諸世間故,發勤精進趣向無上正等

菩提?善現,菩薩摩訶薩,見諸世間流

轉生死受種種苦,不能出離爲斷彼

苦,發勤精進趣向無上正等菩提,是

爲菩薩摩訶薩,作是誓言:我爲濟拔

諸世間故,發勤精進趣向無上正等

菩提.云何菩薩摩訶薩,爲諸世間作

舍宅故,發勤精進趣向無上正等菩

提?善現,菩薩摩訶薩,欲爲世間說一

切法,皆不和合,發勤精進趣向無上

正等菩提,是爲菩薩摩訶薩爲諸世

間作舍宅故,發勤精進趣向無上正

等菩提.具壽善現白言:世尊,云何一

切法皆不和合?佛告善現:諸色不和

合,卽色不相屬;若色不相屬,卽色無

生滅;若色無生滅,卽色不和合.受、想、

行、識,亦復如是.諸菩薩摩訶薩,欲爲

世間說一切法,皆有如是不和合相,

發勤精進趣向無上正等菩提.云何

菩薩摩訶薩,爲諸世間作歸依故,發

勤精進趣向無上正等菩提?善現菩

薩摩訶薩,爲令一切生老病死愁歎

憂苦所逼世間,速得解脫生等衆苦

入無餘依般涅槃界,發勤精進趣向

無上正等菩提,是爲菩薩摩訶薩,爲

諸世間作歸依故,發勤精進趣向無

上正等菩提.云何菩薩摩訶薩,爲示

世間究竟道故,發勤精進趣向無上

正等菩提?善現,菩薩摩訶薩,欲爲世

間說如是法,謂色彼岸,卽非色,如彼

岸色,亦爾.受、想、行、識彼岸,卽非受、想、

行、識,如彼岸受、想、行、識,亦爾.如色、受、

想、行、識彼岸一切法,亦爾.具壽善現

白言:世尊,若如色、受、想、行、識彼岸一

切法,亦爾者,豈不菩薩摩訶薩,於一

切法,已現等覺?所以者何?此中都無

分別事故.佛告善現:如是如是.於彼

岸中無所分別,無分別故,諸菩薩摩

訶薩,於一切法,已現等覺.善現,當知

諸菩薩摩訶薩,甚爲難事,雖能如是

觀一切法,而不作證,亦不沈沒,作是

念言:我於此法,現等覺已,證得無上

正等菩提,爲諸世間,宣說開示.是爲

菩薩摩訶薩,爲示世間究竟道故,發

勤精進趣向無上正等菩提.云何菩

薩摩訶薩,爲諸世閒作洲渚故,發勤

精進趣向無上正等菩提?善現,譬如

大小海、河、池中高地可居,周迴水斷

說爲洲渚.如是善現,色乃至識前、後

際斷,由此斷故,一切法斷,此一切法

前、後際斷,卽是寂滅微妙涅槃,亦是

如實無顚倒性.善現,菩薩摩訶薩,求

證無上正等菩提,欲爲有情說如是

法,令速趣入如是涅槃,是爲菩薩摩

訶薩,爲諸世閒作洲渚故,發勤精進

趣向無上正等菩提.云何菩薩摩訶

薩,爲諸世閒作光明故,發勤精進趣

向無上正等菩提?善現,菩薩摩訶薩,

爲破長夜無明卵㲉,所覆有情重黑

闇故,爲療有情無知瞖目,令明朗故

爲與一切愚冥有情,作慧明故,發勤

精進趣向無上正等菩提,是爲菩薩

摩訶薩,爲諸世閒作光明故,發勤精

進趣向無上正等菩提.云何菩薩摩

訶薩,爲諸世閒作導首故,發勤精進

趣向無上正等菩提?善現,菩薩摩訶

薩,欲爲世閒宣說開示諸色本性無

生無滅,欲爲世閒宣說開示受、想、行、

識本性無生無滅,欲爲世閒宣說開

示諸異生法本性無生無滅,欲爲世

閒宣說開示聲聞、獨覺、菩薩、佛法本

性無生無滅,欲爲世閒宣說開示一

切法本性無生無滅,發勤精進趣向

無上正等菩提,是爲菩薩摩訶薩,爲

諸世閒作導首故,發勤精進趣向無

上正等菩提.云何菩薩摩訶薩,爲諸

世間作所趣故,發勤精進趣向無上

正等菩提?善現,菩薩摩訶薩,欲爲世

間宣說開示色以虛空爲所趣,受想

行識亦以虛空爲所趣,一切法皆以

虛空爲所趣,欲爲世閒宣說開示色

無所趣與虛空等,受想行識亦無所

趣與虛空等,一切法皆無所趣與虛

空等,如太虛空無來無去,無作無住,

無所安立,無生無滅,諸法亦爾,皆如

虛空無分別故,無所分別.何以故?諸

色空故,無來無去;受、想、行、識空故,亦

無來無去;一切法空故,皆無來無去.

所以者何?一切法皆以空、無相、無願

爲趣,彼於是趣不可超越;一切法皆

以無造無作爲趣,彼於是趣不可超

越;一切法皆以無生無起爲趣,彼於

是趣不可超越;一切法皆以無性爲

趣,彼於是趣不可超越;一切法皆以

如夢爲趣,彼於是趣不可超越;一切

法皆以無我爲趣,彼於是趣不可超

越;一切法皆以無邊爲趣,彼於是趣

不可超越;一切法皆以寂靜涅槃無

取無捨,無來無去,最極寂滅爲趣,彼

於是趣不可超越.諸菩薩摩訶薩,欲

爲世閒說如是法,發勤精進趣向無

上正等菩提,是爲菩薩摩訶薩,爲諸

世閒作所趣故,發勤精進趣向無上

正等菩提.爾時,善現便白佛言:誰於

如是甚深般若波羅蜜多,能生信解?

佛告善現:若菩薩摩訶薩,久修菩薩

摩訶薩行,已曾供養無量諸佛,於諸

佛所,發弘誓願,所種善根,皆已純熟

無量善友,攝受護念,乃於如是甚深

般若波羅蜜多,能生信解.具壽善現

復白佛言:若於如是甚深般若波羅

蜜多,能生信解,是菩薩摩訶薩,以何

爲自性?佛告善現:是菩薩摩訶薩,以

調伏遠離爲自性.具壽善現復白佛

言:是菩薩摩訶薩,當何所趣?佛告善

現:是菩薩摩訶薩,當趣一切智智.具

壽善現復白佛言:若菩薩摩訶薩,趣

一切智智者,能覺是趣,亦能宣說,亦

與有情作所歸趣.佛告善現:如是如

是.如汝所說,若菩薩摩訶薩,趣一切

智智者,能覺是趣,亦能宣說,亦與有

情作所歸趣.具壽善現復白佛言:是

菩薩摩訶薩,能爲難事,謂著如是堅

固甲冑,我當度脫無量無數,無邊有

情,令入涅槃,而諸有情都不可得.佛

告善現:如是如是.如汝所說.復次,善

現,是菩薩摩訶薩,所著甲冑,不屬色,

不爲色;不屬受、想、行、識,不爲受、想、行、

識;不屬聲聞獨覺地,不爲聲聞獨覺

地;不屬菩薩地,不爲菩薩地;不屬佛

地,不爲佛地.所以者何?以一切法皆

無所屬,皆無所爲.諸菩薩摩訶薩,行

深般若波羅蜜多,能著如是堅固甲

冑.具壽善現復白佛言:若菩薩摩訶

薩,能著如是堅固甲冑,行深般若波

羅蜜多,卽於三處,無所住著.何等爲

三?一聲聞地,二獨覺地,三如來地.佛

告善現:汝觀何義,作如是說?善現答

言:甚深般若波羅蜜多無所住著,無

能修者,無所修法,無修時處,亦無由

此,而能修習.所以者何?非此般若波

羅蜜多甚深義中,而有少分實法可

得,名能修等.世尊,若修虛空,是修般

若波羅蜜多;若修一切法,是修般若

波羅蜜多;若修無所著,是修般若波

羅蜜多;若修無所有,是修般若波羅

蜜多;若修無攝受,是修般若波羅蜜

多;若修除遣法,是修般若波羅蜜多.

佛告善現:如是如是.如汝所說.復次,

善現,應依如是甚深般若波羅蜜多

最勝行住,觀察不退轉菩薩摩訶薩.

若菩薩摩訶薩,雖行如是甚深般若

波羅蜜多,而於如是甚深般若波羅

蜜多,無所執著,當知是爲不退轉菩

薩摩訶薩.復次,善現,諸有不退轉菩

薩摩訶薩,不執他語及他教勅,以爲

眞要,非但信他而有所作.聞說如是

甚深般若波羅蜜多,其心不驚,不恐

不怖不沈不沒無疑無悔亦不迷悶

於深般若波羅蜜多,歡喜樂聞,深心

信受,書持讀誦,如理思惟,爲他演說,

常無厭倦,當知如是不退轉菩薩摩

訶薩,先世已聞甚深般若波羅蜜多

所有義趣.何以故?由此不退轉菩薩

摩訶薩,聞說如是甚深般若波羅蜜

多,其心不驚,不恐不怖,廣說乃至爲

他演說,無厭倦故.具壽善現便白佛

言:若菩薩摩訶薩,聞說如是甚深般

若波羅蜜多,其心不驚,不恐不怖,廣

說乃至爲他演說,常無厭倦,是菩薩

摩訶薩,云何修行甚深般若波羅蜜

多?佛告善現:是菩薩摩訶薩,相續隨

順趣向臨入一切智智,應作如是行

深般若波羅蜜多.具壽善現復白佛

言:是菩薩摩訶薩,云何相續隨順趣

向臨入一切智智,行深般若波羅蜜

多?佛告善現:若菩薩摩訶薩,相續隨

順趣向臨入虛空,而行深般若波羅

蜜多,是爲菩薩摩訶薩,相續隨順趣

向臨入一切智智,行深般若波羅蜜

多.所以者何?以一切智智無量無邊,

若無量無邊,卽非色,亦非受、想、行、識,

無得無現觀,無證無道果,無智無識,

無生無滅,無成無壞,無起無盡,無修

無作,無所從來,亦無所去,無方無域

亦無所住,唯可說爲無量無邊.善現,

當知虛空無量無邊故,一切智智亦

無量無邊,一切智智無量無邊故,無

能證者非色能證,亦非受、想、行、識能

證,非布施波羅蜜多能證,亦非淨戒

乃至般若波羅蜜多能證.所以者何?

色卽是一切智智,受、想、行、識卽是一

切智智,布施波羅蜜多卽是一切智

智,淨戒乃至般若波羅蜜多卽是一

切智智.

時,天帝將領欲界諸天子衆,大梵

天王將領色界諸天子衆,來詣佛所,

頂禮雙足,右遶三帀,卻住一面,合掌

恭敬,俱白佛言:如是般若波羅蜜多

最爲甚深,難見難測.爾時,佛告諸天

子言:如是如是,如汝所說.天子,當知

我觀此義,初得無上正等覺時,宴坐

思惟不樂說法,心作是念:我所證法

微妙甚深,非諸世閒卒能信受.天子,

當知我所證法,卽是般若波羅蜜多,

此法甚深,非能證非所證,無證處無

證時.天子,當知虛空甚深故,此法甚

深;我甚深故,此法甚深;一切法無來

無去故,此法甚深;一切法無量無邊

故,此法甚深;一切法無生無滅故,此

法甚深;一切法無染無淨故,此法甚

深.時,諸天子復白佛言:甚奇,世尊.希

有,善逝.佛所說法微妙甚深,一切世

閒難信難解.所以者何?佛所說法不

爲攝受,不爲棄捨,世閒有情多行攝

受,或行棄捨.是故世閒於佛所說,不

能信解.爾時,佛告諸天子言:如是如

是.如汝所說.

第四分眞如品第十六之一

爾時,具壽善現便白佛言:世尊,佛所

說法微妙甚深,於一切法,皆能隨順

無所障㝵,佛所說法無障㝵相,與虛

空等,都無足迹,佛所說法無待對相,

無第二故,佛所說法無與等相,無敵

對故,佛所說法都無足迹,無生滅故,

佛所說法都無生滅,一切生滅不可

得故,佛所說法都無蹊徑,一切蹊徑

不可得故,佛所說法都無戲論分別

言說不可得故.佛告善現:如是如是.

如汝所說.爾時,欲界、色界天子便白

佛言:大德善現,是眞佛子隨如來生.

所以者何?大德善現,諸所說法一切

皆與空相應故.爾時,善現告欲、色界

諸天子言:汝等說我,是眞佛子隨如

來生,云何善現隨如來生?謂隨如來

眞如生故,一切生法不可得故.所以

者何?如來眞如無來無去,本性不生,

善現眞如亦無來去,本性不生,故說

善現隨如來生,如來眞如卽一切法

眞如,一切法眞如卽如來眞如,如是

眞如無眞如性,亦無不眞如性.善現

眞如亦復如是,故說善現隨如來生.

如來眞如常住爲相,善現眞如亦復

如是,故說善現隨如來生.如來眞如

無變異無分別,遍諸法轉,善現眞如

亦復如是,故說善現隨如來生.如來

眞如無所罣㝵,一切法眞如亦無所

罣㝵.若如來眞如若,一切法眞如,同

一眞如無二無別,無造無作,如是眞

如常眞如相,無時非眞如相,以常眞

如相,無時非眞如相故,無二無別.善

現眞如,亦復如是,故說善現隨如來

生.如來眞如於一切法,無憶念無分

別,善現眞如,亦復如是,故說善現隨

如來生.如來眞如無別異不可得,善

現眞如,亦復如是,故說善現隨如來

生.如來眞如不離一切法眞如,一切

法眞如不離如來眞如,如是眞如常

眞如相,無時非眞如相.善現眞如,亦

復如是,故說善現隨如來生.雖說隨

生,而無所隨生,以善現眞如不異佛

故,如來眞如非過去,非未來,非現在,

一切法眞如,亦非過去,非未來,非現

在.善現眞如,亦復如是,故說善現隨

如來生.善現眞如隨如來眞如,如來

眞如隨過去眞如,過去眞如隨如來

眞如,如來眞如隨未來眞如,未來眞

如隨如來眞如,如來眞如隨現在眞

如,現在眞如隨如來眞如,如來眞如

隨三世眞如,三世眞如隨如來眞如

三世眞如、如來眞如,無二無別一切

法眞如.善現眞如,亦無二無別,故說

善現隨如來生.一切菩薩摩訶薩,行

眞如,卽是諸佛無上正等菩提眞如,

諸菩薩摩訶薩,由眞如故,證得無上

正等菩提,說名如來應正等覺.我於

如是諸法眞如,深生信解,故說善現

隨如來生當說如是眞如相時於此

三千大千世界,六種變動,如佛證得

無上正等大菩提時,等無差別,故說

善現隨如來生.天子,當知然我善現

不由色故,隨如來生;不由受、想、行、識

故,隨如來生;不由預流果故,隨如來

生;不由一來、不還、阿羅漢果故,隨如

來生;不由獨覺菩提故,隨如來生,不

由諸佛無上正等菩提故,隨如來生;

但由眞如故,隨如來生.天子,當知然

我善現不隨色生,不隨受、想、行、識生,

不隨預流果生,不隨一來、不還、阿羅

漢果故生,不隨獨覺菩提生,不隨諸

佛無上正等菩提生,但隨眞如生故,

我善現隨如來生.爾時,舍利子白佛

言:世尊,如是眞如甚深微妙.爾時,佛

告舍利子言:如是如是.如汝所說,如

是眞如甚深微妙,當說如是眞如相.

時,三百苾芻永盡諸漏,心得解脫,成

阿羅漢.復有五百苾芻尼衆遠塵離

垢,於諸法中,得淨法眼.五千天子宿

業成熟俱時,證得無生法忍.六十菩

薩不受諸漏,心得解脫.爾時,佛告舍

利子言:今此衆中六十菩薩,已於過

去五百佛所,親近供養,雖修布施、淨

戒、安忍、精進、靜慮,而不攝受甚深般

若波羅蜜多方便善巧,起別異想,修

別異行,不入菩薩正性離生故,於今

時,雖聞大法,而宿因力,不受諸漏,心

得解脫.是故舍利子,諸菩薩摩訶薩,

雖有菩薩道空、無相、無願,而不攝受

甚深般若波羅蜜多方便善巧,便證

實際,墮於聲聞或獨覺地.舍利子,譬

如有鳥其身廣大,百踰繕那,或復二

百乃至五百踰繕那量,翅羽未成,或

已衰朽.是鳥從彼三十三天,投身而

下,趣贍部洲,於其中路,欻作是念:我

今還上三十三天,於汝意云何?是鳥

能還三十三天不?舍利子曰:不也,世

尊.佛告舍利子:是鳥中路,或作是願:

至贍部洲,當令我身,無損無苦.於意

云何?是鳥所願可得遂不?舍利子曰:

不也,世尊.是鳥至此贍部洲時,其身

決定有損有苦,或致命終,或復近死.

何以故?是鳥身大,從遠而墮,翅羽未

成,或衰朽故.佛告舍利子:如是如是.

如汝所說,有菩薩乘善男子等,亦復

如是,雖發無上正等覺心,已經殑伽

沙數大劫,勤修布施、淨戒、安忍、精進、

靜慮,亦修空、無相、無願解脫門,而不

攝受甚深般若波羅蜜多方便善巧,

便證實際,遂墮聲聞或獨覺地.舍利

子,是菩薩乘善男子等,雖念三世諸

佛世尊,戒薀、定薀、慧薀、解脫薀、解脫

智見薀,而心取相,不知不見諸佛世

尊,如是五薀眞實功德,但聞空聲取

相執著,迴向無上正等菩提,便墮聲

聞或獨覺地.何以故?舍利子,是諸菩

薩由不攝受甚深般若波羅蜜多方

便善巧,雖持種種所修善根,迴向菩

提而無力故.時,舍利子便白佛言:如

我解佛所說義者,若菩薩乘善男子

等,遠離般若波羅蜜多方便善巧,雖

具無量福德資糧,而於菩提,或得不

得.是故菩薩摩訶薩衆,欲得無上正

等菩提,決定不應遠離般若波羅蜜

多方便善巧.爾時,佛告舍利子言:如

是如是.如汝所說.

大般若波羅蜜多經卷第五百四十八

己亥歲高麗國大藏都監奉

勅雕造

大般若波羅蜜多經卷第五百四十九 夜

三藏法師玄奘奉 詔譯

第四分眞如品第十六之二

爾時,欲界、色界天子恭敬合掌,俱白佛

言:世尊,般若波羅蜜多最爲甚深,極

難信解.世尊,無上正等菩提亦最

甚深,極難信解.世尊,無上正等菩提

旣難信解,亦難證得.爾時,佛告諸天

子言:如是如是.如汝所說,若諸有情

成就惡慧下劣精進下劣勝解無方

便善巧,爲惡友所攝,於深般若波羅

蜜多實難信解,於佛無上正等菩提

亦難信解,由斯無上正等菩提亦難

證得.爾時,善現便白佛言:如世尊說,

諸佛無上正等菩提旣難信解,亦難

證得,云何無上正等菩提極難信解,

亦難證得,此中都無可證得者?何以

故?以一切法畢竟空故,空中無法能

證餘法.所以者何?以一切法自性皆

空.若爲永斷如是法故,說如是法此

法亦空,由此義故,於佛無上正等菩

提,若能證者,若所證法,若能知者,若

所知法,一切皆空.由此因緣,我作是

念:諸佛無上正等菩提易可信解,易

可證得,非難信解,非難證得,以一切

法無不皆空,如是信知便證得故.佛

告善現:諸佛無上正等菩提能信解

者及證得者,不可得故,說難信解及

難證得,諸佛無上正等菩提,非實有

故,說難信解及難證得,諸佛無上正

等菩提無積集故,說難信解及難證

得.時,舍利子語善現言:以一切法畢

竟空故,諸佛無上正等菩提極難信

解,甚難可得.所以者何?以一切法都

無自性,皆如虛空.譬如虛空不作是

念:我於無上正等菩提,當生信解,及

當證得,諸法亦爾,皆如虛空都無自

性是故無上正等菩提極難信解甚

難證得.復次,善現,若佛無上正等菩

提易可信解,易可證得,則不應有如

殑伽沙諸菩薩衆,發趣無上正等菩

提,後還退轉,故知無上正等菩提極

難信解,甚難證得.時,具壽善現白舍

利子言:於意云何?色於無上正等菩

提,有退轉不?舍利子言:不也,善現.於

意云何?受、想、行、識於無上正等菩提,

有退轉不?舍利子言:不也,善現.於意

云何?離色有法於無上正等菩提,有

退轉不?舍利子言:不也,善現.於意云

何?離受、想、行、識有法於無上正等菩

提,有退轉不?舍利子言:不也,善現.於

意云何?色眞如於無上正等菩提,有

退轉不?舍利子言:不也,善現.於意云

何?受、想、行、識眞如於無上正等菩提,

有退轉不?舍利子言:不也,善現.於意

云何?離色眞如有法於無上正等菩

提,有退轉不?舍利子言:不也,善現.於

意云何?離受、想、行、識眞如有法於無

上正等菩提,有退轉不?舍利子言:不

也,善現.復次,舍利子,於意云何?色能

證無上正等菩提不?舍利子言:不也,

善現.於意云何?受、想、行、識能證無上

正等菩提不?舍利子言:不也,善現.於

意云何?離色有法能證無上正等菩

提不?舍利子言:不也,善現.於意云何?

離受、想、行、識有法能證無上正等菩

提不?舍利子言:不也,善現.於意云何?

色眞如能證無上正等菩提不?舍利

子言:不也,善現.於意云何?受、想、行、識

眞如能證無上正等菩提不?舍利子

言:不也,善現.於意云何?離色眞如有

法能證無上正等菩提不?舍利子言:

不也,善現.於意云何?離受、想、行、識眞

如有法能證無上正等菩提不?舍利

子言:不也,善現.復次,舍利子,於意云

何?眞如於無上正等菩提,有退轉不?

舍利子言:不也,善現.於意云何?離眞

如有法於無上正等菩提,有退轉不?

舍利子言:不也,善現.復次,舍利子,於

意云何?眞如能證無上正等菩提不?

舍利子言:不也,善現.於意云何?離眞

如有法能證無上正等菩提不?舍利

子言:不也,善現.復次,舍利子,於意云

何?頗有法非卽色等,非離色等,非卽

眞如,非離眞如,於無上正等菩提,有

退轉不?舍利子言:不也,善現.復次,舍

利子,於意云何?頗有法非卽色等,非

離色等,非卽眞如,非離眞如,能證無

上正等菩提不?舍利子言:不也,善現.

時,具壽善現謂舍利子言:若一切法

諦故住故,都無所有,皆不可得,說何

等法,可於無上正等菩提,而有退轉?

時,舍利子語善現言:如仁者所說無

生法忍中,都無有法,亦無菩薩,可於

無上正等菩提,說有退轉.若爾何故,

佛說三種,住菩薩乘補特伽羅但應

說一?又如仁說應無三乘菩薩差別,

唯應有一正等覺乘?時,滿慈子便白

具壽舍利子言:應問善現,爲許有一

菩薩乘不?然後可難應無三乘,建立

差別,唯應有一正等覺乘.時,舍利子

問善現言:爲許有一菩薩乘不?善現

報言:於意云何?眞如中頗有三乘差

別不?舍利子言:不也,善現.眞如尚無

三相可得,況於其內有別三乘?於意

云何?眞如中頗有一乘可得不?舍利

子言:不也,善現.眞如尚無一相可得,

況於其內而有一乘?於意云何?頗眞

如中見有一法一菩薩不?舍利子言:

不也,善現.時,具壽善現謂舍利子言:

若一切法諦故住故,都無所有,皆不

可得,菩薩亦爾,云何尊者可作是念:

此是聲聞,此是獨覺,此是菩薩,如是

爲三,如是爲一.舍利子,若菩薩摩訶

薩,於一切法,都無所得,於法眞如,亦

無所得,於諸菩薩,亦無所得,於諸如

來,亦無所得,當知是爲眞實菩薩.舍

利子,若菩薩摩訶薩,聞說眞如無差

別相,不驚不怖,不沈不沒,是菩薩摩

訶薩,疾證無上正等菩提,於其中閒

定無退轉.爾時,世尊讚善現曰:善哉,

善哉!汝今乃能爲諸菩薩,善說法要.

汝之所說皆是如來威神之力.善現,

當知若菩薩摩訶薩,於法眞如不可

得相,深生信解,知一切法無差別相

聞說如是諸法眞如不可得相,不驚

不怖,不沈不沒,是菩薩摩訶薩,疾證

無上正等菩提.時,舍利子便白佛言:

若菩薩摩訶薩,成就此法,疾證無上

正等覺耶?爾時,佛告舍利子言:如是

如是.若菩薩摩訶薩,成就此法,疾證

無上正等菩提,不墮聲聞、獨覺等地.

爾時,善現便白佛言:若菩薩摩訶薩,

欲疾證得所求無上正等菩提,應云

何住,云何應學?佛告善現:若菩薩摩

訶薩,欲疾證得所求無上正等菩提,

於諸有情應平等住,於諸有情應起

等心、慈心、悲心、喜心、捨心、利益心、安

樂心、調柔心、恭敬心、無損心、無害心、

質直心、如父心、如母心、如兄弟心、如姊

妹心、爲依怙心,亦以此心,應與其語.

善現,當知若菩薩摩訶薩,欲疾證得

所求無上正等菩提,於諸有情應如

是住,應如是學.

第四分不退相品第十七

爾時,善現復白佛言:我等當以何行

狀相,知是不退轉菩薩摩訶薩?佛告

善現:若菩薩摩訶薩,能如實知若異

生地,若聲聞地,若獨覺地,若菩薩地,

若如來地,如是諸地雖說有異,而於

諸法眞如性中,無變異無分別,皆無

二無二分.是菩薩摩訶薩,雖實悟入

諸法眞如,亦實安住諸法眞如,無所

分別,以無所得爲方便故.是菩薩摩

訶薩,旣實悟入諸法眞如,雖聞眞如

與一切法無二無別,而無疑滯.是菩

薩摩訶薩,旣實安住諸法眞如,出眞

如已,雖聞諸法種種異相,而於其中

無所執著,亦無疑滯,不作是念:此事

如實,此不如實,雖無此念,而於諸法

能如實知.是菩薩摩訶薩,終不輕爾

而發語言,諸有所說皆引義利,若無

義利,終不發言.是菩薩摩訶薩,終不

觀他好惡長短,平等憐愍,而爲說法.

若菩薩摩訶薩,成就如是諸行狀相,

定於無上正等菩提,不復退轉.復次,

善現,一切不退轉菩薩摩訶薩,終不

樂觀外道沙門、婆羅門等形相言說,

彼諸沙門、婆羅門等,於所知法實知

實見,或能施設正見法門,無有是處.

是菩薩摩訶薩,終不禮敬諸餘天神,

如諸世間外道所事,亦終不以種種

花鬘、塗散等香,衣服、瓔珞、寶幢、幡蓋、

伎樂、燈明,供養天神及諸外道.若菩

薩摩訶薩,成就如是諸行狀相,定於

無上正等菩提,不復退轉.復次,善現,

一切不退轉菩薩摩訶薩,不墮惡趣,

不受女身,亦不生於卑賤種族,除爲

度脫.彼類有情現同類生,方便攝受,

是菩薩摩訶薩,常樂受行十善業道,

自離害生命乃至邪見,亦勸他離害

生命乃至邪見,自受行十善業道,亦

勸他受行十善業道,示現勸導,讚勵

慶喜,攝受有情,令其堅固.是菩薩摩

訶薩,乃至夢中亦不現行十惡業道,

亦不現起惡不善心,乃至夢中亦常

受學十善業道.若菩薩摩訶薩,成就

如是諸行狀相,定於無上正等菩提,

不復退轉.復次,善現,一切不退轉菩

薩摩訶薩,諸所受持,思惟讀誦種種

經典,令極通利,皆爲利樂一切有情

恒作是念:我以此法,爲諸有情,宣說

開示,當令一切法願滿足,復持如是

法施善根,與諸有情平等共有迴向

無上正等菩提.若菩薩摩訶薩,成就

如是諸行狀相,定於無上正等菩提,

不復退轉.復次,善現,一切不退轉菩

薩摩訶薩,於佛所說甚深法門,終不

生於疑惑猶豫,亦不迷悶歡喜信受.

諸所發言,皆爲饒益知量而說,言詞

柔軟,寢寐輕少,煩惱不行,入出往來

心不迷謬,恒時安住正念正知,進止

威儀,行住坐臥,擧足下足,亦復如是.

諸所遊履,必觀其地,安詳繫念直視

而行,運動語言常無卒暴.諸所受用

臥具、衣服,皆常香潔無諸臭穢,亦無

垢膩蟣蝨等蟲,恒樂淸淨,常無疾病,

身中無有八萬戶蟲.所以者何?是諸

菩薩善根增上,出過世間,如如善根

漸漸增長,如是如是身心淸淨.由此

因緣,是諸菩薩身心堅固,猶若金剛,

不爲違緣之所侵惱.若菩薩摩訶薩,

成就如是諸行狀相定於無上正等

菩提不復退轉爾時善現便白佛言

是菩薩摩訶薩,云何應知心常淸淨?

佛告善現:是菩薩摩訶薩,如如善根

漸漸增長,如是如是心中一切諂曲

矯誑,皆永不行,由此因緣,一切煩惱

及餘不善,皆永息滅,亦超聲聞及獨

覺地,疾趣無上正等菩提.是故應知

心常淸淨.復次,善現,一切不退轉菩

薩摩訶薩,不重利養,不侚名譽,心離

嫉慳,身無愆失,於諸飮食、衣服、臥具、

醫藥、資財,不生耽著,聞甚深法,心不

迷謬,智慧深固,恭敬信受,隨所聽聞,

皆能會入甚深般若波羅蜜多諸所

造作世間事業,亦依般若波羅蜜多

方便善巧,會入法性,不見一事出法

性者.設有不與法性相應,亦能方便

會入般若波羅蜜多甚深理趣,由斯

不見出法性者,若菩薩摩訶薩,成就

如是諸行狀相,定於無上正等菩提,

不復退轉.復次,善現,一切不退轉菩

薩摩訶薩,設有惡魔現前化作八大

地獄,復於一一大地獄中,化作無量

百千菩薩,皆被猛焰,交徹燒燃,各受

辛酸楚毒大苦,作是化已,告不退轉

諸菩薩言:此諸菩薩皆受無上正等

菩提不退轉記故,墮如是大地獄中

恒受如斯種種劇苦.汝等菩薩旣受

無上正等菩提不退轉記,亦當墮此

大地獄中,受諸劇苦.佛授汝等大地

獄中,受極苦記,非授無上正等菩提

不退轉記.是故汝等應疾捨棄大菩

提心,可得免脫此地獄苦,當生天上

或生人中,受諸妙樂.是時,不退轉菩

薩摩訶薩,見聞此事,其心不動,亦不

驚疑,但作是念:受不退轉記菩薩摩

訶薩,若墮惡趣,受諸苦惱,不能免脫,

必無是處.今見聞者,定是惡魔所作

所說,皆非實有.若菩薩摩訶薩,成就

如是諸行狀相,定於無上正等菩提,

不復退轉.復次,善現,一切不退轉菩

薩摩訶薩,設有惡魔作沙門像,來至

其所,說如是言:汝先所聞,受持讀誦

甚深般若波羅蜜多相應經典,皆是

邪說,應疾捨棄,勿謂爲眞.汝等若能

速疾棄捨,我當教汝眞淨佛法,令汝

速證無上菩提,汝先所聞,非眞佛語

是文頌者,虛誑撰集,我之所說,是眞

佛語.善現,當知若菩薩摩訶薩,聞如

是語,心動驚疑,當知未受不退轉記.

若菩薩摩訶薩,聞如是說,其心不動,

亦不驚疑,但隨無作無相無生法性

而住.是菩薩摩訶薩,諸有所作不信

他語,不隨他教,而便動轉,如阿羅漢

諸有所爲不信他語,現證法性,無惑

無疑,一切惡魔不能傾動.如是不退

轉菩薩摩訶薩一切聲聞獨覺外道

諸惡魔等,不能破壞,令於菩提,而生

退屈.若菩薩摩訶薩,成就如是諸行

狀相,定於無上正等菩提,不復退轉.

復次,善現,一切不退轉菩薩摩訶薩,

設有惡魔來至其所,詐現親友,作如

是言:汝等所行是生死法,非菩薩行.

汝等今應修盡苦道,速盡衆苦,得般

涅槃.是時,惡魔卽爲菩薩,說墮生死

相似道法,告菩薩言:此是眞道,汝修

此道,速盡一切生老病死,得般涅槃

現在苦身,尚應厭捨,況更求受當來

苦身?宜自審思捨先所信.是菩薩摩

訶薩,聞彼語時,其心不動,亦不驚疑,

但作是念:如是說者,定是惡魔.時,彼

惡魔復語菩薩,欲聞菩薩無益行耶?

謂諸菩薩經如殑伽沙數大劫,以無

量種上妙供具,供養諸佛,復於殑伽

沙等佛所,修無量種難行苦行,親近

承事,如殑伽沙諸佛世尊,請問無量

無邊菩薩所應修道,殑伽沙等諸佛

世尊如所請問,次第爲說:是諸菩薩

摩訶薩衆,如佛教誡,精勤修學,經無

量劫,尚不能證所求無上正等菩提,

況今汝等可能證得?是時,菩薩雖聞

其言,而心不動,亦無疑惑.時,彼惡魔

復於是處,化作無量苾芻形像,告菩

薩曰:此諸苾芻皆於過去經無數劫,

修無量種難行苦行,而不能得無上

菩提,今皆退住阿羅漢果.云何汝等

能證菩提?是諸菩薩,見聞此已,卽作

是念:定是惡魔爲擾亂我,作如是事,

定無菩薩修行般若波羅蜜多,至圓

滿位,不證無上正等菩提,退住聲聞、

獨覺等地.復作是念:若諸菩薩如佛

所說修菩薩行,不證無上正等菩提,

必無是處.當知今者所見所聞,定是

惡魔所作所說.若菩薩摩訶薩,成就

如是諸行狀相,定於無上正等菩提,

不復退轉.復次,善現,一切不退轉菩

薩摩訶薩,設有惡魔作苾芻像,來至

其所,欲令厭背無上菩提,作如是言:

一切智智與虛空等,無性爲性自相

本空.諸法亦爾,與虛空等,無性爲性

自相空中,無有一法可名能證,無有

一法可名所證,證處、證時及由此證,

亦不可得.旣一切法與虛空等,無性

爲性自相本空,汝等云何唐受勤苦,

求證無上正等菩提?汝先所聞諸菩

薩衆應求無上正等菩提,皆是魔說,

非眞佛語,汝等應捨求證無上正等

覺心,勿於長夜爲諸有情自受勤苦,

雖行種種難行苦行,欲求菩提,終不

能得是菩薩摩訶薩,聞說如是呵諌

語時,能審觀察此惡魔事,欲退敗我

大菩提心,我今不應信受彼說,退失

所發大菩提心,應更堅牢,終無動轉.

若菩薩摩訶薩,成就如是諸行狀相,

定於無上正等菩提,不復退轉.復次,

善現,一切不退轉菩薩摩訶薩,欲入

初靜慮乃至第四靜慮,卽隨意能入.

是菩薩摩訶薩,雖入四靜慮,而不受

彼果,爲欲利樂諸有情故,隨欲攝受

所應受身,卽隨所願,皆能攝受,作所

作已,卽能捨之.是故雖能入諸靜慮,

而不隨彼勢力受生,爲度有情,還生

欲界,雖生欲界,而不染欲.若菩薩摩

訶薩,成就如是諸行狀相,定於無上

正等菩提,不復退轉.復次,善現,一切

不退轉菩薩摩訶薩,不貴名聲,不著

稱譽;於有情類,無恚恨心,常欲令其

利益安樂;往來入出,無散亂心;進止

威儀,恒住正念;爲有情故,雖處居家,

而於其中,不生貪著;雖現受欲,而常

厭怖,如涉險路,心恒驚恐;雖有所食,

惶懼不安,但念何時,出斯險難;雖現

受用種種珍財,而於其中,不起貪愛;

不以邪命,非法自活,寧自殞沒,不損

於人.所以者何?是諸菩薩,行深般若

波羅蜜多,是人中尊,人中善士,人中

豪貴,人中牛王,人中蓮花,人中龍象,

人中師子,人中勇健,人中調御,人中

英傑,本爲利樂一切有情,現處居家,

方便饒益,豈爲自活,侵損於人?所以

者何?是諸菩薩,甚深般若波羅蜜多

方便善巧所任持故.若菩薩摩訶薩,

成就如是諸行狀相,定於無上正等

菩提,不復退轉.復次,善現,一切不退

轉菩薩摩訶薩,有執金剛藥叉神王,

常隨左右,密爲守護,不爲一切人非

人等,邪魅威力,損害身心.由此因緣,

是諸菩薩,乃至無上正等菩提,身意

泰然,常無擾亂;具丈夫相,諸根圓滿;

心行調善,恒修淨命;不行幻術,占相

吉凶,呪禁鬼神,合和湯藥;誘誑卑末

結好貴人;侮傲聖賢,親昵男女;不爲

名利,自讚毀他;不以染心,瞻顧戲笑;

戒見淸淨,志性淳質.若菩薩摩訶薩,

成就如是諸行狀相,定於無上正等

菩提,不復退轉.

復次,善現,一切不退轉菩薩摩訶薩,

於諸世間文章、伎藝,雖得善巧,而不

愛著.達一切法不可得故,皆雜穢語

邪命攝故.於諸世俗外道書論,雖亦

善知,而不樂著.達一切法本性空故,

又諸世俗外道書論所說理事,多有

增減,於菩薩道,非隨順故.若菩薩摩

訶薩,成就如是諸行狀相,定於無上

正等菩提,不復退轉.復次,善現一切

不退轉菩薩摩訶薩,復有所餘諸行

狀相,吾當爲汝分別解說,謂彼菩薩,

行深般若波羅蜜多,達諸法空,不樂

觀察論說衆事,王事,賊事,軍事,戰事

城邑、聚落、象馬、車乘、衣服、飮食、臥具、

花香、男女、好醜、園林、池沼、山海等事,

不樂觀察論說藥叉、羅剎娑等諸鬼

神事,不樂觀察論說街衢、市肆、樓閣、

商賈等事,不樂觀察論說歌舞、伎樂、

俳優、戲謔等事,不樂觀察論說洲渚、

橋梁、舩筏、珠寶等事,不樂觀察論說

星辰、風雨、寒熱、吉凶等事,不樂觀察

論說種種法義相違文頌等事,不樂

觀察論說異生、聲聞,獨覺相應之事,

但樂觀察論說般若波羅蜜多相應

之事.善現,當知是菩薩摩訶薩,常不

遠離甚深般若波羅蜜多相應作意

常不遠離薩婆若心,不好乖違,樂和

諍訟,常希正法,不愛非法,恒慕善友,

不樂惡友,好出法言,離非法言,樂見

如來,欣出家衆,十方國土有佛世尊

宣說法要,願往生彼,親近供養,聽聞

正法.善現,當知是菩薩摩訶薩,多從

欲界、色界天沒,生贍部洲中國人趣,

善於伎藝、呪術、經書、地理、天文及諸

法義,或生邊地大國、大城,與諸有情,

作大饒益.善現,當知是菩薩摩訶薩,

終不自疑我爲退轉爲不退轉,於自

地法,亦不生疑爲有爲無,於諸魔事,

善能覺了,如預流者,於自地法,終不

生疑.設有惡魔種種惑亂,不能傾動.

如是不退轉菩薩摩訶薩,於自地法,

定不生疑,妙覺魔事,不隨魔力,如有

造作無閒業者,彼無閒心,恒常隨逐,

乃至命盡,不能捨離,設起餘心,不能

遮伏.此諸菩薩,亦復如是,不退轉心,

恒常隨逐,安住菩薩不退轉地,世閒

天、人、阿素洛等,不能動壞自所得法.

於諸魔業,善能覺知,所證法中常無

疑惑.雖生他世,亦不發起聲聞、獨覺

相應之心,亦不自疑:我於來世能證

無上佛菩提不?安住自地,不隨他緣,

於自、他法,無能壞者.所以者何?是諸

菩薩,成就無動無退轉智,一切惡緣

不能傾動.其心堅固,踰於金剛.設有

惡魔,作佛形像,來到其所,作如是言:

汝今應求阿羅漢果,永盡諸漏,入般

涅槃.汝未堪受大菩提記,亦未證得

無生法忍,汝今未有不退轉地諸行

狀相,如來不應授汝無上大菩提記.

是菩薩摩訶薩,聞彼語時,心無變動,

不退不沒,無驚無怖,但作是念:此定

惡魔或魔眷屬,化作佛像,來至我所,

作如是說,若眞佛說,不應有異.善現,

當知若菩薩摩訶薩,聞彼語時,能作

如是觀察憶念:定是惡魔化爲佛像,

令我遠離甚深般若波羅蜜多,令我

棄捨所求無上正等菩提.是故不應

隨彼所說.時,魔驚怖,卽便隱沒.是菩

薩摩訶薩,定已安住不退轉地,過去

諸佛久已授彼大菩提記.所以者何?

是菩薩摩訶薩,具足成就不退轉地

諸行狀相故,能覺知惡魔事業,令彼

隱沒,更不復現.若菩薩摩訶薩,成就

如是諸行狀相,定於無上正等菩提,

不復退轉.復次,善現,諸有不退轉菩

薩摩訶薩,行深般若波羅蜜多,攝護

正法,不惜身命,況餘珍財、朋友、眷屬?

爲護正法,勇猛精進,恒作是念:如是

正法卽是諸佛淸淨法身,一切如來

恭敬供養,我今攝護過去、未來、現在

佛法,卽爲攝護三世諸佛淸淨法身

故,我今應不惜身命、珍財、親友,攝護

此法.復作是念:如是正法,通屬三世

諸佛世尊,我亦墮在未來佛數,佛已

授我大菩提記.由此因緣,諸佛正法,

卽是我法,我應攝護不惜身命、珍財、

親友,我未來世,得作佛時,亦爲有情,

宣說此法.是菩薩摩訶薩,見斯義利,

攝護如來所說正法,不惜身命,乃至

菩提,常無懈倦.若菩薩摩訶薩,成就

如是諸行狀相,定於無上正等菩提,

不復退轉.復次,善現,諸有不退轉菩

薩摩訶薩,聞諸如來應正等覺所說

正法,無惑無疑,聞已受持,能不忘失,

乃至無上正等菩提,已得聞持陁羅

尼故.爾時,善現便白佛言:是菩薩摩

訶薩,但聞如來應正等覺所說正法,

無惑無疑乃至菩提,常不忘失?爲聞

菩薩及諸聲聞、天、龍、藥叉、人非人等

所說正法,亦能於彼,無惑無疑,乃至

菩提,常不忘失?佛告善現:是菩薩摩

訶薩,普聞一切有情言音、文字義理,

皆能通達,無惑無疑,常不忘失.所以

者何?是菩薩摩訶薩,於諸法中,得無

生忍,已善通達諸法實性,聞皆隨順,

竝無疑惑.又得聞持陁羅尼故,常能

憶念終無忘失若菩薩摩訶薩成就

如是諸行狀相,定於無上正等菩提,

不復退轉.善現,當知是爲不退轉菩

薩摩訶薩諸行狀相.

第四分空相品第十八之一

爾時,具壽善現復白佛言:世尊,如是

不退轉菩薩摩訶薩,成就希有廣大

功德.世尊,能如殑伽沙劫,宣說不退

轉菩薩摩訶薩諸行狀相,由佛所說

諸行狀相,顯示不退轉菩薩摩訶薩

成就無量殊勝功德.唯願如來應正

等覺,復爲宣說甚深般若波羅蜜多

相應義處,令諸菩薩安住其中,修諸

功德速疾圓滿.佛告善現:善哉,善哉!

汝今乃能爲諸菩薩摩訶薩衆,請問

如來應正等覺甚深般若波羅蜜多

相應義處,令諸菩薩安住其中,修諸

功德,速疾圓滿.善現,當知甚深般若

波羅蜜多相應義處,謂空、無相、無願、

無作無生無滅非有寂靜離染涅槃

具壽善現復白佛言:爲但此法名深

般若波羅蜜多相應義處?爲一切法

皆得名爲甚深般若波羅蜜多相應

義處?佛告善現:餘一切法,亦得名爲

甚深般若波羅蜜多相應義處.所以

者何?謂一切色、受、想、行、識,亦得名爲

甚深般若波羅蜜多相應義處.善現,

云何說一切色、受、想、行、識,亦得名爲

甚深般若波羅蜜多相應義處?善現,

當知如眞如甚深故,色亦甚深;如眞

如甚深故,受、想、行、識,亦甚深.故一切

色、受、想、行、識,亦得名爲甚深般若波

羅蜜多相應義處.復次,善現,如色眞

如甚深故,色亦甚深;如受、想、行、識眞

如甚深故,受、想、行、識,亦甚深.故一切

色、受、想、行、識,亦得名爲甚深般若波

羅蜜多相應義處.復次,善現,若處無

色,名色甚深;若處無受、想、行、識,名受、

想、行、識甚深.故一切色、受、想、行、識,亦

得名爲甚深般若波羅蜜多相應義

處.爾時,善現復白佛言:世尊甚奇微

妙方便,遮遣諸色,顯示涅槃;遮遣受、

想、行、識,顯示涅槃.佛告善現:如是如

是.如汝所說.善現,當知諸菩薩摩訶

薩,應於如是甚深般若波羅蜜多相

應義處,審諦思惟,應作是念:我今應

如甚深般若波羅蜜多所教而住.我

今應如甚深般若波羅蜜多所說而

學.善現,當知若菩薩摩訶薩,能於如

是甚深般若波羅蜜多相應義處,審

諦思惟,如深般若波羅蜜多所教而

住,如深般若波羅蜜多所說而學,是

菩薩摩訶薩,由能如是依深般若波

羅蜜多,審諦思惟,精勤修學乃至一

日所獲福聚,無量無邊.如貪行人,復

多尋伺,與他美女,共爲期契.彼女限

㝵,不獲赴期,此人欲心,熾盛流注,善

現,於意云何?其人欲心,於何處轉?世

尊,此人欲心,於女處轉,謂作是念:彼

何當來,共會於此,歡娛戲樂?善現,於

意云何?其人晝夜幾欲念生?世尊,此

人晝夜,欲念甚多?佛告善現:若菩薩

摩訶薩,依深般若波羅蜜多,審諦思

惟,精勤修學,乃至一日,所超生死流

轉劫數,與貪行人,經一晝夜,所起欲

念,其數量等.善現,當知是菩薩摩訶

薩,隨依如是甚深般若波羅蜜多,審

諦思惟,精勤修學,隨能解脫能礙無

上正等菩提所有過失,是故菩薩,依

深般若波羅蜜多,審諦思惟,精勤修

學,疾證無上正等菩提.善現,當知若

菩薩摩訶薩,依深般若波羅蜜多,審

諦思惟,精勤修學,經一晝夜,所獲功

德,勝諸菩薩,離深般若波羅蜜多,經

如殑伽沙數大劫,布施功德,無量無

邊.復次,善現,若菩薩摩訶薩,依深般

若波羅蜜多,審諦思惟,精勤修學,經

一晝夜所獲功德,勝諸菩薩,離深般

若波羅蜜多,經如殑伽沙數大劫,以

諸供具供養預流、一來、不還、應果、獨

覺、菩薩、如來,布施功德,無量無邊.復

次,善現,若菩薩摩訶薩,依深般若波

羅蜜多所說而住,經一晝夜,精勤修

學布施、淨、戒、安忍、精進、靜慮、般若所

獲功德,勝諸菩薩,離深般若波羅蜜

多,經如殑伽沙數大劫,精勤修學布

施、淨戒、安忍、精進、靜慮、般若,所獲功

德,無量無邊.復次,善現,若菩薩摩訶

薩,依深般若波羅蜜多所說而住,經

一晝夜,以微妙法,施諸有情,所獲功

德,勝諸菩薩,離深般若波羅蜜多,經

如殑伽沙數大劫,以微妙法,施諸有

情,所獲功德,無量無邊.復次,善現,若

菩薩摩訶薩,依深般若波羅蜜多所

說而住,經一晝夜,修三十七菩提分

法及餘善根,所獲功德,勝諸菩薩,離

深般若波羅蜜多,經如殑伽沙數大

劫,修三十七菩提分法及餘善根,所

獲功德,無量無邊.復次,善現,若菩薩

摩訶薩,依深般若波羅蜜多,所說而

住,經一晝夜,修行種種財施、法施,住

空閑處,繫念思惟先所修行種種福

業,與諸有情,平等共有,迴向無上正

等菩提,所獲功德,勝諸菩薩,離深般

若波羅蜜多,經如殑伽沙數大劫,修

行種種財施、法施,住空閑處,繫念思

惟先所修行種種福業,與諸有情,平

等共有,迴向無上正等菩提,所獲功

德,無量無邊,復次,善現,若菩薩摩訶

薩,依深般若波羅蜜多所說而住,經

一晝夜,普緣三世諸佛世尊及諸弟

子功德善根,和合稱量,現前隨喜,與

諸有情,平等共有,迴向無上正等菩

提,所獲功德,勝諸菩薩,離深般若波

羅蜜多,經如殑伽沙數大劫,普緣三

世諸佛世尊及諸弟子功德善根,和

合稱量,現前隨喜,與諸有情,平等共

有,迴向無上正等菩提,所獲功德,無

量無邊.

大般若波羅蜜多經卷第五百四十九

己亥歲高麗國大藏都監奉

勅雕造

大般若波羅蜜多經卷第五百五十 夜

三藏法師玄奘奉 詔譯

第四分空相品第十八之二

爾時,善現便白佛言:如世尊說,諸行

皆是分別所作,從妄想生,都非實有.

以何因緣,此諸菩薩所獲功德,無量

無邊?佛告善現:如是如是.如汝所說.

然諸菩薩行深般若波羅蜜多,亦說

諸行分別所作,空無所有,虛妄不實.

所以者何?是諸菩薩,善學內空乃至

無性自性空已,觀察諸行,無不皆是

分別所作,空無所有,虛妄不實.是菩

薩摩訶薩,如如觀察諸行,皆是分別

所作,空無所有,虛妄不實.如是如是.

便能不離甚深般若波羅蜜多,如如

不離甚深般若波羅蜜多.如是如是.

所獲功德,無量無邊.具壽善現便白

佛言:無量,無邊,有何差別?佛告善現:

言無量者,謂於是處.其量永息;言無

邊者,謂於此中,數不可盡.具壽善現

復白佛言:頗有因緣,色亦可說無量

無邊;受、想、行,識,亦可說無量無邊耶?

佛告善現:有因緣故,色亦可說無量

無邊;受、想、行、識,亦可說無量無邊.具

壽善現復白佛言:何因緣故,色亦可

說無量無邊;受、想、行、識,亦可說無量

無邊耶?佛告善現:色性空故,亦可說

爲無量無邊;受、想、行、識性空故,亦可

說爲無量無邊.具壽善現復白佛言:

爲但色、受、想、行、識空,爲一切法亦皆

空耶?佛告善現:我先豈不說一切法

皆空?善現答言:佛雖常說諸法皆空,

而諸有情,不知見覺故,我今者復作

是問.佛告善現:非但色、受、想、行、識空,

我說諸法,無不皆空.具壽善現復白

佛言:無量無邊,是何增語?佛告善現:

無量無邊,是空、無相、無願增語.具壽

善現復白佛言:無量無邊,爲但是空、

無相、無願,爲更有餘義耶?佛告善現:

於意云何?我豈不說一切法門,無不

皆空?善現答言:如來常說一切法門,

無不皆空.佛告善現:空卽無盡,空卽

無量,空卽無邊,空卽餘義.是故善現,

一切法門,雖有種種言說差別,而義

無異.善現,當知諸法空理,皆不可說,

如來方便,說爲無盡,或說無量,或說

無邊,或說爲空,或說無相,或說無願,

或說無作,或說無生,或說無滅,或說

非有,或說寂靜,或說離染,或說涅槃,

諸如是等,無量法門,義實無異,皆是

如來應正等覺,爲諸有情,方便演說.

爾時,善現便白佛言:世尊甚奇.方便

善巧,諸法實性,不可宣說,而爲有情,

方便顯示,如我解佛所說義者,諸法

實性皆不可說.佛告善現:如是如是.

諸法實性,皆不可說.所以者何?一切

法性,皆畢竟空,無能宣說,畢竟空者.

具壽善現復白佛言:不可說義,有增

減不?佛告善現:不可說義,無增無減.

具壽善現復白佛言:若不可說義.無

增無減者,則應布施乃至般若波羅

蜜多,亦無增減;若此六種波羅蜜多,

亦無增減,則應六種波羅蜜多,皆無

所有;若此六種波羅蜜多,皆無所有.

云何菩薩摩訶薩,修行布施乃至般

若波羅蜜多,求證無上正等菩提,能

近無上正等菩提?佛告善現:如是如

是.布施等六波羅蜜多,皆無增減,亦

無所有.然諸菩薩摩訶薩修行般若

波羅蜜多時,方便善巧,不作是念:如

是布施乃至般若波羅蜜多,有增有

減.但作是念,唯有名想,謂爲布施乃

至般若波羅蜜多.是菩薩摩訶薩,修

行布施乃至般若波羅蜜多時,持此

布施乃至般若波羅蜜多,俱行作意,

幷依此起心及善根,與諸有情,平等

共有迴向無上正等菩提.如佛無上

正等菩提,微妙甚深,而起迴向.由此

迴向,方便善巧,增上勢力,能證無上

正等菩提.爾時,善現便白佛言:何謂

無上正等菩提?佛告善現:諸法眞如,

是謂無上正等菩提.善現,當知諸法

眞如,無增減故,諸佛無上正等菩提,

亦無增減.若菩薩摩訶薩,數多安住

如是眞如,相應作意,便近無上正等

菩提.如是善現,不可說義,雖無增減,

而不退失,眞如作意波羅蜜多,雖無

增減,而不退失所求無上正等菩提.

若菩薩摩訶薩,安住如是眞如作意,

修行布施乃至般若波羅蜜多,便近

無上正等菩提.

第四分深功德品第十九

爾時,善現便白佛言:是菩薩摩訶薩,

爲初心起,能證無上正等菩提,爲後

心起,能證無上正等菩提,若初心起,

能證無上正等菩提,初心起時,後心

未起,無和合義,若後心起,能證無上

正等菩提,後心起時,前心已滅,無和

合義.如是前後心、心所法,進退推徵,

無和合義,如何可得積集善根?若諸

善根,不可積集,云何菩薩善根,圓滿

能證無上正等菩提?佛告善現:於意

云何?如然燈時,爲初焰能燋炷,爲後

焰能燋炷?善現答言:如我意解,非初

焰能燋炷,亦不離初焰,非後焰能燋

炷,亦不離後焰.佛告善現:於意云何?

炷爲燋不?善現答言:世間現見其炷

實燋.佛告善現:諸菩薩摩訶薩,亦復

如是,非初心起,能證無上正等菩提,

亦不離初心,非後心起,能證無上正

等菩提,亦不離後心,而諸菩薩摩訶

薩,行深般若波羅蜜多,方便善巧,令

諸善根,增長圓滿,能證無上正等菩

提.具壽善現便白佛言:如是緣起,理

趣甚深.謂諸菩薩摩訶薩,非初心起,

能證無上正等菩提,亦不離初心,非

後心起,能證無上正等菩提,亦不離

後心,非卽如是諸心起故,能證無上

正等菩提,非離如是諸心起故,能證

無上正等菩提,而諸菩薩摩訶薩,能

證無上正等菩提.佛告善現:於意云

何?若心滅已,更可生不?善現對曰:不

也,世尊.是心已滅,不可更生.佛告善

現:於意云何?若心已生,有滅法不?善

現對曰:如是,世尊.若心已生,定有滅

法.佛告善現:於意云何?有滅法心,非

當滅不?善現對曰:不也,世尊.有滅法

心.決定當滅.佛告善現:於意云何?無

滅法心,爲可生不?善現對曰:不也,世

尊.無滅法心,無可生義.佛告善現:於

意云何?無生法心,爲可滅不?善現對

曰:不也,世尊.無生法心,無可滅義.佛

告善現:於意云何?無生滅法心,爲可

生滅不?善現對曰:不也,世尊.無生滅

法心,無可生滅義.佛告善現:於意云

何?若法已滅?更可滅不?善現對曰:不

也,世尊.若法已滅,不可更滅.佛告善

現:於意云何?若法已生,更可生不?善

現對曰:不也,世尊.若法已生,不可更

生.佛告善現:於意云何?諸法實性,有

生滅不?善現對曰:不也,世尊.諸法實

性,無生無滅.佛告善現:於意云何?心

住爲如,心眞如不?善現對曰:如是,世

尊.如心眞如,心如是住.佛告善現:於

意云何若心住如眞如是心爲如眞

如,實際性常住不?善現對曰:不也,世

尊.是心非如眞如,實際其性常住.佛

告善現:於意云何?諸法眞如,極甚深

不善現對曰如是世尊諸法眞如極

爲甚深.佛告善現:於意云何?卽眞如

是心不?善現對曰:不也,世尊.佛告善

現:於意云何?離眞如有心不?善現對

曰:不也,世尊.佛告善現:於意云何?卽

心是眞如不?善現對曰:不也,世尊.佛

告善現:於意云何?離心有眞如不?善

現對曰:不也,世尊.佛告善現:於意云

何?眞如爲能見眞如不?善現對曰:不

也世尊佛告善現於意云何汝爲見

有實眞如不?善現,對曰:不也,世尊.佛

告善現:於意云何?若菩薩摩訶薩,能

如是行,是行深般若波羅蜜多不?善

現對曰:如是,世尊.若菩薩摩訶薩,能

如是行,是行深般若波羅蜜多.佛告

善現:於意云何?若菩薩摩訶薩,能如

是行,爲行何處?善現對曰:若菩薩摩

訶薩,能如是行,都無行處,所以者何?

若菩薩摩訶薩,能如是行,都不見有

能行,所行,行時,行處,諸現行法,皆不

轉故.佛告善現:於意云何?若菩薩摩

訶薩,行深般若波羅蜜多時,爲何所

行?善現對曰:若菩薩摩訶薩,行深般

若波羅蜜多時,行勝義諦,此中一切

分別無故.佛告善現:於意云何?若菩

薩摩訶薩,行深般若波羅蜜多時,於

勝義諦,爲取相不?善現對曰:不也,世

尊佛告善現於意云何若菩薩摩訶

薩,行深般若波羅蜜多時,於勝義諦,

雖不取相,而行相不?善現對曰:不也,

世尊.佛告善現:於意云何?是菩薩摩

訶薩,於勝義諦,爲壞相不?善現對曰:

不也,世尊.佛告善現:於意云何?是菩

薩摩訶薩,於勝義諦,爲遣相不?善現

對曰:不也,世尊.佛告善現:是菩薩摩

訶薩,行深般若波羅蜜多時,於勝義

諦,若不壞相,亦不遣相,云何能斷取

相之想?善現答言:是菩薩摩訶薩,行

深般若波羅蜜多時,不作是念,我今

壞相,我今遣相,斷取相想,亦不修學,

斷相想道,若菩薩摩訶薩,精勤修學

菩薩行時,修斷想道.爾時,一切佛法

未滿,應墮聲聞或獨覺地.世尊,是菩

薩摩訶薩,成就最勝,方便善巧,雖於

諸相及取相想,深知過失,而不壞斷

速證無相.何以故?一切佛法,未圓滿

故.佛告善現:如是如是.如汝所說.

爾時,舍利子問具壽善現言:若菩薩

摩訶薩,夢中修空、無相、無願三解脫

門,於深般若波羅蜜多,有增益不,善

現答言:若菩薩摩訶薩,覺時修此三

解脫門,於深般若波羅蜜多,有增益

者,彼夢中修,亦有增益.何以故?佛說

夢覺無差別故.舍利子,若菩薩摩訶

薩,已得般若波羅蜜多,覺時修行甚

深般若波羅蜜多,旣名安住甚深般

若波羅蜜多,是菩薩摩訶薩,夢中修

行甚深般若波羅蜜多,亦名安住甚

深般若波羅蜜多,三解脫門,於深般

若波羅蜜多,能爲增益,亦復如是.若

夢若覺,義無缺減.時,舍利子問善現

言:若善男子善女人等,夢中造業,爲

有增益或損減不?善現答言:佛說一

切法皆如夢所見,若夢造業,無增減

者,覺時所造業,亦應無增減.然,於夢

中所造諸業,無勝增減,要至覺時,憶

想分別,夢中所造乃令彼業,成勝增

減,如人夢中,斷他命已,後至覺時,憶

想分別,深自慶快,其業便增,若深悔

愧,其業便減.時,舍利子謂善現言:有

人覺時,斷他命已,後至夢中,或自慶

快,或深悔愧,令覺時業,有增減不?善

現報言:亦有增減.然,彼增減不及覺

時明了,心中所作勝故.時,舍利子問

善現言:無所緣事,若思若業,俱不得

生.要有所緣,思業方起,夢中思業,緣

何而生?善現答言:如是如是.若夢若

覺,無所緣事,思業不生,要有所緣,思

業方起.何以故?舍利子,要於見、聞、覺、

知法中,有覺慧轉,由斯起染或復起

淨若無見聞覺知諸法無覺慧轉亦

無染淨,由此故知,若夢若覺,有所緣

事思業乃生,無所緣事思業不起.時,

舍利子問善現言:佛說所緣,皆離自

性,如何可說,有所緣事思業乃生,無

所緣事思業不起?善現答言:雖諸思

業及所緣事,皆離自性,而由自心,取

相分別,世俗施設,說有所緣.由此所

緣,起諸思業,如說無明爲緣生行,行

爲緣生識等,皆由自心取相分別,說

有所緣,非實有性.時,舍利子謂善現

言:若菩薩摩訶薩,夢中行施,施已迴

向無上菩提,是菩薩摩訶薩,爲實以

施迴向無上佛菩提不?善現報言:慈

氏菩薩,久已受得大菩提記,一生所

繫,定當作佛,善能酬答一切難問,現

在此會宜請問之,補處慈尊,定當爲

答.時,舍利子如善現言,恭敬請問慈

氏菩薩.時,慈氏菩薩還詰善現言:尊

者,所言慈氏菩薩,能答此義,何等名

爲慈氏菩薩,爲名能答?爲色能答,爲

受、想、行、識能答,爲顯能答,爲形能答,

爲色空能答,爲受、想、行、識空能答耶?

且慈氏名不能答,色亦不能答,受、想、

行、識亦不能答,顯亦不能答,形亦不

能答,色空亦不能答,受、想、行、識空亦

不能答.所以者何?我都不見有法能

答,有法所答,答處答時及由此答,皆

亦不見,我都不見有法能記,有法所

記,記處記時及由此記,皆亦不見.何

以故?以一切法本性皆空,都無所有,

無二無別,畢竟推徵,不可得故.時,舍

利子問慈氏菩薩言:仁者所說法,爲

如所證不?慈氏菩薩摩訶薩言:我所

說法,非如所證.所以者何?我所證法,

不可說故.又舍利子,我都不見有所

證法,自性可得,如心所思,如言所說.

又舍利子,諸法自性,非身能觸,非語

能表,非意能念.何以故?舍利子,以一

切法,無自性故.時,舍利子作是念言:

慈氏菩薩覺慧甚深長夜修行甚深

般若波羅蜜多,能如是說.爾時,佛告

舍利子言:汝心所念,慈氏菩薩覺慧

甚深,長夜修行甚深般若波羅蜜多

能如是說者?舍利子,如汝所念.又舍

利子,於意云何?汝由是法,成阿羅漢,

爲見此法,是可說不?舍利子曰:不也,

世尊佛告舍利子菩薩摩訶薩行深

般若波羅蜜多,所證法性,亦復如是,

不可宣說:又舍利子,是菩薩摩訶薩,

不作是念:我由此法,於佛無上正等

菩提,已得受記,今得受記,當得受記.

不作是念:我由此法,當證無上正等

菩提若菩薩摩訶薩能如是行是行

般若波羅蜜多,若菩薩摩訶薩,能如

是行,不生疑惑,我於無上正等菩提,

爲得不得.但作是念:我勤精進定得

無上正等菩提,已於菩提,得勝力故.

若菩薩摩訶薩,能如是行,是行般若

波羅蜜多.又舍利子,諸菩薩摩訶薩,

行深般若波羅蜜多,聞甚深法,不驚

不恐,不怖不畏,不沈不沒,於得無上

正等菩提,亦無怖畏,決定自知我當

證故.又舍利子,是諸菩薩,若在曠野,

有惡獸處,亦無怖畏.所以者何?是諸

菩薩,爲欲饒益諸有情故,能捨一切

內外所有,恒作是念:諸有惡鬼及惡

獸等,欲噉我身,我當施與令其充足.

由此善根,令我布施波羅蜜多,速得

圓滿疾近無上正等菩提,我當如是

勤修正行,證得無上正等覺時,我佛

土中,得無一切傍生、餓鬼.又舍利子,

是諸菩薩,若在曠野,有惡賊處,亦無

怖畏.所以者何?是諸菩薩,爲欲饒益

諸有情故,能捨一切內外所有,樂修

諸善,於身命財,無所顧悋,恒作是念:

若諸有情,競來劫奪我諸資具,我當

恭敬歡喜施與,或有因斯害我身命,

我終於彼不生瞋恨,亦不發生身、語

意惡.由此因緣,令我布施、淨戒、安忍

波羅蜜多,速得圓滿疾近無上正等

菩提,我當如是勤修正行,證得無上

正等覺時,我佛土中,得無一切劫害

怨賊,由我佛土極淸淨故,亦無餘惡.

又舍利子,是諸菩薩,若在曠野,無水

之處,亦無怖畏.所以者何?菩薩法爾.

無諸怖畏,恒作是念:我當求學,斷諸

有情渴愛之法,不應於此而生怖畏,

設我由此渴乏命終,於諸有情,必不

捨離大悲作意,施妙法水,奇哉!薄福

是諸有情,居在如斯無水世界.我當

如是勤修正行,證得無上正等覺時

我佛土中,得無如是一切燋渴乏水

曠野.我當方便勸諸有情修勝福業,

隨所在處,皆令具足八功德水.我由

如是,堅猛精進,方便教化一切有情.

由此因緣,令我精進波羅蜜多,速得

圓滿疾近無上正等菩提.又舍利子,

是諸菩薩,在飢饉國,亦無怖畏.所以

者何?是諸菩薩,被功德鎧,勇猛精進,

嚴淨佛土,作是願言:當證無上正等

覺時,我佛土中,得無如是一切飢饉,

諸有情類具足快樂,隨意所湏,應念

卽至,如諸天上所念皆得.我當發起

堅猛精進,令諸有情,法願滿足,一切

時處.一切有情,於一切種,命緣資具,

無所乏少.又舍利子,是諸菩薩遇疾

疫時,亦無怖畏.所以者何?是諸菩薩,

恒審觀察無法名病,亦無有法可名

病者,一切皆空,不應怖畏.我當如是

勤修正行,證得無上正等覺時,我佛

土中,諸有情類,得無一切災橫疾疫,

精進修行殊勝正行.又舍利子,是諸

菩薩,若念無上正等菩提,經久乃得

不應怖畏.所以者何?前際劫數,雖有

無量,而一念頃,憶念分別積集所成

後際劫數,應知亦爾.是故菩薩,不應

於中生久遠想,而謂無上正等菩提,

要經長時,方乃證得便生怖畏.何以

故?前際、後際,劫數長短,皆一剎那,心

相應故.如是舍利子,菩薩摩訶薩,雖

聞經久,乃證無上正等菩提,而於其

中審諦觀察,不生怖畏.又舍利子,若

諸菩薩,於餘一切見、聞、覺、知,可怖畏

法,不生怖畏,應知速證所求無上正

等菩提.是故舍利子,菩薩摩訶薩,欲

疾證得所求無上正等菩提,應隨如

來眞淨空教,被功德鎧精勤修學,於

一切法不應怖畏.

第四分殑伽天品第二十

爾時,會中有一天女,名殑伽天.從座

而起,稽首佛足,偏覆左肩,右膝著地.

合掌向佛白言:世尊,我於是處.亦無

怖畏,於諸法中,亦無疑惑,我未來世,

亦爲有情,說無怖畏無疑惑法.爾時,

世尊,卽便微笑,從面門出金色光明,

普照十方無邊世界,還來梵世,現大

神通,漸至佛邊右繞三帀,作神變已,

入佛頂中.時,殑伽天睹斯事已,歡喜

踊躍,取妙金花,恭敬至誠散如來上,

佛神力故,令此金花,上踊空中,繽紛

而住.時阿難陁,見聞是已,從座而起

頂禮佛足,偏覆左肩右膝著地合掌

恭敬白言:世尊,何因何緣,現此微笑,

佛現微笑,非無因緣?爾時,世尊告慶

喜曰:今此天女,於未來世,當成如來

應正等覺,劫名星喩,佛號金花.慶喜,

當知今此天女,卽是最後所受女身,

捨此身已,便受男身,盡未來際,不復

爲女,從此歿已,生於東方不動如來

可愛世界.於彼佛所,勤修梵行,此女

彼界便字金花從不動佛世界歿已,

復生他方有佛世界,從一佛國,趣一

佛國,常不遠離諸佛世尊.如轉輪王,

從一臺觀,至一臺觀,歡娛受樂,乃至

命終足不履地,金花菩薩,亦復如是.

從一佛土,往一佛土,乃至無上正等

菩提,隨所生處,常不離佛.時,阿難陁

竊作是念:金花菩薩,當作佛時,亦應

宣說甚深般若波羅蜜多,彼會菩薩

摩訶薩衆,其數多少,應如今佛,菩薩

衆會.佛知其念,告慶喜言:如是如是.

如汝所念,金花菩薩,當作佛時,亦爲

衆會,宣說如是甚深般若波羅蜜多,

彼會菩薩摩訶薩衆,其數多少,亦如

今佛,菩薩衆會.慶喜,當知金花菩薩,

當作佛時,聲聞弟子得涅槃者,其數

甚多,不可稱計,謂不可數,若百若千,

若俱胝等,但可摠說無量無邊.慶喜,

當知金花菩薩,當作佛時,其土無有

惡獸、惡鬼亦無怨賊、乏水、飢饉、疾疫

等難.慶喜,當知金花菩薩,當證無上

正等覺時,其土有情,無諸怖畏及無

種種災橫過失.爾時,慶喜復白佛言:

今此天女,先於何佛,初發無上正等

覺心,種諸善根,迴向發願?佛告慶喜:

今此天女,先於過去,然燈佛所,初發

無上正等覺心,種諸善根,迴向發願.

爾時亦以金花散佛,求證無上正等

菩提.慶喜,當知我於過去,然燈佛所,

以五莖花奉散彼佛,迴向發願.爾時

便得無生法忍,然燈如來應正等覺,

知我根熟與我授記.汝於來世,當得

作佛,號曰能寂,界名堪忍,劫號爲賢.

天女爾時,聞佛授我大菩提記,歡喜

踊躍,卽以金花,奉散佛上,便發無上

正等覺心,種諸善根,迴向發願,使我

來世,於此菩薩當作佛時,亦如今佛

現前授我大菩提記故,我今者與彼

授記.爾時,慶喜聞佛所說,歡喜踊躍,

復白佛言:今此天女,久發無上正等

覺心,種諸善根,迴向發願,今得成熟,

是故如來授與彼記.佛告慶喜:如是

如是.如汝所說,彼善根熟故,我授彼

大菩提記.

第四分覺魔事品第二十一之一

爾時,善現便白佛言:行深般若波羅

蜜多,諸菩薩摩訶薩,云何習空,云何

現入空三摩地?佛告善現:若菩薩摩

訶薩,行深般若波羅蜜多,應觀色空,

應觀受、想、行、識空.作此觀時,不令心

亂.若心不亂,則不見法,若不見法,則

不作證.爾時,善現便白佛言:如世尊

說,諸菩薩摩訶薩,行深般若波羅蜜

多,應觀法空,而不作證,云何菩薩摩

訶薩,行深般若波羅蜜多時,住空等

持,而不作證?佛告善現:諸菩薩摩訶

薩,行深般若波羅蜜多,觀法空時,先

作是念:我應觀法諸相皆空,不應作

證.我爲學故,觀諸法空;不爲證故,觀

諸法空;今是學時非爲證時.是菩薩

摩訶薩未入定時,繫心於境,攝受般

若波羅蜜多;非入定位,繫心於境,攝

受般若波羅蜜多.是菩薩摩訶薩於

如是時,不退一切菩提分法,不證漏

盡.所以者何?是菩薩摩訶薩,成就如

是廣大智慧,善住法空及一切種菩

提分法.恒作是念:今時應學,不應作

證.善現,當知若時菩薩摩訶薩,住空

三摩地,而不證空,是時菩薩摩訶薩,

亦住無相三摩地,而不證無相.所以

者何?是菩薩摩訶薩,成就殊勝堅淨

善根.常作是念:今時應學,不應作證.

今應攝受甚深般若波羅蜜多,於一

切法觀空無相圓滿一切菩提分法

不應今時證於實際.由此因緣,是菩

薩摩訶薩,不墮聲聞及獨覺地,疾證

無上正等菩提.善現,譬如有人,勇健

威猛,所立堅固,難可動搖,形色端嚴,

衆人憙見.具多最勝功德尸羅,聰慧

巧言,善能酬對,具辯具行,知處知時,

於兵伎術,學至究竟,所防堅固,能摧

多敵.一切伎能,皆善成就,諸工巧處,

學至窮盡,具念慧行勇捍儀式,於諸

經典,得無所畏.具慈具義,有大勢力,

支體無缺,諸根圓滿,眷屬資財無不

具足,衆人敬伏悉皆欽仰.諸有所爲,

皆能成辦,善事業故,功少利多.由此

因緣,富諸財寶,善能給施,多品有情,

應供養者,能供養之,應恭敬者,能恭

敬之,應尊重者,能尊重之,應讚歎者,

能讚歎之.善現,於意云何?彼人由此

倍增喜躍,深心歡悅自慶慰不?善現

對曰:如是世尊.如是善逝.佛告善現:

彼勇健人,成就如是大興盛事,有因

緣故,將其父母、妻子、眷屬,發趣他方,

中路經過,險難曠野,其中多有惡獸、

怨賊、怨家,潛伏諸怖畏事,眷屬小大

無不驚惶,其人自恃多諸伎術,威猛

勇健身意泰然.安慰父母、妻子、眷屬,

勿有憂懼,必令無苦,疾度曠野,至安

隱處.復次,善現,於意云何?此曠野中,

怨害現起,彼人旣具勇健伎能,慈愛

尊親,備諸器仗,而棄父母、妻子、眷屬,

獨運自身,度險難不?善現對曰:不也,

世尊.所以者何?彼多伎術,能於曠野,

化作兵伎,勇健精銳,過諸怨敵,令彼

見之,自然退散,而捨親愛,獨運自身,

度險曠野,無有是處.然彼壯士,於曠

野中,惡獸、怨賊,無加害意.所以者何?

自恃威猛,具諸伎術,無怖畏故.世尊,

彼人以善巧術,將諸眷屬,度險曠野,

無所損害,必至村城或大王都,安樂

之處.佛告善現:諸菩薩摩訶薩,亦復

如是.愍生死苦,諸有情類,繫念安住,

慈、悲、喜、捨,攝受般若波羅蜜多,殊勝

善根,方便善巧,如佛所許,持諸功德,

迴向無上正等菩提,雖具修空、無相、

無願,而於實際.無作證心,勿墮聲聞

及獨覺地.所以者何?是諸菩薩,具大

勢力,精進堅固,攝受般若波羅蜜多,

殊勝善根,方便善巧,誓不棄捨一切

有情,由此定能安隱無難,速證無上

正等菩提.善現,當知若時菩薩,慈心

愍念一切有情,緣諸有情,欲施安樂.

是時菩薩,超煩惱品,亦超魔品及二

乘地,雖住三摩地,而不至漏盡,雖善

習空,而不作證.善現,當知若時菩薩,

能善安住空解脫門.是時,菩薩於無

相定亦能安住,而於其中,方便善巧,

不證無相.由此因緣,超二乘地,必趣

無上正等菩提.善現,當知如堅翅鳥,

飛騰虛空,自在翺翔,久不墮落,雖依

空戲,而不住空,亦不爲空之所拘㝵.

應知菩薩,亦復如是.雖習空、無相、無

願解脫門,而不住空、無相、無願乃至

佛法,未極圓滿終不依彼永盡諸漏.

善現,當知如有壯夫,善閑射術,欲顯

己伎,仰射虛空,爲令空中箭不墮地,

復以後箭射前箭筈,如是展轉經於

多時,箭箭相承不令其墮,若欲令墮

便止後箭,爾時諸箭,方頓墮落,應知

菩薩,亦復如是.行深般若波羅蜜多,

攝受殊勝,方便善巧乃至無上正等

菩提,因行善根,未皆成熟,終不中道

證於實際.若時無上正等菩提,因行

善根一切成熟,爾時菩薩方證實際

便得無上正等菩提.是故善現,諸菩

薩摩訶薩,行深般若波羅蜜多,攝受

殊勝方便善巧,皆應如是,於深法性,

審諦觀察,若諸佛法,未極圓滿,不應

作證.

爾時,善現便白佛言:諸菩薩摩訶薩,

甚爲希有,能爲難事,謂雖行空而不

住空,雖現入空定,而不證實際.佛告

善現:如是如是.如汝所說.所以者何?

是諸菩薩,於有情類,誓不棄捨,謂發

如是殊勝妙願,若諸有情,未得解脫,

我終不捨,加行善根.善現,當知是諸

菩薩,由起如是廣大心故,爲欲解脫

一切有情,雖引發空、無相、無願三三

摩地,而由攝受方便善巧,不證實際.

所以者何?是諸菩薩,方便善巧所護

持故,常作是念:我終不捨一切有情,

而趣圓寂.由起此念,方便善巧故,於

中閒不證實際.復次,善現,若諸菩薩,

於甚深處,或已觀察,或當觀察,謂空、

無相、無願等持三解脫門所行之處.

是諸菩薩,恒作是念:有情長夜,起有

情想,行有所得,引生種種邪惡見趣,

輪迴生死,受苦無窮,我爲斷彼邪惡,

見趣應求無上正等菩提爲諸有情

說深空法,令斷彼執出生死苦,是故

雖學空解脫門,而於中閒不證實際.

善現.當知是諸菩薩,由起此念方便

善巧,雖於中閒,不證實際,而不退失

四無量定.所以者何?是諸菩薩,甚深

般若波羅蜜多方便善巧,所攝受故,

倍增白法,諸根漸利,力覺道支,轉復

增益.復次,善現.是諸菩薩,恒作是念:

有情長夜行諸相中,起種種執,由斯

輪轉,受苦無窮,我爲斷彼諸相執故,

應求無上正等菩提.爲諸有情,說無

相法,令斷相執出生死苦,由斯數入

無相等持.善現,當知是諸菩薩,由先

成就方便善巧,及所起念,雖數現入

無相等持,而於中閒,不證實際.雖於

中閒,不證實際,而不退失慈、悲、喜、捨

及諸餘定.所以者何?是諸菩薩,甚深

般若波羅蜜多方便善巧,所攝受故,

倍增白法,諸根漸利,力覺道支,轉復

增益.復次,善現,是諸菩薩,恒作是念:

有情長夜,其心常起常想、樂想、我想、

淨想,由此引生顚倒執著,輪迴生死

受苦無窮,我爲斷彼四顚倒故,應求

無上正等菩提.爲諸有情,說無倒法,

謂說生死無常、無樂、無我、無淨,唯有

涅槃微妙寂靜,具足種種眞實功德,

由斯數入無願等持.善現,當知是諸

菩薩,由先成就方便善巧及所起念,

雖數現入無願等持,而諸佛法,未極

圓滿,終不中閒證於實際.雖於中間,

不證實際,而不退失慈、悲、喜捨及諸

餘定.所以者何?是諸菩薩,甚深般若

波羅蜜多方便善巧,所攝受故,倍增

白法,諸根漸利,力覺道支轉復增益.

復次,善現是諸菩薩,恒作是念:有情

長夜,先已行有所得,今亦行有所得;

先已行有相,今亦行有相;先已行顚

倒,今亦行顚倒;先已行和合想,今亦

行和合想;先已行虛妄想,今亦行虛

妄想;先已行邪見,今亦行邪見.由斯

輪轉受苦無窮,我爲斷彼如是過失,

應求無上正等菩提.爲諸有情,說甚

深法,令彼過失皆永斷除,不復輪迴

受生死苦,速證常樂眞淨涅槃.善現,

當知是諸菩薩,由深愍念,一切有情

成就殊勝方便善巧,甚深般若波羅

蜜多所攝受故,於深法性常樂觀察,

謂空、無相、無願、無作、無生、無滅、無起、

無盡、無性實際.善現,當知是諸菩薩,

成就如是殊勝智見若墮無相、無作

之法或住三界,俱無是處.善現,當知

是諸菩薩,成就如是殊勝功德,捨諸

有情,而趣圓寂,不證無上正等菩提,

饒益有情,定無是處.

大般若波羅蜜多經卷第五百五十

己亥歲高麗國大藏都監奉

勅雕造

大般若波羅蜜多經卷第五百五十一 光

三藏法師玄奘奉 詔譯

第四分覺魔事品第二十一之二

復次,善現,若諸菩薩,欲證無上正等

菩提,應審請問,諸餘菩薩,云何菩薩

修習一切菩提分法,引發何心,能令

菩薩習空、無相、無願、無作、無生、無滅、

無起、無盡、無性實際,而不作證,然修

般若波羅蜜多?善現,當知若餘菩薩,

得此問時,作如是答:諸菩薩摩訶薩,

但應思惟:若空,若無相乃至若實際,

不爲顯示,應念不捨一切有情,攝受

殊勝方便善巧.當知彼菩薩,先未蒙

諸佛授與無上正等菩提不退轉記.

所以者何?彼諸菩薩,未能開示記別,

顯了不退轉地,諸菩薩衆,不共法相,

不如實知,他所請問,不退轉地諸行

狀相,亦不能答.爾時,善現便白佛言:

頗有因緣,知諸菩薩不退轉不?佛告

善現:亦有因緣,知諸菩薩是不退轉.

謂有菩薩,於深般若波羅蜜多,若聞

不聞,能如實答,先所請問,能如實行

不退轉地諸菩薩行.由此因緣,知彼

菩薩,是不退轉.具壽善現復次佛言:

以何因緣,有多菩薩,求學無上正等

菩提,少有能作,如實答者?佛告善現:

雖多菩薩,求學無上正等菩提,而少

菩薩,得受如是不退轉地微妙慧記.

若有得受如是記者,皆能於此作如

實答.善現,當知是諸菩薩,善根明淨,

智慧深廣,世閒、天、人阿素洛等,不能

破壞,必證無上正等菩提.復次,善現,

若諸菩薩,乃至夢中,亦不愛樂三界

諸法,亦不稱讚一切聲聞、獨覺地法,

雖觀諸法,如夢所見,而於實際,不證

不取,當知是爲不退轉地諸菩薩相.

復次,善現,若諸菩薩,夢見如來應正

等覺,坐師子座,有無數量百千俱胝

苾芻衆等,恭敬圍繞,而爲說法,或見

自身,有如是事,當知是爲不退轉地

諸菩薩相.復次,善現,若諸菩薩,夢見

如來應正等覺三十二相、八十隨好,

圓滿莊嚴,常光一尋,周帀照曜,與無

量衆,踊在虛空,現大神通,說正法要,

化作化士,令往他方無邊佛土,施作

佛事,或見自身有如是事,當知是爲

不退轉地諸菩薩相.復次,善現,若諸

菩薩,夢見狂賊破壞村城,或見火起

焚燒聚落,或見師子、虎狼、猛獸、毒蛇、

惡蝎欲來害身或見怨家欲斬其首

或見父母、妻子、眷屬,臨當命終,或見

自身有餘苦事欲相逼迫雖見此等

諸怖畏事而不驚懼亦不憂惱從夢

覺已,卽能思惟:三界非眞,皆如夢見.

我得無上正等覺時,當爲有情,說三

界法,一切虛妄,皆如夢境.當知是爲

不退轉地諸菩薩相.復次,善現,若諸

菩薩,乃至夢中,見有地獄、傍生、鬼界,

諸有情類,便作是念:我當精勤修諸

菩薩摩訶薩行速趣無上正等菩提

我佛土中,得無地獄、傍生、鬼界惡趣

及名.從夢覺已,亦作是念.善現,當知

是諸菩薩,當作佛時,國土淸淨,定無

惡趣及惡趣名.當知是爲不退轉地

諸菩薩相.復次,善現,若諸菩薩,夢中

見火燒地獄等諸有情類,或復見燒

城邑聚落,便發誓願:我若已受不退

轉記,當證無上正等菩提,願此大火,

卽時頓滅,變爲淸涼.若此菩薩,作是

願已,夢中見火,卽時頓滅,當知已受

不退轉記;若此菩薩,作是願已,夢中

見火,不卽頓滅,當知未受不退轉記.

復次,善現,若諸菩薩,覺時現見大火

卒起,燒諸城邑,或燒聚落,便作是念:

我在夢中,或在覺位,曾見自有不退

轉地諸行狀相,未審虛實.若我所見,

是實有者,願此大火卽時頓滅,變爲

淸涼.善現,當知若此菩薩,作是誓願,

發誠諦言.爾時大火,卽爲頓滅,當知

已受不退轉記.若此菩薩,作是誓願,

發誠諦言,火不頓滅,當知未受不退

轉記.復次,善現若諸菩薩,覺時見火

燒諸城邑,或燒聚落,便作是念:我在

夢中,或在覺位,曾見自有不退轉地

諸行狀相,若我所見,定是實有,必證

無上正等菩提,願此大火卽時頓滅,

變爲淸涼.善現,當知此諸菩薩,發是

誓願,誠諦言已,爾時,大火不爲頓滅

然燒一家,越置一家,復燒一家,或燒

一巷,越置一巷,復燒一巷,如是展轉

其火乃滅,是諸菩薩,決定已受不退

轉記.然被燒者由彼有情造作增長

壞正法業,彼由此業,先墮惡趣,無量

劫中,受正苦果,今生人趣,受彼餘殃,

或由此業,當墮惡趣,經無量劫,受正

苦果,今在人趣,先現少殃.當知是爲

不退轉地諸菩薩相.復次,善現,更有

所餘諸行狀相,知是不退轉菩薩摩

訶薩,吾當爲汝,分別解說,汝應諦聽,

極善思惟.善現答言:唯然.願說.我等

樂聞.佛告善現:若諸菩薩,見有男子,

或有女人,或有童男,或有童女,現爲

非人之所魅著,受諸苦惱,不能遠離,

便作是念:若諸如來應正等覺,知我

已得淸淨意樂,授我無上正等菩提

不退轉記,若我久發淸淨意樂,求證

無上正等菩提,遠離聲聞、獨覺作意,

不以聲聞、獨覺作意,求證無上正等

菩提.若我當來,必得無上正等菩提,

能盡未來,利益安樂諸有情類,若十

方界,現在實有無量如來應正等覺,

說正法要,饒益有情,彼諸如來應正

等覺,無所不見,無所不知,無所不解,

無所不證,現知見覺一切有情,意樂

差別,願垂照察我心所念及誠諦言.

若我實能修菩薩行,必證無上正等

菩提,救拔有情生死苦者.願是男子,

或此女人,或此童男,或此童女,不爲

非人之所擾惱,彼隨我語卽當捨去

是諸菩薩,作此語時,若彼非人不爲

去者,當知未受不退轉記,若彼非人

卽爲去者,當知已受不退轉記.復次,

善現,有諸菩薩,未具修行一切佛法,

未入菩薩正性離生,未免惡魔之所

擾亂,於諸魔事,未能覺知,未受菩提

不退轉記,不能自審善根厚薄,於少

所修起增上慢,學諸菩薩發誠諦言,

便爲惡魔之所誑惑.謂彼菩薩見有

男子,或有女人,或有童男,或有童女,

現爲非人之所魅著,受諸苦惱,不能

遠離,卽便輕爾發誠諦言,我若已從

過去諸佛,受得無上正等菩提不退

轉記,令此男子,或女人等,不爲非人

之所擾惱,彼隨我語,速當捨去.是諸

菩薩,作此語已,爾時,惡魔爲誑惑故,

卽便驅迫非人令去.所以者何?惡魔

威力勝彼非人,是故非人受魔教勅,

卽便捨去.時,彼菩薩見此事已,歡喜

踊躍,作是念言:非人今去,是吾威力.

所以者何?非人隨我所發誓願,卽便

放此諸男女等,無別緣故.是諸菩薩,

不能覺知惡魔所作,謂是己力妄生

歡喜.恃此輕弄諸餘菩薩言:我已從

過去諸佛,受得無上正等菩提不退

轉記.所發誓願,皆不唐捐,汝等未蒙

諸佛授記,不應相學發誠諦言,設有

要期,必空無果.是諸菩薩,輕弄毀蔑

餘菩薩故,妄恃少能,於諸功德,生長

多種增上慢故,遠離無上正等菩提,

不能證得一切智智.是諸菩薩,以無

方便善巧力故,生長多種增上慢故,

毀訾輕蔑餘菩薩故,雖勤精進而墮

聲聞,或獨覺地.是諸菩薩,薄福德故,

所作善業,發誠諦言,皆動魔事.是諸

菩薩,不能親近,供養恭敬,尊重讚歎

眞善知識,不能請問得不退轉菩薩

行相,不能諮受諸惡魔軍所作事業.

由斯魔縛,轉復堅牢.所以者何?是諸

菩薩,不久修行六到彼岸,遠離般若

波羅蜜多方便善巧故,爲惡魔之所

誑惑.是故菩薩應善覺知諸惡魔事,

勤修善業.復次,善現.有諸菩薩,未久

修行六到彼岸,遠離般若波羅蜜多

方便善巧故,爲惡魔之所誑惑,謂有

惡魔爲誑惑故,方便化作種種形像,

至菩薩所,作如是言:咄!善男子,汝自

知耶?過去諸佛,已曾授汝大菩提記.

汝於無上正等菩提,決定當得不復

退轉.汝身父母、兄弟、姊妹、親友、眷屬

乃至七世名字差別,我悉善知.汝身

生在某方、某國、某城、某邑、某聚落中;

汝在某年、某月、某日、某時、某宿、相王

中生.如是惡魔,若見菩薩稟性柔軟,

諸根昧鈍.便詐記言:汝於先世所稟

根性,已曾如是.若見菩薩稟性剛强,

諸根明利,便詐記言:汝於先世所稟

根性,亦曾如是.若見菩薩,居阿練若,

或常乞食,或受一食,或一坐食,或一

鉢食,或居塚閒,或居露地,或居樹下,

或糞掃衣,或但三衣,或常坐不臥,或

如舊敷具,或少欲,或喜足,或樂遠離,

或樂寂定,或具正念,或具妙慧,或不

重利養,或不貴名譽,或好廉儉不塗

其足,或省睡眠,或離掉擧,或好少言,

或樂軟語.如是惡魔,見此菩薩種種

行已,便詐記言:汝於先世,亦曾如是.

所以者何?汝今成就,如是如是,殊勝

功德世閒同見先世定應亦有如是

殊勝功德,應自慶慰,勿得自輕.時,彼

菩薩,聞此惡魔說其過去當來功德

及說現在親友,自身名等功德,兼歎

種種殊勝善根,歡喜踊躍,起增上慢,

凌蔑毀罵諸餘菩薩.爾時,惡魔知其

闇鈍,生增上慢,凌蔑他人,復告之言:

汝定成就殊勝功德,過去如來已授

汝記.汝於無上正等菩提,定當證得

不復退轉,已有如是瑞相現前.爾時,

惡魔爲擾亂故,或矯現作出家形像,

或矯現作在家形像,或矯現作父母、

兄弟、姊妹、親友、梵志、師主、天、龍、藥叉、

人、非人等種種形像.至此菩薩所居

之處,作如是言:過去如來久已授汝

大菩提記.汝於無上正等菩提,決定

當得不復退轉.所以者何?不退轉地

菩薩行相,汝皆具有,應自尊重,莫生

疑惑.時,此菩薩,聞彼語已,增上慢心,

轉復堅固.善現,當知如我所說,不退

轉地諸行狀相,是諸菩薩,實皆未有.

善現,當知是諸菩薩,魔所執持,爲魔

所嬈,不得自在.所以者何?是諸菩薩,

於不退轉諸行狀相,實皆非有,但聞

惡魔詐說其德及名字等,生增上慢,

凌蔑毀罵諸餘菩薩.是故善現,若諸

菩薩,欲得無上正等菩提,應善覺知

諸惡魔事.復次,善現,有諸菩薩,魔所

執持爲魔所魅但聞名字妄生執著

所以者何?是諸菩薩,未善修行六到

彼岸及餘無量無邊佛法.由此因緣,

令魔得便,是諸菩薩,不能了知四魔

行相;由此因緣,令魔得便,是諸菩薩,

不能了知五取薀等無量法門,亦不

了知有情諸法名字實相.由此因緣,

令魔得便,方便化作種種形像.告菩

薩言:汝所修行願行已滿,當得無上

正等菩提.汝成佛時,當得如是功德

名號,謂彼惡魔,知此菩薩長夜思願.

我成佛時,當得如是功德名號,隨其

思願,而記說之.時此菩薩,遠離般若

波羅蜜多方便善巧,聞魔記說,作是

念言:此人奇哉!爲我記說,當得成佛

功德名號,與我長夜思願相應,由此

故知過去諸佛,必已授我大菩提記.

我於無上正等菩提,決定當得不復

退轉.我成佛時,必定當得如是功德

尊貴名號.是諸菩薩,如如惡魔,或魔

眷屬,或魔所執諸沙門等,記說當來

成佛名號.如是如是.憍慢轉增,我於

未來,定當作佛,獲得如是功德名號

諸餘菩薩,無與我等.善現,當知如我

所說,不退轉地諸行狀相,此諸菩薩,

皆未成就,但聞魔說成佛虛名,便生

憍慢,輕弄毀蔑餘菩薩衆.由此因緣,

是諸菩薩,遠離無上正等菩提.是諸

菩薩,遠離般若波羅蜜多方便善巧,

棄捨善友,爲惡知識所攝受故,當墮

聲聞或獨覺地.善現,當知是諸菩薩,

或有此身還得正念,至誠悔過捨憍

慢心,親近供養眞淨善友,彼雖流轉

生死,多時而後復依甚深般若波羅

蜜多,漸次修學,當證無上正等菩提.

善現,當知是諸菩薩,若有此身不得

正念,不能悔過,不捨慢心,不樂親承

眞淨善友.彼定流轉生死多時,後雖

精進修諸善業而墮聲聞或獨覺地

譬如苾芻,求聲聞果,於四重罪,若隨

犯一,便非沙門,非迦子,彼於現在,

定不能得預流等果,妄執虛名.菩薩,

亦爾,但聞魔說,成佛空名,便起慢心,

輕弄毀蔑餘菩薩衆.當知此罪過彼

苾芻所犯四重,無邊倍數,置彼苾芻

所犯四重,此菩薩罪,過五無閒亦無

量倍.所以者何?是諸菩薩,實不成就

殊勝功德,聞惡魔說成佛虛名,便自

憍慢,輕餘菩薩.是故此罪,過五無閒,

無量倍數.由此當知若諸菩薩,欲證

無上正等菩提,應善覺知如是記說,

虛名號等,微細魔事.復次,善現,有諸

菩薩,修遠離行,謂隱山林、空澤、曠野,

居阿練若,宴坐思惟.時有惡魔,來至

其所,恭敬讚歎遠離功德,謂作是言:

善哉,大士,能修如是眞遠離行!此遠

離行,一切如來應正等覺,共所稱讚,

天帝等諸天、神仙,皆共守護,供養

尊重,應常住此,勿往餘處.善現,當知

我不稱歎諸菩薩衆,常樂寂靜,居阿

練若,曠野、山林,宴坐思惟,修遠離行.

爾時,善現便白佛言:諸菩薩衆,應修

何等眞遠離行,而佛世尊今作是說?

我不稱歎諸菩薩衆,常樂寂靜,居阿

練若,曠野、山林,宴坐思惟,修遠離行.

佛告善現:若諸菩薩,或居山林、空澤、

曠野阿練若處,或住城邑、聚落、王都

喧雜之處,但能遠離煩惱惡業及諸

聲聞、獨覺作意,行深般若波羅蜜多

方便善巧及修諸餘殊勝功德,是名

菩薩眞遠離行.此遠離行,一切如來

應正等覺,共所稱歎,諸佛世尊,皆共

開許諸菩薩衆,常應修學若晝、若夜,

應正思惟,精進修行此遠離法,是名

菩薩修遠離行.此遠離行,不雜聲聞、

獨覺作意,不雜一切煩惱惡業,離諸

喧雜,畢竟淸淨,令諸菩薩,疾證無上

正等菩提,能盡未來度有情衆.善現

當知魔所稱讚,隱於山林,空澤曠野

阿練若處,棄勝臥具,宴坐思惟,非諸

菩薩眞遠離行.所以者何?彼遠離行,

猶有喧雜,謂彼或雜惡業煩惱,或雜

聲聞、獨覺作意,於深般若波羅蜜多

方便善巧,不能精進信受修學,不能

圓滿一切智智.善現,當知有諸菩薩

雖樂修行,魔所稱讚遠離行法,而起

憍慢不淸淨心,輕蔑毀呰諸餘菩薩

摩訶薩衆,謂有菩薩摩訶薩衆,雖居

城邑、聚落、王都,而心淸淨,不雜種種

煩惱、惡業及諸聲聞、獨覺作意,精勤

修學波羅蜜多及餘無量菩提分法,

成熟有情嚴淨佛土,雖居憒鬧而心

寂靜,常樂修習眞遠離行.彼於如是

眞淨菩薩摩訶薩衆,心生憍慢、輕弄,

毀呰、誹謗、凌蔑.善現,當知是諸菩薩

遠離般若波羅蜜多方便善巧,雖居

曠野百踰繕那,其中絕無諸惡禽獸、

蛇蝎、盜賊,唯有鬼神羅剎娑等,遊止

其中,彼居如是阿練若處,雖經一年,

或五或十或復乃至百千俱胝若過

是數,修遠離行.而不了知眞遠離行,

謂諸菩薩,雖居憒鬧而心寂靜,遠離

種種煩惱、惡業及諸聲聞、獨覺作意,

發趣無上正等菩提.善現當知是諸

菩薩,雖居曠野,經歷多時,而雜聲聞、

獨覺作意,於彼二地,深生樂著,依二

地法,修遠離行.復於此行,深生耽染,

彼雖如是修遠離行,而不稱順諸佛

之心.善現,當知我所稱歎諸菩薩衆

眞遠離行,是諸菩薩,都不成就,彼於

眞淨遠離行中,亦不見有相似行相.

所以者何?彼於如是眞遠離行,不生

愛樂,但樂勤修聲聞、獨覺,空遠離行.

善現,當知是諸菩薩,修不眞淨遠離

行時,魔來空中,歡喜讚歎,告言大士:

善哉,善哉!汝能勤修眞遠離行,此遠

離行,一切如來應正等覺,共所稱歎,

汝於此行精勤修學,疾證無上正等

菩提.善現,當知是諸菩薩,執著如是

二乘所修遠離行法,以爲最勝,輕弄

毀蔑,住菩薩乘,雖居憒鬧而心寂靜

成調善法.諸苾芻等言:彼不能修遠

離行,身居憒鬧,心不寂靜,無調善法.

善現,當知是諸菩薩,於佛所讚住眞

遠離行,菩薩摩訶薩,輕弄毀呰,謂居

憒鬧,心不寂靜,不能勤修眞遠離行.

於諸如來所不稱讚,住眞喧雜行,菩

薩摩訶薩,尊重讚歎,謂不喧雜,其心

寂靜,能正修行眞遠離行.善現,當知

是諸菩薩,於應親近,恭敬供養.如世

尊者,而不親近,供養恭敬反加輕蔑,

於應遠離,不應親近,恭敬供養,如惡

友者,而反親近,供養恭敬,如事世尊.

善現,當知是諸菩薩,遠離般若波羅

蜜多方便善巧,妄起種種分別執著.

所以者何?彼作是念:我所修學是眞

遠離.故爲非人稱讚護念,居城邑者,

身心擾亂,誰當護念稱讚敬重?是諸

菩薩,由此因緣,心多憍慢、輕蔑、毀呰

諸餘菩薩,煩惱、惡業,晝夜增長.善現,

當知是諸菩薩,於餘菩薩,爲旃荼羅

穢污菩薩摩訶薩衆,雖似菩薩摩訶

薩相,而是天上人中大賊,誑惑天人、

阿素洛等,其身雖服沙門法衣,而心

常懷盜賊意樂,諸有發趣菩薩乘者,

不應親近,供養恭敬,尊重讚歎如是

惡人.所以者何?此諸人等,懷增上慢,

外似菩薩,內多煩惱.是故善現.若菩

薩摩訶薩,眞實不捨一切智智,不棄

無上正等菩提,深心欣求一切智智,

欲得無上正等菩提,普爲利樂諸有

情者,不應親近,供養恭敬,尊重讚歎

如是惡人.善現,當知諸菩薩摩訶薩,

常應精進修自事業,厭離生死,不著

三界,於彼惡賊、旃荼羅人,常應發心

慈、悲、喜、捨,應作是念:我不應起如彼

惡人所起過患,設當失念如彼暫起,

卽應覺知,令速除滅.是故,善現,諸菩

薩摩訶薩,欲證無上正等菩提,當善

覺知諸惡魔事,應勤精進,遠離除滅

如彼菩薩所起過患,勤求無上正等

菩提.善現,當知如是學者,是爲菩薩

方便善巧,如實覺知諸惡魔事.

第四分善友品第二十二之一

爾時,世尊復告善現:若菩薩摩訶薩,

深心欲證無上菩提,常應親近,供養

恭敬,尊重讚歎眞淨善友.具壽善現

便白佛言:何等名爲諸菩薩摩訶薩

眞淨善友?佛告善現:一切如來應正

等覺是諸菩薩摩訶薩衆眞淨善友

一切不退轉菩薩摩訶薩,亦是菩薩

摩訶薩衆眞淨善友.若餘菩薩及諸

聲聞,幷餘善士,能爲菩薩,宣說開示

甚深般若波羅蜜多相應法門,教誡

教授諸菩薩衆,令種善根,修菩薩行,

速圓滿者,亦是菩薩摩訶薩衆眞淨

善友.甚深般若波羅蜜多,相應經典,

亦是菩薩摩訶薩衆眞淨善友.復次,

善現,布施、淨戒、安忍、精進、靜慮、般若

波羅蜜多,當知亦是諸菩薩衆眞淨

善友.善現,當知如是六種波羅蜜多,

亦是菩薩摩訶薩師;如是六種波羅

蜜多,亦是菩薩摩訶薩導;如是六種

波羅蜜多,亦是菩薩摩訶薩明;如是

六種波羅蜜多,亦是菩薩摩訶薩照;

如是六種波羅蜜多,亦是菩薩摩訶

薩舍;如是六種波羅蜜多,亦是菩薩

摩訶薩護;如是六種波羅蜜多,亦是

菩薩摩訶薩歸;如是六種波羅蜜多,

亦是菩薩摩訶薩趣;如是六種波羅

蜜多,亦是菩薩摩訶薩洲;如是六種

波羅蜜多,亦是菩薩摩訶薩父;如是

六種波羅蜜多,亦是菩薩摩訶薩母,

如是六種波羅蜜多,能令菩薩摩訶

薩衆,得微妙智,生如實覺,疾證無上

正等菩提.所以者何?一切菩薩摩訶

薩衆,皆因六種波羅蜜多,修習般若

波羅蜜多,究竟圓滿.善現,當知過去

如來應正等覺,已證無上正等菩提,

已般涅槃.彼佛世尊,皆依六種波羅

蜜多,生一切智;未來如來應正等覺,

當證無上正等菩提,當般涅槃,彼佛

世尊,亦依六種波羅蜜多,生一切智;

現在十方無量無數、無邊世界一切

如來應正等覺,現證無上正等菩提,

現爲有情,宣說正法,彼佛世尊,亦依

六種波羅蜜多,生一切智;今我如來

應正等覺,現證無上正等菩提,現爲

有情,宣說正法,亦依六種波羅蜜多,

生一切智.何以故?如是六種波羅蜜

多,普能攝受三十七種菩提分法,若

四梵住,若四攝事,若餘無量無邊佛

法,若諸佛智,若自然智、不思議智、無

敵對智、一切智智,悉皆攝在如是六

種波羅蜜多,是故我說如是六種波

羅蜜多,是諸菩薩摩訶薩衆眞淨善

友,與諸菩薩摩訶薩衆,爲師爲導,爲

明爲照,爲舍爲護,爲歸爲趣,爲洲父

母,能令菩薩摩訶薩衆,得微妙智,生

如實覺,疾證無上正等菩提,作諸有

情,不希報友.是故善現諸菩薩摩訶

薩,應學六種波羅蜜多.復次,善現,諸

菩薩摩訶薩,欲學六種波羅蜜多,應

於般若波羅蜜多甚深經典,至心聽

聞,受持讀誦,觀察義趣,請決所疑.所

以者何?如是般若波羅蜜多,能與六

種波羅蜜多,爲尊爲導,能示能轉,爲

生養母.所以者何?若離般若波羅蜜

多,則無前五波羅蜜多,雖有布施、淨

戒、安忍、精進、靜慮,而不名爲能到彼

岸.是故善現,諸菩薩摩訶薩,欲得不

隨他教行,欲住不隨他教地,欲斷一

切有情疑,欲滿一切有情願,欲嚴淨

佛土,欲成熟有情,應學般若波羅蜜

多.所以者何?於此般若波羅蜜多,甚

深經中,廣說菩薩摩訶薩衆所應學

法,一切菩薩摩訶薩衆,皆於其中,應

勤修學.若勤修學,甚深般若波羅蜜

多方便善巧,定證無上正等菩提,能

盡未來,利樂一切.

爾時,善現便白佛言:甚深般若波羅

蜜多,以何爲相?佛告善現:甚深般若

波羅蜜多,無著爲相.具壽善現復白

佛言:頗有因緣,甚深般若波羅蜜多,

無著之相,餘一切法,可說亦有無著

相耶?佛告善現:如是如是.有因緣故,

甚深般若波羅蜜多,無著之相,餘一

切法,亦可說有此無著相.所以者何?

以一切法,無不皆如甚深般若波羅

蜜多,是空遠離.是故善現,甚深般若

波羅蜜多,由無著相,是空遠離,餘一

切法,由無著相,亦空遠離.具壽善現

復白佛言:若一切法,皆空遠離,云何

有情,可得施設有染有淨?世尊,非空

遠離法,可說有染有淨.世尊,非空遠

離,能證無上正等菩提,非離空遠離,

有別法可得能證無上正等菩提.世

尊,云何令我解佛所說甚深義趣?佛

告善現:於意云何?有情長夜,有我、我

所,心執我、我所不?善現答言:如是,世

尊.如是,善逝.有情長夜,有我、我所,心

執著我、我所.佛告善現:於意云何?有

情所執我及我所,空遠離不?善現答

言:如是,世尊.如是,善逝.有情所執我

及我所,皆空遠離.佛告善現:於意云

何?豈不有情由我、我所執,流轉生死?

善現答言:如是,世尊.如是,善逝.諸有

情類,由我、我所執,流轉生死.佛告善

現:如是有情流轉生死施設雜染及

淸淨者.由諸有情,虛妄執著我及我

所,說有雜染,而於其中,無雜染者.由

諸有情,不妄執著我及我所,說有淸

淨,而於其中,無淸淨者.是故善現,雖

一切法,皆空遠離,而諸有情亦可施

設有染有淨.善現,當知若菩薩摩訶

薩,能如是行,名行般若波羅蜜多.具

壽善現便白佛言:甚奇,世尊.希有,善

逝.雖一切法皆空遠離,而諸有情有

染有淨.世尊,若菩薩摩訶薩,能如是

行,則不行色,亦不行受、想、行、識.世尊,

若菩薩摩訶薩,能如是行,世閒天、人、

阿素洛等,皆不能伏.世尊,若菩薩摩

訶薩,能如是行,便勝一切聲聞、獨覺

所行之行,至無勝處.所以者何以諸

佛性及如來性,自然覺性、一切智性,

皆不可勝.世尊,諸菩薩摩訶薩,由此

般若波羅蜜多相應作意,晝夜安住

方便善巧,趣向無上正等菩提,疾證

無上正等菩提.佛告善現:如是如是.

如汝所說復次善現於意云何假使

於此贍部洲中一切有情,非前非後,

皆得人身,得人身已,皆發無上正等

覺心,旣發心已,修諸菩薩摩訶薩行,

皆證無上正等菩提,有善男子善女

人等,盡其形壽,以諸世閒上妙樂具,

供養恭敬,尊重讚歎此諸如來應正

等覺,復持如是所集善根,與諸有情,

平等共有,迴向無上正等菩提,是善

男子善女人等,由此因緣,得福多不?

善現答言:甚多,世尊.甚多,善逝.佛告

善現:若善男子善女人等,於大衆中,

宣說如是甚深般若波羅蜜多.施設

建立分別開示,令其易解,及住如是

甚深般若波羅蜜多相應作意.此善

男子善女人等由是因緣所獲功德

甚多於前,無量無數.復次,善現,於意

云何?假使於此贍部洲中一切有情,

非前非後,皆得人身,得人身已,皆發

無上正等覺心,旣發心已,盡其形壽,

以諸世閒一切樂具,恭敬布施一切

有情,復持如是布施善根,與諸有情,

平等共有,迴向無上正等菩提,是諸

菩薩摩訶薩衆,由此因緣,得福多不?

善現答言:甚多,世尊.甚多,善逝.佛告

善現:若菩薩摩訶薩,下至一日,安住

般若波羅蜜多相應作意,所獲功德,

甚多於前,無量無數.所以者何?諸菩

薩摩訶薩,如如晝夜,安住般若波羅

蜜多相應作意.如是如是.堪爲一切

有情福田.所以者何?是菩薩摩訶薩

所起慈心,諸有情類,無能及者,唯除

如來應正等覺.何以故?一切如來應

正等覺,無與等故,一切如來應正等

覺,無譬喩故,一切如來應正等覺所

成就法不思議故.善現,云何是菩薩

摩訶薩,能引爾許殊勝功德?善現,當

知是菩薩摩訶薩,成就如是殊勝般

若波羅蜜多,由此般若波羅蜜多,見

諸有情,受諸苦惱如被刑戮,起大悲

心.復以天眼,觀諸世閒,見有無邊諸

有情類,成無閒業,墮無睱處,受諸劇

苦,或爲見網之所覆蔽,不得正道,或

復見有諸有情類,墮無睱處,離諸有

睱,見如是等諸有情已,生大厭怖.普

緣一切有情世閒,起大慈悲相應作

意,我當普爲一切有情,作大依護,我

當解脫一切有情,所受苦惱.雖作是

念,而不住此想,亦不住餘想.善現,當

知是名菩薩摩訶薩衆,大慧光明,能

證無上正等菩提.善現,當知是菩薩

摩訶薩,由住此住,能作一切世閒福

田,雖未證得一切智智,而於無上正

等菩提,得不退轉,堪受施主衣服、飮

食、臥具、醫藥及餘資具.善現,當知是

菩薩摩訶薩,善住般若波羅蜜多故,

能畢竟報施主恩,亦能親近一切智

智.是故善現,若菩薩摩訶薩,欲不虛

受國王、大臣及諸有情所有信施,欲

示有情眞淨道路,欲爲有情,作大明

照,欲脫有情生死牢獄,欲施有情淸

淨法眼,應常安住甚深般若波羅蜜

多相應作意.善現,當知若菩薩摩訶

薩,常住般若波羅蜜多相應作意,是

菩薩摩訶薩,於此作意,恒時憶念,不

令諸餘作意蹔起,所有言說,亦與般

若波羅蜜多理趣相應.善現,當知是

菩薩摩訶薩,晝夜精勤,恒住般若波

羅蜜多相應作意,無時蹔捨.譬如有

人,先末曾有未尼寶珠,後時遇得歡

喜自慶,遇緣還失,生大憂惱,常懷歎

惜,未嘗離念,思當何計,還得此珠.彼

人由是相應作意,緣此寶珠,無時蹔

捨,諸菩薩摩訶薩,亦復如是.應常安

住甚深般若波羅蜜多相應作意,若

不安住甚深般若波羅蜜多相應作

意,則爲喪失一切智智相應作意.是

故善現,諸菩薩摩訶薩,於深般若波

羅蜜多相應作意,應常安住無得蹔

捨.爾時,善現便白佛言:若一切法及

諸作意,皆離自性空無所有,云何菩

薩摩訶薩,不離般若波羅蜜多一切

智智相應作意?佛告善現:若菩薩摩

訶薩,知一切法及諸作意,皆離自性

空無所有,是菩薩摩訶薩,不離般若

波羅蜜多一切智智相應作意.所以

者何?甚深般若波羅蜜多一切智智

及諸作意,皆離自性空無所有,此中

一切增減俱無,若正通達,卽名不離.

具壽善現復白佛言:若深般若波羅

蜜多自性,常空無增無減,云何菩薩

摩訶薩衆,修證般若波羅蜜多,便得

無上正等菩提?佛告善現:諸菩薩摩

訶薩,修證般若波羅蜜多,於一切法

無增無減,於菩薩摩訶薩,亦無增減.

如深般若波羅蜜多,自性空故,無增

無減,諸法、菩薩,亦復如是.若菩薩摩

訶薩,能如是知是,則名爲修證般若,

波羅蜜多.由此因緣,能疾證得所求

無上正等菩提.善現,當知若菩薩摩

訶薩,聞說如是甚深般若波羅蜜多

無增減時,不驚不怖,不沈不沒,亦無

猶豫,是菩薩摩訶薩,行深般若波羅

蜜多.已到究竟安住菩薩不退轉地,

疾證無上正等菩提,能盡未來.度有

情衆.

大般若波羅蜜多經卷第五百五十一

己亥歲高麗國大藏都監奉

勅雕造

大般若波羅蜜多經卷第五百五十二 光

三藏法師玄奘奉 詔譯

第四分善友品第二十二之二

爾時,具壽善現復白佛言:世尊,爲卽

般若波羅蜜多,能行般若波羅蜜多

不?不爾,善現.世尊,爲離般若波羅蜜

多,有法可得,能行般若波羅蜜多不?

不爾,善現.世尊,爲卽般若波羅蜜多

空,能行般若波羅蜜多不?不爾,善現.

世尊,爲離般若波羅蜜多空,有法可

得,能行般若波羅蜜多不?不爾,善現.

世尊,爲卽空,能行般若波羅蜜多不?

不爾,善現.世尊,爲離空,有法可得,能

行般若波羅蜜多不?不爾,善現.世尊,

爲卽空,能行空不?不爾,善現.世尊,爲

離空,有法可得,能行空不?不爾,善現.

世尊,爲卽般若波羅蜜多,能行空不?

不爾,善現.世尊,爲離般若波羅蜜多;

有法可得,能行空不?不爾,善現.世尊,

爲卽色,能行般若波羅蜜多不?不爾,

善現.世尊,爲離色有法可得,能行般

若波羅蜜多不?不爾,善現.世尊,爲卽

受想行識能行般若波羅蜜多不不

爾,善現.,世尊、爲離受、想、行、識,有法可

得,能行般若波羅蜜多不?不爾,善現.

世尊,爲卽色空,能行般若波羅蜜多

不?不爾,善現.世尊,爲離色空,有法可

得,能行般若波羅蜜多不?不爾,善現.

世尊,爲卽受想、行、識空,能行般若波

羅蜜多不?不爾,善現.世尊,爲離受、想、

行、識空,有法可得,能行般若波羅蜜

多不?不爾,善現.世尊,爲卽色,能行空

不?不爾,善現.世尊,爲離色,有法可得,

能行空不?不爾,善現.世尊,爲卽受、想、

行、識,能行空不?不爾,善現.世尊,爲離

受、想、行、識,有法可得,能行空不?不爾,

善現.世尊,爲卽色空,能行空不?不爾,

善現:世尊,爲離色空,有法可得,能行

空不?不爾,善現.世尊,爲卽受、想、行、識

空,能行空不?不爾,善現.世尊,爲離受、

想行識空有法可得能行空不不爾

善現.世尊,爲卽一切法,能行般若波

羅蜜多不?不爾,善現.世尊,爲離一切

法,有法可得,能行般若波羅蜜多不?

不爾,善現.世尊,爲卽一切法空,能行

般若波羅蜜多不?不爾,善現.世尊,爲

離一切法空,有法可得,能行般若波

羅蜜多不?不爾,善現.世尊,爲卽一切

法,能行空不?不爾,善現.世尊,爲離一

切法,有法可得,能行空不?不爾,善現.

世尊,爲卽一切法空,能行空不?不爾,

善現.世尊,爲離一切法空,有法可得,

能行空不?不爾,善現.爾時善現便白

佛言:若爾諸菩薩摩訶薩,以何等法,

能行般若波羅蜜多及能行空?佛告

善現:於意云何?汝見有法,能行般若

波羅蜜多及能行空不?善現對曰:不

也,世尊.佛告善現:於意云何?汝見有

般若波羅蜜多及見有空,是菩薩摩

訶薩所行處不?善現對曰:不也,世尊.

佛告善現:於意云何?汝所不見法,是

法可得不?善現對曰:不也,世尊.佛告

善現:於意云何?不可得法,有生滅不?

善現對曰:不也,世尊.佛告善現:汝所

不見,所不得法,所有實相,卽是菩薩

無生法忍,若菩薩摩訶薩,成就如是

無生法忍,便於無上正等菩提,堪得

受記.善現,當知是菩薩摩訶薩,於佛

十力、四無所畏、四無㝵解、大慈、大悲、

大喜、大捨及十八佛不共法等,無量

無邊殊勝功德,名能精進如實行者.

若能如是精進修行,不得無上正等

覺智、一切相智、大智、妙智、一切智智、

大商主智,無有是處.具壽善現復白

佛言:諸菩薩摩訶薩,爲以一切法,無

生法性,於佛無上正等菩提,得受記

不?不爾,善現.世尊,諸菩薩摩訶薩,爲

以一切法,有生法性,於佛無上正等

菩提,得受記不?不爾,善現.世尊,諸菩

薩摩訶薩,爲以一切法,有生無生法

性,於佛無上正等菩提,得受記不?不

爾,善現.世尊,諸菩薩摩訶薩,爲以一

切法,非有生,非無生法性,於佛無上

正等菩提,得受記不?不爾,善現.爾時,

善現便白佛言:若爾云何諸菩薩摩

訶薩,於佛無上正等菩提,堪得受記?

佛告善現:於意云何?汝見有法,於佛

無上正等菩提,得受記不?善現對曰:

不也.世尊,我不見法,於佛無上正等

菩提,堪得受記.亦不見法,於佛無上

正等菩提,有能證者,證時,證處及由

此證,若所證法,皆亦不見.何以故?以

一切法,皆無所得,於一切法,無所得

中,能證所證,證時,證處,及由此證,不

可得故.佛告善現:如是如是.如汝所

說.善現,當知若菩薩摩訶薩於一切

法,無所得時,不作是念:我於無上正

等菩提,當能證得我用是法,於如是

時,於如是處,證得無上正等菩提.

第四分天主品第二十三

爾時,天帝釋白佛言:世尊,如是般若

波羅蜜多,最爲甚深,難見難覺.爾時,

佛告天帝釋言:如是如是.如汝所說.

憍尸迦,如是般若波羅蜜多,最爲甚

深,如是般若波羅蜜多,難見難覺.憍

尸迦,虛空甚深故,如是般若波羅蜜

多,最爲甚深;虛空難見難覺故,如是

般若波羅蜜多,難見難覺.何以故?憍

尸迦,如是般若波羅蜜多,自性遠離,

都無所有,如虛空故.時,天帝釋復白

佛言:非少善根,諸有情類,能於如是

甚深難見難覺,般若波羅蜜多,至心

聽聞,受持讀誦,精勤修學,如理思惟,

廣爲有情分別解說.爾時,佛告天帝

釋言:如是如是.如汝所說.憍尸迦,非

少善根,諸有情類,能於如是甚深難

見難覺,般若波羅蜜多,至心聽聞,受

持讀誦,精勤修學,如理思惟,廣爲有

情分別解說,或能書寫,廣令流布,是

諸有情功德無量.憍尸迦,假使於此

贍部洲中,一切有情,悉皆成就十善

業道.於意云何?是諸有情,功德多不?

天帝釋曰:甚多,世尊.甚多,善逝.佛言:

憍尸迦,有善男子善女人等,於此般

若波羅蜜多甚深經典,至心聽聞.受

持讀誦,精勤修學,如理思惟,廣爲有

情分別解說,或能書寫,廣令流布,是

善男子善女人等,所獲福聚,於前功

德,百倍爲勝,千倍爲勝乃至鄔波尼

殺曇倍,亦復爲勝.爾時,會中有一苾

芻告天帝釋:憍尸迦,若善男子善女

人等,於此般若波羅蜜多甚深經典,

至心聽聞,受持讀誦,精勤修學,如理

思惟,廣爲有情分別解說,或復書寫,

廣令流布,是善男子善女人等,所獲

福聚,勝於仁者?天帝釋言:是善男子

善女人等,初一發心,尚勝於我,況於

般若波羅蜜多甚深經典,至心聽聞.

受持讀誦,精勤修學,如理思惟,廣爲

有情分別解說,或復書寫,廣令流布?

苾芻,當知是菩薩摩訶薩,所獲福聚,

亦勝一切世閒天、人、阿素洛等,所有

功德.苾芻,當知是菩薩摩訶薩,所獲

福聚,非唯普勝世閒天、人、阿素洛等,

所有功德,亦勝一切預流、一來、不還、

阿羅漢、獨覺,所有功德.苾芻,當知是

菩薩摩訶薩,所獲福聚,非唯普勝一

切預流、一來、不還、阿羅漢、獨覺,所有

功德,亦勝一切菩薩摩訶薩,遠離般

若波羅蜜多方便善巧,爲大施主修

行布施.苾芻,當知是菩薩摩訶薩,所

獲福聚,亦勝一切菩薩摩訶薩,遠離

般若波羅蜜多方便善巧,常所修學

淸淨尸羅、無缺尸羅、無隙尸羅、無雜

尸羅、無穢尸羅,圓滿戒薀.苾芻,當知

是菩薩摩訶薩,所獲福聚,亦勝一切

菩薩摩訶薩,遠離般若波羅蜜多方

便善巧,常所修學圓滿安忍,圓滿寂

靜,無瞋無恨乃.至燋木亦無害心,究

竟安忍.苾芻,當知是菩薩摩訶薩,所

獲福聚,亦勝一切菩薩摩訶薩,遠離

般若波羅蜜多方便善巧,常所修學

勇猛精進,不捨善軛,無怠無下,身、語、

意業,圓滿精進.苾芻,當知是菩薩摩

訶薩,所獲福聚,亦勝一切菩薩摩訶

薩,遠離般若波羅蜜多方便善巧,常

所修學可愛靜慮、可樂靜慮、勇健靜

慮、安住靜慮、自在靜慮、圓滿靜慮.苾

芻,當知是菩薩摩訶薩,所獲福聚,亦

勝一切菩薩摩訶薩,遠離般若波羅

蜜多方便善巧,常所修學諸餘善根

苾芻,當知是菩薩摩訶薩,如說修行

甚深般若波羅蜜多,有方便善巧故,

皆勝一切世閒天、人、阿素洛等,亦勝

一切聲聞、獨覺,亦勝一切遠離般若

波羅蜜多方便善巧,諸菩薩衆.所以

者何?是菩薩摩訶薩,如說修行甚深

般若波羅蜜多,於深般若波羅蜜多,

究竟隨轉,是菩薩摩訶薩,能紹一切

智智種性,令不斷絕常不遠離諸佛

菩薩,眞淨善友,是菩薩摩訶薩,如是

修行殊勝淨行,常不遠離妙菩提座,

降伏衆魔制諸外道,是菩薩摩訶薩,

如是學時,方便善巧,常能濟拔溺煩

惱,泥諸有情類,是菩薩摩訶薩,如是

學時,方便善巧,常學菩薩摩訶薩衆,

所應學法,不學聲聞、獨覺乘等,所應

學法.苾芻,當知是菩薩摩訶薩,於深

般若波羅蜜多,如是學時,諸天神衆,

皆大歡喜,護世四王,各領天衆,來至

其所供養恭敬,尊重讚歎,咸作是言,

善哉,大士.當勤精進,學諸菩薩摩訶

薩衆,所應學法,勿學聲聞、獨覺乘等,

所應學法.若如是學,疾當安坐妙菩

提座,速證無上正等菩提,如先如來

應正等覺,受四天王所奉四鉢,汝亦

當受如昔護世四大天王奉上四鉢,

我亦當奉.苾芻,當知是菩薩摩訶薩,

如是學時,我等天帝,尚領天衆來至

其所,供養恭敬,尊重讚歎,況餘天神,

不詣其所?苾芻,當知是菩薩摩訶薩,

如是學時,一切如來應正等覺及諸

菩薩摩訶薩衆,幷諸天、龍、阿素洛等,

常隨護念.由此因緣,是菩薩摩訶薩,

一切世閒,險難危厄,身心憂苦,皆不

侵害,世閒所有四大相違,種種疾病,

皆於身中,永無所有,唯除重業轉現

輕受.苾芻,當知是菩薩摩訶薩,如說

修行甚深般若波羅蜜多方便善巧,

獲如是等,現世功德,後世功德,無量

無邊.時,阿難陁竊作是念:天主帝釋,

爲自辯才,讚說如是甚深般若波羅

蜜多及諸菩薩功德勝利,爲是如來

威神之力.時,天帝釋承佛威神,知阿

難陁心之所念,白言:大德,我所讚說

甚深般若波羅蜜多及諸菩薩功德

勝利,皆是如來威神之力.爾時,佛告

阿難陁言:如是如是.今天帝釋讚說,

如是甚深般若波羅蜜多及諸菩薩

功德勝利,當知皆是如來神力,非自

辯才.所以者何?甚深般若波羅蜜多

及諸菩薩摩訶薩衆功德勝利,定非

一切世閒天、人、阿素洛等,所能讚說.

第四分無雜無異品第二十四

爾時,佛告阿難陁言:若時,菩薩摩訶

薩,思惟般若波羅蜜多,習學般若波

羅蜜多,修行般若波羅蜜多.是時,三

千大千世界一切惡魔,皆生猶豫,咸

作是念:此菩薩摩訶薩,爲於中閒,證

於實際,退墮聲聞或獨覺地,爲趣無

上正等菩提,能盡未來利樂一切.復

次,慶喜,若時菩薩摩訶薩,安住般若

波羅蜜多,是時惡魔,生大憂苦,身心

戰慄,如中毒箭.復次,慶喜,若時菩薩

摩訶薩,修行般若波羅蜜多,是時惡

魔,來到其所,化作種種可怖畏事,所

謂刀劍,惡獸毒蛇,猛火熾燃,四方俱

發,欲令菩薩,身心驚懼,迷失無上正

等覺心,於所修行心生退屈,乃至發

起一念亂意,障㝵無上正等菩提,是

彼惡魔,深心所願.爾時,慶喜便白佛

言:爲諸菩薩摩訶薩,修行般若波羅

蜜多時,皆爲惡魔之所擾亂,爲有擾

亂不擾亂者?佛告慶喜:非諸菩薩摩

訶薩,修行般若波羅蜜多時,皆爲惡

魔之所擾亂.然有擾亂不擾亂者.具

壽慶喜復白佛言:何等菩薩摩訶薩,

修行般若波羅蜜多時,爲諸惡魔之

所擾亂,何等菩薩摩訶薩,修行般若

波羅蜜多時,不爲惡魔之所擾亂?佛

告慶喜:若菩薩摩訶薩,先世聞說甚

深般若波羅蜜多,無信解心,毀呰誹

謗,是菩薩摩訶薩,修行般若波羅蜜

多時,便爲惡魔之所擾亂,若菩薩摩

訶薩,先世聞說甚深般若波羅蜜多,

有信解心,不起毀謗,是菩薩摩訶薩,

修行般若波羅蜜多時,不爲惡魔之

所擾亂.復次,慶喜,若菩薩摩訶薩,聞

說如是甚深般若波羅蜜多,疑惑猶

豫,爲有爲無,爲實不實,是菩薩摩訶

薩,修行般若波羅蜜多時,便爲惡魔

之所擾亂,若菩薩摩訶薩,聞說如是

甚深般若波羅蜜多,其心都無疑惑

猶豫,信定實有,是菩薩摩訶薩,修行

般若波羅蜜多時,不爲惡魔之所擾

亂.復次,慶喜,若菩薩摩訶薩,遠離善

友,爲諸惡友之所攝持,不聞般若波

羅蜜多,甚深義處,由不聞故,不能解

了,不解了故,不能修習,不修習故,不

能請問.云何應修甚深般若波羅蜜

多,云何應學甚深般若波羅蜜多?是

菩薩摩訶薩,修行般若波羅蜜多時,

便爲惡魔之所擾亂,若菩薩摩訶薩,

親近善友,不爲惡友之所攝持,得聞

般若波羅蜜多甚深義處,由得聞故,

便能解了,由解了故,卽能修習,由修

習故,便能請問.云何應修甚深般若

波羅蜜多,云何應學甚深般若波羅

蜜多?是菩薩摩訶薩,修行般若波羅

蜜多時,不爲惡魔之所擾亂.復次,慶

喜,若菩薩摩訶薩,遠離般若波羅蜜

多,攝受讚歎非眞妙法,是菩薩摩訶

薩,修行般若波羅蜜多時,便爲惡魔

之所擾亂;若菩薩摩訶薩,親近般若

波羅蜜多,不攝不讚非眞妙法,是菩

薩摩訶薩,修行般若波羅蜜多時,不

爲惡魔之所擾亂.復次,善現,若菩薩

摩訶薩,遠離般若波羅蜜多,於眞妙

法,毀呰誹謗.爾時,惡魔便作是念:今

此菩薩,與我爲伴,由彼毀謗眞妙法

故,便有無量初學大乘諸菩薩衆,於

眞妙法,亦生毀謗.由此因緣,我願圓

滿,雖有無量新學大乘諸菩薩衆,與

我爲伴,然不能令我願滿足.今此菩

薩,與我爲伴,令我所願一切滿足故,

此菩薩是我眞伴,我應攝受令增勢

力.是菩薩摩訶薩,修行般若波羅蜜

多時,便爲惡魔之所擾亂.若菩薩摩

訶薩,親近般若波,羅蜜多,於眞妙法,

讚歎信受,亦令無量新學大乘諸菩

薩衆,於眞妙法,讚歎信受,由此惡魔

愁憂驚怖.是菩薩摩訶薩,修行般若

波羅蜜多時,不爲惡魔之所擾亂.復

次,慶喜,若菩薩摩訶薩,聞說般若波

羅蜜多甚深經時,作如是語:如是般

若波羅蜜多理趣,甚深難見難覺,何

用宣說聽聞受持,讀誦思惟,精勤修

學,書寫流布?此經典爲我,尚不能得

其源底,況餘薄福淺智者哉?時,有無

量新學大乘諸菩薩等,聞其所說,心

皆驚怖,便退無上正等覺心,墮於聲

聞,或獨覺地.是菩薩摩訶薩修行般

若波羅蜜多時,便爲惡魔之所擾亂.

若菩薩摩訶薩,聞說般若波羅蜜多

甚深經時,作如是語:如是般若波羅

蜜多,理趣甚深,難見難覺.若不宣說

聽聞受持,讀誦思惟,精勤修學,書寫

流布,能證無上正等菩提,必無是處.

時,有無量新學大乘諸菩薩等,聞其

所說,歡喜踊躍,便於般若波羅蜜多,

常樂聽聞,受持讀誦,令善通利,如理

思惟,精進修行,爲他演說,書寫流布,

求趣無上正等菩提.是菩薩摩訶薩,

修行般若波羅蜜多時,不爲惡魔之

所擾亂.復次,慶喜,若菩薩摩訶薩,恃

己所有功德善根,輕餘菩薩摩訶薩

衆,謂作是言:我能安住眞遠離行.汝

等皆無我能修習眞遠離行,汝等不

能.爾時,惡魔歡喜踊躍,言此菩薩,是

吾伴侶,流轉生死,未有出期.所以者

何?是諸菩薩,恃己所有功德善根,輕

餘菩薩摩訶薩衆,便遠無上正等菩

提.不能精勤空我境界.是菩薩摩訶

薩,修行般若波羅蜜多時,便爲惡魔

之所擾亂.若菩薩摩訶薩,不恃己有

功德善根,輕餘菩薩摩訶薩衆,雖常

精進,修諸善法,而不執著諸善法相,

是菩薩摩訶薩,修行般若波羅蜜多

時,不爲惡魔之所擾亂,復次,慶喜,若

菩薩摩訶薩,自恃名姓及所修習杜

多功德,輕蔑諸餘修勝善法諸菩薩

衆,常自讚歎,毀呰他人,實無不退轉

菩薩摩訶薩,諸行狀相,而謂實有起

諸煩惱言:汝等無菩薩名姓,唯我獨

有.由增上慢,輕餘菩薩.爾時,惡魔便

大歡喜,作如是念:今此菩薩,令我國

土、宮殿,不空,增益地獄、傍生、鬼界.是

時,惡魔助其神力,令轉增益威勢辯

才,由此多人,信受其語,因斯勸發同

彼惡見;同惡見已,隨彼邪學;隨邪學

已,煩惱熾盛;心顚倒故,諸所發起身、

語意業,皆能感得不可愛樂,衰損苦

果.由此因緣,增長地獄、傍生、鬼界.令

魔宮殿、國土充滿,由此惡魔,歡喜踊

躍,諸有所作隨意自在,是菩薩摩訶

薩,修行般若波羅蜜多時,便爲惡魔

之所擾亂.若菩薩摩訶薩,不恃己有

虛妄姓名及所修習杜多功德,輕蔑

諸餘修勝善法諸菩薩衆,於諸功德

離增上慢,常不自讚,亦不毀他,能善

覺知諸惡魔事,是菩薩摩訶薩,修行

般若波羅蜜多時,不爲惡魔之所擾

亂.復次,慶喜,若時菩薩摩訶薩,與求

聲聞獨覺乘者,更相毀蔑、鬪諍、誹謗.

是時,惡魔見此事已,便作是念:今此

菩薩,雖遠無上正等菩提,而不極遠,

雖近地獄、傍生、鬼界,而不甚近.作是

念已,雖生歡喜,而不踊躍.若時菩薩

摩訶薩與諸菩薩摩訶薩衆,更相毀

蔑、鬪諍、誹謗.是時,惡魔見此事已,便

作是念:此二菩薩,極遠無上正等菩

提,甚近地獄,傍生鬼界.作是念已,歡

喜踊躍,增其威勢,令二朋黨,鬪諍不

息,使餘無量無邊有情,皆於大乘深

心厭離,是菩薩摩訶薩,修行般若波

羅蜜多時,便爲惡魔之所擾亂.若

菩薩摩訶薩,與求聲聞獨覺乘者,不

相毀蔑、鬪諍、誹謗,方便化導,令趣大

乘,或令勤修自乘勝善,與求無上正

等菩提.善男子等,不相毀蔑、鬪諍、誹

謗,更相教誨修勝善法,速趣無上正

等菩提,轉妙法輪,度有情衆,是菩薩

摩訶薩,修行般若波羅蜜多時,不爲

惡魔之所擾亂.復次,慶喜,若菩薩摩

訶薩,未得無上正等菩提不退轉記,

於得無上正等菩提不退轉記諸菩

薩摩訶薩,起損害心,鬪諍、輕蔑、罵辱、

誹謗,是菩薩摩訶薩,隨起爾所念不

饒益心,還退爾所劫曾修勝行,經爾

所時遠離善友,還受爾所生死繫縛.

若不棄捨大菩提心,還爾所劫被弘

誓鎧,勤修勝行時無閒斷,然後乃補

所退功德.爾時,慶喜便白佛言:是菩

薩摩訶薩,所起惡心,生死罪苦,爲要

流轉經爾所時,爲於中閒,亦得出離,

是菩薩摩訶薩,所退勝行爲要精勤

經爾所劫被弘誓鎧,修諸勝行時無

閒斷,然後乃補所退功德,爲於中閒,

有復本義.佛告慶喜:我爲菩薩獨覺、

聲聞,說有出罪還補善法.慶喜,當知

若菩薩摩訶薩,未得無上正等菩提

不退轉記,於得無上正等菩提不退

轉記諸菩薩摩訶薩,起損害心,鬪諍、

輕蔑、毀辱、誹謗,後無慚愧,懷惡不捨,

不能如法發露悔過.我說彼類於其

中閒,無有出罪還補善義,要爾所劫

流轉生死,遠離善友,衆苦所縛.若不

棄捨大菩提心,要爾所劫被弘誓鎧,

勤修勝行.時無閒斷,然後乃補所退

功德.若菩薩摩訶薩,未得無上正等

菩提不退轉記,於得無上正等菩提

不退轉記諸菩薩摩訶薩,起損害心,

鬪諍、輕蔑、毀辱、誹謗,後生慚愧,心不

繫惡,尋能如法發露悔過,作如是念:

我今已得難得人身,何容復起如是

過惡,失大善利?我應饒益一切有情.

何容於中,反作衰損?我應恭敬一切

有情,如僕事主.何容於中,反生憍慢、

毀辱、凌蔑?我應忍受一切有情捶打

訶罵,何容於彼,反以暴惡,身、語加報?

我應和解一切有情,令相敬愛,何容

復起勃惡語言,與彼乖爭?我應堪耐

一切有情,長時履踐,猶如道路,亦如

橋梁,何容於彼,反加凌辱?我求無上

正等菩提,爲拔有情生死大苦,令得

究竟安樂涅槃,何容反欲加之以苦?

我應從今盡未來際,如癡如瘂,如聾

如盲,於諸有情,無所分別,假使斬截

頭足手臂,挑目割耳,劓鼻截舌,鋸解

一切身分支體,於彼有情,終不起惡.

若我起惡,則便退壞所發無上正等

覺心,障㝵所求一切智智,不能利益

安樂有情.慶喜,當知是菩薩摩訶薩,

我說中閒,亦有出罪,還補善義,非要

經於爾所劫數,流轉生死,惡魔於彼,

不能擾亂,疾證無上正等菩提.復次,

慶喜,諸菩薩摩訶薩,與求聲聞、獨覺

乘者,不應交涉,設與交涉,不應共住,

設與共住,不應與彼,論義決擇.所以

者何?若與彼類,論義決擇,或當發起

忿恚等心,或復令生麤惡言說.然諸

菩薩,於有情類,不應發起忿恚等心,

亦不應生麤惡言說,設被斬斫首足

身分,亦不應起忿恚惡言,所以者何?

諸菩薩摩訶薩,應作是念:我求無上

正等菩提,爲拔有情生死衆苦,令得

究竟利益安樂,何容於彼,翻爲惡事?

慶喜,當知若菩薩摩訶薩,於有情類,

起忿恚心,發麤惡言,便㝵無上正等

菩提,亦壞無邊菩薩行法.是故菩薩

摩訶薩衆,欲得無上正等菩提,於諸

有情,不應忿恚,亦不應起麤惡言說.

爾時,慶喜便白佛言:諸菩薩摩訶薩

與菩薩摩訶薩,云何共住?佛告慶喜:

諸菩薩摩訶薩與菩薩摩訶薩,共住

相視,應如大師.所以者何?諸菩薩摩

訶薩與菩薩摩訶薩,展轉相視,應作

是念:彼是我等,眞善知識,與我爲伴,

同乘一舡,同行一道,同一所趣,同一

事業,我等與彼,學時、學處及所學法,

若由此學,皆無有異.復作是念:彼諸

菩薩,爲我等說大菩提道,卽我良伴,

亦我導師.若彼菩薩摩訶薩,住雜作

意,遠離一切智智相應作意,我當於

中,不同彼學.若彼菩薩摩訶薩,離雜

作意,不離一切智智相應作意,我當

於中,常同彼學.慶喜,當知若菩薩摩

訶薩,能如是學菩提資糧,疾得圓滿,

速證無上正等菩提,於其中閒,無障

無難.

第四分迅速品第二十五之一

爾時,具壽善現便白佛言:世尊,若菩

薩摩訶薩,爲盡故學,是學一切智智

不?若菩薩摩訶薩,爲不生故學,是學

一切智智不?若菩薩摩訶薩,爲滅故

學,是學一切智智不?若菩薩摩訶薩,

爲不起故學,是學一切智智不?若菩

薩摩訶薩,爲非有故學,是學一切智

智不?若菩薩摩訶薩,爲遠離故學,是

學一切智智不?若菩薩摩訶薩,爲離

染故學,是學一切智智不?若菩薩摩

訶薩,爲虛空故學,是學一切智智不?

若菩薩摩訶薩,爲法界故學,是學一

切智智不?若菩薩摩訶薩,爲涅槃故

學,是學一切智智不?佛告善現:若菩

薩摩訶薩,如是學時,非學一切智智.

具壽善現復白佛言:何緣,菩薩摩訶

薩,如是學時,非學一切智智?佛告善

現:於意云何?佛證眞如極圓滿故,說

名如來應正等覺.如是眞如,可說爲

盡,乃至可說爲涅槃不?善現對曰:不

也,世尊.所以者何?眞如離相,不可說

盡乃至不可說爲涅槃.佛告善現:是

故菩薩摩訶薩,如是學時,非學一切

智智.善現,當知若菩薩摩訶薩,不爲

盡故學,是學一切智智,乃至不爲涅

槃故學,是學一切智智.所以者何?佛

證眞如極圓滿故,說名如來應正等

覺.爾時,證得一切智智眞如,非盡乃

至涅槃,是故菩薩摩訶薩,如是學時,

是學一切智智.善現,當知若菩薩摩

訶薩,如是學時,是學般若波羅蜜多

方便善巧,是學佛地,是學十力、四無

所畏、四無㝵解、大慈、大悲、大喜、大捨、

十八佛不共法及餘無量無邊佛法、

卽爲已學一切智智.善現,當知若菩

薩摩訶薩,如是學時,至一切學究竟

彼岸.善現,當知若菩薩摩訶薩,如是

學時,一切天魔及諸外道,皆不能伏.

善現,當知若菩薩摩訶薩,如是學時,

速得菩薩不退法性.善現,當知若菩

薩摩訶薩,如是學時,速住菩薩不退

轉地.善現,當知若菩薩摩訶薩,如是

學時,速當安坐妙菩提座.善現,當知

若菩薩摩訶薩,如是學時,行自祖父

如來行處.善現,當知若菩薩摩訶薩,

如是學時,卽爲已學與諸有情,爲依

護法,是學大慈大悲性故.善現,當知

若菩薩摩訶薩,如是學時,是學三轉

十二行相無上法輪.善現,當知若菩

薩摩訶薩,如是學時,是學安處百千

俱胝諸有情界,令住涅槃,畢竟安樂.

善現,當知若菩薩摩訶薩,如是學時,

是學不斷如來種姓.善現,當知若菩

薩摩訶薩,如是學時,是學諸佛開甘

露門.善現,當知若菩薩摩訶薩,如是

學時,是學安立無量無數無邊有情,

住三乘法.善現,當知若菩薩摩訶薩,

如是學時,是學示現一切有情,究竟

寂滅,眞無爲界,是爲修學一切智智.

善現,當知如是學者,下劣有情,所不

能學.所以者何?如是學者,欲善拔濟

一切有情生死大苦,欲善安立一切

有情廣大勝事,欲與有情,同受畢竟

利益安樂,欲與有情,同證無上正等

菩提,欲與有情,同學自利利他妙行,

如太虛空,無斷無盡.復次,善現,若菩

薩摩訶薩,如是學時,決定不墮一切

地獄、傍生、鬼界、阿素洛中,決定不生

邊地、達絮蔑戾車中,決定不生旃荼

羅家、補羯娑家及餘種種貧窮下賤

不律儀家,決定不生種種工巧、妓樂、

商賈雜穢之家.復次,善現,若菩薩摩

訶薩,如是學時,隨所生處,終不盲聾、

瘖瘂、攣躄根支,殘缺背僂、癲癇、癰疽、

疥癩、痔漏、惡瘡,不長不短,亦不黧黑

及無種種穢惡瘡病.復次,善現,若菩

薩摩訶薩,如是學時,生生常得眷屬

圓滿,諸根圓滿,支體圓滿,音聲淸亮,

形貌端嚴,言詞威肅,衆人愛敬.復次,

善現,若菩薩摩訶薩,如是學時,所生

之處,離害生命,離不與取,離欲邪行

離虛誑語,離麤惡語,離離閒語,離雜

穢語,亦離貪欲、瞋恚、邪見,終不攝受

虛妄邪法,不以邪法,而自活命,亦不

攝受破戒惡見,謗法有情,以爲親友.

復次,善現,若菩薩摩訶薩,如是學時,

終不生於耽樂少慧,長壽天處.所以

者何?是菩薩摩訶薩,成就方便善巧

勢力.由此方便善巧勢力,雖能數入

靜慮無量及無色定,而不隨彼勢力

受生,甚深般若波羅蜜多所攝受故,

成就如是方便善巧,於諸定中,雖常

獲得入出自在,而不隨彼諸定勢力,

生長壽天,廢修菩薩摩訶薩行.復次,

善現,若菩薩摩訶薩,如是學時,得淸

淨力、淸淨無畏、淸淨佛法.具壽善現

便白佛言:若一切法,本性淸淨,云何

菩薩摩訶薩衆,如是學時,復能證得

淸淨諸力、淸淨無畏、淸淨佛法?佛告

善現:如是如是.如汝所說.諸法本來

自性淸淨,是菩薩摩訶薩,於一切法,

本性淨中,精勤修學甚深般若波羅

蜜多方便善巧,如實通達,心不沈沒,

亦無滯㝵,遠離一切煩惱染著故,說

菩薩如是學時,於一切法,復得淸淨.

由此因緣,得淸淨力、淸淨無畏、淸淨

佛法.復次,善現,雖一切法本性淸淨,

而諸異生,不知見覺,是菩薩摩訶薩,

爲欲令彼,知見覺故,發勤精進,修行

般若波羅蜜多方便善巧,作如是念:

我於諸法,本性淸淨,知見覺已,如實

開悟,一切有情,令於諸法本性淸淨,

亦知見覺.是菩薩摩訶薩,如是學時,

得淸淨力、淸淨無畏、淸淨佛法.復次,

善現,若菩薩摩訶薩,如是學時,於諸

有情,心行差別,皆能通達,至極彼岸

方便善巧,令諸有情,知一切法本性

淸淨,證得畢竟淸涼涅槃.

大般若波羅蜜多經卷第五百五十二

己亥歲高麗國大藏都監奉

勅雕造

大般若波羅蜜多經卷第五百五十三 光

三藏法師玄奘奉 詔譯

第四分迅速品第二十五之二

善現,當知譬如大地,少處出生金銀

等寶,多處出生鹹鹵等物.諸有情類,

亦復如是,少學般若波羅蜜多,多學

聲聞、獨覺地法.善現,當知譬如人趣,

少分能作轉輪王業,多分能作諸小

王業.諸有情類,亦復如是,少分能修

一切智智道,多分能修聲聞、獨覺道.

善現,當知譬如欲界地居天中,少分

能造天帝業,多分能造餘天衆業.

諸有情類,亦復如是,少求無上正等

菩提,多求聲聞、獨覺乘果.善現,當知

譬如色界初靜慮中,少分能修大梵

王業,多分能修梵天衆業.諸有情類,

亦復如是,少於無上正等菩提,得不

退轉,多於無上正等菩提,猶有退轉.

是故善現,諸有情類,少分能發大菩

提心,於中轉少能修菩薩摩訶薩行,

於中轉少能學般若波羅蜜多,於中

轉少能於般若波羅蜜多方便善巧,

於中極少能於無上正等菩提,得不

退轉.是故善現,若菩薩摩訶薩,欲墮

極少有情數者,當勤修學甚深般若

波羅蜜多方便善巧,令於無上正等

菩提,得不退轉,疾證無上正等菩提.

復次,善現,若菩薩摩訶薩,如是修學

甚深般若波羅蜜多方便善巧,不起

栽蘖俱行之心,不起疑惑俱行之心,

不起慳悋俱行之心,不起犯戒俱行

之心,不起忿恚俱行之心,不起懈怠

俱行之心,不起散亂俱行之心,不起

惡慧俱行之心.復次,善現,若菩薩摩

訶薩,如是修學甚深般若波羅蜜多

方便善巧,能攝一切波羅蜜多,能集

一切波羅蜜多,能導一切波羅蜜多.

所以者何?甚深般若波羅蜜多中,含

容一切波羅蜜多故.善現,當知如僞

身見,普能攝受六十二見.甚深般若

波羅蜜多,亦復如是,含容一切波羅

蜜多.若菩薩摩訶薩,能正修學甚深

般若波羅蜜多方便善巧,能引一切

波羅蜜多,令漸增長.善現,當知譬如

命根,能持諸根,甚深般若波羅蜜多,

亦復如是,能持一切殊勝善法.所以

者何?若菩薩摩訶薩,能正修學甚深

般若波羅蜜多,普能攝持一切善法.

善現,當知如命根滅,諸根隨滅,甚深

般若波羅蜜多,亦復如是.若菩薩摩

訶薩,退失如是甚深般若波羅蜜多,

則爲退失一切善法.若菩薩摩訶薩,

能正修學甚深般若波羅蜜多,普能

滅除諸不善法.是故善現,若菩薩摩

訶薩,欲至一切波羅蜜多究竟彼岸,

應勤修學甚深般若波羅蜜多.復次,

善現,若菩薩摩訶薩,能勤修學甚深

般若波羅蜜多,於諸有情,最上最勝.

所以者何?是菩薩摩訶薩,能勤修學

甚深般若波羅蜜多無上法故.復次

善現,於意云何?於此三千大千世界,

諸有情類,寧爲多不?善現對曰:贍部

洲中,諸有情類,尚多無數,何況三千

大千世界諸有情類,寧不爲多?佛告

善現:如是如是.如汝所說.善現,當知

假使三千大千世界諸有情類,非前

非後,皆得人身,得人身已,非前非後,

皆發無上正等覺心,修諸菩薩摩訶

薩行,修行滿已,非前非後,皆得無上

正等菩提.有菩薩摩訶薩,盡其形壽,

能以上妙衣服、飮食、房舍、臥具、病緣

醫藥及諸資財,供養恭敬,尊重讚歎

此諸如來應正等覺.於意云何?是菩

薩摩訶薩由此因緣得福多不善現

對曰:甚多,世尊.甚多,善逝.佛告善現:

若菩薩摩訶薩,能修如是甚深般若

波羅蜜多,經彈指頃,所獲功德,甚多

於前,無量無數.所以者何?甚深般若

波羅蜜多具大義用,能令菩薩摩訶

薩衆,疾證無上正等菩提.是故善現,

若菩薩摩訶薩,欲證無上正等菩提,

欲爲一切有情上首,欲普饒益一切

有情,無救護者,爲作救護;無歸依者,

爲作歸依;無投趣者,爲作投趣;無眼

目者,爲作眼目;無光明者,爲作光明;

失正路者,示以正路;未涅槃者,令得

涅槃,當學如是甚深般若波羅蜜多.

復次,善現,若菩薩摩訶薩,欲行諸佛

所行境界,欲居諸佛大仙尊位,欲遊

戲佛所遊戲處,欲作諸佛大師子吼,

欲擊諸佛無上法鼓,欲扣諸佛無上

法鍾,欲吹諸佛無上法螺,欲昇諸佛

無上法座,欲演諸佛無上法義,欲決

一切有情疑網,欲入諸佛甘露法界,

欲受諸佛微妙法樂,欲證諸佛圓淨

功德,欲以一音爲三千界,一切有情,

宣說正法,普令一切,獲大饒益,當學

如是甚深般若波羅蜜多.復次,善現,

若菩薩摩訶薩,修學如是甚深般若

波羅蜜多,無有一切世、出世閒功德

勝利,而不能得.所以者何?甚深般若

波羅蜜多,是一切種功德善根,所依

處故.善現,當知我曾不見有菩薩摩

訶薩,勤修如是甚深般若波羅蜜多,

而不能得世、出世閒功德勝利.爾時,

善現便白佛言:諸菩薩摩訶薩,修學

如是甚深般若波羅蜜多,豈亦能得

聲聞、獨覺功德善根?佛告善現:聲聞、

獨覺功德善根,此諸菩薩摩訶薩衆,

亦皆能得.但於其中,無住無著,以勝

智見,正觀察已,超過聲聞及獨覺地,

趣入菩薩正性離生故.此菩薩摩訶

薩衆,無有一切功德善根,而不能得.

復次,善現,諸菩薩摩訶薩,於一切種

聲聞、獨覺功德善根,皆應修學.雖於

其中,不求作證,而於一切,欲善通達,

爲彼有情,宣說開示.復次,善現,若菩

薩摩訶薩,如是學時,則爲鄰近一切

智智,速證無上正等菩提,能盡未來

利樂一切.復次,善現,若菩薩摩訶薩,

如是學時,則爲一切世閒、天、人、阿素

洛等,眞淨福田,超諸世閒、沙門、梵志、

聲聞、獨覺福田之上,疾能證得一切

智智.復次,善現,若菩薩摩訶薩,如是

學時,隨所生處,不捨如是甚深般若

波羅蜜多,不離如是甚深般若波羅

蜜多,常行如是甚深般若波羅蜜多.

復次,善現,若菩薩摩訶薩,能行如是

甚深般若波羅蜜多,當知已於一切

智智,得不退轉,於一切法能正覺知,

遠離聲聞、獨覺等地,親近無上正等

菩提.復次,善現,若菩薩摩訶薩,行深

般若波羅蜜多時,作如是念:此是般

若波羅蜜多,此是修時,此是修處,我

能修此甚深般若波羅蜜多,我由如

是甚深般若波羅蜜多,棄捨如是所

應捨法,當能引發一切智智,是菩薩

摩訶薩,非行般若波羅蜜多,亦於般

若波羅蜜多不能解了.所以者何?甚

深般若波羅蜜多,不作是念:我是般

若波羅蜜多,此是修時,此是修處,此

是修者,此是般若波羅蜜多,所遠離

法,此是般若波羅蜜多所照了法.此

是般若波羅蜜多,所證無上正等菩

提.若如是知,是行般若波羅蜜多.復.

次,善現,若菩薩摩訶薩,行深般若波

羅蜜多時,作如是念:此非般若波羅

蜜多,此非修時此非修處,此非修者,

非由般若波羅蜜多,遠離一切所應

捨法,非由般若波羅蜜多,能證無上

正等菩提.所以者何?以一切法,皆住

眞如無差別故.善現,當知若菩薩摩

訶薩,於一切法,都無分別,無所覺了,

是行般若波羅蜜多.

第四分幻喩品第二十六

時,天帝作是念言:若菩薩摩訶薩,

修行般若波羅蜜多,尚勝一切有情

之類,況得無上正等菩提?若諸有情,

聞說一切智智名字,深生信解,尚爲

獲得人中善利,及得世閒最勝壽命,

況發無上正等覺心,或能聽聞甚深

般若波羅蜜多?若諸有情,能發無上

正等覺心,聽聞般若波羅蜜多甚深

經典,諸餘有情,皆應願樂所獲功德

世閒、天、人、阿素洛等,皆不能及.爾時,

世尊知天帝心之所念,便告之言:

如是如是.如汝所念.時,天帝踊躍

歡喜,化作天上微妙音花,捧散如來

及諸菩薩,旣散花已,作是願言:若菩

薩乘善男子等,求趣無上正等菩提,

以我所生善根功德,令彼所願殊勝

功德,速得圓滿;令彼所求無上佛法,

速得圓滿;令彼所求一切智智相應

諸法,速得圓滿;令彼所求自然人法,

速得圓滿;令彼所求無漏聖法,速得

圓滿;令彼一切所欲聞法,皆得如意.

若求聲聞、獨覺乘者,亦令所願,疾得

滿足.作是願已,便白佛言:若菩薩乘

善男子等,已發無上正等覺心,我終

不生一念異意;令其退轉大菩提心,

我終不生一念異意;令諸菩薩摩訶

薩衆,厭離無上正等菩提,退墮聲聞、

獨覺等地,我終不起一念異心.令諸

菩薩摩訶薩衆,退失大悲相應作意.

若菩薩摩訶薩,已於無上正等菩提

深心樂欲,我願彼心倍復增進,速證

無上正等菩提.願彼菩薩摩訶薩衆,

見生死中種種苦已,爲欲利樂世閒、

天人、阿素洛等,發起種種堅固大願.

我旣自度生死大海,亦當精勤度未

度者;我旣自解生死繫縛,亦當精勤

解未解者;我於種種生死恐怖,旣自

安隱,亦當精勤安未安者;我旣自證

究竟涅槃,亦當精勤令未證者,皆同

證得.世尊,若有情類,於初發心菩薩

功德深心隨喜,得幾許福?於久發心,

修諸勝行菩薩功德深心隨喜,得幾

許福;於不退轉地菩薩功德深心隨

喜,得幾許福;於一生所繫菩薩功德

深心隨喜,得幾許福?爾時,佛告天帝

言:憍尸迦,妙高山王可知兩數,此

有情類,隨喜俱心,所生福德,不可知

量.憍尸迦,四大洲界可知兩數,此有

情類,隨喜俱心,所生福德,不可知量.

憍尸迦,小千世界可知兩數,此有情

類,隨喜俱心,所生福德,不可知量.憍

尸迦,中千世界可知兩數,此有情類,

隨喜俱心,所生福德,不可知量.憍尸

迦,我此三千大千世界可知兩數,此

有情類,隨喜俱心,所生福德,不可知

量.憍尸迦,假使三千大千世界,合爲

一海,有取一毛析爲百分,持一分端

霑,彼海盡可知滴數,此有情類,隨喜

俱心,所生福德,不可知量.時,天帝

復白佛言:若諸有情,於諸菩薩從初

發心,乃至證得所求無上正等菩提,

無量無邊殊勝功德,不生隨喜,或復

於彼隨喜俱心,所生福德,不聞不知,

不起憶念,不生隨喜.當知皆是魔所

執持,魔所魅著,魔之朋黨,魔天界沒

來生此閒.所以者何?若菩薩摩訶薩,

求趣無上正等菩提,修諸菩薩摩訶

薩行.若有發心,於彼功德,深生隨喜.

若有於彼隨喜功德,深心憶念,生隨

喜者,皆能破壞一切魔軍、宮殿、眷屬,

疾證無上正等菩提,能盡未來利樂

一切.世尊,若諸有情,深心敬愛佛、法、

僧寶,隨所生處,常欲見佛聞法遇僧,

於諸菩薩摩訶薩衆功德善根,應深

隨喜.旣隨喜已,迴向無上正等菩提,

而不應生二、不二想.若能如是疾證

無上正等菩提,饒益有情,破魔軍衆.

爾時,佛告天帝言:如是如是.如汝

所說.憍尸迦,若諸有情,於諸菩薩摩

訶薩衆功德善根,深心隨喜,迴向無

上正等菩提,是諸有情,速能圓滿諸

菩薩行,疾證無上正等菩提.若諸有

情,於諸菩薩摩訶薩衆功德善根,深

心隨喜,迴向無上正等菩提,是諸有

情,具大威力,常能奉事一切如來應

正等覺及善知識,恒聞般若波羅蜜

多甚深經典善知義趣.是諸有情,成

就如是隨喜,迴向功德善根,隨所生

處,常爲一切世閒天、人、阿素洛等,供

養恭敬,尊重讚歎,不見惡色,不聞惡

聲,不嗅惡香,不嘗惡味,不覺惡觸,不

思惡法,不墮惡趣,生天、人中,恒受種

種無染勝樂,常不遠離諸佛,世尊,從

一佛國,趣一佛國,親近諸佛,種諸善

根,成熟有情,嚴淨佛土.何以故?憍尸

迦,是諸有情,能於無量諸菩薩衆功

德善根,深心隨喜,迴向無上正等菩

提.由此因緣,善根增進,疾證無上正

等菩提,旣得無上正等菩提,能盡未

來如實饒益,無量無數,無邊有情,令

住無餘般涅槃界.以是故憍尸迦,住

菩薩乘善男子等,於菩薩衆功德善

根,皆應隨喜,迴向無上正等菩提.於

生隨喜及迴向時,不應執著,卽心離

心隨喜迴向;不應執著,卽心修行,離

心修行.若能如是無所執著隨喜迴

向,修諸菩薩摩訶薩行,速證無上正

等菩提,度諸天、人、阿素洛等,令脫生

死,得般涅槃.由此因緣,諸有情類,於

諸菩薩功德善根,皆應發生隨喜迴

向,能令無量無邊有情種諸善根,獲

大利樂.

爾時,善現便白佛言:心皆如幻,云何

菩薩摩訶薩,能證無上正等菩提?佛

告善現:於意云何?汝爲見有如幻心

不?善現對曰:不也,世尊.佛告善現:於

意云何?汝見幻不?善現對曰:不也.世

尊,我不見幻,亦不見有如幻之心.佛

告善現:於意云何?若汝不見幻,不見

如幻心,若處無幻,無如幻心,汝見有

是心,能得無上正等菩提不?善現對

曰:不也.世尊,我都不見有處無幻無

如幻心,更有是心,能得無上正等菩

提.佛告善現:於意云何?若處離幻離

如幻心,汝見有是法,能得無上正等

菩提不?善現對曰:不也.世尊,我都不

見有處離幻離如幻心,更有是法,能

得無上正等菩提.世尊,我都不見卽

離心法,說何等法是有是無.以一切

法,畢竟離故.若一切法,畢竟離者,不

可施設是有是無.若法不可施設有

無,則不可說能得無上正等菩提,非

無所有法能得菩提故.所以者何?以

一切法,皆無所有,性不可得,無染無

淨,畢竟離法無所有故,不得無上正

等菩提.是故般若波羅蜜多,亦畢竟

離.若法畢竟離是法不應修,亦不應

遣,亦復不應有所引發.世尊,甚深般

若波羅蜜多,旣畢竟離,云何可說諸

菩薩摩訶薩,依深般若波羅蜜多,證

得無上正等菩提?世尊,諸佛無上正

等菩提,亦畢竟離,云何畢竟離法,能

得畢竟離法?是故般若波羅蜜多,應

不可說證得無上正等菩提.佛告善

現:善哉,善哉!如是如是.如汝所說.甚

深般若波羅蜜多,旣畢竟離,諸佛無

上正等菩提,亦畢竟離.善現,當知甚

深般若波羅蜜多,畢竟離故,得畢竟

離諸佛無上正等菩提.善現,當知若

深般若波羅蜜多,非畢竟離,應非般

若波羅蜜多,以深般若波羅蜜多畢

竟離故,得名般若波羅蜜多.是故善

現,諸菩薩摩訶薩,非不依止甚深般

若波羅蜜多,證得無上正等菩提.善

現,當知雖非離法,能得離法,而得無

上正等菩提,非不依止甚深般若波

羅蜜多.是故菩薩摩訶薩衆,欲得無

上正等菩提,應勤修學甚深般若波

羅蜜多.具壽善現便白佛言:諸菩薩

摩訶薩,所行義趣,極爲甚深.佛告善

現:如是如是.諸菩薩摩訶薩所行義

趣,極爲甚深.善現,當知諸菩薩摩訶

薩,能爲難事,雖行如是甚深義趣,而

於聲聞、獨覺地法,能不作證.爾時,善

現復白佛言:如我解佛所說義者,諸

菩薩摩訶薩,所作不難,不應說彼能

爲難事.所以者何?諸菩薩摩訶薩,所

證義趣,都不可得,能證般若波羅蜜

多,亦不可得,證法、證者、證處、證時、亦

不可得.世尊,若菩薩摩訶薩,聞如是

語,心不沈沒,亦不憂悔,不驚不怖,是

行般若波羅蜜多.世尊,是菩薩摩訶

薩,如是行時,不見衆相,不見我行,不

見不行,不見般若波羅蜜多,是我所

行,不見無上正等菩提,是我所證,亦

復不見證處時等.世尊,是菩薩摩訶

薩,於如是事,亦復不見是行般若波

羅蜜多,便近無上正等菩提.世尊,是

菩薩摩訶薩,於如是事,亦復不見是

行般若波羅蜜多,便遠聲聞、獨覺等

地.世尊,是菩薩摩訶薩,於如是事,亦

不分別.雖行般若波羅蜜多,不作是

念:我行般若波羅蜜多,親近無上正

等菩提,遠離聲聞、獨覺等地.世尊,譬

如虛空,不作是念,我去彼事,若遠若

近.所以者何?虛空無動,亦無分別,無

分別故.諸菩薩摩訶薩,亦復如是,行

深般若波羅蜜多,不作是念:我遠聲

聞、獨覺等地,我近無上正等菩提.所

以者何?甚深般若波羅蜜多,於一切

法,無分別故.世尊,譬如幻士,不作是

念:幻質幻師,去我爲近,傍觀衆等,去

我爲遠.所以者何?所幻化者,無分別

故.諸菩薩摩訶薩,亦復如是,行深般

若波羅蜜多,不作是念:我遠聲聞、獨

覺等地,我近無上正等菩提.所以者

何?甚深般若波羅蜜多,於一切法,無

分別故.世尊,譬如影像,不作是念:我

因彼現,去我爲近,鏡、水等法,去我爲

遠.所以者何?所現影像,無分別故.諸

菩薩摩訶薩,亦復如是,行深般若波

羅蜜多,不作是念:我遠聲聞、獨覺等

地,我近無上正等菩提.所以者何?甚

深般若波羅蜜多,於一切法,無分別

故.世尊,如諸如來應正等覺,於一切

法,無愛無憎.所以者何?如來永斷一

切分別愛憎等故.諸菩薩摩訶薩,亦

復如是,行深般若波羅蜜多,於一切

法,無愛無憎.所以者何?如諸如來應

正等覺,所得般若波羅蜜多,永斷一

切妄想分別,故於諸法,無愛無憎.諸

菩薩摩訶薩,所行般若波羅蜜多,永

伏一切妄想分別,故於諸法,無愛無憎.

世尊,如諸如來應正等覺,所變化者,

不作是念:我遠聲聞、獨覺等地,我近

無上正等菩提.所以者何?所變化者,

無分別故.行深般若波羅蜜多,諸菩

薩摩訶薩,亦復如是,不作是念:我遠

聲聞、獨覺等地,我近無上正等菩提.

所以者何?甚深般若波羅蜜多,於一

切法,無分別故.世尊,如諸如來應正

等覺,欲有所作化,作化者令作彼事,

然所化者,不作是念:我能造作如是

事業.所以者何?諸所化者,於所作業,

無分別故.行深般若波羅蜜多,諸菩

薩摩訶薩,亦復如是,有所爲故,而勤

修學,旣修學已,雖能成辦所作事業,

而於所作,無所分別.所以者何?甚深

般若波羅蜜多於一切法無分別故

世尊,譬如巧匠,或彼弟子,有所爲故,

造作機閞,或男或女,或象馬等,此諸

機閞,雖有所作,而於彼事,都無分別.

所以者何?機關法爾,無分別故.行深

般若波羅蜜多諸菩薩摩訶薩,亦復

如是,有所爲故,而成立之,旣成立已,

雖能成辦種種事業,而於其中,都無

分別.所以者何?甚深般若波羅蜜多,

法爾於法,無分別故.

第四分堅固品第二十七之一

時,舍利子問善現言:諸菩薩摩訶薩,

行深般若波羅蜜多時,爲行堅固法,

爲行不堅固法?善現答言:諸菩薩摩

訶薩,行深般若波羅蜜多時,行不堅

固法,不行堅固法.何以故?舍利子,甚

深般若波羅蜜多及一切法,畢竟皆

無堅固性故.所以者何?諸菩薩摩訶

薩,行深般若波羅蜜多時,於深般若

波羅蜜多及一切法,尚不見有非堅

固法可得,況見有堅固法可得?時,有

無量欲界天子、色界天子,咸作是念:

若菩薩乘善男子等,能發無上正等

覺心,雖行般若波羅蜜多甚深義趣,

而於實際,能不作證,不墮聲聞及獨

覺地.由此因緣,是有情類,甚爲希有,

能爲難事,應當敬禮.所以者何?是菩

薩乘善男子等,雖行法性而於其中,

能不作證.爾時,善現知諸天子心之

所念,便告之言:此菩薩乘善男子等,

不證實際,不墮聲聞及獨覺地,非甚

希有亦未爲難.若菩薩摩訶薩,知一

切法及諸有情畢竟非有皆不可得,

而發無上正等覺心,被精進甲,誓度

無量無邊有情,令入無餘般涅槃界,

是菩薩摩訶薩乃甚希有能爲難事.

天子,當知若菩薩摩訶薩,雖知有情

畢竟非有都不可得,而發無上正等

覺心,被精進甲,爲欲調伏諸有情類,

如有爲欲調伏虛空.何以故?諸天子

虛空離故.當知一切有情,亦離虛空

空故.當知一切有情,亦空,虛空不堅

實故.當知一切有情,亦不堅實,虛空

無所有故.當知一切有情,亦無所有.

由此因緣,是菩薩摩訶薩乃甚希有

能爲難事.天子,當知是菩薩摩訶薩,

被大願鎧,爲欲調伏一切有情,而諸

有情畢竟非有,都不可得.如有被鎧

與虛空戰,天子,當知是菩薩摩訶薩,

被大願鎧,爲欲饒益一切有情,而諸

有情及大願鎧,畢竟非有,俱不可得.

何以故?諸天子,有情離故,此大願鎧

當知亦離;有情空故,此大願鎧當知

亦空;有情不堅實故,此大願鎧當知

亦不堅實;有情無所有故,此大願鎧

當知亦無所有.天子,當知是菩薩摩

訶薩,調伏饒益諸有情事,亦不可得.

何以故?諸天子,有情離故;此調伏饒

益事,當知亦離,有情空故;此調伏饒

益事,當知亦空,有情不堅實故;此調

伏饒益事,當知亦、不堅實,有情無所

有故;此調伏饒益事,當知亦無所有.

天子,當知諸菩薩摩訶薩,亦無所有.

何以故?諸天子,有情離故.諸菩薩摩

訶薩,當知亦離有情空故;諸菩薩摩

訶薩,當知亦空有情不堅實故;諸菩

薩摩訶薩,當知亦不堅實有情無所

有故;諸菩薩摩訶薩,當知亦無所有.

天子,當知若菩薩摩訶薩,聞如是語,

心不沈沒,亦不憂悔,不驚不怖,當知

是菩薩摩訶薩,行深般若波羅蜜多.

何以故?諸天子有情離故,當知色薀,

亦離;有情離故、當知受想行識薀亦

離;有情離故,當知眼處亦離;有情離

故,當知耳鼻舌身意處亦離;有情離

故,當知色處亦離;有情離故,當知聲

香味觸法處亦離;有情離故,當知眼

界亦離;有情離故,當知耳鼻舌身意

界亦離;有情離故,當知色界亦離;有

情離故,當知聲香味觸法界亦離;有

情離故,當知眼識界亦離;有情離故,

當知耳鼻舌身意識界亦離;有情離

故,當知眼觸亦離;有情離故;當知耳

鼻舌身意觸,亦離有情離故,當知眼

觸爲緣所生諸受亦離;有情離故,當

知耳鼻舌身意觸爲緣所生諸受亦

離;有情離故,當知地界亦離;有情離

故,當知水火風空識界亦離;有情離

故,當知因緣亦離;有情離故,當知等

無閒緣所緣緣增上緣亦離;有情離

故,當知無明亦離;有情離故,當知行

識名色六處觸受愛取有生老死亦

離;有情離故,當知布施波羅蜜多乃

至般若波羅蜜多亦離;有情離故,當

知內空乃至無性自性空亦離;有情

離故,當知眞如乃至不思議界亦離;

有情離故,當知苦聖諦乃至道聖諦

亦離;有情離故,當知四念住乃至八

聖道支亦離;有情離故,當知四靜慮

四無量四無色定亦離;有情離故;當

知空無相無願解脫門亦離;有情離

故,當知八解脫乃至十遍處亦離;有

情離故,當知淨觀地乃至如來地亦

離;有情離故,當知極喜地乃至法雲

地亦離;有情離故,當知一切陁羅尼

門三摩地門亦離;有情離故,當知五

眼六神通亦離;有情離故,當知如來

十力乃至十八佛不共法亦離;有情

離故,當知大慈大悲大喜大捨亦離;

有情離故,當知三十二相八十隨好

亦離;有情離故,當知無忘失法恒住

捨性亦離;有情離故,當知一切智道

相智一切相智亦離;有情離故,當知

預流果乃至獨覺菩提亦離;有情離

故,當知一切菩薩摩訶薩行諸佛無

上正等菩提亦離;有情離故,當知一

切智智亦離;有情離故,當知一切法

亦離.天子,當知若菩薩摩訶薩,聞說

一切法,無不離時,其心不驚,不恐不

怖,不沈不沒,當知是菩薩摩訶薩,行

深般若波羅蜜多.爾時,世尊告善現

曰:何因緣故,諸菩薩摩訶薩,聞說一

切法,無不離時,其心不驚,不恐不怖,

不沈不沒?具壽善現白言:世尊,以一

切法,皆遠離故,諸菩薩摩訶薩,聞說

一切法,無不離時,其心不驚,不恐不

怖,不沈不沒.所以者何?諸菩薩摩訶

薩,於一切法,若能驚等,若所驚等,若

驚等處,若驚等時,若驚等者,由此驚

等,皆無所得.以一切法,不可得故.世

尊,若菩薩摩訶薩,聞說是事,心不沈

沒,亦不驚怖,不憂不悔,當知是菩薩

摩訶薩,行深般若波羅蜜多.所以者

何?是菩薩摩訶薩,觀一切法,皆不可

得,不可施設,是能沈等,是所沈等,是

沈等處,是沈等時,是沈等者,由此沈

等.以是因緣,諸菩薩摩訶薩,聞如是

事,心不沈沒,亦不驚怖,不憂不悔.世

尊,若菩薩摩訶薩,能如是行甚深般

若波羅蜜多,諸天帝、大梵天王世

界主等,皆共敬禮,供養恭敬,尊重讚

歎.佛告善現:若菩薩摩訶薩,能如是

行甚深般若波羅蜜多,非但恒爲諸

天帝、大梵天王世界主等,皆共敬

禮,供養恭敬,尊重讚歎.是菩薩摩訶

薩,亦爲過此極光淨天,若遍淨天,若

廣果天若淨居天及餘天龍阿素洛

等,皆共敬禮,供養恭敬,尊重讚歎.是

菩薩摩訶薩,能如是行甚深般若波

羅蜜多,亦爲十方無量無數無邊世

界,一切如來應正等覺及諸菩薩摩

訶薩衆,常共護念.善現,當知是菩薩

摩訶薩,能如是行甚深般若波羅蜜

多,卽令一切功德善根,疾得圓滿.善

現,當知若菩薩摩訶薩,能如是行甚

深般若波羅蜜多,常爲諸佛及諸菩

薩幷諸天、龍、阿素洛等,守護憶念.當

知行佛所應行處,亦正修行,佛所行

行,速證無上正等菩提.善現,當知是

菩薩摩訶薩,已於無上正等菩提,得

不退轉,一切魔軍及諸外道、惡知識

等,不能留難.所以者何?是菩薩摩訶

薩,其心堅固,踰於金剛.假使三千大

千世界諸有情類,皆變爲魔;是一一

魔,各復化作爾所惡魔此惡魔衆,皆

有無量無數神力是諸惡魔,盡其神

力,不能留難是菩薩摩訶薩,令不能

行甚深般若波羅蜜多及於無上正

等菩提,或有退轉.所以者何?是菩薩

摩訶薩,已得般若波羅蜜多方便善

巧,知一切法不可得故.復次,善現,置

一三千大千世界諸有情類,皆變爲

魔,假使十方殑伽沙等諸佛世界一

切有情,皆變爲魔是諸魔衆,各復化

作爾所惡魔此諸惡魔皆有無量無

數神力是諸惡魔,盡其神力,不能留

難是菩薩摩訶薩,令不能行甚深般

若波羅蜜多及於無上正等菩提,或

有退轉.所以者何?是菩薩摩訶薩,已

得般若波羅蜜多方便善巧,知一切

法不可得故.善現,當知若菩薩摩訶

薩,成就二法,一切惡魔,不能留難,令

不能行甚深般若波羅蜜多及於無

上正等菩提,或有退轉.何等爲二?一

者不捨一切有情,二者觀察諸法皆

空.復次,善現,若菩薩摩訶薩,成就二

法,一切惡魔,不能障㝵,令不能行甚

深般若波羅蜜多及於無上正等菩

提,或有退轉.何等爲二?一者如說悉

皆能作,二者常爲諸佛護念.善現,當

知若菩薩摩訶薩,能如是行甚深般

若波羅蜜多,諸天神等常來禮敬,親

近供養,請問勸發作如是言:善哉,大

士,汝能如是行深般若波羅蜜多方

便善巧,疾證無上正等菩提.一切有

情,無依怙者,能作依怙;無歸依者,能

作歸依;無救護者,能作救護;無投趣

者,能作投趣;無舍宅者,能作舍宅;無

洲渚者,能作洲渚;與闇冥者,能作光

明;與聾盲者,能作耳目.何以故?善男

子,若能安住甚深般若波羅蜜多方

便善巧,疾證無上正等菩提,一切惡

魔,不能留難.

大般若波羅蜜多經卷第五百五十三

己亥歲高麗國大藏都監奉

勅雕造

大般若波羅蜜多經卷第五百五十四 光

三藏法師玄奘奉 詔譯

第四分堅固品第二十七之二

善現,當知若菩薩摩訶薩,能如是住

甚深般若波羅蜜多,則爲十方無量

無數,無邊世界,現在如來應正等覺,

苾芻等衆,前後圍遶,宣說般若波羅

蜜多,處大衆中,自然歡喜,稱揚讚歎,

是菩薩摩訶薩名字、種姓、色相、功德,

所謂安住甚深般若波羅蜜多眞淨

功德.善現,當知如我今者,爲衆宣說

甚深般若波羅蜜多,在大衆中,自然

歡喜,稱楊讚歎,寶幢菩薩摩訶薩等

諸菩薩摩訶薩,及餘現住不動佛所,

淨修梵行,住深般若波羅蜜多,諸菩

薩摩訶薩名字、種姓、色相、功德,所謂

安住甚深般若波羅蜜多眞淨功德.

現在十方無量無數,無邊世界,一切

如來應正等覺,爲衆宣說甚深般若

波羅蜜多,於彼亦有諸菩薩摩訶薩,

淨修梵行,不離般若波羅蜜多.彼諸

如來應正等覺,各於衆中,自然歡喜,

稱揚讚歎彼菩薩摩訶薩名字、種姓、

色相、功德,所謂不離甚深般若波羅

蜜多眞淨功德.爾時,善現便白佛言:

一切如來應正等覺,爲衆宣說甚深

般若波羅蜜多時,皆在衆中,自然歡

喜,稱揚讚歎,一切菩薩摩訶薩衆名

字、種姓、色相、功德耶?佛言:不也,非諸

如來應正等覺,爲衆宣說甚深般若

波羅蜜多時,皆在衆中,自然歡喜,稱

揚讚歎一切菩薩摩訶薩衆名字、種

姓、色相、功德.善現,當知有菩薩摩訶

薩,已於無上正等菩提,得不退轉,行

深般若波羅蜜多方便善巧,是菩薩

摩訶薩,蒙諸如來應正等覺,爲衆宣

說甚深般若波羅蜜多時,在大衆中,

自然歡喜,稱揚讚歎名字、種姓、色相、

功德.具壽善現復白佛言:頗有菩薩

摩訶薩衆,未於無上正等菩提,得不

退轉,而蒙如來應正等覺,爲衆宣說

甚深般若波羅蜜多時,在大衆中,自

然歡喜,稱揚讚歎名字、種姓、色相、功

德耶?佛言:亦有謂有菩薩摩訶薩衆,

雖於無上正等菩提,未得不退,而修

般若波羅蜜多方便善巧,是菩薩摩

訶薩,亦蒙如來應正等覺,爲衆宣說

甚深般若波羅蜜多時,在大衆中,自

然歡喜,稱揚讚歎名字、種姓、色相、功

德.具壽善現復白佛言:此所說者,是

何菩薩摩訶薩耶?佛告善現:有諸菩

薩摩訶薩衆,隨不動佛,爲菩薩時,所

修而學,所行而住,修行般若波羅蜜

多方便善巧.是菩薩摩訶薩,雖於無

上正等菩提,未得不退,而蒙如來應

正等覺,爲衆宣說甚深般若波羅蜜

多時,在大衆中,自然歡喜,稱揚讚歎

名字、種姓、色相、功德.復有菩薩摩訶

薩衆,隨寶幢菩薩摩訶薩等,所修而

學,所行而住,修行般若波羅蜜多方

便善巧,是菩薩摩訶,薩雖於無上正

等菩提,未得不退,而蒙如來應正等

覺,爲衆宣說甚深般若波羅蜜多時,

在大衆中,自然歡喜,稱揚讚歎,名字、

種姓、色相、功德.復次,善現,有菩薩摩

訶薩行深,般若波羅蜜多於一,切法

無生性中,雖深信解,而未證得無生

法忍,於一切法皆寂靜性,雖深信解,

而未得入不退轉地.是菩薩摩訶薩,

已住般若波羅蜜多方便善巧,亦蒙

如來應正等覺,爲衆宣說甚深般若

波羅蜜多時,在大衆中,自然歡喜,稱

揚讚歎,名字、種姓、色相、功德.善現,當

知若菩薩摩訶薩,蒙諸如來應正等

覺,爲衆宣說甚深般若波羅蜜多時,

在大衆中,自然歡喜,稱揚讚歎,名字、

種姓、色相、功德.是菩薩摩訶薩,超諸

聲聞及獨覺地,近得無上正等菩提,

不退轉記.所以者何?是菩薩摩訶薩,

修行般若波羅蜜多方便善巧,必當

安住不退轉地,疾證無上正等菩提.

復次,善現,若菩薩摩訶薩,聞說如是

甚深般若波羅蜜多所有義趣,深心

信解,無惑無疑,不迷不悶,但作是念:

如佛所說,甚深般若波羅蜜多理趣,

必然定非顚倒.是菩薩摩訶薩,應作

是念:我於般若波羅蜜多,甚深義趣,

深生信解決定已,於或復當於不動

如來應正等覺及諸菩薩摩訶薩所,

廣聞般若波羅蜜多於深義趣,深生

信解旣信解已,勤修梵行,當得住於

不退轉地,住是地已,疾證無上正等

菩提.善現,當知若菩薩摩訶薩,但聞

如是甚深般若波羅蜜多,尚獲無邊

功德勝利,況深信解如說修行,繫念

思惟甚深義趣?是菩薩摩訶薩,安住

眞如,近一切智,疾證無上正等菩提,

爲諸有情,宣說法要.

爾時,善現便白佛言:法離眞如,無別

可得,爲說何法安住眞如,復說誰能

近一切智,疾證無上正等菩提,誰復

爲誰說何法要?佛告善現:汝所問言:

法離眞如,無別可得,爲說何法安住

眞如,復說誰能近一切智,疾證無上

正等菩提,誰復爲誰說何法者?如是

如是.如汝所說.法離眞如,都不可得,

如何可說,法住眞如?善現,眞如尚不

可得,況別有法能住眞如,豈復有能

近一切智,疾證無上正等菩提,寧復

有能爲他說法?善現,當知眞如,不可

自住眞如,此中都無能所住故,眞如,

不能近一切智,此中都無能所近故,

眞如不能證得無上正等菩提,此中

都無能得所得差別性故,眞如不能

爲他說法,此中都無能所說故,隨世

俗故,說有菩薩,行深般若波羅蜜多,

安住眞如,近一切智,疾證無上正等

菩提,爲諸有情,宣說法要.時,天帝釋

便白佛言:如是般若波羅蜜多理趣,

甚深極難信解,諸菩薩摩訶薩,行深

般若波羅蜜多,雖知諸法,皆不可得,

而求無上正等菩提,欲爲有情,宣說

法要,甚爲難事.所以者何?定無有法

能住眞如,亦無有能近一切智,疾證

無上正等菩提,亦無有能宣說法要.

然諸菩薩,聞如是事,心不沈沒,無惑

無疑,不驚不恐,亦不迷悶,如是等事,

甚爲希有.爾時,善現謂帝釋言:憍尸

迦,如汝所說,諸菩薩衆,聞甚深法,心

不沈沒,無惑無疑,不驚不恐,亦不迷

悶,而求無上正等菩提,欲爲有情,宣

說法要,極爲難事,甚希有者.憍尸迦,

諸菩薩摩訶薩,行深般若波羅蜜多,

觀法皆空,都無所有,誰沈誰沒,誰惑

誰疑,誰驚誰恐,誰迷誰悶.是故此事

未爲希有.然爲有情,愚癡顚倒,不能

通達諸法皆空故,求菩提欲爲宣說

方便善巧,非極爲難.天帝釋言:尊者,

善現.諸有所說無不依空,是故所言

常無滯㝵.如有以箭仰射虛空,若遠

若近,俱無滯㝵.尊者所說,亦復如是.

若深若淺,一切依空,誰能於中,敢作

留難?時,天帝釋便白佛言:我與尊者

善現所說,爲順如來實語、法語,於法

隨法,爲正說耶?爾時,世尊告天帝釋:

汝與善現諸有所言,皆順如來實語

法語於法隨法無顚倒說何以故憍

尸迦,具壽善現,所有辯才,無不依空,

而施設故.所以者何?具壽善現,觀一

切法,皆畢竟空,尚不得甚深般若波

羅蜜多,況有能行甚深般若波羅蜜

多者;尚不得諸佛無上正等菩提,況

有能證諸佛無上正等菩提者;尚不

得一切智,況有能得一切智者;尚不

得眞如,況有能得眞如成如來者;尚

不得無生性,況有能證無生性者;尚

不得菩提,況有能證佛菩提者;尚不

得十力,況有能成十力者;尚不得四

無所畏,況有能成四無所畏者;尚不

得諸法,況有能說法者?何以故?憍尸

迦,具壽善現,於一切法,住遠離住,於

一切法住、無所得住,觀一切法,畢竟

皆空,所能行等,不可得故.憍尸迦,具

壽善現,於一切法,住遠離住、無所得

住,比諸菩薩摩訶薩衆,所住般若波

羅蜜多微妙行住,百分不及一,千分

不及一,百千分不及一乃至鄔波尼

殺曇分亦不及一.何以故?憍尸迦,是

諸菩薩摩訶薩衆,所住般若波羅蜜

多微妙行住,除如來住於餘菩薩及

諸聲聞、獨覺等,住爲最爲勝,爲尊爲

高,爲妙爲微妙,爲上爲無上.以是故,

憍尸迦,若菩薩摩訶薩,欲於一切有

情衆中,爲最爲勝,爲尊爲高爲妙爲

微妙,爲上爲無上者,當住般若波羅

蜜多,微妙行住無得暫捨.

第四分散花品第二十八

爾時,會中無量無數三十三天,歡喜

踊躍,各取天上微妙音花,奉散如來

及諸菩薩.是時,衆內六千苾芻,俱從

座起,頂禮佛足,偏覆左肩,右膝著地,

向薄伽梵,曲躬合掌.佛神力故,各於

掌中微妙音花,自然盈滿.是苾芻衆,

踊躍歡喜,得未曾有,各以此花,奉散

佛上及諸菩薩,旣散花已,同發願言:

我等用斯勝善根力,願常安住甚深

般若波羅蜜多微妙行住,速趣無上

正等菩提.爾時,世尊卽便微笑,如佛

常法,從其面門,放種種光,靑黃赤白,

紅紫碧綠,金銀頗胝,傍照無邊諸佛

國土,上至梵世,下徹風輪.漸復還來,

繞佛右轉,經三帀已,從頂上入.時,阿

難陁,卽從座起,禮佛合掌,白言:世尊,

何因何緣,現此微笑,諸佛現笑,非無

因緣,唯願如來哀愍爲說?爾時,佛告

阿難陁言:此諸苾芻,於當來世星喩

劫中,皆得作佛,同名散花,十號具足,

聲聞僧數,一切皆等,壽量亦等,二十

千劫.彼一一佛所演言教,理趣深廣

流布天、人,正法住世俱二萬劫,彼諸

佛土,廣博嚴淨,人物熾盛安隱豐樂.

彼諸如來,各於自土將諸弟子,循還

遊歷,村城聚落、國邑王都,轉妙法輪

度天、人衆,令獲殊勝利益安樂.彼諸

世尊,往來住處,晝夜常雨五色妙花.

由此因緣,故我微笑.是故慶喜,若菩

薩摩訶薩,欲得安住最勝住者,當住

般若波羅蜜多微妙行住,若菩薩摩

訶薩,欲得安住如來住者,當住般若

波羅蜜多微妙行住.慶喜,當知若菩

薩摩訶薩,精勤修學甚深般若波羅

蜜多,令得究竟.是菩薩摩訶薩,先世

或從人中沒已,還生此處,或從睹史

多天上沒,來生人閒.所以者何?彼於

先世或在人中,或居天上,由曾廣聞

甚深般若波羅蜜多,故於今生能勤

修學甚深般若波羅蜜多.慶喜,當知

如來現見,若菩薩摩訶薩,能勤修學

甚深般若波羅蜜多,於身命財,無所

顧者,定於無上正等菩提,得不退轉.

復次,慶喜,若有情類,愛樂聽聞甚深

般若波羅蜜多,聞已受持,讀誦書寫,

精勤修學,如理思惟,爲菩薩乘善男

子等,宣說開示教誡教授.當知彼人

是大菩薩,曾於過去,親從如來應正

等覺,聞說如是甚深般若波羅蜜多,

聞已受持,讀誦書寫,精勤修學,如理

思惟,亦曾爲他,宣說開示,教誡教授

甚深般若波羅蜜多,故於今生,能辦

是事.慶喜,當知是有情類,曾於過去,

無量佛所,種諸善根,故於今生,能作

是事.此有情類,應作是思:我先非唯

從聲聞等,聞說如是,甚深般若波羅

蜜多,定從如來應正等覺,聞說如是

甚深般若波羅蜜多.我先非唯於聲

聞等,親近、供養,種諸善根,定於如來

應正等覺親近供養,種諸善根.由是

因緣,今得聞此甚深般若波羅蜜多,

愛樂受持,讀誦書寫,精勤修學,如理

思惟,廣爲有情,宣說無倦.復次,慶喜,

若有情類,不驚不怖,愛樂聽聞甚深

般若波羅蜜多,聞已受持,讀誦書寫,

精勤修學,如理思惟,若法若義,若文

若意,皆善通達,隨順修行,是諸有情,

則爲現見我等如來應正等覺.慶喜,

當知若有情類,聞說如是甚深般若

波羅蜜多所有義趣,深心信解,不生

毀謗,不可沮壞.是諸有情,已曾供養

無量諸佛,於諸佛所多種善根,亦爲

無量善友攝受.復次,慶喜,若諸有情,

能於如來應正等覺,勝福田所,種諸

善根,雖定當得或聲聞果,或獨覺果,

或如來果,而證無上正等菩提,要於

般若波羅蜜多甚深義趣,善達無㝵,

精進修行諸菩薩行,令極圓滿.慶喜,

當知若菩薩摩訶薩,能於般若波羅

蜜多甚深義趣,善達無㝵,精進修行

諸菩薩行,令極圓滿,是菩薩摩訶薩,

不證無上正等菩提,而住聲聞、獨覺

地者,必無是處.是故菩薩摩訶薩衆,

欲得無上正等菩提,應於般若波羅

蜜多甚深義趣,善達無㝵,精進修行

諸菩薩行,令極圓滿.是故慶喜,我以

般若波羅蜜多甚深經典,付囑於汝,

應正受持,讀誦通利,莫令忘失.慶喜,

當知除此般若波羅蜜多甚深經典,

受持諸餘我所說法,設有忘失,其罪

尚輕,若於般若波羅蜜多甚深經典,

不善受持,下至一句,有所忘失,其罪

甚重.慶喜,當知若於般若波羅蜜多

甚深經典,下至一句,能善受持,不忘

失者,獲福無量,若於般若波羅蜜多

甚深經典,不善受持,下至一句,有忘

失者,所獲重罪同前福量.是故慶喜

我以般若波羅蜜多甚深經典,慇懃

付汝,當正受持,讀誦通利,如理思惟,

廣爲他說分別開示,令受持者,究竟

解了文義意趣.慶喜,當知若菩薩摩

訶薩,於深般若波羅蜜多,受持讀誦,

究竟通利,如理思惟,廣爲他說分別

開示,令其解了,是菩薩摩訶薩,則爲

受持攝取過去、未來、現在諸佛世尊

所證無上正等菩提,生長之處.慶喜,

當知若有情類,起殷淨心,現於我所,

欲持種種上妙花鬘,乃至燈明供養

恭敬,尊重讚歎,無懈倦者,當於般若

波羅蜜多,至心聽聞,受持讀誦,究竟

通利,如理思惟,廣爲他說,分別開示,

令其解了,或復書寫,衆寶莊嚴,恒以

種種上妙花鬘,乃至燈明供養恭敬,

尊重讚歎,不應懈息.慶喜,當知若菩

薩摩訶薩,供養恭敬,尊重讚嘆,甚深

般若波羅蜜多,則爲現前供養恭敬,

尊重讚歎,我及十方三世諸佛.慶喜,

當知若菩薩摩訶薩,聞深般若波羅

蜜多,起殷淨心,恭敬愛樂,卽於過去、

未來、現在一切如來應正等覺,所證

無上正等菩提起殷淨心恭敬愛樂

慶喜,汝若愛樂於我,不捨於我,亦當

愛樂不捨般若波羅蜜多甚深經典,

下至一句,勿令忘失.慶喜,我說如是

般若波羅蜜多甚深經典,付囑因緣,

雖經無量百千大劫,亦不可盡.擧要

言之,如我旣是汝等大師,甚深般若

波羅蜜多當知亦是汝等大師.汝等

天、人、阿素洛等,敬重於我,亦當敬重

甚深般若波羅蜜多.是故慶喜,我以

無量善巧方便,付汝般若波羅蜜多

甚深經典,汝當受持,無令忘失.我今

持此甚深般若波羅蜜多,對諸天、人、

阿素洛等,無量大衆,付囑於汝,應正

受持,勿令忘失.慶喜,我今實言告汝,

諸有淨信欲不捨佛,欲不捨法,欲不

捨僧.復欲不捨三世諸佛,所證無上

正等菩提,定不應捨甚深般若波羅

蜜多,如是名爲我等諸佛,教誡教授

諸弟子法.慶喜,當知若善男子善女

人等,愛樂聽聞甚深般若波羅蜜多,

受持讀誦,究竟通利,如理思惟,以無

量門,廣爲他說,分別開示,施設建立,

令其解了,精進修行,是善男子善女

人等,疾證無上正等菩提,能近圓滿

一切智智.所以者何?諸佛無上正等

菩提、一切智智,皆依如是甚深般若

波羅蜜多,而得生故.慶喜,當知三世

諸佛,皆依如是甚深般若波羅蜜多,

出生無上正等菩提.是故慶喜,若菩

薩摩訶薩,欲得無上正等菩提,當勤

精進修學如是甚深般若波羅蜜多.

所以者何?甚深般若波羅蜜多,是諸

菩薩摩訶薩母,生諸菩薩摩訶薩故.

慶喜,當知若菩薩摩訶薩,勤學六種

波羅蜜多,速證無上正等菩提.是故

慶喜,我以此六波羅蜜多,更付囑汝,

當正受持,無令忘失.所以者何?如是

六種波羅蜜多,是諸如來應正等覺

無盡法藏,一切佛法,從此生故.慶喜,

當知十方三世諸佛世尊,所說法要,

皆是六種波羅蜜多無盡法藏之所

流出.慶喜,當知十方三世諸佛世尊,

皆依六種波羅蜜多無盡法藏,精勤

修學,證得無上正等菩提,慶喜,當知

十方三世諸佛世尊、聲聞弟子,皆依

六種波羅蜜多無盡法藏,精勤修學,

已正當入無餘涅槃.復次,慶喜,假使

汝爲聲聞乘人,說聲聞法,由此法故,

三千大千世界有情,一切皆得阿羅

漢果.猶未爲我作佛弟子,所應作事.

汝若能爲菩薩乘人,宣說一句甚深

般若波羅蜜多相應之法,卽名爲我

作佛弟子,所應作事.我於此事,深生

隨喜,勝汝教化,三千大千世界有情,

一切皆得阿羅漢果.復次,慶喜,假使

三千大千世界一切有情,由他教力,

非前非後,皆得人身.俱時,證得阿羅

漢果.是諸阿羅漢,所有施性、戒性、修

性,諸福業事.於汝意云何?彼福業事,

寧爲多不?慶喜答言:甚多.世尊,甚多.

善逝,彼福業事,無量無邊.佛告慶喜:

若有聲聞,能爲菩薩宣說般若波羅

蜜多相應之法,經一日夜,所獲福聚,

甚多於彼.慶喜,當知置一日夜,但經

一日,復置一日,但經半日,復置半日,

但經一時,復置一時,但經食頃,復置

食頃,但經湏臾,復置湏臾,但經俄爾,

復置俄爾,經彈指頃,是聲聞人,能爲

菩薩宣說般若波羅蜜多相應之法,

所獲福聚,甚多於前.何以故?此聲聞

人,所獲福聚,超過一切聲聞、獨覺諸

善根故.復次,慶喜,若菩薩摩訶薩,爲

聲聞人,宣說種種聲聞乘法,假使三

千大千世界一切有情,由此法故,悉

皆證得阿羅漢果,皆具種種殊勝功

德.於意云何?是菩薩摩訶薩,由此因

緣,所獲福聚,寧爲多不?慶喜答言:甚

多.世尊甚多.善逝是菩薩摩訶薩所

獲福聚,無量無邊.佛告慶喜:若菩薩

摩訶薩,爲聲聞乘善男子等,或獨覺

乘善男子等,或無上乘善男子等,宣

說般若波羅蜜多相應之法,經一日

夜,所獲福聚,甚多於前.慶喜,當知置

一日夜,但經一日,復置一日,但經半

日,復置半日,但經一時,復置一時,但

經食頃,復置食頃,但經湏臾,復置湏

臾,但經俄爾,復置俄爾,經彈指頃,是

菩薩摩訶薩,能爲三乘善男子等,宣

說般若波羅蜜多相應之法,所獲福

聚,甚多於前,無量無數.何以故?甚深

般若波羅蜜多相應法,施超過一切

聲聞、獨覺相應法,施及彼二乘諸善

根故.所以者何?是菩薩摩訶薩,自求

無上正等菩提,亦以大乘相應之法,

示現勸導讚勵.慶喜,他諸有情,令於

無上正等菩提,得不退轉.慶喜,當知

是菩薩摩訶薩,自修布施波羅蜜多

乃至般若波羅蜜多,亦教他修布施

波羅蜜多乃至般若波羅蜜多;自住

內空乃至無性自性空,亦教他住內

空乃至無性自性空;自住眞如乃至

不思議界,亦教他住眞如乃至不思

議界;自住苦、集、滅、道聖諦,亦教他住

苦、集、滅、道聖諦;自修四念住乃至八

聖道支,亦教他修四念住乃至八聖

道支;自修四靜慮、四無量、四無色定,

亦教他修四靜慮、四無量、四無色定;

自修空、無相、無願解脫門,亦教他修

空、無相、無願解脫門;自修八解脫乃

至十遍處,亦教他修八解脫乃至十

遍處;自修極喜地乃至法雲地,亦教

他修極喜地乃至法雲地;自修一切

陁羅尼門、三摩地門,亦教他修一切

陁羅尼門、三摩地門;自修五眼、六神

通,亦教他修五眼、六神通;自修如來

十力乃至十八佛不共法,亦教他修

如來十力乃至十八佛不共法;自修

三十二相、八十隨好,亦教他修三十

二相、八十隨好;自修無忘失法、恒住

捨性,亦教他修無忘失法、恒住捨性;

自修一切智、道相智、一切相智,亦教

他修一切智、道相智、一切相智;自修

菩薩摩訶薩行,亦教他修菩薩摩訶

薩行;自修無上正等菩提,亦教他修

無上正等菩提;自修一切智智,亦教

他修一切智智.由此因緣,善根增長,

疾證無上正等菩提.慶喜,當知是菩

薩摩訶薩,成就如是殊勝善根,憶念

如是殊勝善根,若於無上正等菩提,

有退轉者,無有是處.

爾時,世尊四衆圍遶,讚說般若波羅

蜜多,付阿難陁,令受持已,復於一切

天、龍、藥叉、健達縛、阿素洛、揭路荼、緊

捺洛、莫呼洛伽、人、非人等,大衆會前,

現神通力,令衆皆見,不動如來應正

等覺、聲聞菩薩大衆圍繞,爲海喩會

宣說妙法,及見彼土嚴淨之相,其聲

聞僧,皆阿羅漢,諸漏已盡,無復煩惱,

得眞自在,心善解脫,慧善解脫,如調

慧馬,亦如大龍,已作所作,已辦所辦,

棄諸重擔,逮得己利,盡諸有結,正知

解脫.至心自在第一究竟,其菩薩僧,

一切皆是衆望所識,得陁羅尼及無

㝵辯,成就無量不可思議,不可稱量

微妙功德.佛攝神力,令此衆會,天、龍、

藥叉、健達縛等,不復見彼不動如來

應正等覺、聲聞、菩薩及餘大衆幷彼

佛土嚴淨之相,彼佛衆會及嚴淨土,

皆非此土,眼根所對.所以者何?佛攝

神力於彼遠境無見緣故爾時佛告

阿難陁言:不動如來應正等覺國土

衆會,汝更見不?阿難陁言:我不復見

彼事,非此眼所行故.佛告具壽阿難

陁言:如彼如來衆會國土,非此土眼

所行境界,當知諸法,亦復如是,非眼

根等所行境界.慶喜,當知法不行法,

法不見法,法不知法,法不證法.慶喜,

當知一切法性,無能行者,無能見者,

無能知者,無能證者,無動無作.所以

者何?以一切法,皆無作用,能取所取,

俱如虛空,性遠離故.以一切法,不可

思議,能所思議,皆如幻士,性遠離故.

以一切法,無作受者,如光影等,不堅

實故.慶喜,當知若菩薩摩訶薩,能如

是行,能如是見,能如是知,能如是證.

是行般若波羅蜜多,亦不執著此諸

法相.慶喜,當知若菩薩摩訶薩,如是

學時,是學般若波羅蜜多.慶喜,當知

若菩薩摩訶薩,欲得一切波羅蜜多,

速疾圓滿,至一切法究竟彼岸,應學

般若波羅蜜多.所以者何?如是學者,

於諸學中,爲最爲勝,爲尊爲高,爲妙

爲微妙,爲上爲無上,利益安樂一切

世閒.無依護者,爲作依護諸佛世尊,

開許稱讚,修學般若波羅蜜多.慶喜,

當知諸佛菩薩,學此學已,住此學中,

能以右手,若右足指,擧取三千大千

世界擲置他方,或還本處,其中有情,

不知不覺,無損無怖.所以者何?甚深

般若波羅蜜多功德威力,不可思議,

過去、未來、現在諸佛及諸菩薩,學此

般若波羅蜜多,於去來今,及無爲法,

悉皆獲得無㝵智見.是故慶喜,我說

能學甚深般若波羅蜜多,於諸學中,

爲最爲勝,爲尊爲高,爲妙爲微妙,爲

上爲無上.慶喜,當知諸有欲取甚深

般若波羅蜜多,量邊際者,如愚癡者,

欲取虛空量及邊際.何以故?甚深般

若波羅蜜多功德,無量無邊際故.慶

喜,當知我終不說甚深般若波羅蜜

多功德勝利,如名身等,有量邊際.所

以者何名句文身是有量法甚深般

若波羅蜜多功德勝利,非有量法,非

名身等,能量般若波羅蜜多功德勝

利,亦非般若波羅蜜多功德勝利,是

彼所量.爾時,慶喜便白佛言:何因緣

故,甚深般若波羅蜜多,說爲無量?佛

告慶喜:甚深般若波羅蜜多,性無盡

故,說爲無量;性遠離故,說爲無量;性

寂靜故,說爲無量;如實際故,說爲無

量;如虛空故,說爲無量;功德多故,說

爲無量;無邊際故,說爲無量;不可量

故,說爲無量.慶喜,當知三世諸佛,皆

學般若波羅蜜多究竟圓滿,證得無

上正等菩提,爲諸有情,宣說開示.而

此般若波羅蜜多,常無減盡.所以者

何?甚深般若波羅蜜多,如太虛空,不

可盡故.慶喜,當知諸有欲盡甚深般

若波羅蜜多,則爲欲盡虛空邊際,是

故慶喜,甚深般若波羅蜜多,說爲無

盡,由無盡故,說爲無量.

爾時,善現作是念言:此處甚深,我當

問佛.作是念已,便白佛言:甚深般若

波羅蜜多,何故如來說爲無盡?佛告

善現:甚深般若波羅蜜多,如太虛空,

不可盡故,說爲無盡.具壽善現復白

佛言:云何菩薩摩訶薩,應引發般若

波羅蜜多?佛告善現:諸菩薩摩訶薩,

應觀色無盡故,引發般若波羅蜜多;

應觀受、想、行、識無盡故,引發般若波

羅蜜多;應觀眼處無盡故,引發般若

波羅蜜多;應觀耳、鼻、舌、身、意處無盡

故,引發般若波羅蜜多;應觀色處無

盡故,引發般若波羅蜜多;應觀聲、香、

味、觸、法處無盡故,引發般若波羅蜜

多;應觀眼界無盡故,引發般若波羅

蜜多;應觀耳、鼻、舌、身、意界無盡故,引

發般若波羅蜜多;應觀色界無盡故

引發般若波羅蜜多;應觀聲、香、味、觸、

法界無盡故,引發般若波羅蜜多;應

觀眼識界無盡故,引發般若波羅蜜

多;應觀耳、鼻、舌、身、意識界無盡故,引

發般若波羅蜜多;應觀眼觸無盡故,

引發般若波羅蜜多;應觀耳、鼻、舌、身、

意觸無盡故,引發般若波羅蜜多;應

觀眼觸爲緣所生諸受無盡故,引發

般若波羅蜜多;應觀耳、鼻、舌、身、意觸

爲緣所生諸受無盡故,引發般若波

羅蜜多;應觀地界無盡故,引發般若

波羅蜜多;應觀水、火、風、空、識界無盡

故,引發般若波羅蜜多;應觀因緣無

盡故,引發般若波羅蜜多;應觀等無

閒緣、所緣緣、增上緣無盡故,引發般

若波羅蜜多;應觀無明無盡故,引發

般若波羅蜜多;應觀行、識、名色、六處、

觸、受、愛、取、有、生、老死愁歎苦憂惱無

盡故,引發般若波羅蜜多.復次,善現,

諸菩薩摩訶薩,應觀色如虛空無盡

故,引發般若波羅蜜多;應觀受、想、行、

識如虛空無盡故,引發般若波羅蜜

多;應觀眼處如虛空無盡故,引發般

若波羅蜜多;應觀耳、鼻、舌、身、意處如

虛空無盡故,引發般若波羅蜜多;應

觀色處如虛空無盡故,引發般若波

羅蜜多;應觀聲、香、味、觸、法處如虛空

無盡故,引發般若波羅蜜多;應觀眼

界如虛空無盡故,引發般若波羅蜜

多;應觀耳、鼻、舌、身、意界如虛空無盡

故,引發般若波羅蜜多;應觀色界如

虛空無盡故,引發般若波羅蜜多;應

觀聲、香、味、觸、法界如虛空無盡故,引

發般若波羅蜜多;應觀眼識界如虛

空無盡故,引發般若波羅蜜多;應觀

耳、鼻、舌、身、意識界如虛空無盡故,引

發般若波羅蜜多;應觀眼觸如虛空

無盡故,引發般若波羅蜜多;應觀耳、

鼻、舌、身、意觸如虛空無盡故,引發般

若波羅蜜多;應觀眼觸爲緣所生諸

受如虛空無盡故,引發般若波羅蜜

多;應觀耳、鼻、舌、身、意觸爲緣所生諸

受如虛空無盡故,引發般若波羅蜜

多;應觀地界如虛空無盡故,引發般

若波羅蜜多應觀水火風空識界如

虛空無盡故,引發般若波羅蜜多;應

觀因緣如虛空無盡故,引發般若波

羅蜜多;應觀等無閒緣、所緣緣、增上

緣如虛空無盡故,引發般若波羅蜜

多;應觀無明如虛空無盡故,引發般

若波羅蜜多;應觀行、識、名色、六處、觸、

受、愛、取、有、生、老死愁歎苦憂惱如虛

空無盡故,引發般若波羅蜜多.善現,

諸菩薩摩訶薩,應作如是引發般若

波羅蜜多.善現當知諸菩薩摩,訶薩,

如是觀察十二緣起,遠離二邊;諸菩

薩摩訶薩,如是觀察十二緣起,無中

無邊.是諸菩薩摩訶薩衆,不共妙觀,

謂要安坐妙菩提座,方能如是如實

觀察十二緣起理趣甚深如太虛空

不可盡故,便能證得一切智智.善現,

當知若菩薩摩訶薩,以如虛空無盡

行相,行深般若波羅蜜多,如實觀察

十二緣起,不墮聲聞及獨覺地,疾證

無上正等菩提.善現,當知諸菩薩摩

訶薩,若於無上正等菩提,有退轉者,

皆由不依如是作意方便善巧,不如

實知,諸菩薩摩訶薩,行深般若波羅

蜜多.云何應以無盡行相,引發般若

波羅蜜多;云何應以無盡行相,如實

觀察十二緣起?善現,當知諸菩薩摩

訶薩,若於無上正等菩提,有退轉者,

皆由遠離,引發般若波羅蜜多方便

善巧.善現,當知諸菩薩摩訶薩,若於

無上正等菩提,不退轉者,一切皆依,

引發般若波羅蜜多方便善巧.是菩

薩摩訶薩,由依如是方便善巧,行深

般若波羅蜜多,以如虛空無盡行相,

如實觀察十二緣起,由此因緣,速能

圓滿甚深般若波羅蜜多,疾能證得

一切智智.

善現,當知諸菩薩摩訶薩,如是觀察

緣起法時,不見有法,無因而生;不見

有法,性相常住;不見有法,有作受者.

善現,當知諸菩薩摩訶薩,行深般若

波羅蜜多,以如虛空無盡行相,如實

觀察十二緣起,引發般若波羅蜜多,

修諸菩薩摩訶薩行,疾證無上正等

菩提.善現,當知若時,菩薩摩訶薩,行

深般若波羅蜜多,以如虛空無盡行

相,引發般若波羅蜜多,如實觀察十

二緣起.是時,菩薩摩訶薩,不見色薀,

不見受、想、行、識薀;不見眼處,不見耳、

鼻、舌、身、意處;不見色處,不見聲、香、味、

觸、法處;不見眼界,不見耳、鼻、舌、身、意

界;不見色界,不見聲、香、味、觸、法界;不

見眼識界,不見耳、鼻、舌、身、意識界;不

見眼觸,不見耳、鼻、舌、身、意觸;不見眼

觸爲緣所生諸受,不見耳、鼻、舌、身、意

觸爲緣所生諸受;不見地界,不見水、

火、風、空、識界;不見因緣,不見等無閒

緣、所緣緣、增上緣;不見無明,不見行、

識、名色、六處、觸、受、愛、取、有、生、老死愁

歎苦憂惱;不見布施波羅蜜多,不見

淨戒、安忍、精進、靜慮、般若波羅蜜多;

不見內空乃至無性自性空,不見眞

如乃至不思議界,不見苦、集、滅、道聖

諦,不見四念住乃至八聖道支,不見

四靜慮、四無量、四無色定,不見空無

相、無願、解脫門,不見八解脫乃至十

遍處,不見淨觀地乃至如來地,不見

極喜地乃至法雲地,不見一切陁羅

尼門、三摩地門,不見五眼、六神通,不

見如來十力乃至十八佛不共法,不

見三十二相、八十隨好,不見無忘失

法、恒住捨性,不見一切智、道相智、一

切相智,不見預流果乃至獨覺菩提,

不見一切菩薩摩訶薩行,不見諸佛

無上正等菩提,不見一切智智,不見

此佛世界,不見彼佛世界,不見有法

能見此佛、彼佛世界.善現,若菩薩摩

訶薩,能如是行,是行般若波羅蜜多.

善現,當知若時,菩薩摩訶薩,行深般

若波羅蜜多.是時,惡魔極生憂惱,如

中毒箭.譬如有人,父母卒喪,身心苦

痛,惡魔亦爾.具壽善現便白佛言:爲

一惡魔,見諸菩薩行深般若波羅蜜

多,極生憂惱,如中毒箭,爲多惡魔,爲

遍三千大千世界一切惡魔,皆亦如

是?佛告善現:遍滿三千大千世界一

切惡魔,見諸菩薩行深般若波羅蜜

多,極生憂惱,如中毒箭,各於本座,不

能自安.所以者何?若菩薩摩訶薩,住

深般若波羅蜜多微妙行住,世閒天、

人、阿素洛等,伺求其短,皆不能得,亦

復不能擾亂障㝵.是故善現,若菩薩

摩訶薩,欲證無上正等菩提,當勤安

住甚深般若波羅蜜多微妙行住.善

現,當知若菩薩摩訶薩,能勤安住甚

深般若波羅蜜多微妙行住,則能修

滿布施、淨戒、安忍、精進、靜慮、般若波

羅蜜多.善現,當知若菩薩摩訶薩,能

正修行甚深般若波羅蜜多方便善

巧,便能具足修滿一切波羅蜜多,留

難事起,皆能如實,覺知遠離.善現,當

知若菩薩摩訶薩,欲正攝受方便善

巧,應行般若波羅蜜多,應修般若波

羅蜜多.善現,當知若時,菩薩摩訶薩

修行般若波羅蜜多,引發般若波羅

蜜多,是時,無量無數世界諸佛世尊,

現說法者,皆悉護念.是菩薩摩訶薩,

應作是念:彼諸如來應正等覺,亦從

般若波羅蜜多,生一切智.是菩薩摩

訶薩,作此念已,復應思惟.:如諸如來

應正等覺,所應證法,我亦當證如是.

善現,若菩薩摩訶薩,修行般若波羅

蜜多,引發般若波羅蜜多,作是思惟:

經彈指頃,所生福聚,勝有所得諸菩

薩衆,經如殑伽沙數大劫,修行布施,

所獲功德,何況能經一日、半日,修行

般若波羅蜜多,引發般若波羅蜜多,

憶念思惟諸佛功德?善現,當知若菩

薩摩訶薩,能經一日或復乃至經彈

指頃,修行般若波羅蜜多,引發般若

波羅蜜多,憶念思惟諸佛功德,是菩

薩摩訶薩,不久當住不退轉地;是菩

薩摩訶薩,常爲如來應正等覺,共所

護念.善現,當知若菩薩摩訶薩,常爲

如來應正等覺,所護念者,定證無上

正等菩提,不墮聲聞、獨覺等地.是菩

薩摩訶薩,決定不復墮諸惡趣,決定

不生諸無睱處,常生善趣不離諸佛.

善現,當知若菩薩摩訶薩,修行般若

波羅蜜多,引發般若波羅蜜多,憶念

思惟諸佛功德,經彈指頃,尚獲無邊

功德勝利,況經一日?若過一日,修行

般若波羅蜜多,引發般若波羅蜜多,

憶念思惟諸佛功德,如香象菩薩摩

訶薩,常能修行般若波羅蜜多,引發

般若波羅蜜多,憶念思惟諸佛功德,

常不捨離.是菩薩摩訶薩,今在不動

如來應正等覺所,修行梵行.

大般若波羅蜜多經卷第五百五十四

庚子歲高麗國大藏都監奉勅雕造

大般若波羅蜜多經卷第五百五十五 光

三藏法師玄奘奉 詔譯

第四分隨順品第二十九

復次,善現,諸菩薩摩訶薩,應觀諸法

不和合故,隨順般若波羅蜜多;應觀

諸法無分別故,隨順般若波羅蜜多;

應觀諸法無雜壞故,隨順般若波羅

蜜多;應觀諸法無變異故,隨順般若

波羅蜜多;應觀諸法無表示故,隨順

般若波羅蜜多;應觀諸法隨覺慧故,

隨順般若波羅蜜多;應觀諸法唯有

假名所詮表故,隨順般若波羅蜜多.

應觀諸法唯有言說假施設故,隨順

般若波羅蜜多;應觀諸法唯假建立

無處無時,亦無實事可宣說故,隨順

般若波羅蜜多;應觀諸法但有虛假

性相用故,隨順般若波羅蜜多;應觀

諸法無限㝵故,隨順般若波羅蜜多;

應觀色薀無限量故,隨順般若波羅

蜜多;應觀受想行識薀無限量故,隨

順般若波羅蜜多;應觀眼處無限量

故隨順般若波羅蜜多.應觀耳、鼻、舌、

身、意處無限量故,隨順般若波羅蜜

多;應觀色處無限量故,隨順般若波

羅蜜多;應觀聲、香、味、觸、法處無限量

故,隨順般若波羅蜜多;應觀眼界無

限量故,隨順般若波羅蜜多;應觀耳、

鼻、舌、身、意界無限量故,隨順般若波

羅蜜多;應觀色界無限量故,隨順般

若波羅蜜多;應觀聲、香、味、觸、法界無

限量故,隨順般若波羅蜜多.應觀眼

識界無限量故,隨順般若波羅蜜多;

應觀耳、鼻、舌、身、意、識界無限量故,隨

順般若波羅蜜多;應觀眼觸無限量

故,隨順般若波羅蜜多;應觀耳、鼻、舌、

身、意觸無限量故,隨順般若波羅蜜

多;應觀眼觸爲緣所生諸受無限量

故,隨順般若波羅蜜多;應觀耳、鼻、舌、

身、意觸爲緣所生諸受無限量故,隨

順般若波羅蜜多;應觀地界無限量

故,隨順般若波羅蜜多.應觀水、火、風、

空、識界無限量故,隨順般若波羅蜜

多;應觀因緣無限量故,隨順般若波

羅蜜多;應觀等無閒緣、所緣緣、增上

緣.無限量故,隨順般若波羅蜜多;應

觀無明無限量故,隨順般若波羅蜜

多;應觀行、識、名色、六處、觸、受、愛、取、有、

生、老死愁歎苦憂惱無限量故,隨順

般若波羅蜜多.應觀諸法無相狀故,

隨順般若波羅蜜多;應觀諸法通達

相故,隨順般若波羅蜜多;應觀諸法

本性淨故,隨順般若波羅蜜多;應觀

諸法無言說故,隨順般若波羅蜜多;

應觀諸法無生等故,隨順般若波羅

蜜多;應觀諸法無滅等故,隨順般若

波羅蜜多;應觀諸法涅槃等故,隨順

般若波羅蜜多;應觀諸法眞如等故,

隨順般若波羅蜜多;應觀諸法無去

來故,隨順般若波羅蜜多;應觀諸法

無自他故,隨順般若波羅蜜多;應觀

諸法自他等故,隨順般若波羅蜜多;

應觀諸法異生聖者本性淨故,隨順

般若波羅蜜多,應觀諸法棄捨重擔;

無增益故,隨順般若波羅蜜多;應觀

諸法無方處故,隨順般若波羅蜜多.

所以者何?色薀本性無方無處,受、想、

行、識薀本性無方無處.眼處本性無

方無處,耳、鼻、舌、身、意處本性無方無

處.色處本性無方無處,聲香、味、觸、法

處本性無方無處.眼界本性無方無

處,耳、鼻、舌、身、意界本性無方無處.色

界本性無方無處,聲、香、味、觸、法界本

性無方無處;眼識界本性無方無處

耳、鼻、舌、身、意識界本性無方無處.眼

觸本性無方無處,耳、鼻、舌、身、意觸本

性無方無處.眼觸爲緣所生諸受本

性無方無處,耳、鼻、舌、身、意觸爲緣所

生諸受本性無方無處.地界本性無

方無處,水、火、風、空、識界本性無方無

處.因緣本性無方無處,等無閒緣、所

緣緣、增上緣本性無方無處.無明本

性無方無處,行、識、名色、六處、觸、受、愛、

取、有、生、老死愁歎苦憂惱本性無方

無處.復次,善現,應觀諸法寂滅安樂

故,隨順般若波羅蜜多;應觀諸法無

愛無離愛故,隨順般若波羅蜜多;應

觀諸法無染無離染故,隨順般若波

羅蜜多.所以者何?色薀眞性無染無

離染,受、想、行、識薀眞性無染無離染.

眼處眞性無染無離染.耳、鼻、舌、身、意

處眞性無染無離染.色處眞性無染

無離染,聲、香、味、觸、法處眞性無染無

離染.眼界眞性無染無離染,耳、鼻、舌、

身、意界眞性無染無離染.色界眞性

無染無離染,聲、香、味、觸、法界眞性無

染無離染,眼識界眞性無染無離染,

耳、鼻、舌、身、意識界眞性無染無離染.

眼觸眞性無染無離染,耳、鼻、舌、身、意

觸眞性無染無離染.眼觸爲緣所生

諸受眞性無染無離染,耳、鼻、舌、身、意

觸爲緣所生諸受眞性無染無離染.

地界眞性無染無離染,水、火、風、空、識

界眞性無染無離染.因緣眞性無染

無離染,等無閒緣、所緣緣、增上緣,眞

性無染無離染.無明眞性無染無離

染,行、識、名色、六處、觸、受、愛、取、有、生、老

死愁歎苦憂惱眞性無染無離染.復

次,善現,應觀諸法畢竟淸淨故,隨順

般若波羅蜜多;應觀諸法無著離著

故,隨順般若波羅蜜多;應觀諸法覺

悟菩提及佛智故,隨順般若波羅蜜

多;應觀諸法空、無相、無願故,隨順般

若波羅蜜多;應觀諸法良藥慈悲爲

上首故,隨順般若波羅蜜多;應觀諸

法慈住梵住無過無取故隨順般若

波羅蜜多;應觀諸法於諸有情,無瞋

無忿故,隨順般若波羅蜜多;應觀大

海無邊際故,隨順般若波羅蜜多;應

觀虛空無邊際故,隨順般若波羅蜜

多;應觀色薀離諸相故,隨順般若波

羅蜜多;應觀受、想、行、識薀離諸相故,

隨順般若波羅蜜多;應觀眼處離諸

相故,隨順般若波羅蜜多;應觀耳、鼻、

舌、身、意處離諸相故,隨順般若波羅

蜜多;應觀色處離諸相故,隨順般若

波羅蜜多;應觀聲、香、味、觸、法處離諸

相故,隨順般若波羅蜜多;應觀眼界

離諸相故,隨順般若波羅蜜多;應觀

耳、鼻、舌、身、意界離諸相故,隨順般若

波羅蜜多;應觀色界離諸相故,隨順

般若波羅蜜多;應觀聲、香、味、、觸、法界

離諸相故,隨順般若波羅蜜多;應觀

眼識界離諸相故,隨順般若波羅蜜

多;應觀耳、鼻、舌、身、意識界離諸相故,

隨順般若波羅蜜多;應觀眼觸離諸

相故,隨順般若波羅蜜多;應觀耳、鼻、

舌、身、意觸離諸相故,隨順般若波羅

蜜多;應觀眼觸爲緣所生諸受離諸

相故,隨順般若波羅蜜多;應觀耳、鼻、

舌、身、意觸爲緣所生諸受離諸相故,

隨順般若波羅蜜多;應觀地界離諸

相故,隨順般若波羅蜜多;應觀水、火、

風、空、識界離諸相故,隨順般若波羅

蜜多;應觀因緣離諸相故,隨順般若

波羅蜜多;應觀等無閒緣、所緣緣、增

上緣離諸相故,隨順般若波羅蜜多;

應觀無明離諸相故,隨順般若波羅

蜜多;應觀行、識、名色、六處、觸、受、愛、取、

有、生、老死愁歎苦憂惱離諸相故,隨

順般若波羅蜜多;應觀色薀無邊際

故,隨順般若波羅蜜多;應觀受、想、行、

識薀無邊際故,隨順般若波羅蜜多;

應觀眼處無邊際故,隨順般若波羅

蜜多;應觀耳、鼻、舌、身、意處無邊際故,

隨順般若波羅蜜多;應觀色處無邊

際故,隨順般若波羅蜜多;應觀聲、香、

味、觸、法處無邊際故,隨順般若波羅

蜜多;應觀眼界無邊際故,隨順般若

波羅蜜多;應觀耳、鼻、舌、身、意界無邊

際故,隨順般若波羅蜜多;應觀色界

無邊際故,隨順般若波羅蜜多,應觀

聲、香、味、觸、法界無邊際故,隨順般若

波羅蜜多.應觀眼識界無邊際故,隨

順般若波羅蜜多;應觀耳、鼻、舌、身、意

識界無邊際故,隨順般若波羅蜜多;

應觀眼觸無邊際故,隨順般若波羅

蜜多;應觀耳、鼻、舌、身、意觸無邊際故,

隨順般若波羅蜜多;應觀眼觸爲緣

所生諸受無邊際故,隨順般若波羅

蜜多;應觀耳、鼻、舌、身、意觸爲緣所生

諸受無邊際故,隨順般若波羅蜜多.

應觀地界無邊際故,隨順般若波羅

蜜多;應觀水、火、風、空、識界無邊際故,

隨順般若波羅蜜多;應觀因緣無邊

際故,隨順般若波羅蜜多;應觀等無

閒緣、所緣緣、增上緣無邊際故,隨順

般若波羅蜜多;應觀無明無邊際故,

隨順般若波羅蜜多,應觀行、識、名色、

六處、觸、受、愛、取、有、生、老死愁歎苦憂

惱無邊際故,隨順般若波羅蜜多;應

觀日光輪照無邊際故,隨順般若波

羅蜜多;應觀一切音聲無邊際故,隨

順般若波羅蜜多;應觀一切有情無

邊際故,隨順般若波羅蜜多;應觀積

集善法無邊際故,隨順般若波羅蜜

多;應觀諸法得定無邊際故,隨順般

若波羅蜜多;應觀一切佛法無邊際

故,隨順般若波羅蜜多;應觀諸法無

邊際故,隨順般若波羅蜜多;應觀空

性無邊際故,隨順般若波羅蜜多;應

觀一切心及心所無邊際故,隨順般

若波羅蜜多;應觀心行無邊際故,隨

順般若波羅蜜多;應觀善法無轉變

故,隨順般若波羅蜜多;應觀不善法

無量故,隨順般若波羅蜜多;應觀一

切法如師子吼故,隨順般若波羅蜜

多.所以者何?色薀如大海,受、想、行、識

薀如大海.眼處如大海,耳、鼻、舌、身、意

處如大海.色處如大海,聲、香、味、觸、法

處如大海.眼界如大海,耳、鼻、舌、身、意

界如大海.色界如大海,聲、香、味、觸、法

界如大海.眼識界如大海,耳、鼻、舌、身、

意、識界如大海.眼觸如大海,耳、鼻、舌、

身、意觸如大海.眼觸爲緣所生諸受

如大海,耳、鼻、舌、身、意觸爲緣所生諸

受如大海.地界如大海,水、火、風、空、識

界如大海.因緣如大海,等無閒緣、所

緣緣、增上緣如大海.無明如大海,行、

識、名色、六處、觸、受、愛、取、有、生、老死愁

歎苦憂惱如大海.復次,善現,色薀如

虛空,受、想、行、識薀如虛空.眼處如虛

空,耳、鼻、舌、身、意處如虛空.色處如虛

空,聲、香、味、觸、法處如虛空.眼界如虛

空,耳、鼻、舌、身、意界如虛空.色界如虛空,

聲、香、味、觸、法界如虛空.眼識界如虛

空耳鼻舌身意識界如虛空眼觸如

虛空,耳、鼻、舌、身、意觸如虛空.眼觸爲

緣所生諸受如虛空,耳、鼻、舌、身、意觸

爲緣所生諸受如虛空,地界如虛空.

水、火、風、空、識界如虛空.因緣如虛空,

等無閒緣、所緣緣、增上緣如虛空.無

明如虛空,行、識、名色、六處、觸、受、愛、取、

有、生、老死愁歎苦憂惱如虛空.復次

善現,色如妙高山種種嚴飾,受、想、行、

識如妙高山種種嚴飾,眼處如妙高

山種種嚴飾,耳、鼻、舌、身、意處如妙高

山種種嚴飾,色處如妙高山種種嚴

飾,聲、香、味、觸、法處如妙高山種種嚴

飾.眼界如妙高山種種嚴飾,耳、鼻、舌、

身、意界如妙高山種種嚴飾.色界如

妙高山種種嚴飾,聲、香、味、觸、法界如

妙高山種種嚴飾.眼識界如妙高山

種種嚴飾,耳、鼻、舌、身、意識界如妙高

山種種嚴飾.眼觸如妙高山種種嚴

飾,耳、鼻、舌、身、意觸如妙高山種種嚴

飾.眼觸爲緣所生諸受如妙高山種

種嚴飾,耳、鼻、舌、身、意觸爲緣所生諸

受如妙高山種種嚴飾.地界如妙高

山種種嚴飾,水、火、風、空、識界如妙高

山種種嚴飾,因緣如妙高山種種嚴

飾,等無閒緣、所緣緣、增上緣如妙高

山種種嚴飾.無明如妙高山種種嚴

飾,行、識、名色、六處、觸、受、愛、取、有、生、老

死愁歎苦憂惱如妙高山種種嚴飾.

復次,善現,色薀如日輪生光,受、想、

行、識薀如日輪生光.眼處如日輪生

光,耳、鼻、舌、身、意處如日輪生光.色處

如日輪生光,聲、香、味、觸、法處如日輪

生光.眼界如日輪生光,耳、鼻、舌、身、意

界如日輪生光.色界如日輪生光,聲、

香、味、觸、法界如日輪生光.眼識界如

日輪生光,耳、鼻、舌、身、意識界如日輪

生光.眼觸如日輪生光,耳、鼻、舌、身、意

觸如日輪生光.眼觸爲緣所生諸受

如日輪生光,耳、鼻、舌、身、意觸爲緣所

生諸受如日輪生光.地界如日輪生

光,水、火、風、空識界如日輪生光.因緣

如日輪生光,等無閒緣、所緣緣、增上

緣如日輪生光.無明如日輪生光,行、

識、名色、六處、觸、受、、愛、取、有、生、老死愁

歎苦憂惱如日輪生光.復次,善現,色

薀如聲無邊際,受、想、行、識薀如聲無

邊際.眼處如聲無邊際,耳、鼻、舌、身、意

處如聲無邊際.色處如聲無邊際,聲、

香、味、觸、法處如聲無邊際.眼界如聲

無邊際,耳、鼻、舌、身、意界如聲無邊際.

色界如聲無邊際,聲、香、味、觸、法界如

聲無邊際.眼識界如聲無邊際,耳、鼻、

舌、身、意、識界如聲無邊際.眼觸如聲

無邊際,耳、鼻、舌、身、意觸如聲無邊際.

眼觸爲緣所生諸受如聲無邊際,耳

鼻、舌、身、意觸爲緣所生諸受如聲無

邊際.地界如聲無邊際,水、火、風、空、識

界如聲無邊際,因緣如聲無邊際.等

無閒緣、所緣緣、增上緣如聲無邊際.

無明如聲無邊際,行、識、名色、六處、觸、

受、愛、取、有、生、老死愁歎苦憂惱如聲

無邊際.復次,善現,色薀如有情界無

邊際,受、想、行、識薀如有情界無邊際.

眼處如有情界無邊際,耳、鼻、舌、身、意

處如有情界無邊際.色處如有情界

無邊際,聲、香、味、觸、法處如有情界無

邊際.眼界如有情界無邊際,耳、鼻、舌、

身、意界如有情界無邊際.色界如有

情界無邊際,聲、香、味、觸、法界如有情

界無邊際.眼識界如有情界無邊際,

耳、鼻、舌、身、意識界如有情界無邊際.

眼觸如有情界無邊際,耳、鼻、舌、身、意

觸如有情界無邊際.眼觸爲緣所生

諸受如有情界無邊際,耳、鼻、舌、身、意

觸爲緣所生諸受如有情界無邊際.

地界如有情界無邊際,水、火、風、空、識

界如有情界無邊際.因緣如有情界

無邊際,等無閒緣、所緣緣、增上緣如

有情界無邊際.無明如有情界無邊

際,行、識、名色、六處、觸、受、愛、取、有、生、老

死愁歎苦憂惱如有情界無邊際.復

次,善現,色薀如地無邊際,受、想、行、識

薀如地無邊際.眼處如地無邊際,耳、

鼻、舌、身、意處如地無邊際.色處如地

無邊際,聲、香、味、觸、法處如地無邊際.

眼界如地無邊際,耳、鼻、舌、身、意界如

地無邊際.色界如地無邊際、聲、香、味、

觸、法界如地無邊際.眼識界如地無

邊際,耳、鼻、舌、身、意識界如地無邊際.

眼觸如地無邊際,耳、鼻、舌、身、意觸如

地無邊際.眼觸爲緣所生諸受如地

無邊際,耳、鼻、舌、身、意觸爲緣所生諸

受如地無邊際.地界如地無邊際,水、

火、風、空、識界如地無邊際.因緣如地

無邊際,等無閒緣、所緣緣、增上緣如

地無邊際.無明如地無邊際,行、識、名

色、六處、觸、受、愛、取、有、生、老死愁歎苦

憂惱如地無邊際.復次,善現,色薀如

水無邊際,受、想、行、識薀如水無邊際.

眼處如水無邊際,耳、鼻、舌、身、意處如

水無邊際.色處如水無邊際,聲、香、味、

觸、法處如水無邊際.眼界如水無邊

際耳鼻舌身意界如水無邊際色界

如水無邊際,聲、香、味、觸、法界如水無

邊際.眼識界如水無邊際,耳、鼻、舌、身、

意、識界如水無邊際.眼觸如水無邊

際,耳、鼻、舌、身、意觸如水無邊際.眼觸

爲緣所生諸受如水無邊際,耳、鼻、舌、

身、意觸爲緣所生諸受如水無邊際.

地界如水無邊際,水、火、風、空、識界如

水無邊際.因緣如水無邊際,等無閒

緣、所緣緣、增上緣如水無邊際.無明

如水無邊際,行、識、名色、六處、觸、受、愛、

取、有、生、老死愁歎苦憂惱如水無邊

際.復次,善現,色薀如火無邊際,受、想、

行、識薀如火無邊際.眼處如火無邊

際,耳、鼻、舌、身、意處如火無邊際.色處

如火無邊際聲香味觸法處如火無

邊際.眼界如火無邊際,耳、鼻、舌、身、意

界如火無邊際.色界如火無邊際,聲、

香、味、觸、法界如火無邊際.眼識界如

火無邊際耳鼻舌身意識界如火無

邊際.眼觸如火無邊際,耳、鼻、舌、身、意

觸如火無邊際.眼觸爲緣所生諸受

如火無邊際,耳、鼻、舌、身、意觸爲緣所

生諸受如火無邊際.地界如火無邊

際,水、火、風、空、識界如火無邊際.因緣

如火無邊際,等無閒緣、所緣緣、增上

緣如火無邊際.無明如火無邊際,行、

識、名色、六處、觸、受、愛、取、有、生、老死愁

歎苦憂惱如火無邊際.復次,善現,色

薀如風無邊際,受、想、行、識薀如風無

邊際.眼處如風無邊際,耳、鼻、舌、身、意

處如風無邊際.色處如風無邊際,聲、

香、味、觸、法處如風無邊際.眼界如風

無邊際耳鼻舌身意界如風無邊際

色界如風無邊際,聲、香、味、觸、法界如

風無邊際.眼識界如風無邊際,耳、鼻、

舌、身、意識界如風無邊際.眼觸如風

無邊際,耳、鼻、舌、身、意觸如風無邊際.

眼觸爲緣所生諸受如風無邊際,耳、

鼻、舌、身、意觸爲緣所生諸受如風無

邊際.地界如風無邊際,水、火、風、空、識

界如風無邊際.因緣如風無邊際,等

無閒緣、所緣緣、增上緣如風無邊際.

無明如風無邊際,行、識、名色、六處、觸、

受、愛、取、有、生、老死愁歎苦憂惱如風

無邊際.復次,善現,色薀如虛空無邊

際,受、想、行、識薀如虛空無邊際.眼處

如虛空無邊際,耳、鼻、舌、身、意處如虛

空無邊際.色處如虛空無邊際,聲、香、

味、觸、法處如虛空無邊際.眼界如虛

空無邊際,耳、鼻、舌、身、意界如虛空無

邊際.色界如虛空無邊際,聲、香、味、觸、

法界如虛空無邊際.眼識界如虛空

無邊際,耳、鼻、舌、身、意識界如虛空無

邊際.眼觸如虛空無邊際,耳、鼻、舌、身、

意觸如虛空無邊際.眼觸爲緣所生

諸受如虛空無邊際,耳、鼻、舌、身、意觸

爲緣所生諸受如虛空無邊際.地界

如虛空無邊際,水、火、風、空、識界如虛

空無邊際.因緣如虛空無邊際,等無

閒緣、所緣緣、增上緣如虛空無邊際.

無明如虛空無邊際,行、識、名色、六處、

觸、受、愛、取、有、生、老死愁歎苦憂惱如

虛空無邊際.復次,善現,色薀離集善

相,受、想、行、識薀離集善相.眼處離集

善相,耳、鼻、舌、身、意處離集善相.色處

離集善相,聲、香、味、觸、法處離集善相.

眼界離集善相,耳、鼻、舌、身、意界離集

善相.色界離集善相,聲、香、味、觸、法界

離集善相.眼識界離集善相,耳、鼻、舌、

身、意識界離集善相.眼觸離集善相,

耳、鼻、舌、身、意觸離集善相.眼觸爲緣

所生諸受離集善相,耳、鼻、舌、身、意觸

爲緣所生諸受離集善相.地界離集

善相,水、火、風、空、識界離集善相.因緣

離集善相,等無閒緣、所緣緣、增上緣

離集善相.無明離集善相,行、識、名色、

六處觸受愛取有生老死愁歎苦憂

惱離集善相.復次,善現,色薀離集法

相,受、想、行、識、薀離集法相.眼處離集

法相,耳、鼻、舌、身、意處離集法相.色處

離集法相,聲、香、味、觸、法處離集法相.

眼界離集法相,耳、鼻、舌、身、意界離集

法相.色界離集法相,聲、香、味、觸、法界

離集法相.眼識界離集法相,耳、鼻、舌、

身、意識界離集法相.眼觸離集法相,

耳、鼻、舌、身、意觸離集法相.眼觸爲緣

所生諸受離集法相,耳、鼻、舌、身、意觸

爲緣所生諸受離集法相.地界離集

法相,水、火、風、空、識界離集法相.因緣

離集法相,等無閒緣、所緣緣、增上緣

離集法相.無明離集法相,行、識、名色、

六處、觸、受、愛、取、有、生、老死愁歎苦憂

惱離集法相.復次,善現,色薀如定無

邊際,受、想、行、識薀如定無邊際.眼處

如定無邊際,耳、鼻、舌、身、意處如定無

邊際.色處如定無邊際,聲、香、味、觸、法

處如定無邊際.眼界如定無邊際,耳、

鼻、舌、身、意界如定無邊際.色界如定

無邊際,聲、香、味、觸、法界如定無邊際.

眼識界如定無邊際,耳、鼻、舌、身、意識

界如定無邊際.眼觸如定無邊際,耳、

鼻、舌、身、意觸如定無邊際.眼觸爲緣

所生諸受如定無邊際,耳、鼻、舌、身、意

觸爲緣所生諸受如定無邊際.地界

如定無邊際,水、火、風、空、識界如定無

邊際.因緣如定無邊際,等無閒緣、所

緣緣、增上緣、如定無邊際.無明如定

無邊際,行、識、名色、六處、觸、受、愛、取、有

生、老死愁歎苦憂惱如定無邊際.復

次,善現,色薀,離色薀自性,色薀眞如,

是佛法.受、想、行、識薀,離受薀等自性,

受薀等眞如,是佛法.眼處,離眼處自

性,眼處眞如,是佛法.耳、鼻、舌、身、意處,

離耳處等自性,耳處等眞如,是佛法.

色處,離色處自性,色處眞如,是佛法.

聲、香、味、觸、法處,離聲處等自性,聲處

等眞如,是佛法.眼界,離眼界自性,眼

界眞如,是佛法.耳、鼻、舌、身、意界,離耳

界等自性,耳界等眞如,是佛法.色界,

離色界自性,色界眞如,是佛法.聲、香、

味、觸、法界,離聲界等自性,聲界等眞

如,是佛法.眼識界,離眼識界自性,眼

識界眞如,是佛法.耳、鼻、舌、身、意識界,

離耳識界等自性,耳識界等眞如,是

佛法.眼觸,離眼觸自性,眼觸眞如,是

佛法.耳、鼻、舌、身、意觸,離耳觸等自性,

耳觸等眞如,是佛法.眼觸爲緣所生

諸受,離眼觸爲緣所生諸受自性,眼

觸爲緣所生諸受眞如,是佛法.耳、鼻、

舌、身、意觸爲緣所生諸受,離耳觸爲

緣所生諸受等自性,耳觸爲緣所生

諸受等眞如,是佛法.地界,離地界自

性,地界眞如,是佛法.水、火、風、空、識界,

離水界等自性,水界等眞如,是佛法.

因緣,離因緣自性,因緣眞如,是佛法.

等無閒緣、所緣緣、增上緣,離等無閒

緣等自性,等無閒緣等眞如,是佛法.

無明,離無明自性,無明眞如,是佛法.

行、識、名色、六處、觸、受、愛、取、有、生、老死

愁歎苦憂惱,離行等自性,行等眞如,

是佛法.復次,善現,色薀法性無邊際,

受、想、行、識薀法性無邊際.眼處法性

無邊際,耳、鼻、舌、身、意處法性無邊際.

色處法性無邊際,聲、香、味、觸、法處法

性無邊際.眼界法性無邊際,耳、鼻、舌、

身、意界法性無邊際.色界法性無邊

際,聲、香、味、觸、法界法性無邊際.眼識

界法性無邊際,耳、鼻、舌、身、意識界法

性無邊際.眼觸法性無邊際,耳、鼻、舌、

身、意觸法性無邊際.眼觸爲緣所生

諸受法性無邊際,耳、鼻、舌、身、意觸爲

緣所生諸受法性無邊際.地界法性

無邊際,水、火、風、空、識界法性無邊際.

因緣法性無邊際,等無閒緣、所緣緣、

增上緣法性無邊際.無明法性無邊

際,行、識、名色、六處、觸、受、愛、取、有、生、老

死愁歎苦憂惱法性無邊際.復次,善

現,色薀空法性無邊際,受、想、行、識薀

空法性無邊際.眼處空法性無邊際,

耳、鼻、舌、身、意處空法性無邊際.色處

空法性無邊際,聲、香、味、觸、法處空法

性無邊際.眼界空法性無邊際,耳、鼻、

舌、身、意界空法性無邊際.色界空法

性無邊際,聲、香、味、觸、法界空法性無

邊際.眼識界空法性無邊際,耳、鼻、舌、

身、意識界空法性無邊際.眼觸空法

性無邊際,耳、鼻、舌、身、意觸空法性無

邊際.眼觸爲緣所生諸受空法性無

邊際,耳、鼻、舌、身、意觸爲緣所生諸受

空法性無邊際.地界空法性無邊際,

水、火、風、空、識界空法性無邊際.因緣

空法性無邊際,等無閒緣、所緣緣、增

上緣空法性無邊際.無明空法性無

邊際,行、識、名色、六處、觸、受、愛、取、有、生、

老死愁歎苦憂惱空法性無邊際.復

次,善現,色薀,心無邊際,色薀,心行生

故.受、想、行、識薀,心無邊際,受薀等,心

行生故.眼處,心無邊際,眼處,心行生

故.耳、鼻、舌、身、意處,心無邊際,耳處等

心行生故.色處,心無邊際,色處,心行

生故.聲、香、味、觸、法處,心無邊際,聲處

等心行生故.眼界,心無邊際,眼界,心

行生故.耳、鼻、舌、身、意界,心無邊際,耳

界等,心行生故.色界,心無邊際,色界,

心行生故.聲、香、味、觸、法界,心無邊際,

聲界等,心行生故.眼識界,心無邊際,

眼識界,心行生故.耳、鼻、舌、身、意識界,

心無邊際,耳識界等,心行生故.眼觸,

心無邊際,眼觸,心行生故.耳、鼻、舌、身、

意觸,心無邊際,耳觸等,心行生故.眼

觸爲緣所生諸受,心無邊際,眼觸爲

緣所生諸受,心行生故.耳、鼻、舌、身、意

觸爲緣所生諸受,心無邊際,耳觸爲

緣所生諸受等,心行生故.地界,心無

邊際,地界,心行生故.水、火、風、空、識界,

心無邊際,水界等,心行生故.因緣,心

無邊際,因緣,心行生故.等無閒緣、所

緣緣、增上緣、心無邊際,等無閒緣等,

心行生故.無明,心無邊際,無明,心行

生故.行、識、名色、六處、觸、受、愛、取、有、生、

老死愁歎苦憂惱,心無邊際,行等,心

行生故.復次,善現,色薀善不善乃至

不可得,受、想、行、識薀善不善乃至不

可得.眼處善不善乃至不可得,耳、鼻、

舌、身、意處善不善乃至不可得.色處

善不善乃至不可得,聲、香、味、觸、法處

善不善乃至不可得.眼界善不善乃

至不可得,耳、鼻、舌、身、意界善不善乃

至不可得.色界善不善乃至不可得,

聲、香、味、觸、法界善不善乃至不可得.

眼識界善不善乃至不可得,耳、鼻、舌、

身、意識界善不善乃至不可得.眼觸

善不善乃至不可得,耳、鼻、舌、身、意觸

善不善乃至不可得.眼觸爲緣所生

諸受善不善乃至不可得,耳、鼻、舌、身、

意觸爲緣所生諸受善不善乃至不

可得.地界善不善乃至不可得,水、火、

風、空、識界善不善乃至不可得.因緣

善不善乃至不可得,等無閒緣、所緣

緣、增上緣善不善乃至不可得.無明

善不善乃至不可得,行、識、名色、六處、

觸、受、愛、取、有、生、老死愁歎苦憂惱善

不善乃至不可得.復次,善現,色薀無

動,受、想、行、識薀無動.眼處無動,耳、鼻、

舌、身、意處無動.色處無動,聲、香、味、觸、

法處無動.眼界無動,耳、鼻、舌、身、意界

無動.色界無動,聲、香、味、觸、法界無動.

眼識界無動,耳、鼻、舌、身、意識界無動.

眼觸無動,耳、鼻、舌、身、意觸無動.眼觸

爲緣所生諸受無動,耳、鼻、舌、身、意觸

爲緣所生諸受無動.地界無動,水、火、

風、空、識界無動.因緣無動,等無閒緣、

所緣緣、增上緣無動.無明無動,行、識、

名色、六處、觸、受、愛、取、有、生、老死愁歎

苦憂惱無動.復次,善現,色薀如師子

吼,受、想、行、識薀如師子吼.眼處如師

子吼耳鼻舌身意處如師子吼色處

如師子吼,聲、香、味、觸、法處如師子吼.

眼界如師子吼,耳、鼻、舌、身、意界如師

子吼.色界如師子吼,聲、香、味、觸、法界

如師子吼.眼識界如師子吼,耳、鼻、舌、

身、意識界如師子吼.眼觸如師子吼,

耳、鼻、舌、身、意觸如師子吼.眼觸爲緣

所生諸受如師子吼,耳、鼻、舌、身、意觸

爲緣所生諸受如師子吼.地界如師

子吼,水、火、風、空、識界如師子吼.因緣

如師子吼,等無閒緣、所緣緣、增上緣

如師子吼.無明如師子吼,行、識、名色、

六處、觸、受、愛、取、有、生、老死愁歎苦憂

惱如師子吼.善現,當知諸菩薩摩訶

薩,若能如是思惟,觀察覺悟薀等,隨

順般若.波羅蜜多,便能遠離誑諂作

意,亦能遠離憍慢作意,亦能遠離自

讚作意,亦能遠離毀他作意,亦能遠

離我想作意,亦能遠離名利作意,亦

能遠離五蓋作意,亦能遠離嫉慳作

意.由此,亦能圓滿一切難得希有眞

淨功德,亦能圓滿嚴淨佛土,亦能圓

滿無上佛法,所謂無上正等菩提.時,

薄伽梵,說是經已,無量菩薩摩訶薩

衆,慈氏菩薩,而爲上首,具壽善現及

舍利子、阿難陁等諸大聲聞,幷諸天、

龍、阿素洛等一切大衆,聞佛所說,皆

大歡喜,信受奉行.

大般若波羅蜜多經卷第五百五十五

己亥歲高麗國大藏都監奉

勅雕造

大般若經第五會序 光

西明寺沙門 玄則 撰

蓋聞申申夭夭,宴居而欲流誨;憤憤

悱悱,離座而思請益.況深慈之遠鞠,

遍知之委照,妙感之潛通,玄機之盛

扣?其於說也,何能已乎?神運之來,亟

諧景集,靈山之上,復動希聲.良由心

塗易蕪,情靄難拂,滯識象之爲識,昧

空色之卽空.豈知夫法體、法如,不一

不二,性相唯寂,言慮莫尋!旣無一在

而可舒,又無不在而可卷.諒非兆朕

之可導,又非塵躅之可隨.斯則行不

行矣,住不住矣.觀無二之性,與二、不

二,則非一之名,在一恒一.故紛之則

萬舛,澄之則一如.一如未限,而義區

之;一義未易,而名異之;一名未改,而

想貿之;一想未沠,而取亂之.過此以

往,其不涯矣.故正乘之與大心,迴向

之與隨喜,忘之則戒、定、慧薀,存之則

想、心、見倒.夫見生死者三有,著涅槃

者二乘.是故知生死空,斯出三界矣;

知涅槃空,斯過二地矣.釋五花之授

記,乃證菩提;搋七寶之挍量,方深福

德.天供天護,加頂讚而徒殷;神呪神

珠,語靈祥而不極.鋪惟此會,未傳茲

壤,凡二十四品,今譯充十卷.其亹亹

通韻,新新渴奉者,固當不以抵羽,而

輕積珍矣.

大般若波羅蜜多經卷第五百五十六 光

三藏法師玄奘奉 詔譯

第五分善現品第一

如是我聞.一時,薄伽梵住王舍城鷲

峯山頂,與大苾芻衆萬二千人俱.皆

阿羅漢,具壽善現、舍利子等,而爲上

首,除阿難陁獨居學地.復有無量無

數菩薩摩訶薩,得無㝵辯,慈氏菩薩、

妙吉祥菩薩等,而爲上首.爾時,世尊

告善現曰:汝以辯才,應爲菩薩摩訶

薩衆,宣示般若波羅蜜多,令諸菩薩

摩訶薩衆,修行般若波羅蜜多,速得

成辦.時,舍利子作是念言:具壽善現

爲以自力,爲諸菩薩摩訶薩衆,宣示

般若波羅蜜多,爲是如來威神之力?

爾時,善現知舍利子心之所念,便告

之言:諸佛弟子,有所宣示,皆是如來

威神之力.何以故?舍利子,佛爲弟子,

宣示法要,彼依佛教,精勤修學,乃至

證得諸法實性,證已爲他,有所宣示,

若與法性,能不相違,皆是如來威神

所致,亦是所證法性等流.是故我當

爲諸菩薩,宣示般若波羅蜜多,皆是

如來威神之力.爾時,善現便白佛言:

世尊,便我爲諸菩薩摩訶薩衆,宣示

般若波羅蜜多,令諸菩薩衆,修行般

若波羅蜜多,速得成辦.世尊所言,諸

菩薩者,何法增語,謂爲菩薩?世尊,我

不見有法,可名菩薩摩訶薩;亦不見

有法,可名般若波羅蜜多.世尊,我於

菩薩及菩薩法,不見不得,亦復不見

不得般若波羅蜜多,云何使我爲諸

菩薩摩訶薩衆,宣示般若波羅蜜多?

世尊,我教何等菩薩摩訶薩,修行何

等般若波羅蜜多,令速成辦?世尊,菩

薩摩訶菩,聞說是語,心不沈沒,亦無

退屈,不驚不怖,如說而住,修行般若

波羅蜜多,是菩薩摩訶薩,應有般若

波羅蜜多,令速成辦.若無所執,卽是

所執,卽是般若波羅蜜多.復次,世尊,

若菩薩摩訶薩,修行般若波羅蜜多,

應如是學,謂不執著是菩薩心.何以

故?是心非心,本性淨故.時,舍利子問

善現言:爲有是心,非心性不?善現反

問舍利子言:心非心性,若有若無,爲

可得不?舍利子言:不也,善現.善現便

語舍利子言:心非心性,若有若無,旣

不可得,如何可問,爲有是心,非心性

不?時,舍利子問善現言:何等名爲心

非心性?善現答言:若無變壞,亦無分

別,是則名爲心非心性.時,舍利子讚

善現言:善哉,善哉!誠如所說.佛說仁

者,住無諍定最爲第一,實如聖言,若

菩薩摩訶薩,聞說是語,心不沈沒,亦

無退屈,不驚不怖,如說而住,修行般

若波羅蜜多,是菩薩摩訶薩,已於無

上正等菩提,得不退轉.若菩薩摩訶

薩,如是觀察心非心性,是菩薩摩訶

薩,不離般若波羅蜜多.若諸有情,欲

勤修學,或聲聞地,或獨覺地,或菩薩

地,皆於般若波羅蜜多,應常聽聞,受

持讀誦,令善通利,如說修行.所以者

何?於此般若波羅蜜多甚深教中,廣

說一切所應學法,諸菩薩摩訶薩,於

此般若波羅蜜多,精勤修學,於一切

處,皆得善巧.爾時,善現復白佛言:我

於菩薩心,不知亦不得,我於菩薩摩

訶薩衆,及於般若波羅蜜多俱,不見

有實事可得,云何令我爲諸菩薩摩

訶薩衆,宣示般若波羅蜜多?世尊,我

觀一切若生若滅,若染若淨,都不可

得而於其中說有菩薩般若名等便

有疑悔.世尊,菩薩等名,俱無決定,亦

無住處.所以者何?菩薩名等,都無所

有,無所有法,無定無住.若菩薩摩訶

薩,聞說是事,心不沈沒,亦無退屈,不

驚不怖,當知是菩薩摩訶薩,決定安

住不退轉地.以無所住,而爲方便,住

無所住.復次,世尊,諸菩薩摩訶薩,行

深般若波羅蜜多,不應住色,亦不應

住受、想、行、識.所以者何?若住於色,便

作色行,非行深般若波羅蜜多.若住

受、想、行、識,便作受、想、行、識行,非行深

般若波羅蜜多.所以者何?非作行者,

能攝受般若波羅蜜多.若不能攝受

般若波羅蜜多,則不能修習般若波

羅蜜多.若不能修習般若波羅蜜多,

則不能圓滿般若波羅蜜多.若不能

圓滿般若波羅蜜多,則不能成辦一

切智智.若不能成辦一切智智,便不

能益所益有情.所以者何?色不應攝

受,受、想、行、識,亦不應攝受,般若波羅

蜜多,亦不應攝受.色不可攝受故,卽

非色、受、想、行、識,亦不可攝受故,卽非

受、想、行、識,般若波羅蜜多,亦不可攝

受故,便非般若波羅蜜多.諸菩薩摩

訶薩,應如是學甚深般若波羅蜜多,

若如是學甚深般若波羅蜜多,是名

菩薩無所攝受三摩地輪,廣大資具

無量無出.不爲一切聲聞、獨覺之所

引奪,亦不攝受一切智智.所以者何?

是一切智智,非取相修得,諸取相者

皆是煩惱.若取修得一切智智者,則

勝軍梵志,於一切智智,不應信解.是

勝軍梵志,雖由信解力,歸趣佛法,名

隨信行,而能以少分智,觀一切法,性

空悟入一切智智.旣悟入已,不取色

相,亦不取受、想、行、識相.不以喜樂,觀

見此智,不以得聞,觀見此智,不以內

色,觀見此智,不以外色,觀見此智,不

以內外色,觀見此智.亦不離色,觀見

此智,不以內受、想、行、識,觀見此智,不

以外受、想、行、識,觀見此智,不以內外

受、想、行、識,觀見此智.亦不離受、想、行、

識,觀見此智,勝軍梵志,以如是等諸

離相門,於一切智智,深生信解,名隨

信行.於一切法,皆無取著.如是梵志,

以離相門,於一切智智,得信解已,於

一切法,皆不取相,亦不思惟,無相諸

法.如是梵志,由勝解力,於一切法,不

取不捨,無得無證.時,彼梵志,於自信

解乃至涅槃,亦不取著,以眞法性,爲

定量故.世尊、是菩薩摩訶薩,甚深般

若波羅蜜多,不攝受色,亦不攝受受、

想、行、識.雖於諸法,無所攝受.若未圓

滿如來十力,四無所畏,四無㝵解及、

十八佛不共法等,終不中道,入般涅

槃.當知如是諸菩薩摩訶薩,甚深般

若波羅蜜多,雖無取著,而能成辦一

切智智,利益安樂一切有情.復次,世

尊,諸菩薩摩訶薩,行深般若波羅蜜

多,應如是觀,何謂般若波羅蜜多,是

誰般若波羅蜜多?若法無所有不可

得,是般若波羅蜜多耶?無所有中,無

彼無此,何所繫屬?世尊,若菩薩摩訶

薩,於如是事審觀察時,心不沈沒,亦

無退屈,不驚不怖.當知是菩薩摩訶

薩,不離般若波羅蜜多.時,舍利子問

善現言:何因緣故,色離色性,受、想、行、

識離受、想、行、識性,般若波羅蜜多離

般若波羅蜜多性,而說菩薩摩訶薩,

不離般若波羅蜜多?善現答言:如是

如是.色離色性,受、想、行、識離受、想、行、

識性,般若波羅蜜多離般若波羅蜜

多性.如是諸法,相亦離性,性亦離相,

相亦離相,性亦離性,能相所相,俱不

可得.若菩薩摩訶薩,能如實知,如是

義者,不離般若波羅蜜多.時,舍利子

問善現言:若菩薩摩訶薩,於此中學,

速能成辦一切智智耶?善現答言:如

是如是.若菩薩摩訶薩,於此中學,速

能成辦一切智智.何以故?舍利子,是

菩薩摩訶薩,知一切法無生滅故.舍

利子,若菩薩摩訶薩,能如是行,則爲

鄰近一切智智.復次,舍利子,諸菩薩

摩訶薩,若行色爲行相,若行色生爲

行相,若行色壞爲行相,若行色滅爲

行相,若行色空爲行相,若謂我能行

是行有所得.若行受、想、行、識爲行相,

若行受、想、行、識生爲行相,若行受、想、

行、識壞爲行相,若行受、想、行、識滅爲

行相,若行受、想、行、識空爲行相,若謂

我能行是行有所得.若菩薩摩訶薩,

作如是念:我是菩薩,能行般若波羅

蜜多,是爲行相.若菩薩摩訶薩,作如

是念:能如是行者,是修行般若波羅

蜜多,亦爲行相.當知是菩薩,無方便

善巧.時,舍利子問善現言:諸菩薩摩

訶薩,當云何行,名行般若波羅蜜多?

善現答言:諸菩薩摩訶薩,若不行色,

不行色相,不行色生,不行色壞,不行

色滅,不行色空,是行般若波羅蜜多.

諸菩薩摩訶薩,若不行受、想、行、識,不

行受、想、行、識相,不行受、想、行、識生,不

行受、想、行、識壞,不行受、想、行、識滅,不

行受、想、行、識空,是行般若波羅蜜多.

若菩薩摩訶薩,不取行,不取不行,不

取亦行亦不行,不取非行非不行,於

不取,亦不取,是行般若波羅蜜多.何

以故?舍利子,以一切法皆不可取,不

可隨行,不可執受,離性相故.如是名

爲諸菩薩摩訶薩,於一切法,無生定

輪,廣大資具無量無出,不共一切聲

聞、獨覺.若菩薩摩訶薩,安住此定,疾

證無上正等菩提.爾時,善現承佛神

力,復告大德舍利子言:若菩薩摩訶

薩,雖安住此定,而不見此定,亦不著

此定,亦不念言:我於此定,已正當入.

彼如是等思惟分別,由此定力,一切

不起,當知已爲過去如來應正等覺,

授與無上正等菩提不退轉記.時,舍

利子問善現言:若菩薩摩訶薩,由住

此定,已爲過去諸佛世尊,現前授記

是菩薩摩訶薩,爲能顯示,如是定不:

善現答言:不也,舍利子.何以故?是善

男子,於如是定,無知無想.舍利子言:

具壽說彼諸善男子,於如是定,無知

無想耶?善現報言:我定說彼諸善男

子,於如是定,無知無想.所以者何?如

是諸定,無所有故,彼善男子,於如是

定,無知無想.如是諸定,於一切法,亦

無知無想.所以者何?以一切法無所

有故.時,薄伽梵讚善現言:善哉,善哉!

如汝所說.故我說汝住無諍定,最爲

第一,諸菩薩摩訶薩,欲學般若波羅

蜜多,應如是學,若如是學,名學般若

波羅蜜多.時,舍利子便白佛言:若菩

薩摩訶薩,能如是學,名眞學般若波

羅蜜多耶?佛告舍利子:若菩薩摩訶

薩,能如是學,名眞學般若波羅蜜多.

時,舍利子復白佛言:諸菩薩摩訶薩,

如是學時,於何法學?佛告舍利子:諸

菩薩摩訶薩,如是學時,非於法學.何

以故?舍利子,如諸愚夫,異生所執,非

一切法,如是有故.時,舍利子復白佛

言:若爾諸法,如何而有?佛告舍利子:

如無所有,如是而有.若於如是無所

有法,不能了達,說爲無明.愚夫異生,

於一切法無所有性,無明貪愛,增上

勢力,分別執著,斷常二邊.由此不知

不見諸法無所有性,分別諸法.由分

別故,便生執著,由執著故,分別諸法

無所有性.由此於法,不見不知,以於

諸法,不見不知,分別過去、未來、現在.

由分別故,貪著名色,著名色故,分別

執著無所有法.於無所有法,分別執

著故,於如實道,不知不見,不能出離

三界生死,不信諦法,不覺實際.是故

墮在愚夫數中,由斯菩薩摩訶薩衆,

於法性相,都無執著.時,舍利子復白

佛言:諸菩薩摩訶薩,如是學時,豈不

求學一切智智?佛告舍利子:諸菩薩

摩訶薩,如是學時,亦不求學一切智

智.然諸菩薩,如是學時,雖無所學,而

名眞學一切智智,速能成辦一切智智

故.爾時,具壽善現便白佛言:世尊,設

有人來,作如是問:幻士若學一切智

智彼亦能成辦一切智智不我得此

問,當云何答?佛言:善現,我還問汝,隨

汝意答.於意云何?幻異色、受、想、行、識

不?善現答言:幻不異色,色不異幻,幻

卽是色,色卽是幻,受、想、行、識,亦復如

是.佛告善現:於意云何?五取薀中,起

想等想,施設言說,假名菩薩摩訶薩

不?善現對曰:如是,世尊.佛告善現:諸

菩薩摩訶薩,求趣無上正等菩提,修

學般若波羅蜜多,一切皆如幻士修

學.何以故?幻士,卽是五取薀故.所以

者何?我說五薀眼等六根,皆如幻化,

都非實有.具壽善現復白佛言:若菩

薩摩訶薩,新學大乘,聞如是說,其心

將無驚怖退屈.佛告善現:若菩薩摩

訶薩,新學大乘,親近惡友,聞如是說,

心便驚怖,則生退屈.若近善友,雖聞

此說,而不驚怖,亦無退屈.具壽善現

復白佛言:何等名爲菩薩惡友?佛告

善現:諸菩薩惡友者,謂教菩薩,厭離

般若波羅蜜多,捨菩提心,取諸法相,

令學取相世俗書典,令學聲聞相應

經法.又令習近衆魔事業,此等名爲

菩薩惡友.具壽善現復白佛言:何等

名爲菩薩善友?佛告善現:諸菩薩善

友者,謂教菩薩,勤修般若波羅蜜多,

乃至爲說魔事魔過,令其覺知方便

棄捨,此等名爲新學菩薩大誓莊嚴

眞淨善友.具壽善現復白佛言:言菩

薩者,是何句義?佛告善現:學一切法

無著無㝵,覺一切法無著無㝵,求證

菩提,故名菩薩.具壽善現復白佛言:

此復何緣,名摩訶薩?佛告善現:以諸

菩薩,於大有情衆中,當爲上首,故復

名摩訶薩.時,舍利子便白佛言:我今

樂說摩訶薩義,唯願聽許.佛告舍利

子:隨汝意說.舍利子言:以諸菩薩方

便善巧,爲諸有情宣說法要,令斷我

見、有情見、命者見、補特伽羅見、有見、無

見、斷常見等,依如是義,名摩訶薩.爾

時,善現亦白佛言:我今樂說摩訶薩

義,唯願聽許.佛告善現:隨汝意說.善

現白言:以諸菩薩,發菩提心、無等等

心、聲聞、獨覺不能引心,於如是心,亦

不執著.所以者何?一切智心,是眞無

漏,不墮三界,不應於中,而生執著,依

如是義,名摩訶薩.時,舍利子問善現

言:何因緣故,於如是心,亦不執著?善

現答言:如是諸心,無心性故,不應執

著.時,滿慈子亦白佛言:我今樂說摩

訶薩義,唯願聽許.佛告滿慈子:隨汝

意說.滿慈子言:以諸菩薩普爲利樂,

一切有情,被大願鎧故,發趣大乘故,

乘大乘故,名摩訶薩.爾時,善現便白

佛言:如世尊說,諸菩薩摩訶薩,被大

願鎧,齊何言諸菩薩摩訶薩,被大願

鎧?佛告善現:諸菩薩摩訶薩,作如是

念:我應度脫無量無數無邊有情,入

無餘依般涅槃界.雖作是事,而無有

法,及諸有情,得涅槃者.何以故?諸法

實性,法應爾故.譬如幻師,或彼弟子,

於四衢道,化作大衆,互相加害.於意

云何?此中有實相害事不?善現對曰:

不也,世尊.佛告善現:諸菩薩摩訶薩,

亦復如是.雖現度脫無量無數無邊

有情,入無餘依般涅槃界,而無有法,

及諸有情,得涅槃者.若菩薩摩訶薩,

聞如是事,不驚不怖,亦無退屈.當知

是菩薩摩訶薩,被大願鎧.爾時,善現

便白佛言:如我解佛所說義者,諸菩

薩摩訶薩,不被大願鎧.當知是爲被

大願鎧.佛告善現:如是如是.所以者

何?一切智智無造無作,一切有情,亦

無造無作.諸菩薩摩訶薩,爲欲饒益

彼有情故,被大願鎧.所以者何?色,非

造非不造,非作非不作,受、想、行、識,亦

非造非不造,非作非不作.何以故?色

乃至識,不可得故.具壽善現便白佛

言:如我解佛所說義者,色乃至識,無

染無淨.所以者何?色無縛無脫,受、想、

行、識亦無縛無脫.時,滿慈子問善現

言:尊者,說色無縛無脫,說受、想、行、識

亦無縛無脫耶?善現答言:如是如是.

滿慈子言:說何等色無縛無脫,說何

等受、想、行、識亦無縛無脫耶?善現答

言:說如幻士色無縛無脫,說如幻士

受、想、行、識亦無縛無脫.所以者何?色

乃至識,無所有故,無縛無脫;遠離故,

無縛無脫;寂靜故,無縛無脫;無生滅

故,無縛無脫.是名菩薩發趣大乘,被

大願鎧.時,滿慈子聞如是說,歡喜信

受,默然而住.爾時,善現便白佛言:諸

菩薩摩訶薩,發趣大乘,云何大乘,云

何菩薩發趣大乘?如是大乘,從何處

出,至何處住?誰復乘是大乘而出?佛

告善現言:大乘者,卽是無量無數增

語,無邊功德共所成故.云何菩薩發

趣大乘者?謂諸菩薩,勤修六種波羅

蜜多,能從一地,進趣一地,是名菩薩

發趣大乘.如是大乘,從何處出,至何

處住者?謂此大乘從三界中出,至一

切智智中住,然以無二爲方便故,無

出無住.誰復乘是大乘出者?都無乘

是大乘出者.所以者何?能乘所乘,如

是二法,俱無所有,無所有中,誰乘何

法,可名乘者?具壽善現復白佛言:如

是大乘,普勝一切世閒天、人、阿素洛

等.如是大乘,與虛空等.譬如虛空,普

能容受無量無數無邊有情,大乘亦

爾,普能容受無量無數無邊有情.又

如虛空無來無去無住可見,大乘亦

爾,無來無去無住可見.又如虛空前、

後、中際,皆不可得,大乘亦爾,前後中

際,皆不可得.三世平等,故名大乘.佛

告善現:善哉,善哉!如是如是.如汝所

說.時,滿慈子便白佛言:世尊,先教大

德善現,爲諸菩薩摩訶薩衆,宣示般

若波羅蜜多,而今何故,乃說大乘?爾

時,善現卽白佛言:我說大乘,將無違

越,所說般若波羅蜜多.佛告善現:汝

說大乘,皆順般若波羅蜜多,無所違

越.具壽善現復白佛言:我都不得前

際、後際、中際菩薩,色無邊故,菩薩亦

無邊,受、想、行、識無邊故,菩薩亦無邊.

卽色,離色菩薩無所有不可得,卽受、

想、行、識,離受、想、行、識,菩薩亦無所有

不可得.如是世尊,我於此等一切法,

以一切種、一切處、一切時,求諸菩薩,

都無所見,竟不可得,云何令我爲諸

菩薩,宣示般若波羅蜜多?復次,世尊,

言菩薩者,但有假名,都無自性,如說

我等,畢竟不生,但有假名,都無自性.

諸法亦爾,畢竟不生,但有假名,都無

自性.此中何等是色,畢竟不生?若畢

竟不生,則不名色.何等是受、想、行、識,

畢竟不生?若畢竟不生,則不名受、想、

行、識.世尊,色是菩薩不可得,受、想、行、

識是菩薩亦不可得.此不可得,亦不

可得.我於如是一切法,以一切種、一

切處、一切時,求諸菩薩,皆不可得.當

教何等法,修何等法,於何等處,時證

何等法復次世尊諸佛菩薩甚深般

若波羅蜜多,但有假名,都無自性,如

說我等,畢竟不生,但有假名,都無自

性.諸法亦爾,但有假名,都無自性.何

等是色,旣不可取,亦不可生.何等是

受、想、行、識,旣不可取,亦不可生.諸法

自性,旣不可取,亦不可生.若法無性,

亦不可生,此無生法,亦不可生.我豈

能以畢竟不生甚深般若波羅蜜多,

教畢竟不生菩薩摩訶薩.世尊,離不

生法,無法可得,亦無菩薩能行無上

正等菩提.世尊,若菩薩摩訶薩,聞說

是語,不驚不怖.當知是菩薩摩訶薩,

能行深般若波羅蜜多所以者何若

時,菩薩摩訶薩,行深般若波羅蜜多,

觀察諸法.是時,菩薩摩訶薩,卽不取

色.所以者何?色無生卽非色,色無滅

亦非色,卽無生無滅,卽無二無別.若

說色,卽入無二法數.若時,菩薩摩訶

薩,行深般若波羅蜜多,觀察諸法.是

時,菩薩摩訶薩,卽不取受、想、行、識.所

以者何?受、想、行、識無生,卽非受、想、行、

識,受、想、行、識無滅,亦非受、想、行、識,旣

無生無滅,卽無二無別.若說受、想、行、

識,卽入無二法數.時,舍利子謂善現

言:如我領解仁所說義,諸菩薩等,畢

竟不生.若爾何緣,有諸菩薩,爲度無

量無數有情,修多百千難行、苦行,備

受無量生死大苦.善現報言:非我於

彼無生法中,許有菩薩,爲度無量無

數有情,修多百千難行、苦行,備受無

量生死大苦.然諸菩薩,雖爲此事,而

於其中,無苦行想.何以故?舍利子,若

於苦行,作苦行想,不能饒益無邊有

情是故菩薩於諸苦行作樂行想於

難行行,作易行想;於諸有情,作父母

及己身想.爲度彼故,發菩提心.由此

乃能作大饒益.爾時,菩薩作是思惟:

如我自性於一切法,以一切種、一切

處時,求不可得,內外諸法,亦復如是,

都無所有,皆不可得.若住此想,便不

見有難行、苦行,由此能爲無邊有情,

修多百千難行、苦行,與有情類.作大

饒益.時,舍利子問善現言:是諸菩薩,

實無生不?善現答言:如是如是.一切

菩薩,皆實無生.舍利子言:爲但菩薩

實是無生,爲一切智,亦實無生?善現

答言:此一切智,亦實無生.舍利子言:

爲但一切智,實是無生,爲諸異生類,

亦實無生?善現答言:諸異生類,亦實

無生.舍利子言:若諸菩薩,皆實無生,

諸菩薩法,亦應無生.若一切智,實是

無生,一切智法,亦應無生.若異生類,

實是無生,異生類法,亦應無生.若爾

菩薩,得一切智,應無生法,能證無生.

善現答言:我意不許無生法中,有得

有證.何以故?無生法中,證得無故.舍

利子言:爲許生法,證生法,爲許無生

法,證無生法耶?善現答言:我意不許

生法,證生法,亦不許無生法,證無生

法.舍利子言:爲許生法,證無生法,爲

許無生法,證生法耶?善現答言:我意

不許生法,證無生法,亦不許無生法,

證生法.舍利子言:若如是者,應無得

證?善現答言:雖有得證,而非實有.舍

利子言:爲許未生法生,爲許已生法

生耶?善現答言:我意不許未生法生,

亦不許已生法生.舍利子言:爲許生

生,爲許不生生耶?善現答言:我意不

許生生,亦不許不生生.舍利子言:仁

者於所說無生法,樂辯說無生相耶?

善現答言:我於所說無生法,亦不樂

辯說無生相.舍利子言:於無生法,起

無生言,此無生言,亦無生不?善現答

言:於無生法,起無生言,此法及言,俱

無生義,而隨世俗,說無生相.時,舍利

子讚善現言:說法人中,仁爲第一,除

佛世尊,無能及者.所以者何?隨所問

詰種種法門,皆能酬答.善現報言:諸

佛弟子,於一切法,無依著者,法爾皆

能隨所問詰,一一酬答,自在無畏.所

以者何?以一切法,無所依故.時,舍利

子謂善現言:善哉,善哉!若諸菩薩,能

作如是隨問而答,爲由何等波羅蜜

多,威力所辦?善現報言:此是般若波

羅蜜多威力所辦.所以者何?說一切

法無所依止,要由般若波羅蜜多,達

一切法無所依故.舍利子,若菩薩摩

訶薩,聞如是語,心不迷悶,亦無疑惑

當知是菩薩,能住如是住,恒不捨離,

亦常不離大悲作意.時,舍利子謂善

現言:若諸菩薩,住如是住,恒不捨離,

亦常不離如是作意者,則一切有情,

應是菩薩.所以者何?以一切有情,亦

於此住及此作意,常不捨離般若大

悲,性平等故,則諸菩薩與諸有情,應

無差別.善現報曰:善哉,善哉!雖似難

我而成我義何以故舍利子一切有

情,無自性故.當知如是住及作意,亦

無自性,一切有情性遠離故.當知如

是住及作意性,亦遠離一切有情,無

覺知故.當知如是住及作意,亦無覺

知,由此因緣,是諸菩薩,於如是住及

此作意,常不捨離與諸有情,亦無差

別.若諸菩薩,能如是知無所滯㝵,是

行般若波羅蜜多.我意欲令一切菩

薩,以此作意,行深般若波羅蜜多,

第五分天帝品第二

爾時,天帝釋與四萬天子,俱來集會;

護世四天王與二萬天子,俱來集會;

索訶界主大梵天王與萬梵衆,俱來

集會.復有五千淨居天衆,俱來集會.

是諸天衆,業果身光,對佛威光,皆悉

不現.時,天帝釋白善現言:今有無量

諸天子等,欲聞大德宣示般若波羅

蜜多.唯願大德,哀愍爲說.云何菩薩,

應住般若波羅蜜多?爾時,善現告帝

釋言:吾承佛力,爲諸天衆,宣示般若

波羅蜜多.如諸菩薩,所應安住汝諸

天等,未發無上菩提心者,今皆應發

諸有已入聲聞、獨覺正性,離生不復

能發大菩提心.何以故?憍尸迦,彼於

生死,有限㝵故.其中若有能發無上

正等覺心,我亦隨喜.何以故?憍尸迦,

諸有勝人,應求勝法,我終不㝵他勝

善品.爾時,世尊讚善現曰:善哉,善哉!

汝今善能勸諸菩薩.具壽善現便白

佛言:我旣知恩,云何不報?謂過去佛

及諸弟子,教諸菩薩種種法要方便,

趣入波羅蜜多.如來爾時,亦於中學,

今證無上正等菩提,轉妙法輪,饒益

我等.故我今者,應隨佛教,攝受護念

此諸菩薩,令疾證得無上菩提,轉妙

法輪,利樂一切.是則名爲報彼恩德.

爾時,善現語帝釋言:汝等諸天,皆應

諦聽.當爲汝說.諸菩薩衆,於深般若

波羅蜜多,所應住相.憍尸迦,諸菩薩

衆,大誓莊嚴,發趣大乘,應以空相,安

住般若波羅蜜多,不應住色,亦不應

住受、想、行、識,不應住預流果,亦不應

住一來、不還、阿羅漢果、獨覺菩提.不

應住此是色,亦不應住此是受、想、行、

識,不應住此是預流果,亦不應住此

是一來、不還、阿羅漢果、獨覺菩提.不

應住色、受、想、行、識,若常若無常,若樂

若苦,若我若無我,若淨若不淨,若空

若不空.不應住預流果乃至獨覺菩

提,皆是無爲所顯.是眞福田,應受供

養.不應住預流果,極七返有,必入涅

槃.不應住一來果,未至究竟,一來此

閒,定盡衆苦.不應住不還果,往彼滅

度,不復還來.不應住阿羅漢果,今世

定入無餘涅槃.不應住獨覺果,超聲

聞地,不至佛地,而般涅槃.不應住佛,

無爲所顯,是眞福田,應受供養,超諸

聲聞、獨覺等地,利樂無量無數有情,

令入無餘般涅槃界.假使一切有情

界盡,亦入無餘般涅槃界.時,舍利子

作是念言:若爾菩薩,當云何住?爾時,

善現知舍利子心之所念,便謂之曰:

於意云何?如來之心,爲何所住?時,舍

利子語善現言:如來之心,都無所住.

以無所住故,名如來,謂不住有爲界,

亦不住無爲界,亦非不住.善現報言:

菩薩亦爾,如諸如來,於一切法,心無

所住,亦非不住.謂諸菩薩,於深般若

波羅蜜多,以無所得,而爲方便,應如

是住,應如是學.爾時,衆中有諸天子,

竊作是念:諸藥叉等,言詞、呪句,種種

差別,雖復隱密,而我等輩,猶可了知.

大德善現,於深般若波羅蜜多,雖以

種種言詞,顯示而我等輩,竟不能解.

具壽善現知諸天子心之所念,便告

彼言:我於此中,無說無示.汝亦不聞,

當何所解?時,諸天子,復作是念:尊者

善現,於此義中,欲令易解,而轉深細,

難可測量.具壽善現知彼天子心之

所念,復告之言:諸有欲證欲住預流、

一來、不還、阿羅漢果、獨覺菩提,諸佛

無上正等菩提,要依此忍,乃能證住.

時,諸天子作是念言:大德善現,於今

欲爲何等有情,說何等法?具壽善現

知諸天子心之所念,而告彼言:吾今

欲爲如幻有情,說如幻法.彼於所說,

無聞無解,無所證故.時,諸天子復作

是念:爲聽法者,及法如幻,爲餘有情,

預流果等,亦皆如幻.善現知彼心之

所念,便告之言:餘有情類,若預流果,

若一來果,若不還果,若阿羅漢果,若

獨覺菩提,若佛無上正等菩提,亦皆

如幻.時,諸天子問善現言:豈諸如來

應正等覺,所證無上正等菩提,亦皆

如幻?善現答言:如是如是.乃至涅槃,

亦復如幻.時,諸天子問善現言:豈可

涅槃,亦復如幻?善現答言:設更有法,

勝涅槃者,亦復如幻,何況涅槃?何以

故?諸天子幻與有情及一切法乃至

涅槃,無二無別,皆不可得,不可說故.

時,舍利子執大藏,滿慈子大飮光等,

問慶喜言:所說般若波羅蜜多,如是

甚深,誰能信受?慶喜答言:有不退轉

諸菩薩衆,於此所說甚深般若波羅

蜜多,能深信受,復有無量,具足正見,

補特伽羅及願圓滿諸阿羅漢.於此

所說甚深般若波羅蜜多,亦能信受?

爾時,善現作如是言:如是所說甚深

般若波羅蜜多,無能信受.所以者何?

此中無法,可顯可示,故信受者,亦不

可得.

時,天帝作是念言:尊者善現,雨大

法雨,我應化作微妙音花,奉散供養.

作是念已,卽便化作微妙音花,散善

現上.爾時,善現作是念言:今所散花,

於諸天處,未曾見有是花微妙,定非

水陸草木所生,應是諸天,從心化出.

時,天帝旣知善現心之所念,謂善

現言:此所散花,實非水陸草木所生,

亦非諸天從心化出.以所散花,無生

性故.具壽善現語帝言:此花不生,

便無花性時天帝作是念言尊者

善現,覺慧深廣,不壞假名,而說實義.

作是念已,白善現言:如是如是.誠如

尊教.諸菩薩衆,於諸法中,應隨尊者,

所說而學.爾時,善現語帝言:如是

如是.如汝所說.諸菩薩衆,於諸法中,

皆應隨我所說而學.憍尸迦,諸菩薩

衆,隨我所說,於深般若波羅蜜多,如

是學時,不依預流果學,不依一來、不

還、阿羅漢果學,不依獨覺菩提學.若

不依此諸地而學,便學諸佛一切智

智.若學諸佛一切智智,則學無量無

邊佛法.若學無量無邊佛法,則不學

色、受、想、行、識有增有減.若不學色、受、

想、行、識有增有減.則不學色、受、想、行、

識有取有捨.若不學色、受、想、行、識有

取有捨,則不學一切法有可攝受及

可滅壞.若不學一切法有可攝受及

可滅壞則不學一切智智有可攝受

及可滅壞.諸菩薩衆,如是學時,名爲

眞學一切智智,速能證得一切智智.

時,舍利子問善現言:若諸菩薩,不學

一切智智有可攝受及可滅壞,是諸

菩薩,如是學時,名爲眞學一切智智,

速能證得一切智智耶?善現答言:如

是如是.以無所得,爲方便故.爾時,天

帝問舍利子言:菩薩所學甚深般

若波羅蜜多,當於何求?舍利子言:菩

薩所學甚深般若波羅蜜多,當於善

現所說中求.時,天帝問善現言:是

誰神力,爲依持故,令舍利子,作如是

說?善現答言:如來神力,爲依持故,令

舍利子,作如是說.天帝釋言:復誰神

力,爲依持故,尊者能說甚深般若波

羅蜜多?善現報言:如來神力,爲依持

故,令我能說甚深般若波羅蜜多.憍

尸迦,汝之所問,菩薩所學甚深般若

波羅蜜多,當於何求者,憍尸迦,菩薩

所學甚深般若波羅蜜多,不應卽色

求,不應離色求,不應卽受、想、行、識求,

不應離受、想、行、識求.何以故?色非般

若波羅蜜多,亦非離色別有般若波

羅蜜多,受、想、行、識非般若波羅蜜多,

亦非離受、想、行、識別有般若波羅蜜

多.時,天帝釋白善現言:甚深般若波

羅蜜多,是大波羅蜜多,是無量波羅

蜜多,是無邊波羅蜜多.善現報言:如

是如是.何以故?憍尸迦,色無邊故,當

知般若波羅蜜多亦無邊,受、想、行、識

無邊故,當知般若波羅蜜多亦無邊.

復次,憍尸迦,所緣無邊故,當知般若

波羅蜜多亦無邊.憍尸迦,云何所緣

無邊故,當知般若波羅蜜多亦無邊?

謂一切法,前、中、後際,皆不可得,說爲

無邊,法無邊故,所緣無邊.由此般若

波羅蜜多,亦說無邊.復次,憍尸迦,一

切法無邊故,當知般若波羅蜜多亦

無邊.憍尸迦,云何一切法無邊故,當

知般若波羅蜜多亦無邊?謂一切法

邊不可得.所以者何?色乃至識前、中、

後邊,皆不可得,由此般若波羅蜜多

前、中、後邊,亦不可得,故說無邊.復次,

憍尸迦,有情無邊故,當知般若波羅

蜜多亦無邊.憍尸迦,云何有情無邊

故,當知般若波羅蜜多亦無邊?憍尸

迦,非有情類,其數甚多,計筭其邊,不

可得故,說爲無邊.天帝言:爲何義

故,作如是說?善現答言:我今問汝,隨

汝意答.於意云何?言有情者,何法增

語?天帝釋言:言有情者,非法增語.但

是假立,客名所攝,無事名所攝,無緣

名所攝.善現復告天帝言:於意云

何?此中頗有眞實有情,可顯示不?天

帝言:不也,大德.善現告言:無實有

情,可顯示故,說爲無邊.憍尸迦,於意

云何?假使如來應正等覺,經如殑伽

沙數大劫,以無邊音,說有情類,無量

名字,此中頗有眞實有情,有生滅不?

天帝釋言:不也,大德.何以故?以諸有

情,本性淨故.善現告言:由此故說有

情無邊故.當知般若波羅蜜多,亦無

邊,無性甚深,俱無邊故.

大般若波羅蜜多經卷第五百五十六

庚子歲高麗國大藏都監奉勅雕造

大般若波羅蜜多經卷第五百五十七 光

三藏法師玄奘奉 詔譯

第五分窣堵波品第三

爾時,衆中天帝等欲界諸天,大梵

王等色界諸天及餘神仙,歡喜踊躍,

同時三返,高聲唱言:奇哉,奇哉!法性

深妙,如來出世,以神通力,加善現等,

宣說開示,若諸菩薩,不離般若波羅

蜜多,我等於彼,恭敬供養如佛世尊.

爾時,佛告諸天等言:如是如是.若諸

菩薩,不離般若波羅蜜多,汝諸天等,

皆應供養如佛世尊.天等當知我於

往昔,然燈佛時,蓮華王都四衢道首,

見然燈佛,獻五莖花,布髮掩泥,聞正

法要,不離般若波羅蜜多.時,彼如來,

與我受記,汝於來世,過無數劫,當成

如來,號爲能寂,宣說般若波羅蜜多,

與諸有情,作大饒益.時,諸天等俱白

佛言:甚奇,世尊.希有,善逝.如是般若

波羅蜜多,具大威神,令諸菩薩,速能

引攝一切智智.爾時,世尊知諸天等,

四衆雲集,同爲明證,卽便顧命天帝

言:憍尸迦,若善男子善女人等,能

於般若波羅蜜多,至心聽聞,受持讀

誦,精勤修學,如理思惟,或復爲他,書

寫解說,魔及眷屬、人、非人等,伺求其

短,終不能得,災撗疾疫,皆不能害.若

諸天子,已發無上正等覺心,未善聽

聞,受持讀誦,甚深般若波羅蜜多,皆

應來至是善男子善女人所,至心聽

聞,受持讀誦,令極通利,轉爲他說.復

次,憍尸迦,若善男子善女人等,能於

般若波羅蜜多,至心聽聞,受持讀誦,

精勤修學,如理思惟,或復爲他,書寫

解說,若在空宅、曠野、險道及危難處,

諸天善神,常來擁護,令無驚恐.時,四

天王及天帝、梵天王等,合掌恭敬,

俱白佛言:若善男子善女人等,能於

般若波羅蜜多,至心聽聞,受持讀誦,

精勤修學,如理思惟,或復爲他,書寫

解說,我等眷屬,常隨守護,不令一切

災撗侵惱.時,天帝復白佛言:甚奇,

世尊.希有,善逝.是善男子善女人等,

奉事般若波羅蜜多,攝受如是現法

功德.世尊,若善男子善女人等,攝受

般若波羅蜜多,則具攝受布施、淨戒、

安忍、精進、靜慮般若波羅蜜多.爾時,

佛告天帝言:如是如是.如汝所說.

復次,憍尸迦,若善男子善女人等,能

於般若波羅蜜多,至心聽聞,受持讀

誦,精勤修學,如理思惟,或復爲他,書

寫解說,所獲功德.汝應諦聽,極善作

意.當爲汝說.天帝言:唯然願說,我

等樂聞.佛言:憍尸迦,若有諸惡外道

梵志,若諸惡魔,或魔眷屬,若餘暴惡

增上慢者,欲作種種不饒益事,彼適

興心自遭殃禍,漸當殄滅,不果所願.

何以故?憍尸迦,是善男子善女人等,

能於般若波羅蜜多,至心聽聞,受持

讀誦,精勤修學,如理思惟,或復爲他,

書寫解說.法爾能令起惡心者,自遭

殃禍,不果所願.憍尸迦,是善男子善

女人等,奉事般若波羅蜜多,獲如是

等功德勝利,如有妙藥,名曰莫耆.是

藥威勢,能銷衆毒.如是妙藥,隨所在

處,諸毒蟲類,不能逼近,有大毒蛇,飢

行求食,遇見生類,欲螫噉之.其生怖

死,奔趣妙藥,蛇聞藥氣,尋便退走.何

以故?憍尸迦,如是妙藥,具大威勢,能

益身命,銷伏衆毒.當知般若波羅蜜

多,具大威勢,亦復如是.若善男子善

女人等,至心聽聞,受持讀誦,精勤修

學,如理思惟,或復爲他,書寫解說.諸

惡人等,欲於其所,作不饒益,必當殄

滅,無所能爲般若威神,能摧彼故.憍

尸迦,是善男子善女人等,四大天王

及餘天衆幷諸神仙,常來擁護,不令

一切災撗侵惱.諸佛菩薩,亦常護念,

如法所求,無不滿足,言詞威肅,聞皆

敬受,發言稱量,語不喧雜,堅事善友,

深知恩報,不爲慳、嫉、忿、恨、覆、惱、諂、誑、

矯等,隱蔽其心.何以故?憍尸迦,是善

男子善女人等,般若威力,調伏身心

令其遠離貪、瞋、癡等,隨眠纏結.是善

男子善女人等,具念正知慈、悲、喜、捨,

常作是念:我不應隨慳貪、破戒、忿恚、

懈怠、散亂、愚癡勢力而轉.若隨彼轉,

則我布施、淨戒、安忍、精進、靜慮、妙慧

不成,嚴淨色身,尚不能得,況得無上

正等菩提?故我不應隨彼力轉.是善

男子善女人等,由此思惟,常得正念

諸惡煩惱,不蔽其心.憍尸迦,若善男

子善女人等,能於般若波羅蜜多,至

心聽聞,受持讀誦,精勤修學,如理思

惟,或復爲他,書寫解說,獲如是等功

德勝利.時,天帝復白佛言:如是般

若波羅蜜多,甚爲希有,能調菩薩,令

離高心,迴向所求一切智智.爾時,佛

告天帝言:云何般若波羅蜜多,甚

爲希有,能調菩薩,令離高心,迴向所

求一切智智?天帝言:若諸菩薩,不

依般若波羅蜜多,無方便善巧故,雖

修諸善,而起高心,不能迴求一切智

智.若諸菩薩,能依般若波羅蜜多,有

方便善巧故,所修諸善,能伏高心,迴

向所求一切智智.爾時,佛告天、帝

言:如是如是.如汝所說.憍尸迦,若善

男子善女人等,能於般若波羅蜜多,

至心聽聞,受持讀誦,不爲一切災撗

侵惱.若在軍旅,交戰陣時,至心念誦

如是般若波羅蜜多,於諸有情,慈悲

護念,不爲刀仗之所傷殺,所對怨敵,

皆起慈心,設起惡心,自然退敗.是善

男子善女人等,若在軍陣,刀箭所傷,

失命喪身,終無是處.何以故?憍尸迦,

如是般若波羅蜜多,是大神呪,是無

上呪.若能於此,精勤修學,不爲自害,

不爲他害,不爲俱害,疾證無上正等

菩提,由斯獲得一切智智,觀有情類,

心行差別,隨宜爲轉無上法輪,令如

說行,得大饒益.復次,憍尸迦,若善男

子善女人等,書此般若波羅蜜多,置

淸淨處,供養恭敬,或復精勤,受持讀

誦,人、非人等,欲求其短,終不能得.唯

除宿世,惡業應受.憍尸迦,譬如有人,

或傍生類,入菩提樹院,或至彼院邊,

人、非人等,不能傷害.何以故?憍尸迦,

三世諸佛,皆坐此處,得大菩提,施諸

有情,無恐無怖,無怨無害,身心安樂.

當知般若波羅蜜多,隨所住處,亦復

如是,一切天、龍、阿素洛等,常來守護.

當知是處,卽眞制多,一切有情,皆應

敬禮,恭敬供養,尊重讚歎,不應暫捨.

何以故?憍尸迦,是諸有情,歸依處故.

時,天帝復白佛言:若善男子善女

人等,書此般若波羅蜜多,種種莊嚴,

供養恭敬,尊重讚歎,復以種種上妙

花鬘乃至燈明,而爲供養.有善男子

善女人等,佛涅槃後,起窣堵波,七寶

嚴飾,寶函成貯,佛設利羅,安置其中,

供養恭敬,尊重讚歎.復以種種上妙

花鬘乃至燈明,而爲供養,二所獲福,

何者爲多?爾時,佛告天帝言:我還

問汝,當隨意答.於意云何?如來所得

一切智智,所證無上正等菩提,及所

依身,依何等道,修學而得?天帝言:

皆依般若波羅蜜多,修學而得.爾時,

佛告天帝言:如是如是.如汝所說.

憍尸迦,非但獲得相好身故,說名如

來應正等覺,要由證得一切智智,乃

名如來應正等覺.憍尸迦,如來所得

一切智智,要由般若波羅蜜多,爲因

故起佛相好身,但爲依處.若不依止

佛相好身,無由而起.是故般若波羅

蜜多,正爲因生一切智智.欲令此智,

現前相續,故復修集佛相好身.由此

緣故,我涅槃後,諸天、龍、神、人、非人等,

供養恭敬我設利羅.憍尸迦,若善男

子善女人等,書此般若波羅蜜多,種

種莊嚴,受持讀誦,復以種種上妙花

鬘乃至燈明,供養恭敬,尊重讚歎,則

爲供養一切智智及所依止佛相好

身,幷涅槃後,佛設利羅.何以故?憍尸

迦,一切智智及相好身,幷設利羅,皆

以般若波羅蜜多,爲根本故.以是故,

憍尸迦,書此般若波羅蜜多,種種莊

嚴,供養恭敬,所獲福聚,勝以七寶,起

窣堵波,供養如來,設利羅福.何以故?

憍尸迦,供養般若波羅蜜多,則爲供

養一切智智、佛相好身、設利羅故.時,

天帝便白佛言:贍部洲人,於此般

若波羅蜜多,不能書寫,受持讀誦,恭

敬供養,彼豈不知如是所說功德勝

利?爾時,佛告天帝言:我還問汝,當

隨意答.於意云何?贍部洲內,有幾許

人,成佛證淨,成法證淨,成僧證淨?有

幾許人,得預流果乃至阿羅漢果?有

幾許人,發心定趣獨覺菩提?有幾許

人,發心定趣無上菩提?天帝言:贍

部洲內,有少許人,成三證淨;轉少許

人,得預流果乃至阿羅漢果;轉少許

人,發心定趣獨覺菩提;轉少許人,發

心定趣無上菩提.佛言:憍尸迦,如是

如是.如汝所說.憍尸迦,贍部洲內,極

少分人,發心定趣,無上菩提.於中少

分,旣發心已,精勤修學,趣菩提行.於

中少分,精勤修學,菩提行時,於此般

若波羅蜜多,深心信受.於中少分,深

信受已,修行般若波羅蜜多.於中少

分,旣修行已,漸次安住不退轉地.於

中少分,住此地已,疾證無上正等菩

提.憍尸迦,若諸菩薩,已得安住不退

轉地,求證無上正等菩提,乃能深心,

信受般若,受持讀誦,恭敬供養,書寫

解說.憍尸迦,無量無邊諸有情類,發

菩提心,於中若一,若二,若三,得住菩

薩不退轉地,多分退住聲聞、獨覺.是

故當知善男子等,發菩提心,修菩薩

行,欲住菩薩不退轉地,疾證無上正

等菩提,無留難者,應於般若波羅蜜

多,書寫聽聞,受持讀誦,供養恭敬,爲

他演說.何以故?憍尸迦,是諸菩薩,應

作是念:如來昔住菩薩位時,常勤修

學如是般若波羅蜜多,我等亦應

精勤修學,如是般若波羅蜜多是我

大師,我隨彼學所願當滿.憍尸迦,一

切菩薩,若佛住世,若涅槃後,常應依

止甚深般若波羅蜜多,精勤修學.憍

尸迦,若善男子善女人等,於諸如來

般涅槃後,爲供養佛設利羅故,以妙

七寶,起窣堵波,種種珍奇,閒雜嚴飾,

復持種種天妙花鬘乃至燈明,盡其

形壽,供養恭敬,尊重讚歎.於意云何?

是善男子善女人等,由此因緣,獲福

多不?天帝釋言:甚多,世尊.甚多,善逝.

佛言:憍尸迦,有善男子善女人等,書

此般若波羅蜜多,衆寶莊嚴,受持讀

誦,復持種種上妙花鬘乃至燈明,供

養恭敬,尊重讚歎.是善男子善女人

等,所獲功德甚多於前,無量無數.憍

尸迦,置此一事,若善男子善女人等,

於諸如來般涅槃後,爲供養佛設利

羅故,以妙七寶,起窣堵波,種種珍奇,

閒雜嚴飾,如是充滿一贍部洲,或四

大洲,或小千界,或中千界,或復三千

大千世界,皆持種種天妙花鬘乃至

燈明,盡其形壽,供養恭敬,尊重讚歎.

於意云何?是善男子善女人等,由此

因緣,獲福多不?天帝釋言:甚多,世尊.

甚多,善逝.佛言:憍尸迦,有善男子善

女人等,書此般若波羅蜜多,衆寶莊

嚴,受持讀誦,復持種種上妙花鬘乃

至燈明,供養恭敬,尊重讚歎,是善男

子善女人等,所獲福聚,甚多於前,無

量無數.憍尸迦,置如是事,假使三千

大千世界諸有情類,非前非後,皆得

人身,此一一人,爲供養佛設利羅故,

於諸如來般涅槃後,以妙七寶,起窣

堵波,種種珍奇,閒雜嚴飾,如是一一

各滿三千大千世界,復持種種天妙

花鬘乃至燈明,盡其形壽,供養恭敬,

尊重讚歎.於意云何?是諸有情,由此

因緣,獲福多不?天帝釋言:甚多,世尊.

甚多,善逝.佛言:憍尸迦,有善男子善

女人等,書此般若波羅蜜多,衆寶莊

嚴,受持讀誦,復持種種上妙花鬘乃

至燈明,供養恭敬,尊重讚歎,是善男

子善女人等,所獲功德,甚多於前,無

量無數.時,天帝釋便白佛言:如是,世

尊.如是,善逝.若善男子善女人等,供

養恭敬,尊重讚歎,甚深般若波羅蜜

多,當知則爲供養恭敬,尊重讚歎,過

去、未來、現在諸佛一切智智.世尊,且

置是事,假使十方各如殑伽沙數世

界,一切有情,非前非後,皆得人身,此

一一人,爲供養佛設利羅故,各於如

來般涅槃後,以妙七寶,起窣堵波,種

種珍奇,閒雜嚴飾,如是一一,各滿十

方殑伽沙數諸佛世界,復持種種天

妙花鬘乃至燈明,或經一劫,或一劫

餘,供養恭敬,尊重讚歎.是諸有情,由

此因緣,所獲福聚,雖復無量,而復有

餘.善男子等,書此般若波羅蜜多,衆

寶莊嚴,受持讀誦,復持種種上妙花

鬘乃至燈明,供養恭敬,尊重讚歎,所

獲功德,甚多於前,無量無數.爾時,佛

告天帝釋言:如是如是.如汝所說.憍

尸迦,是善男子善女人等,供養般若

波羅蜜多,功德善根,無量無數,不可

稱計,不可思議.所以者何?甚深般若

波羅蜜多,能生如來應正等覺一切

智智,一切如來應正等覺一切智智,

能生諸佛設利羅故.是故憍尸迦,若

善男子善女人等,能書般若波羅蜜

多,衆寶莊嚴,受持讀誦,復持種種上

妙花鬘乃至燈明,供養恭敬,尊重讚

歎,所獲功德,於前所造,諸窣堵波,及

供養福,百倍爲勝,千倍爲勝,乃至鄔

波尼殺曇倍,亦復爲勝.

第五分神呪品第四

爾時,衆中四萬天子同聲,共白天帝

釋言:大仙,於此甚深般若波羅蜜多,

常應聽聞,受持讀誦,供養恭敬,尊重

讚歎.所以者何?若能於此甚深般若

波羅蜜多,至心聽聞,受持讀誦,供養

恭敬,尊重讚嘆,則令一切惡法損減,

善法增益.爾時,佛告天帝釋言:汝應

於此甚深般若波羅蜜多,至心聽聞,

受持讀誦,供養恭敬,尊重讚歎.所以

者何?若阿素洛及惡朋黨,起如是念:

我等當與三十三天,共興戰諍.爾時,

汝等應各至誠誦念:如是甚深般若

波羅蜜多,供養恭敬,尊重讚歎,時阿

素洛及彼朋黨,所起惡心,自然息滅.

時,天帝釋便白佛言:若如是者,甚深

般若波羅蜜多,是大神呪,是大明呪,

是無上呪,是無等等呪.爾時,佛告天

帝釋言:如是如是.如汝所說.何以故?

憍尸迦,三世諸佛,皆依如是甚深般

若波羅蜜多大神呪王,證得無上正

等菩提,爲諸有情,說微妙法.憍尸迦,

依深般若波羅蜜多,世閒便有十善

業道,若四靜慮,若四無量,若四無色

定,若五神通,若餘無量無邊佛法,皆

得出現.憍尸迦,依深般若波羅蜜多

大神呪王,世閒便有菩薩出現,依菩

薩故,世閒便有十善業道,若四靜慮,

若四無量,若四無色定,若五神通,若

餘無量無邊佛法,皆得出現.憍尸迦,

若諸如來應正等覺,不出世時,唯有

菩薩,由先所聞甚深般若波羅蜜多,

增上勢力,爲諸有情,方便施設,十善

業道,四靜慮等,令勤修學.憍尸迦,譬

如夜分因滿月輪,光明照觸,星宿藥

等,隨其勢力,皆得增盛,如是如來應

正等覺,前已滅度,正法隱沒,後未出

時,世閒所有善行、正行,一切皆依菩

薩出現,菩薩所有方便善巧,皆依般

若波羅蜜多,而得成辦.是故般若波

羅蜜多,是諸殊勝善法根本.復次,憍

尸迦,若善男子善女人等,能於般若

波羅蜜多,至心聽聞,受持讀誦,當得

現世,種種饒益,謂諸毒藥,水、火、刀、兵,

災撗、疾疫,皆不能害.若遭官事,怨賊

逼迫,至心誦念甚深般若波羅蜜多,

若至其所,終不爲彼譴罰加害,欲求

其短,皆不能得.何以故?憍尸迦,甚深

般若波羅蜜多,威神勢力,法令爾故.

憍尸迦,是善男子善女人等,若有欲

至國王、王子、大臣等處,至心誦念甚

深般若波羅蜜多,定爲王等,歡喜問

訊,供養恭敬,尊重讚歎.何以故?憍尸

迦,甚深般若波羅蜜多,常於有情,引

發種種慈悲事故.由此因緣,諸求短

者,種種方便,皆不能得.時,有衆多外

道、梵志,欲求佛過,來詣佛所.時,天帝

釋見已念言:今此衆多外道、梵志,來

趣法會,伺求佛短,將非般若,留難事

耶?我當誦念,從佛所受甚深般若波

羅蜜多,令彼邪徒,復道而去.念已便

誦甚深般若波羅蜜多,於是衆多外

道、梵志,遙申敬禮,右繞世尊,復道而

去.時,舍利子見已念言:彼有何緣,適

來還去?佛知其意,告舍利子:彼諸外

道,來求我失,由天帝釋誦念般若波

羅蜜多,令彼還去.舍利子,我都不見

彼諸外道,有少白法,唯懷惡心,爲求

我過,來至我所.舍利子,我都不見一

切世閒有諸天魔及外道等有情之

類,說般若時,懷勃惡心,來求得便,般

若威力,無能壞故.爾時,惡魔竊作是

念:今佛四衆恭敬圍繞,欲色界天,皆

來集會,宣說般若波羅蜜多,此中必

有諸大菩薩,親於佛前,受菩提記,當

得無上正等菩提,轉妙法輪,空我境

界,我當往至,破壞其眼.作是念已,化

作四軍,奮威勇銳,來詣佛所.時,天帝

釋見已念言:將非惡魔化作斯事,欲

來惱佛,幷與般若波羅蜜多,而作留

難.何以故?如是四軍,嚴飾殊麗,諸王

軍衆,皆不能及,定是惡魔之所化作

惡魔長夜伺求佛短,壞諸有情所修

善業.我當誦念從佛所受甚深般若

波羅蜜多,令彼惡魔,復道而去.時,天

帝釋念已,便誦甚深般若波羅蜜多,

於是惡魔漸退而去.甚深般若波羅

蜜多大神呪王,威力逼故.時,有無量

三十三天,俱時化作天妙音花,踊身

空中,而散佛上,合掌恭敬,同白佛言:

願此般若波羅蜜多,在贍部洲,人中

久住,乃至般若波羅蜜多,在贍部洲,

人閒流布.當知是處,佛、法、僧寶,常不

滅沒,饒益世閒,令獲殊勝利益安樂.

時,彼諸天,復各化作天妙音花,而散

佛上,重白佛言:若諸有情,修行般若

波羅蜜多,一切惡魔及彼眷屬,伺求

其短,不能得便.時,天帝釋便白佛言:

若諸有情,但聞般若波羅蜜多功德

名字,當知如是諸有情類,已曾供養

無量諸佛,於諸佛所,發弘誓願,多集

善根,能成是事,非從少小善根中來,

況能聽聞,受持讀誦,精勤修學,如理

思惟,轉爲有情,書寫解說,供養恭敬,

尊重讚歎?所以者何?欲求諸佛一切

智智,應於般若波羅蜜多理趣中求,

如有情類欲求大寶,應於大海方便

勤求.爾時佛告天帝釋言:如是如是.

如汝所說.諸佛所得一切智智,皆依

般若波羅蜜多,而得成辦.爾時,慶喜

便白佛言:如來何緣,不讚布施乃至

靜慮波羅蜜多,唯讚般若波羅蜜多?

佛告慶喜:由此般若波羅蜜多,能與

前五波羅蜜多,爲尊爲導,故我偏讚.

復次,慶喜,於意云何?若不迴向一切

智智,而修布施乃至般若,此可名爲

眞修布施乃至般若波羅蜜多不?慶

喜對曰:不也,世尊.佛告慶喜:於意云

何?若離般若波羅蜜多,爲能眞迴向

一切智智不?慶喜對曰:不也,世尊.佛

告慶喜:由此因緣,我說般若波羅蜜

多,能與前五波羅蜜多,爲尊爲導,故

我偏讚.慶喜,當知譬如大地,以種散

中,衆緣和合,便得生長,應知大地,與

種生長,爲所依止,爲能建立,如是般

若波羅蜜多,及所迴向一切智智,與

布施等波羅蜜多,爲所依止,爲能建

立,令得生長.故說般若波羅蜜多,能

與前五波羅蜜多,爲尊爲導,故我偏

讚.慶喜,當知甚深般若波羅蜜多,亦

能攝受一切智智,故偏讚說.時,天帝

釋便白佛言:今者,如來應正等覺,於

深般若波羅蜜多功德勝利,說猶未

盡.何以故?我從世尊,所受般若波羅

蜜多功德勝利,甚深甚廣量無邊際.

善男子等,於深般若波羅蜜多,至心

聽聞,受持讀誦,精勤修學,如理思惟,

復轉爲他,書寫解說,或持種種上妙

花鬘乃至燈明,而爲供養,所獲功德,

亦無邊際.爾時,佛告天帝釋言:我不

說此甚深般若波羅蜜多,但有前說

功德勝利,甚深般若波羅蜜多,具足

無邊功德勝利,分別演說不可盡故.

我亦不說於深般若波羅蜜多,至心

聽聞乃至供養,善男子等,但有如前

所說功德,彼所獲福,無邊際故.時,天

帝釋卽白佛言:我等諸天,常隨守護,

是善男子善女人等,不令一切人、非

人等,種種惡緣之所損害.爾時,佛告

天帝釋言:若善男子善女人等,受持

讀誦甚深般若波羅蜜多,及廣爲他,

宣說開示.時,有無量百千天子,爲聽

法故,皆來集會,歡喜踊躍,敬受如是

甚深般若波羅蜜多.是諸天子,以天

威力,令說法師增益辯才,宣揚無盡,

不樂說者,令其樂說,身心疲極,令得

康强.憍尸迦,是善男子善女人等,受

持讀誦甚深般若波羅蜜多,及廣爲

他,宣說開示,得如是等現法勝利.復

次,憍尸迦,若善男子善女人等,於四

衆中,宣說如是甚深般若波羅蜜多,

心無怯怖,不爲一切論難所伏.所以

者何?彼由如是甚深般若波羅蜜多

大神呪王,所護持故;彼住法空,都不

見有能難所難,及所說故;亦不見有

於深般若波羅蜜多,能求短故;亦復

不見甚深般若波羅蜜多,有過失故.

憍尸迦,是善男子善女人等,爲衆宣

說甚深般若波羅蜜多,得如是等現

法勝利.復次,憍尸迦,若善男子善女

人等,於深般若波羅蜜多,至心聽聞,

受持讀誦,精勤修學,如理思惟,及廣

爲他,書寫解說,是善男子善女人等,

心不沈沒,亦不憂悔,不恐不怖.所以

者何?是善男子善女人等,不見有法,

可令沈沒,憂悔,恐怖,於諸法中,無所

執著.憍尸迦,是善男子善女人等,由

於般若波羅蜜多,至心聽聞乃至解

說,得如是等現法勝利.復次,憍尸迦,

若善男子善女人等,能於般若波羅

蜜多,至心聽聞,受持讀誦,精勤修學,

如理思惟,亦轉爲他,書寫解說,復持

種種上妙花鬘乃至燈明,而爲供養.

是善男子善女人等,恒爲父母、師長、

親友、國王、大臣及諸沙門、婆羅門等

之所敬愛,亦爲十方諸佛、菩薩、聲聞、

獨覺之所護念,復爲世閒諸天魔、梵、

人及非人之所守衛,一切災撗,皆自

消滅,外道異論,皆不能伏.憍尸迦,是

善男子善女人等,由於般若波羅蜜

多,至心聽聞乃至供養,得如是等現

法勝利.復次,憍尸迦,若善男子善女

人等,書寫如是甚深般若波羅蜜多,

種種莊嚴,置淸淨處,供養恭敬,尊重

讚歎,時,此三千大千國土及餘十方

無邊世界所有四大王衆天乃至廣

果天,已發無上菩提心者,常來此處,

觀禮讀誦,供養恭敬,尊重讚歎,右繞

禮拜,合掌而去.諸淨居天,亦常來此,

觀禮讀誦,供養恭敬,尊重讚歎,右繞

禮拜,合掌而去.有大威德諸龍、藥叉

廣說乃至人、非人等,亦常來此,觀禮

讀誦,供養恭敬,尊重讚歎,右繞禮拜,

合掌而去.憍尸迦,是善男子善女人

等,應作是念:今此三千大千國土及

餘十方無邊世界一切天、龍廣說乃

至人、非人等,常來至此,觀禮讀誦,我

所書寫甚深般若波羅蜜多,供養恭

敬,尊重讚歎,右繞禮拜,合掌而去,此

我則爲,已設法施.作是念已,歡喜踊

躍,令所獲福,倍復增長.憍尸迦,是善

男子善女人等,由無邊界天、龍、藥叉、

阿素洛等,常隨擁護所住之處,人、非

人等,不能損害,唯除宿世定惡業因,

現在應熟,或轉重惡,現世輕受.憍尸

迦,是善男子善女人等,由深般若波

羅蜜多大威神力,獲如是等現法勝

利.時,天帝釋便白佛言:是善男子善

女人等,以何驗知,有此三千大千國

土及餘十方無邊世界天、龍、藥叉、阿

素洛等,來至其處,觀禮讀誦,彼所書

持甚深般若波羅蜜多,供養恭敬,尊

重讚歎,合掌右繞,歡喜護念?爾時,佛

告天帝釋言:是善男子善女人等,若

見如是甚深般若波羅蜜多所在之

處,有妙光明,或聞其處,異香氛郁,或

復聞有微細樂音,當知爾時,有大神

力,威德熾盛,諸天、龍等,來至其處,觀

禮讀誦,彼所書持甚深般若波羅蜜

多,供養恭敬,尊重讚歎,合掌右繞,歡

喜護念.復次,憍尸迦,是善男子善女

人等,修鮮淨行,嚴麗其處,至心供養

甚深般若波羅蜜多,當知爾時,有大

神力,威德熾盛,諸天、龍等,來至其處,

觀禮讀誦,彼所書持甚深般若波羅

蜜多,供養恭敬,尊重讚歎,合掌右繞,

歡喜護念.憍尸迦,隨有如是具大神

力,威德熾盛,諸天、龍等,來至其處,此

中所有惡鬼邪神,驚怖退散,無敢住

者.由此因緣,是善男子善女人等,心

便廣大,起淨勝解,所修善業,倍復增

明諸有所爲皆無障㝵以是故憍尸

迦,甚深般若波羅蜜多,隨所在處,應

當周帀,除去糞穢,掃拭塗治,香水散

灑,敷設寶座,而安置之,燒香散花,而

爲供養.復次,憍尸迦,是善男子善女

人等,若能如是供養恭敬,尊重讚歎,

甚深般若波羅蜜多,決定當得身心

無倦,身心安樂,身心調柔,身心輕利,

繫心般若波羅蜜多.夜寢息時,無諸

惡夢,唯得善夢.謂見如來應正等覺

身眞金色,相好莊嚴,放大光明,普照

一切,聲聞、菩薩,恭敬圍繞,身處衆中,

聞佛爲說,布施等六波羅蜜多及餘

善根相應法義.或於夢中,見菩提樹,

其量高廣,衆寶莊嚴,有大菩薩,往詣

樹下,結跏趺坐,證得無上正等菩提,

轉妙法輪,度有情衆.或於夢中,見有

無量無數菩薩,論義決擇種種法義.

或於夢中,見有無量無數菩薩,修行

六種波羅蜜多,成熟有情,嚴淨佛土,

迴向攝受一切智智.或於夢中,見十

方界,各有無量那庾多佛,亦聞其聲,

謂某世界,有某如來應正等覺,若干,

百千聲聞、菩薩,恭敬圍繞,說如是法.

或於夢中,見十方界,各有無量那庾

多佛,入般涅槃,彼一一佛,般涅槃後,

各有施主,爲供養佛設利羅故,以妙

七寶,各起無量,大窣堵波復於一一

窣堵波,所各持無量上妙花鬘乃至

燈明,經無量劫,供養恭敬,尊重讚歎.

憍尸迦,是善男子善女人等,見如是

類諸善夢相,若睡若覺,身心安樂,諸

天神等,益其精氣,令彼自覺,身體輕

便.由此因緣,不多貪著,飮食醫藥,衣

服臥具,於四供養,其心輕微.如瑜伽

師,入勝妙定,由彼定力,滋潤身心,從

定出已,雖遇美膳,而心輕微,此亦如

是.何以故?憍尸迦,是善男子善女人

等,由此三千大千國土及餘十方無

邊世界,諸佛、菩薩、獨覺、聲聞、天、龍、藥

叉、阿素洛等,慈悲護念,以妙精氣,冥

澍身心,令其志勇,體充盛故.憍尸迦,

若善男子善女人等,欲得如是現法

勝利,於深般若波羅蜜多,應常聽聞,

受持讀誦,精勤修學,如理思惟,廣爲

有情,宣說開示.憍尸迦,若善男子善

女人等,雖於般若波羅蜜多,不能聽

聞,受持讀誦,精勤修學,如理思惟,廣

爲有情,宣說開示,而爲正法,久住世

閒,利樂有情.不滅沒故,書寫如是甚

深般若波羅蜜多,衆寶嚴飾,復持無

量上妙花鬘乃至燈明,供養恭敬,尊

重讚歎,亦得如前,所說勝利.

大般若波羅蜜多經卷第五百五十七

庚子歲高麗國大藏都監奉

勅雕造

大般若波羅蜜多經卷第五百五十八 光

三藏法師玄奘奉 詔譯

第五分設利羅品第五

復次,憍尸迦,假使充滿此贍部洲,佛

設利羅,以爲一分,有書般若波羅蜜

多深妙法門,復爲一分,於斯二分,汝

取何者?天帝言:我意寧取深妙般

若波羅蜜多.所以者何?我於諸佛設

利羅所,非不信受供養恭敬.然諸佛

身及設利羅,皆因般若波羅蜜多深

妙法門,而出生故,皆由般若波羅蜜

多深妙法門功德威力,所薰修故,乃

爲一切世閒天、人、阿素洛等,供養恭

敬.世尊,如我坐在三十三天善法殿

中天帝座上,爲諸天衆,宣說正法,時

有無量諸天子等,來至我所,聽我所

說,供養恭敬,右遶而去.我若不在彼

法座時,諸天子等,亦來其處,雖不見

我,如我在時,供養恭敬,咸言此處,是

天帝,爲諸天等,說法之座.我等皆

應如天主在,供養恭敬,右遶而去.佛

設利羅,亦復如是,深妙般若波羅蜜

多,爲因引生一切智智之所依止故,

爲一切世閒天、人、阿素洛等,供養恭

敬.是故我說於二分中,我意寧取深

妙般若波羅蜜多.世尊,假使充滿三

千世界佛設利羅,以爲一分,有書般

若波羅蜜多深妙法門,復爲一分,於

斯二分,我意寧取深妙般若波羅蜜

多.所以者何?我於諸佛設利羅,所非

不信受供養恭敬.然諸佛身及設利

羅,皆因般若波羅蜜多深妙法門,而

出生故,皆由般若波羅蜜多深妙法

門功德威力,所薰修故,乃爲一切世

閒天、人、阿素洛等,供養恭敬.世尊,如

負債人,怖畏債主,卽便親近奉事國

王,依王勢力,得免怖畏,反爲債主,怖

畏供養.所以者何?彼人依附國王勢

力,王所攝受,具威勢故,王喩般若波

羅蜜多佛設利羅,喩依王者,由依般

若波羅蜜多故,得世閒供養恭敬.諸

佛所得一切智智,亦依般若波羅蜜

多,而得成辦,故我寧取深妙般若波

羅蜜多世尊譬如無價大寶神珠具

無量種勝妙威德,隨所住處,有此神

珠人、非人等,不能爲害.設有男子,或

復女人,爲鬼所執,身心苦惱,若有持

此神珠,示之由珠威力,鬼便捨去.諸

有熱病,或風或痰,或二或三,和合爲

病,若有繫此神珠著身,如是諸病,無

不除愈.此珠在闇,能作照明,熱時能

涼,寒時能暖,隨地方所,有此神珠,時

節調和,不寒不熱.若地方所有此神

珠,蛇蝎等毒,無敢停止.設有男子或

復女人,爲毒所中,楚痛難忍,若有持

此神珠,令見珠威勢故,毒卽消滅.若

諸有情,身嬰癩疾,惡瘡腫疱,目眩瞖

等,眼病、耳病、鼻病、舌病、喉病、身病、諸

支節病,帶此神珠,衆病皆愈.若諸池

沼,泉井等中,其水濁穢,或將枯涸,以

珠投之,水便盈滿,香潔澄淨,具八功

德.若以靑、黃、赤、白、紅、紫、碧綠、雜綺種

種色衣,裹此神珠,投之於水,水隨衣

彩,作種種色.如是無價大寶神珠,威

德無邊,說不能盡.若置箱篋,亦令其

器,具足成就,無邊威德設空箱篋.由

曾置珠,其器仍爲衆人愛重.爾時,慶

喜問帝言:如是神珠,爲天獨有,人

亦有耶?天帝言:人中天上,俱有此

珠.若在人中,形小而重;若在天上,形

大而輕.又人中珠,相不具足,在天上

者,其相周圓.天上神珠,威德殊勝無

量倍數,過人所有.時,天帝復白佛

言:深妙般若波羅蜜多,亦復如是,爲

衆德本,能滅無量惡不善法隨所在

處,滅諸有情身心苦惱,人、非人等,不

能爲害.如來所得一切智智,及餘無

量無邊功德,皆因般若波羅蜜多,佛

設利羅,由諸功德,所薰修故,是諸功

德,所依器故.佛涅槃後,堪受一切世

閒天、人、阿素洛等,供養恭敬.是故我

說於二分中,我意寧取深妙般若波

羅蜜多.世尊,假使充滿十方各如殑

伽沙界,佛設利羅,以爲一分,有書般

若波羅蜜多深妙法門,復爲一分,於

斯二分,我意寧取深妙般若波羅蜜

多.所以者何?我於諸佛設利羅所,非

不信受供養恭敬.然諸佛身及設利

羅,皆因般若波羅蜜多深妙法門,而

出生故,皆由般若波羅蜜多深妙法

門功德威力,所薰修故,乃爲一切世閒

天、人、阿素洛等,供養恭敬.復次,世尊,

深妙般若波羅蜜多,能生如來一切

智智,如來所得一切智智,能生佛身

及設利羅.是故供養如是般若波羅

蜜多,則爲供養三世諸佛一切智智

及設利羅.復次,世尊,若善男子善女

人等,欲得常見十方諸佛,當行當修

甚深般若波羅蜜多.爾時,佛告天帝

言:如是如是.如汝所說.憍尸迦,過

去、未來、現在諸佛,皆依般若波羅蜜

多,證得無上正等菩提.是故如來供

養恭敬.天帝言:如是般若波羅蜜

多,是大無上波羅蜜多,一切如來,皆

依般若波羅蜜多,知諸有情心行差

別.爾時,佛告天帝言:如是如是.如

汝所說.憍尸迦,是故菩薩摩訶薩衆,

長夜修行甚深般若波羅蜜多,爲如

實知諸有情類心行差別.時,天帝

復白佛言:諸菩薩衆,爲但應行般若

波羅蜜多,爲亦應行餘五波羅蜜多?

爾時,佛告天帝言:諸菩薩衆,應具

行六波羅蜜多,然行布施、淨戒、安忍、

精進靜慮觀諸法時皆以般若波羅

蜜多,而爲上首.憍尸迦,如贍部洲所

有諸樹,枝條、莖簳、花葉、果實,雖有種

種,形類不同,而其蔭影,都無差別.如

是六種波羅蜜多,雖各有異,而由般

若波羅蜜多方便善巧,攝受迴向一

切智智,諸相差別,都不可得.時,天帝

復白佛言:甚深般若波羅蜜多,成

就廣大圓滿無量無邊功德.若有書

持如是般若波羅蜜多,衆寶嚴飾,復

持種種上妙花鬘乃至燈明,供養恭

敬,尊重讚歎,守護不捨,復有書持如

是般若波羅蜜多,衆寶嚴飾,轉施他

人,受持讀誦,此二福聚,何者爲多?爾

時,佛告天帝言:我還問汝,隨汝意

答.若諸有情,從他請得佛設利羅,盛

以寶函,置淸淨處,復持種種,上妙花

鬘乃至燈明,供養恭敬,尊重讚歎,守

護不捨,若復有人,從他請得佛設利

羅,分施與他,令其供養.於意云何?此

二福聚,何者爲勝?天帝言:如我解

佛所說義者,此二福聚,後者爲勝.爾

時,佛讚天帝言:善哉,善哉!如汝所

說.憍尸迦,書持般若波羅蜜多,若自

供養,若轉施他,受持讀誦,此二福聚,

後者爲多.復次,憍尸迦,若善男子善

女人等,能以般若波羅蜜多甚深義

趣,如實爲他,分別解說,所獲福聚,復

勝施他,多百千倍.敬此法師,應如敬佛.

第五分經典品第六

復次,憍尸迦,若善男子善女人等,教

贍部洲諸有情類,皆令安住十善業

道,展轉乃至普教十方殑伽沙等諸

佛世界諸有情類,皆令安住十善業

道.於意云何?是善男子善女人等,由

此因緣,得福多不?天帝言:甚多,世

尊.甚多,善逝.佛言:憍尸迦,若善男子

善女人等,書持般若波羅蜜多,衆寶

莊嚴,施他讀誦,所獲福聚,甚多於前.

復次,憍尸迦,若善男子善女人等,教

贍部洲諸有情類,皆令安住四靜慮、

四無量、四無色定、五神通,展轉乃至

普教十方殑伽沙等諸佛世界諸有

情類,皆令安住四靜慮、四無量、四無

色定、五神通.於意云何?是善男子善

女人等,由此因緣,得福多不?天帝

言:甚多,世尊.甚多,善逝.佛言:憍尸迦,

若善男子善女人等,書持般若波羅

蜜多,衆寶莊嚴,施他讀誦,所獲福聚,

甚多於前.復次,憍尸迦,若善男子善

女人等,書持般若波羅蜜多,衆寶莊

嚴,自恒讀誦,不如有人,書持般若波

羅蜜多,衆寶莊嚴,施他讀誦.復次,憍

尸迦,若善男子善女人等,書持般若

波羅蜜多,衆寶莊嚴,施他讀誦,不如

有人,於深般若波羅蜜多,善知義趣,

爲他解說.時,天帝便白佛言:應爲

何等諸有情類,解說般若波羅蜜多

甚深義趣?佛言:憍尸迦,若善男子善

女人等,不知般若波羅蜜多甚深義

趣,應爲解說.何以故?憍尸迦,於當來

世,有善男子善女人等,求趣無上正

等菩提,聞他宣說,相似般若波羅蜜

多,心便迷謬,退失中道.時,天帝復

白佛言:何等名爲相似般若波羅蜜

多?佛言:憍尸迦,於當來世,有諸苾芻,

愚癡顚倒,雖欲宣說眞實般若波羅

蜜多,而顚倒說相似般若波羅蜜多.

云何苾芻,顚倒宣說相似般若波羅

蜜多?謂彼苾芻,爲發無上菩提心者,

說色壞故,名爲無常;非常無故,名爲

無常說受想行識壞故名爲無常非

常無故,名爲無常.復作是說,若如是

求,是行般若波羅蜜多,憍尸迦,如是

名爲顚倒宣說相似般若波羅蜜多.

憍尸迦,不應以色壞故,觀色無常,不

應以受、想、行、識壞故,觀受、想、行、識無

常.但應以常無故,觀色乃至識爲無

常.以是故,憍尸迦,若善男子善女人

等,於深般若波羅蜜多,善知義趣,爲

他解說,其福甚多.復次,憍尸迦,若善

男子善女人等,教贍部洲一切有情,

皆令住預流果,或一來果,或不還果

或阿羅漢果,或獨覺菩提,展轉乃至

普教十方各如殑伽沙數世界一切

有情,皆令住預流果乃至獨覺菩提.

於意云何?是善男子善女人等,由此

因緣,得福多不?天帝言:甚多,世尊.

甚多,善逝.佛言:憍尸迦,有善男子善

女人等,書持般若波羅蜜多,衆寶莊

嚴,施他讀誦,教授教誡,彼有情言:汝

應精勤修學般若波羅蜜多相應佛

法,定當證得一切智智.是善男子善

女人等,所獲福聚,甚多於前.何以故?

憍尸迦,一切預流、一來、不還、阿羅漢

果、獨覺菩提,皆是般若波羅蜜多,所

流出故,謂彼證得一切智智,教化無

量無邊有情,令成預流乃至獨覺無

邊際故.復次,憍尸迦,若贍部洲諸有

情類,皆發無上正等覺心,展轉乃至

十方各如殑伽沙界一切有情,皆發

無上正等覺心,有善男子善女人等,

書持般若波羅蜜多,衆寶莊嚴,施令

讀誦.於意云何?是善男子善女人等,

由此因緣,得福多不?天帝言:甚多,

世尊.甚多,善逝.佛言:憍尸迦,若善男

子善女人等,書持般若波羅蜜多,衆

寶莊嚴,轉施與一,已於無上正等菩

提,不退轉者,令勤修學,是善男子善

女人等,所獲福聚,甚多於前.何以故?

憍尸迦,如是菩薩,修行般若波羅蜜

多,疾得圓滿,令深般若波羅蜜多,廣

行流布.復次,憍尸迦,若贍部洲諸有

情類,皆發無上正等覺心,展轉乃至

十方各如殑伽沙界一切有情,皆發

無上正等覺心,有善男子善女人等,

書持般若波羅蜜多,衆寶莊嚴,施令

讀誦復以巧妙文義解於意云何

是善男子善女人等,由此因緣,得福

多不?天帝言:甚多,世尊.甚多,善逝.

佛言:憍尸迦,若善男子善女人等,書

持般若波羅蜜多,轉施與一,已於無

上正等菩提,不退轉者,令其讀誦,復

以巧妙,文義解,是善男子善女人

等,所獲福聚,甚多於前.復次,憍尸迦,

若贍部洲諸有情類,皆於無上正等

菩提,得不退轉,展轉乃至十方各如

殑伽沙界一切有情,皆於無上正等

菩提,得不退轉,有善男子善女人等,

書持般若波羅蜜多,衆寶莊嚴,施令

讀誦.於意云何?是善男子善女人等,

由此因緣,得福多不?天帝言:甚多,

世尊.甚多,善逝.佛言:憍尸迦,已於無

上正等菩提,得不退轉,諸菩薩中,有

一菩薩,作如是言:我今欣樂疾證無

上正等菩提,濟拔有情生死衆苦.若

善男子善女人等,爲成彼事,書持般

若波羅蜜多,衆寶莊嚴,施令讀誦,是

善男子善女人等,所獲福聚,甚多於

前,無量無數.復次,憍尸迦,若贍部洲

諸有情類,皆於無上正等菩提,得不

退轉,展轉乃至十方各如殑伽沙界

一切有情,皆於無上正等菩提,得不

退轉,有善男子善女人等,書持般若

波羅蜜多,衆寶莊嚴,施令讀誦,復以

巧妙,文義解.於意云何?是善男子

善女人等,由此因緣,得福多不?天帝

言:甚多,世尊.甚多,善逝.佛言:憍尸

迦,已於無上正等菩提,得不退轉,諸

菩薩中,有一菩薩,作如是言:我今欣

樂疾證無上正等菩提,濟拔有情生

死衆苦.若善男子善女人等,爲成彼

事,書持般若波羅蜜多,衆寶莊嚴,施

令讀誦,復以巧妙,文義解,是善男

子善女人等,所獲福聚,甚多於前,無

量無數.時,天帝便白佛言:如是,世

尊.如是,善逝.世尊,如如菩薩摩訶薩,

轉近無上正等菩提,如是如是應以

般若波羅蜜多,轉更慇懃,教授教誡,

應以上妙飮食、衣服、臥具、醫藥及餘

資具,供養恭敬,令無乏少,若善男子

善女人等,能以如是法施財施,攝受,

供養彼菩薩摩訶薩,是善男子善女

人等,由此因緣,獲福無量.所以者何?

彼菩薩摩訶薩,要由如是法施、財施,

攝受供養,疾證無上正等菩提,爲諸

有情,作大饒益.爾時,善現讚帝言:

善哉,善哉!善能攝受勸勵護助諸菩

薩摩訶薩,令疾證得所求無上正等

菩提.憍尸迦,汝今已作佛聖弟子所

應作事.何以故?憍尸迦,一切如來諸

聖弟子,爲欲饒益諸有情故,法爾攝

受勸勵護助諸菩薩摩訶薩,令疾證

得所求無上正等菩提.所以者何?一

切如來,聲聞獨覺世閒勝事,皆由菩

薩摩訶薩衆,而得出現.何以故?憍尸

迦,若無菩薩摩訶薩,發菩提心,則無

菩薩摩訶薩能學六種波羅蜜多;若

無菩薩摩訶薩,修學六種波羅蜜多,

則無菩薩摩訶薩能證無上正等菩

提;若無菩薩摩訶薩,證得無上正等

菩提,則無如來聲聞、獨覺世閒勝事.

是故如來諸聖弟子,爲欲利樂諸有

情故,法應攝受,勸勵護助諸菩薩衆,

令學六種波羅蜜多,能疾證得一切

智智,盡未來際,利樂有情.

第五分迴向品第七

爾時,慈氏菩薩謂善現言:菩薩隨喜

迴向,俱行諸福業事,於餘有情,施戒

修等,諸福業事,爲最爲勝,爲尊爲高,

爲妙爲微妙,爲上爲無上.爾時,善現

問慈氏菩薩言:若諸菩薩,所起隨喜

迴向之心,普緣無量無數世界,一一

世界無量無數,已入涅槃諸佛世尊,

從初發心,乃至成佛,展轉乃至入般

涅槃,如是乃至法將滅盡,於其中閒,

所有六種波羅蜜多相應善根,若諸

弟子,施戒修等,諸福業事,及學、無學,

無漏善根,若佛戒薀、定薀、慧薀、解脫

薀解、脫智見薀,若爲利樂一切有情,

大慈、大悲及餘無量無邊佛法,若說

法要,若依法要,學諸善根,若佛世尊,

般涅槃後,諸有情類,所種善根,合集

稱量,現前發起,最尊最勝,最上最妙,

隨喜之心.復以如是隨喜,俱行諸福

業事,與諸有情,平等,共有,迴向無上

正等菩提,願此善根,共有情類,引發

無上正等菩提.於意云何?彼諸菩薩,

緣如是事,起如是行相,隨喜迴向心

爲有如是,所緣可得,如彼菩薩,所取

相不?慈氏菩薩答善現言:彼諸菩薩,

緣如是事,起如是行相,隨喜迴向,心

實無如是所緣可得,如彼菩薩,所取

之相.具壽善現謂慈氏菩薩言:若無

如是所緣諸事,如彼菩薩所取相者,

彼諸菩薩,隨喜迴向,豈不皆成想心

見倒?所以者何?如有執著無所有事,

無常謂常,實苦謂樂,無我謂我,不淨

謂淨,由斯發起想心見倒.如所緣事,

實無所有,菩提及心,亦應如是.若爾

一切,應無差別,此中何等是所緣事,

何等是隨喜心,何等是菩提,何等是

迴向,云何菩薩緣如是事,起隨喜心,

迴向無上正等菩提?慈氏菩薩報善

現言:如是所起隨喜迴向,不應對彼

新學大乘菩薩前說.所以者何?彼聞

如是隨喜迴向,所有信樂,恭敬之心,

皆當滅沒.如是隨喜迴向之法,應爲

不退轉菩薩摩訶薩,或曾供養無量

諸佛,久發大願,多植善根,爲多善友,

所攝受者,分別開示.所以者何?彼聞

如是隨喜迴向,不驚不怖,不退不沒.

諸菩薩衆,應以如是隨喜俱行諸福

業事,迴向所求一切智智,當於爾時,

應作是念所可用心;隨喜迴向,此所

用心,盡滅離變,此所緣事及諸善根,

皆亦如心,盡滅離變.此中何等,是所

用心,復以何等,爲所緣事及諸善根,

而說隨喜迴向無上正等菩提?是心

於心理,不應有隨喜迴向,以無二心,

俱時起故.心亦不可隨喜迴向,心自

性故.是故隨喜迴向之心及所緣事,

皆不可得.時,天帝白善現言:新學

大乘諸菩薩衆,聞如是事,其心將無

驚怖退沒.云何菩薩於所緣事,起隨

喜心、云何攝受隨喜,俱行諸福業事,

迴向無上正等菩提?爾時具壽,善現,

依慈氏菩薩,作如是言:諸菩薩衆,普

緣十方一切如來應正等覺,斷諸有

路,絕戲論道,殄諸雲霧,摧諸棘刺,捨

諸重擔,逮得己利,盡諸有結,正智解

脫,到心自在第一究竟,入無餘依涅

槃界者,從初發心乃至成佛,展轉乃

至入般涅槃.如是乃至法將滅沒,於

其中閒,所有功德,及諸弟子,所種善

根,合集稱量,現前發起,最尊最勝,最

上最妙隨喜之心.復持如是隨喜俱

行諸福業事,迴向無上正等菩提,是

諸菩薩,云何不墮想心見倒?慈氏菩

薩謂善現言:若諸菩薩,於自所起隨

喜迴向心等諸法,無心等想,則不墮

於想心見倒.若諸菩薩,於自所起隨

喜迴向心等諸法,有心等想,則便墮

於想心見倒.又諸菩薩,以如是心,念

佛弟子功德善根,而生隨喜,正知此

心盡滅離變,非能隨喜,正知彼法,其

性亦然,非所隨喜.又正了達能迴向

心,法性亦爾,非能迴向,及正了知所

迴向法,其性亦爾,非所迴向.若有能

依如是所說,隨喜迴向,是正非邪,諸

菩薩衆,皆應發起如是隨喜,迴向無

上正等菩提.又諸菩薩,普緣過去、未

來、現在諸佛世尊所有功德,若諸弟

子所有善根,若異生類所有善根,若

傍生趣聽聞正法所有善根,若餘天、

龍廣說乃至人、非人等,聽聞正法,發

菩提心.如是一切,合集稱量,現前發

起,最尊最勝,最上最妙隨喜之心.旣

隨喜已,迴向無上正等菩提.於如是

時,若正解了諸能隨喜迴向之法,盡

滅離變,諸所隨喜迴向之法,其性亦

然,離如是知而能隨喜迴向無上正

等菩提.復於是時,若正解了都無有

法,可能隨喜迴向於法,雖如是知而

能隨喜迴向無上正等菩提,便不墮

於想心見倒.所以者何?是諸菩薩,於

能隨喜迴向之心,及所隨喜迴向之

法,不生執著,是名無上隨喜迴向.若

諸菩薩,於能隨喜迴向之法,起能隨

喜迴向法想,於所隨喜迴向之法,起

所隨喜迴向法想,而起隨喜迴向無

上正等菩提,則便墮於想心見倒,所

起隨喜迴向,皆邪菩薩應知方便遠

離.若諸菩薩,於所修作諸福業事,如

實了知遠離寂靜,於能隨喜迴向之

心,亦如實知遠離寂靜.如實知已,行

深般若波羅蜜多,於諸法中,都無取

著,而起隨喜迴向無上正等菩提,則

不墮於想心見倒.若諸菩薩,於所修

作諸福業事,不如實知遠離寂靜,於

能隨喜迴向之心,亦不能知遠離寂

靜,於一切法,執著諸相,而起隨喜迴

向無上正等菩提,則便墮於想心見

倒.若諸菩薩,於已滅度諸佛世尊及

諸弟子功德善根,欲正發起隨喜迴

向,應作是念:如佛世尊及諸弟子,皆

已滅度,自性非有功德善根,亦復如

是.我所發起隨喜迴向及所迴向無

上菩提,性相亦爾,都不可得.如實知

已,於諸善根,發生隨喜迴向無上正

等菩提,便能不生想心見倒,不取相

故.佛所聽許,名正隨喜迴向菩提.若

諸菩薩,以取相爲方便行深般若波

羅蜜多,於已滅度佛及弟子功德善

根取相,隨喜迴向菩提,是爲非善隨

喜迴向.若諸菩薩,不取相爲方便行

深般若波羅蜜多,於已滅度佛及弟

子功德善根離相,隨喜迴向菩提,是

名爲善隨喜迴向.慈氏菩薩問善現

言:云何菩薩,於佛及弟子功德善根

等,皆不取相,而能隨喜迴向菩提?善

現答言:應知菩薩,所學般若波羅蜜

多方便善巧,雖不取相,而所作成,非

離般若波羅蜜多,有能正起隨喜迴

向.是故菩薩欲成所作,應學般若波

羅蜜多.慈氏菩薩謂善現言:莫作是

說.所以者何?以甚深般若波羅蜜多

中,佛及弟子功德善根,都不可得,所

起隨喜迴向菩提,亦不可得.此中菩

薩,應作是觀:過去如來及諸弟子功

德善根,性皆已滅,所起隨喜迴向之

心,及大菩提,性皆寂滅.我若於彼取

相分別,發生隨喜迴向之心,諸佛世

尊,皆所不許.所以者何?於已滅度佛

弟子等取相分別,隨喜迴向,是則名

爲大有所得.過去已滅,無所有故,未

來、現在佛弟子等,未至不住,亦不可

得.若不可得,非取相境,若取其相,發

生隨喜迴向菩提,便墮顚倒.是故菩

薩欲於如來及諸弟子功德善根,正

發隨喜迴向菩提,不應於中,起有所

得取相分別,隨喜迴向.若於其中,起

有所得取相分別,隨喜迴向,佛不說

彼有大義利.所以者何?如是隨喜迴

向之心,妄想分別,名雜毒故.如有飮

食,雖具上妙,色香美味,而雜毒藥,愚

夫淺識,貪取噉之,初雖適意,後便大

苦.如是一類補特伽羅,不善受持,不

善觀察甚深般若波羅蜜多,不善通

達甚深義趣,而告大乘種性者曰:來.

善男子,汝於三世諸佛世尊,戒等五

薀及餘無量無邊功德,若佛弟子所

種善根.若佛世尊,授諸菩薩、聲聞、獨

覺三菩提記,彼有情類,所種善根.若

諸天、人、阿素洛等,所種善根.如是一

切,合集稱量,現前隨喜迴向菩提.如

是所說隨喜迴向,以有所得,爲方便

故.譬如世閒,雜毒飮食.菩薩種性補

特伽羅,不應隨彼所說而學.是故大

德應說,云何住菩薩乘善男子等應

於三世十方諸佛及弟子等功德善

根,隨喜迴向,可名無毒?善現答言:若

諸菩薩,欲不謗佛,而發隨喜迴向心

者,應作是念:如諸如來應正等覺,如

實通達功德善根,有如是性,有如是

相,有如是法,而可隨喜.我今亦應如

是隨喜,如諸如來應正等覺,如實通

達,應以如是諸福業事,迴向菩提.我

今亦應如是迴向.若作如是隨喜迴

向,則不謗佛,不雜衆毒,離諸過咎善

順佛教.復次,菩薩應作如是隨喜迴

向,如戒薀等,不墮三界,非三世攝隨

喜迴向,亦應如是.所以者何?如彼諸

法自性空故,不墮三界,非三世攝,隨

喜迴向,亦復如是.若能如是隨喜迴

向,不雜衆毒,無所失壞.若不如是隨

喜迴向,當知是邪隨喜迴向.若諸菩

薩,作如是念:如諸如來應正等覺,如

實通達諸功德等,有如是法,可依此

法,發生無倒隨喜迴向.我今亦應依

如是法,發生隨喜迴向之心,是爲正

發隨喜迴向.

爾時,世尊讚善現曰:善哉,善哉!汝今

乃能爲諸菩薩,作大佛事.善現,當知

假使三千大千世界諸有情類,一切

皆得四靜慮、四無量、四無色定、五神

通等,世.出世閒,有相功德,是一菩薩

所起無倒隨喜迴向,於彼功德,爲最

爲勝,爲尊爲高,爲妙爲微妙,爲上爲

無上.復次,善現,假使三千大千世界

一切有情,皆發無上正等覺心,一一

住如殑伽沙劫,以有所得,而爲方便,

皆持上妙衣服、飮食、臥具、醫藥及餘

樂具,恭敬供養,如殑伽沙世界有情,

常無閒斷.於意云何?是諸菩薩,由此

因緣,得福多不?善現對曰:甚多.世尊,

如是福聚,若有形色,十方各如殑伽

沙界,不能容受.佛言:善現,如是如是.

如汝所說.若一菩薩,由深般若波羅

蜜多,所攝受故,發起無倒隨喜迴向,

所獲功德,於前菩薩,有相福聚,百倍

爲勝,千倍爲勝,乃至鄔波尼殺曇倍,

亦復爲勝.爾時,四大天王各與眷屬

二萬天子俱,頂禮佛足,合掌恭敬,白

言:世尊,是諸菩薩,所起無倒隨喜迴

向,甚深般若波羅蜜多方便善巧,所

攝受故,威力廣大,勝前所說,有所得

施,多百千倍.時,天帝乃至他化自

在天王,各與眷屬十萬天子俱,皆持

種種天妙花鬘、塗散等香、衣服、瓔珞、

寶幢、幡蓋、衆妙珍奇,奏天樂音,而供

養佛,頂禮佛足,合掌白言:是諸菩薩,

所起無倒隨喜迴向,甚深般若波羅

蜜多方便善巧,所攝受故,威力廣大,

勝前所說,有所得施,多百千倍.時,大

梵王,廣說乃至色究竟天,各與無量

百千天衆,前詣佛所,頂禮佛足,合掌

恭敬,俱發聲言:希有,世尊.是諸菩薩,

所起無倒隨喜迴向,甚深般若波羅

蜜多方便善巧,所攝受故,威力廣大,

勝前所說,有所得施,多百千倍.爾時,

佛告淨居天等諸天衆言:且置三千

大千世界一切有情,皆發無上正等

覺心,假使十方殑伽沙等諸佛世界

一切有情,皆發無上正等覺心,一一

住如殑伽沙劫,以有所得,而爲方便,

皆持上妙衣服、飮食、臥具、醫藥及餘

樂具,恭敬供養,如殑伽沙世界有情,

常無閒斷.若有菩薩,普緣三世諸佛

世尊,所有戒薀、定薀、慧薀、解脫薀、解

脫智見薀及餘無量無邊佛法.若諸

弟子,所有善根.若餘有情,所修善法,

如是一切,合集稱量,現前發起,最尊

最勝,最上最妙,隨喜俱行諸福業事,

復持如是隨喜,俱行諸福業事,迴向

無上正等菩提.如是所起隨喜迴向,

所獲功德,勝前所說,有相福聚,無量

無邊,不可稱計.爾時,善現便白佛言:

如世尊說,現前發起,最尊最勝,最上

最妙,隨喜俱行諸福業事,云何名爲

最尊最勝,最上最妙,隨喜俱行諸福

業事?佛告善現:若諸菩薩,於三世法,

不取不捨,不念不得,知無有法,已正

當生,知無有法,已正當滅,如法實性,

發生隨喜迴向無上正等菩提,如是

名爲最尊最勝,最上最妙,隨喜俱行

諸福業事.復次,善現,若諸菩薩,欲於

三世,諸佛世尊及弟子等,布施、淨戒、

安忍、精進、靜慮、般若及正解脫、解脫、

智見,相應善根,發生無倒隨喜迴向,

應作是念:如眞解脫布施、淨戒、安忍、

精進、靜慮、般若相應善根,亦復如是.

如眞解脫戒薀、定薀、慧薀、解脫薀、解

脫智見薀相應善根,亦復如是.如眞

解脫所有勝解,亦復如是.如眞解脫

隨喜迴向,亦復如是.如眞解脫一切

過去已滅諸法,亦復如是.如眞解脫

一切未來未生諸法,亦復如是.如眞

解脫一切現在現轉諸法,亦復如是.

如眞解脫過去無量無數世界諸佛

世尊及弟子等,亦復如是.如眞解脫

未來無量無數世界諸佛世尊及弟

子等,亦復如是.如眞解脫現在無量

無數世界諸佛世尊及弟子等,亦復

如是.如是諸法眞如法性,無向無背,

無縛無脫,無染無淨.我於如是功德

善根,現前隨喜,以無移轉及無失壞,

無相無得,而爲方便,迴向無上正等

菩提,如是名爲最尊最勝,最上最妙,

隨喜迴向.善現,當知如是無倒隨喜

迴向,所獲功德,於十方面各如殑伽

沙數世界一切有情,皆發無上正等

覺心,一一住如殑伽沙劫,以有所得,

而爲方便,皆持上妙衣服、飮食、臥具、

醫藥及餘樂具,恭敬供養,十方各如

殑伽沙界一切有情,常無閒斷,所獲

施福,及於十方殑伽沙等諸佛世界

一切有情,一一住如殑伽沙劫,以有

所得,而爲方便,所修淨戒、安忍、精進、

靜慮、般若相應善根,百倍爲勝,千倍

爲勝乃至鄔波尼殺曇倍,亦復爲勝.

大般若波羅蜜多經卷第五百五十八

己亥歲高麗國大藏都監奉

勅雕造

大般若波羅蜜多經卷第五百五十九 光

三藏法師玄奘奉 詔譯

第五分地獄品第八

時,舍利子便白佛言:如是無倒隨喜

迴向,皆由般若波羅蜜多威力成辦.

爾時,佛告舍利子言:如是如是.時,舍

利子復白佛言:如是般若波羅蜜多,

能作照明,皆應敬禮世閒諸法,不能

染污,能除翳闇,能發光明,能施利安,

能爲導首.與諸盲者,作淨眼目;與涉

闇徒,作明燈炬;引失道者,令入正路,

顯諸法性,卽薩婆若,示一切法無滅

無生.是諸菩薩摩訶薩母,能令諸佛,

具轉三轉十二行相無上法輪,無依

護者,爲作依護,能除一切生死苦惱,

開示諸法無性爲性.世尊,諸菩薩摩

訶薩,於深般若波羅蜜多,應云何住?

佛告舍利子:諸菩薩摩訶薩,於深般

若波羅蜜多,應如佛住,敬事般若波

羅蜜多,應如敬事諸佛世尊.時,天帝

作是念言:今舍利子,何因何緣,問

佛斯事?念已便問舍利子言:以何因

緣,而作是問?時,舍利子報帝釋言:前

佛世尊,說諸菩薩甚深般若波羅蜜

多,所攝受故,所起隨喜迴向俱行諸

福業事,疾能證得一切智智,勝有所

得菩薩所修布施、淨戒、安忍、精進、靜

慮般若相應善根.是故我今作如是

問.憍尸迦,如生盲衆,若百若千無淨

眼者,方便引導,近尚不能趣入正道,

況能遠達豐樂大城,如是前五波羅

蜜多?諸生盲衆,若無般若波羅蜜多

淨眼者,導尚不能趣菩薩正道,況能

證入一切智城?憍尸迦,布施等五波

羅蜜多,要由般若波羅蜜多,名有目

者,復由般若波羅蜜多之所攝受,名

到彼岸.時,舍利子復白佛言:云何菩

薩,引發般若波羅蜜多?佛告舍利子:

若諸菩薩,不引發色、受、想、行、識,亦不

見色、受、想、行、識,是卽名爲引發般若

波羅蜜多.時,舍利子復白佛言:若諸

菩薩,引發般若波羅蜜多,爲成何法?

佛告舍利子:若諸菩薩,引發般若波

羅蜜多,於一切法,都無所成,無所成

故,得名般若波羅蜜多.時,天帝釋便

白佛言:如是般若波羅蜜多,豈不能

成一切智智?佛言:憍尸迦,如是般若

波羅蜜多,亦不能成一切智智.何以

故?憍尸迦,如有所得,如有名想,如有

造立,不能成故.時,天帝釋復白佛言:

若爾般若波羅蜜多,云何說成一切

智智?佛言:憍尸迦,如是般若波羅蜜

多,於所引發一切智智,無所成故,說

名爲成.時,天帝釋便白佛言:甚奇.世

尊,如是般若波羅蜜多,不爲生滅一

切法故,不爲成壞一切法故,出現世

閒,而與世閒,作饒益事.爾時,善現便

白佛言:若諸菩薩,起如是想,則便捨

遠甚深般若波羅蜜多?佛告善現:如

是如是.復有因緣捨遠般若波羅蜜

多,謂生是想甚深般若波羅蜜多.空

無所有,卽便捨遠甚深般若波羅蜜

多.所以者何?菩薩般若波羅蜜多,非

空非有,無所分別.具壽善現復白佛

言:佛說般若波羅蜜多,爲顯何法?佛

告善現:我說般若波羅蜜多,不爲顯

色,亦不爲顯受、想、行、識;不爲顯預流

果,亦不爲顯一來、不還、阿羅漢果、獨

覺菩提.具壽善現復白佛言:甚深般

若波羅蜜多,卽是廣大波羅蜜多.佛

告善現:何緣汝說甚深般若波羅蜜

多,卽是廣大波羅蜜多?善現答言:甚

深般若波羅蜜多,於色,不作大,不作

小,不作集,不作散;於受、想、行、識,亦不

作大,不作小,不作集,不作散;於佛十

力,不作强,不作弱;於一切智,不作廣,

不作狹.若諸菩薩,起如是想,非行般

若波羅蜜多.何以故?如是諸想,非深

般若波羅蜜多等流果故.甚深般若

波羅蜜多,若起是想,我當度脫若干

有情,入無餘依般涅槃界.是則名爲

大有所得.非有所得,能有所辦.何以

故?世尊,有情無生故,當知般若波羅

蜜多,亦無生,有情無自性故,遠離故,

不可思議故,無滅壞故,無覺知故,當

知般若波羅蜜多,亦無自性,廣說乃

至亦無覺知.世尊,有情力積集故,當

知如來力,亦積集.時,舍利子便白佛

言:若諸菩薩,於深般若波羅蜜多,能

生信解無疑無惑亦不迷謬是諸菩

薩,從何處沒,來生此閒,積行久如於

深法義,能隨覺了?佛言:舍利子,是諸

菩薩,從他方界,所事諸佛,法會中沒,

來生此閒.舍利子,是諸菩薩,已多親

近諸佛世尊,曾問此中甚深法義,已

經無量無數大劫,修集百千難行、苦

行,乘大願力,來生此土,於深般若波

羅蜜多,若見若聞,生大歡喜,便作是

念:我今見佛,聞佛所說,由此因緣,恭

敬信受.爾時,善現便白佛言:甚深般

若波羅蜜多,可見聞耶?佛言:不也.具

壽善現復白佛言:若諸菩薩,於深般

若波羅蜜多,能勤修學,是諸菩薩,積

行久如?佛言:善現,此應分別有諸菩

薩,從初發心,遇眞善友,方便攝受,卽

能修學甚深般若波羅蜜多,於深法

門,能生信解.有諸菩薩,雖曾値遇多

百千佛,於諸佛所,勤修梵行,而有所

得爲方便故,於深般若波羅蜜多,不

能修學,聞說般若波羅蜜多,不生信

解,卽便捨去.善現,當知是諸菩薩,過

去佛所,聞說般若波羅蜜多,無信敬

心,捨衆而去.今聞般若波羅蜜多,無

信敬心,還復捨去.彼於般若波羅蜜

多,若身若心,皆不和合,不和合故,造

作增長感惡慧業.由此業故,聞深般

若波羅蜜多,毀謗厭捨.善現,當知若

諸菩薩,毀謗厭捨甚深般若波羅蜜

多,當知則爲毀謗厭捨一切智智.若

毀謗厭捨一切智智,卽毀謗厭捨三

世諸佛.由此因緣,造作增長害正法

罪.由此罪故,經歷多時,受諸重苦,謂

彼所造罪極重故,多百千歲,墮大地

獄.此界他方,往還輪轉,受諸重苦,不

得解脫,此界火、水、風劫起時,移置他

方大地獄內,他方火、水、風劫起時,移

置此界大地獄中,如是輪迴,經無數

劫,受大地獄極難忍苦.彼害法罪,業

勢稍微,從地獄出,墮傍生趣.如前展

轉此界他方,多劫輪迴,受諸劇苦.彼

害法罪,業勢漸薄,脫傍生趣,墮鬼趣

中,此界他方輪迴展轉,受諸重苦,經

無量劫.彼害法業,餘勢將盡,免餓鬼

趣,來生人中,具受人閒,貧窮下賤,頑

愚疾病,醜陋等苦.尚不聞有佛、法、僧

名,況能精勤修諸善業?以諸惡業,害

正法故,受如是類圓滿苦果.時,舍利

子便白佛言:害正法業,與五無閒,此

二惡行,爲相似不?爾時,佛告舍利子

言:勿謂此業似五無閒.所以者何?五

無閒業,雖感重苦,而不可比毀謗正

法,謂彼聞說甚深般若波羅蜜多,毀

謗拒逆,言此般若波羅蜜多,非眞佛

語,不應修學,非法非律,非大師教.由

此因緣,其罪極重,不可以比五無閒

業.舍利子,此害法人,自謗正法,亦教

他謗;自壞其身,亦令他壞;自飮毒藥,

亦令他飮;自失生天解脫樂果,亦令

他失;自持其身足地獄火,亦令他足;

自沈苦海,亦令他溺;自不信解,甚深

般若波羅蜜多,亦教他人,令不信解

迷謬顚倒.舍利子,我於般若波羅蜜

多,尚不欲令害正法者聞其名字,況

當爲說?舍利子,害正法者,我尚不聽

住菩薩乘,善男子等,擧目觀視,況當

共住?舍利子,害正法者,我尚不聽被

服袈裟,況受供養?何以故?舍利子,害

正法者,墮黑闇類,如臭爛糞,如穢蝸

螺,如癩病人甚可厭惡,諸有信用害

法者言,亦受如前所說大苦.時,舍利

子復白佛言:何緣不說害正法者,當

來所受惡趣身量?爾時,佛告舍利子

言:止不湏說彼趣身量,勿害法者聞

已驚惶.心頓憂愁,如中毒箭,身漸枯

顇,如被截苗,彼或聞之當嘔熱血,喪

失身命,或近死苦,故我不說彼趣身

量.時,舍利子復重請言:唯願爲說作

後明誡.爾時,佛告舍利子言:我先說

彼,受苦多劫,足與後人,作大明誡.當

來自類善男子等,聞我前說,害正法

報,寧捨身命,終不謗法,勿我當來長

時受苦.爾時,善現便白佛言:諸有聰

明善男子等,應善守護身、語、意業,彼

豈不由語惡業故,惡趣人中,長時受

苦?佛言:善現,如是如是.於我正法毘

奈耶中,當有愚癡,諸出家者,彼雖稱

我,爲其大師,而於我說甚深般若波

羅蜜多,毀謗拒逆.善現,當知若有毀

謗甚深般若,則爲毀謗無上菩提;若

有毀謗無上菩提,則爲毀謗三世諸

佛;若有毀謗三世諸佛,則爲毀謗一

切智智;若有毀謗一切智智,則毀謗

法;若毀謗法,則毀謗僧;若毀謗僧,則

便造作無量罪業;若有造作無量罪

業,則便攝受無邊苦報.具壽善現復

白佛言:彼愚癡人,幾因緣故,毀謗拒

逆甚深般若?佛告善現:由二因緣,一

爲邪魔之所扇惑,二於深法不能信

解.復次,善現,由四因緣,毀謗拒逆甚

深般若.一爲惡友之所誘誑,二爲不

能勤修善法,三爲懷惡憙求他過,四

爲嫉妒自讚毀他由具.如是諸因緣

故,彼愚癡人,毀謗拒逆甚深般若波

羅蜜多,發起無邊極重惡業.爾時,善

現復白佛言:彼愚癡人,不勤精進,於

佛所說甚深般若波羅蜜多,實難信

解.佛告善現:如是如是.具壽善現復

白佛言:如是般若波羅蜜多,云何甚

深極難信解?佛告善現:色,非縛非脫.

何以故?色,以無性,爲自性故.受、想、行、

識,非縛非脫.何以故?受、想、行、識,皆以

無性,爲自性故.復次,善現,色前、後、中

際,非縛非脫.何以故?色,前、後、中際,皆

以無性,爲自性故.受、想、行、識,前、後、中

際,非縛非脫.何以故?受、想、行、識,前、後、

中際,皆以無性,爲自性故.具壽善現

復白佛言:甚深般若波羅蜜多,若不

精勤,甚難信解.佛言:善現,如是如是.

所以者何?色淸淨,卽果淸淨,色淸淨

故,果亦淸淨.受、想、行、識淸淨,卽果淸

淨,受、想、行、識淸淨故,果亦淸淨.復次,

善現,色淸淨,卽一切智淸淨,一切智

淸淨故,色亦淸淨.是色淸淨與一切

智淸淨,從本已來,無二無別,無斷無

壞,受、想、行、識淸淨,卽一切智淸淨,一

切智淸淨故,受、想、行、識,亦淸淨.是受、

想、行、識淸淨與一切智淸淨,從本已

來,無二無別,無斷無壞.

第五分淸淨品第九

爾時,舍利子白佛言:世尊,如是淸淨,

最爲甚深.佛言:如是極淸淨故.舍利

子言:如是淸淨,是大光明.佛言:如是

極淸淨故.舍利子言:如是淸淨,無得

無現觀.佛言:如是極淸淨故.舍利子

言:如是淸淨,無所生起.佛言:如是極

淸淨故.舍利子言:如是淸淨,不生三

界.佛言:如是極淸淨故.舍利子言:如

是淸淨,無知無解.佛言:如是極淸淨

故.舍利子言:如是淸淨,於色無知,於

受、想、行、識,亦無知.佛言:如是極淸淨

故.舍利子言:甚深般若波羅蜜多,極

淸淨故,於一切智,無損無益.佛言:如

是極淸淨故.舍利子言:甚深般若波

羅蜜多,極淸淨故,於一切法,無取無

捨.佛言:如是極淸淨故.爾時,善現便

白佛言:我淸淨故,色、受、想、行、識,亦淸

淨.佛言:如是畢竟淨故.善現復言:我

淸淨故,果亦淸淨.佛言:如是畢竟淨

故.善現復言:我淸淨故,一切智,亦淸

淨.佛言:如是畢竟淨故.善現復言:我

淸淨故,無得無現觀.佛言:如是畢竟

淨故.善現復言:我無邊故,色、受、想、行、

識,亦無邊.佛言:如是畢竟淨故.善現

復言:若諸菩薩,能如是覺,是爲般若

波羅蜜多.佛言:如是畢竟淨故.善現

復言:如是般若波羅蜜多,非此岸,非

彼岸,非中閒.佛言:如是畢竟淨故.善

現復言:若諸菩薩,起如是想,捨遠般

若波羅蜜多.佛言:善哉,善哉!善現,是

諸菩薩,著名著相.具壽善現便白佛

言:希有.世尊,善爲菩薩,於深般若波

羅蜜多,開示分別究竟著相.時,舍利

子問善現言:云何菩薩,於深般若波

羅蜜多,所起著相?善現答言:若諸菩

薩,於色,謂空,是名爲著;於受、想、行、識,

謂空,是名爲著;於三世法,謂三世法,

是名爲著;謂諸菩薩初發心時,無量

福生,是名爲著.時,天帝釋問善現言:

何緣如是,亦名爲著?善現答言:執有

心故,謂執,此心能正迴向無上菩提,

故名爲著.憍尸迦,心本性空,不能迴

向.若諸菩薩,欲教他人,趣大菩提,應

隨實相,示現勸導,讚勵慶喜,於自無

損,亦不損他,諸佛世尊,同所開許,遠

離一切分別執著.爾時,世尊讚善現

曰:善哉,善哉!汝善能爲諸菩薩說分

別著相,令諸菩薩,覺知遠離,復有此

餘微細執著.當爲汝說,汝應諦聽.善

現白言:唯然願說.佛告善現:若菩薩

乘善男子等,於諸佛所,取相憶念,隨

所取相,皆名執著.若於三世諸佛世

尊,無漏法中,深生隨喜,旣隨喜已,共

諸有情迴向菩提,亦名執著.諸法實

性,非三世攝,不可取相,不可攀緣,亦

無見聞覺知事故,於無上覺,不可迴

向.爾時,善現便白佛言:諸法實性,最

爲甚深.佛言:如是本性離故.善現復

言:如是般若波羅蜜多,皆應敬禮.佛

言:如是法性,無作無覺知故.善現復

言:諸法本性,無所造作,無覺知耶?佛

言:如是諸法本性,唯一無二,無造無

作,不可覺知,不可分別.若諸菩薩,能

如是知,卽能遠離一切執著.善現復

言:如是般若波羅蜜多,難可覺知.佛

言:如是無知者故.善現復言:如是般

若波羅蜜多,不可思議.佛言:如是非

心、心所能了知故.善現復言:如是般

若波羅蜜多,無所造作.佛言:如是以

諸作者,不可得故.善現復言:云何菩

薩,應行般若波羅蜜多?佛言:菩薩,若

不行色,亦復不行受、想、行、識,是行般

若波羅蜜多.若不行色空,亦復不行

受、想、行、識空,是行般若波羅蜜多.若

不行色不圓滿相,亦復不行受、想、行、

識不圓滿相,是行般若波羅蜜多.所

以者何?色不圓滿,卽非色、受、想、行、識,

不圓滿,卽非受、想、行、識,若不如是行,

是行般若波羅蜜多.爾時,善現便白

佛言:甚奇,世尊.希有,善逝.能於執著,

說無著相.佛告善現:若不行色、受、想、

行、識,無執著相,是行般若波羅蜜多.

若諸菩薩,能如是行,便於諸色、受、想、

行、識,不生執著.於預流果乃至無上

正等菩提,不生執著.所以者何?超一

切著,無障㝵覺,名薩婆若.如是善現,

若諸菩薩,欲超諸著,應行般若波羅

蜜多.具壽善現復白佛言:希有,世尊.

甚深法性,若說不說,俱無增減.佛告

善現:如是如是.譬如虛空,假使諸佛,

盡其壽量,或讚或毀,而彼虛空,無增

無減,甚深法性,亦復如是,若說不說,

俱無增減.譬如幻士,於讚毀時,無喜

無憂,不增不減.甚深法性,亦復如是,

若說不說,如本無異.具壽善現復白

佛言:諸菩薩衆,行深般若波羅蜜多

甚爲難事,謂深般若波羅蜜多,若修

不修,無增無減,無進無退.諸菩薩衆,

修行般若波羅蜜多,如修虛空,都無

所有.諸菩薩衆,我等有情,皆應敬禮,

尊重讚歎.所以者何?諸菩薩衆,爲度

有情,被功德鎧,如有欲與虛空戰諍

被堅固鎧.諸菩薩衆,爲度有情,被功

德鎧,如有健者,欲拔虛空,置高勝處.

諸菩薩衆,爲如虛空諸有情類,求趣

無上正等菩提,名大勇猛得大精進

波羅蜜多.時,有苾芻,作如是念:應禮

般若波羅蜜多,此中都無諸法生滅.

時,天帝釋問善現言:菩薩欲學甚深

般若波羅蜜多,當如何學?善現答言:

菩薩欲學甚深般若波羅蜜多,當如

虛空精勤修學.時,天帝釋便白佛言:

若諸有情,能學般若波羅蜜多,云何

守護?爾時,善現語帝釋言:汝見是法,

可守護不?天帝釋言:不也,大德.善現

語言:若諸菩薩,如大般若波羅蜜多,

所說而行,卽爲守護,若離般若波羅

蜜多人、非人等,皆得其便.憍尸迦,若

欲守護行深般若波羅蜜多,諸菩薩

者,不異有人,發勤精進,守護虛空,唐

設劬勞,都無所益.憍尸迦,有能守護

響聲等不?天帝釋言:不也,大德.善現

語言:若欲守護行深般若波羅蜜多,

諸菩薩者,亦復如是,唐設劬勞,都無

所益.憍尸迦,諸菩薩衆,行深般若波

羅蜜多,雖知諸法,皆如響等,而不觀

見,亦不顯示,能如是住,是行般若波

羅蜜多.爾時,世尊,威神力故,令此三

千大千世界四大天王及天帝釋、大

梵王等一切天衆,來詣佛所,頂禮雙

足,卻住一面.以佛神力,於十方界各

見千佛,宣說般若波羅蜜多,名字相

狀,皆同於此,請說般若波羅蜜多,苾

芻衆首,皆名善現,問難般若波羅蜜

多,諸天衆首,皆名帝釋.爾時,世尊告

善現曰:慈氏菩薩,當證無上正等覺

時,卽以此名,亦於此處,宣說般若波

羅蜜多.爾時,善現便白佛言:慈氏菩

薩,當證無上正等覺時,以何等名,卽

於此處,宣說般若波羅蜜多?佛告善

現:慈氏菩薩,當證無上正等覺時,不

說色空法,不說受、想、行、識空法,不說

色縛脫法,不說受、想、行、識縛脫法.具

壽善現復白佛言:甚深般若波羅蜜

多,最爲淸淨.佛告善現:色淸淨故,甚

深般若波羅蜜多,最爲淸淨;受、想、行、

識淸淨故,甚深般若波羅蜜多,最爲

淸淨;虛空淸淨故,甚深般若波羅蜜多,

最爲淸淨.色無染故,甚深般若波羅

蜜多,最爲淸淨,受、想、行、識無染故,甚

深般若波羅蜜多,最爲淸淨.虛空無

染故,甚深般若波羅蜜多,最爲淸淨.

具壽善現復白佛言:若諸有情,受持

讀誦甚深般若波羅蜜多,終不橫死,

亦無橫病,及橫殃禍,常爲無量百千

天神,恭敬圍遶,隨逐守護.若善男子

善女人等,於黑白月,各第八日,第十

四日,第十五日,在在處處,讀誦講說

甚深般若波羅蜜多,當獲無邊功德

勝利.佛告善現:如是如是.如汝所說.

善現,當知甚深般若波羅蜜多,說聽

等時,多有留難.所以者何?甚深般若

波羅蜜多,是大珍寶,多諸怨賊,於一

切法無著無取.何以故?以一切法,都

無所有,不可得故.善現,當知甚深般

若波羅蜜多,於一切法,無所得故,非

能染污,非所染污.何以故?無法不能

染無法故.以無染故,說名無染波羅

蜜多.由此般若波羅蜜多,無染污故.

餘一切法,亦無染污.若於如是,亦不

分別是行般若波羅蜜多.善現,當知

甚深般若波羅蜜多,無分別故,於一

切法,無見不見,無取無捨.時,有無量

百千天子,住虛空中,歡喜踊躍,互相

慶慰,同聲唱言:我等今者,於贍部洲,

見佛第二轉妙法輪.爾時,世尊告善

現曰:如是法輪,非第一轉,亦非第二.

甚深般若波羅蜜多,無轉還故.爾時,

善現便白佛言:甚深般若波羅蜜多,

是爲廣大波羅蜜多,於一切法,無縛

無著.雖證菩提,而無所證,雖轉法輪,

而無所轉,無法可示,無法可顯,無法

可得,無法可轉,無法可還.以一切法,

畢竟不生,亦復不滅,不生滅故,無轉

無還.爾時,世尊告善現曰:如是如是.

所以者何?以空無相無願,無作無生,

無滅無性,法中若轉若還,俱不可得,

若能如是宣說開示,是名善淨,宣說

般若波羅蜜多,此中都無說者、受者,

亦無作證,得涅槃者,亦無說法,作福

田者,福田無故,福性亦空,表示名言,

皆不可得,故名廣大波羅蜜多.爾時,

善現復白佛言:甚深般若波羅蜜多,

是爲無邊波羅蜜多,如太虛空無邊

際故;是爲正等波羅蜜多,以一切法

性平等故;是爲遠離波羅蜜多,以一

切法畢竟空故;是爲難伏波羅蜜多,

以一切法不可得故;是爲無迹波羅

蜜多,以一切法無名體故;是爲無行

波羅蜜多,以一切法無往來故;是爲

無奪波羅蜜多,以一切法不可取故;

是爲無盡波羅蜜多,以一切法不可

盡故;是爲無生波羅蜜多,以一切法

不可生故;是爲無作波羅蜜多,以諸

作者不可得故;是爲無知波羅蜜多,

以諸知者不可得故;是爲無轉波羅

蜜多,諸死生者不可得故;是爲無垢

波羅蜜多,煩惱淨故;是爲無染波羅

蜜多,以所依處不可得故;是爲無壞

波羅蜜多,離前際故;是爲如幻波羅

蜜多,以一切法皆不生故;是爲如夢

波羅蜜多,是諸意識平等性故;是無

戲論波羅蜜多,覺諸戲論平等性故;

是無思慮波羅蜜多,諸思慮法畢竟

無故;是無動轉波羅蜜多,住法界故;

是爲離染波羅蜜多,以一切法不虛

妄故;是無作用波羅蜜多,於一切法

無分別故;是爲寂靜波羅蜜多,一切

法相不可得故;是無煩惱波羅蜜多,

離過失故;是無有情波羅蜜多,有情

實際不可得故;是爲無斷波羅蜜多,

以一切法無等起故;是無二邊波羅

蜜多;於一切法,無執著故;是無取著

波羅蜜多,於二乘地無分別故;是無

分別波羅蜜多,覺諸分別平等性故;

是爲無量波羅蜜多,無量法故,是爲

無起波羅蜜多,離我法故;是爲虛空

波羅蜜多,於一切法皆無㝵故;是爲

不生波羅蜜多,以一切法,皆不起故;

是爲無常波羅蜜多,以一切法常無

性故;是名爲苦波羅蜜多,是逼惱法

平等性故;是爲無我波羅蜜多,於一

切法無執著故;是名爲空波羅蜜多,

以一切法,不可得故;是爲無相波羅

蜜多,以一切法離諸相故;是爲無願

波羅蜜多,以一切法無所成故;是名

爲力波羅蜜多,以一切法不可屈故;

是無量佛法波羅蜜多,過數量故;是

無所畏波羅蜜多,心無怯故;是爲眞

如波羅蜜多,以一切法不虛妄故;是

爲自然波羅蜜多,以一切法無自性

故.佛告善現:如是如是.如汝所說.

第五分不思議品第十之一

時,天帝釋作是念言:若有但聞甚深

般若波羅蜜多,當知已曾供養諸佛,

發弘誓願,況能受持讀誦,書寫爲他,

演說如教修行?當知是人,已於過去

無量佛所親近供養多種善根曾聞

般若波羅蜜多,聞已受持讀誦,書寫

爲他,演說如教修行,或於此經,能問

能答,由先福力,令辦此事.若諸有情,

已曾供養無量諸佛,功德純淨,聞深

般若波羅蜜多,其心不驚,不恐不怖.

時,舍利子知天帝釋心之所念,便白

佛言:若諸菩薩,於深般若波羅蜜多,

能生信解.當知是人,如不退轉,諸大

菩薩.所以者何?如是般若波羅蜜多,

理趣甚深,極難信解,若於前世,不久

修行甚深般若波羅蜜多,不於佛前,

請問聽受,不於佛所,多種善根,豈暫

得聞,卽能信解,若有聞說甚深般若

波羅蜜多,毀謗拒逆.當知是人,先世

已於甚深般若波羅蜜多,毀謗拒逆.

所以者何?如是愚人,善根少故,於深

般若波羅蜜多,不生淨信,未曾請問,

佛及弟子,甚深義故,聞說般若波羅

蜜多甚深義趣,毀謗拒逆.爾時,天帝

釋謂舍利子言:如是般若波羅蜜多,

理趣甚深,極難信解.諸有未久,信樂

修行甚深般若波羅蜜多,聞說此中,

甚深義趣,不生信解,未爲希有.若人

禮敬甚深般若波羅蜜多,卽爲禮敬

一切智智.舍利子言:如是如是.如汝

所說.何以故?憍尸迦,如來所得一切

智智,皆從般若波羅蜜多,而得生故.

甚深般若波羅蜜多,復由如來一切

智智,而得有故.憍尸迦,諸菩薩衆,應

如是行,應如是住,應如是學甚深般

若波羅蜜多.時,天帝釋便白佛言:諸

菩薩衆,云何行深般若波羅蜜多,名

住深般若波羅蜜多,名學深般若波

羅蜜多?爾時,佛讚天帝釋言:善哉,善

哉!汝承佛力,能問如來如是深義.憍

尸迦,諸菩薩衆,行深般若波羅蜜多,

若不住色,亦不住此是色,是爲學色.

若不住受、想、行、識,亦不住此是受、想

行、識、是,爲學受、想、行、識.復次,憍尸迦,

諸菩薩衆,行深般若波羅蜜多,若不

學色,亦不學此是色,是不住色.若不

學受、想、行、識,亦不學此是受、想、行、識,

是不住受、想、行、識,憍尸迦,是名菩薩

行深般若波羅蜜多,亦名住深般若

波羅蜜多,亦名學深般若波羅蜜多.

時,舍利子便白佛言:如是般若波羅

蜜多,最爲甚深,難可測量,難可執取,

無有限量.爾時,佛告舍利子言:如是

如是.如汝所說.舍利子,諸菩薩衆,行

深般若波羅蜜多,若不住色甚深性,

亦不住此是色甚深性,是爲學色甚

深性.若不住受、想、行、識甚深性,亦不

住此是受、想、行、識甚深性,是爲學受

想、行、識甚深性.復次,舍利子,諸菩薩

衆,行深般若波羅蜜多,若不學色甚

深性,亦不學此是色甚深性,是爲不

住色甚深性.若不學受、想、行、識甚深

性,亦不學此是受、想、行、識甚深性,是

爲不住受、想、行、識甚深性.時,舍利子

復白佛言:如是般若波羅蜜多,旣最

甚深,難可測量,難可執取,無有限量,

則難信解.但應爲彼不退轉位,諸菩

薩說,彼於此中,無疑無惑,不迷謬故.

時,天帝釋問舍利子言:若爲未受記,

諸菩薩說,當有何咎?舍利子言:彼聞

驚怖,或生毀謗.由此因緣,久受大苦,

難得無上正等菩提.天帝釋言:頗有

菩薩,未得受記,聞深般若波羅蜜多,

心不驚怖,不生毀謗,深信解耶?舍利

子言:有是菩薩,久發無上正等覺心,

久修菩薩摩訶薩行,雖未得受大菩

提記,不過一佛,或二佛所,定當得受

大菩提記.爾時,佛告舍利子言:如是

如是.如汝所說.舍利子,若諸菩薩,未

得受記,聞深般若波羅蜜多,心不驚

怖,深生信解,當知久發大菩提心,多

種善根,事多善友.時,舍利子便白佛

言:我今樂說少分譬喩,唯願聽許.爾

時,佛告舍利子言:隨汝意說.時,舍利

子白言:世尊,如菩薩乘善男子等,自

夢見坐妙菩提座,當知是人,近證無

上正等菩提,若有得聞甚深般若波

羅蜜多,心不驚怖,深生信解,亦復如

是.當知是人,夂發無上正等覺心,善

根成熟,或已得受大菩提記,或近當

受大菩提記,疾證無上正等菩提.世

尊,譬如有人,遊行曠野,經過險道,百

踰繕那,或二或三乃至五百見諸城

邑、王都前相,謂放牧人園林田等,見

是相已,便作是念:城邑、王都,去此非

遠.作是念已,身意泰然,不畏惡獸、惡

賊、飢渴.如是菩薩,得聞般若波羅蜜

多,深心信敬,當知不久受菩提記,疾

證無上正等菩提,無墮聲聞、獨覺地

畏.何以故?已得見聞,恭敬信受,甚深

般若波羅蜜多無上菩提之前相故.

世尊,譬如有人,欲觀大海,漸次往趣

經歷多時,不見山林,便作是念:今觀

此相,大海非遠.所以者何?近大海岸,

地必漸下,無諸山林.彼人爾時,雖未

見海,而見近相,歡喜踊躍,如是菩薩,

得聞般若波羅蜜多,深心信敬,當知

不久受菩提記,疾證無上正等菩提.

何以故?已得見聞甚深般若波羅蜜

多無上菩提之前相故.世尊,譬如春

時,花果樹等,故葉已墮,枝條滋潤,衆

人見之咸作是念新花果葉當出非

夂.所以者何?此諸樹等,新花果葉,先

相現故.如是菩薩,得聞般若波羅蜜

多,深心信敬,當知不久受菩提記,疾

證無上正等菩提.時,衆會中,有諸天

子,見已歡喜,作是念言:先諸菩薩,得

此相已,不久便受大菩提記.今此菩

薩,亦得是相,不久當受大菩提記.世

尊,譬如女人,懷妊漸久,其身轉重,動

止不安,飮食睡眠,悉皆減少,不憙多

語,厭常所作,受苦痛故,衆事頓息,有

異母人,見是相已,卽知此女,不久產

生.如是菩薩,得聞般若波羅蜜多,深

心信敬,當知不久受菩提記,疾證無

上正等菩提,能盡未來利樂一切.爾

時,佛讚舍利子言:善哉,善哉!汝今善

說菩薩譬喩,皆是如來威神之力.

大般若波羅蜜多經卷第五百五十九

己亥歲高麗國大藏都監奉

勅雕造

大般若波羅蜜多經卷第五百六十 光

三藏法師玄奘奉 詔譯

第五分不思議品第十之二

爾時,善現便白佛言:甚奇.世尊,於諸

菩薩,善能付囑,善能護念.佛言:善現,

如是如是所以者何諸菩薩衆爲欲

長夜,利樂多生,哀愍世閒,大生衆故,

欲令天、人,獲大義利安樂事故,求證

無上正等菩提,爲諸有情,宣說法要.

具壽善現復白佛言:諸菩薩衆,行深

般若波羅蜜多,云何修習甚深般若

波羅蜜多,令速圓滿?佛告善現:若諸

菩薩,依深般若波羅蜜多,不見色增,

不見色減,而行般若波羅蜜多,不見

受、想、行、識增,不見受、想、行、識減,而行

般若波羅蜜多,不見是法,不見非法,

而行般若波羅蜜多,是諸菩薩,修習

般若波羅蜜多,速得圓滿.具壽善現

復白佛言:如來所說不可思議.佛告

善現:如是如是.色,亦不可思議,受、想、

行、識,亦不可思議.若諸菩薩,行深般

若波羅蜜多,於色不起,不思議想,而

行般若波羅蜜多,於受、想、行、識,亦復

不起不思議想,而行般若波羅蜜多,

是諸菩薩,修習般若波羅蜜多,速得

圓滿.具壽善現復白佛言:如是般若

波羅蜜多,義趣甚深,誰能信解?佛告

善現:若諸菩薩,久修勝行於深般若

波羅蜜多,能生信解.具壽善現復白

佛言:諸菩薩衆,云何得名久修勝行?

佛告善現:若諸菩薩,行深般若波羅

蜜多,不分別如來十力,不分別四無

所畏,不分別十八佛不共法,不分別

一切智.所以者何?如來十力,不可思

議,乃至一切智,亦不可思議,色,亦不

可思議,受、想、行、識,亦不可思議,一切

法,亦不可思議.若諸菩薩,如是行者,

都無行處,是行般若波羅蜜多,是諸

菩薩乃可名爲久修勝行.具壽善現

復白佛言:甚深般若波羅蜜多,是珍

寶聚,是淸淨聚,如淨虛空,離雲煙等,

奇哉!般若波羅蜜多,義趣甚深,多諸

留難,而今廣說,留難不生.佛告善現:

如是如是.佛神力故,留難不生.是故

大乘善男子等,於深般若波羅蜜多,

若欲書持,讀誦演說,乃至一歲,必令

摠了.所以者何?甚深般若波羅蜜多,

大寶神珠,多諸障㝵.具壽善現復白

佛言:奇哉!惡魔常於如是甚深般若

波羅蜜多,大寶神珠,欲作留難.佛告

善現:一切惡魔,雖於般若波羅蜜多,

常欲留難,令諸菩薩,所作不成,而願

不遂.時,舍利子便白佛言:是誰神力,

令彼惡魔,於深般若,不能留難?爾時,

佛告舍利子言:是佛神力,亦是十方

一切世界諸佛神力.舍利子,一切如

來應正等覺,皆共護念,行深般若波

羅蜜多,諸菩薩衆,令諸惡魔,不能留

難.何以故?舍利子,若諸菩薩,行深般

若波羅蜜多,法爾皆蒙,十方無量無

邊世界一切如來應正等覺,共所護

念.若蒙如來應正等覺,所護念者,惡

魔法爾,不能留難.又舍利子,若有淨

信善男子等,於深般若波羅蜜多,書

寫受持,讀誦修習,思惟演說,無障㝵

者,應作是念:我今書寫受持,讀誦修

習,思惟演說般若波羅蜜多,皆是十

方一切世界諸佛世尊神力護念,令

得成辦.時,舍利子便白佛言:若菩薩

乘善男子等,於深般若波羅蜜多,書

寫受持,讀誦修習,思惟演說,皆是十

方諸佛神力慈悲護念,令彼所作,殊

勝善業,一切惡魔,不能留難.爾時,佛

告舍利子言:如是如是.如汝所說.時,

舍利子復白佛言:若菩薩乘善男子

等,於深般若波羅蜜多,書寫受持,讀

誦修習,思惟演說,十方世界諸佛世

尊,皆共識知歡喜護念,十方世界諸

佛世尊,常以佛眼,皆共觀見慈悲護

念,令彼所修無不成辦.爾時,佛告舍

利子言:如是如是.如汝所說.若菩薩

乘善男子等,於深般若波羅蜜多,書

寫受持,讀誦修習,思惟演說,常爲十

方一切世界諸佛世尊,佛眼觀見識

知護念,令諸惡魔,不能嬈惱,所作善

業,皆速成辦.若菩薩乘善男子等,能

於般若波羅蜜多,書寫受持,讀誦修

習,思惟演說,當知已近無上菩提,惡

魔眷屬,不能留難.若菩薩乘善男子

等,能書般若波羅蜜多,種種莊嚴,受

持讀誦,供養恭敬,常爲諸佛之所護

念,由此因緣,獲大饒益.復次,舍利子,

如是般若波羅蜜多甚深經典,佛涅

槃後,流至南方,漸當興盛,後從南方,

流至北方,漸當興盛.非佛所得法毘

奈耶無上正法,有滅沒相.如來所得

法毘奈耶無上正法,卽是般若波羅

蜜多甚深經典.如是經典,住菩薩乘

善男子等,書寫受持,讀誦修習,思惟

演說,恭敬供養,一切如來應正等覺,

常以佛眼,觀見護念,稱楊讚歎,令無

憂苦.時,舍利子便白佛言:如是般若

波羅蜜多甚深經典,後時後分,於東

北方,廣行流布.爾時,佛告舍利子言:

如是如是.舍利子,後時後分,彼東北

方,住菩薩乘善男子等,聞此般若波

羅蜜多甚深經典,若能信樂,書寫受

持,讀誦修習,思惟演說,恭敬供養.當

知彼人久發無上正等覺心,久修菩

薩摩訶薩行.時,舍利子復白佛言:彼

東北方,後時後分,當有幾許,住菩薩

乘善男子等,得聞般若波羅蜜多甚

深經典,能生信樂,書寫受持,讀誦修

習,思惟演說,恭敬供養?爾時,佛告舍

利子言:彼東北方,後時後分,雖有無

量住菩薩乘善男子等,而少得聞甚

深般若波羅蜜多,深心信樂,書寫受

持,讀誦供養,雖有無量住菩薩乘善

男子等,聞深般若波羅蜜多,深心信

樂,書寫受持,讀誦供養,而有少分修

習思惟,若能爲他,宣說開示,甚深義

趣,甚爲難得.舍利子,若菩薩乘善男

子等,聞說般若波羅蜜多,心不沈沒,

不驚不怖,深生信樂,書寫受持,讀誦

修習,思惟演說.當知是人,已曾親近,

供養恭敬,無量如來應正等覺及諸

菩薩,請問般若波羅蜜多甚深義趣.

是菩薩乘善男子等,定當圓滿諸菩

薩行,疾證無上正等菩提,與諸有情

作大饒益.何以故?舍利子,我常爲彼

住菩薩乘善男子等,說一切智相應

之法,是人轉身,常能修集諸菩薩行,

速趣無上正等菩提,爲諸有情,說微

妙法,令趣無上正等菩提.是菩薩乘

善男子等,身心安定,諸惡魔王及彼

眷屬,尚不能壞,求趣無上正等覺心,

何況其餘樂行惡者?舍利子,住菩薩

乘善男子等,聞深般若波羅蜜多,心

得廣大淸淨喜樂,亦能安立無量有

情無上菩提相應善法.舍利子,是菩

薩乘善男子等,今於我所,發弘誓願

定當安立無量百千諸有情類,令發

無上正等覺心,修菩薩行,示現勸導,

讚勵慶喜,令於無上正等菩提乃至

得受不退轉記.我於彼類,深生隨喜.

何以故?舍利子,我觀彼人所發弘願,

心語相稱,彼於當來,定能安立無量

百千諸有情類,令發無上正等覺心,

修菩薩行,示現勸導,讚勵慶喜,令於

無上正等菩提乃至得受不退轉記.

是菩薩乘善男子等,亦於過去無量

佛所,發如是願,過去如來應正等覺,

亦於彼願,深生隨喜,觀彼心語,定相

稱故.是菩薩乘善男子等,信解廣大

修廣大行,願生他方諸佛國土,現有

如來應正等覺,宣說般若波羅蜜多

甚深法處,彼聞般若波羅蜜多甚深

法已,復能安立.彼佛土中無量百千

諸有情類,令發無上正等覺心,修菩

薩行,示現勸導,讚勵慶喜,令於無上

正等菩提,得不退轉.時,舍利子便白

佛言:甚奇.世尊,佛於過去、未來、現在

所有諸法,及諸有情,心行差別.佛菩

薩等,無不證知,無不覺了.世尊,若諸

菩薩,能於般若波羅蜜多,至心聽聞,

受持讀誦,精勤修學,如理思惟,書寫

解說,廣令流布.是諸菩薩,於當來世,

求深般若波羅蜜多,精勤不息,彼於

般若波羅蜜多,爲有得時,不得時不?

爾時,佛告舍利子言:是諸菩薩,於深

般若波羅蜜多,常求不息,一切時得,

無不得時,或有不求自然而得.諸佛

菩薩,常護念故.時,舍利子復白佛言:

是諸菩薩,爲於般若波羅蜜多相應

經典,一切時得,無不得時,爲於六種

波羅蜜多相應經典,亦能常得?爾時,

佛告舍利子言:若諸菩薩,常於般若

波羅蜜多相應經典,勇猛信求,不顧

身命,有時不得,諸餘經典,無有是處.

何以故?舍利子,是諸菩薩,爲趣無上

正等菩提,示現勸導,讚勵慶喜,諸有

情類,令於般若波羅蜜多相應經典

及餘經典,受持讀誦,亦自於中,精勤

修學,由斯福力,隨所生處,法爾常遇

甚深般若波羅蜜多相應經典及餘

六種波羅蜜多相應經典,恒不捨離.

第五分魔事品第十一

爾時,具壽善現便白佛言:世尊所說

住菩薩乘善男子等,修善法時,有諸

魔事,云何名爲菩薩魔事?佛告善現:

若諸菩薩,欲說法要,辯久乃生,菩薩

當知是爲魔事;或說法要,辯乃卒生,

菩薩當知是爲魔事;或說法要,辯過

量生,菩薩當知是爲魔事;或所欲說

未盡便止,菩薩當知是爲魔事.或說

法要,言詞亂雜,菩薩當知是爲魔事;

或說法要言詞閒斷,菩薩當知是爲

魔事;或說法時,諸撗事起,令所欲說

不遂本心,菩薩當知是爲魔事.復次,

善現,若諸菩薩,於深般若波羅蜜多

相應經典,書寫等時,或頻申欠呿,或

更相嗤笑,或互相輕淩,或身心躁擾,

或失念散亂,或文句顚倒,或迷惑義,

理,或不得滋味,心生厭捨,或撗事卒

起,或互相乖諍,由斯等事,所作不成,

菩薩當知是爲魔事.復次,善現,若諸

菩薩,聞說般若波羅蜜多相應經時

或作是念:我於此中,不得受記,何用

聽爲?或作是念:此中不說我等名字,

何用聽爲?或作是念:此中不說我等

生處城邑、聚落,何用聽爲?由此等緣,

心不淸淨,卽從座起,厭捨而去,無顧

戀心,菩薩當知是爲魔事.善現,當知

若諸菩薩,聞說般若波羅蜜多相應

經時,心不淸淨,厭捨去者,隨彼所起,

不淸淨心,厭捨此經,擧步多少,便減

爾所,劫數功德,獲爾所劫,障菩提罪,

受彼罪已,更爾所時,發勤精進,修菩

薩行,方可復本.是故名爲菩薩魔事.

復次,善現,若諸菩薩,棄捨能引一切

智智甚深般若波羅蜜多相應經典,

學不能引一切智智,隨順二乘諸餘

經典,棄捨根本,而攀枝葉,菩薩當知

是爲魔事.何以故?甚深般若波羅蜜

多相應經典,能生菩薩世出世閒殊

勝功德,由斯能引一切智智,若學般

若波羅蜜多相應經典,卽學菩薩世

出世閒殊勝功德,速能引發一切智

智.善現,當知如癡餓狗,棄捨主食,反

從僕使,而求覓之.如是當來有諸菩

薩,棄深般若波羅蜜多,求學二乘相

應經典.是愚癡類,棄本求末,終不能

得一切智智.復次,善現,譬如有人,欲

觀香象,身量大小,形類勝劣,得而不

觀,反尋其迹.當知彼類,甚爲愚癡.如

是當來有諸菩薩,棄深般若波羅蜜

多,求學二乘相應經典.是愚癡類,棄

本尋末,終不能得一切智智.復次,善

現,譬如有人,爲珍寶故,求趣大海,旣

至海岸,不入大海,反觀牛迹,作是念

言:大海中水,其量深廣,豈及此耶?此

中亦應有諸珍寶,當知彼類,甚爲愚

癡.如是當來有諸菩薩,棄深般若波

羅蜜多,求學二乘相應經典.是愚癡

類,棄本求末,終不能得一切智智.復

次,善現,如有工匠,或彼弟子,欲造大

殿,如天帝殊勝殿量,見彼殿已,而

反規摸,日月宮殿,當知彼類,甚爲愚

癡.如是當來有諸菩薩,棄深般若波

羅蜜多,求學二乘相應經典.是愚癡

類,棄大求小,終不能得一切智智.復

次,善現,如有欲見轉輪聖王,見已不

識,捨至餘處,見小國王,觀其形相,作

如是念:轉輪聖王,形相威德,豈勝於

此?當知彼類,甚爲愚癡.如是當來有

諸菩薩,棄深般若波羅蜜多,求學二

乘相應經典.是愚癡類,棄勝求劣,終

不能得一切智智.復次,善現,如有飢

人,得百味美,食棄而求,噉六十日穀

飯,當知彼類,甚爲愚癡.如是當來有

諸菩薩,棄深般若波羅蜜多,求學二

乘相應經典.是愚癡類,棄勝求劣,終

不能得一切智智.復次,善現,如有貧

人,得無價寶,棄而翻取,迦遮末尼,當

知彼類,甚爲愚癡.如是當來有諸菩

薩,棄深般若波羅蜜多,求學二乘相

應經典.是愚癡類,捨勝取劣,終不能

得一切智智.復次,善現,有諸菩薩,若

正書寫,受持讀誦,思惟修習甚深般

若波羅蜜多相應經時,衆辯卒起,樂

說種種,差別法門,令書寫等,不得究

竟,菩薩當知是爲魔事.爾時,善現便

白佛言:甚深般若波羅蜜多,可書寫

不?世尊告曰:不也.善現,若菩薩乘善

男子等,書寫般若波羅蜜多相應經

時,作如是念:我以文字,書寫般若波

羅蜜多,如是文字,卽是般若波羅蜜

多,或依文字,執有般若波羅蜜多,菩

薩當知是爲魔事.爾時,應誡彼菩薩

言:汝今不應執有文字,能書般若波

羅蜜多.若作是執,是爲魔事.若捨此

執,便捨魔事.復次,善現,若諸菩薩,書

寫受持,讀誦修習,思惟演說甚深般

若波羅蜜多相應經時,或念國土城

邑、王都方處師友,或念父母、妻子、眷

屬、伴侶、王臣,或念盜賊、諸惡禽獸、惡

人惡鬼,或念衆集伎樂遊戲,報恩報

怨,或念飯食、衣服、臥具及餘資財、或,

念製造文頌、書論,或念時節寒熱豐

儉,或念象馬,水、火等事,或念諸餘所

作事業,菩薩當知皆是魔事.復次,善

現,若諸菩薩,書寫受持,讀誦修習,思

惟演說甚深般若波羅蜜多相應經

時,得大名利,恭敬供養,彼由此緣,廢

所作業,菩薩當知是爲魔事.復次,善

現,若諸菩薩,書寫受持,讀誦修習,思

惟演說甚深般若波羅蜜多相應經

時,惡魔方便,執持種種世俗書論,或

復二乘相應經典,授與菩薩,作如是

言:如是書典,義味深奧,應勤修學,捨

所習經.若此菩薩,方便善巧,不應受

著,彼不能引一切智智,若此菩薩,受

著惡魔所授書典捨所習經菩薩當

知是爲魔事.

復次,善現,能聽法者,樂聞般若波羅

蜜多,能說法者,著樂懈怠,不欲爲說,

或上相違,兩不和合,不獲說受,菩薩

當知是爲魔事.復次,善現,能聽法者,

具念慧力,樂聞般若波羅蜜多,能說

法者,欲往他方,不獲爲說,或上相違,

兩不和合,不獲說受,菩薩當知是爲

魔事.復次,善現,能說法者,愛重名利,

能聽法者,不欲惠施,或上相違,兩不

和合,不獲說受,菩薩當知是爲魔事.

復次,善現,能聽法者,有信樂心,欲聞

般若波羅蜜多,能說法者,習誦不利,

不能爲說,或能說者,習誦通利,樂爲

他說,能聽法者,疑不通利,不欲聽受,

兩不和合,不獲說聽,菩薩當知是爲

魔事.復次,善現,能說法者,樂爲他說

甚深般若波羅蜜多,能聽法者,不欲

聽受,或上相違,兩不和合,不獲說聽,

菩薩當知是爲魔事.復次,善現,能聽

法者,樂聞般若波羅蜜多,能說法者,

身重疲極,睡眠所覆,不能爲說,或上

相違,兩不和合,不獲說聽,菩薩當知

是爲魔事.復次,善現,若諸菩薩,書寫

受持,讀誦修習,思惟演說甚深般若

波羅蜜多相應經時,或有人來,說三

惡趣種種苦事,勸捨菩提,或有人來,

說人天趣種種樂事,皆是無常,苦空

非我,勸入圓寂.彼由此言,書寫等事,

不得究竟,心懷愁惱,菩薩當知是爲

魔事.復次,善現,能說法者,好領徒衆

樂營他事,不憂自業,能聽法者,一身

無累,專修己事,不憂他業,或上相違,

兩不和合,不獲說聽,菩薩當知是爲

魔事.復次,善現,能說法者,樂處喧雜,

能聽法者,不樂喧雜,或上相違,兩不

和合,不獲說聽,菩薩當知是爲魔事.

復次,善現,能說法者,欲往他方,危身

命處,能聽法者,恐失身命,不欲共往,

或上相違,兩不和合,不獲說聽,菩薩

當知是爲魔事.復次,善現,能說法者,

欲往他方,多賊疾疫,飢渴國土,能聽

法者,慮彼艱辛,不肯共往,或上相違,

兩不和合,不獲說聽,菩薩當知是爲

魔事.復次,善現,能說法者,欲往他方,

所經道路,曠野險阻,多諸賊難及栴

荼羅、惡獸、獵師、毒蛇等怖,能聽法者,

欲隨其去,能說法者,方便試言:汝今

何故,無事隨我,欲往如是諸險難處?

宜善審思,勿後憂悔.能聽法者,聞已

念言:師應不欲令我隨往,設固隨往,

何必聞法?由此因緣,不隨其去,兩不

和合,不獲說聽,菩薩當知是爲魔事.

復次,善現,能說法者,多有施主,數相

追隨聽法者,來請說般若波羅蜜多,

或請書寫,受持讀誦,如說修行,彼多

緣㝵,無睱教授,能聽法者,起嫌恨心,

後雖教授,而不聽受,兩不和合,不獲

教授,聽受書持,讀誦修習甚深般若

波羅蜜多,菩薩當知是爲魔事.復次,

善現,有諸惡魔,作種種形,至菩薩所,

方便破壞,令於般若波羅蜜多相應

經典,不得書寫,受持讀誦,修習思惟,

爲他演說.是故善現,住菩薩乘善男

子等,於深般若波羅蜜多,書寫等時,

所有障㝵,菩薩當知皆是魔事.具壽

善現便白佛言:何緣惡魔,作諸形像,

至菩薩所,方便破壞,令於般若波羅

蜜多相應經典,不得書寫乃至演說?

佛告善現:甚深般若波羅蜜多,能生

如來一切智智,如來所有一切智智,

能生佛教,佛教,能生有情妙慧,有情

妙慧,能證無邊諸煩惱斷,煩惱斷者,

一切惡魔不得其便,彼諸惡魔,不得

便故,多生憂苦,如箭入心,勿我由斯

甚深般若波羅蜜多,境界空缺.是故

惡魔,作諸形像,至菩薩所,方便破壞,

令於般若波羅蜜多相應經典,不得

書寫乃至演說.具壽善現復白佛言:

云何惡魔,作諸形像,至菩薩所,方便

破壞?佛告善現:有諸惡魔,作種種形,

至菩薩所,方便破壞,令其毀厭甚深

般若波羅蜜多,謂作是言:汝所習誦

無相經典,非眞般若波羅蜜多.我所

習誦有相經典,是眞般若波羅蜜多.

作是語時,有諸菩薩,未得受記,便於

般若波羅蜜多甚深經典,心生疑惑,

由疑惑故,便於般若波羅蜜多,而生

毀厭,由毀厭故,遂不書寫乃至演說.

菩薩當知是爲魔事.復次,善現,有諸

惡魔,作種種形,至菩薩所,謂菩薩曰:

諸菩薩衆,行深般若波羅蜜多,唯證

實際,得聲聞果,或能證得獨覺菩提,

決定不能證得佛果.何緣於此,唐設

劬勞?菩薩當知是爲魔事.

第五分眞如品第十二

復次,善現,甚深般若波羅蜜多,書寫

等時,多諸魔事,爲作留難,菩薩應覺,

覺已精勤,正念正知,方便遠離.爾時,

善現便白佛言:如是,世尊.如是,善逝.

甚深般若波羅蜜多,書寫等時,多諸

留難.譬如無價大寶神珠,難得具能,

多諸怨賊,如是般若波羅蜜多,理趣

甚深具勝功德.諸菩薩衆,書寫等時,

多有惡魔,爲作留難.雖有樂欲,而不

能成.所以者何?有愚癡者,爲魔所魅,

新學大乘善男子等,於深般若波羅

蜜多,書寫等時,爲作留難.佛告善現:

如是如是.有愚癡者,福慧薄劣,於廣

大法,心不信樂,新學大乘善男子等,

於深般若波羅蜜多,書寫等時,爲作

留難.於當來世,有愚癡者,福慧薄劣,

自於般若波羅蜜多,不能信樂,見他

於彼,書寫等時,承魔威力,爲作障㝵.

當知彼類,獲罪無邊,多劫輪迴,受諸

劇苦.復次,善現,若諸菩薩,於深般若

波羅蜜多,書寫等時,無魔事者,當知

皆是佛威神力.所以者何?惡魔、眷屬,

雖勤方便,欲障般若波羅蜜多,而諸

如來應正等覺,亦勤方便,護念攝受,

令書寫等,無諸留難.復次,善現,譬如

女人,多有諸子,或五或十乃至百千,

其母得病,諸子各別,勤求醫藥,咸作

是念:云何令我,母病除愈?令無障難,

身名不滅,久住安樂,苦受不生,諸妙

樂具,咸歸我母.所以者何?生育我等,

示世閒事,甚大艱辛,作是念已,競設

方便,求安隱事,覆護母身,勿爲蚊蝱、

蛇蝎、風雨、人、非人等,非愛所觸,勤加

修飾,令離衆病,六根淸淨,無諸憂苦,

復以種種上妙樂具,供養恭敬.而作

是言:我母慈悲,生育我等,誨示一切

世閒事業,我等豈得不報母恩?如是

如來應正等覺,常以種種善巧方便,

護念般若波羅蜜多,若有受持,讀誦

修習,思惟演說,或書寫者,如來亦以

種種方便,勤加護念,令無損惱.十方

現在餘世界中一切如來應正等覺,

哀愍利樂,諸有情者,亦以種種善巧

方便,護念般若波羅蜜多,令諸惡魔,

不能毀滅,久住利樂一切世閒.所以

者何?甚深般若波羅蜜多,能生如來

應正等覺,能正顯了一切智智,能示

世閒諸法實相,一切智智,亦從彼生.

善現,當知三世諸佛,皆依如是甚深

般若波羅蜜多,精勤修學證得無上

正等菩提.是故般若波羅蜜多,能生

如來應正等覺,能正顯了一切智智,

能示世閒諸法實相.爾時,善現便白,

佛言:云何般若波羅蜜多,能示世閒

諸法實相,佛說何法,名爲世閒?佛告

善現:佛說五薀,名爲世閒,甚深般若

波羅蜜多,能示世閒色等五薀,無變

壞相,故說般若波羅蜜多,能示世閒

諸法實相.所以者何?色等五薀,無自

性故,說名爲空無相無願.卽眞法界,

非空等法,可有變壞,故說般若波羅

蜜多,能示世閒諸法實相.復次,善現,

一切如來應正等覺,皆依般若波羅

蜜多,普能證知無量無數,無邊有情

施設心行,種種差別,故說般若波羅

蜜多,能示世閒諸法實相.復次,善現,

一切如來應正等覺,皆依般若波羅

蜜多,如實證知無量無數,無邊有情

所有散心,由法性故,無散心性.所有

略心,盡故離故.無略心性,諸有貪心,

由如實性,非有貪心;諸有瞋心,由如

實性,非有瞋心;諸有癡心,由如實性,

非有癡心;諸離貪心,離中非有;諸離

瞋心,離中非有;諸離癡心,離中非有.

所有廣心,無增無減,亦非遠離,已遠

離故,無廣心性.所有大心,無來無去,

亦無所住,無大心性.諸無量心,無生

無滅,無住無異,無所依止,如太虛空,

非無量心.諸無見心,無相可得故,離

種種境故,非無見心.不可見心,非三

眼境故,無心性故,非不可見心.由此

等義,故說般若波羅蜜多,能示世閒

諸法實相.復次,善現,一切如來應正

等覺,皆依般若波羅蜜多,如實證知

無量無數,無邊有情若出若沒,謂如

實知.彼有情類,心心所法若出若沒,

皆依色、受、想、行、識生,謂諸有情心心

所法,或有依色、受、想、行識.執如來死

後,或有或非有,或亦有亦非有,或非

有非非有,此是諦實,餘皆愚妄.或有

依色、受、想、行、識,執我及世閒,或常或

無常,或亦常亦無常,或非常非無常,

此是諦實,餘皆愚妄.或有依色、受、想、

行識,執我及世閒,或有邊或無邊,或

亦有邊亦無邊,或非有邊非無邊,此

是諦實,餘皆愚妄.或有依色、受、想、行、

識,執命者,卽身或復異身,此是諦實,

餘皆愚妄.如是善現,一切如來應正

等覺,皆依般若波羅蜜多,如實證知

無量無數,無邊有情若出若沒.復次,

善現,一切如來應正等覺,皆依般若

波羅蜜多,如實證知無量無數,無邊

有情若出若沒.謂如實知諸所有色、

受、想、行、識,皆如眞如,無二無別.善現,

當知如來眞如,卽五薀眞如;五薀眞

如,卽世閒眞如;世閒眞如,卽一切法

眞如;一切法眞如,卽預流果眞如;預

流果眞如,卽一來果眞如;一來果眞

如,卽不還果眞如;不還果眞如,卽阿

羅漢果眞如;阿羅漢果眞如,卽獨覺

菩提眞如;獨覺菩提眞如,卽一切菩

薩摩訶薩行眞如;一切菩薩摩訶薩

行眞如,卽諸佛無上正等菩提眞如;

諸佛無上正等菩提眞如,卽一切如

來應正等覺眞如;一切如來應正等

覺眞如,卽一切有情眞如.善現,當知

如是眞如,皆不相離,非一非異,無盡

無二,亦無二分,不可分別.善現,當知

一切如來應正等覺,皆依般若波羅

蜜多,證一切法眞如,究竟方得無上

正等菩提,由斯故說甚深般若波羅

蜜多,能生如來應正等覺.是如來母,

能示如來應正等覺,世閒實相.善現,

當知一切如來應正等覺,皆依般若

波羅蜜多,能如實覺諸法眞如,不虛

妄性,不變異性,由如實覺眞如相故,

說名如來應正等覺.具壽善現便白

佛言:甚深般若波羅蜜多,所證眞如,

不虛妄性,不變異性,極爲甚深,難見

難覺.一切如來應正等覺,皆用如是

諸法眞如,不虛妄性,不變異性,宣說

開示,分別顯了一切菩薩摩訶薩行,

諸佛無上正等菩提,如是眞如,不虛

妄性,不變異性,誰能信解?唯有不退

轉菩薩摩訶薩及諸願滿大阿羅漢

幷具正見善男子等,聞佛說此甚深

眞如,不虛妄性,不變異性,能生信解.

如來爲彼依自所證眞如之相,顯示

分別?佛告善現:如是如是.所以者何?

眞如無盡,是故甚深,唯有如來現等

正覺無盡眞如甚深之相,爲諸菩薩

摩訶薩衆,宣說開示,令生信解.善現,

當知色無盡故,眞如無盡;色甚深故,

眞如甚深;色與眞如,無差別故.受、想、

行、識無盡故,眞如無盡;受、想、行、識甚

深故,眞如甚深;受、想、行、識與眞如,無

差別故.善現,當知眼處無盡故,眞如

無盡;眼處甚深故,眞如甚深;眼處與

眞如,無差別故.耳、鼻、舌、身、意處無盡

故,眞如無盡;耳、鼻、舌、身,意處甚深故

眞如甚深;耳、鼻、舌、身、意處與眞如,無

差別故.善現,當知色處無盡故,眞如

無盡;色處甚深故,眞如甚深;色處與

眞如,無差別故.聲、香、味、觸、法處無盡

故,眞如無盡;聲、香、味、觸、法處甚深故,

眞如甚深;聲、香、味、觸、法處與眞如,無

差別故.善現,當知眼界無盡故,眞如

無盡;眼界甚深故,眞如甚深;眼界與

眞如,無差別故.耳、鼻、舌、身、意界無盡

故,眞如無盡;耳、鼻、舌、身、意界甚深故,

眞如甚深;耳、鼻、舌、身、意界與眞如,無

差別故.善現,當知色界無盡故,眞如

無盡;色界甚深故,眞如甚深;色界與

眞如,無差別故.聲、香、味、觸、法界無盡

故,眞如無盡;聲、香、味、觸、法界甚深故,

眞如甚深;聲、香、味、觸、法界與眞如,無

差別故.善現,當知眼識界無盡故,眞

如無盡;眼識界甚深故,眞如甚深;眼

識界與眞如,無差別故.耳、鼻、舌、身、意

識界無盡故,眞如無盡;耳、鼻、舌、身、意

識界甚深故,眞如甚深;耳、鼻、舌、身、意

識界與眞如,無差別故.善現,當知一

切法無盡故,眞如無盡;一切法甚深

故,眞如甚深;一切法與眞如,無差別

故.是故眞如,極難信解.

大般若波羅蜜多經卷第五百六十

己亥歲高麗國大藏都監奉

勅雕造

大般若波羅蜜多經卷第五百六十一 果

三藏法師玄奘奉 詔譯

第五分甚深相品第十三

爾時,欲界十千天子,天主帝,而爲

上首.復有梵世二萬天子,大梵天王,

而爲上首.俱詣佛所,頂禮雙足,卻住

一面,同白佛言:世尊所說諸甚深法,

以何爲相?爾時,佛告諸天衆言:我所

宣說諸甚深法,以空、無相、無願、無作、

無生、無滅、無所依止、無性爲相.時,諸

天衆復白佛言:佛所說法無所依止,

譬如虛空,不可表示,如來所說甚深

法相,世閒天、人、阿素洛等,不能安立,

亦不能壞.何以故?世閒天、人、阿素洛

等,皆是相故,諸有相者,於無相相,不

能安立,亦不能壞,如來所說甚深法

相,不墮色數,亦不墮受、想、行、識數,亦

復不墮人、非人數,人、非人等,不能成

壞?爾時,佛告諸天衆言:設有人來,作

如是問:虛空誰作,誰能壞耶?汝謂彼

人,爲正問不?諸天衆曰:不也.世尊,所

以者何?虛空無體,無爲無相,寧可問

言,有成壞者?爾時,佛告諸天衆言:如

是如是.如汝所說.天衆當知我所宣

說甚深法相,亦復如是,不可安立,不

可破壞,有佛無佛,法爾常住佛於此

相,如實覺知,故名如來應正等覺.時

諸天衆復白佛言:如來所覺如是諸

相,極爲甚深,難見難覺,如來現覺如

是相故,於一切法,智無滯㝵,一切如

來應正等覺,住如是相,分別開示甚

深般若波羅蜜多.爲諸有情,集諸法

相,方便開示,令於般若波羅蜜多,得

無㝵智甚深般若波羅蜜多.是諸如

來常所行處,佛行是處,證薩婆若,爲

諸有情,分別開示.爾時,佛告諸天衆

言:如是如是.如汝所說.天衆當知一

切法相,如來如實覺爲無相.由此因

緣,我說諸佛得無㝵智,無能及者.爾

時,世尊告善現曰:甚深般若波羅蜜

多,是諸佛母,能示世閒諸法實相.是

故諸佛依法而住,供養恭敬,尊重讚

歎,攝受護持,所依住法,此法卽是甚

深般若波羅蜜多,一切如來應正等

覺,無不依止甚深般若波羅蜜多,供

養恭敬,尊重讚歎,攝受護持.所以者

何?甚深般若波羅蜜多,能生諸佛,能

與諸佛,作依止處,能示世閒諸法實

相.復次,善現,一切如來應正等覺,是

知恩者,能報恩者,若有問言,誰是知

恩,能報恩者?應正答言,佛是知恩,能

報恩者.何以故?一切世閒,知恩報恩,

無過佛故.具壽善現便白佛言:云何

如來應正等覺,知恩報恩?佛告善現:

一切如來應正等覺,乘如是乘,行如

是道,來至無上正等菩提,得菩提已,

於一切時,供養恭敬,尊重讚歎,攝受

護持,是乘是道,無時暫廢,此乘此道,

當知卽是甚深般若波羅蜜多,是名

如來應正等覺,知恩報恩.復次,善現,

一切如來應正等覺,無不皆依甚深

般若波羅蜜多,覺一切法,無實作用,

以能作者,無所有故,一切如來應正

等覺,無不皆依甚深般若波羅蜜多,

覺一切法,無所成辦,以諸形質,不可

得故.善現,當知以諸如來應正等覺,

知依如是甚深般若波羅蜜多,覺一

切法,皆無作用,無所成辦,於一切時,

供養恭敬,尊重讚歎,攝受護持,曾無

閒斷.故名眞實知恩報恩.復次,善現,

一切如來應正等覺,無不皆依甚深

般若波羅蜜多,於一切法,無作無成,

無生智轉,復能知此無轉因緣,是故

應知甚深般若波羅蜜多,能生如來

應正等覺,亦能如實,示世閒相.爾時

善現便白佛言:如來常說一切法性,

無生無起,無知無見,如何可說甚深

般若波羅蜜多,能生如來應正等覺,

亦能如實示世閒相?佛告善現:如是

如是,如汝所說,一切法性.無生無起.

無知無見,云何法性,無生無起,無知

無見,以一切法,空無所有,無所依止,

無所繫屬?由此因緣,無生無起,無知

無見.善現,當知甚深般若波羅蜜多,

雖能生佛示世閒相,而無所生,亦無

所示.善現,當知甚深般若波羅蜜多,

不見色、受、想、行、識故,名示色、受、想、行、

識相.具壽善現便白佛言:云何般若

波羅蜜多,不見色、受、想、行、識故,名示

色、受、想、行、識相?佛告善現:由此般若

波羅蜜多,不緣諸色、受、想、行、識,而起

於識,名不見色、受、想、行、識,由不見故,

名示色、受、想、行、識相.由如是義,甚深

般若波羅蜜多,能示世閒諸法實相.

復次,善現,甚深般若波羅蜜多,能示

如來應正等覺,世閒空故,離淨寂故,

說名能示世閒實相.以諸世閒,無不

皆以空離淨寂,爲實相故.爾時,善現

便白佛言:甚深般若波羅蜜多,爲大

事故,出現世閒,爲不可思議事故,不

可稱量事故,無數量事故,無等等事

故,出現世閒.佛告善現:如是如是.如

汝所說.善現,云何甚深般若波羅蜜

多,爲大事故,出現世閒?謂諸如來應

正等覺,皆以濟拔一切有情,無時蹔

捨,而爲大事,甚深般若波羅蜜多,爲

此事故,出現世閒.善現,云何甚深般

若波羅蜜多,爲不可思議事故,不可

稱量事故,無數量事故,無等等事故,

出現世閒?謂諸如來應正等覺,所有

佛性、如來性、自然覺性、一切智性,皆

不可思議,不可稱量,無數量,無等等.

甚深般若波羅蜜多,爲此事故,出現

世閒.具壽善現復白佛言:爲但如來

應正等覺,所有佛性、如來性、自然覺

性、一切智性,不可思議,不可稱量,無

數量,無等等,爲色、受、想、行、識乃至一

切法,亦不可思議,不可稱量,無數量,

無等等.佛告善現;非但如來應正等

覺,所有佛性、如來性、自然覺性、一切

智性,不可思議,不可稱量,無數量,無

等等,色、受、想、行、識乃至一切法,亦不

可思議,不可稱量,無數量,無等等.所

以者何?於一切法,眞實性中,心及心

所,皆不可得.善現,當知諸所有色、受、

想、行、識及一切法,皆不可施設故,不

可思議,不可稱量,無數量,無等等.何

以故?如是諸法,無自性故,不可得故,

自性空故.復次,善現,諸所有色、受、想、

行、識及一切法,皆不可得故,不可思

議,不可稱量,無數量,無等等.何以故?

如是諸法,無限量故,無所有故,自性

空故.復次,善現,諸所有色、受、想、行、識

及一切法,皆無限量故,不可思議,不

可稱量,無數量,無等等.具壽善現便

白佛言:何因緣故,諸所有色、受、想、行、

識及一切法,皆無限量?佛告善現:於

意云何?虛空爲有心、心所法,能限量

不?善現對曰:不也,世尊.佛告善現:諸

所有色、受、想、行、識及一切法,亦復如

是,自性空故,心、心所法,不能限量.由

此因緣諸所有色受想行識及一切

法,無限量故,皆不可思議,不可稱量,

無數量,無等等.善現,當知以一切法,

皆不可思議,不可稱量,無數量,無等

等故,一切如來應正等覺所有佛法、

如來法、自然覺法、一切智法,亦不可

思議,不可稱量,無數量,無等等.善現,

當知如是諸法,皆不可思議,思議滅

故;不可稱量,稱量滅故;無數量,數量

滅故;無等等,等等滅故.善現,當知如

是諸法,皆不可思議,過思議故;不可

稱量,過稱量故;無數量,過數量故;無

等等,過等等故.善現,當知不可思議,

不可稱量,無數量,無等等者,但有增

語,都無眞實.善現,當知不可思議,不

可稱量,無數量,無等等者,皆如虛空,

都無所有.由此因緣,一切如來應正

等覺所有佛法、如來法、自然覺法、

一切智法,皆不可思議,不可稱量,無

數量,無等等.聲聞、獨覺、世閒天、人、阿

素洛等,皆悉不能思議,稱量數量,等

等此諸法故,如來說此不可思議,不

可稱量,無數量,無等等法.時,會中有

五百苾芻、二十苾芻尼,諸漏永盡,心

得解脫.復有六萬鄔波索迦、三萬鄔

波斯迦,於諸法中,遠塵離垢,生淨法

眼.復有二十菩薩摩訶薩,得無生法

忍,世尊記彼於賢劫中,當得作佛,度

有情衆.爾時,善現復白佛言:甚深般

若波羅蜜多,實爲大事,出世閒不?佛

告善現:如是如是.甚深般若波羅蜜

多,實爲大事,出於世閒.所以者何?甚

深般若波羅蜜多,具能成辦一切智

地,若聲聞地,若獨覺地,皆在此攝.善

現,當知如剎帝利灌頂大王,威德自

在,降伏一切,以諸國事,付囑大臣,端

拱無爲,安隱受樂.如來亦爾,爲大法

王威德自在,降伏一切,以諸佛法,若

獨覺法,若聲聞法,悉皆付囑甚深般

若波羅蜜多,普令成辦.是故善現,甚

深般若波羅蜜多,實爲大事,出於世

閒.善現,當知甚深般若波羅蜜多,不

爲攝受執著色故,乃至識故,出於世

間,不爲攝受執著預流果故,乃至一

切智智故,出於世間.具壽善現便白

佛言:云何般若波羅蜜多,亦不爲攝

受執著一切智智故,出於世間?佛言:

善現,於意云何?汝頗見有阿羅漢果,

可攝受執著不?善現對曰:不也.世尊,

我不見有阿羅漢果,可於其中,攝受

執著.佛言:善現,善哉,善哉!我亦不見

有如來法,可於其中,攝受執著.是故

善現,甚深般若波羅蜜多,亦不爲攝

受執著一切智智故,出於世間.爾時,

欲界梵世天子俱白佛言:如是般若

波羅蜜多,最爲甚深,難見難覺,極難

信解.若諸有情,曾於過去無量佛所,

發弘誓願,多種善根,乃能信解,假使

三千大千世界諸有情類,一切皆成,

隨信行等.彼有情類,若經一劫,若一

劫餘修自地行,不如有人一日於此

甚深般若波羅蜜多,忍樂思惟,稱量

觀察,所獲功德,勝彼無量.爾時,佛告

諸天子言:如是如是.如汝所說.天子.

當知若善男子善女人等,聞深般若

波羅蜜多,疾得涅槃,勝前所說,隨信

行等,若經一劫,若一劫餘修自地行,

況忍樂等?時,諸天子聞佛所說,歡喜

踊躍,頂禮如來,右遶三帀,辭退還宮,

去衆未遠,忽然不現,隨所屬界,各住

本宮,勸進諸天修殊勝行.具壽善現

便白佛言:若諸菩薩,能於般若波羅

蜜多,深生信解,從何處沒,來生此間.

佛告善現:若諸菩薩,聞深般若波羅

蜜多,能生信解,不疑不悶,樂見樂聞,

憶念思惟甚深義趣,常樂隨逐,能說

法者,如犢隨母,曾無暫離,乃至未得

甚深般若波羅蜜多相應義趣,究竟

通利,能爲他說,終不遠離甚深般若

波羅蜜多,及說法師,經湏臾頃.是諸

菩薩,從人中沒,來生此間,依宿勝因,

能成是事.爾時,善現復白佛言:頗有

菩薩,成就如是殊勝功德,承事供養

他方佛已,從彼處沒,來生此耶?佛告

善現:有諸菩薩,成就如是殊勝功德,

承事供養他方佛已,從彼處沒,來生

此間.復次,善現,有諸菩薩,成就如是

殊勝功德,先世已於喜足天上,承事

供養慈氏菩薩,聞深般若波羅蜜多,

請問其中甚深義趣,從彼處沒,來生

此間.復次,善現,有諸菩薩,先世雖聞

甚深般若波羅蜜多,而於其中,不能

請問甚深義趣,今生人中,聞說般若

波羅蜜多,疑惑迷悶,難可開悟.所以

者何?不了義者,心多疑惑,迷悶難喩.

復次,善現,有諸菩薩,先世雖聞甚深

般若波羅蜜多,亦曾請問其中義趣,

或經一日乃至五日,而不精進,如說

修行,今生人中,聞說如是甚深般若

波羅蜜多,雖經少時,其心堅固.無能

壞者,若離般若波羅蜜多及說法師,

請問深義,尋便退失.所以者何?此諸

菩薩,雖於前世,得聞般若波羅蜜多,

亦能請問甚深義趣,而不精進如說

修行,故於今生,於深般若波羅蜜多,

或時樂聞,或時不樂,或時堅固,或時

退失,其心輕動,進退非恒,如堵羅緜,

隨風飄轉?如是菩薩,新學大乘,雖有

信心,而不堅淨,於深般若波羅蜜多,

不能長時,信樂隨轉,於二乘地,或當

墮一.

第五分舩等喩品第十四

復次,善現,譬如商侶,遊泛大海,其舩

卒破,於中諸人,若能取木,器物浮囊,

板片死屍,爲所依附.當知彼類,終不

沒死,得至安隱大海彼岸,無損無害,

受諸快樂.諸菩薩衆,亦復如是,若於

大乘,有信有忍,有樂有欲,有精進有

勝解,有不放逸,有勝意樂,有捨有敬,

有淸淨心,有於無上正等菩提,不捨

善軛,復能攝受甚深般若波羅蜜多,

爲所依附.當知此類,終不中道,退入

聲聞,或獨覺地,定證無上正等菩提.

復次,善現,如有男子或諸女人,持燒

熟甁,詣河取水,若池若井,若泉若渠,

當知此甁,終不爛壞.何以故?是甁善

熟,堪任盛水,極堅牢故.諸菩薩衆,亦

復如是,若於大乘,有信有忍,有樂有

欲,有精進有勝解,有不放逸,有勝意

樂,有捨有敬,有淸淨心,有於無上正

等菩提,不捨善軛,復能攝受甚深般

若波羅蜜多方便善巧,當知此類,終

不中道,退入聲聞,或獨覺地,定證無

上正等菩提.復次,善現,如有商人,具

善巧智,先在海邊,固修舩已,方牽入

水,知無穿穴,後持財物,置上而行,當

知彼舩,必不壞沒,人物安隱,達所至

處,諸菩薩衆,亦復如是,若於大乘,有

信有忍,有樂有欲,有精進有勝解,有

不放逸,有勝意樂,有捨有敬,有淸淨

心,有於無上正等菩提,不捨善軛,復

能攝受甚深般若波羅蜜多方便善

巧,當知此類,終不中道,退入聲聞,或

獨覺地,定證無上正等菩提.復次,善

現,譬如有人,年百二十,老耄衰朽,復

加衆病,謂風熱痰,或三雜病.是老病

人,欲從牀座,起往他處,而自不能有

二健人,各扶一腋,徐策令起,而告之

言:莫有所難,隨意欲往.今我二人,終

不相棄,必達所趣,安隱無損.諸菩薩

衆,亦復如是,若於大乘,有信有忍,有

樂有欲,有精進有勝解,有不放逸,有

勝意樂,有捨有敬,有淸淨心,有於無

上正等菩提,不捨善軛,復能攝受甚

深般若波羅蜜多方便善巧,當知此

類,終不中道,退入聲聞,或獨覺地,

定證無上正等菩提.與上相違,是名

黑品.

第五分如來品第十五之一

爾時,善現便白佛言:新學菩薩,云何

應學甚深般若波羅蜜多?佛告善現:

新學菩薩,欲學般若波羅蜜多,先應

親近承事善友,若能宣說甚深般若

波羅蜜多,教誡教授諸菩薩者,是名

善友,謂作是言:來.善男子,汝應勤修

布施、淨戒、安忍、精進、靜慮、般若波羅

蜜多.汝勤修時,應無所得而爲方便,

迴向無上正等菩提.汝迴向時,勿以

色、受、想、行、識故,而取菩提.所以者何?

一切智智,性非所取.汝善男子,於諸

聲聞、獨覺等地,勿生貪著.若能如是

教誡教授新學菩薩,令其漸入甚深

般若波羅蜜多,當知是爲菩薩善友.

具壽善現復白佛言:是諸菩薩,發菩

提心,欲趣菩提甚爲難事.佛告善現:

如是如是.諸菩薩衆,所作甚難,謂爲

利樂諸世閒故,發趣無上正等菩提,

作是誓言:我爲濟拔諸世閒故,爲諸

世閒作舍宅故,爲諸世閒作歸依故,

爲諸世閒作洲渚故,示諸世閒究竟

道故,爲諸世閒作導師故,爲諸世閒

作所趣故,發勤精進趣大菩提.善現,

云何諸菩薩衆,誓爲濟拔諸世閒故,

發勤精進趣大菩提?謂諸菩薩,見諸

世閒沒生死苦,不能出離,發勤精進

趣大菩提,爲拔彼苦,說正法要.善現,

云何諸菩薩衆,爲諸世閒作舍宅故,

發勤精進趣大菩提?謂諸菩薩,欲爲

世閒,說一切法,皆不和合,發勤精進

趣大菩提.善現白言:云何菩薩,欲爲

世閒,說一切法,皆不和合?佛言:善現,

諸菩薩衆,欲爲世閒,宣說五蘊及一

切法,皆不和合,無縛無解,無生無滅.

由此便能覆護一切,猶如舍宅.善現,

云何諸菩薩衆,爲諸世閒作歸依故,

發勤精進趣大菩提?謂諸菩薩,欲令

世閒,解脫一切生老病死愁歎憂苦,

發勤精進趣大菩提,方便善巧,說正

法要.善現,云何諸菩薩衆,爲諸世閒

作洲渚故,發勤精進趣大菩提?謂諸

菩薩,趣大菩提,欲爲世閒,說五取蘊

前後際斷,由此斷故,一切法斷,此一

切斷,卽是寂滅.微妙涅槃,亦是如實,

無顚倒性.譬如小大海河池中,高地

可居,說爲洲渚.涅槃亦爾,安隱處故.

善現,云何諸菩薩衆,示諸世閒究竟

道故,發勤精進趣大菩提?謂諸菩薩,

趣大菩提,欲爲世閒說色究竟,不名

爲色、受、想、行、識.餘法亦爾,究竟法性,

非色等故.具壽善現白言:世尊,若色

等法,究竟法性,不名色等,應諸菩薩,

已得菩提,究竟性中,無分別故.佛告

善現:如是如是.究竟性中,都無分別.

而諸菩薩,甚爲難事,雖能如是觀一

切法,而不作證,亦不沈沒,作是念言:

我於此法,現等覺已,爲諸世閒,宣說

開示,令知如是究竟道相.善現,云何

諸菩薩衆,爲諸世閒,作導師故,發勤

精進趣大菩提?謂諸菩薩,趣大菩提,

欲爲世閒,說色本性,無生無滅,受、想、

行、識,亦復如是,欲爲世閒,說預流果

乃至無上正等菩提,諸法本性,無生

無滅.善現,云何諸菩薩衆,爲諸世閒,

作所趣故,發勤精進趣大菩提?謂諸

菩薩,趣大菩提,欲爲世閒,宣說開示,

色以虛空,爲所趣,受、想、行、識及一切

法,亦以虛空,爲所趣,欲爲世閒,宣說

開示,色無所趣與虛空等,受、想、行、識

及一切法,亦無所趣與虛空等,如太

虛空,無來無去,無作無住,無生無滅,

諸法亦爾,皆如虛空,無所分別.何以

故?諸色空故,無來無去,受、想、行、識及

一切法,亦皆空故,無來無去.所以者

何?以一切法無不用空、無相、無願,無

造無作,無生無性,如夢如幻,無我無

邊,寂靜涅槃,無取無捨,無來無去,最

極寂滅,而爲所趣,彼於是趣,不可超

越.爾時,善現便白佛言:誰能信解如

是深法?佛告善現:若諸菩薩,久修大

行,已曾供養無量諸佛,於諸佛所,發

弘誓願,所種善根,皆已成熟,無量善

友攝受護念,於此深法,能生信解.具

壽善現復白佛言:是諸菩薩,以何爲

性?佛告善現:是諸菩薩,調伏遠離而

爲其性由此性故,能知能了甚深般

若波羅蜜多.具壽善現復白佛言:是

諸菩薩,能知能了甚深般若波羅蜜

多,當何所趣?佛告善現:是諸菩薩,趣

一切智.具壽善現復白佛言:若諸菩

薩,證是趣已,能爲無量無邊有情,作

所歸趣.佛告善現:如是如是.若諸菩

薩,證得無上正等菩提,能爲無量無

邊有情,作所歸趣.具壽善現復白佛

言:是諸菩薩,能爲難事,謂著如是堅

固甲冑,欲度無量無邊有情,令入涅

槃,而有情類,都不可得.佛告善現:如

是如是.如汝所說.復次,善現,是諸菩

薩,所著甲冑,不屬諸色、受、想、行、識,不

屬聲聞、獨覺菩薩一切智智及一切

法.所以者何?以一切法皆無所屬.具

壽善現復白佛言:若諸菩薩,行深般

若波羅蜜多,不住聲聞、獨覺等地.佛

告善現:汝觀何義,作如是說?善現答

言:甚深般若波羅蜜多,無所住著,若

修般若波羅蜜多,於一切法,都無所

修,亦無修者,修時修處,及由此修,皆

不可得.世尊,甚深般若波羅蜜多,無

決定法,若修虛空,修一切法,修無邊

際,修無攝受,是修般若波羅蜜多.佛

告善現:如是如是.如汝所說.復次,善

現,應依如是甚深般若波羅蜜多,觀

察不退轉菩薩摩訶薩,謂諸菩薩,若

不貪著甚深般若波羅蜜多,不執他

語及他教勅,以爲眞要,非但信他,而

有所作,聞說如是甚深般若波羅蜜

多,其心不驚,不恐不怖,不沈不沒,無

疑無悔,亦不迷悶,歡喜樂聞深心信

受.是諸菩薩,定不退轉如是菩薩,先

世已問甚深般若波羅蜜多,所有義

趣,故今得聞,心無驚等.具壽善現復

白佛言:若諸菩薩,聞深般若波羅蜜

多,心無驚等.是諸菩薩,云何觀察甚

深般若波羅蜜多?佛告善現:是諸菩

薩,應以隨順一切智心,觀察般若波

羅蜜多.具壽善現復白佛言:云何隨

順一切智心,觀察般若波羅蜜多?佛

告善現:若諸菩薩,隨順虛空,觀察般

若波羅蜜多,是爲隨順一切智心,觀

察般若波羅蜜多.所以者何?以一切

智無量無邊,若無量無邊,卽非色,亦

非受、想、行、識,無得無現觀,無智無識,

無生無滅,無修無作,無所從來,亦無

所去,無方無域,亦無所住,唯可說爲

無量無邊.善現,當知虛空無量無邊

故,一切智,亦無量無邊,一切智無量

無邊故,無能證者,非色能證乃至非

識能證,非布施波羅蜜多能證乃至

非般若波羅蜜多能證.所以者何?色

乃至識,卽一切智,無二無別,布施波

羅蜜多乃至般若波羅蜜多,卽一切

智,無二無別.

爾時,欲界梵世天子俱詣佛所,同白

佛言:如是般若波羅蜜多,極爲甚深,

難見難覺.爾時,佛告諸天子言:如是

如是.如汝所說.我觀此義,初成佛時,

宴坐思惟,不樂說法,謂作是念:我法

甚深,非諸世閒卒能信受,我所證法,

卽是般若波羅蜜多,此法甚深,非能

證非所證,無證處無證時,由此而證,

亦不可得.天子,當知虛空甚深故,此

法甚深,我甚深故,此法甚深,一切法

性,無來去故,此法甚深.時,諸天子復

白佛言:甚奇.世尊,佛所說法,一切世

閒,極難信解,佛所說法,無取無捨,世

閒有情,行取捨故.爾時,佛告諸天子

言:如是如是.如汝所說.具壽善現便

白佛言:佛所說法,微妙甚深,於一切

法,皆能隨順無所障㝵,與虛空等.佛

所說法,畢竟不生,一切生法,不可得

故.佛所說法,都無處所,一切處所,不

可得故.佛言:善現,如是如是.時,諸天

子便白佛言:大德善現是眞佛子,隨

如來生,諸有所說,一切皆與空相應

故.爾時,善現語諸天子:汝等說我,隨

如來生,云何善現隨如來生?謂隨如

來,眞如生故,一切生法,不可得故,如

來眞如,無來無去,本性不生.善現眞

如亦無來去,本性不生,故說善現隨

如來生,如來眞如,卽一切法眞如,一

切法眞如,卽如來眞如,如是眞如,無

眞如性,亦無不眞如性.善現眞如亦

復如是,故說善現隨如來生.如來眞

如,無變異無分別,遍一切處.善現眞

如亦復如是,故說善現隨如來生.如

來眞如,常住爲相,而無所住.善現眞

如亦復如是,故說善現隨如來生.如

來眞如,無所罣㝵,一切法眞如,亦無

所罣㝵.善現眞如亦復如是,故說善

現隨如來生.如來眞如,與一切法,眞

如同一,眞如無二無別,無造無作,如

是眞如,常眞如相,無時非眞,如相是

故,眞如無二無別.善現眞如亦復如

是,故說善現隨如來生.如來眞如,於

一切處,無憶念無分別,一切法眞如,

於一切處,亦無憶念無分別.善現眞

如亦復如是,故說善現隨如來生.如

來眞如,無別異不可得,一切法眞如,

亦無別異不可得.善現眞如亦復如

是,故說善現隨如來生.如來眞如,不

離諸法眞如,諸法眞如,不離如來眞

如,如來眞如,常眞如相,無時非眞如

相.善現眞如亦復如是,故說善現隨

如來生.雖說隨生,而無所隨生,以善

現眞如,不異佛故,如來眞如,非去來

今,一切法眞如,亦非去來今.善現眞

如亦復如是,故說善現隨如來生.如

來,卽是如來眞如,如來眞如,隨過去

眞如,過去眞如,隨如來眞如,如來眞

如,隨未來眞如,未來眞如,隨如來眞

如,如來眞如,隨現在眞如,現在眞如,

隨如來眞如,如來眞如,隨三世眞如,

三世眞如,隨如來眞如,如來眞如,與

三世眞如,無二無別一切法眞如.善

現眞如亦無二無別,故說善現隨如

來生.菩薩眞如,卽佛眞如.諸菩薩衆,

由眞如故,得菩提時,說名如來應正

等覺,如來證得此眞如.時,三千世界

六種變動,我於如是諸法眞如,深生

信解,故說善現隨如來生.天子,當知

然我善現不由色故,乃至識故,隨如

來生;亦不由預流果故,乃至獨覺菩

提故,隨如來生;亦不由一切智故,隨

如來生;但由眞如故,隨如來生.天子,

當知然我善現,不隨色、受、想、行、識生,

不隨預流果乃至獨覺菩提生,故我

善現隨如來生.時,舍利子便白佛言:

如是如來,甚深微妙.爾時,佛告舍利

子言:如是如是.如汝所說.如是如來,

甚深微妙,當說如是如來相.時,三千

苾芻,諸漏永盡,心得解脫,成阿羅漢.

五百苾芻尼,遠塵離垢,生淨法眼.五

千天人,得無生法忍,六十菩薩,諸漏

永盡,心得解脫.爾時,佛告舍利子言:

今此衆中,六十菩薩,曾於過去,五百

佛所,親近供養,雖修布施、淨戒、安忍、

精進、靜慮,而不攝受甚深般若波羅

蜜多方便善巧,起別異想,修別異行

故,於今時,雖聞大法,而盡諸漏,心得

解脫故、舍利子,諸菩薩衆,雖有菩薩

道空、無相、無願,而不攝受甚深般若

波羅蜜多方便善巧,便證實際,墮於

聲聞,或獨覺地.舍利子,譬如有鳥,其

身廣大,百踰繕那乃至五百,翅羽未

成,或已衰朽.是鳥從彼三十三天,投

身而下,趣贍部洲,於其中道,欻作是

念:我今還上三十三天,於汝意云何?

是鳥,能還三十三天不?舍利子曰:不

也,世尊.佛告舍利子:是鳥中路,或作

是願,至贍部洲,當令我身,無損無苦.

於意云何?是鳥所願,可得遂不?舍利

子曰:不也世尊,是鳥至此贍部洲時,

其身決定有損有苦,或復近死,或致

命終.何以故?是鳥身大,從遠而墮,翅

羽未成,或衰朽故.佛告舍利子:有菩

薩乘善男子等,亦復如是,雖發無上

正等覺心,已經殑伽沙數大劫,勤修

布施、淨戒、安忍、精進、靜慮,亦修空、無

相、無願解脫門,而不攝受甚深般若

波羅蜜多方便善巧,便證實際,墮於

聲聞或獨覺地.舍利子,是諸菩薩,雖

念三世諸佛戒蘊乃至解脫智見蘊,

而心取相,不如實知.如是五蘊,眞實

功德,但聞空聲取相,執著迴向菩提,

便墮聲聞或獨覺地.何以故?舍利子,

是諸菩薩,遠離般若波羅蜜多方便

善巧,法應爾故.時,舍利子便白佛言:

如我解佛所說義者,若諸菩薩,遠離

般若波羅蜜多方便善巧,雖具無量

福德資糧,而於菩提,或得不得.是故

菩薩,欲得菩提,決定不應遠離般若

波羅蜜多方便善巧.爾時,佛告舍利

子言:如是如是.如汝所說

大般若波羅蜜多經卷第五百六十一

己亥歲高麗國大藏都監奉

勅雕造

大般若波羅蜜多經卷第五百六十二 果

三藏法師玄奘奉 詔譯

第五分如來品第十五之二

爾時,欲界梵世天子,恭敬合掌,俱白

佛言:如是般若波羅蜜多,最爲甚深,

極難信解,諸佛無上正等菩提,亦最

甚深,極難信得.爾時,佛告諸天子言:

如是如是.如汝所說.具壽善現便白

佛言:如我解佛所說義者,無上菩提

非難信得.何以故?以一切法畢竟空

故,空中無法,信證餘法.所以者何?以

一切法自性皆空,若爲永斷,如是法

故,說如是法,此法亦空.由此因緣,於

佛無上正等菩提,能證所證,能知所

知一切空寂.是故無上正等菩提,非

難信解,非難證得.以一切法無不皆

空,如是信知便證得故.佛告善現:無

上菩提,能信證者,不可得故,無上菩

提,非實有故,無積集故,說難信得.時,

舍利子語善現言:以一切法畢竟空

故無上菩提極難信得所以者何以

一切法都無自性,皆如虛空.譬如虛

空,不作是念,我當信得無上菩提,諸

法亦爾.是故無上正等菩提,極難信

得.復次,善現,若佛菩提,非難信得,則

不應有,如殑伽沙,諸菩薩衆,發趣無

上正等菩提,後還退轉,故佛菩提,極

難信得.善現對曰:於意云何?色於菩

提,有退轉不?舍利子言:不也,善現.受、

想、行、識於菩提,有退轉不?舍利子言:

不也,善現.離色有法於菩提,有退轉

不?舍利子言:不也,善現.離受、想、行、識

有法於菩提,有退轉不?舍利子言:不

也,善現.色眞如於菩提,有退轉不?舍

利子言:不也,善現.受、想、行、識眞如於

菩提,有退轉不?舍利子言:不也,善現.

離色眞如有法於菩提,有退轉不?舍

利子言:不也,善現.離受、想、行、識眞如

有法於菩提,有退轉不?舍利子言:不

也,善現.眞如於菩提,有退轉不?舍利

子言:不也,善現.離眞如於菩提,有退

轉不?舍利子言:不也,善現.時,具壽善

現謂舍利子言:若一切法,諦故住故,

都無所有,皆不可得.說何等法,可於

無上正等菩提,而有退轉?舍利子言:

如汝所說.實無有法,亦無有情,可於

菩提,說有退轉.若爾何故,佛說三種

住菩薩乘,但應說一,又不應立,三乘

有異,唯應有一,正等覺乘?時,滿慈子

便白具壽舍利子言:應問善現,爲許

有一菩薩乘不?然後可難應無三乘,

建立差別,唯應有一,正等覺乘.時,舍

利子問善現言:爲許有一,菩薩乘不?

善現報言:眞如頗有三種菩薩及三

乘耶?舍利子言:不也,善現.眞如頗有

一菩薩乘,一佛乘不?舍利子言:不也,

善現.眞如頗有一法,可見名一菩薩

及一乘耶?舍利子言:不也,善現.時,具

壽善現謂舍利子言:若一切法,諦故

住故,都無所有,皆不可得,菩薩三乘,

亦復如是.如何可責有一有三?若諸

菩薩,聞說眞如,無差別相,不驚不怖,

亦不沈沒,是諸菩薩,疾證菩提,定無

退轉.爾時,世尊讚善現曰:善哉,善哉!

汝今乃能爲諸菩薩,善說法要,汝之所

說,承佛威神,一切如來,隨喜汝說若

諸菩薩,於法眞如,無差別相,深生信

解,聞說如是諸法眞如,不驚不怖,亦

不沈沒,是諸菩薩,疾證無上正等菩

提,定無退轉.時,舍利子便白佛言:若

諸菩薩,成就此法,定證無上正等覺

耶?爾時,佛告舍利子言:如是如是.是

諸菩薩,決定不墮聲聞等地.爾時,善

現便白佛言:若諸菩薩,欲證菩提,應

云何住,應云何學?佛告善現:若諸菩

薩,欲證菩提,於諸有情,應平等住,謂

於彼類,應起等心、慈心、悲心、喜心、捨

心、不異心、謙下心、利益心、安樂心、無

瞋惱心、如父母心,亦以此心,應與其

語.善現,當知若諸菩薩,欲證菩提,應

如是住,應如是學.

第五分不退品第十六

爾時,善現便白佛言:我等當以何行

狀相,知是不退轉菩薩摩訶薩?佛告

善現:若諸菩薩、能如實知異生、聲聞

獨覺、菩薩及如來地,雖說有異而於

諸法眞如性中,無變異無分別,皆無

二無二分.是諸菩薩,雖實悟入諸法

眞如,而於眞如,無所分別,雖聞眞如,

與一切法,無二無別,而無疑滯,雖聞

諸法種種異相,而於其中,無所執著.

是諸菩薩,終不輕爾,而發語言,諸有

所說,皆引義利,終不觀他,好惡長短,

平等憐愍,而爲說法.若諸菩薩,成就

如是諸行狀相,定於無上正等菩提,

不復退轉.復次,善現,是諸菩薩,不觀

外道、沙門、梵志形相、言說謂彼,於法

實知實見,或能施設正見法門,無有

是處,終不禮敬,外道天神,亦不供養,

而求勝福.復次,善現,是諸菩薩,不墮

惡趣,不受女身,亦不生於卑賤種族,

除爲度脫彼有情類,示同類生,方便

攝受.復次,善現,是諸菩薩,常樂受行

十善業道,亦能方便勸他受行,乃至

夢中,亦無所犯.復次,善現,是諸菩薩,

諸所受持,思惟讀誦,種種經典,令極

通利,皆爲利樂一切有情,恒作是念:

我以此法,爲諸有情,宣說開示,當令

一切法願滿足,復持如是法施善根,

與諸有情,平等共有.迴向所求一切

智智.復次,善現,是諸菩薩,於佛所說

甚深法門,決定不生疑惑猶預,亦不

迷悶,歡喜信受,諸所發言,法爲饒益,

知量而說,言詞柔軟,寢寐輕少,煩惱

不行,入出往來,心不迷謬.恒時安住

正念正知,進止威儀,亦復如是.諸所

遊履,必觀其地,安詳繫念,正視而行,

運動語言,常無卒暴,諸所受用臥具、

衣服,皆常香潔,無諸臭穢,亦無垢膩、

蟣蝨等蟲,恒樂淸閑,常無疾病,身中

無有八萬戶蟲.所以者何?是諸菩薩,

善根增上出過世閒,如如善根,漸漸

增長,如是如是,身心淸淨.爾時,善現

便白佛言:是菩薩心,云何淸淨?佛告

善現:是諸菩薩,如如善根,漸漸增長,

如是如是心中一切,諂曲矯誑,皆永

不行.由此因緣,一切煩惱及餘不善,

皆永息滅,亦超聲聞及獨覺地,疾趣

無上正等菩提.由此應知,心常淸淨.

復次,善現,是諸菩薩,不重利養,不侚

名譽,心離嫉慳,身無愆失,聞甚深法,

心不迷謬,智慧深固,恭敬信受,隨所

聽聞,皆能會入甚深般若波羅蜜多,

諸所造作世閒事業,亦依般若波羅

蜜多方便善巧,會入法性,不見一事,

出法性者,設有不與法性相應,亦能

方便會入般若波羅蜜多甚深理趣,

由斯不見出法性者.復次,善現,是諸

菩薩,設有惡魔,現前化作八大地獄,

一一獄中,化作無量百千菩薩,皆被

猛焰,交徹燒燃,告菩薩言:此諸菩薩,

皆由受得,不退轉記,故墮如是大地

獄中,恒受如斯猛利大苦.汝等旣受

不退轉記,當如此類受斯大苦.是故

汝等,應疾捨棄大菩提心,可脫斯苦,

當生天上或生人中,富貴自在,受諸

快樂.時,諸菩薩,見聞此事,其心不動,

亦不驚疑,但作是念:若諸菩薩,已受

菩提不退轉記,更墮惡趣,受諸苦惱,

如愚異生,必無是處,今見聞者,定是

惡魔所作所說,皆非實有.復次,善現,

是諸菩薩,設有惡魔作沙門像,來至

其所,說如是言:汝先所聞,受持讀誦

甚深般若波羅蜜多相應經典,皆是

邪說,應疾捨棄,勿謂爲眞.汝等若能

速疾捨棄,我當教汝眞淨佛法,令汝

速證無上菩提.汝先所聞,非眞佛語,

是文頌者,虛誑撰集,我之所說,是眞

佛語.善現,當知若諸菩薩,聞如是語,

心動驚疑,應知未受不退轉記,若諸

菩薩,聞如是語,心不驚疑,但隨無作

無相無生,法性而住,應知已受不退

轉記是諸菩薩諸有所作不信他語

不隨他教,而便動轉,如阿羅漢,諸有

所爲不信他語,現證法性,無惑無疑.

一切惡魔,不能傾動,不退菩薩,亦復

如是.一切聲聞、獨覺、外道諸惡魔等,

不能破壞,令於菩提,而生退屈.復次,

善現,是諸菩薩,設有惡魔,來詣其所,

詐現親友,作如是言:汝等所行,是生

死法,非菩提行,汝等今應修盡苦道,

速盡衆苦,得般涅槃.現在苦身,尚應

厭捨,況更樂受當來苦身?宜自審思,

捨先所信,是諸菩薩,聞彼語時,心不

驚疑,但作是念:如是說者,定是惡魔.

時,彼惡魔,復語菩薩,欲聞菩薩,無益

行耶?謂諸菩薩,經如殑伽沙數大劫,

以無量種上妙供具,供養諸佛,復於

殑伽沙等佛,所修無量種難行梵行,

親近承事,如殑伽沙諸佛世尊,請問

無量無邊菩薩,所應修道,云何應住,

云何應行,云何應學諸菩薩道?殑伽

沙等諸佛世尊,如所請問,次第爲說,

彼諸菩薩,如教而住,如教而行,如教

而學經無量劫,尚不能證所求無上

正等菩提,況今汝等可能證得?是時,

菩薩雖聞其言,而心不動,亦無疑惑.

時,彼惡魔,復於是處,化作無量苾芻

形像,告菩薩曰:此諸苾芻,皆於過去

經無數劫,修無量種難行梵行,而不

能得無上菩提,今皆退住阿羅漢果,

云何汝等,能證菩提?是諸菩薩,見聞

此已,卽作是念:定是惡魔爲擾亂我,

作如是事,定無菩薩修行般若波羅

蜜多,至圓滿位,不證無上正等菩提,

退住聲聞、獨覺等地.復作是念:若諸

菩薩,如佛所說修菩提行,不證無上

正等菩提,必無是處,當知今者,所見

所聞,定是惡魔,所作所說.復次,善現,

是諸菩薩,設有惡魔作苾芻像,來至

其所,作如是言:一切智智與虛空等

無性爲性,自相本空,諸法亦然,都無

所有.此中無法,可名能證,亦無有法,

可名所證,證處證時,及由此證,皆不

可得,旣一切法與虛空等,無性爲性,

自相本空.汝等何緣,唐受勤苦,求證

無上正等菩提?汝先所聞,諸菩薩衆,

應求無上正等菩提,皆是魔說,非眞

佛語.汝等應捨大菩提心,勿妄爲他

虛受勤苦.是諸菩薩,聞彼語時,能如

實知,是惡魔事,欲退敗我大菩提心.

我今更應堅固其心,不應信受惡魔

所說.復次,善現,是諸菩薩,若欲調心

入四靜慮,隨意能入遊觀自在,爲度

有情,還生欲界.雖生欲界,而不染欲,

亦不退失,所修靜慮.復次,善現,是諸

菩薩,不貴名聲,不著稱譽,於有情類,

無恚恨心,常欲令其得勝利樂,往來

入出,無散亂心,進止威儀,恒住正念,

爲有情故,雖處居家,而於其中,不生

貪著.雖現受欲,而常厭怖,如涉險路,

心恒驚恐,雖有所食,惶懼不安,但念

何時,出斯險難.雖現受用,種種珍財,

而於其中,不起貪愛,不以邪命,非法

自活,寧自殞歿,不損於人.所以者何?

是諸菩薩,行深般若波羅蜜多,是人

中尊,人中善士,人中龍象,人中蓮華,

人中調御,人中勇健,本爲利樂,一切

有情,現處居家,方便饒益,豈爲自活

侵損於人?所以者何?是諸菩薩,甚深

般若波羅蜜多方便善巧,力所持故.

復次,善現,是諸菩薩,有執金剛,藥叉

神主,常隨左右,密爲守護,不爲一切

人、非人等,邪魅威力,損害身心.由此

因緣,是諸菩薩,乃至無上正等菩提

身意泰然,常不狂亂,具丈夫相,諸根

圓滿,心行調善,恒修淨命,不行幻術,

占相吉凶,呪禁鬼神,合和湯藥,誘誑

卑夫,結好貴人,侮傲聖賢,親昵男女,

不爲名利,自讚毀他,不以染心,瞻顧

戲笑,戒見淸淨,志性淳質.復次,善現,

是諸菩薩,於諸世閒,文章伎藝,雖得

善巧,而不愛著,達一切法不可得故,

皆雜穢語,邪命攝故,於諸世俗、外道

書論.雖亦善知而不樂著,達一切法

本性空故.又諸世俗、外道書論,所說

理事,多有增減,於菩薩道,非隨順故.

復次,善現,是諸菩薩,復有所餘諸行

狀相,吾當爲汝,分別解說.謂彼菩薩,

行深般若波羅蜜多,達諸法空,不樂

觀察,論說衆事、王事、賊事、軍事、戰事,

城邑、聚落、象馬、車乘、衣服、飮食、臥具、

華香、男女、好醜、園林、池沼、山海等事;

不樂觀察論說藥叉、羅剎娑等,諸鬼

神事;不樂觀察論說街衢、市肆、樓閣、

商賈等事;不樂觀察論說歌舞、伎樂、

俳優、戲謔等事,不樂觀察論說洲渚、

舡栰、橋梁、珠寶等事;不樂觀察論說

星辰、寒熱、風雨、吉凶等事;不樂觀察

論說種種法義、相違文頌等事;不樂

觀察論說異生、獨覺、聲聞相應之事;

但樂觀察論說般若波羅蜜多相應

之事.是諸菩薩,常不遠離甚深般若

波羅蜜多相應作意,常不遠離一切

智心,不好乖違樂和諍訟,常希正法,

不愛非法,恒慕善友,不樂惡友,好出

法言,離非法言,樂見如來,欣出家衆,

十方國土有佛世尊,宣說法要,願往

生彼親近供養,聽聞正法,是諸菩薩,

多從欲界、色界,天歿生贍部洲,中國

人趣,善於伎藝,呪術經書,地理、天文

及諸法義,或生邊地,大國大城,與諸

有情,作大饒益.復次,善現,是諸菩薩,

終不自疑,我爲退轉,爲不退轉,於自

地法,亦不生疑,爲有爲無,於諸魔事,

善能覺了,如預流者,於自地法,終不

生疑設有惡魔,種種惑亂,不能傾動,

如有造作無閒業者,彼無間心,恒常

隨逐乃至命盡,不能捨離,設起餘心

不能遮伏.此諸菩薩,亦復如是,不退

轉心,恒常隨逐安住菩薩不退轉地,

世間天、人、阿素洛等,不能動壞自所

得法,於諸魔業,若能覺知所證法中,

常無疑惑.雖生他世,亦不發起聲聞、

獨覺相應之心,亦不自疑,我於來世,

能證無上佛菩提,不安住自地,不隨

他緣,於自地法,無能壞者.所以者何?

是諸菩薩,成就無動無退轉智,一切

惡緣,不能傾動,其心堅固,踰於金剛.

設有惡魔,作佛形像,來至其所,作如

是言:汝今應求阿羅漢果,永盡諸漏,

入般涅槃.汝未堪受大菩提記,亦未

證得無生法忍.汝今未有不退轉地,

諸行狀相,如來不應授汝無上大菩

提記.是諸菩薩,聞彼語時,心無變動,

亦不退沒,無驚無怖,但作是念:此定

惡魔,或魔眷屬,化作佛像,來至我所,

作如是說.若眞佛說,不應有異.若諸

菩薩,聞彼語時,能作如是觀察憶念,

定是惡魔,化爲佛像,令我遠離甚深

般若,令我棄捨無上菩提.是故不應

隨彼所說,時魔驚怖,卽便隱沒,是諸

菩薩,定已安住不退轉地,過去諸佛

久已授彼大菩提記.所以者何?是諸

菩薩,具不退地諸行狀相故,能覺知

惡魔事業,令彼隱沒,更不復現.復次,

善現,是諸菩薩,攝護正法,不惜身命,

況餘珍財、朋友、眷屬?爲護正法,勇猛

精進,恒作是念:如是正法,卽是諸佛,

淸淨法身,一切如來,恭敬供養,我今

攝護如是正法,卽爲攝護諸佛法身.

復作是念:如是正法,通屬三世諸佛

世尊,我亦墮在未來佛數,佛已授我

大菩提記,諸佛正法,卽我所有,我今

卽爲護自正法,我未來世,得作佛時,

亦爲有情,宣說此法.是諸菩薩,見斯

義利,攝護如來所說正法,不惜身命,

親屬珍財乃至菩提,常無懈倦.復次,

善現,是諸菩薩,聞佛說法,無惑無疑,

聞已受持,常不忘失.爾時,善現便白

佛言:是諸菩薩,但聞佛語,無惑無疑,

常不忘失,爲聞菩薩及聲聞等所說

正法,亦能如是?佛告善現:是諸菩薩,

普聞一切有情言音文字義理,皆能

通達,無惑無疑,常不忘失.所以者何?

是諸菩薩,於諸法中,得無生忍,已善

通達諸法實性,聞皆耳順,竝無疑惑,

又得聞持陁羅尼故,常能憶念,終不

忘失.善現,當知是爲不退轉菩薩摩

訶薩諸行狀相.

第五分貪行品第十七之一

爾時,善現便白佛言:希有.世尊,是諸

菩薩,成就如是大功德聚.世尊能如

殑伽沙劫,說不退轉諸行狀相.唯願

如來應正等覺,復爲宣說甚深般若

波羅蜜多相應義處,令諸菩薩,安住

其中,修菩提行,疾得圓滿.佛告善現:

善哉,善哉!汝今乃能問如是事,諦聽

諦聽.當爲汝說.善現,當知甚深般若

波羅蜜多相應義處,謂空.無相.無願,

無作,無生無滅非有寂靜,離染涅槃,

增語所顯.具壽善現復白佛言:爲但

此法,名深般若波羅蜜多相應義處,

爲一切法,皆得名爲甚深般若波羅

蜜多相應義處?佛告善現:餘一切法,

亦得名爲甚深般若波羅蜜多相應

義處.所以者何?謂一切色、受、想、行、識,

亦名甚深.善現,云何色乃至識,亦名

甚深?謂眞如甚深故,色乃至識,亦名

甚深.復次,善現,若處無色,名色甚深,

廣說乃至若處無識,名識甚深.爾時,

善現復白佛言:希有世尊,微妙方便

遮遣五蘊,顯示涅槃.佛告善現:如是

如是.若諸菩薩,能於如是甚深般若

波羅蜜多相應義處,審諦觀察,作如

是念:我今應如甚深般若波羅蜜多,

所教而住,我今應如甚深般若波羅

蜜多,所說而學.是諸菩薩,由能如此

依深般若波羅蜜多相應義處,審諦

觀察,精進修行,乃至一日,所獲福聚,

無量無邊.如貪行人,復多尋伺,與他

美女,共爲邀契,彼女限㝵,不獲赴期,

此人欲心,熾盛流注.善現,於意云何?

其人欲心,於何處轉?世尊,此人欲心,

於女處轉.謂作是念:彼何當來共會

於此,歡娛戲樂?善現,於意云何?其人

晝夜,幾欲念生?世尊,此人晝夜,欲念

甚多?佛告善現:若諸菩薩,依深般若

波羅蜜多相應義處,審諦觀察,精進

修行,乃至一日,所超生死,流轉劫數.

與貪行人,經一晝夜,所起欲念,其數

量等.善現,當知是諸菩薩,隨依如是

甚深般若波羅蜜多相應義處,審諦

觀察,精進修行,隨能解脫,能㝵無上

正等菩提所有過失.是故菩薩,依深

般若波羅蜜多相應義處,審諦觀察,

精進修行,無懈倦者,疾證無上正等

菩提.善現,當知若諸菩薩,依深般若

波羅蜜多相應義處,審諦觀察,精勤

修行,經一晝夜,所獲功德勝諸菩薩,

離深般若波羅蜜多,經如殑伽沙數

大劫,布施功德無量無邊.復次,善現,

若諸菩薩,依深般若波羅蜜多相應

義處,審諦觀察,精進修行,經一晝夜,

所獲功德,勝諸菩薩,離深般若波羅

蜜多,經如殑伽沙數大劫,以諸供具,

供養預流、一來、不還、應果獨覺菩薩,

如來布施功德無量無邊.復次,善現,

若諸菩薩,依深般若波羅蜜多,所說

而住,經一晝夜,精勤修學布施、淨戒、

安忍、精進、靜慮、般若,所獲功德,勝諸

菩薩,離深般若波羅蜜多,經如殑伽

沙數大劫,精勤修學布施、淨戒、安忍、

精進、靜慮、般若,所獲功德無量無邊.

復次,善現,若諸菩薩,依深般若波羅

蜜多,所說而住,經一晝夜,以微妙法,

施諸有情,所獲功德,勝諸菩薩,離深

般若波羅蜜多,經如殑伽沙數大劫,

以微妙法,施諸有情,所獲功德無量

無邊.復次,善現,若諸菩薩,依深般若

波羅蜜多,所說而住,經一晝夜,修三

十七菩提分法及餘善根,所獲功德,

勝諸菩薩,離深般若波羅蜜多,經如

殑伽沙數大劫,修三十七菩提分法

及餘善根,所獲功德無量無邊.復次

善現,若諸菩薩,依深般若波羅蜜多,

所說而住,經一晝夜,修行種種財施

法施,住空閑處,繫念思惟先所修行

種種福業,迴向無上正等菩提,所獲

功德,勝諸菩薩,離深般若波羅蜜多,

經如殑伽沙數大劫,修行種種財施、

法施,住空閑處,繫念思惟先所修行

種種福業,迴向無上正等菩提,所獲

功德無量無邊.復次,善現,若諸菩薩,

依深般若波羅蜜多,所說而住,經一

晝夜,普緣三世佛及弟子功德善根,

和合稱量,現前隨喜,迴向無上正等

菩提,所獲功德,勝諸菩薩,離深般若

波羅蜜多,經如殑伽沙數大劫,普緣

三世佛及弟子功德善根,和合稱量,

現前隨喜,迴向無上正等菩提,所獲

功德無量無邊.爾時,善現便白佛言:

如來常說諸行,皆是分別所作,都非

實有.以何因緣,此諸菩薩,所獲功德,

無量無邊.佛告善現:是諸菩薩,行深

般若波羅蜜多,亦常觀察所作善事,

空無所有,虛妄不實,如如觀察所作

善事,空無所有,虛妄不實,如是如是.

便能不離甚深般若波羅蜜多,如如

不離甚深般若波羅蜜多,如是如是

所獲功德,無量無邊.具壽善現便白

佛言:無量無邊,義有何別?佛告善現:

言無量者,謂於此中,其量永息,言無

邊者,謂於是處,數不可盡.具壽善現

復白佛言:頗有因緣,色乃至識,亦無

量無邊耶?佛告善現:亦有因緣,色乃

至識,無量無邊.具壽善現復白佛言:

何因緣故,色乃至識,無量無邊?佛告

善現:色乃至識,皆性空故,無量無邊.

具壽善現復白佛言:爲但色、受、想、行、

識空,爲一切法,皆悉空耶?佛告善現:

我說諸法,無不皆空.具壽善現復白

佛言:無量無邊,是何增語?佛告善現:

無量無邊,是空、無相、無願增語.具壽

善現復白佛言:無量無邊,爲但是空、

無相、無願,爲更有餘義耶?佛告善現:

於意云何?我豈不說一切法門,無不

皆空?善現答言:如來常說一切法門

無不皆空.佛告善現:空卽無盡,空卽

無量,空卽無邊,空卽餘義.是故善現,

一切法門,雖有種種言說差別,而義

無異.善現,當知諸法空理,皆不可說.

如來方便,說爲無盡,或說無量,或說

無邊,或說爲空,或說無相,或說無願,

或說無作,或說無生,或說無滅,或說

非有,或說寂靜,或說離染,或說涅槃,

諸如是等,無量法門,義實無異,皆是

如來方便演說.爾時,善現便白佛言:

希有.世尊.方便善巧,諸法實性,皆不

可說,而爲有情,方便顯示,如我解佛,

所說義者,諸法實性,皆不可說.佛告

善現:如是如是.所以者何?一切法性,

皆畢竟空,無能宣說,畢竟空者.具壽

善現復白佛言:不可說義,有增減不?

佛告善現:不可說義,無增無減.具壽

善現復白佛言;若不可說義,無增無

減者,卽應布施乃至般若波羅蜜多,

亦無增減,若此六種波羅蜜多,亦無

增減.云何菩薩,以無增減波羅蜜多,

求證無上正等菩提,能近無上正等

菩提?若諸菩薩,增減六種波羅蜜多,

便不能近無上菩提.佛告善現:如是

如是.不可說義波羅蜜多,皆無增減.

然諸菩薩,行深般若波羅蜜多方便

善巧,不作是念:如是六種波羅蜜多,

有增有減.但作是念:唯有名想,謂爲

布施乃至般若波羅蜜多.是諸菩薩,

修行布施乃至般若波羅蜜多,持此

六種,俱行作意,幷依此起心及善根,

與諸有情,平等共有,迴向無上正等

菩提.如佛無上正等菩提,微妙甚深

而起迴向,由此迴向方便善巧,增上

勢力,能證無上正等菩提.爾時,善現

便白佛言:何謂無上正等菩提?佛告

善現:諸法眞如,是謂無上正等菩提.

善現,當知諸法眞如,無增減故,諸佛

無上正等菩提,亦無增減.若諸菩薩,

數多安住如是眞如相應作意,便近

無上正等菩提.如是善現,不可說義,

雖無增減而不退失眞如作意波羅

蜜多,雖無增減而不退失所求無上

正等菩提.若諸菩薩,安住如是眞如

作意,修行六種波羅蜜多,便近無上

正等菩提.具壽善現便白佛言:是諸

菩薩,爲初心起能近菩提,爲後心起,

能近菩提?若初心起,能近菩提,初心

起時,後心未起,無和合義,若後心起,

能近菩提,後心起時,前心已滅,無和

合義.如是前後心、心所法,進退推徵

無和合義,如何可得積集善根?若諸

善根,不可積集,云何菩薩,能近菩提?

佛告善現:於意云何?如燃燈時,爲初

焰能燋炷,爲後焰能燋炷?善現答言:

如我意解,非初焰能燋炷,亦不離初

焰,非後焰能燋炷,亦不離後焰.佛告

善現:於意云何?炷爲燋不?善現答言:

世閒現見其炷實燋.佛告善現:菩薩

亦爾,非初心起,能近菩提,亦不離初

心,非後心起能近菩提,亦不離後心,

而諸菩薩,行深般若波羅蜜多方便

善巧,令諸善根,增長圓滿,能近菩提.

具壽善現便白佛言:如是緣起,理趣

甚深,非卽前後諸心起故,能近菩提;

非離前後諸心起故,能近菩提.而諸

菩薩,能近菩提.佛告善現:於意云何?

若心滅已,更可生不?善現對曰:不也.

世尊是心已滅,不可更生.於意云何?

若心已生,有滅法不?如是.世尊,若心

已生,定有滅法.於意云何?有滅法心,

非當滅不?不也.世尊,有滅法心,決定

當滅.於意云何?無滅法心,爲可生不?

不也.世尊,無滅法心,無可生義.於意

云何?無生法心,爲可滅不?不也,世尊,

無生法心,無可滅義.於意云何?無生

滅法心,爲可生滅不?不也.世尊,無生

滅法心,無可生滅義.於意云何?若法

已滅,更可滅不?不也.世尊,若法已滅,

不可更滅.於意云何?若法已生,更可

生不?不也.世尊,若法已生,不可更生.

於意云何?諸法實性,有生滅不?不也.

世尊,諸法實性,無生無滅.於意云何?

心住爲如心眞如不?如是.世尊,如心

眞如心如是住.於意云何?若心住如

眞如,是心爲如眞如、實際,性常住不?

不也.世尊,是心非如眞如實際,其性

常住.於意云何?諸法眞如,極甚深不?

如是.世尊,諸法眞如,極爲甚深.於意

云何?卽眞如是心不?不也,世尊.於意

云何?離眞如有心不?不也,世尊.於意

云何?卽心是眞如不?不也,世尊.於意

云何?離心有眞如不?不也,世尊.於意

云何?眞如爲能見眞如不?不也,世尊.

於意云何?汝爲見有實眞如不?不也,

世尊.於意云何?若諸菩薩,能如是行

是行深般若波羅蜜多不?如是.世尊,

若諸菩薩,能如是行,是行深般若波

羅蜜多.

大般若波羅蜜多經卷第五百六十二

己亥歲高麗國大藏都監奉

勅雕造

大般若波羅蜜多經卷第五百六十三 果

三藏法師玄奘奉 詔譯

第五分貪行品第十七之二

佛告善現:若諸菩薩,能如是行,爲行

何處?善現白言:若諸菩薩,能如是行,

都無行處.所以者何?諸現行法,皆不

轉故.佛告善現:若諸菩薩,行深般若

波羅蜜多,爲行何義諦?善現白言:若

諸菩薩,行深般若波羅蜜多,行勝義

諦.佛告善現:於意云何?若諸菩薩,行

勝義諦,於勝義諦,爲取相不?善現對

曰:不也,世尊.佛告善現:於意云何?是

諸菩薩,於勝義諦,雖不取相,而行相

不?善現對曰:不也,世尊.佛告善現:於

意云何?是諸菩薩,於勝義諦,旣不行

相,爲壞相不?善現對曰:不也,世尊.佛

告善現:於意云何?是諸菩薩,於勝義

諦,雖不壞相,而遣相不?善現對曰:不

也,世尊.佛告善現:是諸菩薩,於勝義

相,若不壞遣,云何能斷取相想耶?善

現白言:是諸菩薩,不作是念:我今壞

相,遣相斷想,亦未修學斷想之道.若

諸菩薩,精進修行斷想道者,未具佛

法,應墮聲聞或獨覺地.是諸菩薩,方

便善巧,雖於諸相及取相想,深知過

失,而不壞遣,速斷此想,證於無相.何

以故?一切佛法,未圓滿故.佛告善現:

如是如是.時,舍利子語善現言:若諸

菩薩,夢中修行三解脫門,於深般若

波羅蜜多,有增益不?若諸菩薩,覺時

修行三解脫門,於深般若波羅蜜多,

旣有增益,彼夢中修,亦應增益.何以

故?佛說夢覺無差別故.善現報言:若

諸菩薩,覺時修行甚深般若波羅蜜

多,旣名安住甚深般若波羅蜜多,是

諸菩薩,夢中修行甚深般若波羅蜜

多,亦名安住甚深般若波羅蜜多,三

解脫門,於深般若波羅蜜多,能爲增

益,亦復如是.若夢若覺,義無別故.舍

利子言:夢中造業,有增益不?佛說諸

法,不實如夢,故於夢中,所造諸業,應

無增益,要至覺時,憶想分別,乃有增

益.善現報曰:若諸有情,夢斷他命,未

至覺位,憶想分別,便自慶幸,彼所造

業,不增益耶?舍利子言:無所緣事,若

思若業,俱不得生,要有所緣,思業方

起,夢中思業,緣何而生?善現報言:如

是如是.若夢若覺,無所緣事,思業不

生,要有所緣,思業方起.何以故?舍利

子,要於見聞覺知諸相,有覺慧轉,由

斯起染,或復起淨.若無見聞覺知諸

相,無覺慧轉,亦無染淨.由此故,知若

夢若覺,有所緣事,思業乃生.若無所

緣,思業不起.時,舍利子問善現言:佛

說所緣,皆離自性,如何可說,有所緣

事,思業乃生,若無所緣,思業不起?善

現答言:雖諸思業,及所緣事,皆離自

性,而由自心,取相分別,世俗施設,說

有所緣,起諸思業,非此所緣離心別

有.時,舍利子問善現言:若諸菩薩,夢

中行施,施已迴向無上菩提,是諸菩

薩,爲實以施,迴向無上佛菩提不?善

現報言:慈氏菩薩,久已受得大菩提

記,宜可請問,定當爲答.時,舍利子如

善現言:恭敬請問慈氏菩薩.時,慈氏

菩薩語舍利子言:何等名爲慈氏菩

薩,而謂能答?尊者所問,爲色耶,爲受

想行識耶爲色空耶爲受想行識空

耶?且色非慈氏菩薩,亦不能答.尊者

所問?受、想、行、識,非慈氏菩薩,亦不能

答.尊者所問,色空非慈氏菩薩,亦不

能答.尊者所問,受、想、行、識空非慈氏

菩薩,亦不能答.尊者所問,我都不見

有法可名慈氏菩薩,亦都不見有法

能答.有法所答,答處答時及由此答,

皆亦不見.我都不見有法能記,有法

所記,記處記時及由此記,皆亦不見

何以故?舍利子,以一切法,本性皆空,

畢竟推徵不可得故.時,舍利子問慈

氏言:仁者所說,法爲如所證不?慈氏

答言:我所說法,非如所證.所以者何?

我所證法,不可說故.時,舍利子作是

念言:慈氏菩薩,覺慧甚深,長夜修行

甚深般若波羅蜜多,能作是說.爾時,

世尊知舍利子心之所念,卽便告曰:

於意云何?汝由是法,成阿羅漢,爲見

此法,是可說不?舍利子曰:不也,世尊.

佛言:菩薩行深般若波羅蜜多,所證

法性,亦復如是,不可宣說.是諸菩薩,

方便善巧,不作是念:我由此法,於大

菩提,已得受記,今得受記,當得受記.

不作是念:我由此法,當證菩提.若諸

菩薩,能如是行,是行般若波羅蜜多.

於得菩提,亦無怖畏,決定自知我當

證故.是諸菩薩,行深般若波羅蜜多,

聞甚深法,不驚不怖,亦不沈沒.是諸

菩薩,若在曠野有惡獸處,亦無怖畏.

所以者何?是諸菩薩,爲欲饒益諸有

情故,能捨一切內外所有,恒作是念:

諸惡獸等,欲噉我身,我當施與,令其

充足.由此善根,令我布施波羅蜜多,

速得圓滿,疾證無上正等菩提.我當

如是勤修正行,證得無上正等覺.時,

我佛土中,得無一切傍生、餓鬼,是諸

菩薩,若在曠野有惡賊處,亦無怖畏.

所以者何?是諸菩薩,爲欲饒益諸有

情故,能捨一切內外所有,樂修諸善,

於身命財,無所顧悋,恒作是念:若諸

有情,競來劫奪我諸資具,或有因斯

害我身命,我當於彼,不生瞋恨.由此

因緣,令我安忍波羅蜜多,速得圓滿,

疾證無上正等菩提.我當如是勤修

正行,證得無上正等覺.時,我佛土中,

得無一切劫害冤賊,由我佛土,極淸

淨故,亦無餘惡,是諸菩薩,若在曠野

無水之處,亦無怖畏,作是念言:我當

宣說無上妙法,斷諸有情渴愛之病,

設我由此渴乏命終,於諸有情,必不

捨離大悲作意,施妙法水,奇哉!薄福.

是諸有情,居在如斯無水世界,我當

如是勤修正行,證得無上正等覺.時

我佛土中,得無如是一切燋渴乏水

曠野,我當方便,勸諸有情,修勝福業,

隨所在處,皆令具足八功德水.是諸

菩薩,處飢饉土,亦無怖畏.作是念言:

我當精進嚴淨佛土,當證無上正等

覺.時,我佛土中,得無如是一切飢饉,

諸有情類,具足快樂,隨意所湏,應念

卽至,如諸天上,所念皆得,我當發起

堅猛精進,令諸有情,法願滿足,一切

時處,一切有情,於一切種資緣無乏.

若諸菩薩,無斯怖畏,定證無上正等

菩提,是諸菩薩,遇疾疫時,亦無怖畏.

何以故?是諸菩薩,恒審思惟,無法名

病,亦無病者,一切皆空,不應怖畏.我

當如是勤修正行,證得無上正等覺.

時,我佛土中,諸有情類,等無三病,精

進修行,殊勝善法,如佛所說,常無懈

廢.是諸菩薩,若念菩提,經夂乃得,亦

無怖畏.所以者何?前際劫數,雖有無

量,而一念頃,憶念分別,積集所成,後

際劫數,應知亦爾是故菩薩,不應於

中,作久遠想,而生怖畏.何以故?前際、

後際劫數短長,皆一剎那心相應故,

如是菩薩,於可畏事,能審思惟,不生

怖者,疾證無上正等菩提.

第五分姊妹品第十八

爾時,會中有一天女,從座而起,頂禮

佛足,偏覆左肩,右膝著地,合掌恭敬,

白言:世尊,我於此中,亦無怖畏,願當

來世,得作佛時,亦爲有情,說如斯法.

作是語已,取妙金花,恭敬至誠,散如

來上,佛神力故,令此金花,上踊虛空,

繽紛而住.爾時,世尊,卽便微笑,從面

門出金色光明,普照十方,還從頂入.

時,阿難陁見聞是已,恭敬合掌,白言:

世尊,何因何緣,現此微笑,諸佛現笑,

非無因緣?爾時,世尊告慶喜曰:今此

天女,於未來世,當成如來應正等覺,

劫名星喩,佛號金花.慶喜,當知今此

天女,卽是最後所受女身,捨此身已,

便受男身,盡未來際,不復爲女.從此

歿已,生於東方不動佛國,勤修梵行.

此女彼界,便字金花,從不動佛世界

歿已,復生他方,有佛世界,隨所生處,

常不離佛,如轉輪王,從一臺殿,至一

臺殿,歡娛受樂,乃至命終,足不履地.

此女亦爾,從一佛國,至一佛國,隨所

生處,常不遠離諸佛世尊乃至菩提,

恒修梵行.時,阿難陁竊作是念:今此

姊妹,當作佛時,亦應如今菩薩衆會.

佛知其念,告慶喜言:如是如是.如汝

所念,金華菩薩,當作佛時,亦爲衆會,

宣說如是甚深般若波羅蜜多.彼會

菩薩,其數多少,亦如我今菩薩衆會,

聲聞弟子,其數難知.但可摠說,無量

無數彼佛世界,惡獸、惡賊、飢渴病等,

一切皆無,亦無諸餘煩惱怖畏.爾時,

慶喜復白佛言:今此姊妹,先於何佛,

初發無上正等覺心,種諸善根,迴向

發願?佛告慶喜:此女過去,燃燈佛所,

初發大心,亦以金華,散彼佛上,迴向

發願,今得値我.慶喜,當知我於過去,

燃燈佛所,以五莖華,奉散彼佛,迴向

發願.燃燈如來應正等覺,知我根熟,

與我受記,汝於來世,當得作佛,號爲

能寂界,名堪忍劫,號爲賢天女.爾時,

聞佛授我大菩提記,歡喜踊躍,卽以

天華,散彼佛上,迴向發願,使我來世,

於此菩薩得作佛時,亦如今佛,現前

授我大菩提記.故我今者,與彼授記.

爾時,慶喜聞佛所說,歡喜踊躍,白言:

世尊,今此姊妹,夂已修習大菩提心,

迴向發願,今得成熟.佛告慶喜:如是

如是.如汝所說.爾時,善現便白佛言:

云何菩薩,行深般若波羅蜜多,現入

空定?佛告善現:若諸菩薩,行深般若

波羅蜜多,觀諸色、受、想行、識空,作此

觀時,不令心亂.若心不亂,則如實見

法雖,如實見法,而不作證.具壽善現

復白佛言:云何菩薩,雖見空法,而不

作證?佛告善現:是諸菩薩,觀法空時,

先作是念:我應觀法,諸相皆空,而於

其中,不應作證.我爲學故,觀諸法空,

不爲證故,觀諸法空,今是學時,非爲

證時.是諸菩薩,未入定位,攝心於境,

非入定時.菩薩爾時,雖不退失菩提

分法,而不盡漏.所以者何?是諸菩薩,

成就廣大智慧善根,能自審思:我於

空法,今時應學,不應作證,我應攝受

甚深般若波羅蜜多,觀諸法空,圓滿

一切菩提分法,不應今時,證於實際,

墮二乘地,不得菩提.譬如有人,勇健

威猛,所立堅固,形貌端嚴,六十四能

無不具足,於餘伎術,學至究竟,具多

最勝功德尸羅,聰慧巧言善能酬對,

具慈具義有大勢力,諸有所爲,皆能

成辦,善事業故,功少利多,由此衆人,

無不敬愛,有因緣故,將其父母、妻子、

眷屬,發趣他方,中路經過險難曠野,

其中多有,惡獸、怨賊、眷屬、大小,無不

驚惶.其人自恃多諸伎術,威猛勇健,

身意泰然,安慰父母、妻子、眷屬,勿有

憂懼,必令無苦,疾度曠野,至安隱處.

彼人爾時,化作種種勇銳兵仗,遇諸

怨敵,令彼見之,自然退散故彼壯士,

於曠野中,惡獸怨賊,無傷害意,善權

方便,將諸眷屬,疾度曠野,至安樂處.

諸菩薩衆,亦復如是,愍生死苦,諸有

情類,繫念安住,慈、悲、喜、捨,攝受般若

波羅蜜多,殊勝善根,方便善巧,如佛

所許,持諸功德,迴向無上正等菩提.

雖具修空,而不作證,深心愍念一切

有情,緣諸有情,欲施安樂.是諸菩薩,

超煩惱品,亦超魔品及二乘地雖住

空定,而不盡漏;雖善習空,而不作證.

爾時,菩薩住空定中,雖於相不執,而

不證無相,如堅翅鳥,飛騰虛空,自在

翺翔,久不墮落,雖依空戲,而不住空,

亦不爲空之所拘㝵.諸菩薩衆,亦復

如是,雖學空、無相、無願解脫門,而不

住空、無相、無願,乃至佛法,未極圓滿,

終不依彼,永盡諸漏如有壯夫,善閑

射術,欲顯己伎,仰射虛空,爲令空中,

箭不墮地,復以後箭,射前箭筈,如是

展轉,經於多時,箭箭相承,不令其墮.

若欲令墮,便止後箭,爾時諸箭,方頓

墮落.此諸菩薩,亦復如是,行深般若

波羅蜜多,攝受殊勝方便善巧乃至

善根,未極成熟,終不中道,證於實際.

若時善根,已極成熟,便證實際,得大

菩提,是故菩薩.行深般若波羅蜜多

方便善巧,皆應如是於深法性,審諦

觀察.若諸佛法,未極圓滿,不應作證.

爾時,善現便白佛言:甚奇,世尊,希有.

善逝,是諸菩薩,能爲難事,雖學深法,

而不作證.佛告善現:如是如是.此諸

菩薩,誓不棄捨一切有情,能辦斯事,

謂諸菩薩,發廣大心,爲脫有情,生死

苦故,雖數引發三解脫門,而於中道,

不證實際.所以者何?所欲度脫,不應

捨故,方便善巧,所護持故,不應中閒,

證於實際.復次,善現,若諸菩薩,於甚

深處,欲以般若波羅蜜多,審諦觀察,

謂空、無相、無願等,持三解脫門所行

之處.是諸菩薩,應作是念:有情長夜,

起有情想,執有所得,引生種種邪惡

見趣,輪迴生死,受苦無窮,我爲斷彼

邪惡見趣,應求無上正等菩提,爲諸

有情,說深空法,令斷彼執出生死苦.

是故雖學空解脫門,而於中閒,不證

實際.是諸菩薩,由起此念,方便善巧,

雖於中閒,不證實際,而不退失慈、悲、

喜、捨,四種勝定.所以者何?是諸菩薩,

甚深般若波羅蜜多方便善巧,所攝

受故,倍增白法,諸根漸利,力覺道支,

轉復增益.復次,善現,是諸菩薩,應作

是念:有情長夜,行諸相中,起種種執,

由斯輪轉,受苦無窮.我爲斷彼諸相

執故,應求無上正等菩提,爲諸有情,

說無相法,令斷相執,出生死苦,由斯

數入無相等持,是諸菩薩,由先成就

方便善巧,及所起念,雖數現入無相

等持,而於中閒,不證實際.雖於中閒,

不證實際,而不退失四無量定.所以

者何?是諸菩薩,甚深般若波羅蜜多

方便善巧,所攝受故,倍增白法,諸根

漸利,力覺道支,轉復增益.復次,善現,

是諸菩薩,應作是念:有情長夜,其心

常起常想、樂想、我想、淨想,由此引生

顚倒執著,輪轉生死,受苦無窮.我爲

斷彼四顚倒故,應求無上正等菩提,

爲諸有情,說無倒法,謂說生死無常、

無樂、無我、無淨,唯有涅槃,微妙寂靜,

具足種種眞實功德,由斯數入無願

等持.是諸菩薩,由先成就方便善巧

及所起念,雖數現入無願等持,而諸

佛法,未極圓滿,終不中閒,證於實際.

雖於中閒,不證實際,而不退失四無

量定.所以者何?是諸菩薩,甚深般若

波羅蜜多方便善巧,所攝受故,倍增

白法,諸根漸利,力覺道支,轉復增益.

復次,善現,是諸菩薩,應作是念:有情

長夜,先已行有所得,今亦行有所得;

先已行有相,今亦行有相;先已行顚

倒,今亦行顚倒;先已行和合想,今亦

行和合想;先已行虛妄想,今亦行虛

妄想;先已行邪見,今亦行邪見.由斯

輪轉受苦無窮,我爲斷彼如是過失,

應求無上正等菩提,爲諸有情,說甚

深法,令彼過失,皆永斷除,不復輪迴

受生死苦,速證常樂眞淨涅槃.是諸

菩薩,由深愍念一切有情,成就殊勝

方便善巧,甚深般若波羅蜜多,所攝

受故,於深法性,常樂觀察,謂空、無相、

無願,無作、無生、無滅、無性、實際.是諸

菩薩,成就如是殊勝智見,若墮無相、

無作之法,或住三界,俱無是處.是諸

菩薩,成就如是殊勝功德,捨諸有情,

而趣圓寂,不證無上正等菩提,饒益

有情,亦無是處.復次,善現,若諸菩薩,

欲得無上正等菩提,應當請問:諸餘

菩薩,云何菩薩修習一切菩提分法,

引發何心,能令菩薩,學空、無相、無願、

無作、無生、無滅、無性、實際,而不作證,

然修般若波羅蜜多?若餘菩薩,得此

問時,作如是答:諸菩薩衆,但應思惟

空無相等,不爲顯示,應念不捨,一切

有情攝受殊勝方便善巧.當知彼菩

薩,先未蒙諸佛授與無上正等菩提

不退轉記.所以者何?彼諸菩薩,未能

開示,分別顯了不退轉地.諸菩薩衆

不共法相,不如實知,他所請問,不退

轉地諸行狀相,亦不能答.爾時,善現

便白佛言:頗有因緣,知諸菩薩不退

轉不?佛告善現:亦有因緣,知諸菩薩

是不退轉,謂有菩薩,於深般若波羅

蜜多,若聞不聞,能如實答,先所請問,

能如實行,不退轉地諸菩薩行.由此

因緣,知彼菩薩是不退轉.具壽善現

復白佛言:以何因緣,有多菩薩,行菩提

行,少有能作,如實答者?佛告善現:雖

多菩薩,行菩提行,而少菩薩,得受如

是不退轉地,微妙慧記.若有得受如

是記者,皆於此中,能如實答.善現,當

知是諸菩薩,善根明利,智慧深廣,世

間天、人、阿素洛等,皆不能壞大菩提心.

第五分夢行品第十九

復次,善現,若諸菩薩,乃至夢中不著

三界及二乘地,亦不稱譽.雖觀諸法,

如夢所見,而於實際,能不證受.是不

退轉諸菩薩相.復次,善現,若諸菩薩,

夢中見佛,無量百千大衆圍遶,而爲

說法,或見自身,有如是事.是不退轉

諸菩薩相.復次,善現,若諸菩薩,夢中,

見佛,具諸相好,常光一尋,周帀照曜,

與無量衆,踊在虛空,現大神通,說正

法要,化作化士,令往他方,無邊佛國,

作諸佛事,或見自身,有如是事.是不

退轉諸菩薩相.復次,善現,若諸菩薩,

夢見狂賊,破壞村城,或見火起,焚燒,

聚落,或見惡獸欲來害身,或見怨家,

欲斬其首,或見父母臨當命終,或見

自身衆苦來逼.雖見此等諸怖畏事,

而不驚懼,亦無憂惱,從夢覺已,能正

思惟三界非眞,皆如夢見,我得無上

正等覺時,當爲有情,說三界法,一切

虛妄,皆如夢境.是不退轉諸菩薩相.

復次,善現,若諸菩薩,乃至夢中,見有

地獄、傍生、鬼界、諸有情類,便作是念:

我當精勤修菩薩行,速趣無上正等

菩提.我佛土中,得無地獄、傍生、鬼界

惡趣及名.從夢覺已,亦作是念.善現,

當知是諸菩薩,當作佛時,國土淸淨,

定無惡趣及彼名聲.是不退轉諸菩

薩相.復次,善現,若諸菩薩,夢中見火

燒地獄等,諸有情類,或復見燒城邑

聚落,便發願言:我若已受不退轉記,

願此大火,變爲淸涼.若此菩薩,作是

願時,夢中見火,卽爲頓滅,當知已受

不退轉記.若此菩薩,作是願時,夢中

見火不爲頓滅,當知未受不退轉記.

覺時見火,燒諸城邑,火隨願滅,不滅

亦然.復次,善現,若諸菩薩,覺時見火

燒諸城邑,便作是念:我若實有不退

轉相,願此大火,卽爲頓滅,變作淸涼.

念已發言:火不頓滅,然燒一里,越置

一里,復燒一里,或燒一家,越置一家,復

燒一家,如是展轉其火乃滅.是諸菩

薩,當知亦已受不退記,然被燒者,謗

法餘殃,或表當來,謗法苦相.復次,善

現,若諸菩薩,見有男子,或有女人,現

爲非人之所魅著受諸苦惱,不能遠

離,便作是念:若諸如來,知我已得,淸

淨意樂,知我已受不退轉記,已離聲

聞、獨覺等地,必得無上正等菩提.願

垂照察我心所念,我若實能修菩薩

行,疾證無上正等菩提.濟拔有情生

死苦者,願是男子或此女人,不爲非

人之所擾惱,彼隨我語,卽當捨去.是

諸菩薩,作此語時,若彼非人,不爲去

者,當知未受不退轉記.若彼非人,卽

爲去者,當知已受不退轉記.復次,善

現,有諸菩薩,實未受得不退轉記,見

有男子或有女人,現爲非人之所魅

著,受諸苦惱,不能遠離,卽便輕爾,發

誠諦言:若我已得不退轉記,令此男

子或此女人,不爲非人之所擾惱,彼

隨我語,速當捨去.爾時,惡魔爲誑,惑

彼卽便驅逼非人令去.所以者何?惡

魔威力,勝彼非人.是故非人,受魔教

勅,卽便捨去.時,彼菩薩,作是念言:非

人今去,是吾威力.所以者何?非人隨

我,所發誓願,卽便放捨男子女人,無

別緣故.是諸菩薩,旣不覺知惡魔所

作,謂是自力,輕餘菩薩,起增上慢,雖

勤精進,終不能得無上菩提,墮二乘

地,數爲惡魔之所誑惑.是故菩薩,應

善覺知諸惡魔事,修諸善業.復次,善

現,有諸菩薩,實未受得不退轉記,遠

離般若波羅蜜多方便善巧,未免魔

惑,謂有惡魔,爲誑惑故,方便化作種

種形像,至菩薩所,作如是言:汝自知

耶?過去諸佛,已曾授汝大菩提記,汝

身眷屬,乃至七世名字差別,我悉善

知,汝身生在某方、某國、某城、某邑、某

聚落中,汝在某年、某月、某日、某時、某

宿相王中,生如是惡魔.若見菩薩,稟

性柔軟,諸根暗鈍,便詐記言:汝於先

世,所稟根性,已曾如是.若見菩薩,稟

性剛强,諸根明利,便詐記言:汝於先

世,亦曾如是.若見菩薩,具足種種杜

多功德及餘勝行,便詐記言:汝於先

世,亦曾如是具諸功德,應自慶慰,勿

得自輕.時,彼菩薩,聞此惡魔說其過

現名等功德,歡喜踊躍,起增上慢,淩

蔑毀罵諸餘菩薩惡魔知已,復告之

言:汝定成就殊勝功德,佛已授汝大

菩提記,已有殊勝瑞相現前.爾時,惡

魔爲擾亂故,復矯化作種種形像,至

菩薩所,現親愛言:汝今已具不退轉

德應自敬重勿輒尊人時此菩薩聞

彼語已,增上慢心,轉復堅固,令一切

智,遠而更遠.是故菩薩,欲得菩提,應

善覺知諸惡魔事.復次,善現,有諸菩

薩,不善了知名字實相,但聞名字,妄

生執著,謂有惡魔,方便化作種種形

像,來告之言:汝所修行,願行已滿,不

久當證無上菩提.汝成佛時,當得如

是殊勝功德,尊貴名號,謂彼惡魔,

知此菩薩,長夜思願,我成佛時,當得

如是尊貴名號,隨其思願,而記說之.

時,此菩薩,遠離般若波羅蜜多方便

善巧,聞魔記說,作是念言:此人奇哉!

爲我記說當得成佛尊貴名號,與我

長夜思願相,應由此故,知我定當得

成佛名號勝過餘人.如如惡魔,記彼

名號,如是如是,憍慢轉增,輕蔑諸餘

實德,菩薩由斯轉遠無上菩提,當墮

聲聞或獨覺地.是諸菩薩,或有此身,

親近善友,至誠悔過,雖經多時,流轉

生死,而後當證無上菩提;若有此身,

不遇善友,至誠悔過,彼定流轉生死

多時,愚癡顚倒,後雖精進修諸善業,

而墮聲聞或獨覺地.如是憍慢輕餘

菩薩,罪過四重,及五無閒,無量倍數.

是故菩薩,應善覺知如是記說、虛名

號等微細魔事,不應憍慢輕餘菩薩.

復次,善現,有諸菩薩,居山曠野,修遠

離行.時有惡魔,來至其所,恭敬讚歎,

作如是言:大士,能修眞遠離行,此遠

離行,賢聖稱譽諸天、龍神,皆共守護

善現,當知我不稱讚此遠離行,以爲

眞實.善現白言:此遠離行,若非眞實,

餘復是何?佛告善現:若諸菩薩,或居

城邑,或居山野,但離煩惱二乘作意,

行深般若波羅蜜多,是名菩薩眞遠

離行.此遠離行,諸佛世尊,稱讚開許,

菩薩應學,令諸菩薩,疾證菩提.善現,

當知魔所稱讚,常居山野,宴坐思惟,

猶雜煩惱二乘作意,離深般若波羅

蜜多,不能圓滿一切智智.有諸菩薩,

雖樂修行魔所稱讚,遠離行法,而心

輕蔑,恒居村城,修眞遠離諸餘菩薩.

善現,當知是諸菩薩,遠離般若波羅

蜜多,雖經多時,居深山野,修遠離行,

而不了知眞遠離法,增長憍慢,於二

乘地,深生樂著,終不能得無上菩提,

非佛世尊稱讚開許,亦非菩薩所應

修行.善現,當知我所稱讚諸菩薩衆,

眞淨遠離法,是諸菩薩,都不成就.彼

於眞淨,遠離行中,亦不見有相似行

相,而諸惡魔,爲誑惑彼,令生憍慢,輕

餘菩薩,來至空中,慇懃讚勸,言是眞

淨遠離行法.善現,當知是諸菩薩,雖

居山野,而心喧雜,不能修學眞遠離

行,有諸菩薩,雖居村城,而心寂靜,常

能修學眞遠離行.善現,當知是諸菩

薩,於常修學眞遠離行,諸菩薩衆,輕

弄毀訾,如旃荼羅,於不能修眞遠離

行,諸菩薩衆,供養尊重如佛世尊.善

現,當知是諸菩薩,遠離般若波羅蜜

多,發起種種分別執著,作是念言:我

所修學是眞遠離,故爲非人來至我

所,稱讚護念,居城邑者,身心擾亂,誰

當護念,稱讚敬重.是諸菩薩,心多憍

慢,煩惱惡業,晝夜增長.善現,當知是

諸菩薩於菩薩衆爲旃荼羅穢污菩

薩摩訶薩衆,亦是天上人中大賊誑

惑,天、人、阿素洛等,其身雖服沙門法

衣,而心常懷怨賊意樂諸有發趣菩

薩乘者,不應親近供養恭敬.所以者

何?此諸人等,懷增上慢,外似菩薩,內

多煩惱,惡業增盛.是故善現,若諸菩

薩,眞實不捨一切智智,求證無上正

等菩提,普爲利樂諸有情者,不應親

近如是惡人.善現,當知諸菩薩衆,常

應精進修眞事業,厭離生死,不著三

界,於彼惡賊旃荼羅人,常應發生慈、

悲、喜、捨,應作是念:我不應起如彼惡

人所起過患,設當失念.如彼暫起,卽

應覺知,令速除滅.是故菩薩,欲證無

上正等菩提,當善覺知諸惡魔事,應

勤精進,遠離除滅如彼菩薩所起過

患,勤求無上正等菩提若諸菩薩,如

是學者,是爲善巧覺知魔事.

大般若波羅蜜多經卷第五百六十三

己亥歲高麗國大藏都監奉

勅雕造

大般若波羅蜜多經卷第五百六十四 果

三藏法師玄奘奉 詔譯

第五分勝意樂品第二十

復次,善現,若諸菩薩,以勝意樂,欲證

無上正等菩提,常應親近供養恭敬,

尊重讚歎眞淨善友.爾時,善現便白

佛言:何等名爲菩薩善友?佛告善現:

諸佛皆名菩薩善友.若能宣說甚深

般若波羅蜜多,教誡教授諸菩薩衆,

令於般若波羅蜜多甚深法門,能悟

入者,亦得名爲菩薩善友.布施、淨戒、

安忍、精進、靜慮、般若波羅蜜多,當知

亦名菩薩善友.如是六種波羅蜜多,

與諸菩薩,爲師爲導,爲明爲炬,爲光

爲照,爲舍爲護,爲歸爲趣,爲洲爲渚,

爲父爲母,過去、未來、現在諸佛,皆依

六種波羅蜜多,而得成辦,功德事業.

所以者何?如是六種波羅蜜多,普能

攝受一切佛法.是故善現,若諸菩薩,

欲證無上正等菩提,應學六種波羅

蜜多.

復次,善現,若諸菩薩,欲學六種波羅

蜜多,應於般若波羅蜜多甚深經典,

至心聽聞,受持讀誦,觀察義趣,請決

所疑.所以者何?如是般若波羅蜜多

甚深經典,能與六種波羅蜜多,爲尊

爲導,爲生養母.善現,當知若諸菩薩,

欲得不隨他教行,欲住不隨他教地,

欲斷一切有情疑,欲滿一切有情願,

應學如是甚深般若波羅蜜多.具壽

善現便白佛言:甚深般若波羅蜜多,

以何爲相?佛告善現:甚深般若波羅

蜜多,無㝵爲相.爾時,善現復白佛言:

頗有因緣,甚深般若波羅蜜多無㝵

之相,餘一切法,亦得有耶?佛告善現:

有因緣故,甚深般若波羅蜜多無㝵

之相,餘一切法,亦可說有.所以者何?

以一切法,無不皆如甚深般若波羅

蜜多,是空遠離.具壽善現復白佛言:

若一切法,皆空遠離,云何有情,有染

有淨?所以者何?非空遠離法可說有

染淨;非空遠離能證菩提;非離空遠

離有別法可得,云何令我,解如是義?

佛告善現:於意云何?有情長夜,有我

等心,執我等不?善現對曰:如是,世尊.

佛告善現,於意云何?有情所執我及

我所,空遠離不?善現對曰:如是,世尊.

佛告善現:於意云何?豈不有情由我、

我所,流轉生死?善現對曰:如是,世尊.

佛告善現:如是有情,流轉生死,施設

雜染及淸淨者.由諸有情,虛妄執著

我及我所,說有雜染,而於其中,無雜

染者.由諸有情,不妄執著我及我所,

說有淸淨,而於其中,無淸淨者.是故

善現,雖一切法,皆空遠離,而諸有情,

亦可施設有染有淨.若諸菩薩,能如

是行,名行般若波羅蜜多.具壽善現

便白佛言:希有.世尊,雖一切法,皆空

遠離,而諸有情,有染有淨.若諸菩薩,

能如是行,則不行色、受、想、行、識,世閒

天、人、阿素洛等,皆不能伏,普勝一切

聲聞、獨覺所行之行,至無勝處.是諸

菩薩,由此般若波羅蜜多相應作意,

晝夜安住方便善巧,趣向無上正等

菩提,疾證無上正等菩提.佛告善現:

如是如是.復次,善現,於意云何?假使

於此贍部洲中,一切有情,非前非後,

皆得人身,發菩提心,盡壽布施,持此

布施,迴向菩提.由此因緣,得福多不?

善現對曰:甚多,世尊.佛告善現:若有

菩薩,下至一日,安住般若波羅蜜多

相應作意,所獲功德,甚多於前,無量

無數.所以者何?如是菩薩,如如安住

甚深般若波羅蜜多相應作意,如是

如是堪爲一切有情福田.由此菩薩

所起慈心,諸有情類,無能及者,唯除

如來應正等覺.如是菩薩,具勝妙慧,

由勝妙慧,見諸有情受大苦惱,如被

刑戮,起大悲心.復以天眼,見有情類

成無閒業,墮無睱處,受諸苦惱,或爲

見網之所覆蔽,不得正道,見已悲愍,

生大厭怖,普緣一切有情世閒,起大

慈悲相應作意.我當普爲一切有情,

作大導師,令脫衆苦.雖作是念,而不

住此想,亦不住餘想,是名菩薩大慧

光明.由住此住,能作一切世閒福田,

雖未證得一切智智,而於菩提,已不

退轉,堪受施主一切供養,如是菩薩,

善住般若波羅蜜多,旣能畢竟報施

主恩,亦能親近一切智智.是故菩薩,

欲不虛受世閒信施,欲示有情眞淨

道路,欲爲有情作大饒益,欲爲世閒

作大明照,欲脫有情生死牢獄,欲施

有情淸淨法眼,應常安住甚深般若

波羅蜜多相應作意.由此作意,所有

言說皆與般若波羅蜜多理趣相應,

諸餘作意,無容暫起.所以者何?如是

菩薩甚深般若波羅蜜多相應作意,

流注相續.譬如有人,先未曾有末尼

寶珠,後時遇得,歡喜自慶,遇緣還失,

生大憂惱,常懷歎惜,未曾離念,思當

何計,還得此珠.彼人由是相應作意,

緣此寶珠,無時暫捨.菩薩亦爾,應常

安住甚深般若波羅蜜多相應作意,

若不安住如是作意,則爲喪失一切智

智相應作意.爾時,善現便白佛言:若

一切法及諸作意,皆離自性,云何菩

薩,不離般若、一切智智相應作意?佛

告善現:若諸菩薩,知一切法及諸作

意,皆離自性,是諸菩薩,不離般若、一

切智智.所以者何?甚深般若、一切智

智及諸作意,自性皆空,無增無減.具

壽善現復白佛言:若深般若波羅蜜

多,自性常空,無增無減,云何菩薩,增

長般若波羅蜜多,能近菩提?佛告善

現:若諸菩薩,行深般若波羅蜜多,知

一切法無增無減,於深般若波羅蜜

多,亦無增減.若諸菩薩,能如是知,聞

一切法無增無減,不驚不怖,亦不沈

沒.是諸菩薩,行深般若波羅蜜多,已

到究竟,安住菩薩不退轉地,疾證無

上正等菩提.具壽善現白言:世尊,爲

卽般若波羅蜜多,能行般若波羅蜜

多不?不爾,善現.世尊,爲離般若波羅

蜜多有法可得,能行般若波羅蜜多

不?不爾,善現.世尊,爲卽般若波羅蜜

多空,能行般若波羅蜜多不?不爾,善

現.世尊,爲離般若波羅蜜多空有法

可得,能行般若波羅蜜多不?不爾,善

現.世尊,爲卽空,能行般若波羅蜜多

不?不爾,善現.世尊,爲離空有法可得,

能行般若波羅蜜多不?不爾,善現.世

尊,爲卽空,能行空不?不爾,善現.世尊,

爲離空有法可得,能行空不?不爾,善

現.世尊,爲卽般若波羅蜜多,能行空

不?不爾,善現.世尊,爲離般若波羅蜜

多有法可得,能行空不?不爾,善現.世

尊,爲卽色、受、想、行、識等,能行般若波

羅蜜多,及行空不?不爾,善現.世尊,爲

離色、受、想、行、識等有法可得,能行般

若波羅蜜多,及行空不?不爾,善現.世

尊,爲卽色、受、想、行、識等空,能行般若

波羅蜜多,及行空不?不爾,善現.世尊,

爲離色、受、想、行、識等空,能行般若波

羅蜜多,及行空不?不爾,善現.爾時,善

現便白佛言:若爾菩薩,以何等法,能

行般若波羅蜜多,及能行空?佛告善

現:於意云何?汝見有法,能行般若波

羅蜜多,及行空不?善現對曰:不也,世

尊.佛告善現:於意云何?汝見有般若

波羅蜜多,及見有空,是諸菩薩所行

處不?善現對曰:不也,世尊.佛告善現:

於意云何?汝所不見法,是法可得不?

善現對曰:不也,世尊.佛告善現:於意

云何?不可得法,頗有生不?善現對曰:

不也,世尊.佛告善現:汝所不見,所不

得法,所有實相,卽是菩薩無生法忍.

菩薩成就如是忍者,便於無上正等

菩提,堪得受記,亦名如來無所畏道.

若諸菩薩,勤行此道,不得無上正等

覺智、大智、妙智、自然人智、一切智智

及如來智,無有是處.具壽善現復白

佛言:菩薩爲以諸法無生,於佛菩提,

得受記不?不爾,善現.世尊,若爾菩薩,云

何受菩提記?佛告善現:於意云何?汝

見有法,於佛菩提,得受記不?善現對

曰:不也.世尊,我不見法,於佛菩提,堪

得受記亦不見法,於佛菩提,有能證

者,證時、證處及由此證,若所證法,皆

亦不見.佛告善現:以一切法,不可得

故,不應念言,於佛菩提,此是能證,此

是所證.時,天帝釋便白佛言:如是般

若波羅蜜多,最爲甚深,難見難覺,畢

竟離故,非少善根諸有情類,能於如

是甚深般若波羅蜜多,書寫聽聞,受

持讀誦.爾時,佛告天帝釋言:如是如

是.如汝所說.憍尸迦,假使於此贍部

洲中,一切有情,悉皆成就十善業道,

如是福聚,於能書寫聽聞,受持讀誦

般若波羅蜜多甚深經典,所獲功德,

百分不及一,千分不及一乃至鄔波

尼殺曇分亦不及一.時,有苾芻告天

帝釋:有於般若波羅蜜多,書寫聽聞,

受持讀誦,所獲功德,勝於仁者?天帝

釋言:彼有情類,初發心時,尚勝於我,

況於般若波羅蜜多,書寫聽聞,受持

讀誦,精勤修學如理思惟?苾芻,當知

彼有情類,卽是菩薩,如是菩薩,所獲

福聚,普勝一切世閒天、人、阿素洛等.

如是菩薩所獲福聚,亦勝預流、一來、

不還、應果獨覺,亦勝菩薩遠離般若

波羅蜜多方便善巧,修行布施、淨戒、

安忍、精進、靜慮波羅蜜多及餘功德.

苾芻,當知若諸菩薩,如說修行甚深

般若波羅蜜多方便善巧,是諸菩薩,

普勝一切世閒天、人、阿素洛等,世閒

天、人、阿素洛等,皆應供養.所以者何?

是諸菩薩,於深般若波羅蜜多,能如

說行究竟隨轉.是諸菩薩,能紹一切

智智種性,令不斷絕,常不遠離諸佛

世尊,常不遠離妙菩提座,常能濟拔

溺生死泥諸有情類.是諸菩薩,如是

學時,常學菩薩所應學法,不學二乘

所應學法,諸天神等,常隨擁護,四大

天王,來至其所,供養恭敬,咸作是言:

善哉!大士,當勤精進學菩薩衆所應

學法,疾當安坐妙菩提座,速證無上

正等菩提.如昔天王,所奉四鉢,我亦

當奉.苾芻當知是諸菩薩,我等天帝

尚往其所,供養恭敬,況餘天神?苾芻

當知是諸菩薩如是學時,一切如來

及諸菩薩、諸天、龍等,常隨守護,由此

因緣,世閒危厄身心憂苦,皆不侵害,

所有疾病,亦復不起.苾芻當知是諸

菩薩,獲如是等現法勝利,後世功德,

無量無邊.時,阿難陁竊作是念:天主

帝釋爲自辯才,讚說如是菩薩功德,

爲是如來威神加被?時,天帝釋承佛

威神,知阿難陁心之所念,白言:大德,

非我辯才,皆是如來威神加被.爾時,

佛告阿難陁言:如是如是.今天帝釋

承佛威神,能如是說.慶喜,當知若時

菩薩,於深般若波羅蜜多,思惟修學,

三千世界一切惡魔,皆生疑怖,咸作

是念:此諸菩薩,爲於中閒,便證實際,

墮二乘地,爲趣無上正等菩提,轉妙

法輪,空我境界.

第五分修學品第二十一

復次,慶喜,若時菩薩,修學般若波羅

蜜多,晝夜精勤,常不捨離.時,魔眷屬,

如箭入心,怖戰憂惶,不任自處.復次,

慶喜,若時菩薩,修學般若波羅蜜多,

晝夜精勤,將至究竟.時,魔眷屬,來至

其所,化作種種可怖畏事,欲令菩薩,

身心驚惶,於大菩提,暫退便足.復次,

慶喜,非諸菩薩修學般若波羅蜜多,

皆爲惡魔之所擾亂.若諸菩薩,先世

聞此甚深般若波羅蜜多,無信解心,

毀訾誹謗.是諸菩薩,修學般若波羅

蜜多,便爲惡魔之所擾亂.復次,慶喜,

若諸菩薩,聞深般若波羅蜜多,疑惑

猶豫,爲有爲無.是諸菩薩,修學般若

波羅蜜多,便爲惡魔之所擾亂.復次,

慶喜,若諸菩薩,遠離善友,惡友攝持,

不聞般若波羅蜜多甚深義處,由不

聞故,不知不見,云何修學甚深般若

波羅蜜多?是諸菩薩,修學般若波羅

蜜多,便爲惡魔之所擾亂.復次,慶喜,

若諸菩薩,攝受邪法,爾時,惡魔便作

是念:今此菩薩,與我爲伴,令無量人,

棄捨正法,滿我所願.是諸菩薩,修學

般若波羅蜜多,便爲惡魔之所擾亂.

復次,慶喜,若諸菩薩,聞說般若波羅

蜜多甚深經時,告餘菩薩:如是般若

波羅蜜多,理趣甚深,難信難解,何用

書寫,受持讀誦?我尚不能得其源底,

況餘薄福淺智者哉?是諸菩薩,修學

般若波羅蜜多,便爲惡魔之所擾亂.

復次,慶喜,若諸菩薩,輕餘菩薩,謂作

是言:我能安住眞遠離行,汝等皆無.

爾時,惡魔歡喜慶快,是諸菩薩,修學

般若波羅蜜多,便爲惡魔之所擾亂.

復次,慶喜,若時菩薩,自恃名姓及所

修行杜多功德,輕蔑諸餘修勝善法

諸菩薩衆,常自稱讚毀訾他人,無不

退轉,諸行狀相,而謂自有起煩惱業.

爾時,惡魔便大歡喜,作如是念:今此

菩薩,令我境土宮殿,不空增益,地獄、

傍生、鬼界.是時,惡魔助其神力,令轉

增益威力辯才.由此多人,信受其語,

因斯勸發同彼惡見,同惡見已,隨彼

邪學,隨邪學已,煩惱熾盛,心顚倒故,

所起三業,皆能感得不可愛果.由此

因緣,增長惡趣,令魔宮殿,轉更充滿.

由此惡魔,歡喜踊躍,諸有所作隨意

自在,是諸菩薩,修學般若波羅蜜多,

便爲惡魔之所擾亂.復次,慶喜,若時

菩薩,與求聲聞、獨覺乘者,更相毀蔑,

鬪諍誹謗.爾時,惡魔便作是念:今此

菩薩,雖遠菩提,而不極遠,雖近惡趣,

而不甚近.若時菩薩,與菩薩乘善男

子等,更相毀蔑,鬪諍誹謗.爾時,惡魔

便作是念:此二菩薩,極遠菩提,甚近

惡趣.作是念已,歡喜踊躍,增其威勢,

令二朋黨,鬪諍不息,使餘無量無邊

有情,皆於大乘,深心厭離.是諸菩薩,

修學般若波羅蜜多,便爲惡魔之所

擾亂.復次,慶喜,若諸菩薩,未得菩提

不退轉記,於得菩提不退轉記,諸菩

薩所起損害心,鬪諍輕蔑,罵辱誹謗,

是諸菩薩,隨起爾所念不饒益心還,

退爾所劫曾修勝行,經爾所時,遠離

善友,還受爾所生死繫縛.若不棄捨

大菩提心,還爾所劫,被弘誓鎧,勤修

勝行,時無閒斷,然後乃補爾所功德.

爾時,慶喜便白佛言:是諸菩薩,所起

惡心,生死罪苦,爲要流轉,經爾所時,

爲於中閒,亦得出離.是諸菩薩,所退

勝行,爲要精勤,經爾所劫,時無閒斷,

然後乃補,爲於中閒,有復本義?佛告

慶喜:我爲菩薩,獨覺、聲聞,說有出罪

還補善法.慶喜,當知若諸菩薩,造此

罪後,心無慚愧,懷惡不捨,不能如法,

發露悔過.我說彼類,於其中閒,無出

罪苦,還補善義.若諸菩薩,造此罪後,

深生慚愧,心不繫惡,尋能如法,發露

悔過,作如是念:我今已得難得人身,

何容復起如是過惡,失大善利?我應

饒益一切有情.何乃於中,反作衰損?

我應恭敬一切有情,如僕事主.何乃

於中,反生憍慢,毀辱淩蔑?我應忍受

一切有情,捶打訶罵.何容於彼反以

暴惡,身語加報?我應和解一切有情,

令相敬愛何容復起.勃惡語言,與彼

乖諍?我應堪耐一切有情,長時履踐,

猶如道路,亦如橋梁.何容於彼反加

淩辱?我求無上正等菩提,爲拔有情,

生死大苦,令得究竟安樂涅槃.何容

反欲加之以苦?我應從今,盡未來際,

如愚如啞,如聾如盲,於諸有情,無所

分別,假使斬截,頭足手臂,挑目割耳,

劓鼻截舌,鋸解一切身分支體,於彼

有情,終不起惡.若我起惡,卽便退壞

所發無上正等覺心障㝵,所求一切

智智,不能利益安樂有情.慶喜,當知

是諸菩薩,我說中閒,有出罪苦,還補

善義,非要經於爾所劫數,惡魔於彼

不能擾亂,疾證無上正等菩提.復次,

慶喜,諸菩薩衆,與求聲聞、獨覺乘者,

不應交涉,設與交涉,不應共住,設與

共住,不應與彼,論義決擇.勿因此故,

起忿恚心,或復令生麤惡言說,便㝵

無上正等菩提.亦壞無邊菩薩行法.

若諸菩薩與菩薩乘善男子等,共住

相視,尊重敬事,應如大師,復作是念:

彼是我等眞淨善友,同載一舩,同一

所趣,同行一道,同一事業學時、學處

及所學法.若由此學,皆無有異,復作

是念:若彼菩薩,住雜作意,我當於中,

不同彼學.若彼菩薩,離雜作意,我當

於中,常同彼學.若諸菩薩,如是學時,

疾證所求一切智智.爾時,善現便白

佛言:若諸菩薩,爲盡故學,爲不生故

學,爲離故學,爲滅故學,是學一切智

智不?佛告善現:若諸菩薩,如是學時,

非學一切智智.具壽善現復白佛言:

何緣菩薩,如是學時,非學一切智智?

佛告善現:於意云何?佛證眞如,極圓

滿故,說名如來應正等覺如是眞如,

可說爲盡乃至滅不?善現對曰:不也,

世尊.何以故?眞如無相,不可說盡乃

至滅故.佛告善現:是故菩薩,如是學

時,非學一切智智.若諸菩薩,不爲盡

故學,乃至不爲滅故學,如是學時,是

學一切智智,亦學般若波羅蜜多,亦

學佛地力無畏等無邊佛法.善現,當

知若諸菩薩,如是學時,至一切學究

竟彼岸天魔、外道,皆不能伏,息除諸

惡,衆善圓滿,少分有情,能如是學.是

故菩薩,欲墮極少有情數者,當勤修

學甚深般若波羅蜜多方便善巧.

第五分根栽品第二十二之一

復次,善現,若諸菩薩,如是修學甚深

般若波羅蜜多方便善巧,不起根栽

俱行之心,不起慳悋、犯戒、瞋忿、懈怠、

散動、惡慧、猶豫俱行之心.復次,善現,

若諸菩薩,如是修學甚深般若波羅

蜜多方便善巧,能攝一切波羅蜜多.

譬如身見,能具攝受六十二見.如是

般若波羅蜜多,攝受一切波羅蜜多.

譬如命根,遍能攝受所餘諸根,命根

滅時,諸根隨滅.如是般若波羅蜜多,

攝受一切波羅蜜多,若失般若波羅

蜜多,則失一切波羅蜜多.所以者何?

甚深般若波羅蜜多,能持一切殊勝

善法,能滅一切惡不善法.是故善現,

若諸菩薩,欲攝一切波羅蜜多,應學

般若波羅蜜多.若諸菩薩,能學般若

波羅蜜多,於諸有情,最尊最勝.復次,

善現,於意云何?於此三千大千世界,

諸有情類,寧爲多不?善現對曰:甚多,

世尊.贍部洲中諸有情類,其數尚多,

況三千界?佛告善現:假使三千大千

世界一切有情,皆成菩薩,一一皆以上

妙樂具,盡壽供養一切有情.於意云

何?是諸菩薩,由此因緣,得福多不?善

現對曰:甚多,世尊.佛告善現:若有菩

薩,修學般若波羅蜜多,如彈指頃,其

福勝彼,無量無邊.所以者何?甚深般

若波羅蜜多,具大義用,能攝無上正

等菩提.是故善現,若諸菩薩,欲證無

上正等菩提,欲爲一切有情上首,欲

普饒益一切有情,欲爲一切有情依

怙,欲證一切圓滿佛法,欲行諸佛所

行境界,欲遊戲佛所遊戲處,欲作諸

佛大師子吼,欲以一音,爲三千界一

切有情,宣說正法,普令一切獲大饒

益,當學般若波羅蜜多.善現,當知我

曾不見有諸菩薩,修學般若波羅蜜

多而不能得世出世閒功德勝利爾

時,善現便白佛言:菩薩修學甚深般

若波羅蜜多,豈亦能得聲聞、獨覺功

德善根?佛告善現:聲聞、獨覺功德善

根,此菩薩衆,亦皆能得,但於其中,心

不樂住,以勝智見,無倒觀察,超過聲

聞及獨覺地,爲彼開示,令皆證得.復

次,善現,若諸菩薩,如是學時,則爲一

切世閒、天人、阿素洛等,眞淨福田,超

諸世閒聲聞、獨覺福田之上,疾能證

得一切智智,常不捨離甚深般若波

羅蜜多.菩薩若能修行般若波羅蜜

多,當知已於一切智智,得不退轉,遠

離聲聞、獨覺等地,親近無上正等菩

提.善現,當知若諸菩薩,作如是念:此

是般若波羅蜜多,我由般若波羅蜜

多,當能引發一切智智.是諸菩薩,非

行般若波羅蜜多,亦於般若波羅蜜

多,不知不見.若諸菩薩,不作是念:此

是般若波羅蜜多,我由般若波羅蜜

多,當能引發一切智智.是諸菩薩,是

行般若波羅蜜多,亦於般若波羅蜜

多,能知能見.復次,善現,若諸菩薩,不

見般若波羅蜜多,不聞不覺不知般

若波羅蜜多,於不見聞覺知諸法,亦

不分別,是行般若波羅蜜多.時,天帝

釋作是念言:若諸菩薩,修行般若波

羅蜜多,尚勝一切有情之類,況得無

上正等菩提?若諸有情,聞說一切智

智名字,深生信解,尚爲獲得人中善

利,及得世閒,最勝壽命,況發無上正

等覺心,或能聽聞甚深般若波羅蜜

多?是諸有情,世閒敬愛,當能調御.一

切有情,作是念已,卽便化作微妙音

花,捧散如來及諸菩薩,旣散華已,作

是願言:若諸菩薩,求趣無上正等菩

提,以我所生善根功德,願彼佛法,速

得圓滿,願彼所求一切智法及無漏

法,速得圓滿.作是願已,便白佛言:若

菩薩乘善男子等,已發無上正等覺

心,我終不生一念異意;令其退轉大

菩提心,我終不生一念異意;令諸菩

薩,厭大菩提,退住聲聞、獨覺等地,我

終不起一念異心;令諸菩薩,退失大

悲相應作意若諸菩薩,已發大心,我

願彼心,倍復增進,願彼菩薩,見生死

中,種種苦已,爲欲利樂世閒、天、人、阿

素洛等,發起種種堅固大願;我旣自

度;亦當精勤度未度者,我旣自脫;亦

當精勤脫未脫者,我旣自安;亦當精

勤安未安者,我旣自證究竟涅槃;亦

當精勤令未證者,皆同證得究竟涅

槃.世尊,若有情類,於初發心菩薩功

德,深心隨喜,得幾所福,於久發心修

諸勝行菩薩功德,於不退轉地菩薩

功德,於一生所繫菩薩功德,深心隨

喜,得幾所福?爾時,佛告天帝釋言:妙

高山王,可知兩數,此有情類,隨喜俱

心,所生福德,不可知量,乃至三千大

千世界,可知兩數,此有情類,隨喜俱

心,所生福德,不可知量.時,天帝釋復

白佛言:若諸有情,於諸菩薩從初發

心,乃至得佛功德善根,不生隨喜,或

復於彼隨喜功德,不聞不知,當知皆

是魔所執持,魔所魅著,魔之朋黨,

魔天界歿,來生此閒.所以者何?若諸

菩薩,發菩提心,修菩薩行,得不退轉,

至究竟位,有能於彼起隨喜心,定能

破壞衆魔眷屬,疾能證得一切智智.

若諸有情,深心敬愛佛、法、僧寶,隨所

生處,常欲見佛聞法遇僧,於諸菩薩

功德善根,應深隨喜,迴向菩提,不生

執著.若能如是疾證無上正等菩提,

利樂有情,破魔軍衆.爾時,佛告天帝

釋言:如是如是.如汝所說.憍尸迦,若

諸有情,於諸菩薩功德善根,深心隨

喜,迴向菩提,速能圓滿諸菩薩行,疾

證無上正等菩提.若諸有情,於諸菩

薩功德善根,深心隨喜,迴向菩提,是

諸有情,具大勢力,常能奉事諸佛世

尊,於深經典,善知義趣,隨所生處,一

切世閒,恭敬供養,不見惡色,不聞惡

聲,不嗅惡香,不嘗惡味,不覺惡觸,不

思惡法,不墮惡趣,生人、天中,恒受勝

樂.何以故?憍尸迦,是諸有情,能於無

量菩薩功德,深心隨喜,迴向菩提,善

根增進,疾能證得一切智智,饒益無

量無數有情,令住無餘般涅槃界.以

是故,憍尸迦,住菩薩乘善男子等,於

諸菩薩功德善根,皆應隨喜,迴向菩

提,利樂無邊諸有情類.爾時,善現便

白佛言:心旣如幻,云何菩薩能證無

上正等菩提?佛告善現:於意云何?汝

爲見有如幻心不?善現對曰:不也,世

尊.佛告善現:於意云何?汝見幻不?善

現對曰:不也,世尊.佛告善現:於意云

何?若汝不見幻,不見如幻心,若處無

幻無如幻心,汝見有是心,能得菩提

不?善現對曰:不也,世尊.佛告善現:於

意云何?若處離幻,離如幻心,汝見有

是法,能得菩提不?善現對曰:不也,世

尊我都不見,卽離心法,說何等法,若

有若無?以一切法畢竟離故,不可施

設是有是無.若法不可施設有無,則

不可說能得菩提,非無所有法,能得

菩提故,由此般若波羅蜜多,亦畢竟

離,不應修遣,亦復不應有所引發無

上菩提,亦畢竟離,云何可說諸菩薩

衆,依深般若波羅蜜多,能證菩提?是

故般若波羅蜜多,應不可說,能證無

上正等菩提,離法,不得離法故.佛告

善現:善哉,善哉!如是如是.甚深般若

波羅蜜多、無上菩提,俱畢竟離,甚深

般若波羅蜜多,畢竟離故,得畢竟離

無上菩提.若深般若波羅蜜多,非畢

竟離,應非般若波羅蜜多.是故善現,

非不依止甚深般若波羅蜜多,得大

菩提,雖非離法,能得離法,而得菩提,

非不依止甚深般若波羅蜜多.是故

菩薩,欲得無上正等菩提,應勤修學

甚深般若波羅蜜多.

大般若波羅蜜多經卷第五百六十四

己亥歲高麗國大藏都監奉

勅雕造

大般若波羅蜜多經卷第五百六十五 果

三藏法師玄奘奉 詔譯

第五分根栽品第二十二之二

爾時,善現便白佛言:此諸菩薩,行甚

深義.佛告善現:如是如是.此諸菩薩,

行甚深義.善現,當知此諸菩薩,能爲

難事,謂所行義,雖復甚深,而於聲聞、

獨覺地法,能不作證.具壽善現復白

佛言:如我解佛所說義者,此諸菩薩,

所作不難,不應說彼能爲難事.所以

者何?此諸菩薩,所證深義,旣不可得,

能證般若波羅蜜多,亦不可得,證法

證者,證處證時,亦不可得.若諸菩薩,

聞如是語,心不沈沒,亦不憂悔,不驚

不怖,是行般若波羅蜜多.此諸菩薩,

如是行時,不見衆相,亦復不見我行

般若波羅蜜多,而近無上正等菩提,

遠離聲聞、獨覺等地.此諸菩薩,於如

是事,亦不分別.譬如虛空,不作是念:

我去彼事,若遠若近.所以者何?虛空

無動,無分別故.甚深般若波羅蜜多,

亦復如是,不作是念:聲聞、獨覺,去我

爲遠,無上菩提,去我爲近.所以者何?

甚深般若波羅蜜多,於一切法,無分

別故.譬如幻士,不作是念幻質幻師,

去我爲近,傍觀衆等,去我爲遠.所以

者何?所幻化者,無分別故.甚深般若

波羅蜜多,亦復如是,不作是念:聲聞、

獨覺,去我爲遠,無上菩提,去我爲近.

所以者何?甚深般若波羅蜜多,於一

切法,無分別故.影像等喩,應知亦然.

譬如如來應正等覺,於一切法,無愛

無憎.所以者何?如來永斷一切分別

愛憎等故.甚深般若波羅蜜多,亦復

如是,於一切法,無愛無憎.所以者何?

甚深般若波羅蜜多,一切分別,皆永

斷故.譬如如來,所變化者.雖有所作

而無分別.甚深般若波羅蜜多,亦復

如是,雖能成辦所作事業,而無分別.

譬如巧匠,造男女等種種機關,此諸

機關,雖有動作,而無分別.甚深般若

波羅蜜多,亦復如是,雖作種種所應

作事,而無分別.時,舍利子謂善現言:

若諸菩薩,行深般若波羅蜜多,爲行

堅固法,爲行不堅固法?善現報言:若

諸菩薩,行深般若波羅蜜多,行不堅

固法,不行堅固法.時,有無量欲界天

子,作是念言:若諸菩薩,能發無上正

等覺心,雖行般若波羅蜜多甚深義

趣,而於實際,能不作證,不墮聲聞及

獨覺地.由此因緣,甚爲希有,能爲難

事,一切世閒,皆應敬禮.具壽善現知

諸天子心之所念,便告之言:若諸菩

薩,行深般若波羅蜜多,不證實際,不

墮聲聞及獨覺地,非甚希有未爲難

事.若諸菩薩,知一切法,及諸有情,畢

竟非有,皆不可得,而發無上正等覺

心,被精進甲,誓度無量無邊有情,令

入無餘般涅槃界,乃甚希有,能爲難

事.天子,當知若諸菩薩,雖知諸法,及

諸有情,皆不可得,而發無上正等覺

心,被精進甲,爲欲調伏,諸有情類,如

有爲欲調伏虛空,被堅固鎧,與虛空

戰.何以故?諸天子,虛空離故,有情亦

離;有情離故,鎧甲亦離;有情離故,饒

益事亦離;有情離故,五蘊亦離;有情

離故,一切法亦離.若諸菩薩,聞如是

語,心不沈沒,亦不憂悔,不驚不怖,是

行般若波羅蜜多.爾時,世尊告善現

曰:何因緣故,是諸菩薩,聞如是語,心

不沈沒,亦不憂悔,不驚不怖?具壽善

現白言:世尊,以一切法,皆遠離故,無

所有故.所以者何?是諸菩薩,於一切

法,若能沈等,若所沈等,若沈等處,若

沈等時,若沈等者,由此沈等,皆無所

得.以一切法,不可得故.若諸菩薩,聞

如是事,心不沈沒,亦不憂悔,不驚不

怖,是行般若波羅蜜多.若諸菩薩,如

是行時,諸天帝釋大梵天王世界主

等,皆共敬禮.佛告善現:若諸菩薩,能

如是行甚深般若波羅蜜多,非但恒

爲諸天帝釋大梵天王世界主等,皆

共敬禮.是諸菩薩,亦爲過此極光淨

天,若遍淨天,若廣果天,若淨居天,及

餘天、龍、阿素洛等,皆共敬禮亦爲十

方無量無數無邊世界諸佛菩薩,皆

共護念.善現,當知是諸菩薩,常爲諸

佛諸菩薩衆,及諸天、龍、阿素洛等,憶

念守護功德善根,念念增長,疾證無

上正等菩提.善現,當知是諸菩薩,已

住菩薩不退轉位,假使十方殑伽沙

等諸佛世界一切有情,皆變爲魔.是

諸魔衆,各復化作爾所惡魔,此諸惡

魔,皆有無量無數神力.是諸惡魔,盡

其神力,不能留難.此諸菩薩,令其不

行甚深般若波羅蜜多及於菩提,或

有退轉.善現,當知若諸菩薩,成就二

法,一切惡魔,不能留難.何等爲二?一

者觀察一切法空,二者不捨一切有

情.復次,善現,若諸菩薩,成就二法,一

切惡魔,不能障㝵.何等爲二?一者如

說皆悉能行,二者常爲諸佛護念.善

現,當知若諸菩薩,成就如是二種勝

法,諸天神等,常來禮敬,親近供養,請

問勸發作如是言:善哉!大士,汝能如

實行深般若波羅蜜多方便善巧,疾

能安住諸佛智地?一切有情,無依怙

者,能作依怙;無救護者,能作救護;無

舍宅者,能作舍宅;無投趣者,能作投

趣;無洲渚者,能作洲渚;無歸依者,爲

作歸依;與闇冥者,能作光明;與聾盲

者,能作耳目?何以故?善男子,若能安

住甚深般若波羅蜜多方便善巧,疾

證無上正等菩提,一切惡魔,不能留

難.善現,當知若諸菩薩,能善安住甚

深般若波羅蜜多,則爲十方無量無

數無邊世界諸佛世尊,處大衆中,自

然歡喜,稱揚讚歎名字種姓,色相功

德.如我今者,在大衆中,自然歡喜,稱

揚讚歎寶幢菩薩及餘現住不動佛

所,淨修梵行,住深般若波羅蜜多,諸

菩薩等,名字種姓,色相功德.爾時,善

現便白佛言:一切如來應正等覺,皆

於衆中,自然歡喜,稱揚讚歎一切菩

薩名字種姓,色相功德不?佛言:不也.

若諸菩薩,已於無上正等菩提,得不

退轉,行深般若波羅蜜多方便善巧,

是諸菩薩,蒙諸如來應正等覺,在大

衆中,自然歡喜,稱揚讚歎名字種姓,

色相功德.具壽善現復白佛言:頗有

菩薩,未於無上正等菩提,得不退轉,

而蒙如來應正等覺,在大衆中,自然

歡喜,稱揚讚歎名字種姓,色相功德

不?佛言:亦有謂諸菩薩,雖於無上正

等菩提,未得不退,而修般若波羅蜜

多方便善巧,是諸菩薩,亦蒙如來應

正等覺,在大衆中,自然歡喜,稱揚讚

歎名字種姓,色相功德.如有菩薩,隨

不動佛,爲菩薩時,所修而學,所行而

住,修行般若波羅蜜多方便善巧.復

有菩薩,隨寶幢菩薩等,所修而學,所

行而住,修行般若波羅蜜多方便善

巧,是諸菩薩,雖於無上正等菩提,未

得不退,而蒙如來應正等覺,在大衆

中,自然歡喜,稱揚讚歎名字種姓,色

相功德.復次,善現,有諸菩薩,行深般

若波羅蜜多,於一切法無生性中,雖

深信解,而未證得無生法忍,於一切

法,畢竟空性,雖深信解,而於菩薩不

退轉地,未得自在,雖住諸法,皆寂靜

性,而未得入不退轉地.是諸菩薩,亦

蒙如來應正等覺,在大衆中,自然歡

喜,稱揚讚歎名字種姓,色相功德.善

現,當知若諸菩薩,蒙諸如來應正等

覺,在大衆中,自然歡喜,稱揚讚歎名

字種姓,色相功德,是諸菩薩,超二乘

地,近大菩提,或已得受不退轉記,或

近當受不退轉記.

第五分付囑品第二十三

復次,善現,若諸菩薩,聞說般若波羅

蜜多所有義趣,深生信解,無惑無疑,

不迷不悶,但作是念:如佛所說,理趣

必然,定非顚倒.是諸菩薩,決定當於

不動佛所及諸菩薩摩訶薩所廣聞

般若波羅蜜多,於深義趣,能生信解.

旣信解已,勤修梵行,當得住於不退

轉地.住是地已,疾證菩提.善現,當知

若諸菩薩,但聞般若波羅蜜多,尚獲

無邊功德勝利,況深信解,如說修行?

是諸菩薩,近一切智,安住眞如,疾證

菩提,宣說法要.爾時,善現便白佛言:

法離眞如,無別可得,爲說何法,近一

切智,安住眞如,誰證菩提,誰說法要?

佛告善現:如是如是.法離眞如,都不

可得,說何等法,近一切智,能住眞如,

疾證菩提,宣說法要?眞如自性,尚不

可得,況有餘法能有所作?隨世俗故,

作如是說.時,天帝釋便白佛言:如是

般若波羅蜜多,理趣甚深,極難信解.

若諸菩薩,行深般若波羅蜜多,雖知

諸法,皆不可得,而求無上正等菩提,

欲爲有情宣說法要,甚爲難事,諸菩

薩衆,聞說此語,心不沈沒,無惑無疑,

不迷不悶.如是等事,甚爲希有.爾時,

善現謂帝釋言:如汝所說.諸菩薩衆,

聞如是語,心不沈沒,無惑無疑,不迷

不悶,如是等事,甚希有者.憍尸迦,諸

菩薩衆,行深般若波羅蜜多,觀法皆

空,都無所有,誰沈誰沒,誰惑誰疑,誰

迷誰悶?是故此事,未爲希有.然爲有

情,愚癡顚倒,不能通達諸法皆空.故

求菩提,欲爲宣說方便善巧,非極爲

難.天帝釋言:尊者,善現諸有所說,無

不依空.是故所言,常無滯㝵,如有以

箭,仰射虛空,若近若遠,俱無滯㝵.時,

天帝釋便白佛言:我與尊者,善現所

說,爲順如來實語法語,於法隨法,爲

正說耶?爾時,世尊告天帝釋:汝與善

現,諸有所言,皆順如來實語、法語,於

法隨法,皆爲正說.何以故?憍尸迦,具

壽善現所有辯才,無不依空,而施設

故.所以者何?具壽善現觀一切法,皆

畢竟空,尚不得般若波羅蜜多,況得

能行般若波羅蜜多者,尚不得無上

正等菩提,況得能證無上正等菩提

者;尚不得一切智智,況得能證一切

智智者;尚不得眞如,況得能證眞如,

成如來者;尚不得無生性,況得能證

無生性者;尚不得菩薩,況得能證佛

菩提者;尚不得十力四無所畏,況得

能成十力、四無所畏者;尚不得法,況

得能說法者?憍尸迦,具壽善現於一

切法,住遠離住,無所得住,比諸菩薩

所住般若波羅蜜多微妙行住,百分

不及一,千分不及一,乃至鄔波尼殺

曇分亦不及一.憍尸迦,是諸菩薩,所

住般若波羅蜜多微妙行住,除如來

住,於餘菩薩及諸聲聞、獨覺等住,爲

最爲勝,爲尊爲高,爲妙爲微妙,爲上

爲無上.以是故,憍尸迦,若諸菩薩,欲

於一切有情衆中,爲最爲勝,爲尊爲

高,爲妙爲微妙,爲上爲無上者,當住

般若波羅蜜多.爾時,衆中無量無數

三十三天,聞法歡喜,各取天上微妙

音花,奉散世尊及諸菩薩六百苾芻,

俱從座起,右膝著地,向佛合掌,佛神

力故,各於掌中,微妙音花,自然盈滿,

是苾芻衆,踊躍歡喜,各以此花,奉散

佛上.旣散花已,同發願言:我等用斯

勝善根力,願常安住甚深般若波羅

蜜多微妙行住,速趣無上正等菩提.

爾時,世尊卽便微笑,如佛常法,從其

面門,放種種光,靑、黃、赤、白、紅、紫、碧綠、

金銀,頗胝傍照無邊諸佛國土,上至

梵世,下徹風輪,漸復還來,繞佛右轉,

經三帀已,從頂上入.時,阿難陁卽從

座起,禮佛合掌,白言:世尊,何因何緣,

現此微笑?爾時,佛告阿難陁言:此諸

苾芻,於當來世,星喩劫中,皆得作佛,

同名散花,具足十號,聲聞僧數,一切

皆等,佛壽亦等二十千劫,隨所住處,

雨五色花.由此因緣,故我微笑.若諸

菩薩,欲得安住最勝住者,當住般若,

波羅蜜多.若諸菩薩,欲得安住如來

住者,當住般若波羅蜜多.慶喜,當知

若諸菩薩,精進修行甚深般若波羅

蜜多,令究竟者,是諸菩薩,先世或從

人中,沒已還生,此處或從,睹史多天

上,沒來生人閒.所以者何?如是二處,

易行般若波羅蜜多,非餘處故.慶喜,

當知如來現見若諸菩薩,精進修行

甚深般若波羅蜜多,於身命財,無所

顧者,定於無上正等菩提,得不退轉.

復次,慶喜,若諸菩薩,聽聞受持,讀誦

書寫甚深般若波羅蜜多,示現勸導

讚勵.慶喜,住菩薩乘善男子等,是諸

菩薩,曾於過去,無量佛所,種諸善根,

非唯聲聞、獨覺等所.復次,慶喜,若諸

菩薩,修學般若波羅蜜多,不驚不怖,

受持讀誦,繫念思惟,若法若義,若文

若意,皆善通達,隨順修行,是諸菩薩,

則爲現見我等如來應正等覺.復次,

慶喜,若諸菩薩,聞說如是甚深般若

波羅蜜多所有義趣,深生信解,不生

毀謗,不可沮壞,是諸菩薩,已曾供養

無量諸佛,於諸佛所,多種善根,亦爲

無量善友所攝.復次,慶喜,若諸有情,

能於如來應正等覺勝福田所,種諸

善根,雖定當得,或聲聞果,或獨覺果,

或如來果,而證無上正等菩提,要於

般若波羅蜜多甚深義趣,善達無㝵,

精進修行諸菩薩行,令極圓滿.是故

慶喜,我以般若波羅蜜多甚深經典,

付囑於汝,應正受持,讀誦通利,莫令

忘失.慶喜,當知除此般若波羅蜜多

甚深經典,受持諸餘,我所說法,設有

忘失,其罪尚輕.若於般若波羅蜜多

甚深經典,不善受持下至一句,有所

忘失,其罪甚重.慶喜,當知若於般若

波羅蜜多甚深經典,下至一句,能善

受持,不忘失者,獲福無量.若於般若

波羅蜜多甚深經典,不善受持下至

一句,有忘失者,所獲重罪,同前福量.

是故慶喜,我以般若波羅蜜多甚深

經典,慇懃付汝,當正受持,讀誦通利,

如理思惟,廣爲他說,分別開示,令受

持者,究竟解了文義意趣.所以者何?

若諸菩薩,於深般若波羅蜜多,受持

讀誦,究竟通利,如理思惟,廣爲他說,

分別開示,令其易了,是諸菩薩,則爲

受持過去、未來、現在諸佛甚深法藏,

廣爲有情,宣說開示.慶喜,當知若有

情類,起殷淨心,現於我所,欲持種種

上妙供具,供養恭敬,無懈倦者,當於

般若波羅蜜多,至心聽聞,受持讀誦,

精勤修學,如理思惟,廣爲有情,分別

解說,或復書寫,種種莊嚴,供養恭敬,

勿得暫捨.慶喜,當知若諸菩薩,供養

恭敬,尊重讚歎甚深般若波羅蜜多,

則爲現前,供養恭敬,尊重讚歎我及

十方三世諸佛.慶喜,當知若諸菩薩,

聞深般若波羅蜜多,起殷淨心,恭敬

愛樂,卽於過去、未來、現在諸佛無上

正等菩提,起殷淨心,恭敬愛樂.慶喜,

汝若愛樂,於我不捨,於我亦當愛樂

不捨般若波羅蜜多甚深經典,下至

一句,勿令忘失.慶喜,我說如是般若

波羅蜜多甚深經典,付囑因緣,設經

一劫乃至殑伽沙數大劫,亦不能盡

擧要言之,如我旣是汝等大師,甚深

般若波羅蜜多.當知亦是汝等大師,

如三世佛,是諸天、人、阿素洛等,無上

大師,甚深般若波羅蜜多.當知亦是

世閒、天、人、阿素洛等,無上大師,汝等

天、人、阿素洛等,敬重於我,亦當敬重

甚深般若波羅蜜多.是故慶喜,我以

無量善巧方便,付汝般若波羅蜜多

甚深經典,汝當受持,無令忘失.我今

持此甚深般若波羅蜜多,對諸天、人、

阿素洛等,無量大衆,付囑於汝,應正

受持,勿令忘失.慶喜,我今實言告,汝

諸有淨信善男子等,若欲不捨佛、法、

僧寶,三世諸佛無上菩提,定不應捨

甚深般若波羅蜜多,如是名爲我等

諸佛教誡教授諸弟子法.慶喜,當知

若有愛樂聽聞般若波羅蜜多,受持

讀誦究竟通利如理思惟書寫解說

疾證無上正等菩提.所以者何?諸佛

無上正等菩提,皆依般若波羅蜜多,

而得生故.是故慶喜,若諸菩薩,欲得

無上正等菩提,當勤精進,修學般若

波羅蜜多.所以者何?甚深般若波羅

蜜多,是諸菩薩摩訶薩母,能令菩薩,

疾證菩提慶喜,當知若諸菩薩法欲

滅時,護持般若波羅蜜多,則爲護持.

三世諸佛一切智智,亦爲護持,三世

諸佛無上法藏.慶喜,當知若諸菩薩,

勤學六種波羅蜜多,疾證無上正等

菩提.是故慶喜,我以六種波羅蜜多,

更付囑汝,當正受持,勿令忘失.所以

者何?如是六種波羅蜜多,是三世佛

無盡法藏.慶喜,當知十方三世諸佛

世尊所說法要,皆是六種波羅蜜多

無盡法藏,之所流出,十方三世佛及

弟子,皆依如是無盡法藏,精勤修學,

已正當證無上菩提,已正當入無餘

涅槃.復次,慶喜,假使汝爲聲聞乘人,

說聲聞法,由此法故,三千大千世界

有情,一切皆得阿羅漢果.猶未爲我,

作弟子事,我於汝事,未甚隨喜.汝若

能爲菩薩乘人,宣說一句甚深般若

波羅蜜多相應之法,卽名爲我作弟

子事.我於此事,深生隨喜.復次,慶喜,

假使三千大千世界一切有情,俱時

證得阿羅漢果,彼所成就施戒修性,

諸福業事.於意云何?寧爲多不?慶喜

對曰:甚多,世尊.佛告慶喜:若有聲聞,

能爲菩薩,宣說般若波羅蜜多相應

之法,經一晝夜,展轉乃至經彈指頃.

是聲聞人,所獲福聚,甚多於前.何以

故?此聲聞人,所獲福聚,超過一切聲

聞、獨覺諸善根故.復次,慶喜,若有菩

薩,爲聲聞人,說聲聞法,假使三千大

千世界一切有情,由此法故,悉皆證

得阿羅漢果.於意云何?如是菩薩所

獲福聚,寧爲多不?慶喜對曰:甚多,世

尊.佛告慶喜:若有菩薩,爲諸有情,宣

說般若波羅蜜多相應之法,經一晝

夜展轉乃至經彈指頃如是菩薩所

獲福聚,甚多於前.何以故?甚深般若

波羅蜜多相應法施,超過一切聲聞、

獨覺相應法施,及彼二乘,諸善根故.

慶喜,當知若諸菩薩,成就憶念如是

善根,復於無上正等菩提,有退轉者,

無有是處.

第五分見不動佛品第二十四

爾時,如來四衆圍繞,讚說般若波羅

蜜多,付阿難陁,令受持已,復於一切

苾芻、苾芻尼、鄔波索迦、鄔波斯迦、天、

龍、藥叉、健達縛等,大衆會中,現神通

力,令衆皆見不動如來應正等覺,聲

聞菩薩,大衆圍繞,爲如大海,不可動

會,宣說正法及見彼土,嚴淨之相.其

聲聞僧,皆阿羅漢,諸漏已盡,無復煩

惱,得眞自在,心善解脫,慧善解脫,如

調慧馬,亦如大龍,已作所作,已辦所

辦,棄諸重擔,逮得己利,盡諸有結,正

智解脫,至心自在,第一究竟.其菩薩

僧一切皆是衆望所識得陁羅尼及

無㝵辯,成就無量不可思議,不可稱

量,微妙功德.佛攝神力,令此四衆、天、

龍、藥叉、健達縛等,不復見彼,不動如

來應正等覺,聲聞菩薩及餘大衆,幷

彼佛土,嚴淨之相.彼佛衆會,及嚴淨

土皆非此土眼根所照所以者何佛

攝神力,於彼遠境,無見緣故.爾時,佛

告阿難陁言:不動如來應正等覺,國

土衆會,汝更見不?阿難陁言:我不復

見彼事,非此眼所行境故.時,佛復告

阿難陁言:如彼如來衆會國土,非此

土眼所行境界.當知諸法,亦復如是,

非眼根等所行境界.慶喜,當知法不

行法,法不見法,法不知法,法不證法.

慶喜,當知一切法性,無能行者,無能

見者,無能知者,無能證者,無動無作.

所以者何?以一切法皆無作用,能取

所取,俱如虛空,性遠離故.以一切法

不可思議,能所思議,皆如幻士,性遠

離故.以一切法無作受者,如光影等,

不堅實故.慶喜,當知若諸菩薩,能如

是行,名行般若波羅蜜多,於諸法相,

無所執著.若諸菩薩,能如是學,名學

般若波羅蜜多,於一切法,無所取捨.

慶喜,當知若諸菩薩,欲得一切波羅

蜜多,速疾圓滿,至一切法究竟彼岸,

應學般若波羅蜜多.所以者何?如是

學者,於諸學中,爲最爲勝,爲尊爲高,

爲妙爲微妙,爲上爲無上,利益安樂

一切世閒.慶喜,當知若諸菩薩,能如

是學,無依怙者,爲作依怙,諸佛世尊,

開許稱讚,修學般若波羅蜜多.慶喜,

當知諸佛菩薩,學此學已,安住此中,

能以右手,若右足指,擧取三千大千

世界擲置他方,或還本處,其中有情,

不知不覺,無損無怖.所以者何?甚深

般若波羅蜜多功德威力,不可思議,

過去、未來、現在諸佛及諸菩薩,學此

般若波羅蜜多,於去來今,及無爲法,

悉皆獲得無㝵智見.是故慶喜,我說

能學甚深般若波羅蜜多,於諸學中,

爲最爲勝,爲尊爲高,爲妙爲微妙,爲

上爲無上.慶喜,當知諸有欲取甚深

般若波羅蜜多量邊際者,如愚癡者,

欲取虛空量及邊際.何以故?甚深般

若波羅蜜多功德,無量無邊際故.慶

喜,當知我終不說甚深般若波羅蜜

多,如名身等,有量邊際.所以者何?名

句、文身,是有量法,甚深般若波羅蜜

多功德勝利,非有量法,非名身等,能

量般若波羅蜜多功德勝利,亦非般

若波羅蜜多功德勝利,是彼所量.具

壽慶喜便白佛言:何因緣故,甚深般

若波羅蜜多,說爲無量?佛告慶喜:甚

深般若波羅蜜多,性無盡故,性遠離

故說爲無量慶喜當知三世諸佛皆

學般若波羅蜜多,究竟圓滿,證得無

上正等菩提,爲諸有情,宣說開示,而

此般若波羅蜜多,常無減盡.所以者

何?甚深般若波羅蜜多,如太虛空,不

可盡故.諸有欲盡甚深般若波羅蜜

多,則爲欲盡虛空邊際.是故慶喜,甚

深般若波羅蜜多,說爲無盡,由無盡

故,說爲無量.爾時,善現作是念言:此

處甚深,我當問佛.作是念已,便白佛

言:甚深般若波羅蜜多,如來何故,說

爲無盡?佛告善現:甚深般若波羅蜜

多,猶如虛空,不可盡故.具壽善現復

白佛言:云何菩薩,引發般若波羅蜜

多?佛告善現:諸菩薩衆,應觀諸色、受、

想、行、識,皆無盡故,引發般若波羅蜜

多;應觀無明乃至老死,皆無盡故,引

發般若波羅蜜多.如是善現,諸菩薩

衆,應作如是引發般若波羅蜜多.善

現,當知諸菩薩衆,如是觀察十二緣

起,遠離二邊,如是觀察十二緣起,無

中無邊.是諸菩薩,不共妙觀,謂要安

坐妙菩提座,方能如是如實觀察十

二緣起,理趣甚深,如太虛空,不可盡

故,便能證得一切智智.善現,當知若

諸菩薩,以如虛空,無盡行相,行深般

若波羅蜜多,如實觀察十二緣起,不

墮聲聞及獨覺地,疾證無上正等菩

提.善現,當知諸菩薩衆,若於無上正

等菩提,有退轉者,皆由不依如是作

意方便善巧,不如實知.諸菩薩衆,行

深般若波羅蜜多,云何應以無盡行

相,引發般若波羅蜜多,如實觀察十

二緣起?善現,當知諸菩薩衆,若於無

上正等菩提,有退轉者,皆由遠離引

發般若波羅蜜多方便善巧.善現,當

知諸菩薩衆,若於無上正等菩提,不

退轉者,一切皆依引發般若波羅蜜

多方便善巧.是諸菩薩,由依如是方

便善巧,行深般若波羅蜜多,以如虛

空,無盡行相,如實觀察十二緣起.如

是觀察緣起法時,不見有法,無因而

生;不見有法,性相常住;不見有法,有

作受者.是諸菩薩,行深般若波羅蜜

多,以如虛空,無盡行相,如實觀察十

二緣起,引發般若波羅蜜多,能疾證

得一切智智.善現,當知若時菩薩,如

實觀察十二緣起,引發般若波羅蜜

多.是時,菩薩都不見色、受、想、行、識,不

見此佛世界,不見彼佛世界,不見有

法,能見此彼諸佛世界.若諸菩薩,能

如是行甚深般若波羅蜜多,是時,惡

魔極生憂惱,如中毒箭.譬如有人,父

母卒喪,身心苦痛,惡魔亦爾.具壽善

現便白佛言:爲一惡魔,見諸菩薩,行

深般若波羅蜜多,極生憂惱,如中毒

箭,爲遍三千大千世界一切惡魔,皆

亦如是?佛告善現:遍滿三千大千世

界一切惡魔,見諸菩薩,行深般若波

羅蜜多,極生憂惱,如中毒箭,各於本

座,不能自安.所以者何?若諸菩薩,住

深般若波羅蜜多,世閒天、人、阿素洛

等,伺求其短,皆不能得,亦復不能擾

亂退壞.是故善現,若諸菩薩,欲證無

上正等菩提,當勤安住甚深般若波

羅蜜多.若諸菩薩,能勤安住甚深般

若波羅蜜多,則能修滿布施、淨戒、安

忍、精進、靜慮、般若波羅蜜多.若諸菩

薩,能正修行甚深般若波羅蜜多,便

能具足修滿一切波羅蜜多方便善

巧,諸魔事起,皆能如實覺知遠離.是

故善現,若諸菩薩,欲正攝受方便善

巧,應正修行甚深般若波羅蜜多.若

時菩薩,修行引發甚深般若波羅蜜

多,是時無量無邊世界諸佛世尊,皆

共護念.是諸菩薩,應作是念:彼諸如

來應正等覺,亦從般若波羅蜜多,生

一切智.作是念已,復應思惟,如諸如

來應正等覺,所應證法,我亦當證.如

是善現若諸菩薩修行引發甚深般

若波羅蜜多,作是思惟:經彈指頃,所

生福聚,勝有所得諸菩薩衆,經如殑

伽沙數大劫,修行布施所獲功德,何

況能於一日半日?是諸菩薩,不夂當

住不退轉地,常爲如來應正等覺,共

所護念,諸菩薩衆,若爲諸佛所護念

者,定證無上正等菩提,不墮聲聞、獨

覺等地,於諸惡趣,決定不生,常生天、

人,不離諸佛.若諸菩薩,修行引發甚

深般若波羅蜜多,憶念思惟:諸佛功

德,經彈指頃,尚獲無邊功德勝利,況

經一日?若過一日,勇猛精進,修行引

發甚深般若波羅蜜多,憶念思惟:諸

佛功德,如香象等,諸菩薩衆,不動佛

所,常修梵行,不離般若波羅蜜多.時,

薄伽梵,說是經已,無量菩薩摩訶薩

衆,慈氏菩薩,而爲上首,具壽善現舍

利子等,諸大聲聞,幷諸天、龍、健達縛

等,一切大衆,聞佛所說,皆大歡喜,信

受奉行.

大般若波羅蜜多經卷第五百六十五

己亥歲高麗國大藏都監奉

勅雕造

大般若經第六會序 果

西明寺沙門 玄則 撰

源夫控歸塗以彌綸,踐要極而端務,

莫若警十度於一施,披六蔽於三檀,

矧般若之大猷,固摠領而高視?誠庶

心之扃牖,積行之樞軸.故能範圍眞

際,充塞塵區.泛之則無緣,綏之則無

動.大悲抗其首,大捨維其末,恬五痛

之苦修,倏三祇之遙序.願無近遠,遇

物成資,善靡鴻纖,觸塗必衍.馮無象

而永日,輟有輪於長夜,窮幽盡妙,其

般若之致乎?粤有天王,是爲最勝,捐

樂宮而下拜,泛嘉名而上表,念茲在

茲,爰究爰度.然以位懸道隔,非目擊

之能存,所以軌衆諧辰,寄言提而取

悟.卽舊勝天王般若,今譯成八卷一

十七品.其發明弘旨,敞拔幽關.固已

法寶騈映,義林交積.自性三種,鬱無

性以阡眠;果德萬區,殷不德而輝煥.

凡鼓篋之士,猶希取質,況乘杯之客,

如何勿思?

大般若波羅蜜多經卷第五百六十六 果

三藏法師玄奘奉 詔譯

第六分緣起品第一

如是我聞、一時薄伽、梵住王舍、城鷲

峯山、頂與大苾、芻衆四萬、二千人俱、

皆阿羅漢、諸漏已盡、無復煩惱、得眞

自在心、善解脫慧善、解脫如調慧、馬

亦如大龍、已作所作、已辦所辦、棄諸

重擔、逮得己利、盡諸有結、正智解脫、

到心自在第、一究竟除、阿難陁獨、居

學地得、預流果所謂、具壽解憍陣、那

大迦葉、波笈防鉢、底褐麗筏、多大釆

菽、氏大迦多、衍那畢藺、陁筏蹉舍、利

子滿慈、子薄俱羅、鄔波離羅、怙羅無

滅善、現而爲上首、復有七萬二千、菩

薩摩訶薩皆已通達甚、深法性調順

易化妙行平、等得無㝵辯,陁羅尼門

一切有情眞.淨善友能轉不退微妙,

法輪哀愍世閒護持.法藏已曾供養

無量,如來紹隆三寶能使.不絕通達

諸佛甚,深境界一生所繫法王.眞子

常能紹佛轉正,法輪雖處世閒而無

所染.具如是等無量功德,從此佛國

或從他方.爲聽法故來詣佛所所,謂

寶相菩薩寶手菩薩寶印菩薩寶髻

菩薩寶冠菩薩寶峯菩薩寶海菩薩

寶焰菩薩.寶幢,菩薩寶藏菩薩金藏

菩薩淨,藏菩薩德藏菩薩定藏菩薩.

智藏菩薩,日藏菩薩,月藏菩薩,如來

藏菩,薩蓮華藏,菩薩金剛,藏菩薩解,

脫月菩薩,普賢菩薩,普音菩薩,普戒

菩薩,普行菩薩,普眼菩薩,廣眼菩薩,

蓮華眼菩,薩智慧菩.薩上慧菩,薩勝

慧菩,薩蓮華慧,菩薩金剛慧菩薩日、

光菩薩月、光菩薩智、光菩薩智、德菩

薩賢、德菩薩華德、菩薩日觀菩、薩月

觀、菩薩無、染菩薩、妙音菩、薩大音、王

菩,薩師子吼菩薩.師子遊戲菩薩賢

首菩薩等,十六賢菩薩慈氏菩,薩等

賢劫,諸菩薩觀,自在菩薩妙吉祥菩,

薩而爲上,首復有無.量四大王衆天

四大,天王而爲,上首復有,無量三十

三天帝釋,天王而爲,上首復有,無量

夜摩天蘇夜摩,天王而爲上首復有.

無量睹史,多天珊睹,史多天王,而爲

上首,復有無量樂變化天,善化天王,

而爲上首,復有無量,他化自在,天自

在天王而爲上首.復有無量梵衆等

天,大梵天王而爲上首.復有無量淨

居天,大自在天而爲上首.如是天王,

將諸眷屬,爲聽法故,來詣佛所.復有

無量阿素洛王,所謂具力阿素洛王、

堅蘊阿素洛王、雜威阿素洛王,暴執

阿素洛王而爲上首,各領無量百千

眷屬,爲聽法故,來詣佛所.復有無量

大力龍王,所謂無熱龍王、猛意龍王、

海住龍王,工巧龍王,而爲上首,各領

無量百千眷屬,爲聽法故,來詣佛所.

復有無量藥叉、大神、人、非人等,幷諸

眷屬,爲聽法故,來詣佛所.時,鷲峯山,

縱廣四十踰繕那量,大衆充滿,地及

虛空,靡有閒隙.

爾時,世尊處師子座,無量大衆,前後

圍遶,供養尊重,恭敬讚歎,一心合掌,

瞻仰尊顏.於是如來,現神通力,從面

門出種種色光,普照十方無邊世界,

現希有事,還至佛所,右遶三帀,歸於

面門.是時,東方去此佛土,過十殑伽

沙數世界,有佛世界,名曰莊嚴,佛號

普光如來應正等覺、明行、圓滿、善逝、

世閒解、無上丈夫、調御士、天人師、佛

薄伽梵.時,現在彼安隱住持,爲諸菩

薩摩訶薩衆,宣說一乘相應正法,彼

佛世界,尚不聞有二乘之名,況有精

勤修其法者?彼諸菩薩,皆於無上正

等菩提,得不退轉.彼諸有情,不假段

食,但資解脫、靜慮、等至.彼界不待日

月等光,唯佛身光,晝夜常照.其土無

有毒刺、礫石、谿谷、山陵,地平如掌.彼

有菩薩,名曰離障.旣見此光,心懷猶

豫,與諸菩薩摩訶薩衆,前詣佛所,頂

禮雙足,偏覆左肩,右膝著地,合掌恭

敬白言:世尊,何因何緣,而有此瑞?時,

普光佛告離障言:西方去此,過十殑

伽沙數世界,有佛世界,名曰堪忍,佛

號釋迦牟尼如來,十號具足,現爲菩

薩摩訶薩衆,說大般若波羅蜜多,由

彼因緣,故現斯瑞.離障菩薩聞已,白

言:我今請往堪忍世界,觀禮供養釋

迦如來,聽受正法,唯願聽許.時,普光

佛告離障言:今正是時.汝宜速往.離

障蒙許,歡喜踊躍,卽與無量菩薩衆

俱,來至鷲峯,頂禮佛足,右遶三帀,退

坐一面.南方去此,過十殑伽沙數世

界,有佛世界,名淸淨花,佛號日光,十

號具足.彼有菩薩,名曰日藏.西方去

此,過十殑伽沙數世界,有佛世界,名

曰寶花,佛號功德光明,十號具足.彼

有菩薩,名功德藏.北方去此,過十殑

伽沙數世界,有佛世界,名曰淸淨,佛

號自在王.彼有菩薩,名曰廣聞.東南

方去此,過十殑伽沙數世界,有佛世

界,名曰火焰,佛號甘露王,十號具足.

彼有菩薩,名不退轉.西南方去此,過

十殑伽沙數世界,有佛世界,名淸淨

功德,佛號智炬,十號具足.彼有菩薩,

名曰大慧.西北方去此,過十殑伽沙

數世界,有佛世界,名曰悅意,佛號妙

音王,十號具足.彼有菩薩,名功德聚.

東北方去此,過十殑伽沙數世界,有

佛世界,名慧莊嚴,佛號智上,十號具

足.彼有菩薩,名曰常喜.上方去此,過

十殑伽沙數世界,有佛世界,名曰不

動,佛號金剛相,十號具足.彼有菩薩,

名曰寶幢.下方去此,過十殑伽沙數

世界,有佛世界,名月光明,佛號金剛

寶莊嚴王,十號具足.彼有菩薩,名曰

寶信,如是一切,皆如東方.

第六分通達品第二

時,有天王,名曰最勝,從座而起,頂禮

佛足,偏覆左肩,右膝著地,合掌恭敬,

白言:世尊,我有少疑,今欲問佛,若蒙

開許,乃敢陳請.於是,佛告最勝天言:

天王,如來應正等覺,隨所疑問,當爲

決之.時,最勝天,旣蒙佛許,踊躍歡喜,

便白佛言:世尊,云何諸菩薩摩訶薩,

修學一法,能通達一切法?佛告最勝:

善哉,善哉!能問如來,如是深義.諦聽

諦聽,善思念之.如汝所疑,當爲開釋.

最勝天曰:唯然,願聞.爾時,世尊告最

勝曰:天王,當知諸菩薩摩訶薩,修學

一法,能通達一切法者,所謂般若波

羅蜜多.若菩薩摩訶薩,修學般若波

羅蜜多,則能通達布施、淨戒、安忍、精

進、靜慮、般若、方便善巧、妙願、力、智波

羅蜜多.天王,云何諸菩薩摩訶薩,修

學般若波羅蜜多,能通達布施波羅

蜜多?天王,當知若菩薩摩訶薩,修學

般若波羅蜜多,則能行妙法施波羅

蜜多,謂以淨心,無所希願,爲他說法,

不求名利,但爲滅苦,不見我能爲彼

說法,不見彼聽,無二無別,自性離故.

若菩薩摩訶薩,修學般若波羅蜜多,

則能行無畏施波羅蜜多,謂觀有情,

猶如父母、兄弟、親戚,令一切衆,咸親

附我.何以故?無始時來,流轉六趣,皆

爲親戚.若諸有情,在怖畏難,尚以身

命,而救拔之,況應於彼,而加惱害?不

見我能施彼無畏,不見彼受,無二無

別,自性離故.若菩薩摩訶薩,修學般

若波羅蜜多,則能行資生施波羅蜜

多,謂隨有情,所湏資具,種種布施,令

其受行十善業道,不見我能施彼資

具,不見彼受,無二無別,自性離故.若

菩薩摩訶薩,修學般若波羅蜜多,則

能行亡報施波羅蜜多,謂行施時,不

望果報,菩薩法爾,自應布施,不見我

能行亡報施,不見施報,無二無別,自

性離故.若菩薩摩訶薩,修學般若波

羅蜜多,則能行大悲施波羅蜜多,謂

見有情,貧窮老病,無救濟者,起大悲

心,而發誓願,我得無上正等覺時,爲

諸有情,作歸依處,爲有情故.以少善

根,迴向菩提,亦不分別,我能救濟,受

救濟者,無二無別,自性離故.若菩薩

摩訶薩,修學般若波羅蜜多,則能行

恭敬施波羅蜜多,謂隨有情,所湏之

物,尋自敬奉,不令疲倦,不見我能行

恭敬施,不見彼受,無二無別,自性離

故.若菩薩摩訶薩,修學般若波羅蜜

多,則能行尊重施波羅蜜多,謂於有

情,起師僧想,或父母想,尊重心施,若

無財物,惠以善言,不見我能行尊重

施不見彼受無二無別自性離故若

菩薩摩訶薩,修學般若波羅蜜多,則

能行供養施波羅蜜多,謂見制多,若

僧住處,則應掃灑,以諸花香及燈明

等,而爲供養,若見尊像,正法毀缺,卽

應精勤修治供養,若見僧衆,應以飮

食、臥具、醫藥,而供養之,不見我能行

供養施,不見彼受,無二無別,自性離

故.若菩薩摩訶薩,修學般若波羅蜜

多,則能行無依施波羅蜜多,謂行施

時,不作是念:願以此施,得生天、人,作

天人王,富貴受樂,乃至無上正等菩

提,亦不取求,無所得故.天王,是名諸

菩薩摩訶薩,修學般若波羅蜜多,能

通達布施波羅蜜多.天王,云何諸菩

薩摩訶薩,修學般若波羅蜜多,能通

達淨戒波羅蜜多?天王,當知若菩薩

摩訶薩,修學般若波羅蜜多,則能行

淨戒波羅蜜多,謂諸菩薩,作是思惟:

佛於淨教毘柰耶中,說別解脫相應

戒經.菩薩應學不見戒相及能受持,

不著戒見,亦不著我,無二無別,自性

離故.若菩薩摩訶薩,修學般若波羅

蜜多,則能行淨戒波羅蜜多,謂諸菩

薩作是思惟:諸佛無上正等菩提,非

唯受持淨戒便得,要應遍學菩薩戒

行戒性淸涼寂靜不起無二無別自性

離故.若菩薩摩訶薩,修學般若波羅

蜜多,則能行淨戒波羅蜜多,謂諸菩

薩作是思惟:云何持戒,能斷煩惱?煩

惱三種,謂貪、瞋、癡.此又各三,卽上中

下.斷此煩惱,應知對治,貪增上者,修

不淨觀,具足觀身,三十六物,瞋增上

者,修慈悲觀,癡增上者,修緣起觀,不

見能觀及所觀法,無二無別自性離

故.若菩薩摩訶薩,修學般若波羅蜜

多,則能行淨戒波羅蜜多,謂諸菩薩

作是思惟:云何菩薩,應正遠離,不正

思惟?謂諸菩薩,不起是心,我行寂靜,

行離行空,行諸餘沙門、婆羅門等,皆

處喧雜,不樂空行,見無二別,知自性離,

卽能遠離不正思惟.若菩薩摩訶薩,

修學般若波羅蜜多,則能行淨戒波

羅蜜多,謂諸菩薩,雖知諸法,離而深

畏衆罪,如佛所說,應持淨戒,修諸福

業乃至般若波羅蜜多,於少罪中,應

懷大懼,不與同止,以世尊說.譬如毒

藥,多少俱害.若菩薩摩訶薩,修學般

若波羅蜜多,則能行淨戒波羅蜜多,

謂諸菩薩,常生怖畏,信行相應,設空

閑處,獨守無侶,有沙門等,齎持金銀

及吠瑠璃、眞珠等寶,以寄菩薩,於中

不起貪著取心,作是思惟:世尊常說,

寧當自割,身肉噉之,而於他財,不與

弗取?若菩薩摩訶薩,修學般若波羅

蜜多,則能行淨戒波羅蜜多,謂諸菩

薩,持戒堅固,若諸惡魔及魔眷屬,以

妙色形,逼試菩薩,菩薩於彼,心不動

搖,作是思惟:世尊常說,色等諸法,如

夢幻化,無二無別,自性離故.若菩薩

摩訶薩,修學般若波羅蜜多,則能行

淨戒波羅蜜多,謂諸菩薩,雖勤持戒,

而不希求人、天王位,身離三過,語無

四失,意免三愆,如是持戒,不見我持,

不見戒相,無二無別,自性離故.天王,

是名諸菩薩摩訶薩,修學般若波羅

蜜多,能通達淨戒波羅蜜多.天王,云

何諸菩薩摩訶薩,修學般若波羅蜜

多,能通達安忍波羅蜜多?天王,當知

若菩薩摩訶薩,修學般若波羅蜜多,

則能行安忍波羅蜜多,謂諸菩薩,常

學內忍憂悲苦惱皆悉不隨亦學外

忍,若他打罵,欺奪淩辱,終不生瞋,亦

學法忍,如世尊說,甚深實性,無法無

我,無生寂靜,卽是涅槃.聞如是說,心

不驚怖,作是思惟:不學是法,云何能

得所求無上正等菩提?能盡未來利

益安樂諸有情類,審諦思惟:貪、瞋、癡

毒,如是一一,於何處起,何因緣生,何

因緣滅?如實觀察,都不見有,能生所

生,能滅所滅,如是忍心,相續不斷,晝

夜諸位,嘗無閒隙,於所忍境,無簡擇

心,謂於國王、父母、師長,我應修忍,餘

可加惡,菩薩行忍,不爲報恩,名利仁

義,怖畏慚恥.菩薩法爾,應行忍故.若

他加害,撾打罵辱,侵奪欺凌,心不傾

動,菩薩若處王臣等位,有貧賤人毀

罵恥辱,終不卒暴,輒示威刑.謂我居

尊,法應訶罰,但作是念:我於往昔,佛

世尊所,發弘誓願,一切有情,我皆濟

拔,令得無上正等菩提.今若起瞋,便

違本願.譬如良醫,發如是誓:世閒盲

瞖,我悉療之,若自失明,豈愈他疾.如

是菩薩,爲除他闇,自起瞋恚,安能救

彼,不見我能忍及可忍?無二無別,自

性離故.天王,是名諸菩薩摩訶薩,修

學般若波羅蜜多,能通達安忍波羅

蜜多.天王,云何諸菩薩摩訶薩,修學

般若波羅蜜多,能通達精進波羅蜜

多?天王,當知若菩薩摩訶薩,修學般

若波羅蜜多,則能行精進波羅蜜多,

謂諸菩薩,未滅令滅,未度令度,未脫

令脫,未安令安,未覺令覺.菩薩如是

行精進時,有諸惡魔,爲作留難,謂菩

薩曰:汝善男子,莫修此行,空受勤苦.

何以故?我於往昔,曾修此行,未滅令

滅,未度令度,未脫令脫,未安令安,未

覺令覺,空受勤苦,都無實利.我從昔

來,多見菩薩,修學此行,竝皆退轉.汝

可迴心,修二乘道,取二乘果,而自滅

度!菩薩聞已,卽便覺知,告惡魔言:汝

復道去,我心堅固,猶若金剛,非汝謬

言,所能退壞,汝固留難,長夜自苦.魔

聞此言,便沒不現.若餘菩薩,未得般

若波羅蜜多,修前五種波羅蜜多,經

百千劫,菩薩如是行精進時,尚能超

過,況二乘地?如是菩薩,修行般若波

羅蜜多,成就佛法,衆惡皆離,雖行精

進,不速不遲,而能發起殊勝大願,使

我感身,與如來等,頂上肉髻,眉閒白

毫,佛轉法輪.我亦如是.譬如眞金,衆

寶瑩飾,則爲嚴淨.菩薩精進,亦復如

是,離諸垢穢,謂離懶惰,懈怠疲極,不

自知覺,不正思惟.由此便能獲勝淸

淨,福德智慧,而共莊嚴,身不疲勞,心

無厭怠,一切障道,惡不善法,皆使滅

除,所有助道,向涅槃法,悉令增長,少

惡不起,何況其多?假使十方殑伽沙

界,滿中大火,如無閒獄,此世界外,但

一有情,應可度者,菩薩爲彼,尚從中

過,況多有情?此諸菩薩,不作是念:無

上菩提,不易可得.菩薩修行如救頭

然,要經百千那庾多劫,如斯重擔,實

難荷負,但作是思:過、現諸佛,皆修此

行,證大菩提,我亦如是,正應修習,寧

百千劫,處地獄中,使諸有情,皆得度

脫,終不棄捨,速趣涅槃.菩薩如是行

精進時,心不自高,於他不下,不見能

行及所行法,無二無別,自性離故.天

王,是名諸菩薩摩訶薩,修學般若波

羅蜜多,能通達精進波羅蜜多.天王,

云何諸菩薩摩訶薩,修學般若波羅

蜜多,能通達靜慮波羅蜜多?天王,當

知若菩薩摩訶薩,修學般若波羅蜜

多,則能行靜慮波羅蜜多,謂諸菩薩,

於大乘中,深種善根,生生世世,多修

妙行,親近善友,不生貧賤、邪見等家,

常生婆羅門、剎帝利大姓,正信三寶,

增長善法,因宿善根,作如是念:有情

長夜,諸趣流轉,苦輪不息,皆由貪愛.

菩薩念已,起厭離心,知從虛妄分別,

而有世尊經中,種種方便,說欲過患,

如槊如矛,如刀如蛇,如泡如沫,臭穢

不淨,轉變無常,云何智人,貪著此法?

卽剃鬚髮,出家修道,未見爲見,未得

爲得,未證爲證,聞說受持,若世俗諦,

若勝義諦,如實修行,如法觀察,謂正

見、正思惟、正語、正業、正命、正精進、正

念、正定,遠離喧雜,不侚名譽,亦復不

求供養恭敬,身心精進,常無懈息,思

惟:此心多行,何境爲善爲惡,爲無記

耶?若行惡境,速便止息,若行無記,亦

應捨之;若行善境,卽勤精進;策令增

長殊勝善根;爲欲對治惡不善法,引

三十七妙菩提分.惡不善者,謂貪、瞋、

癡.貪復有三,謂上中下.上品貪者,聞

欲境名,擧身踊躍,深心歡喜,不觀欲

過,厭離不生,非理追求,無有慚愧.無

慚愧者,謂若獨行諸所經遊,恒思欲

境,心心相續,曾無暫捨,唯見妙好,不

知過患,父母師尊,訶彼所欲,都無愧

恥,不覺起爭,如是名爲無慚愧者.此

類命終,當墮惡趣.中品貪者,離欲境

時,欲心不起.下品貪者,但共言笑,欲

情便歇.瞋亦有三.上品瞋者,憤恚若

發,心惛目亂,或造無閒,或謗正法,或

復造餘,諸重罪業,過五無閒,多百千

倍.中品瞋者,以瞋恚故,雖造諸惡,尋

卽生悔.下品瞋者,心無嫌恨,但口訶

毀,卽便追悔.癡亦三品,如理應知,雖

作是觀,而知諸法,皆如幻、夢、響、像、光

影、陽焰、變化及尋香城,虛妄不實,顚

倒故,見滅外境界,內心寂靜,不見能

行及所行法,無二無別,自性離故.天

王,是名諸菩薩摩訶薩,修學般若波

羅蜜多,能通達靜慮波羅蜜多.天王,

云何諸菩薩摩訶薩,修學般若波羅

蜜多,能通達般若波羅蜜多?天王,當

知若菩薩摩訶薩,修學般若波羅蜜

多,則能行般若波羅蜜多,謂諸菩薩,

正智觀色、受、想、行、識,不見色生,不見

色集,不見色滅,受、想、行、識,亦復如是.

何以故?自性皆空,無有眞實.但有虛

假,施設名字,而行般若波羅蜜多,化

諸有情,終不爲說無業無果,雖知諸

法、皆如幻、夢、響、像、光影、陽焰、變化及

尋香城,無我、有情、命者、生者、養者,士

夫補特伽羅,而常宣說有業有果.菩

薩如是,修行般若波羅蜜多,惡魔、眷

屬,不能得便.何以故?是諸菩薩,親近

善友,成助菩提,離世閒法,於諸如來

甚深正法,歡喜讚歎,諸天、魔、梵及餘

沙門、婆羅門等,除佛正智,無能及者,

不見能行及所行法,無二無別,自性

離故.天王,是名諸菩薩摩訶薩,修

學般若波羅蜜多,能通達般若波羅

蜜多.天王,云何諸菩薩摩訶薩,修學

般若波羅蜜多,能通達方便善巧波

羅蜜多?天王,當知若菩薩摩訶薩,修

學般若波羅蜜多,則能行方便善巧

波羅蜜多,謂諸菩薩,方便善巧,迴向

無上正等菩提,若見世閒,勝妙花果,

常持供養,諸佛菩薩,日夜六時,曾無

暫廢,以斯勝善,迴向菩提.見花果樹,

亦復如是,若聞如來契經中說,甚深

法義,歡喜信受,愛樂誦持,轉爲他說,

以斯妙善,迴向菩提.若見如來制多

形像,卽持種種香華供養,願有情類,

離破戒香,得淨戒香,猶如諸佛,掃灑

塗地;願諸有情,威儀齊整,花蓋覆罩;

願諸有情,皆離熱惱,入僧住處;願諸

有情,皆入圓寂,出僧住處;願諸有情,

皆出魔境,見開僧門,便作是願;以出

世智,爲諸有情,啓未開門,皆令悟入.

若見關閉,願爲有情,關閉三有,或四

惡趣;若得安坐,願諸有情,坐菩提座;

若右脅臥,願諸有情,皆證圓寂,從坐

臥起,願諸有情,離諸起惑;若時洗足,

願諸有情,遠離塵垢;若時禮佛,右遶

制多,願諸有情,皆當作佛,天、人恭敬,

不以爲喜;若有外道,邪見難化,便作

是念:我爲彼師,彼慢所持必不肯信,

且作同學,或爲弟子,雖處彼衆,戒行

多聞,勝諸外道,因以降伏,尊事爲師,

言必信受,毀其邪法,說正涅槃,令入

如來淸淨法教,精修梵行,靜慮等持,

得勝神通,廣修妙善;見多欲者,化作

女人,第一端正,令其愛著,倏忽之頃,

示現無常,色變胮脹,爛壞臭處,令深

憎惡,起厭離心,卽復本形,爲菩薩像,

因而爲說,甚深法要,令發無上正等

覺心.修行大乘,成無上果;見大乘者,

離善知識,雖勤精進學二乘道,而於

其果不能證得,失於大乘,無上法利,

觀彼根性,爲說大乘,令其迴心,入無

上道;未發心者,化令發心.若已發心,

勸令堅固;見持戒人,犯少輕罪,不解

陳悔,懈退愁憂,由此不能進修勝道,

便爲說法,令速悔除,心離愁憂,進修

勝道.是諸菩薩摩訶薩衆,少欲喜足,

專求法利,爲有情說,供養如來.由此

便成六到彼岸,說法供養,是爲布施

波羅蜜多.行不違言,是爲淨戒波羅

蜜多.諸天、魔等,不能壞亂,是爲安忍

波羅蜜多.心心相續,不覺勞倦,是爲

精進波羅蜜多.專心一念,不緣異境,

是爲靜慮波羅蜜多.說法供養,離我

我所,是爲般若波羅蜜多.不見能行

及所行法,無二無別,自性離故.天王,

是名諸菩薩摩訶薩,修學般若波羅

蜜多,能通達方便善巧波羅蜜多.天

王,云何諸菩薩摩訶薩,修學般若波

羅蜜多,能通達妙願波羅蜜多?天王,

當知若菩薩摩訶薩,修學般若波羅

蜜多,則能行妙願波羅蜜多.謂諸菩

薩諸有所願,不爲世閒所受快樂,亦

不爲己求出三界,修二乘道,證涅槃

樂,但作是願:一切有情,皆入無餘般

涅槃界,我身最後,乃成正覺.未發心

者,化令發心;若已發心,令修大行;已

修大行,令得菩提;已得菩提,勸請說

法,展轉乃至般涅槃.後以妙七寶,起

窣堵波,置設利羅,而興供養,令無量

衆,獲福無邊.復發願言:諸有世界,佛

成正覺,悉無天魔及諸外道,而爲擾

亂,願由自智,發無上心,不假外緣,雖

發而退,又當願我常處世閒,成熟有

情,令獲利樂,願新發意.諸菩薩等,若

聞如來說甚深法,如實悟入,心無驚

怖.願諸有情,得大智慧,皆善通達,無

邊佛道,無邊佛境,無邊大悲,饒益無

邊諸有情類.是諸菩薩,多願自身,恒

處穢國,不生淨土.何以故?如有病者,

乃假醫藥,若無其疾,醫藥無用,菩薩

如是發妙願時,不見能行及所行法,

無二無別,自性離故.天王,是名諸菩

薩摩訶薩,修學般若波羅蜜多,能通

達妙願波羅蜜多.天王,云何諸菩薩

摩訶薩,修學般若波羅蜜多,能通達

力波羅蜜多?天王,當知若菩薩摩訶

薩,修學般若波羅蜜多,則能行力波

羅蜜多.謂諸菩薩,能伏天魔,摧諸外

道,具足福德,智慧力故,一切佛法,無

不修行,一切佛境,無不證見,以神通

力,用一毛端,擧贍部洲,或四洲界,或

大千界乃至十方無量殑伽沙等世

界,還置本處,而無所損,或以神力,於

虛空中,取種種寶,施有情類,能於十

方無邊世界諸佛說法,無不聞持,不

見能行及所行法,無二無別,自性離

故.天王,是名諸菩薩摩訶薩,修學般

若波羅蜜多,能通達力波羅蜜多.天

王,云何諸菩薩摩訶薩,修學般若波

羅蜜多,能通達智波羅蜜多?天王,當

知若菩薩摩訶薩,修學般若波羅蜜

多,則能行智波羅蜜多.謂諸菩薩,觀

察五蘊:生非實生,滅非實滅.思惟五

蘊,皆畢竟空,無我、有情、命者、生者、養

者、士夫、補特伽羅,愚夫顚倒,虛妄執

著,不如實知;諸蘊非我,蘊中無我,不

如實知;我非諸蘊,我中無蘊,由斯諸

趣,生死輪迴,如旋火輪,愚夫妄執.然

一切法,自性本空,無生無滅,緣合謂

生,緣離謂滅,實無生滅,性非無故,不

可說生,性非有故,不可說滅.是諸菩

薩,於一切境無有一法,不通達者,修

行此智波羅蜜多,二乘外道,不能掩

蔽,以智觀察,從初發心,乃至涅槃,皆

悉明了,能以一法,知一切境;達一切

境,不離一法.所以者何?眞如一故.是

諸菩薩,修此智時,不見能修及所修

法,無二無別,自性離故.天王,是名諸

菩薩摩訶薩,修學般若波羅蜜多,能

通達智波羅蜜多.是名菩薩修學一

法,能通達一切法.

大般若波羅蜜多經卷第五百六十六

己亥歲高麗國大藏都監奉

勅雕造

大般若波羅蜜多經卷第五百六十七 果

三藏法師玄奘奉 詔譯

第六分顯相品第三

爾時,最勝復從座起,偏覆左肩,右膝

著地,合掌向佛,白言:世尊,甚深般若

波羅蜜多,以何爲相?於是世尊告最

勝曰:天王,當知如地、水、火、風、空等相,

甚深般若波羅蜜多,亦復如是.是時,

最勝便白佛言:世尊,云何甚深般若

波羅蜜多,如地、水、火、風、空等相?佛告

最勝:天王,當知普遍廣大,難可度量,

是爲地相,甚深般若波羅蜜多,亦復

如是.何以故?諸法眞如,普遍廣大,難

測量故.天王,當知一切藥草,依地生

長,甚深般若波羅蜜多,亦復如是,普

能生長一切善法.天王,當知譬如大地,

增之不喜,減之不憂,離我、我所,無二

相故,甚深般若波羅蜜多,亦復如是,

讚歎不增,毀訾不減,離我、我所,無二

相故.又如大地,世閒往來,擧足下足,無

不依之,甚深般若波羅蜜多,亦復如

是,若求善趣,若向涅槃,無不依止.又

如大地,出種種寶,甚深般若波羅蜜

多,亦復如是,出生世閒種種功德.又

如大地,蟲蟻蚊蝱,種種苦事,不能傾

動,甚深般若波羅蜜多,亦復如是,離

我我所,都無分別,不可傾動.又如大

地,若聞師子、龍象等聲,終無驚怖,甚

深般若波羅蜜多,亦復如是,一切天

魔及外道等,不能恐懼.何以故?不見

有我,不見有法,自性空故.天王,當知

譬如水大,從高赴下,水族所歸,甚深

般若波羅蜜多,亦復如是,從眞法界,

流趣世閒,一切善法之所依止.又如

水大,能潤草木,生於花果,甚深般若

波羅蜜多,亦復如是,潤諸等持,生助

道法,成一切智,得佛法果,利益安樂

一切有情.又如水大,漬草木根,能使

傾拔,隨流而去,甚深般若波羅蜜多,

亦復如是,能滅一切見趣煩惱習氣

根本,永不復生.又如水大,性本淸潔,

無垢無濁,甚深般若波羅蜜多,亦復

如是,體無煩惱,故名淸潔,能離諸惑,

故名無垢,一相非異,故名無濁.如人

夏熱,遇水淸涼,熱惱有情,得聞如是

甚深般若波羅蜜多,必獲淸涼,離諸

熱惱.如人患渴,得水乃止,求出世法,

得深般若波羅蜜多,思願便止.又如

泉池,甚深難入,如是般若波羅蜜多,

諸佛境界,甚深難入.又如世閒,坈埳

之處,水皆平等,甚深般若波羅蜜多,

亦復如是於諸獨覺聲聞異生皆悉

平等.又如淨水,洗除垢穢,令得淸淨,

如是菩薩,通達般若波羅蜜多,離諸

煩惱,卽得淸淨.何以故?甚深般若波

羅蜜多,自性淸淨,離諸惑故.天王,當

知譬如火大,雖燒一切樹木藥草,而

不念言:我能燒物.甚深般若波羅蜜

多,亦復如是,雖能永滅一切煩惱及

諸習氣,而不念言:我能永滅.又如火

大,悉能成熟,一切物類,甚深般若波

羅蜜多,亦復如是,皆能成熟,一切佛

法.又如火大,悉能枯竭,諸濕物類,甚

深般若波羅蜜多,亦復如是,皆能枯

竭,諸漏瀑流,令永不起.又如火聚,在

雪山頂,雖能遠照一踰繕那,乃至能

照十踰繕那,而無是念:我能照遠.甚

深般若波羅蜜多,亦復如是,雖照聲

聞、獨覺菩薩,而亦不念:我能照彼.又

如禽獸,夜見火光,恐怖遠避,薄福異

生,聲聞、獨覺,若聞般若波羅蜜多,恐

懼捨離,甚深般若波羅蜜多,聞名尚

難,況能修學?如夜遠涉迷失正路,若

見火光,生大歡喜,知有聚落,疾往趣

之,至便安隱,永無怖畏.生死曠夜,有

福德人,若聞般若波羅蜜多,生大歡

喜,受持讀誦,永離煩惱,心得安樂.如

世閒火,貴賤皆同,甚深般若波羅蜜

多,亦復如是,聖者、異生,平等皆有,如

婆羅門及剎帝利,咸供養火,諸佛、菩

薩,咸皆供養甚深般若波羅蜜多.又

如小火,能燒三千大千世界,甚深般

若波羅蜜多,亦復如是,若聞一句,則

能焚燒無量煩惱.天王,當知譬如風

大,能令一切物類增長,甚深般若波

羅蜜多,亦復如是,能令一切世、出世

閒善法增長.又如風大,若增盛時,普

能摧滅一切物類,甚深般若波羅蜜

多,亦復如是,若修增盛,遍能摧滅,生

死煩惱.又如風大,能令鬱熱皆得淸

涼,甚深般若波羅蜜多,亦復如是,能

令煩惱,鬱熱有情,證得淸涼,涅槃常

樂.又如風大,飄颺不停,甚深般若波

羅蜜多,亦復如是,於一切法,都無所

住.天王,當知甚深般若波羅蜜多,離

垢無著,寂靜無量無邊,智慧平等,通

達諸法實性,如太虛空,性無所住,離

境界相,超尋伺等心及心所,都無分

別,無生無滅,自性離故.天王,當知諸

菩薩摩訶薩,行深般若波羅蜜多,利

樂有情,世閒希有,猶如日月,一切受

用,謂如涼月,能除熱惱,甚深般若波

羅蜜多,亦復如是,能除一切煩惱熱

毒.又如明月,世閒樂見,甚深般若波

羅蜜多,亦復如是,一切聖賢之所樂

見.又如白月,日日增長,諸菩薩衆,行

深般若波羅蜜多,從初發心,乃至證

得所求無上正等菩提,漸漸增長.又

如黑月,日日減盡,諸菩薩衆,行深般

若波羅蜜多,煩惱隨眠,漸漸減盡.又

如滿月,諸婆羅門、剎帝利等,咸所讚

歎,若善男子善女人等,行深般若波

羅蜜多,世閒天、人、阿素洛等,皆所讚

歎.又如月行,遍四洲界,甚深般若波

羅蜜多,亦復如是,於色心等,無處不

遍.又如淨月,常自莊嚴,甚深般若波

羅蜜多,亦復如是,性本淸淨,恒自莊

嚴.何以故?本性離染,無生無滅,遍一

切法,自性離故.譬如盛日,雖破衆闇,

而不念言:我能破彼.甚深般若波羅

蜜多,亦復如是,雖破無始一切隨眠,

而不念言:我能破彼.又如烈日,雖開

蓮華,而不念言:我能開彼.甚深般若

波羅蜜多,亦復如是,雖開菩薩摩訶

薩心,而不念言:我能開彼.又如麗日,

雖照十方,而不念言:我能遍照.甚深

般若波羅蜜多,亦復如是,雖照無邊,

而無照相,如見東方赤明相現,則是

不久日輪當出.若聞般若波羅蜜多,當

知是人,去佛不遠,如贍部洲諸善士

女,若見日出,生大忻慶,若時世閒,有

深般若波羅蜜多,名字出現,一切聖

賢,皆大歡喜.又如日出,月及星光,皆

悉不現.若諸菩薩,行深般若波羅蜜

多,外道、二乘,所有功德,皆悉不現.又

如日出,方見坑坎,高下之處,若諸菩

薩,行深般若波羅蜜多,世閒乃知邪

正之道.何以故?甚深般若波羅蜜多,

自相平等,無生無滅,性遠離故.天王,

當知諸菩薩摩訶薩,行深般若波羅

蜜多,多修空行,無所住著,修習明道,

滅除闇障,遠離惡友,親近諸佛,心心

相續,念佛無斷,通達平等,隨順法界,

雖神通遊戲,遍十方國,而身住本土,

都不動搖,觀諸佛法,猶如現見.雖在

世閒,世法不染,猶淤埿處,所出蓮華.

如是菩薩,雖處生死,甚深般若波羅

蜜多巧便力故,而不染著.何以故?甚

深般若波羅蜜多,無生無滅,自相平

等,不見不著,性遠離故.又如蓮華,不

停水滴,如是菩薩,行深般若波羅蜜

多,乃至少惡,亦不暫住.又如蓮華,隨

所在處,香氣馚馥,如是菩薩,行深般

若波羅蜜多,若在人閒,或居天上、城

邑、聚落,悉具戒香.又如蓮華,稟性淸

潔,婆羅門等,咸所寶愛,如是菩薩,行

深般若波羅蜜多,天、龍、藥叉、健達縛

等,菩薩、諸佛,咸所愛敬.又如蓮華,初

欲開發,能悅衆心,如是菩薩,行深般

若波羅蜜多,含笑先言:遠離嚬蹙,令

衆歡喜.又如蓮華,夢中見者,亦是吉

相,諸人、天等,乃至夢中,聞見菩薩,行

深般若波羅蜜多,亦是吉祥,況眞聞

見?又如蓮華,初始生位,人、非人等,咸

所愛護,如是菩薩,始學般若波羅蜜

多,諸佛、菩薩、釋、梵天等,共所衛護.天

王,當知諸菩薩摩訶薩,行深般若波

羅蜜多,興如是心,我當如理通達一

切波羅蜜多,教化有情,圓滿佛法,菩

提樹下,坐金剛座,證得無上正等菩

提,轉妙法輪,具十二種微妙行相,世

閒沙門婆羅門等天魔釋梵所不能

轉,化度十方無量無數無邊世界一

切有情,從生死海,平等濟拔,安置般

若波羅蜜多.無歸依者,爲作歸依;無

救護者,爲作救護,欲見佛者,令得見

佛.作師子吼,遊戲神通,歎佛功德,令

衆渴仰,其心淸淨,終不動搖,意無諂

曲,遠離邪念.所謂不念二乘之法,盡

諸隨眠,無復煩惱,身無僞行,離邪威

儀,口無詭言,如實而說,受恩常感,輕

恩重報,心不懷憾,口恒軟語,如是修

習,淸淨之心不見能污及所污法,無

二無別,自性離故.天王,當知諸菩薩

摩訶薩,行深般若波羅蜜多,信解如

來三種淸淨,謂諸菩薩,作是思惟:契

經中說,如來身淨,所謂法身,最寂靜

身、無等等身、無量身、不共身、金剛身.

於此決定,心無疑惑,是名信解如來

身淨.復次思惟:契經中說,如來語淨,

如爲異生,授記作佛,亦爲菩薩,授作

佛記.信如是語,理不相違.所以者何?

如來永離一切過失,盡諸隨眠,無復

煩惱,寂靜淸淨.若天魔、梵及諸沙門、

婆羅門等,能得如來語業失者,無有

是處,是名信解如來語淨.復次思惟:

契經中說,如來意淨,諸佛世尊心所

思法,聲聞、獨覺、菩薩、天、人及餘有情,

無能知者.何以故?如來之心,甚深難

入,離諸尋伺,非思量境,無量無邊,同

虛空界.如是信知,心不疑惑,是名信

解如來意淨.天王,當知諸菩薩摩訶

薩,行深般若波羅蜜多,作是思惟:如

佛所說,諸菩薩摩訶薩,爲諸有情,荷

負重擔,堅固無退,不怖不疲,次第修

行布施、淨戒、安忍、精進、靜慮、般若、方

便善巧、妙願、力、智波羅蜜多,成就佛

法,無障無㝵,無邊無等,不共之法.所

言決定,其性勇猛,成就如來廣大事

業.是諸菩薩,於彼事中,無惑無疑,深

心信受.天王,當知諸菩薩摩訶薩,行

深般若波羅蜜多,作是思惟:如佛所

說,諸菩薩摩訶薩,行深般若波羅蜜

多,究竟安坐,妙菩提座,能得無㝵淸

淨天眼、天耳、他心宿住,隨念漏盡智

通,於一念頃,以平等智,通達三世,如

實觀察一切世閒.如是有情,具身惡

行,語惡行,意惡行,毀謗聖賢,由邪見,

造邪業,身壞命終,當墮惡趣.如是有

情,具身妙行、語妙行、意妙行,稱讚聖

賢由正見造正業身壞命終當生善

趣.如實觀察有情界已,作是念言:我

昔發願,行菩薩道,自覺覺他,此願應

滿.是諸菩薩,於彼事中,無惑無疑,如

實信受.天王,當知諸菩薩摩訶薩,成

佛之所,名爲覺處,能自覺故,名爲正

覺,能覺有情,名正遍覺.天王,當知是

諸菩薩,行深般若波羅蜜多,信知如

來出興于世,利益安樂一切有情.天

王,當知諸菩薩摩訶薩,行深般若波

羅蜜多,聞說一乘,能深信受.何以故?

諸佛所說,眞實不虛,種種餘乘,皆佛

乘出,如贍部洲,雖有種種城邑、聚落,

竝屬此洲,如是諸乘,雖有種種名相

差別,皆屬佛乘.此諸菩薩,復作是念:

諸佛世尊,方便善巧,種種說法,皆實

不虛.何以故?諸佛說法,隨衆根性,雖

說三乘,而實一道.此諸菩薩,復作是

念:諸佛世尊,凡所說法,音聲深遠,眞

實不虛.何以故?釋、梵天等,有少功德,

尚復能出深遠音聲,何況如來無量

億劫積集功德,聲不深遠?此諸菩薩,

復作是念:如來說法,不違衆根,上中

下品,皆使成就,有情各謂,獨爲我說,

而佛本來,無說無示.此諸菩薩,於如

是事,無惑無疑,深心信解.天王,當知

諸菩薩摩訶薩,行深般若波羅蜜多,

得微細心,作如是念:世閒常有大火

熾然,謂貪、瞋、癡,爲火煙暗,云何當使

一切有情,從此世閒,皆得出離?若能

通達諸法平等,無染著心,名爲出離.

如實知法,如幻夢等,善觀因緣,而不

分別.天王,當知諸菩薩摩訶薩,行深

般若波羅蜜多,作是思惟:諸法無本

而有業果;諸佛、菩薩,凡所發言,我應

知意;旣知意已,卽思量義;思量義已,

卽見眞實;見眞實已,濟度有情.天王,

當知諸菩薩摩訶薩,行深般若波羅

蜜多方便善巧,爲衆說法,謂說諸法,

無我、有情、命者、生者、養者、士夫、補特

伽羅、意生、儒童、作者、受者、知者、見者.

如是諸法,空無所有,非自在性,虛妄

分別,因緣合故,無生似生.天王,當知

若說諸法,無我有情乃至見者,爲稱

理說,若說諸法,空無所有,乃至似生,

亦稱理說.天王,當知夫其說法,隨順

法相,是名稱理.若諸所說,不違法相,

與法相應,能入平等,顯現義理,名巧

便說.天王,當知諸菩薩摩訶薩,行深

般若波羅蜜多,得無㝵辯,謂若無著

辯,若無盡辯,若相續辯,若不斷辯,不

怯弱辯,不驚怖辯,不共餘辯,無邊際

辯,一切天、人所愛重辯.天王,當知諸

菩薩摩訶薩,行深般若波羅蜜多,得

淸淨辯,謂不嘶喝辯,不迷亂辯,不怖

畏辯,不憍慢辯,義具足辯,味具足辯,

不拙澀辯,應時分辯.天王,當知是菩

薩摩訶薩,行深般若波羅蜜多,遠離

大衆,威德畏故,辯不嘶喝;堅住明了,

不怯智故,辯不迷亂;菩薩處衆,如師

子王,無恐懼故,辯不怖畏;離煩惱故,

辯不憍慢;不說無義,契法相故,辯義

具足;善解書論,知文字故,辯味具足;

多劫積習,巧便語故,辯不拙澀.如是

說法善順三時,謂熱雨寒,說無差亂,

亦順三分,謂初、中、後,說不交雜,由斯

故說辯應時分.天王,當知是菩薩摩

訶薩,行深般若波羅蜜多,所得諸辯,

令衆歡悅,謂隨所化,多爲愛語,含笑

先言,遠離嚬蹙,發詞有義,能稱如實,

諸有所說,不欺侮人,所言決定,種種

樂說.以柔軟語,令衆歡悅,容色寬和,

使他親附,隨義而說.聞者悟解,爲利

益故,稱法相說,平等爲說,心無偏黨,

離虛妄言,作決定說,種種樂說,隨衆

根性.由此因緣,令衆歡悅.天王,當知

是菩薩摩訶薩,行深般若波羅蜜多,

成大威德.所以者何?非法器者,不得

聞故.爾時,最勝便白佛言:是諸菩薩,

其心平等,云何不爲非器者說?佛言:

天王,甚深般若波羅蜜多,本性平等,

不見是器,不見非器,不見能說,不見

所說.有情虛妄,見器、非器,見說、不說.

所以者何?甚深般若波羅蜜多,無生

無滅,無分別相,猶如虛空,一切遍滿.

有情亦爾,無生無滅,聲聞、獨覺、菩薩、

如來亦復如是,無名字法,假立名字.

謂是有情,謂是般若,謂有能說,謂有

所說,謂有聽者及所聽法,勝義諦中,

皆同一相,所謂無相,都無差別.是諸

菩薩,行深般若波羅蜜多,威德重故,

雖常樂說,非器不聞.天王,當知甚深

般若波羅蜜多,不爲非器諸有情說,

不爲外道惡見者說,不爲懈慢不信

者說,不爲求法貿易者說,不爲貪愛

名利者說,不爲嫉妒秘悋者說,不爲

生盲、聾、瘂者說.所以者何?諸菩薩摩

訶薩,行深般若波羅蜜多,心無慳悋,

不秘深法,於有情類,非無慈悲,亦不

棄捨諸有情類,然有情類,宿植善根,

得見如來,及聞正法,如來於法,本無

說心,亦不作意,爲此爲彼,但障重者.

雖近如來,而不見聞,菩薩亦爾.爾時,

最勝復白佛言:何等有情,堪聞諸佛、

菩薩說法?佛言:天王,若具正信,根性

純熟,堪爲法器,於過去佛,曾種善根,

心無諂曲,威儀齊整,不求名利,親近

善友,利根聰明,說文知義,爲法精進,

不違聖旨.此等有情,堪聞諸佛、菩薩

說法.天王,當知諸菩薩摩訶薩,能作

法師善巧說法,云何巧說?謂爲饒益

諸有情故,雖說佛法,而說佛法竟不

可得;雖說一切波羅蜜多,而說一切

波羅蜜多竟不可得;雖說菩提,而說

菩提竟不可得;雖說斷煩惱,而說煩

惱竟不可得;雖說證涅槃,而說涅槃

竟不可得;雖說聲聞四向四果,而說

聲聞四向四果竟不可得;雖說獨覺

若向若果,而說獨覺若向若果竟不

可得;雖說斷我見,而說我見竟不可

得;雖說有業果,而說業果竟不可得.

所以者何?名字所得,皆非實法,法非

名字,非言境界,法不可思議,非心所

量故.名字非法,法非名字,但以世俗

虛妄假名,而有所說.無名字法,說爲

名字.名字是空,空無所有;無所有者,

非眞勝義;非勝義者,卽是虛妄;愚夫

之法.天王,當知是名菩薩善巧說法.

諸菩薩摩訶薩,行深般若波羅蜜多,

以方便力,得無㝵辯,隨衆根性,宣說

如是甚深般若波羅蜜多,令諸有情,

如實悟入.

第六分法界品第四之一

爾時,最勝復從座起,偏覆左肩,右膝

著地,合掌恭敬,而白佛言:世尊,云何

諸菩薩摩訶薩,學深般若波羅蜜多,

通達法界?於是佛告最勝天言:善哉,

善哉!諦聽諦聽,極善作意.吾當爲

汝,分別解說.最勝天言:唯然,願說.我

等樂聞.佛告最勝:天王,當知諸菩薩

摩訶薩,學深般若波羅蜜多,有妙慧

故,親近善友,發勤精進,離諸障惑,心

得淸淨,恭敬尊重,樂習空行,遠離諸

見,修如實道,通達法界.天王,當知是

諸菩薩,有妙慧故,親近善友,歡喜敬

事,如眞佛想;以親近故,離諸懈怠,滅

除一切惡不善法,生長善根.旣滅煩

惱,遠離障法,身、語、意業,皆得淸淨;由

淸淨故,便生敬重;以敬重心,修習空

行;修空行故,遠離諸見;離諸見故,修

行正道;修正道故,能見法界.爾時,最

勝復白佛言:世尊,云何名爲法界?佛

告最勝:天王,當知法界卽是不虛妄

性.世尊,云何不虛妄性?天王,卽是不

變異性.世尊,云何不變異性?天王,卽

是諸法眞如.世尊,何謂諸法眞如?天

王,當知眞如深妙,但可智知,非言能

說.何以故?諸法眞如,過諸文字,離語

言境.一切語業,不能行故,離諸戲論,

絕諸分別,無此無彼,離相無相,遠離

尋伺,過尋伺境,無想無相,超過二境,

遠離愚夫,過愚夫境,超諸魔事,離諸

障惑,非識所了,住無所住.寂靜聖智

及無分別,後得智境,無我、我所,求不

可得,無取無捨,無染無著,淸淨離垢,

最勝第一,性常不變,若佛出世,若不

出世,性相常住.天王,當知是爲法界.

諸菩薩摩訶薩,行深般若波羅蜜多,

修證法界,多百千種難行、苦行,令諸

有情,皆得通達.天王,是名實相般若

波羅蜜多眞如、實際、無分別相、不思

議界,亦名眞空及一切智、一切相智,

不二法界.爾時,最勝便白佛言:世尊,

云何能證能得如是法界?佛告最勝:

天王,當知出世般若波羅蜜多,及後

所得,無分別智,能證能得.世尊,證、得

義有何異?天王,當知出世般若波羅

蜜多,能如實見,故名爲證;後智通達,

故名爲得.爾時,最勝復白佛言:如佛、

所說,聞、思、修、慧,豈不通達實相般若

波羅蜜多,而復說有出世般若波羅

蜜多,及後所得無分別智,能證能得?

佛言:不爾.所以者何?實相般若波羅

蜜多,甚深微妙,聞慧麤淺,不能得見.

是勝義故,思不能量;出世法故,修不

能行.天王,當知實相般若波羅蜜多,

甚深微妙,異生二乘所不能見.何以

故?彼如生盲,不見衆色,嬰兒七日,不

見日輪,尚不能見,況能證得?天王,譬

如夏熱,有人西行,在於曠野,復有一

人,從西而至,問前人曰:我今熱渴,知

何處有淸水樹蔭,可見憂濟?彼人答

曰:從此東行,當有二路,一左二右,宜

從右路,漸次前行,有淸泉池及涼蔭

樹.天王,於意云何?彼熱渴者,雖聞如

是泉及樹名,思惟往趣,卽除熱渴,得

淸涼不?不也,世尊.彼至入池,洗飮息

樹,方離熱渴,乃得淸涼.佛言:天王,如

是如是.聞、思、修、慧,不能通達實相般

若波羅蜜多.天王,當知所言曠野,卽

喩生死,人喩有情,熱喩衆惑,渴喩貪

愛,東來人者喩諸菩薩,左路卽喩非

正直道,右路喩於一切智道,諸菩薩

衆,行深般若波羅蜜多,善知生死正

直之路.泉喩般若波羅蜜多,樹喩大

悲.諸菩薩摩訶薩,行二法故,遠離異

生及二乘道.天王,當知甚深般若波

羅蜜多,雖無形相而巧說故,令諸有

情,能證能得.天王,當知諸菩薩摩訶

薩,行深般若波羅蜜多,能如實知力、

無所畏、不共法空,亦如實知諸戒、定、

慧、解脫、解脫智見蘊空,亦如實知內

空、外空及內外空、空空、大空、勝義等

空,雖知諸法無不皆空,而知空相亦

不可得,不取空相,不起空見,不執空

相,不依止空.菩薩如是不取著故,於

空不墮.天王,當知諸菩薩摩訶薩,行

深般若波羅蜜多,遠離諸相,謂都不

見內外諸相,離戲論相,離分別相,離

尋求相,離貪著相,離境界相,離攀緣

相,離諸能知及所知相.爾時,最勝便

白佛言:若諸菩薩摩訶薩衆,行深般

若波羅蜜多,能如是觀諸法無相,佛

薄伽梵,復云何觀?佛言:天王,諸佛境

界,不可思議.何以故?離境界故.一切

有情,思量佛境,心則狂亂,不知此彼.

何以故?同虛空性,不可思量,求不可

得,離尋伺境.諸菩薩衆,行深般若波

羅蜜多,尚不見有異生境等可得思

量,況佛境界?亦不依止一切妙願,雖

行種種布施、淨戒、安忍、精進、靜慮、般

若波羅蜜多,而於彼果,都無所著,於

諸功德乃至涅槃,亦不依著.何以故?

離我、我所,無二無別,自性離故.佛說

如是甚深般若波羅蜜多大法門時,

令此三千大千世界,六種變動,妙高

山、王、目眞鄰陁山、大目眞鄰陁山、金

剛輪圍山、大金剛輪圍山、香山、寶山、

黑山、大黑山,皆悉振動.無量百千諸

菩薩衆,皆脫上服,爲佛敷座,其座高

廣,如妙高山,無量百千釋、梵、護世諸

天王等,合掌恭敬,散衆妙華,謂妙音

華、大妙音華、及吉祥華、大吉祥華、靑

黃赤白紅紫蓮華.時,鷲峯山,縱廣四

十踰繕那量,積華遍滿,至如來膝.無

量天子住虛空中,奏諸天樂,唱如是

言:再睹佛興世,再聞轉法輪.善哉!贍

部洲一切有情類,勤修功德,多種善

根,得聞如是甚深般若波羅蜜多,況

復當來有能信者?當知如是一切有

情,悉行諸佛如來境界.復有無量百

千龍王,卽以神力,普興大雲,降澍香

雨,灑鷲峯山,遍及三千大千世界,諸

聽法者,唯覺香潤,不見霑濡.無量龍

女,悉於佛前,合掌讚歎.復有無量健

達縛神,以妙樂音,而供養佛,諸藥叉

衆,散諸妙花,阿素洛等,供養恭敬.十

方無量無邊佛土,無數如來應正等

覺眉閒毫相,皆放光明,照此三千大

千世界幽暗之處,無不大明,遍鷲峯

山,其光赫奕,作斯事已,各還本界,右

繞三帀,入佛頂中.無量百千婆羅門

衆及剎帝利、長者、居士,各以種種塗

香、末香、幢蓋、幡華,而供養佛.爾時,會

中七十二億菩薩摩訶薩,得無生法

忍,無量百千諸有情類,遠塵離垢,生

淨法眼,無量百千諸有情類,皆發無

上正等覺心.

爾時,最勝復白佛言:甚深般若波羅

蜜多,旣絕語言,離諸文字,云何菩薩

摩訶薩,行深般若波羅蜜多,爲諸有

情,說如是法?佛告最勝:天王,當知諸

菩薩摩訶薩,行深般若波羅蜜多,爲

諸有情,說如是法,爲修習佛法,而諸

佛法,畢竟不可得;爲成熟諸波羅蜜

多,而諸波羅蜜多,畢竟不可得;爲淸

淨佛菩提,而佛菩提,畢竟不可得;爲

離滅涅槃,而離滅涅槃,畢竟不可得;

爲四沙門果,而四沙門果,畢竟不可

得;爲獨覺菩提,而獨覺菩提,畢竟不

可得,爲斷除我取,而我及取,畢竟不

可得.是菩薩摩訶薩,行深般若波羅

蜜多,心不分別一切法相,我能分別

及所分別,皆不可得,隨順般若波羅

蜜多,不違生死,雖在生死,不違般若

波羅蜜多,隨順法相.爾時,最勝便白

佛言:諸菩薩摩訶薩,云何隨順甚深

法相,不違世俗?佛言:天王,菩薩隨順

甚深般若波羅蜜多,不遠離色、受、想、

行、識,不遠離欲界、色界、無色界,不遠

離法,而無取著,隨順般若波羅蜜多,

不遠離道.何以故?具大方便善巧力

故.於是最勝復白佛言:何謂菩薩方

便善巧?佛言:天王,謂四無量諸菩薩

摩訶薩,具大慈、悲、喜、捨心故,常能利

樂,所化有情,是爲菩薩方便善巧.世

尊,云何此四名大?天王,當知諸菩薩

摩訶薩,行深般若波羅蜜多,具無邊

慈,無分別慈,諸法性慈,不休息慈,無

惱害慈,廣饒益慈,平等性慈,遍利樂

慈,出世閒慈,如是等類,名爲大慈.天

王,當知諸菩薩摩訶薩,行深般若波

羅蜜多,見諸有情具種種苦,無歸依

處,爲欲濟拔,發菩提心,勤求正法,旣

自得已,爲有情說,諸慳貪者,教行布

施;無戒破戒,教受持戒;性暴惡者,教

行忍辱;懶惰懈怠,教行精進;散亂心

者,教行靜慮;諸愚癡者,教學妙慧.爲

度有情,雖遭種種極苦難事,終不捨

離大菩提心,如是等類,名爲大悲.天

王,當知諸菩薩摩訶薩,行深般若波

羅蜜多,作是思惟:三界熾火,我已出

離,故生歡喜;久相纏繫,生死之繩,我

已斷截,故生歡喜;於生死海,尋伺取

相,我已永出,故生歡喜;無始所豎憍

慢之幢,我已摧折,故生歡喜;以金剛

智,破煩惱山,令永散滅,故生歡喜;我

自安隱,復安隱他,愚癡黑暗,貪、瞋、慢

等煩惱繫縛久寐世閒今始得覺故

生歡喜我今已免一切惡趣復能濟

拔惡趣有情,令得出離,故生歡喜;有

情久於生死,迷亂不知出道,我今濟

拔,開示正路,皆令得至一切智城,畢

竟安樂,故生歡喜.如是等類,名爲大

喜.天王,當知諸菩薩摩訶薩,行深般

若波羅蜜多,普於一切眼所見色,耳

所聞聲,鼻所嗅香,舌所嘗味,身所覺

觸,意所了法,不著不離,而起捨心.如

是等類,名爲大捨.天王,當知諸菩薩

摩訶薩,行深般若波羅蜜多,成就如

是四大無量,由此名爲方便善巧.

大般若波羅蜜多經卷第五百六十七

己亥歲高麗國大藏都監奉

勅雕造

大般若波羅蜜多經卷第五百六十八 果

三藏法師玄奘奉 詔譯

第六分法界品第四之二

爾時,最勝復白佛言:世尊,云何諸菩

薩摩訶薩,行深般若波羅蜜多,爲度

有情,示現諸相?佛告最勝:天王,當知

甚深般若波羅蜜多相不可得,諸菩

薩相,亦不可得,但由方便善巧威力,

爲有情類,示現入胎乃至涅槃種種

化相.何以故?諸天計常,謂無墮落.是

故菩薩,行深般若波羅蜜多方便善

巧,爲破彼執,示現入胎,因令彼天,起

無常念.世閒最勝最高無等,於欲不

染,尚有墮落,況餘天衆,而得常耶?是

故皆應勿復放逸,勤加精進,繫念修

道.如見日輪,尚有隱沒,卽知螢火,不

得久住.復有諸天,放逸著樂,不修正

法,恣情遊戲,雖與菩薩,同處天宮,不

往禮拜,不諮受法,各作是念:今且受

樂,明詣菩薩,當受法要.共相謂言:我

與菩薩,常此同住,修行何晚?是故菩

薩,行深般若波羅蜜多,勤修精進,如

救頭然,破放逸行,示現墮落.如是示

現,有二因緣,一令諸天,離放逸故;二

令有情,咸得見故.世閒復有下劣有

情,善根少故,不堪見佛成無上覺,轉

妙法輪.菩薩爲彼,示現嬰兒及作童

子,後宮遊戲.菩薩若作餘像說法,後

宮女人,則不信樂.是故示現嬰兒、童

子,有高行人,常能離俗,菩薩爲彼,示

現出家.復有天人,作如是念:端坐受

樂,不得聖道.菩薩爲彼,示現苦行,亦

爲降伏苦行外道,示現種種難行、苦

行.復有天人,長夜發願:菩薩行詣菩

提座時,我等天人,常獻供養.菩薩爲

彼,詣菩提座,無量天人,旣供養已,一

切獲得菩提因緣.復有天人,作如是

念:惡魔、外道,障㝵正法,願得菩薩,坐

菩提座,降伏惡魔及諸外道,有正信

者,皆令見法.是故菩薩,成正覺已,三

千世界遍虛空中,種種音聲,而讚歎

曰:佛日出世,螢光隱沒.諸天人等,咸

作是言:願我未來,成無上覺,如今菩

薩,所證菩提,爲此有情,坐菩提座.有

天人等,作如是言:願見大師,成一切

智、一切相智、無師智、自然智.是諸有

情,雖不求出,離而根性,純熟是深法

器.爲是有情,示現三轉十二行相,無

上法輪.復有天人,樂聞圓寂,菩薩爲

彼,示現涅槃.天王,當知諸菩薩摩訶

薩,行深般若波羅蜜多,能現如是種

種化相.天王,當知諸菩薩摩訶薩,行

深般若波羅蜜多,終不生於無暇之

處.何以故?無福德人,不聞般若波羅

蜜多勝名字故.是諸菩薩,又復常離

一切惡業,終不毀犯佛所說戒,心無

嫉妒,身、語無失,已於過去無量佛所,

多種善根,具勝福德智慧方便,成就

大願,心樂寂靜,勤行精進,離諸懈怠.

天王,當知是諸菩薩,無有惡業墮地

獄趣,十善業道,常現行故.是諸菩薩

無有破戒墮傍生趣,常能護持,所受

戒故.是諸菩薩,無有嫉妒,不墮餓鬼

趣,不生邪見家,常値善友,遠離惡友.

何以故?已於過去無量佛所,深種善

根.是故生處,富貴自在,皆具正見.是

諸菩薩,隨所受身,不缺諸根,成佛法

器.何以故?於過去世,供養諸佛,聽聞

正法,禮敬大衆.是故生處,常具諸根,

形相端嚴,成佛法器.是諸菩薩,不生

邊地根鈍愚癡,不知善惡語言義趣,

非佛法器,不識沙門、婆羅門等.何以

故?菩薩受生,必在中國,利根智慧,言

詞辯了善知語義,是佛法器,善知沙

門、婆羅門等.何以故?菩薩宿世,具勝

福德智慧力故,菩薩終不生長壽天,

不能利他,不見佛故.是諸菩薩,多生

欲界,示現出世,利樂有情.何以故?具

勝方便善巧力故,菩薩不生無佛世,

界.此處無佛,無說法者,不聞正法,不

供養僧.所以者何?菩薩生處,必具三

寶,宿願强故.是諸菩薩,聞惡世界,深

生厭離,修行寂靜,心不懈怠,精進熾

然,以一切善,滅諸惡法.天王,當知諸

菩薩摩訶薩,行深般若波羅蜜多,以

如是等種種因緣,終不生於無暇之

處.天王,當知諸菩薩摩訶薩,行深般

若波羅蜜多,乃至夢中,尚不忘失大

菩提心,況於覺時,當有忘失?何以故?

一切善法,生於此心,卽是無上正等

覺心.若無此心,則無有佛,無佛無法,

無法無僧.由此心故,得有三寶,及有

天人,修善受樂.是諸菩薩,常離諂詐,

質直柔和,其心淸淨,於諸佛法,不生

猶豫,欲聽受者,不秘深義,離諸嫉妒,

遠三塗業,於初、中、後,無變易相,行不

違言護大乘法見同學者深生恭敬

勸勤修習,稱讚大乘,於說法師,常生

佛想,親近善友,遠離惡友.是諸菩薩,

行深般若波羅蜜多,方便善巧,成就

如是菩提之心,依因此心,得宿住智.

何以故?已曾供養無量諸佛,護持正

法,修淸淨戒,遠離惡業,障㝵永無,心

常歡喜,心勤修學,心不散亂,心智不

失.所以者何?是諸菩薩,由曾供養無

量諸佛,則重正法,由重法故,廣爲他

說,爲護正法,不惜身命,身、語、意業,悉

皆淸淨.業淸淨已,得離障㝵;離障㝵

故,心常歡喜;心歡喜故,則勤精進.心

性正直,念智圓滿.由念智故,知過去

生一十百千乃至無數.是諸菩薩,行

深般若波羅蜜多,如實了知過去生

處.旣了宿世,親近善友,由善友故,於

諸佛所,三事不失,謂聞、見、念.常樂聽

法,供養僧寶,於一切時,曾無空過,佛

菩薩所,常深恭敬,禮拜供養,時無暫

捨,行、住、坐、臥,不離多聞.天王,當知是

諸菩薩,持淨戒故,常聞般若波羅蜜

多功德名字,常勤修習助菩提分,曾

不遠離三解脫門,於一切時,修四無

量,常聞無上一切智名.天王,當知諸

菩薩摩訶薩,行深般若波羅蜜多,由

此因緣,親近善友.天王,當知諸菩薩

摩訶薩,行深般若波羅蜜多,乃至夢

中,不近惡友,況於覺時,而親近彼?所

以者何?諸菩薩摩訶薩,於破戒人,著

邪見人,不律儀人,行邪命人,無義語

人,住懶惰人,樂生死人,背菩提人,愛

俗務人,雖常憐愍,而不共住.天王,當

知諸菩薩摩訶薩,行深般若波羅蜜

多,由如是法,遠離惡友.天王,當知諸

菩薩摩訶薩,行深般若波羅蜜多,能

得如來十身差別.云何爲十?一平等

身,二淸淨身,三無盡身,四善修身,五

法性身,六離尋伺身,七不思議身,八

寂靜身,九虛空身,十妙智身.爾時,最

勝便白佛言:諸菩薩摩訶薩,行深般

若波羅蜜多,何位能得如來十身?佛

告最勝:天王,當知諸菩薩摩訶薩,行

深般若波羅蜜多,於初地中,得平等

身.何以故?通達法性,離諸邪曲,見平

等故.第二地中,得淸淨身.何以故?離

犯戒失.戒淸淨故.第三地中,得無盡

身.何以故?離欲、貪、瞋,得勝定故.第四

地中,得善修身.何以故?常勤修習菩

提分故.第五地中,得法性身.何以故?

觀諸諦理,證法性故.第六地中,得離

尋伺身.何以故?觀緣起理,離尋伺故.

第七地中,得不思議身.何以故?方便

善巧,智行滿故.第八地中,得寂靜身.

何以故?離諸煩惱戲論事故.第九地

中,得虛空身.何以故?身相無盡,遍一

切故.第十地中,得妙智身.何以故?一

切種智,修圓滿故.於是最勝復白佛

言:佛、菩薩身,豈無差別?佛告最勝:天

王,當知身無差別,功德有異.其義云

何,謂佛、菩薩身無差別?所以者何?以

一切法,同一性相.功德異者?謂如來

身,具諸功德,菩薩不爾.吾當爲汝,略

說譬喩.譬如寶珠,若具莊飾,不具莊

飾,其珠無異,佛菩薩身,亦復如是,功

德有異,法性無別.所以者何?如來功

德,一切圓滿,盡于十方,遍有情界,淸

淨離垢,障㝵永無.菩薩之身,功德未

滿,有餘障故.譬如白月,有滿未滿,月

性無異.二身亦然,如是諸身,悉皆堅

固,不可破壞,猶若金剛.所以者何?三

毒不破,世法不染,惡趣、人、天苦不能

逼,悉皆遠離生、老、病、死,能伏外道,超

魔境界,不趣獨覺及聲聞乘.以是因

緣,不可破壞.天王,當知諸菩薩摩訶

薩,行深般若波羅蜜多,善能獎導,世

閒天人、阿素洛等,咸皆信用.譬如有

人,善爲獎導,若諸國王,若與王等長

者、居士,咸信用之,此諸菩薩,亦復如

是,聲聞、獨覺、菩薩、如來,皆悉共許,爲

善獎導.如善獎導,國王、大臣、婆羅門

等,咸共尊敬,此諸菩薩,亦復如是,天

龍、藥叉、阿素洛等,有學、無學之所供

養.如險曠野,行人疲倦,遇善獎導,能

令安隱,此諸菩薩,亦復如是,以巧便

力,獎導有情,令於生死,安隱得出.如

諸貧人,依富長者,方出險難,一切外

道及婆羅門,於生死中,依此菩薩,乃

得出離.如大長者,無量資財,爲一切

人之所受用,此諸菩薩,亦復如是,生

死有情,共所受用.如大長者,欲過險

難,必假多伴飮食、資糧,皆悉具足,爾

乃能度,此諸菩薩,亦復如是,欲出世

閒生死險難,必以福慧,攝諸有情,方

度世閒,至一切智.如人遠行多齎寶

物,爲得利故,此諸菩薩,亦復如是,從

生死海,趣一切智,要廣修集福慧、珍

財,爲速證得一切智故.如世閒人,求

財無厭,此諸菩薩,亦復如是,,樂求勝

法,曾無厭心.如獎導者,四事勝他,財

富、位高、伎能、言信,此諸菩薩,亦復如

是,富諸功德,處位尊高,於法自在,所

言無異.如人善導,至於大城,此諸菩

薩,亦復如是,獎導有情,至一切智.天

王,當知諸菩薩摩訶薩,行深般若波

羅蜜多,善知可行不可行路,所謂邪

正、曲直、安危,水有水無,若有留難,或

出離道,皆善通達.是諸菩薩,知無倒

路,凡所示導,不違衆根,爲大乘人,說

無上道,不說獨覺及聲聞道;爲獨覺

人說獨覺道不說菩薩及聲聞道爲

聲聞人,說聲聞道,不說獨覺及菩薩

道;爲著我者,說無我道;爲著法者,說

法空道;著二邊者,爲說中道;爲迷亂

者,說止觀道,令不迷亂;爲戲論者,說

眞如道令不戲論著生死者說涅槃

道,令出世閒;爲迷塗者,說正直道,令

遠邪路.天王,是名諸菩薩摩訶薩,行

深般若波羅蜜多,知邪正路,獎導有

情,令得出離.

第六分念住品第五

爾時,最勝復從座起,偏覆左肩,右膝

著地,合掌恭敬,而白佛言:諸菩薩摩

訶薩,行深般若波羅蜜多,能如是知

路、非路者,心緣何住?佛告最勝:天王,

當知諸菩薩摩訶薩,行深般若波羅

蜜多,心正無亂.所以者何?是諸菩薩,

善修身、受、心、法念住,凡所遊行城邑、

聚落,聞說利養,心不貪染,如佛世尊,

戒經中說,善自憶念,離諸煩惱.天王,

云何諸菩薩摩訶薩,行深般若波羅

蜜多,修身念住?謂此菩薩,以如實智,

遠離一切與身相應惡不善法.觀察

此身從足至頂,唯有種種不淨、過失、

無我、無樂、無常、敗壞、腥臊、臭穢,筋脈

連持,如斯惡色,誰當憙見?如是觀已,

身中貪欲,執身我見,皆不復生.由此

便能順諸善法.天王,云何諸菩薩摩

訶薩,行深般若波羅蜜多,修受念住?

謂此菩薩,作是思惟:諸受皆苦,有情

顚倒,妄起樂想,異生愚癡,謂苦爲樂.

聖者但說一切皆苦,爲斷滅苦,應修

精進,亦當勸餘,勤修此法.作是觀已,

恒住受念,不隨受行,修行斷受,亦令

他學.天王,云何諸菩薩摩訶薩,行深

般若波羅蜜多,修心念住?謂此菩薩,

作是思惟:此心無常,愚謂常住,實苦

謂樂,無我謂我,不淨謂淨.此心不住,

速疾轉易,隨眠根本,諸惡趣門,煩惱

因緣,壞滅善趣,是不可信貪、瞋、癡主,

於一切法,心爲前導.若善知心,悉解

衆法,種種世法,皆由心造,心不自見

種種過失.若善若惡,皆由心起,心性

速轉,如旋火輪,飄忽不停,如風野馬,

如水瀑起,如火能燒.作如是觀,令念

不動,令心隨已,不隨心行.若能伏心,

則伏衆法.天王,云何諸菩薩摩訶薩,

行深般若波羅蜜多,修法念住?謂此

菩薩,能如實知世閒所有惡不善法,

謂貪、瞋、癡及餘煩惱.於諸煩惱,應修

對治,謂修貪欲、瞋恚、愚癡及餘煩惱,

對治差別.如實知已,卽迴起念,不行

彼法,亦令他離.天王,云何諸菩薩摩

訶薩,行深般若波羅蜜多,於境起念?

謂此菩薩,若遇色、聲、香、味、觸境,便作

是念:云何於此不眞實法,而生貪愛?

此乃異生愚癡所著,卽是不善.如世

尊說,愛卽生著,著卽迷謬,由此不知

善法、惡法.以是因緣,墮於惡趣.菩薩

如是自不漏失,不著境界,令他亦爾.

天王,當知諸菩薩摩訶薩,行深般若

波羅蜜多,念阿練若.謂此菩薩,作是

思惟:阿練若處,是無諍人之所居止,

寂靜住處.天、龍、藥叉、他心智者,悉能

知我心、心所法,不應住此起邪思惟.

由此思惟,卽得捨離,於法正念,勤修

行之.天王,當知諸菩薩摩訶薩,行深

般若波羅蜜多,作是思惟:城邑、聚落,

多諸喧雜,非出家人,所可行處,則不

應往.所謂酤酒、婬女、王宮、博奕、歌舞,

如是等處,皆遠離之.天王,當知諸菩

薩摩訶薩,行深般若波羅蜜多,聞利

養名,起正憶念,謂作是念:爲生彼福,

應受此財,不由貪愛,受已悋惜,養育

妻子.不言:我有如是財物,而普周給

一切貧窮.如是行者,人所讚歎,終不

計著我及我所.復作是念:人皆稱我,

惠施名聞,世閒無常,須臾磨滅,云何

智人,無常無實,不恒無主,隨彼而行,

執我、我所?天王,當知諸菩薩摩訶薩,

行深般若波羅蜜多,念佛世尊所說

禁戒,謂作是念:三世諸佛,皆學此戒,

成無上覺,證大涅槃.如是知已,精勤

修學.天王,當知諸菩薩摩訶薩,行深

般若波、羅蜜多,爲化有情及自修習,

少欲喜足,著糞掃衣,心常淸潔,信力

堅固,寧失身命,於戒不犯,心離憍慢,

遊行城邑,雖服弊衣,而不生恥,遠離

懈怠,常修精進,所作未辦,終不中止,

於糞掃衣,不見過患,朽故弊壞,終無

輕鄙,但取其德.夫離欲者,乃服此衣,

如來所讚,息慳貪著.亦不自讚我能

服此,於他不服,終無毀言.如此行人,

諸天禮敬,佛所讚歎,菩薩護持,婆羅

門等,恭敬供養.天王,當知諸菩薩摩

訶薩,行深般若波羅蜜多,能修如是

淸淨妙行.爾時,最勝便白佛言:高行

菩薩,行深般若波羅蜜多,何用著此

糞掃衣耶?佛言:天王,諸大菩薩,護世

閒故,著糞掃衣.所以者何?世閒若見

著此衣服,滅惡生善.天王,於意云何?

菩薩高行,何如世尊?最勝白言:百千

萬億乃至鄔波尼殺曇分,亦不及一.

何以故?佛是法王,具一切智,無有一

法,不能照故.天王,於意云何?佛對一

切天、龍、藥叉、人、非人等,示現苦行,及

常讚歎,杜多功德,此何所爲?最勝白

言:世尊,爲欲教化可度諸有情類及

初發心諸菩薩等,未斷煩惱,爲說對

治.佛言:如是如是.天王,高行菩薩,著

糞掃衣,亦復如是.是故菩薩,行深般

若波羅蜜多方便善巧,饒益有情.天

王,當知諸菩薩摩訶薩,行深般若波

羅蜜多,爲世閒故,但畜三衣.何以故?

心喜足故,更不多求,卽是少欲;不求

乞故,無所聚積;不聚積故,則無喪失;

無喪失故,則不憂苦;無憂苦故,則離

煩惱;離煩惱故,則無所著;無所著故,

則爲漏盡.天王,當知諸菩薩摩訶薩,

行深般若波羅蜜多,爲欲饒益諸有

情故,入諸城邑,持鉢乞食.何以故?是

諸菩薩,大悲熏心,觀諸有情多有窮

苦,欲令富樂,受彼供養.入城邑時,威

儀齊整,心正不亂,善攝諸根,徐步而

行,前視六肘,不顧左右,如法乞食,次

第而往,不越貧家,稱量取食,終不長

受,於所得中,更開一分,擬施貧乏,供

養福田.何以故?信施難消,爲生福故.

天王,當知諸菩薩摩訶薩,行深般若

波羅蜜多,但一坐食,而不移動.何以

故?菩薩一坐妙菩提座,魔來嬈亂,亦

不移動,於出世定慧智、法空、實際、眞

如、如理聖道、一切種智,皆不移動.何

以故?一切智法,一坐得故.是故菩薩,

行深般若波羅蜜多,但一坐食.天王,

當知諸菩薩摩訶薩,行深般若波羅

蜜多方便善巧,爲諸有情,示現乞食.

天王,當知諸菩薩摩訶薩,行深般若

波羅蜜多,常勤修學阿練若行.謂修

梵行,於諸根中,不起過失,樂多聞力

堪修正行,離我怖畏,不計著身,常行

寂靜.是諸菩薩,於正法中,常樂出家,

持三輪戒善知法相,如來所說,爲少

壯老,三種人戒,悉能了達,不緣外境,

專念自心,訶毀世法,讚歎出世,調伏

諸根,不取慧境.於阿練若,居無難處,

城邑乞食,不遠不近,有淸泉水,盥洗

便易,豐花果林,無惡禽獸,巖穴寂靜,

空閑罕人.如是勝處,而爲居止,所曾

聞法,晝夜三時,勤加讚誦,聲離高下,

心不緣外,專念憶持,婆羅門等,來至

其處,顧命令坐,歡喜慰問,觀其根性,

爲說正法,令得歡喜,信受修行如是

具足方便善巧,遠離我心,以無我故.

於阿練若,不生怖畏,離怖畏故,樂行

寂靜.菩薩如是巧方便力,示現修行

阿練若行.天王,當知諸菩薩摩訶薩,

行深般若波羅蜜多,善觀諸行,作是

思惟:一切飮食,淸淨香潔,身火觸之,

卽成不淨,爛壞臭處,愚夫無智,愛著

此身,及諸飮食,若依聖智,如實觀察,

卽生厭惡,不起樂著.天王,當知諸菩

薩摩訶薩,行深般若波羅蜜多,作是

思惟:多行瞋忿,便起惡業,我今當離

瞋心趣道,眞實思惟,非徒口說.天王,

當知諸菩薩摩訶薩,行深般若波羅

蜜多,作如是念:若法有生,卽是因緣,

因緣之法,又從緣起,云何智者,於此

虛妄因緣生法,而作罪愆?菩薩身中,

有障善法,卽自除斷.若不能斷,他障

善法,心便生捨,不起無明.云何名爲

障善之法?謂不恭敬佛、法、僧寶及淸

淨戒,不敬同學,老少幼小自高淩彼,

趣向五欲,背捨涅槃,而起我見,或有

情見乃至知者見、見者見,執空起斷,

見執有起,常見遠離賢聖,親近愚夫,

捨持戒人,依破戒者,親附惡友,遠離

善友,聞甚深法,便生毀謗,身惡威儀,

語無善說,心具諂曲,煩惱所覆,貪著

利養,五慢具生.一姓貴慢,二種族慢,

三見勝慢,四國土慢,五徒衆慢.見惡

便助,遇善而捨,讚美女人、童稚、外道,

不樂修習阿練若行,不解節食,遠離

師長,雖復讀誦,不知時節,見善不重,

見惡不怖,如象無鉤,馬無轡勒,放逸

不制,憙生瞋忿,心無慈念,見苦不愍,

遇疾不瞻,於死不怖,處大火聚,都不

求出應作不作,非作反作,不思而思,

應思不思,非望而求,不出謂出,非路

謂路,未得謂得,樂習重惡,遠離大善,

毀訾大乘及大乘人,讚歎小道及學

小者,多樂鬪亂,好麤惡言,心無慈悲,

令他怖畏,出言麤鄙,語無一實,樂著

戲論,而不能捨如是等事,名障善法.

天王,當知諸菩薩摩訶薩,行深般若

波羅蜜多,修習空行,滅戲論法,作是

思惟:所觀境界,皆悉空無,能觀之心,

亦復非有無能所觀,二種差別,諸法

一相,所謂無相,如是思惟:遣內外相,

不見身心,亦不見法,次第相續,修學

止觀,觀謂如實見法,止謂一心不亂.

菩薩如是修觀行已,卽得淨戒,戒淸

淨故,行亦淸淨.是名菩薩,行深般若

波羅蜜多,觀行淸淨.天王,當知諸菩

薩摩訶薩,行深般若波羅蜜多,護持

如來無上法藏,聽受正法,爲護法故,

不爲利養;爲三寶種,不斷絕故,不爲

恭敬;爲欲守護,大乘行故,不爲名譽.

無歸依者,令得歸依;無救濟者,令得

救濟;無安樂者,令得安樂;無慧眼者,

令得慧眼;修小乘者,示聲聞道;學中

乘者,示獨覺道;行大乘者,示無上道.

如是聽法,爲無上智,終不爲得下劣

之乘.天王,當知諸菩薩摩訶薩,行深

般若波羅蜜多,善知種種毘柰耶法,

謂毘柰耶,毘柰耶行,毘柰耶甚深,毘

柰耶微細,淨與不淨,有失無失,別解

脫本,聲聞毘柰耶,菩薩毘柰耶.是諸

菩薩,行深般若波羅蜜多,於如是等

毘柰耶法,皆悉善知.天王,當知諸菩

薩摩訶薩,行深般若波羅蜜多,善知

一切威儀戒行,善學聲聞、獨覺、菩薩

所受持戒,旣修戒行,若見威儀不稱

衆意,則應捨離非處不行.若有沙門,

威儀戒行,具足淸白,卽親近之.若婆

羅門異學餘行,則勸捨離修毘柰耶.

修習如是戒行成滿,心無巧僞,嫉妒

便滅,自行布施,亦勸他行.讚歎布施,

令他修學,見他布施,心生隨喜,不作

是念:施我非餘,但應思惟諸有情類,

多有貧乏,飢寒困苦,願彼得財,現

世安樂,聞正法故,後世安樂.我應今

世,精勤修道,願與有情,同得出離.是

名菩薩無嫉妒心,於諸有情,皆得平

等.若行布施、淨戒、安忍、精進、靜慮、般

若乃至一切相智,普爲有情,其心無

二.何以故?所修之法,與有情共,念爲

境界,令速得道,於生死火,自旣得出,

亦願有情,同得出離.天王,譬如長者,

六子幼稚,竝皆愛念,無偏黨心.長者

在外,其宅火起.於意云何?爾時,長者

頗有是念,於其六子,先後救不?不也,

世尊.何以故?其父於子,心平等故.天

王,當知菩薩亦爾,愚夫貪著,處在六

趣,生死火宅,不知出離.是諸菩薩,以

平等心,種種方便,誘化令出,皆悉安

置,圓寂界中.天王,當知諸菩薩摩訶

薩,行深般若波羅蜜多,於法亦等,爲

護正法,供養如來;種種供具,供養如

來;如實修行,供養如來.利益安樂

一切有情,守護一切有情善法,隨順

有情,善能化導,行菩薩道,行不違言,

心無疲倦,求無上覺.若能如是乃得

名爲供養諸佛,不以資財,而爲供養.

何以故?法是佛身,若供養法,卽供養

佛.諸佛世尊,皆從如實,修行而來,悉

爲利益安樂有情,護其善法,隨順有

情,若不爾者,違本誓願,懶惰懈怠,不

能成就菩提之心.何以故?菩薩所趣

無上菩提與有情共,若無有情,云何

能得無上菩提?天王,當知諸菩薩摩

訶薩,行深般若波羅蜜多,修行正法,

供養如來,名眞供養.如是供養,拔除

我慢,遠離俗務,剃落鬚髮,於其父母、

兄弟、親戚,不相關預,猶如已死,形狀

衣服,竝異於常,執持應器,遊入城邑,

若至親里旃荼羅家,亦摧我慢,下意

乞食,謂作是念:我命屬他.由彼施食,

我命存濟.以是因緣,能除我慢.復作

是念:我今應取師友等意,令生歡喜,

昔未聞法,爲得聞故,若見他人瞋忿

鬪諍,卽應忍辱,下意避之.菩薩如是,

拔除我慢.天王,當知諸菩薩摩訶薩,

行深般若波羅蜜多,生堅正信.何以

故?多諸功德,宿世所種善根力强,善

因具足,正見成就,不信外緣,內心淸

淨,不依餘師,心行調直,遠離諂詐,諸

根聰利,具足般若波羅蜜多,離諸蓋

障,其心淸淨,遠離惡友,親近善友,尋

求善言,不生懈怠,聞所說法,知佛功

德.爾時,最勝便白佛言:唯願.大慈哀

愍,爲說如來功德大威神相.佛告最

勝:天王,汝今諦聽善思.吾當爲汝,說

佛功德威神少分.最勝白言:唯然.願

說.我等樂聞.佛言:天王,如來具足無

邊大慈,遍照有情、有情界攝乃至十

方盡虛空界,亦皆遍照,不可測量.如

來大悲,聲聞、獨覺及諸菩薩,皆所無

有.何以故?不共法故.十方世界,無一

有情,如來大悲,所不能照,如來說法,

究竟無盡,普爲十方諸有情類,經無

量劫,種種因緣,說諸法要,亦不可盡.

若有情界,種種言詞,一切句義,難問

如來,一彈指頃,一一有情,各爲分別,

無能壞者.如來所得無㝵靜慮境界

甚深,無測量者,假使一切世界有情,

皆得住於菩薩十地,多百千劫,入勝

等持,不能測量如來定境.如來之身

量無邊際.何以故?隨所樂見,於一念

頃,能現無邊異類身故.如來天眼,最

勝淸淨,一切世界、一切有情,色相差

別及餘物類,種種不同,如來皆見如

觀掌中阿摩洛果,諸人、天眼,所不能

及.如來天耳,最勝淸淨,一切有情音

聲差別及餘物類,所有音聲,一念悉

聞,解了其義.如來復有淨他心智,一

切世界、一切有情,一一思惟、作業受

果,無邊差別,佛四威儀,於一念頃,皆

悉了知.何以故?佛常在定,無散亂故.

天王,當知佛無失念,心不散亂,根無

異緣.何以故?離煩惱習,最爲淸淨,寂

靜無垢.有煩惱者,失念散亂,根有異

緣,如來世尊,無漏離垢,得一切法,自

在平等,常在等持及等至故.如來但

住一種威儀,遊一等持乃至圓寂,諸

人、天等,尚不能知,況復如來,經無量

劫,修習無量無邊等持,而有人天,能

了知者?何以故?如來功德,不可度量,

不可思議,不可觀故.爾時,最勝便白

佛言:我聞如來,三無數劫,修行成佛,

云何今說無量劫修?佛言:天王,其義

不爾.何以故?菩薩所趣無上菩提,無

量功力,乃得成辦,非不經於爾許劫

數,而能證入法平等理,修至究竟,乃

稱成佛.於是最勝白言:世尊,善哉,善

哉!快說法要.善能勸發一切有情,種

植善根,遠離業障,欣樂佛果,修菩薩

行.若有情類,得聞如來功德威神,心

生歡喜,信受讚歎,當知不久成佛功

德威神法器,況復有能受持讀誦,書

寫供養,爲他解說?彼所獲福,不可思

議.佛言:天王,如是如是.彼有情類,如

來護持,已種善根,經多劫數,若於過

去,供養多佛,乃得聞佛功德威神.天

王,當知若善男子善女人等,心無疑

惑,於七日中,澡浴淸淨,著新淨衣,花

香供養,一心正念,如前所說如來功

德及大威神,爾時如來,慈悲護念,現

身令見,使願滿足.若有闕少花香等

事,但一心念功德威神,將命終時,必

得見佛.爾時,最勝復白佛言:頗有有

情,聞說如是如來功德及大威神,不

起信心,而毀謗不?佛言:亦有.謂有有

情,聞說如是如來功德威神法門,起

不善心,瞋忿毀謗,於說法師,生惡友

想,彼後捨命,必墮地獄,多劫受苦.若

諸有情,聞說如是如來功德及大威

神,歡喜信受,讚歎憶念,於說法師,生

善友想,彼後捨命,定昇人、天,展轉勝

進,乃至成佛.爾時,世尊出廣長舌相,

自覆面輪,次覆頭頂,次覆遍身,次覆

師子座,次覆菩薩衆,次覆聲聞衆,然

後乃覆釋、梵、護世、人、非人等,一切大

衆,還收舌相,告大衆言:如來世尊有

是舌相,豈當妄語?汝等大衆,於我所

說,皆應信受,長夜獲安.說是法時,衆

中八萬四千菩薩,得無生忍,無量有

情,遠塵離垢,生淨法眼,無數有情,皆

發無上正等覺心.

大般若波羅蜜多經卷第五百六十八

己亥歲高麗國大藏都監奉

勅雕造

大般若波羅蜜多經卷第五百六十九 果

三藏法師玄奘奉 詔譯

第六分法性品第六

爾時,最勝復從座起,偏覆左肩,右膝

著地,合掌恭敬,而白佛言:希有,世尊

若說諸佛微妙功德及大威神,諸佛

如來,因何得此微妙功德及大威神?

唯願世尊,分別解說.佛告最勝:天王,

當知如來所行及所得果,甚深微妙,

不可思議.最勝白言:佛行何法,說爲

深妙不可思議?佛言:如來法性因果,

甚深微妙,不可思議,功德威神及所

說法,利樂他事,亦復如是.最勝復言:

云何法性,甚深微妙,不可思議?佛言:

天王,如來法性,在有情類蘊、界、處中,

從無始來,展轉相續,煩惱不染,本性

淸淨,諸心意識,不能緣起,餘尋伺等,

不能分別,邪念思惟,不能緣慮,遠離

邪念,無明不生.是故不從十二緣起,

說名無相,非所作法,無生無滅,無邊

無盡,自相常住.天王,當知諸菩薩摩

訶薩,行深般若波羅蜜多,能知法性

淸淨,如是無染無著,遠離垢穢,從諸

煩惱,超然解脫.此性卽名諸佛法本.

福德智慧,因之而起.本性明淨,不可

思議.天王,我今當說譬喩,汝應諦聽,

善思念之.王言:世尊,唯然,願說.佛告

最勝:天王,當知譬如無價如意寶珠,

裝飾瑩治,皎潔可愛,體極圓淨,無有

垢濁,墮在淤泥,經時已久,有人拾得,

歡喜取之,勤加守護,不令墮落.法性

亦然,雖在煩惱,不爲所染,後復顯現.

天王,諸佛悉知有情本性淸淨,客塵

煩惱之所覆蔽,不能悟入.是故菩薩,

行深般若波羅蜜多,應作是念:我當

精勤,爲有情說甚深般若波羅蜜多,

除其煩惱,令得悟入.一切有情,本性

皆淨,當起尊敬,不應輕淩,應同大師,

如法供養.此諸菩薩,由作是念,便能

生起般若大悲,菩薩如是行深般若

波羅蜜多,卽能證入不退轉地.是諸

菩薩,行深般若波羅蜜多,復作是念:

此諸煩惱,無力無能,自體虛妄,違淸

淨法.何以故?背一切智,順生死故.淸

淨法性,爲諸法本,自性無本,虛妄煩

惱,皆從邪念,顚倒而生.天王,當知譬

如四大,依虛空立,虛空無依,煩惱亦

爾,依於法性,法性無依.是諸菩薩,行

深般若波羅蜜多,如實觀知,不起違

逆,以隨順故,煩惱不生.是諸菩薩,觀

察煩惱,不生染著,謂作是念:若自染

著,云何說法,令他出離?是故菩薩,斷

滅著心,如實說教,解有情縛.是諸菩

薩,復作是念:若生死中,有一煩惱,能

益有情,我則攝受,然無是事,故應斷

滅.是諸菩薩,復作是念:如昔諸佛,行

深般若波羅蜜多,斷諸煩惱,我亦應

爾.何以故?諸佛如來,昔在因地,亦如

是學,成菩提故.是諸菩薩,由此二緣

方便善巧,觀知法性,如是法性,無量

無邊,爲諸煩惱之所隱覆,隨生死流

沈沒六趣,長夜輪轉,隨有情故,名有

情性.天王,當知諸菩薩摩訶薩,行深

般若波羅蜜多,起厭離心,除五境欲,

滅諸分別,修無上道,是時此性,名爲

出離,超一切苦,故名寂靜.是究竟法,

世所樂求,一切種智,常住微妙,因此

法性,能得自在受法王位.天王,當知

諸菩薩摩訶薩,行深般若波羅蜜多,

初、中、後位,觀察法性,一切平等,本來

寂靜,不爲諸法之所罣㝵,猶如虛空,

不爲色㝵.是諸菩薩,行深般若波羅

蜜多,如實觀知,諸佛所說一切妙行,

如量修行,法性功德,不可具說,無有

二相,過一異境,平等一相,尋伺不行.

菩薩如是行深般若波羅蜜多,能除

二相我相、法相,一切異生,爲執所縛,

不識不見,不得法性.是諸菩薩,行深

般若波羅蜜多,則能通達如是法性,

在諸有情,無二無別.何以故?諸法眞

如,無異相故.天王,當知諸菩薩摩訶

薩,行深般若波羅蜜多,依此法性,修

諸善根,來入三有,饒益有情,雖現無

常,而非眞實.何以故?是諸菩薩,行深

般若波羅蜜多,如實觀知,眞法性故,

具足方便,大悲願力,不捨有情,二乘

異生,旣無如是大悲願力.是故不見

圓淨法性,不能如實饒益有情.天王,

當知諸菩薩摩訶薩,行深般若波羅

蜜多,能如是觀眞淨法性,一切聖者

如實悟入;無能修者,無所修法;無能

行者,無所行法,無心無心所,無業無

異熟,無苦無樂.如是觀者,名得平等.

無異遠離,隨順廣大,無我、我所,無高

無下,眞實無盡,常住明淨.所以者何?

一切聖法,由此成就因是性故.顯現

聖者,謂佛如來無邊功德,不共之法,

從此性生;由是性出一切聖者,戒、定、

慧品,從此性生.諸佛菩薩,甚深般若

波羅蜜多,從此性出,是性寂靜,過諸

名相,性是眞實,遠離顚倒,性不變異,

故稱眞如,是聖智境,故名勝義.非有

非無,非常非斷,非生死非涅槃,非染

非淨,離一離異,無相無名.天王,當知

此諸菩薩,復作是念:法性離相,諸法

離相,無二無別.何以故?諸法離相,卽

法性離相;法性離相,卽有情離相;有

情離相,卽法界離相;法界離相,卽諸

法離相.如是離相,求不可得,法性眞

如、有情眞如,無二無別;有情眞如、法

性眞如,無二無別;法性眞如、諸法眞

如,無二無別;諸法眞如、諸佛眞如,無

二無別;法性眞如、三世眞如,不相違

逆;過去眞如、未來眞如,不相違逆;未

來眞如、現在眞如,不相違逆;現在眞

如、過去眞如,不相違逆.三世眞如,卽

蘊、界、處眞如;蘊、界、處眞如,卽染淨眞

如;染淨眞如,卽生死涅槃眞如;生死

涅槃眞如,卽一切法眞如.天王,當知

眞如,名爲無異無變,無生無諍.自性

眞實,以無諍故,說名眞如.如實知見

諸法,不生諸法,雖生眞如,不動眞如.

雖生諸法,而眞如不生,是名法身.淸

淨不變,如虛空,無等等.一切三界,無

有一法,所能及者,遍有情身,無與等

者,淸淨離垢,本來不染,自性明淨,自

性不生,自性不起,在心意識,非心意

識性,卽是空、無相、無願,遍虛空界諸

有情處一切平等無量無邊不異不

別、非色、受、想、行、識,不離色、受、想、行、識,

非地、水、火、風大,不離地、水、火、風大,無

生不離生,雖逆生死,不順涅槃,眼不

能見,耳不能聞,鼻不能嗅,舌不能嘗,

身不能覺,意不能知,不在心、意、識,不

離心、意、識.天王,當知是名法性.諸菩

薩摩訶薩,行深般若波羅蜜多,以能

通達此法性故,修行淸淨,能於三千

大千世界諸贍部洲城邑、聚落,示現

色身.所現身者,非色非相,而現色相,

雖非六根,所行境界,而化有情,常無

休息,爲說此身,無常無我.是苦非淨,

知諸有情,有寂靜性,故爲示現.無量

種身方便善巧,令彼受化,知一切身,

都無作者,亦無受者,如木石等,而爲

有情,說淸淨行.菩薩如是行深般若

波羅蜜多,通達法性,卽得自在,無有

移動,而起智業,遊戲神通,種種示現

安住自在,而能示現種種威儀自在,

能趣一切相智,皆悉通達一切法性.

天王,當知甚深般若波羅蜜多,如是

自在;是無盡相,遍一切處,無色現色

自在;遍觀諸有情心,見如實心性自

在;憶念無邊無數劫,相續不斷自在;

變化住解脫相自在;漏盡爲有情故,

不證漏盡自在;出世是聖,智境自在;

甚深聲聞、獨覺,不能測量自在;堅牢

魔不能壞坐菩提座,成就佛法,最爲

第一自在;隨順轉妙法輪自在;調化

一切有情自在;受位得法自在.天王,

當知諸菩薩摩訶薩,行深般若波羅

蜜多,如實通達甚深法性,得是自在,

修是自在,卽得一切靜慮、解脫、等持、

等至,不繫三界.所以者何?遠離一切

虛妄分別,煩惱繫縛,顚倒執相.若欲

受生,於生自在,遠離繫縛;若欲現滅,

於滅自在,隨其生處,恒攝大乘,成熟

佛法,能於十方,推求佛法,竟不可得,

知一切法,同一佛法,非常非斷.何以

故?推求此法,不可得故.以如實理,求

不可得,此法不可說有說無,亦無名

相,過此境界.若離名相,卽是平等;若

法平等,卽無執著;無可執著,是法眞

實.若著眞實,卽是虛妄,以不著故,卽

非虛妄,無所滯著,心卽無㝵,無㝵卽

無障,無障卽無諍.若法無諍,卽同虛

空,不繫三界.若一切處,無所繫屬,是

法無色,無相,無形.若法無色,無相,無

形,應知是法,隨彼境界,而離能知,亦

離所知.何以故?是中無有少法可覺,

少法能覺.是名菩薩,行深般若波羅

蜜多,通達平等.天王,當知諸菩薩摩

訶薩,行深般若波羅蜜多,觀察發起

大慈、大悲、大喜、大捨,都不見我,不見

有情乃至不見知者、見者,雖行布施,

而無所捨;雖持淨戒,而離戒相;雖修

安忍,而心無盡;雖修精進,而離其相;

雖修靜慮,而無所寂;雖修般若,而無

所緣;雖修念住,而無所取;雖修正斷,

而心平等;雖修神足,而離戲論;雖修

根力,而不分別有情諸根,及離愆失;

雖修覺支,而無分別;雖修道支,而無

功用;雖修淨信,而無所著.自然智慧,

憶念諸法,平等智心,修諸妙定;無分

別心,觀察妙慧;無止息心,修奢摩他;

無所見心,修毘鉢舍那;無所念心,修

佛隨念,通達法界;平等之心,修法隨

念;無所住心,修僧隨念.本心淸淨,教

化有情,不起分別.法界之心,攝一切

法;如虛空心,嚴淨佛土;無所得心,得

無生忍;無進退心,得不退轉;遠離相

心,不見有相;三界平等心,莊嚴菩提

座;無所覺心,知一切法.雖轉法輪,不

見說聽;雖現涅槃,而知生死本性平

等.天王,當知諸菩薩摩訶薩,行深般

若波羅蜜多,如是觀法,不見能觀,不

見所觀,卽時能得遊戲自在.何以故?

自心淸淨,能見一切有情淨故.天王,

當知譬如虛空,遍滿一切.是諸菩薩,

行深般若波羅蜜多,心亦如是.說此

法時,衆中八萬四千天、人,俱發無上

正等覺心,三萬二千菩薩,得無生法

忍,八萬四千有情,遠塵離垢,生淨法

眼,一萬二千苾芻,諸漏永盡.

爾時,佛告最勝天言:天王,當知諸菩

薩摩訶薩行,深般若波羅蜜多,心得

淸淨,深如大海,福德智慧,不可測量,

能現出世,諸功德寶,有情用之,乃至

菩提無有竭盡.菩薩福德,亦復不減,

猶如大海,多出衆寶,菩薩智慧,甚深

難入,聲聞、獨覺無能涉者,亦如大海,

小獸不入,菩薩智慧,廣大無邊.何以

故?無著無住,無色無相.菩薩智慧,從

初至後,次第轉深,初菩提心,後一切

智.菩薩法爾,不與煩惱、惡友共住,世

閒智慧,若入菩薩智慧海中,一相一

味,所謂無相,趣一切智,無分別味,菩

薩智慧,觀一切法,不見增減.何以故?

通達平等深法性故.菩薩所有大慈

悲力,不違本願,一切聖者之所依處,

爲諸有情,永劫說法,無有窮盡.天王,

菩薩行深般若波羅蜜多,通達如是

甚深法性.天王,菩薩善能通達世俗

諦法.雖說諸色,而非實有,推求此色,

終不取著,受、想、行、識,亦復如是.雖說

地界,而非實有,推求地界,終不取著,

水、火、風、空、識界,亦復如是.雖說眼處,

而非實有,推求眼處,終不取著,耳、鼻、

舌、身、意處,亦復如是.雖說色處,而非

實有,推求色處,終不取著,聲、香、味、觸、

法處,亦復如是.雖復說我,而非實有,

推求此我,終不取著,有情乃至知者、

見者,亦復如是.雖說世閒,而非實有,

推求世閒,終不取著.雖說世法,而非

實有,推求世法,終不取著.雖說佛法,

而非實有,推求佛法,終不取著.雖說

菩提,而非實有,推求菩提,終不取著.

天王,當知凡有言說,名世俗諦,此非

眞實.若無世俗,卽不可說,有勝義諦.

是諸菩薩,通達世俗諦,不違勝義諦.

由通達故,知一切法無生無滅,無成

無壞,無此無彼,遠離語言、文字、戲論.

天王,當知勝義諦者,離言寂靜,聖智

境界,無變壞法.若佛出世,若不出世,

性相常住.是名菩薩通達勝義.爾時,

最勝便白佛言:若一切法無生無滅,

自性空離,云何有佛,出現世閒及轉

法輪,云何菩薩,於無生法,而見有生?

佛告最勝:天王,當知諸法無滅.是故

無生.何以故?性不變故.但由世俗,見

有生滅,皆是虛妄,非眞實有.若諸菩

薩,行深般若波羅蜜多方便善巧,見

因緣法,知世俗諦空無所有,不見堅

實,非有似有,如幻,如夢,如響如,像,如

光影,如陽焰,如變化事,如尋香城,搖

動不安,從因緣起.是諸菩薩,以妙般

若,觀諸法空,廣說乃至從因緣起,作

是思惟:此等諸法今見有生,有住有

滅,何因緣生,何因緣滅?旣思惟已,卽

如實知無明因緣,故生諸行,依行生

識,廣說乃至由有故生,生卽有老,老

故有死及愁歎苦憂惱.是故修行,爲

斷無明,無明若斷,餘十一支展轉隨

滅,如身若斷,命等隨滅.天王,當知邪

見、外道,爲求解脫,但欲斷死,不知斷

生.若法不生,卽無有滅.譬如有人,塊

擲師子,師子逐人,而塊自息,菩薩亦

爾,但斷其生,而死自滅,犬唯逐塊,不

知逐人塊終不息,外道亦爾,不知斷

生,終不離死.菩薩如是行深般若波

羅蜜多,善知因緣,諸法生滅.天王,當

知諸菩薩摩訶薩,行深般若波羅蜜

多,知緣生法,空無所有,不起我慢,生

富貴家,不起豪富、尊貴二慢,生貧賤

家,自知宿業不甚淸淨,得果下劣,心

起厭離,便求出家,作如是念:如我此

身,雜業所得,更修淨業,令自淸淨,使

他亦爾.自旣求度,亦復度他,自求出

離,亦解他縛.以是因緣,便起精進,遠

離懈怠、障道惡法,皆應斷除助道善

法,皆應增長,勤修精進,作是思惟:我

負重擔,應當自滅一切煩惱,度脫有

情,不應懈怠.是諸菩薩,親近師長,多

聞少聞,有智無智,持戒破戒,俱生佛

想,恭敬同學,思惟:我今依師,學習修

善,未滿應令滿足;煩惱未盡,應斷令

盡;守護善法,捨離不善,具一切智;憐

愍世閒,大悲福田,煩惱寂靜;天人師

者,是我大師,善得勝利,一切天、人、皆

事法主,以爲大師.是諸菩薩,作是思

惟佛說淨戒設爲身命亦不毀犯如

世尊說,隨順佛教,卽供養佛.婆羅門

等,種種飮食,信心施與,如法受用,不

令彼人,空無果報,食者施者,俱得利

益,婆羅門等,以沙門名,而於菩薩,作

福田想,菩薩應當如理如量,修行正

法,卽令顯現沙門功德、福田功德,菩

薩如是自行化他,未嘗休廢.是諸菩

薩,行深般若波羅蜜多,如是修行,則

能隨順一切世閒,見瞋忿者,生下劣

心;見憍慢者,起無我想;見邪曲者,起

正直想;見誑語者,起如實言;於惡言

者,常說愛語;見剛强者,示現柔和;見

磣毒者,則生慈忍;見邪法者,則生大

慈;見苦惱者,則生大悲;見慳嫉者,則

行布施.此諸菩薩,行深般若波羅蜜

多,如是隨順世閒智故,生淨佛土.何

以故?持戒無缺,離諸雜穢,修平等心,

於有情所,具大善根,不著名利,有淸

淨信,無所悕望,勤行精進,不生懈怠,

修諸靜慮,離散亂法,以微妙慧,而習

多聞,諸根無缺,具足利智,常修大慈,

遠離瞋惱,以是因緣,生淨佛土.爾時,

最勝便白佛言:如佛所說,修戒等法,

生淨佛土,爲要備修,爲隨修一,生淨

佛土?佛告最勝:天王,當知若有菩薩,

於前所說種種法中,淨修一行,卽備

衆法,如是一行,亦生淨土.何以故?一

一行中,具衆行故.是諸菩薩,生淨佛

土,不爲胎污.何以故?是諸菩薩,造作

佛像,修營僧園,佛制多前,香泥塗地,

燒香供養,或布妙華,或以香湯,灌洗

佛像,於僧園內,掃灑泥塗,父母師僧,

慈心供侍,同學善友及諸沙門,以平

等心,恭敬供養,持此善根,與有情共,

迴向無上正等菩提,令諸有情,皆得

淸淨菩薩,如是卽得離欲.何以故?心

無取著,不染朋黨,背諸境界,遠離愛

緣,於妙欲境,心不愛染,佛所說戒,如

實修行,於四供養,少欲喜足,趣得支

身,心常怖畏,恒樂寂靜,遠離之法.如

是菩薩,不著俗事,卽得淨命,無僞威

儀,欺詐語意,謂施主前,終不僞現,安

庠徐步,視前六肘,不顧左右,邪命威

儀,無施主時,卽便縱誕.又對施主,不

爲利養,出順彼意,細語美言,無施主

時,語便麤鄙,見他行施,心實起貪,而

言不須,不得便惱,語現少欲,心多貪

利.是諸菩薩,無如是等求利之相,若

見施主,終不發言三衣弊壞,什物闕

少,或須醫藥.又對施主,終不發言,某

甲施主,施我此物,彼人謂我,持戒多

聞,大悲心淨,雖爾讚歎,我無此德,唯

勤修善報施主恩.是諸菩薩,不對白

衣,自讚毀他,而求名利,見施餘人,不

生瞋惱,終不諂曲,而以取財,不詐親

善,害他取物,不希他辱,戲弄取財,施

主擬施.若所讚人,或說法者,或復大

衆,或未別擬,或施未決,菩薩終不入

中取分,若受施財,終不執著,此是我

物,此是我有.尋當迴施,諸餘沙門,或

婆羅門、師僧、父母及餘貧乏,平等受

用.若財物盡,不以爲憂,少日不得,心

無苦惱.是諸菩薩,若受他施,若迴施

他,二俱淸淨,行淸淨故,心不疲勞.何

以故?是諸菩薩,爲利有情,久處生死,

而不厭患,若有魔事,衆苦逼切,心無

退轉,若人欲行二乘之道,卽爲說法,

不憚劬勞,菩薩自修菩提分法,終無

厭倦.此諸菩薩,如是精進,則能隨順

佛正教行.何以故?此諸菩薩,遠離放

逸,心常謹愼,善自攝身,不造諸惡,語

意亦爾.雖處現在,恒懼未來,斷諸惡

法,令永不起,言必附理,常說法教,非

法不言,棄雜穢業,修純淨行,不毀佛

教,遠離煩惱,不淨之法,是則護持如

來正教,諸惡不善,皆斷離之.此諸菩

薩,如是隨順淸淨佛教,若見有情,舒

顏含笑,遠離嚬蹙.所以者何?心離穢

濁,諸根淸淨,離瞋恚垢,內無恨結.菩

薩如是,卽得多聞,觀察生死,能如實

知貪、瞋、癡火,燒然迷亂,亦如實覺有

爲無常,一切行苦,諸法無我,世閒有

情,耽著戲論.又如實覺一切法中,唯

有涅槃,最爲寂靜.聞他說法,卽能思

義,傳以授人,發大慈悲,起堅固念.若

不聞法,卽無思修.是故聞慧,如衆字

本,一切智慧,因之而生.旣得多聞,則

護正法,若未來世正法滅時,有諸有

情,樂勤修行,不値法炬,無人爲說甚

深法要,菩薩爾時,卽爲宣暢甚深般

若波羅蜜多,令諸有情,修戒、定、慧,因

而讚曰:汝善男子,能於如是正法滅

時,發菩提心,求無上覺,爲欲利樂一

切有情.如是般若波羅蜜多甚深經

典,三世諸佛之所行處,汝若勤修,大

覺非遠.何以故?甚深般若波羅蜜多,

與大菩提,不相離故.如人種穀,其苗

已秀,當知是人,獲果不久.菩薩亦爾,

求大菩提,得聞般若波羅蜜多,當知

去佛,決定非遠.善男子等,若有捨離

甚深般若波羅蜜多,更依餘經,求無

上覺,若能證得,必無是處.譬如王子,

捨其父王,更就餘人,求爲太子,決不

可得.菩薩亦爾,求一切智,必因般若

波羅蜜多,若依餘經,定不能得.譬如

犢子,若欲須乳,必依其母,若就餘牛,

則不可得.菩薩亦爾,求大菩提,要依

般若波羅蜜多,若依餘法,必不能證.

天王,當知諸菩薩摩訶薩,親近般若

波羅蜜多,爲法王子,相好嚴身,諸根

無缺,行佛行處,覺佛所覺,救護一切

苦惱有情,善能通達,佛所說教,常修

梵行,遠離染濁,守護諸佛一切智城.

是諸菩薩,爲法王子,釋、梵、護世,皆共

尊重何以故行菩薩道已得不退一

切惡魔,不能傾動,安住佛法,通達一

切空平等理,不信外緣.如是安住佛

法智慧,不與聲聞、獨覺等共,超過世

閒,住無生忍.是諸菩薩,能如實知一

切有情貪、瞋、癡品,上、中、下異,亦如實

知善及堅固心品差別.如實知已,各

各爲說諸對治門,如是善能化有情

類,是諸菩薩,若有有情,應見佛身,而

得度者,卽現佛身,而爲說法;見菩薩

身,而得度者,現菩薩身,而爲說法:見

獨覺身,而得度者,現獨覺身,而爲說

法;見聲聞身,而得度者,現聲聞身,而

爲說法;若見釋、梵、婆羅門、剎帝利、長

者、居士等身,而得度者,卽皆現之,而

爲說法.菩薩如是行深般若波羅蜜

多方便善巧,化諸有情,令得度脫.是

諸菩薩,心性慈和,正直軟善,無諸諂

曲、嫉妒、垢穢,心常淸淨,離麤惡語,多

行忍辱,親狎有情.菩薩如是行深般

若波羅蜜多,在處安樂.所以者何?具

足正見及淸淨見、淸淨之行,所行境

界,與心相應.若心相違,惡不善法,境

界穢處,斯則不行.是諸菩薩,見同學

人,深心歡喜,若財若法,皆共受用,唯

行佛道,唯佛爲師.菩薩如是在處安

樂,具諸攝法,而攝有情,以利益施,若

安樂施,若無盡施,攝諸有情.以利益

語,若有義語,若如法語,若不異語,攝

諸有情.以財利益平等,若身利益平

等,若命利益平等,若資具利益平等,

攝諸有情.天王,當知利益施者,卽是

法施,安樂施者,卽是財施;無盡施者,

卽示正道;利益語者,令生善法;有義

語者,令見正理;如法語者,隨順佛教;

不異語者說如實法財利益平等者

謂可飮食及衣服等;身利益平等者,

如以攝衛,利益己身,令他亦爾;命利

益平等者,謂諸珍寶,名爲外命;資具

利益平等者,謂象馬等一切淨財.是

諸菩薩,行深般若波羅蜜多,自行與

他,皆悉同等.是諸菩薩,受生端正,常

能修習寂靜威儀,不僞威儀,淸淨威

儀,衆所樂見,內外溫善,觀者無厭,能

悅人意,一切有情,咸所愛重,其有見

者,皆發善心,瞋忿者見,心則和解.此

諸菩薩,如是端正,堪爲依止,等護有

情,令煩惱滅,能引有情,出離生死,無

邊曠野,能度有情,世閒險難.無眷屬

者,爲作親友;煩惱病者,爲作良醫;無

救護者,爲作救護;無歸依者,爲作歸

依;無明有情,爲作法炬.如是菩薩,爲

諸有情,作所依止,善療衆病,如藥樹

王,如有樹王,名爲善見根莖、枝葉及

諸花果、色、香、味、觸,皆能療病.此諸菩

薩,亦復如是,從初發心乃至究竟,常

爲有情,療煩惱疾,菩薩多有福德智

慧,諸有見聞,衆病皆愈.是諸菩薩,功

德相應,隨力所堪,供養三寶,有疾病

者,皆施醫藥;若見飢渴,卽施飮食;若

寒凍者,卽施衣服.親教軌範,盡心承

事,同學法人,合掌恭敬,造僧住處,給

施園田,隨有資財,時時施與,所有僕

吏,如法斟理,聞有名德梵志、沙門,修

正行者,時時諮覲.此諸菩薩,能生衆

善,有巧方便,化度有情,住此佛土,身

不動搖,而遊無邊諸佛世界,佛、菩薩

所,諮受正法,或現供養無量如來,或

現修習助菩提分或現供養初成佛

者或現自身成等正覺或現爲衆轉

妙法輪或現涅槃作大饒益或應度

者爲現化身皆令得見獲得利樂雖

作如是種種佛事而不作意亦無分

別爾時最勝便白佛言世尊云何此

諸菩薩作種種化無分別心佛言天

王譬如日月雖照一切而不分別我

發光明能有所照然有情類自業勢

力感得日月晝夜巡照此諸菩薩亦

復如是雖現化身而無分別何以故

有情各有宿世善業菩薩昔發度有

情願由此願力隨彼所念卽現化身

故無分別此諸菩薩方便善巧能作

如是化有情事速趣無上正等菩提

何以故此諸菩薩布施圓滿持戒淸

淨無穿缺雜戒品淸淨過諸聲聞及

獨覺等具足安忍精進靜慮般若巧

便妙願力智及諸如來不共功德超

諸聲聞獨覺地故天王當知菩薩初

地乃至十地行深般若波羅蜜多修

如是行能證無上正等菩提說是法

時二萬天子遠塵離垢生淨法眼三

萬菩薩,得無生忍;八萬四千諸天及

人,俱發無上正等覺心;無量百千諸

健達縛及緊柰洛,遶鷲峯山,歡喜合

掌,讚歎如來;無量百千諸藥叉衆,遶

鷲峯山,歡喜合掌,雨衆妙華,而供養

佛.十方無量殑伽沙等諸佛世界,各

有無量菩薩,來集讚歎:如來世尊,善

爲諸菩薩,說甚深般若波羅蜜多.因

是般若波羅蜜多,得有人、天,四向、四

果,及有獨覺道與菩提,亦有菩薩十

地、十度,如來十力、四無所畏、四無㝵

解、大慈、大悲、大喜、大捨、十八佛不共

法、一切相智、一切智等無邊佛法,皆

由般若波羅蜜多,而得成辦.如世閒

事,皆依虛空,虛空無依,甚深般若波

羅蜜多,亦復如是,爲衆法本,而自無

依.願令我等,於當來世,爲諸菩薩摩

訶薩等,宣說般若波羅蜜多,如今世

尊,所說無異.作是語已,持諸香花,奉

散如來及諸衆會.時,有無量鷲峯山

中舊住天神及餘集者,空中讚曰:希

有,世尊.我等憶念:無量諸佛,已曾於

此鷲峯山中,爲諸大衆,宣說般若波

羅蜜多,如今無異.爾時,最勝便白佛

言:空中天神,寧有智慧,知佛境界久

近差別,言無量佛,已曾於此,宣說般

若波羅蜜多?佛言:天王,此天神衆,皆

是安住不可思議解脫菩薩.是故能

知過去佛境久近差別.天王,我昔爲

菩薩時,亦曾生彼天神趣中,見無量

佛,證得無上正等菩提,爲諸衆會,宣

說妙法乃至涅槃,我常敬禮,合掌讚

歎.何以故?彼天神趣,壽量長遠,見聞

往昔,無邊事故.

爾時,衆中有一天子,名曰光德.卽從

座起,偏覆左肩,右膝著地,合掌向佛

白言:世尊,諸佛菩薩,應居淨土,云何

世尊出現於此穢惡充滿堪忍世界?

佛告光德:天子,當知諸佛如來所居

之處,皆無雜穢,卽是淨土.於是如來,

以神通力,令此三千大千世界地平

如掌,琉璃所成,無諸山陵、堆阜、荊棘,

處處皆有寶聚、香花、軟草、泉池、八

功德水、七寶階陛、花果、草木,咸說菩

薩不退法輪,無諸異生、聲聞、獨覺,雖

有菩薩,從十方來,不聞餘聲,唯常聞

說甚深般若波羅蜜多.處處蓮華,如

車輪量,靑、紅、赤、白衆寶莊嚴,諸花臺

中,皆有菩薩結跏趺坐,思惟大乘,見

此如來,處大集會,爲菩薩衆,說甚深

法,無量百千釋、梵、護世,供養讚歎,恭

敬圍遶.爾時,光德見斯事已,踊躍歡

喜,讚歎佛言:甚奇,世尊.希有,善逝.如

來所說眞實不虛.諸佛如來所居之

處,皆無雜穢,卽是淨土.如佛所說,其

義無二,有情薄福,見淨爲穢.世尊,若

善男子善女人等,得聞般若波羅蜜

多功德名字,甚爲希有,況能書寫,受

持讀誦,爲他演說?佛告光德:天子,當

知若善男子善女人等,無量大劫,以

無㝵心,施諸有情,種種財物,有善男

子善女人等,以淸淨信,書寫此經,轉

施他人,受持讀誦,所獲功德,甚多於

前.何以故?財施有竭,法施無窮.何以

故?財施但能得世閒果,人、天樂果,曾

得還失,今雖暫得,而後必退.若以法

施,得未曾得,所謂涅槃,定無退義.設

有教化三千大千世界有情,皆令安

住十善業道,若善男子善女人等,以

淨信心,受持讀誦甚深般若波羅蜜

多,爲他演說,功德勝彼,無量無邊.何

以故?一切善法,皆由般若波羅蜜多,

而得生故.設有教化三千大千世界

有情,皆令證得四向、四果、獨覺菩提,

若善男子善女人等,以淨信心,受持

讀誦,書寫般若波羅蜜多功德勝前

無量無數.何以故?聲聞、獨覺,皆由般

若波羅蜜多,而得生故.諸菩薩法,皆

從般若波羅蜜多,而得出現.因此般

若波羅蜜多,有佛出世.是故般若波

羅蜜多,隨所在處,當知卽是妙菩提

座,亦是如來轉法輪處.善男子等,應

念此處,常有如來應正等覺.何以故?

一切諸佛,皆由般若波羅蜜多,而得

生故.若人供養如來形像,所獲功德,

不如供養甚深般若波羅蜜多.何以

故?三世諸佛,皆因般若波羅蜜多,而

得有故.

大般若波羅蜜多經卷第五百六十九

己亥歲高麗國大藏都監奉

勅雕造

大般若波羅蜜多經卷第五百七十 果

三藏法師玄奘奉 詔譯

第六分平等品第七

爾時,最勝復從座起,偏覆左肩,右膝

著地,合掌恭敬,而白佛言:如世尊說,

法性平等,何謂平等,等何法故,名爲

平等?佛告最勝:天王,當知等觀諸法,

自性寂靜,不生不滅,故名平等.一切

煩惱,虛妄分別,自性寂靜,不生不滅,

故名平等.名相分別,自性寂靜,不生

不滅,故名平等.滅諸顚倒,不起攀緣,

故名平等.能緣心滅,無明有愛,卽俱

寂靜,癡愛滅故,不復執著我及我所,

故名平等.我我所執,永滅除故,名色

寂靜,故名平等.名色滅故,邊見不生,

故名平等.斷、常滅故,身見寂靜,故名

平等.天王,當知能執所執,一切煩惱,

障善法者,依身見生.若諸菩薩,行深

般若波羅蜜多方便善巧,能滅身見、

一切隨眠及諸煩惱,皆永寂靜,作願

亦息.譬如大樹,拔除根株,枝條葉等,

無不枯死.如人無首,命根等絕.隨眠

煩惱,亦復如是,若斷身見,餘皆永滅.

若人能觀諸法無我,能執所執,皆永

寂滅.爾時,最勝便白佛言:云何我見,

起障眞理?佛告最勝:天王,當知於五

取蘊,妄謂有我,卽起我見眞實之法,

自性平等,無能所執我見相違.是故

爲障.天王,當知如是我見,不在內,不

在外,不在兩閒,都無所住,名爲寂靜.

卽是平等,遠離我見,通達平等,名眞

實空.觀察此空、無相、無願自性寂靜,

不生不滅,不取不著,遠離我見,故名

平等.天王,當知所言我者,無來無去,

無有眞實,虛妄分別,法從妄生,亦是

虛妄,若諸菩薩,行深般若波羅蜜多

方便善巧,觀如是法,遠離虛妄.是故

名爲寂靜平等.天王,當知能執所執,

名爲熾然,離名寂靜,諸煩惱障,名爲

熾然,離名寂靜.若諸菩薩,行深般若

波羅蜜多方便善巧,能如實知能執

所執,諸煩惱滅,爲增善法,斷能所執

及諸煩惱,不見可生,不見可滅,故名

平等.修一切種波羅蜜多,遠離魔障,

不見可修,不見可離,故名平等.菩薩

常緣菩提分法,不起聲聞、獨覺作意,

於菩提分,聲聞、獨覺不見異相,故名

平等.緣一切智,心不休息,常修空行,

由大悲力,不捨有情,故名平等.天王,

當知若諸菩薩,行深般若波羅蜜多

方便善巧,於一切法,心緣自在,心緣

無相,而修菩提,不見無相及菩提異

故名平等.心緣無願不捨三界,不見

無願及三界異,故名平等.觀身不淨,

心住淸淨,觀行無常,心緣生死,而不

厭捨,觀有情苦,住涅槃樂,觀法無我.

於有情類,起大悲心,常爲有情,說不

淨藥,不見貪病,常說大慈;不見瞋病,

常說緣起;不見癡病,爲等病者,說無

常藥;不見等病及無常異.如是菩薩,

行深般若波羅蜜多方便善巧,於一

切法,心緣自在,緣離貪法,爲化聲聞;

緣離瞋法,爲化獨覺,緣離癡法,爲化

菩薩.緣一切色,願得如來淸淨妙色,

無所得故;緣一切聲,爲得諸佛微妙

音聲,無所得故;緣一切香,願得諸佛

淸淨戒香,無所得故;緣一切味,願得

如來味中第一大士夫相,無所得故;

緣一切觸,願得如來柔軟手掌,無所

得故;緣一切法,願得如來寂靜之心,

無所得故.緣諸布施,爲得成就佛相

好身;緣諸淨戒,爲得圓滿嚴淨佛土;

緣諸安忍,願得諸佛大梵音聲及得

諸佛淨光明身緣諸精進爲度有情

常無閒斷;緣諸靜慮,爲欲成就廣大

神通;緣諸般若,爲斷一切妄見、煩惱;

緣諸大慈,平等無㝵,爲諸有情,皆得

安樂;緣諸大悲,爲護正法,救拔有情

生死大苦;緣諸大喜,爲得說法無㝵

自在,悅樂有情;緣諸大捨,爲不執見

有情煩惱,結縛隨眠.天王,當知若諸

菩薩,行深般若波羅蜜多方便善巧,

不見二事,名平等行.緣四攝法,爲化

有情;緣慳嫉過,爲捨資財,修行布施;

緣破戒失,爲住淨戒;緣瞋忿失,爲得

安忍;緣懈怠失,爲成如來大精進力;

緣散亂失,爲得如來寂靜勝定;緣惡

慧失,爲成如來無㝵智慧;緣二乘法,

爲欲成就無上大乘;緣諸惡趣,爲欲

濟拔一切有情;緣諸善趣,爲欲令知

諸人、天果,皆當敗壞;緣諸有情,爲令

了達都無堅實唯有虛妄緣佛隨念

爲得成就助道勝定緣法隨念爲得

通達諸法秘藏緣僧隨念爲和合衆

心無退轉緣捨隨念爲無愛著緣戒

隨念爲得淨戒緣天隨念爲成菩提

諸天讚歎緣自身相爲得佛身緣自

語相爲得佛語緣自意相爲得諸佛

平等之心緣有爲法爲成佛智緣無

爲法爲得寂靜天王當知若諸菩薩

行深般若波羅蜜多方便善巧無有

一心一行空過而不迴向一切智者

如是菩薩行深般若波羅蜜多方便

善巧雖遍緣法而能不著是故名爲

方便善巧觀一切法無不趣向大菩

提者譬如三千大千世界所出諸物

無不皆爲有情受用如是菩薩行深

般若波羅蜜多方便善巧所緣境界

無不饒益趣向菩提譬如衆色無有

不因四大種者如是菩薩所緣境界

無有一法不趣菩提何以故菩薩修

行皆因外緣而得成立謂諸菩薩因

慳嫉者成就布施波羅蜜多因背恩

者成就淨戒波羅蜜多因惡性者成

就安忍波羅蜜多;因懈怠者,成就精

進波羅蜜多;因散亂者,成就靜慮波

羅蜜多;因愚癡者,成就般若波羅蜜

多.若諸有情,損惱菩薩,菩薩因彼,伏

斷瞋恚.菩薩若見修行善法,向菩提

者,生己子心.如是菩薩,讚不生喜,毀

不生瞋.見無樂者,起大慈心;見有苦

者,起大悲心;見有樂者,起大喜心;見

無苦者,起大捨心;因難化者,發奢摩

他;因易化者,發毘鉢舍那;因信行者,

起知恩智.若見有情外惡緣勝,外善

緣劣,則勤守護;若見因力有强勝者,

種種方便,令受教法;若見智慧開悟

有情,則爲宣說甚深法要;若見有情

廣說乃悟,則爲次第宣說諸法;若諸

有情,執著文字,爲說句義,令得開曉;

若已學止,爲說妙觀;若已學觀,爲說

寂止;若執持戒,爲說地獄;持戒無執,

則不說之;若執聞慧,爲說思修;若執

等持,爲說般若;若有愛樂阿練若者,

卽爲彼說心遠離法;若有樂聞佛功

德者,卽爲彼說無上聖智;爲貪欲者,

說不淨法;爲瞋恚者,說慈悲法;爲愚

癡者,說緣起法;爲等分者,說種種法,

或說不淨,或說慈悲,或說緣起.已調

伏者,爲說淨戒、勝定、妙慧;應入佛乘

而受化者,爲次第說波羅蜜多;應以

抑挫而受化者,先折其詞,後爲說法;

應種種言而受化者,卽爲彼說因緣

譬喩,令得開解;應以深法而受化者,

爲說般若波羅蜜多方便善巧,無我

無法;著諸見者,爲說法空;多尋伺者,

爲說無相;著有爲者,爲說無願;著諸

蘊者,爲說如幻;著諸界者,爲說無性;

著諸處者,爲說如夢;著欲界者,爲說

熾然;著色界者,爲說行苦,著無色界

者,爲說諸行無常;難化有情,爲讚聖種;

易化有情,爲說靜慮及無量心.若聞

生天而受化者,爲說快樂;因聲聞法

而受化者,爲說聖諦;因獨覺法而受

化者,爲說緣起.因菩薩法而受化者,

爲說淨心;大慈悲法,修行菩薩,爲說

福慧;不退菩薩,爲說淨土;一生所繫

菩薩,爲說嚴菩提座;應以佛說而受

化者,爲其相續次第而說.天王,當知

如是菩薩,修行淸淨甚深般若波羅

蜜多方便善巧,得諸自在,說法利益,

無有空過.說是菩薩自在法時,三萬

天人,俱發無上正等覺心;五千菩薩,

得無生忍.爾時,世尊卽便微笑,諸佛

法爾,現微笑時,種種色光,從面門出,

靑、黃、赤、白、紫頗胝迦,普照十方無邊

世界,現希有事,還至佛所,右遶三帀,

入佛頂中.時,舍利子睹斯瑞相,心懷

猶豫,卽從座起,偏覆左肩,右膝著地,

合掌恭敬,而白佛言:世尊,有何因緣,現

此瑞相?爾時,佛告舍利子言:此最勝

天,已曾過去無量無數無邊大劫,於

諸佛所,修行一切波羅蜜多,爲諸菩

薩,守護般若波羅蜜多.由此因緣,今

得値我,諮受般若波羅蜜多,於未來

世,復經無量無數大劫,修習無上菩

提,資糧然後,證得所求無上正等菩

提,十號具足,佛名功德莊嚴,土名最

極嚴淨,劫名淸淨.其土豐樂,人衆熾

盛,純菩薩僧,無聲聞衆.彼土大地,七

寶合成,衆寶莊嚴,平坦如掌,香花軟

草,而嚴飾之.無諸山陵,堆阜荊棘,幢

幡花蓋,種種莊嚴.有大都城,名爲難

伏.七寶羅網,彌覆其上,金繩交絡,角

懸金鈴,晝夜六時,空天奏樂,及散種

種天妙香花.其土人衆,歡娛受樂,勝

妙超彼,他化天宮,人、天往來,不相隔

㝵,無三惡趣及二乘名.彼土有情,唯

求佛智,其佛恒爲諸大菩薩,宣說種

種淸淨法要,無量無邊菩薩、眷屬,無

邪見執,破戒邪命,亦無盲聾、瘖瘂、背

僂及根缺等諸醜惡事,二十八、相莊

嚴其身.彼土如來壽八小劫,諸人、天

衆,有中夭者.佛有如是無量功德,若

欲說法,先放光明,諸菩薩衆,遇斯光

已,卽知世尊將欲說法.我等今者,宜

應往聽時天爲佛敷師子座其量高

廣百踰繕那,種種莊嚴,無量供養.世

尊昇座,爲衆說法,彼諸菩薩,聰明利

根,一聞領悟,離我、我所,資具飮食,應

念卽至.佛說最勝受記法時,五萬天

人,深心歡喜,俱發無上正等覺心,皆

願未來,生彼佛土.爾時,最勝聞佛所

說,歡喜踊躍,得未曾有,上昇虛空七

多羅樹.時,三千界六種變動,諸天伎

樂,不鼓自鳴,散衆天花,以供養佛及

大菩薩最勝天王.時,彼天王從空而

下,禮佛雙足,退坐一面.

第六分現相品第八

時,舍利子問最勝言:菩薩修行甚深

般若波羅蜜多方便善巧,通達法性,

爾時,卽應坐菩提座,證得無上正等

菩提,轉妙法輪,度有情衆,何緣先現

苦行六年,降伏天魔,後成正覺?最勝

答曰:大德,當知菩薩修行甚深般若

波羅蜜多方便善巧,通達法性,實無

苦行,爲伏外道,故示現之,而彼天魔,

是欲界主,稟性調善,實不應壞,爲化

有情,故示降伏.謂諸外道,自稱能修

苦行第一.是故菩薩,示現能修過彼

苦行.謂諸有情,或見菩薩,屈一膝立;

或見菩薩,擧兩手立;或見菩薩,視日

而立;或見菩薩,五熱炙身;或見菩薩,

倒懸其身;或見菩薩,臥於棘刺,或臥

牛糞,或坐於石,或復臥地,或臥其板,

或臥杵上,或臥灰土;或見菩薩,唯著

板衣,或著芒衣,或著草衣,或著樹皮,

或著茅衣,或復露形,或面向日,隨日

而轉;或見菩薩,唯食稗子,或復食麥,

或食草根,或食樹葉或花或果,或食

薯蕷,或芋或藕或豆或穀或麻或米,

或六日一食,或飮水度日,或於一日

食一滴酥或一滴蜜或一滴乳,或無

所食,或恒熟眠現.如是等種種苦行,

經於六年,一無虧失,然實菩薩,無斯

苦行,應度有情,而自見有菩薩如是

現苦行.時,有六十那庾多諸天、人衆,

因見此事,安住三乘.復有天、人,宿善

根力,深樂大乘,則見菩薩,坐七寶臺,

身心不動,舒顏含笑,入勝等持.時,經

六年,方從定起,有天、人衆,深樂大乘,

欲聽聞者,則見菩薩,端坐說法,經於

六年.大德,當知如是菩薩方便善巧,

行深般若波羅蜜多,能降天魔,伏諸

外道,大悲化度一切有情,旣經六年,

從定而起,隨順世法,詣無垢河,洗浴

出已,於河邊立,有牧牛女,搆百乳牛,

以飮一牛,搆此牛乳,用作乳糜,奉獻

菩薩.復有六億天、龍、藥叉、健達縛等,

各持種種香美飮食,而來奉獻,咸作

是言:大士正士,唯願受我飮食供養.

菩薩愍之,皆悉爲受.時,牧牛女、天、龍、

藥叉、健達縛等,互不相見,各見菩薩

獨受其供.時,有無量諸天、人等,因見

受供,咸得悟道.是故菩薩,爲示現之.

菩薩爾時,實不洗浴,亦不受彼人、天

等供.大德,當知如是菩薩,行深般若

波羅蜜多方便善巧,示現行詣菩提

座時,有地居天,名曰妙地.與天神衆,

周遍掃飾,灑以香水,散以妙花.時,此

三千大千世界四大天王,領自天衆,

雨天妙花,供養菩薩.天主帝釋、時分

天王,領自天衆,住虛空中,奏天樂音,

讚歎菩薩.喜足天王,領自天衆,持七

寶網,彌覆世界,其網四角,懸紫金鈴,

皆雨衆寶,供養菩薩.善化天王,領自

天衆,持紫金網,彌覆世界,作諸天樂,

雨種種花,供養菩薩.自在天王,領自

天衆,諸龍、藥叉、健達縛等,各持種種

上妙供具,供養菩薩.堪忍界主大梵

天王,旣見菩薩,詣菩提座,卽告一切

梵天衆言:汝等當知今此菩薩,堅固

甲冑,而自莊嚴,不違本誓,心無厭怠.

諸菩薩行,皆已滿足,通達無量化有

情法,諸菩薩地,皆得自在,於諸有情,

其心淸淨,善知一切根性差別,通達

如來甚深秘藏,超覺一切魔之事業.

集諸善本,不待外緣,一切如來共所

護念,普爲含識,開解脫門,大將導師,

摧魔軍敵,於大千界,獨稱勇猛,善施

法藥,爲大醫王,解脫灌頂,受法王位,

放智慧光,普照一切,八法不染,譬如

蓮花,諸摠持門無不通達,深廣難測,

猶若大海,安固不動,如妙高山,智慧

淸淨,無諸垢濁,內外皎潔,如末尼珠,

於諸法相,皆得自在,梵行淸白,已到

究竟.如是菩薩,行深般若波羅蜜多

方便善巧,爲度有情,詣菩提座,結跏

趺坐,降伏魔怨,爲成十力、四無所畏、四

無㝵解及十八佛不共法等,無量無

邊諸佛功德,轉大法輪,作師子吼,以

法普施一切有情,各隨所宜,皆令滿

足,爲諸有情法眼淸淨,以無上法,降

伏外道,欲示諸佛本願成就,於一切

法,而得自在,汝等可往,供養菩薩.大

德,當知如是菩薩,行深般若波羅蜜

多方便善巧,示現行詣菩提座時,於

雙足下,千輻輪相,各放無量微妙光

明,普照地獄、傍生、鬼界.其中有情,遇

斯光者,卽皆離苦,身心安樂.時,龍宮

內有大龍王,名迦履迦.遇斯光已,生

大歡喜,告諸龍言:此妙光明來照我

等,令我等輩,身心安樂.我於往昔,曾

見此光,時,有如來出興于世,今旣有

此微妙光明,定知世閒有佛出現.宜

共嚴辦,種種香花,衆妙珍財,幢幡花

蓋,作諸伎樂,往詣供養.於是龍王,將

諸眷屬,齎持供具,普興大雲,降灑香

雨,往詣菩薩,作諸伎樂,施設供養,右

遶菩薩,而讚歎言:微妙光明,普令歡

樂,決定最勝佛出無疑.種種奇珍,莊

嚴大地,所生草木,悉變成寶,江河皆

靜,無風浪聲,准此定知佛出於世.釋、

梵、日月,光明不現,惡趣淸淨,佛出無

疑.譬如有人,少失父母,年旣長大,忽

然還得,歡喜踊躍,不能自勝,一切世

閒,睹佛出現,各共歡喜,亦復如是.我

等過去,曾供養諸佛,今値法王人中

師子,是則我等生不空過.大德,當知

如是菩薩,行深般若波羅蜜多方便

善巧,菩提樹下,受草敷座,右遶七帀,

正念端坐,下劣有情,見如是相,諸大

菩薩見有八萬,四千天子各別敷一

大師子座,諸師子座,衆寶合成,七寶

羅網,彌覆其上,各於四角懸妙金鈴,

幢幡繒蓋處處羅列,菩薩遍此八萬

四千師子座上,俱各安坐,而諸天子,

互不相見,各謂菩薩獨坐我座,證得

無上正等菩提.以是因緣,深生歡喜,

於無上覺,皆得不退.大德,當知如是

菩薩,行深般若波羅蜜多方便善巧,

眉閒毫相,放大光明,普照三千大千

世界,諸魔宮殿,皆失威光.時,諸魔王

咸作是念:以何緣故,有此光明,映蔽

我等威光宮殿?詎非菩薩,坐菩提座,

將證無上正等菩提?念已,共觀方見,

菩薩菩提樹下,坐金剛座.見已驚怖,

召集魔軍,無量百千種種形貌,持種

種伎,種種幢幡,出種種聲,能令聞者,

竅穴毛孔,普皆流血.菩薩爾時,以大

悲力,令魔軍衆,不能出聲.是名菩薩,

行深般若波羅蜜多方便善巧.大德,

當知如是菩薩行深般若波羅蜜多

方便善巧,憶念過去無量億劫,精進

修行,布施、淨戒、安忍、精進、靜慮、般若、

慈、悲、喜、捨、念住、正斷、神足、根力、覺支、

道支、寂止、妙觀、三明、八解,皆悉圓滿,

念已卽申金色右手,自摩其頂乃至

遍身,作如是言:我欲濟拔有情衆苦,

而起大悲.時,諸魔王及彼眷屬,聞菩

薩語,卽皆顚仆.菩薩爾時,以大悲力,

令諸魔衆,聞空中聲:汝可歸依,能施

無畏,救護一切淨戒大仙.魔及眷屬,

聞此聲已,猶伏在地,作如是言:唯願

大仙,救濟我命.是時,菩薩依深般若

波羅蜜多方便善巧,放大光明,其有

遇者,皆離怖畏.魔及眷屬,睹斯神變,

恐怖歡喜,二事交懷.大德,當知如是

菩薩,行深般若波羅蜜多方便善巧,

令諸有情,所見各別,謂或有見如是

降魔,或有有情不見斯事,或見菩薩

但居草座,或見菩薩處師子臺,或見

菩薩在地而坐,或見空中坐師子座.

見菩提樹其相亦別,謂或見是鉢

羅樹,或有見是天圓彩樹,或見此樹

衆寶合成,或見此樹高七多羅,或見

此樹八萬四千踰繕那量,有師子座

四萬二千踰繕那量,在此樹下菩薩

坐之,或見菩薩遊戲空中,或見坐於

菩提樹下.如是菩薩,行深般若波羅

蜜多方便善巧,示現種種神通變化,

度諸有情.大德,當知如是菩薩,行深

般若波羅蜜多方便善巧,坐菩提座,

十方各如殑伽沙界無量無數無邊

菩薩,皆悉來集,住虛空中,發種種聲,

安慰菩薩,令身安樂,心生歡喜,善哉,

大士.勇猛精進,速疾成辦廣大吉祥,

心如金剛,勿生怖懼,神通遊戲,利樂

有情,能一剎那,證一切智.如是菩薩,

處菩提座,魔來擾亂,都不生瞋,一剎

那心方便善巧,能與般若波羅蜜多

理趣相應,已至究竟,通達一切所知

見覺.大德,當知如是菩薩,行深般若

波羅蜜多方便善巧,坐菩提座,十方

各如殑伽沙界,所有諸佛,異口同音,

讚言:善哉,善哉!大士,乃能通達自然

智、無㝵智、平等智、無師智、大悲莊嚴.

大德,當知如是菩薩,行深般若波羅

蜜多方便善巧,能作如是種種示現,

諸有情類,或見菩薩,今得菩提;或見

菩薩,久已成佛;或有但見一世界中

四大天王,各奉獻鉢;或復有見十方

各如殑伽沙界四大天王,各奉獻鉢.

爾時,菩薩爲有情故,摠受衆鉢,重疊

掌中,以手按之,令合成一,諸四天王,

各不相見,皆謂世尊獨受我鉢.爾時

便有六萬天子,乘宿願力,先來獻供,

彼於過去,作是願言:若此菩薩,當成

佛時,願受我等最初供養.說是法時,

三萬菩薩,得無生忍;復有三萬六千

菩薩,皆於無上正等菩提,得不退轉;

八萬人、天,遠塵離垢,生淨法眼;無量

無邊諸有情類,俱發無上正等覺心.

大德,當知爾時菩薩,依深般若波羅

蜜多方便善巧,將欲示現轉大法輪,

堪忍界主持髻梵王,應時便與六十

八萬諸梵天衆,來至佛所,頂禮雙足,

合掌恭敬,右遶七帀,而三請言:唯願

大悲哀愍我等,轉大法輪.唯願大悲

哀愍我等,轉大法輪.唯願大悲哀愍

我等,轉大法輪.旣三請已,卽便化作

大師子座,其座高廣四萬二千踰繕

那量,種種莊嚴,堅固安隱.時,十方界

各有無量天主帝釋,皆爲如來敷師

子座,量及莊嚴,亦復如是.菩薩爾時,

現神通力,令彼諸天,各見菩薩坐其

座上,而轉法輪.菩薩旣坐,此師子座,

入無邊境三摩地門,放大光明,照十

方面各如殑伽沙等世界.復令彼界,

六種變動,其中有情,衆苦暫息,身心

安樂,亦暫遠離貪、瞋、癡等惡不善法,

慈心相向,猶如母子.時,此三千大千

世界靡有閒隙,如一毛孔,天、龍、藥叉、

健達縛、阿素洛、揭路荼、緊柰洛、莫呼

洛伽、人、非人等,充滿其中.若諸有情,

應聞苦法,而受化者,聞佛說苦,應聞

無我、寂靜、遠離、無常、空法,而受化者,

亦復如是;應聞如幻,而受化者,聞說

如幻;應聞如夢、響、像、光影、陽焰、變化、

尋香城法,而受化者,亦復如是;應聞

空、無相無願解脫門,而受化者,聞佛

說空、無相、無願.時,有情類,或聞如來

說一切法,從因緣生,或聞說蘊,或聞

說界,或聞說處,或聞說苦,或聞說集,

或聞說滅,或聞說道,或有聞說念住、

正斷、神足、根、力、覺支、道支,或有聞說

寂止、妙觀,或有聞說諸聲聞法,或有

聞說諸獨覺法,或有聞說諸菩薩法.

如是菩薩,行深般若波羅蜜多方便

善巧,示現種種轉法輪相,隨諸有情,

根性差別,各得利樂,深心歡喜.時,舍

利子謂最勝言:天王,菩薩行深般若

波羅蜜多方便善巧,所有境界,極爲

甚深,難思難議,難知難入.最勝報言:

大德,菩薩行深般若波羅蜜多方便

善巧,功德勝事,無量無邊,我今所說,

百分、千分乃至鄔波尼殺曇分,不得

其一.唯有如來,乃能盡說,我今所說

彼少分者,皆承如來威神之力.何以

故?諸佛境界,不可思議.一生所繫諸

菩薩衆,說其功德,尚不能盡,況餘菩

薩?大德,當知諸佛境界,寂靜離說,無

分別智及後所得之所能了.大德,當

知若菩薩摩訶薩,欲得證入諸佛境

界,應學般若波羅蜜多方便善巧,究

竟通達健行三摩地、如幻三摩地、金

剛喩三摩、地金剛輪三摩地、無動慧

三摩地、遍通達三摩地、不緣境界三

摩地、師子自在三摩地、三摩地王三

摩地、功德莊嚴三摩地、寂靜慧三摩

地、普超越三摩地、無染著三摩地、慧

莊嚴王三摩地、無等等三摩地、等覺

三摩地、正覺三摩地、悅意三摩地、歡

喜三摩地、淸淨三摩地、火焰三摩地、

光明三摩地、難勝三摩地、常現前三

摩地、不合和三摩地、無生三摩地、通

達三摩地、最勝三摩地、超過魔境三

摩地、一切智慧三摩地、幢相三摩地

大悲三摩地、安樂三摩地、愛念三摩

地及不見法三摩地等.大德,當知若

菩薩摩訶薩,能學般若波羅蜜多方

便善巧,便能究竟通達此等無量無

邊殑伽沙數三摩地門,乃能證入諸

佛境界,其心安隱,無所怖畏,如師子

王不畏禽獸.何以故?若菩薩摩訶薩,

修如是等諸三摩地凡有所行,皆無

怖畏,不見其前有一怨敵.何以故?舍

利子,是菩薩摩訶薩,行深般若波羅

蜜多方便善巧,心無所緣,亦無所住.

譬如有人,生無色界八萬大劫,唯有

一識,無有住處,亦無所緣.如是菩薩,

行深般若波羅蜜多方便善巧,心無

所緣,亦無所住.何以故?是諸菩薩,心

不行、無行處,心不想、無想處,心不緣、

無緣處,心不著、無著處,心不亂、無亂

處,心無高、下,心無違、順,無憂、無喜,無

分別、離分別,離奢摩他、毘鉢舍那,心

不隨智,心不自住,亦不住他不依眼

住不依耳鼻舌身意住不依色住不

依聲、香、味、觸、法住,心不在內,亦不在

外,不在兩閒,心不緣法,亦不緣智,不

住三世,不住離世.大德,當知是諸菩

薩,行深般若波羅蜜多方便善巧,不

取一法,而於諸法智見無㝵,心行淨

故,見一切法,皆悉無垢,不取見相,見

無分別,離諸戲論.大德,當知是諸菩

薩,行深般若波羅蜜多方便善巧,不

與一切肉眼、天眼、慧眼、法眼、佛眼,相

應非不相應,亦復不與一切天耳、他

心、宿住、神境、漏盡諸智,相應非不相

應.大德,當知甚深般若波羅蜜多方

便善巧,與一切法,皆非相應非不相

應.諸菩薩摩訶薩,行深般若波羅蜜

多方便善巧,於一切法,得平等智,能

觀一切,有情心行,一切染淨,皆如實

知.於佛十力、四無所畏、四無㝵解及

十八佛不共法等,無量無邊諸佛功

德,皆不失念.是諸菩薩,行深般若波

羅蜜多方便善巧,無功用心,達一切

法,無心、意、識,常在寂定,不起寂定,教

化有情,施作佛事,常不休息.於諸佛

法得無㝵智,心無染著.譬如化佛,化

作如來,所化如來,無心、意、識,無身無

身業,無語無語業,無意無意業,而能

施作一切佛事,饒益有情.何以故?佛

神力故.如是菩薩,行深般若波羅蜜

多方便善巧之所化,作無身無身業,

無語無語業,無意無意業,無功用心,

常作佛事,饒益有情.何以故?舍利子,

諸菩薩摩訶薩,行深般若波羅蜜多

方便善巧,通達諸法,皆如幻等,心無

分別,而諸有情,恒聞說法.大德,當知

是諸菩薩所有智慧,不住有爲,不住

無爲,不住諸蘊及諸界處,不住內外

及兩中閒,不住善惡及世、出世,不住

染淨,有漏無漏,有爲無爲,不住三世

及離三世,不住虛空、擇、非擇滅.是諸

菩薩,行深般若波羅蜜多方便善巧

雖常如是心無所住,而能通達諸法

性相,以無㝵智,無功用心,爲諸有情,

宣說諸法,常在寂靜,而教化事,無有

休息.是諸菩薩,宿願力强,無功用心,

爲他說法.是諸菩薩,由深般若波羅

蜜多方便善巧,常無怖畏.何以故?執

金剛神,若行若立,若坐若臥,恒常隨

逐,而守衛故.大德,當知若菩薩摩訶

薩,聞說如是甚深般若波羅蜜多,心

不驚怖,無惑無疑.當知已得受菩提

記.何以故?信受般若波羅蜜多方便

善巧,近佛境界,以此一心,卽能通達

一切佛法.達佛法故,利樂有情,不見

有情與佛法異.何以故?有情、佛法,理

無二故.

大般若波羅蜜多經卷第五百七十

庚子歲高麗國大藏都監奉

勅雕造

大般若波羅蜜多經卷第五百七十一 珍

三藏法師玄奘奉 詔譯

第六分無所得品第九

爾時,會中有菩薩摩訶薩,名爲善思,

問最勝曰:佛授天王菩提記耶?最勝

答曰:我雖受記,而猶夢等.爾時,善思

復問最勝:天王受記,爲何所得?最勝

答言:我雖受記,而無所得.善思復言:

無所得者,不得何法?最勝報言:無所

得者,謂不得我,不得有情,乃至不得

知者、見者,不得諸薀及諸界處.若善

非善,若雜染若淸淨,若有漏若無漏,

若世閒若出世閒,若有爲若無爲,若

生死若涅槃,於如是等,皆無所得.善

思又問:若無所得,用受記爲?最勝答

言:以無所得,故得受記.善思復問:若

如天王所說義者,便有二智,一無所

得,二得受記.最勝答言:若有二者,則

無受記.所以者何?佛智無二,諸佛世

尊以不二智,授菩薩記.善思又言:若

智不二,云何而有授記受記?最勝答

言:授記受記,其際無二.善思復言:無

二際者,云何有記?最勝答言:達無二

際,卽爲有記.善思復問:天王,今者住

何際中,而得受記?最勝答言:我住我

際,住有情際乃至知者、見者際中,而

得受記.善思復問:此我際等,當於何

求?最勝答言:當於諸佛解脫際求.善

思又問:佛解脫際,復於何求?最勝答

曰:當於無明、有、愛際求.善思又問:無

明、有、愛,復於何求?最勝答曰:當於畢

竟不生際求.善思又問:此不生際,復

於何求?最勝答曰:此際當於無知際

求.善思又問:無知際者,卽無所知,云

何此際,當於彼求?最勝答曰:若有所

知,求不可得,以無知故,於彼際求.善

思又問:此際離言,云何可求?最勝答

曰:以語言斷,是故可求.善思又問:此

語言,云何斷?最勝答曰:諸法依義,不

依語故.善思又問:云何依義?最勝答

曰:不見義相.善思又問:云何不見?最

勝答曰:不起分別,義是所依,我爲能

依.無此二事,故名不見.善思又問:若

不見義,此何所求?最勝答曰:無見無

取,故名爲求.善思又問:法可求者,卽

爲有求?最勝答曰:是義不然.夫求法

者,實無所求.何以故?若實可求,卽爲

非法.善思又問:何者是法?最勝答曰:

法無文字,亦離語言.善思又問:離文

言中,何者是法?最勝答曰:性離文言,

心行處滅,是名爲法.一切法性,皆不

可說;其不可說,亦不可說.若有所說,

卽是虛妄,虛妄法中,都無實法.善思

又問:諸佛菩薩,常有言說,皆虛妄耶?

最勝答曰:諸佛菩薩,從始至終,不說

一字,云何虛妄?善思又問:若有所說,

當有何咎?最勝答曰:有語言咎.善思

又問:語言何咎?最勝答曰:有思議咎.

善思又問:何法無咎?最勝答曰:有說

無說,不見二相,是則無咎.善思又問:

咎何爲本?最勝答曰:能執爲本.善思

又問:執何爲本?最勝答曰:著心爲本.

善思又問:著何爲本?最勝答曰:虛妄

分別爲本.善思又問:虛妄分別,以何

爲本?最勝答曰:攀緣爲本.善思又問:

何所攀緣?最勝答曰:攀緣色、聲、香、味、

觸、法.善思又問:云何無緣?最勝答曰:

若離愛、取,則無所緣.以是義故,如來

常說,諸法平等,不可攀緣.說此法時,

五千苾芻,遠塵離垢,生淨法眼.復有

一萬二千菩薩,得無生忍,無量無邊

諸有情類,俱發無上正等覺心.

爾時,最勝卽從座起,偏覆左肩,右膝

著地,合掌恭敬,而白佛言:諸善男子

善女人等,聞深般若波羅蜜多,云何

未發菩提心者,卽能發心,皆悉成就

得不退轉,行常勝進,而無退墮?佛言:

天王,諦聽諦聽,極善作意.當爲汝說.

最勝白言:善哉.大聖,唯然願說,我等

樂聞.佛告最勝:天王,當知若善男子

善女人等,聞深般若波羅蜜多,以純

淨意,發菩提心,正信具足,親近賢聖,

樂聞正法,遠離嫉慳,常修寂靜,好行

惠施,心無限㝵,離諸穢濁,正信業果,

心不猶預,如實了知,黑白業果,設爲

身命,終不作惡.是善男子善女人等,

如是修行甚深般若波羅蜜多,則能

遠離十惡業道,心常繫念十善業道.

是善男子善女人等,行深般若波羅

蜜多方便善巧,若見沙門、婆羅門等,

正行精進,戒品淸潔,多聞解義,常起

正念,心性調柔,寂靜無亂,恒爲愛語,

勤修諸善,遠離衆惡,於自不高,於他

不蔑,離麤惡語,遠無義言,不捨念住,

其心調直,能斷暴流,善拔毒箭,於諸

重擔,悉能棄捨,超出無暇,越度後有.

是善男子善女人等,行深般若波羅

蜜多方便善巧,見此菩薩,則應親附,

依爲善友.時,此菩薩,方便善巧,隨其

所宜,而爲說法:汝等當知能行施者,

當得富樂,受持淨戒,尊貴生天,聽聞

正法獲大智慧復告之言此是布施

此布施果;此是慳悋,此慳悋果;此是

淨戒,此淨戒果;此是犯戒,此犯戒果;

此是安忍,此安忍果;此是忿恚,此忿

恚果;此是精進,此精進果;此是懈怠,

此懈怠果;此是靜慮,此靜慮果;此是

散亂,此散亂果;此是妙慧,此妙慧果;

此是愚癡,此愚癡果;此身善業,此身

善業果;此身惡業,此身惡業果;此語

善業,此語善業果;此語惡業,此語惡

業果;此意善業,此意善業果;此意惡

業,此意惡業果;此法應作,此法不應

作.若如是修,感長夜樂,不如是修,獲

長夜苦.是善男子善女人等,行深般

若波羅蜜多方便善巧,親近善友,得

聞如是次第說法.時,此菩薩,知是法

器,則爲宣說甚深般若波羅蜜多,謂

空、無相、無願,無作無生,無滅無我,有

情廣說乃至知者、見者.復爲宣說甚

深緣起,謂因此法,有彼法生;此法滅

時,彼法隨滅.所謂無明緣行,行緣識,

識緣名色,名色緣六處,六處緣觸,觸

緣受,受緣愛,愛緣取,取緣有,有緣生,

生緣老死愁歎苦憂惱.若無明滅,則

行滅,乃至生滅,則老死愁歎苦憂惱

滅.時,此菩薩,行深般若波羅蜜多方

便善巧,復作是說:眞實理中,無有一

法可生可滅.何以故?世閒諸法,皆因

緣生,無我、有情、作者、受者.因緣和合,

說諸法生,因緣離散,說諸法滅,無一

實法受生滅者.虛妄分別,於三界中,

但有假名,隨業煩惱,受果異熟.若以

般若波羅蜜多,如實觀察,則一切法,

無生無滅,無作無受.若法無作,是亦

無行,則於諸法,心無所著.謂不著色、

受、想、行、識,不著眼處乃至意處,不著

色處乃至法處,不著眼界乃至意界,

不著色界乃至法界,不著眼識界乃

至意識界.時,此菩薩,復作是說:諸法

自性,皆畢竟空,寂靜遠離,無取無著.

是善男子善女人等,因如是說,行常

勝進,而無退墮.天王,當知諸菩薩摩

訶薩,行深般若波羅蜜多方便善巧,

樂見諸佛,樂聞正法,不墮卑賤,在所

生處,不離見佛,聽受正法,供養衆僧

常見諸佛,勇猛精進,志求正法,不著

有爲,妻子僕使,於資生具,亦不貪著,

不染諸欲,常依正教,修佛隨念,捨俗

出家,如教修行,轉爲他說,雖爲他說,

而不求報,見聽法衆,常起大慈,於有

情類,恒起大悲,廣學多聞,不惜身命,

常樂遠離,少欲喜足,但採義理,不滯

言詞,說法修行,不專爲己,爲有情類,

得無上樂,謂佛菩提大涅槃界.天王,

當知諸菩薩摩訶薩,行深般若波羅

蜜多方便善巧,如是修行遠離放逸,

勇猛精進,攝護諸根,若眼見色,不著

色相,如實觀察此色過患,耳聲、鼻香、

舌味、身觸、意法,亦爾.若縱諸根,名爲

放逸;若能攝護,名不放逸.是菩薩摩

訶薩,行深般若波羅蜜多方便善巧,

調伏自心,將護他意,名不放逸;遠離

貪欲,心順善法,尋伺瞋癡,不善根本

身語惡業及二邪命一切不善,皆悉

遠離,名不放逸.是菩薩摩訶薩,行深

般若波羅蜜多,心常正念,名不放逸.

是菩薩摩訶薩,知一切法,信爲上首,

正信之人,不墮惡趣,心不行惡,賢聖

所讚.天王,當知諸菩薩摩訶薩,行深

般若波羅蜜多方便善巧,如法修行,

隨所生處,常得値佛,遠離二乘,安住

正道,得大自在,成就大事,謂諸如來

正智解脫.是菩薩摩訶薩,行深般若

波羅蜜多方便善巧,欲求安樂,常勤

隨順一切智道.天王,當知今此大衆,得

聞如是甚深般若波羅蜜多,已於過

去無量大劫,供養諸佛,修集善根,是

故應當勤加精進,勿令退失,若天、人

等,能制諸根,不著五欲,遠離世閒,常

修出世,三業淸淨,習助道法,名不放

逸.諸菩薩摩訶薩,行深般若波羅蜜

多方便善巧,正信具足,心不放逸,勤

修精進,令得勝法,名不放逸.諸菩薩

摩訶薩,欲具正信,心不放逸,精進正

念,當學般若波羅蜜多,因是念智,能

疾證得所求無上正等菩提.諸菩薩

摩訶薩,行深般若波羅蜜多方便善

巧,具足正信,心不放逸,勤修精進,卽

得正念,用是念智,知有知無,云何有

無?若修正行,得正解脫,是名爲有;若

修邪行,得正解脫,是名爲無.眼等六

根,色等六境,世俗爲有;勝義爲無.精

進菩薩,能得菩提,是名爲有;懈怠菩

薩得菩提者是名爲無說五取薀皆

從虛妄,分別而生,是名爲有;說世俗

法,不由因緣,自然而起,是名爲無.說

色無常苦敗壞法,是名爲有;若言常

樂非敗壞法,是名爲無.受、想、行、識,亦

復如是.無明緣行,是名爲有;若離無

明,而行生者,是名爲無.乃至生緣老

死愁歎苦憂惱,亦復如是.施得大富,

是名爲有;得貧窮者,是名爲無.受持

淨戒,得生善趣,是名爲有;生惡趣者,

是名爲無乃至修慧能得成聖是名

爲有;作愚夫者,是名爲無.若修多聞,

能得大智,是名爲有;得愚癡者,是名

爲無.若修正念,能得出離,是名爲有;

不得,爲無.若行邪念,不得出離,是名

爲有能得爲無離我我所能得解脫

是名爲有;執我、我所,能得解脫,是名

爲無.若言虛空,遍一切處,是名爲有;

言五薀中,有眞實我,是名爲無.如實

修智,能得解脫,是名爲有;若著邪智,

能得解脫,是名爲無.離我等見,能得

空智,是名爲有;著我等見,能得空智,

是名爲無.天王,當知諸菩薩摩訶薩,

行深般若波羅蜜多方便善巧,知世

有無,能修平等,了達諸法,從因緣生,

世俗故有,不起常見,知因緣法本性

皆空,不生斷見,於諸佛教,如實通達.

天王,當知佛爲菩薩,略說四法:謂世

沙門、婆羅門等及長壽天,多起常見,

爲破彼執,說行無常;有諸天、人,多貪

著樂,爲破彼故,說一切苦;外道邪見,

執身有我,爲破彼執,說身無我;增上

慢者,謗眞涅槃,是故爲說涅槃寂靜.

說無常者,令其志求究竟之法;爲說

苦者,令於生死,遠離願求;說無我者,

爲顯空門,令其了達;說寂靜者,令達

無相,離諸相執.天王,當知諸菩薩摩

訶薩,行深般若波羅蜜多方便善巧,

如是修學,於諸善法,終無退墮,速成

無上正等菩提.爾時,最勝復白佛言:

諸菩薩摩訶薩,行深般若波羅蜜多,

修何等行,護持正法?佛告最勝:天王,

當知若菩薩摩訶薩,行深般若波羅

蜜多,行不違言,尊重師長,隨順正法,

心行調柔志性純質諸根寂靜遠離

一切惡不善法,修勝善根,名護正法.

天王,當知若菩薩摩訶薩,行深般若

波羅蜜多,修身、語、意三業,慈悲不侚

利譽,持戒淸淨,遠離諸見,名護正法.

天王,當知若菩薩摩訶薩,行深般若

波羅蜜多,心不隨愛、恚、癡、怖行,名護

正法;修習慚愧,名護正法;說法修行,

皆如所聞,名護正法.天王,當知三世

諸佛,爲護正法,說陁羅尼,擁護天王

及人王等,令護正法,久住世閒,與諸

有精,作大饒益.陁羅尼曰:

呾姪他 阿虎洛 屈洛罰底<丁履反下悉同>

虎剌挐莎<去聲呼下悉同>寠茶 者遮 者遮

折<支熱反>尼阿奔<去聲呼>若剎多 剎多

剎延多 剎也莎訶 陜末尼羯洛 鄔魯

鄔魯罰底迦 邏跋底迦 阿鞞奢底尼

莎剌尼 祛闍 祛闍末底 阿罰始尼

罰尼罰多 罰多奴娑理尼 部多奴悉

沒栗底提罰多奴悉沒栗底 莎訶<九十七字>

天王,當知此大神呪,能令一切天、龍、

藥叉、健達縛、阿素洛、揭路茶、緊捺洛、

莫呼洛伽、人、非人等,一切有情,皆得

安樂.此大神呪,三世諸佛,爲護正法,

及護天王幷人王等,令得安樂,以方

便力,而宣說之.是故天王及人王等,

爲令正法,久住世故;自身眷屬,得安

樂故;國土有情,無災難故.各應精勤,

至誠誦念.如是則令怨敵、災難、魔事、

法障,皆悉銷滅,由斯正法,久住世閒,

與諸有情,作大饒益.說是般若波羅

蜜多大神呪時,諸天宮殿、山、海、大地,

皆悉振動,有八十千諸有情類,俱發

無上正等覺心.時,最勝天,踊躍歡喜,

以七寶網,彌覆佛上,合掌恭敬,復白

佛言:諸菩薩摩訶薩,行深般若波羅

蜜多,修何等法,能於無上正等菩提

心不移動?佛告最勝:天王,當知若菩

薩摩訶薩,行深般若波羅蜜多,精勤

修習,無㝵大慈,無厭大悲,成辦大事,

勤加精進,學空等持,亦能精勤修平

等智,方便善巧,如實通達淸淨大智,

明了三世平等妙理,無有障㝵,履三

世佛所行正道.天王,當知是菩薩摩

訶薩,行深般若波羅蜜多,修如是法,

能於無上正等菩提心不移動.爾時,

最勝復白佛言:諸菩薩摩訶薩,行深

般若波羅蜜多,修何等法,聞諸如來

不思議事,不驚不怖,亦不憂惱?佛告

最勝:天王,當知若菩薩摩訶薩,具足

修行妙慧、妙智,親近善友,樂聞深法,

了知諸法,皆如幻等,悟世無常,生必

歸滅,心無住著,猶若虛空.天王,當知

是菩薩摩訶薩,行深般若波羅蜜多,

修如是法,聞諸如來不思議事,不驚

不怖,亦不憂惱.爾時,最勝復白佛言:

諸菩薩摩訶薩,行深般若波羅蜜多,

修何等法,於一切處,能得自在?佛告

最勝:天王,當知若菩薩摩訶薩,行深

般若波羅蜜多,修五神通,具足無㝵、

諸解脫門、靜慮、無量方便、般若波羅

蜜多,於一切處,能得自在.爾時,最勝

復白佛言:諸菩薩摩訶薩,行深般若

波羅蜜多,得何等門?佛告最勝:天王,

當知若菩薩摩訶薩,行深般若波羅

蜜多,得妙智門,則能悟入一切有情,

諸根利鈍;得妙慧門,則能分別諸法

句義;得摠持門,了達一切語言音聲;

得無㝵門,能說諸法畢竟無盡.天王,

當知是菩薩摩訶薩,行深般若波羅

蜜多,得如是門.爾時,最勝復白佛言:

諸菩薩摩訶薩,行深般若波羅蜜多,

得何等力?佛告最勝:天王,當知若菩

薩摩訶薩,行深般若波羅蜜多,得寂

靜力,成就大悲故;得精進力,成就不

退故;得多聞力,成就大智故;得信樂

力,成就解脫故;得修行力,成就出離

故;得安忍力,愛護有情故;得菩提心

力,斷除我見故;得大悲力,化導有情

故;得無生忍力,成就十力故.天王,當

知是菩薩摩訶薩,行深般若波羅蜜

多,得如是等種種勝力.說是法時,五

百菩薩,得無生忍;八千天子,得不退

轉,一萬二千諸天子衆,遠塵離垢,生淨

法眼,四萬天人,俱發無上正等覺心.

第六分證勸品第十

佛告最勝:天王,當知過去無量不可

思議無數大劫有佛,名曰功德寶王,

十號圓滿.國名寶嚴,劫名善觀,其土

豐樂,無諸疾惱,人天往來,不相限㝵,

地平如掌,無諸山陵、堆阜、瓦、礫、荊棘、

毒刺,遍生細草,柔軟紺靑,如孔雀毛,

量纔四指,下足便靡,擧步隨昇,瞻博

迦花、悅意花等,及餘軟草,周遍莊嚴,

不暑不寒,四序調適,吠琉璃寶,以成

其地.時,諸有情,心性調善,三毒煩惱

制伏不行,彼佛世尊聲聞弟子,一萬

二千那庾多數,菩薩弟子,六十二億.

時人極壽,三十六億那庾多歲,或復

中夭.有城名曰無垢莊嚴.其城南北

百二十八踰繕那量,東西八十踰繕

那量,城厚十六踰繕那量,門堞樓觀,

皆七寶成,十千園菀,以爲嚴飾,十千

小城,周帀圍繞,有四園菀,妙花莊嚴

悅意功德孔雀遊戲,於四時中,歡娛

適樂,有四大池,七寶爲岸,縱廣正等

半踰繕那,純以紫金,而爲階道,其底

遍布妙好金沙,池中有水,具八功德,

寶花氛馥,閒列其中,鳧鴈、鴛鴦,衆鳥

遊集,岸列諸樹白檀、赤檀、尸利沙等,

上有鸚鵡、舍利衆鳥,翔集遊戲.有轉

輪王,名曰治世.七寶具足,王四大洲,

已曾供養無量諸佛,於諸佛所,深植

善根,大菩提心,得不退轉.內宮眷屬

七十千人,形貌端嚴,承事寶女,咸發

無上正等覺心.彼轉輪王,具有千子,

大力勇健,能摧怨敵,具二十八大丈

夫相,亦發無上正等覺心.爾時,功德

寶王如來,將諸聲聞及菩薩衆,復與

無量天、龍、藥叉、健達縛、阿素洛、揭路

茶、緊捺洛、莫呼洛伽、人、非人等,前後

圍繞,將入無垢莊嚴大城.時,彼輪王

七寶導從,與其千子,內宮眷屬出城

奉迎,禮敬請入,施設種種微妙供養.

爾時,世尊及諸眷屬,受供養已,欲還

本處,治世輪王與七寶等,出城奉送,

尋卽還宮.時,轉輪王忽自歎曰:人身

無常,富貴如夢.諸根不缺,正信尚難,

況値如來,得聞妙法,不爲希有,如優

曇花.時,彼千子知其父王,戀仰世尊,

樂聞正法,卽爲營造牛頭、栴檀,廣大

妙臺,七寶嚴飾,其檀一兩,直贍部洲.

此臺南北長十三踰繕那,東西復廣

十踰繕那,衆寶莊嚴四角大柱,於其

臺下,有千寶輪,成已共持,奉獻其父.

時王受已,而讚之言:善哉,善哉!快知

我意.欲詣佛所,聽受正法.千子爾時,

復於臺內,造師子座,安處父王,令諸

宮人,前後圍繞,其臺周帀,垂妙金鈴,

懸繒幡蓋,覆七寶網,復散種種珍異

香花,燒無價香,香泥塗飾.時,王千子,

各捧一輪,猶若鵝王騰空,詣佛安詳

置地,往如來所到已,頂禮世尊雙足,

右繞七帀,退立一面.時,彼輪王,內宮

眷屬,從寶臺下,王去寶冠,及內眷屬,

皆脫寶履,前詣佛所,頂禮雙足,右繞

七帀,退坐一面.爾時,功德寶王如來

告治世言:大王今者,爲聞正法,來至

此耶?時,轉輪王,卽從座起,整理裳服,

白言:世尊,何等名爲所聞正法?佛讚

王曰:善哉,善哉!汝今乃能爲天人衆,

得利樂故,問深正法.諦聽諦聽,善思

念之.當爲大王,分別解說.治世白佛:

唯然願聞.爾時,世尊告彼王曰:大王,

當知諸菩薩摩訶薩,行深般若波羅

蜜多方便善巧,所達一切平等法性,

名爲正法.謂四念住、四正斷、四神足、

五根、五力、七等覺支、八聖道支、空、無

相、無願等,所達一切平等法性,名爲

正法.爾時,治世復白佛言:世尊,云何

諸菩薩摩訶薩,行深般若波羅蜜多

方便善巧,於大乘中,恒得勝進,而不

退墮?佛告治世:大王,當知諸菩薩摩

訶薩,行深般若波羅蜜多方便善巧,

因正信力,而得勝進.何者正信?謂知

諸法不生不滅,本性寂靜,常能親近

正行之人,不應作法,終不造作,心離

散亂,聽受正法,不見彼說,不見我聽,

勤修正行,疾得神通,有所堪能化有

情類,而終不見我有神通,能化有情,

彼受我化.何以故?諸菩薩摩訶薩,行

深般若波羅蜜多方便善巧,都不見

我,不見有情二處平等,則得勝進,而

不退墮.大王,當知諸菩薩摩訶薩,行

深般若波羅蜜多方便善巧,攝護諸

根,不令取著,於資生具,起無常想,知

法寂靜,命如假借.大王,當知如是菩

薩行深般若波羅蜜多,於大乘中,心

不放逸.大王,當知諸菩薩摩訶薩,行

深般若波羅蜜多方便善巧,於其夢

中,尚不忘失菩提之心,化諸有情,令

修佛道,持諸善根,施有情類,迴向無

上正等菩提,見佛神力,歡喜讚歎.大

王,當知如是菩薩,行深般若波羅蜜

多方便善巧,速成無上正等菩提.是

故大王,當勤精進,處尊貴位,莫生放

逸.若菩薩摩訶薩,欲求法者,勿著五

欲.何以故?一切異生,於欲無厭,得聖

智者.則能捨之人身無常,壽量短促.

大王今者,應善了知厭離世閒,求出

世道,大王應以供養如來,所獲善根,

迴向四事.一者自在無盡,二者正法

無盡,三者妙智無盡,四者辯才無盡.

此四迴向,與深般若波羅蜜多,同皆

無盡.大王,當知諸菩薩摩訶薩,行深

般若波羅蜜多方便善巧,應淨修持

身、語、意戒.何以故?爲欲引發聞思修

故.以方便力,化諸有情,以般若力,降

伏衆魔,成就願力,行不違言.時,轉輪

王聞佛所說甚深般若波羅蜜多,歡

喜踊躍,得未曾有,卽取寶冠,自解瓔

珞,長跪敬捧,供養如來,捨四大洲,皆

以奉佛,願以此福,常修梵行,學深般

若波羅蜜多,以決定心,爲有情類,趣

向無上正等菩提.王宮女人聞佛說

法,皆生歡喜,發菩提心,各脫上衣,解

寶瓔珞,奉施功德寶王如來.王以寶

臺師子座等,又奉上佛,而求出家.時,

彼如來讚治世曰:王能如是,甚爲善

哉.今者所行,不違昔願,應勤修習布

施、淨戒、安忍、精進、靜慮、般若,過去諸

佛,修此法故,得成無上正等菩提.未

來諸佛,亦復如是.爾時,治世復白佛

言:諸菩薩摩訶薩,修行布施與深般

若波羅蜜多,爲異不異.佛告治世:夫

布施者,若無般若波羅蜜多,但得施

名,非到彼岸.要由般若波羅蜜多,乃

得名爲施到彼岸,淨戒、忍辱、精進、靜

慮、般若,亦爾.何以故?甚深般若波羅

蜜多,性平等故.彼佛說此甚深法時,

王便證得無生法忍.佛告最勝:天王,

當知諸菩薩摩訶薩,行深般若波羅

蜜多,應如彼王勤求正法.時,彼輪王

卽然燈,佛千子卽是賢劫千佛.

爾時,最勝便白佛言:世尊,云何諸菩

薩摩訶薩,行深般若波羅蜜多,修行

速成大菩提道?佛告最勝:天王,當知

諸菩薩摩訶薩,行深般若波羅蜜多

方便善巧,修慈等心,於諸有情,不爲

損惱,勤行一切波羅蜜多及四攝事、

四無量心、菩提分法,修學神通方便

善巧,一切善法,無不修滿.若諸菩薩

如是修行,則能速成大菩提道.菩提

道者,所謂信心及淸淨心、離諂曲心、

行平等心、施無畏心,令諸有情,咸悉

親附.勤行布施,果報無盡;受持淨戒,

而無障㝵;修行安忍,離諸忿恚,勤加

精進,修行易成;有勝靜慮,不起散亂;

具足般若,能善通達;有大慈故,饒益

有情;有大悲故,終無退轉;有大喜故,

能悅彼心;有大捨故,不起分別;無三

毒故,離諸荊棘;不著色、聲、香、味、觸故,

滅諸戲論;無煩惱故,遠離怨敵,捨二

乘念,其心廣大;具一切智,能出衆寶.

天王,當知諸菩薩摩訶薩,行深般若,

波羅蜜多方便善巧,如是修行,則能

速成大菩提道.

爾時,最勝復白佛言:諸菩薩摩訶薩,

行深般若波羅蜜多,現何色像,化有

情類?佛告最勝:天王,當知諸菩薩摩

訶薩,行深般若波羅蜜多方便善巧,

所現色像,無決定相.何以故?隨諸有

情心之所樂,菩薩卽現如是色像,或

現金色,或現銀色,或現頗胝迦色,或

現吠琉璃色,或現石藏色,或現杵藏

色,或現眞珠色,或現靑、黃、赤、白色,或

現日月火焰色,或現帝色,或現梵

王色,或現霜雪色,或現雌黃色,或現

朱丹色,或現雨花色,或現瞻博迦花

色,或現蘇末那花色,或現嗢鉢羅花

色,或現鉢特摩花色,或現拘某陁花

色,或現奔茶利花色,或現功德天色,

或現鵞孔雀色,或現珊瑚寶色,或現

如意珠色,或現虛空界色,隨人、天等,

各現彼類.天王,當知是菩薩摩訶薩,

隨十方面殑伽沙等諸世界中一切

有情,色像差別,悉能示現.何以故?是

菩薩摩訶薩,行深般若波羅蜜多方

便善巧,遍能攝化一切有情乃至不

捨一切有情故.何以故?一切有情,心

行各別.是故菩薩,種種示現.所以者

何?是菩薩摩訶薩,於過去世,有大願

力,隨諸有情,樂見受化,卽爲示現所

欲見身,如明鏡中,本無影像,隨質好

醜,種種悉現,然此明鏡,亦不分別:我

體明淨,能現衆色.如是菩薩,行深般

若波羅蜜多方便善巧,無功用心,隨

樂示現,而不分別:我能現身.天王,當

知諸菩薩摩訶薩,行深般若波羅蜜

多方便善巧,於一坐中,隨諸聽衆,心

所樂見說法之身,菩薩卽能示現爲

說,謂或見佛,或見菩薩,或見獨覺,或

見聲聞,或見梵王,或見帝釋,或見大

自在,或見毘瑟挐,或見護世,或見輪

王,或見沙門,或見異道,或見婆羅門,

或見剎帝利,或見吠舍,或見戌達羅,

或見長者,或見居士,或見坐寶臺中,

或見坐蓮花上,或見在地,或見騰空,

或見說法,或見寂定.天王,當知是菩

薩摩訶薩,行深般若波羅蜜多方便

善巧,爲度有情,無一形類及一威儀,

而不能現.甚深般若波羅蜜多,猶如

虛空,無形無相,遍十方界,無處不有.

又如虛空,離諸戲論,甚深般若波羅

蜜多,亦復如是,過諸語言.又如虛空

世所受用,甚深般若波羅蜜多,一切

聖凡,皆共受用.又如虛空離諸分別,

甚深般若波羅蜜多,亦復如是,無分

別心.又如虛空容受衆色,甚深般若

波羅蜜多,亦能容受一切佛法.又如

虛空能現衆色,甚深般若波羅蜜多

亦復能現一切佛法.又如虛空,一切

草木、衆藥、花實,依之增長,甚深般若

波羅蜜多,一切善根依之增長.又如

虛空,非常非斷,非語言法,甚深般若

波羅蜜多,亦復如是,非常非斷,離諸

語言.世閒沙門、婆羅門等乃至釋、梵,

不能思測甚深般若波羅蜜多.天王,

當知甚深般若波羅蜜多,無有一法,

可爲譬喩.若善男子善女人等,信受

般若波羅蜜多,所獲功德,不可思議.

若此功德,有色形者,太虛空界,所不

能容.何以故?甚深般若波羅蜜多,生

世、出世一切善法,若天、人衆,若天、人

王,四向、四果及諸獨覺、菩薩十地、波

羅蜜多、諸佛無上正等菩提、一切種

智、力、無所畏幷十八佛不共法等,無

不皆依甚深般若波羅蜜多,而得成

辦.說是法時,五萬菩薩,得不退轉;一

萬五千諸天子衆,得無生忍;一萬二

千諸天、人衆,遠塵離垢,生淨法眼;殑

伽沙等諸有情類,俱發無上正等覺

心.諸天空中,作衆伎樂,復散種種天

妙香花,供養如來及深般若.復有無

量天、龍、藥叉、健達縛、阿素洛、揭路茶、

緊捺洛、莫呼洛伽、人、非人等,亦散種

種花及寶物,供養如來及深般若.時

天龍等,異口同音,合掌恭敬,俱讚佛

曰:善哉,善哉!快說如是甚深般若波

羅蜜多.

大般若波羅蜜多經卷第五百七十一

己亥歲高麗國大藏都監奉

勅雕造

大般若波羅蜜多經卷第五百七十二 珍

三藏法師玄奘奉 詔譯

第六分顯德品第十一

爾時,曼殊室利菩薩摩訶薩,從座而

起,頂禮佛足,偏覆左肩,右膝著地,合

掌恭敬,白言:世尊,諸菩薩摩訶薩,經

幾劫數,行深般若波羅蜜多,供養幾

佛,而能對揚,如來所說甚深般若波

羅蜜多,如最勝天王者?佛告曼殊室

利菩薩摩訶薩言:善男子,如此之事,

不可思議,若非無量百千大劫,修集

衆行,種諸善根,則不得聞甚深般若

波羅蜜多功德名字.善男子,十方各

如殑伽沙界,其中所有諸殑伽沙,尚

可知數,是菩薩摩訶薩,行深般若波

羅蜜多所經劫數,供養幾佛,俱不可

知.善男子,過去無量無數無邊難思

議劫,有佛出世,名曰多聞,十號具足,

劫名增上,國名日光.多聞如來,爲諸

菩薩摩訶薩,說淸淨法門言:善男子,

汝應精勤修諸善法,勿顧身命.時,彼

會中,有一菩薩,名精進力.卽從座起,

頂禮佛足,偏覆左肩,右膝著地,合掌

恭敬,而白佛言:世尊所說:汝應精勤

修諸善法,勿顧身命.如我解佛所說

義者,諸菩薩摩訶薩,宜應懈怠,不修

善法,乃能速證無上菩提.所以者何?

若諸菩薩,勤修衆善,是則不能久住

生死,利樂有情.然諸菩薩,行深般若

波羅蜜多,伏斷煩惱,久住生死,終不

自爲速證涅槃,但爲利樂諸有情故.

菩薩以處生死爲樂,不以涅槃而爲

樂也.何以故?諸菩薩摩訶薩,以化有

情而爲樂故.謂隨所樂方便善巧,說

授法門,令得安樂,若勤修善,便速盡

漏,不能利樂一切有情.是故菩薩,觀

察生死,多諸苦惱,起大悲心,不捨有

情,成就本願.世尊,諸菩薩摩訶薩,具

方便力,久住生死,得見無量無邊如

來,聽受無量無邊正法,化導無量無

邊有情.是故菩薩,爲如是事,不厭生

死,不樂涅槃.世尊,諸菩薩摩訶薩,若

觀、生死,而起厭怖,欣樂涅槃,則墮非

道,不能利樂一切有情,通達如來甚

深境界.云何非道?謂樂聲聞及獨覺

地,於有情類,無大悲心.所以者何?聲

聞、獨覺所行之道,非諸菩薩摩訶薩

道.何以故?聲聞、獨覺,厭怖生死,欣樂

涅槃,不能具足福德智慧.以是義故,

非菩薩道.時,多聞佛,卽便讚歎精進

力言:善哉,善哉!如汝所說.諸菩薩摩

訶薩,應修自行,勿習非道.時,精進力

白言:世尊,何謂菩薩自所行道?多聞

佛言:菩薩成就一切福慧,以大悲力,

不捨有情,遠離聲聞及獨覺地,得無

生忍,不捨三界,無所希望,生長善根,

方便善巧,修行一切波羅蜜多,以智

慧力,無分別心,生長善根,成就盡智

無量功德.雖知諸法無一可生,而方

便現生;雖知有情無一實有,而方便

化導.知一切法皆離自性,觀諸佛土

猶如虛空,而能巧便,嚴淨佛土,知一

切佛法身無像,方便示現相好莊嚴.

隨諸有情心所好樂,卽能方便而授

與之;菩薩身心雖常寂靜,而說諸法,

化導有情;亦以巧便,遠離喧雜;修諸

寂定,知自性空;悉能通達甚深智慧,

能以方便,爲他說法;不證聲聞、獨覺

乘果,勤求如來所證解脫,不捨菩薩

一切道行.善男子,是名菩薩自所行

道.曼殊室利,時,精進力從彼如來,聞

說菩薩所行境界,得未曾有,尋卽復

白多聞佛言:希有,世尊.如我解佛所

說義者,菩薩具足方便善巧,觀一切

法無非是道.譬如虛空,含容衆色,如

是菩薩,具大方便,所行之道,攝一切

法.又如虛空,一切草木、花果、香樹,因

之生長,如是諸物,於虛空界,不能染

淨,不令瞋喜,如是菩薩,具大方便,甚

深般若波羅蜜多,觀一切法皆悉是

道.謂異生法,若聲聞法,若獨覺法,若

菩薩法,若如來法.何以故?是諸菩薩

所通達故.譬如大火,若遇草木,必無

退還,是諸草木,皆順益火,發其光明,

如是諸法,無不皆順菩薩道,故名菩

薩道.譬如金剛,自體堅密,刀不能斫,

火不能燒,水不能爛,毒不能損,如是

菩薩方便智慧,獨覺、聲聞及諸外道,

一切煩惱所不能壞,如水淸珠,能淸

濁水.如是菩薩,甚深般若波羅蜜多,

能使有情一切煩惱,悉得淸淨.譬如

良藥,妙寶神珠,毒不共居,能消衆毒,

如是菩薩,行深般若波羅蜜多方便

善巧,不與一切煩惱共居,而能斷滅

一切煩惱.以是因緣,所有諸法,皆是

菩薩摩訶薩道.曼殊室利,彼精進力,

說是法時,八千菩薩,俱發無上正等

覺心,二百菩薩,得無生忍.曼殊室利,

彼精進力,卽是今者最勝天王.

爾時,曼殊室利菩薩復白佛言:世尊,

云何諸菩薩摩訶薩,行深般若波羅

蜜多,得堅固力,護持正法?佛告曼殊

室利菩薩言:善男子,若菩薩摩訶薩,

寧棄身命,不捨正法;於他謙下,不起

憍慢;卑賤恥辱,其心能忍;飢渴有情,

施好飮食;在危難者,能施無畏;於諸

疾病,如法療治;貧匱有情,令豐財寶;

諸佛靈廟,修建嚴飾;惡事掩遏,善事

光揚;憂苦有情,則施安樂.是菩薩摩

訶薩,行深般若波羅蜜多,得堅固力,

護持正法.曼殊室利復白佛言:世尊,

云何諸菩薩摩訶薩,行深般若波羅

蜜多,能調伏心?佛告曼殊室利菩薩

言:善男子,若菩薩摩訶薩,行深般若

波羅蜜多,不預他事,先思後行,心性

調直,離諂曲行,不自矜高,意常柔軟.

是菩薩摩訶薩,能調伏心.曼殊室利

復白佛言:若菩薩摩訶薩,行深般若

波羅蜜多,能調伏心,當生何趣?佛告

曼殊室利菩薩言:善男子,若菩薩摩

訶薩,行深般若波羅蜜多,能調伏心,

或生天上,或生人中,若生天上,則爲

帝釋,或作梵王堪忍界主,若生人趣,

作轉輪王.或作餘王、長者、居士,天上

人中,常得値佛.是菩薩摩訶薩,行深

般若波羅蜜多,能調伏心,生如是趣.

曼殊室利復白佛言:世尊,正信流出

何法?佛告曼殊室利菩薩:正信流出

得眞善友.世尊,多聞流出何法?佛言:

多聞流出妙慧.世尊,布施流出何法?

佛言:布施流出大富.世尊,淨戒流出

何法?佛言:淨戒流出善趣.世尊,安忍

流出何法?佛言:安忍流出容受一切

有情.世尊,精進流出何法?佛言:精進

流出能辦一切佛法.世尊,靜慮流出

何法?佛言:靜慮流出遠離一切散動.

世尊,般若流出何法?佛言:般若流出

遠離一切煩惱.世尊,聽法流出何法?

佛言:聽法流出遠離一切疑網.世尊,

正問流出何法?佛言:正問流出於法

決定妙智.世尊,居靜流出何法?佛言:

居靜流出勝定及諸神通.世尊,正修

流出何法?佛言:正修流出厭道.世尊,

無常聲流出何法?佛言:無常聲流出

於境無所攝護.世尊,苦聲流出何法?

佛言:苦聲流出無生.世尊,無我聲流

出何法?佛言:無我聲流出滅除我、我

所執.世尊,空聲流出何法?佛言:空聲

流出寂靜.世尊,正念流出何法?佛言:

正念流出聖見.世尊,身心遠離流出

何法?佛言:身心遠離流出一切妙定

神通.世尊,聖道流出何法?佛言:聖道

流出聖果.世尊,勝解流出何法?佛言:

勝解流出成就一切解脫.世尊,佛生

流出何法?佛言:佛生流出一切菩提

分法.爾時,最勝前白佛言:云何佛生?

佛告最勝:如發無上正等覺心.世尊,

云何而發無上正等覺心?佛言:天王,

如生大悲.世尊,云何而生大悲?佛言:

不捨一切有情.世尊,云何不捨有情?

佛言:應如不捨三寶.世尊,誰能不捨

三寶佛言一切無煩惱者爾時最勝

便白佛言:甚奇,世尊.希有,善逝.諸佛

秘密,甚深微妙,雖說法空,無生無滅,

本來寂靜,而不破壞善惡業果,遠離

斷常.世尊,頗有有情,聞如是法,不起

敬信,生毀謗不?佛言:亦有.世尊,如是

有情,因過去世修行善業,得受人身,

由近惡友,於是深法,不能敬信,生毀

謗心,則爲辜負過去善業.諸佛恩德,

實爲深重,假使有人,以己肉血,供養

諸佛,亦不能報.以佛恩故,我等今者,

增長善根,得大法樂,住大自在,天、人

恭敬.世尊,諸菩薩摩訶薩,行深般若

波羅蜜多,應知佛恩,親近善友,當修

佛行,證佛菩提.說是法時,衆中二萬

五千菩薩,得無生忍,四萬五千諸人、

天衆,俱發無上正等覺心,一萬二千

諸天子衆,遠塵離垢,生淨法眼.

第六分現化品第十二

爾時,善思菩薩白最勝天王言:佛所

化身,更能化不?最勝答曰:今對世尊,

以爲明證.佛所化身,更能化作殑伽

沙數無量化佛,種種色像,神通說法,

利樂有情.所以者何?諸佛往昔,願力

淸淨,故能如是.善思菩薩復作是言:

天王,善能說甚深法,謂佛往昔,願力

淸淨.唯願天王,請佛神力,令深般若

波羅蜜多,久住世閒,常無隱滅.最勝

報曰:善思,當知甚深般若波羅蜜多,

一切如來,常共守護.何以故?文字宣

說甚深般若波羅蜜多.如是文字,不

起不盡,常無隱滅,其所顯義,亦不起

盡,常無隱滅.由此諸佛甚深般若波

羅蜜多,亦無隱滅.何以故?法不生故.

若法無生,亦則無滅,卽是諸佛秘密

之教.如是妙理,如來出世,若不出世,

性相湛然,名曰眞如,亦名法界,亦名

實際,隨順因緣,而不違逆.是爲正法,

其性常住,永無隱滅.善思菩薩復問

天王:更何等人能護正法?最勝答言:

若不違逆一切法者,能護正法.所以

者何?不違正理,常無諍論,名護正法.

善思復問:云何名爲不違正理,常無

諍論,名護正法?最勝答曰:若順文字,

不違正理,常無諍論,名護正法.何以

故?世閒愚夫,皆著諸見;順正理者,則

常說空.是故世閒共興諍論.如是愚

夫,愛重有法;順正理者,於有則輕.世

閒說有常樂我淨;順正理者,說無常、

苦、無我、不淨.是故世閒共興諍論.諸

愚夫類,順世閒流;順正理者,逆世閒

流.是故世閒共興諍論.世閒愚夫,著

薀界處;順正理者,都無所著.是故世

閒共興諍論.順世愚夫,不行正理;順

正理者,與世相違.故常無諍,名護正

法.善思菩薩復問最勝:今者天王,爲

何所取?最勝答曰:善思,當知我不取

我,亦不取法.善思又問:云何不取?最

勝答言:我自性離,有情及法自性亦

離.如是諸離,亦不可得.過去自性離,

未來、現在自性亦離.如是諸離,亦不

可得.諸佛自性非離,諸佛自性非不

離;諸佛土自性非離,諸佛土自性非

不離;諸法自性非離,諸法自性非不

離.善思,當知如是之行,名順正理,無

取不取,能護正法.爾時,善思菩薩讚

最勝天王言:善哉,善哉!大士正士,能

如是說甚深般若波羅蜜多,無取無

著,無文無字,滅諸戲論,離能分別及

所分別.爾時,衆中有一天子,名曰賢

德.從座而起,頂禮佛足,偏覆左肩,右

膝著地,合掌恭敬,而白佛言:世尊,最

勝天王所說無分別者,爲是何法?佛

告賢德:天子,當知無分別者,是寂靜

法.所以者何?能取所取,俱不可得,不

生不滅,離我、我所.如是名爲無分別

法.若菩薩摩訶薩,如是觀者,能護正

法,不見能護及所護法.說此法時,十

千苾芻,心得解脫,一千天子遠塵離

垢,生淨法眼.

爾時,善思菩薩問最勝天王言:何等

辯才,能說如是甚深之法?最勝答言:

一切煩惱習氣無者所得辯才,能說

如是甚深之法,過語言道,不可思量,

勝義妙智,如是辯才,能說如是甚深

之法.善思菩薩問賢德天子言:云何

無生法中,以辯才說?賢德天子答善

思言:若菩薩摩訶薩,不住無生無滅

法者,則無辯才說甚深法.何以故?遠

離戲論,不見所緣,不見能緣,心無所

住.是故能說.不住我法,不住此彼,唯

住淸淨勝義諦中.是故能說.善思菩

薩卽白佛言:甚奇,世尊.賢德天子實

爲希有,乃能通達甚深之法,辯才無

盡.佛告善思:賢德天子從妙喜界,不

動佛所,而來至此堪忍世界,聽深般

若波羅蜜多.汝等當知賢德天子,已

於無量百千億劫,修習希有陁羅尼

門,經劫說法,亦不窮盡.善思菩薩復

白佛言:何謂希有陁羅尼門?佛言:善

思,此希有者,名衆法不入陁羅尼門.

此陁羅尼門,過諸文字,言不能入,心

不能量,內外法中,皆不可得.善思,當

知無有少法,能入此者.是故名爲衆

法不入陁羅尼門.所以者何?此法平

等,無高無下,無入無出,無一文字,從

外而入無一文字,從內而出無一文

字,住此法中,亦無文字共相見者,亦

不分別法、非法異.是諸文字,說亦無

減,不說無增,從本際來,都無起作及

壞滅者.如諸文字,心亦如是,如心一

切,法亦如是.何以故?法離言語,亦離

思量,從本際來,無生無滅,故無入出.

由此名爲衆法不入陁羅尼門.若能

通達此法門者,辯才無盡.所以者何?

通達不斷無盡法故.若有人,能入虛

空者,則能入此陁羅尼門.善思,當知

若菩薩摩訶薩,能通達此陁羅尼門,

心得淸淨,身語亦爾,所行順理,般若

堅固,諸惡魔軍,無能嬈者,一切外道

不敢對揚,諸煩惱業,莫之能壞,身力

堅固,心離怯弱,凡所演說辯才無盡,

能宣深妙諸聖諦門.智慧多聞,猶如

大海;安住寂定,喩妙高山;如師子王,

處衆無畏;世法不染,猶淨蓮花;饒益

有情,譬之大地.洗除垢穢,喩如大水;

成熟世閒,方諸大火;增長善法,同彼

大風;淸涼悅意,類之朗月;能破衆闇,

其猶烈日;摧煩惱怨,如威勇士;心性

調伏,猶大象王;能震法雷,大龍爲喩,

普雨衆法,譬之大雲.如大良醫,除煩

惱病;猶大國主,善御世閒;如四天王

護有情類及護正法如天帝釋於人

天中,富貴最勝;心得自在,如大梵王

於堪忍界,主領自在,身得無㝵.如揭

路茶,示教有情;如世閒父,能流法寶;

如毘沙門,能出世閒,種種珍寶,福德

智慧之所莊嚴;有情見者,無不蒙益;

諸佛世尊之所稱讚,天、龍等衆,咸擁

護之.善思,當知諸菩薩摩訶薩,若得

如是陁羅尼門,卽能自在,饒益有情;

方便說法,而不窮盡;心無疲倦,不徇

利譽,法施平等,無有慳嫉;受持淨戒,

三業無愆;安忍淸淨,離諸恚惱;精進

淸淨,所作成立;靜慮淸淨,善調伏心;

般若淸淨,永無疑惑;具四無量,如大

梵王.能善修行,等持、等至,入出自在,

勝諸世閒;修大覺因,具諸福慧;受灌

頂位,得大自在.佛說如是摠持門時,

衆中六萬四千菩薩,得不退轉,三萬

菩薩,得無生忍,二萬天人,遠塵離垢,

生淨法眼,無量無邊人、天等衆,俱發

無上正等覺心.

第六分陁羅尼品第十三

爾時,曼殊室利菩薩摩訶薩,卽從座

起,頂禮佛足,偏覆左肩,右膝著地,合

掌恭敬,而白佛言:甚奇,世尊.如來所

說諸菩薩摩訶薩,若得如是衆法不

入陁羅尼門,成就無量無邊功德.佛

告曼殊室利菩薩言:善男子,如是功

德,假使如來百千年說,亦未能盡.爾

時,衆中有一菩薩,名寂靜慧.卽白曼

殊室利菩薩摩訶薩言:若菩薩摩訶

薩,證得如是陁羅尼門,爲佛世尊之

所稱歎.如是菩薩,善得大利,自行化

彼,皆悉不空.時,曼殊室利菩薩報寂

靜慧菩薩言:善男子,勝義諦中,無法

可讚,無色無相.無色相者,有何可讚?

無可讚故,於何歡喜?時,寂靜慧復作

是言:我聞如來契經中說,諸法自性,

無我、我所,無能令喜,亦無令瞋.此法

平等,菩薩應學.譬如大地,依止水輪.

若鑿井池得水受用其不鑿者無由

致之.如是聖智,法平等境,遍一切法,

若有勤修般若巧便,卽便證得,其不

修者,云何得之?是故菩薩,欲求無上

正等菩提,不應懈怠.若勤精進如是

所說法平等境,則現在前.如生盲人,

不能見色,如是煩惱所盲有情,於平

等法,不能得見.如人有眼,無外光明,

不能睹見所有色像.如是行人雖有

智慧,若無善友,不能見法.如有天眼,

不假外明,自能見色.如是菩薩預法

流者,自然勝進.譬如世閒,處胎藏者,

雖漸增長,而不自見.如是菩薩勤精

進者,衆行漸增,亦不自見,而能成辦

一切佛法.如雪山中,有妙藥樹,枝條

莖檊,不枯不折.如是菩薩,勤修精進,

所有勝行,不退不失.如轉輪王出現

於世,具七財寶.如是菩薩發菩提心,

具七法寶,所謂布施、淨戒、安忍、精進、

靜慮、般若、巧便.如轉輪王遊四洲界,

於有情類,其心平等.如是菩薩以四

攝事,饒益有情,心常平等.如轉輪王

隨所在處,則無諍訟.如是菩薩如實

說法,亦無諍論.譬如三千大千世界,

初成卽有妙高山王及以大海.如是

菩薩初發無上正等覺心,卽有般若

及以大悲.譬如日出諸山高者,其光

先照.如是菩薩得般若炬,諸有高行

根熟,菩薩先蒙光照.譬如大地,普能

荷負一切草木、花果、藥樹,皆悉平等.

如是菩薩,證得如是陁羅尼門,於諸

有情,其心平等.爾時,佛讚寂靜慧言:

善哉,善哉!如汝所說.諸菩薩摩訶薩,

若得如是陁羅尼門,諸有所說一文

一字,無非佛語.如是所說,遠離色、聲、

香、味、觸法.何以故?此所說法,非世俗

故,無盡無邊,能引一切身心輕利.假

使百千佛前說者,亦不怯弱.所以者

何?是菩薩摩訶薩,佛加持故,心無所

著,謂不著我,不著有情,不著諸法.由

此證得淸淨眞如,淸淨法界,淸淨實

際,得法無盡,文字無盡,辯說無盡.爾

時,卽生殊勝歡喜,得妙慧故,得妙智

故,無疑網故,當佛說此總持門時,八

千菩薩,俱得如是衆法,不入陁羅尼

門.復有一萬二千菩薩,得不退轉,五

千菩薩,得無生忍,一萬六千諸天子

衆,遠塵離垢,生淨法眼,無量無邊諸

有情類,俱發無上正等覺心.爾時,佛

告寂靜慧言:此陁羅尼,能伏魔衆,摧

諸外道,壞嫉法人.然般若燈,滅煩惱

火,護說法者,令至涅槃,調伏內心,善

化外衆,容儀整肅,見者歡喜,爲正行

人,平等說法,如實觀察有情根性,授

法應時,非前非後.佛說如是諸功德

時,於此三千大千世界一切大海、妙

高山王、大地、諸山,皆悉振動.爾時,天

雨微妙音花、大微妙音花、妙靈瑞花、

大妙靈瑞花、嗢鉢羅花、拘某陁花、鉢

特摩花、奔荼利花、迦末羅花,諸天空

中,作衆伎樂.世尊復告寂靜慧言:善

男子,過去無量無數無邊難思議劫,

有佛出世,名爲寶月,十號具足,國名

無毀,劫名喜讚.聲聞弟子三十二億,

菩薩弟子無量無邊.然彼如來先無

苦行,及降魔事,而證菩提.時彼衆中,

有一菩薩,名寶功德.具妙辯才,能爲

有情,種種說法.時,諸大衆請彼如來,

不入涅槃,久住於世.時,寶功德告大

衆言:諸佛世尊,無生無滅,何用勸請,

不入涅槃?若太虛空入涅槃者,如來

乃可入般涅槃.若有眞如法界、實際

不思議界,入涅槃者,如來乃可入般

涅槃.所以者何?如來之法,無成無壞,

無染無淨,非世閒非出世閒,非有爲

非無爲,非常非斷.假令一口而有十

舌,是一一舌,復生百舌;是一一舌,復

生千舌.亦不能說如來成壞,乃至不

能說有常斷,云何大衆、勸請,如來不

入涅槃,久住於世?彼寶功德說此法

時,八萬六千諸菩薩衆,得不退轉,七

千菩薩摩訶薩衆,俱得無邊功德陁

羅尼門、悅意陁羅尼門、無㝵陁羅尼

門、歡喜陁羅尼門、大悲陁羅尼門、月

愛陁羅尼門、月光陁羅尼門、日愛陁

羅尼門、日光陁羅尼門、妙高山王陁

羅尼門、深廣大海陁羅尼門、功德寶

王陁羅尼門,三萬六千人、天大衆,遠

塵離垢,生淨法眼.世尊復告寂靜慧

言:昔寶功德,今汝身是.由此因緣,汝

能說是陁羅尼門種種功德.時,曼殊

室利菩薩摩訶薩,而說頌言:

摠持猶妙藥 能療衆惑病 亦如天甘露

服者常安樂.

時,功德花王菩薩摩訶薩,復說頌言:

摠持無文字 文字顯摠持 由般若大悲

離言以言說.

爾時,珊睹史多天王,卽從座起,頂禮

佛足,偏覆左肩,右膝著地,合掌恭敬,

而白佛言:諸佛功德,不可思議;諸佛

所說,不可思議;諸大菩薩所行勝行

所說妙法,不可思議.我等諸天,宿世

所植善根,深厚得値,如來聞說如是

甚深妙法,卽以無量天妙花香,奉散

如來,而爲供養.爾時,佛告彼天王言:

天王,當知諸欲供養佛世尊者,當修

三法.一者發菩提心,二者護持正法,

三者如教修行.天王,當知若能修學

此三法者,乃得名爲眞供養佛.假使

如來一劫住世,說此供養,所獲功德,

亦不能盡.是故天王,若欲供養佛世

尊者,具此三法,名眞供養.天王,當知

若有護佛一四句頌,則爲擁護過去、

未來、現在諸佛,所證無上正等菩提.

何以故?諸佛世尊所證無上正等菩

提,從法生故.法供養者,名眞供養,諸

供養中,最爲第一,資財供養,所不能

比.天王,當知我念過去無量無數難

思議劫,精勤修學菩薩道.時,聞虛空

中天說頌曰:

二人遠離王賊等 所不能侵大寶藏

百千萬劫法難聞 得聞不持不施等.

大菩提心護正法 如教修行心寂靜

自利利他心平等 是則名眞供養佛.

天王,當知我於過去,初聞此頌,卽爲

他說.時,有八千諸有情類,俱發無上

正等覺心.是故天王,以法供養,最爲

第一.何以故?諸佛無上正等菩提,從

法生故.

第六分勸誡品第十四之一

爾時,曼殊室利菩薩,復從座起,頂禮

佛足,偏覆左肩,右膝著地,合掌恭敬,

而白佛言:如來所說甚深般若波羅

蜜多,頗有有情,於當來世,正法將滅,

時分轉時,能信受不?若善男子善女

人等,聞說是經,信受不謗,如此人等,

成何功德?佛告曼殊室利菩薩言:善

男子,於當來世,正法將滅時分轉時,

有善男子善女人等,曾於無量無邊

佛所,修行淨戒、靜慮、般若,是佛眞子,

能信此經,所致功德,不可稱計.諸勝

善法從般若生,若有人能信受不謗,

吾今爲汝,略以喩說.曼殊室利,此贍

部洲周帀七千踰繕那量,北廣南狹,

形如車箱,其中人面,亦復如是.假使

充滿此贍部洲預流、一來、不還、阿羅

漢、獨覺,如粟、稻、麻、竹荻、蘆、甘蔗、林

等,中無閒隙,有善男子善女人等,盡

彼聖衆壽量短長,以諸世閒上妙飮

食、衣服、臥具及醫樂等,起殷淨心,奉

施供養,般涅槃後,各收馱都,起窣堵

波,嚴飾供養,或以七寶滿贍部洲,積

至梵宮,於諸聖衆,各別奉施,爾所七

寶,畢自壽量,晝夜三十牟呼栗多,相

續不斷,曼殊室利,於意云何?是善男

子善女人等,由此因緣,獲福多不?曼

殊室利卽白佛言:甚多.世尊,甚多,善

逝.佛告曼殊室利菩薩:若善男子善

女人等,能於此經,信受不謗,所獲福

聚,於前施福,百倍爲勝,千倍爲勝,乃

至鄔波尼殺曇倍,亦復爲勝.曼殊室

利,東勝身洲周帀八千踰繕那量,形

如半月,人面亦爾.假使充滿東勝身

洲預流、一來、不還、阿羅漢、獨覺,如粟

稻、麻竹、荻蘆、甘蔗林等,中無閒隙,

有善男子善女人等,盡彼聖衆壽量

短長,以諸世閒上妙飮食、衣服、臥具

及醫藥等,起殷淨心,奉施供養,般涅

槃後各收馱都起窣堵波嚴飾供養

或以七寶滿勝身洲,積至梵宮,於諸

聖衆,各別奉施,爾所七寶,畢自壽量,

晝夜三十牟呼栗多,相續不斷,曼殊

室利,於意云何?是善男子善女人等,

由此因緣,獲福多不?曼殊室利卽白

佛言:甚多.世尊,甚多,善逝.佛告曼殊

室利菩薩:若善男子善女人等,能於

此經,信受不謗,所獲福聚,於前施福,

百倍爲勝,千倍爲勝,乃至鄔波尼殺

曇倍,亦復爲勝.曼殊室利,西牛貨洲

周帀九千踰繕那量,形如滿月,人面

亦爾.假使充滿西牛貨洲,預流、一來、

不還、阿羅漢、獨覺,如粟稻、麻竹、荻蘆

、甘蔗林等,中無閒隙,有善男子善

女人等,盡彼聖衆壽量短長,以諸世

閒上妙飮食、衣服、臥具及醫藥等,起

殷淨心,奉施供養,般涅槃後,各收馱

都,起窣堵波,嚴飾供養,或以七寶滿

牛貨洲,積至梵宮,於諸聖衆,各別奉

施,爾所七寶,畢自壽量,晝夜三十牟

呼栗多,相續不斷.曼殊室利,於意云

何?是善男子善女人等,由此因緣,獲

福多不?曼殊室利卽白佛言:甚多.世

尊,甚多,善逝.佛告曼殊室利菩薩:若

善男子善女人等,能於此經,信受不

謗,所獲福聚,於前施福,百倍爲勝,千

倍爲勝,乃至鄔波尼殺曇倍,亦復爲

勝.曼殊室利,北俱盧洲周帀十千踰

繕那量,其形方正,人面亦爾.假使充

滿北俱盧洲預流、一來、不還、阿羅漢、

獨覺,如粟稻、麻竹、荻蘆、甘蔗林等,

中無閒隙,有善男子善女人等,盡彼

聖衆壽量短長,以諸世閒上妙飮食、

衣服、臥具及醫藥等,起殷淨心,奉施

供養,般涅槃後,各收馱都,起窣堵波,

嚴飾供養,或以七寶滿俱盧洲,積至

梵宮,於諸聖衆,各別奉施,爾所七寶

畢自壽量,晝夜三十牟呼栗多,相續

不斷,曼殊室利,於意云何?是善男子

善女人等,由此因緣,獲福多不?曼殊

室利卽白佛言:甚多.世尊,甚多,善逝.

佛告曼殊室利菩薩:若善男子善女

人等,能於此經,信受不謗,所獲福聚,

於前施福,百倍爲勝,千倍爲勝,乃至

鄔波尼殺曇倍,亦復爲勝.

大般若波羅蜜多經卷第五百七十二

己亥歲高麗國大藏都監奉

勅雕造

大般若波羅蜜多經卷第五百七十三 珍

三藏法師玄奘奉 詔譯

第六分勸誡品第十四之二

佛告曼殊室利菩薩:假使碎此三千

大千堪忍世界,悉爲極微,一一極微

爲一聖者,有善男子善女人等,盡彼

聖衆壽量短長,以諸世閒上妙飮食

衣服、臥具及醫藥等,起殷淨心,奉施

供養,般涅槃後,各收馱都,起窣堵波,

嚴飾供養,或以七寶,滿如前說爾所

極微大千世界,上復積至色究竟天,

於彼聖者,各別奉施,爾所大千世界

七寶,畢自壽量,晝夜三十牟呼栗多,

相續不斷,曼殊室利,於意云何?是善

男子善女人等,由此因緣,獲福多不?

曼殊室利卽白佛言:甚多.世尊,甚多.

善逝,前說施福,尚難思議,何況於此

所獲福量?佛告曼殊室利菩薩:若善

男子善女人等,受持此經,流通演說,

所獲福聚,於前施福,百倍爲勝,千倍

爲勝,乃至鄔波尼殺曇倍,亦復爲勝.

曼殊室利,如是功德,若不迴求佛菩

提者,應經爾所極微數劫,當作他化

自在天王;復經爾所極微數劫,當作

樂變化天王;復經爾所極微數劫,當

作睹史多天王;復經爾所極微數劫,

當作夜摩天王;復經爾所極微數劫,

作天帝釋.況轉輪王以彼迴求一切

智?故能得成辦甚深般若波羅蜜多

方便善巧,當證無上正等菩提.曼殊

室利,假使充滿此贍部洲預流、一來、

不還、阿羅漢、獨覺,如粟稻、麻竹、荻蘆

、甘蔗林等,中無閒隙,有暴惡人起

極瞋恚,皆悉殺害爾所聖者,曼殊室

利,於意云何?彼人由斯獲罪多不?曼

殊室利卽白佛言:甚多.世尊,甚多.善

逝,殺一聖者,尚墮無閒大地獄中,一

劫受苦,何況殺害爾所聖者?彼所獲

罪,不可稱計.佛告曼殊室利菩薩:若

有毀謗此經典者,其罪過前,百倍、千

倍乃至鄔波尼殺曇倍.曼殊室利,假

使充滿東勝身洲預流、一來、不還、阿

羅漢、獨覺,如粟稻、麻竹、荻蘆葦、甘蔗

林等,中無閒隙,有暴惡人起極瞋恚,

皆悉殺害爾所聖者,曼殊室利,於意

云何?彼人由斯獲罪多不?曼殊室利

卽白佛言:甚多.世尊,甚多.善逝,殺一

聖者,尚墮無閒大地獄中,一劫受苦,

何況殺害爾所聖者?彼所獲罪,不可

稱計.佛告曼殊室利菩薩:若有毀謗

此經典者,其罪過前,百倍、千倍乃至

鄔波尼殺曇倍.曼殊室利,假使充滿

西牛貨洲預流、一來、不還、阿羅漢、獨

覺,如粟稻、麻竹、荻蘆葦、甘蔗林等,中

無閒隙,有暴惡人起極瞋恚,皆悉殺

害爾所聖者,曼殊室利,於意云何?彼

人由斯獲罪多不?曼殊室利卽白佛

言:甚多.世尊,甚多.善逝,殺一聖者,尚

墮無閒大地獄中,一劫受苦,何況殺

害爾所聖者?彼所獲罪,不可稱計.佛

告曼殊室利菩薩:若有毀謗此經典

者,其罪過前,百倍、千倍乃至鄔波尼

殺曇倍.曼殊室利,假使充滿北俱盧

洲預流、一來、不還、阿羅漢、獨覺,如粟

稻、麻竹、荻蘆、甘蔗林等,中無閒隙,

有暴惡人起極瞋恚,皆悉殺害爾所

聖者,曼殊室利,於意云何?彼人由斯

獲罪多不?曼殊室利卽白佛言:甚多.

世尊,甚多.善逝.殺一聖者,尚墮無閒

大地獄中,一劫受苦,何況殺害爾所

聖者?彼所獲罪,不可稱計.佛告曼殊

室利菩薩:若有毀謗此經典者,其罪

過前,百倍千倍乃至鄔波尼殺曇倍.

曼殊室利,假使碎此四大洲界,悉爲

極微,一一極微各爲一佛,有一極惡

邪見衆生起毒害心,殺爾所佛,劫奪

一切法財、資財,破滅世閒法王、法藥,

曼殊室利,於意云何?彼惡衆生獲罪

多不?曼殊室利卽白佛言:甚多.世尊,

甚多.善逝,彼所獲罪,無量無邊,不可

思議,不可稱計.我於彼事,尚不忍聞,

況能說其獲罪多少?若害一佛,猶墮

無閒大地獄中,多劫受苦,況殺爾所

諸佛世尊?如是衆生定受無閒大地

獄苦,無有出期.佛告曼殊室利菩薩:

若有毀謗障㝵此經,不令演說流通

供養,其罪過前,百倍、千倍乃至鄔波

尼殺曇倍.曼殊室利,假使三千大千

世界一切有情,各經百千無數大劫,

備修種種諸菩薩行,皆證無上正等

菩提,彼惡衆生罪業重故,猶未能出

大地獄苦.曼殊室利,彼惡衆生於十

方界無閒地獄,無一不經多劫受苦,

況餘地獄、傍生、鬼界?何以故?彼愚癡

者毀壞十方三世諸佛法身母故,設

彼經前極微數劫,受重苦已,出三惡

趣,來生人中,得大惡疾,一切醫藥所

不能救.復經爾所極微數劫,生便無

舌或無手等,各經爾所極微數劫.曼

殊室利,我以神力,住世一劫或一劫

餘,說彼衆生毀謗障㝵此經罪報,亦

不能盡.曼殊室利,諸有智者,欲得現

在、未來安樂,勿於此經毀謗障㝵.

第六分二行品第十五

佛告曼殊室利菩薩言:善男子,若菩

薩摩訶薩,行深般若波羅蜜多,宜應

成就前後般若波羅蜜多.何以故?諸

菩薩摩訶薩,有二種行,成就般若,化

導有情.爾時,曼殊室利菩薩便白佛

言:世尊,云何諸菩薩摩訶薩,成就般

若,化導有情?佛告曼殊室利菩薩言:

善男子,若菩薩摩訶薩,從初般若乃

至後際,離功用心,說法無盡中無閒

隙,爲脫有情惡趣三有,令住善趣,或

令證得三乘聖果,曼殊室利,是名菩

薩摩訶薩衆,行深般若波羅蜜多,化

導有情.曼殊室利,若菩薩摩訶薩,行

深般若波羅蜜多,成就無邊無爲般

若,是名菩薩摩訶薩衆,自行般若.何

以故?此能圓滿一切德故.曼殊室利

復白佛言:諸菩薩摩訶薩,行深般若

波羅蜜多,修何法行,能與一切智相應?

佛告曼殊室利菩薩言:善男子,若菩

薩摩訶薩,行深般若波羅蜜多,修一

切智眞實之法,遠離思議,微妙無相,

甚深理趣,不可觀察,極難通達,常住

寂靜淸涼遍滿,無有分別,無著無㝵,

隨順正理,不可執取,極靜大寂,一切

法中,無上無等.曼殊室利,諸菩薩摩

訶薩,行深般若波羅蜜多,修此法行,能

與一切智相應.曼殊室利復白佛言:

諸菩薩摩訶薩,於何境界,行深般若

波羅蜜多?佛告曼殊室利菩薩言:善

男子,諸菩薩摩訶薩,決定應於甚深

境界、廣大境界、功德境界,行深般若

波羅蜜多.曼殊室利,甚深境者,體是

無爲,不著二邊,亦不相離,自性淸淨,

諸障解脫,不可思議,不可稱計,不共

一切聲聞、獨覺.曼殊室利,廣大境者,

諸佛如來一切功德,大悲、般若二法

爲性,離分別相,無功用心,利樂有情,

無時暫捨,諸所說法,皆稱彼意.曼殊

室利,功德境者,諸菩薩摩訶薩,行深

般若波羅蜜多,所與相應一切功德,

三十二相、八十隨好,隨諸有情根、欲、

性、行、所樂種種形相差別,佛威神力,

悉能示現.所謂或現昇睹史多,或現

從天下生贍部,或現處胎,或現初生,

或現童子,或現遊戲,或現出家,或現

苦行,或現往詣菩提樹下,或現證得

無上菩提,或現轉法輪,或現般涅槃.

如是示現諸相差別,皆爲有情解脫

生死.曼殊室利,如是名爲諸菩薩摩

訶薩,甚深般若波羅蜜多所行境界.

曼殊室利便白佛言:希有.世尊,菩薩

如是甚深般若波羅蜜多,是佛境界,

不可思議.佛告曼殊室利菩薩:如是

如是.如汝所說.甚深般若波羅蜜多

是不共法,不可思議.何以故?一切異

生聲聞、獨覺,不能通達,非其境故,除

佛世尊,無能得者.何以故?諸法眞如

義甚深故.自在不動無漏界攝,令有

情類,利樂圓滿,是故名爲諸佛境界.

過語言道,勝義諦攝,遠離尋伺分別

思議,非世閒法,所能比喩一切法中

最爲上品,不在生死,不住涅槃.曼殊

室利,諸菩薩摩訶薩,行深般若波羅

蜜多,凡有五事不可思議.一者自性,

二者方處,三者諸住,四者一異,五者

利樂.曼殊室利,云何自性不可思議?

卽色眞如求不可得,離色眞如求不

可得,受、想、行、識亦復如是;卽眼眞如

求不可得,離眼眞如求不可得,耳、鼻、

舌、身、意亦復如是;卽色眞如求不可得,

離色眞如求不可得,聲、香、味、觸、法,亦

復如是;卽眼識眞如求不可得,離眼識

眞如求不可得,耳、鼻、舌、身、意識亦爾;

卽地界眞如求不可得,離地界眞如

求不可得,水、火、風、空、識界亦爾.有法

眞如求不可得,無法眞如求不可得.

是故自性不可思議.曼殊室利,云何

方處不可思議?如是眞如,若在欲界,

不可思議;若離欲界,不可思議;色無

色界,亦復如是.若在東方,不可思議;

若離東方,不可思議;南西北方,四維

上下,亦復如是.是故方處不可思議.

曼殊室利,云何諸住不可思議?若安

樂住,不可思議;若寂靜住,不可思議;

若有心住,不可思議;若無心住,不可

思議.是故諸住不可思議.曼殊室利,

云何一異不可思議?三世如來同在

一處,自性淸淨,無漏界攝,若一若異,

不可思議.是故一異不可思議.曼殊

室利,云何利樂不可思議?智慧神力

同一法界,般若方便二相平等,能作

有情無量利樂,不可宣說,過語言境,

而順有情根性差別,作種種說種種

示現三十二相、八十隨好,隨有情心,

皆能示現.曼殊室利白言:世尊,何等

名爲三十二相、八十隨好?佛告曼殊

室利菩薩言:善男子,如來相好,無量

無邊,我若廣說,不可窮盡.但隨世閒,

所樂略說三十二相、八十隨好.曼殊

室利,云何名爲三十二相?如來足下

有平滿相,妙善安住,猶如匳底,地雖

高下,隨足所蹈,皆悉坦然,無不等觸.

是爲第一.如來足下千輻輪文,輞轂

衆相,無不圓滿.是爲第二.如來手足,

悉皆柔軟,如睹羅緜,勝過一切.是爲

第三.如來手足指皆纖長,圓妙過人,

以表長壽.是爲第四.如來手足一一

指閒,猶如鴈王,咸有鞔網,金色交絡,

文同綺畫.是爲第五.如來足跟廣長

圓滿,與趺相稱,勝餘有情.是爲第六.

如來足趺脩高充滿,柔軟妙好,與跟

相稱.是爲第七.如來雙腨,漸次纖圓,

如黳泥耶仙鹿王腨.是爲第八.如來

雙臂脩直傭圓,如象王鼻平立摩膝.

是爲第九.如來陰相,勢峯藏密,其猶

龍馬,亦如象王.是爲第十.如來毛孔

各一毛生,柔潤紺靑,右旋宛轉.是第

十一.如來髮毛端皆上靡,右旋宛轉,

柔潤紺靑,嚴金色身,甚可愛樂.是第

十二.如來身皮細薄潤滑,塵垢水等,

皆所不住.是第十三.如來身皮皆眞

金色,光潔晃曜,如妙金臺,衆寶莊嚴,

衆所樂見.是第十四.如來兩足二手

掌中頸及雙肩七處充滿光淨柔軟

甚可愛樂.是第十五.如來肩項圓滿

殊妙.是第十六.如來髆腋,悉皆充實.

是第十七.如來容儀,洪滿端直.是第

十八.如來身相,脩廣端嚴.是第十九.

如來體相,縱廣量等,周帀圓滿,如諾

瞿陁.是第二十.如來頷臆幷身上半,

威容廣大,如師子王.是二十一.如來

身光面各一尋.是二十二.如來齒相,

四十齊平,淨密根深,白踰珂雪.是二

十三.如來四牙,鮮白鋒利.是二十四.

如來常得味中上味,喉脈直故,能引

身中,千肢節脈,所有上味.是二十五.

如來舌相,薄淨廣長,能覆面輪,至耳

毛際.是二十六.如來梵音詞韻和雅

隨衆多少,無不等聞,其聲洪震,猶如

天鼓,發言婉約,如頻迦音.是二十七.

如來眼睫猶若牛王紺靑齊整不相

雜亂.是二十八.如來眼睛,紺靑鮮白,

紅環閒飾,皎潔分明.是二十九.如來

面輪,其由滿月,眉相皎淨,如天帝弓.

是第三十.如來眉閒,有白毫相,右旋

柔軟,如睹羅緜,鮮白光淨,踰珂雪等.

是三十一.如來頂上,烏瑟膩沙,高顯

周圓,猶如天蓋.是三十二.是名如來

三十二相.曼殊室利,云何名爲八十

隨好?如來指爪狹長薄潤,光潔鮮淨,

如花赤銅.是爲第一.如來手足指圓

纖長,傭直柔軟,節骨不現.是爲第二.

如來手足各等無差,於諸指閒,悉皆

充密.是爲第三.如來手足圓滿如意,

軟淨光澤,色如蓮花.是爲第四.如來

筋脈盤結堅固,深隱不現.是爲第五.

如來兩踝,俱隱不現.是爲第六.如來

行步直進庠審,如龍象王.是爲第七.

如來行步威容齊肅,如師子王.是爲

第八.如來行步安平庠序,不過不減,

猶若牛王.是爲第九.如來行步進止

威儀,譬如鵝王.是爲第十.如來迴顧

必皆右旋,如龍象王,擧身隨轉.是第

十一.如來支節漸次傭圓,妙善安布.

是第十二.如來骨節交結無隙,猶若

龍盤.是第十三.如來膝輪妙善安布,

堅固圓滿.是第十四.如來隱處其文

妙好,威勢具足,圓滿淸淨.是第十五.

如來身支潤滑柔軟,光悅鮮淨,塵垢

不著.是第十六.如來身容敦肅無畏,

常不怯弱.是第十七.如來身支堅固

稠密,善相屬著.是第十八.如來身支

安定敦重,常不掉動,圓滿無壞.是第

十九.如來身相猶若仙王,周帀端嚴,

光淨離翳.是第二十.如來身有周帀

圓光,於行等時,恒自照曜.是二十一.

如來腹形方正無欠,柔軟不現衆相

莊嚴.是二十二.如來臍深右旋圓妙,淸

淨光澤.是二十三.如來臍厚不凹不

凸,周帀妙好.是二十四.如來皮膚遠

離疥癬,亦無黶點疣贅等過.是二十

五.如來手掌充滿柔軟,足下安平.是

二十六.如來手文深長明直,潤澤無

斷.是二十七.如來脣色光潤丹暉,如

頻婆果上下相稱.是二十八.如來面

門不長不短,不大不小,如量端嚴.是

二十九.如來舌相軟薄廣長,如赤銅

色.是第三十.如來發聲威震深遠,如

象王吼,明朗淸徹.是三十一.如來音

韻美妙具足,如深谷響.是三十二.如

來鼻高脩而且直,其孔不現.是三十

三.如來諸齒方整鮮白.是三十四.如

來諸牙圓白光潔,漸次鋒利.是三十

五.如來目淨靑白分明.是三十六.如

來眼相脩廣,譬如靑蓮華葉,甚可愛

樂.是三十七.如來眼睫上下齊整,稠

密不白.是三十八.如來雙眉長而不

白,緻而細軟.是三十九.如來雙眉綺

靡順次,紺琉璃色.是第四十.如來雙

眉高顯光潤,形如初月.是四十一.如

來耳厚廣大脩長,輪埵成就.是四十

二.如來兩耳綺麗齊平,離諸過失.是

四十三.如來容儀能令見者,無損無

染,皆生愛敬.是四十四.如來額廣圓

滿平正,形相殊妙.是四十五.如來身

分上半圓滿,如師子王威嚴無對.是

四十六,如來首髮脩長紺靑.稠密不

白.是四十七.如來首髮香潔細軟,潤

澤旋轉.是四十八.如來首髮齊整無

亂亦不交雜是四十九如來首髮堅

固不斷,永無㙤落.是第五十.如來首

髮光滑殊妙,塵垢不著.是五十一.如

來身分堅固充實,踰那羅延.是五十

二.如來身體長大端直.是五十三.如

來衆竅淸淨圓好.是五十四.如來身

支勢力殊勝,無與等者.是五十五.如

來身相衆所樂觀,常無厭足.是五十

六.如來面輪脩廣得所,皎潔光淨,如

秋滿月.是五十七.如來顏色舒泰光

顯,含笑先言,有向無背.是五十八.如

來面貌光澤熙怡,遠離頻蹙靑赤等

過.是五十九.如來身支淸淨無垢,常

無臭穢.是第六十.如來所有諸毛孔

中,常出如意微妙之香.是六十一.如

來面門,常出最上殊勝之香.是六十

二.如來首相周圓妙好,如末達那,亦

猶天蓋.是六十三.如來身毛紺靑光

淨,如孔雀項紅暉綺飾,色類赤銅.是

六十四.如來法音隨衆大小,不增不

減,應理無差.是六十五.如來頂相無

能見者.是六十六.如來手足指約分

明,莊嚴妙好,如赤銅色.是六十七.如

來行時其足去地,如四指量,而現印

文.是六十八.如來自持不待他侍,身

無傾動,亦不逶迤.是六十九.如來威

德遠震一切惡心,聞喜恐怖見安.是

第七十.如來音聲不高不下,隨衆生

意,和悅與言.是七十一.如來能隨諸

有情類言音意樂,而爲說法.是七十

二.如來一音演說正法,隨有情類,各

令得解.是七十三.如來說法咸依次

第,必有因緣,言無不善.是七十四.如

來等觀諸有情類讚善毀惡,而無愛

憎.是七十五.如來所爲先觀後作,軌

範具足,令識善淨.是七十六.如來相

好一切有情,無能觀盡.是七十七.如

來頂骨堅實圓滿.是七十八.如來顏

容,常少不老,好巡舊處.是七十九.如

來手足及胸臆前,皆有吉祥喜旋德

相,文同綺畫,色類朱丹.是第八十.是

名如來八十隨好.

第六分讚歎品第十六

爾時,曼殊室利菩薩卽從座起,頂禮

佛足,偏覆左肩,右膝著地,合掌恭敬,

而白佛言:如來功德希有無等,不可

思議,過去、未來、現在諸佛,皆無有異.

若見如來或聞功德,此有情類,亦難

思議.今重見佛轉大法輪,得未曾有,

歡喜踊躍.作是語已,卽昇虛空七多

羅樹,合掌讚曰:

一切有情類 唯佛最爲尊 尚無有等者

況復當有勝. 我法二俱空 妙理無等等

唯我佛世尊 能等無等等. 煩惱幷習氣

俱盡永無餘 能知一切法 無不皆明了.

若智若說法 無能及佛者 三千大千界

唯佛獨爲尊. 十力無畏等 定有非虛妄

帝釋與梵王 咸所不能得. 世尊大恩德

普洽諸有情 此事難思議 定無能及者.

能以微妙慧 及方便善巧 化導諸有情

皆令得利樂.

爾時,會中有一天子,名曰妙色.卽從

座起,頂禮佛足,偏覆左肩,右膝著地,

合掌向佛,以頌讚曰:

有說世閒等佛者 彼言非實爲虛誑

若說法王最極尊 此言非妄爲諦語.

人天之儔正問難 無有能折我大師

善逝降魔伏外道 將導世閒至解脫.

淸淨四辯無窮說 甘露妙藥施有情

遍觀諸法智無㝵 一切剎那不減失.

大悲平等視有情 淸淨之心世不染

善能了知根欲性 隨所樂聞而應說.

煩惱差別非一種 爲示無量對治門

唯佛巧說彼因緣 專爲利樂有情故.

値佛聞法不得聖 如是有情度極難

如來大名應渴仰 若得見者無限益.

佛智能令心淸淨 得聞正教出生死

聞佛名號大吉祥 常念世尊恒喜樂.

發心詣佛生慧解 如教勤修成種智

戒品淸淨無垢濁 靜慮第一心澂明.

智慧最勝難傾動 法海淸淨如甘露

一切有情憙放逸 諸佛專精離世閒.

等慈有情如一子 恩德深厚無能報

先說能破結賊法 久摧天魔幻化軍.

世尊已說三有過 廣示涅槃無量德

百千大劫甚難聞 故我至誠今讚禮.

爾時,會中有一天子,名曰善名.卽從

座起,頂禮佛足,偏覆左肩,右膝著地,

合掌向佛,以頌讚言:

如來平等行大慈 設可度智與他者

尚令天授最前得 況復其餘有情類.

我今不愜爲空過 修持大行報佛恩

有唯自證無漏滅 彼於佛恩未爲報.

若有修行佛深教 乃得名爲佛眞子

佛久勤苦爲有情 無上大恩罕能報.

大慈開顯眞妙法 令衆修行兼化他

若佛不出於世閒 一切有情受大苦.

則無人天唯惡趣 但聞種種苦音聲

諸趣受苦無能免 煩惱繫縛有情故.

佛欲解他諸毒結 飜爲大悲之所縈

如來是世大福田 依教正修離惡趣.

若違佛教不修行 彼定不得生人天

有於佛所起惡心 或復不樂聞深法.

是等有情甚可愍 決定永當處黑暗

如佛世尊自知智 其等如來乃能了.

佛智非我所測量 稽首敬禮十方佛

無畏智力不共法 唯佛世尊獨圓備.

相好莊嚴微妙香 觀者無厭超衆色

三種開敷不暫息 淸淨佛華我今禮.

唯佛善知無上覺 能永出離諸險難

佛爲第一最無上 稽首歸命兩足尊.

佛以功德正法水 普能洗除諸垢穢

世尊本來內外淨我今頂禮眞淨身.

爾時,堪忍界主大梵天王,卽從座起,

頂禮佛足,偏覆左肩,右膝著地,合掌

向佛,以頌讚言:

如來具足勝福慧 利樂有情無暫息

常雨甘露濟飢渴 我今稽首能利他.

世閒最勝可敬者 彼類猶來供養佛

諸惡斯盡衆善備 我今稽首無等尊.

普爲濟拔諸有情 靡有一行不修學

令度生死得安樂 我今稽首救世師.

稽首微妙金色身 稽首所說甘露法

稽首淸淨無垢智稽首一切功德林.

爾時,佛告大梵天言:善哉,善哉!如汝

所讚.如來此事是實非虛.何以故?諸

佛世尊於無量劫,修集種種福德智

慧,由斯果位,無不備足.所以者何?如

來具足布施、淨戒、安忍、精進、靜慮、般

若波羅蜜多,身語意三無不淸淨,故

能通達眞如實際,住實際故,所言不

虛.時,大梵王頂禮佛足,合掌恭敬,復

白佛言:唯願世尊,以神通力,令此般

若波羅蜜多,久住世閒,利樂一切.爾

時,佛告大梵天王:十方三世一切如

來,以大神通,咸共護念甚深般若波

羅蜜多,久住世閒,利樂一切天魔、梵

志、外道、沙門,皆無有能滅壞障㝵.何

以故?我念過去,有佛名曰:寶月如來.

十號圓滿,國名無毀,劫名喜讚.彼佛

有二苾芻弟子,作大法師,善說深法,

一名智盛,二名諦授.常隨彼佛轉正

法輪,經一劫中,宣說如是甚深般若

波羅蜜多,三千大千百億魔衆,悉皆

受化,發菩提心.是故此經,諸天魔等,

皆無有力滅壞障㝵.爾時,寂靜慧菩

薩摩訶薩,卽從座起,頂禮佛足,偏覆

左肩,右膝著地,合掌恭敬,而白佛言:

寶月如來住在何所?爲猶住世,爲已

涅槃?爾時,世尊告寂靜慧言:善男子,

東方去此過十千億諸佛世界,曾有

世界,名曰無毀.其中如來壽十千劫,

彼佛世界,常說如是甚深般若波羅

蜜多,彼諸天魔及外道等,於此經典,

不能障㝵,皆發無上正等覺心.智盛

苾芻,卽是今者曼殊室利;諦授苾芻,

卽是今者最勝天王.此二菩薩方便

善巧,種種擁護甚深般若波羅蜜多,

令久住世.十方佛國若說如是甚深

般若波羅蜜多,此二菩薩卽往聽受,

如我今者說是法門,放大光明,尋光

來集.

第六分付囑品第十七

爾時,佛告阿難陁言:汝可受持甚深

般若波羅蜜多,勿令忘失.時,阿難陁

卽從座起,頂禮佛足,偏覆左肩,右膝

著地,合掌恭敬,而白佛言:云何受持

如是經典?於是佛告阿難陁言:受持

此經,有十種法.一者書寫,二者供養,

三者施他,四者諦聽,五者披讀,六者

受持,七者廣說,八者諷誦,九者思惟,

十者修習.依斯十法,受持此經.譬如

世閒一切草木、華果、藥等,皆依大地,

如是一切殊勝善法,皆依般若波羅

蜜多,如轉輪王若住在世,七寶常現,

甚深般若波羅蜜多,亦復如是,若住

在世,三寶不滅.爾時,大衆瞻仰尊顏,

異口同音,俱傷歎曰:如來滅後,誰能

荷擔如是世尊大法重擔,謂於無量

無邊大劫,修集所得無上菩提?爾時,

衆中便有一萬二千菩薩,爲護此法,

卽從座起,頂禮佛足,偏覆左肩,右膝

著地,合掌恭敬,而說頌言:

我等捨身命 不求未來福 護持佛所說

此甚深法要.

爾時,衆中五百天子賢王爲首,復從

座起,頂禮佛足,偏覆左肩,右膝著地,

合掌恭敬,而說頌言:

爲度諸有情 成大悲願力 護持佛所說

此甚深法要.

時,天帝釋、持髻梵王、毘沙門王,皆從

座起,頂禮佛足,偏覆左肩,右膝著地,

合掌恭敬,而說頌言:

能療一切病 世尊今所說 般若微妙藥

我等頂戴持.

執金剛神,亦從座起,頂禮佛足,偏覆

左肩,右膝著地,合掌恭敬,而說頌言:

法本無名字 佛以名字說 大悲眞教法

我今頂戴持.

爾時,佛告持髻梵言:梵天,當知佛讚

三事,最爲無上.何等爲三?一者發菩

提心,二者護持正法,三者如教修行.

如是三法,最爲無上.能修行者,眞供

養佛,我若住世一劫或一劫餘,說此

功德,亦不能盡.護持如來一四句頌

所獲功德,尚不可盡,況能護持三世

佛母甚深般若波羅蜜多?何以故?三

世諸佛,皆因般若波羅蜜多,而得生

故.以法供養,眞供養佛,若以資財,非

眞供養.故法供養,最爲第一.若有護

持佛正法者,當知彼類二世安樂.是

故梵天,常應擁護甚深般若波羅蜜

多,汝由護法,已當得見賢劫千佛,悉

爲請主.梵天,當知於此穢土,護持正

法,須臾之閒勝淨土中,若經一劫或

一劫餘,所獲功德,故應精勤護持正

法.世尊復告天帝釋言:憍尸迦,甚深

般若波羅蜜多隨所在處,當知卽是

如來生處,得菩提處,轉法輪處,入涅

槃處.何以故?憍尸迦,一切菩薩、一切

善法、一切如來,皆從此生.若有法師

宣說如是甚深般若波羅蜜多,此地

卽爲佛所行處,諸有情類於法師所,

當生善友尊重佛心,恭敬歡喜,供養

讚歎.若我住世一劫或一劫餘,說此

法師流傳此經,所獲功德,亦不能盡.

憍尸迦若此法師所行之處善男子

等,有能刺血灑地供養,未足爲多.何

以故?無上法輪,難受持故.時,天帝釋

白言:世尊,未來世中說此經處,我及

眷屬,皆當擁護.彼地方所及說法師,

若見此經所在之處,卽生前說四種

處心.爾時,世尊讚天帝釋:汝能如是.

善哉,善哉!吾以此經,付囑於汝,宜於

來世擁護流通.時,天帝釋卽白佛言:

我等諸天得生善趣,皆由般若波羅

蜜多,發菩提心,亦復由此.是故我等,

不顧身命,擁護世尊如是深法.時,佛

復讚天帝釋言:善哉,善哉!如說能作.

時,薄伽梵說是經已,最勝天王及十

方界諸大菩薩、一切聲聞、天、龍、藥叉、

健達縛、阿素洛、揭路茶、緊捺洛、莫呼

洛伽、人、非人等,聞佛所說,皆大歡喜,

信受奉行.

大般若波羅蜜多經卷第五百七十三

庚子歲高麗國大藏都監奉

勅雕造

大般若經第七會曼殊室利分序 珍

西明寺沙門 玄則 撰

聞夫卽相無睹,挺眞如之壯觀;卽慮

無知成種智之默識.但二塵且落,時

逐見以輕濃,五翳將披,復因疑而聚

散.是以驟明空道.給孤摠旋憩之場,

歷選時徒妙吉昇對楊之重,忽無覲

以瞻仰,俄不聆以飡悟.旣泯修而造

修,亦絕學而趍學.狀其區別則菩提

萬流,斷其混茫則涅槃一相.一相則

不見生死,萬流則無非佛法.不壞假

名之繁摠,而開實相之泬寥.正明如

來法無,況菩薩法?菩薩法無,況二乘

法?二乘法無,況凡夫法?法尚不有,何

有菩提?尚無菩提,云何可趣?尚無可

趣,何有證得?尚無證得,何有證者?是

故有之斯殊,無之斯貫;洞之斯遠,沮

之斯局.豁爾夷蕩而無懈,熾然翹勵

而不精.惱䘲與慈渰分華,劍林將玉

毫比色,皆其所也.何以易諸,觀其假

言路以便便,仰眞宗而止止?奕奕珠

轉,泠泠玉振,起予聖旨,莫尚於茲睎

體法王,不亦宜矣!然則探其義也,發

秘藏之玄扃;味其談也,苞密語之殊

轍.詞宛而旨密.卽舊文殊般若矣.雖

雙軸成部,而警策備彰,庶七衆所歸,

較然無遠.

大般若波羅蜜多經卷第五百七十四 珍

三藏法師玄奘奉 詔譯

第七曼殊室 利分之一

如是我聞.一時,薄伽梵在室羅筏,住

誓多林給孤獨園,與大苾芻衆,百千

人俱.皆阿羅漢,唯阿難陁猶居學地,

舍利子等而爲上首.復與菩薩摩訶

薩衆,十千人俱.皆不退轉功德甲冑

而自莊嚴.慈氏菩薩、妙吉祥菩薩、無

㝵辯菩薩、不捨善軛菩薩而爲上首.

曼殊室利童子菩薩,明相現時,出自

住處,詣如來所,在外而立.具壽舍利

子、大迦多衍那、大迦葉波、大採菽氏、

滿慈子、執大藏,如是一切大聲聞僧,

亦於此時,各從住處,詣如來所,在外

而立.爾時,世尊知諸大衆皆來集已,

從住處出,敷如常座,結跏趺坐,告舍

利子:汝今何故於晨朝時,在門外立?

時,舍利子白言:世尊,曼殊室利童子

菩薩,先來住此,我等後來.

爾時,世尊知而故,問曼殊室利言:善

男子,汝實先來至此住處,爲欲觀禮

親近佛耶?曼殊室利前白佛言:如是.

世尊,如是.善逝,何以故?我於如來,觀

禮親近,嘗無厭足.爲欲利樂諸有情

故,實先來此.世尊,我今來至此處,親

近禮敬觀如來者,專爲利樂一切有

情,非爲證得佛菩提故,非爲樂觀如

來身故,非爲擾動眞法界故,非爲分

別諸法性故,亦不爲餘種種事故.我

觀如來卽眞如相,無動無作.無所分

別無異分別非卽方處非離方處,非

有非無,非常非斷,非卽三世非離三

世,無生無滅,無去無來,無染不染,無

二不二,心言路絕.若以此等眞如之

相,觀於如來,名眞見佛,亦名禮敬親

近如來,實於有情,能爲利樂.佛告曼殊

室利童子:汝作是觀,爲何所見?曼殊

室利白言:世尊,我作是觀.都無所見

於諸法相,亦無所取.佛言:善哉,善哉!

童子,汝能如是觀於如來,於一切法,

心無所取,亦無不取,非集非散.時,舍

利子謂曼殊室利言:仁能如是親近

禮敬,觀於如來,甚爲希有.雖常慈愍

一切有情,而於有情,都無所得;雖能

化導一切有情,令趣涅槃,而無所執;

雖爲利樂諸有情故,擐大甲冑,而於

其中,不起積集散壞方便.時,曼殊室

利白舍利子言:如是如是.如尊所說,

我爲利樂諸有情故,擐大甲冑,令趣

涅槃,實於有情及涅槃界,所化所證,

無得無執.又舍利子,非我實欲利樂

有情,擐大甲冑.所以者何?諸有情界

無增無減.假使於此一佛土中,有如

殑伽沙數諸佛,一一皆住爾所大劫,

晝夜常說爾所法門,一一法門各能

度脫爾所佛土諸有情類.悉皆令入

無餘涅槃;如此佛土有如是事,餘十

方面各如殑伽沙等世界.亦復如是.

雖有爾所諸佛世尊經爾所時,說爾

所法度脫爾所諸有情類皆令證入

無餘涅槃而有情界亦無增減.何以

故?以諸有情自性離故,無邊際故不

可增減.舍利子言:曼殊室利,若諸有

情自性離故,無邊際故,無增減者,何

緣菩薩求大菩提,欲爲有情,常說妙

法?曼殊室利言:舍利子,我說有情都

不可得,何有菩薩求大菩提,欲爲有

情常說妙法?何以故?舍利子,諸法畢

竟不可得故.

佛告曼殊室利童子:若諸有情都不

可得,云何施設諸有情界?曼殊室利

白言:世尊,有情界者,但假施設.曼殊

室利,設有問汝,有情界者爲有幾何?

汝得彼問當云何答?世尊,我當作如

是答:如佛法數,彼界亦爾.曼殊室利,

設復問汝,有情界者,其量云何汝得

彼問,復云何答?世尊,我當作如是答:

有情界量,如諸佛境.曼殊室利,設有

問言,諸有情界,爲何所屬?汝得彼問,

復云何答?世尊,我當作如是答:彼界

所屬,如佛難思.曼殊室利,設有問言,

有情界者,爲何所住?汝得彼問,復云

何答?世尊,我當作如是答:若離染際

所應住法,卽有情界所應住法.曼殊

室利汝修般若波羅蜜多,爲何所住?

世尊我修甚深般若波羅蜜多,都無

所住.曼殊室利,無所住者,云何能修

甚深般若波羅蜜多?世尊,我由無所

住故,能修般若波羅蜜多.曼殊室利,

汝修般若波羅蜜多,於善於惡,何增

何減?世尊,我修甚深般若波羅蜜多,

於善於惡,無增無減.世尊,我修甚深

般若波羅蜜多,於一切法,亦無增減.

世尊,般若波羅蜜多出現世閒,不爲

增減一切法故.世尊,修學甚深般若

波羅蜜多,不爲棄捨異生等法,不爲

攝受一切佛法.所以者何?甚深般若

波羅蜜多,不爲捨法得法故起.世尊,

修學甚深般若波羅蜜多,不爲厭離

生死過失,不爲欣樂涅槃功德.所以

者何?修此法者,不見生死,況有厭離?

不見涅槃,況有欣樂?世尊,修學、甚深

般若波羅蜜多,不見諸法有劣有勝,

有失有得,可捨可取,世尊修學甚深

般若波羅蜜多,不得諸法可增可減.

所以者何?非眞法界有增有減.世尊,

若能如是修者名眞修學甚深般若

波羅蜜多.復次世尊若修般若波羅

蜜多,於一切法,不增不減.名眞修學

甚深般若波羅蜜多.若修般若波羅

蜜多,於一切法,不生不滅名眞修學

甚深般若波羅蜜多.若修般若波羅

蜜多,於一切法不見增減名眞修學

甚深般若波羅蜜多.若修般若波羅

蜜多,於一切法不見生滅名眞修學

甚深般若波羅蜜多.復次,世尊,若修

般若波羅蜜多,於一切法,無所思惟,

若多若少,俱無希願,能所希願及希

願者,皆不取著,名眞修學甚深般若

波羅蜜多.若修般若波羅蜜多,不見

諸法有好有醜、有高有下名眞修學

甚深般若波羅蜜多,復次,世尊善男

子等若修般若波羅蜜多,於諸法中,

不得勝劣,謂都不見此勝此劣,是眞

般若波羅蜜多.所以者何?眞如、法界、

法性、實際,無勝無劣.若如是修,名眞

修學甚深般若波羅蜜多.

佛告曼殊室利童子:諸佛妙法,豈亦

不勝?曼殊室利白言:世尊,諸佛妙法,

不可取故,亦不可言是勝是劣.如來

豈不證諸法空?世尊答言:如是童子.

曼殊室利復白佛言:諸法空中,何有

勝劣?世尊讚曰:善哉,善哉!如是如是.

如汝所說.曼殊室利,佛法豈不是無

上耶?如是.世尊,一切佛法,雖實無上,

而於其中無法可得故,不可說佛法

無上.復次,世尊,善男子等若修般若

波羅蜜多,不欲住持一切佛法,不欲

調伏異生法等.甚深般若波羅蜜多,

於諸佛法、異生法等,不欲增長及調

伏故,於一切法無分別故.若如是修

名眞修學甚深般若波羅蜜多.復次

世尊,善男子等若修般若波羅蜜多,

不見諸法有可思惟,可分別者.曼殊

室利,汝於佛法,豈不思惟?不也.世尊,

我若見有眞實佛法,應可思惟,然我

不見.世尊,般若波羅蜜多,不爲分別

諸法故起.謂不分別是異生法,是聲

聞法,是獨覺法,是菩薩法,是如來法.

善男子等精勤修學甚深般若波羅

蜜多,於諸法中,都無所得,亦無所說.

謂不說有異生法性亦不說有聲聞

乃至如來法性.所以者何?此諸法性

皆畢竟空不可見故若如是修,名眞

修學甚深般若波羅蜜多.復次,世尊,

善男子等勤修般若波羅蜜多,不作

是念:此是欲界,此是色界,此無色界、

此是滅界.所以者何?甚深般若波羅

蜜多,不見有法是可滅者.若如是修

名眞修學甚深般若波羅蜜多.復次,

世尊,若修般若波羅蜜多,於一切法,

不作恩怨.何以故?甚深般若波羅蜜

多,不爲住持一切佛法,不爲棄捨異

生等法.所以者何?善男子等勤修般

若波羅蜜多,於佛法中,不欲證得,不

欲滅壞異生等法,達一切法性平等

故.若如是修,名眞修學甚深般若波

羅蜜多.爾時,世尊卽便讚曰:曼殊室

利,善哉,善哉!汝今乃能說甚深法,與

諸菩薩摩訶薩衆,作眞法印,亦與聲

聞及獨覺等增上慢者,作大法印,令

如實知先所通達非眞究竟.曼殊室

利,若善男子善女人等,聞是深法,心

不沈沒,亦不驚怖,當知是人,非於一

佛乃至千佛,種諸善根,定於無量無

邊佛所,種諸善根,乃能聞是甚深般

若波羅蜜多,心不沈沒,亦不驚怖.

爾時,曼殊室利童子合掌恭敬,復白

佛言:我欲更說甚深般若波羅蜜多,

唯願開許.佛告曼殊室利童子:汝欲

說者,隨汝意說.曼殊室利便白佛言:

世尊,若修甚深般若波羅蜜多,於法,

不得是可住者,亦復不得是不可住,

當知如是甚深般若波羅蜜多,不緣

法住.何以故?以一切法無所緣故.世

尊,若能如是修者,名眞修學甚深般

若波羅蜜多,於一切法不取相故.復

次,世尊,應觀如是甚深般若波羅蜜

多,不現前,觀諸法性相.謂於佛法,尚

不現觀,況菩薩法?於菩薩法,尚不現

觀,況獨覺法?於獨覺法,尚不現觀,況

聲聞法?於聲聞法,尚不現觀,況異生

法?何以故?以一切法性相離故.復次,

世尊,依修如是甚深般若波羅蜜多,

於諸法中,無所分別,謂不分別是可

思議不可思議法性差別,當知菩薩

摩訶薩衆,修行般若波羅蜜多,於諸

法中,都無分別.復次,世尊,依修如是

甚深般若波羅蜜多,一切法中,都不

見有此是佛法,此非佛法,此可思議,

此不可思議,以一切法無差別性故.

若諸有情,能修如是甚深般若波羅

蜜多觀一切法皆是佛法,順菩提故

觀一切法皆不思議,畢竟空故.是諸

有情,已曾親近供養恭敬多百千佛,

種諸善根,乃能如是修行般若波羅

蜜多.復次,世尊,若善男子善女人等,

聞說如是甚深般若波羅蜜多,心不

沈沒,亦不驚怖,當知過去已曾親近

供養恭敬多百千佛種諸善根,乃能

如是.復次,世尊,應觀如是甚深般若

波羅蜜多,若能勤修,則於諸法,不見

雜染不見淸淨雖無所見而能勤修

甚深般若波羅蜜多,於一切時,心無

厭倦.復次,世尊,若修如是甚深般若

波羅蜜多,於諸異生、聲聞、獨覺、菩薩、

佛法無差別想,了此等法畢竟空故.

若能如是,名眞修學甚深般若波羅

蜜多.

佛告曼殊室利童子:汝已親近供養

幾佛?曼殊室利白言:世尊,我已親近

供養佛數量,同幻士心、心所法,以一

切法皆如幻故.曼殊室利,汝於佛法,

豈不趣求?世尊,我今不見有法,非佛

法者,何所趣求?曼殊室利,汝於佛法,

已成就耶?世尊,我今都不見法可名

佛法,何所成就?曼殊室利,汝豈不得

無著性耶?世尊,我今卽無著性.豈無

著性復得無著?曼殊室利,汝不當坐

菩提座耶?世尊,諸佛,於菩提座,尚無

坐義,況我能坐?何以故?以一切法皆

用實際,爲定量故.於實際中,坐及坐

者俱不可得曼殊室利言實際者是

何增語?世尊,實際,當知卽是僞身增

語.曼殊室利,云何僞身,可名實際?世

尊,實際無去無來,非眞非僞,身非身

相,俱不可得.僞身亦爾.是故僞身卽

是實際.時,舍利子便白佛言:若諸菩

薩,聞說如是甚深般若波羅蜜多,心

不沈沒.亦不驚怖,是諸菩薩,定趣菩

提,不復退轉.慈氏菩薩復白佛言:若

諸菩薩,聞說如是甚深般若波羅蜜

多,心不沈沒,亦不驚怖,是諸菩薩,已

近無上正等菩提.何以故?是諸菩薩

現覺法性,離一切分別,如大菩提故.

曼殊室利亦白佛言:若諸菩薩聞說

如是甚深般若波羅蜜多,心不沈沒

亦不驚怖,是諸菩薩,如佛世尊,堪受

世閒供養恭敬.何以故?於一切法,覺

實性故.時,有女人,名無緣慮,合掌恭

敬白言:世尊,若諸有情,聞說如是甚

深般若波羅蜜多,心不沈沒,亦不驚

怖,是諸有情,於異生法若聲聞法,若

獨覺法若菩薩法若如來法皆不緣

慮.所以者何?達一切法都無所有,能

所緣慮,俱不可得.爾時,佛告舍利子

等:如是如是.如汝所說,若善男子善

女人等,聞說如是甚深般若波羅蜜

多,心不沈沒,亦不驚怖,是善男子善

女人等,當知已住不退轉地,定趣菩

提,不復退轉.舍利子等,若諸有情聞

說如是甚深般若波羅蜜多,心不沈

沒,亦不驚怖,歡喜信樂,聽聞受持,轉

爲他說,心無厭倦,是諸有情,能爲一

切眞實廣大殊勝施主,能施一切無

上財寶,具足布施波羅蜜多.是諸有

情淨戒圓滿具眞淨戒具勝淨戒淨

戒功德,皆已圓滿,具足淨戒波羅蜜

多.是諸有情,安忍圓滿,具眞安忍,具

勝安忍,安忍功德,皆已圓滿.具足安

忍波羅蜜多.是諸有情,精進圓滿,具

眞精進具勝精進精進功德,皆已圓

滿,具足精進波羅蜜多.是諸有情,靜

慮圓滿,具眞靜慮,具勝靜慮,靜慮功

德,皆已圓滿,具足靜慮波羅蜜多.是

諸有情,般若圓滿,具眞般若,具勝般

若,般若功德,皆已圓滿,具足般若波

羅蜜多.是諸有情,成就眞勝慈、悲、喜、

捨,亦能爲他宣說開示甚深般若波

羅蜜多.

佛告曼殊室利童子:汝觀何義,欲證

無上正等菩提?曼殊室利白言:世尊,

我於無上正等菩提尚無住心,況當

欲證?我於菩提,無求趣意.所以者何?

菩提卽我,我卽菩提,如何求趣?佛言:

善哉,善哉!童子,汝能巧說甚深義處.

汝於先佛,多植善根,久發大願,能依

無得,修行種種淸淨梵行.曼殊室利

便白佛言:若於諸法,有所得者,可依

無得,修淨梵行,我都不見有法可得

及無所得,如何可言,能依無得,修淨

梵行?

佛告曼殊室利童子:汝今見我聲聞

德耶?世尊,我見.佛言:童子,汝云何見?

世尊今我見諸聲聞,非異生非聖者,

非有學非無學,非可見非不可見,非

見者非不見者,非多非少,非小非大,

非已調伏非未調伏.我如是見,而無

見想.時,舍利子便問彼言:於聲聞乘

旣如是見,復云何見正等覺乘?大德,

我今不見菩薩,亦復不見諸菩薩法;

不見菩提,亦復不見趣菩提法;亦不

見有趣菩提行,亦不見有證菩提法,

不見有能證菩提者.我如是見正等

覺乘謂於其中都無所見時舍利子

復問彼言:汝於如來當云何見?大德,

止止.勿於如來大龍象王,而興言論.

曼殊室利,所言佛者,是何增語?今問

大德,所言我者,復何增語?舍利子言:

我者但有假立名字,是空增語.大德,

當知佛之增語,卽我增語,我之與佛,

俱畢竟空,但隨世閒,假立名字.菩提

名字,亦是假立,不可尋此,求實菩提.

菩提相空,不可表示.何以故?名字、菩

提二俱空故名字空故言說亦空不

可以空表示空法.菩提空故,佛亦是

空.故所言佛是空增語.復次,大德,所

言佛者,無來無去,無生無滅,無所證

得,無所成就,無名無相,不可分別,無

言無說,不可表示.唯微妙智自內證

知.謂諸如來,覺一切法畢竟空寂,證

大菩提,隨順世閒,假立名字,故稱爲

佛,非爲實有.若有若無不可得故.復

次,大德,如來所證微妙智慧,說名菩

提,成就菩提故,名爲佛.菩提空故,佛

亦是空.由此,佛名是空增語.時,舍利

子便白佛言:曼殊室利所說深法,非

初學者所能了知.爾時,曼殊室利童

子卽白具壽舍利子言:我所說者,非

唯初學不能解了;所作已辦阿羅漢

等.亦不能知,非我所說有能知者.所

以者何?菩提之相,非識所識,無見無

聞,無得無念,無生無滅,不可說示,不

可聽受.如是菩提,性相空寂,諸大菩

薩,尚未能知,何況二乘所知解了?菩提

性相,尚不可得,況當有實證菩提者?

舍利子言:曼殊室利,佛於法界,豈不

證耶?不也大德.所以者何?佛卽法界,

法界卽佛,法界不應還證法界.又舍

利子,一切法空說爲法界,卽此法界

說爲菩提.法界、菩提,俱離性相.由斯

故,說一切法空.一切法空,菩提法界

皆是佛境,無二無別.無二無別故,不

可了知;不可了知故,則無言說;無言

說故,不可施設有爲無爲,有非有等.

又舍利子,一切法性亦無二無別.無

二無別故,不可了知;不可了知故,則

無言說,無言說故,不可施設.所以者

何諸法本性,都無所有,不可施設在

此在彼,此物彼物.又舍利子,若造無

閒,當知卽造不可思議,亦造實際.何

以故?舍利子,不可思議與五無閒,俱

卽實際,性無差別.旣無有能造實際

者,是故無閒不可思議,亦不可造.由

斯理趣,造無閒者,非墮地獄;不思議

者,非得生天.造無閒者,亦非長夜,沈

淪生死;不思議者,亦非究竟能證涅

槃.何以故?舍利子,不可思議與五無

閒,皆住實際,性無差別,無生無滅,無

去無來,非因非果,非善非惡,非招惡

趣非感人天,非證涅槃,非沒生死.何

以故?以眞法界非善非惡,非高非下,

無前後故.又舍利子,犯重苾芻,非墮

地獄;淨持戒者非得生天.犯重苾芻,

非沈生死;淨持戒者,非證涅槃.犯重

苾芻,非應毀訾,淨持戒者,非應讚歎.

犯重苾芻,非應輕蔑;淨持戒者非應

恭敬.犯重苾芻,非應乖諍;淨持戒者,

非應和合.犯重苾芻,非應遠離;淨持

戒者,非應親近.犯重苾芻,非應損減;

淨持戒者,非應增益.犯重苾芻,非不

應供;淨持戒者,非定應供.犯重苾芻,

非增長漏;淨持戒者,非損減漏.犯重

苾芻,非不淸淨;淨持戒者,非定淸淨.

犯重苾芻,非無淨信;淨持戒者,非有

淨信.犯重苾芻,非不應受淸淨信施;

淨持戒者,非定應受淸淨信施.何以

故?舍利子,眞法界中,若持若犯,其性

平等,無差別故.又舍利子,諸異生類,

名和合者,漏盡苾芻,名不和合.曼殊

室利,汝依何義,作如是說?大德,異生

與生因合,名和合者,諸阿羅漢無如

是義,名不和合.我依此義,作如是說.

又舍利子,諸異生類,名超怖者;漏盡

苾芻,名不超怖.曼殊室利汝依何義

作如是說?大德,異生於可怖法,不生

怖畏,名超怖者,諸阿羅漢知可怖法,

實無所有,無怖可超.我依此義,作如

是說.又舍利子,諸異生類得無滅忍,

諸菩薩衆得無生忍.曼殊室利,汝依

何義,作如是說?大德,異生不樂寂滅,

名得無滅忍;諸菩薩衆不見法生,名

得無生忍.我依此義,作如是說.又舍

利子,諸異生類,名調伏者;漏盡苾芻,

名不調伏.曼殊室利,汝依何義.作如

是說?大德,異生未調伏故,應可調伏,

名調伏者;諸阿羅漢漏結已盡,不復

須調,名不調伏.我依此義,作如是說.

又舍利子,諸異生類,名增上心超越

行者;漏盡苾芻,名心下劣非超越行.

曼殊室利,汝依何義,作如是說?大德,

異生其心高擧,行違法界,名增上心

超越行者;諸阿羅漢其心謙下,行順

法界,名心下劣非超越行.我依此義,

作如是說.時,舍利子讚曼殊室利言:

善哉,善哉!善能爲我解密語義.曼殊

室利報言:如是如是.大德,我非但能

解密語義,我亦卽是一切漏盡眞阿

羅漢.何以故?我於聲聞、獨覺樂欲,皆

永不起故,名漏盡眞阿羅漢.

佛告曼殊室利童子:頗有因緣,可說

菩薩坐菩提座,不證無上正等菩提?

曼殊室利白言:世尊,亦有因緣,可說

菩薩坐菩提座,不證無上正等菩提.

謂菩提中,無有少法可名無上正等

菩提.然眞菩提性,無差別,非坐可得,

不坐便捨.由此因緣,可說菩薩坐菩

提座,不證菩提.無相菩提,不可證故.

曼殊室利復白佛言:無上菩提卽五

無閒,彼五無閒卽此菩提.所以者何?

菩提無閒,俱假施設,非眞實有.菩提

之性,非可證得,非可修習,非可現見;

彼五無閒,亦復如是.又一切法本性,

畢竟不可現見,於中無覺,無覺者,無

見無見者無知無知者無分別無分

別者;離相平等,名爲菩提.五無閒性,

亦復如是.由此菩提非可證得,言可

證得修習現見大菩提者,是增上慢.

佛告曼殊室利童子:汝今謂我是如

來耶?不也.世尊,不也.善逝,我不謂佛

是實如來.所以者何?夫如來者,以微

妙智,證會眞如.妙智、眞如,二俱離相.

眞如離相,非謂眞如,妙智亦然,非謂

妙智旣無妙智及無眞如,是故如來

亦非眞實.何以故?眞如、妙智但假施

設,如來亦爾,非二不二.是故妙智、眞

如、如來,但有假名,而無一實故,不謂

佛是實如來.佛告曼殊室利童子:汝

非疑惑於如來耶?不也.世尊.不也.善

逝,何以故?我觀如來實不可得,無生

無滅故,無所疑.佛告曼殊室利童子:

如來豈不出現世閒?不也.世尊.不也.

善逝,若眞法界出現世閒,可言如來

出現於世,非眞法界出現世閒.是故

如來,亦不出現.曼殊室利,汝謂殑伽

沙數諸佛入涅槃不?世尊,豈不諸佛

如來,同不思議一境界相?曼殊室利,

如是如是.如汝所說,諸佛如來,同不

思議一境界相.曼殊室利復白佛言:

今佛世尊現住世不?佛言:如是.曼殊

室利便白佛言:若佛世尊現住世者,

殑伽沙等諸佛世尊亦應住世.何以

故?一切如來,同不思議一境相故,不

思議相,無生無滅,如何諸佛有入涅

槃?是故世尊,若未來佛當有出世,一

切如來,皆當出世;若過去佛已入涅

槃,一切如來,皆已滅度;若現在佛現

證菩提,一切如來,皆應現證.何以故?

不思議中,去來現在所有諸佛,無差

別故.然諸世閒,迷謬執著種種戲論,謂

佛世尊有生有滅有證菩提.佛告曼

殊室利童子:汝所說法唯有如來、不

退菩薩、大阿羅漢所能解了,餘不能

知.何以故?唯如來等,聞是深法,如實

了達,不讚不毀.知心、非心不可得故.

所以者何?一切法性,皆悉平等,心及

非心,俱不可得.由此於法無讚無毀.

曼殊室利卽白佛言:於是深法,誰當

讚毀?佛言:童子愚夫異生,彼如是心,

非實心性,同佛心性,不可思議.曼殊

室利復白佛言愚夫、異生心非心性

同佛心性,不思議耶?佛告曼殊室利

童子:如是如是.如汝所說.何以故?佛、

有情心及一切法,皆悉平等,不思議

故.曼殊室利復白佛言:佛有情心及

一切法,若皆平等,不可思議.今諸聖

賢求涅槃者,勤行精進,豈不唐捐?所

以者何?不思議性與涅槃性.旣無差

別,何用更求若有說言:此異生法,此

聖者法,有差別相?當知彼人,未曾親

近眞淨善友,作如是說,令諸有情,執

二法異,沈淪生死,不得涅槃.

佛告曼殊室利童子:汝願如來,於有

情類,最爲勝不?世尊,若有眞實有情,

我願如來,於彼最勝,然有情類實不

可得.佛告曼殊室利童子:汝願佛成

就不思議法耶?世尊,若有不思議法,

實可成就,我願如來成就彼法,然無

是事.佛告曼殊室利童子:汝願如來

說法調伏弟子衆不?世尊,若有說法

調伏眞如、法界,我願如來說法調伏

諸弟子衆,然佛世尊出現於世,於有

情類,都無恩德.所以者何?諸有情類,

皆住無雜眞如、法界,於此界中,異生

聖者,能說能受,俱不可得.佛告曼殊

室利童子:汝願如來是世無上眞福

田不?曼殊室利白言:世尊,若諸福田

是實有者,我亦願佛於彼無上,然諸

福田實不可得.是故諸佛皆非福田,

非非福田.以福、非福及一切法性,平

等故.然世閒田能無盡者,世共說彼,

名無上田,諸佛世尊證無盡福.是故

可說無上福田.又世閒田無轉變者,

世共說彼,名無上田,諸佛世尊證無

變福,是故可說無上福田.又世閒田

用難思者,世共說彼,名無上田,諸佛

世尊證難思福是故可說無上福田

諸佛福田雖實無上,而植福者,無減

無增.佛告曼殊室利童子:汝依何義,

作如是說?曼殊室利白言:世尊,佛福

田相,不可思議.若有於中而植福者,

卽便能了平等法性,達一切法無減

無增故,佛福田最爲無上.爾時,大地

以佛世尊神力、法力,六返變動.時,衆

會中,有十六億大苾芻衆,諸漏永盡,

心得解脫.七百苾芻尼,三千鄔波索

迦,四萬鄔波斯迦,六十俱胝那庾多

數欲界天衆,遠塵離垢,生淨法眼.時,

阿難陁卽從座起,頂禮佛足,偏覆左

肩,右膝著地,合掌恭敬,白言:世尊,何

因何緣,今此大地六返變動?爾時,佛

告阿難陁言:由妙吉祥說福田相,我

今印許故,現斯瑞.過去諸佛亦於此

處,說福田相,令大地動,故於今時,現

如是事.

大般若波羅蜜多經卷第五百七十四

己亥歲高麗國大藏都監奉

勅雕造

大般若波羅蜜多經卷第五百七十五 珍

三藏法師玄奘奉 詔譯

第七曼殊室利分之二

爾時,舍利子白佛言:世尊,曼殊室利

不可思議?所以者何?曼殊室利所說

法相不可思議.佛告曼殊室利童子:

汝之所說,實難思議,誠如具壽舍利

子說.曼殊室利卽白佛言:我所說法

不可說可思議,亦不可說不可思議.

所以者何?不可思議,可思議性,俱無

所有,但有音聲.一切音聲,亦不可說

不可思議,可思議性.以一切法自性

離故.作是說者,乃名爲說不可思議.

佛告曼殊室利童子:汝今現入不可

思議三摩地耶?曼殊室利白言:世尊,

我不現入此三摩地.所以者何?我都

不見此三摩地性異於我.不見有心

能思惟我及此定故.不可思議三摩

地者,心非心性.俱不能入,云何可言

我入此定?復次,世尊,我昔初學作意,

現入此三摩地,非於今時,復更作意,

現入此定.如善射夫,初學射業,注心

麤的,方乃發箭,久習成就,能射毛端,

不復注心,在彼麤的,隨所欲射,發箭

便中,如是我先,初學定位,要先繫念,

在不思議,然後乃能現入此定,久習

成就,於此定中,不復繫心,任運能住.

所以者何?我於諸定,已得善巧,任運

入出,不復作意.時,舍利子便白佛言:

觀此曼殊室利童子,未可保信.所以

者何?於 此定中,似不恒住,然無餘

定,微妙寂靜,同此定者.曼殊室利便

白具壽舍利子言:大德,寧知更無餘

定,寂靜同此?舍利子言:豈更有定,寂

靜同此?曼殊室利報言:大德,若此可

得,可言餘定寂靜,同此然不可得.舍

利子言:曼殊室利,豈今此定,亦不可

得大德,此定實不可得,所以者何?謂

一切定可思議者,有相可得;不思議

者,無相可得.此定旣曰不可思議,是

故定應實不可得.又舍利子,不思議

定,一切有情,無不得者.所以者何一

切心性皆離心性離心性者,皆卽名

爲不思議定.故有情類,無不得者.佛

讚曼殊室利童子:善哉,善哉!曼殊室

利,汝於過去,無量佛所,多植善根,久

發大願所修梵行皆依無得,發言皆

說甚深義處.曼殊室利,汝豈不以住

深般若波羅蜜多,能一切時,說甚深

義?曼殊室利卽白佛言:若我由住甚

深般若波羅蜜多能如是說便住我

想及住有想,能如是說.若住我想及

住有想,能如是說,則深般若波羅蜜

多,亦有所住.若深般若波羅蜜多有

所住者,則深般若波羅蜜多,亦以我

想及以有想爲所住處.然深般若波

羅蜜多遠離二想,住無所住如諸佛

住微妙寂靜,無起無作,無動無轉,以

爲所住.甚深般若波羅蜜多,不住有

法不住無法.故此所住,不可思議.甚

深般若波羅蜜多,於一切法,皆不現

行.甚深般若波羅蜜多,當知卽是不

思議界,不思議界卽是法界;法界卽

是不現行界,不現行界,當知卽是不

思議界;不思議界、當知卽是甚深般

若波羅蜜多.甚深般若波羅蜜多,我

界、法界,無二無別.無二無別,卽是法

界,法界卽是不現行界;不現行界,當

知卽是甚深般若波羅蜜多.甚深般

若波羅蜜多當知卽是不思議界;不

思議界,當知卽是不現行界,不現行

界,當知卽是無所有界;無所有界,當

知卽是無生滅界;無生滅界當知卽

是不思議界.不思議界與如來界、我

界、法界,無二無別.是故世尊,若能如

是修行般若波羅蜜多,於大菩提,更

不求證.何以故甚深般若波羅蜜多

卽菩提故.世尊若有實知我界,卽知

無著;若知無著,卽知無法,若知無法,

卽是佛智;佛智卽是不思議智.當知

佛智無法可知,名不知法.所以者何?

此智自性,都無所有.無所有法,云何

能於眞法界轉?此智自性,旣無所有,

卽無所著,若無所著,卽體非智;若體

非智卽無境界;若無境界,卽無所依;

若無所依,卽無所住;若無所住,卽無

生滅;若無生滅,卽不可得;若不可得,

卽無所趣;旣無所趣,此智不能作諸

功德,亦復不能作非功德.所以者何?

此無思慮我作功德,作非功德.無思

慮智,不可思議.不可思議卽是佛智.

是故此智,於一切法,無取不取,亦非

前際、中際、後際,非先已生,非先未生,

無出無沒,非常非斷.更無餘智類此

智者.由是此智,不可思議.同於虛空,

不可比類.無此無彼,非好非醜.旣無

餘智,類此可得,是故此智無等不等.

由此故,名無等等智.又無餘智對此

可得,是故此智無對不對,由此故名

無對對智.佛告曼殊室利童子:如是

妙智不可動耶?曼殊室利白言:世尊,

如是妙智性不可動.如鍛金師,燒鍊

金璞,旣得精熟,秤量無動,此智亦爾,

久修成熟,無作無證,無生無盡,無起

無沒,安固不動.佛告曼殊室利童子:

誰能信解如是妙智?曼殊室利白言:

世尊,若能不行般涅槃法,於生死法,

亦能不行;於薩迦耶,行寂滅行;於般

涅槃,行無動行;不斷貪欲、瞋恚、愚癡,

亦非不斷.所以者何?如是三毒,自性

遠離,非盡不盡.於生死法,不超不墮:

於諸聖道,不離不修,彼於此智能深

信解.佛讚曼殊室利童子:善哉,善哉!

善說此事.

爾時,具壽大迦葉波前白佛言:當來

之世,誰能於此法毘奈耶甚深義趣,

信解修學?佛告具壽大迦葉波:今此

會中苾芻等衆,當來之世,於此所說

法毘奈耶甚深義趣,能生信解,聽受

修學,亦能爲他演說流布.如大長者,

失無價珠,苦惱纏心,愁憂不樂,後時

還得,踊躍歡喜,今此會中苾芻等衆,

亦復如是,聞深般若波羅蜜多,信解

修學,後不聞說如是法門,苦惱纏心,

愁憂不樂,咸作是念:我等何時當更

得聞如是深法?後時,若得聞此法門,

踊躍歡喜,復作是念:我今得聞如是

經典,卽爲見佛親近供養.如圓綵樹

胞初出時,三十三天踊躍歡喜,此樹

不久,花必開敷,香氣氛氳,我等遊集

苾芻等衆,亦復如是,聞深般若波羅

蜜多,信受修行,應生歡喜,一切佛法,

不久開敷.飮光,當知未來之世,苾芻

等衆,若聞如是甚深般若波羅蜜多,

信解修行,心不沈沒,必於此會,已得

聽聞,歡喜受持,演說流布.當知彼類,

由聞是法,歡喜踊躍,信受修行,不久

開敷,一切佛法.如來滅後,若有受持

演說流布此經典者,當知皆是佛威

神力之所加護,令彼事成.飮光,當知

若有聞是甚深般若波羅蜜多,歡喜

受持,彼於過去無量佛所,多植善根,

已得聽聞,非適今也.如穿珠者,忽然

遇得無價末尼,生大歡喜,當知彼類

曾見此珠故,生歡喜,非今創見.如是

當來諸苾芻等,深心愛樂聽聞正法,

忽遇般若波羅蜜多,歡喜聽聞,信受

修學,當知彼類,已於往昔,無量佛所,

曾聞是經,非於今時創聞能爾.飮光,

當知若善男子善女人等,聞妙吉祥

所說般若波羅蜜多,歡喜踊躍,樂聞

無厭,數復慇懃重請演說,是善男子

善女人等,過去,已從曼殊室利,聞說

般若波羅蜜多,歡喜受持,信解修學,

亦曾親近曼殊室利,供養恭敬,故能

如是.譬如有人遇入城邑,其中一切

園林、池沼、舍宅、人物,無不悉見.後至

餘處,聞人讚說此城邑中所有勝事,

深生歡喜,請其重說,若更得聞,倍復

歡喜.彼由往昔,皆曾見故.如是當來

諸善男子善女人等,聞妙吉祥所說

般若波羅蜜多,歡喜樂聞,嘗無厭足,

慇懃固請,重說深義,聞已讚歎,倍生

歡喜.當知此等,皆由往昔,已曾親近

曼殊室利,供養恭敬,聽受斯法,故於

今時,能成是事.爾時,具壽大迦葉波

便白佛言:如來善說現在當來善男

子等,聞深般若波羅蜜多,信解修行

諸行狀相.佛言:如是.如汝所說,我已

善說彼行狀相.曼殊室利卽白佛言:

現在當來善男子等,聞是深法諸行

狀相,當知卽非諸行狀相.以所聞法

微妙寂靜諸行狀相,皆不可得,云何

如來作如是說:我已善說彼行狀相?

佛告曼殊室利童子:如是如是.如汝

所說,現在當來善男子等,聞是深法

諸行狀相,彼實皆非諸行狀相.以所

聞法微妙寂靜諸行狀相,皆不可得.

然彼聞說甚深法時,歡喜受持,信解

修學,必於過去,已曾得聞,歡喜受行,

故能如是.此行狀相,依世俗說,非勝

義中有如是事.曼殊室利,當知顯了

甚深般若波羅蜜多,卽爲顯了一切

佛法,通達眞實不思議事.曼殊室利,

我本修學菩薩行時,所集善根,皆由

修學甚深般若波羅蜜多,方得成滿

欲住菩薩不退轉地,欲證無上正等

菩提,亦由修學甚深般若波羅蜜多

乃得成辦.曼殊室利,若善男子善女

人等,欲集菩薩所集善根,當學如是

甚深般若波羅蜜多.曼殊室利,若善

男子善女人等,欲住菩薩不退轉地,

當學如是甚深般若波羅蜜多.曼殊

室利,若善男子善女人等,欲證無上

正等菩提,當學如是甚深般若波羅

蜜多.曼殊室利,若善男子善女人等,

欲善通達一切法界平等之相,當學

如是甚深般若波羅蜜多.曼殊室利,

若善男子善女人等,欲善了知一切

有情心行平等,當學如是甚深般若

波羅蜜多.曼殊室利,若善男子善女

人等,欲疾證得一切佛法,當學如是

甚深般若波羅蜜多.曼殊室利,若善

男子善女人等,欲知佛說如來不能

現覺諸法秘密義趣,當學如是甚深

般若波羅蜜多.何以故?所覺諸法及

能覺者不可得故.曼殊室利,若善男

子善女人等,欲知佛說如來不能證

諸佛法秘密義趣,當學如是甚深般

若波羅蜜多.何以故?所證佛法及能

證者不可得故.曼殊室利,若善男子

善女人等,欲知佛說如來不能證得

無上正等菩提相好威儀無不具足

秘密義趣,當學如是甚深般若波羅

蜜多.何以故?所證無上正等菩提相

好威儀及能證者不可得故.曼殊室

利,若善男子善女人等,欲知佛說如

來不成一切功德,不能化導一切有

情秘密義趣,當學如是甚深般若波

羅蜜多.何以故?一切功德所化有情

及諸如來不可得故.曼殊室利,若善

男子善女人等,欲於諸法得無㝵解,

當學如是甚深般若波羅蜜多.何以

故?甚深般若波羅蜜多,不見諸法有

少眞實若淨若染生滅等故.曼殊室

利若,善男子善女人等,欲知諸法非

去來今及無爲相,當學如是甚深般

若波羅蜜多.何以故?以眞法界非去

來今及無爲故,諸法皆入眞法界故.

曼殊室利,若善男子善女人等,欲於

諸法得無疑惑,當學如是甚深般若

波羅蜜多.曼殊室利,若善男子、善女

人等,欲能三轉十二行相無上法輪,

及於其中都無執著,當學如是甚深

般若波羅蜜多.曼殊室利,若善男子

善女人等,欲得慈心普覆一切,而於

其中無有情想,當學如是甚深般若

波羅蜜多.曼殊室利,若善男子善女

人等,欲與世閒同入法性,無諸諍論,

而於世閒及諸諍論,都無所得,當學

如是甚深般若波羅蜜多.曼殊室利,

若善男子善女人等,欲遍了達處非

處境,都無罣㝵,當學如是甚深般若

波羅蜜多.曼殊室利,若善男子善女

人等,欲得如來力、無畏等無邊佛法

當學如是甚深般若波羅蜜多.

爾時,曼殊室利童子卽白佛言:我觀

如是甚深般若波羅蜜多,無相無爲,

無諸功德,無生無滅,無力無能無去

無來,無入無出,無損無益,無知、無見,

無體無用;非造作者,亦不能令諸法

生滅,不令諸,法爲一爲異;無成無壞,

非慧非境;非異生法,非聲聞法,非獨

覺法,非菩薩法,非如來法,非證不證,

非得不得,非盡不盡;不入生死,不出

生死;不入涅槃,不出涅槃;於諸佛法,

不成不壞;於一切法,非作不作,非可

思議不可思議,離諸分別,絕諸戲論.

如是般若波羅蜜多,都無功德,云何

如來勸有情類,精勤修學?佛告曼殊

室利童子:如是所說,卽是般若波羅

蜜多眞實功德.善男子等,若如是知,

此卽名爲眞實修學甚深般若波羅

蜜多.復次,曼殊室利童子,若菩薩摩

訶薩,欲學菩薩勝三摩地,欲成菩薩

勝三摩地,欲住如是三摩地中,見一

切佛,知佛名字及見如是諸佛世界,

能證能說諸法實相,無障無㝵,當學

如是甚深般若波羅蜜多,晝夜精勤,

勿生厭倦.曼殊室利卽白佛言:何故

名爲甚深般若波羅蜜多?佛告曼殊

室利童子:甚深般若波羅蜜多,無相

無名,無邊無際,無歸依處,非思量境,

非罪非福,非闇非明,如淨虛空等,眞

法界分齊數量,都不可得.由如是等

種種因緣,是故名爲甚深般若波羅

蜜多.復次,曼殊室利童子,甚深般若

波羅蜜多是諸菩薩甚深行處.若諸

菩薩,能行是處,於諸境界,悉能通達.

如是行處,非一切乘之所行處.所以

者何如是行處,無名無相,非所分別.

是故名爲非所行處.曼殊室利復白

佛言:諸菩薩摩訶薩,修行何法,疾證

無上正等菩提?佛告曼殊室利童子:

若菩薩摩訶薩,行深般若波羅蜜多,

心無懈倦,疾證無上正等菩提.復次,

曼殊室利童子,若菩薩摩訶薩,能正

修行一相莊嚴三摩地者,疾證無上

正等菩提.曼殊室利復白佛言:云何

名爲一相莊嚴三摩地,諸菩薩衆,云

何修行?佛告曼殊室利童子:此三摩

地,以法界相而爲莊嚴,是故名爲一

相莊嚴三摩地.若菩薩摩訶薩,欲入

如是勝三摩地,先應聽聞,請問修學

甚深般若波羅蜜多,然後能入此三

摩地.曼殊室利,若菩薩摩訶薩,不動

法界,知眞法界不應動搖,不可思議,

不可戲論,如是能入一相莊嚴三摩

地.曼殊室利,若善男子善女人等,欲

入如是三摩地者,應處空閑,離諸諠

雜,結跏趺坐,不思衆相,爲欲利樂一

切有情,於一如來,專心繫念,審取名

字,善想容儀,隨所在方,端身正向,相

續繫念此一如來,卽爲普觀三世諸

佛.所以者何?曼殊室利,一佛所有無

量無邊功德辯才,等一切佛.三世諸

佛,乘一眞如,證大菩提無差別故.曼

殊室利,若善男子善女人等,精勤修

學,得入如是一相莊嚴三摩地者,普

能了達無量無邊殑伽沙等諸佛法

界無差別相,亦能摠持無量無數殑

伽沙等諸佛菩薩已轉未轉無上法

輪.如阿難陁多聞智慧,於諸佛教,得

念摠持,聲聞衆中,雖最爲勝,而所持

教猶有分限.若得如是一相莊嚴三

摩地者,多聞智慧、念摠持力不可思

議,普能受持無量無數殑伽沙等諸

佛、菩薩無上法輪,一一法門,皆能了

達甚深義趣,宣說開示,辯才無盡,勝

阿難陁多百千倍.曼殊室利卽白佛

言:彼菩薩乘善男子等,云何得此三

摩地時,便獲無邊功德勝利?佛言:童

子,彼菩薩乘善男子等,精勤修學一

相莊嚴三摩地者,常作是念:我當云

何能普通達諸佛法界,受持一切無

上法輪,與諸有情,作大饒益.由斯得

此三摩地時,便獲無邊功德勝利.曼

殊室利,彼菩薩乘善男子,等先聞如

是一相莊嚴三摩地德,發勤精進繫

念思惟如如思惟此定功德如是如

是功德相現.旣見此相如先所聞,深

生歡喜,轉勤修習漸次得入此三摩

地功德勝利,不可思議.若諸有情毀

謗正法,不信善惡,業障重者,彼於此

定,不能證得.曼殊室利,譬如有人遇

得寶珠,示治寶者,言:我此寶價直無

量,然其形色未甚光鮮,汝當爲我.如

法磨瑩,但令鮮淨,勿壞形色.其治寶

者隨彼所言,依法專心,如如磨瑩,如

是如是光色漸發,乃至究竟映徹表

裏、旣修治已,價直無量.曼殊室利,彼

菩薩乘善男子等,漸次修學此三摩

地亦復如是乃至得此三摩地時便

獲無邊功德勝利.曼殊室利,譬如日

輪普放光明,作大饒益.如是若得一

相莊嚴三摩地時,普照法界,亦能了

達一切法門爲諸有情作大饒益功

德勝利,不可思議.曼殊室利,如我所

說種種法門,皆同一味,謂遠離味、解

脫味寂滅味,無所乖違.彼菩薩乘善

男子等,若得如是三摩地時,所演法

門,亦同一味,謂遠離味、解脫味、寂滅

味,無所乖違.彼菩薩乘善男子等,若

得如是三摩地時隨演法門,辯說無

盡,速能成滿菩提分法.是故曼殊室

利童子,若菩薩摩訶薩,能正修行一

相莊嚴三摩地者;疾證無上正等菩

提.復次,曼殊室利,童子,若菩薩摩訶

薩,不見法界種種差別及一相者,疾

證無上正等菩提.若菩薩乘善男子

等,忍菩薩,法不應修行,忍大菩提不

應求趣,達一切法本性空故,彼由此

忍,疾證無上正等菩提.若菩薩乘善

男子等,信一切法,皆是佛法,聞一切

空,心不驚疑,由此因故,疾證無上正

等菩提.若菩薩乘善男子等,聞說諸

法無不皆空,心不迷悶,亦無疑惑,彼

於佛法,常不捨離,疾證無上正等菩

提.爾時,曼殊室利童子聞是語已,卽

白佛言:諸佛無上正等菩提,定由因

緣而證得不?佛言:不爾.曼殊室利復

白佛言:諸佛無上正等菩提,不由因

緣而證得不?佛言:不爾.所以者何?不

思議界,不由因緣及非因緣而可證

得,諸佛無上正等菩提,當知卽是不

思議界.曼殊室利,若善男子善女人

等,聞如是說,心不驚怖,我說彼於無

量佛所,已發大願,多種善根.是故苾

芻、苾芻尼等,聞說如是甚深般若波

羅蜜多,心不驚疑,亦不迷悶,彼爲眞

實隨佛出家.若近事男近事女等,聞

說如是甚深般若波羅蜜多,心不驚

疑,亦不迷悶,彼爲眞實歸佛、法、僧.若

菩薩乘善男子等,不學如是甚深般

若波羅蜜多,彼不名爲眞實修學菩

薩乘者.曼殊室利,譬如世閒卉木、叢

林、藥、物種子一切皆依大地生長,如

是菩薩世、出世閒一切善根及餘勝

事,無不皆依甚深般若波羅蜜多而

得生長.當知如是甚深般若波羅蜜

多所攝受法,皆於無上正等菩提,隨

順證得,無所乖諍.

爾時,曼殊室利童子聞佛所說,便白

佛言:此贍部洲當來之世,於何城邑

聚落處所,演說開示甚深般若波羅

蜜多,人多信受?佛告曼殊室利童子:

今此衆中,善男子等聞說般若波羅

蜜多,信受修行,歡喜發願:願我當來,

隨所生處,常聞般若波羅蜜多.隨彼

當來所生之處,宿願力故,卽有如是

甚深般若波羅蜜多,演說開示,人多

信受.曼殊室利,善男子等聞說般若

波羅蜜多,歡喜踊躍,深信受者,我說

彼類,久殖善根,乘宿願力,乃能如是.

曼殊室利,有欲聽受甚深般若波羅

蜜多,汝應告言:善男子等隨意聽受,

勿生驚怖.疑惑不信,反增謗毀.今此

般若波羅蜜多甚深經中,不顯有法,

謂不顯有若異生法,若聲聞法,若獨

覺法,若菩薩法,若如來法成壞可得.

曼殊室利卽白佛言:若有苾芻、苾芻

尼等來至我所,作是問言:云何如來

爲衆宣說甚深般若波羅蜜多?我當

答言:佛說諸法,無違諍相.所以者何?

都無有法,能與法諍,亦無有情於佛

所說,能生信解.所以者何?諸有情類

都不可得.復次,世尊,我當告彼,如來

常說諸法實際.所以者何?諸法平等,

無不皆是實際所攝.此中不說阿羅

漢等能逮勝法.所以者何?阿羅漢等

所證得法,與異生法,無差別相.復次,

世尊,我當告彼,佛所說法,不令有情,

於般涅槃,已正當得.何以故?以諸有

情畢竟空故.復次,世尊,善男子等來

至我所,作是問言:仁與如來嘗所談

論甚深般若波羅蜜多,請爲說之,今

希聽受.我當告彼,汝等欲聞,勿起聽

心,勿專繫念.當起如幻如化等心.如

是乃能解我所說.汝等若欲聽我法

者,當起是心:今所聞法,如空鳥迹,如

石女兒.如是乃能聽我所說.汝等若

欲聞我法者,勿起二想.所以者何?我

所說法,遠離二相.汝等今應不壞我

想不起諸見於諸佛法無所希求異

生法中,不樂遷動.何以故?二法相空,

無取捨故.世尊,諸有請我宣說甚深

般若波羅蜜多,我先如是教誡教授,

以無相印,印定諸法,令求聽者,離取

著心,然後爲說甚深般若波羅蜜多

相應之法.佛讚曼殊室利童子:善哉,

善哉!汝能善說我所說法及說方便.

曼殊室利,若善男子善女人等,欲見

如來,欲親近佛,供養恭敬,應學如是

甚深般若波羅蜜多.若諸有情欲請

諸佛爲大師者,應學如是甚深般若

波羅蜜多.若諸有情欲證無上正等

菩提,或不欲證,應學如是甚深般若

波羅蜜多.若諸有情於一切定,欲得

善巧,應學如是甚深般若波羅蜜多.

若諸有情於一切定,欲自在起,應學

如是甚深般若波羅蜜多.所以者何?

諸三摩地,要知諸法無生無滅,無作

無爲,方自在起.何以故?達諸法空無

罣㝵故.若諸有情欲達諸法,皆有出

離,無有一法,無出離者,應學如是甚

深般若波羅蜜多.若諸有情欲達諸

法,但假施設,無眞實者,應學如是甚

深般若波羅蜜多.若欲了知諸有情

類,雖趣無上正等菩提,而無有情趣

菩提者,亦無退沒,應學如是甚深般

若波羅蜜多何以故達一切法卽菩

提故.若欲了達一切有情行、菩提行,

無不行者,亦無退沒,應學如是甚深

般若波羅蜜多.所以者何?菩提卽是

諸法實性,一切有情皆行諸法無捨

法者,諸行皆空,故無退沒.若欲了達

一切法性卽是菩提,一切菩提卽是

法界,此卽實際,實際卽空,心無退沒,

應學如是甚深般若波羅蜜多.曼殊

室利,甚深般若波羅蜜多,顯示諸佛

難思作用,饒益有情,亦是如來所遊

戲處.所以者何?甚深般若波羅蜜多,

不可示現,不可宣說,是無墮法.唯有

如來如實覺了,方便善巧,爲有情說.

曼殊室利,若有苾芻、苾芻尼等,於深

般若波羅蜜多,下至受持一四句頌,

爲他演說,定趣菩提,住佛境界,況能

如說而修行者?當知是人不墮惡趣,

疾證無上正等菩提.曼殊室利,若諸

有情聞說如是甚深般若波羅蜜多,

心不沈沒,亦不驚怖,歡喜信受,當知

此輩,於諸佛法,定當證得,一切如來,

皆所印可開許,領受爲弟子衆.曼殊

室利,若善男子善女人等,信受如來

無上法印,謂深般若波羅蜜多,獲無

量福.如是法印,一切如來應正等覺

共所護念,諸阿羅漢、菩薩智者及諸

天神,皆共守衛.若菩薩乘善男子等,

此印所印,超諸惡趣、聲聞、獨覺,定當

證得無上菩提.

時,天帝釋卽與無量三十三天諸天

子等,各取種種天妙花香:嗢鉢羅花、

拘某陁花、鉢特摩花、奔茶利花、微妙

音花、妙靈瑞花、旃檀香末,供養般若

波羅蜜多,奉散如來.曼殊室利,一切

菩薩及聲聞等,復奏種種天諸音樂,

歌讚妙法而爲供養,復發願言:願我

等輩常聞如是甚深般若波羅蜜多

無上法印.時,天帝釋復發願言:願贍

部洲諸有情類,常聞般若波羅蜜多,

歡喜受持,成辦佛法.我等天衆,常衛

護之,令受持者,無諸留難.諸有情類,

少用功力,而得聽聞受持讀誦,當知

皆是諸天威力.爾時,佛讚天帝釋言:

天主,汝今能發是願,若有聞此,歡喜

受持,於諸佛法,定能成辦,疾趣無上

正等菩提.曼殊室利卽白佛言:唯願

如來以神通力,護持般若波羅蜜多,

久住世閒,饒益一切.佛時卽現大神

通力,令此三千大千世界諸山大地,

六反振動.復現微笑,放大光明,普照

三千大千世界.曼殊室利便白佛言:

此卽如來現神通力,護持般若波羅

蜜多,久住世閒,饒益之相.佛言:如是.

如汝所說,我以神力,護持般若波羅

蜜多無上法印,令久住世,饒益有情.

諸佛世尊說勝法已,法爾皆起大神

通力,護持此法,令住世閒,使諸天魔

不能得便,諸惡人輩不能謗毀,一切

外道深心怖畏.若有精勤學此法者,

一切障難,無不殄滅.時,薄伽梵說是

經已,一切菩薩摩訶薩衆,曼殊室利

而爲上首,及苾芻等四部大衆,天、龍、

藥叉阿素洛等一切衆會聞佛所說

皆大歡喜,信受奉行.

大般若波羅蜜多經卷第五百七十五

己亥歲高麗國大藏都監奉

勅雕造

大般若經第八會那伽室利分序 珍

西明寺沙門 玄則 撰

載惟淸規外滌,乃照晉於襟靈;神理

內康,俄發揮於事業.若不訊諸動寂,

將或謬以隨迎.是故妙祥資舍衛之

稟,龍祥扣分衛之節,挫擧下而迂足,

措屈伸而矯手.慮不慮以思惟,行無

行以發趣.食夫幻食,反類懸匏;資以

無資,翻同冽井.俄而縱觀空術,澄襟

海定,孕生靈爲水性,罄功德爲珍府.

晏六動而不搖,走三乘以終駐.無宰

不宰,黜心王而利見;無親不親,恢善

友而遙集.是令近事取鉢,駭脩臂之

不存;應供投襟兀,撫心其已滅.譬蜃

樓切景,知積氣以忘躋;鸞鏡含姿,悟

唯空而輟攬,故能自近而鑑遠.由眞

以立俗,識危生之露集,知幻質之泡

浮,電倏靑紫之輝,雲空軒蓋之影.文

約理贍,昔秘今傳,雖一軸且單譯,而

三復固多重味矣.

大般若波羅蜜多經卷第五百七十六 珍

三藏法師玄奘奉 詔譯

第八那伽室利分

如是我聞.一時,薄伽梵在室羅筏,住

誓多林給孤獨園,爲諸大衆,宣揚正

法.爾時,妙吉祥菩薩摩訶薩,於日初

分,著衣持鉢,漸次將入室羅筏城.時,

有菩薩,名龍吉祥,見已問言:尊,何所

往?妙吉祥曰:我欲入此室羅筏城,巡

行乞食,爲欲利樂多衆生故,哀愍世

閒大衆生故,利益安樂諸天、人故.龍

吉祥言:唯然.尊者今於食想,猶未破

耶?妙吉祥曰:吾於食想,都不見有,知

何所破?所以者何?以一切法本性空

寂,猶若虛空,無壞無斷.我何能破?諸

天、魔、梵,世閒沙門、婆羅門等,亦不能

破.所以者何?諸法自性,等虛空界,畢

竟皆空,不可動搖,無能破者.又一切

法,如太虛空,無有天、魔、梵、沙門等諸

有情類,可能攝受.所以者何?以一切

法性遠離故,非所攝受.龍吉祥言:若

如所說,云何菩薩,與魔戰諍?妙吉祥

曰:菩薩未嘗與擊大鼓魔軍戰諍.菩

薩爾時,亦不見法有少眞實可依入

定.所以者何?菩薩見彼雖擊鼓等,而

無怖畏.譬如幻師幻作怨敵,雖現擾

惱,而不生怖.如是菩薩知法性空,皆

如幻等,都無怖畏.若時,菩薩有怖畏

者,非天、人等所應供養.然諸菩薩解

空無怖,堪爲一切眞淨福田.龍吉祥

言:頗有能證菩提者不?妙吉祥曰:亦

有能證.龍吉祥言:誰爲證者?妙吉祥

曰:若無名姓施設語言,彼爲能證.龍

吉祥言:彼旣如是,云何能證?妙吉祥

曰:彼心無生,不念菩提及菩提座,亦

不愍念一切有情,以無表心、無見心

等,能證無上正等菩提.龍吉祥言:若

爾,尊者以何心等,當得菩提?妙吉祥

曰:我無所趣,亦非能趣,都無所學.非

我當來,詣菩提樹,坐金剛座,證大菩

提,轉妙法輪,拔濟生死.所以者何?諸

法無動不可破壞不可攝受畢竟空

寂.我以如是非趣心等,當得菩提.龍

吉祥言:尊者所說,皆依勝義,令諸有

情,信解是法,解脫煩惱.若諸有情,煩

惱解脫,便能畢竟破魔羂網.妙吉祥

曰:魔之羂網不可破壞.所以者何?魔

者,不異菩提增語.何以故?魔及魔軍

性俱非有,都不可得.是故我說魔者,

不異菩提增語.龍吉祥言:菩提何謂?

妙吉祥曰:言菩提者,遍諸時、處、一切

法中.譬如虛空,都無障礙,於時、處、

法,無所不在,菩提亦爾,無障礙故,遍

在一切時、處、法中.如是菩提,最爲無

上.仁今欲證何等菩提?龍吉祥言:欲

證無上.妙吉祥曰:汝今應止.無上菩

提非可證法.汝欲證者,便行戲論.何

以故?無上菩提,離相寂滅.仁今欲取,

成戲論故.譬如有人,作如是說:我令

幻士,坐菩提座,證幻無上正等菩提.

如是所言,極成戲論.以諸幻士,尚不

可得,豈令能證幻大菩提?幻於幻法,

非合非散,無取無捨,自性俱空.諸佛

世尊說一切法,不可分別,皆如幻事.

汝今欲證無上菩提,豈不便成分別

幻法?然一切法,皆不可取,亦不可捨,

無成無壞.非法於法,能有造作,及有

滅壞;無法於法,能有和合及有別離.

所以者何?以一切法,非合非散,自性

皆空,離我、我所,等虛空界,無說無示,

無讚無毀,無高無下,無損無益,不可

想像,不可戲論,本性虛寂,皆畢竟空.

如幻如夢,無對無比,寧可於彼,起分

別心?龍吉祥言:善哉!尊者,我今由此,

定得菩提.何以故?由尊爲我,說深法

故.妙吉祥曰:吾於今者,曾未爲汝有

所宣說若顯若密,若深若淺,云何令

汝,能得菩提?所以者何?諸法自性,皆

不可說.汝謂我說甚深法者,爲行戲

論.然我實非能說法者,諸法自性,亦

不可說.如有人言:我能辯說幻士識

相謂諸幻士識有如是如是差別彼

由此說,害自實言.所以者何?夫幻士

者,尚非所識,況有識相?汝今謂我說

甚深法,令汝證得無上菩提,亦復如

是.以一切法,皆如幻事,畢竟性空,尚

不可知,況有宣說?

爾時,無能勝菩薩摩訶薩,來至其所,

聞已讚言:善哉,善哉!正士大士,能共

辯說甚深法門.時,妙吉祥詰無能勝

言:正士大士爲說何法?夫爲菩薩,不

作是念:我是菩薩正士大士,能爲有

情,說甚深法.作是念者,便行戲論.又

無能勝,頗有谷響自性實有,能發語

言,生聞者識,詮諸法不?時,無能勝答

曰:不也.妙吉祥言:如是諸法,一切非

實,皆如谷響,無名無相,無所取著.於

斯有執,便行戲論.若行戲論,流轉生

死.彼於如響一切法中,不如實知,起

諸乖諍.乖諍起故,心則動搖.心動搖

時,多諸迷謬.迷謬增故,諸趣輪迴.是

故世尊親於晝夜,教誡教授諸苾芻

言:汝等苾芻,勿行戲論.於我所說寂

滅法中,常應思惟,審諦觀察,精勤修

習無得法忍.如是,能寂大聖法王,說

諸法空,本性寂靜,無染無得,無所依

住.能如實知解脫生死,定當證得菩

提涅槃.時,龍吉祥聞是語已,因卽復

問妙吉祥言:尊者從何生死解脫?妙

吉祥曰:仁謂如來從何生死而得解

脫?十力世尊常說過去、未來、現在爲

生死法.龍吉祥言:世尊豈不說一切

法皆如幻化?旣爾,有情應本已證無

上菩提,寧有生死?所以者何?尊者亦

說諸法非實,皆如幻化.妙吉祥曰:我

從昔來,於法性相,曾未宣說,亦不分

別,取著造作.所以者何?諸法性相,不

可表示,不可分別,不可取著,不可造

作.一切有情,設能如實了達諸法皆

如幻化,應本已證無上菩提.然由有

情,於一切法,不能通達皆如幻化,故

於諸趣,生死輪迴.如工幻師,隨依何

物,幻作種種所幻化事,所謂世閒天、

魔、梵、釋、沙門、梵志、諸龍、藥叉、阿素洛、

等人非人衆諸愚癡類迷執實有智

者幻師知無實性,但有種種虛妄相

現.如是諸法,雖如幻化,而有情類,愚

癡,不了非有,謂有無常計常,於諸法

中,種種分別.或分別色,或分別心,有

爲無爲,有漏無漏,如是等類種種分

別.由此分別,於諸法中,不如實知皆

如幻化.由不知故,生死輪迴.設諸有

情,於一切法,如實了知皆如幻化,則

於佛法,不復增長.所以者何?諸有情

類,本來皆有諸佛妙法,一切已有,無

退佛智故,諸有情,咸可安立於佛妙

法.覺慧無動,知法性空,無名無相,無

依無住,無取無執,無㝵無著,猶如虛

空,無阿賴耶,無尼延底,無上寂靜,最

極寂靜,無生無滅,無染無淨,無成無

壞,非有非無.由此於中,成甚深忍,常

不遠離諸佛妙法.所以者何?諸佛妙

法,離性離相,不可施設,不可宣說,不

可表示,遍有情類,猶若虛空.時,龍吉

祥聞甚深法,歡喜踊躍,讚妙吉祥:善

哉,善哉!尊者所說,甚深微妙,不可思

議,說諸有情,常不遠離諸佛妙法,誰

能信解?妙吉祥曰:諸佛眞子,皆能信

解.謂隨信行,若隨法行,若第八,若預

流,若一來,若不還,若阿羅漢,若諸獨

覺,若諸菩薩,已得不退、於諸白法,無

動無轉,已善安住畢竟空法、無所得

法,能深信解.所以者何?是諸菩薩,妙

菩提座,已現在前,能對世閒天、魔、梵、

釋、沙門、梵志、阿素洛等、人、非人前,大

師子吼:我於此座,結跏趺坐,乃至未

得無上菩提,終不中閒,暫解斯坐.何

以故?是諸菩薩,已善安住畢竟空法、

無所得法,不可動故.譬如帝杙極善

安固,諸牛王等,不能動搖,如是菩薩,

已善安住畢竟空法,無所得法,一切

有情不能傾動,令離覺所覺及菩提

座處.

龍吉祥言:覺所覺處、菩提座處,何所

謂耶?時,妙吉祥還詰彼曰:云何名爲

如來變化,云何如來變化之處,云何

如來變化所依,云何如來變化證法,

由此說爲如來變化說法示導?龍吉

祥言:我尚不見有實如來,況當見有

如來變化及變化處、變化所依、變化

證法,由此可說如來變化說法示導?

妙吉祥曰:善哉,善哉!所說所知甚爲

如理.汝已起證於一切法無所得忍,

能作是說,覺所覺等,應知亦然.龍吉

祥言:非一切法無所得忍有起有壞.

所以者何?以一切法空,無自性,自相

亦空.如是諸法,無相無對,無色無見,

與虛空等,云何得起於一切法無所

得忍?若一切法無所得忍,有可起義,

則谷響忍,若光影忍,若聚沫忍,若浮

泡忍,若陽焰忍,若芭蕉忍,若幻事忍,

若夢境忍,若變化忍,若鏡像忍,若尋

香城忍,若虛空界忍,應有起義.所以

者何?虛空等忍,有起義者,必無是處.

若菩薩摩訶薩,聞如是法,不驚不怖,

無惑無疑,心不沈沒,卽是菩薩無上

法忍.妙吉祥言:諸菩薩衆無得法忍,

豈無差別?龍吉祥曰:若菩薩衆,於少

分法,有執著者,是則名爲行有所得.

若諸菩薩作是念言:我於甚深,悉能

解了.是則名爲行有所得,若諸菩薩,

作是念言:我是成就甚深忍者.是則

名爲行有所得.若諸菩薩,作是念言:

我於甚深,悉能信受.是則名爲行有

所得.若諸菩薩,作是念言:我於諸義,

悉能解了.是則名爲行有所得.若諸

菩薩,作是念言:我於諸法,悉能覺了.

是則名爲行有所得.若諸菩薩,作是

念言:我能解了諸法本性.是則名爲

行有所得.若諸菩薩,作是念言:我能

修行諸菩薩道.是則名爲行有所得.

若諸菩薩,作是念言:我能嚴淨種種

佛土.是則名爲行有所得.若諸菩薩,

作是念言:我能成熟諸有情類.是則

名爲行有所得.若諸菩薩,作是念言:

我於菩提,決定當證.是則名爲行有

所得.若諸菩薩,作是念言:我定能轉

無上法輪.是則名爲行有所得.若諸

菩薩,作是念言:我能濟拔諸有情類.

是則名爲行有所得.若諸菩薩,作是

念言:我有所行,我有所證.是則名爲

行有所得.若諸菩薩,作是念言:我能

修行布施、淨戒、安忍、精進、靜慮、般若

波羅蜜多.是則名爲行有所得.若諸

菩薩,作是念言:我能修行四念住等

三十七種菩提分法.是則名爲行有

所得.若諸菩薩,作是念言:我能修行

靜慮、無量、等持、等至、陁羅尼門.是則

名爲行有所得若諸菩薩作是念言

我能趣證如來十力、四無所畏、四無

礙解、大慈、大悲、大喜、大捨,幷十八佛

不共法等無量無邊諸佛妙法.是則

名爲行有所得.菩薩不行有所得故,

無得法忍,非有差別.妙吉祥言:若爾,

菩薩云何修學趣菩提行?龍吉祥曰:

若菩薩衆,於諸法中,無所取著,是爲

修學趣菩提行.若菩薩衆,於諸法中,

無所恃怙,是爲修學趣菩提行.若菩

薩衆,現觀諸法依託衆緣,空無自性,

離我我所,是爲修學趣菩提行.若菩

薩衆,雖有所行,而無行想,是爲修學

趣菩提行.妙吉祥言:如是如是.誠如

所說.如人夢中,雖謂遊止種種方所,

而無去來,行、住、坐、臥,亦無眞實遊止

處,所菩薩亦爾,雖住寤時,有所修行,

而無行想,觀所行,行本性皆空,於諸

法中,無所取著,達一切法無狀無相,

無阿賴耶,無尼延底,與虛空等,本性

空寂.若諸菩薩,能如是行,無所執取.

離諸戲論,是天、人等眞淨福田.堪受

世閒恭敬供養.

爾時,龍吉祥菩薩摩訶薩,聞是語已,

歡喜踊躍,而作是言:唯然.尊者,我今

欲往室羅筏城,爲有情故,巡行乞食.

妙吉祥曰:隨汝意往.然於行時,勿得

擧足,勿得下足,勿屈勿伸,勿起於心,

勿興戲論,勿生路想,勿生城邑聚落

之想,勿生小大、男女之想,勿生街巷,

園林、舍宅、戶牖等想.所以者何?菩提

遠離諸所有想,無高無下,無卷無舒,

心絕動搖,言亡戲論,無有數量.是爲

菩薩所趣菩提.仁今若能如是行者,

隨意所往,而行乞食.時,龍吉祥旣承

教授教誡,威力入海喩定.譬如大海,

其水廣深,盈滿湛然,豐諸珍寶,含育

種種水族生命,如是此定,威力廣深,

神用難思,三業安靜,具功德寶,攝養

含識.時,有菩薩,名曰善思,爲欲令彼

速出定故,設大加行,觸動其身.雖令

三千大千世界諸山大地六反變動,

而龍吉祥身心宴寂,安固不動,如妙

高山.所以者何?彼由此定,令身、語,意,

安住無動.後從定起,雨諸香花,向誓

多林,曲躬合掌,至誠恭敬,而作是言:

歸命如來應正等覺,所證所說,無不

甚深,自性皆空,無染無得,能令聞者,

獲斯勝定.善思菩薩便問彼言:仁在

定中,覺地動不?龍吉祥曰:善思,當知

若諸身心有動轉者,見大地等,亦有

傾搖.諸佛世尊、不退菩薩及大獨覺、

大阿羅漢,身心安靜,遠離動搖,於諸

法中,不見不覺,有動有轉,有傾有搖.

所以者何?以常安住無動無轉、無傾

搖法,謂空、無相、無願寂靜,證相本空、

性遠離法.由住此法,身心無動.

時,妙吉祥見聞此已,歡喜讚歎龍吉

祥言:善哉,善哉!能成是事.今者隨意,

入城乞食.龍吉祥曰:我今已證海喩

勝定無上法食.於諸段食,不復希求.

我今唯求布施、淨戒、安忍、精進、靜慮、

般若、方便善巧、妙願、力、智波羅蜜多

及餘無邊菩薩勝行,疾證無上正等

菩提,轉妙法輪,拔有情類生死大苦,

令住究竟淸淨涅槃,我今欣求棄捨

諸行,不欲資養雜穢身心.今我由尊

眞淨善友,哀愍我力,證獲勝定.我今

頂禮殊妙吉祥、無邊吉祥、勇猛吉祥、

廣大吉祥、妙法吉祥、勝慧吉祥、難思

吉祥、大仙善友、眞淨善友.妙吉祥言:

善哉!仁者能得如是海喩勝定,了達

諸法如響,如像,如夢,如幻,如陽焰,如

光影,如變化事,如尋香城.汝今應求

如來十力、四無所畏、四無㝵解、大慈、

大悲、大喜、大捨,幷十八佛不共法等

無量無邊無上法食,用自資,益解脫

法身.一切如來應正等覺,皆由此食,

能經無量無數無邊不可思議殑伽

沙等大劫而住.所以者何?如是法食,

無漏無繫,能永解脫執著世閒,不出

離法,亦能永滅一切憍慢,無阿賴耶,

無尼延底,無諸戲論,本性空寂.一切

菩薩摩訶薩衆,皆希此食.汝亦當求,

勿求世閒下劣法食.龍吉祥曰:我今

聽尊所讚,如斯無上法食,已爲充足,

況得食耶我若當來得斯法食卽以

無食而爲方便,自充足已,復持,充足

一切有情.妙吉祥言:汝能充足虛空

界不?答曰:不能.妙吉祥言:汝能充足

響、像、夢、幻、陽焰、光影、諸變化事、尋香

城不?答曰:不能.妙吉祥言:汝頗能以

衆流,充足諸大海不?答曰:不能.妙吉

祥言:諸法亦爾,云何汝欲充足一切?

汝欲一切皆充足者,則欲充足太虛

空界,亦欲充足響、像、夢等,亦欲充足

一切大海,亦欲充足一切法空、無相、

無願,無造無作,無生無滅,亦欲充足

遠離寂靜,離染涅槃,畢竟解脫,亦欲

充足無色無見,無對一相,與虛空等

不可執取眞如法界.龍吉祥言:如尊

所說,食及食者,無不皆空,則諸有情,

應不資食.妙吉祥曰:如是如是.一切

有情,皆不資食.設佛化爲殑伽沙等

諸有情類,無不須食.汝令誰造爾所

食耶?龍吉祥言:化無所食,何假爲造?

妙吉祥曰:法及有情,皆如幻化.是故

一切無資食者.若諸有情,不能如實

了達諸法皆如幻化,則於諸趣生死

輪迴,虛妄執爲有所資持.然彼資持,

都不可得.如實觀察法及有情,自性

俱空,無少眞實,則於諸食,無所資持.

龍吉祥言:我今欲住斷除飢渴.妙吉

祥曰:飢渴尚無,何有能斷?譬如幻士,

作如是言:我今欲求陽焰中水,斷除

飢渴.汝今亦然.所以者何?以一切法,

皆如陽焰,一切有情,皆如幻士,云何

欲住斷除飢渴?虛妄分別所作法中,

能斷所斷,俱不可得.旣無飢渴,除斷

者誰?諸法本來自性充足,都無飢渴,

何所除斷?愚夫,於此,不如實知,謂我

飢渴,欲求除斷;諸有智者,能如實知

飢渴本無,不求除斷.旣能了達諸法

性空,不復輪迴生死,諸趣,遠離戲論,

無所分別,於一切法,住無所住,無依

無染,無入無出,畢竟解脫分別永無.

龍吉祥言:如如尊者說諸法要,如是

如是,法界出現.妙吉祥曰:非眞法界

有出有沒,有屈有伸.所以者何?眞法

界者,離相寂然,無出無沒,不可分別,

不可戲論,無依無住,無取無捨,無動

無轉,無染無淨.如虛空界,無動無轉,

無取無捨,無依無住,不可戲論,不可

分別,無出無沒,諸法亦爾,自相本空,

性亦非有,相不可得.若諸法相有可

得者,已般涅槃佛,應可得故.一切法,

無阿賴耶,無尼延底,無色無見,無對

無相,本來寂滅.是故諸佛如殑伽沙,

雖已般涅槃,而無一法滅.謂無色薀

滅及受、想、行、識薀滅,亦無眼處滅及

耳、鼻、舌、身、意處滅,亦無色處滅及聲、

香、味、觸、法處滅,亦無眼界滅及耳、鼻、

舌、身、意界滅,亦無色界滅及聲、香、味、

觸、法界滅,亦無眼識界滅及耳、鼻、舌、

身、意、識界滅,亦無眼觸滅及耳、鼻、舌、

身、意、觸滅,亦無眼觸爲緣所生諸受

滅及耳、鼻、舌、身、意觸爲緣所生諸受

滅,亦無地界滅及水、火、風、空、識界滅.

如是諸佛雖般涅槃而無一法般涅

槃者.諸有欲令般涅槃位,有法滅者

卽爲欲令太虛空界彼位亦滅.所以

者何?一切法性,本來寂滅,自性寂靜,

最極寂靜,不可更滅.諸愚夫類,不如

實知般涅槃時,方起滅想.謂我、我所

今時乃滅.彼由執著我及有情,廣說

乃至知者、見者,及由執有無自性法,

般涅槃時,一切永滅,我說彼類,皆不

能解脫生、老、病、死愁歎苦憂惱.所以

者何?彼愚癡類,於法本性,不知不覺.

由不知覺法本性故,與佛世尊及大

弟子、不退菩薩、於甚深法,有深信解,

恒樂受行無所得行,於過去佛,多種

善根,有大神通,具大勢力眞淨商主,

無上天仙,常有違諍.以違諍故,彼諸

愚夫,長夜沈淪不淨臭穢.一切賢聖,

咸遠避之,智者共訶鄙惡生死.如近

城邑村落,糞壤如如,晝夜人畜往來,

如是如是,增長不淨可惡臭穢便利

等物,如是愚夫,於法本性,不能覺了,

增長極惡生臭爛臭不淨生死,聖賢

訶毀,智者遠離.我說彼類,不能解脫

生老病等種種過患.時龍吉祥問言:

尊者,云何於法,能如實知?妙吉祥曰:

諸有能以無分別心,隨順遠離,趣向

遠離,臨至遠離,如是於法,能如實知.

龍吉祥言:誰於幻事,而能遠離?妙吉

祥曰卽此能於幻事遠離

爾時,善現來到其所言:二大士何所

談論?時,妙吉祥詰言:大德,今說何法,

名爲大士?我等不見有少實法可名

大士,而共談論.大聖法王,亦未曾說

有少實法名大士者.諸法如響,皆非

眞實,其響豈能有所談論?具壽善現

聞是語已,入無所得三摩地門,經須

臾閒,還從定起,合掌恭敬,向誓多林,

作如是言:我今歸佛所證所說,無不

甚深,微妙寂靜,難見難覺,非所尋思,

超尋思境,永害執取,斷諸纏縛.如是

妙法,不可思議.令諸有情,聞獲利樂.

若諸菩薩,已得不退,曼殊室利,而爲

上首,乃至或有最初發心,趣大菩提

諸菩薩衆,皆共於此甚深法中,展轉

相親,作斯談論.妙吉祥曰:大德,當知

此中無親無不親者,亦無迷謬不迷

謬者,又無展轉共談論事.所以者何?

無有少法,能與少法,爲親怨等.何以

故?以一切法無所有故.具壽善現復

言:向者,見二大士共論深法,云何而

言,無談論事?妙吉祥曰:大德,頗聞幻

士,夢境、響、像、陽焰、光影、變化及尋香

城,展轉共論深法義不?答言:不也.妙

吉祥言:諸法如幻夢境響等,云何可

言見共談論?豈有幻士,聞化佛說甚

深法義,信解受持,取相思惟名身等

事?爾時,善現聞是語已,於此方所,便

入滅定.時,舍利子來至其處,問妙吉

祥:大士,頗知善現今者入何等定?妙

吉祥言:唯.舍利子,大德善現不違少

法.由此常入不違法定、無所住定、無

依法定、無執藏定、害執藏定.非住此

中,有言有說,有來有往,有住有臥.何

以故?大德善現信解諸法自性皆空,

不可得故.時,舍利子復問:諸法以何

爲性?妙吉祥言:諸法皆以無性爲性.

如是無性,亦不可得.善現爾時,便從

定起.妙吉祥曰:食時將至,宜速入城,

巡行乞食.善現對曰:大士,當知我今

不復入城乞食.所以者何?我已遠離

一切城邑村落等想,亦已遠離諸色,

聲、香、味、觸、法想.妙吉祥曰:大德善現,

若已遠離一切想者,云何現有遊履

往來?善現詰言:如來變化云何現有

色、受、想、行、識等諸法?云何現有遊履

往來,屈伸顧視?妙吉祥曰:善哉,善哉!

大德善現佛之眞子.是故如來常說,

善現得無諍住最爲第一.復言:大德,

且止斯事.我欲入城,巡行乞食,飯食

事訖,詣如來所,我當奉請,令諸大德

設希有食,令獲善利.舍利子言:大士,

今者欲爲我輩,設何等食?妙吉祥曰:

大德,我今所設食者,不可分段,不可

呑咽,非香、味、觸,非三界攝,亦非不繫.

大德,當知如是妙食,是如來食,非餘

食也.舍利子言:今我等輩,聞大士說

希有食名,悉已飽滿,況當得食?妙吉

祥曰:我此食者,肉、天、慧、眼,皆不能見.

爾時,善現及舍利子,聞如是語,俱入

滅定.時,善思菩薩問妙吉祥言:今二

上人,食何等食?入何等定?妙吉祥言:

此二尊者,食無漏食,入無所依無雜

染定.諸食此食,住此定者,畢竟不復

食三界食.

爾時,善現及舍利子,俱從定起,與妙

吉祥及諸菩薩、聲聞等衆,互相慶慰,

各各入城,隨意所往,巡行乞食.具壽

善現隨入一家空靜之所,默然而住.

有近事女,見已問言:大德,住斯爲何

所欲?善現報曰:姊妹,當知爲乞食故,

我來住此.近事女言:聖者善現,今於

食想未遍知耶?善現報言:我從本際,

所有食想,皆已遍知.所以者何?一切

食想,前中後際,皆自然空.近事女言:

唯然.聖者應自伸手,我當奉食.具壽

善現便伸其手,近事女言:聖者善現,

阿羅漢手,今此是耶?善現報言:阿羅

漢手,非所能見,亦不可伸.譬如幻士

問幻士曰:何等名爲幻士之手?吾今

欲見,請爲伸之.姊妹當知彼幻士手,

頗有能見及可伸耶?近事女言:不也,

大德.善現報曰:如是姊妹,佛說一切

如幻,皆空故,不可言阿羅漢手,實有

可見及有可伸.時彼女人,聞如是說,

尋卽不見善現之手.遂經淹久,不得

施食.欲置鉢中,鉢復不現.彼近事女,

遶善現身,循環覓手,竟不能得,瞬息

之閒,身亦不現,卽便恭敬讚善現言:

善哉,善哉!聖者.聖者乃能如是,身亦

不住相,亦不現,實爲希有.是故如來

常說,善現得無諍住最爲第一.時,近

事女卽於是處,永斷我見,獲預流果.

具壽善現便現其身,讚言:善哉,善哉!

姊妹,遂能如是成丈夫業.爾時,女人

踊躍歡喜,以所持食,奉施善現.善現

受已,出還食之.時,妙吉祥與諸菩薩、

聲聞等衆,各飯食已,俱詣佛所,頂禮

雙足,右遶三帀,退坐一面,以如上事,

具白世尊.爾時,如來聞其所述,卽便

讚曰:善哉,善哉!汝等乃能成斯勝事.

當知皆是佛之神力.具壽善現亦以

所經化近事女,得初果事,以白於佛.

爾時,世尊亦讚歎彼善巧方便.時,妙

吉祥謂善現曰:彼近事女,所斷我見,

卽非我見.是故如來說名我見.如是

大德,諸有發趣菩薩乘者,於一切法,

應知應見應深信解.云何信解?謂如

其法,不住於想.所以者何?大德善現,

夫法想者,卽非法想.是故如來說名

法想.大德,當知若菩薩摩訶薩,無數

世界成滿七寶,持用布施;有善男子

善女人等,於此般若波羅蜜多,乃至

受持一四句頌,爲他開示,無開示想.

是善男子善女人等,所獲福聚,甚多

於前.爾時,世尊而說頌曰:

如星翳燈幻 露泡夢電雲 於一切有爲

應作如是觀.

時,薄伽梵說是經已,一切菩薩及諸

苾芻、世閒天、人、阿素洛等一切衆會,

聞佛所說,皆大歡喜,信受奉行.

大般若波羅蜜多經卷第五百七十六

己亥歲高麗國大藏都監奉

勅雕造

大般若經第九會能斷金剛分序 珍

西明寺沙門 玄則 撰

竊尋浩汗其源者,必摠靈怪之儲;紛

糾其峯者,自動鬱冥之觀.況沖照倬

存,逸韻遐擧,規眞附體,紐玄立極?根

大衍於初會,革小成於後心,蓄靈薀

福,信哉宜矣.故其承閑語要,三問桀

其摽;節理情塗,兩如肅其致.窮非想

以布想,弘不濟之大勳;攝衆度以檀

度,勵無行之廣德.願侔曒日,挌虛空

而未量;信異隨風,汎聲香而不住.忘

法身於相好,豈見如來?分剎土於微

塵,誰爲世界?河沙數非多之多福,山

王比非大之大身.法性絕言,謂有說

而便謗;菩提離取,知無授而乃成.皆

所以拂靄疑津,翦萌心逕.賞觸類而

不極,悋緣情而必盡.然金剛之銳,償

二物之可銷;對除之猛,雖一念其無

罣.詞必擧凡,故率言每約;理好鉤賾,

故屬意多迷.前聖由之著論,後賢所

以殷學.非直有緣振旦,實亦見重昌

期.廣略二本,前後五譯,無新無故,逾

練逾明.然經卷所在,則爲有佛,故受

持之迹,其驗若神,傳之物聽,具如別

錄.爾其刷蕩二邊,彰明九觀.雲飄絲

鬢,愁含變滅之影;電轉珠目,榮遷倏

忽之光.星夜編而曉落,則邪見難保;

露陰泫而陽晞,則危薀方促.以有爲

之若此,加無相之如彼,寧不荷付囑

之?遙恩躬受行之美證矣.

大般若波羅蜜多經卷第五百七十七 珍

三藏法師玄奘奉 詔譯

第九能斷金剛分

如是我聞.一時,薄伽梵在室羅筏,住

誓多林給孤獨園,與大苾芻衆千二

百五十人俱.爾時,世尊於日初分,整

理裳服,執持衣鉢,入室羅筏大城,乞

食.時,薄伽梵於其城中,行乞食已,出

還本處,飯食訖,收衣鉢,洗足已,於食

後時,敷如常座,結跏趺坐,端身正願,

住對面念.時,諸苾芻來詣佛所,到已,

頂禮,世尊雙足,右遶三帀,退坐一面.

具壽善現亦於如是衆會中坐.

爾時,衆中,具壽善現從座而起,偏袒

一肩,右膝著地,合掌恭敬,而白佛言;

希有!世尊,乃至如來應正等覺,能以

最勝攝受,攝受諸菩薩摩訶薩;乃至

如來應正等覺,能以最勝付囑,付囑

諸菩薩摩訶薩世尊諸有發趣菩薩

乘者,應云何住,云何修行,云何攝伏

其心?作是語已.

爾時,世尊告具壽善現曰:善哉,善哉!

善現,如是如是.如汝所說,乃至如來

應正等覺,能以最勝攝受,攝受諸菩

薩摩訶薩;乃至如來應正等覺,能以

最勝付囑,付囑諸菩薩摩訶薩.是故

善現,汝應諦聽,極善作意.吾當爲汝

分別解說.諸有發趣菩薩乘者,應如

是住,如是修行,如是攝伏其心.具壽

善現白佛言:如是如是.世尊,願樂欲聞.

佛言:善現,諸有發趣菩薩乘者,應當

發起如是之心:所有諸有情,有情攝

所攝,若卵生,若胎生,若濕生,若化生,

若有色若無色,若有想若無想,若非

有想非無想,乃至有情界施設所施

設,如是一切,我當皆令於無餘依妙

涅槃界,而般涅槃.雖度如是無量有

情,令滅度已,而無有情,得滅度者.何

以故?善現,若諸菩薩摩訶薩,有情想

轉,不應說名菩薩摩訶薩.所以者何?

善現,若諸菩薩摩訶薩不應說言有

情想轉.如是命者想、士夫想、補特伽

羅想、意生想、摩納婆想、作者想、受者

想轉,當知亦爾.何以故?善現,無有少

法,名爲發趣菩薩乘者.

復次,善現,若菩薩摩訶薩,不住於事,

應行布施;都無所住,應行布施.不住

於色,應行布施;不住聲、香、味、觸、法,應

行布施.善現,如是菩薩摩訶薩,如不

住相想,應行布施.何以故?善現,若菩

薩摩訶薩,都無所住而行布施,其福

德聚,不可取量.佛告善現:於汝意云

何?東方虛空可取量不?善現答言:不

也,世尊.善現,如是南西北方、四維上

下,周遍十方一切世界虛空,可取量

不?善現答言:不也,世尊.佛言:善現,如

是如是.若菩薩摩訶薩,都無所住而

行布施,其福德聚,不可取量,亦復如

是.善現,菩薩如是如不住相想,應行

布施.

佛告善現:於汝意云何?可以諸相具

足,觀如來不?善現答言:不也.世尊,不

應以諸相具足,觀於如來.何以故?如

來說諸相具足,卽非諸相具足.說是

語已,佛復告具壽善現言:善現,乃至

諸相具足,皆是虛妄;乃至非相具足,

皆非虛妄.如是以相非相,應觀如來.

說是語已,具壽善現復白佛言:世尊,

頗有有情,於當來世,後時後分,後五

百歲,正法將滅,時分轉時,聞說如是

色經典句,生實想不?佛告善現:勿作

是說:頗有有情,於當來世,後時後分,

後五百歲,正法將滅,時分轉時,聞說

如是色經典句,生實想不?然復善現,

有菩薩摩訶薩,於當來世,後時後分,

後五百歲,正法將滅,時分轉時,具足

尸羅,具德具慧.復次,善現,彼菩薩摩

訶薩,非於一佛所,承事供養,非於一

佛所,種諸善根.然復善現,彼菩薩摩

訶薩,於其非一百千佛所,承事供養

於其非一百千佛所,種諸善根,乃能

聞說如是色經典句,當得一淨信心.

善現,如來以其佛智,悉已知彼,如來

以其佛眼,悉已見彼.善現,如來悉已

覺彼一切有情當生無量無數福聚,

當攝無量無數福聚.何以故?善現,彼

菩薩摩訶薩,無我想轉,無有情想,無

命者想,無士夫想,無補特伽羅想,無

意生想,無摩納婆想,無作者想,無受

者想轉.善現,彼菩薩摩訶薩,無法想

轉,無非法想轉,無想轉,亦無非想轉.

所以者何?善現,若菩薩摩訶薩,有法

想轉,彼卽應有我執、有情執、命者執、

補特伽羅等執.若有非法想轉,彼亦

應有我執、有情執、命者執、補特伽羅

等執.何以故?善現,不應取法,不應取

非法.是故如來密意而說筏喩法門.

諸有智者,法尚應斷,何況非法?

佛復告具壽善現言:善現,於汝意云

何?頗有少法,如來應正等覺證得阿

耨多羅三藐三菩提耶?頗有少法,如

來應正等覺是所說耶?善現答言:世

尊,如我解佛所說義者,無有少法,如

來應正等覺證得阿耨多羅三藐三

菩提,亦無有少法,是如來應正等覺

所說.何以故?世尊,如來應正等覺所

證,所說,所思惟法,皆不可取,不可宣

說,非法非非法.何以故?以諸賢聖補

特伽羅,皆是無爲之所顯故.

佛告善現:於汝意云何?若善男子或

善女人,以此三千大千世界盛滿七

寶,持用布施,是善男子或善女人,由

此因緣,所生福聚,寧爲多不?善現答

言:甚多,世尊,甚多.善逝,是善男子或

善女人,由此因緣,所生福聚,其量甚

多.何以故?世尊,福德聚,福德聚者,如

來說爲非福德聚.是故如來說名福

德聚,福德聚.

佛復告善現言:善現,若善男子或善

女人,以此三千大千世界盛滿七寶,

持用布施;若善男子或善女人,於此

法門乃至四句伽他,受持讀誦,究竟

通利,及廣爲他,宣說開示,如理作意,

由是因緣,所生福聚,甚多於前,無量

無數.何以故?一切如來應正等覺阿

耨多羅三藐三菩提,皆從此經出;諸

佛世尊,皆從此經生.所以者何?善現,

諸佛法,諸佛法者,如來說爲非諸佛

法.是故如來說名諸佛法,諸佛法.佛

告善現:於汝意云何?諸預流者,頗作

是念:我能證得預流果不?善現答言:

不也.世尊,諸預流者,不作是念:我能

證得預流之果.何以故?世尊,諸預流

者,無少所預,故名預流;不預色、聲、香、

味、觸法,故名預流.世尊,若預流者,作

如是念;我能證得預流之果.卽爲執

我、有情、命者、士夫、補特伽羅等.佛告

善現:於汝意云何?諸一來者,頗作是

念:我能證得一來果不?善現答言:不

也.世尊,諸一來者,不作是念:我能證

得一來之果.何以故?世尊,以無少法

證一來性,故名一來.佛告善現:於汝

意云何?諸不還者,頗作是念:我能證

得不還果不?善現答言:不也,世尊,諸

不還者,不作是念:我能證得不還之

果.何以故?世尊,以無少法證不還性,

故名不還.佛告善現:於汝意云何?諸

阿羅漢,頗作是念:我能證得阿羅漢

不?善現答言:不也.世尊,諸阿羅漢不

作是念:我能證得阿羅漢性.何以故?

世尊,以無少法名阿羅漢.由是因緣,

名阿羅漢.世尊,若阿羅漢作如是念;

我能證得阿羅漢性.卽爲執我、有情、

命者士夫補特伽羅等所以者何世

尊,如來應正等覺說我得無諍住最

爲第一.世尊,我雖是阿羅漢,永離貪

欲,而我未曾作如是念:我得阿羅漢,

永離貪欲.世尊,我若作如是念:我得

阿羅漢,永離貪欲者.如來不應記說

我言:善現,善男子得無諍住最爲第

一.以都無所住.是故如來說名無諍

住,無諍住.

佛告善現:於汝意云何?如來昔在然

燈如來應正等覺所,頗於少法,有所

取不?善現答言:不也.世尊,如來昔在

然燈如來應正等覺所都無少法而

有所取.佛告善現:若有菩薩作如是

言:我當成辦佛土功德莊嚴.如是菩

薩,非眞實語.何以故?善現,佛土功德

莊嚴,佛土功德莊嚴者,如來說非莊

嚴.是故如來說名佛土功德莊嚴,佛

土功德莊嚴.是故善現,菩薩如是,都

無所住,應生其心.不住於色,應生其

心;不住非色,應生其心;不住聲、香、味、

觸、法,應生其心;不住非聲、香、味、觸、法,

應生其心.都無所住,應生其心.

佛告善現:如有士夫,具身大身,其色

自體,假使譬如妙高山王,善現,於汝

意云何?彼之自體,爲廣大不?善現答

言:彼之自體,廣大,世尊.廣大,善逝.何

以故?世尊,彼之自體,如來說非彼體,

故名自體,非以彼體,故名自體.

佛告善現:於汝意云何?乃至殑伽河

中所有沙數,假使有如是沙等殑伽

河,是諸殑伽河沙,寧爲多不?善現答

言:甚多,世尊.甚多,善逝.諸殑伽河,尚

多無數,何況其沙?佛言:善現,吾今告

汝,開覺於汝.假使若善男子或善女

人,以妙七寶盛滿,爾所殑伽河沙等

世界,奉施如來應正等覺,善現,於汝

意云何?是善男子或善女人,由此因

緣,所生福聚,寧爲多不?善現答言:甚

多,世尊.甚多,善逝.是善男子或善女

人,由此因緣,所生福聚,其量甚多.佛

復告善現:若以七寶盛滿,爾所沙等

世界,奉施如來應正等覺;若善男子

或善女人,於此法門,乃至四句伽他,

受持讀誦,究竟通利,及廣爲他,宣說

開示,如理作意,由此因緣,所生福聚,

甚多於前,無量無數.

復次,善現,若地方所,於此法門,乃至

爲他宣說開示四句伽他,此地方所,

尚爲世閒諸天及人、阿素洛等之所

供養,如佛靈廟,何況有能於此法門,

具足究竟,書寫,受持讀誦,究竟通利,

及廣爲他,宣說開示,如理作意?如是

有情,成就最勝希有功德.此地方所

大師所住,或隨一一尊重處所,若諸

有智,同梵行者.說是語已.

具壽善現復白佛言:世尊,當何名此

法門?我當云何奉持?作是語已,佛告

善現言:具壽,今此法門名爲能斷金

剛般若波羅蜜多.如是名字,汝當奉

持.何以故?善現,如是般若波羅蜜多,

如來說爲非般若波羅蜜多.是故如

來說名般若波羅蜜多.

佛告善現:於汝意云何?頗有少法,如

來可說不?善現答言:不也.世尊,無有

少法,如來可說.佛告善現:乃至三千

大千世界大地微塵,寧爲多不?善現

答言:此地微塵,甚多,世尊.甚多,善逝.

佛言:善現,大地微塵,如來說非微塵.

是故如來說名大地微塵.諸世界,如

來說非世界.是故如來說名世界.

佛告善現:於汝意云何?應以三十二

大士夫相,觀於如來應正等覺不?善

現答言:不也.世尊,不應以三十二大

士夫相,觀於如來應正等覺.何以故?

世尊,三十二大士夫相,如來說爲非

相.是故如來說名三十二大士夫相.

佛復告善現言:假使若有善男子或

善女人,於日日分,捨施殑伽河沙等

自體,如是經殑伽河沙等劫數,捨施

自體;復有善男子或善女人,於此法

門,乃至四句伽他,受持讀誦,究竟通

利,及廣爲他,宣說開示,如理作意,由

是因緣,所生福聚,甚多於前,無量無數.

爾時,具壽善現聞法威力,悲泣墮淚,

俛仰捫淚,而白佛言:甚奇希有!世尊.

最極希有!善逝.如來今者,所說法門,

普爲發趣最上乘者,作諸義利;普爲

發趣最勝乘者,作諸義利.世尊,我昔

生智以來,未曾得聞如是法門.世尊,

若諸有情聞說如是甚深經典,生眞

實想,當知成就最勝希有.何以故?世

尊,諸眞實想,眞實想者,如來說爲非

想.是故如來說名眞實想,眞實想,世

尊,我今聞說如是法門,領悟信解,未

爲希有若諸有情於當來世後時後

分,後五百歲,正法將滅,時分轉時,當

於如是甚深法門,領悟信解,受持讀

誦,究竟通利,及廣爲他,宣說開示,如

理作意,當知成就最勝希有.何以故?

世尊,彼諸有情,無我想轉,無有情想,

無命者想,無士夫想,無補特伽羅想,

無意生想,無摩納婆想,無作者想,無

受者想轉.所以者何?世尊,諸我想,卽

是非想.諸有情想、命者想、士夫想、補

特伽羅想、意生想、摩納婆想、作者想、

受者想、卽是非想.何以故?諸佛世尊

離一切想.作是語已.

爾時,世尊告具壽善現言:如是如是.

善現,若諸有情,聞說如是甚深經典,

不驚不懼,無有怖畏,當知成就最勝

希有.何以故?善現,如來說最勝波羅

蜜多,謂般若波羅蜜多.善現,如來所

說最勝波羅蜜多,無量諸佛世尊所

共宣說故,名最勝波羅蜜多.如來說

最勝波羅蜜多,卽非波羅蜜多.是故

如來說名最勝波羅蜜多.

復次,善現,如來說忍辱波羅蜜多,卽

非波羅蜜多.是故如來說名忍辱波

羅蜜多.何以故?善現,我昔過去世,曾

爲羯利王,斷支節肉,我於爾時,都無

我想,或有情想,或命者想,或士夫想

或補特伽羅想,或意生想,或摩納婆

想或作者想或受者想我於爾時都

無有想,亦非無想.何以故?善現,我於

爾時,若有我想,卽於爾時,應有恚想.

我於爾時,若有有情想、命者想、士夫

想、補特伽羅想、意生想、摩納婆想、作

者想、受者想,卽於爾時,應有恚想.何

以故?善現,我憶過去五百生中,曾爲

自號忍辱仙人.我於爾時,都無我想,

無有情想,無命者想,無士夫想,無補

特伽羅想,無意生想,無摩納婆想,無

作者想,無受者想.我於爾時,都無有

想,亦非無想.是故善現,菩薩摩訶薩

遠離一切想,應發阿耨多羅三藐三

菩提心.不住於色,應生其心;不住非

色,應生其心;不住聲、香、味、觸、法,應生

其心;不住非聲、香、味、觸、法,應生其心.

都無所住,應生其心.何以故?善現,諸

有所住,則爲非住.是故如來說諸菩

薩,應無所住,而行布施;不應住色、聲、

香、味、觸、法,而行布施.

復次,善現,菩薩摩訶薩,爲諸有情作

義利故,應當如是棄捨布施.何以故?

善現,諸有情想,卽是非想.一切有情,

如來卽說爲非有情.善現,如來是實

語者,諦語者,如語者,不異語者.復次,

善現,如來現前,等所證法,或所說法,

或所思法,卽於其中,非諦非妄.善現,

譬如士夫,入於闇室,都無所見,當知

菩薩若墮於事,謂墮於事,而行布施,

亦復如是.善現,譬如明眼士夫,過夜

曉已,日光出時,見種種色,當知菩薩

不墮於事,謂不墮事,而行布施,亦復

如是.

復次,善現,若善男子或善女人,於此

法門,受持讀誦,究竟通利,及廣爲他,

宣說開示,如理作意,則爲如來以其

佛智,悉知是人;則爲如來以其佛眼,

悉見是人;則爲如來悉覺是人.如是

有情,一切當生無量福聚.

復次,善現,假使善男子或善女人,日

初時分,以殑伽河沙等自體布施,日

中時分,復以殑伽河沙等自體布施,

日後時分,亦以殑伽河沙等自體布

施,由此異門,經於俱胝那庾多百千

劫,以自體布施;若有聞說如是法門,

不生誹謗,由此因緣,所生福聚,尚多

於前,無量無數,何況能於如是法門,

具足畢竟書寫,受持讀誦,究竟通利,

及廣爲他,宣說開示,如理作意?

復次,善現,如是法門不可思議,不可

稱量,應當希冀不可思議所感異熟.

善現,如來宣說如是法門,爲欲饒益

趣最上乘諸有情故,爲欲饒益趣最

勝乘諸有情故.善現,若有於此法門,

受持讀誦,究竟通利,及廣爲他,宣說

開示,如理作意,卽爲如來以其佛智,

悉知是人;卽爲如來以其佛眼,悉見

是人;則爲如來悉覺是人.如是有情,

一切成就無量福聚,皆當成就不可

思議不可稱量無邊福聚.善現,如是

一切有情,其肩,荷擔如來無上正等

菩提.何以故?善現,如是法門,非諸下

劣信解有情所能聽聞.非諸我見,非

諸有情見,非諸命者見,非諸士夫見,

非諸補特伽羅見,非諸意生見,非諸

摩納婆見,非諸作者見,非諸受者見

所能聽聞.此等若能受持讀誦,究竟

通利,及廣爲他,宣說開示,如理作意,

無有是處.復次,善現,若地方所,開此

經典,此地方所,當爲世閒諸天及人、

阿素洛等之所供養,禮敬右遶,如佛

靈廟.

復次,善現,若善男子或善女人,於此

經典,受持讀誦,究竟通利,及廣爲他,

宣說開示,如理作意,若遭輕毀,極遭

輕毀.所以者何?善現,是諸有情,宿生

所造諸不淨業,應感惡趣,以現法中,

遭輕毀故,宿生所造諸不淨業,皆悉

消盡,當得無上正等菩提.何以故?善

現,我憶過去於無數劫,復過無數,於

然燈如來應正等覺,先復過先,曾値

八十四俱胝那庾多百千諸佛,我皆

承事,旣承事已,皆無違犯.善現,我於

如是諸佛世尊,皆得承事,旣承事已,

皆無違犯.若諸有情,後時後分,後五

百歲,正法將滅時分轉時,於此經典,

受持讀誦,究竟通利,及廣爲他,宣說

開示,如理作意,善現,我先福聚,於此

福聚,百分計之所不能及.如是千分,

若百千分,若俱胝百千分,若俱胝那

庾多百千分,若數分,若計分,若筭分,

若喩分,若鄔波尼殺曇分,亦不能及.

善現,我若具說當於爾時,是善男子

或善女人所生福聚,乃至是善男子

是善女人所攝福聚,有諸有情,則便

迷悶,心惑狂亂.是故善現,如來宣說

如是法門,不可思議,不可稱量,應當

希冀不可思議所感異熟.

爾時,具壽善現復白佛言:世尊,諸有

發趣菩薩乘者,應云何住,云何修行,

云何攝伏其心?佛告善現:諸有發趣

菩薩乘者,應當發起如是之心:我當

皆令一切有情,於無餘依妙涅槃界,

而般涅槃.雖度如是一切有情令滅

度已,而無有情得滅度者.何以故?善

現,若諸菩薩摩訶薩,有情想轉,不應

說名菩薩摩訶薩.所以者何?若諸菩

薩摩訶薩,不應說言有情想轉.如是

命者想、士夫想、補特伽羅想、意生想、

摩納婆想、作者想、受者想轉,當知亦

爾.何以故?善現,無有少法,名爲發趣

菩薩乘者.

佛告善現:於汝意云何?如來昔於然

燈如來應正等覺所,頗有少法,能證

阿耨多羅三藐三菩提不?作是語已.

具壽善現白佛言:世尊,如我解佛所

說義者,如來昔於然燈如來應正等

覺所,無有少法,能證阿耨多羅三藐

三菩提.說是語已.佛告具壽善現言:

如是如是.善現,如來昔於然燈如來

應正等覺所,無有少法,能證阿耨多

羅三藐三菩提.何以故?善現,如來昔

於然燈如來應正等覺所,若有少法,

能證阿耨多羅三藐三菩提者,然燈

如來應正等覺,不應授我記言:汝摩

納婆,於當來世,名釋迦牟尼如來應

正等覺.善現,以如來無有少法,能證

阿耨多羅三藐三菩提.是故,然燈如

來應正等覺,授我記言:汝摩納婆,於

當來世,名釋迦牟尼如來應正等覺.

所以者何?善現,言如來者,卽是眞實

眞如增語;言如來者,卽是無生法性

增語;言如來者,卽是永斷道路增語;

言如來者,卽是畢竟不生增語.何以

故?善現,若實無生,卽最勝義.善現,若

如是說:如來應正等覺能證阿耨多

羅三藐三菩提者,當知此言爲不眞

實.所以者何?善現,由彼謗我起不實

執.何以故?善現,無有少法,如來應正

等覺,能證阿耨多羅三藐三菩提.善

現,如來現前,等所證法,或所說法,或

所思法,卽於其中,非諦非妄.是故如

來說一切法,皆是佛法.善現,一切法,

一切法者,如來說非一切法.是故如

來說名一切法一切法.

佛告善現:譬如士夫具身大身.具壽

善現卽白佛言:世尊,如來所說士夫

具身大身,如來說爲非身.是故說名

具身大身.佛言:善現,如是如是.若諸

菩薩,作如是言:我當滅度無量有情.

是則不應說名菩薩.何以故?善現,頗

有少法,名菩薩不?善現答言:不也.世

尊,無有少法,名爲菩薩.佛告善現:有

情有情者,如來說非有情.故名有情.

是故如來說一切法,無有有情,無有

命者,無有士夫,無有補特伽羅等.善

現,若諸菩薩,作如是言:我當成辦佛

土功德莊嚴.亦如是說.何以故?善現,

佛土功德莊嚴,佛土功德莊嚴者,如

來說非莊嚴.是故如來說名佛土功

德莊嚴,佛土功德莊嚴.善現,若諸菩

薩,於無我法,無我法深信解者,如來

應正等覺說爲菩薩菩薩.

佛告善現:於汝意云何?如來等現有

肉眼不?善現答言:如是.世尊,如來等

現有肉眼.佛言:善現,於汝意云何?如

來等現有天眼不?善現答言:如是.世

尊,如來等現有天眼.佛言:善現,於汝

意云何?如來等現有慧眼不?善現答

言:如是.世尊,如來等現有慧眼.佛言:

善現,於汝意云何?如來等現有法眼

不?善現答言:如是.世尊,如來等現有

法眼.佛言:善現,於汝意云何?如來等

現有佛眼不?善現答言:如是.世尊,如

來等現有佛眼.

佛告善現:於汝意云何?乃至殑伽河

中所有諸沙,如來說是沙不?善現答

言:如是,世尊.如是,善逝.如來說是沙.

佛言:善現,於汝意云何?乃至殑伽河

中所有沙數,假使有如是等殑伽河,

乃至是諸殑伽河中所有沙數,假使

有如是等世界,是諸世界,寧爲多不?

善現答言:如是,世尊.如是,善逝.是諸

世界,其數甚多.佛言:善現,乃至爾所

諸世界中所有有情,彼諸有情,各有

種種,其心流注,我悉能知.何以故?善

現,心流注,心流注者,如來說非流注.

是故如來說名心流注,心流注.所以

者何?善現,過去心不可得,未來心不

可得,現在心不可得.

佛告善現:於汝意云何?若善男子或

善女人,以此三千大千世界盛滿七寶,

奉施如來應正等覺,是善男子或善

女人,由是因緣,所生福聚,寧爲多不?

善現答言:甚多,世尊.甚多,善逝.佛言:

善現,如是如是.彼善男子或善女人,由

此因緣,所生福聚,其量甚多.何以故?

善現,若有福聚,如來不說福聚,福聚.

佛告善現:於汝意云何?可以色身圓

實,觀如來不?善現答言:不也.世尊,不

可以色身圓實,觀於如來.何以故?世

尊,色身圓實,色身圓實者,如來說非

圓實.是故如來說名色身圓實,色身

圓實.

佛告善現:於汝意云何?可以諸相具

足,觀如來不?善現答言:不也.世尊,不

可以諸相具足,觀於如來.何以故?世

尊,諸相具足,諸相具足者,如來說爲

非相具足.是故如來說名諸相具足,

諸相具足.

佛告善現:於汝意云何?如來頗作是

念:我當有所說法耶?善現,汝今勿當

作如是觀.何以故?善現,若言如來有

所說法,卽爲謗我爲非善取.何以故?

善現,說法,說法者,無法可得,故名說法.

爾時,具壽善現白佛言:世尊,於當來

世,後時後分,後五百歲,正法將滅時

分轉,時頗有有情聞說如是色類法

已,能深信不?佛言:善現,彼非有情,非

不有情.何以故?善現,一切有情者,如

來說非有情,故名一切有情.

佛告善現:於汝意云何?頗有少法,如

來應正等覺,現證無上正等菩提耶?

具壽善現白佛言:世尊,如我解佛所

說義者,無有少法,如來應正等覺,現

證無上正等菩提.佛言:善現,如是如

是.於中少法,無有無得,故名無上正

等菩提.復次,善現,是法平等,於其中

閒,無不平等,故名無上正等菩提.以

無我性,無有情性,無命者性,無士夫

性,無補特伽羅等性,平等故,名無上

正等菩提.一切善法無不現證,一切

善法無不妙覺.善現,善法,善法者,如

來一切說爲非法.是故如來說名善

法善法.

復次,善現,若善男子或善女人,集七

寶聚,量等三千大千世界,其中所有

妙高山王,持用布施;若善男子或善

女人,於此般若波羅蜜多經中,乃至

四句伽他,受持讀誦,究竟通利,及廣

爲他,宣說開示,如理作意,善現,前說

福聚,於此福聚,百分計之所不能及.

如是千分,若百千分,若俱胝百千分,

若俱胝那庾多百千分,若數分,若計

分,若筭分,若喩分,若烏波尼殺曇分,

亦不能及.

佛告善現:於汝意云何?如來頗作是

念:我當度脫諸有情耶?善現,汝今勿

當作如是觀.何以故?善現,無少有情,

如來度者.善現,若有有情,如來度者,

如來卽應有其我執,有有情執,有命

者執,有士夫執,有補特伽羅等執.善

現,我等執者,如來說爲非執,故名我

等執,而諸愚夫異生强有此執.善現,

愚夫、異生者,如來說爲非生,故名愚

夫、異生.

佛告善現:於汝意云何?可以諸相具

足,觀如來不?善現答言:如我解佛所

說義者,不應以諸相具足,觀於如來.

佛言:善現,善哉,善哉!如是如是.如汝

所說,不應以諸相具足,觀於如來.善

現,若以諸相具足,觀如來者,轉輪聖

王,應是如來.是故不應以諸相具足,

觀於如來.如是應以諸相非相,觀於

如來.爾時,世尊而說頌曰:

諸以色觀我 以音聲尋我 彼生履邪斷

不能當見我. 應觀佛法性 卽導師法身

法性非所識 故彼不能了.

佛告善現:於汝意云何?如來應正等

覺以諸相具足現證無上正等覺耶

善現,汝今勿當作如是觀.何以故?善

現,如來應正等覺,不以諸相具足,現

證無上正等菩提.

復次,善現,如是發趣菩薩乘者,頗施

設少法若壞若斷耶?善現,汝今勿當

作如是觀.諸有發趣菩薩乘者,終不

施設少法若壞若斷.

復次,善現,若善男子或善女人,以殑

伽河沙等世界盛滿七寶奉施如來

應正等覺;若有菩薩,於諸無我無生

法中,獲得堪忍,由是因緣,所生福聚,

甚多於彼.

復次,善現,菩薩不應攝受福聚.具壽

善現卽白佛言世尊云何菩薩不應

攝受福聚?佛言:善現,所應攝受,不應

攝受.是故說名所應攝受.

復次,善現,若有說言如來若去若來,

若住若坐,若臥,是人不解我所說義.

何以故?善現,言如來者,卽是眞實眞

如增語,都無所去,無所從來,故名如

來應正等覺.

復次,善現,若善男子或善女人,乃至

三千大千世界大地極微塵量等世

界卽以如是無數世界色像爲墨如

極微聚,善現,於汝意云何?是極微聚,

寧爲多不?善現答言:是極微聚,甚多,

世尊.甚多,善逝.何以故?世尊,若極微

聚,是實有者,佛不應說爲極微聚.所

以者何?如來說極微聚,卽爲非聚,故

名極微聚.如來說三千大千世界,卽

非世界,故名三千大千世界.何以故?

世尊,若世界,是實有者,卽爲一合執.

如來說一合執,卽爲非執,故名一合

執.佛言:善現,此一合執,不可言說,不

可戲論.然彼一切愚夫異生,强執是

法何以故善現若作是言如來宣說

我見、有情見、命者見、士夫見、補特伽

羅見、意生見、摩納婆見、作者見、受者

見,於汝意云何?如是所說,爲正語不?

善現答言:不也,世尊.不也,善逝.如是

所說,非爲正語.所以者何?如來所說

我見、有情見、命者見、士夫見、補特伽

羅見意生見摩納婆見作者見受者

見,卽爲非見,故名我見乃至受者見.

佛告善現:諸有發趣菩薩乘者,於一

切法,應如是知,應如是見,應如是信

解,如是不住法想,何以故?善現,法想法

想者,如來說爲非想.是故如來說名

法想法想.

復次,善現,若菩薩摩訶薩,以無量無

數世界盛滿七寶,奉施如來應正等

覺;若善男子或善女人,於此般若波

羅蜜多經中,乃至四句伽他,受持讀

誦,究竟通利,如理作意,及廣爲他,宣

說開示,由此因緣所生福聚,甚多於

前,無量無數.云何爲他宣說開示?如

不爲他宣說開示,故名爲他宣說開

示.爾時,世尊而說頌曰:

諸和合所爲 如星翳燈幻 露泡夢電雲

應作如是觀

時,薄伽梵說是經已,尊者善現及諸

苾芻苾芻尼鄔波索迦鄔波斯迦幷

諸世閒天、人、阿素洛,健達縛等,聞薄

伽梵所說經已,皆大歡喜,信受奉行.

大般若波羅蜜多經卷第五百七十七

己亥歲高麗國大藏都監奉

勅彫造

大般若經第十會般若理趣分序 珍

西明寺沙門 玄則 撰

般若理趣分者,蓋乃覈諸會之旨歸,

綰積篇之宗緖.眇詞筌而動眷,燭意

象以興言.是以瞬德寶之所叢,則金

剛之慧爲極;晞觀照之攸炫,則圓鏡

之智居尊.所以上集天宮,因自在而

爲心表;傍開寶殿,寄摩尼而作說摽;

明般若之勝規,乃庶行之淵府.故能

長驅大地枕策上乘旣得一以儀眞

且吹萬以甄俗.行位兼積,聳德山而

秀峙;句義畢圓,吞教海而澄廓.爾其

攝眞淨器,入廣大輪,性印磊以成文,

智冠嶷以騰質.然後卽灌頂位,披摠

持門,以寂滅心;住平等性,滌除戲論.

說無所說,絕棄妄想,思不可思,足使

愉忿共情,親怨等觀.名字斯假,同法

界之甚深;障漏未銷,均菩提之遠離.

信乎!心凝旨夐,義皎詞明.言理則理

邃環中,談趣則趣沖垓表.雖一軸單

譯,而具該諸分.若不留連此旨,咀詠

斯文,何能指䎸遙津,搜奇密藏矣!

大般若波羅蜜多經卷第五百七十八 珍

三藏法師玄奘奉 詔譯

第十般若理趣分

如是我聞.一時,薄伽梵妙善成就一

切如來金剛住持、平等性智、種種希

有殊勝功德,已能善獲一切如來灌

頂寶冠,超過三界,已能善得一切如

來遍金剛智大觀自在,已得圓滿一

切如來決定諸法大妙智印,已善圓

證一切如來畢竟空寂平等性印,於

諸能作、所作事業,皆得善巧成辦無

餘.一切有情種種希願,隨其無罪,皆

能滿足,已善安住三世平等,常無斷

盡,廣大遍照身、語、心性,猶若金剛,等

諸如來,無動無壞.是薄伽梵,住欲界

頂他化自在天王宮中,一切如來常

所遊處咸共稱美大寶藏殿其殿無

價末尼所成,種種珍奇,閒雜嚴飾,衆

色交映,放大光明.寶鐸、金鈴處處懸

列,微風吹動,出和雅音.綺蓋、繒幡、華

幢、綵拂、寶珠、瓔珞半滿月等種種雜

飾,而用莊嚴,賢聖、天仙之所愛樂.與

八十億大菩薩俱.一切皆具陁羅尼

門、三摩地門、無㝵妙辯,如是等類無

量功德.設經多劫讚,不能盡.其名曰:

金剛手菩薩摩訶薩、觀自在菩薩摩

訶薩、虛空藏菩薩摩訶薩、金剛拳菩

薩摩訶薩、妙吉祥菩薩摩訶薩、大空

藏菩薩摩訶薩、發心卽轉法輪菩薩

摩訶薩、摧伏一切魔怨菩薩摩訶薩.

如是上首,有八百萬大菩薩衆,前後

圍繞,宣說正法.初中後善,文義巧妙,

純一圓滿,淸白梵行.

爾時,世尊爲諸菩薩,說一切法甚深

微妙般若理趣淸淨法門.此門卽是

菩薩句義.云何名爲菩薩句義?謂極

妙樂淸淨句義,是菩薩句義.諸見永

寂淸淨句義,是菩薩句義.微妙適悅

淸淨句義,是菩薩句義.渴愛永息淸

淨句義,是菩薩句義.胎藏超越淸淨

句義,是菩薩句義.衆德莊嚴淸淨句

義,是菩薩句義.意極猗適淸淨句義,

是菩薩句義.得大光明淸淨句義,是

菩薩句義.身善安樂淸淨句義,是菩

薩句義,語善安樂淸淨句義,是菩薩

句義;意善安樂淸淨句義,是菩薩句

義.色薀空寂淸淨句義,是菩薩句義.

受、想、行、識薀空寂淸淨句義,是菩薩

句義.眼處空寂淸淨句義,是菩薩句

義;耳、鼻、舌、身、意處空寂淸淨句義,是

菩薩句義.色處空寂淸淨句義,是菩

薩句義;聲、香、味、觸、法處空寂淸淨句

義,是菩薩句義,眼界空寂淸淨句義,

是菩薩句義;耳、鼻、舌、身、意界空寂淸

淨句義,是菩薩句義.色界空寂淸淨

句義,是菩薩句義;聲、香、味、觸、法界空

寂淸淨句義,是菩薩句義.眼識界空

寂淸淨句義,是菩薩句義;耳、鼻、舌、身、

意識界空寂淸淨句義,是菩薩句義.

眼觸空寂淸淨句義,是菩薩句義;耳、

鼻、舌、身、意、觸空寂淸淨句義,是菩薩

句義.眼觸爲緣所生諸受空寂淸淨

句義,是菩薩句義;耳、鼻、舌、身、意、觸爲

緣所生諸受空寂淸淨句義,是菩薩

句義.地界空寂淸淨句義,是菩薩句

義;水、火、風、空、識界空寂淸淨句義,是

菩薩句義.苦聖諦空寂淸淨句義,是

菩薩句義;集、滅、道聖諦空寂淸淨句

義,是菩薩句義.因緣空寂淸淨句義,

是菩薩句義,等無閒緣、所緣緣、增上

緣空寂淸淨句義,是菩薩句義.無明

空寂淸淨句義,是菩薩句義;行、識、名

色、六處、觸、受、愛、取、有、生、老死空寂淸

淨句義,是菩薩句義.布施波羅蜜多

空寂淸淨句義,是菩薩句義;淨戒、安

忍、精進、靜慮、般若波羅蜜多空寂淸

淨句義,是菩薩句義.眞如空寂淸淨

句義,是菩薩句義;法界、法性、不虛妄

性、不變異性、平等性、離生性、法定、法

住、實際、虛空界、不思議界空寂淸淨

句義,是菩薩句義.四靜慮空寂淸淨

句義,是菩薩句義;四無量、四無色定

空寂淸淨句義,是菩薩句義.四念住

空寂淸淨句義,是菩薩句義;四正斷、

四神足、五根、五力、七等覺支、八聖道

支空寂淸淨句義,是菩薩句義.空解

脫門空寂淸淨句義,是菩薩句義;無

相、無願解脫門空寂淸淨句義,是菩

薩句義.八解脫空寂淸淨句義,是菩

薩句義;八勝處、九次第定、十遍處空

寂淸淨句義,是菩薩句義.極喜地空

寂淸淨句義,是菩薩句義;離垢地、發

光地、焰慧地、極難勝地、現前地、遠行

地、不動地、善慧地、法雲地空寂淸淨

句義,是菩薩句義.淨觀地空寂淸淨

句義,是菩薩句義;種性地、第八地、具

見地、薄地、離欲地、已辦地、獨覺地、菩

薩地、如來地空寂淸淨句義,是菩薩

句義.一切陁羅尼門空寂淸淨句義.

是菩薩句義;一切三摩地門空寂淸

淨句義,是菩薩句義.五眼空寂淸淨

句義,是菩薩句義;六神通空寂淸淨

句義,是菩薩句義.如來十力空寂淸

淨句義,是菩薩句義;四無所畏、四無

㝵解、大慈、大悲、大喜、大捨、十八佛不

共法空寂淸淨句義,是菩薩句義.三

十二相空寂淸淨句義,是菩薩句義;

八十隨好空寂淸淨句義,是菩薩句

義.無忘失法空寂淸淨句義,是菩薩

句義;恒住捨性空寂淸淨句義,是菩

薩句義.一切智空寂淸淨句義,是菩

薩句義;道相智、一切相智空寂淸淨

句義,是菩薩句義.一切菩薩摩訶薩

行空寂淸淨句義,是菩薩句義.諸佛

無上正等菩提空寂淸淨句義,是菩

薩句義.一切異生法空寂淸淨句義,

是菩薩句義;一切預流、一來、不還、阿

羅漢、獨覺、菩薩、如來法空寂淸淨句

義,是菩薩句義.一切善非善法空寂

淸淨句義,是菩薩句義;一切有記無

記法、有漏無漏、有爲無爲法、世閒出

世閒法空寂淸淨句義,是菩薩句義.

所以者何?以一切法自性空故,自性

遠離;由遠離故,自性寂靜;由寂靜故,

自性淸淨;由淸淨故,甚深般若波羅

蜜多最勝淸淨.如是般若波羅蜜多,

當知卽是菩薩句義.諸菩薩衆,皆應

修學.佛說如是菩薩句義、般若理趣、

淸淨法已,告金剛手菩薩等言:若有

得聞此一切法甚深微妙般若理趣

淸淨法門,深信受者,乃至當坐妙菩

提座,一切障蓋,皆不能染.謂煩惱障,

業障、報障,雖多積集,而不能染.雖造

種種極重惡業,而易消滅,不墮惡趣.

若能受持,日日讀誦,精勤無閒,如理

思惟,彼於此生,定得一切法平等性、

金剛等持,於一切法,皆得自在,恒受

一切勝妙喜樂.當經十六大菩薩生,

定得如來執金剛性,疾證無上正等

菩提.

爾時,世尊復依遍照如來之相,爲諸

菩薩,宣說般若波羅蜜多、一切如來

寂靜法性、甚深理趣、現等覺門.謂金

剛平等性現等覺門,以大菩提,堅實

難壞,如金剛故.義平等性現等覺門,

以大菩提,其義一故.法平等性現等

覺門,以大菩提,自性淨故.一切法平

等性現等覺門,以大菩提,於一切法,

無分別故.佛說如是寂靜法性般若

理趣現等覺已,告金剛手菩薩等言:

若有得聞如是四種般若理趣現等

覺門,信解受持,讀誦修習,乃至當坐

妙菩提座,雖造一切極重惡業,而能

超越一切惡趣,疾證無上正等菩提.

爾時,世尊復依調伏一切惡法釋迦

牟尼如來之相,爲諸菩薩,宣說般若

波羅蜜多攝受一切法平等性甚深

理趣普勝法門.謂貪欲性無戲論故,

瞋恚性,亦無戲論;瞋恚性無戲論故,

愚癡性,亦無戲論;愚癡性無戲論故,

猶豫性,亦無戲論;猶豫性無戲論故,

諸見性,亦無戲論;諸見性無戲論故,

憍慢性,亦無戲論;憍慢性無戲論故,

諸纏性,亦無戲論;諸纏性無戲論故,

煩惱垢性,亦無戲論;煩惱垢性無戲

論故,諸惡業性,亦無戲論;諸惡業性

無戲論故,諸果報性,亦無戲論;諸果

報性無戲論故,雜染法性,亦無戲論;

雜染法性無戲論故,淸淨法性,亦無

戲論;淸淨法性無戲論故,一切法性,

亦無戲論;一切法性無戲論故,當知

般若波羅蜜多,亦無戲論.佛說如是

調伏衆惡般若理趣普勝法已,告金

剛手菩薩等言:若有得聞如是般若

波羅蜜多甚深理趣,信解受持,讀誦

修習,假使殺害三界所攝一切有情,

而不由斯,復墮於地獄、傍生、鬼界.以

能調伏一切煩惱及隨煩惱惡業等

故常生善趣,受勝妙樂,修諸菩薩摩

訶薩行,疾證無上正等菩提.

爾時,世尊復依性淨如來之相,爲諸

菩薩,宣說般若波羅蜜多一切法平

等性觀自在妙智印甚深理趣淸淨

法門.謂一切貪欲本性淸淨,極照明

故,能令世閒瞋恚淸淨;一切瞋恚本

性淸淨,極照明故,能令世閒愚癡淸

淨;一切愚癡本性淸淨,極照明故,能

令世閒疑惑淸淨;一切疑惑本性淸

淨,極照明故,能令世閒見趣淸淨;一

切見趣本性淸淨,極照明故,能令世

閒憍慢淸淨;一切憍慢本性淸淨,極

照明故,能令世閒纏結淸淨;一切纏

結本性淸淨,極照明故,能令世閒垢

穢淸淨;一切垢穢本性淸淨,極照明

故,能令世閒惡法淸淨;一切惡法本

性淸淨,極照明故,能令世閒生死淸

淨,一切生死本性淸淨,極照明故,能

令世閒諸法淸淨;以一切法本性淸

淨,極照明故,能令世閒有情淸淨;一

切有情本性淸淨,極照明故,能令世

閒一切智淸淨;以一切智本性淸淨,

極照明故,能令世閒甚深般若波羅

蜜多最勝淸淨.佛說如是平等智印

般若理趣淸淨法已,告金剛手菩薩

等言:若有得聞如是般若波羅蜜多

淸淨理趣,信解受持,讀誦修習,雖住

一切貪、瞋、癡等客塵煩惱垢穢聚中,

而猶蓮華,不爲一切客塵垢穢過失

所染,常能修習菩薩勝行,疾證無上

正等菩提.

爾時,世尊復依一切三界勝主如來

之相,爲諸菩薩,宣說般若波羅蜜多

一切如來和合灌頂甚深理趣智藏

法門.謂以世間灌頂位施當得三界

法王位果以出世閒無上義施,當得

一切希願滿足,以出世閒無上法施,

於一切法當得自在.若以世閒財食

等施,當得一切身、語、心樂.若以種種

財法等施,能令布施波羅蜜多速得

圓滿;受持種種淸淨禁戒,能令淨戒

波羅蜜多速得圓滿;於一切事,修學

安忍,能令安忍波羅蜜多速得圓滿;

於一切時,修習精進,能令精進波羅

蜜多速得圓滿;於一切境,修行靜慮,

能令靜慮波羅蜜多速得圓滿;於一

切法,常修妙慧,能令般若波羅蜜多

速得圓滿.佛說如是灌頂法門般若

理趣智藏法已,告金剛手菩薩等言:

若有得聞如是灌頂甚深理趣智藏

法門,信解受持,讀誦修習,速能滿足

諸菩薩行,疾證無上正等菩提.

爾時,世尊復依一切如來智印持一

切佛秘密法門如來之相,爲諸菩薩

宣說,般若波羅蜜多一切如來住持

智印甚深理趣金剛法門.謂具攝受

一切如來金剛身印,當證一切如來

法身;若具攝受一切如來金剛語印,

於一切法當得自在;若具攝受一切

如來金剛心印,於一切定,當得自在;

若具攝受一切如來金剛智印,能得

最上妙身、語、心,猶若金剛,無動無壞.

佛說如是如來智印般若理趣金剛

法已,告金剛手菩薩等言:若有得聞

如是智印甚深理趣金剛法門,信解

受持,讀誦修習,一切事業,皆能成辦,

常與一切勝事和合,所欲修行一切

勝智、諸勝福業,皆速圓滿,當獲最勝

淨身、語、心,猶若金剛,不可破壞,疾證

無上正等菩提.

爾時,世尊復依一切無戲論法如來

之相,爲諸菩薩,宣說般若波羅蜜多

甚深理趣輪字法門.謂一切法空,無

自性故.一切法無相,離衆相故.一切

法無願,無所願故.一切法遠離,無所

著故.一切法寂靜,永寂滅故.一切法

無常,性常無故.一切法無樂,非可樂

故.一切法無我,不自在故.一切法無

淨,離淨相故.一切法不可得,推尋其

性不可得故.一切法不思議,思議其

性,無所有故.一切法無所有,衆緣和

合,假施設故.一切法無戲論,本性空

寂,離言說故.一切法本性淨,甚深般

若波羅蜜多本性淨故.佛說如是離

諸戲論般若理趣輪字法已,告金剛

手菩薩等言:若有得聞此無戲論般

若理趣輪字法門,信解受持,讀誦修

習,於一切法,得無㝵智,疾證無上正

等菩提.

爾時,世尊復依一切如來輪攝如來

之相,爲諸菩薩,宣說般若波羅蜜多

入廣大輪甚深理趣平等性門.謂入

金剛平等性,能入一切如來性輪故.

入義平等性,能入一切菩薩性輪故.

入法平等性,能入一切法性輪故.入

薀平等性,能入一切薀性輪故.入處

平等性,能入一切處性輪故.入界平

等性,能入一切界性輪故.入諦平等

性,能入一切諦性輪故.入緣起平等

性,能入一切緣起性輪故.入寶平等

性,能入一切寶性輪故.入食平等性,

能入一切食性輪故.入善法平等性,

能入一切善法性輪故.入非善法平

等性,能入一切非善法性輪故.入有

記法平等性,能入一切有記法性輪

故.入無記法平等性,能入一切無記

法性輪故.入有漏法平等性,能入一

切有漏法性輪故.入無漏法平等性,

能入一切無漏法性輪故.入有爲法

平等性,能入一切有爲法性輪故.入

無爲法平等性,能入一切無爲法性

輪故.入世閒法平等性,能入一切世

閒法性輪故.入出世閒法平等性,能

入一切出世閒法性輪故.入異生法

平等性,能入一切異生法性輪故.入

聲聞法平等性,能入一切聲聞法性

輪故.入獨覺法平等性,能入一切獨

覺法性輪故.入菩薩法平等性,能入

一切菩薩法性輪故.入如來法平等

性,能入一切如來法性輪故.入有情

平等性,能入一切有情性輪故.入一

切平等性,能入一切性輪故.佛說如

是入廣大輪般若理趣平等性已,告

金剛手菩薩等言:若有得聞如是輪

性甚深理趣平等性門,信解受持,讀

誦修習,能善悟入諸平等性,疾證無

上正等菩提.

爾時,世尊復依一切廣受供養眞淨

器田如來之相,爲諸菩薩,宣說般若

波羅蜜多一切供養甚深理趣無上

法門.謂發無上正等覺心,於諸如來

廣設供養;攝護正法,於諸如來廣設

供養;修行一切波羅蜜多,於諸如來

廣設供養;修行一切菩提分法,於諸

如來廣設供養;修行一切摠持等持,

於諸如來廣設供養;修行一切五眼、

六通,於諸如來廣設供養;修行一切

靜慮、解脫,於諸如來廣設供養;修行

一切慈、悲、喜、捨,於諸如來廣設供養;

修行一切佛不共法,於諸如來廣設

供養;觀一切法若常若無常皆不可

得,於諸如來廣設供養;觀一切法若

樂若苦皆不可得,於諸如來廣設供

養;觀一切法若我若無我皆不可得,

於諸如來廣設供養;觀一切法若淨

若不淨皆不可得,於諸如來廣設供

養;觀一切法若空若不空皆不可得,

於諸如來廣設供養;觀一切法若有

相若無相皆不可得,於諸如來廣設

供養;觀一切法若有願若無願皆不

可得,於諸如來廣設供養;觀一切法

若遠離若不遠離皆不可得,於諸如

來廣設供養;觀一切法若寂靜若不

寂靜皆不可得,於諸如來廣設供養;

於深般若波羅蜜多,書寫聽聞,受持

讀誦,思惟修習,廣爲有情,宣說流布,

或自供養,或轉施他,於諸如來廣設

供養.佛說如是眞淨供養甚深理趣

無上法已,告金剛手菩薩等言:若有

得聞如是供養般若理趣無上法門,

信解受持,讀誦修習,速能圓滿諸菩

薩行,疾證無上正等菩提.

爾時,世尊復依一切能善調伏如來

之相,爲諸菩薩,宣說般若波羅蜜多

攝受智密調伏有情甚深理趣智藏

法門.謂一切有情平等性,卽忿平等

性;一切有情調伏性,卽忿調伏性:一

切有情眞法性,卽忿眞法性;一切有

情眞如性,卽忿眞如性;一切有情法

界性,卽忿法界性;一切有情離生性,

卽忿離生性;一切有情實際性,卽忿

實際性;一切有情本空性,卽忿本空

性;一切有情無相性,卽忿無相性;一

切有情無願性,卽忿無願性;一切有

情遠離性,卽忿遠離性;一切有情寂

靜性,卽忿寂靜性;一切有情不可得

性,卽忿不可得性;一切有情無所有

性,卽忿無所有性;一切有情難思議

性,卽忿難思議性;一切有情無戲論

性,卽忿無戲論性;一切有情如金剛

性,卽忿如金剛性.所以者何?一切有

情眞調伏性,卽是無上正等菩提,亦

是般若波羅蜜多,亦是諸佛一切智

智.佛說如是能善調伏甚深理趣智

藏法已,告金剛手菩薩等言:若有得

聞如是調伏般若理趣智藏法門,信

解受持,讀誦修習,能自調伏忿恚等

過,亦能調伏一切有情,常生善趣,受

諸妙樂,現世怨敵皆起慈心,能善修

行諸菩薩行,疾證無上正等菩提.

爾時,世尊復依一切能善建立性平

等法如來之相,爲諸菩薩,宣說般若

波羅蜜多一切法性甚深理趣最勝

法門.謂一切有情性平等故,甚深般

若波羅蜜多,亦性平等;一切法性平

等故,甚深般若波羅蜜多,亦性平等.

一切有情性調伏故,甚深般若波羅

蜜多,亦性調伏;一切法性調伏故,甚

深般若波羅蜜多,亦性調伏.一切有

情有實義故,甚深般若波羅蜜多,亦

有實義;一切法有實義故,甚深般若

波羅蜜多,亦有實義.一切有情卽眞

如故,甚深般若波羅蜜多,亦卽眞如;

一切法卽眞如故,甚深般若波羅蜜

多,亦卽眞如.一切有情卽法界故,甚

深般若波羅蜜多,亦卽法界;一切法

卽法界故,甚深般若波羅蜜多,亦卽

法界.一切有情卽法性故,甚深般若

波羅蜜多,亦卽法性;一切法卽法性

故,甚深般若波羅蜜多亦卽法性.一

切有情卽實際故,甚深般若波羅蜜

多,亦卽實際;一切法卽實際故,甚深

般若波羅蜜多亦卽實際.一切有情

卽本空故,甚深般若波羅蜜多,亦卽

本空;一切法卽本空故,甚深般若波

羅蜜多,亦卽本空.一切有情卽無相

故,甚深般若波羅蜜多,亦卽無相;一

切法卽無相故,甚深般若波羅蜜多,

亦卽無相.一切有情卽無願故,甚深

般若波羅蜜多,亦卽無願;一切法卽

無願故,甚深般若波羅蜜多亦卽無

願.一切有情卽遠離故,甚深般若波

羅蜜多,亦卽遠離;一切法卽遠離故,

甚深般若波羅蜜多亦卽遠離.一切

有情卽寂靜故,甚深般若波羅蜜多,

亦卽寂靜;一切法卽寂靜故,甚深般

若波羅蜜多,亦卽寂靜.一切有情不

可得故,甚深般若波羅蜜多,亦不可

得;一切法不可得故,甚深般若波羅

蜜多,亦不可得.一切有情無所有故,

甚深般若波羅蜜多,亦無所有;一切

法無所有故,甚深般若波羅蜜多,亦

無所有.一切有情不思議故,甚深般

若波羅蜜多,亦不思議;一切法不思

議故,甚深般若波羅蜜多,亦不思議.

一切有情無戲論故,甚深般若波羅

蜜多,亦無戲論;一切法無戲論故,甚

深般若波羅蜜多,亦無戲論.一切有

情無邊際故,甚深般若波羅蜜多,亦

無邊際;一切法無邊際故,甚深般若

波羅蜜多,亦無邊際.一切有情有業

用故,當知般若波羅蜜多,亦有業用;

一切法有業用故,當知般若波羅蜜

多,亦有業用.佛說如是性平等性甚

深理趣最勝法已,告金剛手菩薩等

言:若有得聞如是平等般若理趣最

勝法門,信解受持,讀誦修習,則能通

達平等法性甚深般若波羅蜜多,於

法、有情,心無罣㝵,疾證無上正等菩提.

爾時,世尊復依一切住持藏法如來

之相,爲諸菩薩,宣說般若波羅蜜多

一切有情住持遍滿甚深理趣勝藏

法門.謂一切有情皆如來藏,普賢菩

薩自體遍故.一切有情皆金剛藏,以

金剛藏所灌灑故.一切有情皆正法

藏,一切皆隨正語轉故.一切有情皆

妙業藏,一切事業加行依故.佛說如

是有情住持甚深理趣勝藏法已,告

金剛手菩薩等言:若有得聞如是遍

滿般若理趣勝藏法門,信解受持,讀

誦修習,則能通達勝藏法性,疾證無

上正等菩提.

爾時,世尊復依究竟無邊際法如來

之相,爲諸菩薩,宣說般若波羅蜜多

究竟住持法義平等金剛法門.謂甚

深般若波羅蜜多無邊故,一切如來,

亦無邊;甚深般若波羅蜜多無際故,

一切如來,亦無際.甚深般若波羅蜜

多一味故,一切法,亦一味;甚深般若

波羅蜜多究竟故,一切法亦究竟.佛

說如是無邊無際究竟理趣金剛法

已,告金剛手菩薩等言:若有得聞如

是究竟般若理趣金剛法門,信解受

持,讀誦修習,一切障法皆悉消除,定得

如來執金剛性,疾證無上正等菩提.

爾時,世尊復依遍照如來之相,爲諸

菩薩,宣說般若波羅蜜多得諸如來

秘密法性及一切法無戲論性,大樂

金剛,不空神呪,金剛法性,初中後位

最勝第一甚深理趣無上法門.謂大

貪等最勝成就,令大菩薩大樂最勝

成就;大樂最勝成就,令大菩薩一切

如來大覺最勝成就;一切如來大覺

最勝成就,令大菩薩降伏一切大魔

最勝成就;降伏一切大魔最勝成就,

令大菩薩普大三界自在最勝成就;

普大三界自在最勝成就,令大菩薩

能無遺餘,拔有情界,利益安樂一切

有情,畢竟大樂最勝成就.所以者何?

乃至生死流轉住處,有勝智者,齊此,

常能以無等法,饒益有情,不入寂滅.

又以般若波羅蜜多方便善巧,成立

勝智,善辦一切淸淨事業,能令諸有

皆得淸淨.又以貪等,調伏世閒,普遍

恒時乃至諸有,皆令淸淨,自然調伏.

又如蓮華形色光淨,不爲一切穢物

所染,如是貪等,饒益世閒,住過有過,

常不能染.又大貪等,能得淸淨大樂

大財,三界自在,常能堅固,饒益有情.

爾時,如來卽說神呪:

納慕薄伽筏帝<一>鉢剌壤波囉弭多曳<二>

薄底<丁履反>筏攃<七葛反>羅曳<三>罨跛履弭

多寠拏曳<四>薩縛呾他揭多跛履布

視多曳<五>薩縛呾他揭多奴壤多奴

壤多邲壤多曳<六>呾姪他<七>鉢剌<一弟反>

鉢剌<八>莫訶鉢喇<九>鉢剌壤婆娑

羯囇<十>鉢剌壤路迦羯囇<十一>案馱迦

囉毘談末埿<十二>悉遞<十三>蘇悉遞<十四>悉

殿都漫薄伽筏底<十五>薩防伽孫達

囇<十六>薄底筏櫒囇<十七>鉢剌娑履多喝

悉帝<十八>參磨濕嚩娑羯囇<十九>勃

勃<二十>悉悉<二十一>劍波劍波<二十二>浙

羅浙羅<二十三>曷邏嚩曷邏嚩<二十四>阿揭

車阿揭車<二十五>薄伽筏底<二十六>麽毘濫

婆<二十七>莎訶<二十八>

如是神呪,三世諸佛,皆共宣說,同所

護念.能受持者,一切障滅,隨心所欲,

無不成辦疾證無上正等菩提爾時

如來復說神呪:

納慕薄伽筏帝<一>鉢剌壤波囉弭多

曳<二>呾姪他<三>牟尼達謎<四>僧揭洛訶

達謎<五>遏奴揭洛訶達謎<六>毘目底達

謎<七>薩馱奴揭洛訶達謎<八>吠室洛末

拏達謎<九>參漫多奴跛履筏剌呾那

達謎<十>寠拏僧揭洛訶達謎<十一>薩縛

迦羅跛履波剌那達謎<十二>莎訶<十三>

如是神呪,是諸佛母.能誦持者,一切

罪滅,常見諸佛,得宿住智,疾證無上

正等菩提.爾時,如來復說神呪:

納慕薄伽筏帝<一>鉢剌壤波囉弭多

曳<二>呾姪他<三>室囇曳<四>室囇曳<五>室

囇曳<六>室囇曳細<七>莎訶<八>

如是神呪,具大威力.能受持者,業障

消除,所聞正法,摠持不忘,疾證無上

正等菩提.爾時,世尊說是呪已,告金

剛手菩薩等言:若諸有情,於每日旦,

至心聽誦如是般若波羅蜜多甚深

理趣最勝法門,無閒斷者,諸惡業障,

皆得消滅,諸勝喜樂,常現在前,大樂

金剛不空神呪,現身必得,究竟成滿

一切如來金剛秘密最勝成就,不久

當得大執金剛及如來性.若有情類

未多佛所,植衆善根,久發大願,於此

般若波羅蜜多甚深理趣最勝法門,

不能聽聞,書寫讀誦,供養恭敬,思惟

修習要多佛所,植衆善根,久發大願

乃能於此甚深理趣最勝法門,下至

聽聞一句一字,況能具足讀誦受持?

若諸有情,供養恭敬,尊重讚歎八十

殑伽沙等俱胝那庾多佛,乃能具足

聞此般若波羅蜜多甚深理趣.若地

方所,流行此經,一切天、人、阿素洛等,

皆應供養如佛制多.有置此經在身

或手,諸天、人等,皆應禮敬.若有情類

受持此經,多俱胝劫,得宿住智,常勤

精進修諸善法,惡魔外道不能稽留;

四大天王及餘天衆,常隨擁衛,未曾

蹔捨,終不橫死,抂遭衰患;諸佛、菩薩

常共護持,令一切時,善增惡滅,於諸

佛土,隨願往生,乃至菩提,不墮惡趣.

諸有情類受持此經,定獲無邊勝利

功德,我今略說如是少分.時,薄伽梵

說是經已,金剛手等諸大菩薩及餘

天衆,聞佛所說,皆大歡喜,信受奉行.

大般若波羅蜜多經卷第五百七十八

己亥歲高麗國大藏都監奉

勅雕造

大般若經第十一會施波羅蜜多分序 珍

西明寺沙門 玄則 撰

蓋萬德相照,統之者三身;萬行相資,

都之者六度.若沖虛之六翮,伺塵之

六情矣.故每因別會,各彰其分焉.至

如利物之基,捨著之漸,詳其要也,無

出施乎,但施有淪昇,良資誘析.所以

室羅復集,檀那肇唱.欲令三堅失守

十度成津,卽當躡四誓之脩期,排七

空之秘鍵,轢二乘而直上,摧三輪以

遐騖.糾以唯識,何國城之可依;斥以

假名,豈頭目之爲我!推之以隨喜,則

不植而自滋矣;絡之以迴向,則不勸

而自覃矣;控之以菩提,則不遷而自

致矣;㩲之以方便,則不念而自融矣.

故不患物之少也,患夫用心之不弘;

不患施之難也,患夫忘取之不易.其

有嚴心以爲淨,是未臻其嚴矣;趣寂

以爲眞,是未會其寂矣.又況名譽福

樂之求?王賊水火之慮,其於致極,不

亦彌遠.然則大覺之士,弘願所歸.其

財施也,畢生品以充足;其法施也,罄

含識而出離.然後,忘其所以爲之,失

其所以利之.洎乎無感矣,巍乎有成

矣!惟斯文之允被,欣此念之方恢.雖

盧至之不拔,卜商之難假,亦冀慈音

漸染,鄙悋推移,自此而還,孰能無變?

其文句贍溢,誨喩殷明.凡勒成五卷,

非重譯矣.

大般若波羅蜜多經卷第五百七十九 珍

三藏法師玄奘奉 詔譯

第十一布施波羅蜜多分之一

如是我聞.一時,薄伽梵在室羅筏,住

誓多林給孤獨園,與大苾芻衆千三

百人俱.爾時,世尊告舍利子:諸菩薩

摩訶薩,修行布施波羅蜜多,時經久

如,方得圓滿.時,舍利子便白佛言:無

上正法,佛爲根本,佛爲導首,佛爲所

依.唯願世尊宣說開示,令苾芻衆,聞

已受持.世尊爾時,再三命勸舍利子

言:汝今應爲諸菩薩摩訶薩,宣說布

施波羅蜜多.爾時,具壽舍利子蒙佛

再三慇懃命勸,承佛神力,先以布施

波羅蜜多,教誡教授諸菩薩摩訶薩

言:若菩薩摩訶薩,欲證無上正等菩

提,應緣一切智智,以大悲爲上首,修

行布施波羅蜜多.若菩薩摩訶薩,緣

一切智智,大悲爲上首,修行布施波

羅蜜多,是菩薩摩訶薩則能攝受一

切智智,疾證無上正等菩提.復次,諸

菩薩摩訶薩,寧以無記心,行於布施,

或不行施,終不以迴向二乘地心而

行布施.何以故?諸菩薩摩訶薩,應怖

聲聞、獨覺地故.

爾時,滿慈子問舍利子言:何因何緣,

諸菩薩摩訶薩,應怖聲聞及獨覺地?

舍利子言:勿諸菩薩摩訶薩衆,謂一

切智與二乘等故,我令怖.時,滿慈子

復問具壽舍利子言:諸菩薩施與聲

聞施,有何差別?舍利子言:聲聞行施

迴向涅槃、阿羅漢果;菩薩行施,迴向

菩提、一切智智.是謂差別.又滿慈子,

如有二人俱行布施,一緣王位而求

勝果,彼行施時,作如是念:願我由此,

作大國王,統領八方,皆得自在.彼隨

此願,後得爲王,匡化世閒,自在安樂.

一緣臣位而求勝果,彼行施時,作如

是念:願我由此,得作大臣,王所愛念,

委任驅策,隨王所欲,皆能成辦.彼由

此願,終不爲王.雖此二人俱行布施,

而隨所願,果有勝劣.菩薩聲聞行施,

亦爾.謂諸菩薩行布施時,緣一切智

智,大悲爲上首,以所修行,與有情共

迴向無上正等菩提,由此能得一切

智智.若聲聞衆行布施時,緣聲聞果,

自求解脫,不求無上正等菩提.菩薩、

聲聞雖俱行施,而隨意願,果有勝劣:

一由施故,得一切智智;一由施故,得

聲聞果.是謂差別.又滿慈子,譬如有

人修行布施,求作長者,或作居士;復

有一人修行布施,願爲長者居士僮

僕.當知菩薩、聲聞行施勝劣意願,亦

復如是.

爾時,滿慈子讚舍利子言:所說譬喩,

甚爲希有!善能開顯二施差別.我亦

當說二施.譬喩謂如有人持百千寶,

詣巨富者,作如是言:今以此物,奉上

仁者,願相攝受,作親僮僕,所有事業,

我皆能辦.諸聲聞衆行施亦然,願作

如來親近弟子.菩薩不爾.是謂差別.

又舍利子,如有女人捨王宮樂,持百

千寶,竊詣長者,或商主家,而語彼言:

今奉此寶,願相納受,以爲妻室,畢身

承事,終不虧違.如是聲聞修行布施,

但欲求作如來弟子.菩薩不然.是謂

差別.時,舍利子便讚具壽滿慈子言:

善能辯說二施譬喩,甚爲希有!謂諸

聲聞無巧方便,所行布施,取聲聞果;

若諸菩薩有巧方便,所行布施,普爲

攝受一切有情,得一切智.

又滿慈子,若菩薩摩訶薩,欲證無上

正等菩提,一切行中,應先行施,作如

是念:我今所造此惠施業,施十方界

一切有情,令永解脫惡趣生死;未發

無上菩提心者,令速發心;已發無上

菩提心者,令永不退;若於無上正等

菩提,已不退者,令速圓滿一切智智.

如是菩薩思惟外境,不離內心,攝諸

善根,令其漸次皆得增長.是諸菩薩,

若時若時,攝受善根,護令不退;此諸

菩薩,爾時爾時,展轉鄰近一切智智.

是諸菩薩,若時若時,漸得鄰近一切

智智;此諸菩薩,爾時爾時,善根圓滿,

趣向無上正等菩提,能盡未來,利樂

一切.

又滿慈子,諸菩薩摩訶薩,修行布施,

作是思惟:若諸有情,眼所照處,願彼

一切皆得如是我所惠捨飮食等物.

若諸有情,受我所施飮食等物,隨己

所須少分受用持餘轉施他諸有情

彼諸有情,少分受用,復持,轉施諸餘

有情.如是展轉,盡有情界,皆同受用

我所施物.我由如是布施因緣,攝受

善根量無邊際,復持如是無量善根,

普施十方諸有情類,皆永解脫惡趣

生死;未發無上菩提心者,令速發心;

已發無上菩提心者,令永不退;若於

無上正等菩提,已不退者,令速圓滿

一切智智.是諸菩薩,若時若時,攝受

善根,展轉增長;此諸菩薩,爾時爾時,

攝受一切波羅蜜多.是諸菩薩,若時

若時,攝受一切波羅蜜多;此諸菩薩,

爾時爾時,展轉鄰近一切智智.當知

如是諸菩薩衆,方便善巧,雖施少物,

而獲無量布施善根.何以故?滿慈子,

以布施心境,無分限迴向,證得一切

智故.

又滿慈子,諸菩薩摩訶薩,修行布施,

生如是心:我施善根,勿招餘果,唯證

無上正等菩提,能盡未來,利樂一切.

如是迴向無上菩提,非餘果者,乃名

布施波羅蜜多,普令一切波羅蜜多,

皆得圓滿.若無後心,緣一切智,迴向

無上正等菩提,雖行布施,而非布施

波羅蜜多,亦不能令餘所修習波羅

蜜多,速得圓滿,亦不能得一切智智.

又滿慈子,諸菩薩摩訶薩,雖少布施,

若能迴向無上菩提,當知彼施,其量

深廣,定能證得一切智故.諸菩薩摩

訶薩,雖多布施,若不迴向無上菩提,

當知彼施,其量淺狹,不能證得一切

智故.

又滿慈子,若菩薩摩訶薩,修行布施,

不起後心,迴向無上正等菩提,亦不

緣於一切智智,是菩薩摩訶薩,雖行

布施,而非布施波羅蜜.多能招生死,

非一切智.若菩薩摩訶薩,修行布施,

能起後心,迴向無上正等菩提,亦復

緣於一切智智,是菩薩摩訶薩,所行

布施,名爲布施波羅蜜多.不招生死,

得一切智.又滿慈子,若菩薩摩訶薩,

雖行布施,而不執著;雖能迴向無上

菩提,亦不執著;雖能緣於一切智智,

亦不執著,是菩薩摩訶薩方便善巧,

修行布施波羅蜜多,速得圓滿,亦令

一切波羅蜜多,究竟圓滿,疾證無上

正等菩提,能盡未來,利樂一切.

爾時,滿慈子問舍利子言:尊者所說

如是法要,爲自辯才,爲承佛力?舍利

子言:我承佛力說是法要,非自辯才.

時,舍利子復告具壽滿慈子言:假使

十方無量無數無邊世界一切有情,

爲欲證得阿羅漢果,經如殑伽沙數

大劫,以諸財物,或施無量無數異生,

或施無量無數聲聞,或施無量無數

獨覺,彼所獲福,無量無數不可思議.

有菩薩摩訶薩,緣彼布施,作是念言:

彼諸有情所獲福聚,我皆隨喜.是菩

薩摩訶薩,復持如是隨喜俱行諸福

業事所有善根,普施十方諸有情類,

願彼一切皆永解脫惡趣生死;未發

無上菩提心者,令速發心;已發無上

菩提心者,令永不退;若於無上正等

菩提,已不退者,令速圓滿一切智智,

是菩薩摩訶薩,由此隨喜迴向善根,

一切智智速得圓滿是菩薩摩訶薩

所有隨喜迴向善根,於前有情布施

福聚,百倍爲勝,千倍爲勝,乃至鄔波

尼殺曇倍,亦復爲勝.如是菩薩所有

隨喜迴向之心,超勝世閒諸有情類

所行施福.是爲菩薩方便善巧,雖少

用功,而福無量.

又滿慈子,假使十方無量無數無邊

世界一切有情,住如殑伽沙數大劫,

恒以無量無邊供具,奉施諸佛及苾

芻僧,彼由此緣獲福無量.有菩薩摩

訶薩,緣彼福聚,深心隨喜,作是念言:

彼十方界諸有情類,能於如是眞淨

福田,恭敬供養,身心無惓.善哉,善哉!

我於彼福,深生隨喜.是菩薩摩訶薩,

因隨喜心所生福聚,於十方界一切

有情施佛及僧所有功德,百倍爲勝,

千倍爲勝,乃至鄔波尼殺曇倍,亦復

爲勝.如是菩薩隨喜之心,超諸世閒

所行施福.如四洲界所有珠寶火藥

等光,雖能照曜,而彼一切,皆爲月輪

所發光明之所映奪,如是十方諸有

情類所行施福,雖量無邊,而爲菩薩

隨喜之心所引善根之所映奪.如四

洲界所有光明,皆爲日光之所映奪,

如是十方諸有情類所行施福,皆爲

菩薩隨喜善根之所映奪.

又滿慈子,如多百千迦遮末尼,聚在

一處,雖有種種雜色光明,若有持一

吠琉璃寶,置其聚上,令彼一切雜色

光明,悉皆隱沒,如是十方諸有情類,

雖住無量殑伽沙劫,恒以種種上妙

樂具,施有情類,或施佛、僧,而一菩薩

於彼福聚,起隨喜心,所獲功德,勝彼

福聚,百倍、千倍,乃至鄔波尼殺曇倍.

又滿慈子,如多百千世閒凡馬,集在

一處,輪王馬寶,若入其中,令彼一切

威光隱沒,如是十方諸有情類,雖住

無量殑伽沙劫,修行布施集諸善根,

而一菩薩,於彼善根深心隨喜所獲

功德,勝彼善根,百倍千倍,乃至鄔波

尼殺曇倍.如是菩薩隨喜俱心,映奪

世閒施福業事.是故菩薩欲證無上

正等菩提,於諸有情所作功德,應深

隨喜.

又滿慈子,諸菩薩摩訶薩應持所起

隨喜心俱諸福業事,施十方界一切

有情,願彼十方諸有情類,皆永解脫

惡趣生死;未發無上菩提心者,令速

發心;已發無上菩提心者,令永不退;

若於無上正等菩提,已不退者,令速

圓滿一切智智.是諸菩薩,若時若時,

捨諸善根,施有情類,此諸菩薩,爾時

爾時,展轉鄰近一切智智.是諸菩薩,

若時若時,於己善根,不執我所,此諸

菩薩,爾時爾時,能以善根,迴施有情,

願皆離苦,得永安樂.是諸菩薩,若時

若時,捨己善根,施有情類,此諸菩薩,

爾時爾時,雖不修習菩提資糧,而能

鄰近一切智智.是諸菩薩,若時若時,

於己善根,不執我所,施十方界一切

有情,願皆離苦,得永安樂,此諸菩薩,

爾時爾時,善根增進,鄰近無上正等

菩提,能疾證得一切智智.是諸菩薩,

若時若時,於己善根,不執我所,此諸

菩薩,爾時爾時,攝受無量殊勝善根.

何以故?滿慈子,此菩薩心境,無分限

迴向,證得一切智故.如是菩薩隨喜

俱心,方便善巧,雖持隨喜所引善根,

迴施有情,而於善根及有情類,都無

所執;雖願有情解脫惡趣及生死苦,

而於惡趣及生死苦,都無所執;雖願

攝受諸有情類,令發無上正等覺心,

而於發心,都無所執;雖願攝受諸有

情類,令於無上正等菩提,永不退轉,

而於此位,都無所執;雖願攝受諸有

情類,令菩薩行速得圓滿,疾能證得

一切智智,而於此位,都無所執;雖願

自得一切智智,而於此智,亦無所執.

如是菩薩無所執見,當知是爲方便

善巧.如是菩薩隨喜迴向俱行之心,

皆有方便善巧力故,能普任持諸餘

菩薩摩訶薩衆,令獲殊勝利益安樂,

及自攝受一切智智,疾證無上正等

菩提.

又滿慈子,設十方界一切有情,住如

殑伽沙數大劫,恒以種種上妙供具,

奉施諸佛及苾芻僧,供養恭敬尊重

讚歎修諸福業;有一菩薩,持一鉢飯,

施佛及僧,其福勝彼,百倍千倍,乃至

鄔波尼殺曇倍.所以者何?以此菩薩,

不見施者,不見受者,不見施物雖觀

諸法本性皆空,而行施時,常不遠離

迴向發願.謂持施福,與有情共迴向

無上正等菩提,願同證得一切智智.

是故菩薩行布施時,於諸有情所行

施,福百倍爲勝,千倍爲勝,乃至鄔波

尼殺曇倍,亦復爲勝.由斯,定證無上

菩提,利益安樂諸有情類.

又滿慈子,諸菩薩摩訶薩,修行布施,

應起是心:我今惠捨如是財物諸所

引發殊勝善根,普施十方諸有情類,

在地獄者,速出地獄,住傍生者,速脫

傍生;居鬼界者,速離鬼界;人天趣中,

有憂苦者,願彼一切憂苦永息;厭生

死者,速出三界;十方無量無邊有情

未發無上菩提心者,令速發心;已發

無上菩提心者,令永不退;若於無上

正等菩提,已不退者,令速圓滿一切

智智.是諸菩薩,若時若時,捨諸善根,

施有情類,此諸菩薩,爾時爾時,攝受

布施波羅蜜多.是諸菩薩,若時若時,

攝受布施波羅蜜多,此諸菩薩,爾時

爾時,增長一切波羅蜜多.是諸菩薩

若時若時,增長一切波羅蜜多,此諸

菩薩,爾時爾時,攝受無量殊勝善根.

是諸菩薩,若時若時,攝受無量殊勝

善根,此諸菩薩,爾時爾時,展轉親近

一切智智.如是菩薩方便善巧,雖少

用功,而獲多福.是故菩薩欲證無上

正等菩提,常應勤修方便善巧.又滿

慈子,是諸菩薩,若時若時,於己善根,

不執我所,此諸菩薩,爾時爾時,攝受

無量無邊善根.所以者何?此諸菩薩

欲令無量無邊有情,咸疾證得一切

智智.如是菩薩,能捨一切,於他善根,

尚能迴捨施餘無量無邊有情,況自

善根而不能捨?尚能惠捨所有善根,

況餘珍財而不能捨?如是菩薩,能捨

一切色非色物,能捨一切自他所有

殊勝善根,乃至能捨一切智智,施諸

有情,令同證得.如是菩薩,大師子吼;

我於諸法都無所見,我於一切有色

無色內外諸物,亦無所見.雖無所見,

而皆能捨.如是菩薩,作是念言:我都

不見若法若物而不能捨施諸有情.

如是菩薩,當證無上正等覺時,以所

證得一切智智,觀察世閒,大師子吼:

我於諸法都無所見,我於一切有色

無色內外諸物,亦無所見.雖無所見,

而皆能捨.謂不見有若法若物,於諸

有情而不能施.如是菩薩,常作是念:

我當證得無上覺時,於一切法,都無

所見.雖無所見,而於諸法,無不現證,

無不遍知.由諸菩薩能捨一切.是故

證得無上覺時,於一切法,能究竟捨.

由捨究竟,於一切法,無不現證,無不

遍知.如如於法,無所不捨,如是如是,

都不見法;如如於法,都無所見,如是

如是,於一切法,無不現證,無不遍知.

如是菩薩,若內若外,皆悉能捨;於內

外法悉能捨故,都無所見.由於諸法,

無所見故,證得無上正等覺時,於一

切法無不現證,無不遍知,能盡未來,

利樂一切.

又滿慈子,諸菩薩衆,應如是學淸淨

布施波羅蜜多.若諸菩薩,能如是學

淸淨布施波羅蜜多,乃得名爲眞淨

菩薩,常不遠離一切智心.若時,菩薩

常不遠離一切智心,是時,菩薩,一切

惡魔,尚不得便,況餘藥叉、畢舍遮等

能得其便?若諸有情,能得如是菩薩

便者,必無是處.所以者何?若地方所,

有諸菩薩,修行布施波羅蜜多,作意

思惟一切智智,時無蹔捨,此地方所

人及非人,皆不得便.何以故?滿慈子,

若常思惟一切智智,如是作意,不可

思議,廣大甚深,世閒希有.以一切智,

不可思議,廣大甚深,難測量故.

又滿慈子,若諸菩薩,能如是學大菩

提行,於諸有情,有大恩德,能善養育

一切有情.謂令世閒諸有情類,無諸

災難,斷惡修善.由此因緣,諸菩薩衆,

在菩薩位,常能利樂一切異生、聲聞、

獨覺.若諸菩薩,當證無上正等覺時,

亦於有情,有大恩德,能善養育一切

有情.謂說正法,令斷煩惱.由斯,無量

無邊有情,皆得涅槃,畢竟安樂.是故

菩薩當證無上正等覺時,普於異生、

聲聞、獨覺,爲最爲勝,爲尊爲高,爲妙

爲微妙,爲上爲無上,無等無等等.般

涅槃後,亦於有情,有大恩德,能善養

育一切有情.謂於如來窣堵波所,供

養恭敬,尊重讚歎,奉施種種上妙華

鬘、塗散等香、衣服、瓔珞、寶幢、幡蓋、伎

樂燈明.由此因緣,彼有情類,種植無

量殊勝善根,或聞如來涅槃法要,精

勤修學,證般涅槃;若於如來窣堵波

所,下至奉獻一香一華,世尊記彼皆

當離欲,多有畢竟,得般涅槃.如是菩

薩住菩薩位,於諸有情,有大恩德,能

善養育一切有情,證得無上正等覺

時,亦於有情,有大恩德,能善養育一

切有情;般涅槃後,亦於有情,有大恩

德,能善養育一切有情.以諸菩薩,常

於有情,有大恩德,能善養育一切有

情故,於世閒,最尊最勝.唯除諸佛,無

能及者.

又滿慈子,若諸菩薩,成就如是殊勝

功德,是諸菩薩,常於有情,作大饒益.

譬如眞金,常能饒益一切有情.謂未

燒煉,或已燒煉,未作嚴具,已作嚴具,

若未轉易,或已轉易,常能饒益一切

有情.如是菩薩修菩提行,住菩薩位,

能於有情,作大饒益;證得無上正等

覺時,亦於有情,作大饒益;般涅槃後

亦於有情,作大饒益.

又滿慈子,如日月輪,巡四洲界,與諸

有情,作大饒益.謂四洲界一切有情,

由日月輪光明照觸,作諸事業.又能

了知若晝若夜,半月滿月,時年等異.

又諸華果、苗稼、草木,因日月輪光明

照故,生長成熟,資養有情.如是菩薩

修菩提行,住菩薩位,於諸有情,作大

饒益,證得無上正等覺時,亦於有情,

作大饒益,般涅槃後,亦於有情,作大

饒益.

又滿慈子,諸菩薩衆,成就如是廣大

功德,常與有情,作大饒益.譬如商主,

多有珍財,能令百千商侶眷屬,皆得

充足諸資生具,乃至死後,諸有情類,

由彼珍財,亦得豐樂.如是菩薩行菩

提行,住菩薩位,尚能利樂無量有情,

況得菩提、般涅槃後,具大勢力,而不

能令諸弟子等,利益安樂?

又滿慈子,如是菩薩,常能利樂一切

有情.謂菩薩位,若成正覺,若般涅槃,

常於有情,作大饒益,未曾蹔捨.如有

善士,具善士相,能自安樂,亦能安樂

諸餘有情,善攝珍財,善能分布,故名

善士,如是菩薩善攝種種功德珍財,

在菩薩位,善能利樂無量有情;證得

無上正等覺時,亦善利樂無量有情;

般涅槃後,亦善利樂無量有情,謂涅

槃後功德勢力,亦善利樂諸弟子等.

又滿慈子,如是菩薩,若菩薩位,若得

菩提,若涅槃後,常能利樂一切有情,

無時蹔捨.如彼善士,具善士相,能令

自他俱得安樂,遠離種種不如意事.

諸菩薩衆,亦復如是,能令自他常得

安樂,遠離種種惡業煩惱,不墮惡趣

生死輪迴,得般涅槃,畢竟安樂,或成

正覺,饒益一切.

又滿慈子,如剎帝利灌頂王種,堪紹

王位,若爲太子,若作王時,安樂一切

沙門梵志及餘有情;若命終後,亦能

安樂國土有情,令無衰惱,謂由彼王

功德餘勢,國土豐樂,無怨賊等.如是

菩薩行菩提行,住菩薩位已,能安樂

一切有情;證得無上正等覺時,亦能

安樂一切有情;般涅槃後,亦能安樂

一切有情.謂涅槃後,無量有情,於窣

堵波,供養恭敬,尊重讚歎,獲無量福;

聽聞正法,受持讀誦,如理思惟,爲他

演說,亦得無邊功德勝利;諸有情類,

於佛世尊般涅槃後,若念如來所有

戒薀、定薀、慧薀、解脫薀、解脫智見薀,

彼有情類,由此因緣,不墮惡趣,生天

人中,恒受快樂,或有證得三乘涅槃,

能令自他畢竟安樂,彼有情類,於現

身中,人非人等不能爲害,諸怖畏事,

不能侵惱.何以故?滿慈子,念佛功德

能滅世閒人非人等怖畏事故.

爾時,佛讚舍利子言:善哉,善哉!如汝

所說,若有情類,能念如來所有戒薀、

定薀、慧薀、解脫薀、解脫智見薀,彼有

情類,能滅世閒人非人等諸怖畏事.

時,舍利子便白佛言:希有!世尊,如來

成就如是淸淨廣大妙法.爾時,世尊

告舍利子:應知菩薩亦有成就如是

淸淨廣大妙法.舍利子言:何謂菩薩

所成淸淨廣大妙法佛言菩薩所成

淸淨廣大妙法,謂發無上正等覺心,

不復退轉.何以故?舍利子,最極淸淨

廣大妙法,謂如來性、自然覺性、無上

正等菩提之性.若諸菩薩,已發無上

正等覺心,不復退轉,定當成就如是

淸淨廣大妙法.

時舍利子復告具壽滿慈子言:諸菩

薩衆,應起是心:若諸有情,來至我所,

求索種種資生之具,我當發起決定

施心,不應發起無資具心,設我現無

所索資具,要當方便,求覓施與.終不

發起如是之心:我旣現無所索資具,

不應方便,爲彼求覓.若餘有情自施

彼者,我當隨喜.若不欲施,我當種種

方便,勸發,要令求者,所願滿足.如是

菩薩或施有情所須資具,或自供侍

師長、病者,所作福業,皆與有情,平等

共有,迴向無上正等菩提,欲盡未來,

利樂一切,令脫惡趣,或生死苦,令得

涅槃,或一切智.若諸有情,自行布施,

修餘福業,菩薩勸彼迴向無上正等

菩提.如是菩薩所獲福聚,於餘有情

布施福業,百倍爲勝,千倍爲勝,乃至

鄔波尼殺曇倍,亦復爲勝.所以者何?

菩薩勸發迴向之心,能令自身及有

情類,俱證無上正等菩提.

又滿慈子,諸菩薩衆,修行布施,波羅

蜜多,先應修習方便善巧,隨所修習

方便善巧,修行布施,隨所修行布施

福業,迴向無上正等菩提,願諸有情

皆同證得一切智智.如是菩薩,方便

善巧,能令自他俱獲勝利.若諸菩薩

修行布施,不先修習方便善巧,設經

殑伽沙數劫住,修行布施,不能發心

與有情共迴向菩提,不能攝受所修

布施波羅蜜多,不能證得本所希求

一切智智.

又滿慈子,設諸有情,持廣大器,量等

三千三千世界,至菩薩所,語菩薩言:

我等今須滿此器物,願疾施與.菩薩

於彼,不起異心,但起是心:定當施與.

謂終不起瞋恨之心.如是有情輕觸

於我,亦復不起不施與心,謂我如何

施彼多物?亦復不起無財寶心,謂我

云何能辦爾許種種財寶,滿彼有情

所持量等大千界器.但作是念:我今

爲彼,修勝神通,種種方便,集諸財寶,

必令求者,所願滿足.菩薩爾時,熾然

精進,作大加行,求勝神通,欲集珍財

施來求者,攝受精進波羅蜜多.旣得

神通,多集財寶,施來求者,令滿所願,

攝受布施波羅蜜多.如是名爲諸菩

薩衆,修行布施波羅蜜多,發廣大心

常無厭惓.由斯疾證無上菩提,能盡

未來利樂一切

又滿慈子,諸菩薩摩訶薩,應愍有情

而行布施.應住慈心,與有情樂而行

布施;應住悲心,拔有情苦而行布施;

應住喜心,慶有情類離苦得樂而行

布施;應住捨心,於有情類,平等饒益

而行布施.如是施已,應生是心:我所

作福及所作善,普施十方諸有情類,

令永解脫惡趣生死;未發無上菩提

心者,令速發心;已發無上菩提心者,

令永不退;若於無上正等菩提,已不

退者,令速圓滿一切智智.是諸菩薩,

若時若時,捨福善根,施有情類,此諸

菩薩,爾時爾時,善根增長.是諸菩薩

若時若時,以所修善,與有情共迴向

無上正等菩提,願同證得一切智智,

此諸菩薩,爾時爾時,善根增益.又滿

慈子,譬如眞金,若時若時,鎔煉燒打,

爾時爾時,光色轉盛;若時若時,光色

轉盛,爾時爾時,展轉調柔堪爲器具.

如是菩薩,若時若時,以所作善,與有

情共迴向無上正等菩提,願同證得

一切智智,爾時爾時,善根轉盛;若時

若時,善根轉盛,爾時爾時,展轉鄰近

一切智智.

又滿慈子,如有女人磨瑩鏡面,若時

若時,加功磨瑩,爾時爾時,鏡轉明淨;

若時若時,鏡轉明淨,爾時爾時,鏡面

無垢,衆像皆現.如是菩薩,若時若時,

以所作福及所作善,決定迴向一切

智智,爾時爾時,能普施與十方世界

一切有情,令永解脫惡趣生死;未發

無上菩提心者,令速發心;已發無上

菩提心者,令永不退;若於無上正等

菩提,已不退者,令速圓滿一切智智.

此諸菩薩,若時若時,捨己善根,施有

情類,爾時爾時,善根轉盛;若時若時,

善根轉盛.爾時爾時,展轉鄰近一切

智智.如是菩薩方便善巧,迴向所求

一切智智,令諸功德,漸漸增長,疾證

無上正等菩提,能盡未來,饒益一切.

又滿慈子,云何菩薩多行布施,攝受

少福?云何菩薩少行布施,攝受多福?

云何菩薩少行布施,攝受少福?云何

菩薩多行布施,攝受多福?若諸菩薩,

雖經殑伽沙數大劫,恒捨無量無數

珍財,普施十方諸有情類,而不迴向

無上菩提,願與有情,皆同證得一切

智智,如是菩薩多行布施,攝受少福.

若諸菩薩,雖經少時,施有情類,少分

財物,而能迴向無上菩提,願與有情,

皆同證得一切智智,如是菩薩少行

布施,攝受多福.若諸菩薩,經於少時,

施有情類,少分財物,不能迴向無上

菩提,願與有情,皆同證得一切智智,

如是菩薩,少行布施,攝受少福.若諸

菩薩,經於殑伽沙數大劫,恒捨無量

無數珍財,普施十方諸有情類,復能

迴向無上菩提,願與有情,皆同證得

一切智智,如是菩薩多行布施,攝受

多福.是故菩薩摩訶薩衆,欲證無上

正等菩提,應以善根,與有情,共迴向

無上正等菩提,願與有情,皆同證得

一切智智

若菩薩摩,訶薩欲能,攝受無量福薀

與諸,有情作大饒益疾能證得一切,

智智常應不離一切.智智相應作意

修行布施波羅蜜多若菩薩摩,訶薩

常不遠離一切,智智相應作意,修行

布施波羅蜜多,是菩薩摩訶薩便能,

攝受無量,福薀疾證.無上正?等菩提,

與諸有情,作大饒益何以故滿慈子

若諸,菩薩常不遠離一切,智智相應

作意修行,布施波羅蜜多是諸.菩薩

剎那剎那功德,善根漸漸,增長由斯.

疾證無上菩提能盡未來利樂一切

是故,菩薩欲與,有情常作利益安樂,

事者一切行中常勤,修習方便,善巧

迴向無上正等菩提願與有情作大

饒益

大般若波羅蜜多經卷第五百七十九

己亥歲高麗國大藏都監奉

勅雕造

大般若波羅蜜多經卷第五百八十 珍

三藏法師玄奘奉 詔譯

第十一布施波羅蜜多分之二

復次,滿慈子,菩薩摩訶薩,欲證無上

正等菩提,一切行中、最初,應學無染

布施波羅蜜多.何以故?滿慈子,若學

布施波羅蜜多無始世來所習慳垢

卽便遠離,身心相續,漸能親近一切

智智.是故菩薩,若時若時,一切智智

相應作意相續現前,爾時爾,時,漸次

能近一切智智;若時若時,漸次能近

一切智智,爾時爾時,漸遠聲聞及獨

覺地;若時若時,漸遠聲聞及獨覺地,

爾時爾時,漸復鄰近一切智智.又滿

慈子,如天雨時,置瓮迥處,承水漸滿.

如是滿時,由諸雨渧長時連注,匪唯

初後.如是菩薩求一切智,非初心起,

卽能證得,亦非後時,坐菩提座,最後

心起,獨能證得,然由初心相續乃至

坐菩提座,最後心起,展轉相資,得一

切智.求一切智,初、中、後心,無不皆能

引一切智,證得無上正等菩提.要由

諸心展轉相續,伏斷障法,方成辦故.

又滿慈子,若諸菩薩,欲疾證得無上

菩提,不應令心,有所閒雜.時,滿慈子

便問具壽舍利子言:齊何名爲諸菩

薩衆心無閒雜?舍利子言:若諸菩薩,

非理作意現在前時,能正觀察此能

隨順一切智智,非爲違逆.此諸菩薩,

能如實知我今所起非理作意,於一

切智,能爲助伴.謂我所起非理作意,

能引有身,令於生死,相續久住,饒益

有情;我身若無非理作意,資引令住,

卽便斷滅,尚不能令自行圓滿,豈能

饒益他諸有情?齊此名爲諸菩薩衆

心無閒雜.

又滿慈子,若諸菩薩,能觀諸法若順

若違,皆能助引一切智智.此諸菩薩

方便善巧,觀一切法皆能隨順所求

無上正等菩提,不爲順違心所閒雜,

能於違境,心不生瞋;於順境中,心不

起愛.若違若順,皆能正知,爲資助緣,

引一切智.如是菩薩,於一切時,一切

境中,心無閒雜.

又滿慈子,譬如有人,爲他囚執,將詣

殺處,其人惶怖,更無餘想,唯作是念;

我今不久,定當爲他之所殺害.諸菩

薩衆,亦復如是若常思惟一切智智,

無餘作意,於中閒起,是諸菩薩,於一

切時,不爲餘心之所閒雜.

又滿慈子,譬如有人,多齎珍財,入於

曠野,其中多有凶暴劫賊.彼人爾時,

更無餘想,唯作是念:我於何時,當出

如斯險難之處,得至豐樂安隱國土.

諸菩薩衆,亦復如是,若常思惟一切

智智,諸餘作意,無容得起,是諸菩薩

身意淸淨,不爲餘心之所閒雜.

又滿慈子,譬如有人,曾行劫盜,王所

訪括,其人惶恐,竊入市厘,於雜鬧處,

欲自藏隱,正値其中搖鈴聲鼓,宣王

教令,欲相掩捉,彼人爾時,更無餘想,

唯作是念:勿我今時,爲他識知,而見

擒縶.諸菩薩衆,亦復如是,欲證無上

正等菩提,若常思惟一切智智,諸餘

作意,無容閒起,是諸菩薩,於修行時,

不爲餘心之所閒雜.

又滿慈子,譬如金師,有持百金,來授

其手,語言:此物王遣付汝,令造種種

妙莊嚴具,宜急用意,一月使成,如期

不成,或復麤惡,當斬汝首,定不相赦.

金師聞已,身心戰怖,晝夜精勤,竭思

營造,未曾蹔起諸餘作意.唯作是念:

我當云何如王所期,嚴具成辦?其人

乃至嚴具未成中閒,雖有飮食等事,

而都不作飮食等想但於金所心心

相續,思搆變易,作莊嚴具.何以故?滿

慈子,彼極愛重自身命故.於是金師

如期成辦妙莊嚴具,持至王所,而白

王言:王所遣作妙莊嚴具,今已摠成.

王見歡喜,慰喩彼言:汝大勤勞,能隨

我勅,應十二月營搆乃成,汝一月中

卽能摠辦.遂以多物,而賞賜之.諸菩

薩衆,亦復如是,從初發心乃至最後

金剛喩定將現在前,中閒,曾無異心

閒雜,唯求引發一切智智.如彼金師

惜身命故,乃至嚴具未得摠成,於其

中閒,曾無異想閒雜,營造莊嚴具心.

菩薩亦然,重菩提故,乃至未證無上

菩提,心常思惟一切智智,無餘作意,

於中閒起.齊此名爲心無閒雜.

若諸菩薩,求一切智,能如是住無閒

雜心,精進修行,趣菩提行,能速圓滿,

菩提資糧.餘菩薩衆,經無數劫,有閒

雜心,修菩薩行乃得無上正等菩提

資糧圓滿,此菩薩衆,不經百劫,卽能

圓滿.何以故?滿慈子,是諸菩薩,求一

切智,諸餘作意無容蹔起,於中閒雜

大菩提心故.無雜心,修菩薩行,不經

百劫,卽能圓滿證得無上菩提資糧;

有閒雜心,多時相續,不能成辦菩提

資糧;無閒雜心,少時相續,卽能成辦

菩提資糧.剎那剎那,常增進故.如是

菩薩,欲求無上正等菩提,能引資糧,

速圓滿者,應勤方便,無倒引發無閒

雜心.若得此心,則易證得一切智智.

爾時,滿慈子問舍利子言:無閒雜心,

以何爲性?何等作意能閒雜心,由彼

此心名有閒雜?諸菩薩衆云何避之?

舍利子言:若諸菩薩,方便善巧,求一

切智,無餘作意,於中閒雜,無閒雜心,

以此爲性.若聲聞乘相應作意,若獨

覺乘相應作意,皆能閒雜大菩提心,

俱名菩薩非理作意.所以者何?二乘

作意,違害無上正等菩提.若起彼心

現在前者,不能圓滿菩提資糧.欣樂

涅槃,厭背生死,菩薩於彼,應遠避之,

作是思惟:二乘作意,違一切智,順般

涅槃.我心不應爲彼閒雜.是故菩薩

應作是念:貪、瞋、癡等相應之心,於大

菩提,雖爲障㝵,而能隨順菩提資糧;

於菩薩心,非極閒雜,如求獨覺、聲聞

地心.所以者何?貪、瞋、癡等,能令生死

諸有相續,助諸菩薩,引一切智.謂菩

薩衆,方便善巧,起諸煩惱,受後有身,

與諸有情,作大饒益.依之,修學布施、

淨戒、安忍、精進、靜慮、般若波羅蜜多,

令得圓滿;依之修學四靜慮、四無量、

四無色定,令得圓滿;依之,修學四念

住、四正斷、四神足、五根、五力、七等覺

支、八聖道支,令得圓滿;依之,修學空、

無相、無願解脫門,令得圓滿;依之,修

學陁羅尼門、三摩地門,令得圓滿;依

之,修學諸菩薩地、五眼、六神通,令得

圓滿;依之,修學如來十力、四無所畏、

四無㝵解、大慈、大悲、大喜、大捨及十

八佛不共法等無量無邊諸佛功德

令得圓滿.如是煩惱能助菩薩,令證

無上正等菩提.非諸聲聞、獨覺作意.

由彼作意.障大菩提、亦㝵資糧.令不

圓滿.是故菩薩摩訶薩衆,起彼作意,

閒雜心時,無上菩提,則爲更遠.是故

閒雜諸菩薩心,無如聲聞、獨覺作意.

諸菩薩衆,求大菩提,應遠避之,無令

蹔起.煩惱作意,順諸有身,於菩薩心,

非極閒雜.何以故?滿慈子,諸菩薩衆,

求大菩提,爲度有情,被精進鎧,久住

生死,作大饒益,不應速斷煩惱作意.

由此作意?現在前時,令諸有身,長時

相續,依之,引攝布施、淨戒、安忍、精進、

靜慮、般若波羅蜜多及餘無量無邊

佛法,皆得圓滿.如是煩惱相應作意,

順後有身,助諸菩薩,引發無上正等

菩提.未證菩提,不應求斷,乃至未坐

妙菩提座,於此作意,不應永滅.

是故菩薩摩訶薩衆,若起煩惱,現在

前時,不應於中,極生厭惡.何以故?滿

慈子,諸菩薩衆,於諸煩惱,起有恩想,

作是思惟:我由彼故,引發種種菩提

資糧,令速圓滿,故彼於我,有大恩德.

所以者何?如餘善法,於我有益,應愛

重之,煩惱亦然,不應厭惡.如是菩薩,

方便善巧,於諸煩惱及彼境界,亦深

愛敬,如佛世尊.所以者何?是諸菩薩,

方便善巧,作是思惟:由諸有結,未永

斷故,我能修行布施、淨戒、安忍、精進、

靜慮、般若波羅蜜多及餘無量無邊

佛法,皆得圓滿,因斯引發一切智智.

若時若時,布施、淨戒、安忍、精進、靜慮、

般若波羅蜜多及餘無量無邊佛法,

修漸圓滿,爾時爾時,令諸有結,展轉

微薄,乃至都盡,便證無上正等菩提.

譬如商人,以車重載種種財寶,遠趣

大城,若時若時,其車運轉,漸漸前進,

爾時爾時,轂輞軸等,漸漸鈋銳,如是

展轉得入大城,車遂一時,衆分散壞,

所爲旣辦,主無顧惜.如是菩薩方便

善巧,以結攝受所依有身,若時若時,

由結攝受有身相續,爾時爾時,布施、

淨戒、安忍、精進、靜慮、般若波羅蜜多

及餘無量無邊佛法,漸次圓滿;若時

若時布施淨戒安忍精進靜慮般若

波羅蜜多及餘無量無邊佛法,漸次

圓滿,爾時爾時,令諸有結,漸次衰減;

若時若時,令諸有結,漸次衰減,爾時

爾時,漸得鄰近一切智智:若時菩薩

證大菩提,爾時所依身結;俱盡所作

已辦,不須身結,如已入城,車無復用.

如是煩惱,於大菩提,雖爲障㝵,而於

能引菩提資糧,有能助力.是故菩薩

乃至未坐妙菩提座,不永滅除,若得

菩提,一切頓斷.若有情類,至菩薩所,

先極訶毀,後乞財法,菩薩爾時,歡喜

施與,作如是念:今此有情,來至我所,

施大恩德,令我成就布施、安忍,由斯

證得一切智智.我緣彼故,發增上心

趣大菩提,勝餘境界.由是,菩薩諸作

意中,唯除二乘相應作意,諸餘作意,

皆不厭捨.以於證得一切智智,無不

皆有助伴之力.

時滿慈子便問具壽舍利子言豈不

二乘,於一切智,亦有助力?謂諸聲聞,

亦能教授教誡菩薩,令勤修學布施、

淨戒、安忍、精進、靜慮、般若波羅蜜多

及餘無量無邊佛法;若諸獨覺,亦爲

福田,諸菩薩衆,施彼衣食,疾能,證得

一切智智.云何可言聲聞、獨覺相應

作意,於一切智及此資糧,無能助力?

時,舍利子卽報具壽滿慈子言:如是

如是.聲聞、獨覺,於一切智及此資糧,

俱有助力.謂諸聲聞,亦能教授教誡

菩薩,令勤修學布施、淨戒、安忍、精進、

靜慮、般若波羅蜜多;亦能教授教誡

菩薩,令勤修學內空、外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空:亦能教授

教誡菩薩,令勤修學四靜慮、四無量、

四無色定;亦能教授教誡菩薩,令勤

修學四念住、四正斷、四神足、五根、五

力、七等覺支、八聖道支;亦能教授教

誡菩薩,令勤修學八解脫、八勝處、九

次第定、十遍處:亦能教授教誡菩薩,

令勤修學空、無相、無願解脫門;亦能

教授教誡菩薩,令勤修學極喜地、離

垢地、發光地、焰慧地、極難勝地、現前

地、遠行地、不動地、善慧地、法雲地;亦

能教授教誡菩薩,令勤修學淨觀地、

種性地、第八地、具見地、薄地、離欲地、

已辦地、獨覺地、菩薩地、如來地;亦能

教授教誡菩薩,令勤修學陁羅尼門、

三摩地門;亦能教授教誡菩薩,令勤

修學五眼,六神通;亦能教授教誡菩

薩,令勤修學如來十力、四無所畏、四

無㝵解、大慈、大悲、大喜、大捨、十八佛

不共法;亦能教授教誡菩薩,令勤修

學三十二大士相、八十隨好;亦能教

授教誡菩薩,令勤修學無忘失法、恒

住捨性;亦能教授教誡菩薩,令勤修

學一切智、道相智、一切相智;亦能教

授教誡菩薩,令勤修學一切菩薩摩

訶薩行;亦能教授教誡菩薩,令勤修

學諸佛無上正等菩提.是故聲聞於

一切智及此資糧,亦有助力.若諸獨

覺能爲福田,受菩薩施.謂諸菩薩,緣

彼福田,施資身具,迴向無上正等菩

提.是故獨覺,於一切智及此資糧,亦

有助力.然諸聲聞、獨覺作意,於一切

智及此資糧,俱無助力.所以者何?聲

聞、獨覺相應作意?於二乘地,有勝助

力;於諸菩薩所求無上正等菩提及

此資糧,極不隨順.謂厭生死,欣般涅

槃,捨大菩提及有情類故.制菩薩定

不應起獨覺、聲聞相應作意由彼作

意,於諸菩薩所求佛果,所益有情,俱

不隨順.

又滿慈子,諸聲聞乘,於諸菩薩摩訶

薩衆所求無上正等菩提,有大恩德.

謂爲菩薩摩訶薩衆,宣說一切波羅

蜜多及餘勝行相應教法,教授教誡,

令勤修學,速得圓滿;亦與菩薩,作淨

福田,受菩薩施,令諸菩薩,疾得圓滿

菩提資糧.由此聲聞,於諸菩薩,有大

恩德.是故菩薩方便善巧,觀諸有情

及一切法,於一切智及此資糧,無不

皆有隨順恩德.諸阿羅漢,若智若心,

於菩薩乘,亦有恩德.謂若無彼,則無

所遮,云何可言諸菩薩衆不應發起

阿羅漢心,亦不應修阿羅漢智?由遮

彼故,菩薩引發菩提資糧,速得圓滿,

疾能證得一切智智.故阿羅漢,若智

若心,於菩薩乘,亦有恩德,謂令菩薩,

得一切智,窮未來際,利樂有情.一切

獨覺,若智若心,於菩薩乘,亦有恩德,

謂若無彼,則無所遮,云何可言諸菩

薩衆不應發起獨覺乘心,亦不應修

獨覺乘智?由遮彼故,菩薩引發菩提

資糧,速得圓滿,疾能證得一切智智.

故諸獨覺,若智若心,於菩薩乘,亦有

恩德,謂令菩薩,得一切智,窮未來際,

利樂有情.又觀二乘心智下劣,菩薩

修學增上心智.若無二乘下劣心智,

菩薩不應修增上者.如說菩薩若心

若智有漏無漏,唯除如來應正等覺

若心若智,於餘一切,爲最爲勝,爲尊

爲高,爲妙爲微妙,爲上爲無上,無等

無等等.是故一切聲聞、獨覺若智若

心於一切智,亦有少分隨順勢力.如

是菩薩方便善巧,觀諸有情及一切

法,於一切智及此資糧,無不皆有隨

順勢力,故於一切,心無厭捨.

又滿慈子,諸菩薩摩訶薩,修行布施

波羅蜜多,雖有棄捨珍財等事,而於

彼事,無取相想.謂若棄捨一切法相,

迴向無上正等菩提,欲爲有情,作大

饒益,便能證得一切智智;若不捨相,

迴向菩提,欲爲有情,作大饒益,終不

能得一切智智.若諸菩薩,能獲種種,

金銀等寶,雖名得利,而未名爲能得

大利.若諸菩薩,能捨種種金銀等寶,

乃可名爲能得大利.若諸菩薩,能捨

衆相,迴向無上正等菩提,欲爲有情,

作大饒益,乃名能得無上善利.若諸

菩薩,作轉輪王,統四洲界,得大自在,

雖名得利,而未名爲能得大利.若諸

菩薩,捨四洲界轉輪王位,乃可名爲

能得大利.若諸菩薩,能捨衆相,迴向

無上正等菩提,欲爲有情,作大饒益,

乃名能得無上善利.若諸菩薩,作欲

界王,統攝欲界,得大自在,雖名得利,

而未名爲能得大利.若諸菩薩,能捨

欲界自在王位,乃可名爲能得大利.

若諸菩薩,能捨衆相,迴向無上正等

菩提,欲爲有情,作大饒益,乃名能得

無上善利.若諸有情棄捨衆相得預

流果,或一來果,或不還果,或阿羅漢,

果,或獨覺菩提,雖名得利,而未名爲

能得大利.若諸有情,棄捨衆相,迴向

無上正等菩提,欲爲有情,作大饒益,

乃名能得無上善.利若得無上正等

菩提,於諸利中,最上最勝,無能及者.

所以者何?諸菩薩衆所求無上正等

菩提,能爲有情,作大饒益,聲聞、獨覺

及諸異生,無此事故.若諸菩薩,普緣

十方一切如來應正等覺及弟子衆

想作種種上妙飮食、衣服、臥具、病緣

醫藥、房舍、資財、花香等物,奉施供養,

雖名得利,而未名爲得無上利.若諸

菩薩,能捨衆相,迴向無上正等菩提,

欲爲有情,作大饒益,乃名能得無上

善利.所以者何?飮食等物,皆有衆相;

諸有相法,皆有數量;有數量法;有分

限故,緣彼不能證無分限一切智智.

若諸菩薩,方便善巧,緣十方界一切

如來應正等覺及弟子衆具無量種

希有功德,而不取相;雖想無邊上妙

飮食、衣服、臥具、病緣醫藥、房舍、資財、

花香等物,奉施供養,而不取相;雖能

迴向無上菩提,欲爲有情,作大饒益,

而不取相.由此證得一切智智,窮未

來際,饒益有情,當知名爲得無上利,

於一切利,最爲第一.若諸菩薩,能作

如是方便善巧,修行布施,乃得名爲

居頂菩薩,決定當得一切智智.所以

者何?一切智智甚難可得,如是菩薩,

能捨內外一切種相,心無所著,求證

如是一切智智,於諸菩薩,最爲上首,

當得如頂無上菩提.過去、未、來、現在

菩薩、已、當、現得一切智智,無不皆由

如是所起方便善巧而能證得.

時,滿慈子便問具壽舍利子言:云何

菩薩得入居頂諸菩薩數?舍利子言:

若諸菩薩,方便善巧,不取法相,是諸

菩薩得入居頂諸菩薩數.滿慈子言:

是諸菩薩,於何等法,不取何相?舍利

子言:是諸菩薩,於色薀,不取常無常

相,於受、想、行、識薀,亦不取常無常相;

於色薀,不取樂無樂相,於受、想、行、識

薀,亦不取樂無樂相;於色薀,不取我

無我相,於受、想、行、識薀,亦不取我無

我相;於色薀,不取淨不淨相,於受、想、

行、識薀,亦不取淨不淨相;於色薀,不

取遠離不遠離相,於受、想、行、識薀,亦

不取遠離不遠離相;於色薀,不取寂

靜不寂靜相於受想行識薀亦不取

寂靜不寂靜相.是諸菩薩,於眼處,不

取常無常相,於耳、鼻、舌、身、意處,亦不

取常無常相;於眼處,不取樂無樂相,

於耳、鼻、舌、身、意處,亦不取樂無樂相;

於眼處,不取我無我相,於耳、鼻、舌、身、

意處,亦不取我無我相;於眼處,不取

淨不淨相,於耳、鼻、舌、身、意處,亦不取

淨不淨相;於眼處不取遠離不遠離

相,於耳、鼻、舌、身、意處,亦不取遠離不

遠離相;於眼處,不取寂靜不寂靜相,

於耳、鼻、舌、身、意處,亦不取寂靜不寂

靜相.是諸菩薩,於色處,不取常無常

相,於聲、香、味、觸、法處,亦不取常無常

相;於色處,不取樂無樂相,於聲、香、味、

觸、法處,亦不取樂無樂相;於色處,不

取我無我相,於聲、香、味、觸、法處,亦不

取我無我相;於色處,不取淨不淨相,

於聲、香、味、觸、法處,亦不取淨不淨相;

於色處,不取遠離不遠離相,於聲、香、

味、觸、法處,亦不取遠離不遠離相;於

色處,不取寂靜不寂靜相,於聲、香、味、

觸、法處,亦不取寂靜不寂靜相.是諸

菩薩,於眼界,不取常無常相,於耳、鼻、

舌、身、意界,亦不取常無常相;於眼界,

不取樂無樂相,於耳、鼻、舌、身、意界,亦

不取樂無樂相;於眼界,不取我無我

相於耳鼻舌身意界亦不取我無我

相;於眼界,不取淨不淨相,於耳、鼻、舌、

身,意界,亦不取淨不淨相;於眼界,不

取遠離不遠離相,於耳、鼻、舌、身、意界,

亦不取遠離不遠離相;於眼界,不取

寂靜不寂靜相,於耳、鼻、舌、身、意界,亦

不取寂靜不寂靜相.是諸菩薩,於色

界,不取常無常相,於聲、香、味、觸、法界,

亦不取常無常相;於色界,不取樂無

樂相於聲香味觸法界亦不取樂無

樂相;於色界,不取我無我相,於聲、香、

味觸法界,亦不取我無,我相;於色界,

不取淨不淨相,於聲、香、味、觸、法界,亦

不取淨不淨相;於色界,不取遠離不

遠離相,於聲、香、味、觸、法界,亦不取遠

離不遠離相;於色界,不取寂靜不寂

靜相,於聲、香、味、觸、法界,亦不取寂靜

不寂靜相.是諸菩薩,於眼識界,不取

常無常相,於耳、鼻、舌、身、意識界,亦不

取常無常相;於眼識界,不取樂無樂

相,於耳、鼻、舌、身、意識界,亦不取樂無

樂相於眼識界不取我無我相於耳

鼻、舌、身、意識界,亦不取我無我相;於

眼識界,不取淨不淨相,於耳、鼻、舌、身、

意識界,亦不取淨不淨相;於眼識界

不取遠離不遠離相,於耳、鼻、舌、身、意

識界、亦不取遠離不遠離相;於眼識

界,不取寂靜不寂靜相,於耳、鼻、舌、身、

意識界,亦不取寂靜不寂靜相.是諸

菩薩,於眼觸,不取常無常相,於耳、鼻、

舌、身、意觸,亦不取常無常相;於眼觸.

不取樂無樂相,於耳、鼻、舌、身、意觸,亦

不取樂無樂相;於眼觸,不取我無我

相,於耳、鼻、舌、身、意觸,亦不取我無我

相;於眼觸,不取淨不淨相,於耳、鼻、舌、

身,意觸,亦不取淨不淨相;於眼觸,不

取遠離不遠離相,於耳、鼻、舌、身、意觸,

亦不取遠離不遠離相;於眼觸,不取

寂靜不寂靜相,於耳、鼻、舌、身、意觸,亦

不取寂靜不寂靜相是諸菩薩於眼

觸爲緣所生諸受,不取常無常相,於

耳、鼻、舌、身、意觸爲緣所生諸受,亦不

取常無常相;於眼觸爲緣所生諸受

不取樂無樂相,於耳、鼻、舌、身、意觸爲

緣所生諸受亦不取樂無樂相於眼

觸爲緣所生諸受,不取我無我相,於

耳、鼻、舌、身、意觸爲緣所生諸受,亦不

取我無我相;於眼觸爲緣所生諸受,

不取淨不淨相,於耳、鼻、舌、身、意觸爲

緣所生諸受,亦不取淨不淨相;於眼

觸爲緣所生諸受,不取遠離不遠離

相,於耳、鼻、舌、身、意觸爲緣所生諸受,

亦不取遠離不遠離相;於眼觸爲緣

所生諸受,不取寂靜不寂靜相,於耳、

鼻、舌、身、意觸爲緣所生諸受,亦不取

寂靜不寂靜相.是諸菩薩,於地界,不

取常無常相,於水、火、風、空、識界,亦不

取常無常相;於地界,不取樂無樂相,

於水、火、風、空、識界,亦不取樂無樂相;

於地界,不取我無我相,於水、火、風、空、

識界,亦不取我無我相;於地界,不取

淨不淨相,於水、火、風、空、識界,亦不取

淨不淨相;於地界,不取遠離不遠離

相,於水、火、風、空、識界,亦不取遠離不

遠離相;於地界,不取寂靜不寂靜相,

於水、火風、空、識界,亦不取寂靜不寂

靜相.是諸菩薩,於因緣,不取常無常

相,於等無閒緣、所緣緣、增上緣,亦不

取常無常相;於因緣不取樂無樂相,

於等無閒緣、所緣緣、增上緣,亦不取

樂無樂相;於因緣,不取我無我相,於

等無閒緣、所緣緣、增上緣,亦不取我

無我相;於因緣,不取淨不淨相,於等

無閒緣、所緣緣、增上緣,亦不取淨不

淨相;於因緣,不取遠離不遠離相,於

等無閒緣、所緣緣、增上緣,亦不取遠

離不遠離相;於因緣,不取寂靜不寂

靜相,於等無閒緣、所緣緣、增上緣,亦

不取寂靜不寂靜相是諸菩薩於無

明不取常無常相於行識名色六處

觸、受、愛、取、有、生、老死,亦不取常無常

相;於無明,不取樂無樂相,於行、識、名

色、六處、觸、受、愛、取、有、生、老死,亦不取,

樂無樂相於無明;不取我,無我相於

行、識、名色、六處、觸、受、愛、取、有、生、老死,

亦不取我無我相;於無明,不取淨不

淨相,於行、識、名色、六處、觸、受、愛、取、有、

生、老死,亦不取淨不淨相;於無明,不

取遠離不遠離相,於行、識、名色、六處、

觸、受、愛、取、有、生、老死亦不取遠離不,

遠離相;於無明,不取寂靜不寂靜相

於行、識、名色、六處、觸、受、愛、取、有、生、老

死,亦不取寂靜不寂靜相.是諸菩薩

於欲界,不取常無常相,於色、無色界,

亦不取常無常相;於欲界,不取樂無

樂相,於色、無色界,亦不取樂無樂相;

於欲界,不取我無我相,於色、無色界,

亦不取我無我相;於欲界,不取淨不

淨相,於色、無色界,亦不取淨不淨相;

於欲界,不取遠離不遠離相,於色、無

色界,亦不取遠離不遠離相;於欲界,

不取寂靜不寂靜相,於色、無色界,亦

不取寂靜不寂靜相.若諸菩薩,能作

如是方便善巧,不取法相,修行布施

波羅蜜多,是諸菩薩,得入居頂諸菩

薩數,能得如頂一切智智.

又滿慈子,若諸菩薩,知一切法,皆非

實有,遠離衆相,而行布施波羅蜜多,

是諸菩薩,得入居頂諸菩薩數,能得

如頂一切智智,亦能教化一切有情,

令依如是一切智智,發願趣求,亦能

證得.又滿慈子,若諸有情,於無相法,

不起勝解,則不能發一切智心;若不

能發一切智心,則不能修諸菩薩行;

若不能修諸菩薩行,則不能得一切

智智.若諸有情,於無相法,能起勝解,

則能發起一切智心;若能發起一切

智心,則能修行諸菩薩行;若能修行

諸菩薩行,則能證得一切智智;又滿

慈子,若諸菩薩,發心趣求一切智已,

隨所捨事,皆能了知空無所有,而行

布施波羅蜜多.謂如實知諸所捨事,

皆如幻化,非如我等,無始時來,所取

諸相,由能知故,於諸所有,皆能棄捨,

不取諸相.諸有情類,不如實知諸法

非有,皆如幻化故,於諸事,起堅執著;

由堅執著,不能棄捨;由不棄捨,攝受

慳悋;由慳悋故,身壞命終,墮諸惡趣,

受貧窮苦,隨有所得,不能棄捨.復於

其中,增長慳悋,由斯復墮諸惡趣中

受種種苦.如是受苦,皆由取相.若諸

菩薩,方便善巧,知法非有,皆如幻化,

旣如幻化,皆應棄捨.幻化非我及我

所故,於一切事,皆能棄捨.所以者何?

我、我所事,旣不可得,不應執著.無執

著故,皆能棄捨.由能棄捨,於佛世尊

所說正法,深生愛樂,謂作是念:希有!

世尊善說諸法,皆如幻化.我依佛教,

一切能捨,謂能棄捨如幻化法,令我

當得如幻無相無上菩提.是諸菩薩

作如是念:諸佛世尊能作難作,謂教

菩薩,如實了知諸法非有,皆如幻化.

由了知故,不生執著,少用功力,能捨

一切,疾證無上正等菩提.是故菩薩

欲證無上正等菩提,應如是知諸法

非有,皆如幻化,捨離衆相,以無相心,

勤求如頂一切智智.汝滿慈子,勿謂

我說如是法要,是自辯才.此皆如來

威神之力.爾時,佛告阿難陁言:今舍

利子諸有所說,皆佛神力.汝應受持,

我涅槃後,當廣流布.

大般若波羅蜜多經卷第五百八十

庚子歲高麗國大藏都監奉

勅雕造

大般若波羅蜜多經卷第五百八十一 李

三藏法師玄奘奉 詔譯

第十一布施波羅蜜多分之三

爾時,滿慈子白佛言:世尊,若一切法,

皆非實有,諸菩薩衆,行布施時,爲何

所捨?佛言:菩薩行布施時,都無所捨.

時,滿慈子復白佛言:若諸菩薩,行布

施時,都無所捨,是諸菩薩,當證無上

正等覺時,爲何所得?佛言:菩薩如布

施時,於一切法,都無所捨;當證無上

正等覺時,於一切法,亦無所得.如菩

薩衆行布施時,於一切法,都無所損,

如是菩薩當證無上正等覺時,於一

切法,亦無所益,損益二門,相待立故.

又滿慈子,如諸菩薩行布施時,知一

切法,皆如幻化,無實可捨,如是菩薩

當證無上正等覺時,知一切法,亦如

幻化無實可得.若諸菩薩,行布施時,

於一切法,實有所捨,是諸菩薩,當證

無上正等覺時,亦應於法,實有所得.

然諸菩薩行布施時,於一切法,實無

所捨.是故菩薩當證無上正等覺時,

於一切法,實無所得.

又滿慈子,如二幻師,戲爲交易,一幻

價直,一化美團,此中二事,俱非實有.

如是菩薩行布施時;捨如幻化,非實

有物;當證無上正等覺時,得如幻化,

非實有法.是諸菩薩如布施時,實無

所損;當證無上正等覺時,亦無實益.

是諸菩薩行布施時,雖似有損,而實

無損;當證無上正等覺時,雖似有益,

而實無益.如彼幻師捨幻價直,雖似

有損,而實無損.如是菩薩行布施時,

捨非實物,雖似有損,而實無損.如彼

幻師得化美團,雖似有益,而實無益.

如是菩薩當證無上正等覺時,雖似

有益,而實無益.如是法喩,因果相稱,

諸有智者,應正了知.又滿慈子,如巧

幻師或彼弟子,在四衢道,化作女人,

忽現懷孕,尋見生子.其子俄爾,便復

命終.於意云何?彼女,於子生時有喜,

死有憂耶?滿慈子言:彼女及子,俱是

幻有,實無死生,誰復於誰,可生憂喜?

佛言:如是.如汝所說,諸菩薩衆,亦復

如是,行布施時,無捨無損;當證無上

正等覺時,無得無益.是故菩薩行布

施時,雖有所捨,而不生憂;當證無上

正等覺時,雖有所得,而亦無喜.知所

捨得,如幻化故.

又滿慈子,於意云何?汝謂如來,於諸

善法,有大欲不?滿慈子言:不也,世尊.

不也,善逝何以故?如來所證諸法,皆

空;如來能證諸法,亦空.空中都無欲

所欲故.佛言:如是.如汝所說,如來觀

見一切法空,故善法中,亦無大欲.如

我今者,於一切法,都無欲心,昔菩薩

時,雖行布施,而於諸法,都無所捨.了

達諸法畢竟空故.諸佛世尊,於一切

法,無愛無恚.所以者何?通達諸法皆

非實有,本性空寂,愛恚斷故.

時,滿慈子便白佛言:甚奇,世尊.希有,

善逝.諸菩薩摩訶薩,如如於法,能有

所捨,如是如是,了達皆空,虛妄不實,

性不堅固,無自在用,無所執著.如我

解佛所說義者,諸菩薩摩訶薩,雖以

殑伽沙數世界盛滿珍寶,施諸有情

而於其中,不作是念:我能捨施爾所

珍寶.雖於其中,無所執著,而令布施

波羅蜜多,疾得圓滿.如是菩薩,能以

布施所集善根,與有情,共迴向無上

正等菩提,作是事已,起如是念:菩薩

法,應一切皆捨,我今雖捨所應捨物,

而所捨物,皆如幻化.若菩薩摩訶薩,

能如是知,是菩薩摩訶薩,入菩薩數.

雖捨一切,而無所捨,雖得一切,而無

所得.若諸菩薩,不能如是如實了知

非眞菩薩,於諸財法,不能捨施,於大

菩提,不能證得.

爾時,舍利子問滿慈子言:諸菩薩摩

訶薩,以何等心,應行布施?滿慈子言:

唯舍利子先爲我等解說是義,我於

此義,亦當少說.時,舍利子便謂具壽

滿慈子言:若菩薩摩訶薩,欲證無上

正等菩提,是菩薩摩訶薩,先應思惟

一切法性畢竟空寂,次應思惟一切

智智具勝功德,後應愍念一切有情

貧乏珍財,受諸苦惱.作是念已,便捨

一切若有執受,若無執受,若內若外,

所有珍財,施諸有情,心無所著,亦以

正法,施諸有情,亦以無邊上妙供具,

恭敬供養佛、法、僧寶.如是菩薩摩訶

薩衆,行布施時,緣一切智,心無所著

應行布施.如是布施,隨順菩提,疾能

證得一切智智,與諸有情,作大饒益.

爾時,世尊告舍利子:如是如是.如汝

所說,諸菩薩摩訶薩,欲證無上正等

菩提,應觀法空,緣一切智具勝功德,

愍念有情而行布施,心無所著.若能

如是修行布施,疾證無上正等菩提,

與諸有情,作大饒益.又舍利子,汝今

欲見十方世界菩薩施不?舍利子言:

唯然,欲見.時,舍利子及諸大衆,承佛

神力,便見東方過百世界,大薀如來

應正等覺,聲聞、菩薩大衆圍遶,宣說

布施波羅蜜多,具勝功德,能獲大果.

彼有菩薩,名曰無㝵.雖處居家,而無

所著;捨諸所有,布施一切積珍寶聚,

其量如山,隨諸有情所須皆施,勸有

情類;自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物,

量各如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.時,舍利子及諸大衆,一切復見

無㝵菩薩七寶莊飾百千金車.是一

一車,載一女寶,形貌端正,種種莊嚴.

一一女寶,百女侍從,各乘一車,衆寶

嚴飾.一一車上,置百千金及諸資緣,

無不具足,置於市肆,高聲唱言:誰有

須者,隨意將去.如是行施,無所染著,

晝夜精勤,常無厭倦.爾時,佛告舍利

子言:汝見東方無㝵菩薩,心無染著,

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?無㝵菩薩施廣大不?舍利子曰:

廣大,世尊.廣大,善逝.無㝵菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼東方

無㝵菩薩所獲施福,百倍爲勝,千倍

爲勝,乃至鄔波尼殺曇倍,亦復爲勝.

時,舍利子及諸大衆,承佛神力,復見

東方百千世界,一一世界無量菩薩,

各捨所有,布施一切積珍寶聚,其量

如山,隨諸有情所須皆施,勸有情類,

自受用已,復轉施他,心無所㝵.如是

行施無所染著,晝夜精勤,常無厭倦.

如是積集衣服、臥具、飮食等物,量各

如山,隨諸有情所須皆施,勸有情類,

自受用已,復轉施他,心無所㝵.如是

行施,無所染著,晝夜精勤,常無厭倦.

爾時,佛告舍利子言:汝見東方百千

世界,一一世界無量菩薩,心無染著

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼東方

百千世界,一一世界無量菩薩所獲

施福,百倍爲勝,千倍爲勝,乃至鄔波

尼殺曇倍,亦復爲勝.

時舍利子及諸大衆承佛神力復見

東方殑伽沙等諸佛世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方殑伽沙等諸佛世界,一一世界

無量菩薩,心無染著而行施不?時,舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云何?彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情,

隨有所施,於彼東方殑伽沙等諸佛

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

東方如十殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方如十殑伽沙數世界,一一世界

無量菩薩,心無染著而行施不?時,舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云何?彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情,

隨有所施,於彼東方如十殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時舍利子及諸大衆承佛神力復見

東方如百殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方如百殑伽沙數世界,一一世界

無量菩薩,心無染著而行施不?時,舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云何?彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情,

隨有所施,於彼東方如百殑伽沙數

世界,一一世界無量菩薩所獲施福,

百倍爲勝千倍爲勝乃至鄔波尼殺

曇倍,亦復爲勝.

時,舍利子及諸大衆,承佛神力,復見

東方如千殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方如千殑伽沙數世界,一一世界

無量菩薩,心無染著而行施不?時,舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云?何彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情,

隨有所施,於彼東方如千殑伽沙數

世界,一一世界無量菩薩所獲施福

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

東方百千殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方百千殑伽沙數世界,一一世界

無量菩薩,心無染著而行施不?時、舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云何?彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情,

隨有所施,於彼東方百千殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

東方無數殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東方無數殑伽沙數世界,一一世界

無量菩薩,心無染著而行施不?時,舍

利子便白佛言:見已,世尊.見已,善逝.

佛言:菩薩求大菩提,皆應如是修行

布施.又舍利子,於意云何?彼諸菩薩

施廣大不?舍利子曰:廣大,世尊.廣大,

善逝.彼諸菩薩布施善根,量無邊際.

佛言:如是.如汝所說,若有菩薩,能觀

法空,緣一切智具勝功德,愍念有情

隨有所施,於彼東方無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

南方百千世界,如是乃至復見南方

無數殑伽沙數世界,一一世界無量

菩薩,各捨所有,布施一切積珍寶聚,

其量如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物,

量各如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.爾時,佛告舍利子言:汝見南方

百千世界,如是乃至無數殑伽沙數

世界,一一世界無量菩薩,心無染著

而行施不?時,舍利子便白佛言:見已,

世尊見已善逝佛言菩薩求大菩提

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼南方

百千世界,如是乃至無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍亦復爲勝

時,舍利子及諸大衆,承佛神力,復見

西方百千世界,如是乃至復見西方

無數殑伽沙數世界,一一世界無量

菩薩,各捨所有,布施一切積珍寶聚,

其量如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物,

量各如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.爾時,佛告舍利子言:汝見西方

百千世界,如是乃至無數殑伽沙數

世界,一一世界無量菩薩,心無染著

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼西方

百千世界,如是乃至無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

北方百千世界,如是乃至復見北方

無數殑伽沙數世界,一一世界無量

菩薩,各捨所有,布施一切積珍寶聚,

其量如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物,

量各如山,隨諸有情所須皆施,勸有

情類,自受用已,復轉施他,心無所㝵.

如是行施無所染著晝夜精勤常無

厭倦.爾時,佛告舍利子言:汝見北方

百千世界,如是乃至無數殑伽沙數

世界,一一世界無量菩薩,心無染著

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼北方,

百千世界,如是乃至無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

東南方百千世界,如是乃至復見東

南方無數殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施

勸有情類,自受用已,復轉施他,心無

所㝵.如是行施,無所染著,晝夜精勤

常無厭倦.爾時,佛告舍利子言:汝見

東南方百千世界,如是乃至無數殑

伽沙數世界,一一世界無量菩薩,心

無染著而行施不?時,舍利子便白佛

言:見已,世尊.見已,善逝.佛言:菩薩求

大菩提,皆應如是修行布施.又舍利

子,於意云何?彼諸菩薩施廣大不?舍

利子曰:廣大,世尊.廣大,善逝.彼諸菩

薩布施善根,量無邊際.佛言:如是.如

汝所說,若有菩薩,能觀法空,緣一切

智具勝功德,愍念有情,隨有所施,於

彼東南方百千世界,如是乃至無數

殑伽沙數世界,一一世界無量菩薩

所獲施福,百倍爲勝,千倍爲勝,乃至

鄔波尼殺曇倍,亦復爲勝.

時,舍利子及諸大衆,承佛神力,復見

西南方百千世界,如是乃至復見西

南方無數殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤;

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

西南方百千世界,如是乃至無數殑

伽沙數世界,一一世界無量菩薩,心

無染著而行施不?時,舍利子便白佛

言見已世尊見已善逝佛言菩薩求

大菩提,皆應如是修行布施.又舍利

子,於意云何?彼諸菩薩施廣大不?舍

利子曰:廣大,世尊.廣大,善逝.彼諸菩

薩布施善根,量無邊際.佛言:如是.如

汝所說,若有菩薩,能觀法空,緣一切

智具勝功德,愍念有情,隨有所施,於

彼西南方百千世界,如是乃至無數

殑伽沙數世界,一一世界無量菩薩

所獲施福百倍爲勝千倍爲勝乃至

鄔波尼殺曇倍,亦復爲勝.

時,舍利子及諸大衆,承佛神力,復見

西北方百千世界,如是乃至復見西

北方無數殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

西北方百千世界,如是乃至無數殑

伽沙數世界,一一世界無量菩薩,心

無染著而行施不時舍利子便白佛

言:見已,世尊.見已,善逝.佛言:菩薩求

大菩提,皆應如是修行布施.又舍利

子,於意云何?彼諸菩薩施廣大不?舍

利子曰:廣大,世尊.廣大,善逝.彼諸菩

薩布施善根,量無邊際.佛言:如是.如

汝所說,若有菩薩,能觀法空,緣一切

智具勝功德,愍念有情,隨有所施,於

彼西北方百千世界,如是乃至無數

殑伽沙數世界,一一世界無量菩薩

所獲施福,百倍爲勝,千倍爲勝,乃至

鄔波尼殺曇倍,亦復爲勝.

時,舍利子及諸大衆,承佛神力,復見

東北方百千世界,如是乃至復見東

北方無數殑伽沙數世界,一一世界

無量菩薩,各捨所有,布施一切積珍

寶聚,其量如山,隨諸有情所須皆施,

勸有情類,自受用已,復轉施他心無

所㝵.如是行施,無所染著,晝夜精勤,

常無厭倦.如是積集衣服、臥具、飮食

等物,量各如山,隨諸有情所須皆施,

勸有情類,自受用已,復轉施他,心無

所㝵.如是行施,無所染著,晝夜精勤,

常無厭倦.爾時,佛告舍利子言:汝見

東北方百千世界,如是乃至無數殑

伽沙數世界,一一世界無量菩薩,心

無染著而行施不?時,舍利子便白佛

言:見已,世尊.見已,善逝.佛言:菩薩求

大菩提,皆應如是修行布施.又舍利

子,於意云何?彼諸菩薩施廣大不?舍

利子曰:廣大,世尊.廣大,善逝.彼諸菩

薩布施善根,量無邊際.佛言:如是.如

汝所說,若有菩薩,能觀法空,緣一切

智具勝功德,愍念有情,隨有所施,於

彼東北方百千世界,如是乃至無數

殑伽沙數世界,一一世界無量菩薩

所獲施福,百倍爲勝,千倍爲勝,乃至

鄔波尼殺曇倍,亦復爲勝.

時,舍利子及諸大衆,承佛神力,復見

下方百千世界,如是乃至復見下方

無數殑伽沙數世界,一一世界無量

菩薩,各捨所有,布施一切積珍寶聚,

其量如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物

量各如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.爾時,佛告舍利子言:汝見下方

百千世界,如是乃至無數殑伽沙數

世界,一一世界無量菩薩,心無染著

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼下方,

百千世界,如是乃至無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

時,舍利子及諸大衆,承佛神力,復見

上方百千世界,如是乃至復見上方

無數殑伽沙數世界,一一世界無量

菩薩,各捨所有,布施一切積珍寶聚,

其量如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.如是積集衣服、臥具、飮食等物,

量各如山,隨諸有情所須皆施,勸有

情類,自受用已,復轉施他,心無所㝵.

如是行施,無所染著,晝夜精勤,常無

厭倦.爾時,佛告舍利子言:汝見上方

百千世界,如是乃至無數殑伽沙數

世界,一一世界無量菩薩,心無染著

而行施不?時,舍利子便白佛言:見已,

世尊.見已,善逝.佛言:菩薩求大菩提,

皆應如是修行布施.又舍利子,於意

云何?彼諸菩薩施廣大不?舍利子曰:

廣大,世尊.廣大,善逝.彼諸菩薩布施

善根,量無邊際.佛言:如是.如汝所說,

若有菩薩,能觀法空,緣一切智具勝

功德,愍念有情,隨有所施,於彼上方

百千世界,如是乃至無數殑伽沙數

世界,一一世界無量菩薩所獲施福,

百倍爲勝,千倍爲勝,乃至鄔波尼殺

曇倍,亦復爲勝.

復次,舍利子,菩薩摩訶薩,欲疾證得

一切智智,窮未來際,利樂有情,應觀

法空,緣一切智具勝功德,愍念有情

受貧匱苦,應行布施波羅蜜多.持此

善根,普施一切,令脫惡趣生死衆苦

作是願言:十方世界諸有情類,由我

善根功德威力,未發無上菩提心者,

令速發心;已發無上菩提心者,令永

不退;若於無上正等菩提,已不退者,

令速圓滿一切智智.

大般若波羅蜜多經卷第五百八十一

己亥歲高麗國大藏都監奉

勅雕造

大般若波羅蜜多經卷第五百八十二 李

三藏法師玄奘奉 詔譯

第十一布施波羅蜜多分之四

爾時,舍利子白佛言:世尊,云何菩薩

最初發心,云何菩薩第二發心,云何

菩薩住不退地,云何菩薩坐菩提座?

唯願世尊哀愍爲說.爾時,佛告舍利

子言:若諸菩薩,最初發心超阿羅漢

應受一切世閒天、人阿素洛等妙供

養故.若諸菩薩,第二發心,超獨覺地,

普覺一切我空、法空所顯平等眞法

界故.若諸菩薩,住不退地,超未受記

不定菩薩,定當證得大菩提故,不爲

煩惱閒雜心故.若諸菩薩,坐菩提座

不起,定得一切智智.以諸菩薩,坐菩

提座,若未證得一切智智,無處無容

起斯座故.又舍利子,過去、未來、現在

菩薩,坐菩提座,定無未得一切智智,

於其中閒,起茲座者.又舍利子,汝等

應知若時菩薩坐菩提座,卽是如來

坐菩提座.所以者何?如是菩薩,定證

無上正等菩提,號爲如來應正等覺,

如實利樂諸有情故.

時,舍利子及諸大衆,佛神力故,卽見

東方無量殑伽沙等世界無數菩薩

坐菩提座;無數菩薩證大菩提;無數

菩薩以正信心,出趣非家,修菩薩行;

無數菩薩,以無染心,現處居家,修菩

薩行.佛神力故,復見東方無量殑伽

沙等世界無數菩薩,能捨種種難捨

珍寶,施諸有情;無數菩薩斬自身首,

施諸有情;無數菩薩劓鼻割耳,施諸

有情;無數菩薩刖足截手,施諸有情;

無數菩薩刺身出血,施諸有情;無數

菩薩析骨出髓,施諸有情;無數菩薩

分解支節,施諸有情;無數菩薩捨愛

妻子,施諸有情;無數菩薩捨上田宅,

施諸有情;無數菩薩捨象馬等種種

禽獸,施諸有情;無數菩薩捨諸奴婢,

僮僕、作使,施諸有情;無數菩薩捨妙

飮食、衣服、臥具、種種財物,施諸有情.

佛神力故,復見東方無量殑伽沙等

世界無數菩薩作轉輪王,行菩薩道;

無數菩薩作天帝,行菩薩道;無數

菩薩生睹史多天,爲諸天衆,說種種

妙法;無數菩薩從彼天沒,來入母胎,

化有情類;無數菩薩初生卽能爲諸

有情,說微妙法;無數菩薩爲欲拔濟

諸有情故,受種種苦.佛神力故,復見

東方無量殑伽沙等世界無數菩薩,

爲欲化度少分有情,以足履地,百踰

繕那,或足履地,二百、三百、四百、五百,

或復乃至千踰繕那,若復過此,隨至

其所,種種方便,慇懃勸誨少分有情,

令漸受持十善業道;無數菩薩爲欲

化度少分有情,以足履地,百踰繕那,

或足履地,二百、三百、四百、五百,或復

乃至千踰繕那,若復過此,隨至其所,

種種方便,慇懃勸誨少分有情,令彼

歸依佛、法、僧寶;無數菩薩爲欲化度

少分有情,以足履地,百踰繕那,或足

履地,二百、三百、四百、五百,或復乃至

千踰繕那,若復過此,隨至其所,種種

方便,慇懃勸誨少分有情,令漸受持

八近住戒;無數菩薩爲欲化度少分

有情,以足履地,百踰繕那,或足履地,

二百、三百、四百、五百,或復乃至千踰

繕那,若復過此,隨至其所,種種方便,

慇懃勸誨少分有情,令漸受持五近

事戒;無數菩薩爲欲化度少分有情,

以足履地,百踰繕那,或足履地,二百、

三百、四百、五百,或復乃至千踰繕那,

若復過此,隨至其所,種種方便,慇懃

勸誨少分有情,令彼受持諸出家戒;

無數菩薩爲欲化度少分有情,以足

履地,百踰繕那,或足履地,二百、三百、

四百、五百,或復乃至千踰繕那,若復

過此,隨至其所,種種方便,慇懃勸誨

少分有情,令彼發心,趣聲聞果,精勤

修學聲聞乘行;無數菩薩爲欲化度

少分有情,以足履地,百踰繕那,或足

履地,二百、三百、四百、五百,或復乃至

千踰繕那,若復過此,隨至其所,種種

方便,慇懃勸誨少分有情,令彼發心,

趣獨覺果,精勤修學獨覺乘行;無數

菩薩爲欲化度少分有情,以足履地,

百踰繕那,或足履地,二百、三百、四百、

五百,或復乃至千踰繕那,若復過此,

隨至其所,種種方便,慇懃勸誨少分

有情,令彼發心,趣無上果,精勤修學

無上乘行,佛神力故,復見東方無量

殑伽沙等世界無數菩薩,爲欲化度

少分有情,以神通力,往一世界,或十

或百,或千或萬,乃至或往無量世界,

隨至其所,種種方便,示現教道,讚勵

慶喜,令勤修學或四靜慮,或四無量,

或四無色定;無數菩薩爲欲化度少

分有情,以神通力,往一世界,或十或

百,或千或萬,乃至或往無量世界,隨

至其所種種方便示現教導讚勵慶

喜,令勤修學或四念住,或四正斷,或

四神足,或五根,或五力,或七等覺支,

或八聖道支;無數菩薩爲欲化度少

分有情以神通力,往一世界,或十或

百,或千或萬,乃至或往無量世界,隨

至其所,種種方便,示現教導,讚勵慶

喜,令勤修學布施、淨戒、安忍、精進、靜

慮、般若波羅蜜多;無數菩薩爲欲化

度少分有情,以神通力,往一世界,或

十或百或千或萬乃至或往無量世

界,隨至其所,種種方便,示現教導,讚

勵慶喜,令勤修學內空、外空、內外空、

空空、大空、勝義空、有爲空、無爲空、畢

竟空、無際空、散空、無變異空、本性空、

自相空、共相空、一切法空、不可得空、

無性空、自性空、無性自性空;無數菩

薩爲欲化度少分有情,以神通力,往

一世界,或十或百,或千或萬,乃至或

往無量世界,隨至其所,種種方便,示

現教導,讚勵慶喜,令勤修學眞如、法

界、法性、不虛妄性、不變異性、平等性、

離生性、法定、法住、實際、虛空界、不思

議界;無數菩薩爲欲化度少分有情,

以神通力,往一世界,或十或百,或千

或萬,乃至或往無量世界,隨至其所,

種種方便,示現教導,讚勵慶喜,令勤

修學空、無相、無願解脫門;無數菩薩

爲欲化度少分有情,以神通力,往一

世界,或十或百,或千或萬,乃至或往

無量世界,隨至其所,種種方便,示現

教導,讚勵慶喜,令勤修學或八解脫,

或八勝處,或九次第定,或十遍處;無

數菩薩爲欲化度少分有情,以神通

力,往一世界,或十或百,或千或萬,乃

至或往無量世界,隨至其所,種種方

便,示現教導,讚勵慶喜,令勤修學淨

觀地、種姓地、第八地、具見地、薄地、離

欲地、已辦地、獨覺地、菩薩地、如來地;

無數菩薩爲欲化度少分有情,以神

通力,往一世界,或十或百,或千或萬,

乃至或往無量世界,隨至其所,種種

方便,示現教導,讚勵慶喜,令勤修學

極喜地、離垢地、發光地、焰慧地、極難

勝地、現前地、遠行地、不動地、善慧地、

法雲地;無數菩薩爲欲化度少分有

情,以神通力,往一世界,或十或百,或

千或萬,乃至或往無量世界,隨至其

所,種種方便,示現教導,讚勵慶喜,令

勤修學或五眼,或六神通;無數菩薩

爲欲化度少分有情,以神通力,往一

世界,或十或百,或千或萬,乃至或往

無量世界,隨至其所,種種方便,示現

教導,讚勵慶喜,令勤修學或陁羅尼

門,或三摩地門;無數菩薩爲欲化度

少分有情,以神通力,往一世界,或十

或百,或千或萬,乃至或往無量世界,

隨至其所,種種方便,示現教導,讚勵

慶喜,令勤修學或如來十力,或四無

所畏,或四無㝵解,或大慈、大悲、大喜、

大捨,或十八佛不共法,或三十二大

士相,或八十隨好,或無忘失法,或恒

住捨性,或餘無量無邊佛法.佛神力

故,復見東方無量殑伽沙等世界無

數菩薩,外道法中,出家修行,不聞不

見波羅蜜多相應法故,多百千劫,流

轉生死,不能證得一切智智;無數菩

薩於佛法中,出家修行,數聞數見波

羅蜜多相應法故,受持讀誦,如理思

惟,爲他演說,疾能證得一切智智;無

數菩薩雖勤精進,無閒訪求波羅蜜

多相應之法,無方便故,而不能得;無

數菩薩精進訪求波羅蜜多相應之

法,有方便故,雖少用功,而便獲得;無

數菩薩修行種種難行苦行;無數菩

薩棄捨苦行,修學中道;無數菩薩詣

菩提樹;無數菩薩坐金剛座;無數菩

薩降伏無量天魔怨敵,令退散已,證

得無上正等菩提.佛神力故,復見:東

方無量殑伽沙等世界無數如來應

正等覺,爲諸菩薩摩訶薩衆,宣說色

薀常、無常相不可得,宣說受、想、行、識

薀常、無常相亦不可得;宣說色薀樂、

無樂相不可得,宣說受、想、行、識薀樂、

無樂相亦不可得;宣說色薀我無我

相不可得,宣說受、想、行、識薀我無我

相亦不可得;宣說色薀淨不淨相不

可得,宣說受、想、行、識薀淨不淨相亦

不可得;宣說色薀遠離不遠離相不

可得,宣說受、想、行、識薀遠離不遠離

相亦不可得;宣說色薀寂靜不寂靜

相不可得宣說受想行識薀寂靜不

寂靜相亦不可得.無數如來應正等

覺,爲諸菩薩摩訶薩衆,宣說眼處常

無常相不可得,宣說耳、鼻、舌、身、意處

常無常相亦不可得;宣說眼處樂無

樂相不可得,宣說耳、鼻、舌、身、意處樂

無樂相亦不可得;宣說眼處我無我

相不可得,宣說耳、鼻、舌、身、意處我無

我相亦不可得,宣說眼處淨不淨相

不可得,宣說耳、鼻、舌、身、意處淨不淨

相亦不可得;宣說眼處遠離不遠離

相不可得,宣說耳、鼻、舌、身、意處遠離

不遠離相亦不可得;宣說眼處寂靜

不寂靜相不可得,宣說耳、鼻、舌、身、意

處寂靜不寂靜相亦不可得.無數如

來應正等覺,爲諸菩薩摩訶薩衆,宣

說色處常無常相不可得,宣說聲、香、

味、觸、法處常無常相亦不可得;宣說

色處樂無樂相不可得,宣說聲、香、味、

觸、法處樂無樂相亦不可得;宣說色

處我無我相不可得,宣說聲、香、味、觸、

法處我無我相亦不可得;宣說色處

淨不淨相不可得,宣說聲、香、味、觸、法

處淨不淨相亦不可得;宣說色處遠

離不遠離相不可得,宣說聲、香、味、觸、

法處遠離不遠離相亦不可得;宣說

色處寂靜不寂靜相不可得,宣說聲、

香、味、觸、法處寂靜不寂靜相亦不可

得.無數如來應正等覺,爲諸菩薩摩

訶薩衆,宣說眼界常無常相不可得,

宣說耳、鼻、舌、身、意界常無常相亦不

可得;宣說眼界樂無樂相不可得,宣

說耳、鼻、舌、身、意界樂無樂相亦不可

得;宣說眼界我、無我相不可得,宣說

耳、鼻、舌、身、意界我無我相亦不可得;

宣說眼界淨不淨相不可得宣說耳

鼻、舌、身、意界淨不淨相亦不可得;宣

說眼界遠離不遠離相不可得,宣說

耳、鼻、舌、身、意界遠離不遠離相亦不

可得;宣說眼界寂靜不寂靜相不可

得,宣說耳、鼻、舌、身、意界寂靜不寂靜

相亦不可得.無數如來應正等覺,爲

諸菩薩摩訶薩衆,宣說色界常無常

相不可得,宣說聲、香、味、觸、法界常無

常相亦不可得;宣說色界樂無樂相

不可得,宣說聲、香、味、觸、法界樂無樂

相亦不可得;宣說色界我無我相不

可得,宣說聲、香、味、觸、法界我無我相

亦不可得;宣說色界淨不淨相不可

得,宣說聲、香、味、觸、法界淨不淨相亦

不可得;宣說色界遠離不遠離相不

可得,宣說聲、香、味、觸、法界遠離不遠

離相亦不可得;宣說色界寂靜不寂

靜相不可得,宣說聲、香、味、觸、法界寂

靜不寂靜相亦不可得.無數如來應

正等覺,爲諸菩薩摩訶薩衆,宣說眼

識界常無常相不可得,宣說耳、鼻、舌、

身、意識界常無常相亦不可得;宣說

眼識界樂無樂相不可得,宣說耳、鼻、

舌、身、意識界樂無樂相亦不可得;宣

說眼識界我無我相不可得,宣說耳、

鼻、舌、身、意識界我無我相亦不可得;

宣說眼識界淨不淨相不可得,宣說

耳、鼻、舌、身、意識界淨不淨相亦不可

得;宣說眼識界遠離不遠離相不可

得,宣說耳、鼻、舌、身、意識界遠離不遠

離相亦不可得;宣說眼識界寂靜不

寂靜相不可得,宣說耳、鼻、舌、身、意識

界寂靜不寂靜相亦不可得.無數如

來應正等覺,爲諸菩薩摩訶薩衆,宣

說眼觸常無常相不可得,宣說耳、鼻、

舌、身、意觸常無常相亦不可得;宣說

眼觸樂無樂相不可得,宣說耳、鼻、舌、

身、意觸樂無樂相亦不可得,宣說眼

觸我無我相不可得,宣說耳、鼻、舌、身、

意觸我無我相亦不可得;宣說眼觸

淨不淨相不可得,宣說耳、鼻、舌、身、意

觸淨不淨相亦不可得;宣說眼觸遠

離不遠離相不可得,宣說耳、鼻、舌、身、

意觸遠離不遠離相亦不可得;宣說

眼觸寂靜不寂靜相不可得,宣說耳、

鼻、舌、身、意觸寂靜不寂靜相亦不可

得.無數如來應正等覺,爲諸菩薩摩

訶薩衆,宣說眼觸爲緣所生諸受常

無常相不可得,宣說耳、鼻、舌、身、意觸

爲緣所生諸受常無常相亦不可得;

宣說眼觸爲緣所生諸受樂無樂相

不可得,宣說耳、鼻、舌、身、意觸爲緣所

生諸受樂無樂相亦不可得;宣說眼

觸爲緣所生諸受我無我相不可得,

宣說耳、鼻、舌、身、意觸爲緣所生諸受

我無我相亦不可得;宣說眼觸爲緣

所生諸受淨不淨相不可得,宣說耳、

鼻、舌、身、意觸爲緣所生諸受淨不淨

相亦不可得;宣說眼觸爲緣所生諸

受遠離不遠離相不可得,宣說耳、鼻、

舌、身、意觸爲緣所生諸受遠離不遠

離相亦不可得;宣說眼觸爲緣所生

諸受寂靜不寂靜相不可得,宣說耳、

鼻、舌、身、意觸爲緣所生諸受寂靜不

寂靜相亦不可得.無數如來應正等

覺,爲諸菩薩摩訶薩衆,宣說地界常.

無常相不可得,宣說水、火、風、空、識界

常無常相亦不可得;宣說地界樂無

樂相不可得,宣說水、火、風、空、識界樂

無樂相亦不可得;宣說地界我無我

相不可得,宣說水、火、風、空、識界我無

我相亦不可得,宣說地界淨不淨相

不可得,宣說水、火、風、空、識界淨不淨

相亦不可得;宣說地界遠離不遠離

相不可得,宣說水、火、風、空、識界遠離

不遠離相亦不可得;宣說地界寂靜

不寂靜相不可得,宣說水、火、風、空、識

界寂靜不寂靜相亦不可得.無數如

來應正等覺,爲諸菩薩摩訶薩衆,宣

說因緣常無常相不可得,宣說等無

間緣、所緣緣、增上緣常無常相亦不

可得;宣說因緣樂無樂相不可得,宣

說等無間緣、所緣緣、增上緣樂無樂

相亦不可得;宣說因緣我無我相不

可得,宣說等無閒緣所緣緣、增上緣

我無我相亦不可得;宣說因緣淨不

淨相不可得,宣說等無閒緣、所緣緣、

增上緣淨不淨相亦不可得;宣說因

緣遠離不遠離相不可得,宣說等無

閒緣、所緣緣、增上緣遠離不遠離相

亦不可得;宣說因緣寂靜不寂靜相

不可得,宣說等無閒緣、所緣緣、增上

緣寂靜不寂靜相亦不可得.無數如

來應正等覺爲諸菩薩摩,訶薩衆、宣、

說無明常無常相不可得宣說行識

名色、六處、觸、受、愛、取、有、生、老死常無

常相亦不可得;宣說無明樂無樂相

不可得,宣說行、識、名色、六處、觸、受、愛、

取、有、生、老死樂無樂相亦不可得;宣

說無明我無我相不可得,宣說行、識、

名色、六處、觸、受、愛、取、有、生、老死我無

我相亦不可得;宣說無明淨不淨相

不可得,宣說行、識、名色、六處、觸、受、愛、

取、有、生、老死淨不淨相亦不可得;宣

說無明遠離不遠離相不可得,宣說

行、識、名色、六處、觸、受、愛、取、有、生、老死

遠離不遠離相亦不可得;宣說無明

寂靜不寂靜相不可得,宣說行、識名

色、六處、觸、受、愛、取、有、生、老死寂靜不

寂靜相亦不可得.無數如來應正等

覺,爲諸大衆,宣說種種有無有等差

別法門.佛神力故,復見東方無量殑

伽沙等世界無數如來應正等覺,爲

欲饒益諸菩薩故,多俱胝劫,不般涅

槃,未發無上菩提心者,令其發心;已

發無上菩提心者,令永不退;若於無

上正等菩提,已不退者,令其圓滿一

切智智.無數如來應正等覺,爲欲饒

益諸聲聞故,經多劫住,方便,成熟,未

發心者,化令發心;已發心者,令勤修

行;已修行者.令其證得阿羅漢果.無

數如來應正等覺,爲欲饒益諸獨覺

故,經多劫住,方便,成熟,未發心者,化

令發心;已發心者,令勤修行;已修行

者,令其證得獨覺菩提.無數如來應

正等覺,爲欲饒益諸有情故,經多劫

住,方便,成熟,或令無量殑伽沙等諸

有情類,隨其種姓,得般涅槃,或令無

量殑伽沙等諸有情類,脫惡趣苦,得

人天樂.無數如來應正等覺,以神通

力,往餘無量無邊世界,方便善巧,利

益安樂無量有情.時,舍利子見如是

事,歡喜踊躍,便白佛言:甚奇,世尊.希

有,善逝.成就如是大威神力,能令我

等,得見東方無量殑伽沙等世界無

數菩薩摩訶薩衆,行菩薩行種種差

別;無數如來應正等覺,種種方便,饒

益有情,甚奇,世尊.希有,善逝.諸佛成

就廣大妙法,能令菩薩,發心趣求諸

佛所成廣大妙法,所謂無上正等菩

提.爾時,世尊告舍利子:如是如是.如

汝所說,諸佛成就廣大妙法,能令菩

薩,發心趣求諸佛所成廣大妙法,所

謂無上正等菩提.由此能修,資糧圓

滿,疾能證得一切智智.

時,舍利子及諸大衆,佛神力故,復見

南方無量殑伽沙等世界無數菩薩,

坐菩提座,廣說乃至無數菩薩降伏

無量天魔怨敵,令退散已,證得無上

正等菩提.佛神力故,復見南方無量

殑伽沙等世界無數如來應正等覺,

爲諸菩薩摩訶薩衆,宣說色薀常、無

常相不可得,宣說受、想、行、識薀常、無

常相亦不可得.廣說乃至無數如來

應正等覺,以神通力,往餘無量無邊

世界,方便善巧,利益安樂無量有情.

時,舍利子見如是事,歡喜踊躍,便白

佛言:甚奇,世尊.希有,善逝.成就如是

大威神力,能令我等,得見南方無量

殑伽沙等世界無數菩薩摩訶薩衆,

行菩薩行種種差別;無數如來應正

等覺,種種方便,饒益有情.甚奇,世尊.

希有,善逝.諸佛成就廣大妙法能令

菩薩,發心趣求諸佛所成廣大妙法,

所謂無上正等菩提.爾時,世尊告舍

利子:如是如是.如汝所說,諸佛成就

廣大妙法,能令菩薩,發心趣求諸佛

所成廣大妙法,所謂無上正等菩提.

由此能修,資糧圓滿,疾能證得一切

智智.時,舍利子及諸大衆,佛神力故,

復見西方無量殑伽沙等世界無數

菩薩,坐菩提座,廣說乃至無數菩薩

降伏無量天魔怨敵,令退散已,證得

無上正等菩提.佛神力故,復見西方

無量殑伽沙等世界無數如來應正

等覺,爲諸菩薩摩訶薩衆,宣說色薀

常無常相不可得,宣說受、想、行、識薀

常無常相亦不可得.廣說乃至無數

如來應正等覺,以神通力,往餘無量

無邊世界,方便善巧,利益安樂無量

有情.時,舍利子見如是事,歡喜踊躍,

便白佛言:甚奇,世尊.希有,善逝.成就

如是大威神力,能令我等,得見西方

無量殑,伽沙等世界無數菩薩摩訶

薩衆,行菩薩行種種差別;無數如來

應正等覺,種種方便,饒益有情.甚奇

世尊.希有,善逝.諸佛成就廣大妙法,

能令菩薩,發心趣求諸佛所成廣大

妙法,所謂無上正等菩提.爾時,世尊

告舍利子:如是如是.如汝所說,諸佛

成就廣大妙法,能令菩薩,發心趣求

諸佛所成廣大妙法,所謂無上正等

菩提.由此能修,資糧圓滿,疾能證得

一切智智.時,舍利子及諸大衆,佛神

力故,復見北方無量殑伽沙等世界

無數菩薩,坐菩提座,廣說乃至無數

菩薩降伏無量天魔怨敵,令退散已,

證得無上正等菩提.佛神力故,復見

北方無量殑伽沙等世界無數如來

應正等覺,爲諸菩薩摩訶薩衆,宣說

色薀常無常相不可得,宣說受、想、行、

識薀常無常相亦不可得.廣說乃至

無數如來應正等覺,以神通力,往餘

無量無邊世界,方便善巧,利益安樂

無量有情.時舍利子見如是事,歡喜

踊躍,便白佛言:甚奇,世尊.希有,善逝.

成就如是大威神力,能令我等,得見

北方無量殑伽沙等世界無數菩薩

摩訶薩衆,行菩薩行種種差別;無數

如來應正等覺,種種方便,饒益有情.

甚奇,世尊.希有,善逝.諸佛成就廣大

妙法,能令菩薩,發心趣求諸佛所成

廣大妙法,所謂無上正等菩提.爾時,

世尊告舍利子:如是如是.如汝所說,

諸佛成就廣大妙法,能令菩薩,發心

趣求諸佛所成廣大妙法,所謂無上

正等菩提.由此能修,資糧圓滿,疾能

證得一切智智.時,舍利子及諸大衆

佛神力故,復見東南方無量殑伽沙

等世界無數菩薩,坐菩提座,廣說乃

至無數菩薩降伏無量天魔怨敵,令

退散已,證得無上正等菩提.佛神力

故,復見東南方無量殑伽沙等世界

無數如來應正等覺,爲諸菩薩摩訶

薩衆,宣說色薀常無常相不可得,宣

說受、想、行、識薀常無常相亦不可得.

廣說乃至無數如來應正等覺,以神

通力,往餘無量無邊世界,方便善巧,

利益安樂無量有情.時,舍利子見如

是事,歡喜踊躍,便白佛言:甚奇,世尊.

希有,善逝.成就如是大威神力,能令

我等,得見東南方無量殑伽沙等世

界無數菩薩摩訶薩衆,行菩薩行種

種差別;無數如來應正等覺,種種方

便,饒益有情.甚奇,世尊.希有,善逝.諸

佛成就廣大妙法,能令菩薩,發心趣

求諸佛所成廣大妙法,所謂無上正

等菩提.爾時,世尊告舍利子:如是如

是.如汝所說,諸佛成就廣大妙法,能

令菩薩,發心趣求諸佛所成廣大妙

法,所謂無上正等菩提.由此能修,資

糧圓滿,疾能證得一切智智.時,舍利

子及諸大衆,佛神力故,復見西南方

無量殑伽沙等世界無數菩薩,坐菩

提座,廣說乃至無數菩薩降伏無量

天魔怨敵,令退散已;證得無上正等

菩提.佛神力故,復見西南方無量殑

伽沙等世界無數如來應正等覺,爲

諸菩薩摩訶薩衆,宣說色薀常無常

相不可得,宣說受、想、行、識薀常無常

相亦不可得.廣說乃至無數如來,以

神通力,往餘無量無邊世界,方便善

巧,利益安樂無量有淸.時,舍利子見

如是事,歡喜踊躍,便白佛言:甚奇,世

尊.希有,善逝.成就如是大威神力,能

令我等,得見西南方無量殑伽沙等

世界無數菩薩摩訶薩衆,行菩薩行

種種差別;無數如來應正等覺,種種

方便,饒益有情.甚奇,世尊.希有,善逝.

諸佛成就廣大妙法,能令菩薩,發心

趣求諸佛所成廣大妙法,所謂無上

正等菩提.爾時,世尊告舍利子:如是

如是.如汝所說,諸佛成就廣大妙法,

能令菩薩,發心趣求諸佛所成廣大

妙法,所謂無上正等菩提.由此能修,

資糧圓滿,疾能證得一切智智.時,舍

利子及諸大衆,佛神力故,復見西北

方無量殑伽沙等世界無數菩薩,坐

菩提座廣說乃至無數菩薩降伏無

量天魔怨敵,令退散已,證得無上正

等菩提.佛神力故,復見西北方無量

殑伽沙等世界無數如來應正等覺,

爲諸菩薩摩訶薩衆,宣說色薀常無

常相不可得,宣說受、想、行、識薀常無

常相亦不可得.廣說乃至無數如來

應正等覺,以神通力,往餘無量無邊

世界,方便善巧,利益安樂無量有情.

時,舍利子見如是事,歡喜踊躍,便白

佛言:甚奇,世尊.希有,善逝.成就如是

大威神力,能令我等,得見西北方無

量殑伽沙等世界無數菩薩摩訶薩

衆,行菩薩行種種差別;無數如來應

正等覺,種種方便,饒益有情.甚奇,世

尊.希有,善逝.諸佛成就廣大妙法,能

令菩薩,發心趣求諸佛所成廣大妙

法,所謂無上正等菩提.爾時,世尊告

舍利子:如是如是.如汝所說,諸佛成

就廣大妙法,能令菩薩,發心趣求諸

佛所成廣大妙法,所謂無上正等菩

提.由此能修,資糧圓滿,疾能證得一

切智智.時,舍利子及諸大衆,佛神力

故,復見東北方無量殑伽沙等世界

無數菩薩,坐菩提座,廣說乃至無數

菩薩降伏無量天魔怨敵,令退散已,

證得無上正等菩提佛神力故復見

東北方無量殑伽沙等世界無數如

來應正等覺,爲諸菩薩摩訶薩衆,宣

說色薀常無常相不可得,宣說受、想、

行、識薀常無常相亦不可得.廣說乃

至無數如來應正等覺,以神通力,往

餘無量無邊世界,方便善巧,利益安

樂無量有情.時,舍利子見如是事,歡

喜踊躍,便白佛言:甚奇,世尊.希有,善

逝.成就如是大威神力,能令我等,得

見東北方無量殑伽沙等世界無數

菩薩摩訶薩衆,行菩薩行種種差別;

無數如來應正等覺,種種方便,饒益

有情.甚奇,世尊.希有,善逝.諸佛成就

廣大妙法,能令菩薩,發心趣求諸佛

所成廣大妙法,所謂無上正等菩提.

爾時,世尊告舍利子:如是如是.如汝

所說,諸佛成就廣大妙法,能令菩薩,

發心趣求諸佛所成廣大妙法,所謂

無上正等菩提.由此能修,資糧圓滿,

疾能證得一切智智.時,舍利子及諸

大衆,佛神力故,復見下方無量殑伽

沙等世界無數菩薩,坐菩提座,廣說

乃至無數菩薩降伏無量天魔怨敵,

令退散已,證得無上正等菩提.佛神

力故,復見下方無量殑伽沙等世界

無數如來應正等覺,爲諸菩薩摩訶

薩衆,宣說色薀常無常相不可得,宣

說受、想、行、識薀常無常相亦不可得.

廣說乃至無數如來應正等覺,以神

通力,往餘無量無邊世界,方便善巧,

利益安樂無量有情.時,舍利子見如

是事,歡喜踊躍,便白佛言:甚奇,世尊.

希有,善逝.成就如是大威神力,能令

我等,得見下方無量殑伽沙等世界

無數菩薩摩訶薩衆,行菩薩行種種

差別;無數如來應正等覺,種種方便,

饒益有情.甚奇,世尊.希有,善逝.諸佛

成就廣大妙法,能令菩薩,發心趣求

諸佛所成廣大妙法,所謂無上正等

菩提.爾時,世尊告舍利子:如是如是.

如汝所說,諸佛成就廣大妙法,能令

菩薩,發心趣求諸佛所成廣大妙法,

所謂無上正等菩提.由此能修,資糧

圓滿,疾能證得一切智智.時,舍利子

及諸大衆,佛神力故,復見上方無量

殑伽沙等世界無數菩薩,坐菩提座,

廣說乃至無數菩薩降伏無量天魔

怨敵,令退散已,證得無上正等菩提.

佛神力故,復見上方無量殑伽沙等

世界無數如來應正等覺,爲諸菩薩

摩訶薩衆,宣說色薀常無常相不可

得,宣說受、想、行、識薀常無常相亦不

可得.廣說乃至無數如來應正等覺,

以神通力,往餘無量無邊世界,方便

善巧,利益安樂無量有情.時,舍利子

見如是事,歡喜踊躍,便白佛言:甚奇,

世尊.希有,善逝.成就如是大威神力,

能令我等,得見上方無量殑伽沙等

世界無數菩薩摩訶薩衆,行菩薩行

種種差別;無數如來應正等覺,種種

方便,饒益有情.甚奇,世尊.希有,善逝.

諸佛成就廣大妙法,能令菩薩,發心

趣求諸佛所成廣大妙法,所謂無上

正等菩提.爾時,世尊告舍利子:如是

如是.如汝所說,諸佛成就廣大妙法,

能令菩薩,發心趣求諸佛所成廣大

妙法,所謂無上正等菩提.由此能修,

資糧圓滿,疾能證得一切智智.

時,舍利子便白佛言:若有欲得人趣

增上,無動轉者,應修感彼殊勝善業,

如轉輪王.若有欲得天趣增上,無動

轉者,應修感彼殊勝善根,如天帝釋.

若有欲攝壽量長遠,無動轉者,應修

能感彼殊勝定,如生非想非非想處.

如是菩薩摩訶薩衆,若有欲作世閒

第一眞淨福田,及作三千大千世界

最大法師,亦作如來應正等覺,無動

轉者,應定發心求一切智.爾時,佛告

舍利子言:如是如是.如汝所說,若定

發心求一切智,彼必當作世閒第一

眞淨福田,及作三千大千世界最大

法師,亦作如來應正等覺,利益安樂

一切有情.

大般若波羅蜜多經卷第五百八十二

己亥歲高麗國大藏都監奉

勅雕造

大般若波羅蜜多經卷第五百八十三 李

三藏法師玄奘奉 詔譯

第十一布施波羅蜜多分之五

爾時,舍利子白佛言:世尊,頗有初心

勝後心不?世尊告曰:善哉.善哉!能問

如來如是深義.汝應諦聽.當爲汝說.

亦有初心勝後心義,謂阿羅漢諸無

漏心,雖離自身一切煩惱,而不能化

無量有情,皆令發心,捨諸煩惱;菩薩

初發大菩提心,雖於自身煩惱未斷,

而能普化無量有情,皆令發心,捨諸

煩惱,展轉饒益無量有情.是謂初心

勝後心義.復有獨覺諸無漏心,雖離

自身一切煩惱,而不能化無量有情,

皆令發心,捨諸煩惱;菩薩初發大菩

提心,雖於自身煩惱未斷,而能普化

無量有情,皆令發心,捨諸煩惱,展轉

饒益無量有情.是謂初心勝後心義.

又舍利子,菩薩所發大菩提心,若習

若修,若多所作,能具引發布施、淨戒、

安忍、精進、靜慮、般若波羅蜜多及餘

無量無邊佛法,疾能證得一切智智.

由斯化度無量有情,令得聲聞、獨覺

乘果,或證無上正等菩提,或修人天

殊勝善業,得人天樂,捨惡趣苦.聲聞

獨覺諸無漏心,雖令自身,證涅槃樂,

而不能引布施、淨戒、安忍、精進、靜慮、

般若波羅蜜多及餘無量無邊佛法

亦不能得一切智智,不能化度無量

有情,令得聲聞、獨覺乘果,或證無上

正等菩提,或修人天殊勝善業,得人

天樂,捨惡趣苦.是謂初心勝後心義.

又舍利子,菩薩所發大菩提心,威力

殊勝,若善修習,疾證無上正等菩提,

能授有情無顚倒記.謂記如是如是

有情,於當來世,經爾所劫,流轉生死,

修菩薩行,當證無上正等菩提,與諸

有情作大饒益;或記如是,如是有情,

於當來世,經爾所劫,流轉生死,修獨

覺行,於人天中遇緣,證得獨覺菩提,

具六神通,自在安樂;或記如是如是

有情,於當來世,經爾所劫,流轉生死,

修聲聞行,於人天中,得聲聞果,或記

如是如是有情,於當來世,作善惡業,

經爾所時,生人、天趣,或墮惡趣,生死

流轉.非諸獨覺能授有情無顚倒記.

謂不能記諸菩薩言:汝於未來,經爾

所劫,當得作佛,號某名等;亦不能記

如是有情,於當來世,經爾所劫,決定

當得獨覺菩提,或聲聞果,或善惡趣,

受諸苦樂,亦非聲聞能授他記.設有

能記,皆從佛聞.是謂初心勝後心義.

又舍利子,菩薩旣發大菩提心,欲盡

未來,饒益一切.爾時,大地、諸山、大海

六返變動,魔王驚怖,諸天龍神,皆大

歡喜,咸言:菩薩當證無上正等菩提,

拔濟我等生死大苦,令得安樂.聲聞

獨覺,安住最後無漏心時,無如是事.

是謂初心勝後心義.又舍利子,假使

教化一切有情,皆住獨覺,阿羅漢果,

不能攝受波羅蜜多及一切智;若有

教授教誡菩薩,令發無上正等覺心,

卽能攝受布施、淨戒、安忍、精進、靜慮、

般若波羅蜜多及一切智.所以者何?

聲聞、獨覺,不能成辦無上菩提.以所

發心,極羸劣故.要諸菩薩,乃能成辦

無上菩提.是謂初心勝後心義.是故

欲證無上菩提,皆應發心,求一切智.

時,舍利子復白佛言:云何應知諸菩

薩相,修何等行得菩薩名?爾時,世尊

告舍利子:若有能發大菩提心,精進

修行布施、淨戒、安忍、精進、靜慮、般若

波羅蜜多,心無厭倦,雖遇種種惡友

退緣,而不退屈,是菩薩相,具此相者,

名爲菩薩.又舍利子,若諸有情,修諸

善法,心無厭倦,受持淨戒,終不毀犯;

常樂利樂一切有情,雖遇苦緣,而無

怯弱,隨所修學,願與有情,同證菩提,

畢竟安樂,是爲菩薩摩訶薩相,具此

相者,名爲菩薩.

時,舍利子復白佛言:云何解佛所說

深義,謂菩薩心勝諸獨覺及阿羅漢

無漏之心?唯願世尊爲解斯義,令我

等解,無倒受持.爾時,世尊告舍利子:

汝謂菩薩心,尚有貪,有瞋,有癡,及有

慢等隨煩惱不?舍利子言:如是,世尊.

如是善逝.我謂菩薩心,尚有貪,有瞋,

有癡,及有慢等諸隨煩惱.世尊復告

舍利子言:汝謂獨覺及阿羅漢心,已

離貪,離瞋,離癡,及離慢等隨煩惱不?

舍利子言:如是,世尊.如是,善逝.我謂

獨覺及阿羅漢心,已離貪,離瞋,離癡,

及離慢等諸隨煩惱.世尊復告舍利

子言:汝謂獨覺及阿羅漢諸漏永盡,

有時能入慈悲無量,普緣無量無邊

有情,欲令得樂,及離衆苦,彼頗能令

諸有情類,眞實得樂,及離苦不?舍利

子言:不爾,世尊.不爾,善逝.彼諸獨覺

及阿羅漢,其心都無方便善巧,云何

能入慈悲無量,普緣無量無邊有情,

實令有情,得樂離苦?唯暫假想,作如

是觀.諸菩薩衆,發菩提心,決定趣求

一切智智,爲欲利樂一切有情,窮未

來際,常無間斷.是故菩薩入慈悲定,

欲令無量無邊有情,皆得安樂及離

衆苦.無重障者,卽此剎那,實皆得樂,

及離衆苦,況得無上正等覺時,而不

能令諸有情類,實皆得樂,及離衆苦?

由此因緣,若言菩薩實能利樂一切

有情,常無閒斷,斯有是處;若言獨覺

及阿羅漢,滿贍部洲,具八解脫,同時

現入慈無量定,欲令無量無邊有情,

皆得安樂,於中,有一實,得樂者,無有

是處.爾時,佛告舍利子言:如是如是.

如汝所說.由此緣故,諸菩薩心,於諸

獨覺及阿羅漢無漏之心,爲最爲勝,

爲尊爲高,爲妙爲微妙,爲上爲無上,

又舍利子,假使十方一切有情,皆盡

諸漏,成阿羅漢,具六神通、八解脫等

種種功德,一一化作百億魔軍,此諸

魔軍,寧爲多不?舍利子曰:甚多,世尊.

甚多,善逝.諸阿羅漢其數尚多,況彼

一一復能化作百億魔軍?是諸魔軍,

寧可知量?世尊復告舍利子言:如是

無邊諸阿羅漢所化無量無數魔軍,

頗有力,能暫時,令一不退菩薩心,轉

變不?舍利子言:不也,世尊.不也,善逝.

如是無量無數魔軍,不能令一不退

菩薩,心有轉變.世尊復告舍利子言:

於意云何?如是一切永盡諸漏阿羅

漢心與一不退菩薩之心威神勢力

何者爲勝?舍利子言:如我解佛所說

義者,不退菩薩心力爲勝,非無數量

阿羅漢心.佛言:如是.如汝所說.汝今

應觀如是無量永離貪欲瞋恚愚癡

及憍慢等諸阿羅漢無漏之心,一一

復能化作百億勇健魔軍,此諸魔軍

盡其神力,不能令一有貪、瞋、癡、慢等

煩惱菩薩心變,由此應知菩薩心力,

勝諸漏盡阿羅漢心.又舍利子,於意

云何?誰於如是離貪、瞋、癡、慢等煩惱

阿羅漢心,爲最爲勝,爲尊爲高,爲妙

爲微妙,爲上爲無上?舍利子言:諸不

退轉菩薩之心,雖有貪欲、瞋恚、愚癡、

慢等煩惱,而於無漏阿羅漢心,爲最

爲勝,爲尊爲高,爲妙爲微妙,爲上爲

無上.所以者何?如是無漏無量無邊

阿羅漢心及所化者,盡其神力,不能

令一具貪、瞋、癡、慢等煩惱不退菩薩,

心轉變故.

爾時,佛告舍利子言:我今問汝,隨汝

意答.於意云何?若有積聚迦遮末尼,

其中,置一吠琉璃寶,迦遮末尼光彩

價直,頗能映奪吠琉璃不?舍利子言:

不也,世尊.不也,善逝.一吠琉璃光彩

價直,普能映奪大迦遮聚.所以者何?

吠琉璃寶內外明淨,迦遮末尼,則不

如是.吠琉璃寶光彩潤澤,迦遮末尼

則不如是.吠琉璃寶本色紺靑,迦遮

末尼,則不如是.吠琉璃寶族類殊勝,

迦遮末尼,則不如是.吠琉璃寶威德

廣大,迦遮末尼,則不如是.吠琉璃寶

價直無量,迦遮末尼,則不如是.吠琉

璃寶尊貴,有情業增上力,生大海渚;

迦遮末尼若貴若賤,同所受用,工業

所造故,吠琉璃光彩價直,映奪一切

迦遮末尼.爾時,世尊告舍利子不退

菩薩摩訶薩心,亦復如是,普能映奪

一切獨覺、聲聞之心,如吠琉璃,映迦

遮聚.我觀此義,作如是說:不退菩薩

摩訶薩心,於諸聲聞及諸獨覺永離

煩惱無漏之心,爲最爲勝,爲尊爲高,

爲妙爲微妙,爲上爲無上.不退菩薩

慈悲俱心,能使有情,得樂離苦;聲聞、

獨覺慈悲俱心,但有假想,而無實用.

又舍利子,有阿羅漢永盡諸漏具六

神通八解脫等種種功德,能以神力

擲此世界,置於餘方,而不能令不退

菩薩心,有轉變.又舍利子有阿羅漢

永盡諸漏具,六神通八、解脫等種種

功德,能以神力,涸大海水,而不能令

不退菩薩心,有轉變.又舍利子,有阿

羅漢永盡諸漏,具六神通、八解脫等

種種功德,能以神力,吹壞殑伽沙數

世界,其中一切妙高山王,皆如灰粉,

而不能令不退菩薩心,有轉變.又舍

利子,有阿羅漢永盡諸漏,具六神通、

八解脫等種種功德,以神通力,能吹

殑伽沙數世界大劫火聚猛焰熾然,

皆令頓滅,而不能令不退菩薩心,有

轉變.由此緣故,我作是說:不退菩薩

摩訶薩心,於諸聲聞及諸獨覺永離

煩惱無漏之心,爲最爲勝,爲尊爲高,

爲妙爲微妙,爲上爲無上.時,舍利子

便白佛言:甚奇,世尊.希有,善逝.不退

菩薩摩訶薩心,具足如是大威神力,

聲聞、獨覺不能轉變.爾時,佛告舍利

子言:如是如是.如汝所說.何以故?舍

利子,諸佛世尊其言無二.佛所說義,

皆實不虛.汝應受持,廣爲他說.

又舍利子,十方世界諸有情類無量

無邊,假使十方無量無數殑伽沙等

諸世界中諸殑伽沙,一一皆變,復爲

爾所諸有情類;假使十方無量無數

無邊世界地、水、火、風,碎爲極微,一一

皆變,復爲爾所諸有情類,是諸有情

寧爲多不?舍利子曰:甚多,世尊.甚多,

善逝.佛言:如是一切有情,假使一時,

成阿羅漢,永盡諸漏,具六神通、八解

脫等種種功德,成就廣大自在神通,

一切皆如大採菽氏;如是一一大阿

羅漢,皆能化作爾所惡魔,一一惡魔,

復能化作爾所勇健象軍、馬軍、車軍、

步軍,如是諸軍可知數不?舍利子曰:

不也,世尊.不也,善逝.佛言:假使有善

男子或善女人,量等三千大千世界,

能知其數,以神通力,破諸魔軍,皆令

退散,於意云何?此善男子或善女人

神通威力,爲廣大不?舍利子曰:廣大,

世尊.廣大,善逝.此善男子或善女人

神通威力,不可當敵,不可思議.佛言:

假使如是所說男子女人,如前所說

諸有情數,如是一一男子女人,各如

十方無量無數無邊世界殑伽沙等

大劫而住,念念化作如前所說無量

惡魔,一一惡魔,各復化作如前所說

無量勇健象、馬、軍等,亦不能令不退

菩薩心,有轉變.又舍利子,於意云何?

爾所有情成阿羅漢,一一化作爾所

惡魔,一一惡魔具大神力,如是神力

與不退轉一菩薩心所有神力,何者

爲勝?舍利子言:不退菩薩摩訶薩心

所有神力,於彼爲勝.所以者何?不退

菩薩摩訶薩心所有神力,無量無數,

不可思議,不可宣說.世尊復告舍利

子言:於意云何?不退菩薩摩訶薩心

所有神力,於前所說無量無邊具大

神通諸阿羅漢所有神力,誰能說彼

爲最爲勝,爲尊爲高,爲妙爲微妙,爲

上爲無上?舍利子言:如我解佛所說

義者,唯佛世尊乃能說彼不退菩薩

摩訶薩心所有神力,於前所說無量

無邊具大神通諸阿羅漢所有神力

爲最爲勝,爲尊爲高,爲妙爲微妙,爲

上爲無上.所以者何?不退菩薩摩訶

薩心所有神力,除一切智相應之心

所有神力,無能及者,由此因緣,不退

菩薩摩訶薩心所有神力,唯佛能知,

唯佛能說於餘神力,爲最爲勝,爲尊

爲高,爲妙爲微妙,爲上爲無上.爾時,

佛告舍利子言:如是如是.如汝所說.

何以故?舍利子,不退菩薩摩訶薩心,

無餘有情,能令轉變,亦無如實知者、

說者,唯有如來應正等覺,知彼菩薩

不退轉心,爲諸有情,如實宣說.

爾時,滿慈子問舍利子言:何因緣故,

不退菩薩摩訶薩心,不可轉變?舍利

子言:如諸菩薩行布施時,無不皆緣

一切智智,其心堅固,不可傾動.如是

證得不退轉時,心不隨緣而有轉變.

又滿慈子,譬如有人善解斷事.曾於

無量長者、居士、商賈衆中,數數斷事.

有匱乏故,頻於長者、居士等所,借便

財物,恐他來索,無力酬還,遂依附王,

冀免拘縶.時,諸債主怖畏王故,不敢

牽掣挫辱彼人.所以者何?彼所依附

王力甚大,難可當敵.如是菩薩,若初

發心,若不退轉,皆由依附一切智智

有大神力,一切獨覺及阿羅漢,皆不

能令心有變動.又滿慈子,如人依王,

雖極貧匱而不被辱如是菩薩依一切

智智,二乘惡魔,不能傾動,而能降伏

一切惡魔.於彼二乘,爲最爲勝,爲尊

爲高,爲妙爲微妙,爲上爲無上.是故

菩薩欲不退轉,常應依止一切智智,

修菩薩行,勿樂餘乘.滿慈子言:何等

菩薩爲諸獨覺、聲聞所勝?舍利子言:

若諸菩薩,聞說獨覺、聲聞勝事,心生

欣慕,作是念言:我當云何得如是法.

亦深樂著讚二乘教,是諸菩薩,由起

如斯非理作意,便爲一切獨覺、聲聞

之所勝伏.時,滿慈子便問具壽舍利

子言:何緣說此菩薩作意,名非理耶?

舍利子言:此能障㝵一切智智,令能

引發一切智心,漸微漸遠,故名菩薩

非理作意.如瑜伽師欲證實際,欣樂

趣入正性離生,若貪、瞋、癡,遇緣現起,

令能引發阿羅漢心,有障有㝵,漸微

漸遠.是故說爲非理作意,如是菩薩

求大菩提,若起二乘相應作意,障一

切智,損菩提心.是故名爲非理作意.

若諸菩薩,有此作意,便爲二乘之所

勝伏.

時滿慈子便白具壽舍利子言:若諸

菩薩,發起二乘相應作意,便爲二乘

之所勝伏,當知不入諸菩薩數.何以

故?舍利子,夫爲菩薩,唯求無上正等

菩提,若起二乘相應作意,違本所欲,

不能證得一切智故.如預流者,煩惱

現行,便違所求,若智若斷,勤求智斷

故,名預流.非煩惱行有勤求義.何以

故?舍利子,夫預流者,求二遍知.一智

遍知,二斷遍知.煩惱現行,二求俱壞

故預流者常應精勤求智遍知滅諸

煩惱.如是菩薩若起二乘相應作意,

便違菩薩本所希求一切智智.若諸

菩薩,遠離希求一切智智心及心所,

則不名爲眞實菩薩,何以故?舍利子,

夫菩薩者,要常希求一切智智,心無

閒斷.若諸菩薩,住菩薩心,二乘惡魔

不能勝伏,而能勝伏二乘惡魔.如善

射夫,住所習處,不爲一切怨敵所伏,

能伏怨敵,離諸怖畏,如是菩薩住菩

薩心,一切惡緣所不能壞,能壞一切

衆魔事業.若聞宣說二乘法教,便作

是念:我當證得無上菩提,爲諸有情,

亦當宣說如是法教,如今世尊能寂

如來應正等覺,爲諸獨覺、聲聞種性

補特伽羅,宣說二乘相應法教.我未

來世,得作佛時,亦爲如是諸有情類,

說如是教,令獲利樂.如是菩薩方便

善巧,住菩薩心,雖聞二乘相應法教,

而無所損.謂雖聞彼相應法教,而於

二乘,無所貪染.如是菩薩住菩薩心,

不爲二乘惡魔勝伏,而能勝伏二乘

惡魔.如瑜伽師,於境及定,俱得善巧,

不可勝伏.所以者何?心於境、定,已善

修治,得自在故.如是菩薩,住菩薩心,

二乘惡魔不能勝伏.所以者何?是諸

菩薩,於菩薩心,常不離故.

爾時,舍利子問滿慈子言:一切菩薩

若初發心,若已得不退,若坐菩提座,

皆不可勝伏耶?滿慈子言:一切菩薩

若初發心,若已得不退,若坐菩提座,

當知一切不可勝伏.何以故?舍利子,

是諸菩薩,一切惡緣,不能令捨本誓

願故.謂諸菩薩,發菩提心,於諸有情,

欲常饒益.如是二事誓願堅牢,一切

惡緣不能傾動.若諸菩薩,安住此心,

二乘惡魔不能勝伏.又舍利子,如諸

如來若初成佛,若已成佛,住百千歲,

俱不捨離一切智心,於一切時,成一

切智,如是菩薩,若初發心,若已得不

退,若坐菩提座,於一切時,緣一切智,

求證作意,未嘗暫捨.舍利子言:若如

是者,菩薩諸位有何差別?滿慈子言:

菩薩諸位心,無差別,但有成佛遲速

不同.謂菩薩心,初、中、後位,皆求引發

無上菩提,安住此心,常無退轉.又舍

利子,如阿羅漢,終不退失阿羅漢心,

謂無漏心,必無退轉,菩薩亦爾,終不

退失大菩提心.又舍利子,於意云何?

若阿羅漢,心有退失,彼是眞實阿羅

漢不?舍利子言:不也,具壽.若阿羅漢,

心有退失,當知彼爲增上慢者,決定

未得阿羅漢果.滿慈子言:菩薩亦爾.

若有菩薩,退菩提心,當知彼先自稱

菩薩,非眞菩薩,是增上慢,污菩薩衆.

如穢螺蝸,污澄淸水,不堪飮用.舍利

子言:如是如是.當知彼類無知,蔽心

自稱菩薩,實未得入眞菩薩數,但有

虛名.譬如丈夫男根成就有根缺者,

自稱丈夫,彼有虛言,而無實義,菩薩

亦爾,退菩提心,但有虛名,非眞菩薩.

如缺根者,名半擇迦,退菩提心,名僞

菩薩.是故菩薩,初、中、後位,決定不退

大菩提心.若退此心,便非菩薩.

爾時滿慈子問舍利子言:若諸菩薩,

欲證無上正等菩提,當起何等相應

作意?舍利子言:若諸菩薩,欲證無上

正等菩提,應正發起一切智智相應

作意.一切菩薩,法應安住如是作意.

若諸菩薩,住此作意,修行布施,是諸

菩薩,卽能迴向一切智智.若諸菩薩,

如是迴向一切智智,是諸菩薩,攝受

布施波羅蜜多.若諸菩薩,不能迴向

一切智智,是諸菩薩所行布施,不名

布施波羅蜜多.又滿慈子,若諸菩薩,

行布施時,作是思惟:我捨少分,不捨

少分:我施此物,不捨此物;我施彼類,

不施彼類.是諸菩薩,由此思惟,障一

切智,經久乃能得一切智,多時布施

波羅蜜多,乃得圓滿.是故菩薩,欲不

障㝵一切智智,欲疾、證得一切智智,

欲令布施波羅蜜多,疾得圓滿,應離

如是分別思惟,應捨一切分,應施一

切物,於一切類,應平等施.又滿慈子,

若諸菩薩,欲證無上正等菩提,應住

布施波羅蜜多,應於布施波羅蜜多,

如是而住.若諸菩薩,於日初分,能以

種種上妙飮食,供養殑伽沙數有情,

旣供養已,復施上妙黃金色衣;於日

中分,亦以種種上妙飮食,供養殑伽

沙數有情,旣供養已,復施上妙黃金

色衣:於日後分,亦以種種上妙飮食,

供養殑伽沙數有情,旣供養已,復施

上妙黃金色衣;於夜三分,亦復如是.

如是布施,經於殑伽沙數大劫,常無

閒斷,是諸菩薩,如是施已,若不迴求

一切智智,雖名布施,而非布施波羅

蜜多.若能迴求一切智智,乃名布施

波羅蜜多.謂布施時,不作分限,隨多

隨少,發廣大心,普緣有情,摠施一切.

如是菩薩行布施時,雖不捨多,布施

一切而成布施波羅蜜多.所以者何?

爲欲證得無量佛法而行布施波羅

蜜多.若布施時,心有限量,定不能證

無量佛法.若諸菩薩,心有限量而行

布施,是諸菩薩,定不能證一切智智,

定於布施波羅蜜多,不能圓滿.是故

菩薩,欲證無量一切智智,應當發起

無限量心而行布施.若諸菩薩,有限

量心而行布施,是諸菩薩,攝受慳悋,

不能永捨,不能攝受一切智智.與此

相違,乃能證得一切智智,圓滿布施

波羅蜜多.

又滿慈子,諸菩薩衆,欲行布施,應起

是心:我當修行無限量施,乃至未證

無上菩提,於諸有情,且行財施.若證

無上正等菩提,於諸有情,當行法施.

謂若未證無上菩提,且於有情,以財

攝受,令離貧苦,得世間樂;若證無上

正等菩提,當於有情,以法攝受,令離

煩惱,得出世樂.如人事王,先得衣食,

養活妻子,後得王意,多獲珍財,自身

妻子,俱受富貴安隱快樂,如是菩薩

求證無上正等菩提,修多百千難行

苦行,先以財施,攝受有情,令離世間

諸貧窮苦;後證無上正等覺時,以無

染法,教誡教授諸有情類,令其解脫

生死衆苦,又滿慈子,如多百千諸有

情類,奉事王子,晝夜精勤,王子爾時,

隨分資給衣服、飮食、臥具等事,後登

王位,隨昔勤勞,量所堪任,重賜爵祿,

或主事業,或主川原,或主大城,或主

關防,或主村邑,或主軍戎,如是菩薩,

求一切智,未證無上正等覺時,先以

資財,攝有情類,後證無上正等覺時,

隨諸有情覺慧差別,以無上法,教誡

教授,令其安住阿羅漢果,或不還果,

或一來果,或預流果,或十善業道,或

菩薩勝位.又滿慈子,是諸菩薩,求大

菩提,行菩薩行,未證無上正等覺時,

於諸有情,作大饒益;若證無上正等

覺時,亦於有情,作大饒益;般涅槃後,

亦於無量無邊有情,作大饒益.譬如

王子未紹王位,與諸有情,作大饒益;

若紹王位,亦與有情,作大饒益;若命

終後,亦與有情作大饒益.又滿慈子,

如人事王,如如精勤,經時漸久,如是

如是,爵祿漸增,如是菩薩求一切智,

如如精勤,經時漸久,如是如是,功德

漸增.又滿慈子,是諸菩薩未證無上

正等覺時,於諸有情,以財攝受,謂以

種種衣服、飮食、臥具、醫藥及餘資財,

方便善巧,攝受饒益.若證無上正等

覺時,於諸有情,以法攝受,謂以種種

布施、淨戒、安忍、精進、靜慮、般若波羅

蜜多及餘無量無邊佛法,攝受饒益;

或以種種念住、正斷、神足、根、力、覺支、

道支及餘無量無邊佛法,攝受饒益;

或以種種施福業事、戒福業事、修福

業事及餘無量世間善法,攝受饒益.

般涅槃後,亦於無量無邊有情,作大

饒益,謂供養佛設利羅故,或於如來

無上正法,受持讀誦,如說修行,皆得

無邊廣大饒益,謂人、天樂,或般涅槃,

或大菩提,究竟安樂.

爾時,滿慈子謂舍利子言:如是如是.

誠如所說,仁者所說,無不如義.是故

如來應正等覺,常說仁者,聲聞衆中,

智慧辯才最爲第.一又舍利子,譬如

眞金,常與有情,作大饒益,謂未出鑛,

若出鑛時,若轉變成諸莊嚴具,若復

出賣,轉買餘物,皆與無量無邊有情,

隨其所應,作大饒益.如是菩薩,修菩

薩行,未證無上正等覺時,與諸有情

作大饒益,謂以財、法,隨其所應,方便

善巧,攝受饒益.若證無上正等覺時,

轉妙法輪,作大饒益.謂宣說色薀常、

無常等不可得,宣說受、想、行、識薀常、

無常等亦不可得;宣說眼處常、無常

等不可得,宣說耳、鼻、舌、身、意處常、無

常等亦不可得;宣說色處常、無常等

不可得,宣說聲、香、味、觸、法處常、無常

等亦不可得;宣說眼界常、無常等不

可得,宣說耳、鼻、舌、身、意界常、無常等

亦不可得;宣說色界常、無常等不可

得,宣說聲、香、味、觸、法界常、無常等亦

不可得,宣說眼識界常、無常等不可

得,宣說耳、鼻、舌、身、意識界常、無常等

亦不可得;宣說眼觸常、無常等不可

得,宣說耳、鼻、舌、身、意觸常、無常等亦

不可得;宣說眼觸爲緣所生諸受常

無常等不可得,宣說耳、鼻、舌、身、意觸

爲緣所生諸受常、無常等亦不可得;

宣說地界常、無常等不可得宣,說水、

火、風、空、識界常、無常等亦不可得;宣

說因緣常、無常等不可得,宣說等無

閒緣、所緣緣、增上緣常、無常等亦不

可得;宣說無明常、無常等不可得,宣

說行、識、名色、六處、觸、受、愛、取、有、生、老

死常、無常等亦不可得;宣說我常、無

常等不可得,宣說有情、命者、生者、養

者、士夫、補特伽羅、意生、儒童、作者、受

者、知者、見者常、無常等亦不可得;宣

說欲界常、無常等不可得,宣說色、無

色界常、無常等亦不可得.如是宣說

種種法門,與諸有情,作大饒益.般涅

槃後,正法、像法及設利羅,與諸有情,

作大饒益.聲聞、獨覺無如是事.是故

菩薩摩訶薩衆,修菩薩行,常與有情,

作大饒益.由斯故,說諸菩薩衆,於彼

二乘爲最爲勝,爲尊爲高,爲妙爲微

妙,爲上爲無上.

爾時,佛告阿難陁言:汝應受持舍利

子等所說.菩薩摩訶薩衆,被大願鎧,

趣大菩提,具勝善巧,增上意樂,修行

布施波羅蜜多,捨法捨財,無染無著.

時,薄伽梵說是經已,具壽舍利子、具

壽滿慈子、具壽阿難陁及餘聲聞、諸

菩薩衆幷餘世間天、龍、藥叉、健達縛、

阿素洛、揭路荼、緊捺洛、莫呼洛伽、人

非人等一切大衆,聞佛所說,皆大歡

喜,信受奉行,

大般若波羅蜜多經卷第五百八十三

己亥歲高麗國大藏都監奉

勅雕造

大般若經第十二會戒波羅蜜多分序 四 李

西明寺 沙門 玄則 撰

夫欲儲淨法,先滌身器;將越愛流,前

鳩行楫.居其選也,特有戒焉.所以復

指名區,更申玄集.切身口而流訓,則

一言一行,斯佛事矣;因動靜以硏機,

則擧足下足,斯道場矣.誠嶮道之夷

蹬,闇室之凝釭,度疫之仙丸,出苦之

神馭,鑑德者之明鏡,嚴心者之寶鬘,

涉象季之大師,處塵俗之善友.雖目

之無眹,摶之不觸,而芬郁布寫,類迷

迭之盈空,潔映澄華,比醍醐之洞色.

含靈所以埏埴,法界所以彌綸.善逝

法王,抗之以爲明足;具壽尊者,養之

而爲淨命.但簡以行處,或非處而難

遵;挌以正乘,或他乘而致爽.十七群

之喧浴,尚動王譏;五百生之掉影,仍

貽佛誡,矧復嗅蓮馥而爲盜,分釧響

以成婬?涅槃爲求,保專精而尚犯;菩

提入願,受欲樂而猶持?輕嫌與重性

同科,意防與身遮共品,諦故住故,能

行所行,導以隨喜,融以法性,豈止草

繫情殷!木叉義遠,毒龍卷毒,怖鴿忘

怖.將被之黎蠢,棲之常樂,使八寒流

煦,五熱浮涼.薜荔失其炎河,輪圍發

其闇渚.行門允備,種智克圓.其五軸

單譯,一如施分.凡息心之士,豈不諏焉!

大般若波羅蜜多經卷第五百八十四 李

三藏法師玄奘奉 詔譯

第十二淨戒波羅蜜多分之一

如是我聞.一時,薄伽梵在室羅筏,住

誓多林給孤獨園,與大苾芻衆千二,

百五十人俱.爾時,世尊告具壽舍利

子:汝今應爲欲證無上正等菩提諸

菩薩摩訶薩,宣說淨戒波羅蜜多.時,

舍利子蒙佛教勅,承佛神力,先以淨

戒波羅蜜多,教誡教授諸菩薩摩訶

薩.時,滿慈子便問具壽舍利子言:云

何應知菩薩持戒,云何應知菩薩犯

戒?云何菩薩所應行處,云何菩薩非

所行處?時,舍利子便答具壽滿慈子

言:若諸菩薩,安住聲聞、獨覺作意,是

名菩薩非所行處.若諸菩薩,安住此

處,應知是爲菩薩犯戒.若諸菩薩,行

於非處,是諸菩薩,決定不能攝受淨

戒波羅蜜多.若諸菩薩決定不能攝

受淨戒波羅蜜多,是諸菩薩,捨本誓

願.若諸菩薩捨本誓願,應知是爲菩

薩犯戒.又滿慈子,若諸菩薩,修行布

施,迴向聲聞或獨覺地,是名菩薩行

於非處.若諸菩薩,行於非處,應知是

爲菩薩犯戒.若諸菩薩安住居家,受

妙五欲,應知非爲菩薩犯戒.若諸菩

薩,行布施時,迴向聲聞或獨覺地,不

求無上正等菩提,應知是爲菩薩犯

戒.譬如王子,應受父王所有教令,應

學王子所應學法,謂諸王子皆應善

學諸工巧處,及事業處,所謂乘象,乘

馬,乘車,及善持御弓,弩、排、䂎、刀、槊、鉤

輪,奔走,跳躑,書、印、筭數、聲、因、論等及

餘種種工巧事業.若諸王子,能勤習

學如是等類,順益王法,雖受五欲,種

種嬉戲,而不爲王之所訶責.如是菩

薩勤求無上正等菩提,雖處居家,受

妙五欲,種種嬉戲,而不違逆一切智

智.若諸菩薩,行布施時,迴向聲聞或

獨覺地,是諸菩薩,行於非處,於一切

智,便爲非田.若時若時,於一切智,已

成非田,爾時爾時,不能攝受菩薩淨

戒波羅蜜多.若時若時,不能攝受菩

薩淨戒波羅蜜多,爾時爾時,遠離所

求一切智智.若時若時,遠離所求一

切智智,爾時爾時,行於非處.若時若

時,行於非處,爾時爾時,犯菩薩戒.又

滿慈子,若諸菩薩,雖復出家,受持淨

戒,而不迴向無上菩提,是諸菩薩,定

不成就菩薩淨戒.若諸菩薩,定不成

就菩薩淨戒,是諸菩薩,但有虛名,都

無實義.應知彼類,不名菩薩.若諸菩

薩,雖處居家,而受三歸,深信三寶,迴

向無上正等菩提,是諸菩薩,雖復受

用五欲樂具,而於菩薩所行淨戒波

羅蜜多,常不遠離,亦名眞實持淨戒

者,亦名安住菩薩淨戒.若諸菩薩,住

菩薩戒,是諸菩薩,常不遠離菩薩淨

戒波羅蜜多.若諸菩薩,常不遠離菩

薩淨戒波羅蜜多,是諸菩薩,常不遠

離一切智智.若諸菩薩,雖多發起五

欲相應非理作意,而起一念無上菩

提相應之心,卽能摧滅.如多積集迦

遮末尼,一吠琉璃,能摠映奪,吠琉璃

寶光彩價直,映奪一切迦遮末尼,如

是菩薩,雖多發起五欲相應非理作

意,若起一念無上菩提相應之心,普

能摧滅,如迦遮聚,一吠琉璃,普能,映

奪,令失光彩.

又滿慈子,若諸菩薩,執著諸相而行

布施,是諸菩薩行於非處.若諸菩薩,

行於非處,是諸菩薩,應知名爲犯菩

薩戒.菩薩不應執著諸相而行布施,

亦復不應執著無上正等菩提而行

布施.何以故?滿慈子,諸佛無上正等

菩提遠離衆相.所以者何?如來十力、

四無所畏、四無㝵解、大慈、大悲、大喜、

大捨及十八佛不共法等無量無邊

諸佛妙法,皆離衆相.如是菩薩,於所

行施,不應執著.若諸菩薩,於所行施,

能無執著,是諸菩薩,則能攝受菩薩

淨戒波羅蜜多,疾能證得一切智智.

時,滿慈子便問具壽舍利子言:若諸

菩薩,求一切智智而修行布施,是諸

菩薩,豈不執著一切智智?若諸菩薩,

起心執著一切智智,成戒禁取,云何

名爲持菩薩戒?舍利子言:一切智智,

遠離衆相,非方處攝.一切智智,非色薀

不離色薀,非受、想、行、識薀;不離受、想、行、

識薀.一切智智,非眼處,不離眼處;非耳、

鼻、舌、身、意處,不離耳、鼻、舌、身、意處.一切

智智,非色處,不離色處;非聲、香、味、觸、法

處,不離聲、香、味、觸、法處.一切智智,非眼

界,不離眼界;非耳、鼻、舌、身、意界,不離耳、

鼻、舌、身、意界.一切智智,非眼識界,不離

眼識界;非耳、鼻、舌、身、意識界,不離耳、鼻、

舌、身、意識界.一切智智,非眼觸,不離眼

觸;非耳、鼻、舌、身、意觸,不離耳、鼻、舌、身、意

觸.一切智智,非眼觸爲緣所生諸受,不

離眼觸爲緣所生諸受;非耳、鼻、舌、身、意

觸爲緣所生諸受,不離耳、鼻、舌、身、意觸

爲緣所生諸受.一切智智,非地界,不

離地界;非水、火、風、空、識界,不離水、

火、風、空、識界.一切智智,非因緣,不離

因緣;非等無間緣、所緣緣、增上緣,不

離等無間緣、所緣緣、增上緣.一切智

智,非無明,不離無明;非行、識、名色、六

處、觸、受、愛、取、有、生、老死,不離行、識、名

色、六處、觸、受、愛、取、有、生、老死.一切智

智,非布施波羅蜜多,不離布施波羅

蜜多非淨戒安忍精進靜慮般若波

羅蜜多,不離淨戒,安忍、精進、靜慮、般

若波羅蜜多.一切智智,非內空,不離

內空;非外空、內外空、空空、大空、勝義、

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空,不離外空、內外空、空空

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空.一切智智,非

眞如,不離眞如;非法界、法性、不虛妄

性、不變異性、平等性、離生性、法定、法

住、實際、虛空界、不思議界,不離法界、

法性、不虛妄性、不變異性、平等性、離

生性、法定、法住、實際、虛空界、不思議

界.一切智智,非苦聖諦,不離苦聖諦;

非集、滅、道聖諦,不離集、滅、道聖諦.一

切智智,非四靜慮,不離四靜慮;非四

無量、四無色定,不離四無量、四無色

定.一切智智,非四念住,不離四念住;

非四正斷、四神足、五根、五力、七等覺

支、八聖道支,不離四正斷、四神足、五

根、五力、七等覺支、八聖道支.一切智

智,非空解脫門,不離空解脫門;非無

相、無願解脫門,不離無相、無願解脫

門.一切智智,非八解脫,不離八解脫;

非八勝處、九次第定、十遍處,不離八

勝處、九次第定、十遍處.一切智智,非

陁羅尼門,不離陁羅尼門;非三摩地

門,不離三摩地門.一切智智,非淨觀

地,不離淨觀地;非種性地、第八地、具

見地、薄地、離欲地、已辦地、獨覺地、菩

薩地、如來地,不離種性地、第八地、具

見地、薄地、離欲地、已辦地、獨覺地、菩

薩地、如來地.一切智智,非極喜地,不

離極喜地;非離垢地、發光地、焰慧地、

極難勝地、現前地、遠行地、不動地、善

慧地、法雲地,不離離垢地、發光地、焰

慧地、極難勝地、現前地、遠行地、不動

地、善慧地、法雲地.一切智智,非五眼,

不離五眼;非六神通,不離六神通.一

切智智,非佛十力,不離佛十力;非四

無所畏、四無㝵解、大慈、大悲、大喜、大

捨、十八佛不共法,不離四無所畏、四

無㝵解、大慈、大悲、大喜、大捨、十八佛

不共法.一切智智,非三十二大士相,

不離三十二大士相;非八十隨好,不

離八十隨好.一切智智,非無忘失法,

不離無忘失法;非恒住捨性,不離恒

住捨性.一切智智,非一切智,不離一

切智;非道相智、一切相智,不離道相

智一切相智一切智智非預流果不

離預流果;非一來果、不還果、阿羅漢

果、獨覺菩提,不離一來果、不還果、阿

羅漢果、獨覺菩提.一切智智,非諸菩

薩摩訶薩行,不離諸菩薩摩訶薩行:

非諸佛無上正等菩提,不離諸佛無

上正等菩提.一切智智,非有色法,不

離有色法;非無色法,不離無色法.一

切智智,非有見法,不離有見法;非無

見法,不離無見法.一切智智,非有對

法,不離有對法;非無對法,不離無對

法.一切智智,非有漏法,不離有漏法;

非無漏法,不離無漏法.一切智智,非

有爲法,不離有爲法;非無爲法,不離

無爲法.一切智智,非有量法,不離有

量法;非無量法,不離無量法.一切智

智,非過去法,不離過去法;非未來、現

在法,不離未來、現在法.一切智智,非

善法,不離善法;非不善、無記法,不離

不善、無記法.一切智智,非欲界繫法,

不離欲界繫法;非色、無色界繫法,不

離色、無色界繫法.一切智智,非見所

斷法,不離見所斷法;非修所斷、無斷

法,不離修所斷無斷法.一切智智,非

學法,不離學法;非無學,非學非無學

法,不離無學、非學非無學法.一切智

智,遠離如是諸法相故,不可執取.一

切智智遠離衆相,無法可得,無所得

故,不可執取.一切智智,旣非有法,亦

非無法.由此因緣,不可執取.是故菩

薩修行布施,受持淨戒,迴向無上正

等菩提,雖求證得一切智智,而不名

爲戒禁取攝.若諸菩薩,修行布施,受

持淨戒,迴向聲聞或獨覺地,執取淨

戒,是諸菩薩,失菩薩戒,應知名爲犯

戒菩薩.

爾時,滿慈子問舍利子言:若諸菩薩

修行布施,受持淨戒,迴向聲聞或獨

覺地,違犯菩薩所受戒已,是諸菩薩,

爲有因緣,可還淨不?舍利子言:若彼

菩薩,迴向聲聞、獨覺地已,未見聖諦,

未證實際,或有因緣,易可還淨;若見

聖諦,證實際已,異見深重,難可還淨.

時.滿慈子復問具壽舍利子言:若諸

菩薩,求證無上正等菩提,不應令彼,

證實際耶?舍利子言:如是如是.若諸

菩薩求證無上正等菩提,不應令彼,

證於實際.滿慈子言:何因緣故,若諸

菩薩求證無上正等菩提,不應令彼,

證於實際?舍利子言:有諸菩薩,求證

無上正等菩提,若速令彼,證於實際,

是諸菩薩,或遇因緣,住於聲聞或獨

覺地,難可令起一切智心.若遇如來

正法隱沒,不求證得一切智智,爾時,

便證獨覺菩提,入無餘依般涅槃界,

畢竟不證無上菩提.由此因緣,若諸

菩薩,求趣無上正等菩提,不應令彼,

速證實際,乃至未坐妙菩提座,不應

令彼,證於實際.若時,已坐妙菩提座,

將證無上正等菩提,乃可令其,證於

實際斷一切障證大菩提又滿慈子

若諸菩薩修行淨戒波羅

蜜多,不應受持二乘淨戒.由彼淨戒,

不能攝受一切智智,不能引發一切

智智,不能攝受菩薩淨戒波羅蜜多,

不能圓滿菩薩淨戒波羅蜜多.又滿

慈子,若諸菩薩,心作分限,饒益有情,

修行布施,受持淨戒,是諸菩薩,不能

攝受菩薩淨戒波羅蜜多,不能圓滿

菩薩淨戒波羅蜜多.何以故?滿慈子,

菩薩淨戒波羅蜜多無分限故.若諸

菩薩,心無分限,饒益有情,修行布施,

受持淨戒,是諸菩薩,乃能攝受菩薩

淨戒波羅蜜多,亦能圓滿菩薩淨戒

波羅蜜多.是諸菩薩,由此因緣,名爲

成就菩薩淨戒.

爾時,滿慈子問舍利子言:云何名爲

菩薩持戒?舍利子言:若諸菩薩,隨所

行施,一切迴向無上菩提,與諸有情,

作大饒益,窮未來際,無閒無斷,應知

是爲菩薩持戒.若諸菩薩,隨所護戒,

一切迴向無上菩提,與諸有情,作大

饒益,窮未來際,無閒無斷,應知是爲

菩薩持戒.若諸菩薩,雖經殑伽沙數

大劫,修行淨戒,令得圓滿,而不迴向

無上菩提,與諸有情,作大饒益.窮未

來際,無間無斷,是諸菩薩,不能攝受

菩薩淨戒波羅蜜多,不能圓滿菩薩

淨戒波羅蜜多.若諸菩薩,雖經殑伽

沙數大劫,修行淨戒,令得圓滿,而心

迴向聲聞獨覺,是諸菩薩,不能攝受

菩薩淨戒波羅蜜多,不能圓滿菩薩

淨戒波羅蜜多.若諸菩薩,雖不受持

二乘淨戒,而不名爲犯淨戒者.若諸

菩薩,迴向聲聞或獨覺地,雖多受持

二乘淨戒,而可名爲犯淨戒者.何以

故?滿慈子,若諸菩薩,迴向聲聞或獨

覺地,應知名爲行於非處.言非處者,

卽二乘地.非諸菩薩所行處故.

爾時,滿慈子問舍利子言:云何名爲

菩薩行處?舍利子言:布施、淨戒、安忍、

精進、靜慮、般若波羅蜜多相應作意

應知是爲菩薩行處.又滿慈子,內空、

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空相應作意,應知是爲菩薩行處.

又滿慈子,眞如、法界、法性、不虛妄性、

不變異性、平等性、離生性、法定、法住、

實際、虛空界、不思議界相應作意,應

知是爲菩薩行處.又滿慈子,菩薩所

學四靜慮、四無量、四無色定相應作

意,應知是爲菩薩行處.又滿慈子,菩

薩所學四念住、四正斷、四神足、五根

五力、七等覺支、八聖道支相應作意,

應知是爲菩薩行處.又滿慈子,菩薩

所學空、無相、無願解脫門相應作意,

應知是爲菩薩行處.又滿慈子,菩薩

所學八解脫、八勝處、九次第定、十遍

處相應作意,應知是爲菩薩行處.又

滿慈子,極喜地、離垢地、發光地、焰慧

地、極難勝地、現前地、遠行地、不動地、

善慧地、法雲地相應作意,應知是爲

菩薩行處又滿慈子一切陁羅尼門

一切三摩地門相應作意,應知是爲

菩薩行處.又滿慈子,菩薩所學五眼、

六神通相應作意,應知是爲菩薩行

處.又滿慈子,如來十力、四無所畏、四

無㝵解、大慈、大悲、大喜、大捨、十八佛

不共法乃至一切智智相應作意,應

知是爲菩薩行處.若諸菩薩,諦故住

故,行此行處,應知是爲菩薩持戒.又

滿慈子,若諸菩薩,雖經殑伽沙數大

劫,安處居家,受妙五欲,而不發起趣

向聲聞、獨覺地心,是諸菩薩,應知不

名犯菩薩戒.何以故?滿慈子,是諸菩

薩增上意樂,無退壞故.何等名爲增

上意樂?謂定趣求一切智智.譬如有

人,於他財物,實不劫盜,抂禁囹圄,雖

經多時,而勝意樂,常無退壞.於他財

物,無劫盜心,雖與惡人,同禁囹圄,而

不名賊.如是菩薩,雖處居家,經於殑

伽沙數大劫,受妙五欲,而勝意樂,常

不退壞,謂常趣求一切智智,曾不發

起二乘之心.是故不名犯菩薩戒.若

諸菩薩,雖經殑伽沙數大劫,修行梵

行,而起迴向二乘地心,應知不名持

淨戒者.何以故?滿慈子,彼捨淨戒波

羅蜜多,安住聲聞、獨覺乘戒.若諸菩

薩,安住聲聞、獨覺乘戒,不名菩薩.所

以者何?是諸菩薩,遠離淨戒波羅蜜

多,無心趣求一切智智,定不能證無

上:菩提又滿慈子若諸,菩薩起如,是

心我當精勤經爾所劫流轉生死定

當引起一切智智.是諸菩薩,由起此

心,不能證得一切智智.時,滿慈子便

問具壽舍利子言:若諸菩薩,心作分

限:我當精勤經爾所劫,定當證得一

切智智.如是期心,有何過失,而不能

得一切智智?舍利子言:是諸菩薩,厭

怖生死,速求菩提由心速故,便作分

限、由作分限,不能成熟殊勝善根.由

怖生死,或求聲聞、獨覺乘果,非作分

限,而能饒益無量有情,非作分限,而

能圓滿無量布施波羅蜜多,非不圓

滿無量布施波羅蜜多,而能證得一

切智智.若諸菩薩,心作分限,設經殑

伽沙數大劫,修行布施波羅蜜多,而

亦不能圓滿布施波羅蜜多.菩薩布

施波羅蜜多無邊際故,一切智智,亦

無邊際.若不圓滿菩薩布施波羅蜜

多,而能證得一切智智,無有是處.是

故菩薩,欲求無上正等菩提,不應起

心,定作分限,速求證得一切智智.又

滿慈子,若諸菩薩,求證無上正等菩

提,是諸菩薩,決定不應心作分限,修

行布施乃至般若波羅蜜多.若時若

時,久處生死,修菩薩行,爾時爾時,所

修布施乃至般若波羅蜜多,漸善成

熟,堪能證得一切智智.如新瓦器,盛

滿淸水,置於日中,如如多時,水所滋

潤,如是如是,器轉堅牢,如是菩薩,若

時若時,久處生死,修菩薩行,爾時爾

時,所修布施乃至般若波羅蜜多,漸

善成熟,堪能證得一切智智.又滿慈

子,如新瓦甁,盛滿蘇油,如如經久,如

是如是,津胒漸潤,由斯堅密,有所堪

能,如是菩薩,若時若時,久處生死,修

菩薩行,爾時爾時,漸遇多佛及佛弟

子,信敬供養;若時若時,漸遇多佛及

佛弟子,信敬供養,爾時爾時,漸蒙多

佛及佛弟子教誡教授;若時若時,漸

蒙多佛及佛弟子教誡教授,爾時爾

時,漸得聞說布施、淨戒、安忍、精進、靜

慮般若波羅蜜多;若時若時,漸得聞

說布施、淨戒、安忍、精進、靜慮、般若波

羅蜜多,爾時爾時,漸能修習布施、淨

戒、安忍、精進、靜慮般若波羅蜜多;若

時若時,漸能修習布施、淨戒、安忍、精

進、靜慮、般若波羅蜜多,爾時爾時,漸

復圓滿布施、淨戒、安忍、精進、靜慮、般

若波羅蜜多;若時若時,漸復圓滿布

施、淨戒、安忍、精進、靜慮、般若波羅蜜

多,爾時爾時,漸得鄰近一切智智;若

時若時,漸得鄰近一切智智,爾時爾

時,漸斷諸障,證得無上正等菩提.

又滿慈子,諸菩薩摩訶薩,若時若時,

起一切智相應之心,爾時爾時,無容

閒起緣餘境心;若時若時,無容閒起

緣餘境心,爾時爾時,布施、淨戒、安忍、

精進、靜慮、般若波羅蜜多,熏心相續,

漸得圓滿.由心相續,漸圓滿故,名能

引發一切智心.此心相續,無閒無斷

乃至證得一切智智.如貯蘇甁,如如

經久,如是如是,蘇氣熏遍,不受餘氣

之所熏著,如是菩薩摩訶薩衆,起一

切智相應之心,緣餘境心,不能閒雜,

由無閒雜,布施、淨戒、安忍、精進、靜慮、

般若波羅蜜多,熏習圓滿,諸惡魔軍,

欲伺其便,終不能得.何以故?滿慈子

若於此境,魔伺其便,是諸菩薩,卽於

此境,起一切智相應之心,由此惡魔

不能得便.如是菩薩,若時若時,久處

生死,修行布施乃至般若波羅蜜多,

爾時爾時,漸事多佛及諸弟子;若時

若時,漸事多佛及諸弟子,爾時爾時,

聞說布施乃至般若波羅蜜多;若時

若時,聞說布施乃至般若波羅蜜多

爾時爾時,能勤精進,如理思惟所說

布施乃至般若波羅蜜多;若時若時,

能勤精進,如理思惟所說布施乃至

般若波羅蜜多,爾時爾時,能勤精進,

無倒修習所說布施乃至般若波羅

蜜多;若時若時,能勤精進,無倒修習

所說布施乃至般若波羅蜜多,爾時

爾時,於心相續,布施、淨戒、安忍、精進、

靜慮、般若波羅蜜多,漸得圓滿;若時

若時於心相續布施淨戒安忍精進

靜慮、般若波羅蜜多,漸得圓滿,爾時

爾時,漸得鄰近一切智智.由斯速證

無上菩提,與諸有情,作大饒益.

又滿慈子,若諸菩薩,欲勸導他,受持

淨戒,是諸菩薩,先應自起淨戒相應

心、心所法,然後勸他受持淨戒.旣勸

導他受持戒已,復令迴向一切智智.

如是菩薩,自修善根,迴向所求一切

智智,復能勸導他諸有情,起淸淨心,

受持淨戒,受持戒已,復令迴向一切

智智,乃可名爲於善男子善女人等

能善化導.若諸菩薩,教誡教授趣聲

聞乘補特伽羅,令勤修學菩薩淨戒

波羅蜜多,迴向趣求一切智智,是諸

菩薩,勝聲聞乘補特伽羅.若聲聞人,

教誡教授趣菩薩乘補特伽羅,令勤

修學菩薩淨戒波羅蜜多,迴向趣求

一切智智,是聲聞人,不勝菩薩補特

伽羅,乃爲菩薩,轉勝於彼.如有男子,

負眞金人,遠適他國,此眞金人光彩

顏貌,勝彼男子,如是設有殑伽沙數

聲聞乘人,教誡教授趣菩薩乘補特

伽羅,令勤修學菩薩淨戒波羅蜜多

迴向趣求一切智智,此一菩薩,勝彼

一切聲聞乘人.又如男子,負頗胝迦

人,遠適他國,此頗胝迦人光彩顏貌,

勝彼男子,如是三千大千世界殑伽

沙數聲聞乘人,教誡教授趣菩薩乘

補特伽羅,令勤修學菩薩淨戒波羅

蜜多,迴向趣求一切智智,此一菩薩,

勝彼一切聲聞乘人.何以故?滿慈子,

諸聲聞人,若時若時,教誡教授此一

菩薩,爾時爾時,轉勝一切聲聞乘人.

設經殑伽沙數劫,住諸聲聞人,教誡

教授此一菩薩,令勤修學菩薩淨戒

波羅蜜多,迴向趣求一切智智,此一

菩薩功德善根,晝夜增長.又滿慈子,

譬如眞金,數數燒鍊,光色轉盛,菩薩

亦爾,若時若時,諸聲聞衆,教誡教授,

令勤修學菩薩淨戒波羅蜜多,迴向

趣求一切智智,爾時爾時,菩薩淨戒

波羅蜜多,轉得明淨;若時若時,菩薩

淨戒波羅蜜多,轉得明淨,爾時爾時,

轉勝一切聲聞乘人所有功德.由彼

功德,迴向涅槃,不能趣求一切智智.

又滿慈子如吠琉璃若時若時匠者

瑩拭,爾時爾時,光色轉淨,如是菩薩,

若時若時,諸聲聞衆教誡教授,令勤

修學菩薩淨戒波羅蜜多,迴向趣求

一切智智,爾時爾時,菩薩淨戒波羅

蜜多,轉得明淨;若時若時,菩薩淨戒

波羅蜜多,轉得明淨,爾時爾時,轉勝

一切聲聞乘人所有功德.由彼功德,

迴向涅槃,不能趣求一切智智.又滿

慈子,如巧畫師,以衆彩色,畫作人像,

如如先以一色作摸,於後後時,塡布

衆彩,若時若時,以衆彩色,漸次塡布,

爾時爾時,容貌形色,展轉殊妙勝彼

畫師,百千萬倍,如是菩薩,若時若時,

諸聲聞衆教誡教授,令勤修學菩薩

淨戒波羅蜜多,迴向趣求一切智智,

爾時爾時,菩薩淨戒波羅蜜多,轉得

明淨;若時若時,菩薩淨戒波羅蜜多,

轉得明淨,爾時爾時,轉勝一切聲聞

乘人所有功德.由彼功德,迴向涅槃,

不能趣求一切智智,而此菩薩,由諸

聲聞教誡教授,所修種種功德善根,

晝夜增長.又滿慈子,如人種樹,隨時

漑灌,守護修理,若時若時,漑灌此樹,

守護修理,爾時爾時,其樹增長,量漸

高大,如是菩薩,無量聲聞教誡教授

令勤修學菩薩淨戒波羅蜜多,迴向

趣求一切智智,而此菩薩,若時若時,

無量聲聞教誡教授,令勤修學菩薩

淨戒波羅蜜多,迴向趣求一切智智,

爾時爾時,菩薩淨戒波羅蜜多,漸次

增長;若時若時,菩薩淨戒波羅蜜多,

漸次增長,爾時爾時,普勝一切聲聞、

獨覺,菩薩淨戒波羅蜜多,轉明轉盛,

漸次鄰近本所願求一切智智.由斯

普勝聲聞、獨覺.又滿慈子,譬如有人,

持小火㷮,燒乾草木,若時若時,火依

草木,爾時爾時,火漸增長;若時若時,

火漸增長,爾時爾時,火焰轉大,展轉

能照多踰繕那,多百多千乃至無量,

如是菩薩,無量聲聞教誡教授,令勤

修學菩薩淨戒波羅蜜多,迴向趣求

一切智智,而此菩薩,若時若時,無量

聲聞教誡教授,令勤修學菩薩淨戒

波羅蜜多,迴向趣求一切智智,爾時

爾時,菩薩淨戒波羅蜜多,漸次明盛;

若時若時,菩薩淨戒波羅蜜多,漸次

明盛,爾時爾時,勝彼無量教誡教授

聲聞乘人所有功德.由彼功德,迴向

涅槃,不能趣求一切智智.又滿慈子,

譬如有人,銷鑛出金,出已轉賣,所得

價直,貴賣彼人,多百千倍,如是菩薩,

若時若時,無量聲聞教誡教授,令勤

修學菩薩淨戒波羅蜜多,迴向趣求

一切智智,爾時爾時,菩薩淨戒波羅

蜜多,勝彼聲聞所有功德,多百千倍.

由彼功德,迴向涅槃,不能趣求一切

智智.菩薩淨戒波羅蜜多,決定趣求

一切智智,與有情類,作大饒益.爾時,

滿慈子白舍利子言:菩薩成就廣大

妙法,謂諸菩薩,教誡教授趣聲聞乘

補特伽羅,令勤修學菩薩淨戒波羅

蜜多,迴向趣求一切智智.是諸菩薩

勝聲聞乘補特伽羅若聲聞人教誡

教授趣菩薩乘補特伽羅,令勤修學

菩薩淨戒波羅蜜多,迴向趣求一切

智智,是聲聞人,不勝菩薩補特伽羅,

乃爲菩薩轉勝.於彼.時,舍利子便印

具壽滿慈子言:如是如是.菩薩成就

廣大妙法,普勝獨覺及諸聲聞.

大般若波羅蜜多經卷第五百八十四

己亥歲高麗國大藏都監奉

勅雕造

大般若波羅蜜多經卷第五百八十五 李

三藏法師玄奘奉 詔譯

第十二淨戒波羅蜜多分之二

時,舍利子復告具壽滿慈子言:若諸

菩薩,修行淨戒波羅蜜多,見有少法,

名爲作者,當知雖住菩薩法中,而名

棄捨諸菩薩法.是爲菩薩非理作意.

若起如是非理作意,應知名爲犯戒

菩薩.時,滿慈子便白具壽舍利子言:

若諸菩薩,不見少法,名爲作者,是諸

菩薩,受持淨戒波羅蜜多,無所違犯,

何法於此菩薩淨戒波羅蜜多,爲益

爲損?舍利子言:無法於此菩薩淨戒

波羅蜜多,爲益爲損.若見少法,於此

淨戒波羅蜜多,爲益爲損,當知執取,

菩薩淨戒.若諸菩薩,見有少法,於此

淨戒波羅蜜多,爲益爲損,是諸菩薩,

不能攝受菩薩淨戒波羅蜜多.若諸

菩薩,不見少法,名爲作者,是諸菩薩,

能正攝受菩薩淨戒波羅蜜多.若諸

菩薩受持淨戒,迴向趣求一切智智,

乃名淨戒波羅蜜多.若諸菩薩,受持

淨戒,不能迴求一切智智,應知此戒,

雖得戒名,而非淨戒波羅蜜多,或求

二乘世閒果故.

又滿慈子,若諸菩薩,隨所行施,無不

皆用大悲爲首,常能發起隨順迴向

一切智智相應之心,應知是名具戒

菩薩.又滿慈子,若諸菩薩,隨所護戒,

無不皆用大悲爲首,常能發起隨順

迴向一切智智相應之心,應知名爲

具戒菩薩.又滿慈子,若諸菩薩,於諸

有情若打若罵,誹謗凌辱,輕弄等事,

隨所修忍,無不皆用大悲爲首,常能

發起隨順迴向一切智智相應之心,

應知是名具戒菩薩.又滿慈子,若諸

菩薩,爲欲拔濟一切有情惡趣生死

種種苦惱,隨行精進,無不皆用大悲

爲首,常能發起隨順迴向一切智智

相應之心,應知是名具戒菩薩.又滿

慈子,若諸菩薩,隨起靜慮,作是思惟:

我應引發殊勝靜慮,由斯發起殊勝

神通,知諸有情心行差別,說授法藥,

令脫惡趣生死衆苦,又爲調伏自身

煩惱,與有情類,作淨福田,堪任引發

一切智智.如是思惟隨修靜慮,一切

皆用大悲爲首,常能發起隨順迴向

一切智智相應之心,應知是名具戒

菩薩.又滿慈子,若諸菩薩,隨所修行

甚深妙慧,皆爲於法遠離顚倒,得諸

善巧,謂薀善巧,若界善巧,若處善巧,

若諦善巧,若緣起善巧,若是處非處

善巧.

云何名爲於薀善巧?謂諸菩薩,如實

了知所有色薀種種自相;如實了知

所有受、想、行、識薀種種自相.如是名

爲於薀善巧.又諸菩薩,如實了知所

有色薀種種自相皆不可得;如實了

知所有受、想、行、識薀種種自相皆不

可得.如是名爲,於薀善巧.又諸菩薩,

如實了知所有色薀種種共相;如實

了知所有受、想、行、識薀種種共相.如

是名爲於薀善巧,又諸菩薩,如實了

知所有色薀種種共相、皆不可得;如

實了知所有受、想、行、識薀種種共相

皆不可得.如是名爲於薀善巧.又諸

菩薩,如實了知所有色薀若常若無

常皆不可得;如實了知所有受、想、行、

識薀若常若無常.皆不可得.如是名

爲於薀善巧.又諸菩薩,如實了知所

有色薀若樂若苦皆不可得;如實了

知所有受、想、行、識薀若樂若苦皆不

可得.如是名爲於薀善巧.又諸菩薩,

如實了知所有色薀若我若無我皆

不可得;如實了知所有受、想、行、識薀

若我若無我皆不可得.如是名爲於

薀善巧.又諸菩薩,如實了知所有色

薀若淨若不淨:皆不可得;如實了知

所有受、想、行、識薀若淨若不淨皆不

可得.如是名爲於薀善巧.又諸菩薩,

如實了知所有色薀若空若不空皆

不可得;如實了知所有受、想、行、識薀

若空若不空皆不可得.如是名爲於

薀善巧.又諸菩薩如實了知所有色

薀若有相若無相皆不可得;如實了

知所有受、想、行、識薀若有相若無相

皆不可得.如是名爲於薀善巧.又諸

菩薩如實了知所有色薀若有願若

無願皆不可得;如實了知所有受、想、

行、識薀若有願若無願皆不可得.如

是名爲於薀善巧.又諸菩薩、如實了

知所有色薀若寂靜若不寂靜皆不

可得如實了知所有受想行識薀若

寂靜若不寂靜皆不可得.如是名爲

於薀善巧.又諸菩薩,如實了知所有

色薀若遠離若不遠離皆不可得;如

實了知所有受、想、行、識薀若遠離若

不遠離皆不可得.如是名爲於薀善巧.

云何名爲於界善巧?謂諸菩薩,如實

了知所有眼界種種自相;如實了知

所有耳、鼻、舌、身、意界種種自相.如是

名爲於界善巧.又諸菩薩,如實了知

所有眼界種種自相皆不可得;如實

了知所有耳、鼻、舌、身、意界種種自相

皆不可得.如是名爲於界善巧.又諸

菩薩,如實了知所有眼界種種共相;

如實了知所有耳、鼻、舌、身、意界種種

共相.如是名爲於界善巧.又諸菩薩,

如實了知所有眼界種種共相皆不

可得;如實了知所有耳、鼻、舌、身、意界

種種共相皆不可得.如是名爲於界

善巧.又諸菩薩,如實了知所有眼界

若常若無常皆不可得;如實了知所

有耳、鼻、舌、身、意界若常若無常皆不

可得.如是名爲於界善巧.又諸菩薩,

如實了知所有眼界若樂若苦皆不

可得;如實了知所有耳、鼻、舌、身、意界

若樂若苦皆不可得.如是名爲於界

善巧.又諸菩薩如實了知所有眼界

若我若無我皆不可得;如實了知所

有耳、鼻、舌、身、意界若我若無我皆不

可得.如是名爲於界善巧.又諸菩薩,

如實了知所有眼界若淨若不淨皆

不可得;如實了知所有耳、鼻、舌、身、意

界若淨若不淨皆不可得.如是名爲

於界善巧.又諸菩薩,如實了知所有

眼界若空若不空皆不可得;如實了

知所有耳、鼻、舌、身、意界若空若不空

皆不可得.如是名爲於界善巧.又諸

菩薩,如實了知所有眼界若有相若

無相皆不可得;如實了知所有耳、鼻、

舌、身、意界若有相若無相皆不可得.

如是名爲於界善巧.又諸菩薩,如實

了知所有眼界若有願若無願皆不

可得,如實了知所有耳、鼻、舌、身、意界

若有願若無願皆不可得.如是名爲

於界善巧.又諸菩薩,如實了知所有

眼界若寂靜若不寂靜皆不可得;如

實了知所有耳、鼻、舌、身、意界若寂靜

若不寂靜皆不可得.如是名爲於界

善巧.又諸菩薩如實了知所有眼界

若遠離若不遠離皆不可得;如實了

知所有耳、鼻、舌、身、意界若遠離若不

遠離皆不可得.如是名爲於界善巧.

又諸菩薩,如實了知所有色界種種

自相;如實了知所有聲、香、味、觸法界

種種自相.如是名爲於界善巧.又諸

菩薩如實了知所有色界種種自相

皆不可得;如實了知所有聲、香、味、觸

法界種種自相皆不可得.如是名爲

於界善巧.又諸菩薩,如實了知所有

色界種種共相;如實了知所有聲、香、

味、觸、法界種種共相.如是名爲於界

善巧.又諸菩薩,如實了知所有色界

種種共相皆不可得;如實了知所有

聲、香、味、觸法界種種共相皆不可得.

如是名爲於界善巧.又諸菩薩,如實

了知所有色界若常若無常皆不可

得;如實了知所有聲、香、味、觸、法界若

常若無常皆不可得.如是名爲於界

善巧.又諸菩薩,如實了知所有色界

若樂若苦皆不可得;如實了知所有

聲、香、味、觸、法界若樂若苦皆不可得.

如是名爲於界善巧.又諸菩薩,如實

了知所有色界若我若無我皆不可

得;如實了知所有聲、香、味、觸、法界若

我若無我皆不可得.如是名爲於界

善巧.又諸菩薩如實了知所有色界

若淨若不淨皆不可得;如實了知所

有聲、香、味、觸、法界若淨若不淨皆不

可得.如是名爲於界善巧.又諸菩薩,

如實了知所有色界若空若不空皆

不可得;如實了知所有聲、香、味、觸、法

界若空若不空皆不可得.如是名爲

於界善巧.又諸菩薩,如實了知所有

色界若有相若無相皆不可得,如實

了知所有聲、香、味、觸、法界若有相若

無相皆不可得.如是名爲於界善巧.

又諸菩薩,如實了知所有色界若有

願若無願皆不可得;如實了知所、有

聲、香、味、觸、法界若有願若無願皆不

可得.如是名爲於界善巧.又諸菩薩,

如實了知所有色界若寂靜若不寂

靜皆不可得;如實了知所有聲、香、味、

觸、法界若寂靜若不寂靜皆不可得.

如是名爲於界善巧.又諸菩薩,如實

了知所有色界若遠離若不遠離皆

不可得;如實了知所有聲、香、味、觸、法

界若遠離若不遠離皆不可得.如是

名爲於界善巧.

又諸菩薩,如實了知所有眼識界種

種自相;如實了知所有耳、鼻、舌、身、意

識界種種自相.如是名爲於界善巧.

又諸菩薩,如實了知所有眼識界種

種自相皆不可得;如實了知所有耳、

鼻、舌、身、意識界種種自相皆不可得.

如是名爲於界善巧.又諸菩薩,如實

了知所有眼識界種種共相;如實了

知所有耳、鼻、舌、身、意識界種種共相.

如是名爲於界善巧.又諸菩薩,如實

了知所有眼識界種種共相皆不可

得;如實了知所有耳、鼻、舌、身、意識界

種種共相皆不可得.如是名爲於界

善巧.又諸菩薩,如實了知所有眼識

界若常若無常皆不可得;如實了知

所有耳、鼻、舌、身、意識界若常若無常

皆不可得.如是名爲於界善巧.又諸

菩薩,如實了知所有眼識界若樂若

苦皆不可得;如實了知所有耳、鼻、舌、

身、意識界若樂若苦皆不可得.如是

名爲於界善巧.又諸菩薩如實了知

所有眼識界若我若無我皆不可得;

如實了知所有耳、鼻、舌、身、意識界若

我若無我皆不可得.如是名爲於界

善巧.又諸菩薩,如實了知所有眼識

界若淨若不淨皆不可得;如實了知

所有耳、鼻、舌、身、意識界若淨若不淨

皆不可得.如是名爲於界善巧.又諸

菩薩如實了知所有眼識界若空若

不空皆不可得;如實了知所有耳、鼻、

舌、身、意識界若空若不空皆不可得.

如是名爲於界善巧.又諸菩薩,如實

了知所有眼識界若有相若無相皆

不可得;如實了知所有耳、鼻、舌、身、意

識界若有相若無相皆不可得.如是

名爲於界善巧.又諸菩薩,如實了知

所有眼識界若有願若無願皆不可

得;如實了知所有耳、鼻、舌、身、意識界

若有願若無願皆不可得.如是名爲

於界善巧.又諸菩薩,如實了知所有

眼識界若寂靜若不寂靜皆不可得;

如實了知所有耳、鼻、舌、身、意識界若

寂靜若不寂靜皆不可得.如是名爲

於界善巧.又諸菩薩如實了知所有

眼識界若遠離若不遠離皆不可得;

如實了知所有耳、鼻、舌、身、意識界若

遠離若不遠離皆不可得.如是名爲

於界善巧.

又諸菩薩,如實了知所有眼觸種種

自相;如實了知所有耳、鼻、舌、身、意觸

種種自相.如是名爲於界善巧.又諸

菩薩,如實了知所有眼觸種種自相

皆不可得;如實了知所有耳、鼻、舌、身、

意觸種種自相皆不可得.如是名爲

於界善巧.又諸菩薩,如實了知所有

眼觸種種共相;如實了知所有耳、鼻、

舌、身、意觸種種共相.如是名爲於界

善巧.又諸菩薩如實了知所有眼觸

種種共相皆不可得;如實了知所有

耳、鼻、舌、身、意觸種種共相皆不可得.

如是名爲於界善巧.又諸菩薩,如實

了知所有眼觸若常若無常皆不可

得;如實了知所有耳、鼻、舌、身、意觸若

常若無常皆不可得.如是名爲於界

善巧.又諸菩薩,如實了知所有眼觸

若樂若苦皆不可得;如實了知所有

耳、鼻、舌、身、意觸若樂若苦皆不可得.

如是名爲於界善巧.又諸菩薩,如實

了知所有眼觸若我若無我皆不可

得;如實了知所有耳、鼻、舌、身、意觸若

我若無我皆不可得.如是名爲於界

善巧.又諸菩薩,如實了知所有眼觸

若淨若不淨皆不可得;如實了知所

有耳、鼻、舌、身、意觸若淨若不淨皆不

可得.如是名爲於界善巧.又諸菩薩,

如實了知所有眼觸若空若不空皆

不可得;如實了知所有耳、鼻、舌、身、意

觸若空若不空皆不可得.如是名爲

於界善巧.又諸菩薩,如實了知所有

眼觸若有相若無相皆不可得;如實

了知所有耳、鼻、舌、身、意觸若有相若

無相皆不可得.如是名爲於界善巧.

又諸菩薩如實了知所有眼觸若有

願若無願皆不可得;如實了知所有

耳、鼻、舌、身、意觸若有願若無願皆不

可得.如是名爲於界善巧.又諸菩薩,

如實了知所有眼觸若寂靜若不寂

靜皆不可得;如實了知所有耳、鼻、舌、

身、意觸若寂靜若不寂靜皆不可得.

如是名爲於界善巧.又諸菩薩,如實

了知所有眼觸若遠離若不遠離皆

不可得;如實了知所有耳、鼻、舌、身、意

觸若遠離若不遠離皆不可得.如是

名爲於界善巧.

又諸菩薩,如實了知所有眼觸爲緣

所生諸受種種自相;如實了知所有

耳、鼻、舌、身、意觸爲緣所生諸受種種

自相.如是名爲於界善巧.又諸菩薩,

如實了知所有眼觸爲緣所生諸受

種種自相皆不可得;如實了知所有

耳、鼻、舌、身、意觸爲緣所生諸受種種

自相皆不可得.如是名爲於界善巧.

又諸菩薩,如實了知所有眼觸爲緣

所生諸受種種共相;如實了知所有

耳、鼻、舌、身、意觸爲緣所生諸受種種

共相.如是名爲於界善巧.又諸菩薩,

如實了知所有眼觸爲緣所生諸受

種種共相皆不可得;如實了知所有

耳、鼻、舌、身、意觸爲緣所生諸受種種

共相皆不可得.如是名爲於界善巧.

又諸菩薩,如實了知所有眼觸爲緣

所生諸受若常若無常皆不可得;如

實了知所有耳、鼻、舌、身、意觸爲緣所

生諸受若常若無常皆不可得.如是

名爲於界善巧.又諸菩薩,如實了知

所有眼觸爲緣所生諸受若樂若苦

皆不可得;如實了知所有耳、鼻、舌、身、

意觸爲緣所生諸受若樂若苦皆不

可得.如是名爲於界善巧.又諸菩薩,

如實了知所有眼觸爲緣所生諸受

若我若無我皆不可得;如實了知所

有耳、鼻、舌、身、意觸爲緣所生諸受若

我若無我皆不可得.如是名爲於界

善巧.又諸菩薩,如實了知所有眼觸

爲緣所生諸受若淨若不淨皆不可

得;如實了知所有耳、鼻、舌、身、意觸爲

緣所生諸受若淨若不淨皆不可得.

如是名爲於界善巧.又諸菩薩,如實

了知所有眼觸爲緣所生諸受若空

若不空皆不可得;如實了知所有耳、

鼻、舌、身、意、觸爲緣所生諸受若空若

不空皆不可得.如是名爲於界善巧.

又諸菩薩,如實了知所有眼觸爲緣

所生諸受若有相若無相皆不可得;

如實了知所有耳、鼻、舌、身、意觸爲緣

所生諸受若有相若無相皆不可得.

如是名爲於界善巧.又諸菩薩,如實

了知所有眼觸爲緣所生諸受若有

願若無願皆不可得;如實了知所有

耳、鼻、舌、身、意觸爲緣所生諸受若有

願若無願皆不可得.如是名爲於界

善巧.又諸菩薩如實了知所有眼觸

爲緣所生諸受若寂靜若不寂靜皆

不可得;如實了知所有耳、鼻、舌、身、意

觸爲緣所生諸受若寂靜若不寂靜

皆不可得.如是名爲於界善巧.又諸

菩薩,如實了知所有眼觸爲緣所生

諸受若遠離若不遠離皆不可得;如

實了知所有耳、鼻、舌、身、意觸爲緣所

生諸受若遠離若不遠離皆不可得.

如是名爲於界善巧.

又諸菩薩,如實了知所有地界種種

自相;如實了知所有水、火、風、空、識界

種種自相.如是名爲於界善巧.又諸

菩薩,如實了知所有地界種種自相

皆不可得;如實了知所有水、火、風、空

識界種種自相皆不可得.如是名爲

於界善巧.又諸菩薩,如實了知所有

地界種種共相;如實了知所有水、火、

風、空、識界種種共相.如是名爲於界

善巧.又諸菩薩,如實了知所有地界

種種共相皆不可得;如實了知所有

水、火、風、空、識界種種共相皆不可得.

如是名爲於界善巧.又諸菩薩,如實

了知所有地界若常若無常皆不可

得;如實了知所有水、火、風、空、識界若

常若無常皆不可得.如是名爲於界

善巧.又諸菩薩,如實了知所有地界

若樂若苦皆不可得;如實了知所有

水、火、風、空、識界若樂若苦皆不可得.

如是名爲於界善巧.又諸菩薩,如實

了知所有地界若我若無我皆不可

得;如實了知所有水、火、風、空、識界若

我若無我皆不可得.如是名爲於界

善巧.又諸菩薩,如實了知所有地界

若淨若不淨皆不可得;如實了知所

有水、火、風、空、識界若淨若不淨皆不

可得.如是名爲於界善巧.又諸菩薩

如實了知所有地界若空若不空皆

不可得;如實了知所有水、火、風、空、識

界若空若不空皆不可得.如是名爲

於界善巧.又諸菩薩,如實了知所有

地界若有相若無相皆不可得:如實

了知所有水、火、風、空、識界若有相若

無相皆不可得.如是名爲於界善巧.

又諸菩薩,如實了知所有地界若有

願若無願皆不可得;如實了知所有

水、火、風、空、識界若有願若無願皆不

可得.如是名爲於界善巧.又諸菩薩,

如實了知所有地界若寂靜若不寂

靜皆不可得;如實了知所有水、火、風、

空、識界若寂靜若不寂靜皆不可得.

如是名爲於界善巧.又諸菩薩,如實

了知所有地界若遠離若不遠離皆

不可得;如實了知所有水、火、風、空、識

界若遠離若不遠離皆不可得.如是

名爲於界善巧.

云何名爲於處善巧?謂諸菩薩如實

了知所有眼處種種自相?如實了知

所有耳、鼻、舌、身、意處種種自相.如是

名爲於處善巧.又諸菩薩,如實了知

所有眼處種種自相皆不可得;如實

了知所有耳、鼻、舌、身、意處種種自相

皆不可得.如是名爲於處善巧.又諸

菩薩如實了知所有眼處種種共相

如實了知所有耳、鼻、舌、身、意處種種

共相.如是名爲於處善巧.又諸菩薩,

如實了知所有眼處種種共相皆不

可得;如實了知所有耳、鼻、舌、身、意處

種種共相皆不可得.如是名爲於處

善巧.又諸菩薩,如實了知所有眼處

若常若無常皆不可得;如實了知所

有耳、鼻、舌、身、意處若常若無常皆不

可得.如是名爲於處善巧.又諸菩薩,

如實了知所有眼處若樂若苦皆不

可得;如實了知所有耳、鼻、舌、身、意處

若樂若苦皆不可得.如是名爲於處

善巧.又諸菩薩,如實了知所有眼處

若我若無我皆不可得;如實了知所

有耳、鼻、舌、身、意處若我若無我皆不

可得.如是名爲於處善巧.又諸菩薩,

如實了知所有眼處若淨若不淨皆

不可得;如實了知所有耳、鼻、舌、身、意

處若淨若不淨皆不可得.如是名爲

於處善巧.又諸菩薩,如實了知所有

眼處若空若不空皆不可得;如實了

知所有耳、鼻、舌、身、意處若空若不空

皆不可得.如是名爲於處善巧.又諸

菩薩,如實了知所有眼處若有相若

無相皆不可得;如實了知所有耳、鼻、

舌、身、意處若有相若無相皆不可得.

如是名爲於處善巧.又諸菩薩,如實

了知所有眼處若有願若無願皆不

可得;如實了知所有耳、鼻、舌、身、意處

若有願若無願皆不可得.如是名爲

於處善巧.又諸菩薩,如實了知所有

眼處若寂靜若不寂靜皆不可得;如

實了知所有耳、鼻、舌、身、意處若寂靜

若不寂靜皆不可得.如是名爲於處

善巧.又諸菩薩,如實了知所有眼處

若遠離若不遠離皆不可得;如實了

知所有耳、鼻、舌、身、意處若遠離若不

遠離皆不可得.如是名爲於處善巧.

又諸菩薩如實了知所有色處種種

自相;如實了知所有聲、香、味、觸、法處

種種自相.如是名爲於處善巧.又諸

菩薩如實了知所有色處種種自相

皆不可得;如實了知所有聲、香、味、觸、

法處種種自相皆不可得.如是名爲

於處善巧.

又諸菩薩,如實了知所有色處種種

共相;如實了知所有聲、香、味、觸、法處

種種共相.如是名爲於處善巧.又諸

菩薩如實了知所有色處種種共相

皆不可得;如實了知所有聲、香、味、觸、

法處種種共相皆不可得.如是名爲

於處善巧.又諸菩薩,如實了知所有

色處若常若無常皆不可得;如實了

知所有聲、香、味、觸、法處若常若無常

皆不可得.如是名爲於處善巧.又諸

菩薩,如實了知所有色處若樂若苦

皆不可得;如實了知所有聲、香、味、觸

法處若樂若苦皆不可得.如是名爲

於處善巧.又諸菩薩,如實了知所有

色處若我若無我皆不可得;如實了

知所有聲、香、味、觸、法處若我若無我

皆不可得.如是名爲於處善巧.又諸

菩薩,如實了知所有色處若淨若不

淨皆不可得;如實了知所有聲、香、味、

觸、法處若淨若不淨皆不可得.如是

名爲於處善巧.又諸菩薩,如實了知

所有色處若空若不空皆不可得;如

實了知所有聲、香、味、觸、法處若空若

不空皆不可得.如是名爲於處善巧.

又諸菩薩,如實了知所有色處若有

相若無相皆不可得;如實了知所有

聲、香、味、觸、法處若有相若無相皆不

可得.如是名爲於處善巧.又諸菩薩,

如實了知所有色處若有願若無願

皆不可得;如實了知所有聲、香、味、觸、

法處若有願若無願皆不可得.如是

名爲於處善巧.又諸菩薩,如實了知

所有色處若寂靜若不寂靜皆不可

得;如實了知所有聲、香、味、觸、法處若

寂靜若不寂靜皆不可得.如是名爲

於處善巧.又諸菩薩,如實了知所有

色處若遠離若不遠離皆不可得;如

實了知所有聲、香、味、觸、法處若遠離

若不遠離皆不可得.如是名爲於處

善巧.

云何名爲於諦善巧?謂諸菩薩,如實

了知所有苦聖諦種種自相;如實了

知所有集、滅、道聖諦種種自相.如是

名爲於諦善巧.又諸菩薩,如實了知

所有苦聖諦種種自相皆不可得;如

實了知所有集、滅、道聖諦種種自相

皆不可得.如是名爲於諦善巧.又諸

菩薩,如實了知所有苦聖諦種種共

相;如實了知所有集、滅、道聖諦種種

共相.如是名爲於諦善巧.又諸菩薩,

如實了知所有苦聖諦種種共相皆

不可得;如實了知所有集、滅、道聖諦

種種共相皆不可得.如是名爲於諦

善巧.又諸菩薩,如實了知所有苦聖

諦若常若無常皆不可得;如實了知

所有集、滅、道聖諦若常若無常皆不

可得.如是名爲於諦善巧.又諸菩薩

如實了知所有苦聖諦若樂若苦皆

不可得;如實了知所有集、滅、道聖諦

若樂若苦皆不可得.如是名爲於諦

善巧.又諸菩薩,如實了知所有苦聖

諦若我若無我皆不可得;如實了知

所有集、滅、道聖諦若我若無我皆不

可得.如是名爲於諦善巧.又諸菩薩,

如實了知所有苦聖諦若淨若不淨

皆不可得;如實了知所有集、滅、道聖

諦若淨若不淨皆不可得.如是名爲

於諦善巧.又諸菩薩,如實了知所有

苦聖諦若空若不空皆不可得;如實

了知所有集、滅、道聖諦若空若不空

皆不可得.如是名爲於諦善巧.又諸

菩薩,如實了知所有苦聖諦若有相

若無相皆不可得;如實了知所有集、

滅、道聖諦若有相若無相皆不可得.

如是名爲於諦善巧.又諸菩薩,如實

了知所有苦聖諦若有願若無願皆

不可得;如實了知所有集、滅、道聖諦

若有願若無願皆不可得.如是名爲

於諦善巧.又諸菩薩,如實了知所有

苦聖諦若寂靜若不寂靜皆不可得;

如實了知所有集、滅、道聖諦若寂靜

若不寂靜皆不可得.如是名爲於諦

善巧.又諸菩薩,如實了知所有苦聖

諦若遠離若不遠離皆不可得;如實

了知所有集、滅、道聖諦若遠離若不

遠離皆不可得.如是名爲於諦善巧.

大般若波羅蜜多經卷第五百八十五

戊戌歲高麗國大藏都監奉

勅雕造

大般若波羅蜜多經卷第五百八十六 李

三藏法師玄奘奉 詔譯

第十二淨戒波羅蜜多分之三

云何名爲緣起善巧?謂諸菩薩,如實

了知所有因緣種種自相;如實了知

所有等無閒緣、所緣緣、增上緣及從

諸緣所生諸法種種自相.如是名爲

緣起善巧.又諸菩薩,如實了知所有

因緣種種自相皆不可得;如實了知

所有等無閒緣、所緣緣、增上緣及從

諸緣所生諸法種種自相皆不可得.

如是名爲緣起善巧.又諸菩薩,如實

了知所有因緣種種共相;如實了知

所有等無閒緣、所緣緣、增上緣及從

諸緣所生諸法種種共相.如是名爲

緣起善巧.又諸菩薩,如實了知所有

因緣種種共相皆不可得;如實了知

所有等無閒緣、所緣緣、增上緣及從

諸緣所生諸法種種共相皆不可得.

如是名爲緣起善巧.又諸菩薩,如實

了知所有因緣若常若無常皆不可

得:如實了知所有等無閒緣、所緣緣、

增上緣及從諸緣所生諸法若常若

無常皆不可得.如是名爲緣起善巧.

又諸菩薩,如實了知所有因緣若樂

若苦皆不可得;如實了知所有等無

閒緣、所緣緣、增上緣及從諸緣所生

諸法若樂若苦皆不可得.如是名爲

緣起善巧.又諸菩薩,如實了知所有

因緣若我若無我皆不可得;如實了

知所有等無閒緣、所緣緣、增上緣及

從諸緣所生諸法若我若無我皆不

可得.如是名爲緣起善巧.又諸菩薩,

如實了知所有因緣若淨若不淨皆

不可得;如實了知所有等無閒緣、所

緣緣、增上緣及從諸緣所生諸法若

淨若不淨皆不可得.如是名爲緣起

善巧.又諸菩薩,如實了知所有因緣

若空若不空皆不可得;如實了知所

有等無閒緣、所緣緣、增上緣及從諸

緣所生諸法若空若不空皆不可得.

如是名爲緣起善巧.又諸菩薩,如實

了知所有因緣若有相若無相皆不

可得;如實了知所有等無閒緣、所緣

緣、增上緣及從諸緣所生諸法若有

相若無相皆不可得.如是名爲緣起

善巧.又諸菩薩,如實了知所有因緣

若有願若無願皆不可得;如實了知

所有等無閒緣、所緣緣、增上緣及從

諸緣所生諸法若有願若無願皆不

可得.如是名爲緣起善巧.又諸菩薩,

如實了知所有因緣若寂靜若不寂

靜皆不可得;如實了知所有等無閒

緣、所緣緣、增上緣及從諸緣所生諸

法若寂靜若不寂靜皆不可得.如是

名爲緣起善巧.又諸菩薩,如實了知

所有因緣若遠離若不遠離皆不可

得;如實了知所有等無閒緣、所緣緣、

增上緣及從諸緣所生諸法若遠離

若不遠離皆不可得.如是名爲緣起

善巧.

又諸菩薩,如實了知所有無明種種

自相;如實了知所有行、識、名色、六處、

觸、受、愛、取、有、生、老死種種自相.如是

名爲緣起善巧.又諸菩薩,如實了知

所有無明種種自相皆不可得;如實

了知所有行、識、名色、六處、觸、受、愛、取、

有、生、老死種種自相皆不可得.如是

名爲緣起善巧.又諸菩薩,如實了知.

所有無明種種共相;如實了知所有

行、識、名色、六處、觸、受、愛、取、有、生、老死

種種共相.如是名爲緣起善巧.又諸

菩薩,如實了知所有無明種種共相

皆不可得;如實了知所有行、識、名色、

六處、觸、受、愛、取、有、生、老死種種共相

皆不可得.如是名爲緣起善巧.又諸

菩薩,如實了知所有無明若常若無

常皆不可得如實了知所有行識名

色、六處、觸、受、愛、取、有、生、老死若常若

無常皆不可得.如是名爲緣起善巧.

又諸菩薩,如實了知所有無明若樂

若苦皆不可得;如實了知所有行、識、

名色、六處、觸、受、愛、取、有、生、老死若樂

若苦皆不可得.如是名爲緣起善巧.

又諸菩薩,如實了知所有無明若我

若無我皆不可得;如實了知所有行、

識、名色、六處、觸、受、愛、取、有、生、老死若

我若無我皆不可得.如是名爲緣起

善巧.又諸菩薩,如實了知所有無明

若淨若不淨皆不可得;如實了知所

有行、識、名色、六處、觸、受、愛、取、有、生、老

死若淨若不淨皆不可得.如是名爲

緣起善巧.又諸菩薩,如實了知所有

無明若空若不空皆不可得;如實了

知所有行、識、名色、六處、觸、受、愛、取、有、

生、老死若空若不空皆不可得.如是

名爲緣起善巧.又諸菩薩,如實了知

所有無明若有相若無相皆不可得

如實了知所有行、識、名色、六處、觸、受、

愛、取、有、生、老死若有相若無相皆不

可得.如是名爲緣起善巧.又諸菩薩,

如實了知所有無明若有願若無願

皆不可得;如實了知所有行、識、名色、

六處、觸、受、愛、取、有、生、老死若有願若

無願皆不可得.如是名爲緣起善巧.

又諸菩薩,如實了知所有無明若寂

靜若不寂靜皆不可得;如實了知所

有行、識、名色、六處、觸、受、愛、取、有、生、老

死若寂靜若不寂靜皆不可得.如是

名爲緣起善巧.又諸菩薩,如實了知

所有無明若遠離若不遠離皆不可

得;如實了知所有行、識、名色、六處、觸、

受、愛、取、有、生、老死若遠離若不遠離

皆不可得.如是名爲緣起善巧.

云何名爲是處非處善巧?謂諸菩薩,

如實了知所有是處種種自相;如實

了知所有非處種種自相.如是名爲

是處非處善巧.又諸菩薩,如實了知

所有是處種種自相皆不可得;如實

了知所有非處種種自相皆不可得.

如是名爲是處非處善巧.又諸菩薩,

如實了知所有是處種種共相;如實

了知所有非處種種共相.如是名爲

是處非處善巧.又諸菩薩,如實了知

所有是處種種共相皆不可得;如實

了知所有非處種種共相皆不可得.

如是名爲是處非處善巧.又諸菩薩,

如實了知所有是處若常若無常皆

不可得;如實了知所有非處若常若

無常皆不可得.如是名爲是處非處

善巧.又諸菩薩,如實了知所有是處

若樂若苦皆不可得;如實了知所有

非處若樂若苦皆不可得.如是名爲

是處非處善巧.又諸菩薩,如實了知

所有是處若我若無我皆不可得;如

實了知所有非處若我若無我皆不

可得.如是名爲是處非處善巧.又諸

菩薩,如實了知所有是處若淨若不

淨皆不可得:如實了知所有非處若

淨若不淨皆不可得.如是名爲是處

非處善巧.又諸菩薩,如實了知所有

是處若空若不空皆不可得;如實了

知所有非處若空若不空皆不可得.

如是名爲是處非處善巧.又諸菩薩,

如實了知所有是處若有相若無相

皆不可得;如實了知所有非處若有

相若無相皆不可得.如是名爲是處

非處善巧.又諸菩薩,如實了知所有

是處若有願若無願皆不可得;如實

了知所有非處若有願若無願皆不

可得.如是名爲是處非處善巧.又諸

菩薩,如實了知所有是處若寂靜若

不寂靜皆不可得;如實了知所有非

處若寂靜若不寂靜皆不可得.如是

名爲是處非處善巧.又諸菩薩,如實

了知所有是處若遠離若不遠離皆

不可得;如實了知所有非處若遠離

若不遠離皆不可得.如是名爲是處

非處善巧.

如是菩薩,於諸薀等應修善巧.由善

巧故,爲諸有情,如應說法,令永斷滅

有情想等.菩薩如是起殊勝心,爲利

自他,修諸妙慧,一切皆用大悲爲首,

常能發起隨順迴向一切智智相應

之心.應知是名具戒菩薩,當知具足

無上淨戒.若諸菩薩,欲求無上正等

菩提,應勤修習布施、淨戒、安忍、精進、

靜慮、般若波羅蜜多,迴向趣求一切

智智.若諸菩薩,以此六種波羅蜜多,

迴向趣求一切智智,是諸菩薩,由此

淨戒,普勝一切聲聞、獨覺.

又滿慈子,初發無上正等覺心一菩

薩戒,一切有情皆所成就十善業道,

此戒於彼百倍爲勝,千倍爲勝,乃至

鄔波尼殺曇倍,亦復爲勝.又滿慈子,

假使世閒一切有情,皆具成就十善

業道,彼所有戒,於發無上正等覺心

諸菩薩衆,初發心時,一菩薩戒,百分

不及一,千分不及一,乃至鄔波尼殺

曇分,亦不及一.又滿慈子,假使世閒

一切有情,皆具成就前五神通,彼所

有戒,於發無上正等覺心諸菩薩衆,

初發心時,一菩薩戒,百分不及一,千

分不及一,乃至鄔波尼殺曇分,亦不

及一.又滿慈子,假使世閒一切有情,

皆具安住慈、悲、喜、捨,彼所有戒,於發

無上正等覺心諸菩薩衆,初發心時,

一菩薩戒,百分不及一,千分不及一,

乃至鄔波尼殺曇分,亦不及一.又滿

慈子,假使世閒一切有情,皆具成就

隨順空忍,彼所有戒,於發無上正等

覺心諸菩薩衆,初發心時,一菩薩戒,

百分不及一,千分不及一,乃至鄔波

尼殺曇分,亦不及一.又滿慈子,假使

世閒一切有情,皆具成就順無相忍,

彼所有戒,於發無上正等覺心諸菩

薩衆,初發心時,一菩薩戒,百分不及

一,千分不及一,乃至鄔波尼殺曇分,

亦不及一.又滿慈子,假使世閒一切

有情,皆具成就順無願忍,彼所有戒,

於發無上正等覺心諸菩薩衆,初發,

心時,一菩薩戒,百分不及一,千分不

及一,乃至鄔波尼殺曇分,亦不及一,

又滿慈子,假使世閒一切有情,皆具

成就第八者法,彼所有戒,於發無上

正等覺心諸菩薩衆,初發心時,一菩

薩戒,百分不及一,千分不及一,乃至

鄔波尼殺曇分,亦不及一.

爾時,滿慈子白舍利子言:我今欲問

尊者,第八所有義趣,頗見開許,爲我

解此義趣耶?舍利子言:隨意發問.

我旣聞已,當爲解.滿慈子言:爲卽

色薀是第八耶?舍利子言:不也,具壽.

滿慈子言:爲離色薀,有第八耶?舍利

子言:不也,具壽.滿慈子言:爲卽受、想、

行、識薀是第八耶?舍利子言:不也,具

壽.滿慈子言:爲離受、想、行、識薀,有第

八耶?舍利子言:不也,具壽.滿慈子言:

爲卽眼處是第八耶?舍利子言:不也,

具壽.滿慈子言:爲離眼處,有第八耶?

舍利子言:不也,具壽.滿慈子言:爲卽

耳、鼻、舌、身、意處是第八耶?舍利子言:

不也,具壽.滿慈子言:爲離耳、鼻、舌、身、

意處,有第八耶?舍利子言:不也,具壽.

滿慈子言:爲卽色處是第八耶?舍利

子言:不也,具壽.滿慈子言:爲離色處,

有第八耶?舍利子言:不也,具壽.滿慈

子言:爲卽聲、香、味、觸、法處是第八耶?

舍利子言:不也,具壽.滿慈子言:爲離

聲、香、味、觸、法處,有第八耶?舍利子言:

不也,具壽.滿慈子言:爲卽眼界是第

八耶?舍利子言:不也,具壽.滿慈子言:

爲離眼界,有第八耶?舍利子言:不也,

具壽.滿慈子言:爲卽耳、鼻、舌、身、意界

是第八耶?舍利子言:不也,具壽.滿慈

子言:爲離耳、鼻、舌、身、意界,有第八耶?

舍利子言:不也,具壽.滿慈子言:爲卽

色界是第八耶?舍利子言:不也,具壽.

滿慈子言:爲離色界,有第八耶?舍利

子言:不也,具壽.滿慈子言:爲卽聲、香、

味、觸、法界是第八耶?舍利子言:不也,

具壽.滿慈子言:爲離聲、香、味、觸、法界,

有第八耶?舍利子言:不也,具壽.滿慈

子言:爲卽眼識界是第八耶?舍利子

言:不也,具壽.滿慈子言:爲離眼識界,

有第八耶?舍利子言:不也,具壽.滿慈

子言:爲卽耳、鼻、舌、身、意識界是第八

耶?舍利子言:不也,具壽.滿慈子言:爲

離耳、鼻、舌、身、意識界,有第八耶?舍利

子言:不也,具壽.滿慈子言:爲卽眼觸

是第八耶?舍利子言:不也,具壽.滿慈

子言:爲離眼觸,有第八耶?舍利子言:

不也,具壽.滿慈子言:爲卽耳、鼻、舌、身、

意觸是第八耶?舍利子言:不也,具壽.

滿慈子言:爲離耳、鼻、舌、身、意觸,有第

八耶?舍利子言:不也,具壽.滿慈子言:

爲卽眼觸爲緣所生諸受是第八耶?

舍利子言:不也,具壽.滿慈子言:爲離

眼觸爲緣所生諸受,有第八耶?舍利

子言:不也,具壽.滿慈子言:爲卽耳、鼻、

舌、身、意觸爲緣所生諸受是第八耶?

舍利子言:不也,具壽.滿慈子言:爲離

耳、鼻、舌、身、意觸爲緣所生諸受,有第

八耶?舍利子言:不也,具壽.滿慈子言:

爲卽地界是第八耶?舍利子言:不也,

具壽.滿慈子言:爲離地界,有第八耶?

舍利子言:不也,具壽.滿慈子言:爲卽

水、火、風、空、識界是第八耶?舍利子言:

不也,具壽.滿慈子言:爲離水、火、風、空、

識界,有第八耶?舍利子言:不也,具壽.

滿慈子言:若爾,尊者說何等法名爲

第八?云何令我了知尊者所說義趣,

如理受持?舍利子言:若於諸法平等

性中,以如實智,知平等性,證平等性,

由此智故,所作已息.我於此中,不見

第八,亦復不見知平等智.此中無我,

無我所故.云何於中,可相徵詰?滿慈

子言:云何尊者前後所說,非互相違?

謂前說言,一切第八所有淨戒,於發

無上正等覺心諸菩薩衆,初發心時,

一菩薩戒,百分不及一,千分不及一,

乃至鄔波尼殺曇分,亦不及一;今復

說言,我於此中,都不見有第八及智.

舍利子言:我先所說,爲初學者,不爲

已入平等性者.我先所說,欲使有情,

趣入正法,不爲已入平等性者.我先

所說,欲使有情,知大乘行,出過三乘,

不說諸法平等實性.我先所說,欲使

有情,如實覺了佛乘大乘淨戒殊勝

故,作是說:假使世閒一切有情,皆具

成就第八者法,彼所有戒,於發無上,

正等覺心諸菩薩衆,初發心時,一菩

薩戒,百分不及一,千分不及一,乃至

鄔波尼殺曇分,亦不及一.不說諸法

平等實性,離我我所,何所相違?

又滿慈子,一切預流、一來、不還及阿

羅漢、獨覺淨戒,於發無上正等覺心

諸菩薩衆,初發心時,一菩薩戒.百分

不及一,千分不及一,乃至鄔波尼殺

曇分,亦不及一.具壽,當知諸有欲令

聲聞,獨覺所有淨戒,勝菩薩戒,彼爲

欲令聲聞、獨覺所有淨戒,勝如來戒.

當知彼類,欲與如來,共諍勝劣.譬如

有人,與王子諍,當知彼人,欲與王諍.

如是若有欲令聲聞、獨覺淨戒,勝菩

薩戒,則爲欲令聲聞、獨覺所有淨戒,

勝如來戒.當知彼類,欲與如來,共諍

勝劣.何以故?滿慈子,諸菩薩法不可

勝故,菩薩是眞法王子故.又滿慈子,

譬如有人,無手無足,而作是說:我能

渡至大海彼岸.彼有虛言,而無實義,

由增上慢,作如是說.如是若有聲聞、

獨覺作如是言:我所有戒,勝菩薩戒.

當知彼言,都無實義.何以故?滿慈子,

菩薩功德如大海故.如彼愚人,實無

手足,而言我能越渡大海,如是有趣

二乘之人,實無菩薩殊勝功德,而言

我勝菩薩淨戒,無有是處.何以故?滿

慈子,菩薩淨戒無邊際故.時,滿慈子

便問具壽舍利子言:何緣故說菩薩

淨戒無邊際耶?舍利子言:菩薩淨戒,

普能解脫無量有情犯戒惡故,普能

安立無量有情淸淨戒故.時,滿慈子

復問具壽舍利子言:尊者所說犯戒

惡者,是何增語?舍利子言:我,我所執

及餘煩惱,名犯戒惡.謂任持想,若我

想,若有情想,若命者想,若生者想,若

養者想,若士夫想,若補特伽羅想,若

有想,若無想.如是諸想及餘煩惱是

犯戒惡增語.所顯菩薩淨戒,普能解

脫無量有情,如是所說犯戒惡故,量

無邊際.又諸菩薩所有淨戒,普能安

立無量有情,令住淨戒.是故菩薩安

住大乘,所得淨戒.量無邊際,聲聞、獨

覺所不能及,普勝聲聞、獨覺淨戒.又

滿慈子,諸菩薩名普勝一切聲聞、獨

覺,謂修淨戒波羅蜜多,迴向趣求一

切智智.

爾時,滿慈子問舍利子言:云何菩薩

有漏淨戒,能勝二乘無漏淨戒?舍利

子言:聲聞、獨覺無漏淨戒,唯求自利,

迴向涅槃;菩薩淨戒,普爲度脫無量

有情,廻向無上正等菩提.是故菩薩

所有淨戒,能勝二乘無漏淨戒.又滿

慈子,若諸菩薩,心作分限,饒益有情,

引發淨戒,是諸菩薩所起淨戒,不勝

二乘無漏淨戒,不名淨戒波羅蜜多.

然諸菩薩,心無分限,普爲度脫無量

有情,求大菩提,引發淨戒.是故菩薩

所起淨戒,能勝二乘無漏淨戒,名爲

淨戒波羅蜜多.又滿慈子,如日輪出,

放大光明,螢火等光,悉皆隱沒,如是

菩薩修行淨戒波羅蜜多,迴向趣求

一切智智,普勝一切聲聞、獨覺迴向

涅槃所有淨戒.又滿慈子,如月輪出,

放大光明,一切星光,皆被映奪,如是

菩薩修行淨戒波羅蜜多,迴向趣求

一切智智,普勝一切聲聞、獨覺迴向

涅槃所有淨戒.又滿慈子,若時菩薩,

隨念如來,迴向趣求一切智智,由起

殊勝相應心力,引得淨戒波羅蜜多,

爾時,名爲行自行處,普勝一切聲聞、

獨覺.時,滿慈子便問具壽舍利子言;

若時,菩薩不現發起一切智心,爾時,

菩薩爲名何等?舍利子言:若時,菩薩

不現發起一切智心,爾時,菩薩名無

記心相續而住.是時,菩薩應知猶名

具戒菩薩,於菩薩戒未名毀犯,不名

棄捨菩薩淨戒.若時,菩薩不現發起

一切智心,爾時,菩薩迴向聲聞或獨

覺地,是時,菩薩捨菩薩地,失自行處.

若諸菩薩,隨爾所時,迴向聲聞或獨

覺地,是諸菩薩,卽爾所時,於無上乘,

應知名死.雖非實死,而得死名.如工

幻師或彼弟子,執小兒手,引上高梯,

幻解身支,分分墮落,時彼眷屬,咸謂

命終,傷歎悲號,生大苦惱:如何此子

倏忽滅亡,我等親族,無由重見.菩薩

亦爾,捨大菩提,退住聲聞或獨覺地,

失一切智應知如死如彼小兒雖不

失命,而彼親屬,起於死想.

又滿慈子,於意云何?菩薩淨戒,與諸

異生、聲聞、獨覺所有淨戒,有何差別?

滿慈子言:如是諸戒眞如法性,實無

差別.舍利子言:如是諸戒眞如法性,

雖無差別,而亦可說有差別相.此差

別相,應說云何?滿慈子言:如諸菩薩

求證無上正等菩提,異生、聲聞、獨覺、

不爾.如是菩薩所有淨戒,與彼諸戒.

說有差別.舍利子言:由此菩薩所有

淨戒,勝諸異生、聲聞、獨覺所有淨戒,

謂菩薩戒,迴向趣求一切智智,名爲

淨戒波羅蜜多,餘戒不爾.是謂差別.

何以故?滿慈子,菩薩淨戒,普勝三千

大千世界及餘無量無邊有情.除佛

世尊所有淨戒,於餘淨戒,最勝第一.

所以者何?菩薩淨戒,能引無量無邊

有情,解脫生死及諸惡趣.由此因緣,

菩薩淨戒,於諸異生、聲聞、獨覺所有

淨戒,爲最爲勝,爲尊爲高,爲妙爲微

妙,爲上爲無上.又滿慈子,如雪山王

具山王德,餘山不具,若具德者,得山

王名,若不具德,不立王號,如是菩薩

所有淨戒,迴向無上正等菩提,不離

趣求一切智智故,名淨戒波羅蜜多,

獨覺、聲聞、異生淨戒,不欲迴向無上

菩提,遠離所求一切智智,不名淨戒

波羅蜜多.又滿慈子,諸菩薩衆所有

淨戒.普勝異生、聲聞、獨覺所有淨戒.

時,滿慈子便問具壽舍利子言:何緣

菩薩摩訶薩衆所有淨戒,普勝異生、

聲聞、獨覺所有淨戒?舍利子言:菩薩

淨戒,普爲利樂一切有情,迴向趣求

一切智智;異生、聲聞、獨覺不爾.是故

菩薩所有淨戒,普勝異生、聲聞、獨覺

所有淨戒.時,滿慈子便讚具壽舍利

子言;善哉,善哉!如是如是,誠如所說.

如是讚說菩薩淨戒,令菩薩衆,轉復

精勤,受持菩薩所有淨戒.尊者定應

承佛神力,說諸菩薩所有淨戒,普勝

異生、聲聞、獨覺所有淨戒.

爾時,佛告阿難陁言:汝應受持諸菩

薩衆所有淨戒波羅蜜多相應法教,

如舍利子與滿慈子共所演說.如是

演說,定不虛妄.假使有取妙高山王,

上昇梵世,投之於下,彼適投已,發誠

諦言:若菩薩戒,普勝異生、聲聞、獨覺

諸淨戒者,令此山王,虛空中住.言已

便住,必不墮落.何以故?阿難陁,諸菩

薩戒,除如來戒,於餘淨戒,若有漏若

無漏,爲最爲勝,爲尊爲高,爲妙爲微

妙,爲上爲無上.時,舍利子佛神力故,

便見東方有一佛土,去此佛土,過百

千界,其中如來,現爲無量人天等衆,

宣說正法.爾時,佛告舍利子言:汝見

東方過百千界,有一佛土,現有如來,

爲無量衆,說正法不?舍利子言:唯然.

已見,未知彼界、彼佛何名?爾時,世尊

告舍利子:彼佛世界,名曰明燈.其中,

如來應正等覺,現說法者,號爲月光.

彼佛有一聲聞弟子,名爲有頂,神通

第一,以神通力,往餘世界,右手拔取

妙高山王,上昇梵世,投之於下,彼適

投已,發誠諦言:若菩薩戒,除如來戒,

於餘淨戒,若有漏若無漏,爲最爲勝,

爲尊爲高,爲妙爲微妙,爲上爲無上.

如是所說,不虛妄者,令此山王,虛空

中住.言已便住,更不復下.爾時,世尊

告舍利子:汝復見彼妙高山王,住虛

空中,更不下不?時,舍利子白言:已見.

世尊復告舍利子言:今彼山王,住虛

空者,由依菩薩所有淨戒,除如來戒.

發誠諦言,普勝異生、聲聞等戒.是故

我說決定不虛.彼佛衆中聲聞弟子,

以神通力,往餘世界,右手拔取妙高

山王,上昇梵世,投之於下,投已復發

誠諦之言,言已,山王住虛空者,爲證

我說定不虛妄.時,彼如來聲聞弟子,

依菩薩戒,發誠諦言,令彼山王,還住

本處.時,舍利子見已,讚言:甚奇!世尊

所言誠諦,諸菩薩戒威力難思,一切

世閒無能及者.時,舍利子便白佛言;

若有欲勝菩薩戒者,當知彼欲勝如

來戒.所以者何?除如來戒,定無能勝

菩薩戒者.若修菩薩淨戒圓滿,卽名

如來應正等覺.是故菩薩戒,不可勝.

時,滿慈子便問具壽舍利子言:有退

菩薩所有淨戒,豈難勝耶?舍利子言:

定無菩薩,住菩薩心,有退轉者,若有

退轉,便非菩薩.如善射師箭不中的,

應知彼類,非善射師,菩薩亦爾,若不

能發一切智智相應之心,雖復勤修

布施、淨戒、安忍、精進、靜慮、般若波羅

蜜多,而不迴向一切智智,當知彼非

具戒菩薩.又滿慈子,若有菩薩,修諸

功德,不解云何菩薩迴向一切智智

而緣聲聞或獨覺地所有功德,謂是

所求一切智智,當知彼類,猶得名爲

具戒菩薩.何以故?滿慈子,彼無菩薩

方便善巧,不解迴求一切智智,緣二

乘地所有功德,謂是所求一切智智,

意樂不壞故,亦名爲具戒菩薩.持菩

薩戒,由有迴向一切智心故,得名爲

持菩薩戒,攝受淨戒波羅蜜多.彼於

後時,若遇善友,能緣眞實一切智智,

迴向無上正等菩提,定當證得一切

智智.

大般若波羅蜜多經卷第五百八十六

己亥歲高麗國大藏都監奉

勅雕造

大般若波羅蜜多經卷第五百八十七 李

三藏法師玄奘奉 詔譯

第十二淨戒波羅蜜多分之四

又滿慈子,有二菩薩,俱證無上正等

菩提,一有菩薩,有方便善巧故,疾證

無上正等菩提,二有菩薩,無方便善

巧故,遲證無上正等菩提.具壽,當知

寧爲菩薩遲證無上正等菩提,不墮

聲聞或獨覺地.若諸菩薩,速求無上

正等菩提,應知此中容有二事.一者

若無方便善巧,便證實際,墮二乘地;

二者若有方便善巧,疾證無上正等

菩提.如火宅中,有衆寶聚,有人求寶,

入此宅中,其人爾時,容有二事.一者

若無方便善巧,死於火宅;二者若有

方便善巧,持寶而出.如是菩薩速求

無上正等菩提,應知此中,容有二事.

一者若無方便善巧,便證實際,墮二

乘地,如死火宅;二者若有方便善巧,

疾證無上正等菩提,如持寶出.是故

當知寧爲菩薩遲證無上正等菩提,

不爲速求,墮二乘地.時,滿慈子便問

具壽舍利子言:速證實際,豈非菩薩

方便善巧?舍利子言:速證實際,非爲

菩薩方便善巧.所以者何?墮二乘地,

非爲方便善巧等流.乃是無方便善

巧,等流果,退失所求大菩提故.夫爲

菩薩求大菩提,饒益有情,不求實際

故,證實際,非巧便果.又滿慈子,若諸

菩薩作是思惟;我能行施,非餘菩薩.

是諸菩薩,行於非處.行非處故,戒有

毀缺,不名布施波羅蜜多.又滿慈子,

若諸菩薩,作是思惟:我能護戒,非餘

菩薩.是諸菩薩,行於非處.行非處故,

戒有毀缺,不名淨戒波羅蜜多.又滿

慈子,若諸菩薩,作是思惟;我能修忍,

非餘菩薩.是諸菩薩,行於非處.行非

處故,戒有毀缺,不名安忍波羅蜜多.

又滿慈子,若諸菩薩,作是思惟:我能

精進,非餘菩薩.是諸菩薩,行於非處.

行非處故,戒有毀缺,不名精進波羅

蜜多.又滿慈子,若諸菩薩,作是思惟:

我能修定,非餘菩薩.是諸菩薩,行於

非處.行非處故,戒有毀缺,不名靜慮

波羅蜜多.又滿慈子,若諸菩薩,作是

思惟:我能修慧,非餘菩薩.是諸菩薩,

行於非處.行非處故,戒有毀缺,不名

般若波羅蜜多.又滿慈子,若諸菩薩,

作是思惟:我能行內空,非餘菩薩.是

諸菩薩,行於非處.行非處故,戒有毀

缺,不能究竟行於內空.又滿慈子,若

諸菩薩,作是思惟;我能行外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,非餘

菩薩.是諸菩薩,行於非處.行非處故,

戒有毀缺,不能究竟行於外空乃至

無性自性空.又滿慈子,若諸菩薩,作

是思惟:我能觀無明,非餘菩薩.是諸

菩薩,行於非處.行非處故,戒有毀缺,

不能究竟觀於無明.又滿慈子,若諸

菩薩,作是思惟;我能觀行、識、名色、六

處、觸、受、愛、取、有、生、老死,非餘菩薩.是

諸菩薩,行於非處.行非處故,戒有毀

缺,不能究竟觀行乃至老死.又滿慈

子,若諸菩薩,作是思惟:我能觀苦聖

諦,非餘菩薩.是諸菩薩,行於非處.行

非處故,戒有毀缺,不能究竟觀苦聖

諦.又滿慈子,若諸菩薩,作是思惟:我

能觀集、滅、道聖諦,非餘菩薩.是諸菩

薩,行於非處.行非處故,戒有毀缺,不

能究竟觀集、滅、道聖諦.又滿慈子,若

諸菩薩,作是思惟:我能修行四靜慮,

非餘菩薩.是諸菩薩,行於非處.行非

處故,戒有毀缺,不能圓滿修四靜慮.

又滿慈子,若諸菩薩,作是思惟;我能

修行四無量四無色定非餘菩薩是

諸菩薩、行於非處.行非處故,戒有毀

缺,不能圓滿修四無量、四無色定.又

滿慈子,若諸菩薩,作是思惟;我能修

行四念住,非餘菩薩.是諸菩薩,行於

非處.行非處故,戒有毀缺,不能圓滿

修四念住.又滿慈子,若諸菩薩,作是

思惟:我能修行四正斷、四神足、五根、

五力、七等覺支、八聖道支,非餘菩薩.

是諸菩薩,行於非處.行非處故,戒有

毀缺,不能圓滿修四正斷乃至八聖

道支.又滿慈子,若諸菩薩,作是思惟:

我能修行空解脫門,非餘菩薩.是諸

菩薩,行於非處.行非處故,戒有毀缺,

不能圓滿修空解脫門.又滿慈子,若

諸菩薩,作是思惟:我能修行無相、無

願解脫門,非餘菩薩.是諸菩薩,行於

非處.行非處故,戒有毀缺,不能圓滿

修無相、無願解脫門.又滿慈子,若諸

菩薩,作是思惟:我能修行八解脫、非

餘菩薩.是諸菩薩行於非處.行非處

故,戒有毀缺,不能圓滿修八解脫.又

滿慈子,若諸菩薩,作是思惟:我能修

行八勝處、九次第定、十遍處,非餘菩

薩.是諸菩薩,行於非處.行非處故,戒

有毀缺,不能圓滿修八勝處、九次第

定十遍處又滿慈子若諸菩薩作是

思惟:我能修行淨觀地智,非餘菩薩.

是諸菩薩,行於非處.行非處故,戒有

毀缺,不能圓滿修淨觀地智.又滿慈

子,若諸菩薩,作是思惟:我能修行種

性地、第八地、具見地、薄地、離欲地、已

辦地、獨覺地、菩薩地、如來地智,非餘

菩薩.是諸菩薩,行於非處.行非處故,

戒有毀缺,不能圓滿修種性地智乃

至如來地智.又滿慈子,若諸菩薩,作

是思惟:我能修行極喜地,非餘菩薩.

是諸菩薩,行於非處.行非處故,戒有

毀缺,不能圓滿修極喜地.又滿慈子,

若諸菩薩,作是思惟:我能修行離垢

地、發光地、焰慧地、極難勝地、現前地、

遠行地、不動地、善慧地、法雲地,非餘

菩薩.是諸菩薩,行於非處.行非處故,

戒有毀缺,不能圓滿修離垢地乃至

法雲地.又滿慈子,若諸菩薩,作是思

惟:我能修行一切陁羅尼門,非餘菩

薩.是諸菩薩,行於非處.行非處故,戒

有毀缺,不能圓滿修一切陁羅尼門.

又滿慈子,若諸菩薩,作是思,惟:我能

修行一切三摩地門,非餘菩薩.是諸

菩薩,行於非處.行非處故,戒有毀缺,

不能圓滿修一切三摩地門.又滿慈

子,若諸菩薩,作是思惟:我能修行五

眼,非餘菩薩.是諸菩薩,行於非處.行

非處故,戒有毀缺,不能圓滿修於五

眼.又滿慈子,若諸菩薩,作是思惟:我

能修行六神通,非餘菩薩.是諸菩薩,

行於非處.行非處故,戒有毀缺,不能

圓滿修六神通.又滿慈子,若諸菩薩,

作是思惟:我能修行如來十力,非餘

菩薩.是諸菩薩,行於非處.行非處故,

戒有毀缺,不能圓滿修如來十力.又

滿慈子,若諸菩薩,作是思惟:我能修

行四無所畏、四無㝵解、大慈、大悲、大

喜、大捨、十八佛不共法,非餘菩薩.是

諸菩薩,行於非處.行非處故,戒有毀

缺,不能圓滿修四無所畏乃至十八

佛不共法.又滿慈子,若諸菩薩,作是

思惟:我能修行三十二相,非餘菩薩.

是諸菩薩,行於非處.行非處故,戒有

毀缺,不能圓滿修三十二相.又滿慈

子,若諸菩薩,作是思惟:我能修行八

十隨好,非餘菩薩.是諸菩薩,行於非

處.行非處故,戒有毀缺,不能圓滿修

八十隨好.又滿慈子,若諸菩薩,作是

思惟:我能修行無忘失法,非餘菩薩.

是諸菩薩,行於非處.行非處故,戒有

毀缺,不能圓滿修無忘失法.又滿慈

子,若諸菩薩,作是思惟:我能修行恒

住捨性,非餘菩薩.是諸菩薩,行於非

處.行非處故,戒有毀缺,不能圓滿修

恒住捨性.又滿慈子,若諸菩薩,作是

思惟:我能修行一切智,非餘菩薩.是

諸菩薩,行於非處.行非處故,戒有毀

缺,不能圓滿修一切智.又滿慈子,若

諸菩薩,作是思惟:我能修行道相智、

一切相智,非餘菩薩.是諸菩薩,行於

非處.行非處故,戒有毀缺,不能圓滿

修道相智、一切相智.又滿慈子,若諸

菩薩,作是思惟:我能修行一切菩薩

摩訶薩行,非餘菩薩.是諸菩薩,行於

非處.行非處故,戒有毀缺,不能圓滿

修一切菩薩摩訶薩行.又滿慈子,若

諸菩薩,作是思惟:我能修行諸佛無

上正等菩提,非餘菩薩.是諸菩薩,行

於非處.行非處故,戒有毀缺,不能圓

滿修諸佛無上正等菩提.又滿慈子,

若諸菩薩,作是思惟:我能嚴淨佛土,

非餘菩薩.是諸菩薩,行於非處.行非

處故,戒有毀缺,不能圓滿嚴淨佛土.

又滿慈子,若諸菩薩,作是思惟:我能

成熟有情,非餘菩薩.是諸菩薩,行於

非處.行非處故,戒有毀缺,不能圓滿

成熟有情.又滿慈子,若諸菩薩,作是

思惟:我能隨喜他諸功德,非餘菩薩.

是諸菩薩,行於非處.行非處故,戒有

毀缺,不能圓滿隨喜他諸功德.又滿

慈子,若諸菩薩,作是思惟:我能迴向

一切智智,非餘菩薩.是諸菩薩,行於

非處.行非處故,戒有毀缺,不能圓滿

迴向一切智智.又滿慈子,若諸菩薩,

作是思惟:我能以一食施,所獲功德,

勝餘菩薩,住經殑伽沙數大劫,捨轉

輪王上妙飮食,布施一切,所獲功德.

是諸菩薩,行於非處.行非處故,戒有

毀缺,不能圓滿修行布施.又滿慈子,

若諸菩薩,作是思惟:我能一心集諸

功德,勝餘菩薩,住經殑伽沙數大劫,

集諸功德.是諸菩薩,行於非處.行非

處故,戒有毀缺,不能圓滿集諸功德.

又滿慈子,若諸菩薩,作是思惟:我能

修行方便善巧,非餘菩薩.是諸菩薩,

行於非處.行非處故,戒有毀缺,不能

圓滿修方便善巧.具壽,當知若諸菩

薩方便善巧,修諸功德,若起如是種

種思惟,應知彼非方便善巧.何以故?

滿慈子,菩薩不應欲勝菩薩,菩薩不

應輕慢菩薩,菩薩不應降伏菩薩.菩

薩於餘諸菩薩所,供養恭敬,應如供

養恭敬如來.

爾時,滿慈子問舍利子言:菩薩爲但

應恭敬菩薩,爲亦應恭敬諸餘有情?

舍利子言:諸菩薩衆,應普恭敬一切

有情.謂諸菩薩,如敬如來,如是亦應

敬餘菩薩.如敬菩薩,如是亦應敬餘

有情,心無差別.何以故?滿慈子,諸菩

薩衆,於諸有情,心應謙下,應深恭敬,

應與自在,應離憍慢.如是菩薩,於諸

有情,深心恭敬,如佛菩薩.如是菩薩,

應作是念:我證無上正等覺時,當爲

有情,說深法要,令斷煩惱,得般涅槃,

或得菩提,究竟安樂,或令解脫諸惡

趣苦.又滿慈子,如是菩薩,於有情類,

應起慈心,於諸有情,心離憍慢,作如

是念:我當修學方便善巧,令諸有情,

一切皆得最第一性.所以者何?第一

性者,所謂佛性.我當方便,令諸有情,

皆得成佛.如是菩薩於有情類,皆起

慈心,欲使有情,一切皆得居法王位.

此法王位,最勝最尊,於法,有情俱得

自在.是故菩薩摩訶薩衆,應普恭敬

一切有情.慈心遍滿,無㨂別故,如來

法身,遍一切法.

時,滿慈子便問具壽舍利子言:云何

菩薩作如是念?我當恭敬一切有情,

我證無上正等覺已,教誡教授一切

有情,皆令證得最第一性,一切皆得

居法王位.如工幻師或彼弟子,於四

衢道,幻作大王及四種軍,勇健難敵.

此中幻王,不作是念:我今具有四種

勇軍,勢力難敵.四種幻軍,不作是念:

我等一切皆屬大王,隨王意轉.何以

故?舍利子,此中一切,若王若軍,皆非

實有,都無自性,實有自性,皆所不攝.

如世尊說,諸法如幻,一切有情,亦復

如是,旣皆如幻,誰恭敬誰,誰復令誰

得第一性,居法王位,說何等法?舍利

子言:如是如是.有情及法,一切如幻.

當知此中,如幻菩薩,恭敬一切如幻

有情,方便善巧,教誡教授,令得第一

如幻佛性,居法王位,說如幻法.然諸

菩薩,雖作是念,而於其中,都無所執.

若諸菩薩,於諸法中,少有所見,是諸

菩薩,非行般若波羅蜜多.若時,菩薩

於諸法中,都無所見,是時,菩薩不離

般若波羅蜜多.如是菩薩方便善巧,

雖行精進波羅蜜多,教化有情,令得

成佛,而於諸法,都無所見.謂不見有

少分法性,實能令他,得第一性,亦不

見有少分法性,實能令他,居法王位,

雖無所見,而不退轉.當知菩薩能著

廣大精進甲冑,都無所執.謂諸菩薩,

知法王位雖皆如幻,都非實有,而能

精勤求趣不退.雖勤精進求趣佛果,

而於諸法都無所見.雖無所見,而不

退轉.如是菩薩雖知天人阿素洛等,

皆悉敗壞,而於其中,無敗壞想,達一

切種,皆如幻故.如是菩薩,方便善巧,

求證無上正等菩提,欲爲有情,說寂

靜法.謂雖種種名句文身,方便宣說

一切法性,而法本性,皆不可說.

又滿慈子,一切法性不可顯示不可

宣說.菩薩證得大菩提時,雖爲有情,

說諸法性,而作是念:我於菩提,都無

所得,亦常於法,不爲有情,有所宣說.

我雖證得無上菩提,而此菩提,實不

可證.我雖宣說一切法性,而諸法性,

實不可說.能說所說,俱無自性,能證

所證,亦不可得.是故菩薩摩訶薩衆,

欲證無上正等菩提,於諸法中,不應

執著.雖無執著,而不退轉.由無退轉,

心不沈沒;由不沈沒,攝受精進.是爲

精進波羅蜜多.復以精進波羅蜜多,

迴向趣求一切智智,圓滿淨戒波羅

蜜多.復以淨戒波羅蜜多,迴向趣求

一切智智,令此淨戒波羅蜜多,轉勝

轉增,轉明轉淨.如是菩薩修學淨戒

波羅蜜多,速得圓滿,增勝明淨,皆由

菩薩迴向趣求一切智智.時,滿慈子

便問具壽舍利子言:若一切法,皆如

幻事,都非實有,云何菩薩迴向趣求

一切智智,而得成立?舍利子言:若一

切法,少分實有,非如幻事,則諸菩薩,

畢竟不能迴向趣求一切智智.以一

切法,無少實有,非如幻事故,諸菩薩

迴向趣求一切智智.如是菩薩有所

堪能迴向趣求一切智智,精勤無倦,

皆由了達諸法非實,如幻如化,有所

堪能.當知卽是菩薩精進波羅蜜多.

滿慈子言:如是菩薩有所堪能,迴向

趣求一切智智,精勤無倦,是何法業,

而說堪能?卽是精進,如何修學如是

堪能?舍利子言:堪能卽是方便善巧

之所作業.菩薩要依方便善巧,知一

切法,皆如幻事.菩薩安住方便善巧,

不怖法空,不墮實際.譬如有人,住高

山頂,兩手堅執輕固傘蓋,臨山峯刃,

翹足引頸,俯觀巖下,險絕深坑,傘蓋

承風力所持御,雖臨險岸,而不墮落.

如是菩薩,方便善巧,大悲般若力所

任持,雖如實觀諸法,如幻虛妄,顯現

本性空寂,而心都無下劣怖畏,於法

實際,亦不證入.何以故?滿慈子,是諸

菩薩,方便善巧,大悲般若力所任持,

不怖法空,不證實際.如持傘蓋,俯峻

峯巖,觀險絕坑,無怖無墮,如是菩薩

摩訶薩衆,被戴堅固甲冑,攝受方便

善巧,成就第一圓滿淨戒波羅蜜多

爲所依止,雖求無上正等菩提,而不

見法,已正當證,應知如是菩薩淨戒

波羅蜜多,一切皆由方便善巧所攝

受故,能至無上正等菩提.如是菩薩,

方便善巧所攝受故,常不遠離所學

六種波羅蜜多.是諸菩薩,由不遠離

所學六種波羅蜜多,漸次鄰近一切

智智,超勝一切聲聞、獨覺.何以故?滿

慈子,是諸菩薩,專意趣求如無價寶

一切智故.

又滿慈子,如有二人,作大方便,入深

山窟,求無價寶.彼入未久,便見兩邊

有諸少價金銀等寶,俱見不取,漸次

前行.復見兩邊有多價寶,一見貪著,

荷負而還,一見不取,更復前進,至極

勝處,獲無價寶,恣意持還,多所饒益.

如是菩薩,作大方便,求證無上正等

菩提,欲爲有情,作大饒益,趣入佛法,

略有二種.一有菩薩,無方便善巧故,

雖聞世閒種種善法,心不貪染,而聞

二乘所有功德,心便愛味,由愛味故,

精勤攝受,遠離所求一切智智,退失

無上正等覺心,如彼初人,見少價寶,

雖不貪著,而見多價,貪著持還,失無

價寶.二有菩薩,有方便善巧故,初聞

世閒種種善法,心不貪染,次聞二乘

所有功德,亦不愛味.由不愛味,便不

思惟;由不思惟,便不修習.旣不修習,

方便厭捨.所以者何?此諸菩薩,知世

善法多諸過患,不能究竟自利利他,

障㝵所求一切智智;聲聞獨覺功德

善根,雖出世閒,而但自利,不能普利

一切有情,亦障所求一切智智.故,不

愛味,亦不思惟,於彼善根,不樂修習.

由斯超越彼二乘地,勤求無上正等

菩提,漸次證得一切智智.如彼後人,

見少價寶及多價寶,俱不貪著,漸次

深入,至極勝處,獲無價寶,恣意持還,

與諸有情,作大饒益.如是菩薩,方便

善巧旣不貪染世閒善法,於二乘法,

亦不愛味.由斯漸次趣大菩提,修多

百千難行苦行,供養恭敬無量如來,

成熟有情,嚴淨佛土,至極圓滿得一

切智,利益安樂無量有情,如無價寶,

多所饒益.如是菩薩,方便善巧,雖聞

二乘種種功德,而能了達皆非究竟;

雖能取證,而深厭捨;雖深厭捨,而能

巧說方便,饒益彼類有情,令善修行,

證涅槃樂.如是菩薩,方便善巧,能不

攝受二乘功德,精進修行諸菩薩行,

趣證無上正等菩提,作諸有情利益

安樂.

爾時,滿慈子問舍利子言:若諸菩薩

住不退位,於何等行,不應味著?舍利

子言:彼於六種波羅蜜多,不應味著.

何以故?滿慈子,若深味著布施、淨戒、

安忍、精進、靜慮、般若波羅蜜多,心便

雜染,不能如實利樂有情,亦復不能

嚴淨佛土.由斯經久乃能證得所求

無上正等菩提故,彼菩薩,應作是念:

我於六種波羅蜜多,雖應精勤,勇猛

修習,時無閒斷,如救頭然,而於其中,

不應味著.又滿慈子,彼諸菩薩,不應

味著種種空觀.何以故?滿慈子,若深

味著內空、外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空觀,心便雜染,不能如

實利樂有情,亦復不能嚴淨佛土.由

斯經久乃能證得所求無上正等菩

提故,彼菩薩,應作是念:我於如是種

種空觀,雖應精勤,勇猛修習,時無閒

斷,如救頭然,而於其中,不應味著.又

滿慈子,彼諸菩薩,不應味著眞如等

觀.何以故?滿慈子,若深味著諸法眞

如、法界、法性、不虛妄性、不變異性、平

等性、離生性、法定、法住、實際、虛空界、

不思議界觀,心便雜染,不能如實利

樂有情,亦復不能嚴淨佛土.由斯經

久乃能證得所求無上正等菩提故,

彼菩薩,應作是念:我於如是眞如等

觀,雖應精勤,勇猛修習,時無閒斷,如

救頭然,而於其中,不應味著.又滿慈

子,彼諸菩薩,不應味著諸緣起觀.何

以故?滿慈子,若深味著無明緣行,行

緣識,識緣名色,名色緣六處,六處緣

觸,觸緣受,受緣愛,愛緣取,取緣有,有

緣生,生緣老死,無明滅故行滅,乃至

生滅故老死滅觀,心便雜染,不能如

實利樂有情,亦復不能嚴淨佛土.由

斯經久乃能證得所求無上正等菩

提故,彼菩薩,應作是念:我於如是諸

緣起觀,雖應精勤,勇猛修習,時無閒

斷,如救頭然,而於其中,不應味著.又

滿慈子,彼諸菩薩,不應味著諸聖諦

觀.何以故?滿慈子,若深味著苦、集、滅、

道四聖諦觀,心便雜染,不能如實利

樂有情,亦復不能嚴淨佛土.由斯經

久乃能證得所求無上正等菩提故

彼菩薩,應作是念:我於如是諸聖諦

觀,雖應精勤,勇猛修習,時無閒斷,如

救頭然,而於其中,不應味著.又滿慈

子,彼諸菩薩,不應味著助菩提分.何

以故?滿慈子,若深味著四念住、四正

斷、四神足、五根、五力、七等覺支、八聖

道支,心便雜染,不能如實利樂有情,

亦復不能嚴淨佛土.由斯經久乃能

證得所求無上正等菩提故,彼菩薩,

應作是念:我於如是助菩提分,雖應

精勤,勇猛修習,時無閒斷,如救頭然,

而於其中,不應味著.又滿慈子,彼諸

菩薩,不應味著三解脫門.何以故?滿

慈子,若深味著空、無相、無願解脫門,

心便雜染,不能如實利樂有情,亦復

不能嚴淨佛土.由斯經久乃能證得

所求無上正等菩提故,彼菩薩,應作

是念:我於如是三解脫門,雖應精勤,

勇猛修習,時無閒斷,如救頭然,而於

其中,不應味著.又滿慈子,彼諸菩薩,

不應味著陁羅尼門、三摩地門.何以

故?滿慈子,若深味著陁羅尼門、三摩

地門,心便雜染,不能如實利樂有情,

亦復不能嚴淨佛土.由斯經久乃能

證得所求無上正等菩提故,彼菩薩,

應作是念:我於如是陁羅尼門、三摩

地門,雖應精勤,勇猛修習,時無閒斷,

如救頭然,而於其中,不應味著.又滿

慈子,彼諸菩薩,不應味著靜慮、無量、

等至、解脫.何以故?滿慈子,若深味著

靜慮、無量、等至、解脫,心便雜染,不能

如實利樂有情,亦復不能嚴淨佛土.

由斯經久乃能證得所求無上正等

菩提故,彼菩薩,應作是念:我於如是

靜慮、無量、等至、解脫,雖應精勤,勇猛

修習,時無閒斷,如救頭然,而於其中,

不應味著.又滿慈子,彼諸菩薩,不應

味著勝處、遍處、九次第定.何以故?滿

慈子,若深味著勝處、遍處、九次第定,

心便雜染,不能如實利樂有情,亦復

不能嚴淨佛土.由斯經久乃能證得

所求無上正等菩提故,彼菩薩,應作

是念:我於如是勝處、遍處、九次第定,

雖應精勤,勇猛修習,時無閒斷,如救

頭然,而於其中,不應味著.又滿慈子,

彼諸菩薩,不應味著修諸地智.何以

故?滿慈子,若深味著修諸地智,心便

雜染,不能如實利樂有情,亦復不能

嚴淨佛土.由斯經久乃能證得所求

無上正等菩提故,彼菩薩,應作是念:

我於如是修諸地智,雖應精勤,勇猛

修習,時無閒斷,如救頭然,而於其中,

不應味著.又滿慈子,彼諸菩薩,不應

味著五眼、六神通.何以故?滿慈子,若

深味著五眼、六神通,心便雜染,不能

如實利樂有前,亦復不能嚴淨佛土.

由斯經久乃能證得所求無上正等

菩提故,彼菩薩,應作是念:我於如是

五眼、六神通,雖應精勤,勇猛修習,時

無閒斷,如救頭然,而於其中,不應味

著.又滿慈子,彼諸菩薩,不應味著如

來十力、四無所畏、四無㝵解.何以故?

滿慈子,若深味著如來十力、四無所

畏、四無㝵解,心便雜染,不能如實利

樂有情,亦復不能嚴淨佛土.由斯經

久乃能證得所求無上正等菩提故

彼菩薩,應作是念:我於如是如來十

力、四無所畏、四無㝵解,雖應精勤,勇

猛修習,時無閒斷,如救頭然,而於其

中,不應味著.又滿慈子,彼諸菩薩,不

應味著大慈、大悲、大喜、大捨.何以故?

滿慈子,若深味著大慈、大悲、大喜、大

捨,心便雜染,不能如實利樂有情,亦

復不能嚴淨佛土.由斯經久乃能證

得所求無上正等菩提故,彼菩薩,應

作是念:我於如是大慈、大悲、大喜、大

捨雖應精勤勇猛修習時無閒斷如

救頭然,而於其中,不應味著.又滿慈

子,彼諸菩薩,不應味著十八佛不共

法.何以故?滿慈子,若深味著十八佛

不共法,心便雜染,不能如實利樂有

情,亦復不能嚴淨佛土.由斯經久乃

能證得所求無上正等菩提故,彼菩

薩,應作是念:我於如是十八佛不共

法,雖應精勤,勇猛修習,時無閒斷,如

救頭然,而於其中不應味著.又滿慈

子,彼諸菩薩,不應味著無忘失法、恒

住捨性.何以故?滿慈子,若深味著無

忘失法、恒住捨性,心便雜染,不能如

實利樂有情,亦復不能嚴淨佛土.由

斯經久乃能證得所求無上正等菩

提故,彼菩薩,應作是念:我於如是無

忘失法、恒住捨性,雖應精勤,勇猛修

習,時無閒斷,如救頭然,而於其中,不

應味著.又滿慈子,彼諸菩薩,不應味

著一切智、道相智、一切相智.何以故?

滿慈子,若深味著一切智、道相智、一

切相智,心便雜染,不能如實利樂有

情,亦復不能嚴淨佛土.由斯經久乃

能證得所求無上正等菩提故,彼菩

薩,應作是念:我於如是一切智、道相

智、一切相智,雖應精勤,勇猛修習,時

無閒斷,如救頭然,而於其中,不應味

著.又滿、慈子,若諸菩薩,欲證無上正

等菩提,不應現行如是分別.我由如

是菩薩淨戒,攝受諸相及諸隨好.若

諸菩薩,現行如是分別心者,應知名

爲犯菩薩戒.是故菩薩,不應貪求諸

相、隨好,求趣無上正等菩提.若諸菩

薩取著相好,受持淨戒,應知名爲取

著淨戒,有所毀犯.若諸菩薩,取著淨

戒,有所毀犯,定不能證所求無上正

等菩提.

大般若波羅蜜多經卷第五百八十七

己亥歲高麗國大藏都監奉

勅雕造

大般若波羅蜜多經卷第五百八十八 李

三藏法師玄奘奉 詔譯

第十二淨戒波羅蜜多分之五

爾時,世尊告舍利子:汝能如是安住

妙智.謂如實知如是菩薩,取著淨戒,

有所毀犯,如是菩薩,不取著戒,無所

毀犯時舍利子便白佛言我信如來

應正等覺所說妙法,起如是智,非我

自能作如是說.如我解佛所說義者,

諸菩薩衆,若暫起心,欣讚聲聞或獨

覺地,應知毀犯菩薩淨戒.諸菩薩衆,

若暫起心,厭毀聲聞或獨覺地,應知

毀犯菩薩淨戒.所以者何?若諸菩薩,

欣讚聲聞或獨覺地,便於彼地,心生

愛著,不能趣求一切智智,於菩薩戒,

有所毀犯.若諸菩薩厭毀聲聞或獨

覺地,便於彼地,心生輕蔑,卽障所求

一切智智,於菩薩戒,有所毀犯.是故

菩薩,於二乘地,不應欣讚,亦不厭毀.

若諸菩薩,於二乘地,心不恭敬,或生

愛著,當知皆是行於非處.若諸菩薩,

行於非處,應知名爲犯戒菩薩,亦名取

著淨戒相者,不能證得一切智智.是

故菩薩,於二乘地,但應遠離,不應讚

毀.若諸菩薩,於二乘地,不遠離者,定

不能得所求無上正等菩提.復次,世

尊,若諸菩薩,緣五欲境,起味著心,雖

復名爲非理作意,而不甚㝵無上菩

提.所以者何?非理作意,墮煩惱數.由

彼煩惱,令諸菩薩,受彼彼生.若時若

時,諸菩薩衆,於彼彼趣,受彼彼身,爾

時爾時,布施、淨戒、安忍、精進、靜慮、般

若波羅蜜多及餘無量無邊佛法,漸

學圓滿;若時若時,布施、淨戒、安忍、精

進、靜慮、般若波羅蜜多及餘無量無

邊佛法,漸學圓滿,爾時爾時,是諸菩

薩,漸得鄰近一切智智.是故世尊,我

謂煩惱於諸菩薩,有大恩德,謂能隨

順一切智智.若諸菩薩,能觀煩惱能

助引發一切智智,於菩薩衆,有大恩

德.是諸菩薩,應知已證於一切事方

便善巧.如是菩薩應知安住菩薩淨

戒波羅蜜多,應知如是諸菩薩衆,於

菩薩戒,無所毀犯,亦不取著菩薩淨

戒爾時佛讚舍利子言善哉善哉如

是如是.汝能善說諸菩薩衆,有於淨

戒有所取著,有所毀犯;有於淨戒無

所取著,無所毀犯.汝顯如來是實語

者,是法語者,是善記說法隨法者.又

舍利子,若菩薩摩訶薩,安住淨戒波

羅蜜多,作是思惟:十方無量無邊世

界無量有情,由我所住菩薩淨戒波

羅蜜多,增上威力;無淨戒者,皆得淨

戒;有惡戒者,皆得遠離.由我所學菩

薩淨戒波羅蜜多,增上威力,攝受如

是諸有情類,皆得殊勝利益安樂.是

菩薩摩訶薩,當知成就方便善巧,若

時若時,以自淨戒波羅蜜多,迴施無

量無邊世界無量有情,爾時爾時,所

住淨戒波羅蜜多,漸次增長;若時若

時,所住淨戒波羅蜜多,漸次增長,爾

時爾時,復能攝受無量淨戒波羅蜜

多;若時若時,復能攝受無量淨戒波

羅蜜多,爾時爾時,復能攝受無量無

數微妙佛法.由斯疾得一切智智.又

舍利子,若菩薩摩訶薩,安住淨戒波

羅蜜多,作是思惟:十方無量無邊世

界無量有情,由我所住菩薩淨戒波

羅蜜多,增上威力,未發無上菩提心

者,皆能發心;已發無上菩提心者,皆

永不退;若於無上正等覺心,已不退

者,速能圓滿一切智智.是菩薩摩訶

薩,方便善巧,緣諸菩薩,迴施淨戒波

羅蜜多,若時若時,迴施淨戒波羅蜜

多,爾時爾時,能不遠離一切智心;若

時若時,能不遠離一切智心,爾時爾

時,漸次鄰近一切智智.是菩薩摩訶

薩,由此善根,增上威力,復能攝受無

量淨戒波羅蜜多,令漸增廣,亦能攝

受無量無數微妙佛法,令漸圓滿.又

舍利子,若菩薩摩訶薩,安住淨戒波

羅蜜多,以自所住菩薩淨戒波羅蜜

多,施一菩薩所獲福聚,勝施殑伽沙

數世界犯戒有情,皆令圓滿受持淨

戒.若菩薩摩訶薩,安住淨戒波羅蜜

多,以自所住菩薩淨戒波羅蜜多,迴

施十方諸有情類,令住淨戒,遠離毀

犯,所獲福聚,無量無邊.有菩薩摩訶

薩安住淨戒波羅蜜多,以自所住菩

薩淨戒波羅蜜多,施一菩薩所獲福

聚,於前菩薩所獲福聚,百倍爲勝,千

倍爲勝乃至鄔波尼殺曇倍,亦復爲

勝.何以故?舍利子,是菩薩摩訶薩,以

自所住菩薩淨戒波羅蜜多,施一菩

薩,令其攝受一切智智.亦令任持一

切智智.此一菩薩旣能攝受一切智

智,復能任持一切智智,則能攝受任

持無量無邊世界無量有情,皆令安

住所有淨戒,離諸毀犯,如是展轉,多

所饒益.譬如大舍一柱十閒;無量衆

生於中止住,共相嬉戲,歡娛受樂,有

暴惡人,欲伐其柱.時,有善士告惡人

言:今此舍中,多諸族類,共相嬉戲,歡

娛受樂,若伐此柱,其舍崩摧,損害此

中無量生命.如是善士,爲欲利樂其

中止住無量有情,遮彼惡人,不令伐

柱.時,有男子讚善士言:善哉,善哉!汝

今已施無量生類壽命安樂.如是菩

薩,欲證無上正等菩提,應以大乘布

施、淨戒、安忍、精進、靜慮、般若波羅蜜

多及餘無量無邊佛法,教誡教授,令

證無上正等菩提,與諸有情,作大饒

益.若以獨覺及聲聞乘功德善根,教

誡教授,便障無量無邊有情,阿羅漢

等殊勝功德.若有菩薩,欲證無上正

等菩提,能以大乘布施、淨戒、安忍、精

進、靜慮、般若波羅蜜多及餘無量無

邊佛法,教誡教授,令其攝受一切智

智,亦令任持一切智智.旣令攝受一

切智智,亦令任持一切智智,卽施無

量無邊有情,阿羅漢等殊勝功德.如

是菩薩,欲證無上正等菩提,能以大

乘布施、淨戒、安忍、精進、靜慮、般若波

羅蜜多及餘無量無邊佛法,教誡教

授,卽爲教誡教授無量無邊有情,令

行種種安樂妙行.如是菩薩,安住淨

戒波羅蜜多,作是思惟:由我所住菩

薩淨戒波羅蜜多,願諸有情,皆具淨

戒,遠離毀犯.願以如是迴施善根,一

切有情,皆得正念,由正念故,皆生喜

樂.彼諸有情,聞此語已,心離毀犯,受

持淨戒.復有菩薩,安住淨戒波羅蜜

多,能起一心,以所住戒,施一菩薩,於

前功德,百倍爲勝,千倍爲勝,乃至鄔

波尼殺曇倍,亦復爲勝.如是菩薩,若

時若時,爲有情故,以所住戒,迴施菩

薩,爾時爾時,菩薩淨戒波羅蜜多,漸

次增長,疾能證得一切智智.如是菩

薩,安住淨戒波羅蜜多,迴施有情所

獲福聚,種種差別.

爾時,舍利子白佛言:世尊,如是菩薩

云何應知?如是菩薩經幾劫數,當得

出離?如是菩薩發趣大乘已經久如?

爾時,佛告舍利子言:應知如是菩薩,

能以布施、淨戒、安忍、精進、靜慮、般若

波羅蜜多,教誡教授諸有情類,令發

無上正等覺心,無倒修行諸菩薩行,

疾證無上正等菩提,與諸有情,作大

饒益.應知如是菩薩,能以布施、淨戒

安忍、精進、靜慮、般若波羅蜜多,爲諸

有情迴向,願得一切智智,謂作是念:

願我迴此所修布施波羅蜜多,施諸

有情,令慳貪者,皆能布施.願我迴此

所修淨戒波羅蜜多,施諸有情,令犯

戒者,皆得淨戒.願我迴此所修安忍

波羅蜜多,施諸有情,令瞋忿者,皆得

安忍.願我迴此所修精進波羅蜜多,

施諸有情,令懈怠者,皆得精進.願我

迴此所修靜慮波羅蜜多,施諸有情,

令亂心者,皆得靜慮.願我迴此所修

般若波羅蜜多,施諸有情,令惡慧者,

皆得妙慧.時,舍利子復白佛言:如是

菩薩,迴己善根,施有情類,經幾劫數,

修行大乘,當得出離?爾時,佛告舍利

子言:如是菩薩,迴己善根,施有情類,

五百大劫,修行大乘,當得出離.又舍

利子,如是菩薩,或有成就方便善巧,

欲疾證得一切智智,彼卽於此賢劫

之中,願成如來應正等覺,墮千佛數,

證得無上正等菩提.如慈氏佛,空諸

惡趣,初會說法,百千俱胝諸聲聞衆,

成阿羅漢如是菩薩,我說已於二千

劫中,修菩提行,求證無上正等菩提,

欲爲有情,作大饒益.諸餘菩薩,若具

如前諸行狀相,當知彼經五百大劫,

修學大乘,當得出離.如是菩薩,當知

已住不退轉位.時,舍利子復白佛言:

若諸菩薩,聞說如是波羅蜜多相應

法教,應生歡喜.所以者何?若諸菩薩,

聞說如是波羅蜜多相應法教,生歡

喜者,定不捨離諸佛世尊,諸佛世尊,

亦不捨彼.爾時,佛告舍利子言:如是

如是.如汝所說,若諸菩薩,聞說如是

波羅蜜多相應法教,經一晝夜,深心

歡喜,相續住者,是諸菩薩,當知已久

發趣大乘.若諸菩薩,聞說如是波羅

蜜多相應法教,經二晝夜,深心歡喜,

相續住者,是諸菩薩,當知復久發趣

大乘.若諸菩薩,聞說如是波羅蜜多

相應法教,經三晝夜,展轉乃至經七

晝夜,深心歡喜,相續住者,是諸菩薩,

當知更久乃至甚久發趣大乘.時,舍

利子便白佛言:如我解佛所說義者,

是諸菩薩,發趣大乘,已經百劫,或二

百劫,或三百劫,展轉乃至或七百劫.

是諸菩薩,修行大乘,經七百劫,當得

出離.是諸菩薩,由此因緣,功德善根,

漸次增長.是諸菩薩方便善巧,聞說

如是波羅蜜多相應法教,雖深歡喜,

而無染著.是諸菩薩本性淸淨,聞說

大乘,深心歡喜.爾時,佛告舍利子言:

如是如是.如汝所說,汝承佛力,能說

如是波羅蜜多相應法教.若諸菩薩

摩訶薩衆,具如前說諸行狀相,當知

已久發趣大乘.如是菩薩摩訶薩衆,

已於菩提心不退轉.若諸菩薩,聞說

如是波羅蜜多相應法教,不生歡喜,

是諸菩薩,發趣大乘,當知未久.我於

如是新趣大乘諸菩薩衆,亦爲宣說

波羅蜜多相應法教,令勤修學,漸當

證得一切智智.爾時,舍利子白佛言:

世尊,甚奇!如來應正等覺,於諸菩薩,

皆不棄捨.爾時,佛告舍利子言:汝謂

如來應正等覺,唯不棄捨諸菩薩耶?

汝今不應作如是見.何以故?舍利子,

一切如來應正等覺,皆不棄捨一切

有情.一切如來應正等覺,皆深愍念

一切有情,於諸有情,常作是念:以何

方便,令彼有情,於生死苦,速得解脫?

又舍利子,汝等當知諸佛世尊,其心

平等,如於佛所,起純淨心,安住慈悲,

與樂拔苦,如是愍念一切有情,平等,

欲令離苦得樂.又舍利子,若諸如來

應正等覺,於諸佛所,住別異心;於諸

菩薩,住別異心;於諸獨覺,住別異心;

於阿羅漢,住別異心;於不還者,住別

異心;於一來者,住別異心;於預流者,

住別異心;於隨法行,住別異心;於隨

信行,住別異心;於外五通,住別異心;

於諸成就別解脫戒,住別異心;於諸

成就十善業道,住別異心;於諸成就

十惡業道,住別異心;於旃荼羅補羯

娑等,住別異心.則諸如來應正等覺,

心有差別,隨欲而行,應非如來應正

等覺.又舍利子,然諸如來應正等覺,

如於佛所,起純淨心,安住慈悲,與樂

拔苦,於菩薩所,亦復如是.如於菩薩,

起純淨心,安住慈悲,與樂拔苦,於獨

覺所,亦復如是.如於獨覺,起純淨心,

安住慈悲,與樂拔苦,於阿羅漢,亦復

如是.如於阿羅漢,起純淨心,安住慈

悲,與樂拔苦,於不還者,亦復如是.如

於不還者,起純淨心,安住慈悲,與樂

拔苦於一來者亦復如是如於一來

者,起純淨心,安住慈悲,與樂拔苦,於

預流者,亦復如是.如於預流者,起純

淨心,安住慈悲,與樂拔苦,於隨法行,

亦復如是.如於隨法行,起純淨心,安

住慈悲,與樂拔苦,於隨信行,亦復如

是.如於隨信行,起純淨心,安住慈悲,

與樂拔苦,於外五通,亦復如是.如於

外五通,起純淨心,安住慈悲,與樂拔

苦,於諸成就別解脫戒,亦復如是.如

於成就別解脫戒,起純淨心,安住慈

悲,與樂拔苦,於諸成就十善業道,亦

復如是.如於成就十善業道,起純淨

心,安住慈悲,與樂拔苦,於諸成就十

惡業道,亦復如是.如於成就十惡業

道,起純淨心,安住慈悲,與樂拔苦,於

旃荼羅補羯娑等,亦復如是.由此,如

來應正等覺,心無差別,不隨欲行故,

名如來應正等覺.是故諸佛具大悲

慧,住一切法平等性中,於諸有情,皆

不棄捨.又舍利子,我都不見諸佛世

尊,於所緣境及於少事,起愛恚愛.若

諸如來應正等覺,於所緣事,起愛恚

等,無有是處.何以故?舍利子,諸佛世

尊,於愛恚等一切煩惱,皆永斷故.又

舍利子,然諸如來應正等覺,於諸菩

薩,最不棄捨.何以故?舍利子,以諸如

來應正等覺,般涅槃後,有諸菩薩,精

進修行布施、淨戒、安忍、精進、靜慮、般

若波羅蜜多,漸次圓滿.精勤修學內

空、外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,無顚倒智,漸次圓滿.精勤修

學諸法眞如、法界、法性、不虛妄性、不

變異性、平等性、離生性、法定、法住、實

際、虛空界、不思議界無顚倒智,漸次

圓滿.精勤修學無明緣行,行緣識,識

緣名色,名色緣六處,六處緣觸,觸緣

受,受緣愛,愛緣取,取緣有,有緣生,生

緣老死,無顚倒智,漸次圓滿.精勤修

學無明滅故行滅,行滅故識滅,識滅

故名色滅,名色滅故六處滅,六處滅

故觸滅,觸滅故受滅,受滅故愛滅,愛

滅故取滅,取滅故有滅,有滅故生滅.

生滅故老死滅,無顚倒智,漸次圓滿.

精勤修學苦、集、滅、道聖諦,無顚倒智,

漸次圓滿.精勤修學四靜慮、四無量、

四無色定,漸次圓滿.精勤修學四念

住、四正斷、四神足、五根、五力、七等覺

支、八聖道支,漸次圓滿.精勤修學空、

無相、無願解脫門,漸次圓滿.精勤修.

學八解脫、八勝處、九次第定、十遍處,

漸次圓滿.精勤修學淨觀地、種姓地、

第八地、具見地、薄地、離欲地、已辦地、

獨覺地、菩薩地、如來地,無顚倒智,漸

次圓滿.精勤修學極喜地、離垢地、發

光地、焰慧地、極難勝地、現前地、遠行

地、不動地、善慧地、法雲地,漸次圓滿.

精勤修學一切陁羅尼門、一切三摩

地門,漸次圓滿.精勤修學五眼、六神

通,漸次圓滿.精勤修學如來十力、四

無所畏、四無㝵解、大慈、大悲、大喜、大

捨、十八佛不共法,漸次圓滿.精勤修

學三十二大士相、八十隨好,漸次圓

滿.精勤修學無忘失法、恒住捨性,漸

次圓滿.精勤修學一切智、道相智、一

切相智,漸次圓滿.精勤修學預流向、

預流果、一來向、一來果、不還向、不還

果、阿羅漢向、阿羅漢果、獨覺因道、獨

覺菩提,無顚倒智,漸次圓滿.精勤修

學一切菩薩摩訶薩行,漸次圓滿.精

勤修學諸佛無上正等菩提,漸次圓

滿.精勤修學離斷生命,離不與取,離

欲邪行,離虛誑語,離麤惡語,離離閒

語,離雜穢語,離貪欲,離瞋恚,離邪見

業道,漸次圓滿.精勤修學施設種種

法門妙智,漸次圓滿,與諸世閒,作法

明照,度脫無量無邊有情,離生死苦

證涅槃樂.諸佛世尊,觀如是義,教誡

教授如是菩薩.由此因緣,最不棄捨

諸菩薩衆.以諸菩薩,於諸如來應正

等覺,般涅槃後,證得無上正等菩提,

與諸世閒,作法明照,令修正行,獲大

饒益故,於菩薩,最不棄捨

時,舍利子便白佛言:如是,世尊.如是,

善逝.誠如聖教,於諸如來般涅槃後,

十方世界有菩薩摩訶薩,證得無上

正等菩提,與諸世閒作法明照.譬如

大樹,多諸果葉,枯滅之後,小樹續生

莖幹枝條,漸高漸廣,周帀蔭影一踰

繕那,無量衆生止息於下得免風雨

寒熱等難,採摘果葉而受用之.諸有

智人,咸共稱讚如是大樹果葉蔭影

利樂有情,不異於昔.唯諸愚者,不解

依趣.如是菩薩,於佛世尊般涅槃後,

漸次修學布施、淨戒、安忍、精進、靜慮、

般若波羅蜜多及餘無邊諸佛妙法,

漸次圓滿,各於三千大千世界,證得

無上正等菩提,紹先如來應正等覺,

如實利樂無量有情,種種佛事,令不

斷絕.謂爲無邊諸有情類,方便宣說

十善業道,施、戒、修等種種法門,令勤

修學,脫惡趣苦,生天人中,受諸快樂.

或爲無邊諸有情類,方便宣說薀、處、

界等,無我、有情、命者、生者、養者、士夫、

補特伽羅、意生、儒童、作者、受者、知者、

見者,令勤精進,無倒觀察苦、集、滅、道

四種聖諦,修四念住、四正斷、四神足、

五根、五力、七等覺支、八聖道支、三解

脫門及餘善法,斷諸煩惱,得般涅槃.

或爲無邊諸有情類,方便宣說所有

色薀常無常性皆不可得,所有受、想、

行、識薀常無常性亦不可得,方便宣

說所有色薀樂無樂性皆不可得,所

有受、想、行、識薀樂無樂性亦不可得;

方便宣說所有色薀我無我性皆不

可得,所有受、想、行、識薀我無我性亦

不可得;方便宣說所有色薀淨不淨

性皆不可得,所有受、想、行、識薀淨不

淨性亦不可得;方便宣說所有色薀

寂靜不寂靜性皆不可得.所有受、想、

行、識薀寂靜不寂靜性亦不可得;方

便宣說所有色薀遠離不遠離性皆

不可得,所有受、想、行、識薀遠離不遠

離性亦不可得.方便宣說所有眼處

常無常性皆不可得,所有耳、鼻、舌、身、

意處常無常性亦不可得;方便宣說

所有眼處樂無樂性皆不可得,所有

耳、鼻、舌、身、意處樂無樂性亦不可得;

方便宣說所有眼處我無我性皆不

可得,所有耳、鼻、舌、身、意處我無我性

亦不可得;方便宣說所有眼處淨不

淨性皆不可得,所有耳、鼻、舌、身、意處

淨不淨性亦不可得;方便宣說所有

眼處寂靜不寂靜性皆不可得,所有

耳、鼻、舌、身、意處寂靜不寂靜性亦不

可得;方便宣說所有眼處遠離不遠

離性皆不可得,所有耳、鼻、舌、身、意處

遠離不遠離性亦不可得.方便宣說

所有色處常無常性皆不可得,所有

聲、香、味、觸、法處常無常性亦不可得;

方便宣說所有色處樂無樂性皆不

可得,所有聲、香、味、觸、法處樂無樂性

亦不可得;方便宣說所有色處我無

我性皆不可得,所有聲、香、味、觸、法處

我無我性亦不可得;方便宣說所有

色處淨不淨性皆不可得,所有聲、香、

味、觸、法處淨不淨性亦不可得;方便

宣說所有色處寂靜不寂靜性皆不

可得,所有聲、香、味、觸、法處寂靜不寂

靜性亦不可得;方便宣說所有色處

遠離不遠離性皆不可得,所有聲、香、

味、觸、法處遠離不遠離性亦不可得.

方便宣說所有眼界常無常性皆不

可得,所有耳、鼻、舌、身、意界常無常性

亦不可得,方便宣說所有眼界樂無

樂性皆不可得,所有耳、鼻、舌、身、意界

樂無樂性亦不可得;方便宣說所有

眼界我無我性皆不可得,所有耳、鼻、

舌、身、意界我無我性亦不可得;方便

宣說所有眼界淨不淨性皆不可得,

所有耳、鼻、舌、身、意界淨不淨性亦不

可得;方便宣說所有眼界寂靜不寂

靜性皆不可得,所有耳、鼻、舌、身、意界

寂靜不寂靜性亦不可得;方便宣說

所有眼界遠離不遠離性皆不可得

所有耳、鼻、舌、身、意界遠離不遠離性

亦不可得.方便宣說所有色界常無

常性皆不可得,所有聲、香、味、觸、法界

常無常性亦不可得;方便宣說所有

色界樂無樂性皆不可得,所有聲、香、

味、觸、法界樂無樂性亦不可得;方便

宣說所有色界我無我性皆不可得,

所有聲、香、味、觸、法界我無我性亦不

可得;方便宣說所有色界淨不淨性

皆不可得,所有聲、香、味、觸、法界淨不

淨性亦不可得;方便宣說所有色界

寂靜不寂靜性皆不可得,所有聲、香、

味、觸、法界寂靜不寂靜性亦不可得;

方便宣說所有色界遠離不遠離性

皆不可得,所有聲、香、味、觸、法界遠離

不遠離性亦不可得.方便宣說所有

眼識界常無常性皆不可得,所有耳、

鼻、舌、身、意識界常無常性亦不可得;

方便宣說所有眼識界樂無樂性皆

不可得,所有耳、鼻、舌、身、意識界樂無

樂性亦不可得;方便宣說所有眼識

界我無我性皆不可得,所有耳、鼻、舌、

身、意識界我無我性亦不可得;方便

宣說所有眼識界淨不淨性皆不可

得,所有耳、鼻、舌、身、意識界淨不淨性

亦不可得;方便宣說所有眼識界寂

靜不寂靜性皆不可得,所有耳、鼻、舌、

身、意識界寂靜不寂靜性亦不可得;

方便宣說所有眼識界遠離不遠離

性皆不可得,所有耳、鼻、舌、身、意識界

遠離不遠離性亦不可得.方便宣說

所有苦聖諦常無常性皆不可得,所

有集、滅、道聖諦常無常.性亦不可得;

方便宣說所有苦聖諦樂無樂性皆

不可得,所有集、滅、道聖諦樂無樂性

亦不可得;方便宣說所有苦聖諦我

無我性皆不可得,所有集、滅、道聖諦

我無我性亦不可得;方便宣說所有

苦聖諦淨不淨性皆不可得,所有集、

滅、道聖諦淨不淨性亦不可得;方便

宣說所有苦聖諦寂靜不寂靜性皆

不可得,所有集、滅、道聖諦寂靜不寂

靜性亦不可得;方便宣說所有苦聖

諦遠離不遠離性皆不可得,所有集、

滅、道聖諦遠離不遠離性亦不可得.

方便宣說如是等類無量法門,令勤

精進,方便善巧,無倒觀察,離諸戲論,

方便修行布施、淨戒、安忍、精進、靜慮、

般若波羅蜜多及餘無量無邊佛法,

究竟證得一切智智.諸有情類有覺

慧者,聞如是法,精進修行,隨其所應,

得甘露味,或暫或永利益安樂.唯有

愚癡諸外道等,不能聽受,沈淪諸趣.

諸佛世尊觀如是義,偏於菩薩,教誡

教授.以諸菩薩,於諸如來應正等覺

般涅槃後,修菩薩行,漸次圓滿,證得

無上正等菩提,與諸世閒,作法明照,

譬如大樹多所蔭影,利益安樂無量

有情.

時,舍利子復白佛言:如我解佛所說

義者,教誡教授聲聞乘人,若百若千

乃至無數,皆令安住阿羅漢果,不如

爲一菩薩乘人,方便善巧,說深法要,

所謂六種波羅蜜多相應之法,令彼

聞已,發起一念與一切智相應之心.

如是法要,於前教法,爲最爲勝,爲尊

爲高,爲妙爲微妙,爲上爲無上.以所

發心,於聲聞等所有功德,最爲勝故.

爾時,佛讚舍利子言:善哉,善哉!如汝

所說.汝能爲佛作眞弟子,聰睿明了

調善無畏,教誡教授菩薩乘人,令勤

修行諸菩薩行,疾證無上正等菩提,

與諸有情,作大饒益.

爾時,佛告阿難陁言:汝應受持如舍

利子所說菩薩摩訶薩衆所修淨戒

波羅蜜多,勿令忘失.阿難陁曰:唯然.

世尊.我已受持如舍利子所說菩薩

摩訶薩衆所修淨戒波羅蜜多,必不

忘失,令諸菩薩,未發無上菩提心者,

速令發心;已發無上菩提心者,令永

不退;若於無上正等菩提,已不退者,

令速圓滿一切智智.時,薄伽梵說是

經已,具壽舍利子、具壽滿慈子、具壽

阿難陁及餘聲聞諸菩薩衆幷餘一

切天、龍、藥叉、人、非人等,聞佛所說,皆

大歡喜,信受奉行.

大般若波羅蜜多經卷第五百八十八

己亥歲高麗國大藏都監奉

勅雕造

大般若經第十三會忍波羅蜜多分序 李

西明寺沙門 玄則 撰

惟夫擅等覺之靈根,膺廣慈之奧主,

馮闇海而利往,籠蒼品以遐征,則忍

波羅蜜,爲無與競.是以玄朋踵萃,神

謨繼闡,將夷道梗爲沮心怨,播親親

於蠢徒,闢蕩蕩於情路.雖毀甚矛箭,

害窮齏粉,必當內蠲我想,外扺人相.

目鄰虛之有間,投刃曷傷?念機關之

無主,觸舟奚?若我無自我,物復誰物?

譬夫大浸稽空,而空無溺懼;積洿歸

澤,而澤無垢忿,況已謝之聲,毀譽一

貫旣遷之色,損益同科,大欲饒之以

樂,豈復加之以苦?不有來損,則攝受

之路無從;不有往慈,則菩提之行無

主.翻爲善友,更領深恩,聞詈劇絲竹

之娛,得捶踰捧戴之悅.太子之二目

兼喪,曾靡二心;仙人之七分支解,方

酬七覺.其感通也,則百矛集體,百福

之相開;萬惱縈身,萬德之基立.其致

用也,則遠契無生,俯遠塵於證淨;遙

資大捨,均左塗於右割.比慚愧而爲

衣,則龍衮不侔其麗;禦煩惱而成鎧,

則犀渠有謝其堅.語其大力,則拔山

無以喩;談其無畏,則賈勇弗之倫.始

卽事而爲三,卒階行而成五,莫不具

依方便.斯著圓音,詞旨慇懃,理義詳

覈.一軸單譯,比於勤分,規弼之美,不

其要歟.

大般若波羅蜜多經卷第五百八十九 李

三藏法師玄奘奉 詔譯

第十三安忍波羅蜜多分

如是我聞.一時,薄伽梵在室羅筏,住

逝多林給孤獨園,與大苾芻衆千二

百五十人俱.爾時,世尊告具壽滿慈

子:汝今應爲欲證無上正等菩提諸

菩薩摩訶薩,宣說安忍波羅蜜多.時,

滿慈子蒙佛教勅,承佛神力,便白佛

言:若菩薩摩訶薩,欲證無上正等菩

提,於他有情種種訶罵毀謗言說,應

深忍受,不應發起忿恚恨心,應起慈

悲,報彼恩德.如是菩薩,應於安忍波

羅蜜多,深心信樂,隨所發起安忍之

心,迴向趣求一切智智.是菩薩摩訶

薩,能住安忍波羅蜜多.時,舍利子便

問具壽滿慈子言:諸菩薩衆所修安

忍,與聲聞衆所修安忍有何差別?滿

慈子言:諸聲聞衆所修安忍名爲少

分行相,所緣非極圓滿.諸菩薩衆所

修安忍,名爲具分行相,所緣最極圓

滿.謂諸菩薩安忍無量,爲欲利樂無

量有情,被安忍鎧,作是誓言:我當度

脫無量有情,皆令離苦,證涅槃樂.是

故菩薩安忍無量,聲聞安忍,唯爲捨

棄自身煩惱,非爲有情.是故名爲少

分安忍,非如菩薩摩訶薩衆安忍無

量.以諸菩薩不離安忍波羅蜜多,是

故名爲具分安忍.若於菩薩,起不淸

淨,不能含忍,損害之心,當知彼人獲

無量罪,非於聲聞、獨覺乘等.是故菩

薩安忍最勝.又舍利子,諸菩薩摩訶

薩,如爲如來應正等覺之所訶責,心

無忿恨,如是若爲或旃荼羅,或補羯

娑,或餘下賤諸有情類,訶罵謗毀,亦

不應起忿恚、嫌恨、加報之心,經剎那

頃.如是菩薩攝受安忍波羅蜜多,疾

得圓滿,不久證得一切智智.如是菩

薩修學安忍波羅蜜多,漸次究竟,疾

證無上正等菩提.若菩薩摩訶薩,如

是安住攝受安忍波羅蜜多,堪受他

人訶罵謗毀,其心不動,如妙高山,功

德善根,增長難壞,速證無上正等菩

提,普爲世閒,作大饒益.

時,舍利子復問具壽滿慈子言:若菩

薩摩訶薩,修安忍時,有二人來至菩

薩所,一善心故,以栴檀塗,一惡心故,

以火燒身,菩薩於彼應起何心?滿慈

子言:是菩薩摩訶薩,欲證無上正等

菩提,於第一人,不應起愛,於第二人,

不應起恚,應於彼二,起平等心,俱欲

畢竟利益安樂.如是菩薩摩訶薩衆,

能行安忍波羅蜜多,能住安忍波羅

蜜多.若菩薩摩訶薩,能行安忍波羅

蜜多,能住安忍波羅蜜多,是菩薩摩

訶薩,能無倒行菩薩行處,能無倒住

菩薩淨土.如是菩薩摩訶薩衆,於有

情類,不應發起忿恚之心,不應發起

嫌恨之心,不應發起報怨之心.如是

菩薩摩訶薩衆,於有情類,安忍圓滿;

稱讚圓滿,柔和圓滿,意樂圓滿,無忿

無恨,於一切處,皆起慈心.如是菩薩

摩訶薩衆,他諸有情來至其所,起怨

害心,欲打欲縛,毀辱訶責,皆能安忍,

無心加報.如是菩薩摩訶薩衆,他諸

有情來至其所,欲興鬪諍,作不饒益,

菩薩於彼起和好心,軟言愧謝,令毒

心息.爾時,菩薩作是思惟:如是有情

來至我所,欲興鬪諍,作不饒益,我證

無上正等覺時,當爲宣揚甚深空法,

令永息滅一切鬪諍.謂爲宣揚所有

色薀,皆如幻化,畢竟性空,畢竟空中,

無所諍競,令彼聞已,鬪諍心息;亦爲

宣揚所有受、想、行、識薀,皆如幻化,畢

竟性空,畢竟空中,無所諍競,令彼聞

已,鬪諍心息.或爲宣揚所有眼處,皆

如幻化,畢竟性空,畢竟空中,無所諍

競,令彼聞已,鬪諍心息;亦爲宣揚所

有耳、鼻、舌、身、意處,皆如幻化,畢竟性

空,畢竟空中,無所諍競,令彼聞已,鬪

諍心息.或爲宣揚所有色處,皆如幻

化,畢竟性空,畢竟空中,無所諍競,令

彼聞已,鬪諍心息;亦爲宣揚所有聲、

香、味、觸、法處,皆如幻化,畢竟性空,畢

竟空中,無所諍競,令彼聞已,鬪諍心

息.或爲宣揚所有眼界,皆如幻化,畢

竟性空,畢竟空中,無所諍競,令彼聞

已,鬪諍心息;亦爲宣揚所有耳、鼻、舌、

身意界,皆如幻化,畢竟性空,畢竟空

中,無所諍競,令彼聞已,鬪諍心息.或

爲宣揚所有色界,皆如幻化,畢竟性

空,畢竟空中,無所諍競,令彼聞已,鬪

諍心息;亦爲宣揚所有聲、香、味、觸、法

界,皆如幻化,畢竟性空,畢竟空中,無

所諍競,令彼聞已,鬪諍心息.或爲宣

揚所有眼識界,皆如幻化,畢竟性空,

畢竟空中,無所諍競,令彼聞已,鬪諍

心息;亦爲宣揚所有耳、鼻、舌、身、意識

界,皆如幻化,畢竟性空,畢竟空中,無

所諍競,令彼聞已,鬪諍心息.或爲宣

揚所有眼觸,皆如幻化,畢竟性空,畢

竟空中,無所諍競,令彼聞已,鬪諍心

息;亦爲宣揚所有耳、鼻、舌、身、意觸,皆

如幻化,畢竟性空,畢竟空中,無所諍

競,令彼聞已,鬪諍心息.或爲宣揚所

有眼觸爲緣所生諸受,皆如幻化,畢

竟性空,畢竟空中,無所諍競,令彼聞

已,鬪諍心息;亦爲宣揚所有耳、鼻、舌、

身意觸爲緣所生諸受,皆如幻化,畢

竟性空,畢竟空中,無所諍競,令彼聞

已,鬪諍心息.或爲宣揚所有地界,皆

如幻化,畢竟性空,畢竟空中,無所諍

競,令彼聞已,鬪諍心息;亦爲宣揚所

有水、火、風、空、識界,皆如幻化,畢竟性

空,畢竟空中,無所諍競,令彼聞已,鬪

諍心息.或爲宣揚所有因緣,皆如幻

化,畢竟性空,畢竟空中,無所諍競,令

彼聞已,鬪諍心息;亦爲宣揚所有等

無閒緣、所緣緣、增上緣及從諸緣所

生諸法,皆如幻化,畢竟性空,畢竟空

中,無所諍競,令彼聞已,鬪諍心息.或

爲宣揚所有無明,皆如幻化,畢竟性

空,畢竟空中,無所諍競,令彼聞已,鬪

諍心息;亦爲宣揚所有行、識、名色、六

處、觸、受、愛、取、有、生、老死,皆如幻化,畢

竟性空,畢竟空中,無所諍競,令彼聞

已,鬪諍心息.或爲宣揚所有欲界,皆

如幻化,畢竟性空,畢竟空中,無所諍

競,令彼聞已,鬪諍心息;亦爲宣揚所

有色界,若無色界,若無漏界皆如幻

化,畢竟性空,畢竟空中,無所諍競,令

彼聞已,鬪諍心息.如是菩薩,作是思

惟:我證無上正等覺時,爲諸有情說

如是法,令其永滅一切鬪諍,其心平

等,猶若虛空,不相伺求種種瑕隙.由

斯感得大士夫相所莊嚴身,一切有

情,見者歡喜,互相饒益,乃至證得淸

涼涅槃,離諸戲論,畢竟安樂.

爾時,舍利子問滿慈子言:菩薩、聲聞

二種安忍,應知何者廣大微妙淸淨

殊勝?時,滿慈子便謂具壽舍利子言:

今以現事,詰問尊者,隨意爲答.舍利

子言:隨意詰問,我當爲答.滿慈子言

世閒鏵鐵與贍部金二種光彩,應知

何者廣大微妙淸淨殊勝?舍利子言:

世閒鏵鐵所有光彩,難可方比贍部

眞金,謂贍部金所有光彩,廣大微妙

淸淨殊勝.滿慈子言:聲聞安忍,如世

鏵鐵所有光彩;菩薩安忍,如贍部金

所有光彩,應知二種安忍勝劣差別

之相.何以故?舍利子,聲聞乘人所有

安忍,唯觀色薀乃至識薀,無我、有情、

命者、生者、養者、士夫補特伽羅、意生、

儒童、作者、受者、知者、見者之所引發;

菩薩乘人所有安忍,亦觀色薀乃至

識薀,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀眼處乃至意處,無我、有情、

命者、生者、養者、士夫、補特伽羅、意生、

儒童、作者、受者、知者、見者之所引發,

菩薩乘人所有安忍,亦觀眼處乃至

意處,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀色處乃至法處,無我、有情、

命者、生者、養者、士夫、補特伽羅、意生、

儒童、作者、受者、知者、見者之所引發;

菩薩乘人所有安忍,亦觀色處乃至

法處,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀眼界乃至意界,無我、有情、

命者、生者、養者、士夫、補特伽羅、意生、

儒童、作者、受者、知者、見者之所引發;

菩薩乘人所有安忍,亦觀眼界乃至

意界,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀色界乃至法界,無我、有情、

命者、生者、養者、士夫、補特伽羅、意生

儒童、作者、受者、知者、見者之所引發;

菩薩乘人所有安忍,亦觀色界乃至

法界,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀眼識界乃至意識界,無我、

有情、命者、生者、養者、士夫、補特伽羅、

意生、儒童、作者、受者、知者、見者之所

引發;菩薩乘人所有安忍,亦觀眼識

界乃至意識界,都無自性,無生無滅,

無染無淨,無增無減,本來寂靜之所

引發.是故菩薩所有安忍,廣大微妙

淸淨殊勝,過諸聲聞所有安忍.聲聞

乘人所有安忍,唯觀眼觸乃至意觸,

無我、有情、命者、生者、養者、士夫、補特

伽羅、意生、儒童、作者、受者、知者、見者

之所引發;菩薩乘人所有安忍,亦觀

眼觸乃至意觸,都無自性,無生無滅,

無染無淨,無增無減,本來寂靜之所

引發.是故菩薩所有安忍,廣大微妙

淸淨殊勝,過諸聲聞所有安忍.聲聞

乘人所有安忍,唯觀眼觸爲緣所生

諸受乃至意觸爲緣所生諸受,無我、

有情、命者、生者、養者、士夫、補特伽羅、

意生、儒童、作者、受者、知者、見者之所

引發;菩薩乘人所有安忍,亦觀眼觸

爲緣所生諸受乃至意觸爲緣所生

諸受,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀地界乃至識界,無我、有情、

命者、生者、養者、士夫、補特伽羅、意生、

儒童、作者、受者、知者、見者之所引發;

菩薩乘人所有安忍,亦觀地界乃至

識界,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.聲聞乘人所有

安忍,唯觀無明乃至老死,無我、有情、

命者、生者、養者、士夫、補特伽羅、意生、

儒童、作者、受者、知者、見者之所引發;

菩薩乘人所有安忍,亦觀無明乃至

老死,都無自性,無生無滅,無染無淨,

無增無減,本來寂靜之所引發.是故

菩薩所有安忍,廣大微妙淸淨殊勝,

過諸聲聞所有安忍.

又舍利子,若菩薩摩訶薩,欲證無上

正等菩提,若怨賊來,解身支節,是菩

薩摩訶薩,應作是念:殑伽河沙可知

數量,身之數量難可得知,若所解身,

若能解者,俱色攝故,分數難知,所解

身支,分數極少.如何緣此,應生忿恚?

是菩薩摩訶薩,觀如是義,雖遭怨賊,

解身支節,而能忍受,都無瞋忿怨恨

之心.是諸菩薩摩訶薩衆,隨所發起

安忍之心,迴向趣求一切智智,攝受

安忍波羅蜜多.如是菩薩摩訶薩衆,

應知安忍波羅蜜多,能一切時,常不

捨離.

又舍利子,若菩薩摩訶薩,欲證無上

正等菩提,若有人來捶打訶罵,是菩

薩摩訶薩,應作是念:殑伽河沙可知

數量,我身過患難可得知,謂無始來,

發起種種煩惱惡業,違害理事,諸佛

賢聖共所訶毀,今此人來,捶打訶罵

百分千分乃至鄔波尼殺曇分,未得

其一.如何緣此,應生忿恚?是菩薩摩

訶薩,觀如是義,雖有人來,捶打訶罵,

而能忍受,都無瞋忿怨恨之心.是諸

菩薩摩訶薩衆,隨所發起安忍之心,

迴向趣求一切智智,攝受安忍波羅

蜜多.如是菩薩摩訶薩衆,應知安忍

波羅蜜多,能一切時,常不捨離.又舍

利子,若菩薩摩訶薩,欲證無上正等

菩提,若怨賊來,劫奪財寶,是菩薩摩

訶薩,應作是念:如是財寶,本性皆空,

無所繫屬.如何緣此,應生忿恚?是菩

薩摩訶薩,觀如是義,雖遭怨賊,劫奪

財寶,而心都無瞋忿怨恨.是諸菩薩

摩訶薩衆,隨所發起安忍之心,迴向

趣求一切智智,攝受安忍波羅蜜多.

如是菩薩摩訶薩衆,應知安忍波羅

蜜多,能一切時,常不捨離.

又舍利子,若菩薩摩訶薩,欲證無上

正等菩提,應修其心,令與地、水、火、風、

空等.舍利子言:云何菩薩摩訶薩衆,

欲證無上正等菩提,應修其心,令與

地、水、火、風、空等?滿慈子言:若諸菩薩

摩訶薩衆,欲證無上正等菩提,應修

其心,令如大地、大水、大火、大風、虛空無

所分別.舍利子言:云何菩薩摩訶薩

衆,欲證無上正等菩提,應修其心,令

如大地,無所分別?滿慈子言:譬如大

地,雖以可愛色、香、味、觸,擲置其中,而

都不生高欣喜愛;雖以非愛色、香、味、

觸,擲置其中,而都不生下慼憂恚.如

是菩薩摩訶薩衆,雖遇種種可愛所

緣,而不應生高欣喜愛;雖遇種種不

可愛緣,而不應生下慼憂恚.安忍淨

信,常現在前,猶如大地,平等而轉.故

說菩薩摩訶薩衆,欲證無上正等菩

提,應修其心,令如大地,無所分別.舍

利子言:云何菩薩摩訶薩衆,欲證無

上正等菩提,應修其心,令如大水無

所分別?滿慈子言:譬如大水,雖以可

愛色、香、味、觸,擲置其中,而都不生高

欣喜愛;雖以非愛色、香、味、觸,擲置其

中,而都不生下慼憂恚.如是菩薩摩

訶薩衆,雖遇種種可愛所緣,而不應

生高欣喜愛;雖遇種種不可愛緣,而

不應生下慼憂恚.安忍淨信,常現在

前,猶如大水,平等而轉.故說菩薩摩

訶薩衆,欲證無上正等菩提,應修其

心,令如大水,無所分別.舍利子言:云

何菩薩摩訶薩衆,欲證無上正等菩

提,應修其心,令如大火,無所分別?滿

慈子言:譬如大火,雖以可愛色、香、味、

觸,擲置其中,而都不生高欣喜愛;雖

以非愛色、香、味、觸,擲置其中,而都不

生下慼憂恚.如是菩薩摩訶薩衆,雖

遇種種可愛所緣,而不應生高欣喜

愛;雖遇種種不可愛緣,而不應生下

慼憂恚.安忍淨信,常現在前,猶如大

火,平等而轉.故說菩薩摩訶薩衆,欲

證無上正等菩提,應修其心,令如大

火,無所分別.舍利子言:云何菩薩摩

訶薩衆,欲證無上正等菩提,應修其

心,令如大風,無所分別?滿慈子言:譬

如大風,雖以可愛色、香、味、觸,擲置其

中,而都不生高欣喜愛;雖以非愛色、

香、味、觸,擲置其中,而都不生下慼憂

恚.如是菩薩摩訶薩衆,雖遇種種可

愛所緣,而不應生高欣喜愛;雖遇種

種不可愛緣,而不應生下慼憂恚.安

忍淨信,常現在前,猶如大風,平等而

轉.故說菩薩摩訶薩衆,欲證無上正

等菩提,應修其心,令如大風,無所分

別.舍利子言:云何菩薩摩訶薩衆,欲

證無上正等菩提,應修其心,令如虛

空,無所分別?滿慈子言:譬如虛空,雖

以可愛色、香、味、觸,擲置其中,而都不

生高欣喜愛;雖以非愛色、香、味、觸,擲

置其中,而都不生下慼憂恚.如是菩

薩摩訶薩衆,雖遇種種可愛所緣,而

不應生高欣喜愛;雖遇種種不可愛

緣,而不應生下慼憂恚.安忍淨信,常

現在前,猶如虛空,平等而轉.故說菩

薩摩訶薩衆,欲證無上正等菩提,應

修其心,令如虛空,無所分別.

時,舍利子便問具壽滿慈子言:虛空

無爲,諸菩薩衆,豈無爲攝?滿慈子言:

非菩薩衆是無爲攝,然諸菩薩修行

般若波羅蜜多方便善巧,觀察身心,

與虛空等,令於境界,無所分別,堪修

安忍波羅蜜多.謂諸菩薩摩訶薩衆,

方便善巧,觀察身心無性無㝵,與虛

空等,堪受種種刀杖等觸.如是菩薩

摩訶薩衆,方便善巧,依止般若波羅

蜜多,觀察身心,與虛空等,攝受安忍

波羅蜜多.假使恒時地獄猛火、地獄

刀杖及餘苦具,逼迫其身,亦能忍受,

其心平等,無動無變.如是菩薩摩訶

薩衆,修行般若波羅蜜多,攝受般若

波羅蜜多,觀察身心,與虛空等,堪受

衆苦,無動無變.如是菩薩摩訶薩衆,

堪受衆苦,無動無變,卽是安忍波羅

蜜多.如是菩薩摩訶薩衆,修行般若

波羅蜜多,重苦觸時,便作是念:我從

無始生死已來,雖受身心猛利衆苦,

而由此苦,尚不能得若預流果,若一

來果,若不還果,若阿羅漢果,若獨覺

菩提,況由此苦,能證無上正等菩提?

今我身心所受衆苦,旣爲利樂諸有

情故,定證無上正等菩提.是故我今

應歡喜受.如是菩薩摩訶薩衆,觀此

義故,雖受衆苦,而能發生增上猛利,

歡喜忍受.又舍利子,譬如有人,食百

味食,身心適悅,生勝歡喜.如是菩薩

見乞者來,或求資財,或求身分,或因

捨施,受種種苦,歡喜忍受,身心適悅,

過前適悅,多百千倍.又舍利子,如阿

羅漢若見如來應正等覺,雖漏已盡,

而生殊勝信敬喜心,如是菩薩摩訶

薩衆,見來求者,或乞資財,或乞身分,

心生殊勝信敬歡喜,能深忍受彼所

加害訶罵毀謗種種重苦.隨所發起

安忍心時,迴向趣求一切智智.如是

菩薩摩訶薩衆,由隨發起安忍心時,

迴向趣求一切智智,常不遠離所修

安忍波羅蜜多,與諸有情,作大饒益,

恒無閒斷.又舍利子,諸菩薩摩訶薩,

欲證無上正等菩提,於諸有情,應修

安忍,打不報打,罵不報罵,謗不報謗,

瞋不報瞋,訶不報訶,忿不報忿,恐不

報恐,害不報害,於諸惡事,皆能忍受.

何以故?舍利子,是諸菩薩摩訶薩衆,

恒不捨離一切智心,於諸有情,欲饒

益故.若諸菩薩摩訶薩衆,恒不捨離

一切智心,於諸有情,欲作饒益,假使

身受百千矛䂎,而無一念報害之心,

於彼常生淨信安忍.如是菩薩摩訶

薩衆,修行安忍波羅蜜多,於諸有情,

欲作饒益,定當獲得眞金色身相好

莊嚴,見者歡喜.是故舍利子,菩薩摩

訶薩,皆應精勤修安忍力,忍受一切

加害等苦.若菩薩摩訶薩,修安忍力,

忍受衆苦,攝受安忍波羅蜜多,是菩

薩摩訶薩,遠離生死,近一切智,能與

有情,作大饒益.若菩薩摩訶薩,愛樂

聲聞或獨覺地,是菩薩摩訶薩,當知

退失菩薩安忍波羅蜜多.所以者何?

諸菩薩摩訶薩,寧以自身具受生死

無邊大苦,而不愛著聲聞、獨覺自利

衆善.何以故?舍利子,若菩薩摩訶薩,

愛著聲聞或獨覺地,是菩薩摩訶薩,

當知退失自所行處,行他行處.時,舍

利子便問具壽滿慈子言:云何菩薩

摩訶薩,行他行處?滿慈子言:若菩薩

摩訶薩,住聲聞地或獨覺地,是菩薩

摩訶薩行他行處.若菩薩摩訶薩,起

聲聞作意,或獨覺作意,是菩薩摩訶

薩行他行處.若菩薩摩訶薩,樂著聲

聞相應法教,或樂獨覺相應言論,是

菩薩摩訶薩,行他行處.又舍利子,若

菩薩摩訶薩,樂觀色薀若常若無常,

樂觀受、想、行、識薀若常若無常,是菩

薩摩訶薩,行他行處.若菩薩摩訶薩,

樂觀色薀若樂若苦樂,觀受、想、行、識

薀若樂若苦,是菩薩摩訶薩,行他行

處.若菩薩摩訶薩,樂觀色薀若我若

無我,樂觀受、想、行、識薀若我若無我,

是菩薩摩訶薩,行他行處.若菩薩摩

訶薩,樂觀色薀若淨若不淨,樂觀受、

想、行、識薀若淨若不淨,是菩薩摩訶

薩,行他行處.又舍利子,若菩薩摩訶

薩,樂觀眼處若常若無常,樂觀耳、鼻

舌、身、意處若常若無常,是菩薩摩訶

薩,行他行處.若菩薩摩訶薩,樂觀眼

處若樂若苦,樂觀耳、鼻、舌、身、意處若

樂若苦,是菩薩摩訶薩行他行處.若

菩薩摩訶薩,樂觀眼處若我若無我,

樂觀耳、鼻、舌、身、意處若我若無我,是

菩薩摩訶薩,行他行處.若菩薩摩訶

薩,樂觀眼處若淨若不淨,樂觀耳、鼻、

舌、身、意處若淨若不淨,是菩薩摩訶

薩,行他行處.又舍利子,若菩薩摩訶

薩,樂觀色處若常若無常,樂觀聲、香、

味、觸、法處若常若無常,是菩薩摩訶

薩,行他行處.若菩薩摩訶薩,樂觀色

處若樂若苦,樂觀聲、香、味、觸、法處若

樂若苦,是菩薩摩訶薩,行他行處.若

菩薩摩訶薩,樂觀色處若我若無我,

樂觀聲、香、味、觸、法處若我若無我,是

菩薩摩訶薩,行他行處.若菩薩摩訶

薩,樂觀色處若淨若不淨,樂觀聲、香、

味、觸、法處若淨若不淨,是菩薩摩訶

薩,行他行處.又舍利子,若菩薩摩訶

薩,樂觀眼界若常若無常,樂觀耳、鼻、

舌、身、意界若常若無常,是菩薩摩訶

薩,行他行處.若菩薩摩訶薩,樂觀眼

界若樂若苦,樂觀耳、鼻、舌、身、意界若

樂若苦,是菩薩摩訶薩,行他行處.若

菩薩摩訶薩,樂觀眼界若我若無我,

樂觀耳、鼻、舌、身、意界若我若無我,是

菩薩摩訶薩,行他行處.若菩薩摩訶

薩,樂觀眼界若淨若不淨,樂觀耳、鼻、

舌身意界若淨若不淨,是菩薩摩訶薩,

行他行處.又舍利子,若菩薩摩訶薩,

樂觀色界若常若無常,樂觀聲、香、味、

觸、法界若常若無常,是菩薩摩訶薩,

行他行處.若菩薩摩訶薩,樂觀色界

若樂若苦,樂觀聲、香、味、觸、法界若樂

若苦,是菩薩摩訶薩,行他行處.若菩

薩摩訶薩,樂觀色界若我若無我,樂

觀聲、香、味、觸、法界若我若無我,是菩

薩摩訶薩,行他行處.若菩薩摩訶薩,

樂觀色界若淨若不淨,樂觀聲、香、味、

觸、法界若淨若不淨,是菩薩摩訶薩,

行他行處.又舍利子,若菩薩摩訶薩,

樂觀眼識界若常若無常,樂觀耳、鼻、

舌、身、意識界若常若無常,是菩薩摩

訶薩,行他行處.若菩薩摩訶薩,樂觀

眼識界若樂若苦樂,觀耳、鼻、舌、身、意

識界若樂若苦,是菩薩摩訶薩,行他

行處.若菩薩摩訶薩,樂觀眼識界若

我若無我,樂觀耳、鼻、舌、身、意識界若

我若無我,是菩薩摩訶薩,行他行處.

若菩薩摩訶薩,樂觀眼識界若淨若

不淨,樂觀耳、鼻、舌、身、意識界若淨若

不淨,是菩薩摩訶薩,行他行處.

時,舍利子復問具壽滿慈子言:云何

菩薩摩訶薩,行自行處?滿慈子言:若

菩薩摩訶薩,修行六種波羅蜜多,一

切智智相應作意,是菩薩摩訶薩,行

自行處.若菩薩摩訶薩,修行六種波

羅蜜多,一切惡魔不能得便.譬如野

干,於諸龜鼈,不能得便,不得便故,所

行自在.如是菩薩摩訶薩衆,修行六

種波羅蜜多,一切惡魔不能得便,不

得便故,所行自在.又舍利子,假使惡

魔,普化三千大千世界諸有情類,皆

爲惡魔,一一惡魔,各有爾所魔軍眷

屬,前後圍遶,來至菩薩摩訶薩所,是

菩薩摩訶薩,修行六種波羅蜜多,彼

諸惡魔,不能得便,不得便故,所行自

在.譬如野干,於諸龜鼈,不能得便,不

得便故,所行自在.是故舍利子,菩薩

摩訶薩,應如是學:我心不應遠離六

種波羅蜜多,若心不離如是六種波

羅蜜多,一切惡魔不能得便,不得便

故,所行自在.時,舍利子復問具壽滿

慈子言:云何菩薩摩訶薩,於諸魔事,

應如實知?滿慈子言:若菩薩摩訶薩,

不樂聽聞波羅蜜多相應法教,當知

是爲諸惡魔事.又舍利子,若菩薩摩

訶薩,不樂受持波羅蜜多相應法教,

當知是爲諸惡魔事.又舍利子,若菩

薩摩訶薩,不樂讀誦波羅蜜多相應

法教,當知是爲諸惡魔事.又舍利子,

若菩薩摩訶薩,不樂思惟波羅蜜多

相應法教,當知是爲諸惡魔事.又舍

利子,若菩薩摩訶薩,不樂修行波羅

蜜多相應法行,當知是爲諸惡魔事.

諸菩薩摩訶薩,覺此事已,作是思惟:

定是惡魔方便,障㝵我心所求一切

智智.我今不應隨彼所欲,應勤修學

波羅蜜多.是菩薩摩訶薩,於彼惡魔,

不應忿恚,亦不應起不堪忍心.若如

是行,卽爲安忍波羅蜜多.此菩薩摩

訶薩,應作是念:我證無上正等覺時,

當爲有情,說能永斷貪、瞋、癡法,是故

今者,於彼惡魔,不應忿恚.若時,菩薩

摩訶薩,得如是念,爾時,菩薩摩訶薩,

勝諸惡魔,自在修行布施、淨戒、安忍、

精進、靜慮、般若波羅蜜多,若時,菩薩

摩訶薩一切智智相應作意不現在

前是時,菩薩摩訶薩,應作是念:我於

今者,勿行非處,令我不憶一切智智.

如是菩薩,應自責心:我於今者,虛費

時日.時,舍利子便問具壽滿慈子言:

齊何,名爲虛費時日?滿慈子言:若菩

薩摩訶薩,於此六種波羅蜜多,隨一

現行,不能憶念一切智智,不能迴向

一切智智,是菩薩摩訶薩虛費時日,

損時日果.若菩薩摩訶薩,於此六種

波羅蜜多,隨一現行,或第二日,或第

三日,乃能憶念一切智智,及能迴向

一切智智.是菩薩摩訶薩,雖有所犯,

而得名爲有時日果.

爾時,舍利子問滿慈子言:菩薩安忍

與阿羅漢所有安忍,有何差別?滿慈

子言:今問尊者妙高山王與小芥子,

大小高下輕重何別?舍利子言:無量

差別.滿慈子言:菩薩安忍與阿羅漢

所有安忍,亦復如是,不應爲問.又舍

利子,於意云何?大海中水,一毛端水

何者爲多?舍利子言:大海中水,一毛

端水,百分千分乃至鄔波尼殺曇分,

亦未能比其量多少.滿慈子言:菩薩

安忍與阿羅漢所有安忍,亦復如是,

百分千分乃至鄔波尼殺曇分,亦未

能比其量多少.是故不應作如是問.

爾時,佛讚滿慈子言:善哉,善哉!如汝

所說.汝承佛力,善說安忍波羅蜜多.

若取菩薩摩訶薩忍,其量大小,校量

聲聞、獨覺忍者,則爲欲取如來之忍,

其量大小,校量聲聞、獨覺等忍.所以

者何?諸菩薩衆所成就忍,其量無邊,

不應校量聲聞等忍.

爾時,佛告阿難陁言:汝應受持如滿

慈子所說菩薩摩訶薩衆所修安忍

波羅蜜多,勿令忘失.阿難陁曰:唯然.

世尊,我已受持如滿慈子所說菩薩

摩訶薩衆所修安忍波羅蜜多,必不

忘失.時,薄伽梵說是經已,具壽滿慈

子、具壽舍利子、具壽阿難陁及餘聲

聞,諸菩薩衆幷餘一切天、龍、藥叉、阿素

洛等,聞佛所說,皆大歡喜,信受奉行.

大般若波羅蜜多經卷第五百八十九

己亥歲高麗國大藏都監奉

勅雕造

大般若經第十四會勤波羅蜜多分序 李

西明寺沙門 玄則 撰

觀夫至運無動,妙警伊寂,梵輪冥退

轉之規,慈航虛下濟之影,斯進德所

以爲貴,勤音所由而作也.其有揭情

區而遠荷,指覺地以高驤,比擐甲之

精堅,同策駟之遄夙,則必任善以爲

軛引之無窮之路,委身而作隸,驅之

罔極之期.微五欲之宴安,乃三塗之

酖毒,從四修之勞悴,寔萬德之光敷.

惟夫淺溜穿石,小滴盈器,鑽燧之勤,

斷幹之漸,皆積微不已,故在著可觀.

蚓弱質而飮泉,蟹壯容而寄穴,驊鑣

怠矣,駑駕先之,矧乎摩訶衍心,波羅

蜜行,其於勉刻,豈忘動靜?故能千界

如燬,詢一句以投之;萬流方割,拯一命

而游之.假使駐補處以三祇,終競勇

於初發;雖復澹卽空於萬行,乃均熾

於昔耽;不端倪其所欲行,不翹佇其

所當證.撫塵劫之修如瞬,仍加渴日;

視砂界之赴,若鄰猶殷夙夜.故精進

之於諸度也,若銜捶之在群馭焉.正

勤之於道品也,若鹽梅之資列鼎焉.

正法源底,由之而至;聖人能事,於茲

而畢.然後聞舍利之談覺支,則輟賞

無地;憶底沙之流讚頌,則勃興斯在.

三練之業允該,六意之修奚極?緬惟

景躅,豈遑寧處?載詠玄章,益荷昭趣.

文乃單卷,事非重譯,庶將貿寸陰以

尺璧,甘夕死於朝聞矣.

大般若波羅蜜多經卷第五百九十 李

三藏法師玄奘奉 詔譯

第十四精進波羅蜜多分

如是我聞.一時,薄伽梵在室羅筏,住

誓多林給孤獨園,與大苾芻衆千二

百五十人俱.爾時,具壽滿慈子白佛

言:世尊,若菩薩摩訶薩,欲證無上正

等菩提,云何方便安住精進波羅蜜

多?爾時,世尊告滿慈子:若菩薩摩訶

薩,欲證無上正等菩提,初發心時,應

作是念:我諸所有若身若心,先應爲

他,作饒益事,當令一切所願滿足.譬

如僮僕,應作是念:行住坐臥,皆當任

主,不應自在而有所作;欲從其舍,往

市廛等,先諮問主,然後方出;所須飮

食許乃受用諸有所爲皆隨主欲如

是菩薩摩訶薩衆,欲證無上正等菩

提,最初發心,應作是念:我之所有若

身若心,皆不應令自在而轉;隨他所

有饒益事業,一切皆當爲其成辦.如

是菩薩摩訶薩衆,依止精進波羅蜜

多,不離精進波羅蜜多,誓爲有情,作

所應作.諸菩薩摩訶薩,皆於精進波

羅蜜多,應如是住.譬如馬寶,若人乘

御,便作是念:我今,不應令乘御人,身

支搖動,疲倦勞苦,或損嚴具,盤迴去

住遲速任人將護其人不令緣我起

瞋忿等種種過失.如是菩薩摩訶薩

衆,欲行精進波羅蜜多,不隨己心而

有所作,隨他意樂,爲作饒益,仍將護

彼,令於我身,不起一切煩惱惡業.彼

於菩薩摩訶薩衆,雖先無恩,而諸菩

薩摩訶薩衆,作報恩想,爲彼成辦種

種事業.如是菩薩摩訶薩衆,爲成精

進波羅蜜多,將護他心,隨他意轉,爲

作種種利益安樂.如是菩薩摩訶薩

衆,攝受精進波羅蜜多,作諸有情利

益安樂,如己事業,常無厭倦.是爲菩

薩摩訶薩衆安住精進波羅蜜多.

又滿慈子,若菩薩摩訶薩,爲疾證得

一切智智與諸有情作大饒益常勤

修學布施、淨戒、安忍、精進、靜慮、般若

波羅蜜多,心無退轉,是菩薩摩訶薩,

安住精進波羅蜜多.若菩薩摩訶薩,

爲疾證得一切智智,與諸有情,作大

饒益,常勤修學內空、外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空觀,心無退

轉,是菩薩摩訶薩,安住精進波羅蜜

多.若菩薩摩訶薩,爲疾證得一切智

智,與諸有情,作大饒益,常勤修學諸

法眞如、法界、法性、不虛妄性、不變異

性、平等性、離生性、法定、法住、實際、虛

空界、不思議界觀,心無退轉,是菩薩

摩訶薩,安住精進波羅蜜多.若菩薩

摩訶薩,爲疾證得一切智智,與諸有

情,作大饒益,常勤修學無明緣行,行

緣識,識緣名色,名色緣六處,六處緣

觸,觸緣受,受緣愛,愛緣取,取緣有,有

緣生,生緣老死愁歎苦憂惱觀,心無

退轉,是菩薩摩訶薩,安住精進波羅

蜜多.若菩薩摩訶薩,爲疾證得一切

智智,與諸有情,作大饒益,常勤修學

無明滅故行滅,行滅故識滅,識滅故

名色滅,名色滅故六處滅,六處滅故

觸滅,觸滅故受滅,受滅故愛滅,愛滅

故取滅,取滅故有滅,有滅故生滅,生

滅故老死愁歎苦憂惱滅觀,心無退

轉,是菩薩摩訶薩,安住精進波羅蜜

多.若菩薩摩訶薩,爲疾證得一切智

智,與諸有情,作大饒益.常勤修學若

苦若無常,若空若無我,苦聖諦觀;若

因若集,若生若緣,集聖諦觀;若滅若

靜,若妙若離,滅聖諦觀;若道若如,若

行若出,道聖諦觀.心無退轉,是菩薩

摩訶薩,安住精進波羅蜜多.若菩薩

摩訶薩,爲疾證得一切智智,與諸有

情,作大饒益,常勤修學四靜慮、四無

量、四無色定,心無退轉,是菩薩摩訶

薩,安住精進波羅蜜多.若菩薩摩訶

薩,爲疾證得一切智智,與諸有情,作

大饒益,常勤修學四念住、四正斷、四

神足、五根、五力、七等覺支、八聖道支,

心無退轉,是菩薩摩訶薩,安住精進

波羅蜜多.若菩薩摩訶薩,爲疾證得

一切智智,與諸有情,作大饒益,常勤

修學空、無相、無願解脫門,心無退轉,

是菩薩摩訶薩,安住精進波羅蜜多.

若菩薩摩訶薩,爲疾證得一切智智,

與諸有情,作大饒益,常勤修學八解

脫、八勝處、九次第定、十遍處,心無退

轉,是菩薩摩訶薩,安住精進波羅蜜

多.若菩薩摩訶薩,爲疾證得一切智

智,與諸有情,作大饒益,常勤修學一

切陁羅尼門、一切三摩地門,心無退

轉,是菩薩摩訶薩,安住精進波羅蜜

多.若菩薩摩訶薩,爲疾證得一切智

智,與諸有情,作大饒益,常勤修學淨

觀地、種姓地、第八地、具見地、薄地、離

欲地、已辦地、獨覺地、菩薩地、如來地

智,心無退轉,是菩薩摩訶薩,安住精

進波羅蜜多.若菩薩摩訶薩,爲疾證

得一切智智,與諸有情,作大饒益,常

勤修學若勝解行地,若極喜地,若離

垢地,若發光地,若焰慧地,若極難勝

地,若現前地,若遠行地,若不動地,若

善慧地,若法雲地,若等覺地,心無退

轉,是菩薩摩訶薩,安住精進波羅蜜

多.若菩薩摩訶薩,爲疾證得一切智

智,與諸有情,作大饒益,常勤修學淸

淨五眼、六勝神通,心無退轉,是菩薩

摩訶薩,安住精進波羅蜜多.若菩薩

摩訶薩,爲疾證得一切智智,與諸有

情,作大饒益,常勤修學如來十力、四

無所畏、四無㝵解、大慈、大悲、大喜、大

捨及十八佛不共法等無邊佛法,心

無退轉,是菩薩摩訶薩,安住精進波

羅蜜多.

又滿慈子,若菩薩摩訶薩,爲令佛土

最極嚴淨,久處生死,修諸功德,心無

退轉,是菩薩摩訶薩,安住精進波羅

蜜多.若菩薩摩訶薩,爲多成熟諸有

情類,久處生死,修諸功德,心無退轉,

是菩薩摩訶薩,安住精進波羅蜜多.

若菩薩摩訶薩,初發無上正等覺心,

假使三千大千世界諸有情類,皆成

菩薩,或一生所繫,或二生所繫,或三

生所繫,或四生所繫,當得成佛,作如

是言:汝應精勤修菩薩行,先證無上

正等菩提,然後我當證無上覺.爾時,

菩薩隨彼所言,精勤勇猛,心無怯懼,

是菩薩摩訶薩,安住精進波羅蜜多.

若菩薩摩訶薩,或一生所繫,或二生

所繫,或三生所繫,或四生所繫,當得

成佛,假使三千大千世界諸有情類,

初發無上正等覺心,作如是言:汝當

待我先證無上正等菩提,然後乃應

證無上覺.爾時,菩薩隨彼所言,久住

生死,心無退屈,是菩薩摩訶薩,安住

精進波羅蜜多.若菩薩摩訶薩,見乞

者來,有所求索,面不頻蹙,眼無瞋相,

但作是念:如是有情,順我所求一切

智智,速作方便,勤求施與,是菩薩摩

訶薩,安住精進波羅蜜多.若菩薩摩

訶薩,爲一有情,得安樂故,或經一劫,

或一劫餘,大地獄中,受諸劇苦,身無

動轉,心不退屈,是菩薩摩訶薩,安住

精進波羅蜜多.若菩薩摩訶薩,假使

晝夜量同大劫,積此晝夜,復成大劫

設經如是殑伽沙數大劫時分,處大

地獄,受諸劇苦,由受斯苦,令一有情,

得出地獄生於善趣菩薩爾時歡喜

爲受,是菩薩摩訶薩,安住精進波羅

蜜多.若菩薩摩訶薩,聞說是事,踊躍

歡喜,誓能爲受,心無退屈,當知名爲

精進菩薩,安住精進波羅蜜多.若菩

薩摩訶薩,聞如是事,其心怯弱,不生

歡喜,欲受行心,當知名爲懈怠菩薩.

若菩薩摩訶薩,聞諸善事,心心相續,

愛樂受行,當知名爲精進菩薩,安住

精進波羅蜜多.若菩薩摩訶薩,聞諸

善事,不能繫念,相續受行,當知名爲

懈怠菩薩.

又滿慈子,若菩薩摩訶薩,假使於此

贍部洲地,從一處掃,漸至餘方,周帀

掃已,還至本處,若生是念:我久離此.

當知名爲懈怠菩薩.若菩薩摩訶薩,

爲此事已,作是念言:我極速疾還來

至此.當知名爲精進菩薩,安住精進

波羅蜜多.若菩薩摩訶薩,於窣堵波,

營搆修理,經一日已,作是念言:云何

此日時極長久?當知名爲懈怠菩薩.

若菩薩摩訶薩,爲此事已,作是念言:

云何此日如彈指頃?當知名爲精進

菩薩,安住精進波羅蜜多.若菩薩摩

訶薩,於僧伽藍,營搆修理,經一日已,

作是念言:云何此日時極長久?當知

名爲懈怠菩薩.若菩薩摩訶薩,爲此

事已,作是念言:云何此日如彈指頃?

當知名爲精進菩薩,安住精進波羅

蜜多.若菩薩摩訶薩,觀經半年所作

事業,生長久想,當知名爲懈怠菩薩.

若菩薩摩訶薩,觀經半年所作事業,

謂如一日所作事業,當知名爲精進

菩薩,安住精進波羅蜜多.若菩薩摩

訶薩,觀經一年所作事業,生長久想,

當知名爲懈怠菩薩.若菩薩摩訶薩,

觀經一年所作事業,謂如一日所作

事業,當知名爲精進菩薩,安住精進

波羅蜜多.若菩薩摩訶薩,觀經半劫

所作事業,生長久想,當知名爲懈怠

菩薩.若菩薩摩訶薩,觀經半劫所作

事業,謂如一日所作事業,當知名爲

精進菩薩,安住精進波羅蜜多.若菩

薩摩訶薩,觀經一劫所作事業,生長

久想,當知名爲懈怠菩薩.若菩薩摩

訶薩,觀經一劫所作事業,謂如一日

所作事業,當知名爲精進菩薩,安住

精進波羅蜜多.

又滿慈子,諸菩薩摩訶薩,修菩提行,

不應思惟劫數多少,謂我經於爾所

劫數,當證無上正等菩提.若菩薩摩

訶薩,思惟劫數,而作分限,精勤勇猛

修菩提行,求證無上正等菩提,當知

名爲懈怠菩薩.若菩薩摩訶薩,作是

思惟:設經無量無邊大劫,精進勇猛

修菩提行,方證無上正等菩提,我定

不應心生退屈,勤求無上正等菩提.

當知名爲精進菩薩,安住精進波羅

蜜多,修行精進波羅蜜多,令速圓滿,

遠離生死,疾能證得一切智智,與諸

有情,作大饒益.若菩薩摩訶薩,思惟

劫數,而作分限,雖極勇猛常勤修學

布施、淨戒、安忍、精進、靜慮、般若波羅

蜜多,而亦名爲懈怠菩薩.若菩薩摩

訶薩,作是思惟:設經無量無邊大劫,

最極勇猛常勤修學布施、淨戒、安忍、

精進、靜慮、般若波羅蜜多,乃得圓滿,

方證無上正等菩提,我定不應心生

退屈.當知名爲精進菩薩,安住精進

波羅蜜多,疾能證得一切智智.若菩

薩摩訶薩,思惟劫數,而作分限,雖極

勇猛常勤修學內空、外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空智,而亦名

爲懈怠菩薩.若菩薩摩訶薩,作是思

惟:設經無量無邊大劫,最極勇猛常

勤修學內空乃至無性自性空智,乃

得圓滿,方證無上正等菩提,我定不

應心生退屈.當知名爲精進菩薩,安

住精進波羅蜜多,疾能證得一切智

智.若菩薩摩訶薩,思惟劫數,而作分

限,雖極勇猛常勤修學諸法眞如、法

界、法性、不虛妄性、不變異性、平等性、

離生性、法定、法住、實際、虛空界、不思

議界智,而亦名爲懈怠菩薩.若菩薩

摩訶薩,作是思惟:設經無量無邊大

劫,最極勇猛,常勤修學諸法眞如乃

至不思議界智,乃得圓滿,方證無上

正等菩提,我定不應心生退屈.當知

名爲精進菩薩,安住精進波羅蜜多,

疾能證得一切智智.若菩薩摩訶薩,

思惟劫數,而作分限,雖極勇猛.常勤

修學無明緣行,行緣識,識緣名色,名

色緣六處,六處緣觸,觸緣受,受緣愛,

愛緣取,取緣有,有緣生,生緣老死智,

而亦名爲懈怠菩薩.若菩薩摩訶薩,

作是思惟:設經無量無邊大劫,最極

勇猛常勤修學無明緣行乃至生緣

老死智,乃得圓滿,方證無上正等菩

提,我定不應心生退屈.當知名爲精

進菩薩,安住精進波羅蜜多,疾能證

得一切智智.若菩薩摩訶薩,思惟劫

數,而作分限,雖極勇猛,常勤修學無

明滅故行滅,行滅故識滅,識滅故名

色滅,名色滅故六處滅,六處滅故觸

滅,觸滅故受滅,受滅故愛滅,愛滅故

取滅,取滅故有滅,有滅故生滅,生滅

故老死滅智,而亦名爲懈怠菩薩.若

菩薩摩訶薩,作是思惟:設經無量無

邊大劫,最極勇猛,常勤修學無明滅

故行滅乃至生滅故老死滅智,乃得

圓滿,方證無上正等菩提,我定不應

心生退屈.當知名爲精進菩薩,安住

精進波羅蜜多,疾能證得一切智智.

若菩薩摩訶薩,思惟劫數,而作分限,

雖極勇猛,常勤修學若苦,若無常,若

空,若無我苦聖諦智,若因,若集,若生,

若緣集聖諦智;若滅,若靜,若妙,若離

滅聖諦智;若道,若如,若行,若出道聖

諦智,而亦名爲懈怠菩薩.若菩薩摩

訶薩,作是思惟:設經無量無邊大劫,

最極勇猛,常勤修學若苦若無常若

空若無我苦聖諦智乃至若道若如

若行若出道聖諦智,乃得圓滿,方證

無上正等菩提,我定不應心生退屈.

當知名爲精進菩薩,安住精進波羅

蜜多,疾能證得一切智智.若菩薩摩

訶薩,思惟劫數,而作分限,雖極勇猛,

常勤修學四靜慮、四無量、四無色定,

而亦名爲懈怠菩薩.若菩薩摩訶薩,

作是思惟:設經無量無邊大劫,最極

勇猛常勤修學四靜慮、四無量、四無

色定,乃得圓滿,方證無上正等菩提,

我定不應心生退屈.當知名爲精進

菩薩,安住精進波羅蜜多,疾能證得

一切智智.若菩薩摩訶薩,思惟劫數,

而作分限,雖極勇猛,常勤修學四念

住、四正斷、四神足、五根、五力、七等覺

支、八聖道支,而亦名爲懈怠菩薩.若

菩薩摩訶薩,作是思惟:設經無量無

邊大劫,最極勇猛,常勤修學四念住

乃至八聖道支,乃得圓滿,方證無上

正等菩提,我定不應心生退屈.當知

名爲精進菩薩,安住精進波羅蜜多

疾能證得一切智智.若菩薩摩訶薩,

思惟劫數,而作分限,雖極勇猛常勤

修學三解脫門,而亦名爲懈怠菩薩.

若菩薩摩訶薩,作是思惟:設經無量

無邊大劫,最極勇猛,常勤修學三解

脫門,乃得圓滿,方證無上正等菩提,

我定不應心生退屈.當知名爲精進

菩薩,安住精進波羅蜜多,疾能證得

一切智智.若菩薩摩訶薩,思惟劫數,

而作分限,雖極勇猛,常勤修學八解

脫、八勝處、九次第定、十遍處,而亦名

爲懈怠菩薩.若菩薩摩訶薩,作是思

惟:設經無量無邊大劫,最極勇猛常

勤修學八解脫乃至十遍處,乃得圓

滿,方證無上正等菩提,我定不應心

生退屈.當知名爲精進菩薩,安住精

進波羅蜜多,疾能證得一切智智.若

菩薩摩訶薩,思惟劫數,而作分限,雖

極勇猛,常勤修學陁羅尼門、三摩地

門,而亦名爲懈怠菩薩.若菩薩摩訶

薩,作是思惟:設經無量無邊大劫,最

極勇猛,常勤修學陁羅尼門、三摩地

門,乃得圓滿,方證無上正等菩提,我

定不應心生退屈.當知名爲精進菩

薩,安住精進波羅蜜多,疾能證得一

切智智.若菩薩摩訶薩,思惟劫數,而

作分限,雖極勇猛,常勤修學諸菩薩

地及諸地智,而亦名爲懈怠菩薩.若

菩薩摩訶薩,作是思惟:設經無量無

邊大劫,最極勇猛,常勤修學諸菩薩

地及諸地智,乃得圓滿,方證無上正

等菩提,我定不應心生退屈.當知名

爲精進菩薩,安住精進波羅蜜多,疾

能證得一切智智.若菩薩摩訶薩,思

惟劫數,而作分限,雖極勇猛,常勤修

學淸淨五眼、六勝神通,而亦名爲懈

怠菩薩.若菩薩摩訶薩,作是思惟:設

經無量無邊大劫,最極精進,常勤修

學淸淨五眼、六勝神通,乃得圓滿,方

證無上正等菩提,我定不應心生退

屈.當知名爲精進菩薩,安住精進波

羅蜜多,疾能證得一切智智.若菩薩

摩訶薩,思惟劫數,而作分限,雖極勇

猛,常勤修學如來十力、四無所畏、四

無㝵解,而亦名爲懈怠菩薩.若菩薩

摩訶薩,作是思惟:設經無量無邊大

劫,最極勇猛,常勤修學如來十力、四

無所畏、四無㝵解,乃得圓滿,方證無

上正等菩提,我定不應心生退屈.當

知名爲精進菩薩,安住精進波羅蜜

多,疾能證得一切智智.若菩薩摩訶

薩,思惟劫數,而作分限,雖極勇猛,常

勤修學大慈、大悲、大喜、大捨、十八佛

不共法,而亦名爲懈怠菩薩.若菩薩

摩訶薩,作是思惟:設經無量無邊大

劫,最極勇猛,常勤修學大慈、大悲、大

喜、大捨、十八佛不共法,乃得圓滿,方

證無上正等菩提,我定不應心生退

屈.當知名爲精進菩薩,安住精進波

羅蜜多,疾能證得一切智智.若菩薩

摩訶薩,思惟劫數,而作分限,雖極勇

猛,常勤修學無忘失法、恒住捨性,而

亦名爲懈怠菩薩.若菩薩摩訶薩,作

是思惟:設經無量無邊大劫,最極勇

猛常勤修學無忘失法、恒住捨性,乃

得圓滿,方證無上正等菩提,我定不

應心生退屈.當知名爲精進菩薩,安

住精進波羅蜜多,疾能證得一切智

智.若菩薩摩訶薩,思惟劫數,而作分

限,雖極勇猛,常勤修學一切智、道相

智、一切相智,而亦名爲懈怠菩薩.若

菩薩摩訶薩,作是思惟:設經無量無

邊大劫,最極勇猛,常勤修學一切智、

道相智、一切相智,乃得圓滿,方證無

上正等菩提,我定不應心生退屈.當

知名爲精進菩薩,安住精進波羅蜜

多,疾能證得一切智智.若菩薩摩訶

薩,思惟劫數,而作分限,雖極勇猛,常

勤修學一切菩薩摩訶薩,行而亦名

爲懈怠菩薩.若菩薩摩訶薩,作是思

惟:設經無量無邊大劫,最極勇猛,常

勤修學一切菩薩摩訶薩行,乃得圓

滿,方證無上正等菩提,我亦不應心

生退屈.當知名爲精進菩薩,安住精

進波羅蜜多,疾能證得一切智智.

又滿慈子,若菩薩摩訶薩,有勸請言:

汝當爲我一日析破妙高山王.若反

問言:山王何量?汝遣我析爲幾分耶?

當知名爲懈怠菩薩.若作是念:妙高

山王,隨量大小,我能一日,爲汝析破,

量同芥子,或如極微,雖經多時,乃能

析破,而彼意謂如彈指頃.當知名爲

精進菩薩.若菩薩摩訶薩,作是思惟:

假使殑伽沙數大劫,爲一晝夜,積此

晝夜,復成大劫,設經如是無量大劫,

修菩薩行,乃證無上正等菩提,我於

此中,心尚無退,況無是事,而不勤求?

當知名爲精進菩薩.若菩薩摩訶薩,

聞說如是精進相時,歡喜踊躍,心無

怯懼,當知名爲精進菩薩.若菩薩摩

訶薩,聞說如是精進相時,其心退沒,

深生恐怖,當知名爲懈怠菩薩,不能

疾得一切智智.若菩薩摩訶薩,聞說

精進波羅蜜多,作是思惟:何時成就

如是難證殊勝功德?當知名爲懈怠

菩薩.若菩薩摩訶薩,聞說精進波羅

蜜多,作是思惟:如是功德,我皆具有,

我定應修,令至彼岸.當知名爲精進

菩薩.若菩薩摩訶薩,有來乞手,或足

或頭,便作是念:我若施彼,便爲無手,

無足無頭.當知名爲懈怠菩薩.若菩

薩摩訶薩,有來乞手,或足或頭,便作

是念:我捨與彼,當得天人、阿素洛等

無上微妙手足及頭.當知名爲精進

菩薩.若菩薩摩訶薩,有乞眼耳,便作

是念我:施與之,便無眼耳.當知名爲

懈怠菩薩.若菩薩摩訶薩,有乞眼耳,

便作是念:我施與彼,當得天人、阿素

洛等無上眼耳,猶如勝智.當知名爲

精進,菩薩遠離二乘,近一切智.若菩

薩摩訶薩,有乞身分種種支節,便作

是念:我若施彼,便闕身分種種支節.

當知名爲懈怠菩薩.若菩薩摩訶薩,

有乞身分種種支節,便作是念:我若

施彼,當得天人阿素洛等無上佛法,

一切智法身分支節.當知名爲精進

菩薩.若菩薩摩訶薩,諸乞者來,種種

求索,便作是念:乞者甚多,如何皆令

意願滿足?當知名爲懈怠菩薩.若菩

薩摩訶薩,諸乞者來,種種求索,便作

是念:此未爲多,假使殑伽沙數世界

諸有情類,於一日中,俱至我所,種種

求索,我當方便,求覓珍財,普施與之,

皆令滿足,況今爾許而不能施?當知

名爲精進菩薩.所以者何?諸菩薩摩

訶薩,爲欲引顯無量佛法、一切智法,

非以有量精進、布施,可能引顯無量

佛法、一切智法,要被無量精進、布施

廣大甲冑,乃能引顯無量佛法、一切

智法.譬如有人,欲度大海,要先備辦

多踰繕那,多百踰繕那,多千踰繕那,

多百千踰繕那種種資糧,然後能度.

如是菩薩摩訶薩衆,欲證無上正等

菩提,要經無量百千俱胝那庾多劫,

修集資糧,然後乃證.若菩薩摩訶薩,

作是思惟:我當有量有邊大劫,求證

無上正等菩提.當知名爲懈怠菩薩.

若菩薩摩訶薩,作是思惟:我當無量

無邊大劫,求證無上正等菩提.當知

名爲精進菩薩.

爾時,滿慈子白佛言:世尊,諸菩薩摩

訶薩如是精進,豈名爲難?世尊告言:

汝謂菩薩摩訶薩衆,如是精進,非爲

難耶?滿慈子言:諸菩薩摩訶薩如是

精進,我謂非難.所以者何?佛說諸法

皆如幻事.樂受、苦受及助受法旣如

幻事,菩薩已能通達如是諸法實性,

精進何難?爾時,世尊告滿慈子:當知

菩薩摩訶薩衆,雖知諸法皆如幻事,

而能發起身心精進,安住精進波羅

蜜多,求大菩提,常無萎歇.由此菩薩

摩訶薩衆如是精進,最極爲難.時,滿

慈子便白佛言:甚奇,世尊.希有,善逝.

善說菩薩摩訶薩衆精進甚難.當知

菩薩摩訶薩衆,能爲難事.雖知諸法

都無所有,而求無上正等菩提,欲爲

無邊諸有情類,說能永斷無智正法.

然諸無智,實無所有,亦無實法,能令

無智取之爲我及爲我所,亦無有情,

能作是念:此是眞實我及我所.如是

無智緣合故生,而實無生;緣離故滅,

而實無滅.若菩薩摩訶薩,雖如是知,

而心無退,是菩薩摩訶薩,安住精進

波羅蜜多.當知名爲精進菩薩.若菩

薩摩訶薩,作如是念:諸法皆空,我今

何爲發起精進波羅蜜多?當知名爲

懈怠菩薩.若菩薩摩訶薩,作如是念:

以一切法畢竟空故我求無上正等

菩提;覺諸法空,爲有情說,令脫五趣

生死衆苦.當知名爲精進菩薩.若菩

薩摩訶薩,作如是念:生死無際,我豈

能令皆得滅度?當知名爲懈怠菩薩.

若菩薩摩訶薩,作如是念:生死無始,

而容有終,我寧不能皆令滅度?假使

精進求大菩提,如無始來所經劫數,

然後乃證,我尚應求,況當不經爾所

劫數?復作是念:若諸菩薩,愛樂修習

一切智智相應作意如發心頃已度

晝夜、半月、一月時年雙等,不覺不知.

若諸菩薩,愛樂修習布施、淨戒、安忍、

精進、靜慮、般若波羅蜜多,令心淸淨,

都不作意,覺爾所時已,度晝夜、半月、

一月、時年雙等.是故菩提,求甚易得.

不應怖畏精進長時.當知名爲精進

菩薩.譬如長者,求多珍財,晝夜精勤,

思惟方便,常作是念:我於何時,多獲

珍財,遂本所願?由斯無暇求諸飮食.

如是菩薩摩訶薩.衆,欲令六種波羅

蜜多,心得淸淨,精勤修習一切智智

相應作意,如發心頃已,度晝夜、半月、

一月、時年雙等,常作是念:何時當得

一切智寶,饒益有情?

時,滿慈子便白佛言:諸菩薩衆,能被

如是大精進甲,勤求無上佛功德寶,

饒益有情,實如世尊常所宣說,一切

菩薩,能爲難事.爾時佛告滿慈子言:

我觀世閒天人等衆,無有成就希有

功德,如諸菩薩摩訶薩衆.唯除如來

應正等覺.時,滿慈子便從座起,偏覆

左肩,右膝著地,合掌恭敬,作如是言:

東南西北、四維上下無邊世界,住菩

薩乘諸有情類,未發無上菩提心者,

願速發心;已發無上菩提心者,願永

不退;若於無上正等菩提,已不退者

願速圓滿一切智智.爾時,佛告滿慈

子言:汝觀何義,願諸菩薩速當圓滿

一切智智?滿慈子言:若無菩薩,則無

諸佛出現世閒;若無諸佛出現世閒,

則無菩薩及聲聞衆.要有菩薩修菩

薩行,乃有諸佛出現世閒;以有諸佛

出現世閒,便有菩薩及聲聞衆.譬如

大樹,由有根莖,便有枝葉;由有枝葉,

便有花果由有花果復生大樹如是

世閒由有;菩薩便有,諸佛出現.世閒

由有,諸佛出現,世閒便有菩薩及聲;

聞衆由有菩薩修菩,薩行復有如來

應正.等覺出現世閒作大,饒益爾時

佛讚滿慈子言善哉,善哉如汝.所說,

爾時佛告阿難:陁言,汝應!受持諸菩.

薩衆,被精進甲所修:精進波羅蜜多

勿令,忘失阿難,陁曰唯然世尊我已,

受持諸菩薩衆被精進甲所修精進

波羅蜜多必不,忘失時薄,伽梵說是

經已具壽,滿慈子具.壽,舍利子具壽

阿難,陁及餘聲聞、諸菩薩衆幷、餘一

切天龍藥叉阿素,洛等聞佛所說皆

大歡喜信受奉行

大般若波羅蜜多經卷第五百九十

己亥歲高麗國大藏都監奉

勅雕造

大般若經第十五會靜慮波羅蜜多分序 柰

西明寺沙門 玄則 撰

夫心之用也,其大矣哉!動之則舛競

聿興,靜之則衆變幾息;大之則充乎

法界,細之則入於鄰虛.故海嶽環區,

心之影也;形骸耳目,心之候也;生死

邅迴,心之迷也;菩提昭曠,心之悟也.

三界唯此,寔曰難調,一處制之,斯無

不辦.所以仍給孤之勝集,開等持之

妙門,明夫定品克遷,心源允晏;沈掉

雙斥,止觀兩澄.朋棲欲界之表,孤騫

有頂之外,境焰滅而逾明,因枝翦而

更肅.湛乎累盡,動與德會.故統之則

一如,權之則二相,敝之則三脫,依之

則四神,行之則五印,撿之則六念,聚

之則七善,流之則八解,階之則九次,

肆之則十遍.其餘四念、四等之儔,五

根,五力之類,莫不亘諸禪地.蒨萰乎

根本,儲之定瀲,磊砢乎邊際.譬泥之

在均,金之在鍛.唯所用耳,豈有限哉!

故能力味精通,神妙揮忽,日月上掩,

川嶽下搖,身遍十方,聲覃六趣,水火

交質,金土易形,殫變化之塗,出思議

之表.具微妙定,不受快己之勝生,關

惡趣門,而甘利他之獄苦.至有八禪,

分用三昧異名,日旋星光,月愛花德,

遊戲奮迅淸淨照明,或百或千,難階

難極.咸資說力,具啓訶編,凡勒成兩

卷,亦未經再譯.罣入禪秘,其誰捨諸?

大般若波羅蜜多經卷第五百九十一 柰

三藏法師玄奘奉 詔譯

第十五靜慮波羅蜜多分之一

如是我聞一時薄伽梵住王舍城鷲

峯山中,與大苾芻衆千二百五十人

俱.爾時,具壽舍利子白佛言:世尊,若

菩薩摩訶薩,欲證無上正等菩提,云

何方便,安住靜慮波羅蜜多?爾時,世

尊告舍利子:若菩薩摩訶薩,欲證無

上正等菩提,應先入初靜慮.旣入如

是初靜慮已,應作是念:我從無際生

死已來,數數曾入如是靜慮,作所應

作,身心寂靜.故此靜慮,於我有恩.今

復應入,作所應作,此爲一切功德所

依.次復應入第二靜慮.旣入如是第

二靜慮已.應作是念:我從無際生死

已來,數數曾入如是靜慮,作所應作,

身心寂靜.故此靜慮,於我有恩.今復

應入,作所應作,此爲一切功德所依.

次復應入第三靜慮.旣入如是第三

靜慮已,應作是念:我從無際生死已

來,數數曾入如是靜慮,作所應作,身

心寂靜.故此靜慮,於我有恩.今復應

入,作所應作,此爲一切功德所依.次

復應入第四靜慮.旣入如是第四靜

慮已,應作是念:我從無際生死已來,

數數曾入如是靜慮,作所應作,身心

寂靜.故此靜慮,於我有恩.今復應入

作所應作,此爲一切功德所依.此菩

薩摩訶薩,旣入如是四靜慮已,復應

思惟:此四靜慮,於諸菩薩摩訶薩衆,

有大恩德,與諸菩薩摩訶薩衆,爲所

依止.謂諸菩薩摩訶薩衆,將得無上

正等覺時,皆漸次入此四靜慮.旣入

如是四靜慮已,依第四靜慮,引發五

神通,降伏魔軍,成無上覺.此菩薩摩

訶薩,應作是念:往昔,菩薩摩訶薩衆,

皆修靜慮波羅蜜多,我亦應修.往昔,

菩薩摩訶薩衆,皆學靜慮波羅蜜多,

我亦應學.往昔,菩薩摩訶薩衆,皆依

靜慮波羅蜜多,隨意所樂,引發般若

波羅蜜多,我亦應依如是靜慮波羅

蜜多,隨意所樂,引發般若波羅蜜多.

又舍利子,一切菩薩摩訶薩衆,無不

皆依第四靜慮方便,趣入正性離生,

證會眞如,捨異生性.一切菩薩摩訶

薩衆,無不皆依第四靜慮方便,引發

金剛喩定,永盡諸漏,證如來智.是故

當知第四靜慮,於諸菩薩摩訶薩衆,

有大恩德,能令菩薩摩訶薩衆,最初,

趣入正性離生,證會眞如,捨異生性,

最後,證得所求無上正等菩提.由此

菩薩摩訶薩衆,應數現入第四靜慮.

如是菩薩摩訶薩衆,雖能現入此四

靜慮,而不味著四靜慮樂,及此等流

勝妙生處.又舍利子,一切菩薩摩訶

薩衆,安住如是四種靜慮,爲勝方便,

引諸功德.如是菩薩摩訶薩衆,依第

四靜慮,起空無邊處想,引空無邊處

定.如是菩薩摩訶薩衆,依空無邊處

定,起識無邊處想,引識無邊處定.如

是菩薩摩訶薩衆,依識無邊處定,起

無所有處想,引無所有處定.如是菩

薩摩訶薩衆,依無所有處定,起非有

想非無想處想,引非想非非想處定.

如是菩薩摩訶薩衆,雖能現入四無

色定,而不味著四無色定,及此所得

勝妙生處.

爾時,舍利子白佛言:世尊,諸菩薩摩

訶薩,觀何義故,雖能現入滅受想定,

而不現入?爾時,佛告舍利子言:諸菩

薩摩訶薩,怖墮聲聞及獨覺地故,不

現入滅受想定,勿著此定寂滅安樂,

便欣證入阿羅漢果或獨覺果,入般

涅槃.諸菩薩摩訶薩,觀如是義,雖能

現入滅受想定,而不現入.時,舍利子

便白佛言:諸菩薩摩訶薩,甚爲希有,

能爲難事,謂雖現入如是諸定,而於

諸定不生味著.又雖現入如是諸定,

能起勝用,而不離染.佛言:如是.如汝

所說,諸菩薩摩訶薩,甚爲希有,能爲

難事.又舍利子,諸菩薩摩訶薩,最極

希有.謂雖現入四種靜慮、四無色定

寂靜安樂,而不味著,亦不離染.我今

爲汝,略說譬喩,令於此義,得圓滿解.

如有生此贍部洲人,雖於欲界,未得

離染,而或得往北俱盧洲,因見彼洲

女無繫屬,形容端正,遊戲自在;又見

彼洲衣服嚴具鮮淨殊妙,皆依樹生,

又見彼洲有香粳米,其味甘美,不種

自生;又見彼洲觸處,皆有種種珍寶,

甚可愛翫;見彼洲人,於如是類,隨意

受用,無定繫屬,正受用時,非極耽染,

旣受用已,捨而無戀.贍部洲人,雖未

離染,具觀見彼種種勝事,而不貪著,

捨棄還歸,當知是人甚爲希有.如是

菩薩摩訶薩衆,雖復現入四種靜慮、

四無色定寂靜安樂,歷觀其中所起

種種微妙寂靜殊勝功德,而不味著

還入欲界,方便善巧,依欲界身,精勤

修學布施、淨戒、安忍、精進、靜慮、般若

波羅蜜多;精勤修學內空、外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空觀:精

勤修學諸法眞如、法界、法性、不虛妄

性不變異性平等性離生性法定法

住、實際、虛空界、不思議界觀;精勤修

學無明緣行,行緣識,識緣名色,名色

緣六處,六處緣觸,觸緣受,受緣愛,愛

緣取,取緣有,有緣生,生緣老死觀;精

勤修學無明滅故行滅,行滅故識滅,

識滅故名色滅,名色滅故六處滅,六

處滅故觸滅,觸滅故受滅,受滅故愛

滅,愛滅故取滅,取滅故有滅,有滅故

生滅,生滅故老死滅觀;精勤修學若

苦若無常,若空若無我,苦聖諦觀;精

勤修學若因若集,若生若緣,集聖諦

觀,精勤修學若滅若靜,若妙若離,滅

聖諦觀;精勤修學若道若如,若行若

出,道聖諦觀;精勤修學慈、悲、喜、捨四

無量觀;精勤修學四念住、四正斷、四

神足、五根、五力、七等覺支、八聖道支;

精勤修學八解脫、八勝處、九次第定、

十遍處;精勤修學空、無相、無願解脫

門精勤修學淨觀地、種姓地、第八地、

具見地、薄地、離欲地、已辦地、獨覺地、

菩薩地、如來地智;精勤修學極喜地、

離垢地、發光地、焰慧地、極難勝地、現

前地、遠行地、不動地、善慧地、法雲地;

精勤修學陁羅尼門、三摩地門;精勤

修學淸淨五眼、六勝神通;精勤修學

如來十力、四無所畏、四無㝵解;精勤

修學大慈、大悲、大喜、大捨、十八佛不

共法;精勤修學三十二大士相、八十

隨好;精勤修學無忘失法、恒住捨性;

精勤修學一切智、道相智、一切相智;

精勤修學分別預流、一來、不還、阿羅

漢果、獨覺菩提諸善巧智;精勤修學一

切菩薩摩訶薩行;精勤修學諸佛無

上正等菩提,亦勸有情,修諸善法.如

是等事,甚爲希有.

爾時,舍利子白佛言:世尊,何緣如來

應正等覺,許諸菩薩摩訶薩衆,捨勝

定地寂靜安樂,還受下劣欲界之身?

爾時,世尊告舍利子:諸佛法爾,不許

菩薩摩訶薩衆,生長壽天.何以故?舍

利子,勿諸菩薩摩訶薩衆,生長壽天,

遠離所修布施、淨戒、安忍、精進、靜慮

般若波羅蜜多及餘無邊菩提分法.

由斯遲證所求無上正等菩提.是故

如來應正等覺,許諸菩薩摩訶薩衆,

捨勝定地寂靜安樂,還受下劣欲界

之身;不許菩薩摩訶薩衆,生長壽天,

失本所願.時,舍利子便白佛言:諸菩

薩摩訶薩,甚爲希有,能爲難事.謂捨

勝定寂靜安樂,還取下劣雜穢地身.

譬如有人未離欲染,遇見女寶,在空

林中,形貌端嚴,甚可愛樂,雖具觀見

種種身支,而能制心,不行放逸;後於

餘處,遇見女人,形貌麤醜,鄙穢下賤

返生貪愛,遂行放逸.如是菩薩摩訶

薩衆,雖數安住微妙寂靜四種靜慮

及四無色,而能棄捨,還受欲界種種

雜穢下劣之身,故甚希有,能爲難事.

爾時,佛告舍利子言:如是菩薩摩訶

薩衆,棄捨勝地,受欲界身,當知是爲

方便善巧.何以故?舍利子,是諸菩薩

摩訶薩衆,勤求無上正等菩提,捨勝

地身,還生欲界,起勝作意,方便善巧,

雖觀色薀常無常性,都不可得,及觀

受、想、行、識薀常無常性亦不可得,而

不棄捨一切智智.雖觀色薀樂無樂

性,都不可得,及觀受、想、行、識薀樂無

樂性亦不可得,而不棄捨一切智智.

雖觀色薀我無我性都不可得,及觀

受、想、行、識薀我無我性亦不可得,而

不棄捨一切智智.雖觀色薀淨不淨

性都不可得,及觀受、想、行、識薀淨不

淨性亦不可得,而不棄捨一切智智.

雖觀色薀空不空性都不可得,及觀

受、想、行、識薀空不空性亦不可得,而

不棄捨一切智智.雖觀色薀相無相

性都不可得,及觀受、想、行、識薀相無

相性亦不可得,而不棄捨一切智智.

雖觀色薀願無願性都不可得,及觀

受想行識薀願無願性亦不可得而

不棄捨一切智智.雖觀色薀遠離不

遠離性都不可得,及觀受、想、行、識薀

遠離不遠離性亦不可得,而不棄捨

一切智智.雖觀色薀寂靜不寂靜性

都不可得,及觀受、想、行、識薀寂靜不

寂靜性亦不可得,而不棄捨一切智

智.雖觀眼處常無常性都不可得,及

觀耳、鼻、舌、身、意處常無常性亦不可

得,而不棄捨一切智智.雖觀眼處樂

無樂性都不可得,及觀耳、鼻、舌、身、意

處樂無樂性亦不可得,而不棄捨一

切智智.雖觀眼處我無我性都不可

得,及觀耳,鼻、舌、身、意處我無我性亦

不可得,而不棄捨一切智智.雖觀眼

處淨不淨性都不可得,及觀耳、鼻、舌、

身、意處淨不淨性亦不可得,而不棄

捨一切智智.雖觀眼處空不空性都

不可得,及觀耳、鼻、舌、身、意處空不空

性亦不可得,而不棄捨一切智智.雖

觀眼處相無相性都不可得,及觀耳、

鼻、舌、身、意處相無相性亦不可得,而

不棄捨一切智智.雖觀眼處願無願

性都不可得,及觀耳、鼻、舌、身、意處願

無願性亦不可得,而不棄捨一切智

智.雖觀眼處遠離不遠離性都不可

得,及觀耳、鼻、舌、身、意處遠離不遠離

性亦不可得,而不棄捨一切智智.雖

觀眼處寂靜不寂靜性都不可得,及

觀耳、鼻、舌、身、意處寂靜不寂靜性亦

不可得,而不棄捨一切智智.雖觀色

處常無常性都不可得,及觀聲、香、味、

觸、法處常無常性亦不可得.而不棄

捨一切智智.雖觀色處樂無樂性都

不可得,及觀聲、香、味、觸、法處樂無樂

性亦不可得,而不棄捨一切智智.雖

觀色處我無我性都不可得,及觀聲、

香、味、觸、法處我無我性亦不可得,而

不棄捨一切智智.雖觀色處淨不淨

性都不可得,及觀聲、香、味、觸、法處淨

不淨性亦不可得,而不棄捨一切智

智.雖觀色處空不空性都不可得,及

觀聲、香、味、觸、法處空不空性亦不可

得,而不棄捨一切智智.雖觀色處相

無相性都不可得,及觀聲、香、味、觸、法

處相無相性亦不可得,而不棄捨一

切智智.雖觀色處願無願性都不可

得,及觀聲、香、味、觸、法處願無願性亦

不可得,而不棄捨一切智智.雖觀色

處遠離不遠離性都不可得,及觀聲、

香、味、觸、法處遠離不遠離性亦不可

得,而不棄捨一切智智.雖觀色處寂

靜不寂靜性都不可得,及觀聲、香、味、

觸、法處寂靜不寂靜性亦不可得,而

不棄捨一切智智.雖觀眼界常無常

性都不可得;及觀耳、鼻、舌、身、意界常

無常性亦不可得,而不棄捨一切智

智.雖觀眼界樂無樂性都不可得,及

觀耳、鼻、舌、身、意界樂無樂性亦不可

得,而不棄捨一切智智.雖觀眼界我

無我性都不可得,及觀耳、鼻、舌、身、意

界我無我性亦不可得,而不棄捨一

切智智.雖觀眼界淨不淨性都不可

得,及觀耳、鼻、舌、身、意界淨不淨性亦

不可得,而不棄捨一切智智.雖觀眼

界空不空性都不可得,及觀耳、鼻、舌、

身、意界空不空性亦不可得,而不棄

捨一切智智.雖觀眼界相無相性都

不可得,及觀耳、鼻、舌、身、意界相無相

性亦不可得,而不棄捨一切智智.雖

觀眼界願無願性都不可得,及觀耳,

鼻、舌、身、意界願無願性亦不可得,而

不棄捨一切智智.雖觀眼界遠離不

遠離性都不可得,及觀耳、鼻、舌、身、意

界遠離不遠離性亦不可得,而不棄

捨一切智智.雖觀眼界寂靜不寂靜

性都不可得,及觀耳、鼻、舌、身、意界寂

靜不寂靜性亦不可得,而不棄捨一

切智智.雖觀色界常無常性都不可

得,及觀聲、香、味、觸、法界常無常性亦

不可得,而不棄捨一切智智.雖觀色

界樂無樂性都不可得,及觀聲、香、味、

觸、法界樂無樂性亦不可得,而不棄

捨一切智智.雖觀色界我無我性都

不可得,及觀聲、香、味、觸、法界我無我

性亦不可得,而不棄捨一切智智.雖

觀色界淨不淨性都不可得,及觀聲、

香、味、觸、法界淨不淨性亦不可得,而

不棄捨一切智智.雖觀色界空不空

性都不可得,及觀聲、香、味、觸、法界空

不空性亦不可得,而不棄捨一切智

智.雖觀色界相無相性都不可得,及

觀聲、香、味、觸、法界相無相性亦不可

得,而不棄捨一切智智.雖觀色界願

無願性都不可得,及觀聲、香、味、觸、法

界願無願性亦不可得,而不棄捨一

切智智.雖觀色界遠離不遠離性都

不可得,及觀聲,香、味、觸、法界遠離不

遠離性亦不可得,而不棄捨一切智

智.雖觀色界寂靜不寂靜性都不可

得,及觀聲、香、味、觸、法界寂靜不寂靜

性亦不可得,而不棄捨一切智智.雖

觀眼識界常無常性都不可得、及觀

耳、鼻、舌、身、意識界常無常性亦不可

得,而不棄捨一切智智.雖觀眼識界

樂無樂性都不可得,及觀耳、鼻、舌、身、

意識界樂無樂性亦不可得,而不棄

捨一切智智.雖觀眼識界我無我性

都不可得,及觀耳、鼻、舌、身、意識界我

無我性亦不可得,而不棄捨一切智

智.雖觀眼識界淨不淨性都不可得,

及觀耳、鼻、舌、身、意識界淨不淨性亦

不可得,而不棄捨一切智智.雖觀眼

識界空不空性都不可得,及觀耳、鼻、

舌、身、意識界空不空性亦不可得,而

不棄捨一切智智.雖觀眼識界相無

相性都不可得,及觀耳、鼻、舌、身、意識

界相無相性亦不可得,而不棄捨一

切智智.雖觀眼識界願無願性都不

可得,及觀耳、鼻、舌、身、意識界願無願

性亦不可得,而不棄捨一切智智.雖

觀眼識界遠離不遠離性都不可得,

及觀耳、鼻、舌、身、意識界遠離不遠離

性亦不可得,而不棄捨一切智智.雖

觀眼識界寂靜不寂靜性都不可得,

及觀耳、鼻、舌、身、意識界寂靜不寂靜

性亦不可得,而不棄捨一切智智.雖

觀眼觸常無常性都不可得,及觀耳、

鼻、舌、身、意觸常無常性亦不可得,而

不棄捨一切智智.雖觀眼觸樂無樂

性都不可得,及觀耳、鼻、舌、身、意觸樂

無樂性亦不可得,而不棄捨一切智

智.雖觀眼觸我無我性都不可得,及

觀耳、鼻、舌、身、意觸我無我性亦不可

得,而不棄捨一切智智.雖觀眼觸淨

不淨性都不可得,及觀耳、鼻、舌、身、意

觸淨不淨性亦不可得,而不棄捨一

切智智.雖觀眼觸空不空性都不可

得,及觀耳、鼻、舌、身、意觸空不空性亦

不可得,而不棄捨一切智智.雖觀眼

觸相無相性都不可得,及觀耳、鼻、舌、

身、意觸相無相性亦不可得,而不棄

捨一切智智.雖觀眼觸願無願性都

不可得,及觀耳、鼻、舌、身、意觸願無願

性亦不可得,而不棄捨一切智智.雖

觀眼觸遠離不遠離性都不可得,及

觀耳、鼻、舌、身、意觸遠離不遠離性亦

不可得,而不棄捨一切智智.雖觀眼

觸寂靜不寂靜性都不可得,及觀耳、

鼻、舌、身、意觸寂靜不寂靜性亦不可

得,而不棄捨一切智智.雖觀眼觸爲

緣所生諸受常無常性都不可得,及

觀耳、鼻、舌、身、意觸爲緣所生諸受常

無常性亦不可得,而不棄捨一切智

智.雖觀眼觸爲緣所生諸受樂無樂

性都不可得,及觀耳、鼻、舌、身、意觸爲

緣所生諸受樂無樂性亦不可得,而

不棄捨一切智智.雖觀眼觸爲緣所

生諸受我無我性都不可得,及觀耳、

鼻舌身意觸爲緣所生諸受我無我

性亦不可得,而不棄捨一切智智.雖

觀眼觸爲緣所生諸受淨不淨性都

不可得,及觀耳、鼻、舌、身、意觸爲緣所

生諸受淨不淨性亦不可得,而不棄

捨一切智智.雖觀眼觸爲緣所生諸

受空不空性都不可得,及觀耳、鼻、舌、

身、意觸爲緣所生諸受空不空性亦

不可得,而不棄捨一切智智.雖觀眼

觸爲緣所生諸受相無相性都不可

得,及觀耳、鼻、舌、身、意觸爲緣所生諸

受相無相性亦不可得,而不棄捨一

切智智,雖觀眼觸爲緣所生諸受願

無願性都不可得,及觀耳、鼻、舌、身、意

觸爲緣所生諸受願無願性亦不可

得,而不棄捨一切智智.雖觀眼觸爲

緣所生諸受遠離不遠離性都不可

得,及觀耳、鼻、舌、身、意觸爲緣所生諸

受遠離不遠離性亦不可得,而不棄

捨一切智智.雖觀眼觸爲緣所生諸

受寂靜不寂靜性都不可得,及觀耳、

鼻、舌、身、意觸爲緣所生諸受寂靜不

寂靜性亦不可得,而不棄捨一切智

智.雖觀地界常無常性都不可得,及

觀水、火、風、空、識界常無常性亦不可

得,而不棄捨一切智智.雖觀地界樂

無樂性都不可得,及觀水、火、風、空、識

界樂無樂性亦不可得,而不棄捨一

切智智.雖觀地界我無我性都不可

得,及觀水、火、風、空、識界我無我性亦

不可得,而不棄捨一切智智.雖觀地

界淨不淨性都不可得,及觀水、火、風、

空、識界淨不淨性亦不可得,而不棄

捨一切智智.雖觀地界空不空性都

不可得,及觀水、火、風、空、識界空不空

性亦不可得,而不棄捨一切智智.雖

觀地界相無相性都不可得,及觀水、

火風空、識界相無相性亦不可得,而

不棄捨一切智智.雖觀地界願無願

性都不可得及觀水火風空識界願

無願性亦不可得,而不棄捨一切智

智.雖觀地界遠離不遠離性都不可

得,及觀水、火、風、空、識界遠離不遠離

性亦不可得,而不棄捨一切智智.雖

觀地界寂靜不寂靜性都不可得,及

觀水、火、風、空、識界寂靜不寂靜性亦

不可得,而不棄捨一切智智.雖觀因

緣常無常性都不可得.及觀等無閒

緣、所緣緣、增上緣幷從緣所生法常

無常性亦不可得,而不棄捨一切智

智.雖觀因緣樂無樂性都不可得,及

觀等無閒緣、所緣緣、增上緣幷從緣

所生法樂無樂性亦不可得,而不棄

捨一切智智.雖觀因緣我無我性都

不可得,及觀等無閒緣、所緣緣、增上

緣幷從緣所生法我無我性亦不可

得,而不棄捨一切智智.雖觀因緣淨

不淨性都不可得,及觀等無閒緣、所

緣緣、增上緣幷從緣所生法淨不淨

性亦不可得,而不棄捨一切智智.雖

觀因緣空不空性都不可得,及觀等

無閒緣、所緣緣、增上緣幷從緣所生

法空不空性亦不可得,而不棄捨一

切智智.雖觀因緣相無相性都不可

得,及觀等無閒緣、所緣緣、增上緣幷

從緣所生法相無相性亦不可得而

不棄捨一切智智.雖觀因緣願無願

性都不可得,及觀等無閒緣、所緣緣、

增上緣幷從緣所生法願無願性亦

不可得,而不棄捨一切智智.雖觀因

緣遠離不遠離性都不可得,及觀等

無閒緣、所緣緣、增上緣幷從緣所生

法遠離不遠離性亦不可得,而不棄

捨一切智智.雖觀因緣寂靜不寂靜

性都不可得,及觀等無閒緣、所緣緣、

增上緣幷從緣所生法寂靜不寂靜

性亦不可得,而不棄捨一切智智.

爾時,滿慈子問舍利子言:何緣如來

應正等覺,許諸菩薩摩訶薩衆,入四

靜慮四、無色定不,許菩薩摩訶薩衆,

久住其中,心生染著?舍利子言:勿諸

菩薩摩訶薩衆,於四靜慮、四無色定,

心生染著,生長壽天.是故如來應正

等覺不,許菩薩摩訶薩衆,於四靜慮、

四無色定,心生染著,久住其中.何以

故?滿慈子,若生欲界,速能圓滿一切

智智;生色、無色,無斯用故.時,滿慈子

便白具壽舍利子言:諸菩薩衆,甚爲

希有,能爲難事.謂諸菩薩,住勝定已,

還棄捨之,受下劣法.譬如有人,遇見

伏藏,手執珍寶,還棄捨之;彼於後時,

見貝珠等,伸手執取,持入舍中.如是

菩薩摩訶薩衆,入四靜慮、四無色定

寂靜安樂,隨意遊止,後棄捨之,還生

欲界,攝受種種下劣身心,依之修行

布施、淨戒、安忍、精進、靜慮、般若波羅

蜜多及餘無邊菩提分法.佛觀此義,

應許菩薩摩訶薩衆,生長壽天,長時

修行布施、淨戒、安忍、精進、靜慮、般若

波羅蜜多及餘無邊菩提分法,由斯

疾得一切智智.時,滿慈子便白佛言:

我對世尊,作如是說,豈不顯佛是實

語者,是法語者,能正宣說法隨法者?

爾時,佛告滿慈子言:汝今對我,作如

是說,非顯如來是實語者,是法語者,

能正宣說法隨法者.何以故?滿慈子,

若諸菩薩,生長壽天,不能修行如是

功德,不能疾得一切智智.又滿慈子,

若諸菩薩,入四靜慮、四無色定寂靜

安樂,是諸菩薩,不作是念;我由此定

生色、無色,亦不思惟:我由靜慮及無

色定,超色、無色.是諸菩薩,入四靜慮、

四無色定寂靜安樂,但欲引發自在

神通,與諸有情,作大饒益,亦欲調伏

麤重身心,令有堪能修諸功德.是諸

菩薩摩訶薩衆,入諸勝定寂靜安樂,

方便善巧,受欲界身,於諸勝定,亦無

退失.是故菩薩摩訶薩衆,不超三界,

亦不染著,方便善巧,受欲界身,饒益

有情,親近諸佛,疾能證得一切智智.

時,滿慈子復白佛言:豈不如來應正

等覺一切智智,超過三界?佛言:如是.

如汝所說,如來所得一切智智,超過

三界,非三界攝.一切如來應正等覺,

不許菩薩摩訶薩衆,安住靜慮波羅

蜜多,於三界法,究竟出離.時,滿慈子

便白佛言:一切如來應正等覺,觀何

義故,許諸菩薩摩訶薩衆,求證無上

正等菩提,安住靜慮波羅蜜多;不許

菩薩摩訶薩衆,於三界法,究竟出離?

爾時,佛告滿慈子言:若菩薩摩訶薩,

求證無上正等菩提,安住靜慮波羅

蜜多,如來若許超過三界,彼便退失

菩薩誓願,安住聲聞或獨覺地.一切

如來應正等覺,觀如是義,許諸菩薩

摩訶薩衆,求證無上正等菩提,安住

靜慮波羅蜜多;不許菩薩摩訶薩衆

於三界法,究竟出離,勿捨菩薩本所

誓願,退住聲聞或獨覺地.又滿慈子,

若時,菩薩摩訶薩衆,坐菩提座,衆行

圓滿,爾時,菩薩摩訶薩衆,方乃究竟

捨三界法,由斯證得一切智智,是故

我說一切智智,超過三界,非三界攝.

又滿慈子,若菩薩摩訶薩,隨所生起

布施、淨戒、安忍、精進、靜慮、般若波羅

蜜多及餘無邊菩提分法,隨所觀察

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空及眞如等甚深理趣,一一

皆發無染著心迴向趣求一切智智是

菩薩摩訶薩,由此因緣,於三界法,漸

捨漸遠,展轉鄰近一切智智.

大般若波羅蜜多經卷第五百九十一

己亥歲高麗國大藏都監奉

勅雕造

大般若波羅蜜多經卷第五百九十二 柰

三藏法師玄奘奉 詔譯

第十五靜慮波羅蜜多分之二

爾時,滿慈子白佛言:世尊,云何菩薩

摩訶薩衆,安住靜慮波羅蜜多,攝受

般若波羅蜜多;於諸靜慮及靜慮支,

不生味著,亦無退轉;於諸靜慮及靜

慮支,不起我想,分別執著;復持如是

相應善根,迴向趣求一切智智?爾時,

佛告滿慈子言:若諸菩薩摩訶薩衆,

安住靜慮波羅蜜多,於諸靜慮及靜

慮支,發起無著無常想等,復持如是

相應善根,迴向趣求一切智智,如是

菩薩摩訶薩衆,安住靜慮波羅蜜多,

攝受般若波羅蜜多,於諸靜慮及靜

慮支不生味著,亦無退轉.時,滿慈子

復白佛言:云何菩薩摩訶薩衆,安住

靜慮波羅蜜多,攝受精進波羅蜜多?

爾時,佛告滿慈子言:若諸菩薩摩訶

薩衆,安住靜慮波羅蜜多,超過欲界

諸雜染法,方便趣入四種靜慮、四無

色定寂靜安樂,還復棄捨,受欲界身,

精進修行布施、淨戒、安忍、精進、靜慮、

般若波羅蜜多及餘無邊菩提分法

如是菩薩摩訶薩衆,安住靜慮波羅

蜜多,攝受精進波羅蜜多.時,滿慈子

復白佛言:云何菩薩摩訶薩衆,安住

靜慮波羅蜜多,攝受安忍波羅蜜多?

爾時,佛告滿慈子言:若諸菩薩摩訶

薩衆,修學成就大慈大悲,於諸有情,

欲作饒益,安住靜慮波羅蜜多,遇諸

違緣,心無雜穢,如是菩薩摩訶薩衆,

安住靜慮波羅蜜多,攝受安忍波羅

蜜多.時,滿慈子復白佛言:云何菩薩

摩訶薩衆,安住靜慮波羅蜜多,攝受

淨戒波羅蜜多爾時佛告滿慈子言

若諸菩薩摩訶薩衆,安住靜慮波羅

蜜多,於諸聲聞及獨覺地,不生取著,

如是菩薩摩訶薩衆,安住靜慮波羅

蜜多,攝受淨戒波羅蜜多.時,滿慈子

復白佛言:云何菩薩摩訶薩衆,安住

靜慮波羅蜜多,攝受布施波羅蜜多?

爾時,佛告滿慈子言:若諸菩薩摩訶

薩衆,安住靜慮波羅蜜多,於諸有情,

起大悲念,誓不棄捨一切有情,欲令

解脫生死苦故,求證無上正等菩提,

作是念言我當決定以大法施,攝受

有情,常爲有情,宣說永斷一切煩惱

眞淨法要,如是菩薩摩訶薩衆,安住

靜慮波羅蜜多,攝受布施波羅蜜多.

爾時,滿慈子白佛言:世尊,若菩薩摩

訶薩,成就如是方便善巧,是菩薩摩

訶薩,應知名爲何等菩薩?爾時,佛告

滿慈子言:是菩薩摩訶薩,應知名爲

不退菩薩.時,滿慈子便白佛言:如是

菩薩摩訶薩衆,甚爲希有,能爲難事.

已住如是諸勝定中,寂靜安樂,復能

棄捨,還受欲界相應劣法,方便善巧,

饒益有情.爾時,世尊告滿慈子.如是

如是.如汝所說,如是菩薩摩訶薩衆,

甚爲希有,能爲難事.應知如是諸菩

薩衆,爲度無量無邊有情,被戴堅牢

大願甲冑,恒作是念:我當度脫無量

無數無邊有情,令入無餘般涅槃界.

我當令佛淸淨法眼,常無閒斷,利益

安樂一切有情.雖作是事,而無執著,

謂無有情得涅槃者,或得無上正等

菩提.所以者何?諸法無我,亦無我所,

衆苦生時,唯有苦生,無能生者;衆苦

滅時,唯有苦滅,無能滅者.當知亦無

能證能得淸淨法者.由此因緣,應知

菩薩摩訶薩衆,甚爲希有,能爲難事.

時,滿慈子便白佛言:如是,世尊.如是,

善逝.當知菩薩摩訶薩衆,甚爲希有,

能爲難事.所以者何?雖實無法,有生

有滅,或般涅槃,或證無上正等菩提,

而諸菩薩摩訶薩衆,爲度無量無邊

有情,精進修行諸菩薩行,求證無上

正等菩提,欲爲有情,宣說永斷貪、瞋、

癡法,令勤修學,得般涅槃,或爲有情,

宣說菩薩摩訶薩道,令勤修學,疾證

無上正等菩提.爾時,世尊告滿慈子:

若菩薩摩訶薩,心無散亂,相續安住

一切智智相應作意,是菩薩摩訶薩

應知名爲安住靜慮波羅蜜多.若菩

薩摩訶薩,住聲聞地相應作意,或獨

覺地相應作意,是菩薩摩訶薩,應知

名爲心常散亂.何以故?滿慈子,若菩

薩摩訶薩,修學二乘相應作意,障㝵

無上正等菩提,令菩提心,恒散亂故.又

滿慈子諸菩薩摩訶薩雖緣色聲香

味、觸境,發起種種非理作意,擾亂菩

薩布施等心,而不障㝵菩薩所求一

切智智.若法,不能障㝵菩薩一切智

智,雖現在前,而於菩薩摩訶薩衆所

修靜慮波羅蜜多,應知不名極違逆

法,非永退失菩薩定地.

爾時,滿慈子白佛言:世尊,一切如來

應正等覺,觀何義故,讚諸菩薩摩訶

薩衆所有功德,不讚聲聞?爾時,世尊

告滿慈子:我今問汝,隨汝意答.於意

云何?日輪,與此贍部洲人作光明事,

螢能作不?滿慈子曰:不也,世尊.不也,

善逝.佛言:如是.如汝所說,一切菩薩

摩訶薩衆所能作事,亦復如是,非諸

聲聞所能成辦.時,滿慈子復白佛言:

云何應知唯諸菩薩摩訶薩衆,能作

是念:我當度脫無量無數無邊有情,

令入無餘般涅槃界;我當令佛淸淨

法眼,無閒無斷,利益安樂一切有情?

云何應知唯諸菩薩摩訶薩衆,能作

如是殊勝事業,非諸聲聞?爾時,世尊

告滿慈子:汝今觀此聲聞衆中,有一

苾芻,能如菩薩摩訶薩衆,作如是念,

辦斯事不?滿慈子曰:不也,世尊.不也,

善逝.我今觀此聲聞衆中,無一苾芻,

能如菩薩摩訶薩衆,作如是念,亦無

能辦此事業者.爾時,佛告滿慈子言:

是故如來應正等覺,唯讚菩薩,不讚

聲聞.觀此衆中,諸阿羅漢,無如是念,

亦不能成如是事業.當知一切聲聞

乘人,無如菩薩摩訶薩衆所作事業.

是故我說譬如,日輪,與贍部洲作光

明事,螢不能辦.所謂日輪放無量光,

普照贍部諸有情類,螢光,唯照自身,

非餘.如是菩薩摩訶薩衆,調伏自身

煩惱惡業,亦能度脫無量有情,令離

一切煩惱惡業,入無餘依般涅槃界,

或證無上正等菩提,聲聞乘人,唯能

調伏自身所有煩惱惡業,不能饒益

無量有情故,聲聞人,非如菩薩所有

事業皆悉殊勝.又滿慈子,如善射夫,

於所學法已作加行身手弓仗皆善

調習,學諸武伎,已至究竟,已百千歲,

食王封祿,王與怨敵,欲戰諍時,象馬

等軍及諸兵仗,皆悉委任,令其指揮,

冀殄凶徒,無所損失,如是菩薩摩訶

薩衆,已發無上正等覺心,已修菩薩

摩訶薩行,於能調伏諸有情類貪、瞋、

癡行,已得善巧.是故如來應正等覺,

偏讚菩薩摩訶薩衆,教誡教授,令勤

修習,能正引發菩提資糧,令速圓滿

所發大願,疾證無上正等菩提,爲諸

有情,說能永斷貪、瞋、癡等淸淨法要.

是故菩薩摩訶薩衆,被戴甲冑,所作

事業,聲聞、獨覺,俱不能爲.由此如來

應正等覺讚勵菩薩非諸聲聞

爾時,滿慈子白佛言:世尊,如我解佛

所說義者,應知菩薩摩訶薩衆,諸有

所作,無不定心.謂諸菩薩摩訶薩衆,

若住布施波羅蜜多,當知爾時,心亦

在定;若住淨戒波羅蜜多,當知爾時,

心亦在定;若住安忍波羅蜜多,當知

爾時,心亦在定;若住精進波羅蜜多,

當知爾時,心亦在定;若住靜慮波羅

蜜多,當知爾時,心亦在定;若住般若

波羅蜜多,當知爾時,心亦在定;若住

諸餘菩提分法,當知爾時,心亦在定.

如吠琉璃隨所在處,於自寶色,終不

棄捨,謂彼若在金器、銀器、頗胝迦器、

銅、鐵、瓦等,常不棄捨吠琉璃色,如是

菩薩摩訶薩衆,若住布施波羅蜜多,

若住淨戒波羅蜜多,若住安忍波羅

蜜多,若住精進波羅蜜多,若住靜慮

波羅蜜多,若住般若波羅蜜多,若住

諸餘菩提分法,當知爾時,心常在定.

我如是解佛所說義.爾時,佛讚滿慈

子言:善哉,善哉!如是如是.又滿慈子,

若諸菩薩摩訶薩衆,離欲惡不善法,

有尋有伺,離生喜樂,初靜慮具足住,

安住如是初靜慮已,若樂聲聞或獨

覺地,當知名爲亂心菩薩.當知彼住

非定地心.又滿慈子,若諸菩薩摩訶

薩衆,尋伺寂靜,內等淨心一趣性,無

尋無伺,定生喜樂,第二靜慮具足住,

安住如是第二靜慮已,若樂聲聞或

獨覺地,當知名爲亂心菩薩.當知彼,

住非定地.心又滿慈,子若諸菩薩摩

訶薩衆,離喜住捨,具念正知,受身受

樂,唯諸聖者,能說能捨,具念樂住,第

三靜慮具足住,安住如是第三靜慮

已,若樂聲聞或獨覺地,當知名爲亂

心菩薩.當知彼住非定地心.又滿慈

子,若諸菩薩摩訶薩衆,斷樂斷苦,先

喜憂沒,不苦不樂,捨念淸淨,第四靜

慮具足住,安住如是第四靜慮已,若

樂聲聞或獨覺地,當知名爲亂心菩

薩.當知彼住非定地心.

爾時,滿慈子白佛言:世尊,齊何應知

菩薩心定?爾時,佛告滿慈子言:若諸

菩薩摩訶薩衆,隨見彼彼諸有情時,

便作是念:我當精勤修菩薩行,證得

無上正等覺時,決定當令彼有情類,

入無餘依般涅槃界,或證無上正等

菩提.齊此應知菩薩心定.又滿慈子

若諸菩薩摩訶薩衆,勸有情類,受持

三歸,彼諸有情,住三歸已,卽持如是

所集善根,迴向趣求一切智智,齊此

應知菩薩心定.又滿慈子,若諸菩薩

摩訶薩衆,勸有情類,受持五戒,彼諸

有情,住五戒已,卽持如是所集善根,

迴向趣求一切智智,齊此應知菩薩

心定.又滿慈子,若諸菩薩摩訶薩衆

勸有情類,受持八戒,彼諸有情,住八

戒已,卽持如是所集善根,迴向趣求

一切智智,齊此應知菩薩心定.又滿

慈子,若諸菩薩摩訶薩衆,勸有情類,

受持十戒,彼諸有情,住十戒已,卽持

如是所集善根,迴向趣求一切智智,

齊此應知菩薩心定.又滿慈子,若諸

菩薩摩訶薩衆,勸有情類,受持十善

業道,彼諸有情,住十善業道已,卽持如

是所集善根,迴向趣求一切智智,齊

此應知菩薩心定.又滿慈子,若諸菩

薩摩訶薩衆,勸有情類,受持具戒,彼

諸有情,住具戒已,卽持如是所集善

根,迴向趣求一切智智,齊此應知菩

薩心定.又滿慈子,若諸菩薩摩訶薩

衆,勸有情類,受持菩薩戒,彼諸有情,

住菩薩戒已,卽持如是所集善根,迴

向趣求一切智智,齊此應知菩薩心

定.又滿慈子,若諸菩薩摩訶薩衆,方

便勸導諸善男子善女人等,修行布

施波羅蜜多,彼善男子善女人等,安

住布施波羅蜜多已,卽持如是所集

善根,迴向趣求一切智智,齊此應知

菩薩心定.又滿慈子,若諸菩薩摩訶

薩衆,方便勸導諸善男子善女人等,

修行淨戒波羅蜜多,彼善男子善女

人等,安住淨戒波羅蜜多已,卽持如

是所集善根,迴向趣求一切智智,齊

此應知菩薩心定.又滿慈子,若諸菩

薩摩訶薩衆,方便勸導諸善男子善

女人等,修行安忍波羅蜜多,彼善男

子善女人等,安住安忍波羅蜜多已,

卽持如是所集善根,迴向趣求一切

智智,齊此應知菩薩心定.又滿慈子,

若諸菩薩摩訶薩衆,方便勸導諸善

男子善女人等,修行精進波羅蜜多,

彼善男子善女人等,安住精進波羅

蜜多已,卽持如是所集善根,迴向趣

求一切智智,齊此應知菩薩心定.又

滿慈子,若諸菩薩摩訶薩衆,方便勸

導諸善男子善女人等,修行靜慮波

羅蜜多,彼善男子善女人等,安住靜

慮波羅蜜多已,卽持如是所集善根,

迴向趣求一切智智,齊此應知菩薩

心定.又滿慈子,若諸菩薩摩訶薩衆

方便勸導諸善男子善女人等,修行

般若波羅蜜多,彼善男子善女人等,

安住般若波羅蜜多已,卽持如是所

集善根,迴向趣求一切智智,齊此應

知菩薩心定.又滿慈子,若諸菩薩摩

訶薩衆,方便勸導諸善男子善女人

等,修行四靜慮、四無量、四無色定,彼

善男子善女人等,安住此已,卽持如

是所集善根,迴向趣求一切智智,齊

此應知菩薩心定.又滿慈子,若諸菩

薩摩訶薩衆,方便勸導諸善男子善

女人等,修行四念住、四正斷、四神足、

五根、五力、七等覺支、八聖道支,彼善

男子善女人等,安住此已,卽持如是

所集善根,迴向趣求一切智智,齊此

應知菩薩心定.又滿慈子,若諸菩薩

摩訶薩衆,方便勸導諸善男子善女

人等,修行八解脫、八勝處、九次第定、

十遍處,彼善男子善女人等,安住此

已,卽持如是所集善根,迴向趣求一

切智智,齊此應知菩薩心定.又滿慈

子,若諸菩薩摩訶薩衆,方便勸導諸

善男子善女人等,修行空、無相、無願

解脫門,彼善男子善女人等,安住此

已,卽持如是所集善根,迴向趣求一

切智智,齊此應知菩薩心定.又滿慈

子,若諸菩薩摩訶薩衆,方便勸導諸

善男子善女人等,修行一切陁羅尼

門、三摩地門,彼善男子善女人等,安

住此已,卽持如是所集善根,迴向趣

求一切智智,齊此應知菩薩心定.又

滿慈子,若諸菩薩摩訶薩衆,方便勸

導諸善男子善女人等,修行淨觀地、

種姓地、第八地、具見地、薄地、離欲地、

已辦地、獨覺地、菩薩地、如來地,彼善

男子善女人等,安住此已,卽持如是

所集善根,迴向趣求一切智智,齊此

應知菩薩心定.又滿慈子,若諸菩薩

摩訶薩衆,方便勸導諸善男子善女

人等,修行極喜地、離垢地、發光地、焰

慧地、極難勝地、現前地、遠行地、不動

地、善慧地、法雲地,彼善男子善女人

等,安住此已,卽持如是所集善根,迴

向趣求一切智智,齊此應知菩薩心

定.又滿慈子,若諸菩薩摩訶薩衆,方

便勸導諸善男子善女人等,修行五

眼及六神通,彼善男子善女人等,安

住此已,卽持如是所集善根,迴向趣

求一切智智,齊此應知菩薩心定.又

滿慈子,若諸菩薩摩訶薩衆,方便勸

導諸善男子善女人等,修行如來十

力、四無所畏、四無㝵解,彼善男子善

女人等,安住此已,卽持如是所集善

根,迴向趣求一切智智,齊此應知菩

薩心定.又滿慈子,若諸菩薩摩訶薩

衆,方便勸導諸善男子善女人等,修,

行大慈、大悲、大喜、大捨、十八佛不共

法,彼善男子善女人等,安住此已,卽

持如是所集善根,迴向趣求一切智

智,齊此應知菩薩心定.又滿慈子,若

諸菩薩摩訶薩衆,方便勸導諸善

男子善女人等,修行無忘失法、恒住

捨性、彼善男子善女人等,安住此已,

卽持如是所集善根,迴向趣求一切

智智,齊此應知菩薩心定.又滿慈子,

若諸菩薩摩訶薩衆,方便勸導諸善

男子善女人等,修行一切智、道相智、

一切相智,彼善男子善女人等,安住

此已,卽持如是所集善根,迴向趣求

一切智智,齊此應知菩薩心定.又滿

慈子,若諸菩薩摩訶薩衆,方便勸導

諸善男子善女人等,修行預流果,若

一來果,若不還果,若阿羅漢果,若獨

覺菩提,彼善男子善女人等,安住此

已,卽持如是所集善根,迴向趣求一

切智智,齊此應知菩薩心定.又滿慈

子,若諸菩薩摩訶薩衆,方便勸導諸

善男子善女人等,修行一切菩薩摩

訶薩行彼善男子善女人等安住此

已,卽持如是所集善根,迴向趣求一

切智智,齊此應知菩薩心定.又滿慈

子,若諸菩薩摩訶薩衆,方便勸導諸

善男子善女人等,修行諸佛無上正

等菩提,彼善男子善女人等,安住此

已,卽持如是所集善根,迴向趣求一

切智智,齊此應知菩薩心定.又滿慈

子,若諸菩薩摩訶薩衆,方便勸導諸

善男子善女人等,嚴淨佛土,成熟有

情,彼善男子善女人等,安住此已,卽

持如是所集善根,迴向趣求一切智

智,齊此應知菩薩心定.又滿慈子,若

諸菩薩摩訶薩衆,於他所修布施等,

善深心隨喜,迴向趣求一切智智,齊

此應知菩薩心定.若諸菩薩摩訶薩

衆,於一切處,心得定已,應知名爲安

住靜慮波羅蜜多.何以故?滿慈子,是

諸菩薩摩訶薩衆,常不遠離一切智

智勝作意故.若諸菩薩摩訶薩衆,常

不遠離一切智智勝作意者,應知名

爲安住靜慮波羅蜜多.如是菩薩摩

訶薩衆,安住靜慮波羅蜜多,引發無

邊殊勝功德,疾證無上正等菩提.應

知如來應正等覺,安住不動第四靜

慮,捨諸壽行,現入無餘般涅槃界.是

故靜慮波羅蜜多,於諸菩薩摩訶薩

衆,所求無上正等菩提,有大恩德.是

故菩薩摩訶薩衆,所住靜慮波羅蜜

多,除如來定,於諸餘定,爲最爲勝,爲

尊爲高,爲妙爲微妙,爲上爲無上.何

以故滿慈子菩薩靜慮波羅蜜多常

不遠離一切智智相應作意,二乘靜

慮,決定遠離一切智智相應作意故,

於菩薩靜慮爲劣.菩薩靜慮,於彼

爲勝.

時,滿慈子便白佛言:若諸聲聞,住此

靜慮,證得法性,成聲聞果,卽諸菩薩

住此靜慮,證得法性,離諸執著,得成

如來應正等覺,云何可說聲聞靜慮,

決定遠離一切智智相應作意,菩薩

靜慮,常不遠離一切智智相應作意?

爾時,世尊告滿慈子:我今問汝,隨汝

意答.於意云何?諸聲聞人,住此靜慮,

證得法性,成聲聞果,卽諸菩薩,住此

靜慮,證得法性,離諸執著,得成如來

應正等覺,彼聲聞人,名如來不?滿慈

子曰:不也,世尊.爾時,世尊告滿慈子:

吾當爲汝,更說譬喩.諸有智者,因斯

譬喩,於甚深義,易得解了.譬如凡人,

輒昇王座,其人卽得名爲王不?滿慈

子曰:不也,世尊.所以者何?彼人無福,

無王相故.佛言:如是諸聲聞人,雖能

現入四種靜慮、四無色定,證得法性

成聲聞果,而無如來力、無畏等殊勝

功德及諸相好,不名如來.由斯遠離

一切智智相應作意,由無佛德說名

聲聞,不爾,如何彼不名佛?又滿慈子,

諸聲聞人所住靜慮,無勝德故,其性

下劣,於諸菩薩所住靜慮,百分不及

一,千分不及一,乃至鄔波尼殺曇分

亦不及一.何以故?滿慈子,菩薩靜慮

波羅蜜多,常不遠離一切智智,嚴淨

佛土,成熟有情,引發無邊殊勝功德.

由斯菩薩所住勝定,聲聞獨覺,皆不

能知.時,滿慈子便白佛言:何等名爲

菩薩勝定?如是勝定復有何名?爾時,

世尊告滿慈子:菩薩勝定,名不思議.

何以故?滿慈子,如是勝定,威力難思,

速能證得一切智故.如是勝定,亦名

利樂一切世閒諸有情類.何以故?滿

慈子,諸菩薩摩訶薩,爲欲利樂無量

有情,方便善巧,入此定故.如是勝定,

若現在前,能引無邊微妙勝定,疾證

無上正等菩提,與諸有情,作大饒益.

如是勝定,若現在前,引發無邊方便

善巧,教誡教授無量有情,皆令引發

無漏靜慮,證眞法性,斷諸煩惱,入無

餘依般涅槃界,或證無上正等菩提.

由此因緣,菩薩勝定,亦名利樂一切

世閒諸有情類.是故菩薩摩訶薩衆,

欲證無上正等菩提,應學靜慮波羅

蜜多.若學靜慮波羅蜜多,速能引發

一切智智.

爾時,滿慈子白佛言:世尊,我謂聲聞

所得諸定,勝菩薩定.所以者何?聲聞

具得九次第定,菩薩於中,唯得前八,

菩薩不得滅受想定故,聲聞定勝諸

菩薩.爾時,世尊告滿慈子:菩薩亦得

滅受想定,謂於此定,已得自在,但不

現入.所以者何?如來不許諸菩薩衆,

現入此定,勿由現入,退墮聲聞或獨

覺地.又滿慈子,吾當爲汝,更說譬喩.

諸有智者,由譬喩故,於甚深義,易得

解了.如轉輪王,雖於邊地諸小國邑,

皆得自在,而不自往彼國邑中.豈轉

輪王不往彼處,說於彼處,不得自在

如是菩薩摩訶薩衆,雖不現入滅受

想定,而於此定,已得自在.由自在故,

亦名爲得.又滿慈子,非諸菩薩常不

現入滅受想定,乃至未坐妙菩提座,

諸佛世尊不許現入.若時,得坐妙菩

提座,諸佛世尊,亦許現入.何以故?滿

慈子,勿諸菩薩,由入此定,便墮聲聞

或獨覺地,或謂諸佛與二乘等故,佛

世尊不許現入.又滿慈子,如剎帝利

灌頂大王,欲入市中,飮凡人酒.時有

智臣,諫大王曰:今此時處,王不應飮,

若須飮者,待至宮中.於意云何?王於

市酒,豈不能飮?而彼智臣,慇懃諫諍,

不令王飮.然剎帝利灌頂大王,非處

非時,法不應飮.雖不應飮,而於市中

酒等諸物,皆得自在.所以者何?王於

一切國土城邑所有人物,皆自在故.

如是菩薩有殊勝智,由此智故,能數

現入滅受想定,但佛不許故,不現入.

所以者何?菩薩若入滅受想定,便非

時處.若時,菩薩坐菩提座,永害一切

虛妄相想,證甘露界爾時,方入滅受

想定,後證無上正等菩提,轉妙法輪,

具三十二相利益安樂無量有情

爾時,滿慈子白佛言:世尊,諸菩薩摩

訶薩,甚爲希有,能作難作.謂雖有力,

引漏盡智,而爲有情,不證漏盡.所以

者何?以諸菩薩,於有情所,長夜思惟

利益安樂,增上意樂,恒現在前.爾時,

世尊告滿慈子:如是如是.如汝所說,

是諸菩薩,於有情所,長夜思惟利益

安樂,增上意樂,恒現在前.又滿慈子,

是諸菩薩,觀此義利,雖能具入九次

第定,而不具入.所以者何?是諸菩薩,

方便善巧,於一切定,雖得自在,而能

不入.又滿慈子,一切菩薩,若初發心,

若已不退,皆應安住如是靜慮波羅

蜜多.若諸菩薩,常能安住如是靜慮

波羅蜜多,於諸有情,能作饒益,速能

引發一切智智.時,滿慈子便白佛言:

當知菩薩摩訶薩衆,具大勢力,能爲

有情,作饒益事,亦能引發一切智智,

疾證無上正等菩提.佛言:如是.如汝

所說.

爾時,舍利子白佛言:世尊云何菩薩

摩訶薩衆,安住靜慮波羅蜜多?云何

方便還從定起?爾時,世尊告舍利子:

諸菩薩摩訶薩,離欲惡不善法,有尋

有伺,離生喜樂,入初靜慮,乃至非想

非非想處具足而住於色無色靜慮

等至,順逆次第,超越串習,極善純熟,

遊戲自在,復入欲界非等引心.所以

者何?勿由定力,生色、無色長壽天故.

勿色、無色靜慮等至,引起彼地續生

之心,爲護彼心,令不現起,還入欲界

非等引心.由起此心,還生欲界,親近

供養諸佛世尊,引發無邊菩提分法.

生色、無色,無如是能.上二界生,身心

鈍故.由斯菩薩,方便善巧,先習上定,

令善純熟,後起下心,還生欲界,修集

無量菩提資糧,至圓滿已,超過三界,

證得無上正等菩提.譬如有人,作如

是念:設何方便,得入王宮,與王后妃,

竊爲戲樂,令王不覺,身命得存.作是

念已,求諸妙藥,服使男形,或隱或顯.

得斯藥已,方便事王,王旣識知,便服

隱藥,遂白王曰:我今無形,請爲大王,

守禁宮室.王令撿已,委任中宮.其人

爾時,入王宮內,與諸妃后,恣意交通,

荏苒時經一、二、三月,恐王知覺,喪失

身命,便服顯藥,而白王言:我今男形

欻然復現,請從今去,不入中宮.時,王

讚言:此眞善士,自能進退,不違我法.

厚賜爵祿,委任外事.當知是人,方便

善巧,能滿己願,身命得存,復蒙彼王

厚賜財位.如是菩薩,方便善巧,入四

靜慮及四無色,次第超越,得善巧已,

復起下心,還生欲界,親近供養諸佛

世尊,引發無邊菩提分法,乃至未滿,

不證實際.何以故?舍利子,是諸菩薩,

方便善巧,不捨有情一切智故.如是

菩薩,方便善巧,修行靜慮波羅蜜多,

於實際中,能不作證,亦不現入滅受

想定,乃至未滿菩提資糧,受欲界身,

修菩薩行.

爾時,佛告阿難陁言:汝應受持諸菩

薩衆所學靜慮波羅蜜多,勿令忘失.

阿難陁曰:唯然.世尊,我已受持諸菩

薩衆所學靜慮波羅蜜多,必無忘失.

時,薄伽梵說是經已,具壽舍利子、具

壽滿慈子、具壽阿難陁及餘聲聞,諸

菩薩衆幷餘一切天、龍、藥叉、健達縛、

阿素洛、揭路荼、緊柰洛、莫呼洛伽人

非人等一切大衆,聞佛所說,皆大歡

喜,信受奉行.

大般若波羅蜜多經卷第五百九十二

庚子歲高麗國大藏都監奉

勅雕造

大般若經第十六會般若波羅蜜多分序 柰

西明寺沙門 玄則 撰

尋夫理殊湊以司方,坦一歸而揆務,

何嘗不鎔想眞際,弭執幻塵?雖檀、戒

之崇嚴,忍、進之調銳,卒怙寵於實慧.

假道於眞詮,將開象觸之迷,復有鷺

池之會,所以光導五之迹,昇第一之

乘.甄陶二邊,洞希微而卷睇;擬儀四

句.仰涔寂以韜音.翦諸見之萌,則翳

蕊星落;褰積疑之網,則障縠雲披.了

性空而常修,悟生假而恒利.四魔由

之亂轍,六度因而彙征.施以之不捐,

而難捨能捨;戒以之不撿,而難護能

護;忍以之無受,而堪於不堪;進以之

無行,而發於不發;定以之亡靜,而三

相不相;慧以之亡照,而三輪不輪.故

體之則動而逾寂,謬之則寂而彌動.

法不卽離於非法,行豈一異於無行?

其覺證也,眞心混而一觀;其出生也

法寶騈而萬區.故有二智焉,三身焉,

四辯焉,五眼焉,六通焉,七覺焉,八正

焉,九定焉,十力焉.加十八不共、八十

隨相、十二緣智、二十空心,皆埏以呬多

成之羅,若聚以玉毫之表,流之金,吻

之誨.勒成八卷,元非再譯,則以不敏

謬齒譯徒,緬諸會之昌筵,嗟旣往而

莫奉!眷言殊獎,載表遺音,本慈吹以

紛騰,因聖期而頂戴.將使家傳妙寶,

人握靈珠,洗客塵於八區,霈玄滋於

萬葉,福庇 宸極,帝后延齡,慶

洽黎蒸,法教增闡.庶狹中之士,擺疑

於驚怖之辰,上慢之賓,輟謗於充詘

之際,自非恒沙歷奉,宿代累聞,何能

啓篇,投悋忘言,入賞者哉?悲夫!

大般若波羅蜜多經卷第五百九十三 柰

三藏法師玄奘奉 詔譯

第十六般若波羅蜜多分之一

如是我聞.一時,薄伽梵住王舍城竹

林園中白鷺池側,與大苾芻衆千二

百五十人俱.菩薩摩訶薩,無量無數,

從種種佛土,俱來集會.皆是一生所

繫菩薩.爾時,世尊多百千衆,恭敬圍

遶,而爲說法.時,大衆中,有菩薩摩訶

薩,名善勇猛,從座而起,頂禮佛足,偏

覆左肩,右膝著地,合掌恭敬,而白佛

言:欲問如來應正等覺少分深義.唯

願世尊哀愍我等,許問垂答.於是佛

告善勇猛言:如來今者,恣汝所問,隨

問而答,令汝心喜.爾時善勇猛菩薩

摩訶薩便白佛言:世尊處處,爲諸菩

薩摩訶薩衆,宣說般若波羅蜜多.何

謂般若波羅蜜多?云何菩薩摩訶薩

修行般若波羅蜜多?云何菩薩摩訶

薩,修行般若波羅蜜多,令速圓滿?云

何菩薩摩訶薩,修行般若波羅蜜多,

一切惡魔不能得便,所有魔事,皆能

覺知?云何菩薩摩訶薩,安住般若波

羅蜜多,速能圓滿一切智法?

爾時,世尊讚善勇猛菩薩摩訶薩言:

善哉,善哉!善男子,汝今乃能請問如

來應正等覺甚深般若波羅蜜多.汝

爲菩薩摩訶薩衆得義利故欲令衆

生得利益故,亦爲衆生得安樂故,哀

愍世閒大生衆故,利益安樂諸天人

故,欲爲現在、未來菩薩摩訶薩等作

照明故,請問如來應正等覺甚深般

若波羅蜜多.世尊于時,知而復問善

勇猛菩薩摩訶薩言:善男子,汝觀何

義,請問如來應正等覺甚深般若波

羅蜜多?善勇猛菩薩摩訶薩言:我今

哀愍一切有情,爲作利益安樂事故,

請問如來應正等覺甚深般若波羅

蜜多.何以故?甚深般若波羅蜜多,通

攝聲聞、獨覺、菩薩及正等覺一切法

故.唯願世尊哀愍我等,爲具宣說如

來境智.若有情類,於聲聞乘性,決定

者,聞此法已,速能證得自無漏地;若

有情類,於獨覺乘性,決定者,聞此法

已,速依自乘,而得出離;若有情類,於

無上乘性,決定者,聞此法已,速證無上

正等菩提;若有情類,雖未已入正性

離生,而於三乘性,不定者,聞此法已,

皆發無上正等覺心.唯願如來應正

等覺,爲答所問甚深般若波羅蜜多,

令諸有情,善根生長.復次,世尊,我今

不爲下劣信解諸有情故,請問如來

應正等覺甚深般若波羅蜜多;亦復

不爲守貧窮心諸有情故,請問如來

應正等覺甚深般若波羅蜜多;亦復

不爲成貧窮乘諸有情故,請問如來

應正等覺甚深般若波羅蜜多;亦復

不爲懈怠懶墯諸有情故,請問如來

應正等覺甚深般若波羅蜜多;亦復

不爲怠墯所蔽諸有情故,請問如來

應正等覺甚深般若波羅蜜多;亦復

不爲陷惡見泥諸有情故,請問如來

應正等覺甚深般若波羅蜜多;亦復

不爲魔羂所縶諸有情故,請問如來

應正等覺甚深般若波羅蜜多;亦復

不爲無慚無愧諸有情故,請問如來

應正等覺甚深般若波羅蜜多;亦復

不爲性不廉儉諸有情故,請問如來

應正等覺甚深般若波羅蜜多;亦復

不爲忘失正念諸有情故,請問如來

應正等覺甚深般若波羅蜜多;亦復

不爲心常迷亂諸有情故,請問如來

應正等覺甚深般若波羅蜜多;亦復

不爲沒欲淤泥諸有情故,請問如來

應正等覺甚深般若波羅蜜多;亦復

不爲多行諂曲諸有情故,請問如來應

正等覺甚深般若波羅蜜多,亦復不

爲多行誑惑諸有情故,請問如來應

正等覺甚深般若波羅蜜多;亦復不

爲不知報恩諸有情故,請問如來應

正等覺甚深般若波羅蜜多;亦復不

爲成就惡欲諸有情故,請問如來應

正等覺甚深般若波羅蜜多;亦復不

爲樂行惡行諸有情故,請問如來應

正等覺甚深般若波羅蜜多;亦復不

爲毀壞尸羅諸有情故,請問如來應

正等覺甚深般若波羅蜜多;亦復不

爲戒不淸淨諸有情故,請問如來應

正等覺甚深般若波羅蜜多;亦復不

爲毀壞正見諸有情故,請問如來應

正等覺甚深般若波羅蜜多;亦復不

爲樂行魔境諸有情故,請問如來應

正等覺甚深般若波羅蜜多;亦復不

爲好自稱譽諸有情故,請問如來應

正等覺甚深般若波羅蜜多;亦復不

爲好譏毀他諸有情故,請問如來應

正等覺甚深般若波羅蜜多;亦復不

爲愛重利養諸有情故,請問如來應

正等覺甚深般若波羅蜜多;亦復不

爲貪著衣鉢諸有情故,請問如來應

正等覺甚深般若波羅蜜多;亦復不

爲潛行矯詐諸有情故,請問如來應

正等覺甚深般若波羅蜜多;亦復不

爲好綺謬語諸有情故,請問如來應

正等覺甚深般若波羅蜜多;亦復不

爲詐現異相諸有情故,請問如來應

正等覺甚深般若波羅蜜多;亦復不

爲激磨求索諸有情故,請問如來應

正等覺甚深般若波羅蜜多;亦復不

爲以利規利諸有情故,請問如來應

正等覺甚深般若波羅蜜多.世尊,我

今不爲此等種種穢惡諸有情故,請

問如來應正等覺甚深般若波羅

蜜多.

復次,世尊,若諸有情,深心欣樂一切

智智、無著智、自然智、無等等智、無上

智,我今爲彼,請問如來應正等覺甚

深般若波羅蜜多.若諸有情,於自所

有,尚無所得,況自稱譽?我今爲彼,請

問如來應正等覺甚深般若波、羅蜜

多.若諸有情,於他所有,尚無所得,況

譏毀他?我今爲彼,請問如來應正等

覺甚深般若波羅蜜多.若諸有情,摧

伏憍慢,如折角獸,我今爲彼,請問如

來應正等覺甚深般若波羅蜜多.若

諸有情,求拔種種煩惱毒箭,我今爲

彼,請問如來應正等覺甚深般若波

羅蜜多.若諸有情,其心謙下,如旃茶

羅子,我今爲彼,請問如來應正等覺

甚深般若波羅蜜多.若諸有情,其心

平等,如四大虛空,我今爲彼,請問如

來應正等覺甚深般若波羅蜜多.若

菩薩摩訶薩,於一切法,尚無所得,亦

無執著,況於非法?我今爲彼,請問如

來應正等覺甚深般若波羅蜜多.若

菩薩摩訶薩,意樂淸淨,無諂無誑,其

性質直,我今爲彼,請問如來應正等

覺甚深般若波羅蜜多.若菩薩摩訶

薩,其心平等,哀愍利樂一切有情,我

今爲彼,請問如來應正等覺甚深般

若波羅蜜多.若菩薩摩訶薩,常於善

法,示現勸導,讚勵慶喜一切有情,我

今爲彼,請問如來應正等覺甚深般

若波羅蜜多.若菩薩摩訶薩,能荷大

擔,能乘大乘,能建大事,我今爲彼,請

問如來應正等覺甚深般若波羅蜜

多.若菩薩摩訶薩,以慈悲心,引發一

切有情利樂,我今爲彼,請問如來應

正等覺甚深般若波羅蜜多.若菩薩

摩訶薩,於諸有情,能爲引導,勝導,遍

導,我今爲彼,請問如來應正等覺甚

深般若波羅蜜多.若菩薩摩訶薩,於

一切法,無所依住,我今爲彼,請問如

來應正等覺甚深般若波羅蜜多.若

菩薩摩訶薩,於諸生處,無所希求,我

今爲彼,請問如來應正等覺甚深般

若波羅蜜多.若菩薩摩訶薩,解脫一

切惡魔羂網,我今爲彼請問如來應

正等覺甚深般若波羅蜜多.若菩薩

摩訶薩,有大樂欲,具大精進,常無放

逸,我今爲彼請問如來應正等覺甚

深般若波羅蜜多.若菩薩摩訶薩,欲

到諸法究竟彼岸,我今爲彼,請問如

來應正等覺甚深般若波羅蜜多.若

菩薩摩訶薩,欲善斷滅一切疑網,我

今爲彼,請問如來應正等覺甚深般

若波羅蜜多.若菩薩摩訶薩,於證佛

智,尚無憍慢,無執無著,況於餘智,我

今爲彼,請問如來應正等覺甚深般

若波羅蜜多若菩薩摩訶薩超越一切

憍慢執著,能住正道,能行正道,能說

正道,我今爲彼,請問如來應正等覺

甚深般若波羅蜜多.若菩薩摩訶薩,

恒爲饒益一切有情,能爲利益,能爲

安樂,能令安隱,我今爲彼,請問如來

應正等覺甚深般若波羅蜜多.復次,

世尊,我爲普施一切有情無染安樂、

無上安樂、無勝安樂、涅槃安樂、諸佛

安樂、無爲安樂,請問如來應正等覺

甚深般若波羅蜜多.我爲永斷一切

有情種種疑網煩惱纏結,請問如來

應正等覺甚深般若波羅蜜多.我爲

自斷種種疑網煩惱纏結,請問如來

應正等覺甚深般若波羅蜜多.若我

疑網煩惱纏結自永斷者,乃能如實

爲諸有情,說斷疑網煩惱纏結種種

法要.所以者何?一切有情,皆欣安樂,

竝厭危苦,一切有情,皆設方便,追求

安樂我都不見有餘少分安樂可求

唯除般若波羅蜜多.我都不見有餘

少分安樂可求,唯除菩薩摩訶薩乘.

我都不見有餘少分安樂可求,唯除

大乘.我今觀見如是義利,欲施有情

微妙安樂,請問如來應正等覺甚深

般若波羅蜜多.我今觀見一切菩薩

摩訶薩衆如是義利,請問如來應正

等覺甚深般若波羅蜜多.唯願世尊,

哀愍爲答.

爾時,世尊告善勇猛菩薩摩訶薩言:

善哉,善哉!善男子,汝能哀愍大生等

衆,請問如來應正等覺甚深般若波

羅蜜多汝由此緣功德無量汝應諦

聽,極善思惟.吾當爲汝,分別解說.善

勇猛言:善哉!世尊,唯願爲說,我等樂

聞.佛告善勇猛菩薩摩訶薩:汝先所

問,世尊處處,爲諸菩薩摩訶薩衆,宣

說般若波羅蜜多,何謂般若波羅蜜

多者汝等當知實無少法可名般若波

羅蜜多甚深般若波羅蜜多超過一切

名言道故.何以故?善勇猛,甚深般若

波羅蜜多,實不可說,此是般若波羅

蜜多;亦不可說,屬彼般若波羅蜜多;

亦不可說,由彼般若波羅蜜多;亦不

可說,從彼般若波羅蜜多.何以故?善

勇猛,慧能遠達諸法實性故,名般若

波羅蜜多.如來智慧,尚不可得,況得

般若波羅蜜多?善勇猛,般若者,謂解

諸法,及知諸法,故名般若.善勇猛,云

何般若解知諸法?謂諸法異,名言亦

異,然一切法,不離名言.若解諸法,若

知諸法,俱不可說,然順有情所知而

說,故名般若.善勇猛,般若者,謂假施

設由假施設說爲般若然一切法不

可施設,不可動轉,不可宣說,不可示

現.如是知者,名如實知.善勇猛,般若

者,非知非不知,非此非餘處,故名

般若.

復次,善勇猛,般若者,謂智所行,非智

所行,非非智境,亦非智境.以智遠離

一切境故.若智是境,卽應非智.不從

非智,而得有智;亦不從智,而有非智;

不從非智,而有非智;亦不從智,而得

有智.不由非智,說名爲智;亦不由智,

說名非智;不由非智,說名非智;亦不

由智,說名爲智.然卽非智,說名爲智.

由斯卽智,說名非智.此中智者,不可

示現,此名爲智.不可示現此智所屬,

不可示現此智所由,不可示現此智

所從.是故智中,無實智性,亦無實智

住智性中,智與智性,俱不可得,非智

與性,亦復如是.決定不由非智名智,

若由非智,說名智者,一切愚夫,皆應

有智.若有如實於智非智,俱無所得,

於智非智,如實遍知,是名爲智.然智

實性,非如所說.所以者何?以智實性,

離名言故.智,非智境,非非智境,以智

超過一切境故,不可說是智非智境.

善勇猛,是名如實宣說智相.如是智

相,實不可說,不可示現.然順有情所

知說示其能知者亦不可說智境尚

無,況有智者?若能如是如實了知,如

實隨覺,是名般若.

復次,善勇猛,若能如是現觀作證,是

則名爲出世般若.如是所說出世般

若,亦不可說.所以者何?世尚非有,況

有出世?所出尚無,況有能出?由斯出

世般若亦無.所以者何?以都不得世

及出世,能出所出故,得說名出世般

若若有所得則不名爲出世般若此

般若性,亦不可得,離有無等可得性

故.又善勇猛,世名假立.非假立世,實

有可出.然出諸假,故名出世.又出世

者,非實於世,有出不出.所以者何?此

中都無所出能出少法可得,故名出

世.又出世者,無世,無出世,無出,無不

出,故名出世.若能如是如實了知,是

則名爲出世般若.如是般若,非如所

說.所以者何?出世般若,超過一切名言

道故.雖名出世,而無所出;雖名般若,

而無所知.所出所知不可得故,能出

能知,亦不可得.如是如實知,名出世

般若.由此般若,無所不出,是故名爲

出世般若.

復次,善勇猛,此亦名爲通達般若.如

是般若何所通達?謂此般若,無所通

達.若此般若,有所通達,卽是假立;若

是假立,則不名爲通達般若.謂於此

中,都無所有,無此無彼,亦無中閒,無

能通達,無所通達,無通達處,無通達

時,無通達者,故名通達.又於此中,都

無所有,無能行者,無所行處,無此無

彼,亦無中閒,故名通達.又通達慧,名

通達者,此通達慧,都無所有,無上無

下,無遲無速,無進無退,無往無來,故

名通達.又善勇猛,通達慧者,何所通

達?謂有所見,皆悉通達.由何通達?謂

由般若.如是般若云何通達?謂假立

相,而有通達.諸假立相,一切非相.如

是非相,名假立相.又善勇猛,諸有成

就如是般若,卽能如實通達三界.云

何如實通達三界?謂非三界,說名三

界.所以者何?此中無界而可通達.通

達三界,卽爲非界.由能如是通達三

界故,名成就通達般若.云何成就通

達般若?謂無少事不善通達,於一切

事,皆善通達.是故名爲通達般若.如

是般若,於一切事,皆悉超越.若有成

就如是般若,諸所見聞嗅嘗覺了,皆

悉通達.云何通達?謂無常故,苦故,癰

故,病故,箭故,空故,㝵故,害故,他故,壞

故,壞法故,動故,速滅故,無我故,無生

故,無滅故,無相故.如是等,善勇猛,若

能通達,是則名爲淸涼離箭.如有良

藥名曰離箭,隨所著處,衆箭皆除,毒

藥於中,無得住者,此藥威力,所逼遣

故.如是若有諸苾芻等,成就此法淸

涼離箭,所謂成就通達般若,具六恒

住.通達般若,遠離一切三界染著,超

越一切惡魔羂網.又善勇猛,譬如金

剛爲鑽物故,隨所鑽處,無不通達,如

是若有諸苾芻等金剛喩定,由通達

慧之所攝受,隨所觀法,無不通達.此

通達慧,金剛喩定之所攝受,隨所觀

法,無不通達.若有成就此通達慧,能

出世閒,正盡衆苦.趣衆苦盡,無所染

著.此通達慧,亦名三明.善勇猛,言明

者,謂永息滅無明增語,卽此亦說無

明遍知,亦名能息苦薀增語.譬如良

醫聰明博達,隨有所作,皆善觀察,成

就觀察微妙慧故,善識諸藥,善達病

因,善知病相,能救衆苦,隨所療疾,無

不除愈.所以者何?彼善通達藥、病因、

相、和合等方,是故能除一切病苦.如是

若有成第三明,能滅諸無明,能息一

切苦,能除一切生、老、病、死及諸愁、歎、

苦、憂、惱法,是名出世通達般若.

復次,善勇猛,我依此義,密意說言:一

切世間慧爲最勝.謂能通達諸法實

性,由此正知,令有生盡.有生盡者,是

何增語?謂善通達出沒增語.云何名

爲通達出沒?謂善通達諸有集法,皆

有滅法.如是名爲通達出沒.善勇猛,

出者,謂生增語,沒者,謂滅增語.雖作

是說,而不如說,有出有沒.又善勇猛,

諸所有集,非實出法.何以故?善勇猛,

集謂等出,非等有出,亦非有沒.等隨

起故,說名爲集.等隨起者,非於此中

有出有沒.如是自體自然破壞,卽名

爲滅,此中無物說名爲滅.謂無閒滅,

非於此生,卽於此滅,說名爲滅.卽無

生故,說名爲滅.如是通達若出若沒,

無生無滅故,名通達若出若沒.

復次,善勇猛,言通達者,謂能遍知所

有緣起.由諸緣故,諸法得起,故名緣

起.如是緣起,都無所有.如是名爲通

達緣起.卽此名爲遍知緣起.謂能顯

示如實無起,以無起故,說名緣起.平

等無起,故名緣起.謂於是處起,尚非

有,況當有滅?隨覺緣起,若順若違,皆

不可得.無等起故,說名緣起.若無等

起,則無有生;若無有生,則無過去,亦

無已生;若無過去亦無已生,則無有

滅;若無有滅卽無生智.由無生智,更

不復生,亦不證滅.由無生故,卽亦無

滅.由有生故,施設有滅.旣無有生,是

故無滅.於一切法,如是知見,通達,作

證,說名盡智.善勇猛,盡智者,謂盡無,

知,故名盡智.由何名盡?謂由無盡,故

名爲盡.不見有法可名爲盡,然離無

知,說名盡智.卽盡無知,說名盡智,遍

知一切無知法故,名盡無知.由盡無

知,說名盡智.非無知法有盡不盡,然

離無知,故名盡智.如實遍知此無知

法,都無所有,故名爲離.由如是智,知

無知法,無別可得,名離無知,然無知

法實不可得.智尚非有,況有無知?若

能於盡,得解脫者,名爲盡智.雖作是

說,而不如說.所有盡智,都不可說,但

假名,說名盡無知,亦名盡智.若以如

是無盡盡智,觀察諸法,盡智亦無.若

如是知,便離盡智,至無盡際.此無盡

際,卽是無際,亦涅槃際.雖作是說,而

不如說.以一切法,皆是無際,亦涅槃

際.諸際永斷,名涅槃際.雖作是說,而

不如說.以涅槃際,永離名言,一切名

言,於中永滅.又善勇猛,如來雖說有

涅槃界,而不如說.以涅槃界,都不可

說,超一切說,涅槃界中,諸說永斷.若

如是說涅槃界相,卽名爲說出世通

達般若之相.又善勇猛,非涅槃界可說

方處在此在彼.是故涅槃實不可說.

復次,善勇猛,此中何謂甚深般若波

羅蜜多?善勇猛,非此般若波羅蜜多

有遠彼岸少分可得.善勇猛,若此般

若波羅蜜多有遠彼岸少分可得,如

來應說甚深般若波羅蜜多有遠彼

岸.善勇猛,非此般若波羅蜜多有遠

可得.是故不說此有彼岸.又善勇猛,

此名般若波羅蜜多者,謂妙智作業,

到一切法究竟彼岸故,名般若波羅

蜜多.雖作是說,而不如說.所以者何?

非語非業能至般若波羅蜜多.何以

故?善勇猛,甚深般若波羅蜜多不可

說故.又善勇猛,甚深般若波羅蜜多

隨覺諸法,若能隨覺,卽違覺悟,所以

者何?此中無物可名隨覺.隨覺無故,

覺悟亦無.卽於諸法無通達義.隨覺

通達平等法性,是菩提故.隨覺諸法

故名菩提,云何此能隨覺諸法?此中

無物可名菩提.故於此中,亦無隨覺.

何以故?善勇猛,若有菩提少分可得,

卽菩提內,應得菩提.然菩提中,菩提

非有.應作如是現證菩提.非隨覺故

非通達故,說名覺悟.雖作是說,而不

如說.以一切法,不可隨覺,不可通達.

又法、非法,俱無自性.由覺此理故,名

菩提.何以故?善勇猛,非諸如來應正

等覺能得菩提,非諸如來應正等覺

能了菩提.如實菩提不可了故,不可

表故,非諸如來應正等覺生起菩提,

菩提無生無起性故.又善勇猛,言菩

提者,無所繫屬,非菩提內有少有情,

有情施設.於菩提內,旣無有情,有情

施設,云何可說,此是菩提所有薩埵,

此是菩提薩埵般若波羅蜜多.又善

勇猛,非菩提中菩提可得,非菩提中

薩埵可得.何以故?善勇猛,菩提超越

菩提無生,菩提無起,菩提無相.非菩

提中有薩埵性,非菩提中薩埵可得,

非由薩埵施設菩提,非由菩提施設

薩埵.隨覺薩埵無自性故,說名菩提,

知菩提中實無薩埵,是故說名菩提

薩埵.何以故?善勇猛,菩提薩埵,非薩

埵想之所顯示,除薩埵想,故名菩薩.

雖作是說,而不如說.所以者何?菩提

薩埵,離名言故.菩提薩埵,離薩埵性,

菩提薩埵,離薩埵想,知菩提故,說名

菩薩.云何菩薩能知菩提?謂知菩提

超越一切,菩提無作,菩提無生,菩提

無滅,非菩提性能了菩提,亦非菩提

是所顯了.不可顯了,不可施設,不可

引轉,故名菩提.若能無倒隨覺,通達,

無所分別,分別永斷,是故說名菩提

薩埵.雖作是說,而不如說.何以故?善

勇猛,菩提薩埵不可得故.若有菩提

薩埵可得,卽應可得:此是菩提,此屬

菩提,此是薩埵,此屬薩埵.然不可說

此是菩提,此屬菩提,亦不可說此是

薩埵,此屬薩埵.以能隨覺,實無薩埵.

無薩埵性,離薩埵性,故名菩薩,由無

薩埵,除薩埵想,故名菩薩.何以故?善

勇猛,有情界者,卽是無實有情增語.

非有情中有有情性,有情無故,名有

情界.若有情中,有有情性,則不應說

爲有情界.有情界者,卽顯無界.以有

情界,無界性故.若有情界,卽界性有

則應實有命者卽身:若有情界,離界

性有,則應實有命者異身.然有情界

無實界性,但由世俗,假說爲界.非有

情界中可有界性,亦非界性中有有

情界,非卽界性是有情界,非離界性

有有情界.以一切法,無界性故.

復次,善勇猛,我依此義,密意說言:諸

有情界,不可施設有減有滿.所以者

何?以有情界,非有性故,諸有情界,離

有性故.如有情界,不可施設有減有

滿,諸法亦爾,不可施設有減有滿.以

一切法,皆無實性故,不可言有減有

滿.若能如是隨覺諸法,是則名爲隨

覺佛法.我依此義,密意說言:如有情

界,不可施設有減有滿,諸法亦爾,不

可施設有減有滿.若一切法,無減無

滿,以無眞實而爲方便,卽是佛法,無

減無滿.如是隨覺一切法故,卽名佛法

無減無滿.以一切法,無減滿故,說名

佛法.佛法卽非佛法增語.非諸佛法

有物能令、或、減或滿.所以者何?以卽

隨覺一切法故.若能隨覺一切法性,

此中無法或減或滿.一切法者,當知

卽是法界增語.非彼法界有減有滿.

所以者何?以彼法界,無邊際故.非有

情界及彼法界差別可得.非有情界

及彼法界,或減或滿,或得或有.如是

隨覺,卽名菩提.由此故言非諸佛法

可得施設有減有滿.又善勇猛,無減

滿性,若能如實無分別者,當知名爲

如實見者.非於此中能有取捨.如是

隨覺,說名菩提.善勇猛,菩提者卽是

佛相.云何佛相?謂一切相,畢竟無相,

卽是佛相.何以故?善勇猛,畢竟無相

與菩提相,自性離故.如是隨覺,說名

菩提.雖作是說,而不如說.何以故?善

勇猛,要能隨覺如是法故,說名菩薩.

若有菩薩,實不了知如是法性,而謂

我能如實隨覺,自稱菩薩,當知彼類,

遠菩薩地,遠菩薩法,以菩薩名誑惑

天、人、阿素洛等.又善勇猛,若但虛言,

自稱菩薩,成菩薩者,則一切有情,皆

應是菩薩.又善勇猛,非但虛言,入菩

薩地,得菩薩法;非由語故,能證無上

正等菩提;非由語業,自稱名故,便得

菩提;亦非由語,自稱名故,入菩薩地,

得菩薩法.又善勇猛,一切有情,行菩

提行,不知不覺諸法實性,不名菩薩.

所以者何?不知有情非有情故.若知

有情非有情性,行菩提行,應成菩薩.

然諸有情,由顚倒故,不能覺了自行、

自境、自所行處.若於自行,如實了知,

則不復行有分別行.由分別行,一切

愚夫,緣虛妄境,起顚倒行,亦緣菩提,

而起慢執.彼緣妄境,起倒慢行,分別

行故,尚不能得諸菩薩法,況得菩提?

若能了知如是法者,則不復起緣虛

妄行,亦不復緣諸法起慢.是名菩薩

行於無行.菩薩不應由分別故,起分

別行.若於是處,無所分別,非於此處,

而有所行.若於是處,不起分別非於

此處復有所行諸佛菩薩於一切行

無所分別,而修行故,一切憍慢,畢竟

不起.菩薩如是知一切法,於一切法,不

復攀緣,不復分別,不遊不履.如是名

爲眞菩薩行.以無所行爲方便故.若

諸菩薩,能如是行,是則名爲眞菩薩

行.何以故?善勇猛,以能如是隨覺諸

法,通達諸法,名菩薩故.

復次,善勇猛,無有情者,當知卽是菩

薩增語.以能遣除一切想故.所以者

何?以能了達一切有情非實有情,一

切有情皆非有情,一切有情皆是顚

倒執著有情,一切有情皆是遍計所

執有情,一切有情皆是虛妄所緣有

情,一切有情皆是敗壞自行有情,一

切有情皆是無明緣行有情.何以故?

善勇猛,若法,一切有情非有.諸有情

類,造作彼法,是名無明緣行有情.何

法非有?謂所執我,所執我所,我、我所

執,所執,所恃,彼法非有.若有彼法,一

切有情,皆執爲我,執爲我所,我、我所

執,所執,所恃,皆應實有,不名虛妄.以

無彼法,而諸有情,妄執爲我,執爲我

所,我、我所執,所執,所恃,皆非實有.皆

是虛妄故,作是說:一切有情,非實有

情,一切有情,皆是無明緣行有情.又

善勇猛,非有情名有少實法,可執爲

我,或爲我所,或爲二執,所執,所恃.以

無實法,是故可說一切有情非實有

情.非有情者,當知卽是非實增語.言

非實者,當知卽非有情增語.又如非

實有情想中,一切有情妄執爲實故,

作是說,一切有情,非實有情.又善勇

猛,言非實者,謂於此中,無實無起.以

一切法,皆無眞實,亦無起故.此中有

情虛妄執著,而自纏繫.是故可說一

切有情皆是虛妄所緣有情.彼於自

行,不能了知,是故可說非實有情.卽

是於中,無遍覺義.若於諸行,有遍覺

者,當知彼類,可名菩薩.

大般若波羅蜜多經卷第五百九十三

己亥歲高麗國大藏都監奉

勅雕造

大般若波羅蜜多經卷第五百九十四 柰

三藏法師玄奘奉 詔譯

第十六般若波羅蜜多分之二

復次,善勇猛,菩薩摩訶薩,若能於法

如是覺知,乃可名爲眞實菩薩.言菩

薩者,謂能隨覺有情無實無生增語.

又菩薩者,於一切法,亦能如實如佛

而知.云何菩薩如佛而知?謂如實知

一切法性,無實無生,亦無虛妄.又諸

菩薩,於諸法性,非如愚夫、異生所執,

非如愚夫、異生所得,如實而知,故名

菩薩.何以故?善勇猛,夫菩提者,無所

執著,無所分別,無所積集,無所得故.

又善勇猛,非諸如來應正等覺,於菩

提性,少有所得.以一切法,不可得故.

於法無得,說名菩提.諸佛菩提,應如

是說,而不如說.離諸相故.又善勇猛,

若諸菩薩,發菩提心,作如是念:我於

今者,發菩提心,此是菩提,我今爲趣

此菩提故,發修行心.是諸菩薩,有所

得故,不名菩薩,但可名爲狂亂薩埵.

何以故?善勇猛,由彼菩薩,決定執有

發起性故,決定執有所發心故,決定

執有菩提性故.若諸菩薩,發菩提心,

有所執著,但可名爲於菩提心有執

薩埵,不名眞淨發心菩薩.彼由造作

發菩提心,是故復名造作薩埵,不名

菩薩.彼由加行發菩提心,是故復名

加行薩埵,不名菩薩.何以故?善勇猛,

彼諸菩薩,由有所取發菩提心,但可

名爲發心薩埵,不名菩薩.又善勇猛,

無實能發菩提心者.以菩提心,不可

發故,菩提無生,亦無心故.彼諸菩薩

唯執發心,不了菩提無生心義.又善

勇猛,若生平等性,卽實平等性;若實

平等性,卽心平等性;若心平等性,卽

是菩提.若於此中,有如實性,卽於此

中無所分別.若有分別心及菩提,彼

便執著心及菩提.由此二種發菩提

心,當知不名眞發心者.又善勇猛,菩

提與心,非各有異.非於心內,有實菩

提,非菩提內,得有實心.菩提與心,如

實如理,俱不可說是覺是心.由如實

覺菩提與心,俱不可得,無生不生,故

名菩薩,亦名摩訶薩及如實有情.所

以者何?以如實知非實有性.如實知

誰非實有性?謂諸世閒,皆非實有,非

實所攝,非實有生,但假安立.云何世

閒,非實有生,但假安立?非實有者,無

實生故.以無實生及非實有故,說諸

法無實無性.由如是知非實有性故,

亦可說如實有情.於實有中,亦不執

實有故,復可說隨如實有情.雖作是

說,而不如說.所以者何?非如實理有

少有情,或摩訶薩.何以故?善勇猛,以

證入大乘,名摩訶薩故.

復次,善勇猛,何謂大乘?謂一切智,說

名大乘.云何一切智?謂諸所有智:若

有爲智,若無爲智,若世閒智,若出世

智.若能證入如是等智,名摩訶薩.所

以者何?以能遠離大有情想,名摩訶

薩.又能遠離大無明薀,名摩訶薩.又

能遠離大諸行薀,名摩訶薩.又能遠

離大無知薀,名摩訶薩.又能遠離大

衆苦薀,名摩訶薩.又善勇猛,若能遠

離大有情想,名摩訶薩,彼於一切心

及心所法,雖無所得,而能了知心之

本性.彼於菩提及菩提分法,雖無所

得,而能了知菩提本性.彼由此智,非

於心內,見有菩提,亦非離心,見有菩

提;非於菩提內,見有實心,亦非離菩

提,見有實心.如是除遣,無所修習,無

所除遣.於所修習及所除遣,俱無所

得,無所恃怙,無所執著.雖不見有菩

提心性,而能發起大菩提心.若能如

是發菩提心,乃可名爲眞實菩薩.彼

雖如是發菩提,心而於菩提,無所引發.

何以故?善勇猛,彼已安住大菩提故.

若能如是無所執著,都不見有心及

菩提生滅差別,亦不見有發心趣向

大菩提者,無見無執,無所分別,當知

已住無上菩提.若能如是無所執著,

發起勝解及解脫心,當知名爲眞實

菩薩.又善勇猛,若諸菩薩,不離心想

及菩提想,發菩提心,彼遠菩提,非近

菩提.又善勇猛,若諸菩薩,不見菩提

有遠有近,當知彼近無上菩提,亦名

眞發菩提心者.我依此義,密意說言:

若能自知無二相者,彼如實知一切

佛法.所以者何?彼能證會我及有情

俱無自性,卽能遍知諸法無二.由能

遍知諸法無二,定能了達我及有情

與一切法,皆以無性而爲自性,理無

差別.若能了知諸法無二,卽能了知

一切佛法;若能遍知諸法無二,卽能

遍知一切佛法;若能遍知我,卽遍知

三界.又善勇猛,若遍知我,彼便能到

諸法彼岸.云何名爲諸法彼岸?謂一

切法平等實性.若不得此,亦不執此,

若不得彼岸,亦不執彼岸,彼名遍知

到彼岸者.雖作是說,而不如說.又善

勇猛,諸菩薩衆,應如是趣諸菩薩地,

應如是證諸菩薩地,當知卽是菩薩

般若波羅蜜多.謂於此中,無有少法

可趣可證.以於此中,不可施設有往

來故.

爾時,慶喜便白佛言:諸增上慢行有

相者,於佛所說,勿懷恐怖?時,舍利子

語慶喜言:非增上慢行有相者所行

之境,彼何恐怖?所以者何?懷恐怖者,

離增上慢.惡友所攝,聞甚深法,不能

測量,恐失所求,便生恐怖.復次慶喜,

諸有爲欲斷增上慢,行正行者,容有

怖畏.諸有爲欲斷增上慢,勤精進者,

亦有怖畏.所以者何?彼旣能了增上

慢失,求無慢性,及求斷慢.聞甚深法,

不能測量,恐失所求,便生怖畏.復次,

慶喜,若有於慢,不得不見,無恃無執,

彼於諸法,無恐無怖.復次,慶喜,如來

不爲增上慢者,說如是法,故彼無容

於此恐怖.諸有爲欲斷增上慢,勤修

行者,聞如是法,能正了知,亦無恐怖.

復次,慶喜,增上慢名,當知顯示增益

勝法.若有現行增上慢者,彼必現行

增益勝法.以行增益,非平等行.彼設

樂行平等行者,於此深法,心懷猶豫,

不生恐怖,亦不信受.復次,慶喜,若於

平等不平等中,俱無所得;若於平等

不平等中,俱無所恃;若於平等不平

等中,俱無所執,彼於諸法,不驚不恐,

不怖不畏.復次,慶喜,此甚深法,非諸

愚夫異生行處;此甚深法,非諸愚夫

異生境界;此甚深法,非諸愚夫異生

所了.超過一切愚夫異生所行,所攝,

所覺事故.諸有趣向聲聞乘者,雖行

深法,而此深法,非彼所行;諸有趣向

獨覺乘者,雖行深法,而此深法,非彼

所行;諸有趣向菩薩乘者,若行有相,

遠離善友,惡友所攝,彼於如是無染

著法,亦不能行.非彼境故.慶喜,當知

唯除見諦求大菩提聲聞乘等及菩

薩乘,善友所攝,於此深法,能生信解,

於此深法,能隨順行;於此深法,能深

證會.復次,慶喜,若諸菩薩,遠離衆相,

安住無相,行無差別,於甚深法,畢竟

出離種種疑網分別執著,隨其所欲,

皆能成辦,於心、菩提,俱無所得,於諸

法性,無差別解,亦復不起差別之行,

隨有所趣,皆能悟入.彼於如是甚深

法門,皆能受持,心無疑惑.所以者何?

彼於諸法,皆隨順住,無所違逆.若有

於法,起彼彼問,皆能隨順,作彼彼答,

和會此彼,令不相違.佛爲彼故,說此

深法.

爾時,佛告具壽慶喜:汝應受持舍利

子說.彼如是說,與我無異.慶喜,當知

增上慢者,於此法教,不能悟入.以非

彼境,非彼地故.慶喜,當知如是法教,

順諸法性,順佛菩提,於佛菩提,能爲

助伴.下劣信解諸有情類,於此甚深

廣大佛法,心不悟入,不能受行.慶喜,

當知下劣信解增上慢者,於佛菩提

及甚深法,違逆而住,諸有所爲,隨增

上慢,不能信受此甚深法.慶喜,當知

今此衆會,最勝淸淨,遠離雜染,曾多

佛所發弘誓願,種植無量殊勝善根,

奉事無邊過去諸佛,於甚深法,久生

信解,於甚深行,已熟修行.故今如來

應正等覺,委信此衆,無所猜疑,所說

法門,皆悉明了,無所護惜,爲說法要.

慶喜,當知今此衆會,堅固淸淨,無如

瓦礫鹹鹵等者,已曾供養多百千佛,

於諸佛法,堅固安住.慶喜,當知如瓦

礫者,卽是愚夫異生增語,於甚深法,

無容納義.鹹鹵等者,當知顯示諸增

上慢有情增語.不能生長甚深行故.

慶喜,當知今此衆會,離增上慢,廣大

善根之所集起,是深法器.

復次,慶喜,譬如無熱大池龍王,有因

緣故,生大歡喜,於自宮中,受五欲樂.

以歡喜故,復於自宮,降澍大雨,具八

功德.時,彼諸子,各往自宮,亦復歡娛,

受五欲樂,和合遊戲,降大甘雨,如是

如來應正等覺,爲諸衆會,降大法雨.

時,有無量長子菩薩摩訶薩衆,聞已

結集,或卽於此堪忍界中,對自如來

應正等覺,爲諸衆會雨大法雨,或往

彼彼自佛土中,對諸如來應正等覺

各於自衆,雨大法雨.復次,慶喜,如海

龍王,有時,歡悅,於自宮內,降澍大雨

宮中所有舊住諸龍,隨所降澍,皆歡

喜受,於此大雨,善知分齊.彼諸龍子,

亦各歡悅,堪受父王所降大雨.所以

者何?有餘龍等,於所降雨,不知分齊,

亦復不能歡喜忍受.如是如來應正

等覺,處大衆會,雨深法寶.有佛長子

大菩薩衆,久植無量殊勝善根,甚深

法門之所生長,成就種種廣大意樂,

堪受如來大法門雨,聞已歡喜,善知

分齊.爲此義故,今者,如來淸淨衆中,

大師子吼,雨大法雨,作大饒益.復次,

慶喜,如轉輪王,多有諸子,母族淸淨,

形貌端嚴,其王有時,多集寶藏,摠命

諸子,分布與之,其心都無誑惑偏黨.

時,諸王子,旣獲衆珍,倍於父王,深生

敬愛,各作是念:我等今者,審知父王

與我同利.如是如來應正等覺,是大

法主,爲大法王,自然召集諸佛眞子,

以大法藏,分布與之,其心都無誑惑

偏黨.時,諸佛子,旣獲妙法,倍於如來,

深生敬愛,各作是念:我等今者,審知

如來與我同利,我等今應熾然精進,

紹隆佛種,令不斷絕.

復次,慶喜,如是法寶微妙甚深,非餘

有情所能信受.劣信解者,增上慢者,

行惡見者,行有相者,行有所得者,我

慢所壞者,爲貪、瞋、癡所摧伏者,越路

行者,諸如是等名餘有情,於此法門

不能信受.慶喜,當知下劣信解諸有

情類,不能敬愛輪王財寶,要輪王子,

方生敬愛.慶喜,當知貧窮下劣諸有

情類,豈貪輪王所有輪寶、象寶、馬寶、

珠寶、女寶、主藏臣寶、主兵將寶、及餘

種種上妙衣服、末尼、眞珠、金銀、珊瑚、

吠琉璃等多價財寶?彼貧窮人,設遇

獲得,自懷慚恥,不能受用;設復轉賣,

不知價直,所索至微,隨酬便與;或由

於寶,無鑑別故,心便厭賤,而棄捨之.

慶喜,當知彼貧窮者,非唯不了寶之

價直,亦復不知寶之名字.如是慶喜,

唯有如來應正等覺法身之子,或已

見諦,求大菩提諸聲聞等,或諸菩薩

眞淨善友之所攝持,乃能信受此法

寶藏.彼深敬愛不可得空相應法寶,

亦能受用眞淨佛法相應理教,亦能

修行於一切法無執無著諸菩薩行.

慶喜,當知貧窮下劣諸有情類,謂闕

正聞,壞正聞者,愚癡無眼,豈能希求

正法寶藏?設遇獲得,不知敬重,於他

有情,輕而衒賣,或心厭賤,而棄捨之.

復次,慶喜,若旃茶羅,若補羯娑,若諸

工匠,若餘貧賤惡活命者,終不能求

多價珍寶.設遇獲得,不自受用,隨得

少價,卽賣與他,或復厭之,而便棄捨.

慶喜,當知旃茶羅等,卽是一切外道

增語,亦是外道諸弟子衆.諸餘貧賤

惡活命者,卽諸愚夫異生增語.彼常

陷沒惡見,淤泥於一切時,行有所得

樂相縛著,行有相行,諸有所趣,越路

而行,不能欣求聖法財寶.設遇獲得,

不能受用,或深厭棄,或賤與他.慶喜,

當知若諸佛子,行佛行處,爲欲住持

如來十力、四無畏等無邊佛法,今不

斷盡,求得如是深法寶藏,彼於如是

深法寶藏,起眞寶想,深心愛重,善能

受用,精勤守護,令不壞失.慶喜,當知

非師子吼,野干能學;要師子王所生

之子,能學斯吼.慶喜,當知言野干者,

喩諸邪見愚夫異生.彼定不能精勤,

方便,學正等覺大師子吼;要諸佛子,

從正等覺,自然智生,乃能精勤學正

等覺大師子吼,如是佛子,於正等覺

無上法財,善能受用.

爾時,舍利子白佛言:世尊,甚奇!如來

應正等覺,能集如是淸淨衆會.希

有!如來應正等覺,能集如是最勝衆

會,自然衆會,難伏衆會,猶若金剛,無

動無轉,無擾衆會,爲說般若波羅蜜

多.爾時,世尊告舍利子:汝善能讚衆

會功德.時,舍利子便白佛言:衆會功

德,非我能讚.所以者何?今此衆會,成

就無量無邊功德,如妙高山,讚不能

盡.於是佛告舍利子言:如是如是.如

汝所說,今此衆會,成就無邊淸淨,希

有殊勝功德.諸佛世尊稱揚讚歎,尚

不能盡,況餘有情?又舍利子,今此衆

會,非佛世尊力所令集,亦非如來於

此衆會,有所欲樂,而令其集.但由此

衆,自善根力,得聞我名,而來集會.又

此大衆,非爲佛來,亦非如來神通召

命.但由此衆自善根力之所覺,發而

來至此.又法應爾,若佛世尊,欲說如

斯甚深妙法,定有如是諸大菩薩,從

諸佛國而來集會.又舍利子,諸佛世

尊,若去、來、今,若十方界,將欲開示斷

一切疑微妙甚深菩薩藏法,必有如

是無量無邊最勝淸淨功德衆集.若

有如是無量無邊最勝淸淨功德衆

集,必說如是斷一切疑微妙甚深菩

薩藏法.

爾時,世尊告善勇猛菩薩摩訶薩言:

我於處處,爲諸菩薩摩訶薩衆,宣說

般若波羅蜜多,令勤修學.云何菩薩

摩訶薩衆所學般若波羅蜜多?若能

遠達諸法實性,是謂般若波羅蜜多.

如是般若波羅蜜多,微妙甚深,實不

可說.今隨汝等所知境界,世俗文句方

便,演說甚深般若波羅蜜多,令諸菩

薩摩訶薩衆,聞已,方便,精勤修學.善

勇猛,卽色薀,非般若波羅蜜多;卽受

想、行、識薀,亦非般若波羅蜜多.離色

薀,非般若波羅蜜多;離受、想、行、識薀,

亦非般若波羅蜜多.何以故?善勇猛,

色薀彼岸,非卽色薀;受、想、行、識薀彼

岸,亦非卽受,想、行、識薀.如色薀彼岸,

色薀亦爾;如受、想、行、識薀彼岸,受、想、

行、識薀亦爾.善勇猛,此中,色薀彼岸,

非卽色薀者,說色薀離繫.受、想、行、識

薀彼岸,亦非卽受,想、行、識薀者,說受、

想、行、識薀離繫.如色薀彼岸,色薀亦

爾者,說色薀自性如是.卽說色薀,如

所有性,本性不可得.如受、想、行、識薀

彼岸,受、想、行、識薀亦爾者,說受、想、行、

識薀自性如是,卽說受、想、行、識薀,如

所有性,本性不可得.如色薀,如所有

性,本性不可得,當知般若波羅蜜多,

亦復如是.如受、想、行、識薀,如所有性,

本性不可得,當知般若波羅蜜多,亦

復如是.善勇猛,卽眼處,非般若波羅

蜜多;卽耳、鼻、舌、身、意處,亦非般若波

羅蜜多.離眼處,非般若波羅蜜多;離

耳、鼻、舌、身、意處,亦非般若波羅蜜多.

何以故?善勇猛,眼處彼岸,非卽眼處;

耳、鼻、舌、身、意處彼岸,亦非卽耳、鼻、舌、

身、意處.如眼處彼岸,眼處亦爾;如耳、

鼻、舌、身、意處彼岸,耳、鼻、舌、身、意處亦

爾.善勇猛,此中,眼處彼岸,非卽眼處

者,說眼處離繫.耳、鼻、舌、身、意處彼岸,

亦非卽耳、鼻、舌、身、意處者,說耳、鼻、舌、

身、意處離繫.如眼處彼岸,眼處亦爾

者,說眼處自性如是,卽說眼處如所

有性,本性不可得.如耳、鼻、舌、身、意處

彼岸,耳、鼻、舌、身、意處亦爾者,說耳、鼻、

舌、身、意處自性如是,卽說耳、鼻、舌、身、

意處如所有性,本性不可得.如眼處,

如所有性,本性不可得,當知般若波

羅蜜多,亦復如是.如耳、鼻、舌、身、意處,

如所有性,本性不可得,當知般若波

羅蜜多,亦復如是.善勇猛,卽色處,非

般若波羅蜜多;卽聲、香、味、觸、法處,亦

非般若波羅蜜多.離色處,非般若波

羅蜜多,離聲、香、味、觸、法處,亦非般若

波羅蜜多.何以故?善勇猛,色處彼岸

非卽色處;聲、香、味、觸、法處彼岸,亦非

卽聲、香、味、觸、法處.如色處彼岸,色處

亦爾;如聲、香、味、觸、法處彼岸,聲、香、味、

觸、法處亦爾.善勇猛,此中,色處彼岸,

非卽色處者,說色處離繫.聲、香、味、觸、

法處彼岸,亦非卽聲、香、味、觸、法處者,

說聲、香、味、觸、法處離繫.如色處彼岸,

色處亦爾者,說色處自性如是,卽說

色處,如所有性,本性不可得.如聲、香、

味、觸、法處彼岸,聲、香、味、觸、法處亦爾

者,說聲、香、味、觸、法處自性如是,卽說

聲、香、味、觸、法處,如所有性,本性不可

得.如色處,如所有性,本性不可得,當

知般若波羅蜜多,亦復如是.如聲、香、

味、觸、法處,如所有性,本性不可得,當

知般若波羅蜜多,亦復如是.善勇猛,

卽眼界,非般若波羅蜜多;卽耳、鼻、舌、

身、意界,亦非般若波羅蜜多.離眼界,

非般若波羅蜜多離耳鼻舌身意界

亦非般若波羅蜜多.何以故?善勇猛,

眼界彼岸,非卽眼界;耳、鼻、舌、身、意界

彼岸,亦非卽耳、鼻、舌、身、意界.如眼界

彼岸,眼界亦爾;如耳、鼻、舌、身、意界彼

岸,耳、鼻、舌、身意界亦爾.善勇猛,此中,

眼界彼岸,非卽眼界者,說眼界離繫.

耳、鼻、舌、身、意界彼岸,非卽耳、鼻、舌、身、

意界者,說耳、鼻、舌、身、意界離繫.如眼

界彼岸,眼界亦爾者,說眼界自性如

是,卽說眼界,如所有性,本性不可得.

如耳、鼻、舌、身、意界彼岸,耳、鼻、舌、身、意

界亦爾者,說耳、鼻、舌、身、意界自性如

是,卽說耳、鼻、舌、身、意界,如所有性,本

性不可得.如眼界,如所有性,本性不

可得,當知般若波羅蜜多.亦復如是.

如耳、鼻、舌、身、意界,如所有性,本性不

可得,當知般若波羅蜜多,亦復如是.

善勇猛,卽色界非般若波羅蜜多;卽

聲、香、味、觸、法界,亦非般若波羅蜜多.

離色界,非般若波羅蜜多;離聲、香、味、

觸、法界,亦非般若波羅蜜.多何以故?

善勇猛,色界彼岸,非卽色界;聲、香、味、

觸、法界彼岸,亦非卽聲、香、味、觸、法界.

如色界彼岸,色界亦爾;如聲、香、味、觸、

法界彼岸,聲、香、味、觸、法界亦爾.善勇

猛,此中,色界彼岸,非卽色界者,說色

界離繫.聲、香、味、觸、法界彼岸,非卽聲、

香、味、觸、法界者,說聲、香、味、觸、法界離

繫.如色界彼岸,色界亦爾者,說色界

自性如是,卽說色界,如所有性,本性

不可得如聲香味觸法界彼岸聲香

味、觸、法界亦爾者,說聲、香、味、觸、法界

自性如是卽說聲香味觸法界如所

有性,本性不可得.如色界,如所有性,

本性不可得,當知般若波羅蜜多,亦

復如是.如聲、香、味、觸、法界,如所有性,

本性不可得,當知般若波羅蜜多,亦

復如是.善勇猛,卽眼識界,非般若波

羅蜜多;卽耳、鼻、舌、身、意識界,亦非般

若波羅蜜多離眼識界非般若波羅

蜜多;離耳、鼻、舌、身、意識界,亦非般若

波羅蜜多.何以故?善勇猛,眼識界彼

岸,非卽眼識界;耳、鼻、舌、身、意識界彼

岸,亦非卽耳、鼻、舌、身、意識界.如眼識

界彼岸,眼識界亦爾;如耳、鼻、舌、身、意

識界彼岸,耳、鼻、舌、身、意識界亦爾.善

勇猛,此中,眼識界彼岸,非卽眼識界

者,說眼識界離繫、耳、鼻、舌、身、意識界

彼岸,非卽耳、鼻、舌、身、意識界者,說耳,

鼻舌身意識界離繫如眼識界彼岸

眼識界亦爾者,說眼識界自性如是,

卽說眼識界,如所有性,本性不可得.

如耳、鼻、舌、身、意識界彼岸,耳、鼻、舌、身、

意識界亦爾者,說耳、鼻、舌、身、意識界

自性如是,卽說耳、鼻、舌、身、意識界如

所有性,本性不可得.如眼識界,如所

有性,本性不可得,當知般若波羅蜜

多,亦復如是.如耳、鼻、舌、身、意識界,如

所有性,本性不可得,當知般若波羅

蜜多,亦復如是.善勇猛,卽一切法,非

般若波羅蜜多;離一切法,亦非般若

波羅蜜多.何以故?善勇猛,一切法彼

岸,非卽一切法.如一切法彼岸,一切

法亦爾.善勇猛,此中,一切法彼岸,非

卽一切法者,說一切法離繫.如一切

法彼岸,一切法亦爾者,說一切法自

性如是,卽說一切法,如所有性,本性

不可得.如一切法,如所有性,本性不

可得,當知般若波羅蜜多,亦復如是.

復次,善勇猛,如是般若波羅蜜多,不

依色薀,亦不依受、想、行、識薀.如是般

若波羅蜜多,不依眼處,亦不依耳、鼻,

舌、身、意處.如是般若波羅蜜多,不依

色處,亦不依聲、香、味、觸、法處.如是般

若波羅蜜多,不依眼界,亦不依耳、鼻、

舌、身、意界.如是般若波羅蜜多,不依

色界,亦不依聲、香、味、觸、法界.如是般

若波羅蜜多,不依眼識界,亦不依耳、

鼻、舌、身、意識界.如是般若波羅蜜多,

於一切法,都無所依.復次,善勇猛,如

是般若波羅蜜多,不在色薀內,不在

色薀外,不在兩閒,遠離而住;亦不在

受、想、行、識薀內,不在受、想、行、識薀外

不在兩閒,遠離而住.如是般若波羅

蜜多,不在眼處內,不在眼處外,不在

兩閒,遠離而住;亦不在耳、鼻、舌、身、意

處內,不在耳、鼻、舌、身、意處外,不在兩

閒,遠離而住.如是般若波羅蜜多,不

在色處內,不在色處外,不在兩閒,遠

離而住;亦不在聲、香、味、觸、法處內,不

在聲、香、味、觸、法處外,不在兩閒,遠離

而住.如是般若波羅蜜多,不在眼界

內,不在眼界外,不在兩閒,遠離而住;

亦不在耳、鼻、舌、身、意界內,不在耳、鼻、

舌、身、意界外,不在兩閒,遠離而住.如

是般若波羅蜜多,不在色界內,不在

色界外,不在兩閒,遠離而住;亦不在

聲、香、味、觸、法界內,不在聲、香、味、觸、法

界外,不在兩閒,遠離而住.如是般若

波羅蜜多,不在眼識界內,不在眼識

界外,不在兩閒,遠離而住;亦不在耳,

鼻舌身意識界內不在耳鼻舌身意

識界外,不在兩閒,遠離而住.如是般

若波羅蜜多,不在一切法內,不在一

切法外,不在兩閒,遠離而住.復次,善

勇猛,如是般若波羅蜜多,與色薀,非

相應非不相應;與受、想、行、識薀,亦非

相應非不相應.如是般若波羅蜜多,

與眼處,非相應非不相應;與耳、鼻、舌、

身、意處,亦非相應非不相應.如是般

若波羅蜜多,與色處,非相應非不相

應;與聲、香、味、觸、法處,亦非相應非不

相應.如是般若波羅蜜多,與眼界,非

相應非不相應與耳鼻舌身意界亦

非相應,非不相應.如是般若波羅蜜

多,與色界,非相應非不相應;與聲、香、

味、觸、法界,亦非相應非不相應.如是

般若波羅蜜多,與眼識界,非相應非

不相應;與耳、鼻、舌、身、意識界,亦非相

應非不相應;如是般若波羅蜜多,與

一切法,非相應非不相應.

復次,善勇猛,色薀眞如、不虛妄性、不

變異性,如所有性,是謂般若波羅蜜

多.受、想、行、識薀眞如、不虛妄性、不變

異性如所有性是謂般若波羅蜜多

眼處眞如、不虛妄性、不變異性,如所

有性,是謂般若波羅蜜多.耳、鼻、舌、身、

意處眞如、不虛妄性、不變異性,如所

有性,是謂般若波羅蜜多.色處眞如、

不虛妄性、不變異性,如所有性,是謂

般若波羅蜜多.聲、香、味、觸、法處眞如,

不虛妄性,不變異性,如所有性,是謂

般若波羅蜜多.眼界眞如,不虛妄性,

不變異性,如所有性,是謂般若波羅

蜜多.耳、鼻、舌、身、意界眞如、不虛妄性、

不變異性,如所有性,是謂般若波羅

蜜多.色界眞如、不虛妄性、不變異性,

如所有性是謂般若波羅蜜多聲香

味、觸、法界眞如、不虛妄性、不變異性,

如所有性,是謂般若波羅蜜多.眼識

界眞如、不虛妄性、不變異性,如所有

性,是謂般若波羅蜜多.耳、鼻、舌、身、意

識界眞如、不虛妄性、不變異性,如所

有,性是謂般若波羅蜜.多一切法,眞

如不;虛、妄、性、不、變異性如,所有、性、是、

謂、般若.波羅蜜多,復次善勇猛色薀

者.離色薀性,所以者;何、非、色、薀、中有

色薀,性此、無、所、有、是謂.般若波羅,蜜

多受想行識薀者.離受想行識,薀性

所以;者、何、非、受、想行識薀中,有受、想、

行、識、薀性此.無所有是,謂般若波羅

蜜多眼.處者離眼處,性所以者.何非

眼處,中有眼處性此無所.有是,謂般

若,波羅,蜜多耳鼻舌;身、意、處、者離,耳

鼻、舌、身、意處性所.以者何非,耳鼻舌

身意處中有.耳鼻,舌身意處性;此、無、

所、有、是謂,般若、波、羅、蜜、多色處者.離

色處性,所以者何非色處中.有色,處

性此無所;有、是、謂、般、若波,羅蜜、多、聲,

香、味觸法處.者離聲香,味觸法處性

所以者.何非,聲香味觸法,處、中、有、聲、

香味,觸法,處、性、此、無所有是.謂般若

波,羅蜜多眼界者離眼.界性,所以者

何非;眼、界、中、有、眼界,性此、無、所、有、是

謂般若.波羅蜜多,耳鼻舌身意界者

離.耳鼻舌,身意界性所以;者、何、非、耳:

鼻舌身意界中,有耳、鼻、舌、身意界性,

此無所有,是謂般若波羅蜜多.色界

者離色界性所以者何非色界中有

色界性.此無所有,是謂般若波羅蜜

多、聲、香、味、觸、法界者,離聲、香、味、觸、法

界性.所以者何?非聲、香、味、觸、法界中,

有聲、香、味、觸法界性.此無所有,是謂

般若波羅蜜多.眼識界者,離眼識界

性.所以者何?非眼識界中,有眼識界

性.此無所有,是謂般若波羅蜜多.耳,

鼻、舌、身、意識界者,離耳、鼻、舌、身、意

識界性.所以者何?非耳、鼻、舌、身、意識

界中,有耳,鼻、舌、身、意識界性.此無所

有,是謂般若波羅蜜多.一切法者,離

一切法性.所以者何?非一切法中,有

一切法性.此無所有,是謂般若波羅

蜜多.復次,善勇猛,色薀自性,離色薀;

受、想、行、識薀自性,離受、想、行、識薀.此

離自性,是謂般若波羅蜜多.眼處自

性,離眼處;耳、鼻、舌、身、意處自性,離耳、

鼻、舌、身、意處.此離自性,是謂般若波

羅蜜多.色處自性,離色處;聲、香、味、觸、

法處自性,離聲、香、味、觸、法處.此離自

性是,謂般若波羅蜜多眼.界自性離

眼、界耳鼻舌、身意界自,性離耳鼻,舌

身意界此離自性.是謂,般若波,羅蜜

多,色界自性.離色界聲?香味觸法,界

自性離.聲香味觸,法界此離自性是

謂.般、若、波、羅蜜多,眼識、界、自、性離眼.

識界耳鼻?舌身、意、識、界自性,離耳、鼻、

舌、身意識.界此離自,性是謂般若波

羅蜜.多一切,法自性離.一切法此?離

自性是,謂般若波.羅蜜多復,次善勇

猛色薀無色.薀、自、性、受、想行識,薀無,

受、想、行、識薀自.性此無自?性是、謂、般、

若、波羅蜜,多眼、處、無、眼、處自性.耳鼻

舌身,意處無耳鼻舌身意.處自性,此

無自性.是謂般若?波羅蜜多,色處無

色.處自性聲,香味觸法處無聲香.味、

觸、法、處、自性此,無自、性、是、謂、般若波.

羅蜜多眼?界無、眼、界、自、性耳鼻,舌身,

意、界、無、耳鼻舌.身意界自,性此無自

性是謂般.若波羅,蜜多色界.無色界

自?性聲香味,觸法界無.聲香味觸,法

界自性此無自性.是、謂、般、若、波羅蜜,

多眼、識、界、無、眼識界.自性耳鼻?舌身:

意識界,無耳、鼻、舌、身意識界自性.此

無自性,是謂般若波羅蜜多.一切法,

無一切法自性,此無自性,是謂般若

波羅蜜多.

大般若波羅蜜多經卷第五百九十四

己亥歲高麗國大藏都監奉

勅雕造

大般若波羅蜜多經卷第五百九十五 柰

三藏法師玄奘奉 詔譯

第十六般若波羅蜜多分之三

復次善勇猛色薀非色薀所行受想

行、識薀,亦非受、想、行、識薀所行.善勇

猛,色薀,非色薀所行故,無知無見.若

於色薀,無知無見,是謂般若波羅蜜

多.善勇猛,受、想、行、識薀,亦非受、想、行、

識薀所行故,無知無見.若於受、想、行、

識薀,無知無見,是謂般若波羅蜜多.

善勇猛,眼處,非眼處所行;耳、鼻、舌、身、

意處,亦非耳、鼻、舌、身、意處所行.善勇

猛,眼處,非眼處所行故,無知無見.若

於眼處,無知無見,是謂般若波羅蜜

多.善勇猛,耳、鼻、舌、身、意處,亦非耳、鼻、

舌、身、意處所行故,無知無見.若於耳、

鼻、舌、身、意處,無知無見,是謂般若波

羅蜜多.善勇猛,色處,非色處所行;聲、

香、味、觸、法處,亦非聲、香、味、觸、法處所

行.善勇猛,色處,非色處所行故,無知

無見.若於色處,無知無見,是謂般若

波羅蜜多.善勇猛,聲、香、味、觸、法處,亦

非聲、香、味、觸、法處所行故,無知無見.

若於聲、香、味、觸、法處,無知無見,是謂

般若波羅蜜多.善勇猛,眼界,非眼界

所行;耳、鼻、舌、身、意界,亦非耳、鼻、舌、身、

意界所行.善勇猛,眼界,非眼界所行

故,無知無見.若於眼界,無知無見,是

謂般若波羅蜜多.善勇猛,耳、鼻、舌、身、

意界,亦非耳、鼻、舌、身、意界所行故,無

知無見.若於耳、鼻、舌、身、意界,無知無

見,是謂般若波羅蜜多.善勇猛,色界

非色界所行、聲、香、味、觸、法界,亦非聲、

香、味、觸、法界所行.善勇猛,色界,非色

界所行故,無知無見.若於色界,無知

無見,是謂般若波羅蜜多.善勇猛聲、

香、味、觸、法界,亦非聲、香、味、觸、法界所

行故,無知無見.若於聲、香、味、觸、法界

無知無見,是謂般若波羅蜜多.善勇

猛,眼識界,非眼識界所行;耳、鼻、舌、身、

意識界,亦非耳、鼻、舌、身、意識界所行.

善勇猛,眼識界非眼識界所行故,無

知無見.若於眼識界,無知無見,是謂

般若波羅蜜多.善勇猛,耳、鼻、舌、身、意

識界,亦非耳、鼻、舌、身、意識界所行故,

無知無見.若於耳、鼻、舌、身、意識界,無

知無見,是謂般若波羅蜜多.善勇猛,

一切法,非一切法所行.善勇猛,一切

法,非一切法所行故,無知無見.若於

一切法,無知無見,是謂般若波羅蜜

多.復次,善勇猛,色薀,不捨色薀自性;

受想行識薀亦不捨受想行識薀自

性.若於自性,如是遍知,是謂般若波

羅蜜多.善勇猛,眼處,不捨眼處自性;

耳鼻舌身意處亦不捨耳鼻舌身意

處自性.若於自性,如是遍知,是謂般

若波羅蜜多.善勇猛,色處,不捨色處

自性;聲、香、味、觸、法處,亦不捨聲、香、味、

觸、法處自性.若於自性,如是遍知,是

謂般若波羅蜜多.善勇猛,眼界,不捨

眼界自性;耳、鼻、舌、身、意界,亦不捨耳,

鼻、舌、身、意界自性.若於自性,如是遍

知,是謂般若波羅蜜多.善勇猛,色界

不捨色界自性;聲、香、味、觸、法界,亦不

捨聲、香、味、觸、法界自性.若於自性,如

是遍知,是謂般若波羅蜜多.善勇猛,

眼識界,不捨眼識界自性;耳、鼻、舌、身、

意識界,亦不捨耳、鼻、舌、身、意識界自

性.若於自性,如是遍知,是謂般若波

羅蜜多.善勇猛,一切法,不捨一切法

自性,若於自性,如是遍知,是謂般若

波羅蜜多.復次,善勇猛,色薀與色薀,

非合非離;受、想、行、識薀與受、想、行、識

薀,亦非合非離.如是色薀,非合非離,

是謂般若波羅蜜多.如是受、想、行、識

薀,亦非合非離,是謂般若波羅蜜多.

善勇猛,眼處與眼處,非合非離;耳、鼻、

舌、身、意處與耳、鼻、舌、身、意處,亦非合

非離.如是眼處,非合非離,是謂般若

波羅蜜多.如是耳、鼻、舌、身、意處,亦非

合非離,是謂般若波羅蜜多.善勇猛,

色處與色處,非合非離;聲、香、味、觸、法

處與聲、香、味、觸、法處,亦非合非離.如

是色處,非合非離,是謂般若波羅蜜

多.如是聲、香、味、觸、法處,亦非合非離,

是謂般若波羅蜜多.善勇猛,眼界與

眼界,非合非離;耳、鼻、舌、身、意界與耳,

鼻、舌、身、意界,亦非合非離.如是眼界,

非合非離,是謂般若波羅蜜多.如是

耳、鼻、舌、身、意界,亦非合非離,是謂般

若波羅蜜多.善勇猛,色界與色界,非

合非離;聲、香、味、觸、法界與聲、香、味、觸、

法界,亦非合非離.如是色界,非合非

離,是謂般若波羅蜜多.如是聲、香、味、

觸、法界,亦非合非離,是謂般若波羅

蜜多.善勇猛,眼識界與眼識界,非合

非離;耳、鼻、舌、身、意識界與耳、鼻、舌、身、

意、識界,亦非合非離.如是眼識界,非

合非離,是謂般若波羅蜜多.如是耳、

鼻、舌、身、意識界,亦非合非離,是謂般

若波羅蜜多.善勇猛,一切法與一切

法,非合非離.如是一切法,非合非離,

是謂般若波羅蜜多.復次,善勇猛,色

薀,非減非增;受、想、行、識薀,亦非減非

增.如是色薀,非減非增,是謂般若波

羅蜜多.如是受、想、行、識薀,亦非減非

增,是謂般若波羅蜜多.善勇猛,眼處,

非減非增;耳、鼻、舌、身、意處,亦非減非

增.如是眼處,非減非增,是謂般若波

羅蜜多.如是耳、鼻、舌、身、意處,亦非減

非增,是謂般若波羅蜜多.善勇猛,色

處,非減非增,聲、香、味、觸、法處,亦非減

非增.如是色處,非減非增,是謂般若

波羅蜜多.如是聲、香、味、觸、法處,亦非

減非增,是謂般若波羅蜜多.善勇猛,

眼界,非減非增;耳、鼻、舌、身、意界,亦非

減非增.如是眼界,非減非增,是謂般

若波羅蜜多.如是耳、鼻、舌、身、意界,亦

非減非增,是謂般若波羅蜜多.善勇

猛,色界,非減非增;聲、香、味、觸、法界,亦

非減非增.如是色界,非減非增,是謂

般若波羅蜜多.如是聲、香、味、觸、法界,

亦非減非增,是謂般若波羅蜜多.善

勇猛,眼識界,非減非增;耳、鼻、舌、身、意

識界亦非減非增如是眼識界非減

非增,是謂般若波羅蜜多.如是耳、鼻、

舌、身、意識界,亦非減非增,是謂般若

波羅蜜多.善勇猛,一切法,非減非增.

如是一切法,非減非增,是謂般若波

羅蜜多.復次,善勇猛,色薀,非染非淨;

受、想、行、識薀,亦非染非淨.如是色薀,

非染非淨,是謂般若波羅蜜多.如是

受、想、行、識薀,亦非染非淨,是謂般若

波羅蜜多善勇猛眼處非染非淨耳

鼻、舌、身、意處,亦非染非淨,如是眼處,

非染非淨,是謂般若波羅蜜多.如是

耳、鼻、舌、身、意處,亦非染非淨,是謂般

若波羅蜜多.善勇猛,色處,非染非淨;

聲、香、味、觸、法處,亦非染非淨.如是色

處,非染非淨,是謂般若波羅蜜多.如

是聲、香、味、觸、法處,亦非染非淨,是謂

般若波羅蜜多.善勇猛,眼界,非染非

淨;耳、鼻、舌、身、意界,亦非染非淨.如是

眼界,非染非淨,是謂般若波羅蜜多.

如是耳、鼻、舌、身、意界,亦非染非淨,是

謂般若波羅蜜多.善勇猛,色界,非染

非淨;聲、香、味、觸、法界,亦非染非淨.如

是色界,非染非淨,是謂般若波羅蜜

多.如是聲、香、味、觸、法界,亦非染非淨,

是謂般若波羅蜜多.善勇猛,眼識界,

非染非淨耳鼻舌身意識界亦非染

非淨.如是眼識界,非染非淨,是謂般

若波羅蜜多.如是耳、鼻、舌、身、意識界,

亦非染非淨,是謂般若波羅蜜多.善

勇猛一切法非染非淨如是一切法非

染非淨,是謂般若波羅蜜多.

復次,善勇猛,色薀,非有淨法,非有不

淨法;受、想、行、識薀,亦非有淨法,非有

不淨法.如是五薀,非有淨法,非有不

淨法是謂般若波羅蜜多善勇猛眼

處,非有淨法,非有不淨法;耳、鼻、舌、身、

意處,亦非有淨法,非有不淨法.如是

內六處,非有淨法,非有不淨法,是謂

般若波羅蜜多.善勇猛,色處,非有淨

法,非有不淨法;聲、香、味、觸、法處,亦非

有淨法,非有不淨法.如是外六處,非

有淨法,非有不淨法,是謂般若波羅

蜜多.善勇猛,眼界,非有淨法,非有不

淨法,耳、鼻、舌、身、意界,亦非有淨法,非

有不淨法.如是內六界,非有淨法,非

有不淨法,是謂般若波羅蜜多.善勇

猛,色界,非有淨法,非有不淨法;聲、香、

味、觸、法界,亦非有淨法,非有不淨法.

如是外六界,非有淨法,非有不淨法,

是謂般若波羅蜜多.善勇猛,眼識界

非有淨法,非有不淨法;耳、鼻、舌、身、意

識界,亦非有淨法,非有不淨法.如是

六識界,非有淨法,非有不淨法.是謂

般若波羅蜜多.善勇猛,一切法,非有

淨法,非有不淨法.如是一切法,非有

淨法,非有不淨法,是謂般若波羅蜜

多.復次,善勇猛,色薀,非移轉,非趣入;

受、想、行、識薀,亦非移轉,非趣入.如是

五薀非移轉,非趣入,是謂般若波羅

蜜多.善勇猛,眼處,非移轉,非趣入;耳、

鼻、舌、身、意處,亦非移轉,非趣入.如是

內六處,非移轉,非趣入,是謂般若波

羅蜜多.善勇猛,色處,非移轉,非趣入;

聲、香、味、觸、法處,亦非移轉,非趣入.如

是外六處,非移轉,非趣入,是謂般若

波羅蜜多.善勇猛,眼界,非移轉,非趣

入;耳、鼻、舌、身、意界,亦非移轉,非趣入.

如是內六界,非移轉,非趣入,是謂般

若波羅蜜多.善勇猛,色界,非移轉,非

趣入;聲、香、味、觸、法界,亦非移轉,非趣

入.如是外六界,非移轉,非趣入,是謂

般若波羅蜜多.善勇猛,眼識界,非移

轉,非趣入;耳、鼻、舌、身、意識界,亦非移

轉非趣入.如是六識界,非移轉,非趣

入,是謂般若波羅蜜多.善勇猛,一切

法,非移轉,非趣入.如是一切法,非移

轉,非趣入,是謂般若波羅蜜多.復次

善勇猛色薀非繫非離繫受想行識

薀,亦非繫,非離繫.如是五薀,非繫,非

離繫,是謂般若波羅蜜多.善勇猛,眼

處,非繫,非離繫;耳、鼻、舌、身、意處,亦非

繫,非離繫.如是內六處,非繫,非離繫,

是謂般若波羅蜜多.善勇猛,色處,非

繫非離繫聲香味觸法處亦非繫非

離繫.如是外六處,非繫,非離繫,是謂

般若波羅蜜多.善勇猛,眼界,非繫,非

離繫;耳、鼻、舌、身、意界,亦非繫,非離繫.

如是內六界,非繫,非離繫,是謂般若

波羅蜜多.善勇猛,色界,非繫,非離繫;

聲、香、味、觸、法界,亦非繫,非離繫.如是

外六界,非繫,非離繫,是謂般若波羅

蜜多.善勇猛,眼識界,非繫,非離繫;耳、

鼻、舌、身、意識界,亦非繫,非離繫.如是

六識界,非繫,非離繫,是謂般若波羅

蜜多.善勇猛,一切法,非繫,非離繫.如

是一切法,非繫,非離繫,是謂般若波

羅蜜多.復次,善勇猛,色薀,非死非生;

受、想、行、識薀,亦非死非生.如是五薀,

非死非生,是謂般若波羅蜜多.善勇

猛,眼處,非死非生;耳、鼻、舌、身、意處,亦

非死非生.如是內六處,非死非生,是

謂般若波羅蜜多.善勇猛,色處,非死

非生;聲、香、味、觸、法處,亦非死非生.如

是外六處,非死非生,是謂般若波羅

蜜多.善勇猛,眼界,非死非生;耳、鼻、舌、

身、意界,亦非死非生.如是內六界,非

死非生,是謂般若波羅蜜多.善勇猛,

色界,非死非生;聲、香、味、觸、法界,亦非

死非生.如是外六界,非死非生,是謂

般若波羅蜜多.善勇猛,眼識界,非死

非生;耳、鼻、舌、身、意識界,亦非死非生.

如是六識界,非死非生,是謂般若波

羅蜜多.善勇猛,一切法,非死非生.如

是一切法,非死非生,是謂般若波羅

蜜多.復次,善勇猛,色薀,非生非死;受、

想、行、識薀,亦非生非死.如是五薀,非

生非死,是謂般若波羅蜜多.善勇猛,

眼處非生非死耳鼻舌身意處亦非

生非死.如是內六處,非生非死,是謂

般若波羅蜜多.善勇猛,色處,非生非

死;聲、香、味、觸、法處,亦非生非死.如是

外六處,非生非死,是謂般若波羅蜜

多.善勇猛,眼界,非生非死;耳、鼻、舌、身、

意界,亦非生非死.如是內六界,非生

非死,是謂般若波羅蜜多.善勇猛,色

界,非生非死;聲、香、味、觸、法界,亦非生

非死.如是外六界,非生非死,是謂般

若波羅蜜多.善勇猛,眼識界,非生非

死,耳、鼻、舌、身、意識界,亦非生非死.如

是六識界,非生非死,是謂般若波羅

蜜多.善勇猛,一切法,非生非死.如是

一切法,非生非死,是謂般若波羅蜜

多.復次,善勇猛,色薀,非流轉,非有流

轉法;受、想、行、識薀,亦非流轉,非有流

轉法.如是五薀,非流轉,非有流轉法,

是謂般若波羅蜜多.善勇猛,眼處,非

流轉,非有流轉法;耳、鼻、舌、身、意處,亦

非流轉,非有流轉法.如是內六處,非

流轉,非有流轉法,是謂般若波羅蜜

多.善勇猛,色處,非流轉,非有流轉法;

聲、香、味、觸、法處,亦非流轉,非有流轉

法如是外六處非流轉非有流轉法

是謂般若波羅蜜多.善勇猛,眼界,非

流轉,非有流轉法;耳、鼻、舌、身、意界,亦

非流轉,非有流轉法.如是內六界,非

流轉,非有流轉法,是謂般若波羅蜜

多.善勇猛,色界,非流轉,非有流轉法;

聲、香、味、觸、法界,亦非流轉,非有流轉

法.如是外六界,非流轉,非有流轉法,

是謂般若波羅蜜多.善勇猛,眼識界,

非流轉,非有流轉法;耳、鼻、舌、身、意識

界,亦非流轉,非有流轉法.如是六識

界,非流轉,非有流轉法,是謂般若波

羅蜜多.善勇猛,一切法,非流轉,非有

流轉法.如是一切法,非流轉,非有流

轉法,是謂般若波羅蜜多.復次,善勇

猛,色薀,非盡,非有盡法;受、想、行、識薀,

亦非盡,非有盡法.如是五薀,非盡,非

有盡法,是謂般若波羅蜜多.善勇猛,

眼處非盡非有盡法耳鼻舌身意處

亦非盡,非有盡法.如是內六處,非盡,

非有盡法,是謂般若波羅蜜多.善勇

猛,色處,非盡,非有盡法;聲、香、味、觸、法

處,亦非盡,非有盡法.如是外六處,非

盡,非有盡法,是謂般若波羅蜜多.善

勇猛,眼界,非盡,非有盡法;耳、鼻、舌、身、

意界,亦非盡,非有盡法.如是內六界,

非盡,非有盡法,是謂般若波羅蜜多.

善勇猛,色界,非盡,非有盡法;聲、香、味、

觸、法界,亦非盡,非有盡法;如是外六

界,非盡,非有盡法,是謂般若波羅蜜

多.善勇猛,眼識界,非盡,非有盡法;耳、

鼻、舌、身、意識界,亦非盡,非有盡法.如

是六識界,非盡,非有盡法,是謂般若

波羅蜜多.善勇猛,一切法,非盡,非有

盡法.如是一切法,非盡,非有盡法,是

謂般若波羅蜜多.復次,善勇猛,色薀,

非有集法,非有滅法;受、想、行、識薀,亦

非有集法,非有滅法.如是五薀,非有

集法,非有滅法,是謂般若波羅蜜多.

善勇猛,眼處,非有集法,非有滅法;耳、

鼻、舌、身、意處,亦非有集法,非有滅法.

如是內六處,非有集法,非有滅法,是

謂般若波羅蜜多.善勇猛,色處,非有

集法,非有滅法;聲、香、味、觸、法處,亦非

有集法,非有滅法.如是外六處,非有

集法,非有滅法,是謂般若波羅蜜多.

善勇猛,眼界,非有集法,非有滅法;耳、

鼻、舌、身、意界,亦非有集法,非有滅法.

如是內六界,非有集法,非有滅法,是

謂般若波羅蜜多.善勇猛,色界,非有

集法,非有滅法;聲、香、味、觸、法界,亦非

有集法,非有滅法.如是外六界,非有

集法,非有滅法,是謂般若波羅蜜多.

善勇猛,眼識界,非有集法,非有滅法;

耳、鼻、舌、身、意識界,亦非有集法,非有

滅法.如是六識界,非有集法,非有滅

法,是謂般若波羅蜜多.善勇猛,一切

法,非有集法,非有滅法.如是一切法,

非有集法,非有滅法,是謂般若波羅

蜜多.復次,善勇猛,色薀,非有起法,非

有盡法;受、想、行、識薀,亦非有起法,非

有盡法.如是五薀,非有起法,非有盡

法,是謂般若波羅蜜多.善勇猛,眼處,

非有起法,非有盡法;耳、鼻、舌、身、意處,

亦非有起法,非有盡法.如是內六處,

非有起法,非有盡法,是謂般若波羅

蜜多.善勇猛,色處,非有起法,非有盡

法;聲、香、味、觸、法處,亦非有起法,非有

盡法.如是外六處,非有起法,非有盡

法,是謂般若波羅蜜多.善勇猛,眼界,

非有起法,非有盡法;耳、鼻、舌、身、意界,

亦非有起法,非有盡法.如是內六界,

非有起法,非有盡法,是謂般若波羅

蜜多.善勇猛,色界,非有起法,非有盡

法;聲、香、味、觸、法界,亦非有起法,非有

盡法如是外六界非有起法非有盡

法,是謂般若波羅蜜多.善勇猛,眼識

界非有起法,非有盡法;耳、鼻、舌、身、意

識界,亦非有起法,非有盡法.如是六

識界,非有起法,非有盡法,是謂般若

波羅蜜多.善勇猛,一切法,非有起法,

非有盡法.如是一切法,非有起法,非

有盡法,是謂般若波羅蜜多.復次,善

勇猛,色薀,非有變壞法,非無變壞法;

受、想、行、識薀,亦非有變壞法,非無變

壞法.如是五薀,非有變壞法,非無變

壞法是謂般若波羅蜜多善勇猛眼

處,非有變壞法,非無變壞法;耳、鼻、舌、

身、意處,亦非有變壞法,非無變壞法.

如是內六處,非有變壞法,非無變壞

法,是謂般若波羅蜜多.善勇猛,色處,

非有變壞法,非無變壞法;聲、香、味、觸、

法處,亦非有變壞法,非無變壞法.如

是外六處,非有變壞法,非無變壞法,

是謂般若波羅蜜多.善勇猛,眼界,非

有變壞法,非無變壞法;耳、鼻、舌、身、意

界,亦非有變壞法,非無變壞法.如是

內六界,非有變壞法,非無變壞法,是

謂般若波羅蜜多.善勇猛,色界,非有

變壞法,非無變壞法;聲、香、味、觸、法界,

亦非有變壞法,非無變壞法.如是外

六界,非有變壞法,非無變壞法,是謂

般若波羅蜜多.善勇猛,眼識界,非有

變壞法,非無變壞法;耳、鼻、舌、身、意識

界,亦非有變壞法,非無變壞法.如是

六識界,非有變壞法,非無變壞法,是

謂般若波羅蜜多.善勇猛,一切法,非

有變壞法,非無變壞法.如是一切法,

非有變壞法,非無變壞法,是謂般若

波羅蜜多.

復次,善勇猛,色薀,非常非無常,非樂

非苦,非我非無我,非淨非不淨;受、想、

行、識薀,亦非常非無常,非樂非苦,非

我非無我,非淨非不淨.如是五薀,非

常非無常,非樂非苦,非我非無我,非

淨非不淨,是謂般若波羅蜜多.善勇

猛,眼處,非常非無常,非樂非苦,非我

非無我,非淨非不淨;耳、鼻、舌、身、意處,

亦非常非無常,非樂非苦,非我非無

我,非淨非不淨.如是內六處,非常非

無常,非樂非苦,非我非無我,非淨非

不淨,是謂般若波羅蜜多.善勇猛,色

處,非常非無常,非樂非苦,非我非無

我,非淨非不淨;聲、香、味、觸、法處,亦非

常非無常,非樂非苦,非我非無,我非

淨非不淨.如是外六處,非常非無常,

非樂非苦,非我非無我,非淨非不淨,

是謂般若波羅蜜多.善勇猛,眼界,非

常非無常,非樂非苦,非我非無我,非

淨非不淨;耳、鼻、舌、身、意界,亦非常非

無常,非樂非苦,非我非無我,非淨非

不淨.如是內六界,非常非無常,非樂

非苦,非我非無我,非淨非不淨,是謂

般若波羅蜜多.善勇猛,色界,非常非

無常,非樂非苦,非我非無我,非淨非

不淨;聲、香、味、觸、法界,亦非常非無常,

非樂非苦,非我非無我,非淨非不淨.

如是外六界,非常非無常,非樂非苦,

非我非無我,非淨非不淨,是謂般若

波羅蜜多.善勇猛,眼識界,非常非無

常,非樂非苦,非我非無我,非淨非不

淨;耳、鼻、舌、身、意識界,亦非常非無常,

非樂非苦,非我非無我,非淨非不淨.

如是六識界,非常非無常,非樂非苦,

非我非無我,非淨非不淨,是謂般若

波羅蜜多.善勇猛,一切法,非常非無,

常,非樂非苦,非我非無我,非淨非不

淨.如是一切法,非常非無常,非樂非

苦,非我非無我,非淨非不淨,是謂般

若波羅蜜多.復次,善勇猛,色薀,非有

貪、瞋、癡法,非離貪、瞋、癡法;受、想、行、識

薀,亦非有貪、瞋、癡法,非離貪、瞋、癡法.

如是五薀,非有貪、瞋、癡法,非離貪、瞋、

癡法,是謂般若波羅蜜多.善勇猛,眼

處,非有貪、瞋、癡法,非離貪、瞋、癡法,耳、

鼻舌身意處亦非有貪瞋癡法非離

貪、瞋、癡法.如是內六處,非有貪、瞋、癡

法,非離貪、瞋、癡法,是謂般若波羅蜜

多.善勇猛,色處,非有貪、瞋、癡法,非離

貪、瞋、癡法,聲、香、味、觸、法處,亦非有貪,

瞋、癡法,非離貪、瞋、癡法.如是外六處,

非有貪、瞋、癡法,非離貪、瞋、癡法,是謂

般若波羅蜜多.善勇猛,眼界,非有貪、

瞋、癡法,非離貪、瞋、癡法;耳、鼻、舌、身、意

界,亦非有貪、瞋、癡法,非離貪、瞋、癡法.

如是內六界非有貪、瞋、癡法,非離貪、

瞋、癡法,是謂般若波羅蜜多.善勇猛,

色界,非有貪、瞋、癡法,非離貪、瞋、癡法;

聲、香、味、觸、法界,亦非有貪、瞋、癡法,非

離貪瞋癡法如是外六界非有貪瞋

癡法,非離貪、瞋、癡法,是謂般若波羅

蜜多.善勇猛,眼識界,非有貪、瞋、癡法,

非離貪、瞋、癡法;耳、鼻、舌、身、意識界,亦

非有貪、瞋、癡法,非離貪、瞋、癡法.如是

六識界,非有貪、瞋、癡法,非離貪、瞋、癡

法,是謂般若波羅蜜多.善勇猛,一切

法,非有貪、瞋、癡法,非離貪、瞋、癡法.如

是一切法,非有貪、瞋、癡法,非離貪、瞋、

癡法,是謂般若波羅蜜多.復次,善勇

猛,色薀,非作者,非使作者,非起者,非

等起者,非了者,非使了者,非受者,非

使受者,非知見者;受、想、行識薀,亦非

作者,非使作者,非起者,非等起者,非

了者,非使了者,非受者,非使受者,非

知見者.如是五薀,非作者,非使作者,

非起者,非等起者,非了者,非使了者,

非受者,非使受者,非知見者,是謂般

若波羅蜜多.善勇猛,眼處,非作者,非

使作者,非起者,非等起者,非了者,非

使了者,非受者,非使受者,非知見者;

耳、鼻、舌、身、意處,亦非作者,非使作者,

非起者,非等起者,非了者,非使了者;

非受者,非使受者,非知見者.如是內

六處,非作者,非使作者,非起者,非等

起者,非了者,非使了者,非受者,非使

受者,非知見者,是謂般若波羅蜜多.

善勇猛,色處,非作者,非使作者,非起

者,非等起者,非了者,非使了者,非受

者,非使受者,非知見者;聲、香、味、觸、法

處,亦非作者,非使作者,非起者,非等

起者,非了者,非使了者,非受者,非使

受者,非知見者.如是外六處,非作者,

非使作者,非起者,非等起者,非了者,

非使了者,非受者,非使受者,非知見

者,是謂般若波羅蜜多.善勇猛,眼界,

非作者,非使作者,非起者,非等起者,

非了者,非使了者,非受者,非使受者,

非知見者;耳、鼻、舌、身、意界,亦非作者,

非使作者,非起者,非等起者,非了者,

非使了者,非受者,非使受者,非知見

者.如是內六界,非作者,非使作者,非

起者,非等起者,非了者,非使了者,非

受者,非使受者,非知見者,是謂般若

波羅蜜多.善勇猛,色界,非作者,非使

作者,非起者,非等起者,非了者,非使

了者,非受者,非使受者,非知見者;聲、

香、味、觸、法界,亦非作者,非使作者,非

起者,非等起者,非了者,非使了者,非

受者,非使受者,非知見者.如是外六

界,非作者,非使作者,非起者,非等起

者,非了者,非使了者,非受者,非使受

者,非知見者,是謂般若波羅蜜多.善

勇猛,眼識界,非作者,非使作者,非起

者,非等起者,非了者,非使了者,非受

者,非使受者,非知見者;耳、鼻、舌、身、意

識界,亦非作者,非使作者,非起者,非

等起者,非了者,非使了者,非受者,非

使受者,非知見者.如是六識界,非作

者,非使作者,非起者,非等起者,非了

者,非使了者,非受者,非使受者,非知

見者,是謂般若波羅蜜多.善勇猛,一

切法,非作者,非使作者,非起者,非等

起者,非了者,非使了者,非受者,非使

受者,非知見者.如是一切法,非作者,

非使作者,非起者,非等起者,非了者,

非使了者,非受者,非使受者,非知見

者,是謂般若波羅蜜多.

復次,善勇猛,色薀,非斷非常,非有邊

非無邊;受、想、行、識薀,亦非斷非常,非

有邊非無邊.如是五薀,非斷非常,非

有邊非無邊,是謂般若波羅蜜多.善

勇猛,眼處,非斷非常,非有邊非無邊;

耳、鼻、舌、身、意處,亦非斷非常,非有邊

非無邊.如是內六處,非斷非常,非有

邊非無邊,是謂般若波羅蜜多.善勇

猛,色處,非斷非常,非有邊非無邊;聲、

香、味、觸、法處,亦非斷非常,非有邊非

無邊.如是外六處,非斷非常,非有邊

非無邊,是謂般若波羅蜜多.善勇猛,

眼界,非斷非常,非有邊非無邊;耳、鼻、

舌、身、意界,亦非斷非常,非有邊非無

邊.如是內六界,非斷非常,非有邊非

無邊,是謂般若波羅蜜多.善勇猛,色

界,非斷非常,非有邊非無邊;聲、香、味、

觸、法界,亦非斷非常,非有邊非無邊.

如是外六界,非斷非常,非有邊非無

邊,是謂般若波羅蜜多.善勇猛,眼識

界,非斷非常,非有邊非無邊;耳、鼻、舌、

身、意識界,亦非斷非常,非有邊非無

邊.如是六識界,非斷非常,非有邊非

無邊是謂般若波羅蜜多善勇猛一

切法,非斷非常,非有邊非無邊.如是

一切法,非斷非常,非有邊非無邊,是

謂般若波羅蜜多.復次,善勇猛,色薀,

非見趣,非見趣斷,非愛,非愛斷;受、想、

行、識薀,亦非見趣,非見趣斷,非愛,非

愛斷.如是五薀,非見趣,非見趣斷,非

愛,非愛斷,是謂般若波羅蜜多.善勇

猛,眼處,非見趣,非見趣斷,非愛,非愛

斷;耳、鼻、舌、身、意處,亦非見趣,非見趣

斷,非愛,非愛斷.如是內六處,非見趣,

非見趣斷,非愛,非愛斷,是謂般若波

羅蜜多.善勇猛,色處,非見趣,非見趣

斷,非愛,非愛斷;聲、香、味、觸、法處,亦非

見趣,非見趣斷,非愛,非愛斷.如是外

六處,非見趣,非見趣斷,非愛,非愛斷,

是謂般若波羅蜜多.善勇猛,眼界,非

見趣,非見趣斷,非愛,非愛斷;耳、鼻、舌、

身、意界,亦非見趣,非見趣斷,非愛,非

愛斷.如是內六界,非見趣,非見趣斷,

非愛,非愛斷,是謂般若波羅蜜多.善

勇猛,色界,非見趣,非見趣斷,非愛,非

愛斷;聲、香、味、觸、法界,亦非見趣,非見

趣斷,非愛,非愛斷.如是外六界,非見

趣,非見趣斷,非愛,非愛斷,是謂般若

波羅蜜多.善勇猛,眼識界,非見趣,非

見趣斷,非愛,非愛斷;耳、鼻、舌、身、意識

界,亦非見趣,非見趣斷,非愛,非愛斷.

如是六識界,非見趣,非見趣斷,非愛,

非愛斷,是謂般若波羅蜜多.善勇猛,

一切法,非見趣,非見趣斷,非愛,非愛斷.

如是一切法,非見趣,非見趣斷,非愛,

非愛斷,是謂般若波羅蜜多.復次,善

勇猛,色薀,非善,非非善;受、想、行、識薀,

亦非善,非非善.如是五薀,非善,非非

善,是謂般若波羅蜜多.善勇猛,眼處,

非善,非非善;耳、鼻、舌、身、意處,亦非善,

非非善.如是內六處,非善,非非善,是

謂般若波羅蜜多.善勇猛,色處,非善,

非非善;聲、香、味、觸、法處,亦非善,非非

善.如是外六處,非善,非非善,是謂般

若波羅蜜多善勇猛眼界非善非非

善;耳、鼻、舌、身、意界,亦非善,非非善.如

是內六界,非善,非非善,是謂般若波

羅蜜多.善勇猛,色界,非善,非非善;聲、

香、味、觸、法界,亦非善,非非善.如是外

六界,非善,非非善,是謂般若波羅蜜

多.善勇猛,眼識界,非善,非非善;耳、鼻、

舌、身、意識界,亦非善,非非善.如是六

識界,非善,非非善,是謂般若波羅蜜

多.善勇猛,一切法,非善,非非善.如是

一切法非善,非非善,是謂般若波羅

蜜多.

大般若波羅蜜多經卷第五百九十五

己亥歲高麗國大藏都監奉

勅雕造

大般若波羅蜜多經卷第五百九十六 柰

三藏法師玄奘奉 詔譯

第十六般若波羅蜜多分之四

復次,善勇猛,五薀,不可施設有去有

來,有住有不住;十二處十八界等,亦

不可施設有去有來,有住有不住.如

是薀、處、界等,無去無來,無住無不住

是謂般若波羅蜜多.復次,善勇猛,五

薀,不可施設有遠,有彼岸;十二處十

八界等,亦不可施設有遠,有彼岸.如

是薀、處、界等,無遠,無彼岸,是謂般若

波羅蜜多復次善勇猛五薀不可施

設有愛有恚,有怖有癡;十二處、十八

界等,亦不可施設有愛有恚,有怖有

癡.如是薀、處、界等,無愛無恚,無怖無

癡,是謂般若波羅蜜多.復次,善勇猛

五薀,無與無取,無持戒無犯戒,無忍

無不忍,無精進無懈怠,無等持無心

亂,無妙慧無惡慧;十二處十八界等,

亦無與無取,無持戒無犯戒,無忍無

不忍,無精進無懈怠,無等持無心亂,

無妙慧無惡慧.如是薀、處、界等,無與

無取,無持戒無犯戒,無忍無不忍,無

精進無懈怠,無等持無心亂,無妙慧

無惡慧,是謂般若波羅蜜多.復次,善

勇猛,五薀,無顚倒無不顚倒;十二處、

十八界等,亦無顚倒無不顚倒.如是

薀、處、界等,無顚倒無不顚倒,是謂般

若波羅蜜多.復次,善勇猛,五薀,無念

住、正斷、神足、根、力、覺支、道支;十二處、

十八界等,亦無念住、正斷、神足、根、力、

覺支、道支.如是薀、處、界等,無念住、正

斷、神足、根、力、覺支,道支,是謂般若波

羅蜜多.復次,善勇猛,五薀,無明,無解

脫;十二處十八界等,亦無明,無解脫.

如是薀、處、界等,無明,無解脫,是謂般

若波羅蜜多.復次,善勇猛,五薀,無靜

慮、解脫、等持、等至;十二處、十八界等,

亦無靜慮、解脫、等持、等至.如是薀、處、

界等,無靜慮、解脫、等持、等至,是謂般

若波羅蜜多.復次,善勇猛,五薀,無有

量無無量,無神通無非神通;十二處

十八界等,亦無有量無無量,無神通

無非神通.如是薀、處、界等,無有量無

無量,無神通無非神通,是謂般若波

羅蜜多.復次,善勇猛,五薀,無空無不

空,無有相無無相,無有願無無願;十

二處十八界等,亦無空無不空,無有

相無無相,無有願無無願.如是薀、處、

界等,無空無不空,無有相無無相,無

有願無無願,是謂般若波羅蜜多.復

次善勇猛五薀非有爲非無爲非有

漏非無漏,非世閒非出世閒,非有繫

非離繫;十二處十八界等,亦非有爲

非無爲,非有漏非無漏,非世閒非出

世閒,非有繫非離繫.如是薀、處、界等,

非有爲非無爲,非有漏非無漏,非世

閒非出世閒,非有繫非離繫,是謂般

若波羅蜜多.復次,善勇猛,五薀,非有

著非無著,非有智非無智;十二處十

八界等,亦非有著非無著,非有智非

無智.如是薀、處、界等,非有著非無著,

非有智非無智,是謂般若波羅蜜多.

復次,善勇猛,五薀,無執持,無動搖,無

戲論十二處十八界等亦無執持無動

搖,無戲論.如是薀、處、界等,無執持,無

動搖無戲論是謂般若波羅蜜多復

次,善勇猛,五薀,非有想非無想,十二

處、十八界等,亦非有想非無想.如是

薀、處、界等,非有想非無想,是謂般若

波羅蜜多.復次,善勇猛,五薀,非寂靜

非不寂靜;十二處、十八界等,亦非寂

靜非不寂靜.如是薀、處、界等,非寂靜

非不寂靜,是謂般若波羅蜜多.復次

善勇猛,五薀,非涅槃非不涅槃;十二

處、十八界等,亦非涅槃非不涅槃.如

是薀、處、界等,非涅槃非不涅槃,是謂

般若波羅蜜多.復次,善勇猛,所說五

薀生起所攝,非謂般若波羅蜜多;所

說五薀生起所攝所有眞如、不虛妄

性、不變異性,如所有性,是謂般若波

羅蜜多.所說十二處、十八界等生起

所攝,非謂般若波羅蜜多;所說十二

處、十八界等生起所攝所有眞如、不

虛妄性、不變異性,如所有性,是謂般

若波羅蜜多.復次,善勇猛,所說緣起

生起所攝,非謂般若波羅蜜多;所說

緣起生起所攝所有眞如、不虛妄性、

不變異性,如所有性,是謂般若波羅

蜜多.復次,善勇猛,所說顚倒生起所

攝,非謂般若波羅蜜多;所說顚倒生

起所攝所有眞如、不虛妄性、不變異

性,如所有性,是謂般若波羅蜜多.復

次,善勇猛,所說諸蓋生起所攝,非謂

般若波羅蜜多;所說諸蓋生起所攝

所有眞如、不虛妄性、不變異性,如所

有性,是謂般若波羅蜜多.復次,善勇

猛,所說三十六愛行生起所攝,非謂

般若波羅蜜多;所說三十六愛行生

起所攝所有眞如、不虛妄性、不變異

性,如所有性,是謂般若波羅蜜多.復

次,善勇猛,所說六十二見趣生起所

攝,非謂般若波羅蜜多;所說六十二

見趣生起所攝所有眞如、不虛妄性、

不變異性,如所有性,是謂般若波羅

蜜多.復次,善勇猛,所說靜慮、解脫、等

持、等至,非謂般若波羅蜜多;所說靜

慮、解脫、等持、等至所有眞如、不虛妄

性、不變異性,如所有性,是謂般若波

羅蜜多.復次,善勇猛,所說四無量、五

神通,非謂般若波羅蜜多;所說四無

量、五神通所有眞如、不虛妄性、不變

異性,如所有性,是謂般若波羅蜜多.

復次,善勇猛,所說有爲所攝世閒一

切善根等法生起所攝,非謂般若波

羅蜜多;所說有爲所攝世閒一切善

根等法生起所攝所有眞如、不虛妄

性、不變異性,如所有性,是謂般若波

羅蜜多.復次,善勇猛,所說念住、正斷、

神足、根、力、覺支、道支生起所攝,非謂

般若波羅蜜多;所說念住、正斷、神足、

根、力、覺支、道支生起所攝所有眞如、

不虛妄性、不變異性,如所有性,是謂

般若波羅蜜多.復次,善勇猛,所說苦、

集、滅、道聖諦,非謂般若波羅蜜多;所

說苦、集、滅、道聖諦所有眞如、不虛妄

性、不變異性,如所有性,是謂般若波

羅蜜多.復次,善勇猛,所說戒、定、慧、解

脫、解脫智見淸淨,非謂般若波羅蜜

多;所說戒、定、慧、解脫,解脫智見淸淨

所有眞如、不虛妄性、不變異性,如所

有性,是謂般若波羅蜜多.復次,善勇

猛,所說無爲所攝出世閒無依無漏法,

非謂般若波羅蜜多;所說無爲所攝

出世閒無依無漏法所有眞如,不虛

妄性、不變異性,如所有性,是謂般若

波羅蜜多.復次,善勇猛,所說空、無相,

無願、無生、無作法,非謂般若波羅蜜

多所說空無相無願無生無作法所

有眞如、不虛妄性、不變異性,如所有

性,是謂般若波羅蜜多.復次,善勇猛,

所說明、解脫、離、滅、涅槃,非謂般若波

羅蜜多;所說明、解脫、離、滅、涅槃所有

眞如、不虛妄性、不變異性,如所有性,

是謂般若波羅蜜多

何以故?善勇猛,如是般若波羅蜜多,

非色薀攝,亦非受、想、行、識薀攝;非眼

處攝,亦非耳、鼻、舌、身、意處攝;非色處

攝,亦非聲、香、味、觸、法處攝;非眼界攝,

亦非耳、鼻、舌、身、意界攝;非色界攝,亦

非聲、香、味、觸、法界攝;非眼識界攝,亦

非耳、鼻、舌、身、意識界攝;非地界攝,亦

非水、火、風、空、識界攝;非欲界攝,亦非

色、無色界攝;非有爲攝,亦非無爲攝;

非世閒攝,亦非出世閒攝;非有漏攝,

亦非無漏攝;非善法攝,亦非非善法

攝;非有情界攝,亦非非有情界攝;亦

非遠離如是等法,別有般若波羅蜜

多.復次,善勇猛,甚深般若波羅蜜多,

非如是等諸法所攝,亦非不攝.如是

所攝所不攝法所有眞如、不虛妄性、

不變異性,如所有性,是謂般若波羅

蜜多.善勇猛,眞如者,是何增語?善勇

猛,眞如者,謂諸法性,非如愚夫異生

所得,亦非異彼,然諸法性,如諸如來

及佛弟子菩薩所見.如是法性,理趣

眞實,常無變易,故名眞如,卽此眞如,

說爲菩薩甚深般若波羅蜜多

復次,善勇猛,如是般若波羅蜜多,於

一切法,無增無減,非合非離,非缺非

滿,非益非損,非移轉非趣入,非生非

滅,非染非淨,非流轉非還滅,非集起

非隱沒,非有相非無相,非平等非不

平等,非世俗非勝義,非樂非苦,非常

非無常,非淨非不淨,非我非無我,非

諦實非虛妄,非作者非作具,非容受

非不容受,非信解非不信解,非自性

非不自性,非死非生,非生非死,非出

非沒,非續非斷,非和合非不和合,非

有貪非離貪,非有瞋非離瞋,非有癡

非離癡,非顚倒非不顚倒,非有所緣

非無所緣,非有盡非無盡,非有智非

無智,非下性非高性,非有恩非無恩,

非往去非還來,非有性非無性,非愛

非恚,非明非闇,非懈怠非精進,非空

非不空,非有相非無相,非有願非無

願,非造作非不造作,非隱沒非不隱

沒,非無明非解脫,非寂靜非不寂靜,

非涅槃非不涅槃,非如理非不如理,

非遍知非不遍知,非出離非不出離,

非調伏非不調伏,非持戒非犯戒,非

散亂非不散亂,非妙慧非惡慧,非識

非不識,非住非不住,非同分非異分,

非有非無有,非得非不得,非現觀非

不現觀,非作證非不作證,非通達非

不通達.甚深般若波羅蜜多,於一切

法,不爲此等種種事故,而現在前

復次,善勇猛,如人夢中說夢所見種

種自性,如是所說夢境自性,都無所

有.何以故?善勇猛,夢尚非有,況有夢

境自性可說?如是般若波羅蜜多,雖

假說有種種自性,而此般若波羅蜜

多,實無自性可得宣說.復次,善勇猛,

如夢不爲顯示諸法,而現在前,如是

般若波羅蜜多,亦復不爲顯示諸法,

而現在前.復次,善勇猛,譬如幻士說

幻所見種種自性,如是所說幻境自性,

都無所有,何以故?善勇猛,幻尚非有,

況有幻境自性可說?如是般若波羅

蜜多,雖假說有種種自性,而此般若

波羅蜜多,實無自性可得宣說.復次,

善勇猛如幻不爲生起諸法而現在

前,如是般若波羅蜜多,亦復不爲生

起諸法,而現在前.復次,善勇猛,如光

影人,宣說光影種種自性,如是所說

光影自性,都無所有.何以故?善勇猛,

影尚非有,況有光影自性可說?如是

般若波羅蜜多,雖假說有種種自性,

而此般若波羅蜜多,實無自性可得

宣說.復次,善勇猛,如影不爲顯示諸

法,而現在前,如是般若波羅蜜多,亦

復不爲顯示諸法,而現在前.復次,善

勇猛,如陽焰人,宣說陽焰種種自性,

如是所說陽焰自性,都無所有.何以

故?善勇猛,焰尚非有,況有陽焰自性

可說?如是般若波羅蜜多,雖假說有

種種自性,而此般若波羅蜜多,實無

自性可得宣說.復次,善勇猛,如焰不,

爲顯示諸法,而現在前,如是般若波

羅蜜多亦復不爲顯示諸法而現在

前復次善勇猛如人住在山谷等中

聞谷響聲都無所見若時自語復聞

其聲如是般若波羅蜜多雖有所聞

種種文句而所聞法都無自性唯除

說時可有聞解復次善勇猛如響不

爲顯示諸法而現在前如是般若波

羅蜜多亦復不爲顯示諸法而現在

前復次善勇猛譬如有人見諸聚沫

便說種種聚沫自性如是所說聚沫

自性若內若外都不可得何以故善

勇猛所說聚沫尚非實有況有自性

而可宣說如是般若波羅蜜多雖假

說有種種自性而此般若波羅蜜多

實無自性可得宣說復次善勇猛如

沫不爲生起諸法而現在前如是般

若波羅蜜多亦復不爲生起諸法而

現在前復次善勇猛譬如有人見浮

泡起便說種種浮泡自性如是所說

浮泡自性都無所有何以故善勇猛

所說浮泡尚非實有況有自性而可

宣說如是般若波羅蜜多雖假說有

種種自性而此般若波羅蜜多實無

自性可得宣說.復次,善勇猛,如泡不

爲生起諸法,而現在前,如是般若波

羅蜜多,亦復不爲生起諸法,而現在

前.復次,善勇猛,如人披求芭蕉莖,實

雖不可得,而有葉用,如是般若波羅

蜜多,雖無眞實,而有說用.復次,善勇

猛,譬如有人,爲欲顯示太虛空故,雖

有所說,而太虛空,不可顯示,如是爲

欲顯示般若波羅蜜多,雖有所說,而

此般若波羅蜜多,不可顯示.復次,善

勇猛,如太虛空,雖以種種言說顯示

而太虛空,無眞實法可得顯示,如是

雖以種種言說,顯示般若波羅蜜多,

而此般若波羅蜜多,無眞實法可得

顯示.復次,善勇猛,譬如影光,雖可顯

說,而無實法可令執取,雖無可執取,

而有所顯照,如是般若波羅蜜多,雖

假文句,種種顯說,而無實法可令執

取,雖無可執取,而顯照諸法.復次,善

勇猛,如末尼寶,雖有大光明,而此光

明無內外可得,如是般若波羅蜜多,

雖能照燭一切法性,而此內外,都不

可得.復次,善勇猛,譬如燈光,雖不蹔

住,而能照了,令有目者,睹見衆色,如

是般若波羅蜜多,雖於諸法都無所

住,而能照了,令諸聖者,見法實性.

爾時,舍利子白佛言:世尊,甚奇!如來

應正等覺,雖說般若波羅蜜多,而說

般若波羅蜜多非圓成實.爾時,世尊

告舍利子:如是如是.如汝所說,我說

般若波羅蜜多非圓成實.何以故?舍

利子,五薀,非圓成實故,我說般若波

羅蜜多非圓成實;十二處十八界,亦

非圓成實故,我說般若波羅蜜多非

圓成實.舍利子,無明,非圓成實故,我

說般若波羅蜜多非圓成實;行、識、名

色、六處、觸、受、愛、取、有、生、老死愁歎苦

憂惱,亦非圓成實故,我說般若波羅

蜜多非圓成實.舍利子,常無常,樂苦,

我無我,淨不淨,寂靜不寂靜,顚倒非

顚倒,諸蓋見行,增益損減,生、滅、住、異,

集起隱沒,非圓成實故,我說般若波

羅蜜多非圓成實.舍利子,我、有情、命

者、生者、養者、士夫、補特伽羅、意生、儒

童、作者、使作者、起者、等起者、受者、使

受者、知者、使知者、見者、使見者,非圓

成實故,我說般若波羅蜜多非圓成

實.舍利子,諦實虛妄,往去還來,有見

無見,內外等法,非圓成實故,我說般

若波羅蜜多非圓成實.舍利子,地、水、

火風空識界欲色無色界有情界法

界,非圓成實故,我說般若波羅蜜多

非圓成實.舍利子,業異熟果,因緣,斷

常,三世,三際,非圓成實故,我說般若

波羅蜜多非圓成實.舍利子,布施慳

悋、持戒犯戒、安忍忿恚、精進懈怠、靜

慮散亂、妙慧惡慧,心意識,無閒死生,

雜染淸淨,非圓成實故,我說般若波

羅蜜多非圓成實.舍利子,念住、正斷、

神足、根、力、覺支、道支,苦、集、滅、道,靜慮、

解脫、等持、等至,無量、神通,空、無相、無

願,非圓成實故,我說般若波羅蜜多

非圓成實.舍利子,善非善,有漏無漏

世閒出世閒,有罪無罪,有爲無爲,有

記無記,黑白,黑白相違所攝劣中妙

貪、瞋、癡,非圓成實故,我說般若波羅

蜜多非圓成實.舍利子,見聞覺知,恃

執安住尋伺所緣誑諂嫉慳,和合二相

無生無作,止觀明解盡離染滅棄捨,

諸依世俗勝義,非圓成實故,我說般

若波羅蜜多非圓成實.舍利子,聲聞

地法,獨覺地法,一切智智,無著智,自

然智,無等等智,菩薩大願,聲聞圓滿,

獨覺圓滿,無量無邊無等等一切法

智,一切法如實無見一切法智見,非

圓成實故,我說般若波羅蜜多非圓

成實.舍利子,淸涼,眞實,寂靜,極寂靜,

最極寂靜,非圓成實故,我說般若波

羅蜜多非圓成實.舍利子,成熟有情,

嚴淨佛土,相好圓滿,諸力、無畏、十八

佛不共法等,非圓成實故,我說般若

波羅蜜多非圓成實.舍利子,涅槃乃

至一切法,若善若非善等,非圓成實

故,我說般若波羅蜜多非圓成實.舍

利子,如太虛空,無色無見,無對無性,

非圓成實,如是般若波羅蜜多,無色

無見,無對無性,非圓成實.舍利子,譬

如虹蜺,雖有種種妙色顯現,而無一

實,如是般若波羅蜜多,雖假種種言

相顯示,而所顯示,無性可得.舍利子,

譬如虛空,雖以種種寸尺量度,而未

曾見有五指許,是圓成實,如是般若

波羅蜜多,雖假種種言相顯示,而未

曾見有少自體,是圓成實.

時,舍利子復白佛言:如是般若波羅

蜜多甚爲難見.佛言:如是.以能見者

不可得故.舍利子言:如是般若波羅

蜜多甚爲難覺.佛言:如是.以能覺者

不可得故.舍利子言:如是般若波羅

蜜多不可顯示.佛言:如是.能顯示法

不可得故.舍利子言:如是般若波羅

蜜多無所顯示.佛言:如是.非爲顯法

現在前故.舍利子言:如是般若波羅

蜜多無性爲性.佛言:如是.甚深般若

波羅蜜多,以薀、處、界緣起,無性爲自

性故,以諸顚倒、諸蓋、見趣、愛行無性

爲自性故,以我、有情、命者、生者、養者、

士夫、補特伽羅、意生、儒童、作者、使作

者、起者、等起者、受者、使受者、知者、使

知者、見者、使見者無性爲自性故以

地、水、火、風、空識界無性爲自性故,以

有情界法界無性爲自性故以欲色

無色界無性爲自性故,以布施慳悋、

持戒犯戒、安忍忿恚、精進懈怠、靜慮

散亂、妙慧惡慧無性爲自性故,以菩

提分法、聖諦、止觀、無量、神通、靜慮、解

脫、等持、等至、明脫無性爲自性故,以

盡離染滅無性爲自性故,以無生智

滅智、涅槃無性爲自性故,以聲聞地、

獨覺地、佛地、世俗智見、勝義智見及

無著智、一切智智等法無性爲自性

故.舍利子言:如是般若波羅蜜多,非

爲成辦滅壞法故,而現在前.佛言:如

是.甚深般若波羅蜜多,不爲成辦生

起法故,不爲滅壞無我法故.而現在

前.舍利子言:如是般若波羅蜜多,不

爲緣法爲方便故,而現在前.佛言:如

是.以一切法,非所緣故,無如是法可

爲所緣發起般若波羅蜜多.舍利子

言:如是般若波羅蜜多,於一切法,不

爲增減,而現在前.佛言:如是.甚深般

若波羅蜜多,不見有法可增減故.舍

利子言:如是般若波羅蜜多,不爲超

越一切法故,而現在前.佛言:如是.甚深

般若波羅蜜多,不見有法可超越故.

舍利子言:如是般若波羅蜜多,不爲

損益一切法故,而現在前.佛言:如是.

甚深般若波羅蜜多,不見有法可損

益故.舍利子言:如是般若波羅蜜多,

不爲合離一切法故,而現在前.佛言:

如是.甚深般若波羅蜜多,不見有法

可合離故.舍利子言:如是般若波羅

蜜多,不爲於法,持去調伏,而現在前.

佛言:如是.甚深般若波羅蜜多,不見

有法可得持去而調伏故.舍利子言:

如是般若波羅蜜多,不爲於法,作恩

怨故,而現在前.佛言:如是.甚深般若

波羅蜜多不見有法而可於彼作恩

怨故.舍利子言:如是般若波羅蜜多,

不爲於法,有起不起,而現在前.佛言:

如是.甚深般若波羅蜜多,不見有法

而可生起不生起故.舍利子言:如是

般若波羅蜜多,不爲於法,有少相應

不相應故,而現在前.佛言:如是.甚深

般若波羅蜜多不見有法可與相應

不相應故.舍利子言:如是般若波羅

蜜多不爲於法,有少共住不共住故,

而現在前.佛言:如是.甚深般若波羅

蜜多,不見有法可與共住不共住故.

舍利子言:如是般若波羅蜜多,不爲

於法,有所生起不生起故,而現在前.

佛言:如是.甚深般若波羅蜜多,不見

有法可令生起不生起故.舍利子言:

如是般若波羅蜜多,不爲於法,有所

流轉不流轉故,而現在前.佛言:如是.

甚深般若波羅蜜多,不見有法可令

流轉不流轉故.舍利子言:如是般若

波羅蜜多,不爲少法作用作具,而現

在前.佛言:如是.甚深般若波羅蜜多,

不見少法而可爲彼作用作具,現在

前故.舍利子言:如是般若波羅蜜多,

不爲於法,證平等性不平等性,而現

在前.佛言:如是.甚深般若波羅蜜多,

不見少法可證平等不平等故.舍利

子言:如是般若波羅蜜多,不爲於法,

有取捨故,而現在前.佛言:如是.甚深

般若波羅蜜多,不見有法可取捨故.

舍利子言:如是般若波羅蜜多,不爲

於法,有所作故,而現在前.佛言:如是

甚深般若波羅蜜多,不見有法而可

於彼有所作故.

時,舍利子復白佛言:如是般若波羅

蜜多最爲甚深佛言如是何以故舍

利子,諸薀、處、界甚深故,如是般若波

羅蜜多最爲甚深;諸緣起支甚深故

如是般若波羅蜜多最爲甚深;顚倒、

五蓋、見趣、愛行甚深故,如是般若波

羅蜜多最爲甚深;我、有情等甚深故,

如是般若波羅蜜多最爲甚深;戲論

不戲論甚深故,如是般若波羅蜜多

最爲甚深;布施慳悋、持戒犯戒、安忍

忿恚、精進懈怠、靜慮散亂、妙慧惡慧

甚深故,如是般若波羅蜜多最爲甚

深;念住、正斷、神足、根、力、覺支、道支甚

深故,如是般若波羅蜜多最爲甚深;

苦、集、滅、道,解脫,解脫智見甚深故,如

是般若波羅蜜多最爲甚深;過去、未

來、現在三世平等甚深故,如是般若

波羅蜜多最爲甚深;諸力、無畏、十八

佛不共法等甚深故,如是般若波羅

蜜多最爲甚深;無量、神通甚深故,如

是般若波羅蜜多最爲甚深;三世無

著,知一切佛法盡智、無生智、滅智、無

作智、離染智甚深故,如是般若波羅

蜜多最爲甚深;棄諸蓋智甚深故,如

是般若波羅蜜多最爲甚深.復次,舍

利子,譬如大海深廣無量,如是般若

波羅蜜多深廣無量.言深廣者,無邊

功德之所證故.復次,舍利子,譬如大海,

無量無邊大寶衆寶之所積集,如是

般若波羅蜜多,無量無邊大法衆法

珍寶積集.舍利子言:如是般若波羅

蜜多,不爲顯示一切法故,而現在前.

佛言:如是.甚深般若波羅蜜多,不見

少法可顯示故,而現在前.舍利子言:

如是般若波羅蜜多,不爲於法,有智

無智,而現在前.佛言:如是.甚深般若

波羅蜜多,不見少法可名有智及無

智故.舍利子言:如是般若波羅蜜多,

不爲於法,有護藏故,而現在前.佛言:

如是.甚深般若波羅蜜多,不見有法

可護藏故.舍利子言:如是般若波羅

蜜多,不爲於法,有所攝受,而現在前.

佛言:如是.甚深般若波羅蜜多,不見

有法可攝受故.舍利子言:如是般若

波羅蜜多,不爲於法,有所依止,而現

在前.佛言:如是.甚深般若波羅蜜多,

不見有法可爲依止.舍利子言:如是

般若波羅蜜多,不爲於法,有執藏故,

而現在前.佛言:如是.甚深般若波羅

蜜多,不見有法可執藏故.舍利子言:

如是般若波羅蜜多,不爲於法,有所

執故,而現在前.佛言:如是.甚深般若

波羅蜜多,不見有法可生執故.舍利

子言:如是般若波羅蜜多,不爲於法,

有所著故,而現在前.佛言:如是.甚深

般若波羅蜜多,不見有法可生著故.

舍利子言:如是般若波羅蜜多,不爲

於法,有所住故,而現在前.佛言:如是.

甚深般若波羅蜜多,不見有法可共

住故.舍利子言:如是般若波羅蜜多,

不爲於法,有續有斷,而現在前.佛言:

如是.甚深般若波羅蜜多,不見有法

可續斷故.舍利子言:如是般若波羅

蜜多,不爲於法,起貪瞋癡,離貪瞋癡

故,而現在前.佛言:如是.甚深般若波

羅蜜多,不見有法起貪、瞋、癡,離貪、瞋、

癡故.舍利子言:如是般若波羅蜜多,

不爲於法,起能知者及使知者,而現

在前.佛言:如是.甚深般若波羅蜜多,

不見有法起能知者使知者故.舍利

子言:如是般若波羅蜜多,不爲於法,

了知本性非本性故,而現在前.佛言:

如是.甚深般若波羅蜜多,不見有法

可知本性非本性故.舍利子言:如是

般若波羅蜜多,不爲於法,有淸淨故,

而現在前.佛言:如是.甚深般若波羅

蜜,多不見有法可淸淨故.

時,舍利子復白佛言:甚深般若波羅

蜜多本性淸淨.佛言:如是.何以故?舍

利子,諸薀、處、界本性淸淨故;如是般

若波羅蜜多本性淸淨,緣起、顚倒、見

趣、愛行、貪、恚、癡等本性淸淨故,如是

般若波羅蜜多本性淸淨;我及有情、

命者、生者、養者、士夫、補特伽羅、意生、

儒童、作者、使作者、起者、等起者、受者、

使受者、知者、見者本性淸淨故,如是

般若波羅蜜多本性淸淨;斷常邊、無

邊本性淸淨故,如是般若波羅蜜多

本性淸淨;布施、淨戒、安忍、精進、靜慮、

般若本性淸淨故,如是般若波羅蜜

多本性淸淨;念住、正斷、神足、根、力、覺

支、道支、靜慮、解脫、等持、等至、慈、悲、喜、

捨本性淸淨故,如是般若波羅蜜多

本性淸淨;諸無顚倒、苦、集、滅、道,神通,

聖道,聲聞地、獨覺地、佛地,佛、法、僧寶,

聲聞乘法、獨覺乘法、菩薩乘法、解脫,

解脫智見,涅槃本性淸淨故,如是般

若波羅蜜多本性淸淨;過去、未來、現

在法,無著智見,十八佛不共法等本

性淸淨故,如是般若波羅蜜多本性

淸淨;欲、色、無色界,地、水、火、風、空、識界,

有情界,法界本性淸淨故,如是般若

波羅蜜多本性淸淨.舍利子言:如是

般若波羅蜜多,無色無見,無所對㝵.

佛言:如是.甚深般若波羅蜜多,不見

少法有色有見,有所對㝵.舍利子言:

如是般若波羅蜜多,無所造作.佛言:

如是.能造作者不可得故.舍利子言:

如是般若波羅蜜多,無所趣向.佛言:

如是.甚深般若波羅蜜多,不見有法

可趣向故.舍利子言:如是般若波羅

蜜多,不可施設.佛言:如是.甚深般若

波羅蜜多,不見有法可施設故.舍利

子言:如是般若波羅蜜多,卽是不共.

佛言:如是.甚深般若波羅蜜,多不見

有法可與共故.舍利子言:如是般若

波羅蜜多,卽是無相.佛言:如是.以諸

法相不可得故.舍利子言:如是般若

波羅蜜多,無所照了.佛言:如是.能所

照了,不可得故.舍利子言:如是般若

波羅蜜多,卽是無邊.佛言:如是.何以

故?舍利子,諸薀、處、界,無邊故,般若波

羅蜜多,亦無邊;緣起、顚倒、見趣、愛行,

貪、瞋、癡等,無邊故,般若波羅蜜多,亦

無邊;斷常前際、後際、中際,無邊故,般

若波羅蜜多,亦無邊;布施、淨戒安忍、

精進、靜慮、般若、無邊故,般若波羅蜜

多,亦無邊;念住、正斷、神足、根、力、覺支、

道支、無顚倒,無邊故,般若波羅蜜多,

亦無邊;靜慮、解脫、等持、等至所緣解

脫、解脫智見,無邊故,般若波羅蜜多,

亦無邊;聲聞地、獨覺地、佛地,佛、法、僧

寶,聲聞乘法、獨覺乘法、菩薩乘法無

邊故,般若波羅蜜多,亦無邊;我有情

等,欲、色、無色界,無量、神通,諸蓋,過去,

未來現在智見無著智見地水火風

空、識界,有情界,法界等無邊故,般若

波羅蜜多,亦無邊.舍利子,甚深般若

波羅蜜多,初、中、後邊,皆不可得,於一

切法,亦無所得.舍利子,甚深般若波

羅蜜多,無邊無際.舍利子,如太虛空

邊際不可得如是般若波羅蜜多邊

際,亦不可得.舍利子,如地、水、火、風、空、

識界邊際,不可得,如是般若波羅蜜

多邊際,亦不可得.舍利子,當知般若

波羅蜜多,初、中、後位,皆無邊際,亦無

方域.舍利子,諸薀、處、界,緣起,顚倒,諸

蓋,見趣,愛行,貪、瞋、癡,我、有情等,布施、

淨戒、安忍、精進、靜慮、般若,菩提分法,

靜慮、解脫、等持、等至,苦、集、滅、道,無量,

神通、明,解脫,解脫智見,諸異生法、聲

聞、獨覺、菩薩、佛法及餘法門,無邊際

故,當知般若波羅蜜多,亦無邊際.舍

利子,甚深般若波羅蜜多邊不可得

故,名無邊,際不可得故名無際.舍利

子,甚深般若波羅蜜多,以無邊故,說

名無際;以無際故,說名無邊.舍利子,

甚深般若波羅蜜多我性取性,不可

得故,當知說名無邊無際.舍利子,以

一切法,無邊際故,當知般若波羅蜜

多,亦無邊際,以太虛空,無邊際故,當

知諸法,亦無邊際.

大般若波羅蜜多經卷第五百九十六

己亥歲高麗國大藏都監奉

勅雕造

大般若波羅蜜多經卷第五百九十七 柰

三藏法師玄奘奉 詔譯

第十六般若波羅蜜多分之五

爾時,舍利子白佛言:世尊,云何菩薩

摩訶薩衆,依如是法,行諸境相?於是

佛告舍利子言:是諸菩薩摩訶薩衆,

尚不得法,何況非法?尚不得道,何況

非道?於淨尸羅,尚無所得,亦無所執,

何況犯戒?是諸菩薩不墮三界,亦復

不墮諸趣死生,不著身命,何況外境?

於生死流,已作邊際,已度大海,已超

大難.又舍利子,是諸菩薩摩訶薩衆,

依如是法,行諸境相,知一切境皆無

境性.由此因緣,是諸善士,於一切境,

皆無住著.如師子王,不著衆境,是諸

善士,於諸境界,無染無雜,超一切境.

如大商主無能障㝵,是諸善士,依如

是法,行諸境相,無所執著.又舍利子,

我都不見此大衆中,有一菩薩,於如

是法,不深信解,於如是法,疑惑猶豫.

又舍利子,今此衆中,一切菩薩,於如

是法,疑惑猶預,皆已永斷.此諸善士,

於如是法,自無猶豫,亦能永斷一切

有情所有疑惑.是諸善士,由此因緣,

於一切法,皆不猶豫,能爲有情,決定

宣說一切法性都無所有.

復次,舍利子,於當來世,若有得聞如

是法者,於一切法,亦得斷除疑惑猶

豫,亦能永斷一切有情所有疑惑.謂

爲宣說如我今者所說法要.又舍利

子,我終不說薄少善根諸有情類,能

於此法,深生信解.薄少善根諸有情

類,非於此法有所容受,如是法財非

彼能用.又舍利子,薄少善根諸有情

類,於如是法,尚不聞名,況能受持,思

惟修習?若有得聞如是法者,我定記

彼,當得佛法,彼當來世,於諸佛法,能

師子吼,如我今者,於大衆中,作師子

吼,無所畏吼,大丈夫吼,自然智吼.又

舍利子,若有得聞如是所說甚深法

要,下至能起一信樂心,不生誹謗,我

亦記彼,當得無上正等菩提.何以故?

舍利子,若諸有情,聞甚深法,歡喜信

受,極難得故.又舍利子,若諸有情,聞

甚深法,深生信樂,能發無上正等覺

心,是諸有情,復甚難得.我說:成就廣

大善根,具大資糧,著大甲冑,疾證無

上正等菩提.若諸有情,聞說如是甚

深般若波羅蜜多,歡喜信樂,數數聽

受,彼所獲福無量無邊,況能受持,轉

爲他說?設未已入正性離生,若於二

乘不決定者,我皆記彼,當得無上正

等菩提,利樂有情,窮未來際,常無

斷盡.

復次,舍利子,若諸有情,成下劣法,我

不見彼於廣大法有容受義.廣大法

者,謂佛菩提.又舍利子,諸有情類,多

有成就下劣法者,所有信解,亦皆下

劣,不能種植廣大善根.彼於如是甚

深廣大無染正法,不能信受.又舍利

子,若諸有情,成廣大法,所有信解,亦

皆廣大,發趣大乘,善辦事業,善著甲

冑,善能思擇甚深義理,善行大道,無

險正直,遠離稠林,其相平等,無諸荊

棘、瓦礫、坑坎,淸淨無穢,不邪不曲,利

益世閒,安樂世閒,哀愍世閒,與諸天

人,作廣大義利益安樂,與諸有情,作

大明照,堅固梯蹬,具大慈悲,哀愍一

切,於諸有情,欲作利益,欲與安樂,欲

令安隱,普施有情諸安樂具.如是有

情,卽是菩薩.是摩訶薩,善能受用大

法財寶.是摩訶薩,善能尋求大法財

寶最勝財寶屬彼非餘所以者何若

有情類,不近善友,未種善根,薄福德

故,下劣信解,彼於如是廣大甚深無

染正法,不能信受.我依如是諸有情

類有差別故,密意說言:諸有情界種

種差別,隨類勝劣,各相愛樂,下劣信

解諸有情類,還樂下劣信解有情;廣

大信解諸有情類,還樂廣大信解

有情.

爾時,舍利子白佛言:世尊,如是般若

波羅蜜多,以何等法爲所行境?於是

佛告舍利子言:如是般若波羅蜜多,

以無邊法爲所行境.譬如風界,行無

邊境,如是般若波羅蜜多,以無邊法

爲所行境.如虛空界,行無邊境,如是

般若波羅蜜多,以無邊法爲所行境.

又如風界,以太虛空爲所行境,如是

般若波羅蜜多,以諸法空爲所行境.

又舍利子,如虛空界及如風界,俱無

處所而可見者,亦復不爲生起法相,

而現在前.如是般若波羅蜜多,於法

都無可顯示者,亦復不爲生起法相,

而現在前.又舍利子,如虛空界及如

風界,俱不可執,非圓成實,亦無色相

而可筭數,如是般若波羅蜜多,都不

可執,非圓成實,非色等相筭數可知.

又舍利子,如虛空界及如風界,無有

少法是圓成實而可示現,如是般若

波羅蜜多,無有少法是圓成實而可

示現.

時,舍利子復白佛言:如是般若波羅

蜜多以何爲相?於是佛告舍利子言:

如是般若波羅蜜多,都無有相.又舍

利子,如虛空界及如風界,無有少法

是圓成實可示其相,如是般若波羅

蜜多,無有少法是圓成實可示其相.

何以故?舍利子,如是般若波羅蜜多,

遠離衆相,無有少相而可得者.又舍

利子,如虛空界,無㝵著處,如是般若

波羅蜜多,無㝵著處.由斯故,說甚深

般若波羅蜜多無著爲相.又舍利子,

非無著法有相可得,然隨世閒名言

理趣,作如是說:甚深般若波羅蜜多

無著爲相.又舍利子,雖說般若波羅

蜜多,無著爲相,而此般若波羅蜜多

無相可得故,不可說無著爲相.以無

著法,無相狀故.又舍利子,言無著者,

謂著遍知,著不可得,著如實性,遍知

一切顚倒執著,故名無著.非諸著中

有著可得.由斯故說,著如實性,著不

可得.又舍利子,言無著者,卽是般若

波羅蜜多.此卽說爲無著相智.又舍

利子,諸法皆以無著爲相,以諸法相

不可得故,名無著相.無有少法爲起

相故,而現在前.以於此中,無相可得,

故名無相.以無相故,說名無著.若一

切法有少相者,應於此中,有著可得.

以一切法衆相都無,是故此中無著

可得故,說諸法無著爲相.雖作是說,

而不如說.以無著相,不可說故.所以

者何?以無著相,無所有故,性遠離故,

不可得故.又舍利子,法無著相,不可

示現,無能顯了,然爲有情,方便示現

此無著相故,不應執.又舍利子,諸雜

染相卽是無相.非雜染法,爲起相故,而

現在前.又舍利子,諸雜染法,顚倒現

前.諸顚倒者,皆是無相.諸無相者,皆

不可說,故有相法,卽是無相.又舍利

子,諸淸淨法,亦無有相.所以者何?諸

雜染法,尚無有相,況淸淨法而可有

相?又舍利子,若能遍知諸雜染法如

實性者,彼諸雜染,皆不可得,然諸有

情,由顚倒故,起諸雜染.諸顚倒者,皆

非眞實.若非眞實,則無實體,亦無實

相.若能如是如實遍知,卽名淸淨.諸

雜染相,尚不可得,況淸淨相而有可

得?是故雜染、淸淨二法,俱非有相,非

圓成實.又舍利子,諸法無相,非圓成

實,說名無著故,說諸法無著爲相.以

一切法無著相故,說名無著,愚夫異

生著無著相.又舍利子,如是名爲說

一切法無著爲相.此無著相,當知卽

是智所行處,亦是般若波羅蜜多所

行之處.此無著相智所行處,亦名般

若波羅蜜多.故說般若波羅蜜多,行

無邊境.諸無著性.當知說名行無邊

境.又舍利子,所行處者,當知此顯非

所行處.甚深般若波羅蜜多,非行處

相可能顯示.又舍利子,所行境者,當

知顯示非所行境.以一切法如實之

性,如所有性,皆不可得故.一切法非

所行境.以一切法無境性故.若能如

是遍知諸法,是則名爲行一切境.雖

作是說,而不如說.若能如是遍知諸

法都無所著,名無著相.由斯理趣故,

說般若波羅蜜多無著爲相.

復次,舍利子,如是所說如來智境甚

深法要,若欲宣說,分別開示,助伴甚

少.此中助伴,唯有見諦趣大菩提諸

聲聞等,及已不退轉菩薩摩訶薩,幷

見具足補特伽羅,於無上乘不復退

者.彼見具足補特伽羅,亦於如是甚

深法要,能正修行,遠離疑惑,身證菩

薩,已得淨忍,於斯法要,定無疑惑.又

舍利子,愚夫異生,如是妙法,非彼行

地.又舍利子,如是所說甚深般若波

羅蜜多相應法教,甚爲難得,終不墮

於下劣信解諸有情手.若諸有情,曾

事多佛,成就最勝淸淨善根,信解廣

大,如是所說甚深般若波羅蜜多相

應法教,乃墮其手.當知如是諸有情

類,已植無量廣大善根,成就調柔淸

淨意樂,已於過去無量佛所植菩提

種,發弘誓願,行菩薩行,乘佛所乘,親

近如來應正等覺,於甚深法如理請

問故,此般若波羅蜜多相應法教,墮

在其手.當知如是諸有情類,或已證

得無生法忍,或近當證無生法忍故,

此般若波羅蜜多相應法教,墮在其

手.當知如是諸有情類,疾證無上正

等菩提.除悲願力,不求速證.當知如

是諸有情類,於諸佛所,已得授記,或

復不久當得授記.當知如是諸有情

類,設未得佛現前授記,如已得佛現

前記者.又舍利子,若諸有情,善根未

熟,薄福德故,尚不得聞如是般若波

羅蜜多經典名字,況得手執讀誦受

持,書寫供養,爲他廣說?彼能如是,無

有是處.若諸有情,善根已熟,宿願力

故,得遇此經,聽聞受持,書寫讀誦,恭

敬供養,爲他廣說.又舍利子,若諸有

情,善根增盛,意樂調善,如是般若波

羅蜜多相應法教,乃墮其手.我記說

彼諸善男子善女人等,或菩薩乘,或

聲聞乘,由得此法深心愛樂,先雖懈

怠,多樂睡眠,起不正知,不住正念,或

心散亂,或耽飮食,或愛珍財,或好麤

語或喜暴惡或懷傲慢或根闇鈍無

所了知,彼由如是善根力故,前所說

過,一切皆轉.由得如是甚深法要,設

是聲聞,轉成菩薩,於甚深法,倍生愛

樂;於諸境界,能不放逸;於諸善法,愛

樂修行;勇猛正勤,離諸懈怠;一心攝

念,守護諸根;不出麤言,不行暴惡;恒

修恭敬,樂習多聞;精進熾然,無所貪

染,善能簡擇甚深法義.若欲圓滿如

是功德,當勤修學甚深法要.

復次,舍利子,若諸菩薩或聲聞乘,聞

斯法要,獲殊勝果.謂聞如是甚深法

要,決定不復行諸放逸;於諸惡法,不

生保信;善欲精進,俱無退減;於所修

行,不生慢緩;於外邪法,不樂思求;於

貪、恚、癡,不多現起.如是等果,無量無

邊,皆由得聞此深法要.又舍利子,甚

深法要,非但耳聞,卽名爲果,要不放

逸,精進修行,如實了知,遠離衆惡,自

他俱利,乃名爲果.又聞法者,謂於法

要,如實了知,精勤修學,非於正法,起

異解行.若於正法,起異解行,當知彼

類,不名聞法.又舍利子,汝等皆應於

所聞義,方便善巧,起無倒解,安住正

行.若於法義,起顚倒解,不正修行,當

知彼類,於佛正法,定無順忍.又舍利

子,於我正法毘奈耶中,如說行者,乃

得順忍.言順忍者,謂於正法,無倒簡

擇,發起正行.又舍利子,順忍具足補

特伽羅,安住正行,當知決定不墮地

獄、傍生、餓鬼諸惡趣中,疾能證得正

法勝果.又舍利子,諸有情類,不應保

信微少善根.謂彼卽能脫諸惡趣,勤

行精進,亦不可保,乃至於法,未具正

見,於諸惡趣猶有墮落.又舍利子,若

於正法,圓滿修學,得順忍已,能不復

造感惡趣業,不復懈怠,起順退分,於

下劣位,不恐退墮,於所修行,心不慢

緩.何以故?舍利子,彼於雜染淸淨分

中,能正遍知,得如實見達一切法,顚

倒所起虛妄心現,不生執著.彼於正

法甚深義趣,已得正見,具足順忍,聰

敏調柔,住淸淨戒,律儀正行,軌則所

行,由得順忍,無不具足,天、龍、藥叉、阿

素洛等,尚恭敬彼,何況諸人?天、龍、藥

叉、阿素洛等一切,於彼尚應愛念,歸

趣供養,守護圍繞,不令惡緣,損壞身

命及所修行,何況諸人?故應勤修正

法順忍.若得順忍,天、龍、藥叉,阿素洛

等,常隨守護,恭敬供養,曾無蹔捨.

時,舍利子告善現言:云何具壽默然

無說?云何不說甚深般若波羅蜜多?

今者,如來應正等覺現前爲證,今此

大衆,於深般若波羅蜜多,是眞法器,

意樂淸淨,願聞深法善現答言:唯舍

利子,我於諸法,都無所見.是故我今

默無所說.又舍利子,我都不見甚深

般若波羅蜜多,亦不見有諸菩薩衆,

不見能說,不見所說,亦復不見由此,

爲此,因此,屬此,依此,而說,我於此中,

旣無所見,云何令我爲諸菩薩,宣說

般若波羅蜜多?設我欲說,誰是能說,

誰是所說?亦復不知何由,何爲,何因,

何屬,何依,而說,我當云何宣說如是

甚深般若波羅蜜?多又舍利子,甚深

般若波羅蜜多,不可宣說,不可顯示,

不可戲論.又舍利子,甚深般若波羅

蜜多,無能宣說,無能顯示,無能戲論,

若能如是方便表示,卽顯般若波羅

蜜多.又舍利子,甚深般若波羅蜜多,

非過去,非未來,非現在.又舍利子,甚

深般若波羅蜜多,不可以過去相說,

不可以未來相說,不可以現在相說.

又舍利子,甚深般若波羅蜜多,無相

無說.又舍利子,我都不見甚深般若

波羅蜜多有如是相,可以此相宣說

般若波羅蜜多.又舍利子,薀、處、界等

三世之相,非深般若波羅蜜多.薀、處、

界等三世之相所有眞如、不虛妄性、

不變異性,如所有性,是深般若波羅

蜜多.又舍利子,薀、處、界等三世之相

所有眞如、不虛妄性、不變異性,如所

有性不可施設,不可顯示,不可戲論,

非語業等所能詮表.又舍利子,甚深

般若波羅蜜多,不由說示諸法相故,

而現在前;不由說示薀、處、界相故,而

現在前;不由說示行、非行相故,而現

在前;不由說示緣起相故,而現在前;

不由說示名色相故,而現在前;不由

說示我、有情等相故,而現在前;不由

說示法界相故,而現在前;不由說示

有繫、離繫相故,而現在前;不由說示

因緣相故,而現在前;不由說示苦、樂

相故,而現在前;不由說示安立、非安

立相故,而現在前;不由說示生滅相

故,而現在前;不由說示染、淨相故,而

現在前;不由說示本性、非本性相故,

而現在前;不由說示世俗、勝義相故,

而現在前;不由說示諦實、虛妄相故,

而現在前;不由說示移轉、趣入相故,

而現在前.何以故?舍利子,甚深般若

波羅蜜多,離衆相故,不可顯示此是

般若波羅蜜多,在此般若波羅蜜多,

由此般若波羅蜜多,爲此般若波羅

蜜多,因此般若波羅蜜多,屬此般若

波羅蜜多,依此般若波羅蜜多.又舍

利子,我不見法由此法故,說示般若

波羅蜜多.又舍利子,無有少法能顯

能取甚深般若波羅蜜多.又舍利子,

非深般若波羅蜜多,能顯能取諸薀、

處、界、緣起、明脫.又舍利子,諸出世閒

妙慧通達,亦復不能顯取般若波羅

蜜多.又舍利子,如法不能顯取諸法,如

何顯說甚深般若波羅蜜多?然舍利

子,若能了知如是諸法眞實理趣卽

能了知宣說般若波羅蜜多.

復次,舍利子,甚深般若波羅蜜多,不

由顯示所有法故,而現在前.又舍利

子,甚深般若波羅蜜多,不由顯示薀、

處、界故,而現在前;不由顯示名及色

故,而現在前;不由顯示染、淨法故,而

現在前;不由顯示諸緣起故,而現在

前;不由顯示諸顚倒故,而現在前;不

由顯示我、有情界等故,而現在前:不

由顯示地、水、火、風、空、識界故,而現在

前;不由顯示欲、色、無色界故,而現在

前;不由顯示布施慳貪、持戒犯戒、安

忍忿恚、精進懈怠、靜慮散亂般若、惡

慧故,而現在前;不由顯示念住,正斷,

神足、根、力、覺支、道支、靜慮、解脫、等持、

等至、無量、神通故,而現在前;不由顯

示諸諦、道果故,而現在前;不由顯示

聲聞、獨覺、菩薩、佛地法故,而現在前;

不由顯示所有法智及非智故,而現

在前;不由顯示盡無生智及滅智故

而現在前;不由顯示涅槃法故,而現

在前.又舍利子,如無有法,由顯示法,

而現在前,我當云何宣說如是甚深

般若波羅蜜多?然舍利子,若能了知

如是所說甚深般若波羅蜜多,不由

顯示所有法故,而現在前,卽能了知

甚深般若波羅蜜多,亦能宣說甚深

般若波羅蜜多.又舍利子,甚深般若

波羅蜜多,不爲諸法有合有散,而現

在前.何以故?舍利子,甚深般若波羅

蜜多,不爲.諸薀、諸處、諸界有合有散,

不爲諸行有合有散,不爲緣起有合

有散,不爲顚倒有合有散,不爲欲、色、

無色界有合有散,不爲地、水、火、風、空、

識界有合有散,不爲我、有情界等有

合有散,不爲法界有合有散,不爲布

施慳貪、持戒犯戒、安忍忿恚、精進懈

怠、靜慮散亂、般若惡慧有合有散,不

爲念住、正斷、神足、根、力、覺支、道支、靜

慮、解脫、等持、等至、無量、神通有合有

散,不爲諸諦道及道果有合有散,不

爲聲聞、獨覺、菩薩、佛地及法有合有

散,不爲過去、未來、現在三世平等有

合有散,不爲無著、盡、無生智有合有

散,不爲涅槃有合有散而現在前.又

舍利子,如無有法爲法合散,而現在

前,我當云何宣說如是甚深般若波

羅蜜多?然舍利子,我觀此義,作如是

說:甚深般若波羅蜜多,不可說示.又

舍利子,我都不見有如是法可名能

說,可名所說,可名由此,爲此,因此,屬

此,依此,而有所說,云何令我爲諸菩

薩宣說般若波羅蜜多?

爾時,世尊告善勇猛菩薩摩訶薩言:

善男子,諸菩薩摩訶薩,修行般若波

羅蜜多,於一切法,都無所行.何以故?

善勇猛,以一切法,皆是顚倒之所等

起,非實非有,邪僞虛妄.又善勇猛,譬

如於法,有所行者,皆行顚倒,皆行不

實,如是菩薩若有所行,應行顚倒,應

行不實.非諸菩薩,是顚倒行及不實

行之所顯了,亦非菩薩,行顚倒行及

不實行,能行般若波羅蜜多.又善勇

猛,顚倒不實,則非所行.是故菩薩不

於中行.又善勇猛,言顚倒者,卽是虛

妄,愚夫異生之所執著.如是諸法,不

如是有,如是所執,不如其相.是故說

名顚倒不實.故諸菩薩,不行顚倒,不

行不實.由此菩薩,名實語者,亦得說

名無倒行者.若實無倒,則無所行故.

說菩薩行,無所行,一切行斷,名菩薩

行.此菩薩行,不可顯示是此,由此,在

此,從此.非諸菩薩行所顯了.何以故?

善勇猛,以諸菩薩,息一切行,行菩薩

行.謂息異生、聲聞、獨覺有取著行,行

菩薩行.又善勇猛,如是菩薩,於諸佛

法,亦復不行,亦不執著此是佛法,由

此佛法,在此佛法,屬此佛法.如是菩

薩,亦復不行一切分別異分別行.謂

諸菩薩,不行分別及異分別.一切分

別,異分別斷,名菩薩行.善勇猛,分別

者,謂於諸法,分別自性;異分別者,謂

於諸法,分別差別.非一切法可得分

別及異分別,以一切法不可分別異

分別故.若分別法,則於諸法,作異分

別.然一切法遠離分別及異分別.又

善勇猛,言分別者,是謂一邊;異分別

者,是第二邊.非諸菩薩行邊、無邊.若

諸菩薩,於邊、無邊,俱無所行,是諸菩

薩,亦不見中.若見中者,則行於中;若

行中者,則行於邊.非中有行,有顯,有

示,離行相故.又善勇猛,所言中者,當

知卽是八支聖道.如是聖道,於一切

法,都無所得,而現在前.如是聖道,於

一切法,都無所見,而現在前.又善勇

猛,若時,於法,無修無遣,爾時,名爲止

息之道.此止息道,於一切法,無修無

遣,超過修遣,證一切法平等實性.由

證諸法平等實性,道想尚無,況見有

道?又善勇猛,止息道者,謂阿羅漢漏

盡苾芻.何以故?善勇猛,彼遣道故,所

修非遣故,名爲遣.彼遣亦無故,名爲

遣.以遣修故,說名爲遣.又善勇猛,若

有修遣,應有所得,不名爲遣.此中,遣

者,謂遣修性.此中,無修故,名爲遣.以

修無故,遣亦非有.雖作是說,而不如

說.何以故?善勇猛,遣不可說.離遣性

故,復何所離?謂顚倒法,不復等起,及

不實法,不復等起.又善勇猛,非諸顚

倒能起顚倒.夫顚倒者,無實所起.非

於此中有實起故.若於此中,有實所

起,不名顚倒,以無實起,故名顚倒.又

善勇猛,諸菩薩衆,隨覺諸法,離諸顚

倒.所以者何?諸菩薩衆,了知顚倒皆

非實有.謂顚倒中,無顚倒性.由知顚

倒實無所有,非顚倒中有顚倒性故,

說菩薩隨覺諸法,離諸顚倒.由覺諸

法離諸顚倒,不復於法,更生顚倒.若

於此中,無復顚倒,則於此法,亦無所

行.何以故?善勇猛,一切顚倒,皆有所

行.由有所行,則有等起,所行等起,皆

由顚倒,虛妄分別.諸菩薩衆,於所行

法,皆無分別,亦無等起.是故說名遠

離顚倒.由無顚倒,則無所行,由無所

行,則無所起故,說菩薩行無所行.無

所行者,謂於諸法,都無所行,亦不觀

察,亦不示現有所行相.故說菩薩行

無所行.若能如是行無所行,爲行般

若波羅蜜多.

復次,善勇猛,若菩薩摩訶薩,不緣色

行,是行般若波羅蜜多;不緣受、想、行、

識行,是行般若波羅蜜多.何以故?善

勇猛,是諸菩薩,知諸所緣性遠離故

若知所緣其性遠離,則無所行,故說

菩薩行無所行.善勇猛,若菩薩摩訶

薩,不緣眼行,是行般若波羅蜜多;不

緣耳、鼻、舌、身、意行,是行般若波羅蜜

多.何以故?善勇猛,是諸菩薩,知諸所

緣性非實故.若知所緣其性非實,則

無所行,故說菩薩行無所行.善勇猛,

若菩薩摩訶薩,不緣色行,是行般若

波羅蜜多;不緣聲、香、味、觸、法行,是行

般若波羅蜜多.何以故?善勇猛,是諸

菩薩,知諸所緣顚倒所起.若顚倒起,

則非眞實.若知所緣顚倒所起性,非

眞實,則無所行,故說菩薩行無所行.

善勇猛,若菩薩摩訶薩,不緣眼識行

是行般若波羅蜜多;不緣耳、鼻、舌、身、

意識行,是行般若波羅蜜多.何以故?

善勇猛,是諸菩薩,知諸所緣皆是虛

妄.若知所緣皆是虛妄,則無所行,故

說菩薩行無所行.善勇猛,若菩薩摩

訶薩,不緣名色行,是行般若波羅蜜

多.何以故?善勇猛,是諸菩薩,覺諸所

緣無所緣性.若覺所緣無所緣性,則

無所行,故說菩薩行無所行.善勇猛,

若菩薩摩訶薩,不緣我、有情等行,是

行般若波羅蜜多.何以故?善勇猛,是

諸菩薩,如實知我、有情等想性,非眞

實.若能知我、有情等想性,非眞實,則

於諸行,都無所行.若於諸行,都無所

行,則離諸行,故說菩薩行無所行.善

勇猛,若菩薩摩訶薩,不行我想、有情

想乃至知者想、見者想,是行般若波

羅蜜多.何以故?善勇猛,是諸菩薩,遣

一切想.若能遣除一切想者,則於諸

想,都無所行,故說菩薩行無所行.善

勇猛,若菩薩摩訶薩,不行顚倒、見趣、

諸蓋,是行般若波羅蜜多;不緣顚倒、

見趣、蓋行,是行般若波羅蜜多.何以

故?善勇猛,是諸菩薩,知諸顚倒見蓋

所緣,都非實有.若知顚倒見蓋所行

都非實有,則無所行,故說菩薩行無

所行.善勇猛,若菩薩摩訶薩,不緣緣

起行,是行般若波羅蜜多.何以故?善

勇猛,是諸菩薩,遍知緣起及彼所緣.

若諸菩薩,遍知緣起及彼所緣,則無

所行,故說菩薩行無所行.善勇猛,若

菩薩摩訶薩,不緣欲、色、無色界行,是

行般若波羅蜜多.何以故?善勇猛,是

諸菩薩,普能除遣三界所緣.若諸菩

薩,普能除遣三界所緣,則無所行,故

說菩薩行無所行.善勇猛,若菩薩摩

訶薩,不緣布施、慳貪、持戒、犯戒、安忍、

忿恚、精進、懈怠、靜慮、散亂、般若、惡慧

行,是行般若波羅蜜多.何以故?善勇

猛,是諸菩薩遍知布施慳貪乃至般

若惡慧所緣,若諸菩薩,遍知如是一

切所緣,則無所行,故說菩薩行無所

行.善勇猛,若菩薩摩訶薩,不緣無倒

念住、正斷、神足、根、力、覺支、道支、靜慮、

解脫、等持、等至、無量、神通等行,是行

般若波羅蜜多.何以故?善勇猛,是諸

菩薩,於諸所緣,自在覺了,亦能除遣.

若諸菩薩,於諸所緣,自在覺了,亦能

除遣,則無所行,故說菩薩行無所行.

善勇猛,若菩薩摩訶薩,不緣苦、集、滅、

道諦行,是行般若波羅蜜多.何以故?

善勇猛,是諸菩薩,除遣苦、集、滅、道所

緣.若能除遣四諦所緣.則無所遣,亦

無所行,故說菩薩行無所行.善勇猛,

若菩薩摩訶薩,不緣明脫行,是行般

若波羅蜜多.何以故?善勇猛,是諸菩

薩,普能除遣明脫所緣.若能除遣明

脫所緣,則無所行,故說菩薩行無所

行.善勇猛,若菩薩摩訶薩,不緣盡無

生無造作行,是行般若波羅蜜多.何

以故?善勇猛,是諸菩薩,普能除遣盡

無生無造所緣.若能除遣此諸所緣,

則無所行,故說菩薩行無所行.善勇

猛,若菩薩摩訶薩,不緣地、水、火、風、空、

識界行,是行般若波羅蜜多.何以故?

善勇猛,是諸菩薩,普能除遣地、水、火、

風、空、識界所緣.若能除遣此諸所緣,

則無所行,故說菩薩行無所行.善勇

猛,若菩薩摩訶薩,不緣聲聞、獨覺、菩

薩、佛地行,是行般若波羅蜜多.何以

故?善勇猛,是諸菩薩,普能除遣聲聞、

獨覺、菩薩、佛地所緣.若諸菩薩,普能

除遣聲聞、獨覺、菩薩、佛地所緣,則無

所行,故說菩薩行無所行.善勇猛,若

菩薩摩訶薩,不緣聲聞,獨覺、菩薩、佛

法行,是行般若波羅蜜多.何以故?善

勇猛,是諸菩薩,普能除遣聲聞、獨覺、

菩薩、佛法所緣.若諸菩薩,普能除遣

聲聞、獨覺、菩薩、佛法所緣,則無所行,

故說菩薩行無所行.善勇猛,若菩薩

摩訶薩,不緣涅槃行,是行般若波羅

蜜多.何以故?善勇猛,是諸菩薩,遍知

涅槃所緣.若諸菩薩遍知涅槃所緣,

則無所行,故說菩薩行無所行.善勇

猛,若菩薩摩訶薩,不緣相好淸淨行,

是行般若波羅蜜多.何以故?善勇猛,

是諸菩薩,普能除遣相好淸淨所緣.

若諸菩薩,普能除遣相好淸淨所緣,

則無所行,故說菩薩行無所行.善勇

猛,若菩薩摩訶薩,不緣佛土淸淨行,

是行般若波羅蜜多.何以故?善勇猛,

是諸菩薩,普能除遣佛土淸淨所緣.

若諸菩薩,普能除遣佛土淸淨所緣,

則無所行,故說菩薩行無所行.善勇

猛,若菩薩摩訶薩,不緣聲聞圓滿功

德行,是行般若波羅蜜多.何以故?善

勇猛,是諸菩薩,普能除遣聲聞圓滿

功德所緣.若諸菩薩,普能除遣聲聞

圓滿功德所緣,則無所行,故說菩薩

行無所行.善勇猛,若菩薩摩訶薩,不

緣菩薩圓滿功德行,是行般若波羅

蜜多.何以故?善勇猛,是諸菩薩,普能

除遣菩薩圓滿功德所緣.若諸菩薩,

普能除遣菩薩圓滿功德所緣,則無

所行,故說菩薩行無所行.善勇猛,若

諸菩薩能如是行,爲行般若波羅蜜

多.若諸菩薩能行般若波羅蜜多,遍

知一切所緣而行,除遣一切所緣而行.

大般若波羅蜜多經卷第五百九十七

己亥歲高麗國大藏都監奉

勅雕造

大般若波羅蜜多經卷第五百九十八 柰

三藏法師玄奘奉 詔譯

第十六般若波羅蜜多分之六

復次,善勇猛,若諸菩薩,能如是行,則

不緣色淸淨而行,亦不緣受、想、行、識

淸淨而行.何以故?善勇猛,是諸菩薩,

已能遍知色乃至識所緣本性淸淨

故.若諸菩薩,能如是行,爲行般若波

羅蜜多.善勇猛,若諸菩薩能如是行,

則不緣眼淸淨而行,亦不緣耳、鼻、舌、

身、意淸淨而行.何以故?善勇猛,是諸

菩薩,已能遍知眼乃至意所緣本性

淸淨故.若諸菩薩,能如是行,爲行般

若波羅蜜多.善勇猛,若諸菩薩,能如

是行,則不緣色淸淨而行,亦不緣聲、

香、味、觸、法淸淨而行.何以故?善勇猛,

是諸菩薩,已能遍知色乃至法所緣

本性淸淨故.若諸菩薩,能如是行,爲

行般若波羅蜜多.善勇猛,若諸菩薩,

能如是行,則不緣眼識淸淨而行,亦

不緣耳、鼻、舌、身、意識淸淨而行.何以

故?善勇猛,是諸菩薩,已能遍知眼識

乃至意識所緣本性淸淨故.若諸菩

薩,能如是行,爲行般若波羅蜜多.善

勇猛,若諸菩薩,能如是行,則不緣名

色淸淨而行.何以故?善勇猛,是諸菩

薩,已能遍知名色所緣本性淸淨故.

若諸菩薩,能如是行,爲行般若波羅

蜜多.善勇猛,若諸菩薩,能如是行,則

不緣我淸淨而行,亦不緣有情、命者、

生者、養者、士夫、補特伽羅、意生、儒童、

作者、使作者、起者、等起者、受者、使受

者、知者、使知者、見者、使見者淸淨而

行.何以故?善勇猛,是諸菩薩,已能遍

知我乃至使見者所緣本性淸淨故.

若諸菩薩,能如是行,爲行般若波羅

蜜多.善勇猛,若諸菩薩,能如是行,則

不緣顚倒淸淨而行,亦不緣見趣、諸

蓋淸淨而行.何以故?善勇猛,是諸菩

薩,已能遍知顚倒、見趣、諸蓋所緣本

性淸淨故.若諸菩薩,能如是行,爲行

般若波羅蜜多.善勇猛,若諸菩薩,能

如是行,則不緣緣起淸淨而行.何以

故?善勇猛,是諸菩薩,已能遍知緣起

所緣本性淸淨故.若諸菩薩,能如是

行,爲行般若波羅蜜多.善勇猛,若諸

菩薩能如是行,則不緣欲、色、無色界

淸淨而行.何以故?善勇猛,是諸菩薩,

已能遍知欲色無色界所緣本性淸

淨故.若諸菩薩,能如是行,爲行般若

波羅蜜多.善勇猛,若諸菩薩,能如是

行,則不緣布施慳貪淸淨而行,亦不

緣持戒犯戒、安忍忿恚、精進懈怠、靜

慮散亂般若惡慧淸淨而行何以故

善勇猛,是諸菩薩,已能遍知布施慳

貪乃至般若惡慧所緣本性淸淨故.

若諸菩薩,能如是行,爲行般若波羅

蜜多.善勇猛,若諸菩薩,能如是行,則

不緣地界淸淨而行,亦不緣水、火、風、

空、識界淸淨而行.何以故?善勇猛,是

諸菩薩,已能遍知地界乃至識界所

緣本性淸淨故.若諸菩薩,能如是行,

爲行般若波羅蜜多.善勇猛,若諸菩

薩能如是行,則不緣過去、未來、現在

淸淨而行.何以故?善勇猛,是諸菩薩,

已能遍知過去、未來、現在所緣本性

淸淨故.若諸菩薩,能如是行,爲行般

若波羅蜜多.善勇猛,若諸菩薩,能如

是行,則不緣無著淸淨而行.何以故?

善勇猛,是諸菩薩,已能遍知無著所

緣本性淸淨故.若諸菩薩,能如是行,

爲行般若波羅蜜多.善勇猛,若諸菩

薩,能如是行,則不緣念住淸淨而行,

亦不緣正斷、神足、根、力、覺支、道支、無

量、神通淸淨而行.何以故?善勇猛,是

諸菩薩,已能遍知念住乃至神通所

緣本性淸淨故.若諸菩薩,能如是行,

爲行般若波羅蜜多.善勇猛,若諸菩

薩能如是行,則不緣靜慮、解脫、等持、

等至淸淨而行.何以故?善勇猛,是諸

菩薩,已能遍知靜慮、解脫、等持、等至

所緣本性淸淨故.若諸菩薩,能如是

行,爲行般若波羅蜜多.善勇猛,若諸

菩薩,能如是行,則不緣明及解脫淸

淨而行.何以故?善勇猛,是諸菩薩,已

能遍知明及解脫所緣本性淸淨故.

若諸菩薩,能如是行,爲行般若波羅

蜜多.善勇猛,若諸菩薩,能如是行,則

不緣盡智、無生智、一切智淸淨而行.

何以故?善勇猛,是諸菩薩,已能遍知

盡智、無生智、一切智所緣本性淸淨

故.若諸菩薩,能如是行,爲行般若波

羅蜜多.善勇猛,若諸菩薩,能如是行,

則不緣一切有情、諸法淸淨而行.何

以故?善勇猛,是諸菩薩,已能遍知一

切有情、諸法所緣本性淸淨故.若諸

菩薩,能如是行,爲行般若波羅蜜多.

善勇猛,若諸菩薩,能如是行,則不緣

一切淸淨而行.何以故?善勇猛,是諸

菩薩通達一切所緣本性淸淨故.若

諸菩薩,通達一切所緣本性淸淨,爲

行般若波羅蜜多.

復次,善勇猛,若諸菩薩,能如是行,則

不見此是色乃至識,此由色乃至識,

此屬色乃至識,此從色乃至識.是諸

菩薩,不如是見色等法故,便於色等,

不擧不下,不生不滅,不行不觀;於色

等所緣,亦不行,不觀.若諸菩薩,能如

是行,爲行般若波羅蜜多.善勇猛,若

諸菩薩,能如是行,則不見此是眼乃

至意,此由眼乃至意,此屬眼乃至意,

此從眼乃至意.是諸菩薩,不如是見

眼等法故,便於眼等,不擧不下,不生

不滅,不行不觀,於眼等所緣,亦不行

不觀.若諸菩薩,能如是行,爲行般若

波羅蜜多.善勇猛,若諸菩薩,能如是

行,則不見此是色乃至法,此由色乃

至法,此屬色乃至法,此從色乃至法.

是諸菩薩,不如是見色等法故,便於

色等不擧不下,不生不滅,不行不觀;

於色等所緣,亦不行不觀.若諸菩薩,

能如是行,爲行般若波羅蜜多.善勇

猛,若諸菩薩,能如是行,則不見此是

眼識乃至意識,此由眼識乃至意識,

此屬眼識乃至意識,此從眼識乃至

意識.是諸菩薩,不如是見眼識等法

故,便於眼識等不擧不下,不生不滅,

不行不觀;於眼識等所緣,亦不行不

觀.若諸菩薩,能如是行,爲行般若波

羅蜜多.復次,善勇猛,若諸菩薩,能如

是行,則不行色是過去、未來、現在,亦

不行受、想、行、識是過去、未來、現在;則

不行眼是過去、未來、現在,亦不行耳、

鼻、舌、身、意是過去、未來、現在;則不行

色是過去、未來、現在、亦不行聲、香、味、

觸、法是過去、未來、現在;則不行眼識

是過去、未來、現在,亦不行耳、鼻、舌、身、

意識是過去、未來、現在.若諸菩薩,能

如是行,爲行般若波羅蜜多.復次,善

勇猛,若諸菩薩能如是行,則不行色

是我我所,亦不行受、想、行、識是我、我

所;則不行眼是我我所,亦不行耳、鼻、

舌、身意是我、我所;則不行色是我、我

所、亦不行聲、香、味、觸法是我、我所;則

不行眼識是我我所,亦不行耳、鼻、舌、

身、意、識是我、我所.若諸菩薩,能如是

行、爲行般若波羅蜜多.復次,善勇猛,

若諸菩薩,能如是行,則不行色是樂

是苦等,亦不行受、想、行、識是樂是苦

等;則不行眼是樂是苦等,亦不行耳、

鼻、舌、身、意是樂是苦等,則不行色是

樂是苦等,亦不行聲、香、味、觸、法是樂

是苦等,則不行眼識是樂是苦等,亦

不行耳、鼻、舌、身、意識是樂是苦等.若

諸菩薩能如是行,爲行般若波羅蜜

多.復次,善勇猛,若諸菩薩,能如是行,

則不行色屬我非餘,亦不行受、想、行、

識屬我非餘;則不行眼屬我非餘,亦

不行耳、鼻、舌、身、意屬我非餘;則不行

色屬我非餘,亦不行聲、香、味、觸法屬

我非餘;則不行眼識屬我非餘,亦不

行耳、鼻、舌、身、意識屬我非餘.若諸菩

薩能如是行,爲行般若波羅蜜多.

復次,善勇猛,若諸菩薩,修行般若波

羅蜜多,於色乃至識,不行集,不行滅,

不行深,不行淺,不行空,不行不空,不

行有相,不行無相,不行有願,不行無

願,不行有造作,不行無造作;於眼乃

至意,亦不行集,不行滅,不行深,不行

淺,不行空,不行不空,不行有相,不行

無相,不行有願,不行無願,不行有造

作,不行無造作;於色乃至法,亦不行

集,不行滅,不行深,不行淺,不行空,不

行不空,不行有相,不行無相,不行有

願不行無願,不行有造作,不行無造

作;於眼識乃至意識,亦不行集,不行

滅,不行深,不行淺;不行空,不行不空,

不行有相,不行無相,不行有願,不行

無願,不行有造作,不行無造作.何以

故?善勇猛,如是諸法,一切皆有恃執、

動轉、戲論、愛趣.謂我能行如是動轉,

我於此行如是戲論,我由此行如是

愛趣,我依此行如是恃執.此中,菩薩

了知一切恃執、動轉、戲論、愛趣害諸

無知,無所恃執.無恃執故,都無所行,

亦無執藏.無執藏故,無所繫縛,亦無

離繫,無所發起,亦無等起.如是菩薩,

害諸恃,執修行般若波羅蜜多.復次,

善勇猛,若諸菩薩,修行般若波羅蜜

多,於色乃至識,不行常無常,不行樂

無樂,不行我無我,不行淨不淨,不行

空不空,不行如幻,不行如夢,不行如

光影,不行如谷響;於眼乃至意,亦不

行常無常,不行樂無樂,不行我無我,

不行淨不淨,不行空不空,不行如幻,

不行如夢,不行如光影,不行如谷響;

於色乃至法亦不行常無常不行樂

無樂,不行我無我,不行淨不淨,不行

空不空,不行如幻,不行如夢,不行如

光影,不行如谷響;於眼識乃至意識,

亦不行常無常,不行樂.無樂,不行我

無我,不行淨不淨,不行空不空,不行

如幻,不行如夢,不行如光影,不行如

谷響.何以故?善勇猛,如是諸法,有尋

有伺,有行有觀.此中,菩薩了知一切

有尋有伺,有行有觀,害一切行,遍知

諸行,修行般若波羅蜜多.是爲宣說

諸菩薩行.

爾時,善勇猛菩薩摩訶薩便白佛言:

世尊,菩薩修行甚深般若波羅蜜多,

不可思議.於是佛告善勇猛言:如是

如是.如汝所說.善勇猛,色乃至識,不

可思議故,菩薩修行甚深般若波羅

蜜多,亦不可思議;眼乃至意,不可思

議故,菩薩修行甚深般若波羅蜜多,

亦不可思議;色乃至法,不可思議故,

菩薩修行甚深般若波羅蜜多,亦不

可思議;眼識乃至意識,不可思議故,

菩薩修行甚深般若波羅蜜多,亦不

可思議;名色不可思議故,菩薩修行

甚深般若波羅蜜多,亦不可思議;緣

起不可思議故,菩薩修行甚深般若

波羅蜜多,亦不可思議;雜染不可思

議故,菩薩修行甚深般若波羅蜜多,

亦不可思議;業果不可思議故,菩薩

修行甚深般若波羅蜜多,亦不可思

議;顚倒、見趣、諸蓋,不可思議故,菩薩

修行甚深般若波羅蜜多,亦不可思

議;欲、色、無色界,不可思議故,菩薩修

行甚深般若波羅蜜多,亦不可思議;

我、有情、命者、生者、養者、士夫、補特伽

羅、意生、儒童、作者、使作者、起者、等起

者、受者、使受者、知者、使知者、見者、使

見者,不可思議故,菩薩修行甚深般

若波羅蜜多,亦不可思議;地、水、火、風、

空、識界,不可思議故,菩薩修行甚深

般若波羅蜜多,亦不可思議;有情界、

法界,不可思議故,菩薩修行甚深般

若波羅蜜多,亦不可思議;布施慳貪、

持戒犯戒、安忍忿恚、精進懈怠、靜慮

散亂,般若惡慧,不可思議故,菩薩修

行甚深般若波羅蜜多,亦不可思議;

貪、瞋、癡,不可思議故,菩薩修行甚深

般若波羅蜜多,亦不可思議;念住、正

斷、神足、根、力、覺支、道支,不可思議故,

菩薩修行甚深般若波羅蜜多,亦不

可思議;無量、神通,不可思議故,菩薩

修行甚深般若波羅蜜多,亦不可思

議;靜慮、解脫、等持、等至,不可思議故,

菩薩修行甚深般若波羅蜜多,亦不

可思議;苦、集、滅、道,不可思議故,菩薩

修行甚深般若波羅蜜多,亦不可思

議;明及解脫,不可思議故,菩薩修行

甚深般若波羅蜜多,亦不可思議;盡

智、無生智、無造作智,不可思議故,菩

薩修行甚深般若波羅蜜多,亦不可

思議;聲聞、獨覺、菩薩、佛地,不可思議

故,菩薩修行甚深般若波羅蜜多,亦

不可思議;聲聞、獨覺、菩薩、佛法,不可

思議故,菩薩修行甚深般若波羅蜜

多,亦不可思議;過去、未來、現在智,不

可思議故,菩薩修行甚深般若波羅

蜜多,亦不可思議;無著智不可思議

故,菩薩修行甚深般若波羅蜜多,亦

不可思議;涅槃不可思議故,菩薩,修

行甚深般若波羅蜜多,亦不可思議;

佛、法、僧寶,不可思議故,菩薩修行甚

深般若波羅蜜多,亦不可思議.何以

故?善勇猛,菩薩修行甚深般若波羅

蜜多,非心所生故,名不可思議;亦不

生心故,名不可思議.

復次,善勇猛,若謂心生,是爲顚倒.謂

心不生,亦是顚倒.若能通達心及心

所俱無所有,則非顚倒.善勇猛,非心

本性有生有起,有盡有滅.善勇猛,顚

倒相應,謂心、心所,有生有起,有盡有

滅.善勇猛,當知此中,心可開示,由顚

倒起,亦可開示.善勇猛,愚夫異生不

能覺了心可開示,及不覺了從顚倒

起,亦可開示.由不覺了可開示故,於

心遠離,不能正知,亦不正知所緣遠

離.由斯執著,心卽是我,心是我所,心

依於我,心從我生.彼執心已,復執爲

善,或執非善,或執爲樂,或執爲苦,或

執爲斷,或執爲常,或執見趣,或執諸

蓋,或執顚倒,或執布施慳貪,或執持

戒犯戒,或執安忍忿恚,或執精進懈

怠,或執靜慮散亂,或執般若惡慧,或

執三界,或執緣起,或執名色,或執貪、

瞋、癡,或執嫉慳等,或執我慢等,或執

苦、集、滅、道,或執四大、空識,或執有情、

法界,或執念住、正斷、神足、根、力、覺支、

道支,或執靜慮、解脫、等持、等至,或執

無量、神通,或執明及解脫,或執盡、無

生智,或執無造作智,或執佛、法、僧寶,

或執聲聞、獨覺、菩薩、佛地,或執聲聞、

獨覺、菩薩、佛法,或執無著智,或執般

涅槃,或執佛智,或執相好,或執佛土,

或執聲聞圓滿,或執菩薩圓滿,或執

諸餘雜染淸淨.善勇猛,諸菩薩衆,於

如是等種種法門,不生執著;知見有

情所起顚倒心、心所法,於一切處,終

不發起顚倒之心,亦不依心,起諸顚

倒.何以故?善勇猛,諸菩薩衆,修行般

若波羅蜜多,遠離顚倒心、心所法,證

心本性淸淨明白,於中,都無心、心法

起.善勇猛,愚夫異生,依所緣境,起心、

心所,執有所緣,執有一切心及心所;

諸菩薩衆,知彼所緣及彼所起心、心

所法,都無所有.是故不生心心所法.

菩薩如是觀察一切心、心所法本性

淸淨,本性明白,愚夫顚倒,妄生雜染,

復作是念:由所緣境,心、心所生.了知

所緣,無所有故,心、心所法,皆不得生,

旣不得生,亦無住滅.心、心所法本性

明淨,離諸雜染淸白可樂.心性不生,

亦無住滅,亦不令法有生住等.但諸

愚夫,妄執斯事.如是菩薩,知心、心所

本性不生,亦不住滅,修行般若波羅

蜜多.若諸菩薩,能如是行,爲行般若

波羅蜜多.如是行時,不作是念:我行

般若波羅蜜多,我今依此而行般若

波羅蜜多,我今由此而行般若波羅

蜜多我今從此而行般若波羅蜜多

若諸菩薩,作如是念:此是般若波羅

蜜多,此由般若波羅蜜多,此依般若

波羅蜜多,此屬般若波羅蜜多.彼由

此念,非行般若波羅蜜多.若諸菩薩

於諸般若波羅蜜多,無見無得,而行

般若波羅蜜多,是行般若波羅蜜多.

爾時,善勇猛白佛言:世尊,菩薩如是

行深般若波羅蜜多,是無上行;菩薩

如是行深般若波羅蜜多,是淸淨行;

菩薩如是行深般若波羅蜜多,是明

白行;菩薩如是行深般若波羅蜜多,

是無生行;菩薩如是行深般若波羅

蜜多,是無滅行;菩薩如是行深般若

波羅蜜多,是超出行;菩薩如是行深

般若波羅蜜多,是難伏行,謂諸惡魔

若魔眷屬,若餘有相有所得行,若我、

有情、命者,生者、養者、士夫、補特伽羅、

意生、儒童、作者、受者、知者、見者所有

諸見,若斷常見,若諸薀見,若諸處見,

若諸界見,若諸佛見,若諸法見,若諸

僧見,若涅槃見,若證得想,若增上慢,

若貪瞋癡行若顚倒蓋行若越道路

而發趣者,皆不能伏.是故菩薩行深

般若波羅蜜多,超諸世閒,無能及者,

最尊最勝.爾時,世尊告善勇猛:如是

如是.如汝所說,如是菩薩行深般若

波羅蜜多;超諸世閒無能及者,最尊

最勝,一切惡魔若魔天子眷屬軍衆,

皆不能伏;乃至執著涅槃相性所有

諸見,亦不能伏;一切愚夫異生等行,

於此菩薩所行之行皆不能伏.善勇

猛,此菩薩行,愚夫異生皆所非有;有

學、無學、獨覺、聲聞,亦所非有.善勇猛,

聲聞、獨覺,若有此行,應不說名聲聞、

獨覺,應名菩薩,當得如來四無畏等

無邊功德.善勇猛,聲聞、獨覺無此行

故,不名菩薩,不得如來四無畏等無

邊功德.善勇猛,菩薩所行甚深般若

波羅蜜多,是諸如來應正等覺四無

畏等功德之地.諸菩薩衆,行深般若

波羅蜜多,以能證得四無畏等,爲所

作業若諸菩薩行深般若波羅蜜多

疾能證得四無畏等如來功德.善勇

猛,若諸菩薩,未證無上正等菩提,由

大願力,或諸如來護持之力,行深般

若波羅蜜多,速能攝受四無畏等無

邊功德.善勇猛,聲聞、獨覺不能願求

四無畏等諸佛功德,諸佛世尊,亦不

護念,令彼證得四無畏等.善勇猛,諸

菩薩衆,由大願力及諸如來護持之

力,當能證得四無畏等.何以故?善勇

猛,諸菩薩衆,行深般若波羅蜜多,定

能獲得四無礙解.何等名爲四無㝵

解?義無㝵解、法無㝵解、詞無㝵解、辯

無㝵解.如是名爲四無㝵解.諸菩薩

衆,成就如是四無㝵解,雖未證得所

求無上正等菩提,由大願力,卽能攝

受四無畏等諸佛功德.諸佛世尊知

彼成就四無㝵解勝善根故,知彼已

得甚深般若波羅蜜多功德地故,以

神通力,勤加護念,令彼攝受四無畏

等諸佛功德.是故菩薩,欲、求證得四

無㝵解,欲求攝受四無畏等功德善

根,應學般若波羅蜜多,應行般若波

羅蜜多,勿生執著.

復次,善勇猛,若諸菩薩,修行般若波

羅蜜多,通達諸法若因,若集,若沒,若

滅.無有少法不合般若波羅蜜多.是

諸菩薩,如實了知諸法因、集、滅道之

相,知法因,集、滅道相已,於色,不修不

遣,於受、想、行、識,亦不修不遣;於眼,不

修不遣,於耳、鼻、舌、身、意,亦不修不遣;

於色,不修不遣,於聲、香、味、觸、法,亦不

修不遣;於眼識,不修不遣,於耳、鼻、舌、

身、意識,亦不修不遣;於名色,不修不

遣;於染淨,不修不遣;於緣起,不修不

遣;於顚倒、見趣、諸蓋、愛行,不修不遣;

於貪、瞋、癡,不修不遣;於欲、色、無色界,

不修不遣;於地、水、火、風、空、識界,不修

不遣;於有情界、法界,不修不遣;於我、

有情、命者、生者、養者、士夫、補特伽羅、

意生、儒童、作者、受者、知者、見者,不修

不遣;於斷常見,不修不遣;於布施慳

貪、持戒犯戒、安忍忿恚、精進懈怠、靜

慮散亂、般若惡慧,不修不遣;於念住、

正斷、神足、根、力、覺支、道支,不修不遣;

於靜慮、解脫、等持、等至,不修不遣;於

斷顚倒,不修不遣;於苦、集、滅、道,不修

不遣;於無量、神通,不修不遣;於盡智、

無生智、無造作智,不修不遣;於異生、

聲聞、獨覺、菩薩:佛地,不修不遣;於異

生、聲聞、獨覺菩薩佛法,不修不遣;於

止觀,不修不遣;於涅槃,不修不遣;於

過去、未來、現在智見,不修不遣;於無

著智,不修不遣;於佛智,不修不遣;於

無畏等諸佛功德,不修不遣.何以故?

善勇猛,色無自性,不可修遣,受、想、行、

識,亦無自性,不可修遣;眼無自性,不

可修遣,耳、鼻、舌、身、意,亦無自性,不可

修遣;色無自性,不可修遣,聲、香、味、觸、

法亦無自性,不可修遣;眼識無自性,

不可修遣,耳、鼻、舌、身、意識,亦無自性,

不可修遣;名色無自性,不可修遣;染

淨無自性,不可修遣;緣起無自性,不

可修遣;顚倒、見趣、諸蓋、愛行,無自性,

不可修遣;貪、瞋、癡無自性,不可修遣;

欲、色、無色界,無自性,不可修遣;地、水、

火、風、空、識界,無自性,不可修遣;有情

界、法界無自性,不可修遣;我有情、命

者、生者、養者、士夫、補特伽羅、意生、儒

童、作者、受者、知者、見者,無自性,不可

修遣;斷常見無自性,不可修遣;布施、

慳貪、持戒犯戒、安忍忿恚、精進懈怠、

靜慮散亂、般若惡慧,無自性,不可修

遣念住正斷神足根力覺支道支無

自性,不可修遣;靜慮、解脫、等持、等至,

無自性不可修遣;斷顚倒無自性,不

可修遣;苦、集、滅、道無自性,不可修遣;

無量、神通無自性,不可修遣;盡智、無

生智、無造作智,無自性不可修遣;異

生、聲聞、獨覺、菩薩、佛地,無自性,不可

修遣;異生、聲聞、獨覺、菩薩、佛法,無自

性,不可修遣;止觀無自性,不可修遣;

涅槃無自性,不可修遣;過去、未來、現

在智見,無自性不可修遣;無著智無

自性,不可修遣;佛智無自性,不可修

遣;無畏等諸佛功德,無自性,不可修

遣.何以故?善勇猛,無少法性是圓成

實.一切皆是世俗假立,非於此中,有

少自性.無自性故,皆非實有,諸法皆

以無性爲性.是故諸法,無實無生.何

以故?善勇猛,諸顚倒法,皆非實有.諸

法皆從顚倒而起.諸顚倒者,皆無實

性.何以故?善勇猛,以一切法皆離自

性,尋求自性,都不可得.是故皆以無

性爲性.善勇猛,無性者,無實無生故,

名無性此則顯示性非實有故名無

性.若性非有,則不可修,亦不可遣.顚

倒所起,非實有故,旣不可修,亦不可

遣.何以故?善勇猛,以一切法無性爲

性,遠離自性,則非實物.非實物故,無

修無遣.善勇猛,若時,菩薩摩訶薩衆,

於諸法中,住如實見,修行般若波羅

蜜多,於一切法,無修無遣,名修般若

波羅蜜多.善勇猛,若諸菩薩,能如是

行,能如是住,修行般若波羅蜜多,速

得圓滿.

復次,善勇猛,若諸菩薩摩訶薩衆,修

行般若波羅蜜多,不起色相應相心,

亦不起受、想、行、識相應相心;不起眼

相應相心,亦不起耳、鼻、舌、身、意相應

相心;不起眼識相應相心,亦不起耳、

鼻、舌、身、意、識相應相心;不起色相應

相心,亦不起聲、香、味、觸、法相應相心;

不起栽蘖俱行之心;不起瞋恚俱行

之心;不起慳貪俱行之心;不起煩惱

俱行之心;不起忿恚俱行之心,不起

懈怠俱行之心,不起散亂俱行之心,

不起惡慧俱行之心;不起欲結俱行;

之心,不起緣色執俱行之心,不起無

色執俱行之心;不起貪欲俱行之心,

不起離閒俱行之心,不起邪見俱行

之心;不起執著財位俱行之心,不起

執著富貴俱行之心,不起執著大財

勝族俱行之心;不起執著生天俱行

之心,不起執著欲界俱行之心,不起

執著色、無色界俱行之心;不起聲聞

地心,不起獨覺地心;不起執著諸菩

薩行俱行之心,乃至不起執涅槃見

俱行之心,是諸菩薩摩訶薩衆,成就

如是淸淨心故,於諸有情,雖起遍滿

慈、悲、喜、捨,而能遣除諸有情想,於有

情想無執,而住,於四梵住,亦無執著,

成就妙慧方便善巧.彼由成就如是

法故,能無執著,修行般若波羅蜜多,

速得圓滿.是諸菩薩修行般若波羅

蜜多,速圓滿故,便於諸色,無取無執,

於受、想行識,亦無取無執;於眼,無取

無執,於耳、鼻、舌、身、意,亦無取無執;於

色,無取無執,於聲、香、味、觸、法,亦無取

無執;於眼識,無取無執,於耳、鼻、舌、身、

意識,亦無取無執;於名色,無取無執;

於染淨,無取無執,於緣起,無取無執;

於顚倒、見趣、諸蓋、愛行,無取無執;於

貪、瞋、癡無取無執;於欲、色、無色界,無

取無執;於地、水、火、風、空、識界,無取無

執;於有情界、法界,無取無執;於我、有

情、命者、生者、養者、士夫、補特伽羅、意

生、儒童、作者、受者、知者、見者,無取無

執;於斷常見,無取無執;於布施慳貪、

持戒犯戒、安忍忿恚、精進懈怠、靜慮

散亂、般若惡慧,無取無執;於念住、正

斷神足根力覺支道支無取無執於

靜慮、解脫、等持、等至,無取無執;於苦

集、滅、道,無取無執;於無量、神通,無取

無執;於盡智、無生智、無造作智,無取

無執;於異生、聲聞、獨覺、菩薩、佛地,無

取無執;於異生、聲聞、獨覺、菩薩、佛法,

無取無執;於奢摩他、毘鉢舍那,無取

無執;於涅槃界,無取無執;於過去、未

來、現在智見,無取無執;於無著智,無

取無執;於佛智、力、無畏等無邊佛法,

無取無執;於斷顚倒、見趣、蓋等,無取

無執.何以故?善勇猛,以一切法,不可

隨取,不可執受,無能隨取,無能執受.

何以故?善勇猛,無有少法應可執受,

亦無少法能有執受.所以者何?若能

執受,若所執受,俱不可得.何以故?善

勇猛,以一切法,皆不堅實,如幻事故;

以一切法,皆不自在,堅實之性,不可

得故;以一切法,皆如光影,不可取故;

以一切法,皆悉虛僞,無自性故;以一

切法,皆如聚沫,不可撮摩故;以一切

法,皆如浮泡,起已速滅故;以一切法,

皆如陽焰,顚倒所起故;以一切法,皆

如芭蕉,中無堅實故;以一切法,皆如

水月,不可執取故;以一切法,皆如虹

蜺,虛妄分別故;以一切法,皆無作用,

不能發起故;以一切法,皆如空拳,無

實性相故.善勇猛,諸菩薩,如是觀察

一切法已,於一切法,無取無執,無住

無著.善勇猛,諸菩薩,於一切法,不深

保信,不起取著,不生固執,無所貪愛,

而行般若波羅蜜多.善勇猛,若諸菩

薩能如是行,能如是住,修行般若波

羅蜜多,速得圓滿.

復次,善勇猛,若諸菩薩,如是學時,不

於色學,不爲超越色故學;不於受、想、

行、識學,不爲超越受、想、行、識故學;不

於色生學,不於色滅學;不於受、想、行、

識生學,不於受、想、行、識滅學;不爲調

伏色故學,不爲不調伏色故學;不爲

調伏受、想、行、識故學,不爲不調伏受、

想、行、識故學;不爲攝伏移轉色故學,

不爲趣入安住色故學;不爲攝伏移

轉受、想、行、識故學,不爲趣入安住受、

想、行、識故學.善勇猛,若諸菩薩,如是

學時,不於眼學,不爲超越眼故學;不

於耳、鼻、舌、身、意學,不爲超越耳、鼻、舌、

身、意故學;不於眼生學,不於眼滅學;

不於耳、鼻、舌、身、意生學,不於耳、鼻、舌、

身、意滅學;不爲調伏眼故學,不爲不

調伏眼故學;不爲調伏耳、鼻、舌、身、意

故學,不爲不調伏耳、鼻、舌、身、意故學;

不爲攝伏移轉眼故學,不爲趣入安

住眼故學;不爲攝伏移轉耳、鼻、舌、身、

意故學,不爲趣入安住耳、鼻、舌、身、意

故學.善勇猛,若諸菩薩,如是學時,不

於色學,不爲超越色故學;不於聲、香、

味、觸、法學,不爲超越聲、香、味、觸、法故

學;不於色生學,不於色滅學;不於聲、

香、味、觸、法生學,不於聲、香、味、觸、法滅

學;不爲調伏色故學,不爲不調伏色

故學;不爲調伏聲、香、味、觸、法故學,不

爲不調伏聲、香、味、觸、法故學;不爲攝

伏移轉色故學,不爲趣入安住色故

學;不爲攝伏移轉聲、香、味、觸、法故學,

不爲趣入安住聲、香、味、觸、法故學.善

勇猛,若諸菩薩,如是學時,不於眼識

學,不爲超越眼識故學;不於耳、鼻、舌、

身、意識學,不爲超越耳、鼻、舌、身、意識

故學;不於眼識生學,不於眼識滅學;

不於耳、鼻、舌、身、意識生學,不於耳、鼻、

舌、身、意識滅學;不爲調伏眼識故學,

不爲不調伏眼識故學,不爲調伏耳、

鼻、舌、身、意識故學,不爲不調伏耳、鼻、

舌、身、意識故學;不爲攝伏移轉眼識

故學,不爲趣入安住眼識故學;不爲

攝伏移轉耳、鼻、舌、身、意識故學,不爲

趣入安住耳、鼻、舌、身、意識故學.

大般若波羅蜜多經卷第五百九十八

己亥歲高麗國大藏都監奉

勅雕造

大般若波羅蜜多經卷第五百九十九 柰

三藏法師玄奘奉 詔譯

第十六般若波羅蜜多分之七

復次,善勇猛,若諸菩薩如是學時,不

於色,學若常若無常,若樂若苦,若空

若不空,若我若無我;亦不於受、想、行、

識,學若常若無常,若樂若苦,若空若

不空,若我若無我.善勇猛,若諸菩薩,

如是學時,不於眼,學若常若無常,若

樂若苦,若空若不空,若我若無我;亦

不於耳、鼻、舌、身、意,學若常若無常,若

樂若苦,若空若不空,若我若無我.善

勇猛,若諸菩薩,如是學時,不於色,學

若常若無常,若樂若苦,若空若不空,

若我若無我;亦不於聲、香、味、觸、法,學

若常若無常,若樂若苦,若空若不空,

若我若無我.善勇猛,若諸菩薩,如是

學時,不於眼識,學若常若無常,若樂

若苦,若空若不空,若我若無我;亦不

於耳、鼻、舌、身、意識,學若常若無常,若

樂若苦,若空若不空,若我若無我.復

次,善勇猛,若諸菩薩,如是學時,不緣

色若過去行,若未來行,若現在行;亦

不緣受、想、行、識若過去行,若未來行,

若現在行.善勇猛,若諸菩薩,如是學

時,不緣眼若過去行,若未來行,若現

在行;亦不緣耳、鼻、舌、身、意若過去行,

若未來行,若現在行.善勇猛,若諸菩

薩,如是學時,不緣色若過去行,若未

來行,若現在行;亦不緣聲、香、味、觸、法

若過去行,若未來行,若現在行.善勇

猛,若諸菩薩,如是學時,不緣眼識若

過去行,若未來行,若現在行;亦不緣

耳、鼻、舌、身、意識若過去行,若未來行,

若現在行.復次,善勇猛,若諸菩薩,能

如是行,雖以空、寂靜、無我行相,觀察

過去,而不以空、寂靜、無我,行於過去;

雖以空、寂靜、無我行相,觀察未來,而

不以空、寂靜、無我,行於未來;雖以空、

寂靜、無我行相,觀察現在,而不以空、

寂靜、無我,行於現在.善勇猛,若諸菩

薩,能如是行,雖觀過去空,無我,無我

所,無常,無恒,無久,安住不變易法,而

不如是,行於過去;雖觀未來空,無我,

無我所,無常,無恒,無久,安住不變易

法,而不如是行於未來,雖觀現在空,

無我,無我所,無常,無恒,無久,安住不

變易法,而不如是行於現在.善勇猛,

若諸菩薩,能如是行,能如是住,修行

般若波羅蜜多,速得圓滿.善勇猛,若

諸菩薩,能如是行,一切惡魔,不能得

便.若諸菩薩,能如是行,普能覺知一

切魔事,非諸魔事所能引奪.復次,善

勇猛,若諸菩薩,能如是行,則不緣色,

亦不緣受、想、行、識;不緣眼,亦不緣耳、

鼻、舌、身、意;不緣色,亦不緣聲、香、味、觸、

法;不緣眼識,亦不緣耳、鼻、舌、身、意識;

不緣名色;不緣染淨;不緣顚倒、見、蓋

愛行;不緣貪、瞋、癡;不緣我、有情等;不

緣斷常;不緣邊無邊;不緣欲、色、無色

界;不緣緣起,不緣地、水、火、風、空、識界;

不緣有情界、法界;不緣諦實、虛妄;不

緣有繫、離繫;不緣貪、瞋、癡斷;不緣布

施慳貪、持戒犯戒、安忍忿恚、精進懈

怠、靜慮散亂、般若惡慧;不緣念住、正

斷、神足、根、力、覺支、道支;不緣顚倒等

斷;不緣靜慮、解脫、等持、等至;不緣慈、

悲、喜、捨;不緣苦、集、滅、道;不緣盡智、無

生智、無造作智;不緣無著智;不緣異

生、聲聞、獨覺、菩薩、佛地;不緣異生、聲

聞、獨覺、菩薩、佛法;不緣神通智見;不

緣解脫,不緣解脫智見;不緣涅槃;不

緣過去、未來、現在智見;不緣佛智、力、

無畏等;不緣佛土淸淨,不緣相好淸

淨;不緣聲聞圓滿,不緣獨覺圓滿,不

緣菩薩圓滿.何以故?善勇猛,以一切

法,非所緣故,以一切法,非能緣故,非

一切法有所取故,而可於彼說有所

緣?善勇猛,若有所緣,卽有動作計著

執取,若有執取,卽有憂苦,猛利愁箭,

悲惱歎生善勇猛若有所緣卽有繫

縛,無出離道.由斯一切憂苦增長.善

勇猛,若有所緣,卽有恃執、動轉、戲論;

若有所緣,卽有種種鬪訟違諍;若有

所緣,卽有種種無明癡闇;若有所緣,

卽有恐怖;若有所緣,卽有魔羂及有

魔縛;若有所緣,卽有苦逼及求安樂.

善勇猛,菩薩觀見有如是等種種過

患,不緣諸法.無所緣故,於一切法,則

無所取;無所取故,於一切法,無執而

住.如是菩薩,雖無所緣,而於境界,得

定自在;雖於境界得定自在,而無恃

執,亦無所住.善勇猛,若諸菩薩,能如

是行於一切法,能不攀緣,無所執著,

無所諍論,於一切法,無染而住.善勇

猛,是諸菩薩,普於一切所緣境法,皆

得離繫,修行般若波羅蜜多.善勇猛,

若諸菩薩,能如是行,能如是住,修行

般若波羅蜜多,速得圓滿,一切惡魔

不能障㝵,魔軍眷屬不能攝持,欲求

其短,終不能得,亦復不能方便擾亂,

而能降伏魔及魔軍,普能覺知一切

魔事,不隨魔事,自在而行.震動焚

燒諸魔宮殿亦能降伏一切外道不爲

外道之所降伏,亦能摧滅一切他論,

不爲他論之所摧滅.

復次,善勇猛,若諸菩薩,能如是,行則

於色,不住分別,無異分別,於受、想、行、

識,亦不住分別,無異分別;於眼,不住

分別,無異分別,於耳、鼻、舌、身、意,亦不

住分別,無異分別;於色,不住分別,無

異分別,於聲、香、味、觸、法,亦不住分別,

無異分別;於眼識,不住分別,無異分

別於耳鼻舌身意識亦不住分別無

異分別.由此因緣,是諸菩薩,於諸名

色,不起分別;無異分別,於諸染淨,不

起分別,無異分別;於諸緣起,不起分

別,無異分別;於諸顚倒、見、蓋、愛行,不

起分別,無異分別;於諸斷常,不起分

別,無異分別;於欲、色、無色界,不起分

別,無異分別;於有情界、法界,不起分

別,無異分別;於貪、瞋、癡,不起分別,無

異分別;於諦實、虛妄,不起分別,無異

分別;於地、水、火、風、空、識界,不起分別,

無異分別;於有繫、離繫,不起分別,無

異分別;於我、有情、命者、生者、養者、士

夫、補特伽羅、意生、儒童、作者、受者、知

者、見者及彼諸想,不起分別,無異分

別;於布施、慳貪、持戒、犯戒、安忍、忿恚、

精進、懈怠、靜慮、散亂、般若、惡慧,不起

分別,無異分別;於念住、正斷、神足、根、

力、覺支、道支,不起分別,無異分別;於

顚倒等斷,不起分別,無異分別;於靜

慮、解脫、等持、等至,不起分別,無異分

別;於苦、集、滅、道不起分別,無異分別;

於慈、悲、喜、捨,不起分別,無異分別;於

盡智、無生智、無造作智,不起分別,無

異分別;於諸異生、聲聞、獨覺、菩薩、佛

地,不起分別,無異分別;於諸異生、聲

聞、獨覺、菩薩、佛法,不起分別,無異分

別;於神通智,見不起分別,無異分別;

於過去、未來、現在智見,不起分別,無

異分別;於無著智見,不起分別,無異

分別;於明、解脫,不起分別,無異分別;

於解脫及解脫智見,不起分別,無異

分別;於諸佛智、力、無畏等,不起分別,

無異分別;於相好淸淨,不起分別,無

異分別;於佛土淸淨,不起分別,無異

分別;於聲聞圓滿,不起分別,無異分

別;於獨覺圓滿,不起分別,無異分別;

於菩薩圓滿,不起分別,無異分別.何

以故?善勇猛,若有分別,則異分別;若

於是處,無有分別,則於是處,無異分

別愚夫異生一切皆是分別所起彼

想皆從異分別起.是故菩薩,不起分

別,無異分別.善勇猛,言分別者,是第

一邊;異分別者是第二邊.若於是處,

不起分別,無異分別,則於是處,遠離

二邊,亦無有中.善勇猛,若謂有中,亦

是分別.分別中者,亦謂有邊.若於是

處,有分別者,則於是處,有異分別.由

此因緣,無斷分別異分別義.若於是

處,無分別者,則於是處,無異分別.由

此因緣,有斷分別,異分別義.善勇猛,

斷分別者,謂於此中,都無所斷.何以

故?善勇猛,由無所有虛妄分別異分

別力,發起顚倒,彼寂靜故,顚倒亦無.

顚倒無故,都無所斷.善勇猛無,所斷

者,當知顯示苦斷增語.謂於此中,無

少苦斷故,名苦斷.若苦自性,少有眞

實,可有所斷.然苦自性,無少眞實故,

無所斷.但見苦無,說名苦斷,謂遍知

苦都無自性少分可得,故名苦斷.諸

有於苦,都無分別,無異分別,名苦寂

靜,卽是令苦不生起義.善勇猛,若諸

菩薩,能如是見,則於諸法,不起分別,

無異分別.善勇猛是,名菩薩遍知分

別異分別性,修行般若波羅蜜多.善

勇猛,若諸菩薩,能如是行,能如是住,

修行般若波羅蜜多,速得圓滿,一切

惡魔不能障㝵;諸魔軍衆所起事業,

皆能覺知;諸有所爲,不隨魔事,自在

而轉,令諸惡魔自然退散;摧彼軍衆,

令其漸;少身意泰然,離諸怖畏,惡魔

軍衆不能擾惱;止息一切往惡趣因,

斷塞世閒衆邪逕路;離諸黑闇,越渡

瀑流;於一切法,得淸淨眼,與有情類,

作大光明;紹隆佛種,令不斷絕;證得

眞道道平等性;哀愍有情,起淨法眼;

具足精進,離諸懈怠;獲得安忍,遠忿

恚心;入勝靜慮,無所依止;得眞般若,

成通達慧;遣除惡作,遠離蓋纏;出惡

魔羂,斷諸愛網;安住正念,無所忘失;

得淨尸羅,至淨戒岸;安住功德,離諸

過患;得定慧力,不可動搖;一切他論

不能摧伏;得諸法淨,永無退失;宣說

諸法,得無所畏;入諸大衆,心無怯弱;

施諸妙法,無所秘悋;以平等道,淨諸

道路;誓離邪道,修所應修;以淸淨法,

薰所應薰;以淸淨慧,淨所應淨;器度

深廣,猶如大海;湛然不動,難可測量,

法海無邊,過諸數量.善勇猛,若諸菩

薩能如是行,成此及餘無邊功德.如

是功德難測其岸除佛世尊無能

知者.

復次,善勇猛菩,薩如是修行般若波

羅蜜多,妙色無減,財位無減,眷屬無

減,種類無減,家族無減,國土無減;不

生邊地,不遇無睱,不與穢惡有情共

居,亦不鄰近不淨事業;自心無退,智

慧無減;從他聽受種種法門,皆能會

入平等法性,紹隆佛種一切智智,令

常興盛,無有斷絕;於諸佛法,已得光

明,已得鄰近一切智智.若有惡魔,來

至其所,欲爲惱亂,則令彼魔及諸眷

屬,皆成灰燼,辯才頓喪,羂網俱絕.假

使俱胝魔及軍衆,俱來嬈惱,心不動

搖.於是惡魔及諸軍衆,驚怖退散,作

是念言:今此菩薩已超我境,彼於我

境,不復當行,不復當住,不復耽著,令

餘有情,於我境界,皆得出離,蕭然解

脫.時,諸惡魔,作是念已,愁憂悲歎,共

相謂言:今此菩薩,損我等輩眷屬朋

黨,令無勢力.言已,各生憂苦悔恨.復

次,善勇猛,若時,菩薩行深般若波羅

蜜多,修深般若波羅蜜多,會深般若

波羅蜜多時,魔宮殿,皆失威光,處處

漸生煙焰之相,惡魔驚怖愁憂苦惱,

如刀傷心,如中毒箭,咸共傷歎,作如

是言:今此菩薩,當令有情,不受我等

之所徵發.今此菩薩,當令有情,出我

等境.今此菩薩,當令有情,脫我等界.

今此菩薩,當令有情,不住我境.今此

菩薩,當令有情斷滅我界.今此菩薩

當令有情,毀我羂網.今此菩薩,當拔

有情,令其永出諸欲淤泥.今此菩薩,

當令有情,脫諸見網.今此菩薩,當令

有情,出蓋邪路.今此菩薩,安立有情,

令住正道.今此菩薩,引諸有情,令其

永出諸見稠林.善勇猛,彼諸惡魔,見

此菩薩有如是等諸勝義,利愁憂苦

惱,如箭入心.譬如有人,失大寶藏,成

就廣大愁憂苦惱.如是惡魔,深心悔

恨,如中毒箭,愁憂苦惱,晝夜驚惶,不

樂本座.復次,善勇猛,若時,菩薩行深

般若波羅蜜多,修深般若波羅蜜多,

會深般若波羅蜜多時,諸惡魔共集

一處,思惟方便,欲壞菩薩,互相謂言:

我等今者,當設何計,作何事業,壞此

菩薩所修正行?時,惡魔衆,心懷疑惑,

愁憂不樂,如中毒箭,共相勸勵,往菩

薩所,伺求其短,現怖畏事.由此菩薩

修行般若波羅蜜多威神力故,諸惡

魔衆,盡其神力,尚不能動菩薩毛端,

況令菩薩身心變異?時,諸惡魔,覺知

菩薩遠離驚恐毛豎等事,更設方便,

種種魅惑,心神俱劣,懷怖畏故,諸魅

惑事,皆不能成.時,惡魔王便作是念:

我尚不能壞此菩薩況我眷屬或餘

能壞?念已,驚怖,力盡計窮,還歸自宮,

愁憂而住.如是菩薩修行般若波羅

蜜多,具大威力,惡魔眷屬,尚不能令

如彈指頃,心有迷惑,何況能爲餘障

㝵事?善勇猛如,是菩薩修行般若波

羅蜜多,成就如是功德智慧大威神

力,假使三千大千世界諸有情類,皆

變爲魔,一一皆將爾所魔衆,爲擾亂

故,往菩薩所,盡其神力,亦不能障所

修般若波羅蜜多.何以故?善勇猛,爾

時,菩薩成就如是甚深般若刀劍力

故,亦復成就不可思議不可測量及

無等等般若力故,不爲一切暴惡魔

軍之所降伏.善勇猛,夫大刀者,謂般

若刀夫大劍者謂般若劍夫大力者

謂般若力.是故般若波羅蜜多,非諸

惡魔所行境地.復次,善勇猛,諸有外

仙,得四靜慮、四無色定,超欲魔境,生

諸梵天四無色地,彼於菩薩常所成

就世閒妙慧,尚非行境,況實般若波

羅蜜多?何況惡魔能行此境?彼於獲

得色、無色定外仙妙慧,尚非行境,況

於般若波羅蜜多,善勇猛,若時,菩薩

成就般若波羅蜜多,爾時,菩薩名爲

成就大威力者.若有成就般若威力,

卽名成就利慧刀者.若有成就般若

利刀,卽名成就利慧劍者.諸惡魔軍

不能降伏,而能降伏一切魔軍.

復次,善勇猛,若諸菩薩,成就般若波

羅蜜多利慧刀劍,具大勢力,是諸菩

薩,於一切處,無所依止,諸有所作,亦

無所依.何以故?善勇猛,若有所依,則

有移轉;若有移轉,則有動搖;若有動

搖,則有戲論.善勇猛,若諸有情,有依,

有轉、動搖、戲論,是諸有情,隨魔力行,

未脫魔境.善勇猛,若諸有情,雖復乃

至上生有頂,有所依止,繫屬所依,依

所依處,彼必還墮魔境界中,未脫惡

魔所有羂網,惡魔索縷,常所隨逐,如

猛憙子及阿邏茶迦邏摩子幷餘一

切依止無色,繫屬所依,依所依處諸

仙外道.善勇猛,若諸菩薩,行深般若

波羅蜜多,修深般若波羅蜜多,會深

般若波羅蜜多,是諸菩薩,於一切處,

無所依止,諸有所作,亦無所依.善勇

猛,若諸菩薩,勇猛精進,修行般若波

羅蜜多,隨順安住,爾時,菩薩不依止

色,亦不依止受、想、行、識;不依止眼,亦

不依止耳、鼻、舌、身、意;不依止色,亦不

依止聲、香、味、觸、法;不依止眼識,亦不

依止耳、鼻、舌、身、意識;不依止名色;不

依止顚倒、見趣、諸蓋及諸愛行;不依

止緣起;不依止欲、色、無色界;不依止

我、有情、命者、生者、養者、士夫、補特伽

羅、意生、儒童、作者、受者、知者、見者及

彼諸想;不依止地、水、火、風、空、識界;不

依止有情界、法界;不依止初靜慮乃

至非想非非想處;不依止有愛,不依

止無有愛;不依止斷常;不依止有性,

不依止無性;不依止布施慳貪、持戒

犯戒、安忍忿恚、精進懈怠、靜慮散亂、

般若惡慧;不依止念住、正斷、神足、根、

力、覺支、道支;不依止斷顚倒等;不依

止靜慮、解脫、等持、等至;不依止苦、集、

滅、道;不依止盡智、無生智、無造作智;

不依止無著智見;不依止明及解脫;

不依止解脫智見;不依止異生、聲聞、

獨覺、菩薩、佛地;不依止異生、聲聞、獨

覺、菩薩、佛法;不依止涅槃;不依止過

去、未來、現在智見,不依止三世平等

性,不依止佛智、力、無畏等,不依止一

切智智;不依止相好圓滿,不依止佛

土圓滿;不依止聲聞衆圓滿,不依止

菩薩衆圓滿;不依止一切法;不依止

移轉,不依止動搖,不依止戲論.由無

依止,除遣一切,亦不執著無依止道,

於無依止,亦不恃執,亦復不得此是

依止,亦復不得在此依止,亦復不得

屬此依止,亦復不得依此依止,於所

依止,亦無恃執.如是菩薩,於諸依止,

無恃,無得,無執,無取,無說,無欣,無著

而住,不爲一切依止所染,於諸依止,

亦無滯㝵,證得一切依止淨法.善勇

猛,此諸菩薩,依一切法,依止淸淨微

妙智見,修行般若波羅蜜多.由此惡

魔不能得便,惡魔軍衆不能降伏,而

能降伏一切魔軍.

復次,善勇猛,若諸菩薩,未發無上正

等覺心,先應積集無量無數善根資

糧,多供養佛,事多善友,於多佛所,請

問法要,發弘誓願,意樂具足,於諸有

情,樂行布施,於淸淨戒,尊重護持,忍

辱柔和悉,皆具足,勇猛精進離諸懈

怠,尊重修行、鮮白靜慮,於淸淨慧,恭

敬修學.是諸菩薩,旣發無上正等覺

心,復應精勤修學般若波羅蜜多,以

智慧力伏諸魔衆,恒作是念:勿爲惡

魔伺求我短作擾亂事.由斯力故,令

諸惡魔,不能得便,障所修學,亦令魔

衆不起是心:我當伺求此菩薩便,爲

擾亂事,障㝵所修.設起是心,卽令自

覺:我作斯事,必遭大苦,由斯發起大

恐怖心,勿我今時喪失身命故,應息

此擾亂之心.於是魔軍惡心隱沒.善

勇猛,由此因緣,惡魔軍衆,不能障㝵

菩薩所學甚深般若波羅蜜多.復次,

善勇猛,若諸菩薩,聞說般若波羅蜜

多,起純淨欲,增上意樂,深心尊重稱

讚功德,起大師想,聞說六種波羅蜜

多相應法教,亦不發起猶豫疑惑,聞

甚深法,心不迷謬,亦復不起猶豫疑

惑,終不造作感匱法業,亦不發起感

匱法心;勸導無量無邊有情信受修

學甚深般若波羅蜜多;讚勵無量無

邊有情,亦令信受修學六種波羅蜜

多,是諸菩薩先意樂,淨一切意樂皆

無雜染,諸惡魔軍不能障㝵,伺求其

便,亦不能得,衆魔事業,皆能覺知,一

切惡魔不能引奪不隨魔力自在而

行善勇猛由此因緣是諸菩薩惡魔

眷屬不能擾亂.

復次,善勇猛,若諸菩薩,修行般若波

羅蜜多,不行色合相,不行色離相;不

行受、想、行、識合相,不行受、想、行、識離

相.不行眼合相,不行眼離相;不行耳、

鼻、舌、身、意合相,不行耳、鼻、舌、身、意離

相.不行色合相,不行色離相;不行聲、

香味觸法合相不行聲香味觸法離

相.不行眼識合相,不行眼識離相;不

行耳、鼻、舌、身、意識合相,不行耳、鼻、舌、

身、意識離相.不行色相合離相,不行

受、想、行、識相合離相.不行眼相合離

相,不行耳、鼻、舌、身、意相合離相;不行

色相合離相,不行聲、香、味、觸、法相合

離相:不行眼識相合離相,不行耳、鼻、

舌、身、意識相合離相.不行色淸淨不

淸淨相,不行受、想、行、識淸淨不淸淨

相;不行眼淸淨不淸淨相,不行耳、鼻、

舌、身、意淸淨不淸淨相.不行色淸淨

不淸淨相,不行聲、香、味、觸、法淸淨不

淸淨相;不行眼識淸淨不淸淨相,不

行耳、鼻、舌、身、意識淸淨不淸淨相.不

行緣色淸淨不淸淨相,不行緣受、想、

行、識淸淨不淸淨相;不行緣眼淸淨

不淸淨相,不行緣耳、鼻、舌、身、意淸淨

不淸淨相;不行緣色淸淨不淸淨相,

不行緣聲、香、味、觸、法淸淨不淸淨相;

不行緣眼識淸淨不淸淨相,不行緣

耳、鼻、舌、身、意識淸淨不淸淨相.不行

起色淸淨不淸淨合離相,不行起受、

想、行、識淸淨不淸淨合離相;不行起

眼淸淨不淸淨合離相,不行起耳、鼻、

舌、身、意淸淨不淸淨合離相;不行起

色淸淨不淸淨合離相,不行起聲,香、

味、觸、法淸淨不淸淨合離相;不行起

眼識淸淨不淸淨合離相,不行起耳、

鼻、舌、身、意識淸淨不淸淨合離相.不

行緣色自性淸淨不淸淨合離相,不

行緣受想行識自性淸淨不淸淨合

離相;不行緣眼自性淸淨不淸淨合

離相,不行緣耳、鼻、舌、身、意自性淸淨

不淸淨合離相;不行緣色自性淸淨

不淸淨合離相,不行緣聲、香、味、觸、法

自性淸淨不淸淨合離相;不行緣眼

識自性淸淨不淸淨合離相,不行緣

耳、鼻、舌、身、意識自性淸淨不淸淨合

離相.不行色本性淸淨不淸淨合離

相,不行受、想、行、識本性淸淨:不淸淨

合離相;不行眼本性淸淨不淸淨合

離相,不行耳、鼻、舌、身、意本性淸淨不

淸淨合離相;不行色本性淸淨不淸

淨合離相,不行聲、香、味、觸、法本性淸

淨不淸淨合離相;不行眼識本性淸

淨不淸淨合離相,不行耳、鼻、舌、身、意

識本性淸淨不淸淨合離相.不行緣

色本性淸淨不淸淨合離相,不行緣

受、想、行識本性淸淨不淸淨合離相;

不行緣眼本性淸淨不淸淨合離相,

不行緣耳、鼻、舌、身、意本性淸淨不淸

淨合離相;不行緣色本性淸淨不淸

淨合離相,不行緣聲、香、味、觸、法本性

淸淨不淸淨合離相;不行緣眼識本

性淸淨不淸淨合離相,不行緣耳、鼻、

舌、身、意識本性淸淨不淸淨合離相.

不行色過去、未來、現在淸淨不淸淨

合離相,不行受、想、行、識過去、未來、現

在淸淨不淸淨合離相;不行眼過去、

未來、現在淸淨不淸淨合離相,不行

耳、鼻、舌、身、意過去、未來、現在淸淨不

淸淨合離相;不行色過去、未來、現在

淸淨不淸淨合離相,不行聲、香、味、觸、

法過去、未來、現在淸淨不淸淨合離

相;不行眼識過去、未來、現在淸淨不

淸淨合離相,不行耳、鼻、舌、身、意識過

去、未來、現在淸淨不淸淨合離相.不

行緣色過去、未來、現在淸淨不淸淨

合離相,不行緣受、想、行、識過去、未來、

現在淸淨不淸淨合離相;不行緣眼

過去、未來、現在淸淨不淸淨合離相,

不行緣耳、鼻、舌、身、意過去、未來、現在

淸淨不淸淨合離相;不行緣色過去、

未來、現在淸淨不淸淨合離相,不行

緣聲、香、味、觸、法過去、未來、現在淸淨

不淸淨合離相;不行緣眼識過去、未

來、現在淸淨不淸淨合離相,不行緣

耳、鼻、舌、身、意識過去、未來、現在淸淨

不淸淨合離相.善勇猛,若諸菩薩,能

如是行,則不與色若合若離,亦不與

受、想、行、識若合若離,不與眼若合若

離,亦不與耳、鼻、舌、身、意若合若離,不

與色若合若離,亦不與聲、香、味、觸、法

若合若離,不與眼識若合若離,亦不

與耳、鼻、舌、身、意識若合若離,不與名

色若合若離,不與顚倒、見趣、諸蓋及

諸愛行若合若離,不與欲、色、無色界

若合若離,不與貪、瞋、癡若合若離,不

與我、有情、命者、生者、養者、士夫、補特

伽羅、意生、儒童、作者、受者、知者、見者、

有無有想若合若離,不與斷常若合

若離,不與界、處若合若離,不與有情

界、法界若合若離,不與地、水、火、風、空、

識界若合若離,不與緣起若合若離,

不與五妙欲若合若離,不與雜染淸

淨若合若離,不與布施、慳貪、持戒、犯

戒安忍忿恚精進懈怠靜慮散亂妙

慧、惡慧若合若離,不與念住、正斷、神

足、根、力、覺支、道支若合若離,不與斷

顚倒等若合若離,不與靜慮、解脫、等

持、等至若合若離,不與苦、集、滅道若

合若離,不與止觀若合若離,不與明

及解脫若合若離,不與解脫智見若

合若離,不與無量、神通若合若離,不

與異生、聲聞、獨覺、菩薩、佛地若合若

離,不與異生、聲聞、獨覺、菩薩、佛法若

合若離不與盡智無生智無造作智

無著智若合若離,不與生死涅槃若

合若離,不與佛智、力、無畏等若合若

離,不與相好圓滿若合若離,不與莊

嚴佛土若合若離,不與聲聞圓滿若

合若離,不與獨覺圓滿若合若離,不

與菩薩圓滿若合若離.何以故?善勇

猛,以一切法無合離故.善勇猛,非一

切法爲合離故,而現在前.善勇猛合

者謂常離者謂斷.善勇猛,一切法性,

不由覺察,有合有離.善勇猛,一切法

性,不爲合故,離故現前.善勇猛,若諸

法性爲合爲離現在前者,則應諸法,

可得作者、使作者、起者、等起者、受者、

使受者、知者、使知者、見者、使見者、合

者、使合者、離者、使離者,如來亦應施

設諸法:此是作者、使作者乃至離者、

使離者善勇猛以諸法性不爲合離

現在前故,諸法無有作者、使作者乃

至離者、使離者,少分可得.不可得故

佛不施設.善勇猛,諸法皆由顚倒所

起,非諸顚倒有合有離.何以故?善勇

猛,諸顚倒事,無少可得,亦不可得實

生起性.何以故?善勇猛,顚倒非實,虛

妄誑詐,空無所有.非於此中,有少實

法,可名顚倒.善勇猛,夫顚倒者,惑亂

有情,施設有情,諸有情類虛妄分別

之所顯現,令諸有情,妄生恃執動轉

戲論.善勇猛,如以空拳誑惑童豎,彼

無知故,謂有實物,愚夫異生,亦復如

是,虛妄顚倒之所誑惑,於一切法非合

離性,妄見合離,謂爲實有.愚癡顚倒,

於無實中,起有實想,難可解脫.是故

一切愚夫異生,妄見合離,顚倒繫縛

馳流生死.謂合得,合住,合見,合執,有

合故,便執有.離,謂除遣合而得離故

善勇猛,若處有合,是處有離.若於合

中,無得無恃,不起執著,亦不見離.善

勇猛,若於離中,有得,有恃,起執著者,

彼便有合,與生死苦,未可別離.善勇

猛,是諸菩薩,觀此義故,與諸法性,非

合非離,亦不爲法若合若離而有所

作,或有修學.善勇猛,是諸菩薩,遍知

合離,修行般若波羅蜜多.善勇猛,如

是菩薩,安住般若波羅蜜多,速能圓

滿一切智法.

復次,善勇猛,若諸菩薩,修行般若波

羅蜜多,不行色著無著,不行受、想、行、

識著無著;不行眼著無著;不行耳、鼻、

舌、身、意著無著;不行色著無著,不行

聲、香、味、觸、法著無著;不行眼識著無

著,不行耳、鼻、舌、身、意識著無著.不行

色著無著淸淨,不行受、想、行、識著無

著淸淨;不行眼著無著淸淨,不行耳、

鼻、舌、身、意著無著淸淨;不行色著無

著淸淨,不行聲、香、味、觸、法著無著淸

淨;不行眼識著無著淸淨,不行耳、鼻、

舌、身、意識著無著淸淨.不行色著無

著所緣,不行受、想、行、識著無著所緣;

不行眼著無著所緣,不行耳、鼻、舌、身、

意著無著所緣;不行色著無著所緣,

不行聲香、味、觸、法、著無著所緣;不行

眼識著無著所緣,不行耳、鼻、舌、身、意

識著無著所緣.不行色著無著合離,

不行受想行識著無著合離不行眼

著無著合離不行耳鼻舌身意著無

著合離;不行色著無著合離,不行聲、

香、味、觸、法著無著合離;不行眼識著

無著合離,不行耳、鼻、舌、身、意識著無

著合離.不行色著無著淸淨合離,不

行受、想、行、識著無著淸淨合離;不行

眼著無著淸淨合離,不行耳、鼻、舌、身、

意著無著淸淨合離;不行色著無著

淸淨合離不行聲、香、味、觸、法著無著

淸淨合離;不行眼識著無著淸淨合

離,不行耳、鼻、舌、身、意識著無著淸淨

合離.不行色所緣淸淨合離,不行受、

想、行識所緣淸淨合離;不行眼所緣

淸淨合離,不行耳、鼻、舌、身、意所緣淸

淨合離;不行色所緣淸淨合離,不行

聲、香、味、觸、法所緣淸淨合離;不行眼

識所緣淸淨合離,不行耳、鼻、舌、身、意

識所緣淸淨合離.何以故?善勇猛,如

是一切,皆有移轉,恃執,動搖,若行若

觀.菩薩遍知如是一切,不復於中,若

行若觀.復次,善勇猛,若諸菩薩,修行

般若波羅蜜多,不行色過去、未來、現

在著無著,不行受、想、行、識過去、未來、

現在著無著,不行眼過去、未來、現在

著無著,不行耳、鼻、舌、身、意過去、未來、

現在著無著;不行色過去、未來、現在

著無著,不行聲、香、味、觸、法過去、未來、

現在著無著;不行眼識過去、未來、現

在著無著,不行耳、鼻、舌、身、意識過去、

未來、現在著無著.不行色過去、未來、

現在淸淨不淸淨,不行受、想、行、識過

去、未來、現在淸淨不淸淨;不行眼過

去、未來、現在淸淨不淸淨,不行耳、鼻、

舌、身、意過去、未來、現在淸淨不淸淨;

不行色過去、未來、現在淸淨不淸淨,

不行聲、香、味、觸、法過去、未來、現在淸

淨不淸淨;不行眼識過去、未來、現在

淸淨不淸淨,不行耳、鼻、舌、身、意識過

去、未來、現在淸淨不淸淨.不行色過

去、未來、現在著無著所緣淸淨不淸

淨不行受想行識過去未來現在著

無著所緣淸淨不淸淨;不行眼過去、

未來、現在著無著所緣淸淨不淸淨,

不行耳、鼻、舌、身、意過去、未來、現在著

無著所緣淸淨不淸淨;不行色過去、

未來、現在著無著所緣淸淨不淸淨,

不行聲、香、味、觸、法過去、未來、現在著

無著所緣淸淨不淸淨;不行眼識過

去、未來、現在著無著所緣淸淨不淸

淨,不行耳、鼻、舌、身、意識過去、未來、現

在著無著所緣淸淨不淸淨.何以故?

善勇猛,是諸菩薩,修行般若波羅蜜

多,都不見行及不行法.善勇猛,是諸

菩薩,都無所行,善能悟入遍知諸行,

修行般若波羅蜜多.善勇猛,若諸菩

薩,能如是行,速能圓滿一切智法.

大般若波羅蜜多經卷第五百九十九

己亥歲高麗國大藏都監奉

勅雕造

大般若波羅蜜多經卷第六百 柰

三藏法師玄奘奉 詔譯

第十六般若波羅蜜多分之八

復次善勇猛若諸菩薩修行般若波

羅蜜多不行色開顯不開顯不行受

想行識開顯不開顯不行眼開顯不

開顯不行耳鼻舌身意開顯不開顯

不行色開顯不開顯不行聲香味觸

法開顯不開顯不行眼識開顯不開

顯不行耳鼻舌身意識開顯不開

顯不行色寂靜不寂靜不行受想行

識寂靜不寂靜不行眼寂靜不寂靜

不行耳鼻舌身意寂靜不寂靜不行

色寂靜不寂靜不行聲香味觸法寂

靜不寂靜不行眼識寂靜不寂靜不

行耳鼻舌身意識寂靜不寂靜不行

色本性淸淨不淸淨不行受想行識

本性淸淨不淸淨不行眼本性淸淨

不淸淨不行耳鼻舌身意本性淸淨

不淸淨不行色本性淸淨不淸淨不

行聲香味觸法本性淸淨不淸淨不

行眼識本性淸淨不淸淨不行耳鼻

舌、身、意識本性淸淨不淸淨.不行色

本性開顯不開顯,不行受、想、行、識本

性開顯不開顯;不行眼本性開顯不

開顯,不行耳、鼻、舌、身、意本性開顯不

開顯;不行色本性開顯不開顯,不行

聲、香、味、觸、法本性開顯不開顯;不行

眼識本性開顯不開顯,不行耳、鼻、舌、

身、意識本性開顯不開顯.不行色本

性寂靜不寂靜,不行受、想、行、識本性

寂靜不寂靜;不行眼本性寂靜不寂

靜,不行耳、鼻、舌、身、意本性寂靜不寂

靜;不行色本性寂靜不寂靜,不行聲、

香、味、觸、法本性寂靜不寂靜;不行眼

識本性寂靜不寂靜,不行耳、鼻、舌、身、

意識本性寂靜不寂靜.不行色本性

遠離不遠離,不行受、想、行、識本性遠

離不遠離;不行眼本性遠離不遠離,

不行耳、鼻、舌、身、意本性遠離不遠離;

不行色本性遠離不遠離,不行聲、香、

味、觸、法本性遠離不遠離;不行眼識

本性遠離不遠離,不行耳、鼻、舌、身、意

識本性遠離不遠離.不行色過去、未

來、現在本性淸淨不淸淨,開顯不開

顯,寂靜不寂靜,遠離不遠離;不行受、

想、行、識過去、未來、現在本性淸淨不

淸淨,開顯不開顯,寂靜不寂靜,遠離

不遠離.不行眼過去未來現在本性

淸淨不淸淨,開顯不開顯,寂靜不寂

靜,遠離不遠離;不行耳、鼻、舌、身、意過

去未、來現、在本性淸淨不淸淨,開顯

不開顯,寂靜不寂靜,遠離不遠離.不

行色過去、未來、現在本性淸淨不淸

淨,開顯不開顯,寂靜不寂靜,遠離不

遠離;不行聲、香、味、觸、法過去、未來、現

在本性淸淨不淸淨,開顯不開顯,寂

靜不寂靜,遠離不遠離.不行眼識過

去、未來、現在本性淸淨不淸淨,開顯

不開顯,寂靜不寂靜,遠離不遠離;不

行耳、鼻、舌、身、意識過去、未來、現在本

性淸淨不淸淨,開顯不開顯,寂靜不

寂靜,遠離不遠離.善勇猛,若諸菩薩,

能如是行,速能圓滿一切智法.

復次,善勇猛,若諸菩薩,修行般若波

羅蜜多,不恃執色,不恃執受、想、行、識;

不恃執眼,不恃執耳、鼻、舌、身、意;不恃

執色,不恃執聲、香、味、觸、法;不恃執眼

識,不恃執耳、鼻、舌、身、意識.不恃執色

淸淨,不恃執受、想、行、識淸淨;不恃執

眼淸淨,不恃執耳、鼻、舌、身、意淸淨;不

恃執色淸淨,不恃執聲、香、味、觸、法淸

淨;不恃執眼識淸淨,不恃執耳、鼻、舌、

身、意識淸淨.不恃執色所緣淸淨,不

恃執受、想、行、識所緣淸淨;不恃執眼

所緣淸淨,不恃執耳、鼻、舌、身、意所緣

淸淨;不恃執色所緣淸淨,不恃,執聲、

香、味、觸、法所緣淸淨;不恃執眼識所

緣淸淨,不恃執耳、鼻、舌、身、意識所緣

淸淨.復次,善勇猛,若諸菩薩,修行般

若波羅蜜多,不執著色,不執著受、想、

行、識;不執著眼,不執著耳、鼻、舌、身、意;

不執著色,不執著聲、香、味、觸、法;不執

著眼識,不執著耳、鼻、舌、身、意識.不執

著色淸淨,不執著受、想、行、識淸淨;不

執著眼淸淨,不執著耳、鼻、舌、身、意淸

淨;不執著色淸淨,不執著聲、香、味、觸、

法淸淨;不執著眼識淸淨,不執著耳

鼻、舌、身、意識淸淨.不執著色所緣淸

淨,不執著受、想、行、識所緣淸淨;不執

著眼所緣淸淨,不執著耳、鼻、舌、身、意

所緣淸淨;不執著色所緣淸淨,不執

著聲、香、味、觸、法所緣淸淨;不執著眼

識所緣淸淨,不執著耳、鼻、舌、身、意識

所緣淸淨.善勇猛,若諸菩薩,能如是

行,速能圓滿一切智法.善勇猛,若諸

菩薩,能如是行,則爲鄰近如來十力、

四無所畏、四無㝵解、大慈、大悲、大喜、

大捨、十八佛不共法.善勇猛,若諸菩

薩,能如是行,則爲鄰近三十二大士

相、八十隨好,身眞金色無邊光明,如

龍象視,無能見頂.善勇猛,若諸菩薩,

能如是行,則爲鄰近過去、未來、現在

無著無㝵智見,亦爲鄰近如來教授

教誡示導,亦爲鄰近過去、未來、現在

無著無㝵智見,決定受記.善勇猛,若

諸菩薩,能如是行,速證一切佛法淸

淨,速能證得佛土淸淨,速能攝受聲

聞衆圓滿,速能攝受菩薩衆圓滿.善

勇猛,若諸菩薩,能如是行,不住色,不

住受、想、行、識;不住眼,不住耳、鼻、舌、身、

意;不住色,不住聲、香、味、觸、法;不住眼

識,不住耳、鼻、舌、身、意識;不住名色,不

住顚倒、見、蓋、愛行;不住欲、色、無色界,

不住有情界、法界;不住地、水、火、風、空、

識界;不住我、有情、命者、生者、養者、士

夫補特伽羅意生儒童作者受者知

者、見者及彼諸想;不住斷常;不住染

淨,不住緣起;不住布施慳貪、持戒犯

戒、安忍忿恚、精進懈怠、靜慮散亂、妙

慧惡慧;不住念住、正斷、神足、根、力、覺

支、道支;不住顚倒等斷;不住靜慮、解

脫、等持、等至;不住明及解脫、解脫智

見,不住盡智、無生智、無造作智及無

著智;不住止觀;不住無量、神通,不住

苦、集、滅、道;不住異生、聲聞、獨覺、菩薩、

佛地,不住異生、聲聞、獨覺、菩薩、佛法;

不住生死涅槃;不住佛智、力、無畏等;

不住過去,未來、現在智見;不住佛土

圓滿,不住聲聞衆圓滿,不住菩薩衆

圓滿.何以故?善勇猛,以一切法,不可

住故善勇猛非一切法有可住義所

以者何?以一切法,皆無執藏.無執藏

故,無可住者.善勇猛,若一切法,有可

住者,應可示現:此可執藏,此法常住.

如來亦應安住諸法,示現諸法:此可

執藏,此可積集.善勇猛,以一切法,不

可安住,不可執藏,不可積集.是故無

法是常住者.由此如來不安住法,亦

不示現:此可執藏,此可積集.善勇猛,

無有少法,是實可生.以無少法,實可

生故,都無所住.故說諸法無可住義.

善勇猛,以無所住及無不住爲方便

故,說一切法都無所住.善勇猛,無有

少法可說住者如四大河,無熱池出,

未入大海,終無住義.如是諸法,乃至

無造諸行未盡,終無住義.善勇猛,無

造行者,謂於此中,無住不住,無留難

者,一切皆依俗數而說.實無有住,無

留難者,無究竟者,亦無不住.善勇猛,

無造行者,依俗數說.如諸有情世俗

所見,非實有住,或留難者,或究竟者

亦無不住.非無造行有實住者.是故

可言依俗數說.故一切法,皆無住義.

善勇猛,如是菩薩摩訶薩衆,依一切

法無住方便,修行般若波羅蜜多.善

勇猛,若諸菩薩,能如是行,速能圓滿

一切智法,鄰近無上正等菩提,疾能

安坐妙菩提座,疾能證得一切智智,

疾能圓滿三世智見,疾能圓滿一切

有情心行差別遍知妙智.

故,善勇猛,若諸菩薩摩訶薩衆,欲普

饒益一切有情欲以財施一切有情皆

令充足,欲以法施一切有情皆令願

滿,欲能破壞一切有情無明卵㲉,欲

普授與一切有情大智佛智,欲普哀

愍一切有情,欲普利樂一切有情,欲

令一切有情豐足財施、法施,欲令一

切有情豐足淸淨尸羅,欲令一切有

情豐足安忍柔和,欲令一切有情豐

足勇猛精進,欲令一切有情豐足淸

白靜慮,欲令一切有情豐足微妙般

若,欲令一切有情豐足究竟解脫,欲

令一切有情豐足解脫智見,欲令一

切有情豐足生諸善趣,欲令一切有

情豐足明及解脫,欲令一切有情豐

足畢竟涅槃,欲令一切有情豐足諸

佛妙法,欲令一切有情豐足圓滿衆

德,欲轉無上微妙法輪,一切世閒沙

門梵志天魔外道皆無有能如法轉

者欲於世閒宣說妙法欲能如實記

諸、佛地、欲能、如實記菩薩地欲能如

實記獨覺地,欲能如實記聲聞地,欲

能覺發諸有情類本願善根,應學如

是甚深般若波羅蜜多勇猛正勤常

無間斷應,依如是甚深般若波羅蜜

多精勤修學無所顧戀善勇猛我都

不見有諸餘法,能令菩薩,速疾圓滿

所求無上諸佛妙法,如此所說甚深

般若波羅蜜多.若諸菩薩,安住如是

甚深般若波羅蜜多,精勤修學,時無

暫捨,速能圓滿一切智法.善勇猛,若

諸菩薩修,行般若波羅蜜多,能至究

竟,是諸菩薩鄰,近無上正等菩提,定

無疑惑.善勇猛,若善男子善女人等,

聞此般若波羅蜜多,歡喜信受,生實

想者,我說彼類,能引無上正等菩提

殊勝善根,速至究竟.是善男子善女

人等,攝受善根,定能積集大慧資糧.

善勇猛,若諸菩薩,手執如是甚深般

若波羅蜜多方便善巧相應法教,是

諸菩薩,設不現前,蒙佛受記,當知已

近蒙佛受記,或復不久,當蒙諸佛現

前受記,善勇猛,譬如有人,精勤受學

十善業道,已至究竟,當知彼人,善根

成熟已,得鄰近北俱盧生.如是菩薩,

若手執此甚深般若波羅蜜多,當知

鄰近所求無上正等菩提,定無疑惑.

善勇猛,譬如有人,樂行惠捨,於諸財

寶,無所顧悋,於諸有情,常以布施、愛

語、利行、同事,攝受,持戒,修忍,摧伏憍

慢,修如是行,至究竟時,速獲大財,生

於高族.如是菩薩,若手得此甚深般

若波羅蜜多,當知鄰近不退轉位.善

勇猛,譬如有人,樂修施,戒尸羅,安忍、

無不具足,慈愍有情,勸持淨戒,復能

造作感增上業,當知速獲轉輪王位.

如是菩薩,若手得此甚深般若波羅

蜜多,當知速坐妙菩提座.善勇猛,如

轉輪王將登大位,於白半月十五日

晨,沐浴受齋,至大殿上,昇師子座,面

東而坐,有大輪寶,從空而來,當知彼

王,受轉輪位,不久當得具足七寶.如

是菩薩,手中得此甚深般若波.羅蜜

多,當知速獲一切智智.善勇猛,如有

情類成勝善根,常樂修行淸白之行,

信解廣大,厭患人身,具淨尸羅,樂營

衆事其心長夜思願生天與四洲人常

爲覆護,當知彼類,不久得爲四大天

王,護四洲界.如是菩薩,若以般若波

羅蜜多相應法教,施有情類,心無悋

惜;當知不久得爲法王,於一切法,皆

得自在.善勇猛,如有情類成勝善根,

淸淨過前所成就者,所獲財寶,先惠

施他,後自受用,所營事務,先爲有情,

後方爲己,常自守護,不爲非法不平

等貪之所染污,其心長夜願爲天主,

於所修善,其心堅固,當知彼類,不久

定生三十三天,作天帝釋.如是菩薩,

若以般若波羅蜜多相應法要,施有

情類,無顧悋者,當知不久定作法王,

於一切法,得大自在.善勇猛,譬如有

人,得四梵住,當知不久生於梵天.如

是菩薩,若以般若波羅蜜多相應法

要施有情類無顧悋者當知不久轉

妙法輪,施諸有情利益安樂.善勇猛,

譬如大地,至雨際時,見上空中,密雲

含潤,天將昏闇,漸降大雨,陂湖池沼

處處充溢,大地原隰,上下俱潤,密雲

垂覆,甘雨普洽,令諸藥物、卉木、叢林

枝葉花果;悉皆茂盛,水陸山川,香氣,

芬馥,處處皆有花果泉池,大地于時,

甚可愛樂,人非人類見已歡娛,採摘

花果,嗅香嘗味,如是菩薩,現得般若

波羅蜜多,精勤修學,是諸菩薩,當知

不久,一切智智之所潤沃,善能趣入

一切智智,當能開顯一切智智,由斯

潤洽一切有情,分別開示無上法寶.

善勇猛,譬如無熱龍王宮內,有情生

已,出四大河,各趣一方,充滿大海,如

是菩薩,手中得此甚深般若波羅蜜

多,復能於中,精勤修學,彼皆能出大

法流,注以大法施,充足有情.善勇猛,

如衆鳥等,依妙高山,形類雖殊,而同

一色,如是菩薩手中得此甚深般若

波羅蜜多,信受修行,皆同一趣,謂趣

如來一切智趣.善勇猛,譬如大海,諸

水依持,常爲衆流之所歸趣,如是菩

薩,手中得此甚深般若波羅蜜多,精

勤修學,令極通利,不久當作一切法

海,速疾當成一切法器,常爲諸法之

所歸趣,世俗諸法,不能擾動.善勇猛,

如日輪擧,蔽諸光明,如是菩薩所學

般若波羅蜜多出現世閒,一切外道,

悉皆隱沒.善勇猛,若諸菩薩所學般

若波羅蜜多出現世間,與有情類,作

法明照.善勇猛,若諸菩薩出現世間,

作諸有情善根明照,與有情類,作淨

福田,一切有情皆應供養,一切有情

皆應歸趣,一切有情皆應稱讚.

復次,善勇猛,若諸菩薩,能學般若波

羅蜜多,於諸學中,是最勝學.如是學

者,普爲有情,淨涅槃路.何以故?善勇

猛,若學般若波羅蜜多,於諸學中,最

勝第一,爲妙爲微妙,爲上爲無上,無

等無等等.善勇猛,若諸菩薩,能學般

若波羅蜜多,令一切學,皆至究竟,普

能受持一切所學,於一切學,皆能開

示,摧伏一切他論邪學.善勇猛,若諸

菩薩,能學般若波羅蜜多,則能修行

三世諸佛諸菩薩行.善勇猛,諸佛世

尊,於此所學甚深般若波羅蜜多,已

正當學,極善安住,爲諸有情,已正當

說如是無上淸淨學法.善勇猛,如是

所學甚深般若波羅蜜多,超過一切

世閒所學,最尊最勝.善勇猛,如是所

學甚深般若波羅蜜多,是自然學一

切世間無能及者.善勇猛,若學般若

波羅蜜多,於諸法中,都無所學.謂若

世閒若出世閒若有爲若無爲若有

漏若無漏,若有罪若無罪,於如是等

一切法門,不生執著;於一切法,無著

而住;爲諸有情無倒開示無上淸淨

所學之法.何以故?善勇猛,以一切法,

無著無縛,無有少法爲著爲縛而現

在前.由此亦無得解脫義.善勇猛,色

無著無縛,亦無解脫;受、想、行、識無著

無縛,亦無解脫.眼無著無縛,亦無解

脫;耳、鼻、舌、身、意無著無縛,亦無解脫.

色無著無縛,亦無解脫;聲、香、味、觸、法

無著無縛,亦無解;脫眼識無著無縛,

亦無解脫;耳、鼻、舌、身、意識無著無縛,

亦無解脫.名色無著無縛,亦無解脫.

顚倒、見趣、諸蓋、愛行無著無縛,亦無

解脫.貪、瞋、癡無著無縛,亦無解脫.欲、

色、無色界無著無縛,亦無解脫.有情

界、法界無著無縛,亦無解脫.我、有情、

命者、生者、養者、士夫、補特伽羅、意生、

儒童、作者、受者、知者、見者及彼諸想,

無著無縛,亦無解脫.地、水、火、風、空、識

界無著無縛,亦無解脫.緣起染淨無

著無縛,亦無解脫.布施、慳貪、持戒、犯

戒、安忍、忿恚、精進、懈怠、靜慮、散亂、般

若、惡慧無著無縛,亦無解脫;苦、集、滅、

道無著無縛,亦無解脫.念住、正斷、神

足、根、力、覺支、道支無著無縛,亦無解

脫.顚倒等斷無著無縛,亦無解脫.靜

慮、解脫、等持、等至無著無縛,亦無解

脫.無量、神通無著無縛,亦無解脫.盡

智、無生智、無造作智及無著智無著

無縛,亦無解脫.明及解脫、解脫智見

無著無縛,亦無解脫.異生、聲聞、獨覺、

菩薩、佛地無著無縛,亦無解脫.異生、

聲聞、獨覺、菩薩、佛法無著無縛,亦無

解脫.生死涅槃無著無縛,亦無解脫.

佛智、力、無畏等無著無縛,亦無解脫.

過去、未來、現在智見無著無縛,亦無

解脫.何以故?善勇猛,以一切法,著不

可得,縛不可得.著縛旣無,從彼解脫,

亦不可得.善勇猛,言著縛者,謂於法

性,執著繫縛.法性旣無故,不可說有

著有縛.言解脫者,謂脫著縛.彼二旣

無,故無解脫.善勇猛,無解脫者,謂於

諸法,都無有能得解脫性.若於諸法,

能如是見,卽說名爲無著智見.善勇

猛,言無著者,謂於此中,著不可得.著

無著性,著無實性,故名無著.以於此

中,能著,所著,由此,爲此,因此,屬此,皆

不可得,故名無著.善勇猛,言無縛者,

謂於此中,縛不可得.縛無縛性,縛無

實性,故名無縛.以於此中,能縛,所縛,

由此,爲此,因此,屬此,皆不可得,故名

無縛.善勇猛,若於諸法,無著無縛,如

何於法,可說解脫?善勇猛,無著無縛,

亦無解脫,離繫淸涼,名眞解脫.善勇

猛,若於諸法,無執著者,則無繫縛,若

於諸法無繫著者,則無解脫.遠離三

事,離繫淸涼,名眞解脫.善勇猛,如是

菩薩,悟入諸法,無著無縛,亦無解脫,

得眞智見,修行般若波羅蜜多.善勇

猛,若諸菩薩,能如是行,鄰近無上正

等菩提,速能證得一切智智.善勇猛,

我以如是甚深般若波羅蜜多微妙

法印,印諸菩薩摩訶薩衆,令斷疑網,

精勤修學甚深般若波羅蜜多,速至

究竟.善勇猛,我令自持如是法印,令

久住世,利樂有情.所以者何?我聲聞

衆,無勝神力,能持般若波羅蜜多微

妙法印,至我滅後,後時後分,後五百

歲,饒益有情.

爾時,世尊告賢守菩薩、導師菩薩等

五百上首菩薩及善勇猛菩薩摩訶

薩言:善男子,汝等應學如是如來無

量無數百千俱胝那庾多劫,曾所修

集甚深般若波羅蜜多而爲上首.甚

深般若波羅蜜多之所流出甚深般

若波羅蜜多之所建立無上法藏.汝

等應持如是法藏,我涅槃後,後時後

分,後五百歲,無上正法將欲壞滅時,

分轉時,廣爲有情,宣說開示,令彼聞

已,獲大利樂.時,諸菩薩,聞佛語已,皆

從座起,頂禮佛足,合掌恭敬,俱白佛.

言:世尊,我等當學如是如來無量無

數百千俱胝那庾多劫,曾所修集甚

深般若波羅蜜多而爲上首.甚深般

若波羅蜜多之所流出,甚深般若波

羅蜜多之所建立無上法藏,我等當

持如是法藏,佛涅槃後,後時後分,後

五百歲,無上正法將欲壞滅時,分轉

時,廣爲有情,宣說開示,令彼聞已,獲

大利樂.世尊,當於彼時,有大恐怖,有

大險難,有大暴惡.當於彼時,諸有情

類,多分成就感匱法業,心多貪欲,不

平等貪及非法貪之所染污,慳悋嫉

妒纏縛其心,多忿凶勃,好麤惡語,諂

曲矯誑,樂行非法,多懷輕蔑,鬪訟相

違,住不律儀,耽嗜所蔽,懈怠增上,精

進下劣,忘失正念,住不正知,口强喙長,

偃蹇憍傲,憙行惡業,隱覆內心,貪恚、

癡增,善根薄少,爲無明㲉之所闇蔽,

諸有所行,皆順魔黨,與深法律,恒作

怨害,於法寶藏,常爲大賊,稟性弊惡,

難可親附.世尊,我等今者,決定能持

如是如來無量無數百千俱胝那庾

多劫,善根所集無上法藏,與彼有情,

作大饒益.世尊,彼時當有少分有情,

於斯法藏,勤求樂學.彼性質直,無諂

無誑,寧捨身命,不作法怨,於法亦無

誹謗厭背.我與彼類,當作饒益,於此

深法,示現、勸導,讚勵慶喜,令勤修學.

爾時,世尊卽以神力護持般若波羅

蜜多微妙甚深無上法藏,令惡魔衆

不能壞滅;復以威力,護能受持精進

修行此法藏者,令斷魔羂,蕭然解脫

於所修行,速至究竟.佛時微笑,放大

光明,普照三千大千世界.人中、天上兩

處有情,因佛光明,互得相見.時,此衆

會天、龍、藥叉、健達縛、阿素洛、揭路茶、

緊柰洛莫呼洛伽及餘神衆皆持種

種天妙花香,奉散世尊而爲供養.復

發廣大讚詠聲言:甚奇!如來大威神

力,護持法藏及修行者,令惡魔軍不

能壞滅,斷諸魔羂,得大自在,於所修

行,速至究竟.若有淨信諸善男子善

女人等,於此法門,受持讀誦,爲他廣

說,不復怖畏諸惡魔軍.若諸菩薩,於

此法門,受持讀誦,爲他廣說,便能降

伏諸惡魔軍,一切惡魔不能留難.爾

時,佛告善勇猛言:如是如是.如天等

說.善勇猛,如來於此無上法門,爲諸

惡魔,已結疆界,令惡魔衆所有羂網,

於此法門,不能爲㝵.善勇猛,如來今

者,依此法門,摧諸惡魔所有勢力.善

勇猛,如來今者,護此法門,制諸惡魔,

令不侵損.善勇猛,若有淨信諸善男

子善女人等,於此法門受持讀誦,廣

爲他說,一切惡魔不能擾亂,而能降

伏諸惡魔怨.若諸菩薩,於此法門,受

持讀誦,廣爲他說,普能降伏一切魔

軍,施諸有情利益安樂.善勇猛,如是

法門,非諸雜染弊有情類手所能得.

善勇猛,如是法門,非魔羂網所拘縶

者之所行地.善勇猛,如是法門,是性

調善,極聰慧者之所行地.善勇猛,如

極調柔聰慧象馬,非小王等之所乘

御,亦非出現於弊惡時,唯爲輪王之

所受用,由斯出現於彼世時,如是調

柔極聰慧者,方能受用此深法門故,

此法門乃墮其手.善勇猛,譬如齋戒

龍王、善住龍王、哀羅筏拏龍王,彼不

爲人之所受用及爲見故而現在前,

亦復不爲諸餘天衆所受用故而現

在前,唯爲調善聰慧天衆所受用故

而現前也.如如帝釋思與天衆,往遊

戲,處嚴飾之時,如是如是,彼龍現作

如是相狀,來現其前,爲天帝等所受

用故.如是若有善士人帝,乃能受用

此深法門,謂能聽聞,受持讀誦,爲有

情類,宣示分別,彼於此法,爲大莊嚴,

能大流通,作大法照,成大法喜,受大

法樂.善勇猛,若於般若波羅蜜多甚

深法門,受持一句,尚獲無量無邊功

德,況有於此大般若經,能具受持,轉

讀書寫,供養流布,廣爲他說,彼所獲

福,不可思議?善勇猛,唯性調柔極聰

慧者,乃能攝受如是法門.若不調柔

極聰慧者,此甚深法,非其境界.善勇

猛,我爲有情,斷諸疑惑故,說如是大

般若經.說此法時,無量無數菩薩摩

訶薩,得無生法忍.復有無邊諸有情

類皆發無上正等覺心爾時如來記

彼,決定當證無上正等菩提.

時,薄伽梵說是經已,善勇猛等諸大

菩薩及餘四衆、天、龍、藥叉、健達縛、阿

素洛、揭路茶、緊柰洛、莫呼洛伽人非

人等一切大衆,聞佛所說,皆大歡喜,

信受奉行.

大般若波羅蜜多經卷第六百

庚子歲高麗國大藏都監奉

勅雕造